
Everghetinosul a apărut cu osteneala Sfântului Nicodim 
Aghioritul într-o primă ediţie la Veneţia în 1783, după ce circulase 
în multe manuscrise de-a lungul secolelor. El a fost cel care i-a 
scris și Prefaţa. Deși nu se numește ca îngrijitor al ediţiei, este 
socotit de toţi ca fiind cel care a editat cartea. Deși prima ediţie s-a 
tipărit într-un volum, ediţiile ulterioare au circulat în 4 volume. 
Lucrarea a fost tradusă între anii 1794 și 1797 de către 
Ieromonahul Climent de la Slatina, într-o variantă care a circulat 
prin diverse copii-manuscrise. Tipărim aici textul volumelor I și II, 
urmând apoi, cu ajutorul lui Dumnezeu, să dăm tiparului și 
celelalte volume. Pentru o diortosire mai cu de-amănuntul a 
textului am folosit ediția de la Athena 1992, care o reproduce fidel 
pe cea de la Veneţia dând și o traducere în neogreacă a textului. 

Editura 


Adunarea 
graiurilor și a învățăturilor celor de 
Dumnezeu grăite, a Purtătorilor de 
Dumnezeu Părinţi, din toată scrierea cea de 
Dumnezeu insuflată, adunată și cuviincios și 
prinosicios la iveală pusă, spre folosul 
celor ce vor citi, de Pavel, Preacuviosul 
Monah și ctitor al Sfintei Mănăstiri 
a Preasfintei Născătoare de Dumnezeu 
ce se numește Everghetinos 


PREDOSLOVIE 


Despre viața Cuviosului Pavel Everghetinosul nu se știu decât 
foarte puţine!'“. În Prologul său la scrierea acestuia, Sfântul 
Nicodim nu pomenește decât că „a fost ctitor al cinstitei mănăstiri 
a Preasfintei  Născătoarei de Dumnezeu ce se numește 
«Everghetinos» [Binefăcătoarea]”, de unde și numele autorului. 
Câteva date împrăștiate ici-colo însă ne vor ajuta să schițăm în 
câteva cuvinte personalitatea lui. Sub numele lui („Facerea lui 
Pavel Monahul”), aflăm o rugăciune din paginile Ceaslovului, iar 
Tipiconul ctitoricesc și liturgic al mănăstirii întemeiate de el oferă 
unele amănunte despre viața lui. In acesta din urmă, ucenicul său, 
Timotei, spune despre Pavel că a fost fiu al unei bogate familii din 
Constantinopol, care, aprins fiind de râvnă călugărească, a plecat 
din lume în luna iunie a anului 1049, întemeind la circa 3 km de 
cetatea lui Constantin, pe un pământ ce-l avea ca moștenire, o 
mănăstire în cinstea Maicii Domnului Binefăcătoarea. În anii ce au 
urmat, el a adunat câţiva fraţi pe care ulterior i-a călugărit, a 
clădit câteva chilii pentru aceștia, iar prin petrecerea sa, vestea 
sfințeniei lui s-a răspândit repede, după moartea lui ucenicii 
cinstindu-l după cuviinţă. Ctitoria sa e continuată de ucenicul său, 
Timotei, care a zidit și alte chilii, precum și o biserică. Tipiconul a 
fost alcătuit de Timotei, ce s-a călăuzit și după testamentul pe care 
i l-a lăsat Cuviosul Pavel; acest testament nu a mai ajuns până la 
noi. Tipiconul oferă amănunte despre organizarea mănăstirii, 
despre extinderea acesteia prin zidirea de chilii și a unei biserici 
sub egumenia ucenicului său, despre rânduielile liturgice și altele. 
Deși originalul grecesc al acestuia nu ne-a fost accesibil, 
nădăjduim pentru viitor o traducere a acestuia dintr-o limbă 
modernă!“ 'Tipiconul se inspira din cel al Studiţilor, al bisericii 


143 Pentru viaţa autorului, Tipiconul mănăstirii și unele observaţii 
asupra cărții, am folosit puţina bibliografie existentă: Gheorghe F. (pe 
atunci pseudonim al D-lui Academician Virgil Cândea): „Un dascăl 
icumenic uitat: Cuviosul Pavel Everghetinul. Ctitoria și scrierile sale”, 
Mitropolia Olteniei 8 (1956), pp. 456-481; „Dictionaire de Spiritualite”, 
Tome V, Beauchesne, Paris, 1964, pp. 502-503. Elia Citterio, Nicodim 
Aghioritul, Personalitatea - opera - învățătura ascetică și mistică. Editura 
Deisis, Sibiu, 2001; „Byzantine monastic Foundation Documents”, A 
Complete Translation of the Surviving Founders, Typika and Testaments. 
Edited by John Thomas and Angela Constantinides Hero, Dumbarton 
Oaks, 2000, Vol. II, ch. 22, pp. 454-506, ch. Evergetis: Typikon of Timothy 
for the Monastery of the Mother of God Evergetis (trans. Robert Jordan). 

144 O scurtă descriere a acestuia după original face Virgil Cândea în 


celei mari din Constantinopol și al mănăstirii din Muntele Olimp. 
Cuviosul Pavel a trecut la Domnul pe 16 aprilie 1054, tot întru 
această zi având și zi de pomenire. 

Despre mănăstirea Maicii Domnului „Binefăcătoarea” avem 
date din documente ce merg numai până în veacul al XIV-lea. 
Împăratul Alexis al III-lea Anghelul îi dăruiește pe la 1195 
Sfântului Sava, Patriahul Serbiei și ctitorul mănăstirii Hilandar, 
câteva metocuri din Constantinopol, printre care și cel al 
mănăstirii noastre. În tot acest răstimp, din alte documente, mai 
aflăm că mănăstirea primește numeroase danii ale evlavioșilor 
închinători: pământuri, bani și altele. De aici înainte, faima 
autorului se răspândește mai mult prin scrierile sale, prin 
rugăciunea din Ceaslov de la Pavecerniţă către Maica Domnului, 
vestitul Everghetinos și prin ctitoria sa închinată Maicii Domnului 
Binefăcătoarea (sau „Everghetissa”). 

Everghetinosul este o carte mare foarte din toate punctele de 
vedere. Cum se face că ea iese la lumină abia acum e un lucru mai 
presus de știința noastră. Cartea a avut cumva soarta Filocaliei: 
când traducătorul acesteia a avut ideea publicării ei, „distinșii” 
teologi de atunci s-au dat înapoi de la a pune umărul la traducerea 
ei, întorcându-se la „ţarinile” și „boii” lor (cf. Luca 14), trebuind să 
treacă aproape jumătate de veac până la desăvârșirea ei prin 
sârguinţa unui singur om. Tot așa și acum, „ţarinile” sunt pline de 
lucrători care pretind a curăța mărăcini, a ara cu boii și a semăna 
grâu pe care mărăcinii nu vor zăbovi a-l înăbuși din nou, dar puţini 
sunt aceia care se îngrijesc să caute sămânță bună pentru care să 
se grijescă a o face roditoare prin voia Tatălui, cu împreună- 
lucrarea lui Hristos și cu ploaia Duhului. Pentru Fverghetinos însă, 
a trebuit să treacă mai bine de două veacuri pentru a fi scos la 
lumină. 

Citind prologul Sfântului Nicodim Aghioritul la cartea de 
față'*%5, un negrăit cutremur cuprinde pe cititorul evlavios; lectura 
lui cheamă la nenumărate alte lecturi, precum, de asemenea, 
lectura FEverghetinosului stârnește parcă Duhul Sfinţilor autori 
spre a ne sili la nenumărate lecturi ale lui. Este cutremurul ce l-a 
cuprins pe Sfântul Nicodim Aghioritul în faţa cugetării Sfinţilor 
Părinţi, îndemnându-l mai puţin la alcătuirea unui Prolog de detalii 
tehnice asupra vieţii autorului sau la observații critice la adresa 
operei, cât la slăvirea lui Dumnezeu întru Sfinţii Săi (cf. Ps. 150: 1; 
67: 36) sau prin lucrările acestora. Roadele acestei slăviri se 
regăsesc cu prisosință în Prologul său și în lucrarea de editare a 


studiul citat. 
145 Pe acesta l-am publicat în Volumul II, chiar dacă în ediţia grecească 
el se află în Volumul I. 


cărții. Ea a fost editată la Veneţia, în 1783, într-un volum imens in 
quarto, de peste 1100 de pagini, la numai un an după editarea 
Filocaliei. Astfel se face că Everghetinosul pare cumva o Filocalie 
aranjată tematic și îmbogăţită cu alte și alte texte, îndeosebi cu 
fragmente din Vieţile Sfinţilor. 

Toate manualele sau tratatele de morală - fie ele ortodoxe sau 
de alte confesiuni (adică eretice) -, toate încercările de 
sistematizare a vieţuirii ortodoxe (a celei creștine în general sau 
„morale”, cum în chip vag i se mai zice) după cugetul tradiţiei 
evanghelice și/sau patristice nu pot egala vrednicia și puterea 
Filocaliei și a Everghetinosului (desigur, și a celor de dinaintea lor, 
care au gătit cumva calea pentru acestea sau au inspirat alcătuirea 
altora: Patericul, Vieţile Sfinţilor, Limonariul etc.). Sistematizarea, 
dacă o putem numi așa, pe care autorul o propune nu e una făcută 
pe principii abstracte: el nu vine cu scheme, definiţii 
atotcuprinzătoare, note de subsol, împărțiri ameţitoare etc., ci 
împletește în chip armonios învăţătura Bisericii și pildele de 
sfinţenie care o întemeiază pe aceasta, aduce pilde și învățături ce 
pot fi cunoscute numai printr-o nevoință ascetică trupească și 
sufletească, și mai puţin printr-o pricepere filologică sau demers 
„Știinţific”. 

Adeseori, apoftegmele, prin ideea pe care o cuprind, au un 
oarecare laconism, lucru ce îndeamnă cititorul la multă cugetare, 
la cunoașterea prin „iscus” sau experienţă, în general, și rugăciune 
a graiului părintesc. Antologia nu vrea totuși, precum tratatele 
scolastice, să epuizeze o temă anume, nu vrea să ucidă cuvântul 
printr-o clarificare, printr-o încercare de a defini exact o idee sau o 
temă, ci lasă cititorul să adune ca o albină roadele cugetării 
Părinților și să le urmeze în chip personal și/sau ecclesial, lăsându- 
l deci a urma fie o cale sau un meșteșug al unui autor anume, fie a 
mai multor Părinţi, în chip amestecat. Prin mulțimea manualelor 
sau tratatelor asupra vieţii creștine, nu de puţine ori autorii au 
ucis sau ignorat Cuvântul din propriile suflete, încercând să-L 
reducă la o definiție sau concepţie anume, extinzând-și astfel 
nefasta lucrare și în sufletele celor ce vor fi citit. Să nu uităm că 
lucrarea se intitulează „Adunarea graiurilor și a învățăturilor celor 
de Dumnezeu grăite...” - lucru întărit cu prisosinţă și de Sfântul 
Nicodim în Prologul său - și nu (sau mai puţin) de oameni. În 
schimb, în unele lucrări „teologice” de azi reiese literalmente mai 
mult numele autorului, personalitatea sa, osteneala editurii etc., 
iar eventuala înrâurire a lui Dumnezeu sau nădejdea autorilor în 
aceasta lipsește adesea cu desăvârșire, totul părând că se atribuie 
ostenelii autorului sau  „teologului”. Aparentul laconism al 
Părinților nu e dovadă de relativism sau nepricepere, ci e un chip 


de slăvire și cunoaștere a tainei vieţii creștine, a tainei negrăitei 
întâlniri dintre Dumnezeire și omenitate, dintre om și Dumnezeu. 
Ca și în cazul Dumnezeieștei Scripturi, lucrarea are o arhitectură 
tainică, ce se descoperă numai cititorului ce se trezvește prin 
nevoința minţii și a trupului (desigur, și prin călăuzirea unui 
duhovnic sau cunoscător, în general) spre înțelegerea 
dumnezeieștilor noime. În sprijinul descoperirii cât mai fidele a 
acestei arhitecturi tainice și a graiului aparent laconic al Părinților 
adunaţi aici, am urmărit la rândul nostru o diortosire sau o redare 
cât mai aproape de litera și duhul Părinților, de descoperirea 
cugetării lor în cugetul cititorului de azi. Cugetul, limba, formele 
de exprimare ale lumii actuale sunt mult diferite de cele ale 
Părinților: „omul recent”, cum a fost numit, își justifică patimile 
printr-o limbă proprie acestora; omul tradițional, omul ce caută 
cugetarea și Duhul Părinților caută să dobândească cât mai mult 
cugetul Părinților și chipul în care ei s-au exprimat!6. Strict 
vorbind, numai cei întrucâtva asemenea Sfinţilor Părinţi îi pot face 
cu adevărat cunoscuţi pe aceștia - fie prin traducere, fie printr-un 
alt chip al propovăduirii. O asemenea descoperire a acestora au 
făcut-o, cu deosebire, o bună parte din vechii traducători români, 
adevărați continuatori ai Sfintei Tradiţii a Părinților, printre 
aceștia, iată, și Ieromonahul Clement de la mănăstirea Slatina, a 
cărui smerenie, arătată (și) prin această tălmăcire, n-a mai 
îngăduit poate Proniei să ne descopere și date despre viaţa lui!. 


146 Nu întâmplător, o mulțime covârșitoare de temeni liturgici sau 
forme de exprimare în general au fost preluate în limba română din 
limbile greacă și slavonă aproape literal, pe de o parte pentru neputința 
acesteia de a exprima deplin învăţătura Bisericii în general, iar pe de 
alta, pentru păstrarea, continuarea și trăirea cât mai fidelă a Duhului 
celor de dinaintea lor. O adaptare la cugetul contemporan prin traduceri 
întemeiate - cel puţin! - pe parafrază (precum, așa cum am arătat în 
note, este de pildă traducerea în neogreacă a Everghetinosului) nu poate 
fi decât însoţită de unele răstălmăciri ale cugetării Părinților, respectiv de 
răspândirea de duhuri străine acestora. 

147 De însemnat e și faptul că, cel puţin pentru temenii fundamentali ai 
spiritualităţii sau asceticii și misticii ortodoxe tradiţionale, tălmăcitorul 
pare să fi folosit și Dicţionarul grec-român după alfabet, păstrat în 
manuscris la Academia Română (ms. rom. 1577) și editat recent (Ediţie, 
introducere, studiu filologic și glosar de Lia Brad Chisacof, Editura 
Academiei Române, București, 2005, I-XLVI [introducere] + 1-390 
[dicţionar]), și întocmit, precum afirmă editorul, în obștea mănăstirii 
Neamţ după Lexicoane grecești anterioare mult mai voluminoase, unele 
rămase în manuscris, altele tipărite. Despre toate acestea se poate citi în 
studiul pomenit mai sus. O serie de termeni grecești tălmăciţi în 
românește în Everghetinos se află tălmăciţi întocmai în acest Dicţionar, 


Lucrarea nu este simplu doar o carte a cuiva, ci este „o 
adunare a graiurilor din toată scriptura [scrierea] cea de 
Dumnezeu insuflată”, cum o numește autorul, o adunare săvârșită, 
precum Filocalia, cu multă acribie și frică de Dumnezeu, care 
conţine învăţătura și viaţa sfântă a marilor scriitori și trăitori ai 
Bisericii primului mileniu descoperită prin sfintele mâini ale 
Cuvioșilor Pavel Everghetinosul (sau Everghetinul) și Nicodim 
Aghioritul. Alte colecţii sau scrieri ascetice își arată mai mult 
vrednicia prin bogăţia duhovnicească sau dimensiunea lor, prin 
viața sfântă și stilul unor autori, mulțimea lor și folosul pe care 
aceștia, împreună cu scrierile lor, l-au adus la un moment dat (și 
pe care încă îl mai aduc). Insă autorul FEverghetinosului a încercat 
pe cât s-a putut să unifice toate aceste aspecte printr-o „adunare a 
graiurilor” din marile scrieri duhovnicești ale întregului mileniu 
întâi, prezentându-le, cum în chip inspirat a zis domnul Virgil 
Cândea, în spirală, ca simbol al urcușului duhovnicesc!, folosit și 
de alţi scriitori duhovnicești, precum Sfântul Dionisie Areopagitul 
și Sfântul Maxim Mărturisitorul, în al cărei centru stă Hristos, 
Sprijinitorul/Țiitorul, Mijlocitorul și Scopul/Sensul/[inta oricărei 
nevoinţe. Toate căile arătate aici sunt linii călăuzitoare ce pornesc 
din acest Centru ca din niște raze ale rațiunilor duhovnicești și 
proniatoare ce izvorăsc din El prin graiurile și vieţile Părinților; 
dumnezeieștile graiuri adunate aici sunt deci tot atâtea actualizări 
prin nevoinţă ale cunoașterii acestor raţiuni, acestea luând chip în 
viețile și scrierile adunate aici spre folosul nostru!4%. 


alţii însă n-au fost găsiţi, dovadă că tălmăcitorul a folosit și alte 
instrumente. 
148 Deși a pomenit de aceasta, el nu a dezvoltat ideea mai departe. 

149 Mișcarea sufletului în spirala cunoașterii/comuniunii duhovnicești 
întru urmarea unei căi sau a unui model este descrisă cum nu se poate 
mai frumos de Sfântul Dionisie Areopagitul alături de alte două mișcări 
ale lui: în linie dreaptă și circulară. El le descrie în două locuri din 
scrierea Despre Numirile Dumnezeiești (cap. IV, 9, IX, 9, trad. rom. Pr. 
Prof. Dr. Dumitru Stăniloae; textul l-am revizuit însă după originalul 
grecesc). Iată cuvintele lui: „Sufletul se mișcă în spirală, în măsura în 
care se luminează pe sineși prin dumnezeieștile cunoștințe, nu în chip 
înţelegător și unitar [ca în mișcarea circulară, n.n.], ci raţional și 
desfășurat [Gieo6ik6c = detaliat, prin rațiune discursivă, cuvânt cu 
cuvânt, proces ce presupune un răspuns, o reacție, o experienţă], ca prin 
niște lucrări amestecate și schimbătoare”, loc pe care Sfântul Maxim îl 
tâlcuiește astfel „...sufletul e rațional și în desfășurare, adică împărțit 
după cele împărțite și învăţat prin participare. Mintea lui, coborând la 
raționamente, se împarte oarecum și are nevoie de raţiunea desfășurată 
prin modele ca să lucreze spre priceperea a ceea ce este inteligibil. Deci 
sufletul lucrează în mod amestecat și prin schimbare atunci când și 


Lucrarea se remarcă deci atât prin bogăţia, cât și prin 
sistematizarea unei covârșitoare „adunări” a nectarului Părinților, 
totul „spre folosul celor ce vor citi”. Cărţi precum Scara Sfântului 
loan Sinaitul sau Cuvintele Sfântului Isaac Sirul au adus o 
oarecare sistematizare a urcușului ascetic, dar nu fără a sugera și 
o oarecare inversare a treptelor sau o îmbinare a lor; ele însă sunt 
scrieri ce exprimă îndeosebi chipul personal de trăire a lui Hristos 
sau o asceză conformă unui context dat, chiar dacă autorii n-au 
fost străini de experienţa înaintașilor, folosindu-se din plin și de 
aceștia. Oricum, o comparaţie sau o ierarhizare valorică a cărților 
de acest fel comportă unele primejdii: a le compara poate însemna 
a pune cumva o scriere într-o lumină mai bună decât alta, or 
ierarhia sau ierarhizarea în Ortodoxie, sau mai degrabă în 
sfințenie și roadele acesteia în general, este una funcţională, iar 
vrednicia unui autor sau a unei cărți anume o știe cel mai bine 


înţelege. Aceasta e propriu sufletului și când e condus din afară spre cele 
înalte, căci urcă de la cele străine”. Mișcarea circulară însă urmează 
atunci când sufletul e slobod de mișcarea în spirală, conform treptei la 
care a ajuns putând trece de la cea în spirală la cea circulară, sau chiar 
alternând cele două stări: „Mișcarea sufletului este circulară ca intrare în 
el însuși de la cele din afară [prin care se mișca circular] și ca adunare în 
ele însele a puterilor lui înțelegătoare, ca adunare ce-i dăruiește 
sufletului, ca într-un cerc, nerătăcirea, întorcându-l și adunându-l de la 
cele din afară, întâi în el însuși, apoi, ca pe unul ce a devenit unitar, 
unindu-l cu puterile ce se unesc în chip unitar și astfel conducându-l spre 
frumosul și binele care e mai presus de toate cele ce sunt și e unul și 
același și fără început și fără sfârșit”. E de cugetat aici că, mișcându-se 
circular, sufletul de fapt se mișcă în jurul unui punct central sau centru, 
care e Hristos. În sfârșit, mișcarea în linie dreaptă vrea să le depășească 
pe celelalte, ea este ca un avânt al credinţei sufletului, care, după 
mișcarea în spirală, ajungând apoi la mișcarea circulară, merge sau se 
înalță cu nădejde în Dumnezeu, fără a ști, precum Avraam, unde merge, 
Dumnezeu fiindu-i Arătător sau Proniator al căii pe care el s-a angajat: 
„LMișcarea în linie dreaptă are loc atunci când] sufletul, neintrând în sine 
[prin mișcarea în spirală] și nemișcându-se printr-o înțelegere unitară - 
căci aceasta este, precum am spus, în cerc/circulară -, ci, mișcându-se 
spre cele din jurul său și dinspre cele din afară, se înalță ca din niște 
simboluri variate și înmulţite spre vederile [dewpiao, redat în trad. rom. 
prin „intuiţii”] simple și unite”. Iată dar trei mișcări ce pot fi foarte bine 
întemeiate în lucrarea lor de urmarea căilor sau pricinilor propuse aici de 
egumenul Pavel. Accentul pus în lucrare pe mișcarea în spirală nu 
exclude desigur și pe celelalte două, ba și dimpotrivă, cea în spirală nu s- 
ar putea împlini cu adevărat fără celelalte, fără a fi urmată oarecum 
alternativ cu celelalte. Pentru mișcarea în spirală să se urmărească mai 
cu seamă primele pricini ale cărţii: scăparea de deznădejde —> facerea 
binelui—> pocăinţa —> chipurile/treptele acesteia etc. 


Dumnezeu, noi cunoscând-o doar prin roadele pe care Acesta le-a 
făcut cunoscute și nouă. Înrâurirea duhovnicească a cărţii de față 
în general sau de-a lungul timpului este peste putinţa noastră a o 
socoti, căci Everghetinosul a circulat în nenumărate manuscrise 
încă de scrierea lui în veacul al unsprezecelea, arătându-se cumva 
ca o Filocalie înainte de vreme, iar publicarea lui de Sfântul 
Nicodim Aghioritul (Veneţia, 1783) a exercitat o influență imensă 
asupra spiritualităţii grecești „moderne” în general!5. 

Pentru a se feri de o oarecare „originalitate” ce putea stârni 


150 Ediţii: Veneţia, 1783, XXXVI + 1098 p. in 4°; Constantinopol, 1861; 
Athena, 1900 (3 vol.), 1901 (3 vol.), 1957-1958 (2 vol.), 1983-1985 (4 vol., 
text original + traducerea neogreacă.), 1993 (4 vol.), ultima fiind folosită 
pentru diortosirea prezentei ediţii. O traducere engleză, planificată în 
paisprezece volume de mici dimensiuni, este pe rol încă din 1988, din 
care până astăzi au apărut nouă, ultimul în 2005 (The Everghetinos. A 
complete text, translated hy Bishop Chrysostomos with Hieromonk 
Auxentios, John Petropoulos, Gregory Telepneff and Hieromonk 
Ambrosios, CENTER FOR TRADITIONALIST ORTHODOX STUDIES, 
ETNA, CALIFORNIA, 1988, 1991, 1998, 1999, 2000, 2002, 2005); în 
sfârșit, o altă traducere este în pregătire la Queens College, Belfast, de 
către un colectiv ce plănuiește o ediţie critică a lucrării. Însă 
manuscrisele sau copiile grecești ale lucrării - circa 40! - s-au răspândit 
în multe biblioteci din Apus și din Răsărit încă din veacul al XII-lea, ele 
păstrându-se în marile biblioteci din Paris, Moscova, Athena, în 
mănăstirile din Ierusalim, în Muntele Sinai și în altele, lista, descrierea 
lor, modul cum au circulat și diferenţele dintre ele putând fi pricină de 
alcătuire a unei lucrări întregi, însă o astfel de lucrare, respectiv o ediţie 
așa-zis critică a lucrării, n-a fost până azi alcătuită. Scopul nostru însă a 
fost asemănător celui al egumenului Pavel: întocmirea sau îngrijirea cât 
mai cu de-amănuntul a unui text concret pentru folosul duhovnicesc al 
celor care vor citi, și mai puţin pentru iscodirea izvoarelor sale și a altor 
aspecte; acest scop îl afirmă de altfel și titlul; pe acesta am vrut să-l 
sporim și prin îngrijirea textului din punct de vedere filologic (prin note 
de subsol și paranteze explicative) sau „critic”, urmărind a facilita 
accesul cititorului de azi la un text ce nu de puţine ori pune probleme de 
înţelegere, text destinat inițial cu deosebire celor ancoraţi în tainele unei 
tradiţii patristice sănătoase, și mai puţin celor „ai lumii”. Prin note am 
încercat să urmăm obiceiul patristic al adăugării de scolii întru 
limpezirea sau îmbunătăţirea unor texte ce necesită alte dezvoltări, 
nuanţări etc., cu deosebire pentru cititorii de mai târziu, nefamiliarizaţi 
cu textele vechi sau cu modul cumva diferit al unui scriitor de a scrie 
despre un lucru sau altul. Pentru diortosire însă, n-am urmat traducerea 
neogreacă a cărții, ci numai originalul din greaca veche, din traducerea 
neogreacă dând doar unele variante textuale la note, acolo unde textul 
era greu inteligibil. O mare mâhnire îl cuprinde astăzi pe cititorul 
căutător de folos duhovnicesc în scrierile Părinților atunci când 
descoperă că în unele „traduceri” nu mai transpare personalitatea 


oarecare reacţii contrare sau suspiciuni, autorul își întemeiază 
Pricinile pe mărturiile Părinților, prin viaţa și scrierile lor, pe care 
arareori, „discret”, acolo unde a fost nevoie de o plinire sau alta, 
le-a însoţit de scurte adăugiri sau comentarii sub formă de 
apoftegme în textele autorilor citați; pe unele dintre ele, atunci 
când s-au vădit cu ușurință, le-am remarcat în note, ele nefiind 
întotdeauna lesne de observat. Titlurile celor 200 de pricini 
rânduite în 4 cărți îi aparţin autorului. Acestea nu au fost 
nicidecum așezate fără o ordine bine chibzuită. Ca unul care a fost 
egumenul unei mănăstiri, călăuză duhovnicească a multor monahi, 
el a întocmit cartea ca pe un îndreptar practic pentru cei de sub 
povăţuirea sa și pentru alții asemenea lor, întocmit după scrierile 
Sfinţilor Părinţi, trecut prin experiența nevoinței personale și 
așezat după nevoile duhovnicești ale mănăstirilor în general. S-a 
zis că între pricinile cărții există o strânsă legătură, un fir lăuntric 
ce dă o unitate întregii scrieri, că toate textele patristice sunt 
trecute prin propria viziune a egumenului Pavel despre călăuzirea 
duhovnicească. S-ar putea spune că originalitatea fiecărui autor 
cuprins în lucrare se împlinește în chip minunat în originalitatea 
cu care el a alcătuit cartea. Lucrarea se arată ca o întâlnire 
duhovnicească sau o sinaxă a Părinților Bisericii - și a celei de 
Apus, și a celei de Răsărit!5!. Să nu uităm că autorul a trăit într-o 
perioadă (numită de unii „teologi” ai vremurilor noastre „post- 
patristică”) în care, din diferite pricini, bogata moștenire 
scriitoricească și de trăire a marilor Părinţi ai primului mileniu nu 
se bucura de atenţia cuvenită, nu mai era primită la adevărata 
valoare; așadar, aceasta trebuia reactualizată, continuată sau 


vechilor autori, ci „mușchii” filologiei cărturarilor și fariseilor 
contemporani, așezați confortabil pe crucea „talentului” scriitoricesc, 
care întunecă lumina sfintelor învățături cu desișul aparatelor critice, din 
care, odată intraţi, cu greu se mai poate ieși, și nu fără sminteala 
adiacentă, dobândită uneori și din răstălmăcirile prezentate ca „traduceri 
riguroase”, făcute după ultimele (socotite cele mai bune!) meșteșuguri 
cărturărești. 

151 Să avem în vedere că autorul a adunat poate cele mai bune mărturii 
ale vieților și învățăturilor marilor Sfinţi din Apus (mai exact, cele din 
sfera monahală, pe cât i-au fost accesibile traducerile grecești ale 
acestora - puţine de altfel - ale lucrărilor citate), și că el a trecut la 
Domnul, parcă nu întâmplător, în anul 1054, anul Schismei dintre cele 
două părți ale Creștinătăţii. Dar oare Marea Schismă nu s-a datorat lipsei 
unei oarecare sinaxe sau întâlniri duhovnicești, cum am zis mai sus, 
întemeiate pe mărturia sfântă a Tradiţiei celor două părţi, așa cum, am 
putea presupune, a dorit și Egumenul Pavel prin cartea sa? Oricum, o 
astfel de dorinţă, dacă a existat, nu s-a împlinit, iar pricinile Schismei 
sunt astăzi bine-cunoscute. 


adusă în atenţie prin scrisul și viaţa unora care puteau să o 
continue printr-o lucrare duhovnicească sau alta. Nume sfinte, 
precum Sfinţii loan Damaschin, Teofilact al Bulgariei, Eftimie 
Zigaben, Simeon Noul Teolog, Grigorie Palama și mulţi alţii ce n- 
au încetat nici până astăzi să se nască duhovnicește din viaţa și 
scrierile celor de dinaintea lor, au luat plugul predaniei lăsate de 
Hristos și Sfinţii Săi; acest plug, ei l-au dus mai departe, aducând 
prin scrisul și viaţa lor roade ce hrănesc și azi generaţii de 
creștini. Din această adevărată „Livadă duhovnicească a 
Părinților” (cum e numit de pildă Limonariu/), plină de mireasmă 
duhovnicească, ce a rodit, iată, până la noi, ei s-au folosit din plin: 
ca pe niște seminţe sau ca pe un altoi, ei au luat învăţăturile celor 
de dinainte și le-au lucrat cu multă osârdie, făcând să crească alţi 
și alți copaci plini de roade duhovnicești. 

Nu se cunoaște pricina pentru care autorul nu a inclus și 
texte din alți mari Părinţi ai primului mileniu'*, însă, pentru scopul 
său, autorul a găsit cu prisosinţă texte din colecţii precum 


152 Nu avem de pildă texte din Sfinţii loan Scărarul, Simeon Noul 
Teolog, loan Gură de Aur, Avva Dorothei, Grigorie al Nyssei și alţii. In 
schimb, texte din aceștia s-au găsit în Tipiconul mănăstirii, texte care se 
citeau liturgic sau la osebitele sinaxe ale monahilor, ceea ce arată că 
Pavel Monahul și cei de sub el nu erau familiarizați doar cu autorii din 
Everghetinos. 


Patericul",  Lavsaiconuli'54, Menolo-ghionul (Vieţile Sfinţilor) 
alcătuit de Sfântul Simeon  Metafrastul (cca. ft 960)", 
Așezămintele Sfinţilor Apostoli sau Constituţiile Apostolice și alte 
texte inedite din Vieţile Sfinţilor, altele decât cele din antologia 
Sfântului Simeon Metafrastul, apoi din Pandectele Cuviosului 
Antioh Pandectul, din Convorbirile lui loan Cassian, Scrisorile 
Cuvioșilor Varsanufie și loan din Gaza, din Suta lui Diadoh, 
Cuvintele Sfinţilor Efrem Sirul, Isaac Sirul și Isaia Pustnicul, din 
Capetele  Cuvioșilor Marcu Ascetul, Maxim Mărturisitorul, 


153 Patericul este citat în Everghetinos aproape în întregime. S-a 
observat de asemenea că Patericul (în varianta ediţiei de la Neamţ, 1844) 
cuprinde la rândul lui fragmente din FEverghetinos, care de-a lungul 
veacurilor au fost adăugate de copiști sau de traducătorii români. De 
însemnat e și faptul că unele citate din Pateric nu se regăsesc în ediţiile 
moderne („critice”) în limba greacă ale Patericului sau în alte limbi 
moderne, ci numai în ediția românească; de asemenea, nu toate citatele 
din Pateric - în forma în care l-a avut egumenul Pavel în vremea sa - se 
regăsesc în ediţia românească, iar adeseori, acolo unde se găsesc, nu au 
aceeași formă, iar uneori nici același sens. Ediţia de la Râmnic 1930 a 
Patericului s-a diortosit după o ediţie din 1905, diortosită la rândul ei de 
Episcopul Antim Petrescu după prima versiune de la Neamţ, fără a avea 
vreun original grecesc la îndemână; în sfârșit, ediţia de Alba Iulia, 
apărută în mai multe ediţii după anii 1990, a urmat-o pe cea de la 
Râmnic. Ediţia aceasta și cea anterioară au fost diortosite cu amatorism, 
ele fiind pentru aceasta precare din mai multe puncte de vedere (de 
pildă, în cea de la Alba Iulia nu este pomenit nici măcar traducătorul sau 
ostenitorii primei ediţii, este foarte puţin actualizată ortografic, adesea în 
chip hazardat, este folosită în chip nemăsurat parafraza, ajungându-se 
adesea la răstălmăciri; prin comparaţie cu originalul grecesc și 
fragmentele din Everghetinos, se observă mai multe omisiuni). Pentru a 
nu îngreuia textul, în notele pe care le-am dat, am scos în evidenţă numai 
câteva din aceste diferenţe, lucrul necesitând un studiu extins. 

134 Uneori, extrasele din Lavsaicon (Istoria Lausiacă a lui Palladie) nu 
se potrivesc cu versiunile din ultimele veacuri, așa cum sunt traduse în 
română (București, 1760, reeditat la Editura Episcopiei Alba Iulia, 1994; 
București, 1993, trad. de Pr. Prof. Dr. Dumitru Stăniloae, E.I.B.M.B.O.R.; 
de notat că aceste două versiuni diferă în chip semnificativ) sau în alte 
limbi, ba chiar și din versiunea grecească ce a ajuns până la noi, care stă 
la baza traducerilor în limbile moderne, lucrarea circulând în trecut cu 
adăugiri din Pateric, Istoria monahilor din Egipt (390-394), atribuită lui 
Timotei Alexandrinul (ed. rom. trad. de Arh. Dr. Ioasaf Popa, Editura 
„România Creștină”, București, 1998), din Limonariu și din altele; așadar, 
la o simplă comparaţie, se poate observa că unele fragmente adunate din 
Lavsaicon în Everghetinos prezintă diferențe semnificative faţă de ediţiile 
moderne ale Lavsaiconului. 

155 Majoritatea fragmentelor din Vieţile Sfinților adunate aici sunt 
semnificativ diferite de cele ale ediției de la Neamţ, care are la bază 


Dialogurile Sfântului Grigorie Dialogul, scurte texte din Sfinţii 
Vasilie cel Mare, din Anastasie Sinaitul, din Istoria iubitoare de 
Dumnezeu a lui Teodorit, Amfilohie din Iconiu, Sfântul Nil Ascetul 
sau texte scrise de el însuși!56. 

Cele 4 cărți ale lucrării s-ar putea prezenta, tematic, astfel: 

Prima carte e destinată începătorilor, având ca principii 
generale: tămăduirea deznădejdii, pomenirea morţii și a judecății, 
nădejdea în bunătăţile cele viitoare, despărțirea de trup, păcatul și 
pocăinţa. Apoi sfaturi premergătoare intrării în stadionul 
nevoinţei: înstrăinarea, frica lui Dumnezeu, lepădarea, chipul 
intrării și primirii în mănăstire, însoţirea cu cei îmbunătăţiţi, 
ascultarea, descoperirea gândurilor sau a conștiinței bătrânilor 
celor cu dreaptă-socoteală, primejdiile întâlnirii cu cei din afară și 
împătimirea de cele ale lumii, ușurința și greutatea dobândirii 
faptei bune, războiul cu dracii, schima (veșmântul) monahală, de 
ce nu trebuie părăsită mănăstirea, a nu grăi-împotrivă, purtarea 
faţă de ceilalţi, smerita cugetare, smerenia, tăierea voii. 

A doua carte se apleacă asupra rânduielilor vieţii în 
comunitate: munca, grija pentru cele din mănăstire, slujbele, orele 
sau vremile de rugăciune, psalmodierea, primejdiile iubirii de sine, 
grija pentru trup și măsurile nevoinţei, masa, chipul șederii la 
masă și postul, evitarea necurăţiei (curviei), cinstea fecioriei, 
mânia, plânsul, râsul, suferirea cu răbdare a nedreptăţilor, vremea 
vorbirii și vremea tăcerii, păzirea de minciună, jurământul, 
clevetirea, chipurile purtării frățești. 

A treia carte tratează despre așezarea lăuntrică a călugărului 
și manifestarea acesteia în relaţiile cu ceilalţi: să nu judecăm, să 
nu smintim și să nu ne smintim, fățărnicia, vicleșugul, pizma, 


izvoare târzii, în ciuda unor asemănări dintre ele, pe care, atunci când a 
fost nevoie, le-am remarcat în note. 

136 S-a remarcat de asemenea de către cercetători că unele fragmente 
din FEverghetinos (ale autorilor numiţi și astăzi „filocalici”) nu se regăsesc 
în Filocalie, fie pentru că au fost luate din scrieri (din care unele au ajuns 
până la noi) nepublicate în Filocalie, fie din scrieri neaflate în operele 
adunate în Filocalie, atâtea câte s-au păstrat până azi. În plus, scrierile 
Sfinţilor Cuvioși Antioh Pandectul, Efrem Sirul, Isaac Sirul, Varsanufie și 
Ioan din Gaza, Anastasie Sinaitul, pentru a-i cita doar pe cei mai des 
folosiţi, nu se regăsesc în Filocalia de la Veneţia, unele dintre ele fiind 
adăugate mai târziu în Filocalia în traducere românească și în cea 
slavonească. În sfârșit, din scrierile Sfântului loan Cassian doar o mică 
parte se regăsește în Filocalie, iar o parte oarecare, remarcă dl. acad. 
Virgil Cândea, nu se regăsește nici în traducerile moderne ale operelor 
Sfântului loan Cassian, așa cum acestea au ajuns până la noi în latină, 
poate doar în traducerile grecești, din care nu toate s-au păstrat, ci care 
oricum au redat doar într-o formă prescurtată originalul latin. 


batjocura, conștiința („marele dar al lui Dumnezeu”), akedia, 
tristețea, purtarea în pricină de boală, chipul tăinuirii bunătăţilor 
(virtuţilor), hula, prieteșugurile primejdioase, mândria, plăcerea de 
sine, trebuinţa ajutorului dumnezeiesc în pocăință și sporirea în 
viața de fii ai lui Dumnezeu (în înfiere), care nu se datorează 
eforturilor proprii, ci harului lui Dumnezeu, despre ispite, despre 
harisme, dragostea este cea mai mare dintre bunătăţi, lăsarea 
nevoinţei pentru primirea unui oaspete, milostenia care se cuvine 
monahului, iconomisirea banilor și a altor lucruri. 

Cartea a patra se apleacă asupra chipurilor sporirii sau 
desăvârșirii în viaţa duhovnicească: o primă parte (primele 26 de 
capitole) vorbește despre osebite căi ale desăvârșirii: sărăcia, 
bunăvoința în milostenie, neiubirea de arginţi, dragostea care ne 
apropie de Dumnezeu, liniștea (isihia), paza minţii, lupta cu 
moartea duhovnicească, rugăciunea neîncetată (foloasele și 
împrejurările prielnice ei), harul și rugăciunea sunt cele ce unesc 
pe om cu Dumnezeu, trebuința, folosul, primejdiile citirii 
Scripturilor și împlinirea celor citite, și că acestea luminează 
mintea, fuga de eretici și învăţătura lor, neluarea-aminte la vise, 
netemerea de draci și de lucrurile lor, nepătimirea, teologhisirea 
(cuvântarea de Dumnezeu), înțelepciunea și cunoaşterea 
duhovnicească, părtășia minţii la har și lucrarea ei în vederea 
duhovnicească, preoția şi  vrednicia ei, rânduiala sfintei 
împărtășiri, folosul sfintelor slujbe, chipul îngropării trupurilor, 
osebite sfaturi către dascăli, duhovnici și păstori și despre 
îndatoririle lor, mai vârtos asupra alungării deznădejdii din 
sufletele ucenicilor, temă prezentă și la începutul cărții întâi, 
reluată aici din perspectiva duhovnicului sau păstorului. 

Precum mărturiseau și alţii care au încercat o împărțire a 
cărților, și cea făcută mai sus e departe de a ne face cunoscut firul 
lăuntric sau duhul după care s-a călăuzit autorul. Faptul că, prin 
prezenţa ei în nenumărate manuscrise sau codici, lucrarea a avut 
atâta căutare, folosind generaţii întregi de creștini, cu deosebire 
monahi, arată covârșitorul ei folos în viaţa creștină, constituind 
până astăzi, alături de Filocalie, Proloage, Vieţile Sfinţilor și de 
alte câteva, cărțile de temelie ale spiritualităţii ortodoxe în 
general. 

Prin urmare, precum spunea și Cuviosul Paisie Aghioritul (t 
1994), „prin Everghetinos putem cunoaște pe deplin Duhul 
Sfinţilor Părinţi”, chipurile vieţuirii și conglăsuirea învățăturilor 
lor, mulțimea cugetărilor și a vieților adunate într-o unime 
duhovnicească; și nu întâmplător zice pe deplin, pentru că 
Everghetinosul (spre deosebire de altele, pentru care e necesară o 
osteneală suplimentară pentru a cunoaște cu de-amănuntul duhul 


lor), prin împărțirea tematică pe care o propune, scoate la lumină 
toate treptele sau aspectele vieţii duhovnicești în chip sistematic, 
sau în spirală, precum s-a zis. Scrierea de faţă nu e atât mărturie a 
vieţii și învățăturilor unor sfinți dintr-o anumită epocă, cât 
mărturie despre adevărata viață creștină în Biserică, despre 
adevărata viaţă cu Dumnezeu, despre chipurile îndreptării sau 
dobândirii unei astfel de vieţi. Cuvintele Sfinţilor, cel puţin în ceea 
ce au ele esenţial, trebuie mai puţin primite spre o oarecare 
actualizare în viețile noastre sau în viaţa Bisericii, ci, prin evlavia 
față ele și/sau rugăciunea către Dumnezeu Cel slăvit în viaţa lor, 
ele trebuie lăsate a fi lucrătoare în viaţa noastră, a celor ce ne 
sârguim să le citim cu bună-cinstire, prin Duhul care le 
însuflețește. Intoarcerea înapoi la cuvintele și viaţa Sfinţilor Părinţi 
înseamnă întoarcerea către Evanghelie, către viaţa cu Hristos; 
această întoarcere e una cu sporirea în viaţa duhovnicească; nu 
este o fugă din istorie, ci o împlinire a ei, este adevărata 
dezvoltare a omului în istorie, atât către Hristos Cel de acum două 
mii de ani, cât și către Hristos Care vine, Cel ce este Același din 
veac și până în veac (cf. 1 Cor. 16: 22; Evr. 13: 8) și Care nu vine 
pentru cei ce și L-au închipuit după o tradiţie sau alta, ci pentru 
cei ce [Îl așteaptă precum Sfinţii Părinţi. 

Filosofia, știința, morala (chiar cea „religioasă” uneori) vieţii 
de azi, prin reprezentanţii ei, încearcă să ne convingă că cultura și 
civilizaţia lumii contemporane e mult superioară celei clasice din 
multe puncte de vedere și că, prin ea, ne îndreptăm spre o viaţă 
mai „bună”. Filosofia Fverghetinosului, ca filosofie integrală sau 
program al vieţuirii creștine, este opusul acestei direcţii de 
gândire. Ea propune transcenderea evanghelică a vieții, 
îndreptarea către o viață mai bună din punct de vedere 
duhovnicesc și mai puţin, sau deloc, materialicesc. În concluzie, 
am putea spune că, pe cât ni se propune de către civilizaţia 
materialistă de azi să avansăm materialicește, să fim mai eficienţi 
pentru o viață mai „bună” - ce presupune, pentru noi, eliminarea 
treptată de modului de gândire patristic/evanghelic -, pe atât - ba 
cu mult mai vârtos! - ni se cuvine să sporim duhovnicește în 
Hristos, Cel ce vine, spre Hristos ce vine întru Împărăţia Sa 
dumnezeiesc-omenească, și nu spre hristoșii mincinoși ce ne 
vorbesc de o societate menită a fi „mult superioară” oricărei alta 
de dinainte și care cer ascultare necondiționată. 

Dacă despre propovăduirea Evangheliei prin Apostoli și cei de 
după ei Psalmistul David zicea că în tot pământul a ieșit vestirea 
lor și la marginile lumii cuvintele lor (Ps. 18. 4), nădăjduim și noi 
ca și aceste smerite osteneli ale editării acestor „scripturi de 
Dumnezeu insuflate” (precum le numește autorul), aranjate (ca și 


Evangheliile) în patru cărți, să rodească (ca și acelea) și ele în cele 
patru colţuri ale lumii sau până la marginile ei, spre folosul și slava 
Bisericii lui Hristos. Amin. 

Ştefan Voronca 


ÎNCEPUTUL CĂRŢII A TREIA 


A LUI EVERGHETINOS 


PRICINA ÎNTÂI 


Că nu se cuvine a osândi pe cineva în urma unor bănuieli sau, 
îndeobște, a crede în bănuieli. 


I. Din viaţa Sfântului Ioan Milostivul 


1. În vremea aceea, un monah oarecare mergea prin 
Alexandria cu o fecioară frumoasă; iar oarecare din cei ai Bisericii, 
văzându-l pe dânsul umblând ca spre sminteală multora, au spus 
Fericitului loan; și, părându-i-se lui că dintr-o râvnă dumnezeiască 
au făcut această vestire, a poruncit ca monahul și fecioara să fie 
bătuţi tare, iar apoi să fie aruncaţi în temniţă, deosebi unul de 
altul. lar după ce se făcu cea poruncită, iar temniţa i-a primit pe 
aceia, și noaptea, iată, sosind, monahul i-a stat în vis de față 
Patriarhului, arătându-i spatele cu totul rănit și zicând către 
dânsul simplu și fără împodobire în grai: „Așadar, îţi plac acestea, 
stăpâne? Crede-mă că de această dată te-ai amăgit și tu ca un om”. 
Iar deșteptându-se îndată, a trimis pe cineva să scoată din temniță 
pe monah și să-l aducă la el, deși acela, din pricina bătăilor, abia 
mai putea păși. Odată adus, a cunoscut de îndată că este cel cei s- 
a arătat în vis. Și vrând a afla dacă are într-adevăr atâtea răni câte 
în somn i se arătase, a poruncit ca, după ce se va acoperi cu o fotă, 
să i se dezgolească spatele; dar - poate printr-o Pronie mai înaltă 
-, fota dezgolindu-se, s-au descoperit părţile cele ascunse, iar 
călugărul se vedea tăiat și ciung la rușine!'%, deși mai-nainte, 
pentru floarea vârstei sale [lipsa bărbii], aceasta nu se putea vădi 
oricui!44; și îndată pe cei ce l-au bătut scoţându-i din treptele lor, i- 
a oprit trei ani de la Biserică; iar iubitorului de Dumnezeu călugăr 
îi răspundea cu cele cuviincioase și i se ruga să-l ierte pentru 
greșeala cea dintru necunoștinţă, „Insă numai atât nu voi lăuda, 
zicea, aceea că tu, călugăr fiind, umbli fără păzire prin cetăţi, 
arătându-te prin târg însoţit de o femeie și făcându-te multora 
pricină de sminteală”. 

Iar el, cu cea cuviincioasă sfială și măsurare, a zis: „Bine este 
cuvântat Domnul, stăpâne, că nu mint: nu cu multe zile înainte 
fiind eu în gazdă și, de acolo, spre închinarea Sfinţilor Chir și loan 
sârguindu-mă, m-a întâmpinat spre seară această fecioară; și, la 
picioarele mele căzând, mi-a cerut să o las să călătorească 
împreună cu mine, voind a se face creștină, căci era evreică. lar 
eu, temându-mă de osânda lui Dumnezeu, a Celui ce a zis să nu 
defăimăm pe cineva din cei mici (cf. Matei 18: 10), ascultând, m- 


143 Era adică eunuc. 
144 Puţini ar fi putut bănui aceasta. 


am făgăduit a călători împreună cu ea; încă și într-alt fel am 
îndrăznit, căci, așa cum se află mădularele mele, vrăjmașului nu i- 
ar fi cu lesnire a-mi găti mie ispită; deci acolo fiind, la Sfinţi, și 
împlinindu-mi rugăciunea și făgăduinţa ce i-am dat, am catehizat-o 
în creștineasca credinţă; iar de atunci, cu simplitatea inimii, o port 
cu mine și, cerșind, o hrănesc și mă sârguiesc, de-mi va fi cu 
putinţă, a o așeza într-o mănăstire de fecioare”. 

Acestea auzind Fericitul Ioan, a zis: „O, minune! Câţi robi 
ascunși ai lui Dumnezeu sunt, măcar că nouă aceștia nu ne sunt 
cunoscuţi!” Și dăruind pe călugăr cu o sută de monezi, acela n-a 
primit, zicând: „Călugărul, dacă are credinţă, nu are trebuinţă de 
bani; iar dacă cumva poftește și bani, este pustiit de credinţă”. 
Acestea zicând, făcându-i închinăciune, s-a dus. 

2. De aici Fericitul sfătuia pe cei ce erau de faţă să se abată 
cu totul de la grăirile de rău asupra călugărilor, pomenind de acel 
vrednic grai al celui între Împărați Constantin, care, aducându-se 
pâră împotriva oarecăror episcopi de la Soborul Întâi de la Niceea, 
nu a primit-o, zicând: „Măcar și curvind de s-ar întâmpla să văd 
vreun episcop sau preot, aș lua hlamida și aș pune-o peste dânsul, 
ca să nu se vadă de ochii cuiva”, bine știind acela că neajunsurile 
unora ca aceștia (monahi și episcopi), atunci când se fac arătate la 
toţi, nu numai pe cele vrednice de rușine și defăimare le gătesc, ci 
și multă îndemnare spre răutate și sminteală se fac”. Pentru aceea 
și minunatul loan, de aici înainte, pricina monahului celui scopit 
înaintea ochilor tuturor punând-o, nu lua aminte nici la cele zise 
asupra Marelui Vitalie. 

Acest Vitalie se liniştea  înainte-vreme în mănăstirea 
monahului Serid, iar apoi, părăsind mănăstirea, a venit în 
Alexandria, unde urma să fie o petrecere [priveliște] ce la oameni 
era prihănită, iar la Dumnezeu primită, precum s-a arătat mai apoi. 

Că intrând bătrânul în cetate, trecut fiind de acum de șaizeci 
de ani, a avut drept lucru cu deadinsul a scrie!“ pe toate curvele 
cele din casele de curvăsărie; și a început să lucreze și pe plată, 
pentru care s-a învoit la a primi doisprezece oboli, din care unul 
îl folosea pentru a cumpăra lupine!”, cu care se hrănea după 
apusul soarelui, iar pe ceilalți, mergând în fiecare noapte la câte 
una din curve, îi dădea acestora, zicându-le așa: „Primește aceștia 
și, pentru mine, păzește-te noaptea pe sine neîntinată”. Și, așa 


145 A face un fel de recensământ, a socoti numărul și vrednicia lor. 

146 Veche monedă grecească egală cu o șesime dintr-o drahmă. 

147 Qépuoç (lupinus albus), o legumă răspândită în bazinul Mării 
Mediteraneene; termenul provine de la latinescul „lupus” care în formă 
verbală înseamnă „a se hrăni cu o poftă de lup din ceva”, termen ce voia 
să exprime chipul în care se hrănește planta cu minerale din pământ. 


făcând, petrecea toată noaptea stând într-un colţ al camerei femeii 
aceleia și, plecându-și genunchii, neîncetat își silea limba la 
rostirea de psalmi, ridicând și mâini de rugăciune către Dumnezeu 
pentru dânsa; iar ieșind dimineaţa, o apuca pe aceasta cu 
jurământ, ca nimănui să nu-i descopere aceasta. 

Se întâmplă însă ca una să nu bage de seamă de jurământul 
său și să facă cunoscute cele ascunse ale lui. Însă bătrânul, prin 
rugăciunea sa, a făcut-o a fi cuprinsă de un drac, ca astfel niciuna 
din celelalte femei să nu mai îndrăznească de atunci a face 
cunoscute cele despre viața lui. Căci el numai către una privea: 
către mântuirea sufletelor lor, iar pentru cei ce porneau limba 
asupra lui, se ruga lui Dumnezeu pentru iertarea păcatului lor. 
Această izvodire a bătrânului se făcu multora pricină de mântuire: 
că văzând femeile starea cea de toată noaptea a bătrânului și 
limba care cânta cele dumnezeiești și necurmata rugăciune cea 
pentru schimbarea și mântuirea lor, de faptele cele rele 
depărtându-se, se sârguiau către întreaga-curăţie: și unele adică 
cu bărbaţi după lege se însoțeau, altele însă, depărtându-se de 
relele obiceiuri, rămâneau așa, altele însă desăvârșit se depărtau 
de lume, alegând viaţă călugărească; însă, până ce a fost în viaţă, 
nimeni n-a cunoscut viaţa sa cea ascunsă după Dumnezeu. 

Odinioară, ieșind din odaia vătafei!4* curvelor, l-a întâmpinat 
oarecine din cei neastâmpăraţi, pentru însăși aceea intrând el ca 
să-și cumpere scârnăvia; acesta l-a lovit pe cuvios peste ochi cât a 
putut de tare, căruia i-a și zis: „Până când, batjocoritorule de 
Hristos, vei stărui, nelăsându-te de faptele cele rele?” Către 
acesta, bătrânul a zis: „Ticălosule, cândva va să-ţi sune ţie o 
pălmuire [așa de tare], încât la strigătele tale puţin de nu se va 
strânge toată Alexandria”. 

Vreme din destul trecând, acel dumnezeiesc bărbat s-a dus 
către Domnul, petrecând într-o chilioară zidită lângă cetatea ce se 
numea Eliopole. În vecinătatea chiliei, acesta avea o bisericuță 
întru care multe slujbe făcea. 

Deci adormind el și nimeni simțind, a stat înaintea 
înverșunatului aceluia ce l-a pălmuit pe el un arap urât; acela i-a 
dat o palmă grea și vârtoasă peste obraz, care, atât de tare a fost, 
încât sunetul ei s-a auzit până la mare depărtare, și i-a zis lui: 
„Primește această palmă pe care ţi-a trimis-o monahul Vitalie, 
precum a zis mai înainte”. 

Și îndată ticălosul acela se tăvălea îndrăcindu-se, și s-a 
adunat la dânsul aproape toată Alexandria, după prorocia 
dreptului; și abia oarecând după mai bine de un ceas venind întru 


148 Codoașei, patroanei. 


sine, și-a rupt hainele și, sculându-se degrabă, s-a dus către 
căscioara sfântului, către care și striga: „Miluiește-mă, robule al 
lui Dumnezeu Vitalie, pe mine, cel ce mult lui Dumnezeu și ţie am 
greșit”. 

Iar toţi câţi s-au întâmplat să fie de față au văzut cum, odată 
ajuns aproape de căscioara bătrânului, demonul l-a trântit jos 
zdrobindu-l în toate părţile, iar apoi l-a lăsat. Văzând toţi acestea, 
au intrat apoi înăuntru, unde au aflat pe cuviosul plecat în 
genunchi, după ce sufletul prin rugăciune l-a dat lui Dumnezeu; 
apoi, plecându-se ei la pământ, au văzut o scrisoare în care se 
scria așa: „Bărbaţi alexandrini, nu judecați ceva mai-nainte până 
ce va veni Domnul (| Cor. 4: 5)”. Iar cel lăsat de dracul mărturisea 
înaintea tuturor cele ce a lucrat el asupra dreptului și cele ce a 
auzit prorocește de la dânsul, pe care adică le-a și pătimit. 

Și îndată acestea s-au vestit Patriarhului, care și venind 
împreună cu tot clerul, după ce a citit scrisoarea cea de jos, a zis: 
„De m-aș fi plecat cuvintelor celor ce clevetesc, puţin ar fi lipsit ca 
și pe mine să mă plesnească cu acea palmă”. 

După aceea, spre îngroparea cinstitului trup s-a adunat și 
tabăra curvelor: acestea au adus aromate și purtau făclii, plângând 
cu amar lipsirea de acela și de învăţăturile lui din care cu mult 
folos s-au ales. 

Povesteau atunci și din viaţa lui: că nu din oarecare răutate 
își făcea intrarea către dânsele și că niciuneia dintr-însele nu i-a 
atins vreodată mâna cu mâna lui, nici nu s-a culcat vreodată pe 
coaste lângă ele. 

Iar către cei ce le învinuiau pentru tăcerea lor faţă de el, și că 
de aici multora li s-a făcut pricină de sminteală, le punea lor 
înainte drept răspuns porunca aceluia; încă și de chinuirea 
dracului ce a căzut spre pedeapsă peste ceea ce n-a ascultat. Cât 
despre cel ce odinioară i-a dat sfântului o palmă pe care apoi a 
luat-o înapoi, de atunci nu lipsea niciodată a cerceta mormântul 
fericitului, mormântul arătându-se ca o vistierie cu multe daruri, 
iar pomenirea aceluia cu cântări de psalmi o făcea, iar mai apoi, 
după puţin, a fost tuns monah la mănăstirea lui Avva Serid, dându- 
i-se chilia dumnezeiescului Vitalie, pentru multa lui credință cea 
către dânsul, unde s-a și săvârșit din viaţă, liniștindu-se acolo până 
la sfârșitul său. 

Incă și Patriarhul mult mulțumea lui Dumnezeu pentru că nu 
l-a lăsat a grăi sau a cugeta ceva nevrednic de acel Fericit și 
pururea-pomenit suflet, dar și mulţi alexandrini s-au folosit, câţi 
dintre ei se aflau lesnicioși spre a judeca, de acel rău obicei s-au 
dezvăţat. Incă și Patriarhul zicea către oarecare: „Trebuie, fraţilor, 
să luaţi aminte de voi, ca să nu fiți lesnicioși a osândi; că eu, odată, 


citind viața oarecăruia dintre Părinţii cei mari, cu o povestire ca 
aceasta m-am folosit, care era într-acest fel: 

3. Doi călugări s-au dus în cetatea Tirului pentru a împlini o 
slujbă. Trecând unul dintr-înșii pe lângă un loc, una din curve, al 
cărei nume era Porfiria, i-a urmat strigând: «Cinstite Părinte, 
mântuiește-mă, precum lisus Hristos pe curvă». lar lui, nimic 
păsându-i de oameni, luând-o pe ea de mână, de ochii multora 
văzându-se, au ieșit prin mijlocul cetăţii. Iar vestea se răspândi 
pretutindenea, cum că călugărul acela ar fi luat-o de femeie pe 
Porfiria. Și trecând curva împreună cu dânsul cetăţi și sate, iată, 
află un prunc jos zăcând, pe care, cu iubire de oameni luându-l ea, 
îl purta după ea pentru a-l crește. 

Mai pe urmă, după câtăva vreme, mergând oarecare din Tir 
către locul unde petrecea aceea, văzând copilul în braţele curvei, 
au început să o ia în râs și, de bărbatul acela viteaz bătându-și joc, 
ziceau către dânsa: «Cu adevărat, nu ai greșit de la scop, că bun 
fiu ţi s-a născut ţie din călugăr!». Care, și întorcându-se în Tir, au 
semănat cuvântul pretutindenea: că ea a născut adică copil din 
călugăr, vădit având și semnele aceluia. 

Pe scurt zicând, oamenii sunt întotdeauna gata a crede 
bănuielilor, mai vârtos atunci când unii ca aceștia sunt răi și 
vicleni, găsind întru sine pricini pentru a crede; aceștia, îndată ce 
iau mărturii din apropiere, grăiesc de rău pe alţii cu lesnire, pe de 
o parte voind a se răsfăţa în niște noime și graiuri ca acestea, iar 
pe de alta poftind a-i avea și pe alţii părtași la răutate, și așa se 
sârguiesc a scăpa de bătăile conștiinței!*. 

Însă acel cinstit călugăr, tunzând pe Porfiria și în portul 
călugăresc îmbrăcând-o, a numit-o Pelaghia, pe care a și dat-o ca 
să se liniștească într-o mănăstire de fecioare. Iar fiindcă a 
cunoscut de mai-nainte ziua sfârșitului său, luând-o pe aceea, s-a 
întors în Tir, și era și copilul cu dânsa urmând, fiind acum ca de 
șapte ani. 

Și s-a vestit tuturor venirea lor: cum că Porfiria cu călugărul, 
bărbatul ei, s-au întors; apoi, tare bolnăvindu-se călugărul, și către 
moarte privind, mulţi foarte dintre locuitori au venit la dânsul 
pentru cercetare, înaintea cărora a poruncit a i se aduce o 
cădelniţă plină cu cărbuni de foc, pe care, turnându-i în haina sa, a 
zis în auzul tuturor: «Binecuvântat este Domnul, Cel ce de demult 


149 Avem aici psihologia celor care, cu pricină de „informare” și voind 
să scape de sau să-și reprime judecata propriei conștiințe, se sârguiesc să 
ajungă judecătorii absoluţi ai multor conștiințe, întemeindu-se pe veștile 
cele din afară, pe propria conștiință (adesea adormită), și nu pe 
cunoașterea nemijlocită a celor asupra cărora alcătuiesc judecăţi 
„vrednice” de crezare. 


a păzit rugul nears; Acesta să-mi fie mie martor credincios că, 
precum nu s-a atins de hainele mele această putere arzătoare a 
focului, nici eu nu m-am atins de femeie în toată vremea vieţii 
mele». 

Aceasta auzind-o toţi, s-au uimit dând slavă lui Dumnezeu, 
Care cu unele ca acestea pe cei ce [i slujesc Lui întru ascuns știe a- 
i slăvi la arătare. 

Acestea făcând și zicând monahul, în mâinile lui Dumnezeu şi- 
a dat sufletul său. Pentru aceasta vă chezășuiesc pe toţi, fiii mei 
cei duhovnicești, precum am zis și mai-nainte, să nu fiţi lesnicioși a 
osândi, ci pe sine, pe cât vă este puterea, vă păziţi”. 


II. A lui Avva Isaia 


Frate, de voiești a lua ceva de care ai trebuinţă, să nu cârtești 
asupra fratelui tău zicând „de ce nu înţelege să-mi dea mie aceea 
de la sine?”, ci zi cu îndrăzneală întru simplitate „fă iubire și dă-mi 
cutare lucru, că am trebuinţă de dânsul”, că aceasta este curăția 
cea sfântă în inimă; că, de nu vei zice ce vrei, ci vei cârti în inima 
ta, ai osânda întru tine. 


III. A Sfântului Maxim 


Cel ce iscodește păcatele altora sau din bănuială îl osândește 
pe fratele, încă n-a pus început de pocăință, nici n-a cercat să 
cunoască în adevăr păcatele sale - care sunt mai grele decât 
plumbul ce cântărește mai mult decât mulţi talanţi -, nici n-a 
cunoscut de unde se face oul greu la inimă, iubind deșertăciunea și 
căutând minciuna (Psalm 4: 5); și, pentru aceasta, ca un nebun 
umblă întru întuneric: lăsând păcatele sale, le nălucește 
[închipuiește] pe ale altora, fie că sunt cu adevărat, fie socotindu- 
se din bănuială. 


IV. Din Pateric 


1. Un frate, crezând bănuielilor sale, luptat fiind și de dracul 
curviei, s-a dus către un bătrân, zicând: „Acei doi fraţi păcătuiesc 
unul cu altul”. Și a cunoscut bătrânul că se batjocorește de dracul 
și, vrând a-l mustra pe dânsul, trimițând, i-a chemat pe aceia. Şi 
venind aceia, i-a odihnit pe ei; iar când s-a făcut seară, le-a 
așternut rogojină și i-a acoperit cu un singur acoperământ, zicând 
că „copiii lui Dumnezeu sfinţi sunt”. Și chemând pe ucenicul său, i- 
a poruncit a lua pe acel frate ce a grăit asupra lor și a-l încuia într- 
o chilie deosebi. „Acesta are patima în sine, și, pentru aceasta, și 


pentru alții asemenea socotește”. 

2. Zis-a Avva Pimen: „Scris este: Cele ce le-au văzut ochii mei, 
pe acelea le mărturisesc (Pilde 25: 7). lar eu zic vouă: de veţi și 
pipăi cu mâinile voastre, să nu daţi mărturie. Iată cum un frate s-a 
batjocorit întru una ca aceasta: că având rele-bănuieli asupra 
fratelui său, într-o zi, după ce l-a văzut pe acela păcătuind cu o 
femeie, tulburându-se și foarte luptându-se [în conștiință], 
ducându-se la acela, l-a îmboldit pe el cu piciorul său zicând: 
«Încetează de aici, până când?» Dar iată că, lucru de multă mirare, 
s-au aflat acolo snopi zăcând unul peste altul. Pentru aceasta vă zic 
vouă că, de veţi și pipăi cu mâinile voastre, nu vă grăbiţi a vădi 
îndată”. 

3. Zis-a un bătrân: „Nu pune în inima ta grăire de rău asupra 
fratelui tău, pentru niciun fel de lucru”. 


PRICINA A DOUA 


Că nu trebuie a osândi, nici a defăima pe cel ce păcătuiește la 
arătare, ci a lua aminte de sine și a nu iscodi cele străine; că cel ce 
ia aminte la răutățile sale, nu [mai] poate osândi pe aproapele. 


I. Din viaţa Sfântului loan Milostivul 


Un tânăr oarecare, împins de neastâmpărate porniri, umblând 
prin cetatea Alexandriei, pe o fecioară oarecare ce își alesese viaţa 
călugărească din calea cea dreaptă amăgind-o, și-a împlinit cu ea 
răsfățarea neastâmpărării sale, iar după puţin au fugit împreună în 
Bizantion'5; însă aflând dumnezeiescul Ioan de lucru, pricină de 
multă întristare i se făcu acesta și, precum zice pilda, toată piatra 
o mișca sârguindu-se cum mai degrabă să-i întoarcă pe dânșii din 
cădere. După un timp, povestire oarecare de suflet folositoare 
către clerici făcând fericitul, s-a întâmplat a aduce în mijloc și pe 
cea [povestirea] despre tânărul acela ce a făcut acele 
[neastâmpărări] tinerești, pe care îndată cei ce atunci erau de faţă, 
ca dintr-o limbă, îl judecau și îl osândeau zicând: „Nu numai spre 
pierzare a două suflete a fost cea făcută, ci negreșit și la mulţi alţii 
li s-a făcut pildă rea”. 

Dar pe aceștia mustrându-i fericitul pentru lesnicioasa lor 
osândire, a zis: „Nu așa, fiilor, nu fiţi lesnicioși la limbă spre a grăi 
de rău pe aproapele, de vreme ce și voi în două rele veţi ședea: 
întru una adică, călcând porunca Celui ce a poruncit a nu judeca 
ceva mai-nainte de vreme, Care a și hotărât ca cel ce judecă să fie 
judecat cu aceeași judecată cu care a judecat pe fratele său (cf. 
Matei 7: 2), iar întru a doua, că cea [starea] de acum necunoscând- 
o, cu multă lesnire vă așezați pe înșivă judecători ai acelora, că, 
negreșit, nu este arătat dacă până acum petrec în păcat ori s-au 
schimbat spre îndreptare. Pentru aceea vă sfătuiesc pe voi a lăsa 
lui Dumnezeu [judecata], Cel ce știe a judeca toate ale aproapelui; 
că uneori se întâmplă să știm despre păcatul care s-a făcut întru 
arătare de cel ce a curvit sau altceva a greșit, iar de pocăinţa care 
s-a făcut în ascuns să nu avem cunoștință, și pe cel pe care noi ca 
pe un curvar îl osândim, acesta de aici înainte la Dumnezeu ca un 
întreg-înţelept!5! se îndreaptă. 


150 Cetate grecească pe care, în anul 330, Sfântul Constantin cel Mare 
și-a întemeiat capitala sa - Constantinopolul. 

151 Zogpov = întreg la mine, curat (cf. Dicţionarul grec-român după 
alfabet, ed. cit., vezi Vol. I, Prefaţa. Pentru note, referinţa va fi 
prescurtată D gr-rom). 


II. Din Pateric 


1. Zicea Avva loan Colovul: „Nu este altă bunătate mai mare 
decât a nu defăima”. 

2. Un frate a întrebat pe Avva Iosif zicând: „Ce voi face, că 
nici a pătimi-rău nu pot, nici a lucra și a da milostenie?” Zis-a lui 
bătrânul: „De nu poţi niciuna din acestea a face, măcar păzește 
conștiința ta a nu cugeta rău asupra aproapelui și a nu-l defăima 
pe dânsul, și te vei mântui”. 

3. Un frate a întrebat pe Avva Pimen zicând: „Cum poate 
omul scăpa de a osândi pe aproapele?” Și a răspuns bătrânul: „Noi 
și fraţii noștri suntem două icoane; și în orice ceas ia aminte omul 
de sine și se prihănește, fratele său se află cinstit lângă dânsul; iar 
când i se pare lui că este bun, află pe fratele său rău înaintea sa”. 

4. Încă alt frate a întrebat pe același stareţ zicând: „Mă tulbur 
și voiesc să las locul meu”. Zis-a lui starețul: „Nu sunt adevărate 
cele ce le-ai auzit”. Zis-a lui fratele: „Ba sunt, Părinte, că fratele 
care mi-a spus mie este credincios [vrednic de crezare]”. „Nu, 
fiule, nu este credincios, că, de ar fi fost credincios, nu ţi-ar fi spus 
ție acestea. Că, dacă Dumnezeu, după ce a auzit glasul 
sodomitenilor, nu a crezut până n-a văzut cu ochii, nici nouă nu ni 
se cade a crede cele zise”. Zis-a fratele: „Dar am văzut și eu cu 
ochii mei”. Şi, auzind bătrânul, a căutat la pământ și, luând o 
surcea mică, a zis fratelui: „Ce este aceasta?” Răspuns-a fratele: 
„O surcea este”. Apoi, căutând stareţul la acoperământul chiliei, a 
zis: „Ce este aceea?” Zis-a fratele: „O bârnă”. Zis-a lui bătrânul: 
„Pune în inima că, precum este această surcelușă de mică, așa 
sunt păcatele fratelui tău, iar ale tale ca bârna aceasta; deci, dacă 
vei lua aminte la ale tale, nimic pe ale aceluia le vei socoti”152. 

_ 5. Zis-a același: „Un frate a întrebat pe Avva Moise zicând: 
„In ce chip se face omul mort pe sine faţă de aproapele său?” Şi a 
răspuns bătrânul: „De nu va pune [pomeni] omul în inima sa, că, 
iată, trei ani are în mormânt, nu va ajunge la cuvântul! acesta”. 

6. Venit-au odată doi fraţi la Avva Pamvo, și l-a întrebat pe 
dânsul unul zicând: „Avva, eu câte două zile postesc și mănânc 
câte două bucăţi de pâine; oare mă mântuiesc sau m-am amăgit?” 
Și a zis și celălalt: „Avva, eu câștig doi orți!** pe zi din rucodelia 


15 Pentru chipul în care este cu putinţă a se defăima sau ocări omul pe 
sine și pe aproapele a-l cinsti, și sensul acestei nevoinţe, să se vadă nota 
noastră din Vol. I, Pricina 45, cap. 1, 34. 

153 Trad. neogr. redă prin „starea” (KaT&OTAOIV). 

15 Ortul era odinioară o monedă de valoare mică, reprezentând a patra 
parte dintr-un leu vechi sau dintr-un taler. În gr. avem keration, monedă 
mică de argint de pe vremea Sfântului Constantin cel Mare, echivalentă 


mea, din care pentru hrană opresc câteva parale, iar celelalte le 
dau de pomană; oare mă mântuiesc sau mă amăgesc?” Iar bătrânul 
nu le-a răspuns lor, măcar că mult l-au rugat. lar după patru zile, 
au voit să plece; iar clericii îi mângâiau pe ei zicând: „Nu vă 
necăjiţi fraților, nu vă lasă Dumnezeu fără plata Sa. Este obiceiul 
bătrânului: nu degrabă vorbește, dacă nu-l adeverește pe dânsul 
Dumnezeu”. Deci au intrat fraţii către bătrânul și i-au zis lui: 
„Avva, roagă-te pentru noi”. Iar el le-a zis lor: „Voiţi să vă duceți?” 
Răspuns-au aceia: „Da”. Și, socotind întru eiși faptele lor, scriind 
pe pământ, zicea [luiși]: „Pamvo, postind două zile și mâncând 
două bucăţi de pâine, oare întru aceasta se face el monah? Nu. Și 
iarăși: Pamvo lucrează câte doi orți și îi dă pe ei de pomană, oare 
întru aceasta se face monah? Încă nu”. Și le-a zis lor: „Bune sunt 
faptele, dar de vei păzi conștiința faţă de aproapele, așa te vei 
mântui”155. Și, adeverindu-se ei, s-au dus cu bucurie. 

7. Zicea Fericita Singlitichia15*: „Cel ce stă să ia seama să nu 
cadă (cf. I Cor. 10: 12); căci cel ce a căzut o grijă are, ca să se 
scoale; iar cel ce stă să se păzească să nu cadă, iar căderile sunt 
felurite. Cel ce este căzut, dintru a sta s-a lipsit, iar zăcând jos, nu 
se vatămă foarte tare. lar cei ce stau să nu defăimeze pe cei ce au 
căzut, ca să nu se surpe întru cea mai de jos groapă și desăvârșit 
să se strice; iar aflaţi într-o astfel de primejdie, adâncul gropii va 
birui și va pune sub tăcere strigarea de ajutor, precum zice și 
Marele David: Să nu mă înghită adâncul, nici putul să-și închidă 
gura lui peste mine (Psalm 68: 16). Vezi, dar, ca nu cumva, căzând, 
să te faci mâncare fiarelor. [Că] cel ce a căzut nu a încuiat ușa, iar 
tu [la rândul tău] nicidecum să nu dormitezi, ci cântă acel 
Dumnezeiesc grai ce zice: Luminează ochii mei, ca nu cândva să 
adorm întru moarte (Psalm 12: 4)!%. 

8. Un bărbat sfânt, văzând pe oarecine păcătuind, plângând 
cu amar, a zis: „Acesta, astăzi, și eu, negreșit, mâine! Și acesta cu 
adevărat se va pocăi, iar eu nu cu adevărat mă voi pocăi”. 


ca valoare cu a opisprezecea parte dintr-o drahmă. 

155 În trad. neogr.: „...dar, de-ţi vei păzi conștiința de orice mânie sau 
alte răutăţi faţă de aproapele, în acest fel vei dobândi mântuirea”. 

156 Autorul adaugă aici cuvinte ale Sfintei Singlitichia ce nu se află în 
Patericul Egiptean. 

157 Trad. neogr. dă o parafrază: „Cel ce a căzut nu-și (mai) păzeşte ușa 
sufletului său”, și celelalte, la care adaugă o scolie: „Pentru cel ce nu 
veghează asupră-și sau nu ia seama de sine, e cu putinţă ca, din negrijă 
sau din neluare aminte, să cadă într-o narcoză [dormitare] duhovnicească 
[altfel spus: într-o apatie dublată de o ne-simţire sau necunoaștere a 
stării în care se află], care-l va primejdui mai vârtos decât o face o cădere 
cu capul înainte [grabnică, de năprasnă] în groapa păcatului”. 


III. A lui Antioh Pandectul 


A osândi pe aproapele este mai rău decât toate patimile; că 
nu numai vinovat de munci prea grele îl face pe cel ce a osândit - 
ca pe cel ce a răpit vrednicia lui Dumnezeu, și, cum s-ar zice, 
potrivnic al lui Dumnezeu s-a făcut întru aceasta - ci și, întru aceea 
întru care pe altul îl osândește, pe sine a cădea se face, prin a 
osândi golindu-se pe sine de acoperământul și ajutorul lui 
Dumnezeu. Cel osândit însă, de nu se va supăra pe cel ce-l 
osândește, se va ușura de greutate, iar cel ce osândește trage 
asupra sa sarcina aceluia, precum mai arătat ne-a arătat nouă 
aceasta Pilda cu Fariseul și Vameșul'”?. 


IV. A lui Avva Isaia 


1. Omul, fiind întru multe osteneli, dacă va vedea pe cineva 
aflat în tot păcatul sau în lenevire și-l va defăima pe acesta, în 
deșert este toată pocăinţa lui, căci, judecându-l pe dânsul, și 
nelăsând judecata Judecătorului Dumnezeu, nici luând seama la 
păcatele sale, a lepădat mădularul lui Hristos. Căci toţi suntem 
întru această viaţă ca într-o casă a doctorului, pe unul durându-l 
ochiul, iar pe altul mâna, iar altul rană în picior având și câte sunt 
și din boli. Și unele răni, iată, sunt vindecate; dar când cel ce s-a 
vindecat de acestea va mânca ceva din cele ce-l vatămă, iarăși se 
strică. Tot așa este și cu cel ce este în pocăință, de judecă sau 
defăimează pe cineva, iarăși strică pocăinţa lui. Că dacă din cei ce 
sunt în casa doctorului având felurite neputinţe, unul dintre ei va 
striga, au doară îi va zice altul: „Pentru ce strigi?” Au nu fiecare 
pentru a sa patimă gândește? Tot așa, de ar fi fost patima 
[suferința] păcatelor mele înaintea mea, nu aș fi văzut pe altul ce 
păcătuiește. Că cei ce stau în bolniţă, fiecare din ei se păzeşte pe 
sine pentru doctor, nemâncând ceea ce vatămă rana sa. Dar oare 
cine este neavând rană? 

2. Că tot cel ce a greșit după Botez, sub pocăință aflându-se, 
nu poate fi fără de grijă; și măcar puteri |[semne, minuni] mari de 
ar face și tămăduiri, și de ar învia morţi, și ar avea toată 
cunoștința, dacă a greșit, nu poate fi fără de grijă, ci sub pocăință 
se pune. Şi ce înseamnă aceea că „a păcătuit”? Nimic altceva 


158 A osândi pe cineva înseamnă a te lipsi de ajutorul și acoperirea lui 
Dumnezeu: căci, odată ce te faci judecător în locul lui Dumnezeu, El te 
lasă singur, ca pe unul ce socotești că-L poţi suplini, iar de aici te 
primejduiești în a cădea în același rău pe care tu îl pui pe seama celui pe 
care tu îl judeci. Greutatea pe care o pui asupra altuia - dacă și acela nu 
va răspunde cu rău - se prăvălește apoi peste tine. 


decât a cădea cu trupul în curvie, ori după fire, ori afară de fire: 
sau cu ochiul a văzut trup cu patimă, sau a furat, sau în ceva din 
celelalte păcate s-a alunecat, sau a ajuns a gusta ceva într-ascuns, 
uitându-se împrejur pentru a nu-l vedea cineva, sau altul, punând 
cojocul undeva, el iscodește să vadă ce are în el; că cel ce face 
acestea ocărăște!* pe lisus. 

Și i-a zis lui oarecine: „De unde să aibă cineva acribie, 
Părinte?” Şi a răspuns: „In ce chip cel ce a făcut o spargere printr- 
un perete și a luat banii s-a amăgit de vrăjmașul, tot într-acest chip 
și acesta, căci așa cum cel ce [vrăjmașul] l-a biruit pe acela, așa l-a 
biruit și pe acesta. Că cel ce se biruiește în cele mici, și întru cele 
mari se biruiește”. 

3. De vei vedea poticneala fratelui tău, nu-l dispreţui pe 
dânsul, ca să nu cazi în mâinile vrăjmașilor tăi. Ia aminte să nu 
ocărăști pe cineva pentru portul lui, că astfel vei vătăma sufletul 
tău. 

4. Sfântului Apostol Petru Dumnezeu i-a arătat să nu 
socotească pe niciun om spurcat sau necurat (cf. Fapte 10: 28); de 
vreme ce inima lui s-a sfințit, s-a sfințit omul tot, iar celui ce are 
inima întru patimi, nimeni dinaintea lui nu este sfânt, ci pe tot 
omul îl socotește a fi după patimile cele dinăuntrul inimii lui (Cf. și 
Tit 1: 15). Iar de-i va zice cineva că cutare om este bun, îndată se 
mânie; iar voi, iubiţilor, păziţi-vă pe înșivă a nu prihăni pe cineva, 
nici cu gura, nici cu inima voastră. 

5. Dacă defăimarea luptă inima ta spre a defăima pe 
aproapele tău, adu-ţi aminte că Dumnezeu pentru aceasta te dă în 
mâinile vrăjmașilor tăi, și te odihnești. Însă cunoaște aceasta: că 
omul, având prihăniri asupra fratelui său, departe este de mila lui 
Dumnezeu. 


V. A lui Avva Marcu 


1. Frate, când vei auzi călcarea de poruncă a lui Adam și a 
Evei crede că, dintru început, de aceia s-a făcut; apoi vei afla cum 
că, acum, călcarea în chip gândit de mine și de tine se face; dar 
iată că acum, prin Botezul Bisericii născându-ne și în Raiul 
acesteia punându-ne, porunca Celui ce ne-a născut pe noi a doua 
oară am călcat-o. Domnul însă a poruncit ca să iubim pe toţi cei de 
o credinţă cu noi'!% și rodul ce vine de la toţi ca pe un bun prin 
răbdare a-l mânca, după cea zisă: Din tot pomul Raiului puteți 
mânca (Fac. 2: 16), iar noi, gândurile șarpelui lucrându-le, pe unii 


159 DBpiCer, sau: batjocorește, disprețuiește. 


160 Având în vedere și cele de mai jos, „cei de o credinţă cu noi” 
credem că desemnează pe toţi oamenii, nu numai pe creștini. 


adică ca pe niște buni i-am iubit, iar pe alţii, ca pe niște răi i-am 
urât, care lucru înseamnă a cunoaște pomul cunoștinței binelui și 
răului: adică nesuferind pe aproapele întru biruirile*® lui, ci aflând 
pe fiecare întru primeniri!S; și așa, întru cele ce se par bune 
iubind, iar întru cele socotite rele urând, dintr-acest pom gustând 
mintea, cade în aceleași alunecări, iar reaua-sporire își află 
goliciunea sa, pe care mai-nainte nu o știa, căci era acoperită prin 
iubirea! frățească!%. Dintr-aceasta ne și omorâm cugetarea, 
Dumnezeu nefăcând moartea, ci omul, fiindcă urăște pe aproapele. 


161 În cele în care el se biruiește, necazuri, păcate, înșelări etc. 

162 Adică aflând pe fiecare lesne schimbăcios, și, de aici, lipsit, slab, 
pătimaș etc. 

16 ovunăOea = afinitatea, simpatia etc. 

164 Precum la Facere, și după venirea lui Hristos, ni se pune înainte 
Pomul Vieţii - Crucea lui Hristos - și pomul cunoștinței binelui și răului, 
adică ceea ce noi numim azi cunoașterea „obiectivă”, după imanenţă, 
după datele oferite de simţurile trupești, excluzând voia sau raţiunile lui 
Dumnezeu care se vădesc în creaţie sau descoperite prin revelaţie. 
Această cunoaștere pământească sfârșește la un moment dat „In cele mai 
de jos ale pământului”, adică în iadul sau monotonia „cunoașterii” fără 
sens, cu rezultate catastrofale. Această cunoaștere nu vede aproape nicio 
valoare în om, socotindu-l numai simplu „consumator”, cetăţean născut 
întru moarte, celulă spre folosul material al societăţii, aflat în 
permanenţă, cum zice mai-nainte, „întru primeniri”, adică fără nicio 
temelie, fără un scop superior, într-o schimbare perpetuă, pe care nu te 
poţi bizui, vrednic de dispreţ, element sau sclav al evoluţionismului 
imanent ce duce nicăieri și al determinismului social, simplu obiect de 
exploatat. Această cunoaștere, zice, își află apoi „goliciunea sa”, adică 
rușinea sa - precum au aflat-o și Adam și Eva, care au descoperit după 
păcat că sunt goi, și pe care încearcă mai departe să o ascundă de 
Dumnezeu cu „frunzele” sau „hainele de piele” ale subterfugiilor. Altfel 
spus, goliciunea aceasta e, pe de o parte, descoperirea rușinii trupului, 
adică a faptului că, în păcătoșenie, în cădere, trupul devine vrednic de 
dispreţ, ajunge urâciune, devine tuturor priveliște de nesuferit, sau de 
exploatat fără milă, care de acum trebuie acoperit cu haine, căci a 
lepădat haina de lumină și ajutorul lui Dumnezeu, acoperământul Lui 
ocrotitor. Prin această urâciune a trupului, el și-a atras moartea, toată 
această lipsire de Pomul Vieţii îl trimite în moarte; cu moarte, zice apoi 
Avva Marcu, își omoară omul și cugetarea (6i&vorav = gândirea, 
înţelegerea, cugetul), și-o omoară, zice, prin ura aproapelui, uitând că și 
el poartă rușinea/goliciunea păcatului și că și el, la rândul lui, e sub 
mânia lui Dumnezeu și vrednic de disprețul altora; urând pe aproapele, el 
își sporește răutatea, iar răutatea e cea care a născut și naște moartea; 
prin reaua-sporire, zice, el își află goliciunea sau rușinea sa, iar de aici el 
se ascunde neîncetat, conștient de răutatea sa, el fuge, se rușinează. 
Adam n-a ascultat de glasul lui Dumnezeu din Rai (Adame, unde ești?), ci 
a fugit, ca unul care, făcând acestea, cum zice și Avva Isaia mai sus, a 


Căci Dumnezeu nici n-a făcut moartea, nici nu se bucură de 
pierzarea celor vii (Inţ. Sol. 1: 13), nici nu se mișcă cu patima 
iuțimii, nici nu izvodește vreun lucru, iar apoi face răzbunare, nici 
nu-Și schimbă așezarea după vrednicia fiecăruia, ci pe toate întru 
înțelepciune le-a făcut (Psalm 103: 27), mai-nainte hotărând a fi 
judecate de legea duhovnicească. Pentru aceasta nu-i zicea lui 
Adam „în orice zi veţi mânca, Eu vă voi omori pe voi”, ci, 
întemeindu-se de mai-nainte pe legea dreptăţii, zice: În orice zi 
veți mânca, cu moarte veți muri (Fac. 2: 17); și astfel, fiecărui 
lucru, și bun, și rău, i-a rânduit firește a-i urma ce i se cuvine, celui 
bun, plata, celui rău, pedeapsa, și nu prin a izvodi altceva la 
fiecare pricină, precum socotesc unii care nu cunosc legea cea 
duhovnicească. 

2. lar noi, care din parte știm aceasta, datori suntem a 
cunoaște că dacă pe cineva din cei de o credinţă îl vor uri ca pe un 
rău, și noi, ca cei ce suntem răi, ne vom uri de Dumnezeu; și dacă 
pe cineva ca pe un păcătos îl vom lepăda ca nevrednic de pocăință, 
și noi, ca cei ce suntem păcătoşi, din pocăință vom fi lepădaţi. Şi 
de nu vom lăsa păcatele aproapelui, nici nouă nu ni se vor lăsa. 

3. Pe această lege și Hristos, Dătătorul de Lege, arătată 
făcând-o, a zis: Nu judecați, ca să nu vă judecați; nu osândiţi, ca să 
nu fiți osândiți; iertati, și se va ierta vouă (Luca 6: 37). Pe aceasta 
și Sfântul Pavel știind-o, zicea: Cel ce judecă pe altul, pe sine se 
osândește (Rom. 2: 1). Și prorocul: Tu vei răsplăti fiecăruia după 
lucrurile lui (Psalm 61: 13). Incă și alt proroc zice ca dinspre faţa 
lui Dumnezeu: A Mea este izbânda, Eu voi răsplăti, zice Domnul 
(Deut. 32: 35; Evr. 10: 30). Și, simplu a zice, toată Scriptura cea 
Veche și cea Nouă luminat ne arată nouă legea aceasta, ca 
duhovnicească să o aflăm pe dânsa și tainic mai-nainte hotărâtă, 
de toată primenirea noastră [cea rea] temându-ne, ca nu numai 
întru arătare, ci și în ascuns să ne sârguim a-i iubi pe fraţii noștri, 


ocărât pe lisus, Cel ce a făcut Pomul Vieţii - adică chipul cunoașterii lui 
Dumnezeu și a lumii prin Izvorul Vieţii (Hristos) -, din Care, de va fi 
gustat, viu și nerușinat va fi fost în veci; însă Dumnezeu Se milostivește și 
ia chip de om, căutându-l din nou pe acesta, arătând că, prin Cruce, adică 
prin nădejdea în Dumnezeu și suferirea a toată rușinea și răutatea adusă 
de păcat, omul poate face experienţa Vieţii celei adevărate, prin 
recunoașterea acestei rușini, el se poate învrednici de cunoașterea lui 
Dumnezeu. Pentru aceasta, Hristos Cel fără de păcat, răstignindu-Și pe 
Crucea vieţuirii Sale pe pământ toată voia cea omenească și supunând-o 
pe ea voii celei Dumnezeiești, S-a adeverit pe Sine ca chip al dobândirii și 
Vieţii celei adevărate și mijlocitor al acesteia prin chipul Crucii ca Pom al 
Vieţii și al adevăratei cunoașteri, oferind-Se pentru aceasta spre mâncare 
tuturor spre biruirea morții și spre viaţa de veci. 


căci aceasta nu este ca Legea Mozaicească, judecând cele din 
afară, ci duhovnicească, care și pe cele ascunse ale omului le 
mustră, și pe cea Veche a împlinit-o, după cuvântul Domnului ce 
zice: N-am venit să stric Legea, ci să o plinesc (Matei 5: 17). 

4. Deci un scop se cuvine a avea în toată vremea: în tot locul 
și în tot lucrul în tot felul nedreptăţindu-ne de oameni, să ne 
bucurăm și să nu ne întristăm. Așadar să ne bucurăm, însă nu 
simplu și fără de osteneală, ci, atunci când aflăm pricină, să iertăm 
păcatele celui ce a greșit, ca și noi să luăm iertarea greșelilor 
noastre, că aceasta este adevărata cunoștință a lui Dumnezeu, 
care cuprinde în ea toată cunoștința, prin care putem a ruga pe 
Dumnezeu și a fi auziţi; aceasta este rodirea rugăciunii prin care 
se arată credinţa în Hristos, că prin aceasta putem din toată inima 
a iubi pe Dumnezeu și pe aproapele ca pe noi înșine. Pentru 
aceasta datori suntem a-L ruga pe Dumnezeu, cu priveghere și cu 
toată reaua-pătimire, ca cele dinăuntru'% și inima deschizându-se 
să o primească înăuntru pe dânsa și să nu o lepede. Că atunci și 
harul cel dat nouă într-ascuns prin Sfântul Botez ce până atunci 
era nearătat, acum, întru toată adeverirea și simţirea lucrându-se 
îl vom afla, prin a ierta adică greșelile aproapelui. Iar acestei fapte 
bune îi este opritoare două răutăţi: dulceaţa amestecându-se cu 
trupul și slava deșartă, de care de mai-nainte trebuie a ne lepăda 
cu mintea și numai așa a ţine această faptă bună. 

5. lar de ne vom vinde pe înșine acestora, să nu punem 
pricina pe nimeni, nici pe Satana, nici pe oameni, ci să batem 
război cu voia noastră și să nu fim nebăgători de seamă, că întru 
noi este războiul, înăuntrul nostru, și nimeni din afară nu poate 
lupta cu noi. Numai pe Unul Il avem ajutor: pe Hristos, Cel tainic 
ascuns întru noi de la Sfântul Botez, nemișcat și neamăgit. Și El ne 
va ajuta nouă dacă vom face poruncile Lui după puterea noastră. 
Acestea două care ne luptă pe noi au amăgit-o pe Eva și pe Adam l- 
au rătăcit. 

6. Dulceaţa adică a arătat pomul ca pe un plăcut la mâncare 
și frumos spre a-l înțelege, iar slava deșartă, aceea adică veți fi ca 
niște dumnezei cunoscând binele și răul (Fac. 3: 5). Deci precum 
cei întâi zidiți, Adam și Eva, se rușinau unul de altul, tot așa și noi: 
nerăutatea din ochii cei gânditori lepădând-o și pe înșine goi 
văzându-ne unii pe alţii, cu conștiința ne rușinăm. Și iată, frunze 
de smochin coasem: cu cele din afară graiuri, forme, înţelegeri 
[noime] și drepte-cuvântări [îndreptăţiri de sine] ne îmbrăcăm. Iar 
Domnul ne gătește nouă îmbrăcăminte din piei și zice: Întru 


16 onàáyyva, toată simţirea lăuntrică, toată afectivitatea ce se 


deschide spre Dumnezeu prin rugăciunea inimii. 


răbdarea voastră vă veți dobândi sufletele (Luca 21: 19), adăugând 
și acestea: „...lar întru pomenire de rău și în alt păcat îl vom 
pierde pe dânsul; iar cel ce aici l-a pierdut pe dânsul, adică l-a 
răstignit, îl va afla în viaţa cea veșnică” (cf. Matei 10: 39). 

7. Cel ce are vreun dar [harismă] și împreună-pătimește cu 
cei ce nu au, prin împreună-pătimirea sa îl păzește pe acesta; iar 
cel ce se fudulește îl va pierde pe dânsul, cu ispitele fuduliei 
prigonindu-se împrejur. 

8. Pe ale tale iscodește-le, și nu cele străine, și nu se va prăda 
prăvălia ta cea gânditoare. 


VI. A Sfântului Anastasie Sinaitul 


Întrebare 

În ce chip nu vom putea osândi pe cel ce arătat păcătuiește? 

Răspuns 

Aducându-ne aminte de Domnul, Care zice: Nu judecați, și nu 
vă veți judeca, nu osândiţi, și nu vă veti osândi (Luca 6: 37). Şi de 
Apostolul ce ne sfătuiește și zice: Celui ce i se pare că stă, să ia 
seama să nu cadă (I Cor. 10: 12). Și iarăși: Tu, cel ce judeci pe 
altul, pe sine te osândești (Rom 2: 1). Căci nimeni nu știe cele ale 
omului, fără numai duhul care locuiește întru dânsul, după glasul 
Mântuitorului (I Cor. 2: 11). 

Că mulţi, de multe ori, înaintea oamenilor păcătuind, apoi 
într-ascuns lui Dumnezeu mărturisindu-se, iertare au câștigat și, 
bine plăcând [lui Dumnezeu], Duh Sfânt au luat. Iar cei ce de noi 
se socoteau păcătoşi, la Dumnezeu sunt drepţi. Că păcatul adică l- 
am văzut, iar lucrările cele bune, pe care în ascuns le-au lucrat, nu 
le-am cunoscut. Pentru aceea nu se cade să osândim pe cineva, 
măcar cu ochii noștri de-l vom vedea păcătuind. 

Că zece pași depărtându-se de noi cel ce a păcătuit, nu putem 
ști lucrarea lui cea întru ascuns ce a făcut-o Dumnezeu cu dânsul. 
Spre după-amiază, în Marea Zi de Joi, luda vânzătorul era 
împreună cu Hristos și Ucenicii Lui; iar tâlharul era între ucigașii 
de oameni. Iar ajungând Vineri, Iuda s-a dus întru întunericul cel 
mai din afară; iar tâlharul a moștenit Raiul împreună cu Hristos. 

Deci, pentru niște schimbări fără de veste ca acestea, bine 
este a nu osândi pe om, până ce va veni Hristos, Cel ce știe mintea 
oamenilor și descoperă cele ascunse ale inimilor; că toată judecata 
Tatăl Fiului a dat-o, iar cel ce judecă pe altul, adică pe aproapele, a 
răpit dregătoria Judecătorului, iar unul ca acesta este potrivnic lui 
Hristos [e antihrist]. Încă și altfel: sunt oarecare care prin felurite 
ispite ajung să ia iertarea păcatelor, pe care însă noi nu-i 
cunoaștem; alții prin neputinţa trupului și boală îndelungată se 


curăţă, că zice: Certând, m-a certat Domnul, dar morţii nu m-a dat 
(Psalm 117: 18). 

Și Apostolul zice: Dar, judecându-ne de la Domnul, ne certăm, 
ca nu cu lumea să ne osândim (| Cor. 1: 32), care lucru l-a făcut și 
în pricina celui ce a curvit, poruncind a da pe unul ca acela Satanei 
spre stricarea trupului, ca duhul să se mântuiască în ziua judecății 
(cf. I Cor. 5: 5); de unde ne învăţăm că și cei ce se îndrăcesc, dacă 
cu mulțumită vor răbda, se mântuiesc prin pedepse; și alţii întru 
însăși boala mortii lor prin lacrimi fierbinţi pe Dumnezeu L-au 
rugat, și milă au câștigat, precum lezechia împăratul (cf. Is. 38: 1- 
22). 

Alții pe ascuns întru eiși, și Dumnezeu tocmeli și așezăminte 
de pocăință făcând, după puțină vreme din viață mutându-se, s-au 
mântuit. Că întru ce se va afla omul, întru aceea se și judecă, ori 
întru [așezământul] cel bun, ori întru cel rău. Precum prin Iezechiil 
Prorocul a hotărât Dumnezeu, zicând: De va face omul toate 
nedreptățile, iar întorcându-se, va face dreptate, fărădelegile lui 
nu le voi pomeni; că întru ce îl voi afla pe dânsul, întru aceea îl voi 
și judeca (lez. 33: 16). 

Și sunt încă alţii care și prin bărbaţi drepţi au dobândit 
iertare păcatelor, că Domnul va face voia celor ce se tem de El 
(Psalm 144: 19), și mărturie la aceasta este Dumnezeiasca 
Scriptură: căci Aaron, făcând lui Israil vițel în Horeb, prin 
rugăciunile lui Moise a fost iertat (cf. leș. 32: 1-35), așijderea și 
Mariam, sora lui Moise, s-a izbăvit de lepră, Moise rugând pe 
Dumnezeu pentru dânsa (cf. Num. 12: 13-15). Incă și 
Nabucodonosor împăratul, prin rugăciunile Prorocului Daniil, milă 
de la Dumnezeu a dobândit (Dan. 4: 33-37). 

De multe ori și Sfinţii Ingeri, ca niște adevăraţi plăcuţi ai lui 
Dumnezeu, și multă îndrăzneală către Dânsul având, ca cei ce 
nicidecum Lui nu-l greșesc, cerând uneori de la Dânsul - unul 
adică mântuire acestui om, iar altul, celuilalt -, le dă lor 
Dumnezeu, Cel slujit de dânșii ziua și noaptea, cererile lor. 
Asemenea și împărații pământești uneori pe cei vrednici de moarte 
îi dăruiesc prietenilor lor celor adevăraţi, de dânșii fiind rugat. 
Sfinţii Ingeri sunt iubitori de oameni foarte și milostivi către 
neamul nostru, fiindcă prin trupul nostru s-au învrednicit a vedea 
pe Dumnezeu-Cuvântul, precum din veac doreau să vadă. Şi 
pentru acest cuvânt mărturisesc Petru și Pavel, Verhovnicii, Petru 
adică zicând: A dăruit nouă Dumnezeu bunătăţile pe care îngerii 
doreau a le vedea (I Pt. 1: 12), adică pe Dumnezeu așa arătat a-L 
vedea, pe Care noi înaintea îngerilor L-am văzut când S-a întrupat. 
Iar Pavel, despre Înălţarea lui Hristos, strigă zicând: Acum însă S-a 
suit Hristos ca să Se arate Începătoriilor și Stăpâniilor prin 


Biserică (Ef. 3: 10). Așadar pentru această pricină sunt Sfinţii 
Îngerii iubitori de oameni. Pentru aceea a zis și Domnul: Bucurie 
se face și prăznuire se face la dânșii în cer pentru un păcătos care 
se pocăiește (Luca 15: 7). Drept aceea și fiecăruia dintre 
credincioși, atunci când se botează, i se dă de la Dumnezeu înger 
păzitor, povăţuitor și învăţător; că zice Domnul către Jidovi: Vedeți 
să nu defăimaţi pe vreunul din acești mai mici care cred întru 
Mine, că zic vouă că îngerii lor pururea văd fața Tatălui Meu Cel 
din ceruri (Matei 18: 10). 

Deci îngerul cel dat omului spre păzire, de va afla pe omul 
căruia i s-a încredinţat iubind binele și silindu-se pe sine după 
putere a face binele, îi ajută lui, rugând pentru dânsul pe lubitorul 
de oameni Dumnezeu și cerând ca să-i dăruiască lui mântuire și 
iertarea păcatelor, iar Dumnezeu îi plinește lui cererea sa. 

Dacă bărbaţi drepţi, precum am zis, cerând de la Dumnezeu 
de multe ori, au mântuit pe păcătoși, cu atât mai vârtos Sfinţii 
Ingeri pot aceasta. 

Deci să nu osândim pe om, măcar arătat de-l vom vedea pe 
dânsul păcătuind, ci mai vârtos să-l sfătuim pe dânsul cu smerenie 
și să ne rugăm pentru dânsul; iar dacă nu ajung cele zise spre 
încredințare, să mai adăugăm și altele. 

Că spune-mi, iubitule, cine ar fi crezut, văzând pe Raav curva 
în Ierihon arătat curvind, că Dumnezeu a iertat-o de toate curviile 
și a făcut-o dreaptă pentru primirea iscoadelor lui Israil (cf. Iosua 
2: 1-7; 6: 22-25; Evr. 11: 31; lac. 2: 25)? Sau pe vameșul, răpitor și 
nedrept cum era, rugându-se împreună cu fariseul, cum printr-o 
suspinare a îmblânzit pe Dumnezeu și s-a pogorât îndreptat la casa 
sa (cf. Luca 18: 10-14)? Sau pe Samson, cel ce s-a ucis pe sine, că 
își are partea cu sfinţii, precum Pavel mărturisește (Evr. 11: 32)? 
Sau pe Manase, cel ce vreme de cincizeci și doi de ani a slujit 
idolilor și pe tot poporul lui Israil l-a făcut a nelegiui, depărtându-l 
de la Dumnezeu, cine ar fi socotit că acesta, întru-un singur ceas, 
prin puţină rugăciune, ar fi dobândit iertăciune, precum povestește 
Scriptura (cf. II Paralip. 33: 1-20; Rugăciunea lui Manase)? Că 
încuiat fiind într-un bou de aramă de împăratul Asirienilor, 
înăuntrul boului fiind, s-a rugat lui Dumnezeu cu rugăciunea sa, iar 
cu Dumnezeiască putere s-a spart boul, și l-au mutat pe dânsul 
îngerii lui Dumnezeu în Ierusalim, precum zic scriitorii de istorii, și 
de aici a trăit în pocăință. Și, ca să trec de cele vechi, pomenind de 
sfântul tâlhar cel de pe cruce, voi înceta cuvântul. Că oare dacă 
taina cea de la Dânsul [taina pocăinţei] s-ar fi împlinit într-ascuns, 
ar fi crezut cumva vreun om de pe pământ? Că acel spurcat, care 
pe mulţi a furat, a ucis tineri și bătrâni, drepţi și nedrepţi, care și 
pe alţii tâlhărească fărădelege i-a învăţat, acesta, printr-un singur 


grai, la sfârșitul vieţii s-a îndreptat și mai-nainte de toţi Raiul a 
moștenit. 

Acestea, nu în zadar multe grăind, le-am povestit, dar am 
făcut așa știind că limba multora este mai ascuţită decât sabia cea 
cu două ascuţișuri - care măcar și milioane de bunătăţi de ar 
vedea în om, vor vedea însă la el, ca la om, și oarece alunecări -, 
că doar zice: „Nimeni nu este fără de păcat, fără numai Unul 
Dumnezeu”1656, lăsând și trecând cu vederea acele nenumărate 
îndreptări, numai acea mică alunecare o poartă pururea pe limbă, 
și către alți oameni îl fac de poveste, cărora, după vrednicie, le va 
veni pedepse de la Dumnezeu, nu numai pentru a lor vătămare și 
pierzare, ci și pentru a altora. 


VII. A Sfântului Maxim 


Oare nu se cuvine a se înfiora, a se spăimânta și a se uimi cu 
cugetul cineva [știind] că Dumnezeu și Tatăl nu judecă pe nimeni, 
ci toată judecata a dat-o Fiului (loan 5: 22)? Și că Fiul strigă: Nu 
judecaţi, ca să nu fiţi judecați (Matei 7: 1)? Şi Pavel asemenea: Nu 
judecați ceva mai-nainte de vreme, până când va veni Domnul (| 
Cor. 4: 5), și tu, care judeci pe altul, pe sine te osândești (Rom. 2: 
1)? Așijderea și că oamenii, lăsând păcatele lor, au luat judecata de 
la Fiul, și ei, ca niște păcătoși, judecă și osândesc pe alţii? Cerul și 
pământul s-au spăimântat și s-au cutremurat (cf. ler. 2: 12), iar ei 
nu se rușinează, nesimţitori fiind. 


VIII. Din Pateric 


1. Aproape de un stareţ oarecare locuia un frate, fiind puţin 
lenevos în nevoinţa călugăriei; lângă acesta, ce acum trăgea să 
moară, ședeau oarecare dintre fraţi și, văzându-l pe dânsul 
bătrânul vesel și cu bucurie ieșind din trup, voind a folosi pe fraţii 
care ședeau cu el, a zis către dânsul: „Frate, toţi știm că n-ai fost 
prea sârguitor întru nevoinţă, de unde, dar, cu atâta osârdie te 
duci?” Și a răspuns fratele: „Crede-mă, părinte, că adevăr zici; însă 
de când m-am făcut călugăr, nu știu să fi judecat vreun om sau să 
fi pomenit de rău pe cineva; iar dacă vreodată se întâmpla vreo 
prigonire [neînțelegere] cu cineva, în chiar ceasul acela mă 
împăcăm cu dânsul. De aceea, voiesc a zice lui Dumnezeu: 
«Stăpâne, Tu ai zis nu judecați, și nu vă veți judeca, iertați, și vi se 
va ierta vouă (Luca 6: 37)»”. Și i-a zis lui stareţul: „Pace ţie, fiule, 
că fără de osteneală te-ai mântuit”. 


166 Referinţă necunoscută. Poate fi foarte bine o parafrază inspirată din 
oarecare versete biblice care sugerează aceasta. 


2. Avva Agathon, atunci când vedea vreun lucru, adică vreo 
greșeală de oarecine făcându-se, și gândul lui voia să-l osândească 
pe acesta, zicea către sine: „Agathoane, ia aminte tu, să nu faci 
aceea”, și așa se liniștea gândul lui. 

3. Zis-a odinioară Avva Antonie prorocind către Avva 
Ammona: „Ai ajuns a spori întru frica lui Dumnezeu”, și l-a scos pe 
el afară din chilie. Și arătându-i lui o piatră, i-a zis lui: „Ocărăște-o 
pe ea și o bate”. Iar el a făcut așa. Și i-a zis lui Avva Antonie: „Tot 
așa și tu vei ajunge întru măsura aceasta”. Și așa s-a și făcut: că 
întru atâta nerăutate și bunătate a sporit Avva Ammona, încât nu 
mai cunoștea nicidecum răutatea. Și iată că, făcându-se el episcop, 
au adus la el o fată stricată de oarecine ce avea și în pântece, 
împreună încă și pe cel ce a stricat-o. Și i-au zis lui: „Dă-le lor 
certare”. Și, însemnând pântecele femeii [cu semnul crucii], a 
poruncit să i se dea șase perechi de giulgiuri [așternuturi], zicând: 
„Ca nu cumva, după ce se va duce să nască, să moară sau ea, sau 
pruncul, și să nu aibă cu ce să se învelească”. Iar cei ce aduseră 
pâră asupra ei, văzând ceea ce se făcuse, au zis lui: „De ce ai făcut 
aceasta? Dă-le lor certare!” Iar el a zis lor: „Vedeţi, fraţilor, că 
aproape este de moarte, și ce mai am eu a face?” Și, aceasta 
zicând, au slobozit-o pe ea, și n-a cutezat bătrânul să o judece pe 
dânsa. 

4. Același a venit odinioară în oarecare loc ca să prânzească, 
și era acolo un frate ce avea veste rea, adică de curvie; și s-a 
întâmplat atunci a fi de faţă în chilia lui și femeia cu care pătimea 
fratele. Deci cei ce locuiau pe acolo, aflând cum că femeia este în 
chilia fratelui, s-au pornit ca să-l gonească pe dânsul din chilia lui. 
Iar cunoscând și că Episcopul Ammona este aproape de dânșii, 
venind către el, l-au rugat pe dânsul ca să vină împreună cu dânșii, 
ca, vădindu-se fratele înaintea lui, să-l gonească pe el. Iar fratele, 
prinzând de veste, apucând mai-nainte, a ascuns pe femeie într-un 
butoi (poloboc) mare ce avea gura în jos. Cunoscând Avva Ammona 
ce a făcut fratele, după ce a venit și a intrat în chilia lui, a șezut 
deasupra butoiului, și a poruncit ca să caute prin chilie și să cerce 
pentru femeie. După ce au scormonit pretutindenea cu de- 
amănuntul, iar femeia n-a fost aflată, le-a zis lor Avva Ammona: 
„Dumnezeu să vă ierte!” Și, făcând rugăciune, i-a făcut pe toţi să 
se ducă; apoi, apucând pe fratele de mână, i-a zis lui deosebi: „Ia 
aminte de sine, frate!” Și, aceasta zicând, s-a dus. 

5. Păcătuind un frate oarecare, prezbiterul l-a despărţit de 
frățime. Și sculându-se Avva Visarion, a ieșit împreună cu dânsul 
zicând: „Şi eu sunt păcătos”. 

6. Zis-a Avva Isaia: „De-ţi va veni ţie gând a judeca pe 
aproapele pentru vreo greșeală, socotește mai întâi întru sine că tu 


ești mult mai păcătos decât el și cele ce ţi se par că le faci bine, să 
nu crezi că au plăcut lui Dumnezeu, și așa nu vei cuteza a judeca 
pe aproapele”. 

7. Zis-a din nou: „A nu judeca pe aproapele și a te defăima pe 
sine este chip al odihnei conștiinței”. 

8. Un bătrân a văzut un frate stricându-se cu oarecine și nu l- 
a mustrat pe dânsul, zicând întru sine: „Dacă Dumnezeu, Cel ce i-a 
zidit pe dânșii, văzând, nu-i arde, cine sunt eu ca să-i mustru pe 
dânșii?” 

9. Mers-a Avva Isaac Thebanul și, văzând pe un frate greșind, 
l-a osândit pe dânsul. Apoi, ducându-se din chinovie, a intrat iarăși 
în pustie. Și îngerul Domnul a venit și i-a stat înaintea ușii chiliei 
lui și nu-l lăsa să intre. Iar stareţul îl ruga, zicând: „Care este 
lucrul, adică pricina [pentru care faci aceasta]?” Şi a zis îngerul 
către dânsul: „Dumnezeu m-a trimis pe mine, zicându-ţi ţie: «Unde 
poruncești să pun pe fratele ce a greșit și pe care l-ai judecat?»” 
Și, auzind stareţul, s-a pocăit îndată, zicând: „Greșit-am, iartă-mă!” 
Și i-a zis îngerul: „Scoală, că Dumnezeu te-a iertat pe tine; dar 
păzește-te de a nu judeca pe cineva, până când va veni Domnul”. 

10. Se spunea despre Avva Macarie cel Mare că se făcuse, 
precum este scris, „dumnezeu pământesc” (cf. loan 10: 34; I Cor. 
5: 1); că, precum este Dumnezeu acoperind lumea [cu purtarea Sa 
de grijă], tot așa și Avva Macarie, acoperind alunecările pe care le 
vedea [la oameni], de ca și cum nu le-ar vedea, și cele ce le auzea, 
de ca și cum nu le-ar fi auzit!%. 


167 Dumnezeu nu privește sau nu ia aminte, nici nu reacţionează la 
răutăţile din lume precum o fac oamenii slabi și păcătoşi, căci aceasta L- 
ar lipsi de Dumnezeire și de caracterul Lui lipsit de patimi, de patimi 
adică ale slăbiciunii și ale răutăţii; o privire dintr-o perspectivă strict 
omenească a răutăţilor din lume din partea lui Dumnezeu e de 
neconceput, și, totuși, Dumnezeu le știe pe toate, și are grijă de ele într- 
un chip numai de El și de fiii Lui știut, le știe însă cu atât mai mult cu cât 
S-a făcut om, S-a înfrățit cu omul, simțind ca om, purtând și El jugul și 
suspinul acestuia, un jug care Lui îi este ușor, căci îl poartă cu iubire de 
oameni și ascultare iubitoare de Tatăl. Dar pentru ca omul să nu rămână 
în necunoștinţă de chipul purtării Lui grijă faţă de el, această lucrare a lui 
Dumnezeu cu lumea s-a arătat de scriitorii Dumnezeieștei Scripturi și de 
alţi sfinţi fie prin cuvinte omenești, neputincioase sau nedesăvârșite, 
apropiate înțelegerii omului în general, fie prin cuvinte de negrăit, care 
cuvinte, prin aparenta lor lipsă de limpezime, prin paradoxurile lor, 
cheamă la o înţelegere mai înaltă a lor, dumnezeiesc-omenească. Marele 
Macarie e unul care s-a învrednicit de o astfel de vedere a lucrurilor, el s- 
a făcut, cum se zice, înger pământesc și om ceresc; cu adevărat, unul ca 
el poate privi sau judeca lumea și acum, și la sfârșit împreună cu Sfinţii 
îngeri, dar nu cu o judecată precum cea pe care o osândesc aici Scriptura 


11. Un frate a greșit odinioară în Schit și, făcându-se sobor, 
au trimis după Avva Moise, iar el nu voia să vină. Și iarăși 
trimițând prezbiterul după dânsul, i-a zis: „Vino, că te așteaptă 
poporul (fraţii)”. Iar el, sculându-se, și luând o coșniţă găurită, 
umplând-o cu nisip, a pus-o pe umăr și a venit așa. Iar Părinţii au 
venit întru întâmpinarea lui; și, văzând pe dânsul ducând coșnița 
pe umăr, l-au întrebat zicând: „Ce este aceasta, Părinte?” Și a 
răspuns lor bătrânul, zicând: „Păcatele mele sunt dinapoia mea, 
curgând, și eu nu le văd pe ele și [, cu toate acestea,] am venit 
astăzi a judeca greșeli străine”. Iar ei, auzind, nimic n-au grăit 
fratelui, iertându-l pe el. 

12. Același a zis: „Dator este omul a muri dinspre tot omul, a 
nu judeca pe cineva întru ceva; căci atunci când mâna Domnului a 
ucis pe tot cel întâi-născut în pământul Egiptului, nu era casă întru 
care să nu fie mort”. Zis-a lui un frate: „Ce este cuvântul acesta, 
Părinte?” Şi a răspuns bătrânul: „Că de vom putea suferi a vedea 
păcatele noastre, nu am vedea păcatele aproapelui nostru. Că 
nebunie este omului să-și lase mortul său și să se ducă să plângă 
pe cel al aproapelui. lar aceea a muri dinspre aproapele aceasta 
este: a-ţi purta păcatele tale, și a fi fără de grijă pentru tot omul, a 
nu zice «acesta este rău», și a nu face rău niciunui om, șia nu 
socoti în inimă pe cineva că este viclean, nici a defăima pe cineva 
ce face rău, nici a te pleca! celui ce face rău aproapelui său, nici 
a te bucura cu el. Așijderea și pe cel ce clevetește, nici a avea 
vrăjmășie cu vreun om sau a uri pe cineva, că aceasta este pacea; 
întru acestea, frate, mângâie-te pe tine și te păzește, știind că în 
puţină vreme este osteneala, iar odihna este în veci”. 

13. Un frate a întrebat pe Avva Pimen zicând: „Spune-mi, cum 
mă voi face monah?” Și a răspuns bătrânul: „De voiești să afli 
odihnă și aici, și în veacul ce va să fie, pentru tot lucrul, zi «cine 
sunt eu?» și să nu judeci pe cineva”. 

14. Auzit-a odinioară prezbiterul Pelusiului despre oarecare 
fraţi că se duc deseori în cetate și se îmbăiază și se lenevesc pe 
eiși, iar după ce vin în sobor. Însă, după ce au venit în sobor, a luat 


sau Părinţii, ci cu una dumnezeiască, plină de milă, și nu dintr-o patimă 
înverșunată, plină de suspinare față de suferinţele ce le pricinuiesc 
vrăjmașii diavoli oamenilor prin păcat. Suspinarea aceasta e cu adevărat 
asemănare cu Dumnezeu, e după chipul suspinării lui Hristos, Cel ce 
împreună-pătimește și suspină cu fraţii Lui cei de pe pământ până la 
sfârșitul veacurilor, până-i va putea supune pe toţi cei ce voiesc Tatălui 
Său, Care, pentru aceasta I-a și dat Lui toată puterea din cer și pe 
pământ (cf. Matei 28: 18; 1 Cor. 15: 25 ș.u.). 

158 neroOivou. „Nici a aproba pe cel ce face rău/nici a-l încuraja/ nici a-l 
asculta/nici a te bizui/încrede pe el”. 


de la ei portul călugăresc [schima]. Dar, după aceasta, a fost bătut 
de conștiință și s-a căit, și a venit la Avva Pimen, beat fiind de 
gânduri, aducând și rasele fraţilor, și i-a vestit stareţului lucrul, și 
i-a zis lui starețul: „Dar tu nu ai nimic dintr-ale omului celui vechi? 
Și oare desăvârșit te-ai dezbrăcat de dânsul?” Și a zis către dânsul 
prezbiterul: „Încă am împărtășire de omul cel vechi”. Și a zis lui 
stareţul asemenea cu Apostolul: Intru ceea ce judeci pe altul, pe 
sine te osândești, că tu, cel ce judeci, pe aceleași le faci (Rom. 2: 
1). Deci iată că și tu ești ca și fraţii: că, deși puţin te împărtășești 
din omul cel vechi, negreșit supus ești păcatului”. Deci, 
întorcându-se prezbiterul, a chemat pe fraţi, unsprezece fiind ei, și 
s-a pocăit lor și, iarăși îmbrăcându-i pe dânșii cu schima, i-a 
slobozit. 

15. Întrebat-a un frate pe Avva Pimen zicând: „De voi vedea 
greșeala fratelui, bine este să-l acopăr pe dânsul?” Și a răspuns 
bătrânul: „In orice ceas vom acoperi greșeala fratelui nostru, și 
Dumnezeu le va acoperi pe ale noastre; și în orice ceas vom vădi 
pe cele ale fratelui, și Dumnezeu le va vădi pe ale noastre”. 

Aici!%, „frate” nu zice pe cel ce petrece în aceeași obște, ci 
ori pe cel ce locuiește aproape, ori pe cel ce petrece în aceeași 
obște, dar care nu este sub același stareţ, că unuia [unui frate] ca 
acesta vrednic este a i se ascunde și a trece cu vederea orice 
păcat, care lucru mare este, fiindcă fiecare pe al său [păcat îl] 
caută. lar cei ce ţin viața de obște, ca cei ce, deși întru multe 
trupuri, ai unui singur trup sunt, trebuie a se îngriji unii de alţii ca 
de propriile mădulare, precum poruncesc legile părintești și a face 
unii altora pomenire de cele cuviincioase întru smerenie; chiar de 
vor vedea pe fraţii lor păcătuind, de nu se vor îndrepta prin 
facerea pomenirii, trebuie a spune despre dânșii starețului și așa a 
păzi dragostea către fraţi. 

16. Alt frate a întrebat pe același stareţ, zicând: „De voi vedea 
pe vreun frate despre al cărui păcat am auzit, nu voiesc a-l băga pe 
el în chilia mea; dar dacă voi vedea un frate bun, mă voi bucura 
împreună cu dânsul”. Și i-a răspuns lui starețul: „De faci celui bun 
puţin bine, îndoit fă cu acela, că acesta este cel neputincios, și așa 
face Dumnezeu și cu tine milă”. 

17.Era în chinovie oarecine cu numele Timothei; iar 
egumenul, prinzând de veste despre oarecine din fraţii de acolo 
care era ispitit, de păcat adică, a întrebat pe Timothei despre 
dânsul. Acesta din urmă l-a sfătuit să scoată pe fratele din obște. 
Deci, după ce l-au scos pe fratele, îndată ispita fratelui s-a pus pe 
Timothei până când s-a primejduit [a cădea și el în păcat]. Deci 


16 Iarăşi cuvântul Cuviosului Pavel Monahul. 


plângea Timothei înaintea lui Dumnezeu, zicând: „Greșit-am, iartă- 
mă!” Și a venit lui glas, zicând: „Timothei, să nu socotești că 
acestea ţi s-au întâmplat ţie pentru altceva fără numai pentru că ai 
trecut cu vederea [disprețuit] pe fratele în vremea ispitei lui”170. 

18.A greșit odată un frate în chinovie. Și era în locurile 
acelea un pustnic, și de multă vreme nu ieșise; deci, venind către 
dânsul stareţul chinoviei, i-a vestit lui despre fratele care a greșit. 
lar el a zis: „Izgoniţi-l pe dânsul”. Şi, scoţându-se fratele din 
chinovie, aflând o râpă lângă un pârâu, a intrat într-însa; și 
petrecea plângând. Și, aflând fraţii din chinovie vreme prielnică, s- 
au dus către Avva Pimen; și, trecând pe lângă râpă, l-au auzit pe 
fratele plângând; și, intrând, l-au aflat pe el în mare durere, și l-au 
rugat pe dânsul să vină la bătrânul, și n-a voit, zicând: „Aici voi 
muri!” Deci, după ce s-au dus către Avva Pimen, i-au povestit lui 
despre fratele; și i-a rugat pe dânșii starețul ca, întorcându-se, să 
spună fratelui că „Avva Pimen te cheamă”. Și, auzind fratele, a 
venit la bătrân. Și, văzându-l pe dânsul bătrânul necăjit, sculându- 
se, l-a îmbrățișat. Şi, veselindu-se, l-a rugat să mănânce. Apoi a 
trimis Avva Pimen pe unul din cei ce erau cu dânsul către sihastru, 
zicând: „De mulţi ani doream să te văd, auzind cele despre tine. 
Dar din pregetarea amândurora nu ne-am întâlnit unul cu altul”. 
Iar sihastrul, măcar că nu ieșea din chilie, a zis: „Dacă Dumnezeu 
n-ar fi încredinţat pe stareţul, n-ar fi trimis către mine”. Și 
sculându-se, a venit la dânsul și, sărutându-se unul cu altul, au 
șezut cu bucurie. Și a zis Avva Pimen către dânsul: „Doi oameni 
erau într-un loc oarecare și amândoi aveau morti [printre rudenii]. 
Și unul dintr-înșii a lăsat mortul său și s-a dus să-l plângă pe al 
celuilalt”. Și, auzind sihastrul și socotind ceea ce-i făcuse fratelui, 
s-a umilit de cuvânt și a zis: „Pimen, sus în cer, iar eu, pe pământ, 
jos”. _ 

19. Întrebat-a oarecare din Părinţi pe Avva Pimen, zicând: 
„De voi vedea pe vreun frate greșind, oare să-l mustru pe el?” 
Răspuns-a bătrânul: „Eu, de voi avea vreodată vreo trebuinţă și, 
trecând prin oarecare locuri, văd pe un frate greșind, merg mai 
departe și nu-l mustru”. 

20. Iarăşi l-au întrebat ei pe dânsul, zicând: „Cum a suferit 
Avva Nistero pe ucenicul său?” Și a răspuns lor bătrânul: „De aș fi 
fost eu, și pernă puneam sub capul lui”. L-a întrebat Avva Anuv: 
„Dar lui Dumnezeu ce I-ai fi spus?” Zis-a lui Avva Pimen: „Stăpâne, 
Tu ai zis scoate întâi bârna din ochiul tău, și atunci vei vedea a 
scoate și paiul din ochiul fratelui tău (Matei 7: 5). 


170 Povestirea de aici e pusă de Pateric tot pe seama lui Avva Pimen 
(vezi Patericul, Slova P, Avva Pimen, p. 70). 


21. Un frate a întrebat pe Avva Pimen, zicând: „Ce voi face?” 
Și a răspuns bătrânul: „Scris este: Că fărădelegea mea eu voi vesti 
și mă voi griji pentru păcatul meu (Psalm 37: 19)”. 

22. Venit-a odinioară Avva Pimen ca să locuiască în părţile 
Egiptului; iar aproape de dânsul petrecea un frate ce avea femeie, 
și niciodată nu l-a mustrat pe dânsul. Și s-a întâmplat într-o noapte 
ca ea să nască, și, pricepând bătrânul, a chemat pe fratele său cel 
mai mic, zicând: „la cu tine un urcior cu vin și dă vecinului, că îi 
trebuie astăzi”. Iar fraţii cei din jurul lui Avva Pimen nu știau 
[pentru ce s-a făcut] lucrul. Iar el a făcut precum i-a poruncit lui 
bătrânul. Și, primind fratele vinul, străpungându-se, peste puţine 
zile a slobozit pe femeie, dându-i ei tot ce avea, și apropiindu-se de 
stareţul, a zis: „Eu de astăzi înainte mă pocăiesc”. Şi l-a întărit pe 
el bătrânul; și, ducându-se fratele, și-a zidit aproape de stareţul o 
chilie, de unde cu lesnire putea merge la starețul. Și-l lumina pe el 
stareţul în calea lui Dumnezeu, și așa a dobândit pe fratele. 

23. Fost-a odinioară sobor"! în Schit pentru un frate ce 
greșise; în vreme ce Părinţii grăiau, Avva Pior tăcea; iar mai pe 
urmă, sculându-se, a ieșit și, luând un sac, l-a umplut de nisip, și-l 
purta pe umărul său dinapoia sa; și, luând și un săculeţ mic, a pus 
într-însul puţin nisip, și-l purta înainte, și a intrat așa în sobor. Și 
întrebându-l Părinţii ce este aceasta, a zis: „Sacul ce are mult nisip 
greșelile mele sunt, care, multe fiind și fără de număr, le-am lăsat 
înapoi, ca să nu le văd pe ele și să mă doară pentru dânsele și să 
plâng, și, iată, aceste puţine [greşeli] ale fratelui meu înaintea mea 
le-am pus și, întru dânsele îndeletnicindu-mă, îl judec pe dânsul. 
Dar nu trebuie să fac așa, ci mai vârtos pe ale mele să le aduc 
înaintea mea, și a ruga pe Dumnezeu ca să mă ierte”. Și, sculându- 
se ei, au zis: „Cu adevărat, aceasta este calea mântuirii”. 

24. Zis-a Avva Pafnutie: „Călătorind într-o zi, am rătăcit; și 
am ajuns aproape de un sat, și am văzut pe oarecare având vorbă 
unul cu altul, adică pe un bărbat cu o femeie. Și îndată am stat 
rugându-mă pentru păcatele mele. Și iată, a stat înaintea mea 
îngerul Domnului ţinând sabie și zicând: „Pafnutie, toţi cei ce 
judecă pe fraţii lor, cu această sabie pier. Iar tu, pentru că n-ai 
judecat, ci te-ai smerit pe sine înaintea lui Dumnezeu, de ca și cum 
tu ai fi făcut păcatul, pentru aceasta s-a scris numele tău în cartea 
vieţii”. 

25. Zis-a un stareţ: „Dacă sunteţi curaţi, nu judecaţi pe 
curvari, căci, făcând așa, asemenea și voi călcaţi și Legea; că Cel 
ce a zis să nu curvești, a zis și să nu judeci”. 


171 Despre sobor sau sinaxă (adunare), vezi nota de la Pricina XVI, 8 
din Vol. I. 


26. Se spune despre un stareţ că ședea într-o chilie singur și 
avea obicei ca un frate și o fecioară să vină la dânsul. Într-o zi, s-au 
întâmplat ei să vină la bătrânul și era seară; și, neputând el să le 
dea drumul, a așternut o rogojină, iar el a dormit în mijlocul lor. 
Însă prin bântuiala vicleanului, luptaţi fiind amândoi [fratele și 
fecioara], au săvârșit păcatul; și, simțind bătrânul, nimic nu le-a zis 
lor. Și, făcându-se dimineaţă, la plecare i-a petrecut pe ei, 
nearătând nicio mâhniciune către ei. lar mergând ei, au început a 
se pocăi de păcatul lor și a-i durea foarte și, întorcându-se la 
bătrânul, s-au pocăit, zicând lui cu lacrimi: „Avva, n-ai priceput 
cum ne-a batjocorit pe noi Satana și ne-a făcut a păcătui?” Iar ela 
zis: „Ba da”. lar ei au zis lui: „Și unde era gândul tău într-acel 
ceas, că nu ne-ai oprit pe noi din acea spurcată și scârnavă faptă, 
pentru care acum cu scârbă se ard inimile noastre?” Și a răspuns 
stareţul: „Gândul meu întru acel ceas, unde S-a răstignit Hristos, 
acolo era stând și plângând”. Și luând ei canon de pocăință de la 
stareţul, s-au dus și s-au făcut vase alese. 

27. Era un bătrân mâncând trei posmagi pe zi, și a venit la 
dânsul un frate; și, după ce au șezut să guste, i-a pus stareţul 
fratelui trei posmagi; apoi, văzându-l pe dânsul că-i mai trebuie, i-a 
mai adus lui alţi trei; deci, după ce s-au săturat ei și s-au sculat, a 
osândit bătrânul pe fratele, zicându-i lui: „Nu trebuie, frate, a sluji 
trupușorului”. lar el s-a pocăit bătrânului și a ieșit. In ziua 
următoare, după ce a venit ceasul ca să guste bătrânul, și-a pus lui 
după obicei trei posmagi și, mâncându-i, încă era flămând, dar s-a 
ţinut pe sine. În ziua ce a urmat, iarăși aceeași a pătimit. lar după 
ce, flămând fiind, se oprea pe sine pentru că nu voia să treacă 
peste obicei, a început și să slăbească; și a cunoscut stareţul că 
părăsirea lui Dumnezeu s-a făcut la dânsul. Și, aruncându-se pe 
sine jos, se ruga cu lacrimi lui Dumnezeu pentru părăsirea ce s-a 
făcut întru dânsul, pentru ce adică a pătimit aceasta. Și, stând 
îngerul lângă dânsul, i-a zis: „Aceasta ţi se întâmplă ţie pentru că 
ai osândit pe fratele tău; ca să te înveţi că cel ce poate să se 
înfrâneze sau altceva bine să facă, nu dintru a sa putere face, ci 
bunătatea lui Dumnezeu este întărindu-l pe dânsul”. 

28. Un bărbat sfânt, văzând pe oarecine păcătuind, 
lăcrimând, a zis: „Acesta, astăzi, și eu negreșit mâine”. 

29. Zis-a același: „Măcar oricum de ar greși cineva înaintea 
ta, nu-l judeca pe el, ci să te ai pe sine mai păcătos, măcar și 
mirean de ar fi”. 

30. Zis-a oarecine din Părinţi: „Nu este neam sub cer precum 
cel al Creștinilor; și iarăși: nu este întru dânsul [ceva mai mare] 
precum rânduiala monahilor. Iar cele ce mult îi vatămă pe ei 
acestea sunt: pomenirea de rău a unora către alţii și osândirea, pe 


care, cel ce le leapădă din inima sa, îngerească viaţă vieţuiește pe 
pământ”. 

31. Fost-au doi frați mari [sporiţi] într-o chinovie; și fiecare s- 
a învrednicit a vedea oarecare har peste fratele său; deodată, unul 
dintr-înșii, pentru oarecare trebuinţă, într-o zi de vineri, afară din 
chinovie fiind, a văzut pe cineva mâncând, încă fiind dimineaţă, și 
i-a zis lui: „Intr-acest ceas mănânci, și mai vârtos vineri?” lar a 
doua zi, după obicei, făcându-se adunare în biserică, căutând 
celălalt frate spre dânsul, n-a văzut după obicei harul lui 
Dumnezeu și s-a mâhnit; iar după ce s-a întors în chilia, i-a zis lui: 
„Ce ai făcut, frate, că n-am văzut peste tine harul lui Dumnezeu?” 
Iar el a răspuns: „Eu nici în faptă, nici în gând nu știu ceva rău 
întru mine”. Zis-a lui fratele său: „Nici vreun cuvânt n-ai grăit 
cumva?” Și, aducându-și acela aminte, a zis: „leri, afară din 
mănăstire, am văzut pe cineva mâncând de dimineaţă și am zis lui: 
«La acest ceas mănânci tu vinerea?» Acesta este păcatul meu, dar 
ostenește-te cu mine două săptămâni, și să rugăm pe Dumnezeu ca 
să mă ierte”. Și au făcut așa. Și, după două săptămâni, a văzut acel 
frate iarăși harul lui Dumnezeu venind peste fratele său; și s-au 
mângâiat ei, multumind Domnului. 

32. Un frate a întrebat pe un stareţ, zicând: „Dacă mă voi 
duce către cineva din bătrâni și-l voi întreba pe el cum că voiesc a 
petrece lângă cutare, iar el știe cum că nu-mi este de folos, oare 
cum îmi va răspunde? Că de va zice «nu te duce», oare nu-l 
osândește pe acela cu gândul?” Și a răspuns bătrânul: „Această 
subțirătate nu o au mulţi, adică isteţime și ascuţime; iar dacă 
pornirea va avea patimă, adică din împătimire va zice, urându-l 
sau clevetindu-l pe bărbat, pe sine se vatămă și nici cuvântul nu 
are putere, mai de folos fiindu-i lui să zică «nu știu» și pe sine să 
se izbăvească; iar de va fi slobod de patimi, nu va osândi pe 
nimeni, ci, pe sine prihănindu-se, va zice «cu adevărat eu 
neîntovărășit!”? sunt de fel și poate [că ceea ce aș putea spune] nu- 
ţi va folosi», și, de va fi priceput cel ce întreabă, nu va merge la 
acel bărbat pentru care a întrebat pe stareţul; că acesta nu din 
răutate a zis, ci ca să nu crească vreun rău, ci a grăit adică din 
purtare de grijă pentru mântuirea celui ce a întrebat. Pentru 
aceea, puternic este și cuvântul a adeveri pe cel ce ascultă, dacă și 
acela, priceput fiind, primește cu credinţă, și, simțind adeverirea, 
împlinește sfătuirea”1%5. 

33. Auzit-a oarecare din Părinţi!” că un frate a căzut în curvie 


172 Nesociabil, necomunicativ. 

173 Avem aici un exemplu grăitor despre ceea ce înseamnă comuniune 
adevărată între părinte și ucenic. 

174 În gr. avem &yiwv (sfinţi). E bine știut că, în trecutul Bisericii, sfinți 


și a zis: „O, rău a făcut!” Iar după puţine zile s-a pristăvit fratele. 
Și a venit îngerul lui Dumnezeu cu sufletul fratelui la bătrânul și i- 
a zis lui: „lată, cel pe care l-ai judecat s-a pristăvit. Unde 
poruncești să-l pun pe dânsul? Întru Împărăţie sau în muncă?” Și a 
petrecut bătrânul până la sfârșitul lui rugându-se lui Dumnezeu cu 
lacrimi multe și cu dureri mari, ca să dobândească iertare pentru 
aceasta. 

34. Zis-a un stareţ: „De vei vedea pe cineva râzând sau 
mâncând mult, să nu-l judeci pe dânsul, ci mai vârtos zi: «Fericit 
este acesta, că, neavând păcate, pentru aceasta se bucură sufletul 
lui»”. 

35. Zis-a un stareț: „De vei vedea cu ochii tăi pe cineva 
căzând, îndată zi «anatema ţie, Satano!»!%, că acest lucru nu 
are!”6; și păzeşte inima ta a nu judeca pe fratele tău, și Duhul Sfânt 
nu Se va depărta de la tine; și zi iarăși «precum acesta s-a biruit, 
tot așa și eu», și plângi și cere ajutorul lui Dumnezeu, și pătimește 
împreună cu cel ce fără de voie pătimește; că nimeni nu voiește să 
greșească lui Dumnezeu, ci toţi ne amăgim”. 

36. Povestit-a un bătrân: „Șezând eu odată întru adâncul 
pustiei, a venit un frate dintr-o chinovie pentru cercetare. Și l-am 
întrebat pe el: «Cum se află Părinţii?» Și mi-a zis: «Bine, prin 
rugăciunile tale». Apoi l-am întrebat de un frate ce avea veste rea 
și mi-a zis mie: «Crede-mă, Părinte, că nu încă nu s-a schimbat de 
vestea cea rea». lar eu, dacă am auzit, am zis: «Of»1” și, de îndată 
ce am zis aceasta, m-am tras de somn, și m-am făcut întru uimire, 
și m-am văzut pe sine stând înaintea Sfintei Golgotha, și pe 
Domnul nostru lisus Hristos în mijlocul a doi tâlhari răstignit, și m- 
am repezit să mă închin Lui, iar după ce m-am apropiat, a poruncit 
Sfinţilor Îngeri care se aflau lângă Dânsul cu mare glas strigând: 
«Scoateţi-l afară, că potrivnic Imi este Mie, că înainte de a judeca 
Eu, el a osândit pe fratele său». Deci, izgonit fiind, am venit la ușă 
ca să ies, iar mantia [rasa] s-a prins de ușă, că se închise de 


erau numiţi toţi creștinii, cu deosebire cei ce se apropiau de Sfânta 
Cuminecătură, ca unii care primeau la Liturghie „Sfintele Sfinţilor”, iar 
prin primirea aceasta se făceau copărtași trupului sfânt al Bisericii, ca 
trup tainic al lui Hristos. 

175 Cuvântul nu poate fi socotit o blasfemie, căci, într-un fel sau altul, 
Satana este blestemat de Dumnezeu (nota trad. neogr.), deși, alţi Părinţi, 
când e vorba mai ales de păcatele proprii, zic, pentru smerenie, să nu 
învinovăţim sau să ocărâm nici pe Satana. 

176 Această expresie, tradusă literal, pare la prima vedere _ 
neinteligibilă; nu întâmplător în neogreacă nici nu este tradusă. În ciuda 
posibilelor interpretări, lăsăm totuși expresia precum este. 

177 oú, reacţie de dezgust. 


năprasnă; și, lăsând-o pe ea acolo, am ieșit și m-am deșteptat. 
Cântărind eu cele ce le-am auzit, am zis către fratele ce venise: 
«Rea îmi fu mie ziua aceasta». Iar el a zis: «Pentru ce, Părinte?» 
Iar eu i-am povestit lui cele ce am văzut și i-am zis: «Mantia mea 
era acoperământul lui Dumnezeu peste mine, și eu m-am lipsit de 
Dânsul; de atunci am petrecut șapte ani rătăcind prin pustie, nici 
pâine mâncând, nici sub acoperământ intrând, nici cu om vorbind, 
până ce iarăși am văzut pe Domnul meu în locul Căpățânii 
poruncind a mi se da mantia înapoi». 

37. Întrebat-a oarecine pe un stareţ, zicând: „Pentru ce nu 
pot locui cu fraţii?” Și a răspuns stareţul: „Pentru că nu te temi de 
Dumnezeu; că, dacă ţi-ai fi adus aminte de cea scrisă ce zice că Lot 
s-a mântuit în Sodoma, pe nimeni osândind, te-ai fi pus pe sine a 
locui chiar și în mijlocul fiarelor”. 

38. Zis-a un stareţ: „Douăzeci de ani am petrecut luptându- 
mă cu un gând, rugându-mă lui Dumnezeu ca pe toţi oamenii să-i 
văd ca [pe] unul”. 


IX. A Sfântului Efrem 


Nu defăima pe mirean, călugăre, în cugetul tău; că numai 
Domnul singur cunoaște cele ascunse ale inimii; și cinstește pe 
toţi, pentru Domnul, ca și Domnul tuturor să te cinstească pe tine. 


X. A lui Everghetinos!”* 


Minunat a adăugat Părintele [Sfântul Efrem] aceea, adică „în 
cugetul tău”; că se poate [e îngăduit] uneori ca pe toţi mirenii a-i 
defăima, însă numai cu limba, pentru folos, pentru monahii cei 
iubitori [cu împătimire] de mireni, sau pentru cei ce sunt aproape 
de deznădăjduire, precum și însuși el așa într-alt loc mult ne-a 
învăţat. 


178 În gr. rob naTpăc. Aici tălmăcitorul a tradus cu tâlcuire. 


PRICINA A TREIA 


Că nu trebuie a sminti pe cineva întru cele ce nu sunt după 
poruncă; și despre ce înseamnă numele smintelii; și cum că nu se 
cuvine să ne smintim, iar pe cei ce smintesc să-i tămăduim. 


I. Din Pateric 


1. Oarecare fraţi, ieșind dintr-o chinovie, au mers în pustie la 
un pustnic; iar el i-a primit pe ei cu bucurie și, precum este 
obiceiul pustnicilor, văzând-i pe dânșii osteniţi, le-a pus lor masă 
mai-nainte de vreme și din toate ce le avea le-a pus înainte și i-a 
odihnit; iar când s-a făcut seară, au citit cei doisprezece psalmi, 
așijderea și noaptea; iar când bătrânul priveghea deosebi, i-a auzit 
pe dânșii vorbind unul cu altul și zicând că „pustnicii în pustie mai 
mult se odihnesc decât noi, cei din obște”. Şi, vrând ei a se duce 
dimineaţa către alt bătrân vecin al lui, le-a zis lor: „Închinaţi-vă lui 
de la mine și ziceţi-i lui «să nu adapi verdeţurile»”. lar acela, 
auzind, a priceput graiul și i-a ţinut pe dânșii până seara lucrând 
flămânzi; iar după ce s-a făcut seară, au făcut pravilă lungă, iar 
apoi a zis: „Să mai lăsăm din osteneală, că sunteţi obosiţi”. Și 
iarăși a zis: „Nu avem [noi, pustnicii] obicei a mânca în fiecare zi, 
dar, pentru voi, să gustăm puţin”. Și le-a pus lor înainte pâine 
uscată și sare, zicând: „Trebuinţă este pentru voi a face praznic”. 
Și a pus puţină sare și oţet. Și, sculându-se după ce au mâncat, au 
făcut pravilă până la miezul nopţii. Și le-a zis lor: „Nu putem, 
pentru voi, a săvârși toată pravila, ca să vă odihniţi puţin”. Iar 
făcându-se ziuă, voiau să se ducă, iar bătrânii îi ruga pe dânșii 
zicând: „Rămâneţi câtăva vreme cu noi, iar dacă nu, măcar pentru 
poruncă, trei zile rămâneţi, după obiceiul pustiei”. Iar ei, văzând 
că nu-i sloboade, au fugit pe ascuns. 

2. Pogorâtu-s-au o dată odinioară doi călugări din Egipt în 
Schit, și au mers la bătrânii de acolo; iar după ce au vorbit, au 
șezut să mănânce, și i-au văzut pe Schiteni mâncând cu grabă, ca 
din foamea postirii lor, și s-au smintit; și, aflând prezbiterul de 
aceasta, a voit să-i tămăduiască pe dânșii și a propovăduit în 
biserică zicând către fraţi: „Postiţi, fraţilor, și întindeţi petrecerea 
nevoinţei voastre”. Deși cei din Egipt au voit să se ducă, 
prezbiterul nu i-a lăsat pe dânșii. 

Deci, petrecând în ziua cea dintâi, au postit și s-au 
întunecat!”*; și i-a făcut pe dânșii a posti câte două zile (Schitenii 
posteau după obicei toată săptămâna). Și, venind sâmbăta, cei ce 
veniseră din Egipt au șezut ca să mănânce împreună cu bătrânii; 


179 S-au zăpăcit, au ameţit, au slăbit. 


și, temându-se cei din Egipt ca să mănânce, tulburându-se, unul 
din bătrâni i-a ţinut de mână și le-a zis: „Mâncaţi cu socoteală, ca 
niște călugări”. lar unul dintr-înșii și-a tras mâna, zicând: 
„Sloboade-mă, că mor de foame, toată săptămâna n-am mâncat 
nicio fiertură”. Și a zis bătrânul: „Deci voi, dacă câte două zile 
postiți, așa v-aţi slăbit, cum de v-aţi smintit de fraţii care de-a 
pururea săvârșesc acest post?” Iar ei, pocăindu-se și folosindu-se, 
s-au dus cu bucurie. 


II. A Sfântului Varsanufie 


1. Un frate a întrebat pe stareţul, zicând: „De voi face vreun 
lucru precum mi se pare cu socoteală, iar cineva mă îndreaptă!8% 
întru dânsul zicând că nu cu socoteală fac, să-i răspund lui sau să 
tac, fugind de slava-deșartă?” „De nu are nevoie răspunderea!!, 
taci; iar dacă lucrul dă gânduri fratelui [îl tulbură], împotrivește-te 
slavei-deșarte și tămăduiește-l pe dânsul”. 

Zis-a fratele: „De voi face lucrul de mijloc!%, adică întru care 
nu este păcat, știind că, odată ce cutare frate mă va afla făcându-l, 
se smintește de mine, iar eu îl ascund din slavă-deșartă - că mă 
rușinez de mă va vedea -, oare dator sunt, pentru a nu cădea în 
slava deșartă, să-l ascund, din pricina smintelii? Iar dacă nici nu 
știu cu deadinsul că smintește, ci doar îmi închipui [presupun], ce 
să fac?” 

Răspuns-a bătrânul: „Dacă te osândește pe tine inima ta că 
smintești pe fratele tău, ascunde-l, și nu-i da lui gânduri; iar dacă 
nu știi cu deadinsul, ci doar îţi închipui, nu te mai griji de aceasta”. 

2. Intrebat-a fratele: „De voi zice cuiva un grai ce-l poate 
tulbura pe acesta, iar el nu înţelege noima acestuia, oare dator 
sunt să mă pocăiesc lui sau a tăcea și a nu-i pricinui lui gând [ce-l 
poate tulbura]?” Răspuns-a bătrânul: „Dacă fratele nu va pricepe 
că l-ai tulburat pe dânsul, taci și nu-l tulbura pe dânsul, ci te 
sârguiește a pune pocăință lui Dumnezeu pentru aceasta”. 

3. Zis-a fratele: „Spune-mi, stăpâne, ce este slobozirea cea în 
lucruri, și cum trebuie să ne folosim de dânsa?” 

Răspuns-a bătrânul: „Slobozenia este adevărul care se zice 
arătat!s,; că poate cineva are trebuință de hrană sau de 


180 Corectează. 

181 De nu vreo pricină oarecare impune un răspuns. 

182 Cumva neutru. 

183 Deschis, limpede, sincer. În Filocalie (Vol. XI, întrebarea 376) la 
acest text avem o frumoasă scolie: „Libertatea [slobozenia] în privinţa 
lucrurilor (ca și a gândurilor de altfel) e una cu nefăţăria, cu sinceritatea, 
dar nu cu o sinceritate cinică, care nu e unită cu o cunoaștere a sinelui 


îmbrăcăminte sau, în chip cuprinzător, de orice fel de lucru, dator 
este a-i zice curat celui ce ar putea să-i dea că nu se cuvine către 
toţi oamenii a folosi slobozenia, ci, cu pândire, [numai] către feţele 
cele ce pot a primi slobozenia fără de sminteală. 

4. Că nu toți se pot zidi prin ea, ci numai cel ce are dreaptă- 
socoteală, acela se zidește și se bucură de dânsa; iar cel ce nu este 
într-acest fel, acela se smintește; încă și cel ce o folosește pe dânsa 
este dator nu cu împătimire a o folosi spre a-și mulţumi patima 
care îl supără pe dânsul, ci spre împlinirea unei trebuinţe [de 
nevoie]. Deci, dacă nicio faţă nu se smintește, nici patimă nu zace 
dedesubt, atunci se cuvine a folosi slobozenia. 

5. Iar dacă cineva se smintește întru dânsa, se cuvine a face 
iconomie, și nu fără păzire a o folosi, ca să nu smintească pe 
aproapele. Că se poate întâmpla ca, ostenit fiind cineva, să voiască 
să guste mai de dimineaţă decât alţii, iar altul, auzind și văzându-l 
pe dânsul voind sau făcând aceasta, se smintește, sau se poate și 
din lucrul pe care-l ceri fratele să nu se zidească1%*. Deci, se cuvine 
ca pentru lucrul pe care-l ceri, să zici deosebi către cel ce poate 
să-l dea, și așa a păzi cugetul fratelui nevătămat; deci, precum s-a 
zis, bună este slobozenia care în frica lui Dumnezeu se face. 

6. Dar o poţi strica pe dânsa așa: dacă, având trebuinţă de un 
lucru, nu-l vei cere celui ce-l poate da, așteptându-l pe acela ca de 
la sine să o facă, și se întâmplă că acela nu știe de cele ceai tu 
trebuinţă sau, și știind, a uitat, sau voiește a te ispiti să faci 
aceasta, ca să vadă de ai răbdare, [o poţi strica] de te afli asupra 
lui cârtind sau smintindu-te de dânsul. 

7. Insă, de te vei folosi de slobozenie și arătat vei zice lui, și 
nimic din acestea nu se face, gătește însă gândul tău de mai- 
nainte, că, dacă cerând, nu vei lua ceea ce ceri, să nu te necăjești 
sau să te smintești sau să cârtești, ci zi gândului: «Ori nu poate să- 
mi dea, ori nu sunt vrednic, și nici nu-mi folosește, și, pentru 


adevărat, ci cu una smerită, prin care recunoști smerit că ai anumite 
trebuințe elementare ca orice om. E tot o eliberare de mândria care caută 
să-și procure cele necesare sau cele dorite pe căi ocolite, necurate. O 
astfel de libertate poate sminti pe cel care nu o întâmpină cu înțelegere. 
Căci dacă se adresează unuia lipsit și el de curăţie, acela poate să 
întâmpine cererea lui cu tot felul de presupuneri dezonorante. El se 
smintește, pe când cel ce reușește să se întâlnească în sinceritate cu cel 
sincer, se zidește și se bucură de libertatea cu care i se adresează cel ce 
își arată trebuinţele lui adevărate”. 

184 La aceeași întrebare, am găsit și următoarea scolie: „E bine să se 
destăinuie o trebuinţă numai celui care o poate satisface și are înțelegere 
pentru ea; nu în fața unui frate care poate fi prezent, dar nu e în stare să 
audă de această trebuinţă dezvăluită, fără bănuieli”. 


aceasta, Dumnezeu nu-l lasă să-mi dea mie». Și ia seama ca nu 
cumva, privind la nedobândirea ce s-a făcut [neîmplinindu-ţi-se 
cererea], să tai slobozenia cea către el, iar când vei avea vreo 
trebuință, să nu mai ceri de la dânsul, păzindu-te pe sine, precum 
s-a zis, fără de tulburare pentru oarece nedobândire. 

8. Așijderea și de te va întreba cineva de la sine pentru lucrul 
de care ai trebuinţă, spune-i adevărul [că ai adică nevoie de lucrul]; 
iar dacă din răpire [a unui gând] vei zice că «nu-mi trebuie», să nu 
te rușinezi, ci întoarce-te și zi «iartă-mă, că am greșit zicând că nu- 
mi trebuie, și îmi trebuia»”. 

9. Zis-a fratele: „Dar când nu sunt încredinţat și mă îndoiesc 
de faţa celui către care am lucru [de cerut], de se smintește sau 
nu, ce să fac la o slobozenie ca aceasta?” Răspuns-a starețul: „Poţi, 
prin cercare, să-l cunoști de se smintește sau nu. Adică de vei avea 
trebuință să mănânci, să nu-i zici lui «dă-mi», ci zi: «mă văd pe 
sine flămând pentru cutare pricină» și, auzind acela, se va da pe 
faţă, și dintru aceasta vei afla despre așezarea lui, de se smintește 
sau nu”. 

10. Zis-a fratele: „Cum zici, Părinte, că a cere arătat ceea ce 
am trebuinţă este slobozenie?” (Marele Bătrân, întrebat fiind de 
fratele loan dacă poate tăia niște poame și să mănânce, i-a 
poruncit să se împărtășească de cele ce i se dădeau, însă să nu 
ceară să ia. (Deci, oare nu se pare că aici îl oprește pe dânsul de la 
slobozenie?) 

Răspuns-a bătrânul: „Gândul ce se puse asupra lui loan era ca 
nicidecum să mănânce poame. Dar, întrebat fiind Marele Bătrân, a 
zis că aceasta i s-a pus în cuget de la draci; și, vrând a-i vădi pe 
dânșii, le-a zis: «Nu cere nimic de la sine și vei pricepe răutatea 
vrăjmașilor; că cel ce-ţi zice să nu mănânci deloc, acela te va face 
să cârtești de-ţi va da mai puţin sau deloc». Deci pentru aceasta i-a 
răspuns lui. Incă i-a dat lui și porunca aceasta: unde nu este 
poruncă, atunci folosește slobozenia!t?. 


1% Textul, aflat în Filocalie la Răspunsul 378, are o scolie ca aceasta: 
„Hotărârea de a nu mânca deloc s-a descoperit că e de la diavolul prin 
aceea că, necerând de la cel ce avea ce să-i dea de mâncare, a murmurat 
în sinea lui când acela i-a dat puţin sau nu i-a dat deloc. De aceea 
Varsanufie i-a lăsat libertatea să mănânce când i se dă, dar să nu ceară. E 
o mândrie și o nesinceritate să declare cineva că nu vrea să mănânce, dar 
să murmure când i se dă puţin. Mai bine să renunţe la această mândrie și 
nesinceritate, cerând și primind ceea ce i se dă, dar fără să murmure căi 
se dă puţin, ci cu mulțumire pentru cât i se dă. Prin aceasta manifestă 
sinceritatea și lipsa de mândrie, silindu-se să unească cu ele mulțumirea, 
și nu cârtirea. Prin aceasta și-a putut arăta libertatea sau sinceritatea. 
Varsanufie vrea să elibereze de cărările șerpuitoare sufletul celui care i-a 


III. A Sfântului Efrem 


Dacă locuiești cu fraţi, nu te faci nimănui pricină de 
despărţire de frăţime, ca să nu te judeci în cealaltă lume; și foarte 
te păzește a nu sminti pe cineva, și așa nu vei fi despărţit de 
Împărăţia Cerurilor cu cei ce fac sminteli. 


scris, făcându-l drept și cinstit”. 


PRICINA A PATRA 


Se cade ca creștinul să-și robească toată înțelegerea întru Hristos; 
și că cei duhovnicești și din cugetările cele mirenești sau și din 
lucruri rele întru cugetări bune se povățuiesc. 


I. Din viaţa Sfintei Pelaghia 


1. Odinioară, șezând  Arhiereul Antiohiei împreună cu 
episcopii cei de sub dânsul în afara bisericii Sfântului Mucenic 
Iulian și cele de-suflet-folositoare vorbind, a trecut Pelaghia, 
șezând într-o caretă, având cea obișnuită a ei gătire și împodobire, 
de multe slugi fiind înconjurată, văzduhul cel de aproape îl 
înmiresma cu mirosul  mirurilori,  așijderea  văpsindu-l 
[luminându-l] și cu strălucirea mărgăritarelor și a pietrelor!%, deci 
pe aceasta văzând-o ceata Păstorilor așa trecând fără de rușine și 
cruțare!s, ceilalţi, ca unii care nu căutau a vedea mai mult decât 
cele văzute, vederea [înfățișarea] ei cea curvească au osândit-o, și 
nicidecum nu sufereau să se uite la dânsa, ci, rușinându-se, se 
întorceau într-altă parte. 

2. Dar unul, Non episcopul, știa cum din cele potrivnice de 
multe ori putea să dobândească folos, și cum din boldul dulceţii pe 
care altul îl primea în suflet, pe aceea el o avea aprindere către 
fapta bună, osebit făcându-se de Părinţi, el dinspre curvă nu și-a 
ridicat ochiul, ba chiar, de faţă fiind, către dânsa întins privea, și, 
chiar ducându-se ea, el de privire se ţinea. 

3. Şi tare suspinând, și de lacrimi umplându-se, pe sine se 
plângea Fericitul, iar împodobirea aceleia osândire a sa o zicea. Și, 
întrebat fiind de Părinţi despre aceasta, le-a zis: „Dacă aceea era 
îndrăgitoare de trupuri stricăcioase - și aceasta mai vârtos spre 
pierzarea ei -, măcar frumuseţea ce înflorește în mădulare o are 
firească, și nu se ostenește a măiestri ceva peste frumuseţea cea 
firească, adăugând din cea meșteșugită, și cu oareșicare măiestrii 
și sulemeneli să o strice pe aceea, ca așa să-și facă roabă amara 
dulceaţă; noi însă, celor ce nemuritor ne este Cel îndrăgit - și, 
adaug, lubitorul -, care avem un Mire nemuritor, al Cărui har 
nicidecum nu îmbătrânește la cei ce cu adevărat sunt împodobiţi, 
atât de departe suntem de la a împodobi sufletul cel nemuritor, 
încât și frumuseţea lui cea firească o facem de rușine, și nu ne 
rușinăm, ba și ne dispreţuim pe înșine [unii pe alţii], iar de la 


186 În context: parfumurilor. 

187 Pesemne că acestea, în lumina soarelui fiind, iradiau în culorile 
pietrelor și ale mărgăritarelor. 

188 În chip provocator. 


dulceaţa cea negrăită și minunată [a Raiului] ticăloșește!* ne 
oprim, mai vârtos că nu suntem nici necunoscători de munca cea 
gătită nouă și de judecăţile cele de acolo”. 

4. Așa zicând acela, nu numai către lucrul cel de faţă uitându- 
se, precum mi se pare, ci, iată, și pe cel viitor cu mintea văzându-l, 
știa că, nu după multă vreme, și de frumuseţea ei cea sufletească 
se vor birui!%, și mai jos decât curva se vor arăta către nevoinţele 
cele duhovnicești. 


II. Din Pateric 


1. Trecând odinioară Avva Macarie cu fraţii prin Egipt, a auzit 
pe un copil zicând către mama lui: „Maică, un bogat mă iubește, 
iar eu îl urăsc pe el; iar un sărac mă urăște, iar eu îl iubesc pe el”. 
Și, auzind bătrânul, s-a minunat. Și i-au zis lui fraţii: „Ce este 
cuvântul acesta, Părinte, că te-ai minunat?” Și le-a răspuns lor 
bătrânul: „Cu adevărat, Domnul nostru este bogat și ne iubește pe 
noi, iar noi nu voim să-L, ascultăm; iar vrăjmașul nostru, Diavolul, 
sărac este și ne iubește pe noi, iar noi iubim necurăţia lui”. 

2. Venit-au odinioară niște fraţi ca să ispitească pe Avva Ioan 
Colovul, că [zice-se] nu lăsa niciodată gândul a se răspândi, nici nu 
grăia vreun lucru al veacului acestuia. Și au zis lui: „Mulţumim lui 
Dumnezeu că a plouat mult în anul acesta și au băut finicii și scot 
frunze, iar fraţii află materie pentru rucodelia lor”. Și a răspuns lor 
Avva loan: „Tot așa Duhul Sfânt, când se pogoară în inimile 
oamenilor, se înnoiesc și scot frunze în frica lui Dumnezeu”. 

3. Fericitul Athanasie, Arhiepiscopul Alexandriei, a rugat pe 
Avva Pamvo să se pogoare din pustie în Alexandria; deci, 
pogorându-se el și văzând pe o femeie curvă, s-a făcut plin de 
lacrimi; iar cei de față, întrebându-l pentru ce a lăcrimat, a zis: 
„Două lucruri m-au pornit: unul, pierzarea aceleia, iar altul, că nu 
am atâta sârguinţă a plăcea lui Dumnezeu pe cât are aceea ca să 
placă oamenilor pângăriţi [de rușine]. 


III. A Sfântului Efrem 


1. Iubitule, dacă sufletul tău este drept către Domnul, din 
toate te vei folosi. De vei vedea neguţător, zi către sine: „Suflete, 
acela, cele vremelnice poftind, atât se ostenește și rabdă ca să 
adune pe cele ce nu rămân lângă dânsul până în sfârșit, iar tu 
pentru ce te lenevești de cele veșnice?” De vei vedea pe cineva 
judecându-se pentru un lucru, iarăși zi către sine: „Suflete, aceștia 


189 Eheewbc = lit. într-un chip vrednic de milă, lamentabil. 


1% De cea adică venită din sfinţenie. 


pentru un lucru de nicio treabă atâta sârguinţă și ceartă arată unii 
către alţii, iar tu, cu mii și mii de talanţi fiind dator, pentru ce nu 
cazi către Dumnezeu precum se cuvine, ca să dobândești iertare?” 

2. De vei vedea pe oarecare zidind casă, zi iarăși: „Suflete, 
aceștia casă de tină zidesc, sârguindu-se a săvârși lucrul ce le stă 
înainte, iar tu pentru ce defăimezi veșnicele lăcașuri și nu te 
nevoiești a ridica întru sine locaș lui Dumnezeu din alcătuirea și 
încheierea faptelor bune (cf. și Ef. 4: 16)?” Dar ca să nu lungim 
cuvântul luând una câte una [din aceste pricini], prin orice vom 
vedea în viață să ne sârguim ca pe gândurile cele lumești și 
priveliștile cele mirenești întru cele duhovnicești să le mutăm, și, 
cu adevărat, dintru toate ne vom folosi, harul lucrând împreună cu 
noi. 


PRICINA A CINCEA 


Despre vicleșug și răutate, simplitate și nerăutate, de unde se nasc 
și ce folos și vătămare este dintr-însele; și despre pizmă. 


I. A lui Avva Isaia 


1. Simplitatea și a nu te număra pe sine sfințește inima, 
întărind-o în faţa celui viclean; iar cel ce umblă cu fratele său întru 
vicleșug, scârba inimii lui nu-l va trece pe el [nu se va depărta 
niciodată de la el]. 

Cel ce una vorbește și alta are în inima lui nutrește gânduri 
cu vicleșug, iar toată rugăciunea unuia ca acesta deșartă este. 

2. Nu te lipi de unul ca acesta, ca să nu te mânjești de otrava 
lui cea spurcată; umblă cu cei fără de răutate, ca să te faci părtaş 
slavei și curăției lor; nu avea vreo răutate spre om, ca ostenelile 
tale să nu se facă deșarte; ţine-ţi inima curată către toţi, ca să vezi 
pacea lui Dumnezeu întru tine. Precum cineva care este înțepat de 
o scorpie, otrava ei cuprinde tot trupul și vatămă inima lui, astfel 
este și răutatea faţă de aproapele în inimă, că otrava ei pătrunde 
în suflet, și așa se primejduiește de aceasta a cădea în pierzare. 
Deci cel ce cruță ostenelile sale ca să nu piară, degrabă va 
scutura de la sine scorpia aceasta, adică viclenia și răutatea. 

3. Dacă fratele îți aduce ceva, să nu voiești să deschizi ca să 
știi ce este fără de dânsul; iar de este cinstit foarte [de valoare] 
lucrul cel adus ţie, zi-i lui: „Dă-mi-l în mâinile mele”. 

4. Dacă râvna [pizma] te va necăji, adu-ţi aminte că toţi 
suntem mădulare ale lui Hristos și că cinstea și ocara aproapelui a 
noastră este, a tuturor, și te odihnești. 


II. A Sfântului Maxim 


1. Mâhnirea celui ce pizmuiește cu multă osteneală se 
oprește, că primejdie [nenorocire] a sa socotește lucru cel întru 
tine pizmuit și nu este cu putinţă a o opri într-altfel decât dacă vei 
ascunde cumva lucrul. lar dacă acesta pe mulţi folosește, iar pe 
acesta îl mâhnește, care parte o vei trece cu vederea? 

2. Deci, de nevoie este ca folosul celor mulţi să se facă, și de 
la acela, pe cât îţi stă în putere, să nu te lenevești, dar nici patimii 
celui ce pătimește să nu-i răsplătești cu rău, și întru smerita- 
cugetare să-l socotești pe dânsul mai presus de sine, și în toată 
vremea și locul și lucrul să-l cinstești pe dânsul. 

3. Iar a ta pizmă o poţi opri dacă întru cele ce se bucură cel 


191 Cel ce se îngrijește adică să nu-și facă zadarnice ostenelile sale. 


pizmuit de tine te vei bucura și întru cele ce se mâhnește împreună 
te vei mâhni, astfel plinind zisa Apostolului: a ne bucura adică cu 
cei ce se bucură și a plânge cu cei ce plâng (cf. Rom. 12: 15). 


III. A lui Avva Marcu 


1. Mai rău decât cel ce nedreptăţește pe faţă este cel ce face 
rău întru ascuns, pentru care acela și greu se va munci. 

2. Cel ce împletește vicleșuguri și face rele într-ascuns, șarpe 
este, după Scriptură, șezând pe cale și mușcând călcâiul calului 
(cf. Fac. 49: 17). Cel ce pe aproapele său, în același timp, întru 
unele îl laudă, iar întru altele îl prihănește!?, acesta cu slava- 
deșartă și cu pizma este ţinut, acesta prin laude se ispitește să 
ascundă pizma, iar prin prihăniri pe sine mai iscusit decât acela se 
socotește. 

3. Precum nu este cu putinţă împreună a se paște și oi, și lupi, 
tot așa nu este cu putinţă a câștiga milă viclenind pe aproapele. 


IV. A Sfântului Efrem 
1. Cel ce din vicleșug tace ascunde pomenire de rău în inimă, 


iar cel ce întru blândeţe cu pace răspunde, nepomenitor de rău 
este. 


1% Sau: în faţa unora îl laudă, iar a altora îl prihănește. 


PRICINA A ȘASEA 


Că cei ce defăimează și iau în batjocură pe bărbaţii cei neprefăcuţi 
și simpli, care pe sine se smeresc, prea mult păcătuiesc. 


I. Din viaţa Sfântului Grigorie Făcătorul de Minuni 


1. [...] Era limpede tuturor că, mai presus de toate, sârguinţa 
acestui bărbat se vădea în cercetarea și mângâierea celor în 
nevoie. Întorcându-se oarecând Marele Grigorie din cetatea cea 
vecină, adică Comana, în cetatea sa, doi jidovi oarecare, ori spre 
câștig privind, ori și oareșicare prihănire asupra bărbatului 
izvodind, ca pe unul ce cu lesnire socoteau că-l pot amăgi, au 
pândit pe calea prin care acela voia să treacă. Unul dintre ei se 
întinse la marginea drumului prefăcându-se mort, iar celălalt 
fățărea suspine către cel ce zăcea. Și, trecând Marele, striga 
zicând: „Moarte de năprasnă l-a cuprins pe ticălosul acesta, iar 
acum zace gol și gătit pentru îngropare!” Așa, cu prefăcute 
lacrimi, se ruga Marelui ca să nu-l treacă cu vederea; și jale 
oarecare arătând pentru pricina sărăciei, cerea aceluia să dea cea 
mai de pe urmă haină a sa ca să pună peste trup. 

2. Acestea zicând acela și unele ca acestea cerând, Sfântului 
nu i-a fost grijă de nimic: haina cu care era îmbrăcat punând-o 
peste cel ce zăcea, s-a ţinut mai departe de călătoria sa; iar după 
ce a trecut sfântul, cei ce s-au jucat cu acestea împotriva lui au 
venit întru sine: că, schimbând amăgitorul acela plânsul cel 
viclean, poruncea acum celui ce zăcea să se scoale, tare hohotind 
de bucurie pentru câștigul ce li se făcuse lor din amăgire. 

3. Insă celălalt deopotrivă era, neauzind nimic din cele zise; 
dar el, cu mai mare glas strigând, încă și cu piciorul îmboldindu-l, 
cel ce zăcea nu făcea nimic mai mult, nici glasul nu-l auzea, nici 
îmboldirea nu o simţea, ci era asemenea, întins în același chip; 
căci era mort: într-adevăr, odată cu punerea hainei, în moarte s-a 
făcut, întru care se fățărnicea spre amăgirea Marelui; astfel că 
omul lui Dumnezeu nu a fost amăgit, ci, pentru pricina pentru care 
s-a dat de dânsul haina, întru aceasta să se facă lor trebuincioasă, 
care au luat-o'%. 


193 O minune ca aceasta nu poate să nu arate o lecţie și pentru omul de 
azi, căutător de „scene” de acest fel. Dumnezeul Creștinilor este un 
Dumnezeu al adevărului: orice minciună, orice încercare de teatralizare, 
de făţărire a unor lucrări întru dobândirea de câștig își va avea pedeapsa 
sa. Unul ca Sfântul Grigorie n-a putut cădea în înșelarea acelora, însă în 
înșelarea „scenelor” teatrale, cinematografice, politice sau economice ce 
i se propun „trecătorului pe cale” de astăzi de urmașii unora ca cei doi 


4. Însă nimeni să nu se mire dacă un lucru ca acesta, rod al 
credinţei și puterii Marelui, pare a fi plin de jale, ci să privească 
către Apostolul Petru: că și acela, nu numai prin cele ce la arătare 
bine le făcea cu puterea pe care o avea - prin singură umbra 
trupului vindecând patimile [suferinţele] bolnavilor -, ci și prin 
Anania, cel ce defăima puterea care era în Apostol, pe care l-a 
osândit la moarte, ca, precum mi se pare mie, cu frica [de cele 
întâmplate] aceluia, tot cel plecat spre defăimare întru popor prin 
înfricoșata pildă mai înţelept să se facă, spre a nu cădea în cele 
asemenea, și pilde ca acestea să-i fie spre povăţuire. 

Deci cu cuviință era ca și următorul lui Petru, pe cel ce s-a 
apucat a unelti înșelăciune împotriva Duhului, să-l facă să 
adeverească minciuna, iar prin [cei doi] înșelători minciuna să o 
mute întru adevăr; cu dreptate, dar, pedepsirea celor ce li s-a 
părut că pot batjocori puterea Marelui s-a făcut altora pildă spre a 
nu cugeta spre înșelăciune, pentru care [putere] Dumnezeu Se 
face pârâș al celor ce îndrăznesc unele ca acestea. 


II. A Sfântului Efrem 


De se va afla om ostenicios și de va iubi a se osteni mai mult 
în faptele bune, nimeni să nu-l defăimeze pe dânsul, ci mai vârtos 
pe unii ca aceștia să-i primim: că lui Dumnezeu sunt plăcuţi, iar 
adunării trebuincioși, și să vă încredinţeze spre aceasta cele două 
tabere: a Jidovilor și a celor de alt neam [Filistenilor], și David 
luptându-se singur cu Goliath; încă și cei ce au naufragiat, care s- 
au mântuit pentru dreptul care era împreună cu dânșii, precum 
este scris: Nu te teme, Pavele, înaintea Cezarului ți se cade a sta; 
și iată, ti-a dăruit tie Dumnezeu pe toți cei ce sunt în corabie cu 
tine (Fapte 27: 24). 


cad și sufletele celor de azi, care, căzuţi în cursa acestora, trăiesc 
făţăriile create de aceștia ca pe unele ce sunt reale, desfătându-se adică 
de roadele minciunii și de tatăl acesteia - Diavolul, iar aceia se bucură de 
roada ostenelilor acestora, precum cei doi jidovi de haina sfântului. Dar, 
precum se arată mai jos, nimeni nu poate batjocori puterea Sfinţilor 
și/sau a lui Dumnezeu fără a cădea în cursa pe care au întins-o sau în 
osebite alte nenorociri. Unii ca aceștia propun deci alt adevăr, nu pe 
Adevărul, ci adevărul minciunii lor. 


PRICINA A ȘAPTEA 


Că se cade ca credinciosul, pe cele ce le face, cu bună-conștiinţă 
să le facă, și nu cu rea; că Dumnezeu judecă fapta fiecăruia nu 
precum se vede, ci după scopul celui ce o face. 


I. A lui Grigorie Dialogul 


1. Multe se par, Petre, că sunt bune, dar nu sunt, pentru că 
nu se fac cu așezare bună, iar aceasta și Domnul în Evanghelie a 
zis: Dacă ochiul tău este viclean, tot trupul tău întunecat va fi 
(Matei 6: 23), că lucrul fiecăruia, dacă cu vicleșug se face, toată 
lucrarea care urmează strâmbă se va afla. 

2. Zis-a un stareţ!” despre Moise că, atunci când a ucis pe 
acel egiptean, a luat aminte încoace și-ncolo, adică la gândurile 
sale, și n-a văzut nimic, adică a văzut că nimic rău nu se vede pe 
sine făcând, ci pentru Dumnezeu era făcând, și atunci a ucis pe 
egiptean. 

3. Este lucru făcându-se la arătare ca un bun, în vreme ce 
scopul celui ce-l săvârșește nu este bun, încă e și o lucrare care la 
arătare este rea, iar scopul celui ce o face este bun, iar în chipul 
acesta unii fac nu numai lucruri, ci grăiesc și cuvinte: unii adică 
fac lucrul din neiscusință sau necunoștinţă, iar alţii după așezarea 
vicleniei'%, iar alţii, după scopul blagocestiei. 

4. Cel ce întru năvălirea laudei ascunde prihănire, anevoie de 
aflat este pentru cel simplu; asemenea cu acesta este cel plin de 
slavă-deșartă având înfățișare smerită. Unii ca aceștia multă 
vreme pot amăgi adevărul, însă, odată daţi pe față pentru 
minciună, se vădesc și prin lucruri!%. 

5. Este cineva care la arătare face ceva bun pentru a-i izbândi 
aproapelui la ceva, este însă altcineva care nu face aceasta, însă îl 
ajută cu cugetul. Este cineva care mustră din răutate și răzbunare 
și este altcineva care face aceasta după frica și adevărul lui 
Dumnezeu. Arată-te, dar, pe sine în cuget Stăpânului, că omul la 
față, dar Dumnezeu la inimă se uită (| Imp. 16: 7)!%. 


1% Punctele 2-11 sunt de fapt din colecţia anonimă a Patericului, 3-8 
sunt din Marcu Ascetul, iar 9-11 din Maxim Mărturisitorul. 

1% După voia lor îndreptată spre viclenire. 

1% Trad. neogr. redă mai liber: în loc de „se vădesc și prin lucruri”, 
zice „renunţă la prefăcătorie”. 

197 Se respinge aici avântul nesocotit pentru a face dreptate în ceva 
sau cuiva și se propune descoperirea cugetului în adevărul și frica lui 
Dumnezeu, Care privește fără încetare la izvodirile inimii noastre, gata 
întotdeauna de a da cunoștință adevărată și putere de lucru celui ce-L 


Păcătuind întru ascuns, să nu socotești că te vei putea tăinui, 
că toate goale și descoperite stau înaintea ochilor Lui, către Care 
ne este nouă cuvântul (Evr. 4: 13). 

6. Dumnezeu socotește faptele după înainte-voire [np60eoic], 
că zice: Dea ție Domnul după inima ta (Psalm 19: 5). Este cineva 
care, făcând o poruncă, slujește patimii și așa, prin gânduri 
viclene, prăpădește fapta bună. 

7. Una este împlinirea poruncii și alta virtutea, chiar dacă se 
prilejuiesc una pe alta; împlinirea poruncii stă în a face cea 
poruncită, iar virtutea, întru a plăcea adevărului cea făcută!%. 

8. Precum una este bogăţia cea simțită, dar în multe feluri 
este dobândită, tot așa una este fapta bună, multe feluri de lucrări 
având. 

Cel ce voiește să facă ceva și nu poate, înaintea 
cunoscătorului de inimi Dumnezeu este de ca și cum ar fi făcut; iar 
aceasta se cuvine a o înţelege și la cele bune, și la cele rele. 


caută. 

1% Porunca o poţi împlini și formal, fără a dovedi din aceasta vreo 
virtute. Spre pildă: te poţi ruga doar cu mintea, dar nu și cu inima, drept 
care rugăciunea ta nu este și o virtute, căci nu este cu adevărat 
lucrătoare, nu unește cu Dumnezeu, dar rugăciunea aceasta poate fi 
totuși o virtute în potenţă sau un început al virtuţii. Intocmai putem 
socoti despre post, nevoinţe trupești, milostenii și altele ca acestea, care, 
oricât de multe ar fi, pot lesne ajunge fie încercări zadarnice de a lucra 
fapte bune întru îmbunătăţire, fie începuturi și mijloace putincioase întru 
aceasta, sau plăcute adevărului sau întru cunoștință, cum se mai zice. 
Poruncile pot fi împlinite sau lucrate și în chip mincinos sau din înșelare - 
adică în zadar, fără a avea vreo virtute, sau ca manifestare a acesteia, 
fără a le face adică spre bine și plăcute adevărului - însă nu și virtuțile, 
care nu se pot lucra decât din adevăr. Altfel spus, împlinirea poruncilor 
poate fi pricină a lucrării virtuţilor și invers, căci, cum zice Sfântul Marcu 
în altă parte, Hristos Se ascunde în spatele acestora, ca ființă a lor, ba și 
pricină, mijloc și scop. Virtutea este prin definiţie o stare sau o excelenţă 
a caracterului sau firii, dobândită prin lucrarea lui Dumnezeu în om și a 
omului în Dumnezeu; ea nu se poate împlini deci decât prin lucrarea lui 
Dumnezeu, în vreme ce porunca se poate împlini în virtutea unui interes 
oarecare, care poate să fie și după om, pentru slava-deșartă și mândria 
acestuia și altele ca acestea pe care le pricinuiesc demonii. Nu 
întâmplător, vechii traducători, precum și cel al cărţii de faţă, traduceau 
cel mai adesea awpeTn, nu prin „virtute”, în chip abstract, ci prin „faptă 
bună” sau „bunătate”, căci fapta bună e ceea ce îl face pe om bun sau 
îmbunătăţit, adică virtuos. Pentru aceasta, virtutea sau fapta bună se face 
deopotrivă cu binele (awyako sau awyako0ra). Astăzi, când virtutea a 
devenit pentru mulţi o abstracţie sau un termen nebulos pe care-l poți 
înţelege cum vrei, cei mândri și plini de slava lumii sunt socotiți adesea 
oameni virtuoși. 


Mintea fără de trup săvârșește multe [lucruri] și bune, și rele; iar 
trupul, afară de minte, nimic din acestea nu va putea săvârși, 
pentru că legea slobozeniei se cunoaşte!” [în minte] înainte de a 
lucra vreo faptă. 

9. Dumnezeu cercetează scopul tuturor celor făcute de noi: 
ori de le facem pentru Dânsul, ori pentru altă pricină. Când vei 
auzi Scriptura zicând: Că Tu vei răsplăti fiecăruia după lucrurile 
lui (Psalm 61: 13), înţelege că Dumnezeu nu va răsplăti cu bine 
cele făcute fără un scop drept, chiar de se vor părea a fi bune, că 
judecata lui Dumnezeu privește nu la cele făcute, ci la scopul cel 
drept al celor făcute. 

10. Sunt multe lucrări firești și bune care se fac de oameni, 
dar, de se vor face pentru altă pricină, nu se vor dovedi bune. 

Lucrări precum postul, privegherea, rugăciunea, cântarea, 
milostenia și primirea de străini sunt lucrări firești, dar, dacă se 
fac pentru slava deșartă, nu sunt bune. 

11. Plăţile ostenelilor faptelor bune sunt nepătimirea şi 
cunoștința, că acestea sunt cele ce se fac solitoare de Impărăţia 
Cerurilor, precum și patimile, și necunoștința de munca cea 
veșnică. Deci cel ce le caută pe acestea [faptele bune] pentru slava 
oamenilor, și nu pentru binele însuși, va auzi de la Scriptură 
zicându-se: Cereti și nu luaţi, pentru că rău cereti (lac. 4: 3). 


II. A Sfântului Isaac 


Fapta bună nu este [se vădește în] arătarea mulțimii faptelor 
și a felurimii acestora, a celor ce se săvârșesc prin trup, ci [se 
arată prin] inima cea înţeleaptă întru nădejdea ei; căci cu dânsa se 
împreună scopul cel drept întru lucrurile cele după Dumnezeu. 

Că cugetul poate a săvârși bunătatea și fără faptele trupești, 
iar trupul, afară de înţelepciunea inimii, măcar că lucrează [fapte 
bune], nu se poate folosi2%. 


19 &vayivu)oKnTat. În libertate se hotărăște toată lucrarea. Trupul 
poate aduce înrâurire întrucâtva asupra minţii, dar sub niciun chip nu 
poate săvârși ceva de sine. Prin urmare, omul e responsabil pentru toate 
faptele sale, iar pentru cele rele nu va suferi atât trupul, cât mintea, ca 
inițiatoare a tuturor faptelor, ca cea care voiește liber. 

2% Ca și mai sus, se accentuează că virtutea/fapta bună nu vine din 
lucrările trupești, ci din înţelepciunea și nădejdea inimii ce lucrează după 
scopul cel drept sau după Dumnezeu și apoi, astfel, se poate dovedi sau 
lucra și din lucrările trupului. 


PRICINA A OPIA 


Mare bunătate este conștiința, ce ni s-a dăruit nouă de la 
Dumnezeu, și mult ajută celui ce o ascultă pe aceasta. 


I. Din Pateric 


1. Zis-a Avva Agathon: „Se cade monahului să nu lase 
conștiința?! sa să-l mustre în niciun fel de lucru”. 

2. Zis-au bătrânii: „Sufletul este izvor; dacă-l vei adânci pe 
dânsul săpându-l, se va curăța, iar de-l vei astupa, se prăpădește”. 
Se pare că prin „suflet” au zis conștiința, pe care, cel ce o ascultă, 
aceasta îl va arăta mai lămurit, iar pentru cel ce nu o ascultă și o 
calcă, ea se întunecă?%?. 


II. A Sfântului Isaia Pustnicul 


1. Fraţilor, să râvnim tuturor sfinţilor, celor ce n-au ascultat 
de păcat până la moarte, ci au ascultat de conștiință, și așa au 
moștenit cereasca Împărăţie; deci să luăm și noi aminte întru frica 
lui Dumnezeu la conștiința noastră, până ce se va slobozi și ea pe 


201 ovvei6norcq = lit. cunoștință împărtășită cu altul, de la ovvoi6a - a 
cunoaște împreună cu altul. Scriitorii greci precreștini îi dădeau de cele 
mai multe ori conotaţii negative, din pricina păcătoșeniei omului; ei 
accentuau mustrarea adusă de aceasta. Dată fiind taina nepătrunsă a 
acestei cunoașteri și nevrednicia omului în a cunoaște adevăratul sens al 
ei, termenul nu apare folosit de multe ori în Vechiul Testament; odată cu 
Apostolul Pavel însă și cu scrierile Părinților, termenul dobândește un 
sens mai limpede - hristologic. Îndeobște conștiința e glasul lui 
Dumnezeu înăuntrul omului; acesta se vădește omului prin îngerii Săi, 
prin Sfinţi, prin Scripturi și/ sau prin rațiunile sădite în om și făpturi, 
care, ca niște glasuri (cf. Psalm 18), ni se vor face judecători în faţa lui 
Dumnezeu (cf. Deut. 31: 28) pentru chipul în care am răspuns glăsuirii 
lor. 

202 Cel ce ascultă glasul conștiinței devine mai lămurit [6ewkvvowl], 
adică mai luminat în a cunoaște adevărul; ea îi deschide mintea, făcând-o 
mai luminată, spre a se cunoaște pe sine și pe ceilalţi, iar pentru cel ce 
nu o ascultă, ea se întunecă [&uavpoi, sau: i se face obscură, îl orbește], 
el devenind astfel robul propriilor impulsuri trupești și al celor demonice, 
iraționale. „Întunecarea” aceasta a ei e și a noastră: întunericul ei e 
sinonim cu punerea ei în umbră, iar întunericul nostru e cel pricinuit de 
zidirea noastră în temnița sau turnul cel întunecat al egoismului și 
mândriei. Aici, cum se va arăta mai jos, omul, lipsit de apărare, se va face 
pradă „vrăjmașilor lui” - patimile. Despre conștiință mai cu de- 
amănuntul, a se vedea nota anterioară. 


sine împreună cu noi, ca să se facă unire între noi și ea?%. 

2. Iar de aici, ea ni se va face nouă păzitor, arătându-ne nouă 
fiecăruia de care lucru să ne tăiem. lar de nu o vom asculta pe 
dânsa, se va depărta de la noi și ne va părăsi, iar noi vom cădea în 
mâinile vrăjmașilor noştri”, care nu ne vor mai arăta milă, 
precum ne-a învăţat Stăpânul nostru zicând: Împacă-te cu pârâșul 
tău, până când ești pe cale cu dânsul, ca nu cumva să te dea 
judecătorului, iar judecătorul, slugii, și vei fi băgat în temniţă. 
Amin zic ție: nu vei mai ieși de acolo până când nu vei fi dat și 
codrantul [bănuţul] cel de pe urmă (Matei 5: 25-26). Pârâș zic a fi 
conștiința, căci se împotrivește omului ce voiește a face voile cărnii 
sale, iar de nu o va asculta omul pe dânsa, îl dă pe dânsul 
vrăjmașilor săi. 


III. A Sfântului Marcu 


1. Căutând tămăduire, poartă grijă de conștiință și, câte zice 
ție, fă și vei afla folos. 

2. Multe sunt sfătuirile aproapelui, dar, spre folosul nostru, 
nimic nu este mai potrivit decât propria socoteală, dacă, pentru 
aceasta, și conștiința se curăţă. 

3. Pe toate cele ascunse ale fiecăruia le știe Dumnezeu și 
conștiința, așadar prin acestea să-și ia și îndreptare. 

4. Cel ce nu stăruia întru privire conștiinței, nici ostenelile 
cele trupești pentru buna-cinstire nu le va primi. 

5. Carte firească este conștiința; cel ce cu fapta bună o citește 
pe dânsa primește gustare din Dumnezeiescul ajutor. 

6. Conștiinţa bună prin rugăciune se găsește; iar rugăciunea 
curată prin conștiință, că una de alta firește au trebuinţă. 


2% Adică atunci când gândurile, scopurile noastre vor fi una cu cele ale 
ei. Aici se pare că conștiința e arătată ca una ce se vădește întâi prin 
raţiunea propriei firi, apoi a celorlalte făpturi, prin raţiunile și legea lui 
Dumnezeu din acestea, care și ele, prin suspinul și durerea lor (cf. Rom. 
8: 21 ș.u.), ni se vădesc printr-o mustrare adusă păcatului nostru de la 
Dumnezeu. Când ea se va slobozi de suspinul ei, cum pare că zice 
Apostolul Pavel, atunci va fi părtașă la unirea cu fiii lui Dumnezeu, la 
libertatea lor. Conștiinţa omului nu va putea fi niciodată deplin împăcată 
sau odihnită, căci raţiunile omului sunt legate ca într-o plasă de toate 
rațiunile celorlalte făpturi și, ca atare, ca un împreună-pătimitor ce este 
cu acestea, omul se va resimţi până în sfârșit de glasurile, suspinele, dar 
și bucuria acestora. Cu toate acestea, omul e chemat în primul rând la 
mântuirea sufletului său și apoi, după putinţă, la împreună-pătimirea spre 
mântuire a celorlalţi și la sfinţirea făpturii. 

20% Trad. neogr. adaugă „adică a patimilor noastre”. 


IV. A Sfântului Maxim 


1. Nu necinsti conștiința, că prea bune pururea te sfătuiește; 
că socoteală îngerească și Dumnezeiască îţi vâră ţie, și de 
întinăciunile ascunse ale inimii te slobozește, și îndrăzneală către 
Dumnezeu întru ieșirea din viaţă îţi dăruiește. 


PRICINA A NOUA 


Că trebuie de-a pururea a lua aminte și de pretutindenea a ne păzi 
pe înșine, că vrăjmașul de pretutindenea și prin toate năvălește. 


I. Din viaţa Sfintei Singlitichia 


1. Către călugărițele cele ce se adunau, Sfânta Singilitichia 
zicea: „Se cade nouă ca împotriva vrăjmașilor a ne întrarma în tot 
chipul; că și din cele din afară năvălesc, și din cele dinăuntru bat 
război. Şi precum corabia uneori de valurile cele din afară se 
cufundă, iar alteori sub apa cea dinăuntru ajunge, tot așa și 
sufletul, uneori adică se primejduiește din pândirile duhurilor celor 
din afară, iar alteori cedează prin gândurile cele dinăuntru. Deci se 
cuvine a pândi năvălirile duhurilor celor din afară și a urmări 
răutăţile cele prin gândurile cele dinăuntru, dar mai vârtos spre 
gânduri a priveghea, căci adeseori stau asupră și, pe ascuns, fără 
de veste, în pierzare trimit. 

2. Că la valurile cele din afară, de multe ori, strigând 
corăbierii, se face izbăvire prin corăbiile cele din apropiere, iar 
apa [ce pătrunde printr-o spărtură a] corabiei, poate că, dormind 
marinarii, chiar dacă nu este furtună, lesne poate cufunda corabia. 
Deci se cuvine a arăta mai ostenicioasă luare-aminte către 
gânduri, că vrăjmașul, ca pe o casă voind a surpa sufletul, sau din 
temelie face răsturnarea lui, sau, de la acoperământ începând, îl 
strică apoi pe tot, sau pe ferestre intrând, întâi pe stăpânul casei îl 
leagă și așa le ia în mână pe toate. Deci temelia stă în faptele cele 
bune, iar acoperământul este credința, iar ferestrele sunt 
simţurile, iar vrăjmașul prin toate se ostenește. 

3. Pentru aceea cu mulţi ochi se cuvine a fi cel ce voiește a se 
mântui; în viața de acum nu suntem slobozi de griji, că zice 
Scriptura: Celui ce i se pare că stă, să ia seama să nu cadă (I Cor. 
10: 12). Că marea este viața noastră și unele părţi ale ei sunt 
pietroase, iar altele și pline de fiare, iar altele sunt liniștite, și nu 
așa de învolburate. Noi [monahii] părem că înotăm [navigăm] în 
părțile cele liniștite, iar mirenii întru cele primejdioase: și noi 
adică înotăm ziua, de Soarele dreptăţii povăţuindu-ne, iar aceia 
noaptea, de necunoștinţă fiind trași. Dar e cu putinţă de multe ori 
ca mireanul, întru întuneric și întru furtună fiind, să-și mântuiască 
corabia sa?% strigând către Dumnezeu și priveghind, iar noi, în 
liniște fiind, de lenevire să ne scufundăm, lăsând cârma dreptăţii. 
Deci, să ia seama cei ce stau ca să nu cadă, că cel ce a căzut o 
grijă are - să se scoale, iar cei ce stau să ia seama să nu cadă. 


2% Trad. neogr. adaugă: „adică sufletul său”. 


II. Din Pateric 


1. Avva Visarion, atunci când era să moară, zicea: „Dator este 
călugărul să fie ca heruvimii și ca serafimii - peste tot numai ochi”. 

2. Zis-a Avva Pimen: „Nu avem trebuință de altceva fără 
decât de inimă trează”. 

3. Zis-a iarăși: „Răutatea vrăjmașilor dinapoia lor este 
ascunsă”. 

4. Același a zis: „A întrebat un frate pe Avva Simon zicând: 
«Dacă ies din chilia mea și aflu pe fratele meu risipindu-se, iar eu 
mă risipesc împreună cu el, și dacă îl aflu râzând, râd împreună cu 
el, când intru în chilia mea nu sunt lăsat să am odihnă». Zis-a lui 
bătrânul: «Dacă ieși din chilia ta și afli pe cei ce râd, voiești să râzi 
cu ei? Iar cu cei ce vorbesc, împreună vrei să vorbești? Iar când te 
întorci în chilia ta mai vrei să și te afli pe sine precum erai? 
Păzește deci păzirea înăuntrul chiliei, păzește păzirea și în afară””. 

5. Mers-a unul din bătrâni la alt bătrân și, vorbind ei, a zis 
unul: „Eu am murit lumii”. Zis-a lui celălalt: „Nu îndrăzni ţie însuţi, 
frate, până când vei ieși din trup, că, de zici tu că ai murit, Satana 
nu a murit”. 

6. Unui bărbat sfânt, în ceasul în care era să se săvârșească, 
stând Satana înainte, i-a zis: „Tu mi-ai scăpat!” Și, răspunzând 
bătrânul, a zis: „De-am scăpat, încă nu știu”. 

7. Avva Agathon, vrând a se săvârși, a petrecut trei zile având 
ochii deschişi, și l-au mișcat pe dânsul fraţii zicând: „Avva 
Agathon, unde ești?” lar el a zis: „Stau înaintea judecății lui 
Dumnezeu”. Întrebatu-l-au pe dânsul fraţii: „Au și tu te temi, 
Părinte?” Răspuns-a lor bătrânul: „Eu după putere am împlinit 
poruncile lui Dumnezeu, dar om sunt, de unde știu dacă a plăcut 
lucrul meu lui Dumnezeu?” Zis-au lui fraţii: „Nu ești nădăjduindu- 
te spre lucrul tău, că este după Dumnezeu?” Zis-a bătrânul: „Nu 
mă încumet, până nu voi întâmpina pe Dumnezeu, că una este 
judecata lui Dumnezeu și alta a oamenilor”. Iar după ce au voit să-l 
întrebe și alt cuvânt, le-a zis lor: „Faceţi dragoste, nu grăiți acum 
cu mine, că mă îndeletnicesc2%”. Și așa s-a săvârșit întru bucurie, 
că-l vedeau pe dânsul înălțându-se cu bucurie, în același fel în care 
cineva îmbrățișează?” pe prietenii și pe iubiții săi. 

8. Odinioară, mergând Avva Macarie în pustia cea prea 
adâncă, l-a întâmpinat pe dânsul oarecine foarte bătrân, încărcat și 
înfășurat peste tot trupul cu multe vase; și era în fiecare vas câte o 


206 „Sunt adâncit în vedenie, nu am vreme de altceva” (de la vb. 
áoyodéw). 
207 áonáeta = își ia rămas bun, îi sărută. 


pană; iar toate acelea le purta în loc de îmbrăcăminte. Deci, pe 
acesta văzându-l Avva Macarie, se opri în loc; iar acela l-a întrebat 
pe dânsul: „Ce faci aici, rătăcind prin pustia aceasta?” Iar el a 
răspuns: „Voiesc a afla pe Dumnezeu, fugind de înșelăciune. Dar tu 
cine ești, bătrâne, spune-mi mie? Că portul tău îl văd străin de cele 
obișnuite ale oamenilor. Și ce sunt acestea care te cuprind pe 
tine?” 

Iar el, de Dumnezeiasca putere fiind silit în chip nevăzut, deși 
nevrând, a mărturisit însă zicând: „Eu sunt cel pe care îl numiţi 
Satana și Diavolul, iar acestea care mă cuprind pe mine sunt cele 
cu care, pe oameni amăgindu-i, îi trag către sine; și asupra a toată 
partea și mădularul amăgire potrivită aduc fiecăruia; și cu penele 
poftelor mișc inimile acestora și, răsturnând pe cei ce se pleacă 
mie, mă veselesc de căderea lor, care de mine sunt biruiţi”. Auzind 
Avva Macarie și îndrăznind, a zis către dânsul: „Dacă Hristos pe 
tine te dădu spre jucărie robilor Săi, cum încă te mai fălești cu 
unele ca acestea? Tâlcuiește-mi, dar, câte una din puterea ce le au 
farmecele; că pentru aceasta te-ai făcut arătat, ca să ne învăţăm 
[aflăm de] vrăjitoriile tale cele în multe chipuri și să nu ne învoim 
cu socoteala ta”. 

lar el a zis: „Spune-voi ţie, chiar, și nevrând, a mea 
meșteșugire. Că Cel ce te-a gătit pe tine a vedea acestea, Acela și 
pe mine spre a spune ţie despre acestea mă silește. Deci înţelege 
pricina fiecărui vas: de voi afla pe cineva neîncetat cugetând în 
Legea Domnului, mă apuc a-l opri, ungându-l din vasul cel de la 
capul meu, durere de cap pricinuindu-i lui. lar pe cel ce voiește a 
priveghea întru laude și rugăciuni, luând din vasul care este la 
sprâncenele mele și cu pana ungându-l, îl trag întru dormitare și a 
adormi îl silesc. Iar vasele cele ce le port la urechi, spre 
neascultare sunt gătite și prin acestea îi plec pe cei ce voiesc a se 
mântui să nu asculte cuvântul adevărului. Iar din cele ce sunt la 
nările mele, cu miruri de bun miros pe tineri spre curvie îi 
pornesc. lar cu farmecele cele ce sunt gătite la gură, îi amăgesc pe 
nevoitori prin dulceaţa bucatelor și îmbuibarea pântecelui spre a 
face ce voiesc eu, trimițându-le lor și felul clevetirii și al grăirii 
celei scârnave, care, și primind seminţele, întru mulţime de graiuri 
iubite mie le lucrează pe acestea. 

Iar din vasele cele de la grumazul meu, pe cei ce după fapta 
bună viețuiesc, cu mândria ungându-i, întru înalta-cugetare îi ridic 
și așa îi surp pe dânșii în pierzare, și pe alţii întru plăcerea și slava 
omenească îi plec a se turba și, cu acestea legându-i, departe de la 
Dumnezeu îi duc. Iar cele ce le vezi la pieptul meu sunt vase ale 
gândurilor mele, dintru care, adăpând inimile, cu a mea beţie a 
relei-credințe  [păgânătăţii]  întunec socotelile cele bine- 


credincioase ale celor ce vor să-și aducă aminte de cele viitoare, 
iar pomenirea acelora o ating cu uitarea. lar vasele cele ce sunt la 
pântecele meu pline sunt de nesimţire, prin care fără de cuvântare 
[în chip irațional] și dobitocește a trăi pe oameni îi gătesc. Iar cele 
ce sunt sub pântecele meu îi zădăresc pe aceia către amestecări 
păgânești?% și neastâmpărări și înverșunări?%. Iar cele din mâinile 
mele spre slujirea pizmelor și a uciderilor îmi sunt răpite. Iar cele 
spânzurate la spate și la umeri sunt întuneric ale jefuirilor mele, 
prin care cu tărie vrăjmășesc pe cei ce se ispitesc a se oști cu 
mine; și, făcând pândiri dinapoi, izbesc pe cei ce se nădăjduiesc 
spre stăpânia?!0 lor. 

Iar cele ce sunt spânzurate la coaste și până la picioarele 
mele, curse sunt, și felurite laţuri mult împleticite, dintru care, 
stropind, tulbur căile celor drepţi și îi împiedic pe dânșii a umbla 
pe drumul blagocestiei, trăgându-i pe ei a păși în calea mea; că în 
mijlocul căilor vieţii și ale morții șezând, îi împuternicesc pe dânșii 
să pornească în călătoria mea, întru care cei ce se abat se leapădă 
cu totul de calea adevărului; tu însă nu ai voit să mă asculţi nici 
măcar o dată ca să am și eu puţină mângâiere, ci, apropiindu-mă 
eu de tine, tu mă arzi totdeauna, ca unul care ai asupră-ţi armă 
tare; pentru aceea acum mă grăbesc a fugi către robii mei, că tu și 
cei împreună cu tine aveţi Stăpân bun, Care cu blândeţe vorbește 
cu voi și vă păzește pe voi ca pe niște fii ai Lui. 

Acestea auzind bătrânul cel sfânt, și-a făcut cruce zicând: 
„Bine este cuvântat Dumnezeu, Cel ce te dă pe tine celor ce 
nădăjduiesc în El, spre rușinea ta, Care și pe mine să mă păzească 
desăvârșit de a ta înșelăciune, și pe toţi cei ce-L cheamă pe 
Dânsul; iar pe tine să te strice, izgonindu-te departe de la noi”. 
Acestea zicând el, acela s-a făcut nevăzut într-un nor de fum ca de 
foc, iar Avva Macarie, multumind lui Dumnezeu, s-a dus în calea sa 
bucurându-se. 

9. Se spunea despre un stareţ că s-a rugat lui Dumnezeu ca 
să poată vedea pe draci și i s-a descoperit lui zicându-i-se: „Nu ai 
trebuință să-i vezi pe dânșii”. lar stareţul se ruga zicând: 
„Doamne, puternic ești a mă acoperi cu mâna Ta”. Și Dumnezeu i- 
a descoperit pe aceia ochilor lui, și a văzut că înconjoară pe om 
precum albinele, scrâșnind spre dânsul dinţii lor, iar îngerul 
Domnului îi certa pe ei". 


2% ABcovo = proprii păgânilor, ateilor. 

2% Felurite chipuri ale curviei. 

210 Ahilităţile, autoritatea. 

211 E și aceasta o dovadă a marii iubiri de oameni a lui Dumnezeu, că, 
nefiindu-i aceluia trebuinţă ca să-i vadă, rugat fiind de el, El i-a făcut și 
harul acesta. Asemenea face și la mulţi alţii, care, de vor stărui în 


10. Zis-a Avva Isaia: „Mă asemăn păsării legate la picior de 
un copil, pe care, de o va slăbi puţin din sfoară, îndată zboară, 
socotind că s-a slobozit; dar, dacă copilul trage de sfoară, o aduce 
înapoi jos. Tot așa mă văd și eu pe sine, și aceasta o zic: că nu 
trebuie a fi cineva fără de grijă până la cea mai de pe urmă suflare, 
din pricina răutății vrăjmașului cea de multe feluri”. 

11. Zis-a iarăși: „De ar face omul puteri mari și tămăduiri și 
de ar avea toată cunoștința și ar învia și morții, de a căzut în păcat, 
nu poate fi fără de grijă, că sub pocăință este. Deci să facem după 
puterea noastră, fraţilor, și să ne aruncăm pe sine înaintea lui 
Dumnezeu, și bunătatea lui Dumnezeu ne va milui pe noi, și ne va 
trimite nouă putere a ne dezbrăca de greutatea patimilor celor 
necurate, că vrăjmașul nostru nu se liniștește, în tot chipul 
vânându-ne pe noi, vrând a răpi sufletele noastre; dar Domnul 
nostru lisus este cu noi, certându-l pe dânsul prin sfintele Lui 
porunci, de le vom păzi pe ele. 

Fericit este omul cel ce întru cunoștință se roagă pentru 
lăsarea păcatelor sale și vai celor ce cheltuiesc vremea lor întru 
lenevire, că au gândit că nu sunt păcătoși, călcând pe a lor 
conștiință, nevoind a fi îmboldiţi de dânsa, nel[re]cunoscând că nu 
este lucru ce poate fi socotit mic, chiar de ar părea a fi astfel. 

Că, precum plugarului care, din toată sămânţa ce a semănat, 
nu i-a rodit nimic, zadarnică i se face toată lucrarea, căruia îi și 
pare rău pentru osteneala sa pentru că nu a rodit, tot așa și omul, 
de va cunoaște toate tainele și toată cunoștința, și va face puteri 
multe și tămăduiri, și în multe feluri de rele-pătimiri de s-ar afla, și 
gol chiar și de îmbrăcăminte, [totuși] încă sub frică se află, iar 
dacă osteneala sa nu rodește, nu poate îndrăzni [a se încrede] în 
conștiința sa; că încă are pe vrăjmași, pe pânditori și pe vânători, 
până când va ajunge în dragoste; că atunci va auzi că dragostea 
niciodată nu cade, ci toate le crede, le nădăjduiește și le rabdă; 
deci, dacă cel ce are frica lui Dumnezeu se nevoiește cu toată 
puterea sa a face reaua-pătimire?!? și așa a petrece în păzire 
neîncetată, atunci se va afla pe sine nevrednic a zice din gura sa 
[până] și numele lui Dumnezeu. 

12. Zis-a același: „Frate, atât cât ești în trup, nu slobozi inima 
ta [nepăzită], că, precum omul nu poate să nădăjduiască în rodul 
său ce răsare în țarina lui - că nu știe ce se poate întâmpla înainte 
de a se încuia în jitniţele sale -, tot așa nu poate slobozi inima sa 
atât cât are suflare în nasul său; că, până când este sub trupul cel 
viu și supus neputinţelor, omul nu știe ce patimă [suferinţă] îl va 


trebuinţe fără rost, își vor lua plata numai în viața aceasta. 
212 Trad. lit. În trad. neogr.: „...să reziste relei-pătimiri”. 


întâmpina până la suflarea cea mai de pe urmă, tot așa și cu 
sufletul, nu poate fi fără de grijă, întrucât este în locul vrăjmașilor 
săi, adică în viața aceasta de acum, ci se cuvine totdeauna a striga 
către Dumnezeu pentru ajutorul și mila Lui. 

Fraţilor?!5, se cade ca și voi, cei duhovnicești, și în sporire 
fiind, să vă păziţi și în cele subţiri și puţine până la suflarea cea 
mai de pe urmă, că zice: Cel ce defăimează pe cele mici, câte puțin 
va cădea (Sirah 19: 1), și să nu zici «Cum poate să cadă cel 
duhovnicesc? Căci, petrecând așa, nu cade», iar când puţin din 
cele potrivnice va primi, și spre acela va rămâne nepocăit, însuși 
acel mic, zăbovind și crescând, nu suferă a fi orfan și fără de 
rudenii, ci-l trage către înrudirea cu sine, ca cu o funie prin 
prieteșugul cel lung silnicește târându-l. Iar dacă se va lupta prin 
rugăciune și o va tăia, va rămâne întru măsurile [sporirii] sale de 
dinainte - rămânând însă lipsit de nepătimirea ce era la dânsul - 
pe atât pe cât a petrecut pătimirea răului cel întâmplat înainte2!4. 
Iar dacă, înfricoșându-se și cedând, va fi dus până în sfârșit prin 
întinderea [puterea] celui ce ţine războiul, și osteneala rugăciunii 
lui o va scurta, de nevoie este a se amăgi și de alte patimi. 

Și așa, de moștenirea fiecăreia, câte puţin fiind târât, din 
obiceiul cel bun, după măsura depărtării, se depărtează și 
dumnezeiescul ajutor, iar de acolo, de sila [obiceiurilor pătimașe] 
celor ce au apucat mai-nainte, dus va fi înainte întru și mai mari 
răutăţi, chiar și fără a voi el. 

Greșelile cele mici Diavolul le face de puţin preţ, căci altfel nu 
poate aduce pe om spre cele mai mari. Cele rele, una prin alta, 
primesc putere - precum și cele bune, unele prin altele, cresc - și 


213 De aici până la capăt, cuvintele sunt ale Sfântului Marcu Ascetul, 
extrase din scrierea sa Despre pocăință, din care în Filocalie găsim numai 
un mic fragment în prefața la scrierile acestuia. 

214 În Filocalie, Vol. 1, ed. 1, p. 222, avem așa: „...rămâne așa aproape 
de nepătimire cât de departe e păcatul săvârșit de patimă”. În trad. 
neogr.: „rămânând lipsit de nepătimirea ce o avusese înainte numai până 
la măsura trebuincioasă biruirii acelui gând”. O cădere duhovnicească îl 
leagă pe nevoitor ca cu o funie de patima ce l-a cuprins, însă el o poate 
tăia prin rugăciune întinsă. Tăind-o de la el, el nu va spori întru nimic 
duhovnicește, nici nu va lua vreo cunună, căci n-a alungat sau n-a scăpat 
de vreun gând oarecare pătimaș care-l lupta spre învoirea cu el, ci prin 
această tăiere el scapă de o aplecare pătimașă sau un obicei rău, care, 
odată îndepărtat, nu-l va părăsi fără a-i lăsa oarecare tulburare și 
mâhnire în suflet. Altfel spus, pe cât de mare va fi fost căderea, pe atât de 
mult va fi el lipsit de treapta de nepătimire sau sporire de care se 
învrednicise mai-nainte. O pildă grăitoare în acest sens aflăm mai jos - 
Ioan din Licopole. 


pe cel vinovat de ele spre cele dinainte mai mult îl îndeamnă?25. 
III. A lui Paladie 


1. Oarecare monah?!'€ era locuind în pustia cea mai dinăuntru, 
foarte iubitor de liniște fiind; acesta o lucrare avea totdeauna, 
adică în rugăciuni și în cântări și în vederile minţii a se îndeletnici 
totdeauna, încă și de multe descoperiri s-a învrednicit, uneori 
deștept, iar alteori în somn; pe scurt fie zis, acesta pășea pe 
urmele vieţii celei nemuritoare și fără de trup; nu se îngrijea 
nicidecum de hrană, nici de chivernisirea trupului, ci, de când din 
lume s-a ridicat și în pustie a locuit, pe cele ale lui o dată pentru 
totdeauna lui Dumnezeu le-a lăsat și, umplându-se de nădejdea cea 
întru Dumnezeu, de cele trupești nicio grijă nu făcea. 

2. Deci, pentru o credinţă vârtoasă ca aceasta răsplătindu-i 
Dumnezeu, îi dădea lui la două sau trei zile pâine prin înger, pe 
care, atunci când simţea trebuinţa trupului, nevoitorul o și afla 
intrând în peșteră; și, multumind Stăpânului, își împlinea trebuinta 
trupului. Apoi iarăși cu Dumnezeieștile laude și rugăciuni și vederi 
se îndulcea, fără de îndoială ţinându-se de acestea, întru acestea 
răsfățându-se și veselindu-se pururea. Și așa în toate zilele înflorea 
în cele duhovnicești și sporea în dragostea și îndrăznirea cea către 
Dumnezeu, și, cum s-ar zice, iată, ca în mâini având odihna cea 
bună, așa se afla. 

3. De aici însă îndrăznind luiși și de la a fi silitor slăbind puţin 
câte puţin în nădejdea nepătimirii sale, a gustat din bântuiala 
diavolească, de care desăvârșit s-ar fi biruit și s-ar fi surpat cu 
cădere vestită de nu degrabă i-ar fi ajutat lui Dumnezeu, Cel 
neasemănat întru milă. 

4. Că acesta, îndrăznind viețuirii sale și părându-i lui a fi mai 
presus de mulţi alții, ca cel ce s-a învrednicit de unele ca acestea și 
ca cel ce a îmbătrânit în nevoinţă, și iată, cum s-ar zice, la 
bătrâneţe ajungând, întâi adică s-a făcut într-o mică oareșicare 


215 Prima afirmaţie din paragraf e explicată de cele de după ea: nu-l 
poate duce Diavolul pe om întru săvârșirea unor păcate mai mari de nu-l 
va convinge că cele mici nu sunt (așa de) grave; iar din acest început 
primesc putere păcatele cele mari, adică, odată săvârșite cele mici, omul 
va putea fi mai ușor convins sau îndemnat de vrăjmaș ca să le facă pe 
cele mari. O ultimă scăpare de alunecarea de la cele mici la cele mari se 
propune mai sus, prin îndemnul la tăierea lor prin rugăciune. 

216 E vorba de Avva Ioan din Licopole. Fragmentul de aici - ce-i drept, 
concentrat pe tema pricinii -, comparativ cu alte fragmente din 
Everghetinos, e cel mai extins; spre plinirea celor de aici însă, să se vadă 
Vol. I, Pricina 1, 1 (unde aflăm și alte referinţe importante) și Vol. II, 
Pricina XIX, 1. 


trândăvie, [care așa de subţire era] că nici nu o simţea, apoi și 
întru una și mai mare a sporit, încât întru desăvârșită simţire a 
acesteia a căzut: căci acum mai pregetător se scula din somn spre 
obișnuitele laude și rugăciuni, iar rugăciunea nu mai era așa 
întinsă și nerisipită, iar trupul mai multă odihnă poftea, iar mintea 
începuse a se povârni în jos și împrăștieri ale gândurilor pătimea. 

5. După acestea, încă și necuvioșie oarecare întru cele 
ascunse ale sufletului se ivea, însă obiceiul lui cel spre cele bune 
degrabă depărta mintea de la aceasta, pe care [minte] o trăgea cu 
totul spre cele Dumnezeiești. 

6. Deci, odată ce nevoitorul pe cele mici nu le lepăda, nici 
spre tămăduirea răului nu se trezvea - poate ca pe un lucru mic 
defăimându-l pe dânsul, nesocotind că trecerile cu vederea mult 
vatămă sârguinţa nevoitorilor -, răutatea lua creștere întru dânsul, 
iar necuvioasele gânduri mai adesea la dânsul năvăleau și așa cu 
anevoie de dânsele se izbăvea; iată însă că și văpaia poftei se 
aprinse înăuntrul lui și inima o înfierbânta. 

7. Deci a început nevoitorul a se supune patimii, iar 
spurcatele gânduri biruiau mintea lui și în lume o ducea pe dânsa; 
el însă se abătea din nou sprijinindu-se pe obișnuita laudă și 
rugăciune; apoi, intrând în peșteră, a aflat din nou pâinea pusă 
înainte, însă nu curată ca mai-nainte, ci ca de șoareci roasă, 
mucedă și negrijită; și, mirându-se de aceasta, a suspinat și s-a 
făcut trist, însă a mâncat și s-a întărit. De acum sosi a treia noapte 
după începerea răului, iar războiul se înverșuna și mai mult, iar 
pofta mai iute îl învăpăia, gândurile arătându-i parcă că o femeie 
era de faţă stând alături de el. Cu toate acestea, sculându-se după 
obicei, spre laude și rugăciune s-a pornit, încă nu curate avându-și 
pomenirile [cele bune], căci, adeseori întorcându-se [cu gândul] 
încolo și-ncoace, cu mintea se robea. 

8. Astfel trecând ziua aceea, seara s-a întors, iar el avea 
trebuință de pâine, pe care a și aflat-o în locul cel obișnuit, dar 
netrebnică cu totul, și ca de câini și de șoareci roasă, și, osebit de 
ea, miezuri oarecare, rămășițe ale roaderii. Atunci, greu cu totul 
căzându-i aceasta, a suspinat și a plâns, dar nu din destul și nu 
atât cât pentru a-și tăia necuvioșia, și a mâncat nu pe cât voia 
[obișnuia], ci numai câteva fărâme; iar după ce a venit să se 
odihnească, nu era cu putinţă să afle odihnă, ci, gândurile de 
pretutindeni înconjurându-l, îndată, robit, l-au dus în lume. Deci 
sculându-se a mers spre lume prin pustie călătorind noaptea; 
umblând, dar, toată noaptea și a doua zi, după ce de lume încă 
departe era, lua seama în toate părțile și împrejur se uita, doar- 
doar de va vedea undeva vreo mănăstire, unde, intrând, să se 
odihnească. 


9. Și, zărind o sihăstrioară de fraţi, s-a apropiat de dânsa, și 
primit a fost de dânșii cu bucurie; căci, ca pe un bun părinte 
văzându-l fraţii pe dânsul, întâi adică au spălat picioarele lui, care, 
după atâta vreme, era foarte întinate. Apoi, rugându-se și masă 
punând, îl rugau să guste din cele ce se aflau, iar el a mâncat și 
așa pe sine din destul s-a întărit. 

10. Apoi fraţii l-au rugat pe dânsul ca să le spună cuvânt de 
mântuire, și cu cel fel de meșteșug se pot mântui de cursele 
Diavolului, și cum vor putea birui gândurile cele urâte; iar bătrânul 
mult i-a sfătuit pe dânșii despre nevoinţă și despre lupta 
gândurilor, adăugând că se cade ca cei ce se nevoiesc cu osârdie 
întru osteneli a răbda cu nădejdea bunătăţilor ce vor să fie și a 
îndulcirii celei din ceruri, întru care, nu după mult timp se vor 
muta. 

11. lar contenind din sfătuire și puţin întru sine venind, 
socotea cum că, pe alții sfătuind, însuși nesfătuit a rămas. Și, 
recunoscându-și hbiruirea sa, sculându-se de-a fuga spre pustie 
iarăși se ducea și, în peștera cea mai dinainte venind, și-a așternut 
luiși sac și cenușă și așa zăcea suspinând dintru adânc și pe păcat 
plângându-l. 

12. Și așa plângând și lui Dumnezeu mărturisindu-se, cerea 
iertăciune; și nu s-a sculat de jos, nici de suspine și de tânguiri n-a 
contenit până când, slăbind și de somn fiind tras, a auzit în vis glas 
de înger zicând către dânsul: „A primit Dumnezeu pocăinţa ta și 
te-a miluit. Și ia aminte de aici înainte ca să nu te amăgești: că vor 
veni fraţii pe care i-ai sfătuit, rugându-se ţie, și-ţi vor aduce 
blagoslovenii?!”, pe care, primindu-le, să te împărtășești de ele 
împreună cu dânșii. Iar pâine, de aici înainte, de la ei să primești, 
pentru care mulțumește totdeauna lui Dumnezeu”. 

13. De atunci, toate vremea vieţii lui a petrecut-o plângându- 
se pe sine, păgubit de acea dumnezeiască masă. 


IV. A Sfântului Maxim 


1. Abate-te de la râu și fă bine (Psalm 33: 15), adică luptă pe 
vrăjmașul ca să micșorezi patimile, și iarăși oștește-te, ca să câștigi 
fapte bune; și apoi trezvește-te ca să le păzești. Aceasta înseamnă 
și aceea: a lucra și a păzi (Fac. 2: 15). 

2. Un monah mai tânăr?'$, locuind nu prea departe de Avva 
Antonie, zărind pe oarecare bătrâni mergând la Avva Antonie și 
văzându-i cum că erau obosiţi de drum, a poruncit unor asini ca să- 
i ajute; care, ascultându-l, au venit și au purtat pe bătrâni și i-au 


217 Hrană etc. 
13 Punctele 2 și 3 sunt din Pateric. 


dus la Avva Antonie; iar bătrânii au vestit lui Avva Antonie semnul 
pe care l-a făcut spre dânșii tânărul acela. Şi le-a zis lor Avva 
Antonie: „Mie, monahul acesta mi se aseamănă cu o corabie plină 
de bunătăţi, despre care nu știu dacă va ajunge și în liman”. 

Și, trecând puţină vreme, șezând Avva Antonie, a început 
îndată a plânge și a se tângui și a-și smulge părul. Și, văzându-l 
ucenicii lui, apropiindu-se, îl întrebau: „Ce a fost de te tânguiești 
așa cu amar?” Și le-a răspuns lor stareţul: „Un mare stâlp al 
Bisericii a căzut acum (și zicea de călugărul acela tânăr), dar 
duceţi-vă la dânsul și vedeţi ce a fost cu el”. Iar ei s-au dus și l-au 
aflat pe dânsul șezând pe rogojină și plângând păcatul pe care îl 
făcuse. Și, văzând pe ucenicii stareţului, le zicea lor: „Spuneţi 
stareţului să se roage lui Dumnezeu ca numai zece zile să-mi dea 
răgaz și nădăjduiesc că voi da răspuns”. Și, ducându-se fraţii, după 
cinci zile el s-a săvârșit. 

3. Zis-a Avva Visarion: „Când ne smerim, să luăm aminte ca 
nu cumva, bucurie străină intrând, să ne lăudăm; sau inima să o 
slobozim [nepăzită], și așa să ne dăm războiului; că nu de puţine 
ori Dumnezeu, pentru neputinţele noastre, face milă cu noi și 
oprește pe Satana de la noi; iar noi, dacă nu ne vom griji de frica 
cea întru Dânsul și luarea-aminte o vom lepăda, îndată iarăși în 
ispite ne dăm”. 


PRICINA A ZECEA 


Că se cade a ne cerceta pe înșine și greșelile a le îndrepta, iar pe 
cele bune a le spori. 


I. Din viaţa Sfintei Singlitichia 


1. Spunea Fericita Singlitichia: „Ştiu pe oarecine, după fapta 
bună vieţuind, care, șezând în chilie, pândea năvălirile gândurilor, 
pe care le număra însemnându-le: care e întâi, care a doua și pe 
fiecare dintr-însele câtă vreme ţine, de rămâneau în urmă 
[zăboveau] sau le întreceau pe cele din ziua ce trecuse; și din 
acestea cunoștea cu de-amănuntul harul lui Dumnezeu și a sa 
răbdare și sporire și surparea vrăjmașului. 

2. Deci trebuinţă este ca și noi, primind niște canoane ca 
acestea, să le păzim; că, dacă cei ce pe cele vremelnice le 
neguţțătoresc, și în fiecare zi socotesc, și de câștiguri și de cele ce 
au sporit se bucură, iar de pagube se mâhnesc, cu mult mai vârtos 
noi se cuvine a priveghea neguţătorind adevărata vistierie și a dori 
de bunătăţile cele mai mari, iar de se va și ivi vreo mică furare a 
vrăjmașului, să ne îngreuiem [ostenim] a o plânge pe dânsa; însă 
nu trebuie să ne deznădăjduim și, pentru o greșeală, să le lepădăm 
pe toate. 

3. Ai pe cele nouăzeci și nouă de oi, caută pe cea pierdută; nu 
te speria pentru una și apoi să fugi de Stăpân, ca nu cumva 
mâncătorul de sânge diavol pe toată turma faptelor tale robind-o 
să o piardă, aflând-o pustie de acoperământul Stăpânului. Deci nu 
da dosul?!’ pentru una?%; bun este Stăpânul, te primește ori de 
câte ori te vei întoarce către Dânsul; tu numai sârguiește-te prin 
pocăință curată a o întoarce și pe aceea înapoi. 


II. Din Pateric 


1. Zis-a Avva Nistero: „Dator este monahul în fiecare seară și 
dimineaţă socoteală a face întru sine și a zice «oare ce ai făcut din 


219 Nu da bir cu fugiţii. 

220 Trad. neogr. în loc de „una” pune „o greșeală”. A întoarce o oaie 
înapoi pentru a plini numărul turmei înseamnă deci a ne întoarce cumva 
de la păcat. Oaia cea pierdută pare a fi aici un fel de „talant” dat de 
Dumnezeu spre rodire, care talant nu e altceva decât harul lui Dumnezeu 
de la Botez și, desigur, celelalte haruri date de Dumnezeu omului după 
acesta. Odată pierdută o oaie sau un talant, se pierde în parte și putinţa 
omului de a-l înmulţi sau de a-l păstra, căci putinţa aceasta fost vândută 
de om vrăjmașului, căruia i s-a robit prin păcat (cf. și Marcu 3: 27). 


cele ce voiește Dumnezeu și ce n-ai făcut?», și așa a-și isprăvi viața 
sa”. 

2. Întrebat-a Avva Moise pe Avva Siluan zicând: „Oare poate 
omul în fiecare zi a pune început?” Și a zis starețul: „De este 
lucrător, poate și în fiecare ceas a pune început”. 

3. Zis-a un stareț: „De te vei apuca de nevoință și te vei 
moleși, apucă- -te iarăși; și să nu contenești până la moarte făcând 
aceasta; că, unde va ajunge omul, acolo și petrece, ori în lenevire, 
ori în înfrânare?!. Deci cearcă-te pe. sine în fiecare zi, și 
săptămână, și lună, și an, de ai sporit în post, în rugăciune, în 
liniște și, mai mult decât toate, în smerenie. Că aceasta este 
adevărata sporire a sufletului: ca în fiecare zi mai smerit pe sine să 
se facă, pomenind greșelile cu care neîncetat greșește, și socotește 
pe tot omul mai bun decât pe sine, că, fără de acest gând, măcar 
semne de ar face, măcar morţi de-ar învia, departe se află de 
Dumnezeu”. 

4. Zis-a Avva Veniamin: „Mergeţi pe calea cea împărătească 
și milele măsuraţi-le, și așa nu vă veţi împuţina”. 


III. A Sfântului Isaia 


1. Socotește în fiecare zi întru ce ai greșit și, de te vei ruga lui 
Dumnezeu pentru păcate, El ţi le va ierta; cercetează-te pe tine 
aici [pe pământ] de-a pururea ca să vezi de ce ești lipsit și așa nu 
te vei osteni în ceasul nevoii morţii; gătește-te a întâmpina pe 
Dumnezeu și vei face voia Lui; cearcă-te pe sine în fiecare zi ca să 
vezi ce patimă ai biruit, dar nu te încrede în sine, că mila și 
puterea ale lui Dumnezeu sunt?%2. 

2. Sculându-te în fiecare zi, adu-ţi aminte că vei să dai seama 
lui Dumnezeu pentru tot lucrul, cuvântul și gândul, și nu vei greși 
spre Dânsul, și frica Lui va fi aproape de tine. 


IV. A Sfântului Efrem 


1. Fraţilor, neguţători duhovnicești suntem și ne asemănăm 
cu neguţătorii cei lumești, care în fiecare zi numără câștigul și 
paguba; și, de se vor afla pe eiși păgubiţi, se îngrijesc să plinească 
paguba. 


221 Faţă de trad. rom., literală, trad. neogr. redă mult mai dezvoltat: 
„Căci sporirea duhovnicească depinde de măsura și întinderea ostenelii la 
care te dai. O osteneală moale duce la neluare-aminte, în vreme ce o 
osteneală întinsă pricinuiește înfrânarea”. 

222 Trad. neogr.: „...că Dumnezeu a fost Cel ce a făcut milă cu tine și ți- 
a dat puterea să o biruiești”. 


2. Tot așa și tu, iubitule, în fiecare zi, seara și dimineaţa, cu 
de-amănuntul cunoaște neguţătoria ta. Seara intrând în inima ta, 
socotește și zi întru sine: „Oare nu cumva am întărâtat întru ceva 
pe Dumnezeu? Au nu cumva și cuvânt deșert am grăit? Sau am 
mâncat fără de vreme? Sau am întărâtat pe fratele meu? Sau am 
clevetit pe cineva? Oare nu cumva gura mea cânta, iar mintea 
nălucea lucruri lumești? Nu cumva mi-a venit mie poftă trupească 
și cu dulceaţă am primit-o? Nu cumva m-am biruit în grijile 
lumești, depărtându-mă cumva de pomenirea lui Dumnezeu?” 

3. Acestea și cele asemenea acestora socotește întru sine și, 
de te vei afla întruna din acestea păgubit, sârguiește-te a împlini 
paguba. Suspină și plângi rugându-te lui Dumnezeu ca nu iarăși 
întru acestea să te păgubești. Dar și dimineaţa, pe acestea, întru 
sine, cugetă-le și zi: „Oare cum a trecut noaptea aceasta? Am 
câștigat ceva întru dânsa sau m-am păgubit? Privegheat-a mintea 
mea împreună cu trupul? Lăcrimat-au ochii mei? Nu cumva m-am 
tras de somn întru plecarea genunchilor? Nu cumva au năvălit 
asupra mea gânduri rele și nu de îndată m-am întors înapoi, ci cu 
dulceaţă le-am cugetat?” 

Cercetează-te pe sine, dacă în ceva dintru acestea te-ai biruit; 
nevoiește-te pe biruire a o întoarce înapoi, pune păzitor în inima 
ta, ca nu cumva iarăși aceeași să pătimești. Dacă așa de-a pururea 
te vei griji, vei mântui neguţătoria ta în cămările cele cerești, cu 
bună pază pe dânsa învistierind-o. 


PRICINA A UNSPREZECEA 


Că nu fără de primejdie este credinciosului călcarea unei singure 
porunci, ca unul ce a luat putere a le lucra pe toate, mai vârtos că 
aceasta i se cere cu deosebire [de Domnul] și că o mică răutate 
prea mult vatămă. 


I. Din viaţa Sfântului Pahomie 


1. Zicea Marele Pahomie ucenicilor săi: „Spuneţi-mi, fraţilor, 
dacă un om are o casă având înăuntru o sută de chilii [odăi], iar 
altul va cumpăra de la dânsul una din ele, au doară va fi oprit ca să 
intre în lăcașul său? Tot așa și credinciosul, de va fi având toate 
roadele Duhului, iar prin a sa lenevire și pândire a vrăjmașului va 
pierde una dintr-însele, vânzând fapta bună vicleșugului, au nu va 
fi neputincios în această parte de care de voie s-a despărțit??? 

2. Că, dacă nu trezvindu-se se va deștepta cu sufletul și nu se 
va păzi, prin această mică vârâre înăuntru a vrăjmașului, toată 
fapta lui bună o pierde. Că precum cei ce, în război asupra 
potrivnicului ridicându-se, primesc o rană de moarte, dacă prin 
aceasta vor sta descoperiţi dintr-o parte, se primejduiesc și pentru 
însăși viaţa lor; deci se cade fiecare din noi bine a se păzi pe sine și 
cu toate faptele bune a se împodobi; că nu puţină pagubă este 
celui ce trece cu vederea pe cea mică faptă bună”. 


II. Din Pateric 


1. Un frate a întrebat pe Avva Pimen zicând: „Poate omul să 
nădăjduiască numai într-o faptă bună?” Și a răspuns bătrânul: 
„Zicea Avva loan Colovul: «Eu voiesc ca omul să se împărtășească 
câte puţin din toate faptele bune, și nu adeseori a se îndeletnici 
numai cu o faptă bună»”. 


III. A Sfântului Isaia 


1. Fraţilor, datori suntem toţi după puterea noastră a săvârși 
toate faptele bune: cel mic după micimea sa, iar cel mare după 
mărimea sa; că și cei ce aruncau darurile lor în vistieria bisericii, 
deși erau bogaţi, dar Domnul tuturor S-a bucurat mai vârtos de 
văduva cea săracă, pentru cei doi bănuţi ai ei (cf. Marcu 12: 41-44; 
Luca 21: 1-2); că Dumnezeu la înainte-voirea voastră ia aminte și 
după dânsa primește și pe cele făcute de noi?4; deci vai sufletului 


2233 Trad. neogr. adaugă „...dând-o Diavolului”. 
224 Nu ia aminte atât la roadele noastre, cât la intenţie, la hotărâre; nu 


celui ce nu voiește să fugă de tot păcatul, că multe necazuri are 
dinspre cei?” ce-l pizmuiesc și de la cele ce-l întâmpină pe dânsul. 

2. Căci, atunci când poporul era în Egipt, mânca și bea din 
belșug, însă robind lui Faraon; iar când le-a trimis lor Domnul 
ajutor, adică pe Moise, ca să-i izbăvească pe dânșii de Faraon, 
atunci s-au supărat și s-au necăjit; iar întru toate rănile [plăgile] pe 
care Dumnezeu le-a adus lui Faraon, Moise n-a îndrăznit spre 
pieirea lor până ce n-a venit vremea, când Dumnezeu a zis către 
dânsul: Încă o rană voi aduce peste Faraon, și să zici lui: Sloboade 
pe poporul Meu, de vreme ce voi ucide pe tot cel întâi-născut al 
tău (leș. 11: 1 ș.u.). De atunci înainte a îndrăznit Moise și 
Dumnezeu a zis către dânsul: Grăiește pe ascuns în urechile 
poporului Meu, și să ceară fiecare om de la aproapele său, și 
fiecare femeie de la vecina sa vase de aur și de argint, și 
îmbrăcăminte, și să le puneţi pe grumajii fiilor vostri, și prădați pe 
Egipteni (leș. 11: 2); iar acestea le-a folosit pentru a face cortul 
[mărturiei]. 

3. Zic Bătrânii că vasele? și îmbrăcămintea sunt simţirile, 
cele ce slujesc vrăjmașului; deci, de nu le va depărta omul 
desăvârșit de la vrăjmași, ca așa să aducă roade lui Dumnezeu, 
acoperământul odihnei lui Dumnezeu nu vine peste dânsul; încă și 
norul nu umbrise încă cortul, căci nu era isprăvit, ci numai după ce 
l-au isprăvit l-a umbrit; așijderea și biserica zidindu-se, până ce 
încă lipsea ceva, norul nu a umbrit, iar când s-a isprăvit și s-au 
adus înăuntru jertfele de sânge și arderile de tot și grăsimile, și a 
mirosit Dumnezeu bună-mireasmă, atunci norul a umbrit biserica, 
cuvântul arătând că, de nu va iubi omul pe Dumnezeu din toată 
vârtutea sa și din tot cugetul său, și din toată inima să se lipească 
de dânsul, acoperământul odihnei lui Dumnezeu nu vine peste 
dânsul. 

4. Că precum corabia, lipsită fiind de ceva din cele 
trebuincioase ei, nu poate naviga, tot așa cu neputinţă este 
sufletului să treacă valurile patimilor având ceva lipsă din faptele 
cele bune. Și precum ostașul, ieșind a lupta pe vrăjmașii 
împăratului, nu poate sta împotriva lor având ceva lipsă din 
întrarmarea lui, tot așa cu neputinţă este monahului a sta 
împotriva patimilor având ceva lipsă din faptele bune. Și precum 
cetatea zidită, având ceva surpat din ziduri, lesne prădată este de 
vrăjmași, măcar și străji de vor fi la porţi, [acestea] nu pot opri pe 


ia aminte atât la mulțimea averii sau micimea ei prin care facem 
milostenie, cât la așezarea, la duhul cu care facem aceasta. 

225 După trad. neogr., aceștia ar fi dracii. 

226 În limbaj biblic, prin vase se mai înţelegea și orice obiect din cele cu 
care se îndeletnicea omul. 


războinici ca să nu intre în cetate, de nu se va zidi partea cea 
surpată; tot așa cu neputinţă este monahului nevoitor să stea 
împotriva vrăjmașilor stăpânit fiind de vreo patimă. 

5. Nu eu zic acestea, ci Dumnezeiasca Scriptură, că scris este 
la Facere: A zis Dumnezeu către Noe: pe tine singur te-am văzut 
drept și desăvârșit în neamul acesta (Fac. 7: 1). Și iarăși a zis lui 
Avraam: Fă-te fără prihană înaintea Mea, și voi face cu tine 
așezământ veșnic (Fac. 17: 1-2). Tot aceea încă și pentru lov a 
mărturisit (cf. Iov 1: 8), încă și Isaac blagoslovind pe fiul său, 
Iacov, i-a zis lui: Dumnezeul meu să te împuternicească până când 
vei putea face toată voia Lui (Fac. 28: 3). 

6. Și Ecclesiastul, învăţându-ne pe noi cum că o prea mică 
patimă prăpădește toată puterea faptelor bune, zice: Muștele, 
murind, putrezesc [fac să se împută] tocmirea [gătirea] îndulcirii 
untdelemnului (Eccl. 10: 1). Scris încă este și la lezechiil: În orice 
zi se va rătăci dreptul, dreptatea lui nu o voi pomeni (lez. 18: 24). 
Și Apostolul zice: Puțin aluat dospește toată frământătura (I Cor. 
5: 6; Gal. 5: 9). Şi Iacov zice: Că de va păzi cineva toată Legea și va 
greși întru una, se face vinovat tuturor (lac. 2: 10). 

7. lar dacă și din istorii voim să ne învăţăm aceasta, să ne 
aducem aminte de Ahar, care a furat din cele afierosite 
Ierihonului, lipsind astfel pe tot poporul de ajutorul lui Dumnezeu, 
și așa Israil nu mai putea să stea împotriva vrăjmașilor lui, nici a 
ieși la luptă, până ce nu va fi scos pe Ahar din mijloc (cf. lisus Navi 
7: 1-26). Vedem încă și pe Saul căzut din împărăție, pentru că a 
luat din prada [cuceririi] lui Amalic, care, după Lege, era afierosită 
lui Dumnezeu (cf. I Imp. 15: 9-26). Incă și pentru necunoștinţă lui 
Ionathan - care, fără să știe, a călcat jurământul tatălui său -, 
Dumnezeu n-a ascultat pe Israil în ziua aceea (cf. I Imp. 14: 24-45). 

8. Și Anania, încă și Safira, femeia lui, luând din prețul ţarinii 
și minţind, a căzut îndată la picioarele Apostolilor și a murit. Și 
altele încă ca acestea poate pune cineva de faţă pentru aceasta din 
Scriptura cea Veche și din cea Nouă; dar celui bine-cunoscător îi 
ajung acestea. Așadar, să fie cunoscută aceasta: că cu neputinţă 
este omului care face cele rele să facă cele bune. Dar se poate de 
asemenea ca un om să facă cele bune cu pricinuirea [pretextul] 
binelui, atunci când păcătuiește și nu se pocăiește. Că dacă s-ar fi 
pocăit cu adevărat, nu ar [mai] fi păcătuit; că cel ce s-a pocăit nu 
are ceasuri pentru Dumnezeu în care socotește să facă binele și 
ceasuri pentru Diavol întru care să se poată neastâmpăra, nici 
vreme a blagocestiei, și iarăși vreme a fărădelegii, nu uneori rob al 
lui Dumnezeu, iar alteori rob al Diavolului, ci [cel ce se pocăiește 
cu adevărat] de-a pururea același este. 

9. Că cel ce face păcatul, zice Domnul, rob este al păcatului 


(loan 8: 34). lar robul păcatului nu poate robi lui Dumnezeu, 
precum iarăși nemincinosul Domn zice în Evanghelie: Nimeni nu 
poate sluji la doi domni (Matei 6: 24), că ce iîmpărtășire este între 
dreptate și fărădelege, zice Apostolul, sau între lumină și 
întuneric? Și ce tocmeală între Hristos și Veliar, și ce învoială între 
Biserica lui Dumnezeu și templul idolesc? (I Cor. 6: 14-16). Să ne 
curățăm pe noi, zice, de toată întinăciunea cărnii și a duhului, și 
atunci să săvârșim sfințenie întru dragostea lui Hristos (II Cor. 7: 
1), adică toată buna-lucrare; că cel ce scapă de păcatele cele prea 
multe, și de unul, oricare s-ar întâmpla, este stăpânit, nu este 
slobod, că de orice se biruiește cineva, aceluia îi este și rob (Il Pt. 
2: 19), și cel ce cu lesnire se biruiește de cele mici, cu mult mai 
mult va fi robit de cele mari, căci cu neputinţă este a ţine [să 
stăpânească] cineva patimile cele mari, dacă mai întâi nu va birui 
pe cele mai proaste”22%. 


IV. A lui Avva Marcu 


: 1. Cuvântul lui Dumnezeu aceeaşi putere are cu cea a 
Împărăției, iar pe cei ce-l ascultă îi face datori a lucra, aducând în 
inimă puterea celor zise; că, dacă nu s-ar fi dat aceasta, cum este 
Împărăţia Cerurilor asemenea cu aluatul pe care, luându-l o 
femeie, l-a ascuns în trei măsuri de făină până când s-a dospit 
toată (cf. Luca 13: 21)? Este întocmai precum cugetul ce primește 
cuvântul lui Dumnezeu, pe care îl ascunde în ipostasul cel în trei 
împărţit, zic al trupului, al duhului și al sufletului, după Apostol (cf. 
I Tesal. 5: 23), iar toată subţirătatea lor cea din gânduri a adunat-o 
în trup ca într-un aluat al credinţei, ca pe niște făină în multe părți 
risipită, cugetul adică așteptând să se asemene cu totul cuvântului 
celui lucrător?28. 


227 în Filocalie, Vol. XII, p. 35, dându-se unele fragmente - ce se 
regăsesc și mai sus, dar nu în întregime - din scrierile lui Avva Isaia, se 
spune că acestea se păstrează numai în Everghetinos, Vol. III, Pricina XI. 

228 Cuvântul lui Dumnezeu e una cu descoperirea Împărăției, are 
aceeași putere cu ea, e Împărăţia în lucrarea ei descoperitoare. El 
lucrează în inima celor ce-l ascultă, făcându-i responsabili de puterea cu 
care se umplu din ascultarea lui, care ascultare este una cu primirea în 
inimă a Împărăției sau gustarea ei. Puterea cuvântului/Împărăţiei este ca 
un aluat pe care, luându-l femeia, sau omul prin voinţa gnomică (după 
Sfântul Maxim Mărturisitorul), l-a ascuns/ adunat în trei măsuri de făină, 
până ce s-a dospit toată. Această lucrare a dospirii sau a sporirii 
cuvântului în noi începe cu primirea lui în minte sau în ipostasul 
[persoana] cel împărţit în trei, în trup, suflet și duh; aceste trei părţi se 
îmbină printr-o subţirătate [Aenr6rnra, sau „delicateţe”] de gânduri 
asemănătoare făinii împrăștiate în multe părţi. De aici, voinţa gnomică, 


2. lar aceasta adevărată este și din aceea că pe Apostoli i-a 
numit curaţi, pentru cuvântul pe care l-au auzit (cf. Ioan 15: 3): 
prin puterea ceea ce se aducea împreună cu cuvântul auzit, ei 
făcându-se iscusiţi către lucrare; că viu și lucrător este cuvântul lui 
Dumnezeu (Evr. 4: 12); pentru aceea, pe cei ce nu se îndeletnicesc 
cu [folosesc de] această împreună-aducere [a puterii], ca pe niște 
necredincioși i-a osândit, zicând: De n-aș fi venit și n-aș fi grăit lor, 
păcat n-ar avea; iar acum n-au îndreptățire pentru păcatul lor 
(loan 15: 22). 

3. Deci datori suntem toţi cei botezați să credem lui Hristos și 
toate poruncile Lui a le lucra, luând de la Dumnezeu puterea unei 
lucrări ca aceasta; iar aceasta nu vrea să zică cum că am fi datori a 
lucra, pe rând, câte o poruncă, în chip despărțit, ci, prin cele 
cuprinzătoare să le/ne apucăm pe cele deosebite?” și așa pe toate 
a le săvârși în scurtă vreme; iar pe cele pe care le întâmpinăm din 
întâmplare să nu le trecem cu vederea. 

4. Iar porunci deosebite sunt acestea: Tot celui ce cere, dă-i; 
celui ce ia cele ale tale, nu-i cere înapoi (Luca 6: 30), de cel ce 
voiește să se împrumute de la tine, nu te întoarce (Matei 5: 42). Iar 
cele cuprinzătoare, mai presus de acestea?%, sunt acestea: Vinde 
averile tale și le dă săracilor (Matei 19: 21) și ia crucea ta și vino 
după Mine (Matei 10: 21), cruce zicând răbdarea necazurilor ce 
vin asupră-ne. 

5. Deci cel ce a împărțit toate săracilor și a luat crucea sa, pe 
toate poruncile cele mai-nainte zise deodată le-a făcut. Și iarăși 
zice: Nu curvi (Osea 3: 3), nu preacurvi (leș. 20: 13), și, mai presus 
de acestea, surpând izvodirile minţii și toată înălțarea ce se ridică 
împotriva cunoștinței lui Dumnezeu (I Cor. 10: 5), iar cel ce surpă 
gândurile, pe toate pricinile păcatului cele zise mai-nainte le-a 
încuiat afară?2!. 


ca și femeia, așteaptă dospirea aluatului, adică a întregului ipostas al 
trupului, prin credinţa în cuvântul lucrător al Împărăției întru 
subţirătatea gândurilor care însufleţesc cele trei părţi ale omului. Toată 
această lucrare a Cuvântului este dezvoltată în alte chipuri și mai jos. 

229 Prin cele universale, generale sau mari, pe cele particulare, mici. 

230 Erri TOVTOIG. 

2331 Gândurile sunt aici închipuirile pătimașe spre păcat. Altfel spus: 
cine e înclinat cu gândurile spre păcatul cu fapta, dar le surpă pe acestea 
prin împlinirea poruncilor, chiar având pricinile săvârșirii păcatului 
(femeia, pentru curvie, aproapele, pentru înălţarea asupra lui etc., 
precum se zice și mai sus), se întoarce dinspre ele sau le vede pe acestea 
cumva încuiate undeva în afara lui, neavând nicio teamă de ele, ci numai 
de Dumnezeu, ale Cărui porunci le împlinește, căci luarea crucii, ca 
poruncă cuprinzătoare, e una cu luarea puterii de biruinţă asupra 
ispitelor din gânduri și a răbdării necazurilor. 


6. Deci, dacă ne-am îngropat împreună cu Hristos prin Botez 
(Rom. 6: 4), iar cel ce a murit s-a îndreptat [slobozit] de păcat 
(Rom. 6: 7), iar păcatul nu ne mai stăpânește, datori suntem a face 
toate poruncile, ca să aflăm desăvârșirea cea dată nouă prin 
Botez2*?; iar de nu facem, necredincioși suntem; că credinţa stă nu 
numai în a ne boteza în Hristos, ci și în a face poruncile Lui. Dar, 
dacă noi, de poruncile Lui lenevindu-ne, stăm cu voirea lipiţi de 
dulceţi, cu dreptate [firește] suntem stăpâniţi de păcat, ca și un 
câine întorcându-ne spre a noastră borâtură după Scriptură (cf. II 
Pt. 2: 22). 

7. Căci la Botez omul se izbăveşte [slobozeşte] cu darul lui 
Hristos, însă nu ca tras cu sila, ci pentru a putea face lucrurile 
slobozeniei, dacă așa și voiește; iar, după a sa voie, unde iubește, 
acolo și rămâne, chiar dacă a fost botezat, căci de-sine-stăpânirea 
este nesilită [nu poate fi silită]; că voia, și după Botez, nici 
Dumnezeu și nici Satana nu o silesc; iar atunci când zice că silitorii 
răpesc Împărăţia Cerurilor (cf. Matei 11: 12), aceasta o zice pentru 
voia fiecăruia, pentru ca fiecare din noi să o silească după Botez, 
așadar, pentru a nu ne abate spre rău, ci a petrece întru cele bune; 
că, dacă am fi pătimit silă de la stăpânii [draci], negreșit că 
Dumnezeu, Cel ce ne-a slobozit pe noi, putea și neabătuţi de sila 
lor să ne facă2%. 


25 Trad. lit. Sau, am zice noi, „să actualizăm, să punem în lucrare ceea 
ce, tot după Sfântul Marcu, e cumva în virtualitate/potenţă de la Botez, ca 
un deja care nu e încă, ca unii care, ar zice Sfântul Apostol Pavel, suntem 
mântuiţi, am dobândit mântuirea, dar totuși o așteptăm. 

233 Se arată aici delicata și totuși negrăita comuniune a lui Dumnezeu 
cu omul, căruia nu-i îngrădește libertatea în niciun fel. Aici se referă 
îndeobște la prunci. Dacă aceștia sunt botezați în Hristos (și nu iniţiaţi în 
felurile alte credinţe), aceasta nu înseamnă cu niciun chip o îngrădire a 
libertăţii, ci, dimpotrivă, o promovare și întărire a ei, cum se va zice mai 
jos, ca slobozire de sila dracilor. Niciun om născut nu poate fi cu 
desăvârșire liber, căci nu e absolut în putere, precum Dumnezeu, ci e 
înrâurit de o putere absolută, apropiată lui și personală, în ciuda 
neputinţelor, iar dacă era rezultatul sau emanaţia unor procese și legi 
oarbe sau iraționale de evoluţie, nu mai avea cum să tindă către un 
absolut ca arhetip personal și scop al său, căci nu l-ar fi putut cunoaște 
personal, ci doar spre aceleași procese oarbe impersonale, ba și, ca 
emanatie, n-am mai fi putut vorbi de o conștiință personală. Omul nu 
poate alege în chip absolut, absolut slobod de orice înrâurire, căci nu are 
puteri absolute, nu e atotputernic. Fiecare se naște deci în „legea” sa, 
vieţuiește după ea și se judecă după ea, fie că e creștinească, fie de la 
neamuri. Pentru Creștini, cum zice Sfântul Marcu adesea în Filocalie, 
adevărata legea e duhovnicească, vine din veșnicia lui Dumnezeu și-și 
face început în felurite chipuri de la facerea lumii. Cei ce se nasc și sunt 


8. Dar nu a fost și nu este așa, ci El adică, prin Botez, din 
robia cea după silă ne-a scos, stricând păcatul prin Cruce, pentru 
care a pus și porunci de izbăvire; iar a călca poruncile și a păcătui 
sau nu, numai voii noastre i-a fost îngăduit; deci poruncile, pe cât 
de mult se lucrează, pe atât însemnează dragostea către Cel ce le- 
a dat; și iarăși, pe cât de mult le privim cu lenevie sau nu luăm 
seama de ele, pe atât de mult arătăm îndulcirea cea către patimi. 

9. Iar cei ce zic că „voim să facem poruncile, dar nu putem, 
fiind ţinuţi și după Botez de stăpânirea păcatului”, aceia să 
cunoască că nu din pricină că Sfântul Botez nu este desăvârșit și 
nu dăruiește desăvârșita slobozenie de păcat și puterea de a lucra 
toate poruncile se fac iarăși supuși [răului] - că zice: Legea 
Duhului vieții m-a izbăvit de legea păcatului și a mortii (Rom. 8: 2), 
adică „desăvârșită dezlegare mi-a dat” -, ci al nostru lucru este: 
sau a ne lega iarăși pe înșine prin împătimire, sau dezlegaţi a fi 
prin lucrarea poruncilor. 

10. Iar dacă și urându-se păcatul, adică gândul cel viclean, 
ține totuși în stăpânire mintea (cf. Rom. 7: 15) (căci se întâmplă, 
iar eu nu tăgăduiesc), aceasta nu este părăsire din pricina 
păcatului lui Adam, ci din lepădarea cea după Botez, căci, după 
Sfântul Botez, putând a face toate poruncile, dar nu le facem, 
atunci, chiar nevrând, de păcat suntem stăpâniţi, până când prin 
pocăință ne vom ruga lui Dumnezeu îndreptându-ne către toate 
poruncile Lui, iar El va șterge toate lepădările păcatului nostru. 

11. Deci două sunt pricinile lucrării răului și amândouă dintru 
noi sunt: una adică lucrând după măsura nesocotirii poruncilor, iar 
alta stăpânind necruțătoare din pricina săvârșirii răului de după 
Botez, pe care numai Dumnezeu o poate nimici, pentru rugăciunea 
și milostenia noastră, și pentru răbdarea celor ce ne vin asupră-ne, 
pe care și pe acestea ni le dă nouă pe ascuns desăvârșitul har cel 
dat nouă prin Sfântul Botez. 

Cel ce se nevoiește de toate se înfrânează și nu încetează 
până ce nu va pierde Domnul sămânţa din Babilon (ler. 27: 16). 

12. Socotește cum că douăsprezece sunt patimile necinstirii; 
dacă una dintr-însele vei iubi cu voia, aceea plinește locul celor 
unsprezece. Deci nu lăsa niciun păcat neșters, măcar prea mic de 
ar fi, ca nu mai pe urmă întru mai mare răutate să te târască. 

13. Cuprinzându-te la început de oarece răutate, nu zice că 
„nu mă va birui”, că pe cât te-a cuprins, pe atât, iată, te-a biruit. 


botezați în ea se nasc totodată în libertatea cu care sunt cinstiţi în chipul 
sau structura lor sufletească. Omul botezat, odată ajuns, treptat, la o 
oarecare conștiință de menirea sa, poate, ca și primul om creat de 
Dumnezeu pe pământ, să aleagă „după a sa voie, [și] unde iubește, acolo 
și rămâne”, precum s-a zis. 


Că fiecare din cele ce se fac, de la [ceva] mic începe și, câte puţin 
hrănindu-se, ia creștere. 

Mreajă mult-împletită este meșteșugirea răutăţii, întru care, 
cel ce se va împletici în parte, de se va lenevi, peste tot va fi strâns 
de ea. 

Niciuna din faptele bune singură nu ne deschide nouă ușa cea 
firească33%, dacă nu toate, unele de altele nu vor fi atârnate. 

Cel ce de cele mici cu lesnire se biruiește, de nevoie?” și 
celor mari le va fi rob; iar cel ce pe acestea [mici] le defăimează, și 
acelora [mari] întru Domnul le va sta împotrivă [rezista]. 


V. A Sfântului Diadoh 


1. Înfrânarea este nume de obşte? al tuturor faptelor bune; 
deci se cade ca cel ce se nevoiește de toate a se înfrâna. Că 
precum la om, de ar lipsi [de va fi tăiat] vreunul din mădularele 
cele mici, întreaga înfățișare a omului se face urâtă, fie cât de mic 
acel mădular care lipsește, tot așa și cel ce se lipsește de o faptă 
bună, toată înfrânarea, precum nu știe, o prăpădește. 

2. Deci se cade nu numai în virtuțile cele trupești a ne osteni, 
ci și întru cele ce pot a curăța omul nostru cel dinăuntru; că ce 
folos este celui ce-și păzește trupul său feciorelnic, dacă la suflet 
de dracul neascultării se preacurvește? 

3. Sau cum se va încununa cel ce se păzește de îmbuibarea 
pântecelui și de toată pofta cea trupească, iar de iubirea de sine și 
de slava deșartă nu poartă de grijă? 

4. Lumina cumpenei celei drepte din Ziua Judecăţii va răsplăti 
fără nicio lipsă celor ce lucrează lucrurile dreptăţii în duh de 
smerenie. 


VI. A Sfântului Maxim 


1. Domnul, după Înviere, a zis Apostolilor: Mergând, învățați 
toate neamurile, botezându-le în numele Tatălui și al Fiului și al 
Sfântului Duh, învăţându-i pe ei ca să păzească toate câte am 
poruncit vouă (Matei 28: 19-20). Pentru aceasta, toate câte a 
poruncit trebuie a le păzi tot omul cel botezat în numele Tatălui și 
al Fiului și al Sfântului Duh. Că pentru aceasta, pe lângă credinţa 
cea dreaptă, Domnul a înjugat și păzirea tuturor poruncilor, ca Cel 
ce știa că cu neputinţă este ca, una de alta desjugându-se, să 
mântuiască pe om. 


234 Trad. neogr. adaugă „a mântuirii”. 
235 În chip inevitabil, implacabil. 
255 Lit. eponim. 


2. Pentru aceasta și David, având credința cea dreaptă către 
Dumnezeu, zicea: Spre toate poruncile Tale m-am îndreptat; toată 
calea cea nedreaptă am urât (Psalm 118. 128). Că împotriva a 
toată calea cea nedreaptă ni s-au dăruit nouă toate poruncile de la 
Dumnezeu, iar dacă una va fi lăsată în urmă, aceasta negreșit va 
deschide calea răutăţii celei împotriva ei. lar Domnul ne-a dat 
nouă putere a păzi toate poruncile, atunci când a zis: Iată, v-am 
dat vouă stăpânie a călca peste șerpi și peste scorpii și peste toată 
puterea vrăjmașului, și nimic nu vă va vătăma pe voi (Luca 10: 19). 

3. Această putere luând-o Pavel, zice: Fiţi mie următori, 
precum și eu lui Hristos (I Cor. 11: 1). Și iarăși: Jar cei ai lui 
Hristos și-au răstignit trupurile împreună cu patimile și cu poftele 
(Gal. 5: 24). Şi iarăși: Mie lumea s-a răstignit, și eu lumii (Gal. 6: 
14). Iar toate poruncile, deși multe sunt, se încheie [recapitulează] 
într-un cuvânt: Să iubești pe Domnul Dumnezeul tău din toată 
vârtutea ta, și pe aproapele tău ca pe sine (Luca 10: 27). Deci, cel 
ce se nevoiește, dacă pe acest cuvânt îl va ţine, deodată pe toate 
poruncile le îndreaptă. 


VII. A lui Avva Isaac 


1. Patimile se aseamănă cu câinii ce obișnuiesc să pândească 
la măcelării; patimile, ca și câinii, cu singur glasul se izgonesc, iar 
nebăgate în seamă, se năpustesc ca niște lei prea mari. 

2. Pofta cea mică urgisește-o de îndată ce se va mișca întru 
tine, ca să nu te înfierbânţi de arderea ei cea prea cumplită; că 
purtarea de grijă și răbdarea către lucrurile cele mici dau brânci 
primejdiei celei din lucrurile cele mari; iar dacă cineva nu va birui 
lucrurile cele proaste, pe cele mari cum le va birui? 

3. Arată vrăjmașului răbdarea ta cea întru cele mici, ca să nu 
caute de la tine pe cele mari, și fie ţie cele mici hotar, ca printr- 
acestea să trântești pe potrivnicul, ca să nu te poată apoi duce 
întru cele mari. 

4. Că cel ce nu se pleacă vrăjmașului, adică celui ce-l 
îndeamnă a ieși din chilia sa măcar cinci pași, cum se va pleca a 
ieși din pustie? Sau a se apropia de sat? Şi cel ce nu primește a se 
uita pe fereastră din isihia lui din îndemnul vrăjmașului, cum va 
asculta de cel ce-l sfătuiește a ieși dintr-însa? 

5. Iar cel ce de-abia se pleacă seara a se împărtăși din puţina 
hrană, cum de gândurile împuţinării și ale îmbuibării se va amăgi, 
ca mai-nainte de vreme să mănânce? Și cel ce se rușinează a gusta 
din cele proaste, cum va pofti pe cele scumpe? Și cel ce nu se 
pleacă nici spre a privi trupul său, cum va iscodi frumuseţe 
străină? 


6. Aceasta este dreapta socoteală a luptei și a împotrivirii față 
de vrăjmașul; pentru aceasta, cei înţelepţi nu se lasă a veni întru 
mari nevoinţe și războaie, ci-și arătă răbdarea doar întru cele mici, 
păzindu-se printr-însa a nu veni întru mari osteneli, iar cel ce 
dintru-nceput, în cele mici, este nebăgător de seamă și se biruiește 
dă pricină vrăjmașului a-l lupta pe dânsul întru cele mari; adică 
Diavolul întâi pe neîncetata rugăciune din inimă se nevoiește a o 
pierde, apoi, astfel, îl pleacă a trece cu vederea și vremile cele 
rânduite ale rugăciunii și ale pravilei celei date, ce trupește se 
face2%, 

7. Apoi iarăși îi moleșește gândul ca mai-nainte de vreme să 
guste din hrană, iar de aici înainte, odată stricată înfrânarea, luptă 
pe om întru neînfrânare și neastâmpărare. Incă îl face a socoti că a 
se uita la goliciunea trupului mic lucru este, sau la altă oarecare 
frumuseţe a mădularelor sale, atunci când se dezbracă de hainele 
sale, sau când stă pentru ud, sau pentru treaba trupului; așijderea 
și pentru a băga cu slobozenie mâna sa înăuntrul hainelor sale și a 
se atinge de mădularul său. 

8. Şi dacă în ceva dintru acestea va pleca pe om a se supune 
lui, atunci îi vâră lui și altele mai mari și mai grele, iar nevoitorul 
cel ce mai-nainte păzea neclătinarea minţii, care și pe mica risipire 
o socotea pagubă, atunci păcatul deschide asupra sa amare și 
cumplite intrări”; căci gândurile se aseamănă cu apele din canale, 
care, pe cât se strâmtorează [îngrădește] dintr-o parte și din alta, 
curg cu bună rânduială, iar dacă găsesc vreo mică ieșire, stricare 
multă și pustiire pricinuiesc zăgazului. 

9. Vrăjmașul de-a pururea stă în preajma noastră, cercetând 
prin care cale a simţirilor noastre, deschisă de lenevirea noastră, 
va putea intra întru noi, și, pe care o va afla nepăzită, ne trimite 
nouă vicleanul pe cele ale sale?%. Dar noi să schimbăm ostenelile 
cele mari în cele mici și așa, cu lesnire, ne vom întări asupra lui. 


237 Poate voiește a zice că, de îndată ce vrăjmașul reușește să-l abată 
de la rugăciunea duhovnicească, cea cu mintea în inimă, care se face 
neîncetat, apoi îl abate și de la cea trupească ce se arată în obișnuita 
pravilă din chilie și de la biserică, pe care fiecare monah, de voie sau de 
nevoie, de rușine sau liber, trebuie să o facă. 

23 eiod6oc, sau „prilejuri”. 

23 Trad. neogr. adaugă numindu-le pe acestea „săgeţi”. 


PRICINA A DOUĂSPREZECEA 


Că monahilor celor cucernici și, îndeobște, celor ce au primit 
dumnezeiasca cunoștință, și păcatele cele mici cu mari munci li se 
cercetează. 


I. Din povestirea călătoriilor Sfântului loan Teologul 


1. După Înălțarea Domnului, adunându-se Apostolii în 
Ghetsimani și, după porunca Aceluia, sfătuindu-se a merge în toată 
lumea ca pe cei din neamuri să-i înveţe, părțile lumii și le-au 
împărțit cu sorți; iar lui Ioan i-a căzut sorțul Asiei. 

2. Iar el cu greu suferea, cu gând omenesc mai vârtos decât 
cu credința căutând lucrul de îndreptat, socotind că această parte 
este cu totul închinată idolilor și cu anevoie mișcată pentru a urma 
lui Hristos, drept care căzu în îndoială. 

3. Dar a priceput de îndată că a greșit Domnului vânzându-se 
neputinței gândurilor și că, trăgându-se afară de cuviință, a 
alunecat în îndoială. Și de aici a suspinat și, căzând către Apostoli, 
le cerea să se roage Domnului ca să-i dea lui iertare. Lăcrimând și 
suspinând, a zis către dânșii: „Am greșit, Părinţi și fraţi, mâhnindu- 
mă pentru sorțul Asiei și, degrabă slăbind cu credința - 
neaducându-mi aminte de zicerea lui Dumnezeu că toate îi sunt cu 
putinţă celui ce crede (Marcu 9: 23) -, mi se făcu cunoscut că mare 
pedeapsă voi plăti pentru aceasta prin a fi dat primejdiei mării; 
deci întâi să se facă rugăciune întinsă și apoi vom merge precum 
ne-a poruncit Domnul”. 

4. Deci, rugându-se ei, s-a dus fiecare în locul cel sortit lui, 
fiecare luând împreună cu sine câte un însoțitor din cei șaptezeci. 
Luând Ioan pe Prohor, s-a pogorât în Ioppi, apoi, intrând a doua zi 
în corabie, au mers spre Asia. 

5. Și a început loan a lăcrima și a zis către Prohor (fără a auzi 
cineva, căci erau șezând în locul cel mai din spate al corabiei): 
„Fiule Prohor, necazul primejdiei mării vine asupra mea și mult se 
va chinui duhul meu; iar pentru viaţă sau moarte, Dumnezeu nu 
mi-a descoperit; deci, de vei scăpa măcar tu, du-te în Asia și, 
ajungând la Efes, așteaptă-mă acolo timp de trei luni, iar dacă voi 
putea veni cândva în tot acest timp, vom face slujba încredințată 
nouă de Dumnezeu, iar de nu, să te întorci în Ierusalim la Iacov, 
fratele Domnului, și orice-ți va zice, aceea fă”. Iar pe când loan 
zicea acestea, era ca la al zecelea ceas din zi2%0. 


24 Pentru ora bizantină, asfinţitul soarelui era în ceasul al 
doisprezecelea [ora 24], prin urmare, ceasul al zecelea era cândva 
aproape de acesta (nota trad. neogr.). 


6. Și îndată, învolburare sălbatică ridicându-se, de sila 
valurilor corabia s-a spart și toţi au căzut în mare, deși fiecare din 
toți cei patruzeci și șase din încuviințarea [şi lucrarea] lui 
Dumnezeu s-au apucat de câte o scândură sau de o bucată de 
lemn, ajungând nevătămaţi la uscat, numai loan singur a rămas în 
noian. 

7. Iar Prohor, ridicându-se din Seleucia - căci marea acolo îl 
aruncase -, a ajuns în Asia după patruzeci de zile. Trecând printr- 
un sat pe nume Marmareotin, a văzut că, împreună cu un val prea 
mare și ridicat ce s-a izbit de uscat, era zbătându-se un om. 

8. Deci a apucat și a alergat ca să-i ajute lui; dar, înainte să 
ajungă el, acela a apucat de s-a ridicat; și, cunoscându-se unul pe 
altul, de bucurie s-au îmbrățișat lăcrimând și multumind 
Purtătorului de grijă Dumnezeu pentru mântuirea și întâlnirea 
amândurora; după ce s-au odihnit puţin, loan a povestit lui Prohor 
cum în chip minunat, timp de patruzeci de zile și nopţi, cu 
Dumnezeiasca putere fiind ţinut și înotând în chip negrăit pe 
valurile mării, a luat învăţătură că trebuie mai vârtos a se supune 
lui Dumnezeu decât neputinței gândurilor omenești și a se pleca 
fără îndoială celor poruncite de Dânsul. 

9. Zicea Fericitul Epifanie?*!: „Dumnezeu, păcătoşilor celor ce 
se pocăiesc, le lasă și păcatele cele de căpetenie, precum curvei și 
vameșului, iar de la cei drepţi cere și dobândă (cf. Matei 25: 27; 
Luca 19: 23), și aceasta este ceea ce zice Apostolul: De nu va 
prisosi dreptatea voastră mai mult decât a fariseilor și a 
cărturarilor, nu veți intra întru Împărăția Cerurilor (Matei 5: 20)”. 

10. Zis-a un bătrân: „Dumnezeu suferă păcatele lumii, iar 
păcatele pustiei nu le suferă; că cel ce este în lume are multe 
pricinuiri de a păcătui, iar cel ce s-a despărţit de lume, atâta 
vreme cât se va păzi de cele din afară? și dacă pe sine se va 
nevoi, nu va avea niciuna”. 


241 Punctele 9 și 10 sunt din Pateric. 

242 Trad. neogr. adaugă numindu-le „gânduri”. Cei din lume au osebite 
circumstanţe atenuante. Aceștia pot fi oarecum scuzaţi, din pricina 
locului plin de ispite, căruia puţini îi pot rezista fără a cădea în ele sau 
fără a-și tulbura liniștea sufletească. Cei din pustie însă, dacă se păzesc și 
se nevoiesc, nu vor fi asupriţi nici de cele din afară (deși îndeobște trăiesc 
departe de ele), nici de cele dinlăuntru, adică nu vor avea scuză pentru 
păcat nici din pricina ispitelor și gândurilor celor din afară, nici din 
pricina celor dinlăuntru. S-a arătat din destul mai-nainte cum simple 
gânduri înșelătoare sau mici abateri de la obiceiul cel bun depărtează 
ajutorul lui Dumnezeu și slăbesc puterile duhovnicești ale monahilor. 


PRICINA A TREISPREZECEA 


Că se cade bărbătește a sta împotriva trândăviei [akediei] și a 
întristării celei de la draci; și despre răbdare. 


I. Din viaţa Sfintei Singlitichia 


1. A zis Fericita Singlitichia către cele ce se adunaseră: „Este 
o  întristare?%3 folositoare și este o  întristare făcătoare de 


23 În titlul Pricinii s-a pomenit de &xn6iac despre care s-a mai scris și 
în alte părți; aceasta e tot un fel de întristare, în schimb, aici se 
pomenește de AVnn, de o întristare ce poate fi și folositoare. Prima e mult 
mai subtilă: pentru cel ce din negrijă și iubire de sine se împuţinează în 
nevoinţă și iscodește alte căi de vieţuire, ea apare într-adevăr ca un fel de 
întristare, dar e ceva mai mult, e de fapt o întristare care duce într-o 
primă etapă la nelucrare duhovnicească, plină de roade vătămătoare 
(despre roadele sau urmările acestei nelucrări, zic pe larg și Cuvioşii 
Antioh Pandectul, Ioan Cassian și alţii mai jos). S-a putea spune că, până 
la urmă - urmându-l aici pe Sfântul Maxim (vezi Vol. I, Pricina XXX, 3) -, 
toate neputinţele și răutăţile vin din lenevie (apéàsia) sau, după Sfântul 
loan Cassian, care îl citează pe Sfântul Pavel (vezi mai jos), din 
neorânduială (care e tot un fel de negrijă), care negrijă naște iubirea de 
sine (despre care zice în altă parte Sfântul Maxim că aceasta ar fi pricina 
tuturor răutăţilor, deși cineva nu se poate iubi pe sine, fără a nesocoti, 
fără a fi în negrijă/lenevie de cele dumnezeiești). Apoi, omul ajunge și la 
„întristarea (Avnn) vârâtă de vrăjmașul”, cum zice apoi Sfânta 
Singlitichia, despre care zice că alţii o numesc și akedie (Sfântul Ioan 
Cassian însă zice mai jos că întristarea cea potrivnică e cea care naște 
akedia), iar aceasta ne aduce în nelucrarea celor de folos și, după 
predanie, și în iscodire (interesul irațional, bolnăvicios arătat celor din 
afară) - precum zice Apostolul Pavel mai jos, citat de Sfântul Ioan Cassian 
-, nelucrarea naște apoi toate răutăţile ce se pot închipui. Această 
întristare de la vrăjmașul apare pe de o parte din nemulţumirea cu starea 
de lenevie în care ne-am aruncat, iar pe de alta, din gândul de la vrăjmaș 
care vâră fără încetare gânduri înșelătoare spre ieșirea din aceasta 
(putem presupune aici chiar o sinergie negrăită între aceste direcţii, și 
mai puţin succesiune). După Sfânta Singlitichia însă, întristarea (Avrn) 
poate fi și de folos, adică după Dumnezeu sau de la Dânsul (pentru 
păcate, pentru neputinţele altora, pentru dobândirea virtuţii), iar 
întristarea cea fără folos și „făcătoare de stricăciune”, în sens de akedie, 
e de la demon. Ca o concluzie, traducătorii greci definesc într-o scolie 
akedia ca „o așezare a sufletului care-l condamnă pe om la nelucrare 
duhovnicească”. Alţii adaugă că akedia nu ar fi, cel puţin într-o primă 
fază, păcat, chiar dacă e adusă de demon, ci doar o stare deosebită ce 
încearcă să-l arunce pe om în osebite gânduri pătimașe cu care să se 
îndulcească sau în fapte păcătoase, o ispită oarecare. Această stare se 
vindecă sau se izgonește, după Sfânta Singlitichia, Sfântul Ioan Cassian și 


stricăciune. Întristarea cea de folos este21, pe de-o parte, pentru 
suspinarea pentru păcatele proprii, iar pe de alta, pentru 
necunoștința aproapelui, iar alta, pentru a nu cădea din așezarea 
sufletească [de la scop], iar alta, pentru a ajunge la fapta bună cea 
desăvârșită. 

2. Este însă întristare și vârâtă de la vrăjmașul, plină de 
necuvântare [iraţionalitate], care însă și trândăvie [akedie] se 
numește de oarecare; iar pe aceasta se cade mai vârtos a o izgoni 
prin rugăciune și cântare, socotind noi că nimeni nu este în viață 
fără durere și fără a cădea în întristarea cea fără de minte2%. 

3. Că zice Scriptura: Tot capul întru durere și toată inima 
întru întristare (Is. 1: 5); și, pentru a zice mai pe scurt, Duhul 
Sfânt, și viaţa călugărească și cea mirenească, pe toate le-a 
cuprins, că prin durerea capului a zugrăvit petrecerea 
călugărească, căci chip al capului este partea cea stăpânitoare a 
sufletului, precum zice și într-alt loc: Ochii înțeleptului, în? capul 
lui (Eccl. 2: 14), căci se zice că aceasta este partea văzătoare; iar 
durerea înseamnă că toată odrăslirea faptei bune din durere este. 

4. Iar prin întristarea inimii, Duhul Sfânt a arătat obiceiul cel 
nestatornic și ostenicios al vieţii lumești; că precum inima 
pururea-mișcată este, despre care se zice că este locaș al mâniei și 
al întristării, tot așa și cei ce trăiesc în lume de nestatornicie și de 
întristare niciodată nu se izbăvesc desăvârșit, căci, neslăvindu-se, 
se întristează, topindu-se a pofti cele străine; săraci fiind, cu greu 
suferă, bogaţi fiind, se turbează din pricina grijilor și, de păzirea 
celor ce le au, nici de somn nu sunt lăsaţi a se împărtăși. 

5. Deci, să nu ne amăgim cu cugetul zicând că cei din lume 


alţi Părinţi, prin lucrul mâinilor, cugetarea la cuvintele Dumnezeiești, 
nădejdea cea bună întru Dumnezeu, pomenirea morţii, a judecății și a 
muncilor, răbdarea în ispite, rugăciunea și cântarea. 


244 îngăduită, slobozită. 

245 Traducere mai liberă pentru &ppwv. În manuscris avem „întristare”, 
variantă care, vom vedea, nu e nici ea greșită. În trad. neogr. găsim o 
scolie: „Prin áppwv se înțelege aici cel ce are multe griji lumești și care 
nu e bogat în Dumnezeu (cf. Luca 12: 21, unde găsim și termenul de 
faţă), ci în altele, drept care poate fi lesne numit nebun. Bogatul cel 
nebun din Evanghelie (cf. Luca 12: 20) a experiat întristarea, pentru că 
nu a găsit loc unde să-și adune covârșitorul său belșug”. 

246 Órép = peste, dincolo de, în interiorul, în sensul de ochii minții (cf. 
și Biblia 1688 și 1914). E aici un argument pentru simţurile sufletului, 
superioare sau mult mai subţiri sau fidele în a distinge realităţile. Acești 
ochi au fost arătaţi mai jos ca fiind „partea văzătoare (61oparik6c)”, adică 
cea care vede limpede, care poate face deosebiri clare, ce vede mult mai 
limpede ca partea văzătoare trupească sau ochii trupești. 


sunt fără de grijă, căci, în asemănare cu noi, ei mai mult se 
ostenesc, însă nu tuturor sunt potrivite cele zise, ci numai celor ce 
urmează viața călugărească; că precum dobitoacelor nu una le 
este hrana, tot așa nici oamenilor nu le folosește același cuvânt, că 
zice: Nu se cade a pune vin nou în burdufuri vechi (Matei 9: 17), 
că într-un fel se ospătează cei ce s-au învrednicit de vedenie și de 
cunoștință, și într-alt fel cei ce se nevoiesc la fapta bună cea 
postnicească?” și lucrătoare, și într-alt fel cei din lume. 

6. Că, precum dintre jigănii, unele sunt pe uscat, iar altele în 
apă, iar altele zburătoare, tot așa și dintre oameni, unii urmează 
viaţă de mijloc, precum jigăniile de pe uscat, iar alţii spre cele 
înalte privesc, precum cele zburătoare, iar alţii cu apele păcatelor 
sunt acoperiţi, precum peștii - că am venit, zice, întru adâncul 
mării și viforul m-a cufundat (Psalm 68: 3); deci și noi ca niște 
vulturi să ne înaripăm și de cele mai înalte să dorim. 

7. Frate2%%, ai răbdare desăvârșită întru lucrul la care ești 
chemat și nu fi trândav [nu te lăsa cuprins de akedie], urând 
ostenelile cele pentru Domnul; căci, dacă suntem legaţi [robi) ai 
Mântuitorului nostru Dumnezeu, să nu ne rușinăm de lanţul 
scârbelor celor pentru Dânsul, ci cu bucurie să-l răbdăm pe acesta, 
venirea Lui cea din ceruri așteptând-o, ca și pe noi să ne numere 
împreună cu ceata sfinţilor. 

8. Că cei ce s-au împărtășit de patimile Lui, părtași vor fi și 

mângâierii. lar dacă pentru osteneala lucrului se îngreuiază 
cineva, să socotească câţi în lume sunt răniţi la mâini și la 
picioare, nu numai bogaţi, ci și săraci, care nici noaptea, nici ziua 
nu se odihnesc, de nevoia durerilor pururea chinuindu-se și cu 
boala aceea ca cu un lanţ pururea fiind ferecaţi. 
j 9. Iar noi să câştigăm durere de bunăvoie și răbdare pentru 
Împărăţia Cerurilor. Deci statornică inimă pururea să avem și, de 
se va întâmpla nouă mică trândăvie [akedie], nu îndată să ne 
împuţinăm cu sufletul, ci să ne silim pe înșine ca un călător cu 
bună-inimă: că și unuia ca acesta, când i se întâmplă vreo moleșire 
în drum, nu slăbește de la scopul drumului, măcar departe de va fi 
acesta, ci se mângâie pe sine zicând: „Incă puţin și vei ajunge la un 
han și te vei odihni”. Și Domnul, văzând silirea lui, îi dă lui vârtute, 
ușurându-i greutatea; că lenevirea și pregetarea solitoare sunt ale 
sărăciei nu numai de darurile cele duhovnicești, ci și de 
trebuinţele cele trupești. 


247 Lit., ascetică, ce înseamnă nu atât postul sau singurătatea, cât 
nevoinţa sufletească și trupească. Despre termen, să se vadă nota de la 
Pricina XXXII, 9, din Vol. I. 

248 Punctele 7 până la 19 sunt fragmente din osebite lucrări ale 
Sfântului Efrem. 


10. Deci, să nu ne împuţinăm, fraţilor, slujind unii altora 
pentru Domnul, că mulţi, îndrăgind o slujnică, au ales a sluji 
pentru cea iubită?*%; nici să ne trândăvim șezând în chilie, 
aducându-ne aminte că sfinţii mucenici erau întemnițați și puși în 
cătușe de fier și la multe alte munci aduși. 

11. Deci să nu fugim de strâmtorarea chiliei, că Dumnezeu nu 
este nedrept astfel încât să uite de osteneala ta, ci [ba] și pentru 
întunericul pe care-l suferi în chilie șezând îţi va străluci lumina 
dreptăţii, precum este scris: Răsărit-a întru întuneric lumină 
drepţilor (Psalm 111: 4), nici să ne supărăm lucrând, aducându-ne 
aminte că mulţi dintre sfinţi în ocne erau trimiși pentru Domnul. 
Deci, dacă am fi fost și noi în zilele acelea, ne-am fi dat oare viața 
noastră pentru strujiri și chinuri? 

12. Să ne aducem pururea aminte, fraţilor, de facerile de bine 
ale Dumnezeului nostru, Cel ce ne-a sporit, ne-a hrănit și ne-a 
păzit pe noi întru toate, Cel ce scoate vânturi din vistieriile Sale 
spre slujba noastră, Cel ce ridică nori de la marginile pământului 
(Psalm 134: 7), Cel ce înmulțește jivine zburătoare și umede 
[peștii] spre folosul neamului nostru, Cel ce a făcut soarele spre 
lumina zilei și luna, și stelele spre lumina nopţii (cf. Psalm 135: 8- 
9) pentru neamul nostru și ne-a mântuit prin taina cinstitei Crucii 
Sale. Să slujim, dar, Lui cu frică și cu cutremur mult, și cu nădejde 
bună, că nemernici suntem în viața aceasta, după cel ce zice: 
Nemernic și străin sunt, precum toţi părinţii mei (Psalm 38: 13). 

13. Frate, rabdă în locul în care șezi, împotrivindu-te 
împuţinării, că nu întru mutare și întru depărtare îmblânzești 
patimile, ci întru vegherea minţii. De răbdare avem dar trebuinţă, 
ca, voia lui Dumnezeu făcând, să dobândim făgăduinţele; iar cel ce 
de trândăvie se poartă împrejur, departe s-a făcut de răbdare, 
întocmai precum bolnavul de sănătate. Așadar, fapta bună întru 
răbdare și nu întru scârbă se cunoaște, iar înnoindu-se răbdarea 
[făcându-se stăruitoare], se întărește, îndeletnicindu-se în vederea 
și cugetarea celor așteptate. 

14. Că de acolo întărindu-se mintea, primește putere, precum 
și trupul de bucatele cele simţite, iar dacă neîmpărtășită ar fi 
mintea din harul acesta și din vrednicie, cu adevărat săracă și 
neputincioasă ajunge. Deci, scuturând tu împătimirea de cele 
materialnice,  îndeletnicește mintea ta  într-acea lucrare 
Dumnezeiască și nu vei mai avea nevoie de a muta trupul din loc în 
loc, nici de a tăia cugetarea [la lucrurile lui Dumnezeu] cu 
călătoriile în afară, cu pricină binecuvântată și din porunca 


24 Precum Iacov, pentru a câștiga pe fiica lui Laban (cf. Fac. 29: 15- 
30). 


proestosului; că Împărăţia Cerurilor înăuntrul vostru este (Luca 
17: 21), precum zice Domnul. 

15. Încă socotește, iubitule, câţi din lume sunt în felurite 
strâmtorări: că unii din pricina sărăciei și-au pus zălog cele ale lor, 
iar alţii și-au pierdut copiii, aceia căzând în mâna celor puternici, 
care i-au vândut în robie, și așa robesc unora mai ticăloși decât 
aceia sau și barbarilor din pământ străin; iar alţii, săraci fiind și 
nici hrana cea de peste zi având, sunt aruncaţi în ulițele și 
răspântiile cetăților, îmbrăcaţi în trenţe proaste, rupte și murdare, 
în ger și în arșiță ticăloșindu-se, iar unii din ei sunt chinuiţi și de 
boli cumplite, ca să nu mai zic de cei închiși în temnițe și de cei ce 
rău-pătimesc în ocne. lar nouă nu mare lucru ne este că avem 
acest acoperământ pe care ni l-a dăruit Dumnezeu și negrija de 
tulburările și lucrurile cele mirenești? 

16. Acestea pomenește-le și vei fi multumind lui Dumnezeu 
pentru nenumăratele faceri de bine pe care le-a făcut și le face cu 
noi; dar și înșiși celor ce li se pare a trăi bine în viaţă, ce bine le dă 
lor lumea? Fără numai osteneală și griji nenumărate ale vieţii? Și-a 
luat cineva femeie? I se face lui începătură a grijii. A născut un fiu? 
Altă grijă. A născut altul? Mai multă grijă. A murit un fiu? I-a lăsat 
pe născătorii săi plângând și nemângâiaţi. Iar dacă cel ce trăiește 
ajunge cu mintea rea, îi doare pe părinţi mai mult pentru dânsul 
decât pentru cel ce a murit. 

17. Și, în sfârșit, când va veni unui bărbat ceasul morții, cel 
ce se săvârșește se necăjește și se tulbură în cele dinăuntru mai 
mult pentru iubirea cea spre soţia lui și pentru fii mai mult decât 
pentru durerea morţii, socotind că o lasă pe aceea văduvă, iar pe 
aceia orfani. Dar pe noi [monahii] de acestea toate ne-a izbăvit pe 
noi jugul lui Hristos cel bun și ușor (cf. Matei 11: 30); încă prea 
mult ne ajută spre oprirea trândăviei și pomenirea morții. Deci, se 
cuvine ca cel ce este supărat de dânsa, întâi adică, să se roage lui 
Dumnezeu ca să-i dea răbdare și îndelungă-răbdare, iar apoi să-și 
mângâie sufletul zicând: Pentru ce ești mâhnit, suflete al meu, și 
pentru ce mă tulburi? Nădăjduiește spre Dumnezeu, că mă voi 
mărturisi Lui, Mântuirea feţei mele si Dumnezeul meu (Psalm 42: 
5). 

18. Au doară totdeauna vom locui în viaţa aceasta? Auzi pe 
cel ce zice: Nemernic sunt eu pe pământ și străin precum toți 
părinții mei (Psalm 38: 12). Socotește pe cei ce au locuit mai- 
nainte întru mănăstirea întru care tu locuiești acum și cunoaște că 
precum aceia au trecut din veacul acesta, așa și noi, cu vrerea lui 
Dumnezeu, după pribegia aceasta, trebuie să ne ducem, iar 
adevărata viaţă după sfârșit este; pentru aceea și Prorocul, după 
acea viaţă dorind, strigă către Dumnezeu, zicând: În ce chip 


dorește cerbul izvoarele apelor, așa dorește sufletul meu spre 
Tine, Dumnezeule. (...) Când voi veni și mă voi arăta feței lui 
Dumnezeu? (Psalm 41: 2-3). 

19. Ca pe o temniță socoteau sfinţii viaţa aceasta de acum, 
drept aceea într-alt loc zice: Acum slobozește, Stăpâne, pe robul 
Tău după cuvântul Tău în pace (Luca 2: 29); tot așa poftea și 
Apostolul, ca să se dezlege și împreună cu Hristos să fie (cf. Filip. 
1: 23). Că dacă omul va uri lumea aceasta și amăgirea ei și va dori 
de cele cerești, rob se pune pe sine înaintea Domnului, cu toată 
inima sa și cu sufletul, și caută către cele dorite a se duce; pentru 
aceasta niciodinioară nu se va putea împuternici asupra sa 
trândăvia și împuţinarea. Dar atâta vreme cât sufletul pe cele 
pământești și le nălucește - felurimile poftelor lumii acesteia și 
deșartele  dulceți adunându-le într-însul prin gânduri - își 
slăbănogește astfel vârtutea sa și, pentru aceasta, se și 
împuținează. 


II. A Lui Antioh Pandectul 


1. Dracul trândăviei [akediei] este foarte cumplit și prea greu; 
acesta cade peste călugăr la al șaselea ceas?%, făcând frică peste 
dânsul și aducându-i îngreuiere pentru loc, încă mai vârtos și 
pentru fraţii cu care locuiește împreună și, de tot lucrul, și de 
citirea Dumnezeieștilor Scripturi. 

2. Și, citind, cască mult și spre somn se trage cu lesnire, 
freacă ochii, își întinde mâinile; ochii ridicându-i de pe carte, se 
uită pe perete și, iarăși întorcându-se, citește puţin. Și, deschizând 
cartea, cearcă începuturile și sfârșiturile cuvântului, numără foile 
și socotește capetele, prihănește sau laudă scrierea și împodobirea 
cărții, iar mai pe urmă, închizând-o încet, o pune sub cap și 
doarme, însă nu foarte adânc, că foamea pe care i-o solește lui 
trândăvia deșteaptă sufletul lui și nu-l lasă să doarmă mult. 

3. Deci, după puţină vreme sculându-se, socotește ceasul, 
uitându-se adeseori la razele soarelui și vremea mesei așteptând-o. 
Își ciulește urechile, luând aminte pentru când se va auzi toaca 
care cheamă la masă; și, auzind, osârdnic se face și strigă cu 
inima: „Aferim, Aferim!2%51” 

4. Monahul trândav e iute la slujbă [la ascultare], iar 
împlinirea patimii o socotește ca pe poruncă ce trebuie împlinită. 
Precum bolnavul nu se îndestulează cu o singură hrană sau cu un 


250 De la ora 3 încolo. Despre momentul venirii acestuia, mărturisesc 
asemenea și alți autori, precum Evagrie Ponticul și alţii. 

2351 Cuvânt vechi românesc din 1b. turcă ce redă ne evyn = bine, 
perfect, bravo! 


singur fel de mâncare, tot așa și călugărul trândav nu petrece 
numai într-un lucru, ci adeseori se mută dintr-unul într-altul și tot 
așa, apucându-se de toate, nimic nu-i place și pe niciunul nu-l 
săvârşeşte. Și așa trândavul monah pune înainte? cercetările 
bolnavilor, vorbirile cele duhovnicești cu fraţii, pomenirile sfinților 
și Praznicele [împărătești], și-și împlinește scopul său. Norul fără 
de apă este gonit de vânt, iar monahul ce nu are răbdare, de duhul 
trândăviei. 

5. Călugărul trândav este osârdnic la cuvântarea deșartă, iar 
la rugăciune foarte neosârdnic. Citindu-și pravila în chilie, caută 
pricinuiri pentru oarecare trebi și zice: „Aceasta nu stă bine, iar 
aceea nu trebuie să fie acolo”. De multe ori, și de rucodelie 
ţinându-se, își face [în aceeași vreme] pravila sa. 

6. Ochii trândavului adeseori se uită la ferestre și cugetul lui 
pe cei ce-l cercetează și-i închipuie. Scârțâie cumva ușa? Acela 
îndată a sărit! Glas a auzit? Prin fereastră își aruncă privirea! Şi 
nu se depărtează de dânsa până nu va amorti răzimându-se de ea. 
Trândăvia se tămăduiește prin răbdarea în ispite și a le face pe 
toate cu stăruinţă și cu frica lui Dumnezeu. 

7. Rânduiește-te pe sine cu măsură întru tot lucrul și nu te 
depărta mai-nainte până ce-l vei săvârși; roagă-te cu pricepere și 
cu fierbinţeală, și duhul trândăviei va fugi de la tine; și, rugându- 
te, zi graiurile lui David cu pricepere întru simţirea sufletului tău și 
cu zdrobire: Degrab auzi-mă, Doamne, slăbit-a duhul meu; să nu 
întorci Faţa Ta de la mine, că a smerit vrăjmașul sufletul meu; 
pusu-m-a întru întuneric, ca pe mortii cei din veac; mâhnitu-s-a 
întru mine duhul meu, inima mea s-a tulburat (Psalm 142: 7, 3-4). 
Ci Tu, Doamne, nu mă părăsi, ci caută spre mine și mă miluiește; și 
fă cu mine semn spre bine, ca să vadă cei ce mă urăsc și să se 
rușineze, că Tu, Doamne, m-ai ajutat si m-ai mângâiat (Psalm 85: 
16-17). 


III. A lui Isaia Pustnicul 


Frate,  păzește-te de trândăvie [akedie], că aceasta 
prăpădește roada monahului; deci, dacă te nevoiești asupra 
patimii, să nu te moleșești, ci aruncă-te pe sine înaintea lui 
Dumnezeu, zicând: „Nu pot asupra ei, Doamne, ajută-mi mie, 
ticălosului”. Așa zi cu toată inima ta și te vei odihni; și nicidecum 
să nu intri în chilia fratelui tău, ci șezi în chilia ta luând aminte la 
rucodelia ta, la citire și rugăciune; și să nu socotești rucodelia lui: 
de a lucrat acela mai mult decât tine sau tu decât dânsul. 

IV. A Sfântului Marcu 


De te mâhnești?5, necăjit fiind în multe feluri de răutate, adu- 
ţi aminte de ieșire și de cumplitele munci. 

Mai bine este a te lipi de Dumnezeu prin rugăciune și 
nădejde, decât a avea pomenirile cele din afară, măcar de vor fi 
folositoare. 


V. A lui Avva Cassian 


1. Cumplit este duhul mâhniciunii?*când cuprinde sufletul 
omului și-l întunecă cu totul, că de la toată fapta bună îl oprește pe 
el și de toată răutatea îl umple: că nici a săvârși rugăciuni cu 
osârdie nu-l lasă, nici a stărui pentru folosul sfintelor citiri, ba și 
mânios și turbat spre fraţi îl arată pe om, și-l face a arăta urâciune 
chiar către însuși cinul monahicesc, și, pe scurt, mâhniciunea 
tulbură toate mântuitoarele sfătuiri ale sufletului și, slăbănogind 
osârdia și răbdarea lui, ca pe un nebun și ieșit din minţi îl lucrează 
cu gândul deznădăjduirii, îmbrăcându-l pe dânsul. 

2. Şi precum molia haina, și caria lemnul, tot așa și mâhnirea 
mănâncă sufletul omului (cf. Pilde 25: 20), plecându-l a se abate de 
la vorba bună, nelăsându-l a primi nici de la prieteni vreun cuvânt 
de sfătuire, nici a le da acelora vreun răspuns bun sau pașnic, ci, 
tot sufletul apucându-l, de amărăciune și de greață îl umple; iar de 
aici îl îndeamnă la a fugi de oameni, ca de unii ce-i sunt 
pricinuitori de tulburare, care nu-l lasă pe el să cunoască că nu 
dinăuntru, ci din afară are grămădită boala, care [mai vârtos] 
atunci se arată, când ispitele, stând asupră-i prin nevoinţă?, o 
scot pe dânsa la arătare; că niciodată nu se va vătăma omul de la 
altul, de nu va avea înăuntru grămădite pricinile. 

3. Pentru aceasta și Domnul nostru lisus Hristos, Doftorul 
sufletul, Cel ce cu de-amănuntul știe greșelile cele sufletești, ca un 
Ziditor al nostru, și Care pune peste acestea doctoriile cele 
potrivite, nu petrecerile cele împreună cu oamenii poruncește a le 
părăsi, ci pricinile răutăţii cele dintru noi a le tăia, cunoscând El că 
sănătatea sufletului nu întru depărtarea de oameni se îndreaptă, ci 
întru adunarea cu bărbaţii cei îmbunătăţiţi. 

4. Deci cel ce pentru oarecare pricini binecuvântate părăsește 
pe fraţi să cunoască cu deadinsul că prin depărtare nu va tăia 


253 De ești cuprins de akedie. 

254 Ann, sau „întristării”. Despre el, vezi mai sus. Poate că Sfântul 

255 Twpuvaoiao; despre termen, a se vedea nota de la Pricina III, 9, din 
Vol. I. 


pricinile mâhniciunii, ci mai vârtos le primenește prin boala cea 
grămădită înăuntru într-însul, care [de acum] prin alte lucruri le 
ridică; pentru aceasta, pentru tulburările patimilor noastre, să nu 
punem pricina pe unii din cei din afară, ci pe înșine singuri; și 
toată nevoința noastră să ne fie nouă asupra patimilor celor 
dinăuntru: că acestea, prin ajutorul lui Dumnezeu din noi 
scoţându-se, nu numai cu oamenii, ci și cu fiarele sălbatice lesne 
vom petrece împreună, după cea zisă de Fericitul lov: Fiarele 
sălbatice vor în pace cu tine (lov. 5: 23). 

5. Deci mai întâi să ne nevoim asupra duhului mâhnirii, care 
ne aduce nouă deznădăjduire, ca din inima noastră cu nădejdea 
cea întru Dumnezeu să-l gonim; că acesta pe Cain, după uciderea 
de frate, nu l-a lăsat a se pocăi, nici pe luda după vânzarea 
Stăpânului. Așadar, să ne nevoim să urmăm numai acea 
mâhniciune ce se face spre pocăința păcatelor noastre cu nădejde 
bună (II Tesal. 2: 16), pe cea meșteșugită spre câștigarea 
bunătăţilor cerești, care și de Hristos se fericește, Care și zice: 
Fericiţi cei ce plâng (Matei 5: 4) și celelalte, și de Apostolul se 
laudă, zicând: Întristarea cea după Dumnezeu pocăință spre 
mântuire lucrează, fără părere de rău (II Cor. 7: 10) 

6. lar această mâhniciune mântuitoare, care cu nădejdea 
pocăinţei hrănește sufletul, este amestecată cu bucurie, pentru 
aceasta gătește pe om osârdnic și ascultător spre toată lucrarea 
bună, drăgăstos, blând, nerăutăcios, răbdător spre toată osteneala 
trupească și durerea sufletească după Dumnezeu, dintru care de 
aici se va cunoaște în el roadele Duhului, adică dragostea, bucuria, 
pacea, îndelungă-răbdarea, bunătatea, credința, înfrânarea (Gal. 5: 
22). 

7. lar roadele mâhniciunii celei potrivnice sunt acestea: 
trândăvia [akedia]?%*, nerăbdarea, mânia, urâciunea, împotrivă- 
cuvântarea [sfada], deznădăjduirea, lenevia de rugăciune și 
cântare; de care mâhniciune suntem datori a fugi ca de curvie, de 
iubirea de argint și de celelalte patimi, iar aceasta se tămăduiește 
prin rugăciune și prin cântare, prin nădejdea cea întru Dumnezeu, 
cugetarea la Dumnezeieștile cuvinte și răbdarea întru ispite. 

8. lar dacă demonul nu-l va afla pe monah păzit cu aceste 
arme, nestatornic și risipit îl arată pe dânsul, leneș și nelucrător; 
și-l face a înconjura [umbla prin] multe mănăstiri, de nimic altceva 
îngrijindu-se, fără numai a iscodi locurile unde se fac ospeţe cu 
băuturi; că nimic altceva nu nălucește mintea trândavului fără 
decât risipirile cele dintru acestea; iar de aici, și de-lucruri lumești 


256 Deci akedia vine din mâhnirea cea potrivnică (Avnn, care, precum s- 
a zis, poate fi și bună), care naște la rândul ei toate celelalte patimi 
despre care a zis și Cuviosul Antioh Pandectul. 


îl leagă pe dânsul și, puţin câte putin, îl îndeletnicește întru lucruri 
vătămătoare ca acestea, până când din cinul călugăresc desăvârșit 
îl scoate. 

9. Această boală prea grea știind-o Apostolul și voind a o 
smulge pe dânsa din sufletele noastre, arată mai întâi pricina 
dintru care se naște aceasta, zicând: Poruncesc vouă, fraților, întru 
numele Domnului nostru lisus Hristos, feriți-vă de tot fratele care 
umblă fără de rânduială, și nu după predania pe care ați luat-o de 
la noi. Că înșivă știți cum vi se cade a fi nouă următori; că nu am 
umblat fără de rânduială întru voi, nici pâine în zadar nu am 
mâncat de la cineva, ci întru osteneală și sudoare noaptea și ziua 
lucrând, spre a nu îngreuia pe cineva din voi; nu că n-am avea 
stăpânire [dreptul], ci ca pe înșine chip să ne dăm vouă, ca să ne 
urmați nouă. Că și când eram la voi, aceasta v-am poruncit: că 
oricine nu voiește să lucreze, nici să nu mănânce. Că auzim că 
oarecare umblă fără de rânduială, nimic lucrând, ci iscodind. Și 
unora ca acestora poruncim și îi rugăm întru Domnul nostru lisus 
Hristos ca, cu liniște lucrând, să mănânce pâinea lor (II Tesal. 3: 6- 
12). 

10. Să ascultăm cum înţelepţește ne arată nouă Apostolul 
pricinile trândăviei [akediei]: că pe cei ce nu lucrează îi numește 
fără de rânduială, printr-un singur grai arătând multa răutate; că 
cel fără de rânduială este și necucernic, obraznic în cuvinte și 
lesnicios spre ocărâri și, de aici, nepotrivit pentru isihie și rob al 
trândăviei. Deci poruncește a se despărţi de dânsul ca de ciumă, 
iar apoi zice: nu după predania pe care ați luat-o de la noi, prin 
zicerea aceasta arătându-i pe ei a fi mândri și nebăgători de seamă 
și stricători ai predaniilor Apostolilor. Și iarăși zice: Nu am mâncat 
pâine în zadar de la cineva, ci întru osteneală și sudoare noaptea și 
ziua lucrând, spre a nu îngreuia pe cineva din voi. 

11.0, minune!  Dascălul neamurilor,  propovăduitorul 
Evangheliei, cel răpit până la al treilea cer, care zice că Domnul a 
poruncit ca cei ce vestesc Evanghelia din Evanghelie să trăiască, 
în osteneală și sudoare ziua și noaptea lucra, spre a nu îngreuia pe 
cineva. 

12. Ce, dar, vom face noi, trândăvindu-ne de lucru și 
trupeasca odihnă căutând-o, cărora nici propovăduirea Evangheliei 
nu ni s-a dat în mână, nici grija bisericilor (cf. II Cor. 11: 28), ci 
numai grija de sufletele noastre? Arătând apoi vătămarea care se 
naște din nelucrare, a zis: Nimic lucrând, ci iscodind?*, astfel, din 
nelucrare vine neorânduiala, iar din neorânduială, toată răutatea. 

și lucrările altora. 


Cu aceste învățături apostolești pedepsindu-se Sfinţii Părinţi cei 
din Egipt, nu lasă nicio vreme pe monah a fi fără de lucru, și mai 
vârtos pe cei mai tineri, știind că prin răbdarea lucrului izgonesc 
trândăvia, din care își scot hrana și celor lipsiţi le ajută. 

13. Că nu numai pentru a loruși trebuință lucrează, ci și 
străinilor, și celor săraci, și celor din temnițe le dau dintr-a lor 
rucodelie, crezând că o facere de bine ca aceasta se face jertfă 
sfântă bine-primită lui Dumnezeu. Încă și aceasta o zic Părinţii: că 
cel ce lucrează, de cele mai multe ori, se luptă numai cu un drac și 
de acesta e strâmtorat, iar cel nelucrător, de nenumărate duhuri 
se robește; și bine este ca pe lângă acestea să facem și un cuvânt a 
lui Avva Moise pe care mi l-a grăit el mie. 

14. Șezând eu în pustie, am fost supărat de trândăvie și am 
mers la dânsul și i-am spus: „leri, fiind supărat cumplit de 
trândăvie și slăbind foarte, nu m-am izbăvit de dânsa până ce nu 
m-am dus la Avva Pavel”. Şi mi-a răspuns mie Avva Moise la 
acestea și mi-a zis: „Indrăznește, că nu te-ai izbăvit de dânsa, ci 
mai vârtos supus și rob te dăduși ei; află că te va lupta mai vârtos 
ca pe un fugar, de nu, de acum înainte, prin răbdare și rugăciune 
și lucrul mâinilor, te vei sârgui a o birui pe aceasta”. 


VI. A Sfântului Maxim 


Toate celelalte patimi ţin de partea cea iuţoasă [iuţimea] a 
sufletului, sau de cea poftitoare, sau chiar de cea raţională, 
precum uitarea și necunoștința; iar trândăvia, toate puterile 
sufletului cuprinzându-le, deodată pe toate patimile le pornește, 
pentru aceasta, ea este mai grea decât orice altă patimă; și bine a 
zis Domnul, doctoria acesteia dând-o: Întru răbdarea voastră veți 
dobândi sufletele voastre (Luca 21: 19). 


VII. Din Pateric 


1. Avva Antonie, șezând odată în pustie, se făcu întru 
trândăvie și în multă întunecare a gândurilor și a zis către 
Dumnezeu: „Doamne, voiesc a mă mântui, și nu mă lasă gândurile. 
Învață-mă ce să fac întru necazul meu, cum să mă mântuiesc?” 

Deci, sculându-se Antonie și ieșind din chilie puţin, a văzut pe 
oarecine asemenea lui șezând și lucrând; apoi, sculându-se de la 
lucru și rugându-se, și iarăși șezând și împletind șir (că aceasta 
lucra cel ce se arăta), și iarăși, după ce a lucrat din destul, la 
rugăciune se scula; acesta era îngerul Domnul trimis spre 
îndreptarea și întărirea lui Antonie, care a și zis către dânsul: „Fă 
așa și te mântuiești”. Și, auzind Antonie aceasta, multă bucurie 


avea și îndrăzneală, lepădând trândăvia, și, așa făcând, se 
mântuia. 

2. Zis-a oarecare frate lui Avva Antonie: „Părinte, mă necăjesc 
gândurile, zicând «nu poţi posti, nu poţi lucra, măcar cercetează 
pe cei bolnavi, că și aceasta este dragoste””. Iar stareţul, știind 
măiestriile dracilor, i-a zis lui: „Du-te, mănâncă, bea, dormi și nu 
lucra, numai de chilie nu te depărta”, că știa stareţul că răbdarea 
chiliei aduce pe monah întru rânduiala lui. Deci, după ce fratele s-a 
dus, a făcut trei zile și trei nopţi și s-a trândăvit; și, aflând puţine 
smicele, le-a despicat, iar a doua zi a început să împletească. Și, 
flămânzind, a zis către gânduri: „lată, mai sunt puţine smicele, le 
voi împleti pe acelea și voi mânca”. Și, după ce a împletit, a zis 
iarăși: „Să citesc puţin și, după aceea, voi mânca”. Iar după cea 
citit, a zis: „Să-mi fac mica mea prăvilioară și voi mânca apoi fără 
de grijă”. Și așa, câte puţin, cu harul lui Dumnezeu sporind, s-a 
făcut iscusit, biruind trândăvia și, luând îndrăzneală asupra 
gândurilor, le biruia pe dânsele. 

3. Întrebat a fost un stareţ de un frate zicând: „Pentru ce mă 
mâhnesc [trândăvesc], șezând în chilia mea?” Și i-a răspuns: 
„Pentru încă nici odihna cea nădăjduită n-ai văzut-o, nici munca ce 
va să fie. Că, dacă pe acestea cu de-amănuntul le-ai fi văzut, de ți- 
ar fi fost chilia chiar și plină de viermi, cât să te fi cufundat într- 
înșii până la grumaz, ai fi răbdat fără mâhnire”. 

4. Un frate a întrebat pe un stareţ zicând: „Gândurile mele se 
împrăștie și mă necăjesc”. Răspuns-a stareţul: „Șezi în chilia ta și 
gândurile vor veni iarăși la tine; că, precum asina, de va fi legată, 
iar mânzul ei, dezlegat fiind, saltă încoace și-ncolo, oriunde se va 
duce, iarăși la mama sa se întoarce, tot așa și gândurile celui ce 
rabdă pentru Dumnezeu în chilia sa, deși câte puţin se împrăștie, 
iarăși se întorc înapoi”. 

5. Povestit-a oarecine din Părinţi: „Fiind eu în Oxirinh?%, au 
venit niște fraţi săraci sâmbătă seara ca să ia dragoste 
[milostenie]; și, dormind noi, unul dintr-înșii avea numai o 
rogojină, jumătate din ea fiind sub dânsul, iar jumătate peste 
dânsul, și așa îngheţa de frig (că era rece foarte). Și, ieșind eu 
pentru ud, l-am auzit pe el cum îl durea și tremura de frig, 
mângâindu-se pe sine și unele ca acestea zicând lui Dumnezeu: 
„Mulţumesc Ţie, Doamne, pentru toate bunătăţile Tale pe care le 
faci cu mine; căci câţi sunt acum în temnițe purtând fiare, iar alţii 
au picioarele prinse în butuci, nici nevoia lor neputând a o face, iar 


258 Veche localitate din Egipt, pe malul de vest al Nilului, astăzi 
purtând numele de Al-Bahnasa. Pe acest loc s-au descoperit în veacurile 
din urmă multe papirusuri conţinând texte ale autorilor antici greci și 
latini. 


eu ca un împărat sunt întinzând picioarele mele”. Și, acestea 
auzind eu, am povestit fraților spre zidire. 

6. Oarecine din Părinţi și-a hotărât luiși a nu ieși din chilia sa 
întru tot Postul cel Mare până la Paști; iar Diavolul, cel ce de-a 
pururea pizmuiește celor ce se nevoiesc, a umplut toată peștera lui 
de jos până sus cu ploșniţe, încât și pereţii erau acoperiţi cu ele, și 
pâinea, și apa, și toate ale sale erau pline de ploșniţe. Iar el, 
vitejește răbdând ispita, zicea: „De ar fi de trebuinţă să și mor eu, 
nu ies până la Sfântul Praznic”. Și, întru a treia săptămână a 
Sfântului Post, a văzut de dimineaţă cum, iată, mulțime mare de 
furnici intrau în peșteră, care, și pornindu-se ca la război spre 
ploșniţe, pe toate le-au omorât; și, luându-le el, le-a scos din 
peșteră; și așa izbăvindu-se bătrânul de ispită, mulțumea lui 
Dumnezeu”. 

7. Un frate a întrebat pe Avva Pimen zicând: „Ce să fac, că, 
șezând în chilie, mă împuţinez?” Şi i-a zis lui bătrânul: „Pe nimeni 
să nu defăimezi, sau să judeci, sau să clevetești, și Dumnezeu îţi dă 
ție odihnă, și-ţi vei face șederea netulburată”. 

8. Un frate, în pustie fiind și liniștindu-se în chilie, cumplit era 
luptat de mâhniciune [akedie] pentru a ieși din chilie și zicea către 
sine: „Pentru ce te mâhnești, ticălosule, și cauţi să ieși din chilie? 
Deși nu faci nimic bun, și nici nu smintești pe cineva sau necăjești, 
nici nu ești necăjit sau smintit, nu-ţi ajunge ţie aceasta? Socotește 
de câte răutăţi te-a izbăvit pe tine Dumnezeu; nu grăi deșertăciuni, 
nu asculta cele nefolositoare, nu privi la cele ce smintesc; un 
război îţi era ţie, al mâhniciunii, și puternic este Dumnezeu și pe 
acesta să-l strice, dacă întru smerenie și întru zdrobirea inimii 
neîncetat vei cădea către Domnul și vei chema ajutorul Lui; căci 
cunoaște El și neputinţa ta întru toate și nu lasă a te ispiti mai 
mult decât poţi [suferi]”. Acestea și altele ca acestea zicând fratele 
către sine, multă mângâiere s-a făcut lui cu harul lui Dumnezeu. 
lar învăţătura aceasta o avea de la Sfinţii Părinţi cei ce au 
îmbătrânit în pustie, care cu mare apropiere către Dumnezeu s-au 
îmbogăţit din nevoinţa lor. 

9. Intrebat a fost un stareţ: „Pentru ce niciodinioară nu te-ai 
împuţinat?” Și a răspuns: „Fiindcă în fiecare zi aştept să mor”. 

10. Un frate a întrebat pe Avva Pimen despre mâhniciune și a 
răspuns starețul: „Mâhniciunea la toată începătura binelui luptă pe 
om și nu este patimă mai rea decât dânsa, dar, de o va 
[re]cunoaște omul că ea este [cea care-l necăjește], se odihnește, 
dacă adică spre răbdare și sârguinţă se va deștepta”. 


VIII. A Sfântului Efrem 


Un nor mic lesne poate acoperi rotunjeala [discul] soarelui, 
iar după nor, soarele este foarte călduros; tot așa și mica trândăvie 
acoperă sufletul dinspre Dumnezeiasca lumină, iar bucuria cea 
după dânsa mare este. 


IX. A Sfântului Efrem 


1. Monahul împuţinat și trândav [cuprins de akedie], atunci 
când îi vine un gând, încuie ușa chiliei sale, iese afară și umblă 
încoace și-ncolo, ca o corabie fără cârmă; iar cel ce șade cu 
răbdare nu se trage cu gânduri deșarte. 

2. Sufletului împuţinat dă-i cuvânt de mângâiere, și Domnul 
va întări inima ta. 

3. Monahul nelucrător și trândav multe locuri va cerca, iar 
sabie asupra dracului trândăviei este pomenirea morții și a 
muncilor. 

4. Început și sfârșit al credincioșilor este credinţa, nădejdea și 
dragostea; iar mai cumplită decât orice patimă este trândăvia, mai 
vârtos de va avea ca ajutătoare necredinta; că pline sunt roadele ei 
de otravă purtătoare de moarte. 

5. Adu-ţi aminte, iubitule, totdeauna de înfricoșata judecată și 
va fi ţie sprijin spre a lupta pe cei ce vrăjmășesc asupra sufletului 
tău. 

6. Ucide pe al său suflet cel ce se abate de la poruncile 
Domnului; iar cel ce le păzește pe ele întru adevăr, bucurie 
negrăită va moșteni. 

8. Monahul trândav mult se va păgubi, iar cel ce se trezvește, 
niciun ceas nu-l va trece cu vederea [nu-l pierde fără folos]. 


PRICINA A PAISPREZECEA 


Că se cade ca nevoitorul, chiar bolnav fiind cu trupul, nu cu totul 
să se sloboadă dulceților, nici să facă dezlegare la rânduială, sau în 
doctorii să-și nădăjduiască sănătatea, ci în Dumnezeu, cu a Cărui 
iconomie și bolile vin către noi. 


I. Din viaţa Sfântului Pahomie 


1. Marele Palamon, dascălul Cuviosului Pahomie, de acum 
prea bătrân fiind și pătimind de splină din prea multa nevoinţă, 
avea trupul său cu totul bolnav; uneori mânca fără a bea apă, iar 
alteori bea fără a mânca ceva. 

2. Rugat fiind de oarecare fraţi ce veneau la dânsul a nu trudi 
trupul său prea foarte, ci de oareșicare îngrijire a-l învrednici - ca 
nu cumva, întins fiind prea tare [de nevoinţă], să-i dea lui dureri -, 
bătrânul însă, târziu, abia după câteva zile s-a plecat a se 
împărtăși din cele folositoare bolii. 

3. Însă cunoscând și dintru aceasta că durerea mai mult 
stăruia, a lăsat acele mâncăruri, zicând: „Dacă Mucenicilor lui 
Hristos, ciopârțindu-li-se mădularele, capetele tăindu-li-se și arşi 
fiind, cu nădejdea cea întru Dumnezeu până la moarte au răbdat, 
cum eu, «întru prea mică durere moleșindu-mă, pe sine să mă 
păgubesc sau și de frica necazului celui vremelnic să mă 
spăimântez? Dar chiar și plecându-mă și împărtășindu-mă din 
bucatele cele ce se par că odihnesc trupul, cu nimic nu m-am 
folosit! Deci, întorcându-mă, iarăși mă voi apuca de cea mai 
dinainte nevoinţă, întru care este, precum sunt eu încredinţat, 
toată odihna, întru care mă voi și tămădui; și nu pentru om urmez 
aceasta, ci pentru Dumnezeu mă nevoiesc. 

4. Deci așa bărbătește nevoindu-se, într-o lună de zile, a căzut 
într-o boală întru care l-a cercetat pe el Domnul; și, de faţă fiind și 
Pahomie, strângându-se el binișor și gătindu-se pe sine, întru 
bătrâneţe bune s-a odihnit [săvârșit]. 

5. Altădată, mergând fraţii împreună cu Marele Pahomie într- 
un ostrov ca să secere papură, în vreme ce Theodor era gătindu-le 
lor mâncare, cuprinzându-se Părintele cu o boală trupească, s-a 
întors tremurând. Şi i-a pus lui Theodor un așternut de păr [de 
cal]. Și foarte întristându-se el de ceea ce a făcut, a zis: „Ia aceasta 
de la mine și pune peste mine o rogojină, precum este obiceiul la 
frați”. 

6. Şi aceasta făcându-se, iarăși de ca și cum Theodor uitase 
de acribia Stareţului, luând o mână de finice [curmale], îi dădea lui 
și-l ruga să mănânce. lar el, văzând și lăcrimând, i-a zis lui: „Oare, 


frate, de vreme ce noi avem în stăpânire ostenelile fraţilor și cele 
de trebuinţă ale lor le iconomisim, pentru aceasta, așa simplu 
precum se întâmplă trebuie să ne dăm pe înșine oricând la 
mâncăruri, sau peste trebuință, sau afară de vreme ori obiceiul de 
obște? Deci, unde este frica lui Dumnezeu? Că spune-mi, frate, ai 
înconjurat tu oare toate colibele și te-ai încredinţat că nu sunt într- 
însele oarecare bolnavi? Nu te amăgi, Theodore, că și întru [lucru, 
obicei] mare și întru mic a nelegiui, deopotrivă este. Așadar, aceia 
[fraţii cei asemenea bolnavi] cu mulțumită rabdă necazurile, iar 
noi să nu suferim?” 

7. Şi așa, după harul cel dat lui, răbda bolile, cercând firea 
fiecăreia, oricum era aceea; că știa că diavolii se ispitesc prin toată 
meșteșugirea a pune piedică credincioșilor. lată cum, odinioară, l- 
au apucat pe dânsul în mănăstire niște friguri prea iuți, iar el era 
nemâncat de 5 zile; și, pricepând că acesta este un meșteșug al 
vicleanului, cel ce pururea voiește pe sfinţi a-i împiedica, nu lipsea 
niciodată a se scula la începutul fiecărei zile și fierbinte către 
Dumnezeu, pe Care Îl dorea atât, rugăciuni făcea. Deci, după 
puţină vreme ușurându-se de boală, la masa fraţilor celor sănătoși 
a șezut, multumind Domnului, Celui ce i-a dăruit lui o dreaptă- 
socoteală ca aceasta. Iar într-acest fel fiind el, nicidecum nu era 
fără de grijă de bolnavi, ci era bun și milostiv faţă de fraţi, încât 
niciunul se mai afla ca dânsul. 

8. Odată, oareșicare suferință ivindu-se la capul lui Theodor, 
dureri iuți îi dădea lui; pentru aceasta le cerea celorlalți să-l 
cerceteze și să-l lecuiască. Şi i-a zis Pahomie lui: „Socotești, frate, 
că ţi se întâmplă vreo suferință oarecare sau altceva de acest fel 
fără de îngăduinţa lui Dumnezeu? Pentru aceea, fiule, rabdă, și, 
când va voi Domnul, te va tămădui; iată, acum te ispitește, deci fii 
multumind ca desăvârșitul Iov, ca odihnă să ai. Bună este răbdarea 
cea după Dumnezeu la călugăr întru rugăciune și întru înfrânare; 
și mai vârtos și bolnav fiind, prin suferire și îndelungă-răbdare 
poate să primească mai multă răsplată”. 

9. Incă și alt frate din aceeași mănăstire, Zaheu cu numele?5, 
după vreme îndelungată de pocăință, pătimind lepră la trup, avea 
chilia despărțită de fraţi, în toată vremea nevoinţei sale mâncând 
numai pâine și sare; și, deopotrivă cu cei sănătoși, lucra în fiecare 
zi câte o rogojină, iar când împletea rogojină, adesea suferea 
înţepături și zgârieturi de la împletituri, iar mâinile slobozeau 
picături de sânge, arătându-și astfel răbdarea în însuși lucrul pe 
care îl avea. 


259 După alte versiuni, el se numea Athenodor (poate după numele de 
mirean). (nota. trad. neogr.) 


10. Și măcar că, întru neputinţă fiind, n-a lipsit niciodată de la 
pravila fraţilor, nici n-a dormit vreodată ziua, acestea până la 
moartea sa; și avea obicei ca noaptea, înainte de a adormi, să 
citească și să înveţe pe de rost părți din Sfânta Scriptură, după 
care își plinea canonul, și, pecetluindu-se cu semnul crucii peste 
tot trupul său, dădea lui Dumnezeu slavă și se culca; și, sculându- 
se la miezul nopţii, săvârșea laudă până dimineaţă. 

11. Mâinile acestuia văzându-i-le oarecând un frate rănite 
cumplit și însângerate, i-a zis lui: „Frate, de ce te ostenești așa 
lucrând, mai ales că ești și lovit de o boală ca aceasta? Oare ar fi 
păcat de ai înceta o vreme lucrul și te-ai odihni? Sau aștepți 
judecată de la Dumnezeu pentru nelucrare? El știe că tu pătimești, 
dar nimeni având un necaz ca acesta nu s-a atins vreodată de 
lucru, și mai vârtos că nu este nimeni care să te silească. Pe alţii îi 
îndestulăm cu ajutorul lui Dumnezeu, pe străini și pe săraci, dar 
ţie, celui ce ești al nostru și părinte înaintat în vârstă, au nu ţi se 
cuvine a-ți sluji cu osârdie?” Răspunzând acela, a zis: „Cu 
neputinţă îmi este mie a nu lucra”. Și a zis fratele: „Dacă așa ţi se 
pare, măcar unge seara cu untdelemn mâinile tale, ca să nu mai 
sângereze și să nu te ostenești apoi mai rău”. 

12. Iar el, plecându-se, a făcut precum l-a învăţat; cu toate 
acestea, el mai vârtos era înțepat de papură și mult mai cumplit îl 
apucau durerile de la răni. Și, venind Marele Pahomie spre a-l 
cerceta pe el în chilie, i-a vestit lui durerea, iar Marele i-a zis lui: 
„Ti se pare, frate, că te folosește untdelemnul? Și cine te-a silit a te 
osteni așa, astfel încât, cu pricinuirea lucrului, întru untdelemnul 
cel simţit mai vârtos decât în Dumnezeu nădejdile sănătăţii să le 
pui? Au doară cu neputinţă era lui Dumnezeu a te tămădui, sau nu 
cunoaște El neputințele noastre, având trebuinţă de pomenire? 
Sau, având urâciune spre noi, ne trece cu vederea, Cel din fire 
iubitor de oameni? Dar El, folosul sufletului iconomisindu-l, 
sloboade nouă necazurile, ca, suferind vitejește, răbdare să 
arătăm, punându-ne într-insul toată nădejdea - când voiește și 
precum voiește, să dăruiască încetarea durerilor”. Iar el, 
răspunzând, a zis: „lartă-mă, Părinte, și roagă-te pentru mine, ca și 
pe acesta și pe toate păcatele mele Preabunul Dumnezeu să le 
șteargă”. 

13. Și adevereau unii pentru dânsul că un an întreg a plâns 
pentru aceasta, la două zile împărtășindu-se de hrană. 


II. Din viaţa Sfintei Singlitichia 


1. Zice Fericita Singlitichia: „De te-ai hotărât să postești, nu 
pricinui boli, iar pentru dânsele să te depărtezi de postire, că și cei 


ce nu postesc, întru aceleași de multe ori sau și mai rele boli au 
căzut. Ai început binele? Nu te depărta de dânsul dacă vrăjmașul 
te împiedică cu boli, că acela mai vârtos prin răbdarea ta se va 
birui”. 

2. Că și cei ce încep să înoate cu corăbiile nu întind pânzele 
până nu simt vânt potrivit pentru plecare; apoi îi întâmpină și vânt 
potrivnic, și nu vor deșerta corabia doar pentru o furtună mică, ci, 
puţin așteptând sau și luptându-se împotriva tulburării, trecând ea, 
aceia iarăși fără vreo vătămare continuă înotarea. 

3. Tot așa și noi, duh?® potrivnic căzând asupră-ne, crucea în 
loc de pânze întinzând-o, fără teamă să ne facem călătoria. 


III. Din viaţa Sfântului Luca din Ellada?! 


1. Odinioară, fiind sfântul pe un ostrov aproape de Kalamion, 
din pricina năvălirii turcilor, rană grea și cumplită i-a făcut lui 
vrăjmașul Diavol: că în mădularele cele născătoare i-a pus lui o 
mâncărime foarte cumplită și sălbatică, încât era gata să le și taie. 
Dar ce leac a cercat el ca să vindece acest rău? Rugăciune 
necontenită către Dumnezeu și către sfântul al cărui trup era 
îngropat acolo. Acesta din urmă, arătându-i-se în vis lui Luca, i-a 
arătat lui o buruiană, zicând: „Prin aceasta vei afla tămăduire de 
lucrul care te întristează, însă să știi limpede că te vei păgubi de 
plata cea datorată răbdării dintru aceasta. 

2. Apoi, deșteptându-se apoi acela, nu rău chivernisitor s-a 
arătat la alegerea lucrului celui folositor, nici ușurarea pătimirii ce 
era să-l supere numai puţină vreme n-a ales-o înaintea răsplătirii 
cei veșnice, ci a voit a pătimi așa până când Domnul cunoștințelor 
(cf. 1 Imp. 2: 3), Cel ce scrie și răsplătește înainte-voirea înaintea 
faptei, și rana precum a știut a tămăduit-o, și desăvârșite plăţi 
nevoitorului pentru veacul cel viitor i-a învistierit. 


IV. A Sfântului Maxim 


1. Unele dintre virtuţi sunt sufletești, iar altele, trupești. Cele 
trupești sunt postul, privegherea, slujirea [celor din jur], culcarea 
pe jos, lucrul mâinilor (spre a nu îngreuia pe cineva, sau spre a da 
de pomană și celelalte); deci, dacă vreo nevoie, sau primejdie 
trupească, sau boală, sau ceva de acest fel ni se va întâmpla nouă 
spre a nu putea săvârși virtuțile trupești cele mai-nainte zise, avem 
iertăciune de la Domnul, Cel ce știe și pricinile. lar pe cele 


2% De luat aminte la jocul de cuvinte: nvebuaroc înseamnă atât „vânt”, 
cât și „duh”. 
261 Sfântul Cuvios Luca e prăznuit de Biserică la 7 februarie. 


sufletești?“ nesăvârșindu-le, niciun răspuns nu vom avea, că nu 
sunt din neputinţă, nici nu se pot nesocoti pentru vreo silă 
[constrângere] oarecare. 


V. Din Pateric 


1. Se spunea despre Avva Amoi că era bolnav la pat de mulţi 
ani, însă niciodată n-a lăsat gândul său a lua aminte la locul cel 
mai dinăuntru al chiliei?* și a pricepe cele ce sunt într-însa. lar 
pentru că era bolnav, îi aduceau lui părinţii felurite mâncăruri spre 
mângâiere; intrând odată ucenicul lui în acea chilie, bătrânul își 
închidea ochii săi ca să nu vadă cele pe care le duce fratele. Chiar 
bolnav fiind, atâta acribie arăta bătrânul, încât se îngrădea pe sine 
a nu lua aminte la dulceaţa gâtului sau a cere ceva din cele ce-i 
făceau plăcere, ci se îndestula și se mulțumea cu cele ce-i gătea lui 
ucenicul și-i aducea; care lucru și noi, pe cât ne este puterea, să ne 
sârguim a urma. 

2. Bolnăvindu-se odată Avva Isaac de grea boală, multă vreme 
a zăbovit într-însa; iar un frate, slujindu-i lui, i-a făcut lui o turtă 
mică de ovăz peste care a pus și o prună, și i-a adus starețului; iar 
văzând starețul, n-a primit. Și îl ruga pe el fratele, zicând: „Ia, 
Părinte, puţin, pentru boală”. Și a răspuns bătrânul: „Cu adevărat, 
frate, voiesc să fac treizeci de ani în boala aceasta”. 

3. Imbolnăvindu-se odată Avva Longhin, zicea către sine: 
„Bolnăvește-te și chiar mori, însă de vei cere a mânca mai-nainte, 
nici hrana cea de toate zilele nu-ţi voi da, adică cea obișnuită”. 


VI. A Sfântului Efrem 


1. Domnul în Evanghelie zice: Cel ce întru puțin este 
necredincios, și întru mult va fi necredincios (cf. Matei 25: 21), 
prin puțin arătând făgăduința?** cea din viaţa aceasta, adică hrană, 
îmbrăcăminte și câte sunt legate de trup, pentru care a poruncit ca 
nici să nu ne îngrijim, ci Lui să-l lăsăm grija pentru acestea, iar 
prin mult a arătat dăruirile veacului ce va să fie, pe care S-a 
făgăduit a le și da celor ce cred Lui, care totdeauna se îngrijesc 
pentru ele și le cer de-a pururea, că zice: Căutaţi Împărăția lui 


262 Tot după Sfântul Maxim, virtuțile sufletești sunt „iubirea, 
îndelungă-răbdarea, blândeţea, înfrânarea, rugăciunea și cele următoare” 
(Filocalia, Vol. II, Capete despre dragoste, II, 57). 

263 Pesemne chilia avea și alt ungher sau o altă încăpere alăturată, 
precum se înţelege și din cele zise mai jos. 

26 Trad. lit., adică „cele în/prin care ne-am făgăduit a trăi aici pe 
pământ”. 


Dumnezeu și dreptatea Lui, și acestea toate se vor adăuga vouă 
(Matei 6: 33). 

2. De aici înțelegem că aceste puţine și vremelnice se fac 
vădire și cercare credinţei în Hristos a fiecăruia. Iar cel ce crede 
aceasta - ca unul care nu râvnește după lucrurile cele vremelnice, 
ci numai după cele ale veacului viitor - Dumnezeu îi va da belșug 
(cf. Ioan 10: 10), fiind limpede că unul ca acesta are credinţă în 
cele veșnice și în chip vădit le caută pe acestea. Acestea se vor 
arăta și din cele următoare. 

3. Socotești că este cu putinţă să te faci fiu al lui Dumnezeu și 
împreună-moștenitor cu Hristos, cu Care să împărăţești în toate 
veacurile? (cf. Rom. 8: 17). „Da, vei spune tu degrabă, căci de 
aceea m-am lepădat de lume și am ales să slujesc Domnului”. 
Pentru aceasta cercetează-te îndeaproape, ca nu cumva să te 
grijești iar de cele lumești și alergi după îndestularea nevoilor 
trupului, despre care ni s-a poruncit să nu le căutăm; căci, dacă se 
va adeveri dimpotrivă, minţind ai grăit zicând că crezi în viaţa 
veșnică. 

4. Căci dacă ai crezut fără îndoială în suflet că vei primi 
aceste mari și nepieritoare bunătăţi ale veacului viitor, nu ai fi 
nesocotit voia Domnului pentru aceste lucruri mici și stricăcioase. 
El S-a făgăduit să te dăruiască în toată vremea cu acele lucruri pe 
care El, pentru bunătatea Lui, le dă și fiarelor, și păsărilor, și celor 
necredincioși; pentru aceasta, dacă nu crezi Lui pentru toate 
aceste stricăcioase, cum poţi spune că crezi în cele cerești și 
veșnice? 

5. Să te mai întreb și aceasta: crezi tu că puternic este 
Hristos ca să-ți tămăduiască rănile și patimile sufletului? Fără 
îndoială că vei zice: „Cu adevărat cred, și stau în această nădejde”. 
Socotește dacă nu cumva, zicând acestea, te amăgești pe sine, ca 
unul care poate chemi pe doctori pentru tămăduirea bolilor 
trupești, punând astfel pricina bolii tale asupra Hristos, socotind în 
acest chip că El nu te poate vindeca, deși tu te-ai încredinţat pe 
sine Lui. 

6. Că ce este mai mult decât haina, după cuvântul Domnului 
(cf. Matei 6: 31-33), tot așa și sufletul decât trupul, și dacă ai fi 
crezut că rănile sufletului cele netămăduite de oameni pot fi 
tămăduite de Hristos, cu atât mai vârtos ai fi crezut că și rănile 
trupului, și pe singur El L-ai fi rugat, trecând cu vederea izvodirile 
cele doctoricești. 

7. Însă negreșit vei zice că „nici pe acelea nu le-a oprit 
Dumnezeu, Însuși făcând să răsară buruienile spre tămăduirea 
trupului”. Mă plec și eu. Dar învaţă-te pentru cine le-a răsărit pe 
acestea și cui le sunt potrivite. Căci, pentru călcarea poruncii 


căzând omul din grădina desfătării și în lumea aceasta izgonit 
trimițându-se, în patimi și în boli trupești căzând, Dumnezeu, 
pentru multa Lui bunătate, le-a lăsat pe acestea oamenilor lumii 
acesteia, [zic adică] celor ce nu pot în chip desăvârșit a se 
încredința pe eiși lui Dumnezeu; iar tu, cel ce voiești a fi desăvârșit 
și străin de lume și a te face fiu al lui Dumnezeu mai presus de 
omul cel dintâi și pătimaș, ca cel ce și mai mari făgăduinţe ai 
primit, ţi se cuvine a avea o petrecere și o cugetare nouă și o 
credință mai presus decât ceilalți oameni ai lumii. 

8. Dar dacă nu ai avut în gând o petrecere ca aceasta, ce te-a 
oprit pe tine de la nuntă, bogăţie, neguţătorii și de la folosirea 
celorlalte ale lumii? Dar pe acestea Dumnezeu le-a iconomisit ca să 
fie în jurul omului celui ce s-a făcut vinovat păcatului, precum s-a 
zis, dintru care toate acestea tu afară te făcuși, ca să te unești cu 
Dumnezeu. Deci, precum de acelea, tot așa este de cuviinţă a te 
depărta tu și de izvodirile cele doctoricești, ca cel ce te-ai 
încredinţat pe tine întreg lui Hristos, Celui ce pe toate S-a făgăduit 
a le da robilor Săi. 

9. Drept aceea, cel ce într-adevăr voiește a fi om al lui 
Hristos, care a crezut prin auz cele preaslăvite, care sunt 
moștenire a cetăţii celei cerești, desfătarea împărăției celei 
veșnice, sfințire a inimii și cea prin Sfântul Duh desăvârșită 
curăţie, dator este a încredința lui Dumnezeu și toată grija pentru 
trup; și, pe lângă acestea, sărăcia bogăţie a o socoti, iar reaua- 
pătimire, odihnă, ocara, cinste și defăimarea, slavă; că aceasta 
este cunoașterea robilor lui Hristos și a celor ce au crezut întru 
adevăr toate cuvintele Lui. 


PRICINA A CINCISPREZECEA 


În ce chip, când și ce doctorii se cuvine a folosi, și că nu se cade 
monahului să plece din mănăstire pentru tămăduirea trupească, ci, 
odată bolnăvindu-se într-însa a răbda, îndestulându-se de îngrijirea 

fraților. 


I. Din Pateric 


1. Se povestea despre Episcopul Oxirinhului, Apfi cu numele, 
că, atunci când era în pustie, multe petreceri aspre făcea, iar când 
s-a făcut Episcop, a vrut să urmeze această aspră petrecere și în 
lume, dar n-a putut, și s-a aruncat pe sine înaintea lui Dumnezeu, 
zicând: „Oare nu pentru episcopie s-a dus harul de la mine?” Și s-a 
descoperit lui: „Nu s-a dus, ci că atunci când erai în pustie, nefiind 
niciun om, te sprijinea Dumnezeu, iar aici este lumea, și oamenii te 
sprijină”. 

2. Un bătrân era din Schit și, căzând într-o boală mare, era 
slujit de fraţi; și, văzând el că fraţii se ostenesc pentru dânsul, 
zicea: „Mă duc în Egipt?5%, ca să nu slăbănogesc pe fraţi”. Și i-a zis 
lui Avva Moise: „Nu te duce, căci vei cădea în curvie”. lar el, 
scârbindu-se, a zis: „Trupul meu a murit, și tu îmi zici unele ca 
acestea?” 

3. Deci, s-a dus în Egipt și, auzind oamenii, îi aduceau lui 
multe daruri; și a venit și o fecioară ca să slujească cu credinţă 
bătrânului; iar după ceva vreme, obișnuindu-se ei unul cu altul, 
însănătoșindu-se el, a căzut cu dânsa, iar femeia a luat în pântece. 

4. lar oamenii, văzând-o pe dânsa având în pântece, o 
întrebau de unde a zămislit, iar ea a răspuns că de la bătrânul; iar 
ei nu o credeau pe dânsa. Iar bătrânul zicea către dânșii: „Eu am 
făcut aceasta; păziți-mi rogu-vă pe copilul ce se va naște”. 

5. Deci, după ce s-a născut și l-au înţărcat, venind bătrânul și 
luând copilul, s-a dus iarăși în Schit și, pândind o zi de praznic, 
după ce a pus copilul pe umărul său, a venit în biserică și a intrat 
înaintea a tot poporul ducând pe copil pe umărul lui. 

6. Și, văzându-l pe el fraţii, au plâns. Iar el a zis către dânșii: 
„Vedeţi copilul acesta? Este fiu al neascultării; deci păziţi-vă pe 
sine, fraţilor, că iată, la bătrâneţile mele făcui aceasta; rugaţi-vă, 
dar, pentru mine!” Și, ducându-se în chilia lui, a pus început de 
lucrarea sa cea de mai-nainte. 

7. Un frate a fost mușcat odată de un șarpe și a intrat într-o 
cetate ca să se tămăduiască; și l-a primit pe dânsul o femeie 


26 Voia să se ducă de fapt în Alexandria Egiptului; unde se putea 
vindeca, Schitul fiind și el în Egipt. 


cucernică și temătoare de Domnul și l-a tămăduit pe dânsul. Iar 
după ce a dobândit puţină ușurare de boală, a început Diavolul a-i 
semăna lui gânduri spurcate spre dânsa. Și, venind aceea după 
obicei ca să-i slujească lui, fratele s-a atins de mâna ei. 

8. lar ea, cunoscând războiul bătrânului, i-a zis lui: „Nu, 
Părinte. Pe Hristos ai, în Hristos te-ai îmbrăcat, îngerească schimă 
porţi. Adu-ţi aminte de scârba și de pocăinţa cu care ai a te pocăi 
mai pe urmă șezând în chilie; adu-ţi aminte de suspinele și 
lacrimile cu care vei lăcrima îndelung și de cealaltă rea-pătimire 
pe care o vei pătimi pentru scurta și putreda dulceaţă”. 

9. Iar el, acestea auzind de la acea curată femeie, s-a rușinat, 
neputând nici în faţa ei a se uita; și voia să fugă de acolo, iar aceea 
iarăși l-a oprit pe dânsul cu milostivirea lui Hristos și i-a zis: „Să 
nu te rușinezi și să fugi, că nu te-ai tămăduit desăvârșit; iar acele 
gânduri nu erau ale sufletului tău cel curat, ci erau vârâri ale 
pizmăreţului Diavol”. Și așa, plecându-l pe dânsul să mai rămână, 
după ce l-a tămăduit, i-a dat drumul cu pace și cu merinde. 


II. A Părintelui [Pavel Everghetinosul] 


Vezi cum și acest frate, pentru lipsa nădejdii în Dumnezeu și 
împuţinare, a mers fără sfială în cetate pentru tămăduirea 
suferinței celei trupești? Cum, părăsindu-se de har, a fost luat în 
stăpânirea vrăjmașului? Și negreșit și acesta, de ar fi avut plecată 
pe acea minunată femeie, în curvie ar fi căzut; dar monahul a fost 
întărit de dânsa spre a nu cădea desăvârșit, de care lucru și noi 
temându-ne, să ne păzim. 


III. A lui Diadoh 


1. Nimic nu ne oprește a chema doctori în vremea bolilor; iar 
fiindcă meșteșugul doctoricesc era să se dobândească cândva prin 
iscus omenesc, pentru aceasta și buruienile au fost de mai-nainte. 
Însă nu întru doctori trebuie să avem nădejdea tămăduirii, ci întru 
adevăratul nostru Mântuitor și Tămăduitor - Hristos. 

2. lar acestea le zic celui ce îndreaptă în obște sau în cetăţi 
scopul înfrânării, căci, datorită locului [condiţiilor] în care petrec, 
nu pot avea prin dragoste necontenită lucrarea credinţei. Incă și 
altfel: anume pentru a nu cădea ei în slava-deșartă și în ispita 
Diavolului, prin care unii înaintea multora se făgăduiesc, zicând că 
nu au trebuinţă de doctori. 

3. Iar dacă cineva viaţă singuratică în locuri mai pustii 
îndreaptă între doi sau trei fraţi de același nărav [chip al vieţuirii], 
la singur Domnul nostru, Cel ce tămăduiește nouă toată boala și 


toată neputința (Matei 4: 23), pe sine să se aducă prin credinţă, 
măcar în orice suferință vor cădea, căci, după Domnul, în 
pustietate are destulă mângâiere. 

4. Drept aceea, unul ca acesta nu va fi lipsit niciodată de 
lucrarea credinţei, mai vârtos că nici nu va afla de unde să-și arate 
fapta bună cea din răbdare, având pustietatea drept bună perdea; 
că pentru aceasta și Domnul face a locui în casă pe cei ce sunt 
într-un fel (Psalm 67: 7). 


IV. A Sfântului Varsanufie 


1. Un frate a întrebat pe stareţul zicând: „De vreme ce la 
slujba bolniţei ai socotit să fiu, spune-mi, Părinte, să citesc cărți 
doctoricești și să dobândesc iscusinţă din ele sau mai vârtos să fiu 
fără de grijă despre unele ca acestea și să fug de dânsele ca de 
unele ce risipesc mintea, ca nu cumva să nu mă mai trezvesc și să- 
mi pricinuiesc slavă deșartă? Să mă îndestulez oare cu 
cunoștințele pe care le am, folosind untdelemnul, cataplasmele și 
ungerile, și, simplu zicând, folosind meșteșuguri ca acestea pe 
care îndeobște le urmează cei mai mulţi din cei ce nu citesc cărţi?” 

2. Răspuns-a bătrânul: „De vreme ce nu am ajuns la 
desăvârșire, ca desăvârșit să ne izbăvim de patimile robiei, ne este 
mai de folos să nu ne îndeletnicim cu cele doctoricești, ci cu 
patimile [pentru izbăvirea de ele]?%, ci întru Dumnezeu, Cel ce 
omoară și face viu, întru Cel ce a zis: Bate-voi, și Eu voi vindeca 
(Deut. 32: 39). Deci, cinstindu-le pe acestea sau și întrebând pe 
cineva pentru ele, să nu uiţi că fără Dumnezeu nu se face nimănui 
tămăduire. Deci cel ce se folosește de ele, dator este ca în numele 
lui Dumnezeu să se folosească, și El îi va ajuta lui. Meșteșugul 
doctoricesc nu oprește pe nimeni a fi pravoslavnic [drept-slăvitor], 
dar să-l ai pe acesta precum și fraţii au rucodelia lor. Cu frica lui 
Dumnezeu fă ceea ce faci și păzește-ţi meșteșugul”. 

3. Zis-a fratele: „Altădată mi-ai zis că și întru aceasta își poate 
tăia cineva voia sa: întru a nu se prici vreodată a-și impune voia sa 
sau cuvântul său. Așadar, Părinte, dacă eu aduc un lucru folositor 
la bolnav, iar acela îl vatămă? Într-o pricină ca aceasta eu mă 
necăjesc, ca unul ce mi-am făcut voia mea. Și iarăși, văd că toată 
ziua sunt întru risipire și, să zic pe scurt, abia dacă pot să-mi mai 


266 în Filocalie (Vol. XI, la întrebarea 327) avem mai liber: „Ne e de 
ajutor mai degrabă să ne folosim de scrierile de medicină decât să ne 
lăsăm în seama patimilor”. La care cuvânt avem o scolie (nota 480): „Căci 
dacă ne-am încrede în priceperea noastră, am face-o cu mândrie și am 
greși”. Iar în trad. neogr.: „Ne e mai de folos să nu cugetăm la chestiunile 
doctoricești mai mult decât asupra patimilor”. 


aduc aminte de Dumnezeu; deci, spune-mi, ce să fac? Că cred că 
aici2% îmi este mântuirea”. 

4. Răspuns-a bătrânul: „De socotești că lucrul acesta ajută 
celui bolnav, și pentru aceasta pui și cuvântul tău, și se întâmplă 
ca dintru aceasta el să se vatăme, Dumnezeu, luând aminte la 
inima ta, nu te osândește, că știe că, vrând a-l folosi, l-ai vătămat 
[fără de voie]. Iar dacă vreunul iscusit va zice ţie ce să faci, iar tu, 
trecând cu vederea a-l asculta pe dânsul, vei face ceea ce ţi se 
pare ţie, aceasta este mândrie și voie proprie. 

5. lar pentru risipire ascultă acestea: mulți aud mereu despre 
o cetate, și se întâmplă lor ca să intre într-însa fără a cunoaște că 
este aceea despre care au auzit. Frate, tu toată ziua ești întru 
pomenirea lui Dumnezeu, și nu cunoști?26 Căci a avea poruncă și a 
te îndeletnici a o păzi pe dânsa este și dovadă de supunere și de 
pomenire a lui Dumnezeu. 

6. Şi bine ţi-a zis ţie fratele Ioan: «Scoate întâi frunzele, adică 
lucrurile patimilor, și, cu vrerea lui Dumnezeu, vei scoate și 
roadele, adică înseși patimile?*%». Deci, dacă nu știi ce-ţi este de 


267 În aducerea-aminte de Dumnezeu, în pomenirea Lui. 

2% Pilda cetăţii o găsim și la Pricina VIII, 2 din Vol. II (vezi și nota, în 
care e așezată și o frumoasă scolie din Filocalie la răspunsul de faţă), 
unde se citează din același răspuns al bătrânului, însă în chip diferit, 
alegându-se mai mult acele ziceri legate de tema cu pricina. 

26 Interesant este cum roadele sunt asemănate cu patimile. Patimile 
pot fi înţelese ca fiind părţile sau puterile sufletului (raţiunea, iuțimea sau 
mânia și pofta sau dorirea) în ipostaza de slujitoare ale celor contrare, 
adică ale cugetărilor celor strâmbe ale minţii, care, din lenevie, mândrie 
și îndemnul vrăjmașului se fac născătoare ale celorlalte (de care 
Everghetinosul pomenește din plin); acestea ce sunt născute din cele trei 
sunt singurele ce pot fi dezrădăcinate. O patimă nu poate fi propriu-zis 
dezrădăcinată: mânia, pofta, iuţimea, diferitele afecte și nevoi sunt lăsate 
de Dumnezeu pentru osebite foloase (împotriva păcatului, pentru sporire 
spre Dumnezeu, ajutorarea altora, lupta împotriva răului și multe altele). 
Avva Isaia făcea undeva deosebire între patimile firești (dând ca exemplu 
mânia) și cele nefirești, contra firii, precum minciuna, excesele 
alimentare, curvia, răutatea arătată prin ură, ucidere, furt etc., care deci 
pot fi socotite păcate. Aceste patimi nefirești sunt de fapt patimile firești 
abătute de la lucrarea lor cea după fire, adică după sensul sau raţiunea 
dumnezeiască sădită în fire. Căci săvârșirea răului, ca îndepărtare de 
Dumnezeu, este una cu abaterea lucrării puterilor firii de la scopul lor, 
sau mișcarea nesocotită a puterilor firești (ale sufletului) spre altceva 
decât scopul lor, în urma unei judecăţi greșite (cf. Filocalia, Vol. III, 
Sfântul Maxim Mărturisitorul, Răspunsuri către Talasie, Definiţia răului). 
Patimile sunt văzute aici ca roade în sensul de punere în lucrare a 
judecăților greșite de care s-a zis, care rodesc prin lucrurile sau pricinile 
patimilor de care zice Avva Varsanufie, înțelese prin metafora frunzelor. 


folos, urmează celor ce știu, și aceasta este smerenie, și prin ea 
afli harul lui Dumnezeu; deci, precum ai zis, «că aici îmi este 
mântuirea», bine ai zis aceasta, că n-a fost fără de Dumnezeu 
venirea ta, ci Dumnezeu te-a păzit. 

7. Imputernicește-te în Domnul, că nu mică dobândă câştigi 
din «risipirea» de care zici”. 


V. A Sfântului Efrem 


1. Nu te lenevi față de cel bolnav, că scris este: Cel ce-și 
astupă urechile sale a nu auzi pe bolnav, și el va striga și nu va 
avea cine să-l asculte (Pilde 21: 13). 

2. De pătimește fratele tău, ostenește-te împreună cu dânsul, 
ca să te învrednicești a auzi de la Domnul în Ziua aceea: Dacă 
unuia din acești frati ai Mei prea mici ați făcut, Mie ati făcut 
(Matei 25. 40). 

3. Cel ce nu se îngrijește de bolnav, întărâtă pe Cel ce-l 
pedepsește pe dânsul; iar cel ce se bucură întru căderea fratelui 
lui va cădea cu cădere vestită. 

4. lubitule, dacă ești iscusit la știința doctoricească, fii treaz, 
ca nu cumva, vrând a tămădui pe alţii, pe sine pătimaș să te arăţi, 
precum zice Apostolul: Ca lucrul vostru cel bun să nu se hulească 
(Rom. 14: 16). 


Deci așa numitele patimi din afara firii sau nefirești sunt aceleași patimi 
firești în ipostaza de abatere de la scopul lor, care trebuie numai 
„netezite”, cum zic Părinţii, sau temperate, aduse la cumpătare spre 
folosul firii menite îndumnezeirii, iar așa-numita dezrădăcinare a 
patimilor se referă mai mult la cele născute din cele trei de care am zis. 
Cele zise de Avva Varsanufie par o tâlcuire la Psalmul 1: 3, unde omul e 
asemănat cu pomul răsădit lângă izvoarele apelor, care-și lucrează 
mântuirea prin frunze - ca tot atâtea cugetări drepte ale minţii - și prin 
apă și soare - ca chipuri ale lucrării harului. Mintea unui om ca acesta nu 
se pleacă sau nu râvnește peste măsură nici la soare, nici la apă, ca nu 
cumva printr-o râvnă nechibzuită sau prin lenevie și mândrie să se 
pârjolească sau să se înece prin păcat de pedeapsa Proniei. Roadele 
minţii cei drept-cugetătoare sunt virtuțile, faptele bune cele după fire, iar 
roadele minţii ce cugetă strâmb sunt răutăţile cele împotriva firii. 


PRICINA A ȘAISPREZECEA 


Că nu se cuvine ca monahul, fără de mare nevoie, a se scălda sau a 
se dezgoli. 


I. Din viaţa Sfântului Antonie 


1. Marele Antonie, de-a pururea cu nevoinţă multă și întinsă 
îndeletnicindu-se - că întotdeauna postea, iar îmbrăcămintea pe 
dinăuntru o avea de păr, iar pe dinafară de piele, pe care ași 
purtat-o până la sfârșit -, nici trupul a-l scălda pentru tină nu 
suferea vreodată, nici picioarele a le spăla și nici măcar simplu a le 
băga în apă nu voia, fără de mare nevoie; și nici dezgolindu-se nu l- 
a văzut cineva vreodată pe dânsul în toată viaţa sa, de când s-a 
făcut monah, nici trupul său nu l-a văzut cineva vreodată gol. 

2. Odată, șezând în munte, uitându-se în sus a văzut pe 
oarecine ridicându-se în văzduh și multă bucurie făcându-se 
pentru toți?7%; și, minunându-se și fericindu-l pe unul ca acela și 
vrând a afla cine este acela, a auzit un glas zicând: „Acesta este 
sufletul lui Ammun, monahul cel din Nitria (acesta fusese pustnic 
până la bătrâneţe)”. 

3. Și se zice că multe semne se făceau printr-însul, printre 
care și acesta. Odinioară, trebuință făcându-se ca să treacă el râul 
Licos, pentru că era vremea când apele se revărsau [fluxului], l-a 
rugat pe Theodor care era împreună cu dânsul să se îndepărteze 
de dânsul, ca să nu-și vadă unul altuia goliciunea atunci când vor 
înota; apoi, ducându-se Theodor, acum se rușina a se vedea chiar 
și pe sine gol; deci, cum se rușina el și se îngrijea, de năprasnă 
răpindu-se, a fost dus de acea parte. 


II. Din povestirea Sfinţilor Părinţi celor uciși în Sinai și 
în Raith 


1. După ce barbarii au ucis pe mulţi dintre sfinţi, străbătând 
pustia, au aflat un loc cu verdeață și cu mulţi copaci împodobit, 
spre care îndată degrabă au alergat. 

2. Şi, apropiindu-se ei, au nimerit la o căscioară unde locuia 
un tânăr, a cărui mărime de suflet și bărbăţie și înșiși barbarilor s- 
a socotit vrednică de mirare: căci el n-a suferit să le arate nicio 
mănăstire ascunsă de ochii lor ca să scape de moarte (căci aceasta 
[scăparea] îi era făgăduită lui de barbari), nici a ieșit din căscioară, 
nici a dezbrăca haina nu s-a învoit, zicând: „A spune despre cineva 
care se ascunde, vânzare este, iar a asculta de orice voi fi silit să 


27 Trad. neogr. adaugă „Sfinţii Îngeri”. 


fac, este nebărbăţie și moliciune a sufletului. Că celor ce se 
nevoiesc, zicea, mărime de suflet le trebuie, și nu se cuvine a se 
pleca fricii sau îngrozirilor, chiar de ar aduce vreo mare primejdie; 
căci, dacă ne dăm unui obicei ca acesta, el ni se face drum spre 
căderi [tot] mai mari, iar spaima?”!, odată ce s-a deprins a pune 
stăpânire, poruncește a trece cu vederea și mari bunătăţi, încă mai 
pe urmă a vinde și blagocestia, adică atunci când frica de cele 
cumplite va afla socoteala împresurată prin spaimă. 

3. lar dacă acum, zice, voi scoate din socoteală de-sine- 
stăpânirea, cum oare, temându-mă de moarte năprasnică, nu mă 
voi pleca mai lesne a merge către păgânătate - mai vârtos de 
chinuri și de tescuiri îngrozindu-mă - așa obișnuindu-mă mai 
vârtos a cinsti nedurerea decât folosul? 

4. Drept aceea, nu mai căutaţi acum a dobândi cele ce 
nădăjduiţi și așa nu pregetaţi a face cele ce voiţi. Că niciun loc din 
cele în care locuiesc iubitorii de Dumnezeu, măcar că le știu, nu vă 
voi arăta. Şi din ușă poruncind voi, eu nu voi ieși, nici haina nu o 
voi dezbrăca, ca nu cumva, încă întru simtire fiind și stăpân pe 
voire, să mă vadă cineva gol și să-mi vadă trupul pe care nici ochii 
mei nu l-a văzut până acum. lar după ce voi muri și fără simţiri voi 
fi, să facă fiecare ce voiește cu mine; căci astfel prihănirea va fi a 
cruzimii celor ce lucrează fărădelegea, și nu a socotelii celui ce 
pătimește?”2. 

5. Deci înăuntru voi muri, îmbrăcat, precum m-am hotărât, și 
nu voi face ceva în afara socotelii vânzându-mă pe mine ca pe un 
rob; voi fi ucis în stadia în care m-am nevoit și mormânt îmi va fi 
mie această căscioară, care, sudorile faptei bune mai-nainte 
primindu-le, acum va primi sângele vitejiei. 

6. Nesuferind pierzătorii îndrăzneala vitejiei sufletului lui, 
prea iute s-au repezit asupra lui, încât l-au tăiat făcându-i atâtea 
răni câte încăpea trupul. Că fiecare, vrând să-și astâmpere mânia 
sa, nu socotea izbândă din destul săbiile celor ce au apucat mai- 
nainte, de nu și însuși cu a sa mână străpungând cu sabia, așa 
putea să-și mângâie mânia. 

Cei mai mulţi dintre ei l-au străpuns pe când el era deja mort, 
și așa s-au depărtat, turbându-se mânie că nu le-a ajuns lor 
trupșorul spre mai multă chinuire. 


III. Din viaţa Sfântului Ioanichie cel Mare 


1.La minunatul Ioanichie mers-a odinioară Eustratie, 

egumenul mănăstirii Avgara, împreună cu alți oarecare și, întru 
vorbire zăbovindu-se ei, un bărbat oarecare, Ilie cu numele, ce 
pustnicea în vecinătate împreună cu Sfântul, pe însuși Marele și pe 
cei ce au venit cu Eustratie îi ospăta. 

2. Prihănind deșertăciunea vieţii și prin cuvinte [argumente] 
vădind nestatornicia ei și netemeinicia ei, dumnezeiescul Ioanichie 
îi îndemna de obște pe aceia să se depărteze de cetăţi și de sate, 
zicând că mai vârtos lui Ilie i se cuvine a face aceasta decât 
celorlalţi. Iar el a zis: „Fii încredințat de aceasta, Părinte Ioanichie, 
că multă adeverire de aceasta ne dă pustietatea și singurătatea din 
anii cei mulţi ce au trecut”. 

3. La două zile după ce sfântul a zis acestea, același monah, 
Ilie, apropiindu-se dânsul, a cerut blagoslovenie pentru boala ce se 
încuibase într-însul ca să se ducă la unul din satele ce izvorau ape 
fierbinţi. Deși Sfântul n-a voit, acela stăruia cu cererea; însă mai 
pe urmă, plecându-se sfântul la neputinţa fratelui, l-a slobozit să 
plece. 

4. Apropiindu-se de acele locuri, Ilie abia dacă s-a putut 
apropia de fața apelor celor fierbinţi, de unde a și leșinat; însă a 
fost ridicat de unii ce au trecut din întâmplare pe acolo, care l-au 
culcat într-una din chiliile de lângă munte. Pe la miezul nopţii însă 
s-a depărtat de loc, atât multumind pentru ostenelile nevoinţelor 
celor dinainte, încât, pentru pomenirea acestora, s-a căit amar 
pentru acest mai de pe urmă gând, de unde a și simţit puţină 
oarece tămăduire a trupului. 


IV. A Sfântului Efrem 


1. Nu se cuvine călugărului a-și spăla trupul sau picioarele cu 
împătimire, precum cei iubitori de dulceţi; că, precum aceia prin 
grijirea trupului și a hainelor vânează dulceţile, tot așa și 
nevoitorul blagocestiei, prin cele potrivite, se oștește împotrivindu- 
se celor potrivnici?”%5. 


V. A lui Avva Isaia 


1. De vei merge la vreun frate și vei osteni pe drum, și vei voi 
cu puţin untdelemn a te unge pentru osteneala căii, unge numai 
picioarele tale, sfiindu-te a le descoperi pe ele, iar trupul tău să nu- 
l ungi, afară de nevoie sau de boală. 

2. lar șezând tu în chilie, de va veni frate străin la tine, 
asemenea fă-i și lui, ungându-i picioarele lui, și zi lui: „Fă dragoste 


2733 Trad. neogr. adaugă „adică prin nesocotirea trupului și a 
împodobirii acestuia”. 


și ia puţin untdelemn și unge-te cu el”. 
Și de nu va voi să ia, pentru odihnă, nu-l osteni pe dânsul; iar 
de este bătrân lucrător?'4, silește-l până se va unge peste tot. 


VI. A Sfântului Diadoh 


1. Nimeni n-ar putea zice că a merge la feredeu?%* este lucru 
păcătos sau fără socoteală; însă a se înfrâna cineva depărtându-se 
de feredeu și vitejesc lucru zic că este și cu totul înțelept. Căci, 
dacă ne oprim de la baie, acea moleșeală îndulcitoare nu ne 
moleșește nici trupul, nici întru pomenirea neslăvitei goliciuni a lui 
Adam nu ne poate aduce, ca astfel și de frunzele aceluia să ne 
îngrijim spre a ne acoperi a doua oară pricina rușinii. Mai vârtos, 
ca cei ce cu puțin mai-nainte am sărit din pierzarea vieţii, datori 
suntem prin curățenie să ne cinstim trupul nostru cu frumuseţea 
fecioriei. 


VII. Din Pateric 


1. Povestitu-ne-a nouă Avva Paladie acestea: „Odinioară, 
zicea, intrând în Alexandria împreună cu Avva Daniil pentru o 
trebuință, ne-am întâlnit cu un tânăr ieșind dintr-o baie unde se 
spălase. Și, văzându-l bătrânul, a oftat și mi-a zis: «Vezi pe acest 
frate? Numele lui Dumnezeu se va huli din pricina lui. Dar să 
mergem după dânsul ca să vedem unde petrece». 

2. Și, urmându-i, am intrat după dânsul; și, luându-l pe dânsul 
bătrânul deosebi, i-a zis: «Frate, tânăr fiind tu și sănătos, nu ţi se 
cade a te îmbăia. Căci crede-mă, fiule, că pe mulţi smintești, nu 
numai pe mireni, ci și pe călugări». Răspuns-a acela bătrânului: 
«Dacă încă aș plăcea oamenilor, nu aș fi robul lui Hristos (Gal. 1: 
10). Dar și scris este: Nu judecați, și nu vă veți judeca (Luca 6: 
37)». Atunci i-a făcut lui bătrânul metanie zicând: «lartă-mă, 
pentru Domnul, căci ca un om am greșit». lar după ce am ieșit de 
acolo, i-am zis starețului: «Nu cumva fratele e bolnav, și pentru 
aceasta se îmbăiază, și astfel nu se poate socoti sub osândă?» 

3. Iar stareţul, oftând și lăcrimând, a zis: «Să te încredințeze 
pe tine adevărul, frate, căci am văzut mai mult de cincizeci de 
draci înconjurându-l pe dânsul și turnând peste el noroi puturos, și 
o arăpoaică șezând pe umărul lui și sărutându-l, și altă arăpoaică 
înaintea lui batjocorindu-l și învăţându-l cele nerușinate, și dracii 
împrejur urmându-i și bucurându-se de dânsul; iar pe sfântul înger 
nu l-am văzut nici aproape, nici departe de dânsul. Drept aceea, de 

aici socotesc că este plin de toată scârnava lucrare. 

4. Iar cea zisă o mărturisesc și hainele lui, care sunt de piele, 
moi și netede, încă și petrecerea lui e fără de rușine în mijlocul 
cetăţii acesteia, întru care și cei ce au îmbătrânit în nevoință 
intrând pentru oarecare trebuinţe de nevoie, îndată se grăbesc să 
iasă, ca să nu pătimească vreo vătămare sufletească. 

5. Incă și într-alt fel: de n-ar fi fost acesta iubitor de sine, și 
iubitor de dulceţi, și iubitor de curvie, nu s-ar fi dezgolit pe sine 
fără de rușine în feredeu, nici i-ar fi văzut pe ceilalți goi, precum 
au hotărât Sfinţii Părinţii noștri Antonie, Pahomie, Ammun și 
Serapion și ceilalţi Purtători de Dumnezeu Părinţi, anume ca 
nimeni dintre călugări fără de mare nevoie sau boală să se 
dezgolească. Că și ei, vrând a trece râuri pentru o oarecare 
trebuință de nevoie, nefiind luntre și a se dezgoli nesuferind, 
pentru că se rușinau de sfântul înger care urma lor și de soarele ce 
lumina, măcar că de oameni nu se vedeau, rugau pe Dumnezeu și 
treceau pe sub cer, lubitorul de oameni și Atotputernicul 
Dumnezeu deodată primind cererea lor cea dreaptă și plină de 
cucernicie, cu preaslăvire plinind-o și cu lucrul săvârșind-o». 
Acestea zicându-le mie, bătrânul a tăcut. 

6. După ce ne-am întors noi în Schit, n-au trecut multe zile și 
au venit niște fraţi din Alexandria, care au povestit că fratele 
cutare, care era preot (căci fusese hirotonit) vieţuind în biserica 
Sfântului Isidor, acela, după ce cu puţin mai-nainte venise din 
Constantinopol (acesta adică era fratele despre care vorbise 
bătrânul), s-a aflat că curvise cu femeia Selenariului26, dar, 
prinzându-se de slugile aceluia și de vecini, i-au tăiat amândouă 
boașele împreună cu mădularul [scârbavnic al] trupului, iar după 
tăiere, trăind încă trei zile, s-a săvârșit, făcându-se rușine și ocară 
tuturor monahilor. 

7. lar eu, auzind aceasta, sculându-mă, m-am dus la Avva 
Daniil și i-am povestit lui întâmplările; și, auzind bătrânul, a 
lăcrimat și a zis: «Pedeapsă celui mândru e căderea». Şi a 
însemnat bătrânul că, de nu ar fi bolit acela cu mândria și ar fi 
primit sfătuirea lui, nu ar fi pătimit una ca aceasta. Din căderea 
aceluia să se pedepsească [să ia pildă de învăţătură] și ceilalţi 
mândri și să se înveţe a se abate de la o prăpastie ca aceea”. 


VIII. A Sfântului Efrem 


1. Spune-mi, iubite frate, pentru ce speli obrazul tău cu apă? 
Negreșit ca să placi aproapelui tău; iar din aceasta arătat este că 

n-ai scuipat [disprețuit] patimile trupului tău, ci încă ești robit 
întru dânsele. 

2. Deci, de voiești a spăla faţa ta, spal-o cu lacrimi și o scaldă 
cu plânsul, ca să strălucească cu slavă înaintea lui Dumnezeu și a 
Sfinţilor îngeri; că, spălând faţa cu lacrimi, este frumuseţe 
neveștejită. 

3. Dar, cu toate acestea, îmi vei zice că te rușinezi de 
întinarea feţei tale; dar să știi că tina picioarelor și a feţei tale, 
unită cu o inimă curată, mai mult decât soarele va străluci între 
Dumnezeu și între Sfintele Puteri. 


PRICINA A ȘAPTESPREZECEA 


Că la Dumnezeu nu este ceva nehotărât, ci toate cele ce se fac, și 
înseși morţile cele de năprasnă, cu precunoștința lui Dumnezeu 
sunt hotărâte [rânduite]. 


I. A lui Grigorie Dialogul 


1. Un bărbat cucernic, Anastasie cu numele, era egumen al 
unei mănăstiri ce se chema Ipocrimnon2”, pentru că era așezată 
sub o râpă; și era zăcând deasupra acestei mănăstiri o piatră 
foarte mare. 

2. Într-o noapte, din înălţimea acelei pietre se făcu un glas 
mare, care zicea: „Anastasie, vino!” Apoi, glasul chemă, pe rând, 
alți opt fraţi. lar acest glas a fost auzit de tot soborul. Și au 
cunoscut toţi cei chemaţi că li se apropiase moartea. 

3. Întâi, după puţin, a adormit dreptul Anastasie, apoi, pe 
rând, s-au dus către Domnul și ceilalți, precum le poruncise glasul. 
Deosebi de acestea, s-a întâmplat atunci un alt lucru minunat: că, 
în vreme ce cinstitul Anastasie se muta la Domnul, în mănăstire 
era un frate care nu voia să trăiască fără de dânsul. 

4. Deci, la picioarele lui tăvălindu-se, îl ruga pe dânsul cu 
lacrimi zicând: „Pe Cel către Care te-ai dus, să nu mă lași a face în 
lumea aceasta șapte zile fără de tine”. Şi, mai-nainte până ce să se 
sfârșească săptămâna, a adormit și el, care nu era chemat alături 
de ceilalți. Așadar arătat este că mutarea acestuia de aici singură 
rugăciunea sfântului a lucrat-o. 

Petru 

5. Dintru acestea ne învăţăm că cei desăvârșiţi de la Domnul 
pot fi auziți de multe ori și întru cele ce nu sunt hotărâte de mai- 
nainte”. 

Grigorie 

6. Cu toate acestea, nu putem socoti nicidecum că se pot auzi 
întru cele ce nu sunt înainte-hotărâte; însă cele ce, rugându-se 
sfinții, le dobândesc sau fac, iată, mai-nainte hotărâte sunt, ca prin 
rugăciunea lor să le câștige pe acestea; și însăși moștenirea 
Împărăției celei veșnice de la Atotputernicul Dumnezeu întru cei 
aleși este înainte-hotărâtă, ca întru bunăvoința aceasta a lui 
Dumnezeu cu osteneli și prin rugăciune să o dobândim?%. 

Petru 

7. Arată-mi însă mai limpede dacă rugăciunea poate oarecum 
împreună-lucra cu înainte-hotărârea. 

Grigorie 

8. Aceasta, Petre, o poţi cunoaște și din istoria lui Avraam; că, 
precum știi, lui Avraam i-a zis Dumnezeu: Intru Isaac se va numi 
sămânța ta (Fac. 21: 12). Şi iarăși: Părinte al multor neamuri te-am 
pus tine (Fac. 17: 5). Și iarăși: Te voi blagoslovi și voi înmulți 
sămânța ta ca stelele cerului (Fac. 22: 17). Deci Dumnezeu a 
binevoit a înmulţi sămânţa lui Avraam prin Isaac. 

9. Deci, dacă întru Isaac era hotărât a se înmulţi sămânţa lui 
Avraam, pentru ce a avut Isaac soție străină? Că scris este: Că 
Isaac a rugat pe Domnul pentru soția sa, și El a dat zămislire 
Rebeccăi (Fac. 25: 21). E limpede deci de aici că înainte-hotărârea 
prin rugăciune se împlinește, prin care, auzit fiind Isaac, a făcut 
fiu, întru care era Dumnezeu hotărând a înmulţi sămânţa lui 
Avraam. 

Petru 

Nimic n-a rămas în îndoială la întrebarea aceasta, ci am avut 
luminat dezlegarea nedumeririi. 


Petru de mai-nainte. El arată că, paradoxal, chiar și acolo unde cineva, 
după omenească-cuviință zicând, schimbă prin cererea sa cele hotărâte 
de Dumnezeu, precum Ninivitenii prorocia lui Iona, făcând pe Dumnezeu 
să lucreze altfel sau să schimbe cele hotărâte, chiar și aici Dumnezeu 
preștie toate acestea și lucrează ca atare, hotărând cele de cuviinţă. 


PRICINA A OPISPREZECEA 


Despre răbdarea în boli și folosul cel dintr-insele, și cum unora din 
cei îmbunătățiţi li se aduc de la Dumnezeu pedepse iconomicești 
spre desăvârșita curățenie. 


I. A Sfântului Grigorie Dialogul 


1. Un Preacucernic Părinte pe nume Spes, în locul ce se 
numește  Cample, a zidit osebite mănăstiri; pe acesta, 
Preaputernicul și Milostivul Dumnezeu aici pedepsindu-l, din 
veșnicele munci l-a izbăvit; căci pentru iconomia Lui cea prea 
mare a arătat și îngrozirea și milostivirea?%: că, pe cât de mult pe 
dânsul bătându-l îl iubea (cf. Pilde 3: 12; Evr. 12: 6), mai pe urmă 
desăvârșit l-a arătat, tămăduindu-l pe dânsul. 

2. Căci ochii lui, până la patruzeci de ani cu petrecerea 
întunericului i-a orbit, nici puţintică vedere lăsându-i lui; iar pe 
această bătaie nimeni nu o poate suferi, de nu însuși Milostivul 
Părinte, Cel ce dă chinuire, nu va dărui și răbdare; că, pentru 
nerăbdare, la unii pedeapsa aceasta adaugă păcat, și nu folos. 
Pentru aceasta, știind Dumnezeu neputința noastră, cu bătăile Lui 
amestecă și răbdarea, ca, și pedepsind pe aleșii Săi, fii drepţi să-i 
arate, apoi și cu dreptate spre dânșii să Se milostivească2!. 


2% Lit. împreună-pătimirea (ovun&Oea). 

51 onàáygnıoðń = lit. să se apropie afectiv, iubitor de cele dinlăuntru 
ale noastre. Așadar, bătăile pedepsitoare sau pedagogice, ca lucrări ale 
iconomiei lui Dumnezeu, ce iau forma „îngrozirilor”, cum zice mai sus, 
săvârșite nu din mânie - cum cu omenească-cuviinţă le-am putea noi 
înțelege -, pricinuiesc răbdare în sufletul nevoitorului, iar prin această 
lucrare a îndreptării - cum pare a fi numită mai jos - Dumnezeu Își face 
Sieși fii drepţi prin apropierea Sa iubitoare, sau milostivire a Sa 
(onàayyníoðnp, precum înțelegeau cei vechi acest termen). Am văzut mai 
sus că Îngrozirea e amestecată cu milostivirea sau împreună- pătimirea. 
Prin aceasta se arată că Dumnezeu e neîncetat prezent în suferințele 
robilor Săi; El nu le sloboade pe acestea, sau nu ne lasă pradă lor decât 
din iconomie, adică pentru vindecare de păcate și patimi și aflarea 
mântuirii. Ca frate al nostru Care prin întrupare S-a făcut și om, El 
pătimește cu noi în toate suferințele noastre pentru a dobândi răbdare 
(vezi și Rom. 5: 3-5). El nu este precum judecătorii și dregătorii lumii 
acesteia, care pedepsesc sau fac bine în vârtutea unor legi sau din 
interese uneori meschine sau din alte pricini; aceștia prea puţin sau deloc 
pătimesc și îi iubesc pe cei pe care îi conduc sau cu care intră în 
legătură; El însă vine în apropierea noastră ca un Doctor gata fără 
încetare a ne ajuta și vindeca dacă și noi dorim aceasta, nu dintr-un 
interes oarecare - căci, ca Dumnezeu desăvârșit, nu are nevoie de ceva 
de la noi -, ci din iubirea Sa, ca Unul Care, ca Făcător, nu poate să nu Se 


3. Pentru aceea și pe acest Preacucernic bărbat, deși cu 
întunericul acesta din afară l-a înnegrit, cu lumina cea dinăuntru 
însă niciodată nu l-a părăsit, care, atunci când cu bătaia 
[pedeapsa] trupului se învifora, avea prin acoperirea Duhului 
mângâiere inimii; iar pentru că anul al patruzecilea isprăvise cu 
orbirea, și Domnul i-a redat lui lumina, Același i-a făcut pomenire 
de apropierea morții sale, poruncindu-i să propovăduiască 
cuvântul vieţii (cf. I Ioan 1: 1) în mănăstirile cele zidite de dânsul, 
ca unul care, iată, luând acum a doua oară lumina trupului, pe cea 
a inimii să o deschidă. 

4. lar el, de porunca Celui ce a poruncit ascultând, obștile 
fraţilor le înconjura și poruncile vieţii, pe care lucrând le învățase, 
înaintea acelora le-a pus [spre învăţătură]; iar după cincisprezece 
zile, întorcându-se de la propovăduire în mănăstirea sa, chemând 
pe fraţi în biserică și stând în mijlocul lor, s-a împărtășit de 
Stăpânescul Trup și Sânge, cu care a săvârșit și cântările cele 
tainice ale psalmilor; și încă cântând ei, iar el la rugăciune 
petrecând, și-a dat sufletul său. 

5. Şi toţi fraţii cei ce erau de faţă au văzut ieșind din gura lui 
un porumbel; și, acoperământul bisericii deschizându-se, fraţii au 
văzut cum s-a suit la cer; iar printr-o închipuire ca aceasta a 
porumbelului le-a arătat lor Atotputernicul Dumnezeu în ce 
simplitate? a inimii a slujit lui Dumnezeu bărbatul acesta. 


II. A lui Diadoh 


1. Atunci când pentru bolile cele trupești ce ni se întâmplă 
nouă foarte ne îngreuiem, se cuvine a ști că sufletul este încă robit 
cu patimile trupului; pentru aceea, poftind el bunătăţile cele 
materialnice, nu numai că nu voiește a se despărți de cele bune ale 
vieţii, ba chiar și mare neajuns socotește ca, din pricina bolii, să nu 
se poată folosi de cele dulci ale vieții. 

2. lar dacă cu mulțumită primește mâhniciunile cele din boli, 
de aici se cunoaște că nu este departe de hotarele nepătimirii; 
drept aceea și moartea cu bucurie o așteaptă, ca pe una care mai 
vârtos este pricinuitoare a vieţii celei adevărate. 

În ce chip ceara, dacă nu se moaie sau nu se încălzește multă 
vreme, nu poate primi pecetea cea pusă pe ea, tot așa și omul, 
dacă prin dureri și boli nu se va lămuri, nu va putea primi pecetea 
virtuţii lui Dumnezeu. 

3. Pentru aceea și Domnul zice dumnezeiescului Pavel: 
Ajunge tie harul Meu, că puterea Mea întru neputințe se 


îngrijească de lucrul mâinilor Sale. 
252 Gxepa6Tnc = desăvârșire, nevătămare, nevinovăție, curăţie. 


săvârșește, iar apoi însuși Pavel se fălește zicând: deci prea cu 
dulceaţă mă voi lăuda întru neputințele mele, ca să umbrească 
peste mine puterea lui Hristos (II Cor. 12: 9), el adică zicând 
neputințe năpustirile întrarmate ale vrăjmașilor Crucii lui Hristos, 
care adesea i se întâmplau lui și Sfinţilor celor de atunci, ca să nu 
se înalțe, precum însuși zice, pentru covârșirea descoperirilor (cf. 
II Cor. 12: 7), ci mai vârtos să petreacă [ei] prin smerenie în chipul 
desăvârșirii prin desele defăimări cele de aici, astfel păzind cu 
cuvioșie Dumnezeiescul har?. 

4. lar noi acum neputinţă zicem gândurile cele viclene și 
slăbiciunile trupești; căci atunci trupurile sfinţilor celor ce se 
nevoiau împotriva păcatului se dădeau la chinuri purtătoare de 
moarte și la alte feluri de necazuri, ei fiind mult deasupra patimilor 
celor ce intră în firea omenească prin păcat, însă acum, pentru 
mila Domnului, pacea bisericilor s-a înmulţit, drept care trupul cu 
dese strâmtorări trebuie necăjit, iar sufletul acestor nevoitori ai 
blagocestiei cercat cu gânduri viclene, ca afară de toată slava- 
deșartă și risipirea să fie și pentru ca inima să încapă, precum am 
zis, prin multă smerenie pecetea frumuseţii celei dumnezeiești, 
după sfântul care zice: Insemnatu-s-a peste noi lumina feței Tale, 
Doamne (Psalm 4: 7). 

5. Deci se cuvine mulțumind a răbda sfatul Domnului; căci 
așa desimea bolilor și războiului gândurilor celor drăcești ni se va 
socoti ca a doua mucenicie. Că cel ce zicea atunci Sfinţilor 
Mucenici, prin dregătorii ce făceau fărădelege, „lepădaţi-vă de 
Hristos și poftiţi slavele vieţii” și acum stă asupră, prin sine zicând 
robilor lui Dumnezeu neîncetat aceleași lucruri. 

6. Cel ce atunci muncea trupurile drepţilor și cu totul ocăra 
pe cinstiţii învăţători prin cei ce slujeau acelor diavolești socotințe, 
acela și acum mărturisitorilor blagocestiei le aduce felurite 
pătimiri cu multe ocări și defăimări; pentru aceasta și noi trebuie 
cu pază și cu răbdare mărturisirea conștiinței noastre a o lucra 
înaintea lui Dumnezeu, că zice: Așteptând am așteptat pe Domnul 
și a căutat spre mine (Psalm 39: 1). 


III. Din viaţa Sfintei Singlitichia 


1. Zice Fericita Singlitichia: „Multe sunt cursele Diavolului: n- 
a putut prin sărăcie să miște sufletul? Aduce spre amăgire și 
bogăţia. Prin ocări și sudalme nu a putut? Laude și slave pune 
înainte. Prin sănătate a fost biruit? Bolnăvește trupul. Iar când 


2% Trad. lit. Trad. neogr. redă așa: „ci să stăruie printr-o smerenie 
venită din desele defăimări, păstrând acest Dumnezeiesc dar al 
desăvârșirii prin sfânta lor viață”. 


prin dulceţi nu poate a amăgi, se ispitește a face răsturnare 
sufletului prin durerile cele fără de voie. 

2. Căci oarecare boli din cele prea grele și nesuferite aduce 
asupră, ca prin împuţinare să tulbure dragostea noastră cea către 
Dumnezeu; și deși trupul pătimește și cu friguri cumplite se 
zvârcolește, încă și cu sete neoprită se usucă, dacă, păcătos fiind, 
vei suferi acestea, adu-ţi aminte de focul cel veșnic și de veșnica 
muncă și de nesuferitele chinuri, și nu te vei împuţina spre cele de 
faţă. 

3. Și așa te bucură că te-a cercetat Dumnezeu, și să ai pe 
limbă acel vestit grai, zicând cu prorocul: Certând m-a certat 
Domnul, dar mortii păcatului nu m-a dat (Psalm 117: 18). Eşti ca 
un fier? Lepădă prin foc rugina. lar dacă, drept fiind, ești bolnav, 
de la cele mai mici spre cele mari sporește. Aur ești? Prin foc mai 
lămurit să te faci. 

4. Înger al Satanei s-a dat trupului tău? Bucură-te. Vezi cui te- 
ai făcut asemenea: lui Pavel, luminătorul lumii! Prin foc te 
ispitești? Prin ger te pedepsești? Trecând prin foc și prin apă, gata 
vei afla și odihna sufletului. Dobândind pe cele ce ai apucat mai- 
nainte, așteaptă pe cele ce urmează. 

5. Nu te întrista cum că pentru neputinţa trupului nu poţi sta 
la rugăciune sau cânta cu glas; că toate acestea și cele următoare 
acestora se fac nouă spre curăţarea patimilor celor trupești; căci 
postul și culcarea pe jos ni s-au legiuit nouă [îndeobște] pentru 
prea scârnavele dulceţi; iar dacă boala le-a tocit pe acestea, acelea 
[postul și culcarea pe jos] de prisos vor fi. 

6. Și de ce zic de prisos? Pentru că socotesc că mai vârtos 
boala este cea mai mare și mai înaltă doctorie pentru a nimici 
cugetul cărnii (cf. Rom. 8: 6-7). Aceasta este, dar, nevoinţa cea 
mare: întru boli a răbda și a mulțumi lui Dumnezeu. 

7. Ne-am lipsit de ochi din pricina bolii? Să nu suferim cu 
greu, că pe organele nesaţiului?** le-am lepădat și slava lui 
Dumnezeu o oglindim cu ochii cei dinăuntru. 

8. Am asurzit? Să mulțumim; că auzirea cea deșartă nu o vom 
mai primi; iar cu urechile [sufletului] înțelegând cuvântul 
Domnului, totdeauna îl vom auzi. 

9. De mâini și de picioare pătimim? De mădularele cele ce 
sunt ajutătoare păcatului ne-am lipsit; avem însă mâinile și 
picioarele dinăuntru prin care vom birui pe vrăjmașul și pe cărarea 
ce duce către cer cu bună-pază vom călători. 

10. Se obosește tot trupul de boli? La omul cel dinăuntru însă 
desăvârșită sănătate se face. 


284 Poftelor nesăţioase. 


11. Deci, bolnavi fiind, să nu slăbim, ci să mulțumim lui 
Dumnezeu, Celui ce pe toate cu folos le iconomisește; și, de multe 
ori, prin vremelnica boală a stricăciosului trup, dăruiește sănătate 
și mântuire veșnică nemuritorului suflet. 


IV. Din viaţa Sfântului Luca 


1. Oarecare monah, Grigorie cu numele, prieten fiind cu 
Sfântul Luca, săvârșind oareșicând sfinţitele lor zile ale postului, 
stăruia venind la dânsul și cerându-i a se ruga lui Dumnezeu 
pentru înlăturarea bolii sale, cerând astfel izbăvire de ceea ce 
cumplit îl strâmtora. Că el bolnăvicios trup avea, iar stomacul lui 
era foarte neputincios. 

2. lar acela, pentru smerita lui cugetare, întârzia, astfel 
înștiințându-l că cererea era mai presus de puterea lui, iar 
Grigorie, pentru că avea dureri mari, îndrăznea (că știa așezarea 
aceluia către Dumnezeu), stăruind și poftind cu cererea, până 
când, odată, neputând minunatul Luca a-l mai opri, a zis: „Smerite 
Grigorie, te vei face sănătos și nu te va mai durea stomacul din 
pricina mâncărurilor ce le mănânci”. Şi aceasta s-a plinit și în 
lucru, și omul a dobândit curată sănătate. 


V. A lui Avva Isaia 


1. Dacă liniștindu-te în chilie te va ajunge boala, să nu te 
întristezi, ci mulțumește Domnului; iar de se tulbură sufletul tău, zi 
lui: „Nu-ţi este mai de folos boala aceasta decât Gheena întru care 
vei să mergi?” Și se va linişti întru tine. 

2. Odinioară, bolnăvindu-se sfântul acesta [Isaia], l-a cercetat 
ucenicul său, Avva Petru; și, văzându-l pe dânsul chinuindu-se 
foarte, s-a întristat pentru el, iar bătrânul, mângâindu-l pe dânsul, 
i-a zis: „Numai de îndată ce mă apropii de niște boli ca acestea pot 
a-mi aduce aminte de amarul ceas al morții și al judecății; pentru 
că sănătatea trupului nu are folos, căci caută vârtutea sa spre a 
vrăjmăși pe Dumnezeu; căci și pomul, adăpându-se în toate zilele, 
nu se usucă pentru a nu rodi”. 

3. Același, asemenea bolind, a zis către dânsul: „Osteneala, 
având nădejdea odihnei, nu are greutate; pentru aceea nici eu 
întru osteneala bolii nu mă prea îngreuiez, ci mă strânge pe mine 
frica ceasului celui prea întunecos, când voi fi lepădat de la faţa lui 
Dumnezeu, și de aici nimeni nu va fi care să mă audă, nici nu va fi 
vreo nădejde de odihnă”. 


255 ueTploppoovvn, sau: „pentru cugetul lui cel cu multă 


măsură/înţelept”. 


VI. A lui Varsanufie 


1. Un frate mirean al Marelui Stareţ, bătrân fiind și el cu 
vârsta trupului, venind la obștea întru care se liniștea Sfântul, a 
trimis vorbă la el ca să vorbească cu dânsul. 

2. lar Starețul i-a arătat lui acestea: „Eu am frate pe lisus. 
Dacă vei dispreţui lumea și te faci călugăr, atunci ești frate al 
meu”. 
3. Acestea auzindu-le, cu mult plâns s-a dus, și, nu după multă 
vreme venind, s-a făcut acolo călugăr; iar după ceva vreme, căzând 
în boală trupească și pătimind de idropică, a trimis vorbă către 
Starețul, rugându-l să-l ușureze de pătimire. 

4. Iar el i-a răspuns lui acestea: „Boala aceasta nu ţi-a venit 
ție pentru altceva fără numai pentru ca să nu te duci fără de rod 
către Dumnezeu; deci, de vei răbda și vei mulţumi, în loc de 
petrecere [nevoinţă] se va socoti ţie, că n-ai zăbovit mai mult întru 
călugărie; încă și din parte ţi s-a făcut necazul acesta, că m-ai 
socotit pe mine, cel ce nu sunt nimic, ca pe un om mare, și pe tine 
ca pe un frate al unui om ca acesta?, oare nu știi că suntem fii ai 
călcării lui Adam (Rom. 5: 14) și pământ și cenușă suntem (Fac. 
18: 27)? 

5. Deci, mulțumește Celui ce te-a adus întru o așezare ca 
aceasta. De am avea smerenia lui lisus, am putea zice cine este 
maica Mea, și cine sunt fraţii Mei? și celelalte (cf. Marcu 3: 33)2%. 


VII. Din Pateric 
1. Era un stareţ care adeseori pătimea și se îmbolnăvea; și i s- 


286 În Filocalie (Vol. XI, Răsp. 344), la acest text găsim o scolie ca 
aceasta: „Omul se poate mândri nu numai pentru ceea ce este el însuși, ci 
și pentru ceea ce e tatăl lui, sau fratele lui, pentru că vrea să atragă 
asupra sa ceva din cinstirea de care se bucură aceia (nota 507)” . Marele 
Bătrân arată încă și că nu trebuie să cinstim ca pe un fel de eroi lumești 
pe cei socotiți sporiți duhovnicește, apelând la ei ca la niște puternici ce 
ne pot ajuta oricând și oricum. Toți suntem fii ai călcării lui Adam, încheie 
Bătrânul, drept pentru care comuniunea dintre fraţi trebuie să fie cu 
multă smerenie, aducând cinstire unii altora pentru Domnul, și mai puţin 
în vârtutea unei relaţii frățești, socotind sau cugetând mai mult la 
puterea sau harul lui Dumnezeu ce ar putea să se arate prin robii Lui, și 
mai puţin sau deloc la ce pot face aceștia (și) ca oameni. 

257 „E de remarcat explicarea acestui cuvânt al lui lisus din smerenia 
Lui. lisus nu zice: «Faceţi loc că vine Maica Mea, că vin fraţii Mei; că 
doar știți cine sunt Eu». Ci spune: «Așa cum nu cer cinstire deosebită 
pentru Mine, nu cer nici pentru ei. Așa cum vreau să slujesc Eu altora, la 
fel vreau să slujească și ei altora»” (Idem, nota 508). 


a întâmplat lui într-un an a nu se îmbolnăvi și-i părea rău foarte și, 
plângând, zicea: „M-a părăsit Dumnezeu și nu m-a cercetat”. 

2. Zis-a Avva Pimen: „De vor fi trei la un loc, și unul se 
linişteşte bine, iar altul este bolnav și mulțumește, iar celălalt 
slujește cu gând curat, toţi trei de o lucrare sunt”. 

3. Bolnăvitu-s-a odinioară un bătrân ce viețuia singur la Chilii; 
și, neavând cine să-i slujească lui, sculându-se, orice afla în chilia 
sa, aceea mânca. Și așa a făcut în multe zile, nevenind nimeni la 
dânsul spre cercetarea lui. Deci, trecând treizeci de zile, fiindcă 
nimeni n-a venit la dânsul spre cercetarea lui, a trimis Dumnezeu 
un înger ca să-i slujească lui. 

4. lar după ce a petrecut cu dânsul șapte zile, fraţii și-au adus 
aminte de el și au venit spre cercetarea lui. Și cum au bătut ei la 
ușă, îngerul s-a depărtat de la el, iar bătrânul a strigat dinăuntru: 
„Duceţi-vă de aici, fraţilor!” Iar ei, stricând ușa, au intrat; și-l 
întrebau pe dânsul pentru ce striga, iar el a zis lor: „Treizeci de 
zile am fost trudindu-mă și nimeni nu m-a cercetat, și iată, de 
acum sunt șapte zile de când a trimis Dumnezeu pe îngerul Său ca 
să-mi slujească, iar după ce aţi venit voi, el s-a dus de la mine”. Şi 
acestea zicând, a adormit; iar fraţii, minunându-se, au slăvit pe 
Dumnezeu. 

5. Zis-a un stareţ: „De-ţi va veni ţie o boală trupească, nu te 
împuţina, că, dacă voiește Stăpânul să pătimești tu cu trupul, cine 
ești tu ca să te necăjești? Au nu El poartă grijă de tine întru toate? 
Au fără de Dânsul trăiești? Deci fii fără de răutate și-L roagă pe 
Dânsul a-ţi da ţie cele de folos. Aceasta este, dar, voia Lui; șezi cu 
îndelungă-răbdare și mănâncă dragostea [din pomană]”. 

6. Un monah, întru toate nevoindu-se împotriva Satanei, i s-au 
orbit ochii, și nu se ruga ca să vadă, ci avea răbdare, și, pentru 
stăruința lui, Dumnezeu i-a dăruit vederea, și a văzut iarăși. 


VIII. A Sfântului Efrem 


1. Ilubitule, de vei cădea în boală, adu-ţi aminte de cel ce zice: 
Fiule, nu deftăima certarea Domnului, nici nu slăbi, mustrat fiind 
de Domnul. Că pe care îl iubește Domnul, pe acela îl ceartă, și bate 
pe tot fiul pe care îl primește [cu dragoste] (Pilde 3: 11,12). Cel 
încuiat în temniţă, de i se pare că este chinuit pe nedrept de 
împăratul, cu ce se va folosi? Iar cel ce cade și se roagă, acela va fi 
miluit. 


PRICINA A NOUĂSPREZECEA 


Pentru oarecare folos, de multe ori și drepții se dau (de 
Dumnezeu) la moarte silnică. 


I. A lui Grigorie Dialogul 


1. Valentie este proestos al meu în cetatea Romei; mai-nainte 
de aceasta însă, el a păstorit mănăstirea din cetatea Valeriei; 
acesta a povestit că, năvălind longobarzii?, doi călugări de-ai lui 
care erau acolo au fost spânzurați de ramurile copacilor; asemenea 
și alţii care erau acolo au fost spânzurați și au murit în aceeași zi. 

2. Iar făcându-se seară, duhurile amândurora se auzeau acolo 
cu glasuri luminate și line cântând, pe care auzindu-le cei ce i-au 
ucis pe dânșii, foarte s-au înfricoșat, Dumnezeu binevoind a se auzi 
în corturi [-le longobarzilor] glasurile acestora, pentru care glasuri 
cei ce fuseseră prinși mai pe urmă au și mărturisit, ca cei ce 
trăiesc în trup să se înveţe că, dacă se vor nevoi a sluji lui 
Dumnezeu curat, cu adevărat și după moartea trupului vor trăi. 

3. Iar de aceasta [de mai jos] m-am înștiințat de la bărbaţii cei 
cucernici, încă fiind eu în mănăstire. 

4. Aceștia ziceau că în orașul ce se numește Sura era un 
bărbat preacucernic cu viața; acesta era părinte al mănăstirii ce se 
numește Suranos; acesta, robilor celor ce veneau către dânsul, le 
dăruia din toate cele ce le avea în mănăstire, până și din hainele ce 
le avea pe el și din cele ale fraţilor?%, pe toate dându-le milostenie, 
până și din cele ce avea în grădină. 

5. După ce le-a dat pe toate, fără de veste au venit și 
longobarzii; și prinzându-l pe el, i-au cerut bani, iar el îi încredința 
că nu are nimic. Atunci a fost suit în muntele cel aproape de ei, 
unde era o pădure prea mare și deasă. 

6. Însă un rob care scăpase de ei fugise în pădurea aceasta și 
se ascunsese în scorbură, care a și vestit ceea ce s-a făcut, anume 
că, în locul acela, scoțând unul din longobarzi sabia, pe cel mai- 
nainte zis cucernic bărbat, l-a omorât. Iar atunci când trupul lui 
[de îndată ce a fost străpuns] a căzut în pădure, toată pădurea și 
muntele au răsunat, de ca și cum ar fi dat glas pământul, neputând 
suferi greutatea sfinţiei sale. 


25 Longobarzi sau lombarzi, populaţie germanică care a invadat Italia 
în 568. Regatul întemeiat de ei a durat până în 774. 

2% E vorba de cei ce scăpau din robia longobarzilor care îi prinseseră 
sau fugeau de năvălirea lor, refugiindu-se pe unde puteau. Toate acestea 
sunt povestite pe larg în Dialogul al Patrulea, iar fragmentul de față e 
luat din cap. 15 ș.u. 


7. Un altul, ce era din cetatea Marsiei, era diacon, 
preacucernic cu vieţuirea; încă și pe acesta prinzându-l 
longobarzii, unul dintr-înșii a scos sabia și i-a tăiat capul. Iar după 
ce trupul lui a căzut, acela care i-a tăiat lui capul, prinzându-se de 
un duh necurat, a căzut la picioarele celui omorât, ca așa să se 
arate că, pentru că l-a omorât pe prietenul lui Dumnezeu, a fost 
dat vrăjmașului lui Dumnezeu. 

Petru 

8. Ce este aceasta, rogu-te, că Atotputernicul Dumnezeu 
îngăduie ca unii ca aceștia să moară astfel, iar după moarte să-i 
arate tuturor ca Sfinţi? 

Grigorie 

9. Scris este: Cu orice fel de moarte se va apuca dreptul, 
dreptatea lui nu se va lua de la dânsul (Inţ. Sol. 4: 7; Iez. 18: 20). 
Drept aceea, celor buni li se vor înmulţi cele bune în viaţa veșnică, 
chiar dacă acum se vor săvârși cu moarte amară. 

10. De multe ori încă, pentru o mică greșeală a lor ce le-a 
rămas, este cu datorie a se tăia cu moarte silnică; pentru aceea se 
și întâmplă, încă trăind ei, ca potrivnicii acestora să-i ia în 
stăpânirea lor, însă nu și după aceea, când, de îndată ce dreptul a 
murit, izbânda asupra cruzimii acestora se face de aici prin cei 
uciși de ei, precum s-a făcut la acel diacon de care am zis mai- 
nainte: că cel ce a fost lăsat să-l omoare pe acesta nu a fost însă 
lăsat să se și bucure pentru moartea lui. 

11. Aceasta o putem învăţa și din Dumnezeiasca Scriptură; 
căci și acolo, pe omul lui Dumnezeu cel trimis în Samaria, care 
pentru mâncare s-a oprit pe cale, pentru neascultarea lui a fost 
omorât de un leu. Și încă scris este că leul a stat aproape de asin, 
iar din stârv n-a mâncat (cf. III Imp. 13: 28). Drept aceea se arată 
de aici că păcatul neascultării prin însăși moartea s-a iertat, și că 
leul, numai cât a fost el viu a îndrăznit asupra lui și l-a omorât, 
însă, odată omorât, nu s-a atins de el; căci acela, în viaţă fiind și 
sub greșeală căzând, prin moartea cea silnică pentru neascultare 
se făcu drept, al cărui trup leul l-a și păzit după moarte (cf. III Imp. 
Cap. 13). 

12. Se mai întâmplă de multe ori ca sufletele drepţilor, atunci 
când vor a se despărţi de trup, a se speria foarte de moarte și a se 
teme. Aflat-am pentru aceasta un bărbat sfânt, care, atunci când 
veni spre moarte, foarte s-a temut; iar după moarte s-a arătat 
ucenicilor săi îmbrăcat în podoabă albă, cărora le-a arătat în ce fel 
de slavă era; acesta avea oareșicare greșeli, iar prin frica aceasta 
s-a curăţat de ele. 


II. Din viaţa Sfântului Ștefan cel Nou?% 


1. Cuviosul Ștefan, în divan?" petrecând împreună cu ceilalți 
Cuvioși Părinţi închiși împreună cu dânsul, vorbind cele de suflet 
folositoare și mântuitoare, de năprasnă intrară înăuntru ca niște 
fiare sălbatice cei ce voiau a face cele plăcute tiranului, la pământ 
trântindu-l și scuturându-l și din obezile cele de fier dezlegându-l, 
cu care erau ferecate picioarele lui, trăgându-l, l-au scos în ulița 
cea mare, cu picioarele lovindu-l, cu pietre împroșcându-l și cu 
lemne dând, niciun fel de muncă și de ocară nelăsând a nu se 
slobozi. 

2. lar după ce, trăgându-l, l-au trecut pe poarta divanului, 
iată, era în dreptul ușii bisericii lui Theodor, zic adică a Sfântului 
Mucenic, mâinile de pământ sprijinindu-și și puţin ridicându-și 
capul, cea de pe urmă închinăciune îi dădu Mucenicului; căci, nici 
într-o primejdie ca aceasta fiind, nu și-a uitat de lucrul cel iubitor 
de blagocestie, pe care și văzându-l oarecare ucigaș, Filomatie cu 
numele, de dobitocească mânie umplându-se, a zis: „Vedeţi, 
nepomenitul, cum și mucenic voiește a se săvârși!”2%2 

3. Acestea zicând, la tulumbele?% cele de acolo a alergat, care 
erau pentru aprinderile cele ce se întâmplă, și un lemn de acolo 
smulgând, nu mic, ajungând la el, târându-l, l-a lovit în moalele 
capului pe cât a putut, și așa îndată ucigându-l, pe acela adică l-a 
făcut mucenic, iar pe sine s-a făcut ucigaș de mucenic, lucru mai 
blestemat decât toate. 

4. Vezi însă și dreptatea: că nu zăbovea, precum de multe ori 
îi este ei obiceiul, ci iute a intrat și deodată l-a lovit, iar el, deodată 


2% Sfântul Cuvios Mucenic Ștefan cel Nou e prăznuit de Biserică la 28 
noiembrie. 

291 Lit. pretoriu, reședința sau locul dregătorului sau guvernatorului 
din Imperiul Roman. Conform variantei din Vietile Sfinţilor, cei ce l-au 
tras afară din temniţă pe Sfântul Ștefan fuseseră trimiși de împăratul 
bizantin Constantin Copronim (741-775), care-i voia moartea; împăratul 
dezlănţuise o cumplită prigoană împotriva celor ce se închinau sfintelor 
icoane, în special împotriva monahilor care se luptau mai mult decât toţi 
ceilalți creștini împotriva iconoclaștilor. Pomenind de divan, aghiograful 
se referă și la temnita în care stăteau spre judecată sau mucenicie 
monahii pomeniți mai sus, care pesemne că nu era departe de divanul cu 
pricina. E 

2% Trad. lit. în trad. neogr. avem mai nuanţat: „Vezi, nepomenitule, 
unde vrei să mori ca Mucenic! Cum vrei să te arăţi/ strălucești?” 
Nepomeniţi erau numiţi ortodocșii ce se împotriveau iconomahilor. 

2% oipuwvao = un fel de ţevi, furtunuri de colectare sau scurgere a 
apei, folosite, cum zice mai apoi, pentru aprinderi, adică pentru posibilele 
incendii care se stârneau. 


la pământ căzând, cu drăcească lovire s-a zdrobit: dinţii prea 
cumplit scrâșnindu-i și spume din gură lepădând, așa a petrecut în 
acea cumplită bătaie, până la sfârșit ţinându-l pe ticălos și 
pedepsindu-l12%4. 


III. Din Pateric 


1. Întrebat-a Avva Marcu pe Avva Arsenie zicând: „Pentru ce 
mulţi dintre oamenii buni, atunci când mor, cum mult necaz și 
mari nevoi trupești se săvârșesc?” Şi a răspuns: „Pentru ca, cu 
niște sare sărându-se aici, curaţi să se ducă acolo”. 

2. In Lavra celor Şapte Guri?%, care este la șapte stadii?% de 
Lavra Cuviosului Savva, era un sihastru minunat cu numele loan; 
acesta avea și un ucenic, care, văzând relele ce se făceau de Perși 
Sfintei Cetăți a lui Dumnezeu [Ierusalimului], ruga pe bătrânul să-i 
spună dacă Cetatea se va lua de vrăjmași. 

3. Iar el la început se lepăda, zicând: „De unde să știu eu 
despre aceasta, om păcătos fiind eu?” 


2% în varianta din Viețile Sfintilor se zice că Filomatie era gealat sau 
călău, despre care, spre deosebire de varianta noastră, adaugă că, „până 
la moartea lui, așa a fost chinuit de Diavolul” (Viețile Sfinților, Ed. a Il-a, 
Editura Episcopiei Romanului, 2000, p. 578). Cu alte cuvinte, dreptatea 
de care se zice aici s-a făcut de Dumnezeu prin slobozirea desăvârșită a 
Satanei împotriva lui, cu care, de altfel, Filomatie „eram îmbrăcat” 
(idem). Extinsa relatare a vieţii Sfântului Cuvios Ștefan din Viețile 
Sfinţilor (50 de pagini!) e foarte pilduitoare pentru vremurile pe care le 
trăim: ea ne arată cu lux amănunte cum puterea politică poate manipula 
sau înșela - sprijinită substanţial și de mai-marii Bisericii! - mase întregi 
de creștini. Lucrurile nu stăteau prea diferit nici în vremea ereziilor 
ariană și monotelită - ca să pomenim doar de cele mai importante -, când 
adevărata Ortodoxie era ţinută numai de un număr extrem de mic de 
creștini, în majoritate monahi. Avem prin urmare dovada că adevărul vine 
în cele din urmă sau în primul rând de la Hristos, Adevărul în Persoană, 
și de la cei ce Îl cunosc cu adevărat, pe Care creștinii trebuie să-L 
cunoască nu atât prin mijlocirea „mai-marilor” lor, cât personal, ca pe 
Unul care li se adresează (și) direct, precum oarecând în Evanghelie, 
cerând un răspuns la fel de direct, fără prejudecăţi fariseice dintr-o Lege 
oarecare. Tema aceasta a înșelării în masă prin mai-marii lumii și ai 
Bisericii ar fi putut constitui poate o veritabilă pricină a Everghetinosului. 
Ceva în acest sens se va vorbi în volumul patru, la pricinile despre erezii 
și teologie. 

2% În Pateric (vezi Adaosul de la urmă) se redă ca în grecește: 
„Eptastomu”. Această Lavră a fost întemeiată de Sfântul Savva în anul 
510 în deșertul Iuda, pe dealurile de la nord de Valea Kidronului. Era o 
mănăstire relativ mică, ce nu avea mai mult de 20 de monahi. 

2% O stadie avea cca 185 m. 


4. Dar pentru că tânărul stăruia rugându-l și vrând a se 
înștiința, lăcrimând, bătrânul i-a zis: „De vreme ce te văd, o, fiule, 
că cu durere voiești să știi despre aceasta, eu îţi voi spune ţie, că 
mi-a arătat mie Dumnezeu: cu cinci zile în urmă eram 
îndeletnicindu-mă și rugându-mă pentru aceasta, și m-am văzut 
răpit pe sine înaintea Sfintei Golgothe, și era tot poporul împreună 
cu clerul strigând «Doamne, miluiește!»; și, uitându-mă, am văzut 
pe Dumnezeul nostru, lisus Hristos, pironit pe Cruce și pe 
Preasfânta Stăpână de Dumnezeu Născătoarea rugându-se pentru 
popor, iar pe Stăpânul Il auzeam zicând: «Nu-i voi asculta pe 
dânșii, că au spurcat jertfelnicul Meu». 

5. Deci așa strigând noi cu suspine «Doamne, miluiește», am 
venit la biserica Sfântului Constantin, iar eu, ducându-mă să mă 
închin acolo unde erau cinstitele lemne ale Cinstitei și de-Viaţă- 
Făcătoarei Cruci, am văzut ieșind de acolo noroi împuţit vărsându- 
se prin biserică, iar doi oarecare cu sfințită cuviinţă stăteau lângă 
Dânsul, cărora le-am și zis: «Nu vă temeţi de Dumnezeu, că, din 
pricina noroiului, nici nu ne putem ruga? De unde, dar, e atâta 
putoare aici?» 

6. Și ei au răspuns: «Din fărădelegile clerului locului 
acestuia». Iar eu le-am zis: «Și nu se poate ca noroiul să se curețe, 
ca să ni se îngăduie a ne închina?» Zis-au aceia: «Crede, frate, că 
nu se vor curăța cele de aici într-alt fel fără numai cu foc»”. 

7. Acestea zicând bătrânul, iarăși a lăcrimat și a zis 
ucenicului său: „Și ţie, fiule, îţi zic aceasta: că a ieșit hotărâre ca 
mie să mi se taie capul, și mult am rugat pe Dumnezeu ca să fiu 
iertat, și mi s-a descoperit mie că hotărâre este, și trebuie să se 
facă”. 

8. Drept aceea, încă grăind bătrânul acestea, iată, au venit 
barbarii asupra lui, iar speriindu-se ucenicul, a fugit, iar bătrânul, 
după ce a fost prins de ei, a fost omorât. După ce barbarii s-au dus, 
a venit ucenicul și, aflându-l mort pe bătrânul, a lăcrimat cu amar 
și, luându-l pe dânsul, l-a îngropat cu Părinţii. 

9. Șezând odinioară șapte frați cu Avva Moise, a zis lor 
bătrânul: „lată, astăzi vin barbarii în Schit, dar voi, sculându-vă, 
fugiţi”. Iar ei i-au zis lui: „Dar tu nu fugi, Părinte?” Zis-a bătrânul: 
„Eu de mulţi ani aștept ziua aceasta, ca să se împlinească cuvântul 
Stăpânului, care a zis: Toţi cei ce apucă sabia, de sabie vor muri 
(Matei 26: 52), iar eu să fug acum? Nicidecum”. 

10. Zis-au fraţii: „Nici noi nu vom fugi, ci cu tine vom merge”. 
Deci le-a zis lor bătrânul: „Eu treabă nu am [cu voi], fiecare să 
vadă de sine cum şade [şi așa să facă]”. Şi, zăbovind puţin, a zis: 
„lată, barbarii se apropie de ușă”. Și, intrând aceia, i-au omorât pe 
ei; iar unul din ei s-a ascuns după ușă și a văzut șapte cununi 


venind și încununându-i pe dânșii2%. 


297 Înainte de a se face monah, Avva Moise fusese tâlhar, aceasta fiind 
pricina pentru care și aștepta să fie ucis, ca să-și ispășească adică 
uciderile ce le făcuse în vremea când era tâlhar (nota trad. neogr.). Cât 
despre ceilalți, am putea spune că, deși poate că nu aveau oarece 
rămășiță a păcatelor de plătit, au reușit de s-au „agăţat” cumva de 
mucenicia sau jertfa lui, pentru care nu aveau descoperire că li se 
cuvenea și lor; în plus, am văzut că mai rămăsese unul care nu s-a dus cu 
ei la moarte, despre care nu ni se spune că prin aceasta și-a gătit cumva 
osândă sau a primit vreo mustrare, ci că pur și simplu a confirmat prin 
descoperire câștigarea cununilor de către aceia. De aici înțelegem marea 
nevoie a credincioșilor de a se lipi de un duh de jertfă al unui bărbat 
duhovnicesc, de care să se agaţe, să se ţină pe calea spre cer. 


PRICINA A DOUĂZECEA 


Că nu se cade a se mira cineva atunci când ceva primejdios li se 
întâmplă bărbaților celor drepti. 


I. A lui Paladie 


1. Trăia în Muntele Nitriei un bărbat minunat pe nume 
Veniamin; acesta a trăit viață îmbunătăţită până la optzeci de ani 
și, desăvârșit iscusindu-se întru fapta bună, s-a învrednicit de darul 
tămăduirilor, încât totdeauna, pe oricine pe care punea mâinile 
sau pe care îl ungea cu untdelemn binecuvântat, de toată boala ce- 
Il supăra îl izbăvea. 

2. Acesta, înainte cu opt luni de răposarea sa, a fost cuprins 
de idropică și atât de mult s-a umflat trupul său, încât cel mai mic 
deget am mâinii lui nu-l putea cuprinde nimeni nici cu două mâini. 
Deci neputând noi a căuta la nesuferita patimă, ne întorceam ochii 
noștri dinspre dânsul. 

3. Atunci ne-a zis nouă fericitul: „Rugaţi-vă, fraţilor, ca să nu 
mi se bolnăvească de idropică și omul meu cel dinăuntru, că trupul 
acesta nici bine-pătimind nu m-a folosit cu ceva, nici rău-pătimind 
nu mă vatămă”. 

4. Deci într-acele opt luni i-au făcut lui un scaun foarte lat pe 
care şedea totdeauna, de vreme ce, pentru celelalte trebuinţe ale 
trupului, cu niciun chip nu se putea culca pe pat, și, întru această 
patimă nevindecat fiind, pe alţii îi vindeca de orice fel de boală 
erau cuprinși. 

5. Iar la pristăvirea sa, atât de umflat era trupul Fericitului și 
Pururea-pomenitului Veniamin?%, încât, ca să poată scoate trupul 
lui din chilie, au scos pragurile și stâlpii ușii. 


II. A aceluiași 


1. Un oarecare Ștefan, de neam libian, ședea de șaizeci de ani 
pe coasta Marmaricăi și a Mariotului?%, făcându-se pustnic 
desăvârșit și cu dreaptă-socoteală. 

2. Acesta s-a învrednicit de un dar ca acesta: că totdeauna, pe 
cel ce era în vreo scârbă sau durere oarecare, vorbind cu dânsul, 


2% Încă şi alte amănunte despre Avva Veniamin se pot afla în 
Lavsaicon. 

29 Marmarica era o zonă maritimă între Egipt și Cirene, iar Mariotul 
era parte a Libiei, ce se învecina cu Egiptul. Versiunea din Lavsaicon a 
vieţii lui Ştefan e ceva mai extinsă. 


nescârbit se ducea de la el. Cu acesta vorbind Ammonie3% și 
Evagrie, cunoscând cumplita lui boală, mi-au povestit acestea. 

3. Căci chiar în locul dintre boașe și mădular făcuse rană, 
care se zice cangrenă*!; și l-am aflat pe el atunci când era îngrijit 
de un doctor, iar el împletea cu mâinile smicele și vorbea cu noi, și 
așa lucrarea doctorului cu mulțumită și cu răbdare o suferea, de ca 
și cum altul s-ar fi tăiat și nu el; că, deși mădularele lui i se tăiau 
ca niște fire de păr fără de simţire, el petrecea cu covârșirea gătirii 
celei dumnezeiești. 

4. Iar simţindu-ne Fericitul pe noi întristaţi, ne-a zis nouă: 
„Nu vă smintiţi, fiilor, că nimic din cele ce face Dumnezeu nu le 
face vreodată cu răutate, ci cu sfârșit bun; că poate că mădularele 
erau vinovate muncii [vrednice de pedeapsă], și mai de folos le 
este lor ca să ia răsplătire aici, decât atunci când vor ieși din 
stadia aceasta”. 

Și așa pe noi cu cuvinte de răbdare mângâindu-ne, ne-a 
întărit a răbda întru cele necăjicioase și ca să nu ne mirăm când 
vedem că și sfinţii pătimesc astfel de lucruri cumplite. 


III. A lui Grigorie Dialogul 


1. În biserica cetăţii Ancona** era un episcop foarte cucernic, 
Marcelin cu numele; picioarele acestuia au fost atât de mult 
cuprinse de dureri, adică de podagră, încât nu putea cu niciun chip 
păși; și, oriunde era trebuinţă de el, îl duceau pe braţe. 

2. Într-o zi, pentru negrija unuia, în cetatea sa se făcu o 
aprindere prea mare; iar focul, iute cuprinzând cetatea, văpaia lui 
n-a putut fi stinsă cu nicio izvodire omenească, de acum îngrozind 
și cuprinzând aproape toată cetatea. Episcopul, purtat acum pe 
mâini și tânguindu-se foarte pentru prăpădirea cetăţii, a poruncit 
celor ce îl purtau ca, ducându-l, să-l pună înaintea focului, care 
lucru se și făcu, el fiind pus în locul în care văpaia se arăta cu 
toată puterea ei. 

3. Și a început focul în chip minunat a se trage în sine, ca și 
cum se cucernicea de episcopul, slobozind parcă glas că se temea 
și nu putea trece de episcop; astfel legându-se văpaia și către sine 
întorcându-se, desăvârșit s-a stins. Deci pricepe, Petre, ce fel de 


3% În Lavsaicon, în ambele traduceri românești, avem însă „Antonie”. 
Datorită asemănării lor, numele celor doi puteau fi confundate ușor, de 
aici și confuzia. Având în vedere datele despre vieţile celor doi, socotim 
mai probabilă varianta din Everghetinos. 

301 În Lavsaicon (ed. cit. 1993) „rana” e interpretată ca „ulcer 
canceros”. 

302 Oraș din centrul Italiei și port la mare. 


faptă bună avea omul acesta, că, bolnav fiind și șezând acolo, a 
putut stinge prin rugăciune o văpaie ca aceea. 

Petru 

Pricep și foarte mă minunez. 


IV. Din viaţa Sfintei Singlitichia 


1. Văzând urătorul de bine Diavol că Fericita Singlitichia cu 
ușurință mai presus de cursele lui zbura, și nu numai ea, ci și pe 
multe alte surori prin cele ce făcea și învăţa le aducea întru 
biruinţă asupra lui, a cerut-o de aici spre nevoinţa cea mai de pe 
urmă: de cele dinăuntru ale ei atingându-se, i-a făcut rană adâncă, 
adică pe mădularul cel mai de nevoie spre a trăi - plămânul - l-a 
rănit, și nesuferite dureri i-a făcut, și așa, câte puţin, viaţa ei o 
cheltuia3%. 

2. Nu putea însă - pentru că o ceruse doar pentru o vreme - 
să-i grăbească și sfârșitul, ci, ca un gâde [călăul] mâncător de 
sânge, prin multe loviri [plăgil] și prin multă vreme își mângâia 
cruzimea sa, și se ispitea să o facă pe aceea ca să obosească către 
lungimea vremii și către greutatea chinurilor. 

3. Pentru aceea, câte puţin topindu-i plămânul, prin scuipările 
ce le scotea l-a lepădat și pe acela afară; pe lângă acestea, îi 
stârnea ei și friguri necurmate care ca o pilă îi zdruncina și mult îi 
muncea trupul cel chinuit. 

4. Şi precum judecătorii, care atunci când voiesc ca cei 
nelegiuiţi și osândiți mai grea muncă a pătimi, poruncesc a-i 
prăpădi pe ei cu puţin foc, tot așa și vrăjmașul, din cele dinăuntru 
ale ei foc aprinzând, tot trupul ei îl mânca și-l mistuia, neîncetat 
ziua și noaptea aducându-i ei chinuri. 

5. Deci trei ani și jumătate viteaza prin aceste slăvite osteneli 
a făcut cu vrăjmașul bătălie vitejește și a suferit cu mulțumită, dar 
necăzând cu cugetarea, mai vitejește se întrarma asupra lui și pe 
mulţi din cei răniți de dânsul cu învăţăturile îi tămăduia. 

6. lar el acestea văzând se necăjea și, nesuferind biruirea, 
altă muncă mai grea i-a adus fericitei: că i-a rănit organele cele ce 
pricinuiesc glasul, meșteșugind vicleanul ca să oprească grăirea 
cuvântului și pe mulţi a-i lipsi de folosul cel dintr-însul. 

7. Dar, cu toate acestea, deși auzul celor ce veneau s-a lipsit 
de folosul cel din cuvinte, cu vederea [ochii] mai mult câștigau: că 
la iuțimea patimilor uitându-se cei ce veneau și răbdarea și 
mărimea de suflet cea în dureri a fericitei pricepând-o, se întăreau 
la socoteală, și întru războiul cel asupra vrăjmașului mai îndrăznețţi 
se făceau. 


303 Zice poate de tuberculoză. 


8. Deci, de unde a început vrăjmașul rana? Din gură, de unde 
și ieșeau izvoarele cele preadulci ale cuvintelor; și o măsea 
durând-o, i-a putrezit îndată gingia și măseaua a căzut, iar 
putrejunea s-a întins peste toată bărbia și s-a făcut stricăciune în 
carnea care este dedesubt, iar în patruzeci de zile, viermele? i-a 
ros osul, iar după două lunii s-a făcut gaură și tot locul dimprejur 
se învineţise; iar stricându-se osul, se sfărâma și el puţin câte 
puţin. 

9. Iar din putrejunea cea prea grea slobozea și nesuferită 
putoare, încât cele ce-i slujeau nici nu se puteau apropia de dânsa 
din pricina neomeneștei putori; iar dacă era vreuna chemată 
pentru trebuinţele cele de nevoie, aceea se apropia de dânsa 
numai după ce aprindea multă tămâie, și numai atunci intra, și 
apoi degrabă fugea, acea cumplită putoare fiindu-le tuturor 
nesuferită. 

10. Iar viteaza, ca cu ochii văzând pe potrivnicul înaintea ei 
stând, bărbătește cu dânsul se lupta și nu suferea a i se face 
pentru boală niciun ajutor omenesc, măcar că mult o rugau femeile 
ce se adunau pentru a lor neputință*%, măcar cu mir să o ungă, ca, 
izgonindu-se mulțimea putorii, suferită să le fie lor petrecerea cea 
împreună cu ea; dar fericita nu primea, socotind că prin ajutorinţa 
cea omenească va cădea din preaslăvita nevoinţă. 

11. Deci, trimițând surorile, au chemat un doctor, ca prin 
acela să încerce a o pleca pe dânsa să primească oarecare 
doctorie; iar ea nici așa nu se pleca, zicând: „De ce mă împiedicaţi 
din această nevoinţă bună? De ce căutați ceea ce se vede, neștiind 
ceea ce se ascunde? De ce iscodiţi lucrul care se face, neștiind pe 
cela ce-l face?” 

12. lar doctorul a zis: „Nu pentru vreo tămăduire sau 
mângâiere aducem doctoria, ci ca să îngropăm partea cea stricată 
și moartă, ca să nu se strice și cele ce sunt împreună cu sfinţia ta, 
că ceea ce o fac la morţi aceea și noi o aducem - aloe împreună cu 
mirt, pe care le amestecăm cu vin și apoi punem 30%. 

13. lar ea, primind sfătuirea, a primit să se pună, fiindu-i milă 
mai mult de surorile cele ce se adunau, ca printr-aceasta să se 
împrăștie necurmata putoare. Iar întru nevoința aceasta a pătimit 
trei luni, iar trupul se ţinea numai cu Dumnezeiasca putere, că 


304 repn6ovilerat = caria, care ca un vierme mănâncă sau strică dinţii. 


3% Pare că zice de osebite femei din lume care le ajutau pe maici la 
diferite trebuinţe. 

30 Aloe este o plantă cu proprietăţi medicinale, din ale cărei frunze se 
extrage un suc amar. Mirtul e cel mai probabil una din plantele exotice și 
lemnoase din familia mirtaceelor, ce secretă pungi cu uleiuri eterice. 
Vinul, datorită alcoolului său, era folosit ca dezinfectant. 


cele ce-l întăreau au lipsit cu desăvârșire, că nici din hrană nu 
putea să guste, ţinând-o o putrejune și împuţiciune ca aceasta, nici 
a atipi în vreun fel, fiind lovită de-a pururea de acele prea cumplite 
dureri, din pricina cărora somnul se tăiase și se izgonise. 

14. Iar când s-a apropiat de sfârșitul nevoinţei și voia să se 
îmbrace cu cununa dreptăţii, a stat întru vederea unui înger 
înțelegător și a unei lumini cu negrăită strălucire, și erau și cete de 
fecioare sfinte îndemnând suirea ei în sus. 

15. Iar după ce a venit întru sine, a vestit surorilor cele ce a 
văzut; pe care le și îndemna vitejește a suferi durerile și a nu se 
împuţina; și a adăugat zicând: „După trei zile mă voi despărţi de 
trup, pe la acest ceas din zi”. ' 

Iar trecând acele trei zile, întru acelea de care a zis mai- 
nainte s-a dus către Domnul, plată pentru nevoinţele ei luând de la 
Dânsul preafericita - petrecerea în ceruri și îndulcirea. 


PRICINA A DOUĂZECI ȘI UNA 


Că se cuvine credinciosul, chiar de va fi și lipsit vreodată de cele 
de folos și de nevoie, să nu se împuțineze îndată, ci să 
mulțumească și să aștepte pe Domnul, și fără de îndoială să 
nădăjduiască că Bunul Dumnezeu negreșit va purta grijă de 
dânsul. 


Și cum că rușine este nevoitorului, odată ce slujește lui Dumnezeu, 
să se apropie de mireni și a cere cele de trebuinţă, chiar de se va 
și îngreuia cu lipsa. 


I. Din viaţa Sfântului Teodosie Chinoviarhul 


1. Praznic era, întâiul dintre praznice și domnul lor, adică 
înseși Dumnezeieștile Paști. Și era chiar în ajunul sfinţitei nopti, 
iar ucenicilor Marelui Theodosie din cele de nevoie spre mâncare 
nimic nu era, nici pâine, nici untdelemn, nici altceva din cele de 
mâncare, nimic3%”. Și se necăjea ceata ucenicilor, doisprezece la 
număr fiind ei, și se necăjeau nu numai pentru dânșii, ci și pentru 
lipsa prescurilor spre aducerea de jertfă, Paștile fiind pe cale să se 
jertfească fără de Trupul lui Hristos; și, împrejurul dascălului 
stând ei, vesteau lipsa. 

2. lar el a zis acestea: „Se cuvine ca sfințita masă să fie gătită 
numai, și, de aici înainte, nimănui pentru nimic să nu-i fie grijă; că 
Cel ce oarecând în pustie pe Israil, atâtea mii fiind ei, apoi și pe 
urmă nu mai puţină mulţime a hrănit, încă și spre prisosință (cf. 
leș. 16: 35; Matei 14: 20), Acela, dar, și de noi va purta de grijă 
acum, că nici la putere mai slab nu S-a făcut acum, nici către 
dăruirea celor de nevoie mai pregetător”. 

3. Acestea zicând el, iată, graiurile lui și în puterea lucrurilor 
degrabă s-au împlinit, și astfel așteptările ucenicilor lui nu le-a 
înșelat, precum va spune și cuvântul. Că, precum de demult, un 
berbec într-un tufiș înaintea lui Avraam înainte a stat gata de jertfă 
(Fac. 22: 13), tot așa și la Fericitul. 

4. Soarele acum de pe pământ lipsind, veni oarecine cu o 
căruţă trasă de catâri, aducând o sarcină cu fel de fel de hrană 
potrivită nevoitorilor; și așa nici pâinea cea văzută și gândită a 
sfintei mese nu lipsea, ci împreună cu celelalte era, pentru care și 
mai mulți ucenici s-au bucurat; iar cele aduse le-au ajuns până la 
Rusalii. 

5. Altădată iarăși, un oarecare bărbat din cei bogaţi și cu 
fapte bune cunoscut a fi îndestulat, pe a sa avuţie spre 


307 Nimic adică din cele pentru masa praznicului. 


blagoslovenie a semănat-o și așa materia banilor o făcea materie 
de mântuire a sufletelor. Deci tuturor în nevoie, mai vârtos celor 
ce viețuiau după Dumnezeu și care sunt departe de lume, și pentru 
că se apropie mai mult de Dumnezeu, cu îndestulare dându-le, pe 
cei ai lui Theodosie, pentru uitare sau neștiință, din facerea de 
bine nu i-a făcut părtași, poate și pentru că Dumnezeu îl ispitea pe 
sfântul în chip preaslăvit. 

6. Deci apropiindu-se ucenicii, supărau pe Păstorul, și cu 
multă sârguinţă îl sileau arătat aceluia să se facă și pe sine, și pe 
ei, căci de aici înainte nu vor avea cu ce să se hrănească, având 
doar puţine roșcove; iar uneori lipsind și acelea, sâmburi de finice 
din cele rămase fierbând, le era lor mângâiere a foamei. 

7. Așa aceia, pentru micșorarea de suflet, pe cel ce de-a 
pururea se sârguia a se ascunde de om îl sileau arătat să se facă și 
pe cel obișnuit a-și ridica ochii către Dumnezeu îl nevoiau acum 
către oameni să-și întindă mâinile mojicește**, părăsind adică 
mâna cea deschisă care umple pe tot vieţuitorul de bunăvoință (cf. 
și Psalm 103: 29; 144: 15-16) și osândind** atuncea deodată și 
strâmtorarea și puţinătatea ce era la dânșii. 

8. lar dacă ei se necăjeau, el, încetișor sfătuind, zicea: „Cine, 
vreodată, nădăjduind la Dumnezeu până în sfârșit a fost părăsit? 
Sau cine, așteptându-L. pe Dânsul până în sfârșit, nu s-a mângâiat? 
Pe Cel adică care satură tot sufletul însetat și îndestulează pe cel 
flămând (ler. 38: 25), Care gătește mâncare corbilor și puilor de 
corbi (cf.; lov 38: 41; cf. și Psalm 135: 25; 106: 9; 146: 10), ca așa 
pe Iov împreună și pe dumnezeiescul David să-i aduc să grăiască 
împreună cu mine. 

9. Să cunoaștem, dar, care este măsura sârguinţei omenești și 
care cea a Proniei celei Dumnezeiești, că până și la cele depărtate 
aude, și vom cunoaște cum de cele ce de voie pentru Hristos ne-am 
lepădat de acestea iarăși după Pronia lui Dumnezeu ne îndulcim cu 
îndestulare”. 

10. Acestea zicând el, după puţin s-a ivit oarecine ducând un 
dobitoc, care mergea nu către mănăstirea Marelui, ci scopul lui 
era a trece pe lângă dânsa și într-altă parte oareunde a descărca 
povara. lar când, iată, aproape era de mănăstire, chiar nevrând 
omul, l-a oprit pe el dobitocul, căruia și multe lovituri cu biciul 
dându-i, acela asemenea pietrelor nemișcat era. 


308 Adică să facă dreptate precum mojicii, oamenii de rând sau mirenii 
care adesea se judecă simplu între ei sau fac apel la dregător și mai puţin 
sau deloc la judecata lui Dumnezeu, precum obișnuia sfântul să facă, 
după cuvântul ucenicilor. 

3% Trad. lit. a lui kateyvywKóta (de la Katéyvw), mai degrabă: 
dezaprobând și dând o hotărâre pentru cele ce stăteau înainte. 


11. Deci bine-socotind omul că nu nedumnezeiesc lucru este 
acela, întorcând îndată rânduiala, ca pe un povăţuitor și l-a făcut 
pe dobitoc: și, frâul slăbindu-l, i-a dat drumul a se duce unde îi era 
pornirea; așa făcând el, dobitocul într-altă parte nicidecum nu 
mergea, ci, de ca și cum oarecine de frâu îl trăgea și-l îndrepta, 
îndată spre mănăstire a plecat. 

12. Unde și intrând bărbatul, a aflat de multa lipsă care-i 
ținea pe dânșii și, de negrăita Pronie a lui Dumnezeu mirându-se - 
cum acelora adică întristarea lipsei a meșteșugit pricinuiri de 
cununi, iar lui dezlegarea întristării -, era limpede că spre aceasta 
era nesupunerea dobitocului, Pronia chemându-l pe dânsul să 
hrănească sufletele ce slujeau lui Dumnezeu, care sufereau pentru 
lipsa și slăbiciunea trupului celui slujitor. 

13. Deci de acestea înștiințându-se acela, numărul celor ce le- 
a dat era îndoit față de cel dintâi împărţitor ce dăduse 
milostenie*!0. Iar de atunci, încetând ucenicii de a-l mai supăra pe 
dânsul și de a se împuţina cu sufletul, acum mai vârtos se sârguiau 
a urma și a râvni părintelui, cu nădejdea cea către Dumnezeu și 
prin credință. 


II. Din viaţa Sfântului Savva 


1. Preafericitul Savva, sârguindu-se a zidi mai multe chilii în 
cetatea?" sa, și locul spre Chinovie a-l găti; deși se ostenea foarte 
pentru cei de sub dânsul, nimeni însă nu se îngrijea de cele de 
neocolită trebuinţă. Dumnezeu însă, Căruia după socoteală locul I 
se făcea de locuit?!” și a Cărui poruncă este de a nu ne îngriji ce 


310 Despre acela s-a pomenit la punctul 5. 

311 Lit. ar fi cetate, fortăreață. Ea a fost numită și „Kastellion” sau, 
după Viețile Sfinţilor (5 decembrie - Sfântul Savva), „Castelin” sau 
„Muntele Castelinului”. Colina Kastellionului, sau Kirbet Mird, se afla pe 
locul fostei fortărețe irodiene Hircania. Era un loc ideal pentru zidirea 
unei mănăstiri, datorită formei stâncilor, foarte potrivită colectării apei în 
cisterne. Kastellionul a fost sfinţit în noiembrie 492. În apropierea 
acestuia, el a zidit o chinovie mai mică (zidirea chiliilor de care se 
pomenește în text erau pare-se pentru această chinovie) destinată 
monahilor tineri sau începători (fără barbă), celor mai bătrâni și celor 
mai pătimași, neastâmpăraţi, care, deși erau monahi, nu reușeau să se 
integreze după cuviinţă într-o viaţă monahală după regulile tradiţionale. 
Totuși, această chinovie a Kastellionului era situată într-un loc foarte 
neprimitor, stâncos, plin de buruieni și de reptile, socotit de mulţi și 
bântuit de duhuri necurate. Prin sârguinţa sfântului și ajutorul lui 
Dumnezeu, locul a fost curăţat și dat spre locuire călugărilor (cf. și nota 
trad. neogr.). 

312 Trad. lit. „Socoteală” traduce pe vovv. Trad. neogr.: „pentru Care 


vom mânca și ce vom bea (cf. Matei 6: 31), Cel ce este mai iubitor 
de fii decât mama și tatăl, Acesta a trimis lui Marchian o vedenie 
ce-l trăgea spre aceasta [cetate], celui adică întru toate bun, care 
și egumen era al chinoviilor din Vitleem și, îndeobște, pentru 
călugării cei de pretutindeni multă purtare de grijă punea. 

2. Deci, într-o noapte, acesta a văzut o îngerească vedenie cu 
străină închipuire, dulce și preafrumoasă strălucind, ce striga 
către dânsul unele ca acestea: „Tu, Marchiane, zicea, fără 
întristare și fără durere treci noaptea, de nimic din cele trupești 
fiind lipsit, iar robul lui Dumnezeu Savva, pentru multa dragoste 
cea către Stăpânul, multe trude răbdând împreună cu fraţii în 
cetate, multă îi este lipsa celor de nevoie și nimeni nu este măcar 
cu puţin să le ajute lor la cele spre trebuinţă. Deci dă-le lor din 
cele ce ai, niciun pic zăbovind, ca nu mai mult cu lipsa să se 
strâmtoreze”. 

3. Așadar acestea (a zis) vedenia; iar Marchian, deloc 
zăbovind, trimise multe din cele trebuincioase la Savva cu 
dobitoacele ce slujeau mănăstirii sale spre a duce cele poruncite. 
Iar Savva, primind cele trimise și de pricina trimiterii înștiințându- 
se, l-a socotit și pe acesta semn al grijirii lui Dumnezeu pentru 
locuirea locului. Şi așa deodată se ţinea și de mulțumirea cea 
fierbinte către Stăpânul, încă și zidirea mănăstirii mai grabnic o 
punea. 

4. lar după aceasta, și Ilie, Patriarhul Ierusalimului, sârguință 
făcând ca să adune lângă sine la episcopia [bisericii] Sfintei Învieri 
pe cei mai sârguitori dintre monahii cei risipiţi în oareșicare chilii 
din jurul Turnului lui David, adunându-se acolo toţi călugării, 
Dumnezeiescul Savva, după ce a cumpărat multe din chiliile dintru 
care ieșiseră călugării, le-a prefăcut a fi spre găzduirea celor ce 
mergeau în Țara Sfântăs5. 


locul se va preface într-un centru al slujirii Lui”. 

313 Acești monahi erau numiţi „râvnitorii (on6v6aio1) Sfântului 
Mormânt”; pe aceștia, Patriarhul Ilie i-a adunat în anul 494 într-o 
mănăstire pe care a întemeiat-o în apropierea patriarhatului. Aceștia 
slujeau bisericilor din cetate, ocupându-se și de primirea pelerinilor. Ei 
primeau zilnic o sumă fixă de bani, ducând o viaţă oarecum ușoară, în 
vreme ce monahii deșertului, precum cei din Lavra Sfântului Savva, nu 
primeau o astfel de sumă. Ajuns încă din tinereţe, neavând nici măcar 
barbă, în Sfânta Cetate, Sfântul Savva nu s-a împăcat cu rânduiala 
mănăstirilor de acolo, ale căror monahi duceau un trai asigurat financiar, 
el voind a-i urma monahismului deșertic al Sfântului Efthimie, pe care-l 
avea la mare evlavie. Marchian era proestosul bisericii Sfântului Sion și 
preot al bisericii Invierii (Anastasis). Acesta i-a făcut mai multe donații 
Sfântului pentru construirea chiliilor de care se zice mai sus; Antonie și 
Ioan, fiii lui Marchian (înainte de a intra în monahism, el fusese 


5. A voit a cumpăra și altele, trebuincioase fiind și acelea 
Lavrei și potrivite scopului, dar lipsa aurului stătea înaintea voirii; 
chiar și prea fierbinte aflându-se pentru agonisirea acestora, nu 
avea însă și o mână spre ajutor, că nimic altceva nu rămăsese, fără 
numai o jumătate de galben. 

6. Dar știind acela îndestularea lui Dumnezeu, înțelepciunea 
și puterea Lui către toate, Aceluia pe toate lăsându-le, ceea ce 
deocamdată avea a dat arvună stăpânilor chiliilor, făgăduindu-se 
ca, de nu va da și pe ceilalţi în ziua următoare, și ceea ce dăduse 
să se piardă. 

7. Deci tocmindu-se el așa cu călugării, către singură Dreapta 
cea nedeșertată privea. Și a venit oareșicare străin, necunoscut de 
nimeni; a venit ca cum din Dumnezeiasca trimitere și, nimic zicând 
și nici de la dânsul auzind, acela îi dăruiește o sută șaptezeci de 
galbeni; iar după ce i-a dat pe aceștia, îndată s-a dus, nefăcându-și 
cunoscut nici numele. 

8. Și pricepând Savva îndată de unde și cum a fost cu putinţă 
o grabnică dăruire ca aceasta și aflând că arătat e de la 
Dumnezeu, numaidecât preţul chiliilor l-a dat și îndată a zidit o 
casă spre primirea altor monahi ce veneau din pământ străin; încă 
și două metocuri a agonisit cetăţii sale, unul lângă Sfânta Cetate, 
iar altul în Ierihon. 

9. Apoi, după acea nedreaptă izgonire a lui Ilie, proestosul 
Palestinei, foamete mare și lipsă de cele de nevoie, încă și secetă și 
lăcustă și grele biciuiri [pedepse] au strâmtorat Palestina vreme de 
cinci ani. lar șapte fiind mănăstirile cele cuprinse sub 
supravegherea dumnezeiescului Savva, în tot acest timp niciuneia 
din ele nu i-a izvodit niciun venit", ci toată grija pentru 
petrecerea lor a lăsat-o Proniei Dumnezeu. 

10. Și acelea cu lipsa celor de nevoie strâmtorându-se, acela 
nu numai că nici ceva împuțţinat sau potrivit vremii a pătimit sau a 
grăit, ci, și chemând pe egumenii mănăstirilor, îi sfătuia a nu slăbi 


căsătorit), l-au ajutat și ei la zidire. În sprijinul lui a venit și Patriahul Ilie, 
care i-a oferit o litră de aur. Chiliile cumpărate de el (vezi și mai jos) la 
Ierusalim erau pentru găzduirea pelerinilor în general și a monahilor; 
după unii, ele constituiau și un fel de „centre de recrutare” sau de 
pregătire pentru viitorii monahi ai mănăstirilor Sfântului Savva (pentru 
toate acestea și pentru celelalte precizări de mai jos am folosit: Joseph 
Patrich, Sabas, Leader of Palestinian Monasticism. A Comparative Study 
în Eastem Monasticism, Fourth to Seventh Centuries, Dumbarton Oaks, 
1995). 

314 Patriarhul Ilie a fost exilat în anul 516. 

315 Nu i-a asigurat vreun venit periodic de la Patriarhie sau din alte 
surse. 


de scârbă întru acestea, nici de cele trupești a se îngriji cumva, ci 
Părintelui, Celui ce știe că avem trebuinţă de acestea, a crede, iar 
dăruirea lor de Dreapta Lui cea mult-îndestulată să o atârne. 

11. Deci așa cu bună-cunoștinţă de acestea și vitejește 
aflându-se Savva, atât de mult au lipsit odată cele de nevoie și în 
Lavra cea de sub dânsul, încât nici prescuri spre jertfă și aducere 
lui Dumnezeu nu se aflau. Şi s-a apropiat cel ce îi era încredințată 
slujba aceasta, vestindu-i lui primejdia, împreună și pentru 
duminica ce se apropiase tare adeverindu-l cum că nesăvârșite vor 
fi atunci Dumnezeieștile Taine, nici prescuri spre jertfă nefiind în 
Lavră, nici altceva din cele de nevoie. 

12. Acela, dar, acestea le zise. lar cu adevărat marele și 
minunatul suflet, nici așa nu se deznădăjduia de grija lui 
Dumnezeu și de căile cele negrăite ale Proniei: „Ci eu, zicea către 
dânșii, nicidecum Liturghia lui Dumnezeu nu o voi opri, iar dacă 
atâta e lipsa celor de nevoie, să se dea un odor din cele sfinţite, din 
cele dăruite de pelerini, pentru a vă cumpăra vouă cele spre 
Liturghie. Cu toate acestea, credincios e Cel ce ne-a poruncit nouă 
ca ziua de mâine să rămână slobodă de grijă pentru câte spre 
trebuinţa trupului (cf. Matei 6: 34)”, a zis el. 

13. Şi încă nesosind duminica, au venit oarecare către dânsul, 
ca de Pronie trimiși, treizeci de poveri pe dobitoace deodată 
aducând; iar povara era grâu, vin și untdelemn și alte potrivite 
spre hrană bărbaţilor călugări, încât aproape că Lavra se făcea 
neîncăpătoare cu cele de mâncare. 

14. Deci îndată Dumnezeiescul Savva, celui ce cu puţin mai- 
nainte îi vestise lipsa cu micime de suflet, i-a zis: „Ce zici, oare 
vom lăsa Liturghia?” Iar el, pricepând că întrebarea era mustrare 
a gândurilor lui nesănătoase spre a nădăjdui către Dumnezeu, a 
căzut la picioarele aceluia cerând iertăciune și, în locul împuţinării 
de suflet celei așa mojicești, pocăință fierbinte a adus. 

15. lar acela, îndată iertând pe ucenic, îl sfătuiește cele 
cuviincioase, zicându-i a nu se împuţina așa cu sufletul, ci de 
dumnezeieștile nădejdi cu îndrăzneală să se ţină, și de cea a lui 
David, a arunca adică grija spre Dumnezeu (cf. Psalm 54: 25), 
Căruia cu mult mai mult îi pasă pentru noi decât părinţilor noștri. 


III. A Sfântului Efrem 


1. Frate, de ţi se va întâmpla să cazi în boală, nu scrie pentru 
cele trebuincioase la rudeniile tale cele trupești sau altor 
cunoscuţi sau prieteni în lume, nici nu alerga spre ajutor mort și 
acoperământ omenesc, ci rabdă-îndelung, mai vârtos nădăjduind 
spre Domnul și așteptând de la Dânsul milă, ca să te 


chivernisească după toate. 

2. Că, Cel ce te-a lăsat cu folos a te îmbolnăvi, El va și purta 
de grijă de tine și nu te va lăsa să fii ispitit mai presus decât poti, 
după Scriptură (cf. 1 Cor. 10: 13); deci Acestuia să ne sârguim a-l 
plăcea întru toate, că a Lui este grija pentru noi. 

3. Că știu un frate care, bolnăvindu-se odată, se silea la lucru 
și, plângând deosebi în chilia sa, ruga pe Domnul ca să-i dăruiască 
lui sănătate, zicând: „Doamne lisuse Hristoase, știu că boala 
trupului spre tămăduirea sufletului meu este, iar ca să nu fac 
greutate fraţilor mei, rogu-mă Tie, iubitorule de oameni, Însuţi cu 
harul Tău vindecă sufletul și trupul meu, că Tu ești Dumnezeul 
milei și Doctorul sufletelor și al trupurilor noastre, și primește 
pocăința mea, și arată întru mine mărirea Ta și nesfârșitele și 
neurmatele milele Tale, care nu au număr”. 

4. Şi, așa rugându-se lui Dumnezeu, îndată și cu lucrul s-a 
tămăduit. 


IV. A lui Avva Isaia 


1. Frate, ia aminte de sine cu deadinsul, ca și cum ai fi 
înaintea lui Dumnezeu de-a pururea, ca de la nimeni nimic să 
nădăjduiești, fără numai de la Dânsul singur cu credinţă; și, orice 
îţi trebuie, roagă pe Dumnezeu ca să-ţi facă trebuinţa ta după voia 
Lui, și, întru cele ce vei afla, mulțumește lui Dumnezeu totdeauna, 
căci El [e Cel ce] ţi-a dat. 

2. Și de vei fi lipsit de ceva, nicidecum să nu nădăjduiești spre 
om, nici să te întristezi, nici să cârtești asupra cuiva, ci suferă cu 
osârdie și cu netulburare, socotindu-te [şi zicând]: „Că vrednic 
sunt de multe necazuri pentru păcatele mele, însă, de va voi 
Dumnezeu, poate a mă milui”. Şi, așa jeluindu-te tu, El va împlini 
toată trebuinta. 

3. Când om pe om folosește în cuvinte sau în lucruri sau în 
fapte, al lui Dumnezeu a fi harul să mărturisească amândoi, iar cel 
ce nu înțelege aceasta, de către ce înţelege va fi stăpânit316. 

4. Cel ce laudă pe aproapele după oareșicare făţărnicie sau 
hatâr, pe același îl va ocări pe dânsul la o vreme, și însuși se va 
rușina. 

5. Atunci când pentru o trupească dăruire, pe om, ca pe un 
bun afară de Dumnezeu, îl vei lăuda, mai pe urmă acela rău ţi se 
va arăta ţie. 

6. Tot binele de la Domnul cu iconomisire vine, iar cei ce îl 
aduc pe dânsul sunt diaconii [slujitorii] cei buni ai lui. 


316 Punctele 3 până la 10 inclusiv sunt luate din Sfântul Marcu Ascetul, 
din cele 200 de capete ale sale despre legea duhovnicească. 


7. Sobolul [cârtița] cel orb sub pământ târându-se, la stele a 
se uita nu poate; și cel ce nu crede pentru cele vremelnice, nici 
pentru cele veșnice nu poate crede. 

8. Harul cel mai-nainte de har! se dădea oamenilor ca o 
adevărată cunoștință de la Dumnezeu, învățând înainte de toate pe 
părtașii ei a crede Celui ce a dăruit-o. 

9. Pentru cele ce a nădăjduit cineva spre Dumnezeu, nu se va 
mai certa cu aproapele pentru acelea. 

10. Înaintea tuturor răutăţilor merge necunoștinţa, iar după 
dânsa merge necredinţa. 


V. A Sfântului Isaac 


1. Dacă crezi că Dumnezeu face purtare de grijă [lproniază] 
pentru tine, ce te grijești [frămânţi fără rost] și porţi de grijă 
pentru cele vremelnice și pentru trebuinţele trupului? 

2. lar de nu crezi că Dumnezeu face purtare de grijă pentru 
tine și, pentru aceasta, afară de Dânsul, te îngrijești de trebuinţele 
tale, ești mai ticălos decât toți oamenii, și deci pentru ce mai 
trăiești? 

3. Aruncă spre Domnul grija ta (Psalm 54: 23), și nu te vei 
speria de spaima ce vine peste tine (Pilde 3: 25); ca unul care te-ai 
afierosit pe sine lui Dumnezeu, petrece întru odihna minţii. 


VI. A Sfântului Maxim 


Pe tot omul din suflet se cade a-l iubi, iar nădejdea spre 
singur Dumnezeu se cade a o pune și din toată puterea a-l sluji; că 
dacă El pe noi ne va păzi, și prietenii toţi ne vor fi nouă ocrotire și 
ajutor, atunci și vrăjmașii noștri nu vor putea asupra noastră. lar 
dacă El dinspre noi Se va întoarce, atunci și vrăjmașii noștri se vor 
întoarce împotriva noastră. 


VII. Din Pateric 


317 Dacă cârtița, oarbă fiind, viază și petrece sub pământ cu „credinţa” 
că nu se află în rătăcire, ci se târăște pe calea cea potrivită ei, tot așa și 
omul e dator să creadă, chiar și orbește, în cele pământești, adică în 
raţiunile sau legile lăsate de Dumnezeu pe pământ, și mai puţin sau deloc 
în izvodirile sale, care adesea l-au dus în rătăcire, căci numai prin 
credinţa în Pronia lui Dumnezeu arătată și în cele bune și în cele părut- 
rele vom putea crede și în cele veșnice arătate de Dumnezeu „cu 
iconomisire”, cum zice mai-nainte, adică prin slujitorii Săi. 

318 Zice poate de harul din Vechiul Legământ, ce s-a arătat mai mult 
prin cunoștința lui Dumnezeu din Legea lui Moise. 


1. Zis-a un bătrân: „Sfinţii, având pe Dumnezeu întru eiși, 
prin nepătimire le moștenesc și pe cele de aici, și pe cele de acolo; 
fiindcă și acestea, și acelea, ale lui Hristos sunt, și cei ce Il au pe 
Dânsul le au și pe cele ale Lui; iar cel ce are lumea, adică patimile, 
măcar că are lumea, nimic nu are, fără numai patimile ce-l 
stăpânesc pe dânsul”31%. 

2. Zis-a Avva Evprepie: „Dacă crezi pe Dumnezeu a fi 
credincios și puternic, întru Dânsul singur nădăjduiește, și vei avea 
parte de cele ale Lui, iar dacă te împuţinezi, arătat este că nu-L 
crezi pe Dânsul a fi Unul ca Acesta [astfel]; iar de nu crezi în 
lucrurile de lângă tine, cum întru cele străine nu vei crede că 
Dânsul este puternic și toate le poate?”52 

3. Se spunea în Schit despre Avva Moise că atunci când voia 
să intre în Piatră*?!, adică în peștera în care voia a locui, călătorind 
până acolo, a ostenit și zicea întru sine: „Cum pot să-mi aduc apă 
aici?” Şi i-a venit lui glas zicând: „Intră, și de nimic nu te griji”. 

4. Deci a intrat; iar după aceasta au venit la dânsul oarecare 
din Părinţi, și nu avea decât o năstrapă de apă, și, fierbând el 
puţine linte, s-a cheltuit toată; iar bătrânul se necăjea; și, intrând 
și ieșind, se ruga lui Dumnezeu și, iată, era un nor deasupra acelei 
pietre și a plouat atât cât și-a umplut toate vasele lui. 

5. lar după aceea i-au zis lui Părinţii cei ce merseseră la 
dânsul: „Spune-ne nouă, pentru ce adeseori ieșeai și intrai?” 
Răspuns-a lor bătrânul: „Judecată făceam cu Dumnezeu, zicând: 
«M-ai adus aici și, iată, apă nu am ca să bea robii Tăi», și pentru 
aceasta intram și ieșeam, rugând pe Dumnezeu, până când ne-a 


319 Așadar nu are lumea, ci numai împătimirea de ea, adică pofta de a o 
folosi în chip pătimaș, egoist; iar ea nu-l va satisface niciodată deplin, 
căci al Domnului e pământul și plinirea lui, zice David, adică numai 
Dumnezeu poate bucura pe om cu lumea Sa sau numai omul ce are pe 
Dumnezeu poate avea și se poate bucura de lumea lui Dumnezeu, fie de 
cea de aici, fie de cea de dincolo, căci are cunoștință despre adevăratul ei 
sens, adică pentru slava lui Dumnezeu și pentru folosul aproapelui său, și 
nu pentru propriile pofte. 

320 Această frumoasă apoftegmă o aflăm în Pateric povestită astfel: 
„Zis-a Avva Evprepie: «Având întru tine că este Dumnezeu credincios și 
puternic, crede întru Dansul și te vei împărtăși de cele ale Lui. Iar de 
defăimezi, nu crezi. Şi toţi credem că toate sunt Lui cu putinţă, dar și 
întru lucrurile tale crede Lui, că și întru tine face minuni»”. Sensul celor 
zise pare a fi unul cu cel din zicerea de la punctul 7 a lui Avva Isaia de 
mai sus. 

321 Trad. lit. Petra era o regiune din adâncul pustiei, aproape de 
Muntele Troe, lângă vechiul Memfis, Egipt. Aceea că Avva Moise s-a 
retras în această pustie la îndemnul Sfântului Macarie Egipteanul, ca să 
vieţuiască singur în liniște (cf. Pateric, Avva Macarie, 22). 


trimis nouă apă”. 

6. Zis-a Avva Siluan: „Eu rob sunt, și Domnul mi-a zis mie 
«lucrează lucrul Meu, și Eu te voi hrăni pe tine, iar de unde, nu 
căuta». Deci eu, dacă lucrez, din plata mea mănânc, adică din mila 
lui Dumnezeu”. 

7. Adus-a oarecine unui bătrân puţini bani, zicând: „Tine-i pe 
aceștia spre cheltuiala ta, că ai îmbătrânit și ești bolnav (căci era 
bubos)”. Răspuns-a lui bătrânul: „Șaizeci de ani am în boala 
aceasta și de nimic n-am fost lipsit, Dumnezeu dându-mi și 
hrănindu-mă pe mine fără lipsă, și tu acum ai venit ca să iei pe 
Hrănitorul meu?” Şi n-a primit. 

8. Povestit-au bătrânii despre un grădinar că lucra și toată 
osteneala grădinii sale o dădea de pomană, oprindu-și numai spre 
cheltuiala sa. lar mai pe urmă i-a vârât lui Satana în gând, zicând: 
„Strânge-ţi ţie puţintele parale, ca nu cumva să îmbătrânești și să 
te îmbolnăvești și să ai trebuinţă de cheltuieli”. Și a adunat și a 
umplut un borcan de parale. 

9. Iar după aceea i s-a întâmplat lui a se bolnăvi și a-i putrezi 
piciorul lui (bătrânul era adică lepros); și a cheltuit paralele sale la 
doctori și nimic nu s-a folosit. lar mai pe urmă a venit un doctor 
iscusit și i-a zis lui: „De nu se va tăia piciorul tău, tot trupul tău va 
putrezi”. Şi s-a hotărât să i se taie a doua zi piciorul lui. 

10. Iar în noaptea aceea, venindu-și grădinarul întru sine și 
căindu-se de cele ce a făcut (adunând paralele și nădăjduind spre 
dânsele mai vârtos decât spre Dumnezeu, Cel ce iconomisește și 
hrănește toate), suspinând, a plâns și a zis: „Adu-Ţi aminte, 
Doamne, de proastele mele lucruri de dinainte pe care le lucram și 
le dam fraţilor mei, iar mai vârtos, întâi de toate, de bunătatea Ta 
și de nemărginitele Tale îndurări și mă miluiește după mare și 
bogată mila Ta!” 

11. Și acestea zicând, i-a stat înainte îngerul Domnului și i-a 
zis: „Unde sunt paralele pe care le-ai adunat și unde sfatul pe care 
l-ai sfătuit?” Iar el, foarte umilindu-se și lăcrimând, a zis: „Greșit- 
am, Doamne, iartă-mă, și de acum nu voi mai face aceasta!” Atunci 
s-a atins îngerul de piciorul lui și îndată s-a vindecat; și, sculându- 
se de dimineaţă, s-a dus în țarină să lucreze. 

12. Şi, după puţin, a venit doctorul, precum era tocmeala, ca 
să-i taie piciorul lui. Și, neaflându-l, întreba pentru el; și i-au spus 
lui că s-a dus de dimineaţă să lucreze la țarină; iar doctorul s-a dus 
în țarina întru care lucra acela, vrând a-l vedea pe dânsul. Și, 
văzându-l pe el săpând pământul, a slăvit pe Dumnezeu, Cel ce cu 
preaslăvire l-a tămăduit pe dânsul. 

13. Un sihastru, luptat fiind de iubirea de argint, lucra mult, 
ostenindu-se foarte, și din rucodelia sa a adunat un galben, apoi 


doi, apoi trei, apoi s-a sârguit și a făcut cinci; și, adunând cei cinci 
galbeni, îndată a căzut în patimă trupească, adică în boală, și pe 
picior s-au făcut răni ce scoteau puroi. 

14. Iar el, trimițând, a chemat doctorul și a cheltuit cei cinci 
galbeni fără a se vindeca de boală, ba mai rău făcându-i-se 
aceasta, piciorul lui putrezind cu totul. Venind mai pe urmă un 
doctor, i-a zis lui: „Piciorul tău trebuie să se taie, Avva, fiindcă 
altminteri tot trupul tău va putrezi”. lar el, pentru nevoie, s-a 
plecat tăierii. 

15. Iar peste noapte, plângând el și rugându-se lui Dumnezeu, 
a stat înaintea lui îngerul Domnului și i-a zis: „Ai făcut ceva cu cei 
cinci galbeni?” Și, ca întru uimire făcându-se el, i-a apucat îngerul 
piciorul și, cu mâna netezind patima, îndată l-a tămăduit, după 
care s-a făcut nevăzut. Iar el, venind întru sine și cunoscând că s-a 
vindecat, mulțumea lui Dumnezeu. 

Deci, venind doctorul dimineaţa, după tocmeală, a bătut în 
ușă, iar el, sculându-se, l-a întâmpinat pe el. Și văzându-l doctorul 
umblând, s-a mirat și, aflând de ceea ce se făcuse, se făcu creștin, 
fiindcă era elin. 


PRICINA A DOUĂZECI ȘI DOUA 
Cine este cel care nebunește nădăjduiește în Hristos. 
I. A Sfântului Isaac Sirul 


1. Este o nădejde spre Dumnezeu prin credinţa cea din inimă, 
care adevărată este, căci cu dreaptă-socoteală și cu cunoștință se 
face; și este altuia una osebită, din nepricepere și lenevie făcându- 
se, care mincinoasă este. 

2. Că omul cel ce nicidecum nu-și face grijă pentru lucrurile 
cele stricăcioase, ci cu toate ale lui se pune pe sine înaintea lui 
Dumnezeu, și toată îndeletnicirea și sârguinţa întru slujirea și 
buna-plăcere a Lui de-a pururea arătând-o noaptea și ziua, și, 
pentru aceasta, nepăsându-i lui a-și găti nici cele spre trebuința 
trupului, acesta bine și cu iscusință*?? nădăjduiește spre Domnul că 
El va găti lui cele de trebuinţă. 

3. Căci cu dreptate este și pentru Dumnezeu a arăta spre 
unul ca acesta toată sârguinţa, ca să-i dăruiască fără de osteneală 
cele de trebuinţă, ca la o slugă credincioasă, care păzeşte porunca- 
I ce zice: Căutaţi mai întâi Împărăţia lui Dumnezeu și dreptatea 
Lui, și acestea toate se vor adăuga vouă (Matei 6: 33). 

4. Că celui ce așa cu totul s-a afierosit pe sine întru slujba lui 
Dumnezeu, toată lumea ca o slujnică îi dă lui [toate] de-a gata, și 
voii lui se supune, și cuvintelor lui slujește, ca unui stăpân întru 
toate plecându-i-se. 

5. lar ca să nu cadă?” unul ca acesta dinspre starea înaintea 
lui Dumnezeu și din cea către Dânsul neîncetată vorbire și plecare 
- de care singură necurmat îngrijindu-se, de nimic altceva 
nicidecum nu suferă a se îngriji -, cu cuviinţă este ca toată zidirea 
să-i slujească lui și fără de osteneală și fără de grijă să-i dea lui 
cele de trebuinţă, plecându-se la poruncile Stăpânului Celui de 
obște, Care, pe cei ce curat li slujesc Lui, hrană ca unor păsări fără 
de osteneală și fără de grijă le dă. 

6. Deci bună și după socoteală este nădejdea unuia ca acesta 
și nu este cu putință pentru cel ce stă într-însa să nu ia ceea ce 
nădăjduiește. 

7. lar dacă cineva încă de pământ și în împătimirea celor 
pământești are mintea pironită, și ţărână mănâncă împreună cu 
șarpele, și la risipiri și la robii ale inimii, poate încă și la cuvântări 


323 EmoTnuOvwo, sau: „cu [având] înțelepciune desăvârşită” 

323 &pynon pare că provine de la ápyéw, verb ceva mai bogat. Altfel 
spus: „Dacă unul ca acesta s-ar face nelucrător dinspre/ nu s-ar mai griji 
de/ ar înceta să mai fie lucrător în starea-înaintea lui Dumnezeu...”. 


deșarte dat se face, întinzând picioarele sale la nelucrare, zicând și 
că „cred lui Dumnezeu că îmi va da mie cele de trebuinţă”, unul ca 
acesta va auzi negreșit pe Dumnezeu zicându-i acestea prin 
prorocul: Te apropii de Mine cu gura, iar inima ta departe este de 
la Mine, și voiești a te învăța căile Mele, cerând judecată și 
dreptate, de ca și cum ai făcut dreptate, și n-ai părăsit dreptățile 
Mele (Is. 29: 13-14; 58: 2). Așijderea și fratele lui Dumnezeu Iacov 
va zice către dânsul: De crezi lui Dumnezeu, bine faci, dar și dracii 
cred și se cutremură; și credința are trebuință de lucrare, iar fără 
de lucrare moartă este (lac. 2: 17-20) 324. 

8. Nu te amăgi, nebunule, înainte-mergători sunt osteneala și 
sudoarea cea pentru Dumnezeu, care sunt întru lucrarea faptelor 
bune, ale nădejdii spre Dumnezeu; deci și tu, de crezi că 
Dumnezeu poartă grijă de zidirile Sale, și puternic este întru toate, 
arată, dar, și lucrare cuviincioasă credinţei tale, și atunci vei avea 
pe Dumnezeu ascultându-te pe tine, și dăruirea tuturor celor de 
care ai trebuinţă ţi-o va ţie, încă și din toată primejdia și 
vătămarea și necazul te va scoate pe tine. Acestea și unele ca 
acestea le săvârșește purtarea de grijă cea de obște a lui 
Dumnezeu. 

9. Iar tuturor celorlalți oameni Dumnezeu le-a poruncit pe 
cele ale lor înșiși cu socoteală a le chivernisi, iar cu Pronia lui 
Dumnezeu să amestece cunoștința pe care au luat-o de la Dânsul. 

10. Însă cel ce toată viaţa sa a dat-o lui Dumnezeu și de 
singură plăcerea Aceluia se îngrijește, nu are nevoie ca prin [acest 
fel de] cunoștință să-și chivernisească cele ale lui; căci în locul 
acesteia are credinţa, prin care se surpă toată înălțarea ce se 
ridică împotriva cunoștinței de Dumnezeu (II Cor. 10: 5), iar 
gânduri omenești sau fireşti?” nu primește, ca cel ce a covârșit 
firea și de Dumnezeu s-a lipit prin neîndoita și vârtoasa credinţă, 
prin care cutează față de orice, nu ca unul ce ispitește pe Domnul, 
ci ca îndrăznind spre Dânsul și întrarmat cu nebiruită putere a 
Duhului. 

11. Pentru unul ca acesta adevărat va zice Dumnezeu: Cu 
dânsul sunt întru necaz, scoate-l-voi pe dânsul și-l voi slăvi, cu 
lungime de zile îl voi umple pe el și-i voi arăta Lui mântuirea Mea 
(Psalm 90: 15-16)%26. 


324 Deși referinţele de mai sus din Isaia și Iacov corespund Scripturii, 
nu sunt luate totuși literalmente decât în parte. 

325 Izvodite oarecum exclusiv - dacă se poate spune astfel - de firea 
omenească. 

s Fragmentul e luat din Cuvintele Sfântului Isaac (Cuvântul XXII, în 
Filocalie, Vol. X). Cel ce și-a dăruit toată viaţa lui Dumnezeu e numit 
acolo „drept”, prin care numire putem înţelege pe monahul desăvârșit, 


PRICINA A DOUĂZECI ȘI TREIA 


Că nu se cade a lepăda nici cea mai mică poruncă pentru oarecare 
trebuință trupească - măcar de mult ne-ar sili aceasta - sau pentru 
vreo frică omenească. 


I. Din viaţa Sfântului Ioan cel Milostiv 


1. Mulţime multă de mâna persienească fugind și în 
Alexandria scăpând, cele de mâncare s-au rărit foarte (mai vârtos 
și că pe vremea aceea nici Nilul, după obicei, nu și-a făcut ieșirea 
din matcă%), îndată și banii Bisericii cheltuindu-se, Marele Ioan a 
fost silit a se împrumuta de la oarecine o mie de litre de aur. 

2. lar după ce și pe aceia i-a cheltuit, multă grijă îl clătina pe 
el, și se ruga iubirii de oameni a lui Dumnezeu a aduce scăpare în 
aceste strâmtorări, dar și așa, ajungând la ananghie, nu se vedea 
însă în mare primejdie, căci Dumnezeieștile legi și sfinţitele 
rânduieli nu le-a rușinat, nici ca pe o coardă n-a slăbit a chivernisi 
cu deadinsul pe turma cea încredințată. 


cel ce a dobândit toate virtuțile ca sumă a dreptăţii. „Dreptul, zice Sfântul 
Isaac, are Pronia lui Dumnezeu nedespărțită de el”, adică, spre deosebire 
de ceilalţi oameni, care în cunoașterea sau includerea în lucrarea Proniei, 
amestecă (spre învăţătură, călăuzire, sporire etc.) cunoștința despre 
Dumnezeu (cea din Scripturi, de la Sfinţi etc.) cu cea omenească și 
firească, după raţiunile lui Dumnezeu din făpturi; acest „amestec” se 
face, sugerează Sfântul, mai mult prin dreapta-socoteală (discernământ), 
care presupune mai mult osteneala minţii și a trupului, însă dreptul se 
folosește, zice, mai mult de credinţă, îndrăznind faţă de orice, nu ispitind, 
precum ceilalți, din puţinătatea credinţei, pe Dumnezeu pentru oarece 
chivernisiri, căci el, odată întrarmat cu tăria credinţei și nebiruita putere 
a Duhului, nu mai vede, nici nu mai concepe vreo piedică în calea pe care 
a ales-o, „grija” lui fiind alta - a fi cu Dumnezeu neîncetat, pentru a vedea 
mântuirea Lui, cum zice la urmă Psalmistul. Mai luminat poate ne arată o 
scolie din Filocalie la acest fragment: „E demnă de remarcat această 
deosebire ce o face Sfântul Isaac între chivernisirea de sine pe care o 
face cel ce nu e predat total lui Dumnezeu și chivernisirea pe care o 
dăruiește exclusiv Dumnezeu celui predat total Lui. Cel ce se 
chivernisește pe sine uzează de o cunoștință pe care și-o agonisește în 
baza aspiraţiei sale firești după cunoștința sădită de Dumnezeu în firea 
lui. Dar e ajutat de purtarea de grijă a [Pronia] lui Dumnezeu. Dreptul e 
apărat și călăuzit exclusiv de purtarea de grijă a lui Dumnezeu. Dar nici 
el nu stă pasiv în faţa lui Dumnezeu, ci lucrează astfel încât să primească 
în sine puterea ocrotitoare a lui Dumnezeu (nota 110bis, p. 120)”. 

327 În Egipt, unde ploile sunt mai rare, fermierii își irigă culturile cu 
apa Nilului, atunci când acesta se revarsă peste maluri în timpul fluxului 
(nota trad. neogr.). 


3. Atunci, un cleric?! din cei ce făcuseră a doua nuntă, 
bogăţie din destul având, se dorea în treapta diaconilor. După cea 
aflat de acea strâmtorare a Patriarhului, găsind vreme 
îndemânatică, a socotit că, dacă ar putea mângâia cu bani lipsa ce 
se făcuse, și-ar împlini astfel și dorirea, drept care dădu o hârtie 
[epistolă] în mâna Fericitului, ce zicea cam așa: „Înţelegând 
strâmtorarea ce ţine dreapta cea mult dăruitoare a stăpânului 
meu, am socotit că nu e cu cuviinţă a petrece eu întru îndulcire și 
îndestulare, iar stăpânul meu a fi întru strâmtorare; deci sunt la 
mine multe mii de litre de grâu, iar de aur, cincizeci de litre%*. 

4. Acestea mă rog a se da prin tine lui Hristos, numai de m-aș 
învrednici de diaconia Lui prin sfânta ta hirotonie; că se află 
undeva oareunde la Apostol zisă una ca aceasta: De nevoie, și 
mutare a legii se face (Evr. 7: 12)”. 

5. lar Patriarhul a trimis ca să fie chemat bărbatul deosebi, 
nevrând a-l rușina pe dânsul înaintea multora. Și, venind, a zis 
către dânsul: „Dania ta, fiule, este multă și vremii de acum de 
nevoie, dar prihănită și neprimită. 

6. Nu cunoști că oile cele ce se aduceau după Lege, de erau 
prihănite, chiar și mari de ar fi fost, nu erau primite spre jertfă (cf. 
Lev. 22: 21), pentru care pricină nici cele ce s-au adus de Cain lui 
Dumnezeu (Fac. 4: 5)? lar aceea că se face și mutare a legii, 
aceasta știm că pentru Legea Veche s-a zis de Apostol, alta decât 
Cea a minţii*3; iar ţie ce ți se pare că zice cea de la Iacov, fratele 
lui Dumnezeu: Cel ce împlinește toată Legea și va gresi întru una, 
vinovat este tuturor (lac. 2: 10)? Iar pe fraţii noștri, pe săraci, 
măcar că noi nu-i vom putea cuprinde, Dumnezeu însă, Cel ce i-a 
hrănit până acum, Însuși va purta de grijă pentru dânșii, iar de aici 
înainte, noi numai să păzim neclătite poruncile Lui. 

Că ce Li este Lui cu neputinţă și cu anevoie, Care a împărțit în 
pustie odinioară cele cinci pâini și a blagoslovit cele zece obroace 
[măsuri] de grâu a crește întru mulţimi multe? Pentru aceea, fiule, 
se va potrivi la mine cea zisă la Fapte către Simon: Că nu este tie 
parte nici soartă întru cuvântul acesta (Fapte 8: 21)”. 


328 Din context pare a fi vorba de un anagnost (citeţ), treaptă 
anterioară diaconiei. 

329 În jur de 22 kg. 

330 Frumoasă numire a Legii celei Noi. Prin urmare, Legea cea Veche 
era a trupului, pentru oamenii trupești, robi ai poftelor, iar cea nouă e 
pentru minte, pentru omul lăuntric, duhovnicesc. Clericul își închipuia că 
dacă Legea Veche s-a mutat, adică s-a schimbat din trupească în 
duhovnicească, și el poate face schimbare de lege prin mutarea de la 
această rânduială în cea trupească, a putinţei de a cumpăra cele 
duhovnicești cu cele trupești sau materiale. 


7. Încă nu a ajuns bine acela la casa sa, deșert fiind trimis, că 
s-a și vestit Marelui că două din corăbiile Bisericii au tras la liman, 
multe mii de măsuri de grâu din Sicilia acum aducând, care lucru 
auzind acela, în genunchi căzând, mulțumea lui Dumnezeu, zicând: 
„Cei ce Te caută pe Tine, Doamne, și păzesc poruncile Tale nu se 
vor lipsi de tot binele (Psalm 33: 11); pentru aceea măresc 
Preasfânt Numele Tău, că nu ai lăsat pe robul Tău ca, cumpărat cu 
bani, harul Tău a-l pune”. 

8. Şi așa, întru strâmtorare lățindu-se*!, pururea-pomenitul 
n-a vândut acribia canonului pentru trebuinţa cea de nevoie. 


II. A Sfântului Efrem 


1. Frate, trezvește-te de-a pururea, și ia aminte de sine, și nu 
tulbura sufletul tău privind la fața omului, nici nu-l dispreţui pe el, 
fie el mic, fie mare sau dregător, că nimeni nu va putea să te 
scoată din focul cel nestins. Auzi pe Cel ce zice: Ce va folosi 
omului, de va dobândi toată lumea, iar sufletul său și-l va păgubi? 
(Matei 16: 26). 

2. Deci nu pierde slava și îndrăznirea cea către Dumnezeu 
pentru cinstea și slava omenească, sau pentru mâncare, băutură, 
îmbrăcăminte, sau altceva din cele de nevoie, că acestea toate 
întru stricăciune încap, iar faptele fiecăruia - ori bune, ori rele - se 
scriu și în veci rămân neșterse. 

3. Cele de sus cugetă, nu cele de pe pământ, ca să te 
norocești de făgăduinţele Părintelui Celui din ceruri și să te 
îndulcești de slava Sfinţilor celor ce au plăcut Lui. 


331 Adică îmbogăţindu-se până la strâmtorare, până ce, pentru 
mulțimea ei, abia dacă o mai putea iconomisi. 


PRICINA A DOUĂZECI ȘI PATRA 


Că nu se cade ca credinciosul, măcar și în tulburări [lumești] de va 
cădea vreodată, să se prefacă [închipui] după lucrurile cele din 
afară, ci către Dumnezeu să privească și plăcerea Aceluia să o 

facă. 


I. Din viaţa Sfântului Savva 


1. Cuviosul Părintele nostru Savva a călătorit pentru a doua 
oară în cetatea lui Constantin, cu voia și cu rugămintea lui Petru, 
Patriarhul de atunci al Ierusalimului (t 552), ca să solească către 
împăratul să dezlege urgia lui cea asupra creștinilor din Palestina 
și să-i izbăvească pe dânșii de primejdiile cele puse asupra lor de 
samariteni, pentru care au și pătimit și de care încă puteau să 
pătimească, încă fiind pârâţi cum că se și făcuseră pricinuitori ai 
nesupunerii și răzmeriței acestora. 

2. Deci, apropiindu-se Cuviosul de cetate și luminat foarte 
fiind primit de împăratul Iustinian - căci, încă de departe 
cunoscând împăratul că se apropie*%, din scaun cum se afla 


332 Samarinenii jefuiseră și incendiaseră multe case de rugăciune, 
locuinţe și ferme ale creștinilor; revolta lor se datora legilor socotite prea 
dure și a taxelor impuse de împărat asupra lor. Viețile Sfinţilor adaugă că 
„Samarinenii, rupându-se de stăpânirea împăratului grecesc, și-au pus 
drept conducător pe un oarecare Iulian”. După revoltă, împăratul trimite 
oaste și înăbușă revolta, ucigându-l și pe Iulian. Atunci au murit peste 
20.000 de samarineni, iar după altă sursă, peste 100.000. Silvan, probabil 
urmașul acestuia, este prins de creștini și ars. Fiul acestuia, Arsenie, 
„câștigă har la împăratul”, având titlu de dregător (illustrius), făcându-l 
pe acesta să creadă că vina era a creștinilor; mai mult, pentru a-și atinge 
scopul, el se pretindea a fi creștin, și nu samaritean. Mânia cuplului 
împărătesc, scrie Procopie, istoric bisericesc, se va arăta în multe rele 
dezlănţuite asupra creștinilor. În atmosfera încrâncenată dintre părti, 
Patriarhul socoti trimiterea lui Savva singură în măsură să potolească 
mânia împăratului și să strice influenţa lui Arsenie de la curte. După 
întâlnirea lui Savva, împăratul hotărăște uciderea lui Arsenie. Reuşind să 
scape, ajunge la Savva, care, în anumite condiţii, îl botează. Este a doua 
și ultima călătorie a Cuviosului în Constantinopol către împăratul 
Iustinian, pe când avea 90 de ani; el a fost însoţit de Ieremia monahul și 
Leonţiu de Bizanţ. La 4 ani de la întoarcere, el moare la vârsta de 94 de 
ani. (Pentru toate informaţiile adunate pentru acest capitol, am folosit pe 
același Joseph Patrich, op. cit., vezi Pricina XXI, 2.). 

333 Evlavia împăratului s-a arătat încă de când Cuviosul se afla pe mare, 
el trimițând mici ambarcaţiuni cu vâsle pentru escortarea vasului cu care 
venise. El a fost apoi întâmpinat cu cinste și de Patriarhul Epifanie (520- 
535), de episcopul Ipatie și de alţii. 


sculându-se, cu evlavie foarte pe acel sfinţit cap l-a sărutat*. Apoi, 
după ce au șezut împreună, a arătat împăratului cele pentru care a 
venit, iar împăratul, gata pe acelea dăruindu-le*5, nu numai până 
la acestea a pus să stea osârdia sufletului, ci i se părea că va suferi 
cea mai de pe urmă pagubă, de nu și împărătește, și cu mărime de 
bunăvoire îl va dărui, încă se frământa dacă nu și oarecare venit 
de bani să dăruiască călugărilor de sub dânsul*6. 

3. Iar Cuviosul a zis: „Pentru veniturile în bani, cât privitor la 
cele de nevoie trebuinţe, Acela ne este nouă Purtător de grijă: 
Care și pe poporul cel neplecat odinioară în pustie cu îndestulare l- 
a hrănit și apă din piatră a scos; El ne dă nu numai dăruirea celor 
de nevoie, ci, de multe ori, și cu prisosinţă. 

4. lar ţie, de-ţi este atâta grija, o, împărate, de dăruirea 
noastră, iată, sunt de faţă și alte pricini, nu mici și nevrednice de a 
se trece cu vederea, prin care vei putea arăta către noi iubirea de 
cinste3””. Și, pe rând, cuviosul ceru oareșicare cerere de obște 
folositoare, adică palestinienilor celor ce rău au pătimit de la 
samariteni scutire de dajdie câtăva vreme să le dăruiască, și celor 


334 Viaţa sa mai povestește că, înainte de a trece la cele pentru care a 
venit, împăratul îl invită în odaia împărătesei Theodora pentru a o 
binecuvânta spre nașterea unui băiat. Savva însă, știind tendinţele ei 
monofizite și sprijinul acordat lui Sever, a refuzat invitaţia. Pilda 
dumnezeiescului Savva e una foarte binevenită și astăzi, când erezia e 
doamnă mare, îmbrăcată și împodobită cu haină „luminoasă” și părut 
drept-slăvitoare; când „împărații de acum” sunt ortodocși numai cu 
numele, un eventual îndemn de pomenire a lor sau atitudine „de 
deschidere” faţă de ei e dovadă de necunoștinţă și rătăcire. 

355 Implinindu-i adică cererile, rezolvându-i petiţiile. Luând cunoștință 
de dezastrul pricinuit de samariteni, împăratul le interzice acestora 
dreptul de a se aduna, de a lăsa moștenire pământurile sau de a ceda 
altora drepturile asupra lor. A poruncit de asemenea ca mulţi dintre ei, 
cu deosebire conducătorii, să fie executaţi. După alţii, legile privitoare la 
drepturile asupra pământurilor pomenite mai sus fuseseră date anterior 
revoltei, ele fiind și pricina acesteia. 

336 Precum am spus undeva mai-nainte, Sfântul Savva nu suferea, 
precum alte mănăstiri din Ţara Sfântă, să-și asigure traiul cu oarece 
venituri periodice, căci, altminteri, unde s-ar mai fi arătat ajutorul lui 
Dumnezeu? Nu însemna prin aceasta că acele venituri ale altor mănăstiri 
nu puteau fi socotite și ele oarecare binecuvântări - mai puţin directe ce-i 
drept - de la Dumnezeu. Dar, odată acceptate astfel de venituri, stareţul - 
monahismul în general - putea deveni ușor pradă osebitor influenţe sau 
imixtiuni administrative sau de altă factură ale patriarhilor sau 
conducătorilor, care se puteau prevala de „mărimea de suflet” a 
dăruitorilor și în alte scopuri, precum istoria adeseori a arătat. Înţeleaptă 
atitudine a Cuviosului faţă de aceste „dăruiri” se va vedea mai apoi. 

337 Filotimia. 


ce vin în Sfânta Cetate spre închinarea Mormântului celui De- 
viaţă-făcător, o casă să le zidească spre găzduire, și să pună capăt 
eresurile celor ce încă supără bisericile, și mănăstirilor sale să le 
zidească un turn spre scăpare de năvălirea răzmeriţei3%. 

5. Deci niște cereri ca acestea punând dumnezeiescul Savva 
înaintea împăratului - de ca și cum acela încă de demult ar fi fost 
însetat să facă dăruiri Sfântului -, îndată să se scrie poruncind, 
hotărâri pretutindeni trimițând, toate le-a făcut, ca nu cumva 
zăbovirea să dea loc și trecerilor de vreme, ca nu întârzierea celor 
făcute, adică a dăruirilor, să tocească iubirea de cinste35. 

6. Deci așa îndeletnicindu-se împăratul pentru cererile lui, 
împreună cu Trivonian chestorul“, întru ceea ce se cheamă 
porticul cel mare“, împreună-șezător având pe cuviosul, precum 
s-a zis, el, iată, ceasul al treilea ajungând*?, pe împăratul lăsând 
deosebi, oareunde pe obișnuitele sale rugăciuni lui Dumnezeu le 
da, dându-se pe sine rostirii sfinţiţilor psalmi ai lui David. 

7. lar leremia, unul din ucenici, apropiindu-se de dânsul, a 
zis: „Ce este aceasta, Părinte, împăratul așa adunând toată 
sârguința și pentru a împlini cererile tale foarte tare ostenind cu 
fierbințeală, tu, pe dânsul părăsindu-l, într-altă parte petreci 
acum?” 

8. Acela, foarte cu slobozenie răspunzând, a zis: „Nimic 
necuviincios, o, fiule, nu este aici, că el ceea ce se cuvine face, și 
noi, ceea ce ne este îndatorat, după datorie facem”. Așa, niciun 
lucru al trebuinţei vremii nu l-a gătit pe dânsul să se lase prins de 
vreo oarecare înaltă momire, fie ea și de la curțile împărătești, sau 
de vreo altă cuviință de rob, ci cea cuviincioasă măsurare o 
întrebuința către toţi și de nobilitatea cinului și de iubirea de 
înţelepciune multă purtare de grijă făcea. 


338 E vorba de fapt de o fortăreață cu turnuri de apărare împotriva 
năvălirilor saracinilor; aceștia au fost și aliaţi ai perșilor, în vremea 
primului război persan. Precum se știe, aceștia au intrat la începutul 
secolului al VII-lea în Țara Sfântă, săvârșind multe stricăciuni 
mănăstirilor și ucigând numeroși monahi. 

339 Ca nu executarea celor hotărâte și poruncite să se facă cu întârziere 
și astfel să se strice iubirea de cinste (filotimia). 

34 'Trivonian a fost un membru de cinste al palatului împărătesc al lui 
Iustinian și un jurist excelent; el l-a ajutat pe împărat la întocmirea 
monumentalei Corpus juris Civilis. Având funcţia de chestor (Quæstor 
sacri palatii), el era capul consiliului împărătesc și un fel ministru al 
justiţiei, ca în Imperiul Roman. 

31 Aula Magna, cum se zice azi, unde erau primiți atunci ambasadorii 
și trimișii străini. 

342 Probabil ceasul al treilea din noapte, la trei ore după apusul 
soarelui (nota trad. neogr.). 


I. Din Pateric 


1. Întrebată a fost Maica Theodora: „Cum poate cineva, în 
mijlocul gâlcevilor fiind și cuvinte mirenești auzind, a avea mintea 
cu Dumnezeu?” Și a răspuns: „Precum atunci când șezi la masă, 
întru care sunt multe bucate, pe care fără dulceaţă le primești, nu 
te osândești, tot așa și cuvintele mirenești, de vor intra după 
nevoie în urechile tale, să ai inima ta către Dumnezeu, și nu-L. uita 
pe Dânsul; și, în această așezare neauzind cu dulceaţă, nu te vei 
vătăma așa mult”. 

2. Zis-a un bătrân: „Albina, oriunde merge, miere face, iar 
monahul, oriunde se va afla lucrul lui Dumnezeu, acolo lucrează”. 

3. Zice Avva Pimen: „Zicea Avva Sisoe că este o rușine legată 
de păcatul netemerii: atunci când cineva se trufește, iar apoi se 
rușinează de oameni, dar nici așa nu face binele, vină de netemere 
de Dumnezeu își câștigă luiși (cf. și Ef. 6: 6-7)”. 

4. Zis-a un stareţ: „Oriunde vei merge, ia aminte de sine 
totdeauna - că locasul erodiului” povățuiește înaintea lor (Psalm 
103: 19)3%; adică monahul se aseamănă cu erodiul, pentru că nu 
are calabalăc și e iubitor de pustie: oriunde merge, are locașul său 
mergând înainte și tot locul este locașul lui. Deci sârguiește ca în 
oricare loc te vei afla, să-ţi faci canonul tău și să nu te lenevești de 
rugăciunile cele orânduite; ia aminte și la înțelegerile lor, pe cât îţi 
este puterea, și tot necazul să-l ai înaintea ochilor tăi. lar acestea 
fără de luare-aminte și osteneală multă nu se pot îndrepta 
[câștiga]”. 


** ok 


Egretă. & 

343 „Înaintea lor”, adică a erodiilor. În Omiliile sale la Psalmi, Sfântul 
Ioan Gură de Aur tâlcuiește acest verset așa: „Erodiul poate locui orice 
loc, oriunde se duce, el află, cum s-ar zice, o casă gătită pentru el”. 


PRICINA A DOUĂZECI ȘI CINCEA 


Se cade ca, cel ce caută a plăcea lui Dumnezeu, necinstirile și 
cinstele de la oameni ca nimic a le socoti. 


I. Din Pateric 


1. Un frate a mers la Avva Macarie Egipteanul și i-a zis lui: 
„Părinte, spune-mi cuvânt, cum să mă mântuiesc?” Și i-a răspuns 
bătrânul: „Du-te la morminte și ocărăște pe morţi”. 

2. Deci, ducându-se fratele, i-a ocărât și a dat și cu pietre și, 
venind, a spus bătrânului, iar el i-a zis: „Nimic nu ţi-au grăit?” 
Răspuns-a fratele: „Nu”. Zis-a lui bătrânul: „Du-te iarăși și mâine și 
îi slăvește pe dânșii”. 

3. Deci, ducându-se fratele, i-a slăvit pe dânșii, zicându-le: 
„Apostoli, Sfinţi și Drepţi!” Și, întorcându-se la bătrânul, i-a zis: „I- 
am slăvit”. Iar el a zis: „Nu ti-au răspuns nimic?” Iar fratele a zis. 
„Nicidecum”. Atunci i-a zis lui stareţul: „Așadar, știi cât i-ai 
necinstit pe dânșii și nimic nu ţi-au răspuns și cât i-ai slăvit și 
nimic nu au grăit, tot așa fă și tu dacă voiești a te mântui: fii mort, 
și nici necinstea oamenilor, nici cinstea să nu o socotești, precum 
morții, și poţi a te mântui”. 

4. Zis-a Amma Sarra: „De mă voi ruga lui Dumnezeu ca pe 
toţi oamenii să-i adevereze pentru mine, mă voi afla pocăindu-mă 
fiecăruia, pentru aceasta mai vârtos mă voi ruga ca inima mea să 
fie curată cu toţi”. 

5. Zis-a un stareţ: „Nu voiesc a fi defăimat”. 

6. Același a zis: „Vai omului când numele lui este mai mare 
decât lucrul lui”. 

7. Zis-a Avva Antonie: „Că vine vremea ca oamenii să se 
nebunească și, dacă vor vedea pe cineva nenebunindu-se, se vor 
scula asupra lui zicând «tu ești nebun», pentru că nu este adică 
asemenea cu dânșii, la care cel ce se nevoiește nu trebuie să ia 
aminte”344. 


II. A Sfântului Efrem 


1. Fraţilor, de se va întâmpla nouă cândva a fi ocărâţi pentru 
lucru bun, să nu ne fie rușine de ocara ceea ce de la oameni fără 
dreptate se aduce nouă și care astfel ne fac ceea ce nu se cade. Că 
scris este: Poporul Meu, la care Legea Mea este în inima voastră, 
să nu vă temeti de mustrarea oamenilor și de hulirea lor să nu vă 
biruiți. Căci vor fi ca o haină, care cu vremea se strică, și ca lâna 


344 Ci va veni vremea, și acum este (loan 4: 24)! 


care se mănâncă de molii; iar dreptatea Mea în veac va fi și 
mântuirea Mea în neamurile oamenilor (Is. 51: 7-8). Și iarăși zice: 
Eu nu Mă pricesc, nici nu Mă împotrivesc, spatele Mele le-am dat 
spre bătăi și fălcile Mele spre pălmuiri, iar fata Mea nu am întors-o 
dinspre rușinea scuipărilor; și Domnul a fost ajutorul Meu, pentru 
aceasta nu M-am rusinat, ci am pus fața Mea ca o piatră vârtoasă 
și am cunoscut că nu Mă voi rușina (Is. 50: 5-7)5%. 

2. Pentru aceasta și noi, iubiţilor, măcar de ne vom ocări sau 
ne vom batjocori sau altceva din cele cumplite vom pătimi de la 


345 Rușinea, ocara, mustrarea de care se zice mai sus sunt stări 
prilejuite de judecata lui Dumnezeu și lipsa slavei sau a ocrotirii Sale. 
Rușinea, precum pe primii oameni, cuprinde pe om datorită lipsei slavei 
lui Dumnezeu sau dizgraţiei în care omul cade, în- depărtându-se de 
Dumnezeu prin neascultare de El și negrijă față de menirea sa. Simţindu- 
se gol de prezenţa sau slava lui Dumnezeu, omul se rușinează de 
goliciune, simte judecata lui Dumnezeu, ba și a oamenilor, și se 
rușinează; judecata lui Dumnezeu și a acestora îl vor condamna - mai 
ales că, după păcat, nu s-a întors spre El, ci s-a ascuns, rușinându-se deci 
de Dumnezeu, nevrând să recunoască și să-și asume starea precară în 
care ajunsese - la ocări și mustrări, precum zice prorocul mai sus. 
Dumnezeu preface însă această prigonire în pricină de sporire 
duhovnicească, de scăpare la El, în pricină de recâștigare a demnităţii 
umane și a izgonirii rușinii, ocării sau mustrării ce ne cuprind din toate 
părțile, toate acestea ca niște adevărate „săgeţi” înţelegătoare 
convergând în conștiința omului. Hristos, prorocește Isaia, a pus faţa Sa 
ca o piatră vârtoasă, adică a avut credinţă neclintită și ca om în Tatăl și în 
Înviere. Prorocul Isaia prorocește apoi despre rușinea suferită de Hristos 
ca om pentru oameni, Care, cu ajutorul lui Dumnezeu și Tatăl, Şi-a făcut 
faţa ca o „piatră vârtoasă” împotriva tuturor slăbiciunilor și ispitelor. A 
fost spânzurat gol pe Cruce și nu S-a rușinat. A arătat și ca om condiţia 
umană precară, căreia nu i s-a împotrivit (Fu nu Mă pricesc, nici nu Mă 
împotrivesc...), căci ar fi însemnat să Se împotrivească ca om omului - 
ceea ce ar fi fost un non-sens să Se angajeze, precum necredincioșii, în 
nesfârșite împotriviri, certuri și războaie. De hulirea lor să nu vă biruiţi, 
că dreptatea Mea în veac va fi și mântuirea Mea în neamurile oamenilor, 
zice apoi Isaia, adică Hristos nu S-a biruit și ca om, nu a răspuns cu rău 
la rău, ca un om la hulirea altora, ci a nădăjduit în dreptatea Tatălui, în 
mântuirea și lucrarea Lui, și pentru aceasta și S-a umplut de slavă (cf. 
Ioan 2: 11; 5: 17; 17: 5 etc.). De slavă era înconjurat și Adam, dara 
pierdut-o; pe aceasta și nu numai pe aceasta o poate câștiga acum prin 
Hristos. Dacă omul va nădăjdui în el și în ceilalți sau dacă se va împotrivi 
oamenilor și va fugi de rușinea și ocările la care aceștia îl expun, nu va 
ajunge nicăieri decât tot în sine și în iadul rușinii și al angoasei. Așadar, 
dacă nădăjduiește în cele ale omului, va primi cele ale omului, iar dacă în 
cele ale lui Dumnezeu, va primi slava Lui în veac. Pe cât de mult ne 
impunem în afară cu priceperea sau și cu forța umană cu care suntem 
înzestrați, pe atât ne lipsim de slava (ajutorul, dreptatea, mântuirea) ui 


oameni pentru bunătate, să nu ne speriem, nici să părăsim calea 
cea dreaptă, după prorocul ce zice: De se va rândui asupra mea 
tabără, nu se va înfricoșa inima mea (Psalm 26: 5). Și iarăși: Cei 
mândri făceau fărădelege foarte, iar eu de la Legea Ta nu m-am 
abătut (Psalm 118: 51), și pentru Tine am suferit ocară, și rușinea 
a acoperit obrazul meu (Psalm 68: 9). La fel și Mântuitorul: Fericiţi 
veți fi când vă vor ocări pe voi și vă vor prigoni (Matei 5: 11) și 
celelalte. 

3. Deci, să nu ne rușinăm, iubiţilor, căci altminteri vom fi 
numiţi fățarnici de cei ce leapădă poruncile Domnului; că arătat 
este că nu pentru îndreptarea noastră aduc pomenirea fățărniciei, 
ci, înfruntându-ne ei, noi să ne facem obraznici, așijderea și dârji, 
și străini de cucernicie și de toată cealaltă faptă bună; căci ei îi 
numesc pe cei cucernici, făţarnici. 

4. Iar dacă ei, pe cei cucernici, îi numesc fățarnici, noi, de ne 
vom rușina de ocările lor, nepedepsire vom lua; iar pe cei 
nepedepsiți, după Scriptură, moartea îi întâmpină (Pilde 24: 8)%%. 
Zice încă și într-alt loc: Iubiților, dacă inima noastră nu ne va 
osândi pe noi, îndrăzneală avem către Dumnezeu (| loan 3: 21). Şi 
iarăși: De sunteți ocărâți pentru numele lui Dumnezeu, fericiţi 
sunteţi, că Duhul slavei și al lui Dumnezeu peste voi se odihnește; 
și nimeni din voi să nu pătimească ca un ucigaș, sau fur, sau 
făcător de rău, sau ca un ispititor de lucruri străine. lar dacă 
pătimește ca un creștin, să nu se rușineze, ci să proslăvească pe 
Dumnezeu întru numele acesta (| Pt. 4: 14-16). Și dacă dreptul 
abia se mântuiește, necredinciosul și păcătosul unde se vor arăta? 
( Pt. 4: 18) 

5. De aceea, să fugim de îndrăzneală și de râs: că acestea 
răstoarnă sufletul monahului; pentru aceea se și zice: Fericit 
bărbatul care le va scuipa pe toate pentru evlavie (Pilde 28: 14), și 
de oamenii cei râzători [glumeţi] și neluători-aminte să ne abatem. 
Că zice: Ce parte este credinciosului cu necredinciosului? Sau ce 
împărtășire este între lumină și întuneric? Și ce conglăsuire 
[învoire] este între Hristos și Veliar? (I Cor. 6: 14-15). 


Dumnezeu, expunându-ne rușinii și ocărilor, pe scurt, tuturor primejdiilor 
cu putinţă. 

346 Cei ce nu-și recunosc precaritatea, rușinea viețuirii lor în fața altora 
(fie că aceia sunt sau nu îndreptăţiţi să ne rușineze prin ocări) sau în fața 
Proniei, vor fi numiţi fățarnici, ca unii care nu-și asumă starea în care se 
află și care, în plus, caută și nepedepsirea, adică îndreptăţirea de sine și 
lepădarea oricărei învățături potrivnice sau vindecătoare a acestei 
îndreptăţiri sau mândriei și comodităţii în general; căci, după Pilde, pe 
care Domnul îl iubește, pe acela îl ceartă, sau: fiule, nu disprețui certarea 
Domnului și nu simți scârbă pentru mustrările Lui (Pilde 3:11; 12). 


III. A lui Avva Marcu 


1. Cel ce se socotește drept, de cei fărădelege se va batjocori, 
iar aceasta [îndreptăţirea de sine] este semn [dovadă] a plăcerii de 
sine. 


IV. Din Pateric 


1. Zicea Avva loan Colovul ucenicului său: „Fiule, să cinstim 
pe Unul, și toţi ne vor cinsti pe noi; iar de vom trece cu vederea pe 
Acest Unul, Care este Dumnezeu, toți ne vor defăima pe noi și în 
pierzare vom merge”. 

2. Zicea Avva Matoi despre Avva Tithoe: „N-am aflat vreun 
om care să deschidă gura sa asupra lui în vreun lucru oarecare, ci, 
precum aurul cel curat stă în cumpănă, tot așa și Avva Tithoe%””. 


347 Trad. neogr. adaugă: „aude și grăiește de acele lucruri care au 
vrednicie”. 


PRICINA A DOUĂZECI ȘI ȘASEA 


Că se cuvine ca fapta bună întru ascuns a o lucra și a nu o vădi, 
nici a ne făli pentru slavă-deșartă și [sau] slavă omenească; și de 
unde se naște slava-deșartă, cum lucrează și cum se aprinde. 


I. Din viaţa Sfintei Singlitichia 


1. Zicea Fericita Singlitichia către cele ce se adunau: „De 
mari bunătăţi cu adevărat ne-am fi învrednicit, dacă, căutând pe 
argintul cel lămurit al poruncilor, am fi adus atâta osteneală pe cât 
vânătorii de lume aduc întru cele deșarte peste care dau. 

2. Că spargere de corăbii pătimesc, cu ispititori se întâlnesc, 
între tâlhari cad și, pe scurt a zice, nenumărate alte cumplite 
suferă și, de multe ori, [chiar și] câștigând, săraci se numesc pe 
eiși și câștigul îl ascund, din pricina celor ce zavistuiesc. 

3. Iar noi, pentru câștigul cel adevărat, nu numai că nu 
îndrăznim peste proaste?" primejdii, ci și, dacă vreodată puțin 
ostenindu-ne, mică bunătate oarecare scoatem, ne mărim pe sine, 
iar bunătatea aceea cu adăugire [umflată] o arătăm oamenilor; și, 
de aceea, prin arătare, pe dânsa iarăși o risipim. 

4. lar mirenii, măcar că multe câștigă, încă mai multe poftesc, 
iar noi, cu puţinele noastre [virtuţi], ca cu niște mari îndestulându- 
ne, a ne mai osteni spre a îndrepta și pe cele mai mari nu ne 
osârduim. 

5. Deci se cuvine de-a pururea către cele dinainte a ne 
întinde, și de cele mai înalte a dori, și toată sârguinţa a o pune 
pentru a ascunde câștigul; că, precum comoara, vădindu-se, piere, 
tot așa și fapta bună, cunoscându-se și făcându-se văzută de unii și 
de alţii, se stinge. 

6. lar cei ce povestesc îndreptările lor să ispitească și 
neajunsurile pe care le-au ascuns; iar dacă, pentru a nu fi 
prihăniţi, le ascund pe acestea, se cade a nu povesti nici 
îndreptările lor3%. 

7. Că cei ce cu adevărat viețuiesc după fapta bună, greșelile 
cele mici ale lor cu adăugire le povestesc, ca fiind adică mult mai 
mari decât cele ce au făcut [în realitate], astfel slava cea de la 

348 evreleoTEpa, peste primejdii nevrednice de treapta noastră, nu atât 
de mari ca cele suferite de mireni. 

3% Precum se afirmă și în titlul pricinii, fapta bună sau oarecare isprăvi 
ale noastre nu trebuie ascunse cu totul, ci povestite alături de neajunsuri 
și/sau de păcatele făcute până la isprăvirea faptelor bune, sau în chip 
amestecat, slăvind pe Dumnezeu și punând toate pe seama Lui, și nu pe 
osteneala noastră, din slavă-deșartă. 


oameni lepădând-o, iar îndreptările ascunzând spre întemeierea 
[neprimejduirea] sufletului, ca nu cumva, făcându-le cunoscute pe 
acestea, să fie lăudaţi de oameni și, din sârguinţă slăbănogindu-se, 
să piară. 

8. Că precum ceara se topește de faţa focului, tot așa și 
sufletul de laude se topește*% și vârtutea sa o leapădă. 

9. În chinovie fiind noi, ascultarea mai vârtos decât nevoința 
să o alegem; că nevoința ne poate învăţa disprețul, iar ascultarea 
ne solește nouă smerita-cugetare. 


II. Din Pateric 


1. Ședea odată la biserică Avva loan Colovul și a oftat, 
neștiind că este cineva dinapoia lui; iar întorcându-se și văzând, i-a 
făcut metanie, zicând: „lartă-mă, Avva, încă nu m-am învăţat 
creștinătatea”. 

2. Povestit-a Avva Iosif al Pelusiului: „Atunci când ședeam în 
Schit, era acolo un frate cu totul nevoitor și frumos la înfățișare, și 
venea la pravilă purtând haina cea de deasupra*? mult-cârpită. 

3. Deci, văzându-l eu pe el de-a pururea venind așa la pravilă, 
i-am zis într-o zi: «Frate, nu vezi pe fraţi cum ca îngerii lui 
Dumnezeu vin în sobor??? Tu de ce vii totdeauna așa?» Iar el a zis: 
«lartă-mă, Avva, că nu am altele». Și, luându-l pe dânsul în chilia 
mea, i-am dat leviton** și altele care îi mai trebuiau; iar de aici 
înainte era ca și ceilalţi, și era a-l vedea pe el ca pe un înger. 

4. lar odată a fost trebuinţă Părinților a trimite zece fraţi 
către împăratul pentru oarecare trebuinţă; și l-au rânduit și pe el 
împreună cu trimișii; iar el, după ce a aflat aceasta, a făcut 
metanie Părinților, zicând: «Pentru Domnul, iertaţi-mă pe mine, că 
sunt rob al unuia din cei mari de acolo și, de mă va cunoaște, mă 
va dezbrăca de călugărie, și mă va trage iarăși a sluji lui». 

5. Deci Părinţii, auzind aceasta, l-au lăsat pe el; iar mai pe 
urmă m-am înștiințat de la oarecine ce-l știa pe dânsul cu de- 


350 Gayeirat = se împrăștie, se sfărâmă, se varsă, se strică. 

351 „Creștinătatea” e adăugat de traducător. Lit. ar fi „nu m-am 
învăţat”, adică „sunt începător, slab, nu știu să petrec după cuviință”. 
Arătarea în public a vreunei nevoinţe oarecare, chiar și fără voie, ca în 
cazul nostru, putea fi socotită de altul semn al slavei- deșarte. 

352 nacpâprov, ceea ce noi numim azi camilafcă. 

353 Despre ovvatic (it. adunare), am mai pomenit și în alte note. Ea 
putea însemna, după împrejurări, și sinaxa euharistică, Liturghia, precum 
credem că înseamnă și aici; pentru aceasta și termenul a fost tradus mai 
liber: pravilă, sobor, rugăciune, biserică. 

354 Un fel de rasă sau mantie folosită atunci de monahi în vremea 
împărtășirii, iar azi și în alte momente, precum citirea Psaltirii etc. 


amănuntul că, atunci când era în lume, era eparh al divanurilor35 
și, ca să nu fie cunoscut și așa să afle supărare de la oameni, a pus 
pricina aceasta. lată, dar, cum fugeau Părinţii de slava și odihna 
lumii acesteia”. 

6. Zis-a un bătrân: „Sau, fugind, fugi de oameni, sau, 
batjocorind, batjocorește lumea și pe oameni, nebun de multe ori 
făcându-te pe sine”. 


III. A Sfântului Efrem 


1. Dacă, lepădându-te de lume, vei ieși din pământul tău și 
din rudenia ta și te va odihni Domnul Dumnezeu în locul în care vei 
sluji Lui, să nu voiești a-ţi scoate nume [să fii lăudat] în locul acela, 
măcar boier mare de ai fost în pământul tău, ci zi gândului tău și 
oamenilor precum prorocul: Sărac și lipsit sunt eu (Psalm 85: 1), și 
Dumnezeu te va sprijini pe tine și te va înălța. 

2. Călugăre, nu arăta în afară cucernicie, iar în chilie 
nebăgare de seamă, ca să nu te asemeni mormintelor celor 
văruite, care pe dinafară se arată albe, iar pe dinăuntru sunt pline 
de oasele oamenilor și de necurăţii; că în tot locul este Același 
Dumnezeu, spre Care privind, de-a pururea fă ceea ce faci, și nu 
vei greși niciodată. 

3. Casa, zidindu-se pe nisip, nu va sta (cf. Matei 7: 26), iar 
nevoința, amestecată cu plăcerea omenească, nu va petrece 
[dura]; iar cel ce lucrează în frica lui Dumnezeu, de plată nu se 
păgubește. Până când va ascunde pământul sămânţa semănată 
într-însul? Negreșit că până ce va lua stropire cu apă nu va răsări 
pe cele semănate într-însul mult-îndoite cu frumuseţea. 

4. Deci și tu, iubitule, lucrează pe ascuns poruncile lui 
Dumnezeu și în chip luminat va răsări ţie răsplătire la arătare; de 
vei părea înaintea fraţilor tăi ca niște aur curat, tu socotește-te pe 
sine ca pe un vas netrebnic și așa vei fugi de mândrie, cea mult 
urâtă de Dumnezeu și de oameni. 

5. Vezi, iubitule, nu cumva, mai multă cinste poftind, să-ți 
tragi asupră-ți necinstea; căci, cu adevărat, cinstea bărbatului este 
a face toate după Dumnezeu, iar necinstea, a călca cu covârșire 
poruncile. 


IV. A lui Avva Isaia 


355 Reprezentant oficial al administraţiei civile în Imperiul Roman. 
Acești prefecţi ai Pretoriului, cum ar mai putea fi numiţi, aveau putere 
juridică ca delegaţi ai împăratului: supravegheau și controlau 
guvernatorii provinciilor și stabileau impozitele. 


1. Dacă ești întru viețuire rău-pătimind cu trupul pentru 
Dumnezeu, iar omenirea te râvnește3* și te cinstește pe tine 
pentru dânsa, las-o pe aceasta și te apucă de alta, ca nu cumva 
zadarnică osteneala ta să se facă. 

2. lar de ai trecut de slava-deșartă, nu lua aminte la ceilalţi 
oameni, știind că întru ceea ce faci împreună se pleacă cu tine și 
Dumnezeu. 

3. Precum casa, neavând uși și ferestre, și, care voiește din 
cele târâtoare, intră într-însa, tot așa este și cel ce face osteneala 
sa și nu o păzește pe dânsa. 

4. Precum rugina roade fierul, tot așa cinstea omenească, 
inima, de te vei pleca ei. 

5. Precum volbura, împleticindu-se cu vița, prăpădește rodul, 
tot așa slava-deșartă prăpădește rodul monahului, de se va pleca 
ei. 

6. Mare lucru și cinstit socotesc că este biruirea slavei- 
deșarte și sporirea întru cunoștința lui Dumnezeu. Că cel ce cade 
întru urâtele și cumplitele patimi ale slavei-deșarte se înstrăinează 
de pace, și cu inima se învârtoșează dinspre sfinţi, și zavistia 
locuiește întru dânsul, și se junghie de draci, iar în sfârșitul relelor 
sale, întru înalta-cugetare cea fără de Dumnezeu cade*”. 

7. lar tu, o, credinciosule, să ai ascunse ostenelile tale și 
grijește-te întru durerea inimii tale, ca să nu le prade pe acelea 
limba ta și să fii dat vrăjmașilor tăi; de voiești de la Domnul a se 
acoperi păcatele tale (cf. Psalm 31: 1), nu face arătate oamenilor 
faptele tale cele bune; căci ceea ce facem noi cu faptele bune, 
aceea face și Dumnezeu cu păcatele noastre. 

8. Ascunzând fapta bună, nu te înălța de ca și cum ai fi 
săvârșind dreptate; că dreptatea nu este numai a ascunde faptele 
bune, ci și nimic a gândi din cele oprite. 

9. Păzește-ţi cuvântul de laude și gândurile de înălțare, ca nu 
slobozit să fii a face cele potrivnice, că cele bune nu se isprăvesc 
numai de la oameni, ci și cu ajutorul lui Dumnezeu, Care le vede 
pe toate. 


35 își arată zelul spre a te urma, aducândur-ţi și laude pentru aceasta, 
sau te invidiază în oarecare fel. 

357 Aroganţă. 

358 De la punctul 7 până la 9 capetele sunt luate din scrierile Sfântului 
Marcu Ascetul. 

359 Așadar îndeamnă la două păziri: de laudele cele din afară, adică de 
lăudăroșenie, și de gândurile înălțării sau părerii de sine, care ne fac să 
credem că am dobândit „ceva”, poate chiar desăvârșirea (cf. și nota trad. 
neogr.) 


V. A Sfântului Isaac 


1. Câinele ce-și linge nasul, dintr-al său sânge bea, și nu simte 
vătămarea ce-i vine din dulceaţă. 

2. Tot așa și călugărul care bea slava-deșartă, dintr-a sa viaţă 
bea, și nu cunoaște vătămarea sa din dulceaţa ce-i vine la un 
ceas3%. Slava lumească este o piatră peste tot acoperită cu apă și 
necunoscută corăbierului ce trece peste dânsa, până când corabia 
se va izbi de dânsa și, făcându-se spărtură, se va umple de apă și 
se va duce întru adânc. 

3. Tot așa și slava deșartă nu încetează a băga în sufletul 
celui ce s-a izbit de dânsa apele cele amare și tulburi ale lumii, 
până când îl va cufunda și-l va pierde pe dânsul. 

4. Despre dânsa au zis Părinţii că, în sufletul stăpânit de 
slava-deșartă, patimile cele odată biruite prin nevoinţă și vreme 
îndelungată degrabă se întorc înapoi și se înnoiesc în suflet. 


VI. A lui Avva Cassian 


1. Patima slavei-deșarte este cu multe fețe [chipuri] și prea 
subţire, și degrabă nici de cel iscusit nu se înţelege; căci dacă 
asuprelile celorlalte patimi sunt mai arătate și oarecum mai ușoară 
e lupta cea împotriva lor, sufletul cunoscând pe potrivnicul său, iar 
prin împotrivă-grăire și rugăciune îndată îl biruiește pe el. 

2. Răutatea slavei-deșarte, precum s-a zis, în multe chipuri 
fiind, anevoie este biruită; căci cu toată izvodirea stă de faţă: în 
port, în glas, în cuvânt, în lucru, în privegheri, în posturi, în 
rugăciune, în citire, în isihie [liniște], în îndelunga-răbdare; că prin 
toate acestea se nevoiește a săgeta pe ostașul lui Hristos. 

3. Pe care nu-l poate amăgi prin îmbrăcăminţile cele de mult 
preț către slava-deșartă, pe acesta se apucă a-l amăgi prin proasta 
îmbrăcăminte; și pe care n-a putut prin cinste a-l înălța, pe acesta, 
de ca și cum a suferi pentru necinste, spre nebunie! îl ridică, și 
pe care n-a putut să-l supună pentru știința cuvintelor3* a se slăvi 
în deșert, pe acesta îl amăgește prin tăcere, ca să socotească că a 
dobândit liniștea; și pe care n-a putut prin mâncărurile cele de 
mult preţ să-l slăbănogească, pe acesta prin postire pentru laude 


3% Trad. neogr. redă mai liber: „dulceaţa cea trecătoare a patimii”. 

361 &novoia. Traducătorul a redat însă termenul prin „mândrie”, 
socotind poate că mândria e una cu nebunia. Sfântul grăiește pare-se de 
cei ce-și închipuie că pot suferi cu adevărat necinste pentru Hristos, dar 
care pot fi lesne doborâţi de slava-deșartă, ajungând de data aceasta la o 
nebunie a mândriei sau a necinstei. 

3% Talentul ritoricesc și multa carte. 


voiește a-l slăbănogi; și, pe scurt vorbind, tot lucrul, toată 
îndeletnicirea se pot face acestui drac pricină de război; încă la 
acestea îi vâră a năluci cele despre preoţie. 

4. Că îmi aduc aminte de oarecare bătrân, pe când petreceam 
în Schit, că, ducându-se la chilia unui frate pentru cercetare, după 
ce s-a apropiat de ușa lui, îl aude pe el dinăuntru grăind; și, 
socotind că citește din Scriptură, a stat ascultând, până ce a simţit 
că fratele își ieșise din minţi din pricina slavei-deșarte, socotindu- 
se pe sine [deja] hirotonit diacon și celor chemaţi dându-le 
slobozire. 

5. Deci, după ce a auzit bătrânul aceasta, la urmă, împingând 
ușa, a intrat; și, întâmpinându-l pe el fratele, i s-a închinat după 
obicei și ceru să afle de la dânsul dacă de multă vreme stă la ușă. 
Iar bătrânul a răspuns către dânsul: „Acum, zicea, am venit, când 
tu săvârșeai otpustul”. Iar fratele, rușinându-se și umilindu-se, a 
căzut la picioarele bătrânului și-l ruga să se roage pentru dânsul 
ca să se izbăvească de o înșelăciune ca aceasta. 

6. Am pomenit, dar, aceasta vrând a arăta până la ce 
nesimţire poate aduce dracul acesta pe om; deci cel ce voiește 
desăvârșit a se nevoi și cu cununa dreptăţii a se încununa, prin 
toate chipurile să se nevoiască a birui pe această fiară cu multe 
feţe, aducându-și aminte pururea de acest grai al prorocului: 
Risipit-a Domnul oasele celor ce plac oamenilor (Psalm 53: 6); și 
nimic să nu facă căutând împrejur lauda omenească, ci numai de la 
Dumnezeu să caute plata, lepădând de-a pururea gândurile cele ce 
vin în inima lui și îl laudă, și să se defăimeze pe sine înaintea lui 
Dumnezeu, ca, așa, împreună cu Dumnezeu să se poată izbăvi de 
duhul slavei-deșarte. 


VII. A Sfântului Maxim 


1. Când vei birui vreuna din patimile cele necinstite, adică 
îmbuibarea pântecelui, sau curvia, sau mânia, sau lăcomia, îndată 
sare peste tine gândul slavei-deșarte; și, dacă și pe acela îl vei 
birui, urmează [să te asuprească] cel al mândriei. 

Toate patimile cele necinstite ale sufletului, atunci când îl 
stăpânesc pe acesta, izgonesc gândul slavei-deșarte; iar când toate 
cele mai-nainte zise sunt biruite, [acestea] îl trimit pe acela*%. 


363 Sfântul Maxim face deosebire între slavă-deșartă și mândrie, și pe 
bună-dreptate, pentru că omul întâi dorește să fie slăvit de oameni, să 
primească slavă de la ei, iar umplându-se de aceasta, va cugeta apoi că 
stă pe o treaptă mai înaltă decât aceștia, ca un mândru (nota trad. 
neogr.). Biruirea deplină a slavei-deșarte - cea de la oameni și cea din 
gândurile vrăjmașului -, zice undeva Sfântul loan Scărarul, se face numai 


2. Când vei vedea pe Irod și pe Pilat împrietenindu-se unul cu 
altul la uciderea lui Hristos, atunci înţelege pe împreună-alergarea 
dracului curviei și al slavei-deșarte, una cu alta întocmindu-se spre 
a omori raţiunea faptei bune și a cunoștinței. 

3. Atunci când dracul slavei-deșarte, făţărnicind cunoștință 
duhovnicească, o trimite dracului curviei, iar cel al curviei, după 
darea în lături, în curăţie prefăcându-se, o trimite** înapoi 
dracului  slavei-deșarte. Drept aceea, cu luminată haină 
îmbrăcându-L, zice, Irod L-a trimis pe lisus înapoi la Pilat (Luca 
23: 11; cf. şi 12)35, 


prin lacrimi și rugăciune neîncetată. Însă e de luat aminte că slava 
aceasta de oameni sau de la gânduri ne vine uneori fără voia noastră, 
fără a o dori, însă, dacă prin lacrimi și rugăciune neîncetată nu vom 
putea lepăda, măcar prin a ne defăima pe sine și a nu ne îndulci de ea, și 
fără a necăji cumva pe alţii prin oarece reacţii, care poate nu din 
lingușire ne-au adus laude, și astfel vom putea rămâne nevătămaţi. 

364 Gvanturnei. 

365 După Sfântul Maxim, „Irod are înțelesul cugetului trupesc, iar Pilat 
al percepţiei prin simțuri (Filocalia, Vol. II, „Cele 400 de capete despre 
dragoste”, Suta a treia, 75)”. În alt loc, Sfântul Maxim zicea că Hristos e 
fiinţa faptei bune sau a virtuţii, aici însă zice că e rațiunea [sensul] 
acesteia; cu alte cuvinte, El este temeiul sau puterea lucrării faptelor 
noastre bune. În Filocalie se zice așa: „Dar, întrucât fiinţa virtuţii ca tărie 
o avem de la Hristos (Care e fiinţa virtuţii), primul efect al harului lui 
Hristos e restabilirea firii. Viaţa conformă cu firea nu e o viaţă din 
puterile exclusive ale naturii umane, ci e o viaţă așa cum e cerută de 
sensul, de «raţiunea» firii, așa cum e necesară pentru ca firea să existe în 
normalitatea ei. În faza aceasta, un mare rol are rațiunea, ca factor ce 
diriguiește simţirea, ca factor de judecată obiectivă (Cf. Vol. III, Cuvânt 
înainte)”. Slava-deșartă și curvia aleargă împreună pentru a ucide 
lucrarea lui Hristos din noi, pentru ca noi să-L alungăm, într-o primă fază 
- pentru niscai isprăvi ale noastre -, prin slava-deșartă; slava-deșartă se 
înfumurează apoi prin cunoștință, „nevoitorul” socotind că, odată sau în 
același timp cu isprăvirea lucrărilor virtuţilor trupești, a dobândit și 
cunoștința duhovnicească (despre Dumnezeu, despre adevărul lucrurilor 
etc.) sau poate și darul deosebirii duhurilor sau lucrurilor. Dracul acesta 
al slavei-deșarte în chipul cunoștinței trimite apoi roadele lui (altfel spus, 
trufia cunoștinței [vezi pentru trufie ca traducere a lui kevoGoia nota de 
la titlul Pricinii de faţă]) dracului curviei. Curvia lucrează în primul rând 
sau într-o primă etapă ca împreunare înţelegătoare/noetică a minţii cu 
ceva dinăuntru (un gând, o închipuire sau socotinţă izvodită din iubirea 
trupească de sine), sau din afară, printr-o punere în lucrare a curviei 
dinăuntru (precum de pildă curvea Israil oarecând cu idolii neamurilor, 
lepădând cunoștința și lucrarea lui Dumnezeu), adică prin păcatul cu 
lucrul, curvia prin împreunare trupească sau pătimașă, sau îndeletnicirea 
cu osebite lucruri care pricinuiesc plăcere minţii, precum așijderea o fac 
simțurile prin împreunarea trupească. Dracul curviei, zice apoi Sfântul, 


4. Pe slava-deșartă o ucide lucrarea cea ascunsă, iar pe 
mândrie, aceea adică a pune pe seama lui Dumnezeu îndreptările. 

Cel ce pentru slava-deșartă lucrează faptele bune, arătat este 
că și pe cunoștință pentru slava-deșartă o lucrează; iar unul ca 
acesta nici nu face, nici nu vorbește ceva spre zidire, ci întru toate 
pe slava de la cei ce-l văd sau îl aud o vânează; iar patima se 
vădește atunci când cineva din cei mai-nainte ziși la lucrurile sau 
la cuvintele lui aduc prihănire, iar el, pentru aceasta, foarte se 
scârbește, nu pentru aceea că nu s-a zidit (că nici nu avea acest 
scop), ci pentru că s-a defăimat. 

5. Slava-deșartă și iubirea de argint una alteia sunt 
născătoare: că cei ce iubesc slava-deșartă se silesc spre 
îmbogăţire, iar îndeobște cei ce s-au îmbogăţit doresc să se 
trufească, precum se întâmplă la mireni. lar monahul, tocmai 
pentru că este neavut, mai vârtos atunci se trufește; iar având 
argint, îl ascunde rușinându-se, ca cel ce are lucru necuviincios 
schimei. 

6. Osebit lucru al slavei deșarte celei călugărești este a se 
trufi pentru fapta bună și pentru cele ce urmează acesteia; iar al 
mândriei lui este a se înălța pentru îndreptări, a defăima pe ceilalţi 
și a le pune pe acestea pe seama lui, și nu a lui Dumnezeu. 

7. lar lucru osebit al slavei-deșarte și al mândriei celei 


închipuie în mintea celui pătimaș curăţia, pe care o lasă cumva moștenire 
sau spre păzire dracului slavei-deșarte. Ceva mai clar, Sfântul aduce 
unele clarificări sau adăugiri ale acestora în alt loc („Capete despre 
dragoste”, Suta a treia, 75), pe care le putem parafraza astfel: trufia 
„cunoștinţei” dobândită prin slava-deșartă sau, invers, slava-deșartă 
sporită sau dobândită prin cunoștință mincinoasă e una cu neștiinţa. 
Sufletul plin de slavă-deșartă (ca chip al jidovilor) și lucrător prin cugete, 
adică prin cugetul trupesc (ca chip al lui Irod) și prin percepţia prin 
simțuri în general (ca chip al lui Pilat), alipindu-se din neștiinţă de cele ce 
cad sub simţuri (ca chip al Cezarului), predă Cuvântul (Rațiunea) 
simțurilor, adică spre moarte, întărind împotriva Lui, prin mărturisire 
mincinoasă, împărăţia celor stricăcioase, ca chip al Cezarului, căci jidovii 
ziceau că aveau împărat numai pe Cezarul (cf. Ioan 19: 13). Sufletul, zice 
o scolie la acest text, ucide sau răstignește pe Cuvântul, socotit mai mult 
ca Adevăr și ca ființă a virtuţii, nu atât ca persoană, căci, dacă sufletul 
predă pe Cuvântul percepţiei simţurilor și a celor ce cad în sarcina 
acestora (Cezarul și Pilat), îl tăgăduiește prin aceasta ca Adevăr lucrător 
prin Dumnezeire, îl răstignește lăuntric pe Crucea propriilor închipuiri 
mincinoase ale slavei-deșarte, care Cuvânt, prin vădirea patimii, aduce 
apoi sufletului prihănire (vezi punctul 4), precum jidovilor oarecând prin 
pedeapsa nimicirii Ierusalimului, iar creștinilor mincinoși prin judecata 
conștiinței și muncile cele veșnice. A se vedea mai jos cum poate fi ucisă 
în aceste condiţii slava-deșartă și cele ce ţin de ea. 


mirenești este a se slăvi pentru frumuseţe, bogăţie, stăpânire, a se 
înălța pentru înţelepciune și pentru a primi slava oamenilor. 

8. Nu mică nevoinţă este a se izbăvi cineva de slava-deșartă; 
iar de aceasta se poate izbăvi prin ascunsa lucrare a lucrurilor36 și 
deasa rugăciune; iar semn al izbăvirii este a nu mai pomeni de rău 
pe cel ce te-a grăit de rău sau te grăiește*%. 


VIII. Din Pateric 


1. Se spunea despre Avva Arsenie și despre Avva Theodor al 
Fermei că mai mult decât toți au urât slava omenească; Avva 
Arsenie nu întâmpina degrabă pe cineva, însă Avva Theodor 
întâmpina, dar cuvântul lui era ca o sabie. 

2. Era un sihastru mare, care era și preot, pe nume Evloghie, 
care postea la două zile, iar de multe ori trecea și toată săptămâna 
flămând; iar când dezlega, mânca numai pâine și sare; acesta însă, 
pentru nevoinţa lui, se slăvea de oameni. 

3. Intr-o zi, a mers la Avva Iosif din Panefo, nădăjduind să 
vadă la dânsul o petrecere mai aspră decât dânsul; și, primindu-l 
pe el stareţul cu bucurie, a poruncit ucenicului său a face 
mângâiere din cele ce avea; apoi, după ce au șezut să mănânce, 


366 épywv. În Filocalie (Suta a patra a capetelor despre dragoste, 43) 


avem „virtuţilor”, precum de altfel este și în Filocalia greacă. 

367 Aici termină ce începuse de fapt la punctul 4, arătându-se chipurile 
izbăvirii de slava deșartă și de mândrie: pe aceasta din urmă o biruie 
punerea pe seama lui Dumnezeu a îndreptărilor noastre, iar pe prima, 
lucrarea cea ascunsă a virtuţilor și deasa rugăciune. Deși Hristos nu fost 
biruit de slava-deșartă sau de mândrie, însă, pentru că era și om, El a fost 
ispitit de ele; a luptat împotriva celei dintâi neprimind sau necăutând 
slavă de la nimeni (cf. Matei 4; 26: 53; 27: 40) - iar dacă unii Il slăveau 
(cf. Luca 4: 15 etc.), El nu se bucura de aceasta, căci vremea proslăvirii 
Lui nu venise (cf. Ioan 7: 39 etc.) -, iar pe a doua a ocolit-o prin a pune 
toată lucrarea pe seama Tatălui (cf. Marcu 14: 36; loan 3: 28; loan 8: 50, 
54; 9: 4; 17: 4 etc.). El a lucrat tot prin ascuns, prin lucrarea cea ascunsă 
a Dumnezeirii (arătând-o totuși în parte sau ca arvună numai celor 
vrednici [cf. Matei 17: 2; Ioan 17 etc.]) și chiar a omenităţii - precum și 
dracii lucrau în ascuns prin jidovi și romani spre uciderea Lui, precum am 
arătat mai devreme -, pe care Şi-a arătat-o apoi deplin prin proslăvirea 
Sa prin Înviere și pe care încă o arată în viaţa celor ce Îi urmează (cf. 
Matei 5: 16). În sfârșit, Sfântul Maxim, urmând chipului lui Hristos, 
vorbește de deasa rugăciune (cf. Matei 26: 37; Marcu 1: 35; 14: 35; Luca 
5:16; Ioan 17 etc.) și de nepomenirea răului (cf. Luca 4: 30; 23: 34; Matei 
26: 62, 63; Marcu 14: 61, 62). Prin aceste două lucrări din urmă și, 
îndeobște, prin toate chipurile mai mult sau mai puţin ascunse ale 
virtuţilor, sunt chemaţi să lucreze și cei ce nu caută slava acestei lumi și 
cunoștința mincinoasă pe care o aduce. 


ucenicii lui Evloghie au zis că prezbiterul nu mănâncă decât pâine 
și sare; iar Avva Iosif, tăcând, mânca. 

4. Deci a petrecut Evloghie trei zile cu ucenicii săi, vreme în 
care nu i-au auzit pe ceilalți ucenici cântând sau rugându-se (că 
lucrarea lor era ascunsă); și au ieșit nefolosindu-se. 

5. Iar după iconomie, s-a făcut negură și, rătăcind, s-au întors 
la Bătrânul, iar mai-nainte de a bate în ușă, l-a auzit pe dânsul 
înăuntru psalmodiind împreună cu ucenicii săi și, așteptând mult, 
aceia n-au contenit din cântare, și, fără a mai aștepta, a bătut la 
ușă. Și, auzind aceia dinăuntru bătaia, au contenit din psalmodie și 
i-au primit pe dânșii bucurându-se. 

6. Și, fiind zăduf mare, iar Evloghie dând semne pentru 
aceasta, unul din ucenicii lui, punând apă în vas, i-a dat lui să bea, 
iar apa era un amestec de apă de mare și de gârlă; și, gustând 
Evloghie, n-a putut să bea și, venind întru sine, a căzut la Bătrânul 
zicând: „Ce este aceasta, Avva? Că, fiind noi cu voi, n-aţi cântat, 
iar după ce am ieșit de la voi, atunci de cântare mult v-aţi ţinut; 
așijderea încă și atunci înaintea noastră și vin aţi băut, iar acum, 
gustând apă de la voi, am aflat-o sărată și de nebăut?” 

7. Şi a răspuns starețul: „Fratele care a adus apa este nebun 
și, după amăgire, a amestecat cu cea din mare”. lar el stăruia la 
bătrânul ca să-i spună lui adevărul. Atunci i-a zis lui bătrânul: 
„Acel pahar mic de vin, dragoste era, iar aceasta este apa cea 
obișnuită a fraţilor, că într-acest fel de-a pururea beau”. Așijderea 
și despre cântare a dat răspuns, căci cu iconomie ascunsese 
lucrarea sa, făcând-o întru nearătare. 

8. Şi de aici l-a învăţat și pe el a fi cu iconomie și drept- 
socotitor, și a tăiat de la dânsul toate cele omenești, plecându-l pe 
dânsul a lucra de atunci întru ascuns; și, mult folosindu-se 
Evloghie, a zis către bătrânul: „Cu adevărat, adevărată este 
lucrarea voastră”. 

9. Povestit-a oarecine din părinţi despre Avva Theodor al 
Fermei: „M-am dus odată la dânsul spre seară, vară fiind, și l-am 
aflat pe dânsul purtând o rasă așa ruptă, încât pieptul lui era gol și 
culionul zăcând înaintea lui, fără să-l poarte; și, vorbind noi, iată, a 
venit un comis ca să-l vadă pe el; iar după ce a bătut, Bătrânul a 
ieșit ca să-i deschidă; și, primindu-l pe el, au șezut împreună și 
vorbea cu el; iar eu, luând o bucată de rasă, i-am acoperit umerele 
lui; iar Bătrânul, apucând-o cu mâna, a lepădat-o. 

10. lar după ce a plecat comisul, i-am zis lui: „Părinte, de ce 
ai făcut aceasta? Oare omul a venit să se folosească sau să se 
vatăme?” Și a răspuns Bătrânul: „Ce zici, Avva? Oare încă suntem 
datori a sluji oamenilor? Mi-am făcut trebuinţa și a trecut. Deci, 
cel ce voiește să se folosească, folosească-se; și cel ce voiește să se 


smintească, smintească-se. Eu, cum mă aflu, așa întâmpin”. 

11. Și a poruncit ucenicului său ca, de va veni cineva vrând a- 
l] vedea pe dânsul, să nu zică lui ce vrea să audă, adică ceva 
omenesc, adică să zică vreo minciună pentru a-i face pe plac, 
adică, de va mânca Bătrânul, să spună celui ce a venit că mănâncă, 
iar de va dormi, să-i spună că doarme. Așa de mult urâse Bătrânul 
Theodor slava omenească; iar noi’, dacă chiar și neputincioşi 
fiind, pe această minunată lucrare a bătrânului desăvârșit a o 
arăta nu putem și plăcerea omenească a o călca așa, măcar întru 
cele ce întină conștiința să ne îngreţoșăm de dânsa, și nu, pentru a 
plăcea oamenilor, vrăjmași ai lui Dumnezeu să ne facem**. 

12. Un frate a întrebat pe același, zicând: „Voiești, Avva, 
adică îmi îngădui să nu mănânc pâine câteva zile?” Şi a răspuns 
Bătrânul: „Bine faci, că și eu am făcut așa”. Zis-a fratele: „Deci 
voiesc să pun năutul meu în pitărie și să fac făină”. Și i-a zis 
Bătrânul: „Dacă mergi la pitărie, fă-ţi pâine, dar ce trebuinţă este 
de această izvodire*%?” 

13. Un frate a întrebat pe Avva Motie, zicând: „De mă voi 
duce să petrec în vreun loc, voiești să învăţ [pe cineva] acolo?” 
Răspuns-a lui Bătrânul: „De locuiești într-un loc, să nu voiești a-ţi 
scoate nume în ceva, adică zicând că «la adunare nu ies» sau «de 
pomană nu mănânc»; că oamenii, unde află acestea, acolo aleargă. 

14. Deci tu, oriunde te vei afla, arată-te deopotrivă cu toţi și, 
orice vezi pe cei mai cucernici făcând - despre care ești și 
încredinţat -, fă și tu și așa te odihnești; că două bunătăţi câştigi 
din potrivirea către alții: dobândești smerenie și scapi de slava și 
supărarea oamenilor”. 

15. Avva Nistero cel Mare, umblând odinioară cu un frate 
prin pustie, văzând un balaur“, a fugit; și i-a zis lui fratele: „Și tu 
te temi, Părinte?” Răspuns-a lui Bătrânul: „Nu mă tem, fiule, dar 
de folos îmi este că am fugit, de vreme ce nu aveam să scap de 


368 Până aici, fragmentul e din Pateric, la Avva Theodor al Fermei, 
Slova Q, 27, însă ce urmează de aici pare a fi comentariul lui Pavel 
Monahul. 

369 Cuviosul Pavel propune o adevărată mucenicie a nevoinţei creștine, 
adică a face și vorbi pe faţă cele ale vieţuirii creștine, dând mărturie 
nemincinoasă despre aceasta, precum, de altfel, și Mântuitorul-Hristos a 
făcut (cf Ioan 7: 26; 10: 24-25 etc.), deși nu întotdeauna e cu cuviință a 
vorbi pe faţă despre adevărul celor zise sau făcute (cf. loan 16: 25). 

370 ETtaywyn. În Pateric (loc cit., 7) avem „purtare”. Adică „dacă tot vrei 
să-ţi sporești postul, de ce te mai ispitești cu izvodiri ca aceasta, precum 
purtarea năutului la bucătărie?” 

371 6pă&kovra, de regulă e vorba de un șarpe uriaș. 


duhul slavei-deșarte, adică de mândrie” %2. 

16. Zicea Avva Daniil: „Am mers odată la Avva Pimen și am 
gustat împreună; iar după ce ne-am sculat de la masă, ne-a zis 
nouă: «Duceţi-vă de vă odihniţi puţin, fraţilor», și s-a dus și acela 
în chilia lui. Deci ceilalţi ce veniseră împreună cu mine s-au dus să 
se odihnească, iar eu am rămas, vrând a vorbi cu bătrânul deosebi. 
Deci m-am pornit a merge către dânsul; iar el, după ce m-a văzut 
venind, s-a culcat, prefăcându-se că ar fi adormit. Că aceasta era 
lucrarea Bătrânului, pe toate a le face în taină”. 

17. Venit-a odinioară Avva Adelfie, Episcopul Iliopolei, la Avva 
Sisoe, în Muntele lui Avva Antonie, și, petrecând puţin la Bătrânul, 
când a voit să iasă ca să pornească la drum, Bătrânul l-a făcut să 
stea să mănânce împreună cu cei de sub dânsul, încă de dimineaţă 
fiind, și post, adică zi de post. Deci, punându-se masa, a șezut și 
Bătrânul cu dânșii să mănânce. lar după ce au început a mânca, au 
ciocănit niște fraţi la ușă. Și a zis Bătrânul ucenicului său: „Mergi 
de le dă și lor puţină fiertură, căci din osteneală sunt”. 

18. Zisu-i-a lui Avva Adelfie: „Lasă acum, ca să nu zică că 
Avva Adelfie mănâncă de dimineaţă”. Și, luând aminte Bătrânul la 
dânsul, zise ucenicului său: „Du-te și le dă lor”. Iar cei ce veniseră, 
după ce au văzut fiertura, a zis fratelui celui ce a adus: „Aveţi 
străini? Nu cumva mănâncă cu voi și Bătrânul?” Iar el a zis: „Da”. 

19. Iar ei, auzind, au început a se necăji și a zice: „Dumnezeu 
să vă ierte pe voi, că aţi lăsat pe Bătrânul să mănânce acum; au nu 
știți că, pentru aceasta, în multe zile are a se osteni?” Și a auzit și 
episcopul aceasta și a făcut metanie Bătrânului zicând: „lartă-mă, 
Avva, că oareșice omenesc am gândit, iar tu lucrul lui Dumnezeu ai 
făcut”. Și i-a răspuns lui Avva Sisoe: „Dacă nu Dumnezeu îl va slăvi 
pe om, slava omului e nimic”%5. 

20. Se spunea despre schitioți că, dacă înţelegea cineva 
lucrarea lor, nu o mai aveau [socotea] ca pe o faptă bună, ci ca pe 
un păcat”. 


372 În trad. neogr. găsim o scolie după care monahul, de ar fi cerut 
ajutorul lui Dumnezeu pentru a nimici fiara, ar fi ispitit pe Dumnezeu și s- 
ar fi umplut de slavă-deșartă, citând în acest sens Matei 4: 6-7. 

373 Episcopul a îndemnat deci pe ucenic să ascundă obiceiul Bătrânului 
de fraţii vizitatori, ca să nu sufere mustrare, în vreme ce bătrânul 
nevoitor, pentru a evita fățărnicia, a preferat mai degrabă să fie mustrat 
decât să se bucure de slava oamenilor (nota trad. neogr.). 

374 lată adevăratul monahism deșertic, necunoașterea niciunui fel de 
compromis, a nu face aproape nimic spre plăcerea altora, ci numai spre 
plăcerea lui Dumnezeu, precum li se rânduiseră de cei mai mari să 
viețuiască de obște sau precum avea fiecare ascultarea sau rânduiala de 
sine. Monahismul pus în chip nemăsurat în slujba nevoilor „spirituale” ale 


21. Zis-a un Stareţ: „Plăcerea omenească toată felurimea 
omului?” o ucide, adică așezarea sufletească, sau orice obicei 
îmbunătăţit, și-l lasă pe dânsul uscat”36. 

22. Zis-a iarăși: „Cel ce-și arată și-și face cunoscute faptele 
sale bune este asemenea cu cel ce seamănă deasupra pământului 
și, venind păsările cerului, o mănâncă pe ea. Iar cel ce ascunde 
vieţuirea sa este asemenea cu cel ce seamănă în brazdă înăuntrul 
pământului, care va și secera înmulţit (cf. și Matei 13: 3-9; Marcu 
4: 3-9; Luca 8: 5-8%7)”. 


mirenilor, sau a altor factori, sau care depinde mai mult sau mai puţin de 
susţinea altora (precum am văzut că i se propunea dumnezeiescului 
Savva), se stinge de la sine sau se transformă în „asociaţie”, „deșertul” 
plăcerilor unora și ale altora prefăcându-l din oază vie în deșert mort, plin 
de reptile și mărăcini, cu miraje de oază duhovnicească. Așijderea zice și 
Psalmistul: Ca Dumnezeu a risipit oasele celor ce plac oamenilor; rușina- 
tu-s-au că Dumnezeu i-a urgisit pe dânșii. [Deci] Cine va da din Sion 
mântuire lui Israil (Psalm 52: 7-8)? 

375 no6rnra, lit. calitatea. Trad. neogr. redă prin „tot obiceiul (190cq) 
lăuntric”. 

376 Adică ca un pământ neroditor. Așijderea zice alt cuvânt (Pateric, 
Colecţia anonimă, XIV, 8): „Zis-a un Bătrân: «Plăcerea omenească, toata 
măduva omului o pierde și îl lasă sec»”. 

377 Pare a fi o tâlcuire la Pilda Semănătorului din Evanghelie sau e 
numai inspirată din ea: aici semănătorul este însuși omul, punerea 
seminţei și îngrijirea de rodirea ei sunt osteneala lucrării faptelor bune, 
iar Dumnezeu e Cel ce face să crească (I Cor. 3: 6); dar sămânţa lui nu e 
a lui, ci a lui Dumnezeu (așijderea lui Hristos, Care zice că cuvântul Lui 
nu e al Lui, ci al Tatălui; cf. Ioan 7: 16; 14: 24), căci el seamănă cu 
gândurile și lucrările sale ascultând de poruncile Dumnezeu, primind 
adică sămânţa minţii sau gândurilor Lui (I Cor. 2:16) și lucrându-le pe 
ele. 


PRICINA A DOUĂZECI ȘI ȘAPTEA 
Că nu se cade a căuta prieteșugurile celor mai mari din lume. 
I. Din viaţa Sfântului Arsenie 


1. Marele Arsenie, nu numai celor de aproape era vrednic de 
vedere, ci și multora din cei ce veneau la dânsul le era pricină de 
folos, dar și de departe nu puţini venind, mult dor aveau să vadă 
faţa lui Arsenie și cu graiurile lui să se ospăteze. 

2. Că vestea virtuţii aceluia pretutindenea alerga și auzurile 
tuturor le umplea, pentru aceasta mulţi din Alexandrini mergeau 
către dânsul, chiar și însuși acela, Theofil, zic adică Arhiepiscopul, 
care, mare lucru socotind cercetarea lui, întru nimic socotind 
ostenelile căii, împreună cu dregătorul cetăţii s-a dus către acela și 
pentru cuvinte de folos de la dânsul s-a rugat. 

3. Iar el, puţin tăcând, a răspuns apoi: „Dar de voi zice vouă 
ceva, vă făgăduiţi că veţi păzi?” Iar ei îndată s-au făgăduit. Iar el a 
zis: „Oriunde veţi auzi că este Arsenie, aceasta se cuvine să păziţi 
voi: să nu voiţi vreodată să mergeţi către dânsul”. Veselitu-i-a, dar, 
pe dânșii cea zisă și nu i-a scârbit iubirea de liniște a bărbatului 
acestuia, înțelegând astfel desăvârșita lui smerenie. 

4. Dar și după acestea căutând Arhiepiscopul mergerea către 
dânsul, prin oarecare prieteni a întrebat dacă, venind el, îi va 
deschide lui ușa. Iar el a zis: „Dacă vei veni, voi deschide, iar dacă 
ţie îți voi deschide, e limpede că și altor mulţi, iar pe urmă mă voi 
duce și eu departe de aici”. Acestea auzind Arhiepiscopul, n-a mai 
adăugat nimic spre a cere ceva de acest fel de la dânsul. 


II. Din Pateric 


1. Fost-a oarecare comis în părțile lui Avva Or, Longhin cu 
numele, și multe milostenii făcea, și, mergând la unul din părinţi, l- 
a rugat să-l ducă la Avva Or. Deci, ducându-se călugărul la 
Bătrânul, îl lăuda pe comis că bun este și multe milostenii face. 

Și, pricepând Bătrânul, a zis: „Da, bun este”. Iar călugărul a 
început a-l ruga pe dânsul zicând: „Lasă-l, Avva, să vină și să te 
vadă!” Și, răspunzând Bătrânul, a zis: „Cu adevărat, nu va trece 
valea aceasta, nici nu mă va vedea” ?78, 


378 Nu se vădește limpede sensul celor zise de Avva Or, dar e de socotit 
că Avva Or n-a vrut să-l vadă fie că comisul făcea „milostenii” din 
oarecare interese, mai puţin duhovnicești, căutând poate de la Bătrânul, 
precum zice și titlul Pricinii, vreun „prieteșug” lumesc, fie poate pentru a 
nu-l dezamăgi sau sminti pentru vreun obicei de-al său, încă și poate 


2. Petrecut-a un monah egiptean înaintea cetăţii lui 
Constantin în zilele împăratului Theodosie cel tânăr; și, trecând 
împăratul pe calea aceea, lăsându-i pe toţi și venind singur, a stat 
înaintea ușii monahului și a bătut. Iar el, deschizând, l-a cunoscut 
cine este, dar l-a primit ca pe un ostaș. 

3. Deci, după ce a intrat, Bătrânul a făcut rugăciune și au 
șezut; și l-a întrebat pe el împăratul: „Cum petrec Părinţii cei din 
Egipt?” Și a răspuns Bătrânul: „Toţi se roagă pentru mântuirea 
ta”. Și, sculându-se Bătrânul, i-a muiat lui pâine și a pus puţin 
untdelemn și sare și, punând înaintea lui, i-a zis: „Mănâncă puţin”. 
lar el a mâncat; și i-a dat lui și apă, și a băut, și i-a zis lui 
împăratul: „Ştii cine sunt eu?” Şi a zis Bătrânul: „Dumnezeu te știe 
pe tine”. Apoi acela: „Eu sunt împăratul Theodosie”. Și îndată 
Bătrânul i s-a închinat lui. 

4. Zis-a iarăși împăratul: „Fericiţi sunteţi voi, cei ce nu vă 
grijiți de bogăţie; și întru adevăr zic, că măcar deși m-am născut în 
împărăție, niciodată nu m-am îndulcit de pâine și de apă precum 
astăzi: că foarte cu dulceaţă [plăcere] am mâncat”. Și a început de 
atunci împăratul să-l cinstească pe dânsul; dar Bătrânul, sculându- 
se, a fugit și a venit iarăși în Egipt. 

5. Zis-a un Bătrân: „Să nu ai cunoștință cu vreun egumen, nici 
să mergi adesea la dânsul, că dintru aceasta vei avea îndrăzneală 
și, de aici, vei pofti a povăţui [şi tu ca și acela]”. 


III. A lui Isaia Pustnicul 


1. Zis-a Avva Isaia: „Vai nouă, că, fiind din părinţi săraci și 
neslăviţi, am uitat de unde suntem și, sărăcie și necinste a iubi 
pentru Dumnezeu făgăduindu-ne, ne întrecem a ne asemăna cu cei 
bogaţi și slăviţi! Vai nouă, că, cu bogății și cu puternicii adunându- 
ne, a le plăcea lor ne sârguim, iar de săraci și de cei ce se apropie 
de noi cu rugăminte, ca de niște supărători ne întoarcem. 

2. Auzit-a odinioară boierul orașului de Avva Moise*”, și s-a 
dus în Schit să-l vadă; și, alergând înainte oarecine, a vestit 
bătrânului venirea boierului și, auzind Bătrânul, s-a sculat ca să 
fugă în luncă; și, pe când fugea, s-a întâlnit cu boierul și cu cei 
împreună cu dânsul și i-au zis lui: „Spune-ne nouă, bătrâne, unde 
este chilia lui Avva Moise?” Iar el a zis lor: „Ce voiţi de la dânsul? 
Acela om nebun este”. Și, auzind boierul, n-a mai vrut să se ducă 
către el. 

3. Și, venind la biserică, a spus clericilor: „Auzind eu despre 


pentru a-și păzi smerenia și liniștea și a nu se umple de slavă-deșartă 
pentru oarecare laude sau milostenii de la acela. 
379 De aici până la punctul 9, apoftegmele sunt din Pateric. 


Avva Moise, m-am pogorât să-l văd, și, iată, mergând noi, ne-a 
întâmpinat un bătrân care mergea în Egipt și i-am zis lui: «Unde 
este chilia lui Avva Moise?» Și ne-a zis nouă: «Ce voiești de la 
dânsul? Acela nebun este». Iar auzind clericii, s-au întristat și au 
zis: „Cum arăta bătrânul care a grăit acestea asupra sfântului?” 
Răspuns-a boierul: „Un bătrân îmbrăcat în haine vechi, înalt și 
negru”. Iar ei i-au spus lui: „Acela este Avva Moise. Iar acestea vi 
le-a zis vouă pentru că v-a văzut pe cale și ca, necunoscându-se de 
voi, să poată trece”. Și, folosindu-se boierul, s-a dus. 

4. Venit-a odată boierul să vadă și pe Avva Simon; iar el, 
auzind, și-a luat brâul și s-a dus la finic ca să-l curețe. Iar venind 
cei cu boierul și văzându-l curăţând finicul, au strigat zicând: 
„Bătrâne, unde este pustnicul?” lar el a zis: „Nu este aici 
pustnicul”. Şi, auzind, s-au dus. 

5. Altădată iarăși, a venit alt boier ca să-l vadă; și, apucând 
înainte clericii, i-au zis lui: „Părinte, gătește-te, că boierul, auzind 
de tine, a venit să se blagoslovească de la tine”. Iar el a zis: „Da, să 
mă gătesc”. Și, îmbrăcând hăinișoara sa și luând în mâini pâine și 
brânză, sculându-se, a șezut în poartă mâncând; iar venind boierul 
la vremea lui, văzându-l pe dânsul, s-a îngreţoșat de el zicând: 
„Acesta este pustnicul despre care am auzit?” Și îndată s-a întors. 

6. Un stareţ al unei obști [chinoviarh] avea multă slavă de la 
oameni (și era părinte a două sute de monahi). Odinioară, la 
mănăstirea acestora a venit Hristos în chipul unui bătrân sărac, 
cunoscut lui de mai-nainte, și-l ruga pe portar să spună 
egumenului că „cutare frate al tău este la poartă”. Iar portarul, 
abia plecându-se cererii lui, a intrat ca să-i spună despre dânsul și 
l-a aflat vorbind cu oarecare străini; și, așteptând puţin, i-a vestit 
despre Bătrânul cel sărac, iar el i-a răspuns lui cu mânie zicând: 
„Nu vezi că vorbesc cu oamenii? Lasă-mă acum!” 

7. Şi, sfiindu-se portarul, s-a dat în lături. Și, întorcându-se 
către Bătrânul ce arăta ca un sărac, i-a spus răspunsul 
proestosului. Iar Domnul, Cel îndelung-răbdător și fără de răutate, 
a mai șezut o vreme așteptând, la poartă, iar la al cincilea ceas, a 
venit un bogat la mănăstire, de venirea căruia, auzind portarul, 
îndată i-a deschis și i-a vestit stareţului despre dânsul; iar el, 
ieșind cu sârguinţă, l-a întâmpinat la poartă. 

8. lar văzându-l pe el Cel bogat întru milă, Smeritul și 
Prietenul Dumnezeu, apropiindu-Se în chip de bătrân sărac, îl ruga 
zicând: „Voiesc să vorbesc cu tine, Avva”. Iar el nici de răspuns nu 
l-a învrednicit pe dânsul; și a intrat împreună cu bogatul, 
sârguindu-se a-i găti lui cele de ospăț. Iar după ce au prânzit, l-a 
petrecut pe el Avva până la ușă, iar apoi s-a întors degrabă, fiind 
robit de multe griji, uitând de rugămintea Săracului și Bătrânului 


Celui fără de răutate. lar după ce s-a făcut seară, după ce nimeni 
pe Acel Blagoslovit străin nu L-a chemat, nici nu l-a băgat cumva 
în seamă, apropiindu-se iarăși de portar, i-a poruncit să spună 
egumenului așa: „Dacă voiești slava oamenilor, Eu, pentru 
osteneala ta cea mai dinainte și multele tale nevoinţe, voi trimite 
să vină la tine vizitatori din cele patru părţi ale pământului, de 
vreme ce a unge și a te unge voiești**, iar din bunătăţile 
Împărăției Mele nu vei gusta”. Iar din acestea graiuri, săracul S-a 
cunoscut lor că este Atotţiitorul. 


380 Propoziția - poate esenţială! - „de vreme ce a unge și a te unge 
voiești” nu se află în Patericul în trad. rom. (Colecţia anonimă, cap. XIV, 
11). Altfel spus: „De vreme ce vrei să flatezi și să fii flatat...”. Starețul de 
aici se alătură poate celor de care Prorocul David se ruga să-l scape 
Dumnezeu (Psalm 16: 14): Dumnezeule, desparte-mă de oamenii acestei 
lumi, care-și iau partea în viaţă, iar cuvintele „Bătrânului sărac” ne duc 
cu gândul la înseși cuvintele Smeritului Dumnezeu: Fu am venit în 
numele Tatălui Meu, și voi nu mă primiți (...), cum puteți voi să credeți, 
când primiţi slavă unii de la alţii, și slava care vine de la singurul 
Dumnezeu nu o căutați? (loan 5: 43-44, vezi în acest sens și Iacov 2: 1-4). 


PRICINA A DOUĂZECI ȘI OPTA 


Că nu se cuvine ca, din plăcerea de sine, a face ceva mai presus de 
ceilalți frați ce sunt în mănăstire. 


I. Din viaţa Sfântului Efthimie 


1. Marelui Efthimie, cu totul fără rost și vătămător lucru i se 
părea ca cineva dintre fraţi, și mai vârtos tânăr fiind, mai arătată și 
mai vederoasă postire decât ceilalţi să arate în chinovie și astfel să 
dezlege canonul cel de obște al fraţilor, de voia și legea sa 
purtându-se; așijderea nici să se trâmbiţeze virtutea, nici arătată a 
fi și vestită, voind mai degrabă, pe cât este cu putinţă, să fie 
ascunsă. 

2. Pentru aceasta și zicea că prea bună este înfrânarea de 
mâncăruri prin care să nu se ajungă la saţiu: a ne opri noi adică de 
la trebuinţa de a mânca până la saţiu și a ne împărtăși din hrană 
mai puţin decât este trebuinţa trupului; iar pe ascuns a sta 
împotriva patimilor cărnii și vârtos de pretutindenea a ne îngrădi 
cu armele faptei bune, iar acestea sunt: smerenia, întreaga- 
curăţie, cugetarea [la cele de folos], dreapta-socoteală și cea după 
Dumnezeu ascultare, care este însăși virtutea cea următoare lui 
Dumnezeu, prin care adică li urmăm Lui cu adevărat. 


II. Din viaţa Sfântului Pahomie 


1. Cuviosul Pahomie, pe un frate care nu umbla drept, ci voii 
sale urma, luându-l deosebi, i-a zis lui: „Frate, Domnul zice: M-am 
pogorât din cer nu ca să fac voia Mea, ci voia Celui ce M-a trimis 
pe Mine, a Tatălui (loan 5: 30). Deci și tu ești dator a ne asculta pe 
noi, că te văd pizmuit de vrăjmașul și osteneala ta prin multe 
furându-se. 

2. Deci umblă după canon, iar când vei fi chemat la mâncare, 
să nu rămâi nemâncat, ci, venind împreună cu fraţii, împărtășește 
și tu cu măsurare din pâine și din fiertura cea pusă înaintea ta, și 
nici, tare fiind tu cu trupul, tare să te și saturi, nici iarăși, slab fiind 
cu trupul, prea să-l topești, ci robește-te pe sine după puterea 
trupului, până când vei birui pe dracul laudei; că mult stă asupra 
ta”. 

3. lar auzind el, s-a plecat pentru o vreme sfatului, apoi iarăși 
urma înșelării, zicând: „Ce este aceasta? Unde este scris «să nu 
postești» și «să nu te nevoiești»?” Deci așa urmând el pornirilor 
sale, l-a stăpânit vrăjmașul. 

4. Iar Marele a chemat pe Theodor și i-a zis lui: „Ştii că foarte 


mă întristează cele despre fratele cutare. Du-te, dar, cercetează-l 
și vezi ce face”. Iar el, ducându-se, l-a aflat pe el ca rugându-se, 
dar scoțând graiuri schimbate. Și, întorcându-se, a spus Marelui 
îndeletnicirea lui. 

5. Şi socotind Theodor lucrarea Diavolului și războiul cel de 
multe feluri către noi, s-a mirat și s-a spăimântat foarte, și s-a 
nedumerit întru sine: „Oare cu câtă trezvire trebuie să stea 
călugărul împotriva  pornirilor celor  meșteșugoase ale 
potrivnicului?” Deci, venind Sfântul și rugăciune făcând pentru 
dânsul, întru tot Induratul Dumnezeu l-a tămăduit pe el, iar el, 
înțelepţindu-se, de aici înainte s-a păzit, către cele dinainte 
întinzându-se (cf. Filip. 3: 13). 

6. Și zicea Pahomie către fraţii cei adunaţi: „Mare trezvire, 
fraţilor, ne trebuie spre a ne mântui; că aud de multe ori pe 
dracis8! fălindu-se pentru cele cu care amăgesc pe călugări; drept 
aceea, păziți-vă totdeauna și vă îngrădiţi cu numele lui Hristos, și, 
voii Lui urmând noi, vrăjmașii nu vor putea asupra noastră, că 
cenușă sunt și fum, și nu este întru dânșii ipostas vrednic de a sta 
asupra celor ce se tem de Domnul. 

7. Fost-a odată șezând Marele Pahomie într-un loc al 
mănăstirii cu alți frați mai în vârstă; iar un frate din cei ce erau 
acolo făcuse în acea zi două rogojini, pe care le puse înaintea 
chiliei sale în preajma locului în care Fericitul ședea împreună cu 
fraţii; iar aceasta o făcuse îngâmfându-se cu gândul slavei-deșarte, 
socotind că astfel va fi lăudat de Cuviosul; iar deși canonul era ca 
fiecare frate să facă o rogojină pe zi, acela a îndoit lucrul. 

8. Și, văzând Marele ceea ce se făcu și cunoscând că spre 
arătare a făcut fratele aceasta, oftând tare, a zis către fraţii care 
ședeau împreună cu dânsul: „Vedeţi pe acest frate? De dimineaţă 
până acum lucrând, toată osteneala sa a dăruit-o Diavolului și 
nimic din lucrul său nu a lăsat spre mântuirea sufletului său: că a 
iubit slava oamenilor mai mult decât pe cea a lui Dumnezeu; trupul 
cu osteneala l-a stors, iar sufletul lui deșert de îndulcirea lucrurilor 
l-a făcut. 

9. Și, chemând pe acel frate, i-a dat canon și i-a poruncit ca, 
atunci când vor veni fraţii, ţinând acele două rogojini, să stea 
dinapoia lor și să zică: „Rogu-mă vouă, fraţilor, rugaţi-vă pentru 
păcătosul meu suflet, ca întru tot Înduratul Dumnezeu cu 
rugăciunile voastre să-l miluiască, care mai vârtos și-a ales aceste 
două rogojini decât Împărăţia Lui”. 

10. Și iarăși, când mâncau fraţii, a poruncit să stea într- 
același chip în mijloc cu rogojinile, până când se vor scula fraţii de 


381 Lit. „pe cei răi”. 


la masă; iar după aceasta a poruncit să fie închis singur în chilie, 
și, vreme de cinci luni, să facă în fiecare zi câte două rogojini, și să 
mănânce numai pâine cu sare, și nimeni din fraţi să nu vorbească 
cu dânsul. 


III. Din Pateric 


1. Se spunea despre Avva Daniil că, atunci când au venit 
barbarii în Schit, Părinţii au fugit, iar el a rămas zicând: „Dacă 
Dumnezeu nu Se îngrijește de mine, pentru ce mai șed aici?” Și a 
trecut prin mijlocul barbarilor, și aceia nu l-au văzut. Atunci a zis 
către sine: „lată, S-a îngrijit Dumnezeu de tine și n-ai murit; deci fă 
și tu cea omenească, și fugi și tu ca și Părinţii”. 


IV. A Sfântului Efrem 


1. Frate, de șezi în obște, nu te abate de la legea și canonul 
apostolicesc3; că trecerile cu vederea cele ce par că sunt mici, nu 
mică vătămare fac. Deci bine este și foarte bine a nu cugeta înalt, 
nici lucrurile plăcerii de sine făcând, sub osândă să fii, ci, 
deopotrivă cu ceilalţi, pe toate să le faci și, așa, să mergi împreună 
cu fraţii cei de un suflet la pravilă, sau la priveghere, sau la 
rucodelie și la celelalte lucruri care se întâmplă, care lucru este 
semn prea mare al smeritei-cugetări. 

2. Așijderea și la masă [împreună cu ei să fii], afară de boală 
trupească, să nu fii ţinut adică de voia ta, adică cu îngâmfare 
deșartă, ci să urmezi canonului întru toată cucernicia și frica lui 
Dumnezeu, măcar și de două ori în zi de ţi se va da să mănânci, 
împărtășește-te din bucate cu mulţumită, și, orice fac cei mai cu 
evlavie din fraţi, aceea fă și cu conștiință curată, și vei spori 
degrabă întru Domnul. 

3. Iar de-ţi vine gând întru dreapta-socoteală cum că multe 
sunt cele puse pe masă, să socotim că nu prin porunca noastră s-a 
făcut gătirea celor de mâncare, iar dacă iarăși sărăcești și strâmte 
sunt cele ce se întâmplă și va începe gândul cu greu a suferi 
pentru acestea, să socotești că, întrupându-Se Domnul slavei, n-a 
socotit cu nevrednicie a mânca pâine de orz (cf. loan 6: 9). 

4. Deci, se cuvine ca întru pricepere duhovnicească a 
întâmpina tot războiul, întrebuinţând fiecare meșteșugire cu 
putinţă, și a zvârli înapoi toate măiestriile sale prin puterea cea 
purtătoare de cruce. Și se cade a ști că, de multe ori, la vreunul 
din fraţi, vrăjmașul îi dă osârdie multă spre nevoinţă și aspră 
petrecere și părută viețuire desăvârșită; iar fratele, de este smerit- 


382 Trad. neogr. citează pentru aceasta Fapte 2: 32- 33, 44-45. 


cugetător și se leapădă de voia sa, nu se va încredința pe sine 
gândurilor celor înșelătoare, ci ori le gonește pe ele degrabă, ori îi 
vestește proestosului, plecându-se sfătuirii și învăţăturii aceluia. 

5. Iar de are rânduială de sine (idioritmie), și, de aici, 
căutându-și plăcerea sa, își ascunde patima sa și nu o descoperă 
cuiva [unui bătrân]; și, voind el să-și sporească nevoinţa, de iese 
pentru aceasta din locul său despărţindu-se de frățime, voind să-și 
împlinească dorirea precum voiește, cade astfel întru cea 
desăvârșită pierzare; și dat fiind în mâinile vrăjmașilor săi [draci], 
este stăpânit de dânșii; că temelia lui nu s-a zidit pe piatră, adică 
pe smerita-cugetare și pe credinţă neclătinată, ci pe nisip, adică pe 
plăcerea omenească și pe mândrie; pentru aceea și clătinându-se 
[dărâmându-se] de ploaie, de râuri și de vânturi, cade întru 
adâncul cel pierzător al deznădăjduirii (cf. și Matei 7: 24-25; Luca 
6: 48). 

6. Căci, după ce se desparte de frățime, ispititorul îi izvodește 
niște gânduri ca acestea: că îl face adică a-și închipui întindere de 
vreme și lungime de viaţă, și îi zice: „Osteneala este a răbda până 
la sfârșit întru asprimea aceasta, ca nu cumva, slăbind trupul tău 
până la sfârșit, mai apoi, să nu-l mai poţi aduce în putere”. Și așa 
stăpânindu-l pe dânsul, întru nebăgare de seamă îl aruncă, și-l 
prăpădește întru  deznădăjduire de  Dumnezeiescul ajutor, 
depărtându-se din pricina mândriei și a plăcerii de sine*. 


35 Punctul 6 pare o parafrază la punctul 5, sau ideile de dinainte sunt 
reluate cu câteva adăugiri. Se arată până unde poate duce înșelarea, 
adică până la a sluji dracilor cu socoteala că se slujește lui Dumnezeu, 
„nevoinţă” proprie vechilor, dar și actualilor păgâni. Propriu-zis, cel astfel 
înșelat trăiește chinuri cumplite pe care le socotește nevoinţă spre 
sfințire. Odată lepădat ajutorul sfătuitorilor, el își urmează voia sa, apoi 
(vezi punctul 3) el este apăsat de osebite strâmtorări sau de oarecare 
sărăcie, care îi aduce greutate în gânduri, de care greutate - ca unul care 
a lepădat ajutorul lui Dumnezeu cel prin sfaturile celor mai mari și așa își 
urmează voia - nu mai poate scăpa, pentru care dă vina pe condiţiile de 
viaţă, pe fraţi și pe stareţ, ajungând în pierzania deznădăjduirii. De aici, 
el nu-și părăsește totuși nevoinţa, ostenindu-se întru măsurile învăţate de 
la vrăjmașul, iar nu de la stareţ. În ispite sau pierzări asemănătoare cad 
și numeroși mireni care-și meșteșugesc propria credință creștină, 
întemeiată, zic ei, pe Scriptură și pe alte „autorităţi” în domeniu, de aici 
toată dezbinarea și lipsa comuniunii duhovnicești, înlocuită adesea cu o 
unitate surogat, anume prin relaţii întemeiate pe oarecare principii - 
socotite și ele „creștine” sau „evanghelice” - altele decât cele lăsate de 
Părinţii cu viaţă sfântă. 


PRICINA A DOUĂZECI ȘI NOUA 


Că și singură mândria poate a pierde pe creștin și cum că cei ce se 
îngâmfă pentru îndreptări, părăsiţi fiind de har, cad. 


I. A lui Paladie 


1. Oarecine, Oualie cu numele, de neam palestinian, mergând 
în pustie, a locuit cu noi o vreme, acesta, mare asprime a vieţii 
având, nevoinţa cea desăvârșită îndreptând-o, s-a alunecat în 
mândrie și până întru atât s-a amăgit de Diavolul, încât i se părea 
că îngerii vorbesc cu dânsul, care și pentru toate cele 
trebuincioase îi slujeau. 

2. Odinioară, era cosând coșnițe; noapte și întuneric adânc 
fiind, a pierdut undreaua cu care cosea, și, precum povestesc cei 
obișnuiți ai lui, dracul i-a aprins o lumânare, și așa a găsit 
undreaua, și pentru aceasta ticălosul mult s-a înălţat cu cugetul. 

3. Altădată iarăși s-a întâmplat ca niște străini să aducă 
poame fraţilor, iar kir Macarie Prezbiterul a trimis câte o mână la 
fiecare chilie, asemenea și acestui ticălos Oualie. Iar el, pe cel ce i- 
a adus, l-a bătut și l-a ocărât zicând: „Spune lui Macarie așa: «Nu 
sunt mai prejos decât tine, ca tu să-mi trimiţi mie blagoslovenie». 

4. Și, cunoscând Macarie înșelarea lui, s-a dus după câteva 
zile ca să-l roage pe dânsul și i-a zis lui: „Frate Oualie, te-ai 
batjocorit, contenește și roagă-te lui Dumnezeu”. lar el n-a luat 
aminte,  neplecându-se  sfătuirii și împotrivindu-se ei. Deci 
adeverindu-se Diavolul că desăvârșit se pleacă lui, se preface în 
chipul Mântuitorului și vine la dânsul noaptea în nălucire cu o mie 
de draci purtători de făclii, arătându-i o roată de foc, iar în mijloc 
părând a fi Mântuitorul, iar unul, apucând înainte, a zis: „Te-a iubit 
Hristos pentru curăţia vieţii tale și a petrecerii și a venit la tine ca 
să te vadă; ieși, dar, din chilia ta și, de departe văzându-l pe El 
stând, pleacă-te Lui și te închină”. 

5. Iar el, ieșind, a văzut o ceată de purtători de făclii, iar ca la 
o stadie depărtare, pe Antihrist, și, căzând, i s-a închinat; și atât de 
mult s-a vătămat la minte robindu-se ticălosul, încât, după câteva 
zile, venind în biserică, a zis înaintea tuturor: „Eu trebuinţă de 
împărtășire nu am, că L-am văzut astăzi pe Hristos”. 

6. Atunci, luându-l Părinţii pe dânsul, l-au legat cu fiare, 


384 In traducerile românești ale Lavsaiconului se adaugă că atât de 
mult se înălţase cu cugetul și se îngâmfase, încât nici n-a mai vrut să se 
împărtășească cu Sfintele Taine. Apoi se continuă ca și în din 
Everghetinos. De notat că în trad. din 1993, în loc de Oualie, avem 
Valent, nu și în cea de la Alba Iulia, 1994. 


ţinându-l așa vreme de un an, și cu dese rugăciuni pentru dânsul, 
cu aleasă alegere la mâncare? și cu viață fără înstrăinare538€ 
surpând îngâmfarea lui, l-au tămăduit; că celor împotrivă, cele 
împotrivă sunt tămăduitoare*”. 

7. Întru una din zile, au ieșit fericiții diaconi Evagrie și, 
adunându-ne noi, ne-am dus la Cuvioşii Părinţi Cronie, Iacov și 
Pafnutie și căutam a ne înștiința de la dânșii pricinile căderilor 
fraţilor ce cad. 

Şi ne-au zis: „Această socoteală [judecată] ne-au dat-o nouă 
cei ce sunt făclii ai dreptei-socoteli: că toate ce se fac se despart în 
două întru bunăvoirea lui Dumnezeu și întru slobozirea 
[îngăduinţa] Sa; deci, câte se fac întru virtute și întru slava lui 
Dumnezeu, acestea cu bunăvoirea lui Dumnezeu se fac; iar câte 
păgubitoare, primejdioase și spre cădere, acestea toate cu 
slobozirea lui Dumnezeu se fac din nepriceperea și mândria celor 
părăsiţi*%; căci cu neputinţă este ca cel ce cugetă drept și trăiește 
cu blagocestie părăsit să fie și să cadă în căderile rușinii și ale 
amăgirii dracilor. 

8. Deci câţi cu scop stricat, cu plăcere omenească sau cu 
gând de înălțare izvodesc și lucrează virtutea, acestora li se 
întâmplă a cădea și în greșeli, după scopul lor cel stricat, 
Dumnezeu părăsindu-i pe dânșii, ca, simțind schimbarea cea din 
primenirea cea rea, să îndrepte sau fapta, sau așezarea 
sufletului”; că uneori oamenii greşesc în așezare, iar alteori în 
fapte; precum adică cel neastâmpărat face milostenie?" celor mai 
tinere pentru scop nerușinat, sau iarăși, altul cu scop drept să facă 
milostenie la bolnavi sau îmbătrâniţi, sau din avere scăpătaţi, dar 
cu scumpete [zgârcenie] sau cu cârtire; că, deși scopul este drept, 
fapta este nevrednică de scop, căci cu nescumpete și cu faţă veselă 
se cuvine a milui (cf. II Cor. 9: 8)”. 

9. Ziceau însă și aceasta: „Că îndemânările [iscusinţele] sunt 
în multe suflete: că unele au isteţime spre cugetare, iar altele, 


35 Adică nu cu cele ce l-ar îndulci sau îndestula cumva. 

386 Arpaypotépw. Amănuntul lipsește din trad. rom. ale Lavsaiconului. 
În manuscris avem „cu viaţă nesocotită”. Adică cu viaţă simplă, fără a-i 
da oarecare pricini de necazuri. 

387 Citat din Hippocrate, Despre Respirație, 1, 25, des folosit de Părinţi. 

388 Fragmentul de aici nu se găsește Lavsaicon, așa cum îl avem noi azi, 
nici în alte traduceri moderne. 

389 Despre cum părăsește Dumnezeu pe cei care urmează voilor lor și 
fac neascultare s-a arătat mai-nainte, precum și în cuvintele Sfântului 
Efrem. 

3% Înainte-voirea, intenţia. 

31 Flatează cu osebite atențţii/ daruri. 


îndemânare de nevoință. Uneori însă, acestea nu se fac pentru 
însuși lucrul cel bun sau după scop dumnezeiesc, drept care nici 
nevoinţa, nici isteţimea cea din cugetare nu numai că nu folosesc, 
ci și pricinuitoare de vătămare se fac; și așa cel ce se îngâmfă 
pentru buna-izvodire de cuvinte nu pune pe seama lui Dumnezeu 
dăruirea isteţimii sau darea de cunoștință, ci o pune pe seama firii 
sale sau a nevoinţei (cf. și I Cor. 4: 7). 

10. lar pe îngerul purtării de grijă l[proniei], cel ce este 
rânduit peste acest har, Dumnezeu îl depărtează de la unul ca 
acesta, care de acum se silnicește ca un neajutorat de potrivnicul. 
Deci cel ce se înalță pentru isteţimea sa și cade întru 
neastâmpărare, de felul celei câinești și dobitocești, să izgonească 
pe dracul mândriei3%?. 


II. Din viaţa Sfintei Singlitichia 


1. Zicea Fericita Singlitichia surorilor celor ce se adunaseră: 
„Fiecăreia din noi îndoită frică îi zace asupră: sau să ne întoarcem 
către cele vechi - vrăjmașul luptându-ne prin împuţinare -, sau din 
alergare să fim furaţi [opriţi]: că vrăjmașul nostru Diavolul sau 
dinapoi ne trage către sine - când zăbavnic și trândav va vedea pe 
suflet -, sau, părându-i-se sufletului a fi sârguitor spre nevoinţe, el 
se vâră în chip subţire și, pe ascuns, prin mândrie, desăvârșit îl 
pierde pe suflets%. 

2. Mândria este arma cea mai de pe urmă [puternică] a 
vrăjmașului, ca ceea ce este mai mare decât toate celelalte către 
războiul cel împotriva noastră: că, prin care el s-a surpat, printr- 
aceeași și pe cei mai puternici dintre oameni se ispitește a-i surpa; 
că, precum cei mai cumpliţi dintre războinici, după ce cheltuiesc 
cele mai subţiri săgeți, atunci, încă mai ţinându-se [rezistând] 
potrivnicii, mai pe urmă pe cea mai tare sabie o pun înainte, tot 


392 Mai limpede: „Cel ce din mândrie se înalţă cu istețimea sa și cade în 
neastâmpărare, să izgonească pe dracul ce i-a închipuit această mândrie 
sau cu sfatul căruia s-a umplut de mândrie”. 

3% Două temeri are nevoitorul sau cel ce aleargă: să nu se întoarcă prin 
împuţinare de suflet la patimile și obiceiurile cele vechi sau să nu fie oprit 
într-un fel oarecare din suișul către Dumnezeu. Pe de o parte, 
împuţinarea naște apoi zăbovire și trândăvie, Diavolul cu ușurință 
putându-ne trage înapoi către robia lui, pe de altă parte, el ne poate fura 
sau opri din nevoinţă/alergare prin mândrie, nevoitorul făcându-se 
pricină acesteia prin părerea de sine, că el adică e sârguitor și celelalte; 
mândria e vârâtă subtil, pe ascuns, fiind ca o groapă în care alergătorul 
poate cădea oricând cu cădere cumplită de nu va lua aminte la gândurile 
cu care aleargă, iar împuţinarea și cele ce vin din ea vin cu timpul, 
treptat, sufletul întorcându-se cu timpul la patimile cele vechi. 


așa și Diavolul, după ce deșartă toate săgețile sale, atunci pe cea 
mai tare sabie, pe mândria cea mai de pe urmă, o folosește spre 
surparea nevoitorului. 

3. Dar care sunt cele dintâi săgeți ale lui? Arătat e cum că 
îmbuibarea pântecelui, iubirea de dulceţi, curvia (cu care s-a 
obișnuit a bate război cu cei tineri), iar acestora le urmează 
iubirea de argint, lăcomia și cele asemenea acestora; deci atunci 
când cu harul lui Hristos nevoitorul le va birui pe acestea, atunci 
prin toate nedumerindu-se vicleanul, atunci îi vâră lui o cugetare 
prin care să se mărească în chip nemăsurat, făcându-l a se înălța 
asupra fraţilor: că îl face pe el a-și închipui că a ajuns la cele ce la 
mulți sunt necunoscute și cum că cu postirile și cu privegherile și 
cu cealaltă nevoinţă pe mulţi îi covârșește și, așa, mulţime de alte 
izbândiri îi numără lui**. 

4. Încă și pomenirea păcatelor din minte o oprește și întru 
desăvârșita uitare a greșelilor sale îl așază, ca să nu poată zice el 
de aici înainte Doctorului Dumnezeu acel glas: Tie Unuia am 
greșit, miluiește-mă (Psalm 50: 4), ci precum vrăjmașul, după 
cugetul său, i-a închipuit în mintea lui: Sui-mă-voi în cer, deasupra 
stelelor cerului voi pune scaunul meu; sui-mă-voi deasupra norilor, 
fi-voi asemenea Celui Preaiînalt (Is. 14: 14) și celelalte, așa și pe 
acesta îl nălucește întru stăpâniri și întru înainte-șederi, încă și 
întru dăscălii și întru lucrările tămăduirilor. 

5. Deci sufletul cel așa amăgit se strică și piere, cu 
netămăduită rană rănindu-se. lar noi, niște gânduri ca acestea 
fiind de faţă, ce se cuvine a face? Neîncetat a cugeta aceste 
dumnezeiești cuvinte: Fu sunt vierme și nu om (Psalm 21: 7); eu 
sunt pământ și cenușă (Fac. 8: 27); încă și cea zisă de Isaia: Toată 
dreptatea omului, ca o cârpă lepădată (Is. 64: 5) și altele ca 
acestea. 

6. Și, dacă vieţuiește deosebi [cu rânduială de sine], cea 
[monahia] care primește aceste gânduri de suflet stricătoare să 
intre în obște și, dacă pentru prea multa nevoinţă s-a prins cu 
această patimă, să se silească a mânca de două ori pe zi, și de la 
cele de o vârstă să se certe și să se ocărască, ca una ce nimic bun 
n-a făcut, și să împlinească toată slujirea. 

7. Şi să i se tâlcuiască ei și vieţi de sfinți mai înalte, și surorile 
cele ce sunt împreună să se ispitească a se întinde pe ele spre 
nevoinţă, ca, văzând aceea, pe sine mai prejos să se socotească; și 
să zică adeseori către dânsa: „Ce te îngâmfi și cugeţi înalt? Poate 
că nici vin nu bei, dar alţii nici de apă nu se satură. Nu mănânci 


3% Toate acestea și altele de după acestea sunt manifestări ale 
mândriei de care s-a vorbit înainte, care se înrădăcinează, zice, ca o 
cugetare sau (mod de) înţelegere (£vvoa). 


untdelemn sau fiertură? Dar alţii nici cu pâine, ci cu buruieni 
sălbatice își mângâie lipsa trupului. Postești oare până seara? Alţii 
petrec în postire și două sau trei zile. Și, pentru că nu te speli pe 
cap, deodată și înalt cugeţi? Dar mulţi dintre mireni, pentru o 
suferinţă trupească, aceasta nicidecum o fac. 

8. Te minunezi că dormi pe pământ povârnit sau pe așternut 
de păr? Dar alţii jos se culcă de-a pururea; dar și aceasta de ai fi 
făcut, nu-i niciun lucru mare, că unii au drept așternut loruși și 
pietrișul, ca să nu li se întâmple îndulcire la cele ale firii, iar alţii s- 
au și atârnat pe eiși toată noaptea?*%; dar și pe acestea toate de le- 
ai făcut și ai fi făcut nevoința cea desăvârșită, niciodată să nu 
cugeţi [că ai făcut ceva] mare. 

9. Că și dracii mai mult au făcut și fac decât oamenii: că nici 
nu mănâncă, nici nu beau, nici ceva din ale lumii nu le trebuie, nici 
nu dorm vreodată; dar chiar și în pustie de petreci sau locuiești în 
peșteră, de ţi se pare că faci ceva mare, dintru aceste gânduri și 
fapte, este cu putință cu harul lui Dumnezeu a te tămădui de 
mândrie; că precum focul cel ce cu iuțime se înalţă cu flăcările, iar 
apoi degrabă piere, tot așa și fapta bună, măcar și multă putere a 
nevoinţei de ar lua, din pricina înălțării cu care se arată, lesne 
zboară și se risipește; și, precum sabia pe nicovală cu lesnire cu o 
piatră se sfărâmă, tot așa și nevoinţa cea întinsă, îndată 
mândrindu-se, piere. 

Drept aceea, se cuvine ca din toate părțile să păzim sufletul și 
pe nevoința cea desăvârșită - cea pârlită de arșița mândriei - a o 
pleca către locurile cele umbroase, iar uneori a și tăia pe cele ce 
prisosesc, ca rădăcina să se facă mai verde; că mândria prea mare 
întru răutăți este și aceasta este limpede din bunătatea cea 
potrivnică ei, smerita-cugetare, care este atât de mare, încât 
Diavolul, deși toate faptele bune și le poate închipui?’ asupra sa, 
pe aceasta însă nu o știe nicidecum [cum să și-o închipuie], 


III. Din Pateric 


1. Zis-a Avva Isidor: „Dacă după lege vă nevoiţi, postind, nu 
vă îngâmfaţi; iar dacă pentru aceasta mare cugetaţi, ce trebuinţă 
mai este de postire? Că mai de folos îi este omului să mănânce 
carne decât a posti și, pentru acesta, a se trufi și mult a se făli”. 

2. Ziceau Părinţii, că, dacă vei vedea un tânăr cu voia sa 
suindu-se la cer, apucă-l de picior și trântește-l jos, că de folos îi 
este lui. 


3% Se ţin cu mâinile de funii sau lanţuri ca să chinuie trupul spre 
neadormire și spre potolirea patimilor. 
3% npeioou = le poate urma, imita, făţări cumva. 


3. Mers-au odată niște fraţi la oarecare stareţ în Schit și l-a 
întrebat unul dintr-înșii zicând: „Avva, am învăţat Testamentul Cel 
Vechi și Cel Nou pe de rost”. Și răspunzând bătrânul a zis: „Ai 
umplut văzduhul de cuvinte”. A întrebat și al doilea zicând: „Eu și 
pe Cel Vechi, și pe Cel Nou mi le-am scris”. Și i-a zis: „Şi tu ai 
umplut firidele de hârtii”. Și a zis al treilea: „In vatra mea au 
crescut mușchi”. Și i-a zis lui bătrânul: „Și tu iubirea de străini ai 
izgonit-o de la tine”*”. 

4. Zis-a un bătrân: „Șezând eu aproape de alt bătrân, venit-a 
la dânsul o fecioară zicând: «Părinte, am postit două sute de 
duminici câte şase?’ și am învăţat pe de rost Testamentul Cel 
Vechi și Cel Nou, ce îmi mai lipsește ca să lucrez?» Și a răspuns 
bătrânul: «Și care este rodul acestora la tine? Făcutu-s-a ţie 
defăimarea ca și cinstea?» Zis-a aceea: «Nu». «Sau paguba ta o 
socotești ca și dobânda? Sau străinii ca și pe rudeniile după trup? 
Sau lipsa ca și belșugul?» Iar ea a zis: «Nicidecum». Și i-a zis 
stareţul: «Deci n-ai postit câte șase zile, și nici pe Cea Veche, nici 
pe Cea Nouă nu ai învăţat-o pe de rost, ci te amăgești pe sine; du- 
te de lucrează, că nimic nu ai»”. 

5. Era un monah în Thebaida preadesăvârșită nevoinţă și 
petrecere având: că și la rugăciuni se îndeletnicea, și la privegheri 
neîncetate, și desăvârșită necâștigare a arătat, și atâta postire 
avea, încât o dată pe săptămână, duminica, către seară se hrănea 
cu legume ce s-ar fi întâmplat sau cu buruieni sălbatice, mângâind 
neputinţa firii; deci multă vreme a petrecut așa vieţuind. 

6. Dar aflătorul răutăţii, Diavolul, pizmuind acestuia pentru 
fapta lui bună, s-a sârguit a-l surpa pe dânsul prin căderea 
mândriei prin care și el a căzut. Deci i-a vârât lui gânduri de 
mândrie, zicând: „Cu cea desăvârșită nevoinţă te îndeletnicești, pe 
care nimeni altul nu o poate îndrepta; deci ţi se cuvine ţie și 
arătare de semne a face, ca și tu mai osârdnic spre nevoinţa să te 
faci, și pe oameni să-i folosești văzând minunile lui Dumnezeu, ca 
să slăvească pe Tatăl nostru cel din ceruri. Deci să cerem lucrarea 
semnelor, că Însuși Mântuitorul a zis: Cereti și vi se va da vouă 
(Matei 7: 7)”. Deci această rugăciune cu cerere prea întinsă o 
aducea lui Dumnezeu. 

7. lar lubitorul de oameni Dumnezeu, Cel ce voiește ca toți 
oamenii să se mântuiască (| Tim. 2: 4), văzând înșelarea lui și 
aducându-și aminte de osteneala nevoinţei lui, nu l-a lăsat să fie 


397 „Te-ai hrănit cu mâncare nearsă la foc și mâncând verdeţuri și 
mâncare uscată, dar de iubirea de străini n-ai luat aminte”. 

3% în Pateric (Colecţia anonimă, Cap. XXV, 47) avem așa: „am postit 
doi ani, doar a șasea zi mâncând pâine”. În neogr. avem „două sute de 
săptămâni”. 


biruit de vicleanul; și i-a venit lui o înţelegere și a socotit zicerea 
Apostolului: Nu suntem îndestulaţi a zice de la sine ceva (II Cor. 3: 
5)3%. „Deci, dacă unul ca acesta a zis nu sunt îndestulat, cu atât 
mai vârtos eu am trebuință de învăţătură; deci, mă voi duce la 
cutare sihastru, orice-mi va zice și mă va sfătui, ca de la Dumnezeu 
voi primi sfătuirea, spre a mea mântuire”. 

8. Şi era sihastrul către care s-a dus mare și vestit, sporind 
întru vedenii și putând a folosi pe cei ce vorbeau cu dânsul. Și, 
ieșind din chilie, a venit la dânsul și, intrând, stareţul a văzut două 
maimuțe șezând pe umerii lui de amândouă părțile și lanţ 
împrejurul grumazului lui punând și ţinându-l și către sine fiecare 
trăgându-l. Și, văzându-le, le-a cunoscut pe ele, una adică era 
dracul slavei-deșarte, iar alta al mândriei! - că bărbatul era 
învăţat de Dumnezeu - și suspinând, a lăcrimat încetișor. Și, după 
rugăciune și după obișnuita sărutare, au șezut ca la un ceas 
negrăind - că acesta era obiceiul Părinților celor de acolo. 

9. Apoi zice cel ce venise: „Părinte, folosește-mă și-mi dă 
așezăminte de calea mântuirii”. Răspuns-a stareţul: „Nu sunt 
îndestulat, fiule, spre aceasta, că și eu am trebuinţă de ducere de 
mână”. lar el a zis către dânsul: „Nu te lepăda, chir Avva, a mă 
folosi, că mă adeverez întru tine [mă încredinţez ţie] că am dat 
făgăduinţă ca să primesc sfătuirea ta”. Iar el iarăși se ferea zicând: 
„Pentru că nu mă asculţi pentru aceasta mă lepăd”. Iar el stăruia, 
adeverindu-se și zicând: „Orice-mi vei zice, ca pe un înger te voi 
asculta”. 

10. Atunci i-a zis stareţul: „la punga aceasta cu paralele și du- 
te în cetate și cumpără zece pâini, zece măsuri de vin și zece litre 
de carne și le adu aici”. Iar el, auzind, s-a întristat, însă, primind, s- 
a dus. lar pe cale multe gânduri îl mișcau și, nedumerindu-se, 
zicea întru sine: „Oare ce i s-a părut bătrânului a fi aceasta? Și 
cum voi cumpăra acestea? Că se vor sminti mirenii luând eu 
acestea”. 

11. Deci, plângând și rușinându-se, s-a dus în cetate și de la 
unul a cumpărat pâine, iar de la altul vin, iar pentru carne nu se 
hotăra și zicea: „Vai mie, ticălosului, cum voi cumpăra carne, sau 
singur, sau prin altul?” Aflând pe un mirean, i-a dat lui paralele și, 
cumpărând acela, a adus carnea la călugăr. 


3% Nu că vrednici suntem noi a cugeta ceva de la noi, ca dintru noi, ci 
vrednicia noastră este de la Dumnezeu (după Biblia de la 1914). 

400 viOnkoc mai înseamnă și înșelător, pușlama, pitic. 

41 Iarăşi se face deosebire între slavă-deșartă și mândrie; cel stăpânit 
mândriei îi disprețuiește pe ceilalţi dintr-un simțământ de superioritate, 
iar cel plin de slavă-deșartă caută lauda cea deșartă a oamenilor pentru 
niscai isprăvi ale lui. 


12. Și, luând-o pe ea și pe celelalte, le-a dus la Bătrânul. Deci 
i-a zis lui Bătrânul: „Ştii că mi-ai dat făgăduinţă zicând că «orice 
vei zice mie voi asculta»; deci ia pe acestea și du-te în chilia ta; și, 
rugându-te, mănâncă câte o pâine și bea câte o măsură de vin și 
mănâncă câte o litră de carne în fiecare zi și, după zece zile, vino 
iarăși la mine”. 

13. Iar el, auzind și necutezând a grăi împotrivă, luându-le, s- 
a dus plângând și zicând întru sine: „Vai mie! În cel fel de postire 
eram și întru ce ajunsei acum?! Oare face-voi sau nu? Dar, de nu 
voi face, voi neasculta de Dumnezeu, că dădui făgăduinţă ca orice- 
mi va zice Bătrânul, aceasta să fac, primind ca de la Dumnezeu. Și 
acum caută, Doamne, spre ticăloșia mea și mă miluiește iertând 
păcatele mele, că, iată, silit sunt a face afară de voirea și socoteala 
mea cea pentru înfrânare”. 

14. Și, așa plângând, a venit la chilie; și, precum îi poruncise 
Starețul, așa a făcut. Iar când voia să mănânce, uda bucatele cu 
lacrimi, zicând către Dumnezeu: „Pentru ce m-ai părăsit?” Și a 
petrecut așa acele zile plângând și tânguindu-se și pe sine 
nevrednic și de cin socotindu-se. 

15. lar Dumnezeu, luând aminte la smerenia lui, i-a dat 
mângâiere în inima lui și a cunoscut pentru ce i s-a întâmplat lui să 
fie nedeosebit+%? la mâncare, precum a putut vedea, și a mulţumit 
Iubitorului de oameni Dumnezeu, zicând întru sine: „Cu adevărat, 
toată dreptatea omului, ca o cârpă lepădată (Is. 64: 5). Și iarăși: 
De nu va zidi Domnul casa, în deșert s-ar osteni cei ce o zidesc; de 
n-ar păzi Domnul cetatea, în deșert ar priveghea cel ce o păzește 
(Psalm 126: 1)”. Deci s-a întors către Bătrânul mai uscat fiind cu 
trupul decât atunci când petrecea săptămânile nemâncând nimic. 

16. Și, văzând Bătrânul pe el așa uscat, iar maimuţele 
nevăzute făcându-se, s-a veselit foarte și, bucurându-se, l-a primit 
pe dânsul, iar după ce au făcut amândoi rugăciune, au șezut 
tăcând. 

17. Apoi a zis Bătrânul: „Fiule, lubitorul de oameni Dumnezeu 
te-a cercetat și n-a lăsat pe vrăjmașul să te stăpânească; că s-a 
obișnuit vicleanul ca, pe cei ce se nevoiesc, dacă nu va putea să-i 
taie de la nevoinţă, întru cele peste măsură a-i îndemna, ca printr- 
acestea în groapa mândriei să-i povârnească, și patimă mai urâtă 
decât aceasta nu este la Dumnezeu, și nicio faptă bună mai cinstită 
decât smerita-cugetare. 

18. Deci tu pe calea cea împărătească călătorește, după 
Scriptură (cf. Num. 20: 17), și nu te abate în dreapta sau în stânga, 

fie nebăgat în seamă”. 


ci pe cea de mijloc folosește-o, întru mâncare cu măsură mâncând 
în fiecare seară; iar de va fi ţie trebuinţă - sau pentru o suferință 
oarecare sau pentru altă pricină oarecare - a dezlega ceasul cel 
orânduit sau iarăși după o zi a mânca, să nu te îndoiești, că nu 
suntem sub Lege, ci sub Har (cf. Rom. 6: 14; Ef. 2: 5). 

19. Însă, mâncând, să nu voiești a te sătura, ci ţine-te pe sine 
întru înfrânare, mai vârtos dinspre mâncărurile cele mai grase, iar 
pe cele mai proaste iubește-le totdeauna și inima ta păzește-o în 
tot chipul iscusindu-te la smerita-cugetare; că jertfa lui Dumnezeu, 
după Prorocul, duhul umilit, inima înfrântă și smerită Dumnezeu 
nu o va urgisi (Psalm 50: 19), și iarăși acela: Smeritu-m-am și m-a 
mântuit Domnul (Psalm 114: 6). Deci toată nădejdea ta, fiule, 
arunc-o la Domnul. Mergi în pace în calea ta, și El va face și va 
scoate ca lumina calea și dreptatea ta, și judecata ta ca amiază-zi”. 

20. Așadar, folosind pe fratele și întărindu-l și cu cele ce se 
aflau  ospătându-se împreună cu dânsul, l-a slobozit vesel, 
multumind Domnului și zicând: „Să mă întoarcă pe mine cei ce se 
tem de Tine, și cei ce cunosc mărturiile Tale, Doamne (Psalm 118: 
79). Şi: Certând, m-a certat Domnul și morţii nu m-a dat (Psalm 
117: 18). Si: Certa-mă-va dreptul cu milă și mă va mustra (Psalm 
140: 5). Și către sine zicea: Intoarce-te, sufletul meu, la odihna ta, 
că Domnul bine a făcut ţie (Psalm 114: 7)” și celelalte. Şi așa, 
intrând în chilie, a vieţuit după așezămintele Bătrânului și se făcu 
monah prea iscusit. 

21. Un frate ședea afară de satul său, și mulţi ani nu s-a suit 
în sat, și zicea către fraţi: „lată, atâţia ani sunt de când nu m-am 
suit în sat, iar voi măcar o dată tot vă suiți”. Și i-au spus despre 
aceasta lui Avva Pimen, și a zis Bătrânul: „Dacă aș fi fost ca el, m- 
aș fi suit noaptea ca să înconjur satul, ca să nu se trufească gândul 
meu că nu m-am suit”. 

22. Un bătrân sihastru, umblând ca un rătăcit prin pustie, 
zicea întru sine că a îndreptat bunătăţile; și se ruga lui Dumnezeu 
zicând: „Arată-mi, Doamne, de-mi mai lipsește să fac ceva!” Iar 
Dumnezeu, vrând să smerească gândul lui, a zis către dânsul: „Du- 
te la cutare arhimandrit și, orice îţi va zice, fă”. Şi a fost trimis un 
înger la arhimandrit zicând: „lată, cutare sihastru vine la tine ca să 
te întrebe, iar tu zi lui să ia biciul și să pască porcii”. 

23. Deci, dacă a venit sihastrul la arhimandrit, sărutându-se 
[îmbrăţișându-se] unul cu altul, au șezut, și i-a zis lui sihastrul: 
„Spune-mi, ce să fac ca să mă mântuiesc?” Zis-a lui arhimandritul: 
„Dar vei face orice-ţi voi zice?” Iar el a zis: „Da”. Şi i-a zis lui: „la 
biciul și du-te de paște porcii”. Și, ducându-se sihastrul, a făcut 
așa, și păștea porcii. lar cei ce-l vedeau atunci păscând porcii 
ziceau unii către alţii: „Vedeţi pe pustnicul cel mare? lată-l, și-a 


ieșit din minte, și are drac, și paște porcii”. lar Dumnezeu, văzând 
smerenia lui, și că cu multă mărime de suflet suferea ocările 
oamenilor, l-a slobozit iarăși la locul său. 

24. Un frate a întrebat pe un bătrân zicând: „Ce voi face, că 
mă supără mândria?” A zis lui bătrânul: „Bine faci, tu ai făcut cerul 
și pământul”. Și spre aceasta umilindu-se frate, a făcut metanie 
bătrânului, zicând: „lartă-mă, că nimic de acest fel n-am făcut”. 
Răspuns-a bătrânul: „Dacă Cel ce a făcut acestea întru smerita- 
cugetare a venit, tu, care ești tină, pentru ce te mândrești? Că ce 
este lucrul tău, ticăloase?” 

25. Zis-a un stareţ: „Câte greșeli am putut ajunge, apoi nu le- 
am repetat, iar câte fapte bune am îndreptat, apoi nu le-am mai 
socotit, uitându-le pe cele dinapoi și spre cele dinainte întinzându- 
mă (Filip. 3: 14)”. 

26. Un frate era luptat de gândul mândriei și zicea: „lată, 
suflete, ai îndreptat faptele bune”. Și, vrând fratele a-l birui pe 
acesta, și-a apropiat mâna sub căldarea ce ardea și zicea către 
sine: „lată, arde, nu cugeta înalt”. 

27. Că cei trei tineri, în mijlocul văpăii fiind și nearzându-se, 
nu s-au înălțat cu inima, ci întru smerenie multă lăudând pe 
Dumnezeu, în mijlocul cuptorului ziceau: «Cu suflet smerit și cu 
duh de smerenie să fim primiţi înaintea Ta» (cf. Dan. 3; Cântarea 
lui Moise 7: 39). Iar tu, întru odihnă stând, înalt cugeţi”. Și cu 
aceasta hbiruia pe dracul mândriei. 


IV. A lui Antioh Pandectul 


1. Călugărul mândru este pom neroditor și neînrădăcinat și 
nu va putea suferi năvăliri de vânt; și, precum picăturile de ploaie, 
spărgându-se, pier, tot așa pomenirea mândrului piere după 
moarte; și, precum rugăciunea smeritului pleacă pe Dumnezeu, tot 
așa rugăciunea celui mândru întărâtă pe Cel Preaînalt. 


V. A lui Avva Cassian 


1. Precum boala ciumei cea stricătoare, nu un mădular al 
trupului, ci tot trupul îl strică, tot așa și mândria, nu o parte a 
sufletului, ci pe tot îl netrebnicește și-l pierde; că celelalte patimi, 
deși tulbură sufletul, numai către o faptă bună bate război, către 
ceea ce îi stă împotrivă, și pe aceasta a o birui se pricește, adică: 
îmbuibarea pe înfrânare a o strica se sârguiește, curvia pe 
întreaga-curăţie, iubirea de argint pe necâștigare, mânia pe 
blândeţe și celelalte chipuri ale răutăţii pe faptele bune cele 
potrivnice lor. 


2. lar mândria, când va stăpâni pe ticălosul suflet, ca un tiran 
prea cumplit ce ia o cetate mare și înaltă îl răstoarnă cu totul și 
până la înseși temeliile lui îl sapă; și martor al acestora este acel 
înger ce a căzut din cer pentru mândria lui, care, lumină fiind și 
luceafăr numindu-se, întuneric se făcu, din pricina înălţării, și, în 
iad fiind aruncat, în loc de slavă cerească, foc nestins a moștenit și 
muncă nesfârșită. 

3. Deci, aducându-ne aminte de acestea, să ne temem și cu 
toată paza să păzim inima noastră (Pilde 52: 3) de pierzătorul duh 
al mândriei și, când vreo faptă bună vom îndrepta, să zicem nouă 
înșine pe cea a Apostolului: Nu eu, ci harul lui Dumnezeu ce este 
împreună cu mine (I Cor. 15: 10), socotind noi cea zisă de Domnul, 
că fără de Mine nu puteți face nimic (loan 15: 5), pe cea a 
Prorocului, că, de n-ar zidi Domnul casa, în zadar s-ar osteni cei ce 
o zidesc (Psalm 126: 1) și pe cea zisă de Apostolul Iacov, că toată 
darea cea bună și tot darul cel desăvârșit de sus este, pogorându- 
se de la Tine, Părintele luminilor (lac. 1: 17). lar cum că harul 
împreună cu mila lui Dumnezeu mântuire ni se fac nouă, martor de 
netrecut ne este nouă tâlharul de pe cruce, care nu a moștenit 
Împărăţia Cerurilor ca plată pentru fapta bună, ci prin milă și prin 
har*®, 

4. Mândria* se întâmplă pentru nelucrarea patimilor, prin 
tăierea pricinilor acesteia sau prin darea în lături cu vicleșug a 
dracilor. Dracul mândriei îndoită viclenie are: că sau pleacă pe 
monah a pune pe seama lui îndreptările și nu lui Dumnezeu a i le 
da, Dătătorului a toate bunătăţile și Ajutătorului spre îndreptări, 
sau, spre aceasta neplecându-se, îl îndeamnă a defăima pe fraţii 
mai leneși. 

Îndeobște cel bântuit nu cunoaște și aceasta: că îl pleacă a se 
lepăda de ajutorul lui Dumnezeu: că, dacă arătat pe aceia ce nu 
pot a îndrepta [precum el] îi defăimă, pe sine se aduce înainte, 
cum că adică dintru a sa putere a îndreptat [niscai fapte bune], 
care lucru este cu neputinţă. 

5. Zicând Domnul că fără de Mine nu puteți face nimic (loan 
15: 5), ostenindu-se neputinţa noastră la cele bune fără Dătătorul 
celor bune, la sfârșit a le aduce pe dânsele nu poate; iar cel ce a 
cunoscut neputinţa firii omenești, acesta a luat iscus al puterii 


403 Cele până la punctul 3 se află într-o formă asemănătoare și în 
Filocalie, la Sfântul loan Cassian (Vol. I, Despre cele opt gânduri ale 
răutăţii, cap. VIII), cele următoare vor fi fost luate fie din alte scrieri ale 
Sfântului, păstrate sau nu până astăzi. 

404 Textele de la 4 până la 7 sunt culese din scrierile Sfântului Maxim 
Mărturisitorul (vezi Filocalia, Vol. Il, Suta a doua a capetelor despre 
dragoste, 38 ș.u.). 


celei Dumnezeiești și unul ca acesta ce printr-însa a îndreptat 
[faptele bune] nu defăimează niciodată pe vreun om; că știe că, 
precum lui i-a ajutat și de multe feluri de patimi cumplite l-a 
izbăvit, puternic este tuturor a ajuta când voiește, și mai vârtos 
celor ce se nevoiesc printr-însa, deși, pentru oarecare judecăţi 
[tainice ale Sale], nu pe toţi deodată de patimi îi izbăvește, ci, în 
osebite vremi, ca un Doctor bun și lubitor de oameni, pe fiecare 
din cei ce aduc osteneală îi tămăduiește la vreme. 

6. De voiești a fi recunoscător [mulțumitor] și măsurat și 
patimii mândriei a nu sluji, de-a pururea cearcă întru toate 
lucrurile lumii acesteia ce este ce se ascunde de a ta cunoștință; și, 
aflând prea multe și felurite lucruri ascunzându-se de tine, te vei 
minuna de a ta mojicie și necunoștinţă, și-ţi vei strânge% cugetul; 
și, pe sine cunoscându-te, vei pricepe mulţimea lucrurilor celor 
mari și minunate, căci părerea [socotinţa] după care îţi închipui că 
știi, nu te lasă a spori întru a ști406. 


1% ovoTEeio, sau: „și-ţi vei umili/zdrobi...”. 


1% Cu cât ţi se pare că știi ceva mai mult, cu atât te afunzi în neștiinţă, 
căci cunoștința simplă venită din mândrie nu aduce nicio satisfacţie, ci 
chinuie pe om, înșelându-l să caute și mai multă știință, dându-i nădejdi 
deșarte într-o cunoaștere desăvârșită sau mulţumitoare. Cunoștinţa 
adevărată e arătată de Sfântul Maxim ca fiind cea care se îndreaptă prin 
umilirea cugetului în faţa măreției celor de cunoscut. Cel mândru nu vede 
minunea lucrurilor de cunoscut, ci numai pe cea a mândriei sale, pe care 
vrea să și-o umfle neîncetat cu alte și alte cunoștințe. Bucuria de 
„lucrurile cele mari și minunate”, cum zice mai-nainte, o află numai cel ce 
și-a plecat cu smerenie cugetul în faţa lui Dumnezeu, adică cel care vede 
mâna dăruitoare și bunătatea Acestuia în toate cele de cunoscut și 
întrebuințat. Neaflând această bucurie, „omul de știință” dintotdeauna se 
pomenește în nesfârșite fundături fără sens ce-i aduc numai amărăciune, 
tristeţe și osteneli deșarte. Ca o concluzie, am putea spune că mare parte 
din știința sau cunoașterea actuală, socotită mult-superioară științei din 
trecut, a sporit într-atâta neștiinţă, încât a ajuns la nebunie în adevăratul 
sens al cuvântului, iar că este așa, nu poate fi înţeles decât de cel ce și-a 
cunoscut mojicia, cum frumos zice apoi, adică neștiinţa și neputinţa sa. 
Cugetările Sfântului Maxim ne aduc aminte de cugetările lui Socrate, 
care a socotit că mare rău este ca cineva să creadă că știe ceva ce nu știe 
(Platon, Apologia lui Socrate, 29a, cf. și nota trad. neogr.). 


PRICINA A TREIZECEA 
De unde se naște hula și cum se tămăduiește. 
I. Din Pateric 


1. Oarecare frate a fost luptat spre hulă și se rușina a spune; 
că, oriunde auzea de stareţi mari, mergea la dânșii ca să le 
vestească, apoi se rușina să le mărturisească și se întorcea așa. 
Adeseori mergea și la Avva Pimen, și la dânsul așijderea făcea: 
rușinându-se, nimic nu mărturisea. 

2. Iar bătrânul înțelegea că are gândul acesta și se întrista că 
nu-l mărturisea fățiș. Intr-o zi, petrecându-l pe dânsul, i-a zis: 
„Frate, iată, de atâta vreme vii aici ca să-mi vestești gândurile pe 
care le ai, iar când vii, nu voiești a mi le spune, ci de fiecare te 
întorci necăjindu-te, pentru că le ţii întru tine. Spune, dar, ce este 
ceea ce ai?” Iar el a zis către dânsul: „Spre hulirea lui Dumnezeu 
mă luptă Diavolul, și mă rușinam a spune, iar acum spun”. Și, 
povestind lui gândul, s-a ușurat. 

3. Şi i-a zis lui stareţul: „Nu te necăji, fiule, ci, când îţi vine 
gândul acesta, zi așa: «Eu treabă nu am, hula ta să fie asupra ta, 
Satano, că acest lucru nu-l voiește sufletul meu». Și tot lucrul pe 
care nu-l voiește sufletul, puţină vreme este [iar apoi piere]”. Și, 
tămăduindu-se fratele, s-a dus. 

4. Un frate a întrebat pe unul din Părinţi despre gândul hulei, 
zicând: „Se necăjește sufletul meu, Avva, de la dracul hulei, ci fă 
milă cu mine și-mi spune de unde se întâmplă și ce să fac”. 

5. Răspuns-a bătrânul: „Un gând ca acesta ni se întâmplă 
nouă din clevetire, defăimare și osândire; și mai vârtos din 
mândrie, și din a face cineva voile sale, și din a se lenevi de 
rugăciunea sa, și dintru a se iuți și a se mânia, care toate sunt 
semne ale mândriei; că aceasta este cea care ne bagă pe noi în 
patimile cele mai-nainte zise, iar de acolo se naște gândul hulei; iar 
de va zăbovi în suflet, dracul hulei îl dă pe dânsul dracului curviei, 
iar de multe ori îl duce și la ieșire din minţi, iar de nu se va trezvi 
omul, pierdut va fi”. 


II. A Sfântului Anastasie Sinaitul 


Întrebare 

1. De unde sufletul omului de multe ori grăiește oareșicare 
gânduri lăuntrice și cuvinte scârnave și necurate, nevrând și fără 
de voie?% 

2. De multe ori oareșicare graiuri nedumnezeiești și 
hulitoare, chiar și asupra lui Dumnezeu și a Sfintelor Taine în 
vremea adunărilor, a rugăciunilor și a Dumnezeieștei Impărtășiri, 
încât unii, din mâhnire și deznădăjduire, dintru niște graiuri 
nedumnezeiești și hulitoare ca acestea se socotesc pe eiși a nu mai 
fi creștini. 

3. Iar alţii și a se ucide pe eiși au socotit, ca unii care nu mai 
aveau nădejde de mântuire, socotind cuvântul Domnului care zice: 
Că celui ce huleste pe Sfântul Duh, nu i se va ierta lui nici în 
veacul de acum, nici în cel ce va să fie (Matei 12: 31-32). 


Răspuns 

4. Un gând ca acesta se întâmplă celor mulţi din pricina 
mândriei lor, Dumnezeu îngăduind Satanei a-i bântui pe dânșii, ca, 
smerindu-se ei, să vină la pocăință, lepădând cugetul cel înalt. 

5. Altora iarăși, cucernici fiind și iubitori de Dumnezeu, [li se 
întâmplă lor gândul acesta] din zavistie drăcească, pentru aceea 
întru-un gând ca acesta cad și unii din Cuvioșii din pustie și din 
pustnicii cei îmbunătăţiţi. 

6. lar ceea ce este mai cumplit în războiul acesta este că 
nimeni, bântuindu-se de dânsul, nu cutează a-și mărturisi gândul 
auzurilor omenești, părându-i-se că nimeni altul din oamenii cei 
din lume nu are niște gânduri hulitoare și grozave ca acestea. 

7. Și orice alt păcat pe care îl face cineva, îndrăznește a-l 
mărturisi aproapelui, iar pe acest gând nicidecum; iar când omul îl 
pomenește pe dânsul, numaidecât socotește că mai bine ar fi să fie 
înghiţit de pământ, care să se despice sub dânsul, sau cu foc din 
cer pogorându-se să se mistuie; drept aceea, din mulţimea 
scârbelor celor dintr-înșii și a deznădăjduirii, unii se topesc, 
veștejindu-se [cu trupul]. 

8. Iar alții și cu aspră nevoinţă și cu felurită rea-pătimire pe 
ale lor trupuri le-au topit, nădăjduind că astfel se vor izbăvi de 
gând, dar n-au putut să se sloboadă de el; că o ispită ca aceasta, 
nu din voia omului, ci fără de voie, din singură bântuiala drăcească 
vine. Pentru aceea neosândit este tot credinciosul și nevinovat 
despre dânsa1%. 

9. Căci cum este cu putinţă ca noi, care Aceluiași Dumnezeu 


forma cuvintelor cu glas. Îndeobște, zice Cuviosul mai jos, aceste gânduri 
și cuvinte nu sunt grăite în afară de cei ispitiţi de ele. 

1% Neosândit cu adevărat rămâne dacă numai din zavistia dracilor, și 
nu din mândrie și din cele dintr-însa care nasc gândul hulei este ispitit, 
precum a zis mai-nainte, dar multă osândă va lua nevoitorul, dacă, 
tulburat de astfel de gânduri, nu va înlătura și pricinile lor: mândria și 
celelalte de care s-a zis, care nasc pe dracul hulei. 


ne închinăm, pe Același să-L. și hulim? Că nici elinii, pe dumnezeii 
pe care îi cinstesc, pe aceiași nicidecum îi și hulesc; cu atât mai 
vârtos noi, pe Dumnezeul și Ziditorul nostru, Căruia ne închinăm și 
pe Care Îl proslăvim și Îl chemăm, pe Care singur Dumnezeu și 
Stăpân al nostru Îl cunoaștem și Îl mărturisim, Căruia Îi slujim cu 
trupul și cu duhul nostru, pentru Care, de case, de neam, de 
părinţi, de maici, de fraţi, de rudenii, de prieteni, de femei, de fii, 
încă și de trupurile noastre lepădându-ne, ne-am răstignit pe 
înșine tuturor plăcerilor și dulcilor-pătimiri și odihnelor cu osârdie 
și, cu toată bucuria, suferim reaua-pătimire, străinătatea, sărăcia 
și celelalte necazuri de la draci și de la oamenii cei ce bat război 
adevărului și pe noi ne gonesc și ne hulesc și sub nenumărate 
[stări] întristăcioase ne vâră, dar pe acestea nu necazuri și scârbe, 
ci mai vârtos răsuflări [ușurări] și răsfățuri le socotim pentru 
dragostea cea către Stăpânul, pentru Care, de multe ori și de-ar fi 
fost să murim, ne-am fi bucurat și cu dulceaţă aceasta am fi primit- 
o. Ă 

_ 10. Cum, dar, pe singur Dumnezeul nostru, pe Carele Il iubim 
și Il cinstim, să voim a-L ocări și a-L huli? Cu neputinţă este 
aceasta, cu totul și de neînchipuit; deci nu din pricina noastră este 
această ispită“%, ci din bântuiala Diavolului; că, dacă dintru a 
noastră ar fi fost, negreșit că și cu gura am fi grăit aceste graiuri, 
dar noi am alege mai bine cu foc a fi arşi decât a grăi unele ca 
acestea. 

11. Și se cuvine a socoti noi și aceasta: că tot păcatul din cele 
ce sunt întru puterea noastră este și vom veni întru dânsul numai 
dacă de voie ne vom supune patimilor noastre: că, primind noi cu 
voia gândurile cele viclene, zădărâm patimile; apoi de patimi întru 
fapte ne îndeletnicim. 

12. lar de voim a sta împotriva gândurilor și de la sine pe 
acestea a le goni, putem, împreună cu Dumnezeu, folosi asupra lor 
rugăciunea necurmată și celelalte doctorii împotriva răutăţii; iar 
dacă voim a izgoni de la noi pe acest păgân și răzbunător“! și 
asupra lui către Dumnezeu ne rugăm și toată nevoinţa și reaua- 
pătimire izvodind, a-l goni de la noi nu putem, pentru aceasta 
negreșit că cu totul străin de noi este și fără de voia noastră, și 


1% Vezi nota de dinainte. 

+10 Parafrază pentru aàáotopa (demon, înger răzbunător). Îl numește 
așa pentru pricinile arătate mai sus: răzbunător sau zavistnic pe sporirea 
nevoitorilor și/sau în vârtutea slobozirii pe care o are de la Dumnezeu ca 
să ispitească pe aceștia, fie pentru cercarea sporirii, fie ca o urmare a 
mândriei lor. Drept aceea, chinul pe care ni-l pricinuiește acest demon e 
o lecție pentru noi cei mândri, ca să-l căutăm iarăși cu osârdie pe 
Dumnezeu. 


numai din bântuiala Satanei. 

13. Drept aceea, și nevinovaţi suntem și neosândiţi la 
Dumnezeu; că numai pentru patimile și gândurile cele de voie, pe 
care putem a le opri, și nu le oprim, ni se cere seama de la 
Dumnezeu, nu și pentru cele ce fără de voie vin asupra noastră. 

14. Că duh fiind Diavolul, în chip nevăzut în urechile 
sufletului nostru cel fără de trup [netrupesc], chiar nevrând el, 
niște graiuri nedumnezeiești ca acestea grăiește; și aceasta mai 
vârtos o face când stăm la rugăciune și genunchii îi plecăm și ne 
rugăm lui Dumnezeu asupra lor; de multe ori însă spurcatul 
voiește încă și de la pravilă [sinaxă] și de la împărtășirea 
Dumnezeieștilor Taine să ne depărteze, și a ne împiedica din 
privirea“!! cea către Dumnezeu și de la împărtășirea cea de viaţă 
făcătoare. 

15. Deci, cunoscând noi vicleșugul vicleanului, nicidecum pe 
o ispită ca aceasta să o avem [primim] în măsura“! noastră, ci, 
când începe diavolul a grăi întru noi unele ca acestea, să zicem 
către dânsul: „Intoarce-se-va durerea ta pe capul tău, viclene și 
necurate diavol, și pe creștetul tău hula ta se va pogori (cf. și 
Psalm 7: 17); că eu Unuia Dumnezeului meu mă închin și Lui 
Unuia voi sluji în toate zilele vieţii mele; iar tu, pentru această hulă 
a ta, mai grea muncă vei avea, ca un depărtat de Dumnezeu și ca 
cel ce pornești limbă păgânească asupra Lui”. Cu un chip ca 
acesta și nu cu un altul oarecare poate cineva să biruiască pe 
dracul hulei. 

16. Cunoaștem, dar, dintru aceasta cum că un gând ca acesta 
nu este al nostru, ci al vicleanului celui potrivnic, și, chiar urându- 
se el de noi, rămâne multă vreme și nu se depărtează. Iar în 
pricina altor gânduri și patimi, din inimă cu tot sufletul de va fi 
urât, puţină vreme petrece și apoi de sine se stinge; iar acesta al 
hulei, și așa [din inimă cu tot sufletul] urându-se de noi, nu se 
depărtează, ci îndelung-petrece, încât și dintru aceasta se arată că 
nu este gând din cele dintru noi, ci ispită satanicească și bântuială; 
iar spre mai multă încredințare, și de o istorie veche să facem 
pomenire: 

17. Se povestește la Filon Istoricul“! că Fericitului Petru, 
Arhiepiscopul Alexandriei și Mucenicul, oarecine din Părinţii 
Schitului i-a spus un gând ca acesta [al hulei], după ce a fost 

111 peVoew0, sau „înclinarea, așezarea către”. 

42 Trad. lit. a lui pétpov; mai liber: „canonul, regula, rânduiala”. 

113 Zice cel mai probabil de Filon Iudeul sau Alexandrinul (10-15 î.Hr - 
45-50 d.Hr.); reprezentant de seamă al ludaismului elenistic; autor al 
unor lucrări pe teme biblice, el a influenţat și pe unii Părinţi și scriitori ai 
Bisericii. 


supărat cumplit de dânsul, către care Fericitul Petru a răspuns 
așa: „Du-te, fiule, și de celelalte păcate ale tale te grijește, iar 
osânda și vina pentru acest gând las-o asupra mea; că, dinspre un 
gând ca acesta, cel ce crede cu tot sufletul și se închină lui 
Dumnezeu, neosândit este; că toată bântuiala a Diavolului este, 
care voiește a ne opri pe noi din lupta cea asupra lui și a ne 
smulge din slujirea și apropierea către Dumnezeu. lar de voiești ca 
de la mine să te încredințez pentru aceasta, o să-ţi povestesc cele 
ce însumi am pătimit și m-am învăţat. 

18. Că odinioară și eu, foarte supărându-mă de un gând ca 
acesta, l-am spus robului lui Dumnezeu, Pafnutie, și m-a adeverit și 
acela zicând că, «în vremea mărturisirii mele, întru însuși divanul, 
în vremea când cu cumplite și felurite munci se zgâria trupul meu 
și cu foc se ardea, diavolul dinăuntrul meu hule asupra lui 
Dumnezeu grăia. 

19. Către care, răstindu-mă eu, am zis cu mânie: O, viclene și 
lucrătorule a toată răutatea, pe sine la nenumărate munci și morți 
mă dădui ca să nu mă lepăd de Domnul meu sau să-L hulesc, și tu 
gânduri de hulă îmi grăiești mie? Dacă pe Dumnezeul meu hulesc, 
cum pe al meu sânge îl vărs și la trup mă tai? Mărturisescu-mă cu 
aceasta și înaintea tuturor mă închin: că vădit este că mărturisirea 
și mucenicia mea, a mea este, iar hula cea asupra lui Dumnezeu a 
ta este și peste tine se va întoarce””. Aceasta este povestirea și 
sfătuirea lui Petru către schitiot. 

20. M-am înștiințat încă și despre Cuviosul Pamvo: că și 
acesta, de acest fel de drac fiind supărat odinioară, rugându-se lui 
Dumnezeu, a auzit glas de sus zicând către dânsul: „Pamvo, 
Pamvo, nu te mâhni pentru păcat străin, ci pentru faptele tale te 
îngrijește, iar hulele vicleanului asupra lui le lasă”. 

21. Deci și noi, fraţilor, să-l trecem cu vederea pe dânsul, ca 
pe un gând satanicesc și străin de noi, și așa prin nebăgare de 
seamă vom putea să ne izbăvim de dânsul cu harul lui Dumnezeu; 
căci altfel nu-l vom putea birui. Că celelalte patimi și războaie prin 
gânduri, și de timp au trebuinţă, și de materie, și așa omul se 
poate lupta și le poate opri pe ele. 

22. Iar acest gând ca un fulger și ca o săgeată ce zboară sau 
ca clipeala ochiului, așa iute și fără oprire aleargă pe lângă suflet; 
și nu este cu putinţă să-l ţinem pe dânsul sau să luptăm împotriva 
lui; pentru aceasta, și cu neputinţă este a-l opri pe el și a amuţi 
gura dracului celui netrupesc. 


III. A Sfântului Maxim 


1. Când mintea va începe să sporească în dragostea lui 


Dumnezeu, atunci începe și dracul hulei a o bântui pe dânsa și 
niște gânduri ca acestea îi vâră ei, într-un fel în care nimeni din 
oameni, ci numai Diavolul poate izvodi, tatăl și scornitorul 
acestora; iar aceasta o face zavistuind iubitorului de Dumnezeu, 
ca, întru deznădăjduire venind el, gândind unele ca acestea, să nu 
mai cuteze prin obișnuita rugăciune a se avânta către Dânsul. 

2. Dar amăgitorul nu se folosește cu nimic din aceasta către 
scopul său, ci, dimpotrivă, mai tari și mai temeinici ne face pe noi; 
că, luptaţi fiind și împotrivă luptând, mai lămuriţi și mai curaţi 
întru dragostea lui Dumnezeu ne aflăm, iar sabia lui să intre în 
inima lui și arcele să se zdrobească (cf. Psalm 36: 15). 


PRICINA A TREIZECI ȘI UNA 


Că prea mare între faptele bune este dreapta-socoteală, iar cele ce 
le face credinciosul se cuvine a le face după dânsa; că cele ce se 
fac fără dreaptă-socoteală și fără scop, măcar bune de-ar fi, la 
nimic nu folosesc, ba uneori pricinuiesc și vătămare. 


I. Din Pateric 


1. Zis-a Avva Antonie: „Sunt unii care-și istovesc trupurile lor 
întru nevoinţă, dar, pentru că nu au întru ei dreapta-socoteală, 
departe de la Dumnezeu se fac”. 

2. Zis-a Avva Ammona: „Omul toată vremea sa o face 
[cheltuiește] ducând secure, și nu află copac să dea jos, și este 
altul iscusit a tăia, și prin puţin dă jos copacul”. Și zicea că acesta 
[al doilea] este cel ce are dreaptă-socoteală“"*. 

3. Intrebat a fost un stareţ: „Ce este lucrul călugărului?” Și a 
răspuns: „Dreapta-socoteală”. 

4. Același a zis: „Mai mare decât toate faptele bune este 
dreapta-socoteală”. 

5. Zis-a un bătrân: „Pe mintea ce rătăcește o statornicește 
citirea, privegherea și rugăciunea; iar pe pofta cea învăpăiată o 
veștejește foamea, osteneala și depărtarea în singurătate; pe 
mânia cea tulburată o contenește cântarea psalmilor, îndelungă- 
răbdarea și mila; și acestea făcând-se în vremi cuviincioase și cu 
măsură; că cele fără de vreme și fără măsură sunt în scurtă vreme 
[trecătoare], iar cele în scurtă vreme vătămătoare mai vârtos decât 
folositoare sunt?'5. 

6. Întrebat-a Avva Longhin pe Avva Luchie, zicând: „Voiesc a 
mă înstrăina”. Zis-a lui Bătrânul: „De nu-ți vei ţine limba ta, 
oriunde vei merge, nu vei putea fi străin; deci și aici ţine-ți limba 
ta, și așa ești străin”. Zis-a iarăși către dânsul: „Voiesc să postesc”. 
Zis-a Bătrânul: „Isaia Prorocul a zis: «De-ţi vei strâmba ca un 
belciug grumazul tău, nici așa nu se va chema post bine-primit, ci 
mai vârtos oprește gândurile cele viclene» (cf. Is. 58: 8)”. Zisu-i-a 
lui a treia oară: „Vreau să fug de oameni”. Răspuns-a Bătrânul: 
„De nu vei îndrepta mai întâi [faptele bune] cu oamenii, nici 


+4 În Pateric, la Avva Pamvo, 52, avem așa: „Zis-a iarăși Avva Pimen că 
a zis Avva Ammona: omul în toată vremea sa poartă secure și nu găsește 
să doboare un copac; și este altul iscusit să taie și cu puţine lovituri dă jos 
copacul. Și zicea că securea este dreapta-socoteală”. 

45 Bătrânul e Avva Evagrie Monahul, iar apoftegma se găsește și în 
Filocalie (Vol. I, Evagrie Monahul, Capete despre trezvie, 5). Măsurarea 
sau moderaţia în toate, propusă aici, ţine deci de dreapta-socoteală. 


deosebi [depărtat de ei fiind] nu vei putea îndrepta ceva”. 

7. Zis-a un Bătrân: „Nu face nimic înainte de a cerceta inima 
ta, adică de se face după Dumnezeu ceea ce voiești tu să faci”. 

8. Zis-a Avva Antonie: „Cel ce bate bucata de fier, mai întâi 
socotește întru sine ce va face: seceră, cuţit sau topor și, după 
ceea ce-și închipuie, așa lucrează. Tot așa și noi suntem datori a 
socoti ce faptă bună uneltim, ca nu în deșert să ne ostenim”. 

9. Zis-a un bătrân: „Toate cele peste măsură sunt ale 
dracilor”. 

10. Zis-a Avva Pimen: „A nu vedea noi mai-nainte lucrurile nu 
ne lasă pe noi a spori întru cele mai bune”. 

11. Zis-a un Bătrân: „N-am făcut niciodată vreun pas până ce 
nu am aflat unde va să pun piciorul meu; și așa stăteam gândind și 
nicidecum slăbind, până când mă povăţuia Dumnezeu”. 

12. Zis-a iarăși: „Din cele ce fac, mic sau mare, întâi socotesc 
și privesc rodul lui ce va ieși, ori în gânduri, ori în fapte”. 

13. Ziceau Bătrânii că, precum focul arde lemnele, tot așa 
lucrul monahului dator este să ardă patimile. 

14. Un frate a întrebat pe Avva Nistero cel Mare, zicând: 
„Care lucru bun este, ca să-l fac și să trăiesc într-însul în veci (cf. 
și Matei 19.16)?” Nu toate lucrurile întocmai se întâmpină de 
toți. Că zice Scriptura: Avraam era iubitor de străini, și 
Dumnezeu era cu dânsul, și Ilie iubea liniștea, și Dumnezeu era cu 
dânsul, și David smerit era, și Dumnezeu era cu dânsul. Deci orice 
vezi pe sufletul tău voind după Dumnezeu, și mai cu îndemânare 
către Dânsul se află, aceea o alege și o fă, păzind inima ta, și te vei 
mântui”. 

15. Un frate a întrebat pe un stareţ, zicând: „Spune-mi un 
cuvânt, cum să mă mântuiesc?” Iar el a zis: „Să ne sârguim a lucra 
câte puţin, și vom fi vii”. 

16. Zis-a Avva Sisoe: „Voiesc mai degrabă lucrare ușoară și 


416 „Se întâmpină” redă pe ovvtpxovral. În Pateric (trad. rom., Avva 


Nistero, 1), avem tradus oarecum altfel; versiunea greacă a Patericului la 
rândul ei se potrivește cu cea a Everghetinosului, chiar dacă folosește 
alte cuvinte. În trad. rom. avem astfel: „Au nu sunt toate lucrurile 
întocmai?”, variantă ce pare că contrazice traducerea noastră. „întocmai” 
traduce pe eioar, care în context ar putea fi redat așa: „Au nu toate 
lucrurile sunt împărţite în mod cinstit de toţi?” Deci lucrurile sau 
chipurile vieţuirii alese de oameni după voia sufletului, după pricepere și 
după cele aflate mai la îndemână, cum zice apoi, sunt întocmai după 
vrednicie, nu după fel sau lucrare, căci ele sunt diferite, precum s-a 
arătat în pildele din Scriptură. Căci și cel ce cu adevărat a iubit liniștea și 
cel ce a iubit străini și ceilalţi ca ei, cu toată vârtutea și dreapta lor 
socoteală au făcut acestea, drept care Dumnezeu îi așază deopotrivă, le 
dă aceeași plată (cf. Matei 20:12). 


petrecătoare“!”, decât ostenicioasă la început și degrabă tăiată”. 
II. A lui Avva Marcu 


1. Nimic să nu gândești sau să faci fără scopul cel după 
Dumnezeu; că cel ce fără de scop călătorește, în deșert se va 
osteni. Când mintea va uita scopul cel după Dumnezeu, atunci 
lucrul cel arătat al faptei bune nefolositor se face. 


III. A lui Avva Cassian“'8 


1. Când împreună cu prietenul meu, Sfântul Gherman, am 
venit în pustia Schitului, acolo unde erau cei prea iscusiţi dintre 
călugări, am văzut și pe Avva Moise, bărbat Sfânt și Purtător de 
Duh, pe care cu lacrimi l-am rugat ca să ne spună nouă cuvânt de 
zidire prin care să ne putem sui la desăvârșire, și, mult fiind rugat 
Bătrânul, a zis așa: 

2. „Fiilor, toate meșteșugurile și izvodirile au oareșicare scop 
mergând înainte, către care, mergând oamenii, pe ale lor lucruri le 
îndreaptă, și așa pe sfârșitul cel căutat îl nimeresc. Spre pildă: 
lucrătorul de pământ, uneori adică văpaia soarelui, iar alteori 
iuțeala răcelii răbdând-o, cu osârdie lucrează pământul, scop 
având ca curat pe dânsul de buruieni și de mărăcini să-l arate, iar 
ca sfârșit, îndulcirea cea din roade. 

3. Incă și cel ce se face ostaș nu bagă de seamă nici la 
primejdiile cele din războaie, nici la relele-pătimiri cele din 
străinătate, ci cu osârdie rabdă, scop având a izbândi, iar sfârșit, 
dregătoria cea din izbândire, câștigul și cinstea cea dintr-însa; și, 


47 Lucrare simplă, statornică, cu rânduială fixă, cu lucrare treptată, de 
la cele mai mici la cele mai mari, precum se zice mai-nainte prin „câte 
puţin”, care să dăinuie vreme îndestulată, iar nu una ostenicioasă ce 
caută să dobândească grabnic ceva, care apoi să fie tăiată de tristeţe, 
deznădejde, neputinţă și altele ca acestea. 

“48 Fragmentele de față sunt luate din cele două convorbiri cu Avva 
Moise pe care Sfântul Ioan Cassian le-a consemnat în colecţia sa de 
convorbiri (cf. Colecţia Părinţi și Scriitori Bisericești [PSB], Vol. LVII, 
1990, p. 307 ș.u.; parțial și în Filocalie (Vol. I) avem câteva din textele de 
aici). Chiar dacă traducerea aceasta a fost făcută din originalul latin, iar 
cea din FEverghetinos fiind o traducere în greacă a aceleia, la o simplă 
comparaţie cu varianta din Fverghetinos se poate lesne observa 
precaritatea de care dă dovadă, limba traducerii fiind aproape total 
străină limbajul bisericesc, în plus, chiar dacă varianta din FEverghetinos 
e o alcătuire mai scurtă - după scopul urmărit de autor -, se pot observa 
deosebiri semnificative, fiecare variantă având câte ceva în plus sau în 
minus față de cealaltă). 


ca să zic pe scurt, toţi cei ce pun la cale vreun meșteșug sau 
izvodire negreșit au câte un scop înainte mergând, către care 
îndreaptă pe cele ce le fac până vor ajunge la sfârșitul pe care l-au 
pus înainte. 

j 4. Scop al făgăduinței noastre este curăția inimii, iar sfârșit, 
Împărăţia Cerurilor; deci cu neputinţă este ca să venim noi întru 
Împărăţia lui Dumnezeu fără curăţia inimii; să fie, dar, mintea 
noastră totdeauna întru acest scop, și gândurile, și graiurile 
noastre, și faptele către dânsul de-a pururea să ne sârguim; iar de 
se va întâmpla vreodată ca inima să se depărteze din calea cea 
dreaptă, îndată să o întoarcem și să o îndreptăm, ca pe un dreptar 
al unui meșter pe scop întrebuințându-l. 

5. Care lucru, și Fericitul Pavel Apostolul, știindu-l și făcându- 
l, zice: Cele din urmă uitându-le, la cele dinainte mă întind, către 
scop alerg, la plata chemării celei de sus (Filip. 3: 14). Deci, pentru 
acest scop, și noi toate să le facem, pentru acesta pe toate să le 
trecem cu vederea: și patria, și neamul, și banii, și toată lumea, și 
dulceţile le călcăm, și celor ce ne fac strâmbătate nu le răsplătim 
cu rău, nici celor ce ne ocărăsc sau ne bat nu le stăm împotrivă, ci 
pe toate le acoperim, pe toate le răbdăm, ca pe curăţia inimii să o 
câștigăm; iar dacă vom uita de scopul acesta, negreșit ananghia se 
abate asupra noastră și, întru întuneric umblând noi și afară de 
calea cea dreaptă călătorind, mult vom rătăci și ne vom poticni“!*. 

6. Și aceasta la mulţi se întâmplă: aceștia întru începutul 
lepădării de lume trecând cu vederea bogăţia, bani mulţi și toate 
cele din lume, mai pe urmă, pentru un cuţit, pentru un ac, un 
condei sau o carte se mânie și se tulbură, și același așezământ al 
mâniei îl arată și către fraţi și pentru materiile cele prea mici: că 
de multe ori și pofta spre lucrurile cele proaste și-o împlinesc, 
avântându-se astfel cu împătimire spre lucruri de nimic cu care 
apoi se îndulcesc. 

7. Aceștia nu ar fi pătimit acestea de și-ar fi adus aminte de 
scopul pentru care au trecut cu vederea toate lucrurile; că, pentru 
dragostea lui Dumnezeu și a aproapelui, pe toate le defăimăm, ca 
pe aceasta să o câştigăm, curați cu inima făcându-ne dinspre toată 
îndulcirea și slava lumii; că cel ce s-a despărţit pe sine de 
împătimirea materiilor și a urât toată dulceaţa și slava lumii, acela 
este în pace cu toţi, pentru aceea și curată face inima sa. 

8. lar prin curâăţia inimii vine Împărăţia Cerurilor. Că fericiți, 
zice, cei curați cu inima, Că aceia vor vedea pe Dumnezeu (Matei 


419 Scopul pomenit aici, curăţia inimii, e alt nume al dreptei-socoteli, 
căci nu căutăm să ne curățăm inima ca să privim simplu la ea, ci ca să le 
putem înţelege, zice și face pe toate în chip luminat sau dumnezeiesc, 
adică cu dreaptă-socoteală, fără a rătăci în întunericul necunoștinţei. 


5: 8). De unde învăţăm că desăvârșirea nu o dobândim din 
lepădarea de lucruri și depărtarea de oameni, ci după ce vom fi 
îndreptat dragostea cea către Dumnezeu și către aproapele, care 
ne solește nouă curăţia inimii. 

9. Deci se cuvine noi pentru dânsa pe toate a le face, și toată 
dulceaţa și slava a o lepăda, și postul și privegherea și toată 
cealaltă rea-pătimire cu dulceaţă a le suferi, și întru citiri și în 
psalmi cu întindere a ne îndeletnici, însă, de s-ar întâmpla ca 
pentru oarecare nevoie și după Dumnezeu îndeletniciri din 
obișnuita postire și citire și cealaltă nevoinţă să fim opriţi, să nu ne 
lenevim pentru dragostea, dinspre cea care păzeşte adică curăţia 
inimii, precum s-a zis; că nu ne va fi nouă atât folos din postire și 
din citire pe câtă vătămare ni se face de vom trece cu vederea pe 
fratele și pe acesta îl scârbim, căci în postiri, în privegheri, în 
cugetarea la cuvintele Scripturii și lepădarea a toată lumea nu este 
desăvârșire, precum am zis, ci ele sunt mijloace ale desăvârșirii. 

10. Căci nu întru acestea se află desăvârșirea, ci printr- 
acestea se adaugă și, deci, în deșert ne trufim pentru postire, 
priveghere, neavere sau pentru citirea Scripturilor, dacă nu vom 
împlini dragostea cea către Dumnezeu și către aproapele; pentru 
că cel ce a împlinit dragostea aceasta curat este cu inima, și întru 
sine are pe Dumnezeu, și mintea lui de-a pururea este cu 
Dumnezeu, și frumuseţea Aceluia o oglindește. 

11. Încă se cuvine a ști și aceasta: că monahul, de nu va lucra 
cu toată puterea dreptei-socoteli și pe toate printr-însa să le cerce, 
și așa să socotească și să grăiască și să facă, de nevoie este ca, 
precum cineva care se rătăcește noaptea, nu numai întru 
preacumplitele gropi ale răutăţii a cădea, ci și întru cele drepte și 
netede a se împiedica. 

12. Că dreapta-socoteală nu mică faptă este, că și din darurile 
cele preavestite ale Sfântului Duh, și acesta din cele mai mari, 
precum ne învaţă și Apostolul zicând: Unuia prin Duhul i se dă 
cuvântul înțelepciunii, altuia cuvântul științei, întru Același Duh, 
iar altuia deosebirea duhurilor [dreapta-socoteală] (| Cor. 12: 8- 
10). Iar după toate acestea adaugă: Iar toate acestea le lucrează 
Unul și Același Duh (I Cor. 12: 11). 

13. Că dreapta-socoteală turn! este și împărăteasă întru 
celelalte fapte bune; că aceasta, la cine se adaugă, îl învaţă pe 
dânsul cum de la toată neajungerea și covârșirea să se abată și 
cum pe calea cea împărătească a călători de-a pururea, care nici 
dinspre cele de-a dreapta prin covârșire și prin cele părut bune nu- 
l lasă a se fura, nici dinspre cele de-a stânga a se târî către 


420 &kponoMc = acropolă, castel, fortăreață, cetate de scăpare. 


trândăvie și moliciune nu-l lasă. 

14. Ci ca un ochi și făclie sufletului se face*!, și pe toate 
precum sunt le arată omului, pe cele rele de cele bune cu de- 
amănuntul despărţindu-le: care sunt din viclenia celor potrivnici, și 
care sunt din Pronia cea de sus, și pe cel ce urmează luminii 
acesteia cu plăcere de Dumnezeu îl face pe dânsul a viețui și fără 
rătăcire și poticneală a călători pe această cale întunecată și aspră 
a vieţii; că aceasta și pe faptele bune le întărește, și pe însăși 
aceea, adică a fi cu putinţă faptele bune și a se numi așa o dă; iar 
dacă de aceasta se vor despărți, nu mai sunt fapte bune, ci, de 
multe ori, și ca niște răutăţi se socotesc. 

15. Că mulţi”, cu posturi și cu privegheri sfărâmându-se, și 
în pustie depărtându-se, și întru neavere desăvârșit nevoindu-se, și 
milostenia atâta împlinind-o, încât nici cele ale lor nu le mai 
ajungea spre împărţire după pofta așezării lor, și pe toată cealaltă 
fapta bună arătând-o, mai pe urmă cu ticăloșie au căzut și în 
răutate s-au alunecat, și aceasta au pătimit-o pentru că nu au avut 
întru sine darul dreptei-socoteli, precum și Antonie, cel Mare între 
toți Părinţii, despre dânsa a hotărât, cu care împreună-hotărâtori 
și ceilalți Părinţi se făcură. Încă și din istorii să încredințăm 
cuvântul. 

16. Saul acela, căruia împărăţia lui Israil i-a fost încredinţată 
pentru prima dată, de vreme ce făclia aceasta a dreptei-socoteli nu 
a avut-o, întunecat făcându-se la minte, n-a știut să socotească 
drept, că adică, mai degrabă decât a aduce jertfă, mai plăcut era 
lui Dumnezeu să asculte el de Sfântul Samuil și să omoare pe Og, 
împăratul lui Amalic; iar el, cruțându-l pe acesta - prin care lucruri 
socotea să slujească lui Dumnezeu -, printr-acelea s-a poticnit și 
așa din împărăție lepădat s-a făcut; iar dacă trebuie, să aducem 
înainte și pildele cele mai noi+%. 

17. Aduceţi-vă aminte de Bătrânul Iron, pe care și voi 


421 Cf. Matei 6: 22. În varianta integrală a Convorbirii (vezi ref cit.) se 
pomenește în întregime acest verset, dreapta socoteală fiind asociată 
ochiului sufletesc. 

422 Cele de aici, de la punctul 15 înainte, sunt de fapt cuvintele lui Avva 
Antonie, care a intervenit cumva la un moment dat în cuvântul lui Avva 
Moise, ţinând un cuvânt destul de lung (vezi ref. cit.). În ultimele rânduri 
ale acestui punct (15) însă, pare a fi o adăugirea a Cuviosului Pavel, care 
scrie de Avva Antonie de ca și cum ar fi fost pomenit de Avva Moise. 
Oricum ar fi, cele ce urmează și cele ce au fost sunt cuvinte duhovnicești 
împărtășite, cum zice apoi Cuviosul Pavel, și de Avva Antonie, și de Avva 
Moise, și de ceilalți Părinţi. 

423 Cf. textului integral al convorbirii (vezi ref. cit, p. 330), aici se pare 
că se încheie cuvântul lui Avva Antonie. 

424 Despre Iron (sau Heron), să se vadă Fverghetinosul, Vol. I, Pricina 


negreșit îl știți, și de jalnica lui cădere, vrednică de nenumărate 
tânguiri, care a pătimit înaintea vederii noastre; că acesta, 
cincizeci de ani în pustie petrecând, și mare asprime de viaţă și 
întinsă înfrânare urmând, și după cea prea depărtată pustie și 
singurătate mai mult decât toţi cei de aici alergând, după atâtea 
nevoinţe și osteneli, întru prea-cumplită primejdie a căzut, pentru 
că nu avea întru sine dreapta-socoteală. 

18. Căci, gândului său urmând, spre atât de mult post s-a dat 
și atât de mult a voit să se depărteze de oameni, încât nici la 
praznicul Dumnezeieștilor Paști nu venea în Biserică, ca nu cumva, 
adunându-se cu Părinţii și cu fraţii și mâncând împreună cu dânșii, 
să fie silit apoi a se împărtăși de legume sau dintr-altă fiertură din 
cele puse la masă și așa să i se pară că a căzut din al său canon și 
scop. 

19. Deci întru aceasta în multă vreme cu a sa voie înșelându- 
se și depărtându-se pe sine de Părinţi, mai pe urmă, pe dracul ca 
pe îngerul luminii l-a primit (cf. și II Cor. 11: 14) și, acestuia 
închinându-se, i s-a poruncit lui ca pe la miezul nopţii într-un puț 
prea adânc pe sine să se arunce, ca să cunoască cu iscusul ce fel 
de cinste lângă Dumnezeu a dobândit pentru covârșirea faptelor 
lui celor bune și osteneli către Dumnezeu și că nicidecum de aici 
înainte nu se va mai pune sub vreo primejdie. 

20. Iar el, nesocotind drept cu gândul - neștiind adică cine 
este cel ce îl sfătuiește pe dânsul o sfătuire ca aceasta -, ci 
crezând înșelăciunii ca adevărului, s-a aruncat pe sine pe la miezul 
nopții în put; și nu după mult timp, după iconomia lui Dumnezeu 
cunoscând frații întâmplarea, de abia au putut a-l scoate, el mai 
mult mort decât viu fiind. lar după ce l-au tras, trăind încă două 
zile, a treia zi a murit, lăsând fraţilor și prezbiterului Pafnutie 
plângere  nemângâiată, care, prin multa iubire de oameni 
pornindu-se și aducându-și aminte de ostenelile lui cele multe și de 
marele număr al anilor lui întru care a răbdat în pustie, nu l-a 
despărţit pe el de pomenirea celor răposaţi și aducerile cele 
pentru aceștia, ca așa să nu se numere cu cei morţi de moarte 
silnică. _ 

21. Încă și oarecare doi fraţi, petrecând de acea parte de 
pustiul Thebaidei, unde odinioară petrecuse Fericitul Antonie, într- 
o zi s-au sfătuit ca să meargă în cea mai dinăuntru pustie, mare 
fiind aceasta și nelucrată, hotărând între dânșii să nu ia hrană de 
la om, fără numai pe cea care, făcând Domnul minune, o va da. 

22. Deci, mult rătăcind ei în pustie și slăbind de foame, dacă 


XX, 1 și Lavsaiconul. 


i-au văzut pe ei de departe mazichiit?5 - ce era mai sălbatici și mai 
cruzi decât oricare alt neam - așa topiţi și abia suflând, 
schimbându-și ei, din Dumnezeiasca Pronie, sălbătăcia în care 
crescuseră în iubire de oameni, i-a întâmpinat pe dânșii cu pâine. 

23. lar un frate, dreapta-socoteală intrând într-însul, cu 
bucurie și cu mulțumită a primit pâiniţa și, mâncând-o, s-a întărit, 
socotind că cei ce sunt atât de cruzi și de sălbatici și pururea se 
bucură de sângele omenesc nu s-ar fi milostivit spre dânșii, slăbiţi 
fiind ei de foame, și nu le-ar fi adus lor hrană, dacă nu i-ar mișcat 
Dumnezeu pe dânșii; iar celălalt, de hrană lepădându-se, ca una ce 
de la om era adusă, și petrecând întru sfatul cel fără dreaptă- 
socoteală, de slăbiciunea nemâncării a pierit. 

24. Deci, deși prea rău întru dânșii dintru început s-au sfătuit, 
nesocotit și pierzător sfat hotărându-și lor, după aceasta însă: 
unul, urmând dreapta-socoteală, lucrul pe care cu semeţie și fără 
păzire îl hotărâse, pe acesta acum bine l-a îndreptat, iar celălalt, 
întru sfătuirea cea nebună petrecând și fără de dreapta-socoteală 
aflându-se, singur și-a tras asupră-și moartea pe care Domnul voise 
să o întoarcă. 

25. Dar ce voi zice despre acest nevoitor, al cărui nume de 
voie îl voi trece cu vederea (pentru că încă este viu)? Care pe 
dracul ca pe înger de multe ori primindu-l, și descoperiri printr- 
însul luând, și lumină ca de făclie adeseori în chilie văzând, mai pe 
urmă i s-a poruncit de dânsul a aduce lui Dumnezeu jertfă pe al 
său fiu, care petrecea împreună cu dânsul în mănăstire, ca pentru 
aceasta să se învrednicească de cinstea Patriarhului Avraam? 
Acesta, dar, atât s-a supus sfătuirii aceluia, încât și cu lucrul ar fi 
săvârșit jertfa junghierii fiului său dacă fiul nu l-ar fi văzut pe 
dânsul ascuţindu-și cuțitul afară de obicei și legături gătind cu 
care voia să-l lege pe el ca pe o jertfă, drept care de aici cu fuga a 
câștigat mântuirea. 

26. Aș lungi mult vorba de aș grăi cu de-amănuntul de câţi s- 
au batjocorit și din bunătate în răutate s-au alunecat pentru a nu fi 
aflat ei dreapta-socoteală - pe ceea ce este rădăcină și cap și 
legătură a tuturor faptelor bune; iar aceasta într-alt fel nu se face 
în om fără numai de va avea adevărată smerenie, iar dovadă a 
smereniei celei adevărate este aceea adică nu numai pe cele ce le 
lucrăm, ci și pe cele ce le cugetăm să le descoperim Părinților și a 
nu crede întru nimic gândului nostru, ci după toate a urma 
cuvintelor Părinților și acel lucru a-l crede că este bun sau rău: pe 


+25 Mazichii formau un trib de sălbatici din vechea Mauritanie (cea din 
nord-vestul Africii, numită așa după numele latin, sau „Mauritania 
romană”, cum i se mai zice) pe teritoriul Algeriei de azi (cf. și nota trad. 
neogr.). 


care aceia îl vor hotărî, că această lucrare face pe călugăr să 
treacă nevătămat calea vieţii și, mai presus de toate cursele 
Diavolului făcându-se, către cer să se suie. 

27. Căci cu neputinţă este ca cel ce cu judecata și cu 
socoteala celor bătrâni își pune în rânduială pe a sa viaţă, să cadă 
întru înșelăciunea dracilor; deci cel ce nu crede judecăţii!2€ 
cugetului său, ci umblă întru toată învățătura și tipicul Părinților, 
degrabă împreună cu Dumnezeu se va învrednici darului dreptei- 
socoteli, care învață pe monah să fugă de-a pururea de cele peste 
măsură ca de niște vătămătoare: întru hrană, în somn și întru 
cealaltă nevoinţă; căci am cunoscut pe oarecare cum prin 
îmbuibarea pântecelui nu s-au biruit, iar prin postul cel fără de 
măsură s-au surpat și, pentru aceeași patimă, s-au alunecat spre 
aceeași patimă a  îmbuibării pântecelui, pentru slăbiciunea 
pricinuită din postul cel fără de măsură. 

28. Și eu încă ţin minte că odinioară una ca acesta am pătimit 
din postul cel fără de socoteală: că atât am postit, încât mi s-a stins 
de tot pofta de mâncare și, în multă vreme petrecând flămând, nu 
pofteam hrană, nici nu mâncam, de n-ar fi venit cineva și, pentru 
cuvântul lui, chiar nevrând eu, fără de poftă mă sileam să mănânc, 
și, așa silit fiind, câte puţin iarăși am deșteptat pofta. 

29. Încă și privegherea atât am urmat-o, încât de tot s-a 
depărtat somnul de la mine, iar aceasta mi se pare că și din 
pândirea dracilor s-a întâmplat, și puţin de nu m-am primejduit, în 
multe nopţi petrecând fără de somn, dacă lubitorul de oameni 
Domnul, rugat fiind de mine, nu mi-ar fi dat a dormi și neputința 
firii nu ar fi întărit-o. 

30. Deci mai greu m-am primejduit pentru cea fără de măsură 
postire și priveghere decât pentru îndrăcirea pântecelui și saţiul 
somnului. 


IV. A Sfântului Maxim 


1. De voiești a fi drept, împarte fiecăreia din părțile cele ce 
sunt întru tine, sufletului zic și trupului, cele de care sunt 
vrednice: părţii cei raţionale a sufletului (dă-i) citiri și vedenii 
duhovnicești și rugăciuni; iar celei iuțoase [iuţimii, irascibilităţii], 
dragoste duhovnicească, ceea ce stă împotriva urâciunii; iar celei 
poftitoare, cumpătare“” și înfrânare, iar trupșorului, hrană și 


426 Lit. criteriilor. 

427 owwppoovwvnv De va voi omul să fie drept, fiecare din părțile lui 
arătate aici trebuie să lucreze sau să funcţioneze după dreptate sau 
rațiune, adică după Dumnezeu, Dreptatea și Rațiunea noastră; niciuna 
dintre ele nu va putea lucra drept sau raţional dacă celelalte vor lucra în 


acoperăminte (cf. I Tim. 6: 8), singure cele de care are nevoie. 

2. Mintea, când are patimile supuse, lucrează după fire, și așa 
lucrează”? rațiunea celor ce sunt, și lângă Dumnezeu petrece. 

3. Precum sănătatea și boala privesc către“ trupul 
viețuitorului+*, și lumina și întunericul către ochi, tot așa și fapta 
bună, și răutatea către suflet, și cunoștința, și necunoștinţa către 
minte; deci nu toată îndeletnicirea ta să o ai pentru trup, ci 
hotărăște-i lui nevoinţa cea după putere și toată mintea spre cele 
dinăuntru întoarce-o; că nevoința trupului la puține folosește, iar 
evlavia spre toate este de folos (| Tim. 4: 8)%1. 

4. Cel ce nu știe a călători calea cea duhovnicească nu are 
grijă de înțelegerile [noimele] cele pătimașe, ci toată îndeletnicirea 
o are împrejurul trupului, și așa, sau se îndrăcește cu pântecele și 
neastâmpărat se face, se scârbește, se mânie și pomenește de rău, 
și, de aici, își întunecă mintea, sau postire nemăsurată urmează și 
își tulbură cugetarea. 

5. Nimic din cele date nouă spre trebuinţă nu voiește 
Scriptura a le strica, dar pedepsește lipsa măsurii și nesocotinţa o 
îndreaptă; adică nu ne oprește de la a nu mânca și a nu avea bani 


chip irațional. 

%28 În Filocalie (Vol. II, Capete despre dragoste, Suta a patra, 45), în loc 
de „lucrează” (evepyei), avem „contemplă” (care traduce pe yewpń, din 
Filocalia greacă). Prin urmare, vederea sau contemplarea raţiunilor celor 
ce sunt este și o lucrare, căci, odată patimile supuse dreptei-socoteli prin 
despătimire, mintea lucrează și vede apoi nu după gândurile sau raţiunile 
patimilor, ci după raţiunile duhovnicești ale Logosului-Hristos, pe care, 
odată văzându-le cu ochiul sufletesc (precum a fost numită undeva mai- 
nainte dreapta-socoteală), le lucrează spre folos, adică spre slava lui 
Dumnezeu și spre mântuire. 

429 Trad. lit. În Filocalie (loc. cit. 46) avem „se raportează la”. 

430 Tw)ov. În Filocalie (loc. cit.) avem „animalului”, deși termenul se 
poate referi și la om. 

431 Mintea întoarsă cu totul spre cele dinăuntru nu se face totuși 
străină de cele din afară, ci, paradoxal, în cele dinăuntru fiind, adică în 
inimă și în cele trei părți ale ei pomenite mai sus, numai așa se poate 
îndeletnici cu dreptate și cu măsură de cele din afară, adică de 
trebuințele mai pământești, ale trupului și ale sufletului. Inăuntru află 
lumina, sănătatea și fapta bună (virtutea) de care s-a zis mai sus, căci ele 
vin din comuniunea cu Hristos, după chipul arătat la punctul 2. 
Îndeletnicirea nemăsurată cu cele din afară aduce, dimpotrivă, boală, 
întuneric și răutate, căci, cu ele, mintea risipită în chip irațional în afară 
nu poate afla decât cele contrare celor ce le poate afla dinăuntru, de la 
Hristos, Cel de pe altarul inimii. Faptele următoare acestei risipiri a 
minţii sunt arătate pe larg la punctul 4. De aceea și concluzionează 
zicând că evlavia e la toate de folos, și la cele dinăuntru pentru mântuire, 
și la cele din afară pentru cele trebuincioase. 


și drept a-i chivernisi, ci oprește îndrăcirea pântecelui și iubirea de 
arginţi și celelalte; și nici de la cugetarea la acestea nu oprește, că 
pentru aceasta s-au și făcut, ci de la a cugeta pătimaș la ele. 

6. Poruncile Domnului ne învaţă pe noi a folosi lucrurile de 
mijloc? cu bună-judecată, că folosirea cea cu bună-judecată a 
celor de mijloc curăţă așezarea sufletului, iar curata așezare naște 
dreapta-socoteală. 


V. A Sfântului Efrem 


1. Mai-nainte de a începe lucrul, socotește sfârșitul4% lui și, 
mai-nainte de luptă, socotește pe potrivnicul tău - că scris este: 
Cel născut din Dumnezeu se păzește pe sine, și vicleanul nu se 
atinge de dânsul (| loan 5: 18). 

2. Să nu te afle vrăjmașul [diavolul], călugăre, făcând ceva 
afară de lucrul ce ţi l-ai făgăduit, și nu te va înfricoșa niciodinioară. 


VI. A Sfântului Isaac 


1. Odihna și nelucrarea sunt pierzătoare ale sufletului, 
acestea putând să vatăme mai mult și decât dracii. 

2. Pe trupul cel slab, când îl vei sili la lucruri mai presus de 
puterea lui, întunecare peste întunecare faci sufletului și mai 
vârtos tulburare îi aduci. 

3. Iar pe trupul cel tare, dacă odihnei și nelucrării îl vei da, 
toată răutatea se va săvârși în sufletul cel ce locuiește într-însul; și 
astfel și dorirea binelui o va lepăda, și însăși poftirea [acestuia], și 
așa îl întoarce pe dânsul a pofti cele pierzătoare. 

4. Iar de se va îmbăta sufletul în bucuria nădejdii lui și întru 
veselia lui Dumnezeu, trupul nu va simţi necazurile, măcar și slab 
de va fi. Trupul poate duce îndoită greutate și totuși să nu 
priceapă, pentru că se îndulcește împreună cu sufletul din hrana 
duhului și din mângâiere“34. 


432 Aceste lucruri de mijloc sunt tâlcuite într-o scolie din Filocalie ca 
fiind „lucrurile ce servesc ca mijloace” (cf. Suta a patra, 91, nota 271). E 
de socotit că aceste lucruri s-au arătat mai-nainte la punctul 5, adică 
„cele date nouă spre trebuinţă”, la care putem cugeta fie pătimaș, fie 
după înţelesul simplu, cum zice Sfântul Maxim în altă parte, referindu-se 
la întrebuinţarea lor cu măsură. 

433 exBaoiv sau: consecinţele, urmările. 

434 Duce și greutatea necazului, și slăbiciunea trupului, și nu-și dă 
seama cum, căci se îndulcește, precum a zis, de hrana duhului și din 
mângâiere, prin care se îndestulează spre toată trebuinţa trupească și 
sufletească. „Duhului” e în gr. tot cu literă mică, deși, precum în multe 
alte locuri, nu e un semn sigur că nu e vorba de Duhul Sfânt. Precum am 


5. Inima cea plină de întristare pentru neputinţa și 
slăbiciunea faptelor celor trupești plinește locul a toată lucrarea 
cea trupească prin întristare. Faptele trupului fără de întristarea 
cugetului, sunt ca un trup fără suflet. 

6. lar cel întristat cu inima, dar cu simţurile dezlegate 
[nestăpânite], este asemenea omului ce are un fiu, singurul născut, 
și pe acesta cu mâinile sale îl junghie“55; că întristarea cugetului 
este dar de cinste a lui Dumnezeu și cel ce o poartă pe dânsa 
precum se cuvine poartă întru sine sfinţenia. 


mai scris, duhul omului (spre deosebire de suflet, pe care îl au și 
animalele) e una cu personalitatea omului, anume a celui conștient de 
menirea sa dumnezeiască din lume, cu adevărata conștiință de sine pe 
care o dă sfinţenia prin Duhul Sfânt, cum zice Sfântul Isaac, adică 
înduhovnicirea prin supunerea minţii faţă de Duhul. 

435 În Filocalie (Vol. X), la acest text găsim o scolie (nota 336): 
„întristarea e singura lui calitate, dar o omoară și pe aceasta prin 
slobozenia dată simţurilor”. 


PRICINA A TREIZECI ȘI DOUA 


Că, fără de ajutorul cel de sus, nici izbăvire de răutate, nici 
dobândire de faptă bună nu se face celui ce se nevoiește și cum că 
înfierea, nu din lucruri, ci din har se face. 


I. A lui Avva Marcu 


1. Făcând fapta bună, adu-ţi aminte de Cel ce a zis: Că fără 
de Mine nu puteți face nimic (loan 15: 5); că toată fapta bună de 
Dumnezeu e stăpânită, precum și soarele lumina cea de peste zi. 
Domnul, vrând să arate că toată porunca este îndatorată4, iar că 
înfierea este dar al Său dăruit prin Sângele Său, zice: Când veți 
face toate cele poruncite vouă, atunci să ziceţi că „robi netrebnici 
suntem, că ceea ce am fost datori a face, aceea am făcut” (Luca 
16: 10). Pentru aceasta, Împărăţia Cerurilor nu este plată a 
lucrătorilor, ci har al Stăpânului gătit robilor celor credincioși; 
robul nu cere slobozenia ca pe o plată, ci mulțumește ca un dator 
și după har așteaptă. 

2. Hristos a murit pentru păcatele noastre, după Scripturi (| 
Cor. 15: 3), și celor ce bine li slujesc Lui, acelora le dăruiește 
slobozenia, că zice: Bine, slugă bună și credincioasă, peste puține 
ai fost credincioasă, peste multe te voi pune, intră întru bucuria 
Domnului tău (Matei 25: 21). Că nu este slugă credincioasă cel ce 
se reazemă de simpla cunoștință, ci cel ce prin ascultare crede lui 
Hristos, Cel ce a poruncit. 

Cel ce cinstește pe Stăpânul face cele poruncite; iar greșind 
sau neascultând, rabdă ca pe ale sale pe cele ce-i vin asupră. 

3. Unora, nefăcând poruncile, li se pare că drept cred; iar 
alţii, făcându-le ca pentru o plată îndatorată, Împărăţia o așteaptă; 
dar amândouă părțile greşesc de la adevăr, căci Stăpânul nu e 
dator cu plată robilor, căci cei ce nu slujesc drept nu află 
slobozenie. 

4. Dacă Hristos a pătimit pentru noi, după Scripturi (Rom. 5: 
8), și nu mai trăim nouă înșine, ci Celui ce a pătimit pentru noi și a 
înviat (II Cor. 5: 15; cf. și Rom. 14: 8), arătat este că datori suntem 
a-l sluji Lui până la moarte; deci cum vom socoti înfierea ca ceva 
ce ni se datorează? 

5. Hristos e Stăpân și după ființă, și după iconomie 
[săvârșirea mântuirii], căci, nefiind noi, El ne-a făcut și că, 
păcatului murind, prin Sângele Său ne-a răscumpărat pe noi, și, 
celor ce cred așa, le-a dăruit harul. 

6. Când vei auzi Scriptura zicând: Că Tu vei răsplăti fiecăruia 


436 Arătând obligaţia împlinirii fiecărei porunci. 


după lucrurile lui (Rom. 2: 6), nu zice de fapte vrednice de Gheena 
sau de IÎmpărăţie, ci de lucruri ale credinţei celei întru Dânsul sau 
ale nedreptăţii; pentru că Hristos răsplătește fiecăruia nu ca un 
schimbător al lucrurilor care cântărește preţul lucrurilor în 
schimb, ci ca un Dumnezeu Ziditor și Răscumpărător al nostru. 

7. Câţi ne-am învrednicit băii nașterii celei de-a doua, 
lucrurile cele bune nu pentru răsplătire le aducem, ci pentru 
păzirea curăţiei celei date nouă prin Botez. 

Tot lucrul bun, care prin firea noastră îl lucrăm, ne face să ne 
depărtăm de răutatea cea potrivnică, dar a face adăugire de 
[sporire în] sfinţenie, fără har, nu poate. 

8. Cel înfrânat se depărtează de îmbuibarea pântecelui; cel 
neavut, de lăcomie; cel ce se liniștește, de multa-cuvântare; cel 
cinstit+%, de curvie; cel îndestulat cu ce are, de la iubirea de 
argint; cel blând, de la tulburare; cel smerit-cugetător, de la slava- 
deșartă; cel suspus, de la pricire; cel ce mustră, de la fățărnicie; 
asemenea și cel ce se roagă, de deznădejde; săracul, de mulţimea 
banilor; mărturisitorul, de lepădare; mucenicul, de slujirea idolilor. 

9. Vezi cum toată fapta bună ceea ce se săvârșește până la 
moarte, nimic altceva nu este, fără numai depărtare de păcat; iar 
aceasta este lucru al firii, și nu [ceea ce aduce] răsplătirea 
Impărăției+38. 

Omul de abia poate a păzi cele ale firii sale, Hristos însă, prin 
Cruce, dăruiește înfierea. 

Cel ce face bine și cere răsplătire nu slujește lui Dumnezeu, ci 
voii sale; cel ce greșește nu va scăpa de răsplătirea pentru 
greșeala sa, fără numai prin pocăință potrivnică faptei sale. 

10. Zic unii că „nu putem face binele, dacă nu prin lucrare și 
în chip simţit vom primi harul Duhului”. Dar aceasta o zic pentru 
că, de-a pururea cu voirea zăcând ei în dulceţi, se leapădă de 


37 oepv6c, adică cel cinstit pentru fecioria sa, sau nobilitatea 
caracterului. 

438 Socotim că zice de fapta bună (virtutea) practică (de altfel, Sfântul 
Marcu se concentrează îndeobște prin capetele sale mai mult asupra 
celor practice), care se săvârșește până la moarte, după care aceasta 
încetează, dând loc odihnei, sau vederii duhovnicești, sau virtuţii celei 
după vedere, cum mai e numită. Însă și cea din urmă e lucrată sau 
gustată în viaţa aceasta, însă numai în parte, ca anticipare a celei depline 
de după moarte, când vom vedea pe Hristos așa cum este. Toată această 
faptă bună, zice, este mai mult lucru al firii, care, se înțelege, nu lucrează 
de sine, ci cu harul lui Hristos, Cel sălășluit tainic în inimă de la Botez, 
cum zice Sfântul Marcu în altă parte; însă acest har nu e una cu 
răsplătirea Împărăției, care e din darul lui Dumnezeu, nu din vrednicia 
firii, e răsplata din jertfa de pe Cruce, cum zice mai apoi, adică înfierea. 
Toate acestea sunt accentuate și în cele de mai jos. 


lucrul cel [cu putință de săvârșit] după putere, cu pricina că nu 
sunt ajutoraţi. Însă celor botezați întru Hristos li s-a dăruit harul în 
chip tainic**, dar el lucrează după măsura lucrării poruncilor, care 
har nu încetează a ne ajuta nouă în ascuns; dara face saua nu 
face binele după putere întru stăpânirea noastră este. 

11. Mai întâi, harul deșteaptă conștiința cu dumnezeiască 
cuviinţă, aceasta și pe făcătorii de rele îi face să se pocăiască și să 
placă lui Dumnezeu; încă și întru învăţătura aproapelui este 
ascuns, iar uneori și întru citire îi urmează înţelegerii, și, prin 
urmarea cea firească, învaţă mintea adevărul său; deci, dacă 
talantul urmării celei din parte nu-l vom ascunde, vom intra în chip 
lucrător (simţit) în bucuria Domnului (cf. Matei 25: 14-30). 

Cel ce înaintea lucrării poruncilor caută facerea de bine a 
Duhului este asemenea robului cel cumpărat cu argint, care, odată 
cu cumpărarea, împreună cu zapisul de cumpărare cere a i se scrie 
și slobozenia. 

12. Ostenelilor celor pentru blagocestie le urmează și 
sprijinire; iar aceasta se cuvine a o cunoaște prin Dumnezeiasca 
lege și prin conștiință; sămânţa nu va crește fără rod și fără apă, 
iar omul nu se va folosi afară de ostenelile cele de voie și fără 
Dumnezeiescul ajutor. 

13. Cel ce drept se pocăiește nu socotește osteneala [ca pe o 
compensație] împotriva păcatelor celor vechi, ci printr-o astfel de 
osteneală el caută a-L. îmblânzi pe Dumnezeu. 

Dacă câte lucruri bune are firea noastră în fiecare zi datori 
suntem a le face, ce vom răspunde lui Dumnezeu de aici pentru 
răutăţile cele făcute mai-nainte? Oricâtă covârșire a faptei bune 
vom face astăzi, vădirea acesteia este a lenevirii [negrijii] celei 
trecute, și nu a răsplătirii. 

14. Frica lui Dumnezeu ne îndeamnă pe noi a bate război cu 
răutatea, iar bătând noi război, harul Domnului o pierde pe dânsa. 

15. Fraţilor, nevoinţa noastră vremelnică este, iar răsplătirea 
și darurile, veșnice; pe cât cineva cu osârdie se nevoiește, pe atât 
și vrăjmașul spre mânie aprinzându-se, mai cu silnicie asupra lui 
se pune; dar harul lui Dumnezeu nu contenește dăruind pe al său 
har și ajutor celui ce bate război, dacă și acela l-ar chema pe 
dânsul cu tot sufletul+40. 

16. Deci, dacă cineva, moleșindu-se pe sine, va pregeta a-l 
chema pe dânsul spre sprijinire și astfel se va stăpâni de 
vrăjmașul, ca cel ce nu s-a ajutorat de dânsul, pe sine să se 


339 Acesta este harul de care aceia, din înșelare, ziceau că sunt lipsiţi 
sau că nu l-au primit. 

4 De remarcat expresia „harul... dăruind pe al său har”. Mai liber ar 
fi: „Harul dăruind din bunătatea/puterea sa”. 


învinuiască, pentru trândăvie. Că precum cineva, sănătoase 
avându-și mâinile, îndestulare de bucate fiind puse înainte, s-ar 
lenevi a le întinde spre ele și din bunătăţi a se îndulci se face luiși 
pricinuitor a muri de foame, tot așa și cel ce se lenevește a chema 
harul și a se umple de puterea cea de la dânsul, singur luiși își 
pricinuiește cădere și pierzare. 

17. Deci, cel ce se trezvește în toate și-l cheamă pe dânsul se 
învrednicește de sprijinirea cea de la dânsul, care și pe vrăjmaș, în 
scurtă vreme surpându-l, îl pune sub picioarele lui și așa slăvește 
pe om și însuși el [harul] se slăvește*“'; iar fără de dânsul, inima a- 
și ajuta eiși nu poate, nici străpungere a câștiga, nici a se mărturisi 
după cuviinţă Stăpânului, nici altceva din bunătăţi a lucra, ci 
săracă și lipsită va fi de cele bune, și așa se sălășluiesc într-însa 
gândurile cele urâte și greţoase ca un corb de noapte în loc 
nelocuit (cf. Psalm 101: 7)%2. 


+41 La aceasta, trad. neogr. adaugă „prin biruirea vrăjmașului său - 
diavolul”. 

442 Gândurile se asemănă corbului: precum corbul de fel este o pasăre 
fricoasă ce locuiește în locuri părăsite, ruine sau păduri întunecoase, tot 
așa gândurile rele ale dracilor (sau înșiși aceștia), izgonite și înfricoșate 
de slava biruinţelor omului, se sălășluiesc în locuri depărtate; dar, odată 
pierdută această slavă, gândurile vor încerca iarăși să se sălășluiască 
prin lucrarea dracilor în locul de acum nelocuit de har al inimii omului 
(cf. și Psaltirea în tâlcuirile Sfinților Părinţi, Ed. Egumeniţa, 2007, 
tâlcuire la Psalmul 101: 7-8). 


PRICINA A TREIZECI ȘI TREIA 


Care este pricina ispitelor, care este folosul dintru acestea și cum 
se deosebesc [de ce fel sunt]. 


I. A Sfântului Marcu 


1. Fraţilor“, din ispitele cele ce se întâmplă fiecăruia, 
niciuna nu e cu nedreptate, ci toate sunt după dreapta judecată a 
lui Dumnezeu; unele pătimindu-le pentru propriile răutăţi, iar 
altele pentru ale aproapelui. Că zice Scriptura: În sânul celor 
nedrepți intră toate cele nedrepte; cele drepte toate sunt de la 
Domnul (Pilde 16: 35). Şi iarăși: Toate lucrurile Domnului cu 
dreptate, și fiecare, ceea ce seamănă, aceea va și secera (Gal. 6: 
7). 

2. Pe acest cuget avându-l și Sfântul David, cu porunca lui 
Dumnezeu de Semei fiind necăjit, dintr-o pricină a sa mărturisește 
că se necăjește“4; aceasta și în Psalmi arătând-o, zicea: Cunoscut- 
am, Doamne, că drepte sunt judecățile Tale și întru adevăr m-ai 
smerit (Psalm 118: 75). Şi iarăși: Ocară celui fără de minte m-ai 
dat, amuțit-am și n-am deschis gura mea, că Tu ai făcut (Psalm 38: 
13). 

3. Încă și Isaia, și Ieremia, și lezechiil, și Daniil, și ceilalţi 
Proroci proroceau poporului și neamurilor cele necâjicioase ce 
erau să vină asupra lor după păcatul fiecăruia, arătând totodată și 
pricinile pedepsei, și ziceau că, pentru cele ce grăiau așa și făceau 
așa, le-a venit lor cutare și cutare. 

4. Propriu bărbatului desăvârșit este a fi slobod de amorţeală 
în cele ce încearcă să-l biruiască. Dar, dacă din acestea din urmă, 
cele ce luptă fățiș sunt anevoie de înţeles și greu de biruit, cu mult 
mai vârtos socotințele gândurilor care le pricinuiesc; iar noi, cea 
mai mare parte a răutăţilor noastre necunoscând-o, ne tulburăm 
întru pedepse. 

5. Deci, să cunoaștem, ca niște raţionali, că spre folosul 
nostru aduce Domnul asupra noastră pedepsele și multe lucruri 
bune printr-însele lucrează întru noi: întâi, aflarea cugetărilor 
celor rele ce ne ţin pe noi în chip ascuns, iar după aflarea acestora, 
neprefăcută şi adevărată  smerită-cugetare adaugă; apoi, 
descoperirea părerii deșarte de sine, după cea scrisă: Ivitu-s-au 
toți cei ce lucrează fărădelegea, ca să piară în veacul veacului 


443 Capetele de mai jos nu se regăsesc și în Filocalie; ele sunt culese 
din scrierea Dispută cu un scolastic (PG, 65, 1071-1102), în curs de 
apariţie la Editura Egumenița. ă 

144 Despre Semei, trad. neogr. dă ca referinţă I Imp. 16 și 17. 


(Psalm 91: 7-8). 

6. Deci, dacă nu vom răbda primejdiile cu credinţă și cu 
mulțumită, nu vom putea afla răutatea cea ascunsă; iar aceasta, 
neaflându-se cu limpezime, nu putem lepăda nici cele de față 
gânduri rele, nici ispășirea celor făcute mai-nainte a o căuta, nici 
păzire a arăta pentru cele viitoare. Însă se cuvine a ști și aceasta: 
că pedepsele și mustrările nu se potrivesc la arătare cu pricinile 
lor, însă după lucrul cel duhovnicesc toată dreptatea o păzesc. 

7. lar aceasta și din Dumnezeiasca Scriptură o putem 
cunoaște: că au doară cei omorâţi de turnul Siloam (cf. Luca 13: 2- 
16) au scuturat la rândul lor vreun turn peste alţii? Și cei duși spre 
pocăință în Babilon șaptezeci de ani, pe alţi oarecare, robi au luat 
spre pocăință? 

8. Nu, nu sunt așa pedepsitoarele întâmplări; ci, precum 
ostașii, prinzându-se greșind, sunt chinuiţi, dar nu le pătimesc pe 
aceleași, adică în felul în care au săvârșit relele, tot așa și toți ne 
pedepsim prin cele ce ne vin asupră la bună și potrivită vreme și 
spre pocăință, însă nu într-un chip asemănător și nu în aceeași 
vreme, nici prin aceleași lucruri; iar ceea ce aduce pe mulţi la 
necredinţa în dreptatea lui Dumnezeu este zăbovirea vremii dintre 
păcat și pedeapsă și neasemănarea pedepselor“. 

Intrebare 

9. Multe sunt lucrurile cele necăjicioase ce ne vin nouă 
asupră, unele adică prin oamenii ce ne pizmuiesc, ne clevetesc, ne 
pârăsc, ne năpăstuiesc, ne momesc, ne amăgesc, ne păgubesc, ne 
smintesc, ne defăimează, ne urăsc, ne războiesc, ne bat, ne 
bântuiesc, ne izgonesc și câte se mai pot face asupra oamenilor de 
la oameni sau de propriul trup, care tulbură, bat război, caută 
odihne, cad în felurite boli, sau și cele ce afară de acestea se 
întâmplă: mușcături de câini, sau de cele veninoase, sau de fiarele 
cele mâncătoare de stârv, pe lângă acestea și foamete, ciumă, 
cutremure, geruri, arșiţă, bătrâneţe, sărăcie, singurătate și câte ca 
acestea. 

10. Iar altele, prin duhurile răutăţii - către care Apostolul a 
arătat că este lupta noastră (cf. Ef. 6: 12) -, cele ce pândesc 
faptele și cuvintele noastre, prin care [luptă], după urmare, se și 
socotesc care gânduri sunt ale noastre și care nu. Dar câtă vreme 
mintea noastră cea de-sine-stăpânitoare nu va vorbi degrabă cu 
cele ispititoare, adică nu va lăsa nădejdea cea sobornicească**, nu 
va mișca nici gânduri, nici cuvinte nu va scoate afară, nici fapte nu 
va porni spre a mulțumi pe draci. 


445 Cum că adică s-ar da în chip inegal și deci nedrept. 
1% Sau „universală”; adică „nădejdea cea sfătuită de mulţi și urmată de 
obște, proprie creștinilor evlavioși”. 


11. Așadar, acestea fiind așa, pentru că însuţi ai zis și că toate 
primejdiile după pricina și măsura fiecăruia vin asupra noastră, 
arată-ne nouă acum pricinile, ca cu adevărat să credem că suntem 
vinovaţi pedepselor și că datori suntem a răbda cele necăjicioase 
ce vin asupră-ne, ca nu cumva la judecată - nu numai ca niște 
păcătoși, ci și ca cei ce n-am primit doctoria - mai grea muncă să 
avem. 

Răspuns 

12. Pricină la toată întâmplarea“ este gândul fiecăruia; 
socoteam a zice încă că și cuvintele, și faptele, dar, fiindcă acestea 
nu ies mai-nainte de gânduri, pentru aceasta, toate se cuvin puse 
pe seama gândurilor; deci, gândul mergând înainte, atât faptele, 
cât și cuvintele ne dau nouă apoi împărtășire+** unii spre alţii. 

13. Și două sunt felurile împărtășirii: unul vine din dragoste, 
iar altul din răutate; iar prin împărtășire nu știm cum primim 
asupră unii pentru alţii“; iar primirilor le urmează și necazurile, 

47 ovuBaoewo, sau: „conjunctura, concursul de împrejurări”. 

8 În sensul de: „prilejuiesc interacţiunea dintre noi”. 

4 Altfel spus: „Prin aceste interacțiuni ne asumăm responsabilități 
unii față de alţii în feluri pe care nu le putem cunoaște în niciun chip sau 
doar în parte; toate acestea ni le asumăm fie de voie, fie ne lăsăm în voia 
iconomiei lui Dumnezeu. Nimeni nu poate trăi afară de vreo 
responsabilitate pentru altul și invers, iar toate cele ce se întâmplă 
(urmări, consecinţe, ispite etc.) de voie sau de nevoie, ţin de această 
interacţiune, în lipsa căreia o viaţă sănătoasă, ba chiar viaţa însăși, n-ar 
putea fi cu putinţă. Toată împrejurarea, întâmplarea trăită, ce se 
cunoaște sau nu se cunoaște, sau toate cele ce se întâmplă au ca pricină 
gândul omului; acesta, mergând înainte, se concretizează în cuvinte și 
fapte ce înlesnesc o comuniune și o conlucrare între oameni, prin ceea ce 
adică omul gândește și face, fie că gândul a fost din răutate sau din 
dragoste. Gândul și fapta se concentrează asupra unui subiect sau obiect 
cu care vrem să fim legătură, fie din dragoste, fie din răutate, iar pentru 
aceasta ne asumăm o responsabilitate de care adesea nu suntem 
conștienți, trebuind să avem în vedere sau să ne asumăm toate urmările 
gândurilor și faptelor noastre; iar fiindcă lucrarea noastră nu e de regulă 
una pur originală, ci o alcătuire personală a mai multor idei și cunoștințe 
preluate din altă parte, responsabilitatea se extinde și asupra a ceea cea 
precedat izvodirea noastră - gândurile, faptele altora de dinaintea 
noastră, pe care le-am preluat mai mult sau mai puţin conștienți de 
bunătatea sau răutatea lor, sau, mai scurt, moștenirea umanităţii de 
dinaintea noastră. Pentru pricina noastră, ce ţine de iconomia mântuirii, 
comuniunea se face fie pe temeiul dragostei - adică a jertfirii pentru 
ceilalţi, fie că-i cunoaștem sau nu, a primirii-asupră a felurite întâmplări 
ce le vin acelora, a suferirii lor, pe scurt, a responsabilizării pentru ele (se 
anticipează aici ceea ce se va zice mai jos pe larg despre primirea-asupră 
a păcatelor noastre de către Hristos) -, fie pe temeiul răutăţii, pentru 


precum zice Scriptura: Cel ce ia în chezășie pe al său prieten dă 
vrăjmașului mâna sa (Pilde 6: 1); tot așa fiecare nu numai pentru 
sine suferă cele ce îi vin asupră, ci și pentru aproapele, pe temeiul 
celor luate de el în seamă“. 

Intrebare 

14. Rugămu-ne să aflăm și un chip al acestei primiri-asupră, 
să zicem de cel ce se face din răutate. 

Răspuns 

15. Primirea-asupră din răutate este fără de voie și se 
întâmplă așa: precum nu voiește, cel ce lipsește pe cineva de cele 
ale lui, asemenea și cel ce asuprește pe altul, aceștia primesc- 
asupră ispitele și necazurile aproapelui ce le suferă acestea. De 
pildă: cel ce face pagubă, pe ale păgubașului, așijderea cel ce 
năpăstuiește, pe ale năpăstuitului, cel ce lăcomește, pe ale 
lacomului, cel ce dosădește, pe cele ale dosăditului, cel ce 
clevetește, pe ale clevetitului și, ca să nu zic așa câte una, tot cel 
ce nedreptăţește, ispitele nedreptăţitului le va primi asupră-și. 

16. lar mărturie a acestora este Scriptura, ce zice: Dreptul 
din cursă va scăpa și în locul lui se va da cel necredincios (Pilde 
11: 8). Şi iarăși: Cel ce sapă groapa aproapelui va cădea într-însa, 
și cel ce prăvălește o piatră, pe sine o prăvălește (Pilde 26: 27). 
Deci, dacă dreptatea noastră adeverează dreptatea lui Dumnezeu, 
după Apostolul, ce vom zice? Ca un om vorbesc. (Rom. 3: 5). Au 
doar nedrept este Dumnezeu, Care aduce mânie celor ce nu se 
învaţă prin necazuri, ba și se sălbăticesc împotriva acestora? Să nu 
fie! 

Intrebare 

17. Slavă ie, Dumnezeule! Ascultând acestea, prin urmare, 
credem că acestea sunt așa. Dar spune-ne nouă și despre primirea- 
asupră cea din dragoste. 

Răspuns 

18. Primirea-asupră cea din dragoste este cea pe care 
Domnul nostru lisus ne-a lăsat-o nouă, întâi vindecând neputinţele 
noastre cele sufletești, apoi tămăduind toată boala și toată 


care gânduri, cuvinte și fapte săvârșite cu răutate, în ciuda fugii de 
responsabilitatea pentru ele, vom da seamă prin primirea ispitelor și a 
necazurilor pe care le merităm, ca tot atâtea plăţi pentru răutatea 
noastră, făcute fie aici, fie în Iad (așijderea și despre acestea se va detalia 
mai jos). 

450 Pe temeiul celor pentru care s-a responsabilizat, fie cu știință, fie cu 
neștiință. Se anticipează ce se va zice după următoarea întrebare: cel ce 
face rău aproapelui în oarecare fel e responsabil pentru ispitele și 
necazurile adiacente; el va da cumva seama, aici sau în iadul cel veșnic, 
pentru toate consecinţele sau urmările relelor sale făcute cuiva. 


neputinţa, ridicând păcatul lumii, firea curat alcătuind-o, iar celor 
ce cred Lui răscumpărare de moarte dăruindu-le, cinstire de 
Dumnezeu dând, blagocestia învățând și pentru dragoste pătimind 
până la moarte. 

19. Arătând răbdare întru acestea, prin venirea Duhului ne-a 
dăruit nouă bunătăţile cele viitoare, cele ce ochiul nu le-a văzut și 
urechea nu le-a auzit și la inima omului nu s-au suit (| Cor. 2: 9), și 
pentru aceasta și ispitele le-a primit asupră pentru noi: ocărându- 
se, batjocorindu-se, năpăstuindu-se, pălmuindu-se, legându-se, 
vânzându-se, lovindu-se cu pumnii, cu oţet și cu fiere adăpându-se, 
și ce mai mult să zic? Cu piroane răstignindu-Se și cu sulița 
împungându-Se, primind patimile cele pentru noi, astfel S-a 
împărtășit nouă prin Duh și prin Trup, o astfel de Lege dând 
aleşilor Săi, adică Apostolilor, Prorocilor, Părinților, Patriarhilor, 
pe unii adică învățându-i dinainte prin Duhul Sfânt, iar altora 
arătându-Se prin Preacuratul Trup. 

20. Această primire-asupră primind-o, zicea: Nu vă temeti, Eu 
am biruit lumea (loan 17: 33). Și iarăși: Fu pentru dânșii Mă 
sfințesc pe Sine, ca și ei să fie sfinți întru adevăr (loan 17: 19). Și 
iarăși: Mai mare dragoste decât aceasta nimeni nu are, ca adică 
cineva să-și pună sufletul pentru prietenii săi (loan 15: 33). Drept 
aceea și Sfântul Pavel, urmând pe Domnul, zicea: Acum mă bucur 
întru pătimirile mele pentru voi, și plinesc lipsurile necazurilor lui 
Hristos în trupul meu pentru trupul Lui, Care este Biserica (Col. 1: 
24), făcându-se și el asemenea prin primirea-asupră cea din 
dragoste. 

21. Voiești cumva să cunoști cum s-au împărtășit cu noi toţi 
Apostolii, prin gândire cuvânt și faptă, și prin împărtășire au primit 
asupră-le ispitele noastre? Prin gândire“*!, ei ne-au deschis nouă 
Scripturile și pe Proroci i-au pus de faţă, plecându-ne a crede lui 
Hristos ca Unui Izbăvitor, încredinţându-ne a sluji Lui ca Unui Fiu 
după fiinţă al lui Dumnezeu, rugându-se ei pentru noi, lăcrimând, 
murind și câte sunt a împlini ale credincioasei gândiri. 

22. lar prin cuvinte ne-au mângâiat, îndemnat, certat, 
mustrând împuţinarea credinţei noastre, ocărându-ne, defăimând 
necunoștința noastră, blagocestia propovăduind-o, pe Hristos 
mărturisind, reaua-credinţă tăind-o în toată vremea, locul și lucrul, 
cu minciuna neînvoindu-se, cu cel ce se fălește după trup 
nevorbind, cu cel ce se slăvește în deșert nepetrecând, pe cel 
trufaș nicidecum îmbrăţișându-l, pe cel viclean defăimându-l, pe 
cei smeriţi primindu-i, pe cei cucernici făcându-și-i aproape și pe 
noi pe aceleași a le face învățându-ne. 


451 Evvoiac, Iit.-. prin cele săvârșite sau întâmplate în minte. 


23. lar prin faptele lor, ei au fost izgoniți, batjocoriţi, lipsiţi, 
necăjiţi, rău supăraţi, în temnițe închiși, uciși și câte ca acestea au 
pătimit pentru noi (cf. și Evr. 11: 36-37). Așadar, prin împărtășire 
au primit-asupră ispitele noastre, că zice: Ori de ne necăjim, ori de 
ne mângâiem, pentru mângâierea și mântuirea voastră este (I Cor. 
1: 6-7). 

24. Deci, Legea de la Domnul primind-o, ei ne-au dat-o nouă, 
zicând: Dacă Domnul sufletul Său Și L-a pus pentru noi, datori 
suntem și noi a ne pune sufletele noastre pentru frații noștri (I 
loan 3: 16). Şi iarăși: Purtaţi-vă sarcinile unii altora, și așa veți 
împlini Legea lui Hristos (Gal. 6: 2). 

25. Deci, dacă am cunoscut amândouă chipurile împărtășirii 
unora către alţii, și ispita cea de nevoie ce le urmează de aici, 
adică ispitele și necazurile ce se întâmplă după măsura fiecăruia, 
să nu le iscodim întrebând cum sau când sau prin cine vin, căci 
numai al lui Dumnezeu este a ști potrivirea fiecărui lucru (ispite) 
pentru fiecare dintre noi, lucrând atât cu iuțimea cea fără de 
zăbavă și de nemutat în altă vreme+?, cât și prin luarea aminte la 
împreună-lucrarea a toată făptura. Iar noi datori suntem a crede 
dreptăţii lui Dumnezeu și a cunoaște că tot ce ne vine nouă asupră 
fără de voie, ne vine ori pentru dragoste, ori pentru răutate; 
pentru aceea trebuie a ne pleca și a nu o lepăda, ca să nu adăugăm 
păcate la păcatele noastre. 

26. Incă se cuvine a ști și aceasta, anume că sunt trei chipuri 
ale cinstirii de Dumnezeu prin care omul poate să se mântuiască: 
cel dintâi este a nu greși, al doilea, cel ce a greșit să rabde cele 
necâjicioase care-i vin asupră, iar al treilea, cel ce nu rabdă să 
plângă pentru lipsa răbdării. lar de aici, de nu se va îndrepta prin 
întâmplările cele potrivite+5, nevoie este de aici înainte să meargă 
la judecata cea de acolo; dar, de ne va vedea pe noi Dumnezeu 
plângând și smerindu-ne, precum știe cu harul Lui cel atotputernic 
va șterge păcatele noastre. 

27. lar noi, dacă pe cel dintâi nu-l vom putea săvârși, ca un 
lucru cu anevoie îndreptat, să nu ne lenevim însă de cel de-al 
doilea, iar de nu, măcar de cel de-al treilea să ne sârguim, ca nu 
din mântuire desăvârșit să cădem. 

28. Iar înainte de toate, vă rog pe voi, fraţilor, cu toată acribia 
să luaţi aminte la cele zise, ca nu cumva și noi fără de folos pe 


452 Sau „presiunea, urgenţa” (Enei6iq). Adică lucrând după ceea ce se 
impune ca imperativ. 

453 Cele iconomisite de dreptatea lui Dumnezeu, precum s-a zis. 

154 De după moarte sau de la sfârșitul veacului, căci cel credincios nu 
va intra la judecată (cf. Ioan 5: 24), ci numai cel ce se vede pe sine plin de 
nedreptate (cf. Psalm 142: 2). 


ispitele cele pentru învăţătură să le suferim, iar voi, pentru 
trândăvire, pe cele zise să le dați uitării; că uitarea este a 
trândăviei și amândouă se nasc din necredinţă. 

Întâmplarea cea dureroasă+% îi dă celui priceput pomenirea 
lui Dumnezeu (cf. și Is. 26: 16), dar, tot astfel, îl poate necăji pe cel 
ce uită de Dumnezeu. Toată durerea cea fără de voie să-ţi fie ție 
dascăl spre pomenirea lui Dumnezeu și nu-ţi va lipsi ţie pricină de 
pocăință. 

29. Tot necazul după Dumnezeu este lucru enipostatic™® al 
blagocestiei; că dragostea cea adevărată prin cele potrivnice se 
lămurește; 

Să nu zici că ai câștigat faptă bună în afara necazului, că 
fapta bună nelămurită este pentru odihnă [trupească]. 

La tot necazul fără de voie socotește-i sfârșitul, și vei afla într- 
însul stricarea păcatului. 

Prin necaz s-au gătit oamenilor cele bune (cf. Fapte 14: 22), 
așijderea și cele rele, prin slava deșartă și dulceaţă. 

30. Dacă cineva păcătuiește în chip vădit și, nepocăindu-se, 
nu va pătimi nimic până la ieșirea sa, socotește că judecata lui 
nemilostivă va fi acolo. 

Precum pe cei stricaţi la stomac din mâncare îi folosește 
pelinul cel amar, tot așa pe cei cu rău nărav îi folosește reaua- 
pătimire; că doctorii ca acestea pe unii îi gătește a se însănătoși, 
iar pe alții a se pocăi. 

31. Dacă nu voiești să pătimești-rău, nu voi nici rău a face, 
pentru că aceasta [reaua-pătimire] îi urmează negreșit aceleia 
[facerea răului]. Că, ce seamănă fiecare, aceea va și secera. 

De voie pe cele rele semănându-le noi, fără de voie le vom 
secera, pentru care trebuie să ne minunăm de dreapta-judecată a 
lui Dumnezeu. 

Cel ce nu primește ostenelile cele pentru adevăr de bunăvoie, 
de la cele fără de voie cumplit se pedepsește. 

32. Cel ce cunoaște voia lui Dumnezeu și o face pe dânsa 
după putere, prin mici dureri, de mari [dureri] va scăpa. 

Să nu socotești că tot necazul le vine oamenilor din pricina 
păcatului, că se află unii bine-făcând, dar sunt ispitiți [cu 
necazuri], că scris este: Cei necredinciosi și cei nelegiuiți prigoniți 


455 De aici până la capăt, la punctul 38, sunt fragmente din scrierea 
Sfântului Marcu Ascetul, Despre Legea duhovnicească și Despre cei ce-și 
închipuie că se îndreptează din fapte. A 

45 Pe care se întemeiază blagocestia sau evlavia. În Filocalie (op. cit. 
65): „Orice întristare după Dumnezeu face parte din fiinţa evlaviei”. Trad. 
neogr.: „Fiecare necaz răbdat după Dumnezeu este lucrare adevărată a 
blagocestiei”. 


vor fi (Psalm 36: 28), așijderea și cei ce vor a viețui în Hristos după 
blagocestie prigoniţi vor fi (II Tim. 3: 12). 

33. Cel ce cinstește pe Stăpânul face cele poruncite, iar 
greșind și neascultând, rabdă ca pe ale sale pe cele ce-i vin 
asupră+. 

Iubitor de învăţătură fiind, fă-te și iubitor de osteneală, că 
simpla cunoștință îngâmfă pe om. 

Ispitele cele ce vin în chip neașteptat cu iconomisire ne învaţă 
pe noi a fi iubitori de osteneli și, chiar nevrând noi, ele spre 
pocăință ne trag. 

34. Necazurile cele ce le vin oamenilor sunt nașteri [urmări] 
ale răutăţilor lor, iar dacă prin rugăciune le vom răbda pe dânsele, 
aflăm iarăși aducere de lucruri bune. 

Semn al cunoștinței celei adevărate este răbdarea celor 
necăjicioase și a nu da vina pe oameni pentru primejdiile“ 
noastre. 

35. Cel ce socotește pedepsele cele ce vin din afară ca aduse 
de dreptatea lui Dumnezeu, acesta, căutând pe Domnul, a aflat 
cunoștință și dreptate. 

De vei înțelege, după Scriptură, că în tot pământul 
[stăpânesc] judecățile Domnului (Psalm 105: 7; I Paralip. 16: 14), 
toată întâmplarea se va face ţie învățătură pentru cinstirea de 
Dumnezeu. 

Mintea ce uită de cunoștința cea adevărată se sârguiește 
pentru cele potrivnice ca pentru cele ce-i folosesc și pentru 
acestea se sfădește cu oamenii. 

Când sufletul păcătos necazurile cele ce-i vin asupră nu le 
primește, atunci îngerii zic pentru dânsul: Doftorit-am pe Babilon, 
și nu s-a vindecat (ler. 28: 9). 

36. Intru durerile cele fără de voie este ascunsă mila lui 
Dumnezeu în chip minunat, trăgând spre pocăință pe cel ce le 
rabdă și izbăvindu-l de munca cea veșnică. 

Dacă nu este ușor a afla pe cineva care a bine-plăcut lui 
Dumnezeu fără de ispite, se cuvine a mulțumi lui Dumnezeu 
pentru cele ce ni se întâmplă. 

Dacă Apostolul Petru n-ar fi rămas fără izbândă în pescuitul 
cel de noapte, nu l-ar fi câștigat pe cel de ziuă (cf. Luca 5: 5-6); și, 
dacă Pavel nu s-ar fi robit în chip simţitor, n-ar fi văzut 
duhovnicește (cf. Fapte 9: 8); și, de nu s-ar fi năpăstuit Ștefan ca 
un hulitor, n-ar fi văzut pe Dumnezeu deschizându-i lui cerurile (cf. 
Fapte 7: 55-56). 

457 În Filocalie (Despre cei ce-și închipuie..., 6): „... rabdă urmările care 
i se cuvin”. 
48 ovupopaic, sau: „împrejurările, întâmplările, nenorocirile”. 


37. Precum lucrarea cea după Dumnezeu se numește faptă 
bună, tot așa și necazul cel neașteptat se numește ispitire. 

Dumnezeu a ispitit pe Avraam, adică îl necăjea spre folos, nu 
ca să afle în ce fel este - că îl știa pe dânsul, ca Cel ce le știe pe 
toate mai-nainte de facerea lor, ci ca să-i dea lui pricini ale 
credinţei celei desăvârșite. 

38. Tot necazul vădește aplecarea voirii, dându-i pricină a se 
pleca ori în dreapta, ori în stânga; pentru aceasta, necazul ce se 
întâmplă se zice ispitire, dând celor ce-l experiază pe dânsul 
lămurire+5* a voirilor lui cele ascunse. 


II. A Sfântului Isaac Sirul 


1. Zis-a oarecine din Sfinţi că monahului care nu cu plăcere 
dumnezeiască slujește Domnului și nu cu sârguinţă se nevoiește 
pentru mântuirea sufletului său, ci se află cu lenevire împrejurul 
faptelor bune, negreșit i se va slobozi de la Dumnezeu felurite 
ispite și căderi în boli, ca nu cumva din multa deșertare să se 
povăţuiască de cele rele; deci pentru aceasta aruncă Dumnezeu 
ispite peste cei lenevoși și trândavi, ca întru dânsele să se 
îndeletnicească, și nu în cele deșarte. 

2. Deci pomenește pe Dumnezeu în toată vremea, și nu te vei 
teme de ispite. 

Firea ta s-a făcut“% primitoare de [rele-] pătimiri și multe sunt 
ispitele lumii acestea, iar cele rele nu sunt departe de tine, ci 
izvorăsc dinăuntrul tău și de sub picioarele tale; drept care nici din 
locul în care te-ai așezat să nu te clintești, iar când Dumnezeu te 
va cerceta și va privi spre tine, te va izbăvi și te va ușura de 
dânsele. 

3. Că pe cât de mult se apropie genele unele de altele, tot așa 
și ispitele sunt aproape de oameni; și aceasta a iconomisit-o 
Dumnezeu cu înțelepciune spre folosul tău, ca să baţi cu stăruință 
la ușa Lui, și cu frica celor necăjicioase să se semene frica Lui în 
cugetul tău, și să te apropii de Dânsul prin rugăciuni, și să se 
sfințească inima ta cu cea de-a pururea pomenire a Lui. Şi, 
rugându-te tu, să te audă, și să afli că Dumnezeu este Cel ce te 
izbăvește, și așa să simţi pe Cel ce te-a zidit, Care te izbăvește și te 
păzește. 


49 Lămurire traduce pe nfpav (iscus sau experienţă câștigată prin 
ispite). Prin experierea ispitelor, necazul cel de aici îl lămurește pe cel 
ispitit de aplecarea voirilor sale încă necunoscute sau doar bănuite până 
la experierea ispitelor celor din întâmplări. 

40 Încă de la căderea primilor oameni. 


III. A Sfântului Maxim 


1. Cele  întristătoare ni se întâmplă spre pedepsirea 
[învăţătura] noastră, ori spre stricarea păcatelor celor trecute, ori 
spre îndreptarea lenevirii celei de faţă, ori spre tăierea păcatelor 
celor viitoare. 

2. Deci, cel ce socotește că pentru una din acestea s-a 
întâmplat ispita nu se mânie dacă este bătut, nedreptăţit sau 
altceva pătimește din cele întristătoare; mai vârtos știind și 
păcatele sale, nu învinuiește pe cel prin care se pricinuiește ispita 
- că, ori printr-însul, ori prin altul, tot va trebui să bea paharul 
Dumnezeieștilor judecăţi -, ci spre Dumnezeu privește, și Lui [i 
mulțumește pentru a fi slobozit acestea, și pe sine se prihănește, și 
primește pedeapsa cu osârdie, precum David și Semei. 

3. lar nebunul cere de multe ori de la Dumnezeu să fie miluit 
și să fie izbăvit din cele cumplite, iar venind mila, nu o primește, 
fiindcă n-a venit după cum a voit el, ci precum Doctorul sufletelor 
a socotit a-l folosi. Și pentru aceasta se împuţinează și se tulbură și 
uneori se sfădește cu oamenii, iar alteori și Dumnezeirea o hulește, 
și arată nemulțumire, și mângâiere nu ia. 

4. Cei ce după slobozirea lui Dumnezeu ne ispitesc pe noi și 
partea cea poftitoare a sufletului o înfierbântă, sau pe cea iuţoasă 
o tulbură, sau pe cea raţională o împiedică, sau trupul cu durere îl 
îmbracă, sau pe cele trupești le răpesc, sau chiar dracii prin eiși ne 
ispitesc, sau pe cei ce nu se tem de Dumnezeu asupra noastră îi 
întrarmează: prin eiși adică, când de oameni ne depărtăm, precum 
pe Domnul în pustie (cf. Matei 4: 3-10), iar prin oameni, când 
împreună cu aceștia vom petrece, precum și pe Domnul prin 
Farisei. 

5. Iar noi, la rânduiala noastră privind, de amândouă părţile 
să ne păzim. 

Pe scurt zicând, tot păcatul se face prin îndulcire, iar 
pierderea lui, prin toată reaua-pătimire și întristare, sau prin 
pocăinţa cea de voie“, sau prin pedeapsa adusă de la Pronie cu 
iconomisire. Că, de ne-am fi judecat pe înșine, n-am fi fost judecați. 
Iar judecându-ne de la Domnul, ne certăm, ca nu cu lumea să se 
osândim (| Cor. 11: 31-32). 

6. Unele dintre ispite aduc oamenilor dulceţi, altele scârbe, 


461 Sfântul Marcu Ascetul - ale cărui scrieri le-a cunoscut și Sfântul 
Maxim - zicea nu o dată că pricina păcatelor este îndulcirea (de orice se 
poate cugeta, pipăi etc.) și slava deșartă; propriu-zis, ambele se conţin 
sau se implică reciproc, niciuna dintre ele neputând fi izvodite și/ sau 
lucrate fără cealaltă. 


iar altele dureri trupești; că doctorul, prin judecăţile sale, după 
pricina patimilor care sunt în suflet pune și doctoria. 

7. Când fără de veste îţi va veni ispită, nu învinui pe cel prin 
care a venit, ci caută pricina acesteia; și aflând-o, îndreaptă-te; că 
cel cu minte**?, socotind doctoria Dumnezeieștilor judecăţi, cu 
mulţumită suferă primejdiile cele ce se întâmplă lui prin acestea, 
nimic altceva socotind drept pricină a acestora, fără numai 
păcatele sale. 

8. Iar cel nebun, necunoscând Pronia cea preaînţeleaptă a lui 
Dumnezeu, păcătuind, și, de aici, pedepsindu-se, sau pe 
Dumnezeu, sau pe oameni socotește drept pricină a relelor sale. 

Cel ce cu acribie voiește a se mântui e cel ce nu se 
împotrivește doctoriilor celor vindecătoare; iar acestea sunt 
durerile și scârbele cele aduse prin felurite pedepse; iar cel ce se 
împotrivește nu știe ce poate neguţători aici, nici ce foloase va 
trage pentru a se bucura apoi când se va duce din viaţă. 

9. Când vei afla pace“ neschimbată în calea ta, atunci să te 
temi, că departe ești de cărarea cea dreaptă, cea călcată de 
picioarele cele ostenitoare ale Sfinţilor; că, pe cât de mult 
călătorești pe calea cea împărătească și te apropii de cetatea lui 
Dumnezeu, mai mare e puterea ispitelor ce te întâmpină pe tine; 
și, pe cât sporești, pe atât de mult vei afla ispitele înmulţindu-se 
asupra ta; deci, când vei simți în sufletul tău pe vrăjmașul tău mai 
tare luptându-te, adică ispitele, cunoaște că și mai mare putere ai 
luat de la har și s-a adăugat ţie treaptă de mai înaltă sporire, că, 
după harul cel dat ţie, sloboade Dumnezeu a se aduce ispite 
asupra ta. 

10. lar ispita nu vine de nu mai-nainte sufletul va primi 
mărire duhovnicească peste măsura sa și sporire a harului, iar 
spre zisa aceasta mărturisește Însuși Domnul, Care a fost ispitit 
după Botez, și Apostolii, după ce au primit pe Mângâietorul, atunci 
slobozindu-se a veni întru ispite; că, celor ce se împărtășesc din 
cele bune, le este potrivit a răbda și ispitele cele pentru dânsele; 
că fără de necaz nu i se dă nimănui cele bune. 

11. Deci, mai-nainte de ispită, în minte merge harul, 
împuternicind-o pe dânsa, care ca pe un ostaș în război o 
întrarmează; iar după ce ispita a isprăvit și sufletul a biruit-o pe 
dânsa, atunci și simţirea sufletului gustă din har și întru odihnă 
dintr-însul se desfată. 

12. lar dacă cineva, neputincios fiind, și mai vârtos fricos și 


462 Eyeppwp, sau „prudent”. 

463 Punctul 9 și cele următoare, până la 19, cuprind fragmente din 
Cuvintele Sfântului Isaac Sirul (cf. Filocalia, Vol. X, Cuvântul XLVI, p. 239 
Ș.U.). 


neosârdnic, nu voiește spre folos a fi ispitit și, pentru aceasta, 
cerând de la Dumnezeu, va fi auzit de Dânsul, cunoaște că pe cât 
nu este îndestulat spre [a trece cu folos de] ispitele cele mari, 
după atât și către dăruirile cele mari este neîndestulat; și, pe cât s- 
a oprit dinspre dânsul năvălirea ispitelor celor mari, așa se vor 
opri de la dânsul și darurile cele mari. 

13. Iar ispite zic nu pe cele mirenești, care se fac pentru a se 
înfrâna răutatea, nici pe tulburările trupești nu le zic, ci pe cele ce 
se potrivesc călugărilor în liniștea lor, întru care se lămurește 
sufletul nevoitorului și sporește după Dumnezeu; adică pregetarea, 
greutatea trupului, moliciunea mădularelor, trândăvia [akedia], 
tulburarea cugetului, frica de boală a trupului, lipsa nădejdii la un 
ceast%,  întunecarea gândurilor, lipsa ajutorului omenesc, 
neajungerea trebuinţei celei trupești și cele asemenea acestora. 

14. Deci se cuvine nouă în vremea unor ispite ca acestea a 
avea două oarecare [simţăminte] ce sunt împotrivitoare uneia 
alteia, adică bucurie și frică. Bucurie, că în calea lui Hristos ne 
aflăm pășind, care din ispite se arată, și frică, ca nu cumva nu 
pentru iscusul și sporirea în cele ale lui Dumnezeu, ci pentru 
mândria noastră să pătimim ispite, însă harul înţelepţește pe cei 
smeriţi și le dă a deosebi și a cunoaște care sunt ispitele din 
mândrie, spre pedeapsă și mustrare venite asupra noastră, și care 
sunt din lovirile cele ce din dragoste rănesc pe om, pentru ca să 
crească întru cele bune și de mai mare har să se învrednicească%. 

15. Din cel de-al doilea fel de ispite, omul câștigă nădejde 
întemeiată întru Dumnezeu, și aceea adică a nu nădăjdui spre 
nimeni altcineva (cf. Psalm 145: 3); încă și inimă smerită și moartă 
către tot lucrul văzut, și, pe lângă acestea, ba mai vârtos printr- 
acestea, vine de aici înainte și întru poftirea și dragostea 
Ziditorului. În aceste pedepse e amestecată mângâierea, și așa 


464 Disperare temporară sau cădere grabnică în deznădejde. 

465 La acest text prezent, precum am zis, și în Filocalie avem o scolie: 
„Ceea ce se ivește ca rod al mândriei este ispită, dar poate fi și încercare 
(necaz); iar ceea ce se ivește ca lovire de pe urma iubirii este încercare, 
dar poate fi și ispită. Numai discernământul distinge când fiecare din 
aceste urmări este încercare sau ispită (cf. nota 262)”. Avem deci ispitele 
din pricina mândriei, ca pricinuitoare de necazuri sau pedepse, care sunt 
peste putinţă de a le purta, precum zice mai jos, și ispitele ca loviri din 
dragoste, care de asemenea pot aduce necazuri, însă pentru ele omul e 
ajutat de har ca să le poată purta, ca să crească în cele bune și să ia har 
mai mare și învăţătură din ele. În acest sens, mai jos găsim altă scolie: 
„Sunt ispite de la draci ce întrec puterea sufletului de a le rezista, 
precum sunt daruri de la Dumnezeu care sunt mai presus de puterea 
naturală a omului. Dar cele din urmă măresc puterea omului, pe când 
cele dintâi o anulează și pe cea pe care el o are (nota 269)”. 


pedeapsa nu petrece îndelung, precum și lumina e trimisă după 
întuneric, iar sprijinirea spre ușurare în război. 

16. Iar ispitele ce vin pentru înălțarea inimii, adică pentru 
mândrie, din depărtarea lui Dumnezeu, foarte îngreuiază sufletul 
și întru nedumerire îl bagă, punând peste dânsul o greutate peste 
puterea lui, încă și întru hulă și întru alt oarecare păcat îl împing 
și-l silesc, sau prin patimile cele sufletești ridicându-se asupra 
omului, cu puhoirea asupra lui se pornesc, sau prin durerile cele 
trupești, prin boli și prin alte întâmplări aduse asupra lui de la 
oameni, ori printr-altă primejdie oarecare: a cădea adică din 
înălțime și a-și zdrobi trupul, sau în viforul mării a cădea și, pe 
lângă pierderea lucrurilor sale și, de aici, a ajunge și la a-și 
primejdui însăși viața, și, în scurt să zic, câte peste putere se aduc 
asupra omului, pentru care el îndată nu va afla sprijin. 

17. Şi acestea pentru mândrie din slobozirea lui Dumnezeu se 
aduc asupră; deci, poţi înţelege căile sufletului și ale petrecerii tale 
măsurându-le cu chipul vieţuirii tale“% și cu putinţa de a putea 
purta mărimea ispitei”. 

18. Încă se cuvine a ști și aceasta: că, atunci când va voi 
Dumnezeu mai mult a stoarce“ pe om, îl sloboade pe el a veni în 
mâinile [stăpânirea]  împuţinării de suflet, întru care, 
împuternicindu-se asupra lui mâhniciunea [akedia], gustă din 
sugrumarea cea sufletească, adică din munca Gheenei, iar dintru 
aceasta vine asupra lui duhul ieșirii din minţi, dintru care izvorăsc 
miriade de ispite, tulburare, mânie, hulă,  prihănirea 
împrejurărilor, gânduri răzvrătite, mutarea din loc în loc și cele 
asemenea acestora“. 

19. lar tămăduirea tuturor acestora, prin care sufletul află 
mângâiere, este una: smerenia inimii, care se face în om din 
rugăciune și din vărsarea lacrimilor, a se arunca pe sine înaintea 
lui Dumnezeu și a se defăima, iar fără de aceasta, nu este cu 


466 


1j0ovc. 

1% Trad. neogr. aduce aici o variantă foarte liberă: „Dacă ispita este 
peste putinţa ta de a o purta, ea vine din îngăduinţa lui Dumnezeu spre 
îndreptarea ta; dar dacă stă în puterea ta și este lesne de întâmpinat, 
atunci aceasta e îngăduită din dragoste Dumnezeiască, pentru înmulțirea 
comorii de har dintru tine”. 

468 GAnBevou de la Biifuw = a strâmtora, a presa; a îndurera, a asupri. 

469 „Stoarcerea” aceasta se va vădi - și acum se vădește! - mai vârtos 
în vremurile din urmă, când Dumnezeu prin îngerii pedepsitori va stoarce 
pe oameni ca pe niște struguri în teasc: unele dintre aceste lucrări vor fi 
pentru unii prilejuri spre mântuire, iar altora spre mustrare și pedeapsă 
și sugrumare sufletească, care sunt pregustare a Iadului. Reacţiile la 
astfel de strâmtorări vor fi dintre cele mai diverse, precum s-a arătat și 
precum se vede și acum în lumea în care trăim. 


putință ca din ispitele acestea a se izbăvi cineva; că aceasta dă 
omului răbdare, prin care se ușurează greutatea necazurilor și 
vine mângâierea, care sporește dragostea cea către Dumnezeu și 
bucuria și veselia cea întru Duhul Sfânt. 


IV. A Sfântului Varsanufie 


1. Un frate a întrebat pe Bătrânul, zicând: „De vreme ce s-a 
zis ispitește-mă, Doamne, și mă cearcă (Psalm 25: 2). Şi iarăși: 
Bucuraţi-vă, când veti cădea în multe feluri de ispite (lac. 1: 2). lar 
într-alt loc: Nu ne duce pe noi în ispită (Matei 6: 13). Și: Rugaţi-vă, 
ca să nu intrați în ispită (Matei 26: 41). Pentru că acestea par a fi 
potrivnice, rogu-mă, Părinte, să-mi spui deosebirea dintre 
gândurile acestea. 

2. Și a răspuns Bătrânul: „Frate, este ispită dintru noi” și 
este ispită din slobozirea lui Dumnezeu; cea din noi este spre 
vătămarea sufletului, și pentru dânsa strigă Apostolul Iacov, 
zicând: Nimeni, ispitit fiind, să nu zică «de la Dumnezeu sunt 
ispitit», că Dumnezeu nu este ispitit de rele“! (lac. 1: 13) și 
celelalte; iar cea după slobozirea lui Dumnezeu spre folosul 
sufletului se face, că este spre cercare omului, iar cercarea aduce 
pe om întru nădejde, iar nădejdea nu rușinează, după cea scrisă 
(cf. Rom. 5: 3-5), iar cel ce nu se rușinează mântuit este întru 
Domnul“?2. 

3. lar a zice ispitește-mă, Doamne, și mă cearcă este a omului 
nevoitor ce caută a fi cercat de Domnul printr-o ispită venită cu 
slobozenia lui Dumnezeu, pentru a se cerca pe sine și a vedea de 
va fi răbdător în necazul adus de aceasta; că răbdarea, precum s-a 
zis, întru lămurire și întru celelalte bunătăţi aduce pe om, iar de 
aici, cu adevărat, este atât folosul cât și sporirea. Că voia celui ce 
se nevoiește nu lucrează împreună“ cu ispita, ci mai vârtos se 
împotrivește ei, pentru aceasta și în osteneală se bagă omul pe 
sine, ca să nu fie biruit de ispită“”4. 


47 Pentru care adică purtăm toată responsabilitatea. De pildă: slava- 
deșartă, mândria, curvia, dulceaţa trupească și altele. 

471 O altă variantă ar fi: Dumnezeu nu este ispititor de rele (Biblia 
1688). Ambele însă au adevărul lor. 

472 În Filocalie (Vol. XI, Întrebările 392 şi 393), la acest text avem o 
frumoasă scolie: „Cine nu e întărit în libertate prin cercările la care e 
supus nu poate avea nădejdea că va fi membru al Împărăției fiilor lui 
Dumnezeu, cei liberi. Dar cine a ajuns prin cercare la această nădejde, ea 
nu-l va rușina prin neîmplinirea ei”. 

473 Adică nu cooperează. 

74 Omul își poate socoti aproape orice lucrare - sau „osteneală”, cum 
zice aici Avva Varsanufie - a sa drept ispită, dar, ca să o poată socoti 


4. Iar prin nu ne duce pe noi în ispită zice adică „să nu ne lași 
pe noi a fi ispitiţi din voia și pofta noastră”; căci dintr-o ispită ca 
aceasta se naște moartea, iar pentru o ispită ca aceasta 


Mântuitorul zice: Rugaţi-vă, ca să nu intrați în ispită+5. 
V. A Sfântului Efrem 


1. Trâmbița dând semn, oastea se gătește de război; însă, în 
vremea nevoinţei, nu toţi se arată luptători; tot așa și călugării, 
mulţi sunt cu portul, dar puţini nevoitori. 

Iscusinţa călugărului în vremea ispitei se arată. 

În vremea iernii, fiara e urmărită după urmele pe care le lasă, 
iar în vremea ispitei, Satana urmărește pe monah după urmele 
lăsate. 


VI. A lui Avva Isaia 


1. Frate, în fiecare zi așteaptă să-ţi vină ţie ispită, ori spre 
moarte, ori spre necaz și primejdii mari, dar tu suferă cu osârdie și 
fără tulburare, socotind că prin multe necazuri se cuvine nouă a 
intra întru Împărăţia Cerurilor (cf. Fapte 14: 22). 


VII. Din Pateric 


1. Zis-a Avva Antonie. „Nimeni nu poate intra neispitit întru 
Împărăţia Cerurilor”. 

2. Zis-a un Bătrân: „Dacă la smerita-cugetare ne-am fi silit, nu 
am fi avut trebuinţă de pedeapsă [prin necazuri și ispite]; că toate 


ispită de la Dumnezeu, el trebuie mai întâi să se roage lui Dumnezeu 
pentru aceasta. Cercându-se astfel, lămurindu-se întru răbdare și 
câștigând nădejdea, el va putea birui ușor ispitele cele venite în chip 
neașteptat pentru osebite pricini; despre aceste pricini s-a zis pe larg mai 
sus, în diferite locuri. 

+75 Voia și pofta noastră sunt cele mai mari ispite, prin ele au căzut 
protopărinţii noștri: și-au făcut voia lor (spre iubirea de sine, lenevie și 
mândrie), neascultând de Dumnezeu, și au poftit să aibă autonomie, să 
vieţuiască de sine, poftind orice altceva (după dulceaţa trupului și a 
lumii) mai vârtos decât a iubi pe Dumnezeu. Toate acestea le-au născut 
lor moartea; aceeași moarte ne-o naștem noi căzând în aceste ispite; deși 
urmările morții aduse în lume de primii oameni au rămas și acum, ca tot 
atâtea ispite, prin Hristos, izbăvirea de acestea (de care nu întâmplător 
se zice în Rugăciunea Tatăl nostru, unde se adaugă și ispita celui viclean, 
precum aceasta s-a ivit și după facerea omului) preface moartea în 
trecere la viaţă, preface sufletul căzut și mort în păcat în suflet viu, hrănit 
din viaţa lui Hristos încă de aici. 


cele cumplite, pentru înălțarea noastră se întâmplă (cf. și Matei 
23: 12); că dacă Apostolului i s-a dat îngerul Satanei ca să-l 
muncească pe dânsul ca să nu se înalțe, cu atât mai vârtos nouă, 
celor ce ne înălțăm, însuși Satana se va da a ne călca pe noi, până 
când ne vom smeri”. 

3. Întrebat-a oarecine din Părinţi pe Avva Sisoe, zicând: „De 
voi ședea în pustie și va veni vreun barbar ca să mă ucidă, iar eu 
voi putea asupra lui [îl voi birui], oare să-l omor pe el?” Răspuns-a 
Bătrânul: „Nu, ci lasă-l pe el la [mila lui] Dumnezeu; că orice fel de 
ispită va veni omului, dator este a socoti și a zice că «pentru 
păcatele mele s-a întâmplat aceasta», iar de este bun, să zică «cu 
bunăvoirea lui Dumnezeu... »”. 


PRICINA A TREIZECI ȘI PATRA 


Cum se cade a sta împotriva ispitelor, și că nu se cuvine a se 
arunca cineva într-insele; când se cade a fugi de ispită și în ce 
împrejurare se cuvine a fugi sau a o primi pe aceasta. 


I. Din viaţa Sfântului loan cel Milostiv 


1. Corăbiile Marelui loan erau în număr de treisprezece; 
acestea, fiind pline de povară, atunci când s-au apropiat de Marea 
Adriatică, toate deodată au căzut întru primejdie și au naufragiat, 
pierzând trei mii trei sute de litre de aur. 

Cei cărora le erau încredințate corăbiile le-au adus pe acelea 
trăgându-le la limanul Alexandriei, fugind și adăpostindu-se într-o 
biserică; aflând Patriarhul de aceasta, I-a mulțumit lui Dumnezeu 
și pentru aceasta, iar acelora le-a trimis scrisoare de iertăciune, 
având singure cuvintele lui Iov: „Domnul a luat, Domnul a dat, 
fraţilor; deci veniţi, de nicio primejdie temându-vă pentru aceasta, 
că pentru ziua de mâine Domnul se va îngriji”. 

Iar de vreme ce mulţi dintre cetăţeni veneau către dânsul 
pentru mângâiere, apucând el, zicea: „Intru nimic nu se cuvine, 
fraţilor, a vă posomori pentru primejdia corăbiilor, a cărei pricină 
eu însumi am fost: că, de nu m-aș fi cuprins eu de înalta cugetare 
pentru împărțeala celor străine - mai vârtos ale lui Dumnezeu -, 
nu mi s-ar fi întâmplat aceasta; încă și voind Dumnezeu 
îngâmfarea mea a o topi, a slobozit a se întâmpla primejdia 
aceasta. Că milostenia de multe știe a face pricină de înaltă- 
cugetare celui ce nu ia aminte, iar sărăcia, după cea scrisă, [ştie] a 
smeri pe bărbat (cf. Pilde 10: 14). 

2. Deci pricină a două rele sunt eu: una adică că de plata 
milosteniei m-am lipsit, pentru slava-deșartă, iar alta că, din 
pricina ei, mă făcui și pricină de prăpădire a atâtor de mulţi bani; 
iar acum trag spre sine osânda sufletelor celor strâmtorate; însă 
Dumnezeu, măcar că nu pentru mine, însă pentru purtarea de grijă 
a celor ce au trebuinţă, va fi dătător de cele spre trebuinţă; că 
aceea, adică nu te voi lăsa, nu te voi părăsi, este cuvântul Aceluia 
(Deut. 31: 6) și credincios este Cel ce a făgăduit”. 

3. Așa, cei ce cu credință veneau ca să mângâie pe Sfântul, 
mai vârtos ei erau cei ce se mângâiau de la acela; însă n-a trecut 
multă vreme și Dumnezeu a înnoit noului Iov averile, și era el către 
cei lipsiți mai cu mărime de suflet, și mult mai îndestulat decât 
înainte” "s, 


+ În Vietile Sfintilor (12 Noiembrie) întâmplarea de față e povestită 
putin diferit: „Odată fericitul Ioan a pierdut multă avere prin întâmplarea 


II. Din viaţa Sfântului Pahomie 


1. Era un frate oarecare din cei vestiți nevoindu-se singur 
deosebi; acesta, auzind de viaţa Sfântului Pahomie, venind, l-a 
rugat pe dânsul să-l primească în chinovie. Deci, fiind primit și 
făcând puţine zile, poftea să se facă mucenic, [chiar dacă] lumea 
era atunci în pace și Biserica lui Dumnezeu era în liniște și sporea 
și cel între împărați Sfântul Constantin împărăţea. 

2. Acesta de multe ori ruga pe fericitul, zicând: „Roagă-te, 
Avva, pentru mine, ca să mă fac mucenic”. Iar bătrânul îl învăţa pe 
dânsul zicând: „Rabdă, frate, nevoinţa cea călugărească, cu vitejie 
și fără prihană, îndemnându-ţi viața după bună-plăcerea lui 
Hristos, și vei avea în ceruri împărtășire cu mucenicii. lar pe 
gândul acesta să nu-l mai lași să intre în inima ta”. 

3. lar acela, neslăbind, în fiecare zi întindea dorire către 
aceasta, supărând pe Sfântul ca să se roage lui Dumnezeu pentru 
dânsul. Vrând Marele a se scutura de o supărare ca aceasta, a zis 
lui: „Eu mă voi ruga și, dacă voiești [,] aceasta [mucenicia] te va 
ajunge. Dar întărește-te pe sine, ca nu cumva, venind ceasul, în loc 
de a mărturisi, să te afli făgăduind pe Hristos; căci, cu adevărat, 
cel ce voiește să meargă de sine și să cadă în ispită greșește”. 

4. Şi a fost că după doi ani oareșicare fraţi s-au trimis de 
Marele în satul lor cel de mai sus ca să adune papură pentru a se 
lucra rogojini; iar lângă sat erau barbarii cărora li se spune vlemi. 


aceasta: niște corăbii bisericești, fiind încărcate cu produse, când erau pe 
Marea Adriatică, s-a ridicat furtună mare și toată bogăţia ce era în 
corăbii s-a înecat. Așa a voit Dumnezeu, ca încercarea credinţei Sfântului 
Ioan să fie mult mai strălucită decât aurul cel pieritor. Numărul corăbiilor 
era de treisprezece, iar preţul produselor era de trei mii și trei sute de 
litre de aur. Sfântul Ioan, pierzând atâta avere cu care ar fi putut hrăni 
multă vreme pe săraci, a răbdat cu mulţumire, zicând adeseori cuvintele 
lui Iov: Domnul a dat, Domnul a luat; fie numele Domnului binecuvântat. 
Au venit la dânsul atunci mulţi din cetăţenii cei mai cinstiți vrând să-l 
mângâie în necaz. lar el le-a răspuns: «Eu sunt pricina pierderii averii 
bisericești, că, de nu m-aș fi înălțat cu mintea că dau multă milostenie, nu 
s-ar fi întâmplat înecarea bogăției. Eu m-am mândrit când am dat 
milostenie. Deci, vrând Dumnezeu să mă smerească, a trimis asupra mea 
sărăcia aceasta, pentru că sărăcia smerește pe om. Acum și eu singur 
petrec în sărăcie și încă și altora sunt pricinuitor de lipsă, căci vor răbda 
foamete toţi aceia care primeau hrană de la mine. Însă Domnul, nu 
pentru mine, ci pentru ei, nu-i va lăsa și le va da cele de trebuinţă». 
Astfel, cei ce veniseră să mângâie pe loan au fost mângâiaţi de dânsul, 
auzind cuvinte de folos. Domnul a întors apoi sfântului averile îndoite, iar 
Ioan mai multă milostenie dădea săracilor, fiind foarte milostiv către cei 
ce aveau nevoie”. 


Și, fiind fraţii acolo și adunând papură, a trimis Fericitul către 
dânșii pe fratele cel ce poftea a mărturisi, ca să ducă puţine 
cheltuieli [bani] fraţilor, poruncindu-i lui să se întărească pe sine; 
și, zicându-i cea scrisă, ca printr-o ghicitură îi zicea lui „că iată 
acum vreme bine-primită, iată acum vremea mântuirii, nicio 
împiedicare întru nimic să nu dai, ca să nu fie prihănită slujba”. 

5. Iar el, luând asinul și punând cheltuielile, se ducea către 
fraţi. Și, fiind el prin pustie, pogorându-se barbarii din munte ca să 
aducă apă, l-au întâmpinat pe dânsul; pe care și prinzându-l, i-au 
legat mâinile, și, luându-i și toate cele de trebuinţă, l-au dus pe el 
în munte, către ceilalți barbari. 

6. lar văzându-l ceilalți barbari venind, au început a-l 
batjocori zicând: „Călugăre, vino de te închină idolilor noștri!” Și, 
junghiind dobitoace, au făcut jertfe dumnezeilor lor. Și, aducând 
pe călugăr, îl sileau pe el a jertfi împreună cu dânșii. Iar pentru că 
nu voia să facă aceasta, au venit la dânsul cu mânie, ţinând săbiile 
goale îndreptate spre el. 

7. Și, îngrozindu-l că, de nu va jertfi, îndată se va ucide de 
dânșii, văzând el săbiile lor goale și de obiceiul lor cel sălbatic 
temându-se, a luat și a jertfit idolilor lor și a mâncat cu dânșii din 
carnea cea jertfită idolilor. Astfel, temându-se el de moartea cea 
trupească, a murit sufletește, lepădându-se de Stăpânul Hristos. 

8. Apoi, după ce barbarii l-au slobozit, s-a pogorât din munte; 
și, venindu-și el întru sine, și-a cunoscut păcatul său și mai vârtos 
păgânătatea pe care o făcuse și, sfâșiindu-și hainele sale și mult 
bătându-și faţa sa, a venit la mănăstire. 

9. Și, cunoscând Fericitul ce i s-a întâmplat lui, a ieșit foarte 
mâhnit întru întâmpinarea lui; iar el, văzându-l pe el venind către 
sine, s-a aruncat la pământ cu faţa în jos strigând cu plângere: 
„Greșit-am lui Dumnezeu și ţie, o, Părinte, că n-am ascultat sfatul 
tău cel bun; că, de-aș fi ascultat, n-aș fi pătimit acestea”. lar 
Marele a zis: „Scoală, o, ticăloase, că te-ai încuiat pe sine în afara 
atâtor bunătăţi. O, becisnicule, cu adevărat ţi s-ar fi pus ţie cunună 
și tu ai lepădat-o de la tine. 

10. Stăpânul era de faţă cu sfinţii îngeri, vrând a pune pe 
capul tău diademă, și tu de Hristos te-ai lepădat într-o clipeală de 
ceas. Și, temându-te, n-ai vrut să pătimești moartea care ţi se 
cădea a o pătimi, și așa ai căzut de la Dumnezeu, și viaţa veșnică ai 
pierdut-o. Unde sunt cuvintele tale cele de dinainte? Unde este 
dorirea ta?” 

11. Și zicea acela: „Am greșit, Părinte, întru toate și nu-mi 
mai pot arăta fața mea la cer; am greșit, o, Părinte, și nu este 
acum stare de a mă putea pocăi. Ce să fac, Părinte? Că nu mă 
așteptam să fiu așa”. 


12. Acestea și mai multe decât acestea zicând el și amar 
tânguindu-se, iarăși a zis Marele către dânsul: „Tu, ticălosule, te-ai 
făcut cu desăvârșire străin de Domnul. Dar Dumnezeu bun este și 
niciodată n-a ţinut urgie spre mărturie Luiși, că voitor al milei este 
și, pocăindu-ne noi, ridică de la noi păcatele noastre. Că nu voiește 
moartea păcătosului, ci pocăinţa și, pe cel ce a căzut, a nu rămâne 
întru cădere, ci a se scula. Pentru aceasta nu te deznădăjdui, că 
este nădejde de mântuire, că zice: De se va tăia copacul, iarăși va 
înflori (lov. 14: 7). Deci, de voiești să mă asculţi întru toate, orice 
îți voi zice, așa să faci, și vei avea iertăciune de la Dumnezeu”. 

13. Iar el, cu amar plângând, zicea: „Te voi asculta de acum 
întru toate, Părinte”. Și i-a poruncit lui Marele ca, ducându-se într- 
o chilie liniștită, să se încuie pe sine și cu nimeni să nu vorbească 
până la moarte, să mănânce o dată la trei zile numai pâine și sare 
și numai de apă să se împărtășească, să facă două rogojini în 
fiecare zi - în vreme ce ceilalţi fraţi făceau numai câte una, după 
cât le era canonul -, să privegheze și să se roage pe cât va putea, 
iar de plâns nicidecum să nu se lipsească. 

14. Iar el, primindu-le pe acestea cu osârdie, s-a dus precum i 
s-a poruncit și pe toate cele poruncite lui le-a îndoit; și în toată 
viața sa cu nimeni altul n-a vorbit decât cu Sfântul, cu Theodor și 
cu câţiva din ceilalţi Bătrâni. Deci, vreme de zece ani așa 
nevoindu-se, cu harul Domnului bine a adormit, Marele 
mărturisind despre răposarea“” sa. 


III. A Sfântului Varsanufie 


1. Oarecare frate, locuind în mănăstire și de multe ispite 
izbăvindu-se cu rugăciunile Sfinţilor Părinţi, auzind despre venirea 
tâlharilor, voia să se ducă din mănăstire și a întrebat pe Starețul 
ce se cade a face. 

2. Și i-a răspuns lui acestea: „Iscusul bunătăţilor Stăpânului 
nostru, iată, îl avem, din multe necazuri și ispite fiind izbăviţi de 
Dânsul; dar nici acum să nu ne îndoim, că ne izbăvește și acum, că 
ne izbăvește și ne acoperă pe noi de tot răul; deci toată grija și 
nădejdea noastră spre Dânsul să o aruncăm (I Pt. 5: 7), și, cu 
rugăciunile Sfinţilor, să nu vă îngrijiţi de vreun rău, ci staţi 
întemeiaţi în credința lui Hristos, cu Prorocul David viersuind: 
Domnul este ajutorul meu, nu mă voi teme de ce-mi va face mie 
omul (Psalm 117: 6) și celelalte. Şi iarăși: Domnul te va păzi pe 
tine de tot râul. Păzi-va Domnul sufletul tău; Domnul va păzi 
intrarea și ieșirea ta de acum și până în veac (Psalm 120: 7-8). 


77 Precum se știe, „a răposa” e una cu „a (se) odihni (&vanabw)”, care 
nu e altceva decât mântuirea de neodihna lumii. 


3. Luaţi seama să nu se înștiințeze oamenii că, având voi pe 
Dumnezeu, vă temeţi de oameni, și, auzind, să se smintească, ci 
voi, în fiecare zi cântând, să ziceţi: Că de voi și umbla în mijlocul 
umbrei morții, nu mă voi teme de rele, că Tu cu mine ești (Psalm 
22: 4). Deci cum, așa temându-ne, vom putea zice acestea în 
adevăr? Ziceţi, dar, necredinciosului suflet să ia îndrăzneală: 
Domnul puterilor cu noi este, Sprijinitorul nostru, Dumnezeul lui 
Iacov (Psalm 45: 8). Vă îmbrăţișăm pe toţi în Domnul, Care zice: 
Eu sunt, nu vă temeti (Matei 14,27)"48. 

4. Acest răspuns auzindu-l un alt frate, a trimis aceluiași 
Stareţ [o scrisoare] zicând acestea: „Rogu-mă ţie, se cade cineva, 
având această nădejde, a locui fără de frică în locuri tâlhăroase?” 

5. Și a răspuns Bătrânul: „Totdeauna suntem datori a îndrăzni 
în Domnul. Că nu ne lasă pe noi a fi ispitiți peste putere; și, de 
vreme ce El ne-a învăţat pe noi zicând rugați-vă, ca să nu intrați în 
ispită (Matei 26: 41), a ne da pe înșine la moarte este călcare a 
poruncii lui Dumnezeu. lar dacă locuim într-un loc pașnic și ni se 
va vesti despre venirea tâlharilor, nu ni se cuvine a ne tulbura, ca 
unii ce avem acoperământul lui Dumnezeu. Că Dumnezeu vede că 
nu noi ne-am băgat în ispită, nici n-am călcat porunca Lui, ci mai 
vârtos o păzim pe aceasta, strigând noaptea și ziua: Și nu ne duce 
pe noi în ispită, ci ne izbăvește de cel viclean (Matei 6: 13). 

6. Deci, dacă, rugându-ne noi acestea, va veni nouă ispită - 
ori venire a tâlharilor, ori altceva de acest fel - să nu slăbim, că 
spre cercarea noastră se face și după slobozirea lui Dumnezeu 
spre folos nouă. Dacă ar fi după slobozirea Lui, să avem întărirea 
învăţăturii Apostolului, zicând: Credincios este Dumnezeu, Care nu 
ne va lăsa pe noi a ne ispiti mai mult decât putem, ci împreună cu 
ispita va face și izbânda, ca să putem suferi [răbda] (1 Cor. 10: 13). 

7. lar dacă numai din auzire vom fugi din loc în loc, se poate 
ca Diavolul să nu ne lase pe noi să ședem în niciun loc. Dar, când 
cu întemeiere știm despre un loc că are prepus de primejdie, 
datori suntem a ne păzi de mai-nainte, iar dacă locul este pașnic și 
de năprasnă va veni ispita, văzând Dumnezeu că nu este din 
pricina noastră, ne acoperă pe noi după voia Lui”. 

8. Că, precum cineva lămurește în topitoare aur și argint*®, 
tot așa întru ispite se lămuresc sufletele oamenilor. Deci, nu te 


18 Cf, și Filocalia (Vol. XI, Întrebarea 390). 

479 Cf. idem. (op. cit. Întrebarea 391). Ultima parte a răspunsului e 
omisă în Fverghetinos. 

480 Fragmentele cuprinse între punctele 8 și 13 inclusiv nu se regăsesc 
în scrisorile lui Avva Varsanufie. Ele n-au fost de aflat nici în scrierile 
celorlalţi autori adunaţi în FEverghetinos. Pot fi adăugiri ale autorului sau 
fragmente din scrisori ale lui Avva Varsanufie neajunse până la noi. 


mări pe sine mai-nainte de ispită, căci, când va veni ispita, atunci 
vei cunoaște [să cunoşti] puterea ta, și, de te vei vedea pe sine 
căzând, cheamă ajutorul lui Dumnezeu și El te izbăvește; și stai 
vârtos împotriva păcatului, și nu te teme de venirea ispitei, căci pe 
nevoitorul viteaz ispita nu-l vatămă, ci mai lămurit îl arată. 

9. Că, de multe ori, cel întărit prin foc, acela poate sta 
împotriva focului; căci cărămida crudă, fiind slabă, este și 
sfărâmicioasă, iar când cu focul se va împreuna și se va coace, zid 
se face focului și oprește puterea lui. Căci cuptorul, din cărămidă 
făcându-se, așa ţine întru sine văpaia cea aprinsă și nu o lasă să 
sporească mai mult, așijderea și vasul de lut, apa cea pusă într- 
însul. 

10. Deci și tu, frate, stai împotriva ispitelor și a necazurilor, 
chemând Dumnezeiescul ajutor, și negreșit mai iscusit vei fi și mai 
viteaz, căci necazul, zice, lucrează răbdare, iar răbdarea iscusință 
și celelalte (Rom. 5: 3-4). 

11. Deci, atunci când ţi se întâmplă ţie necaz, să nu cazi 
îndată cu totul, ci așteaptă, că aproape este și bucuria, și mângâie- 
te pe sine cu nădejdea bucuriei celei următoare, pildă luând pe 
corăbieri: că aceștia, ridicare de vânt și de furtună cumplită 
făcându-se asupra lor, nu se deznădăjduiesc de a lor mântuire, ci 
împotrivă se luptă cu valurile, așteptând liniștea, și așa trec 
viforul. 

12. Și iarăși: când se află în alinare, așteaptă tulburare, și 
corabia dinspre toate părțile o păzesc, și așa se trezvesc ca nu fără 
de veste, furtună, iată, ridicându-se, negătiţi să se afle și să se 
primejduiască. 

13. Deci și tu, întru necazuri fiind, așteaptă răsuflare și vei 
răbda vitejește ispitele, scăpând de deznădăjduire, iar întru 
bucurie venind - când va veni ţie -, nu cu totul al ei să te faci și, 
vărsându-te [risipindu-te], să uiţi plânsul și tânguirea, ci strânge-te 
pe sine arătând întristare, iar când ţi se va întâmpla [ispită etc.], 
nu te vei uimi ca un negătit, ci vitejește vei suferi pe cea de acum 
așteptată, că zice: Gătitu-m-am, și nu m-am tulburat (Psalm 118: 
60). 


IV. A Sfântului Isaia 


1. A afla și a da mulţumire în vremea ispitei întoarce înapoi 
ispitele cele ce vin asupră. 


V. A lui Avva Marcu 


1. Cel ce voiește afară de rugăciune și de răbdare a birui 


ispitele nu le va putea înfrânge pe ele, ci mai mult se va împletici 
[încurca] în vremea necazului. 

2. la aminte la năvălirea“! dulceţii, fiindcă năvălirea mângâie 
necazul și așa bine-primită se face. 

3. Cel ce pe cele necăjicioase de față le așteaptă cu nădejdea 
bunătăţilor celor viitoare a aflat cunoștința adevărului și de iuțime 
și de întristare cu lesnire se va izbăvi. 

4. Cel ce voiește ca pe toată reaua venire-asupră a o încuia 
afară, dator este prin rugăciune a împăca“? toate lucrurile cu 
Dumnezeu și a ţine gânditor nădejdea cea întru Dânsul, iar grija de 
cele simţitoare după putere a o amăgi. 

5. Venind ispita, nu căuta pentru ce, cum sau de la cine a 
venit, ci socotește cum o vei răbda pe dânsa fără întristare și fără 
pomenire de rău. 

6. Răutatea străină [de la alţii] nu adaugă păcatul, însă numai 
dacă noi nu o vom primi cu înţelegeri rele. 

7. Când vei fi nedreptăţit și cele dinăuntru ale tale și inima se 
vor aspri, nu te mâhni, căci cu iconomie s-a mișcat pricina, ci, 
bucurându-te, taie gândurile care se ivesc, știind că, din începutul 


481 npoofoAnv (atac, apropiere, vizită, năpădire, asupreală; în Filocalie 
e tradus adesea cu „momeală”); pentru Sfântul Marcu, „năvălirea” e 
adesea sinonimă cu venirea gândurilor, Aoyiou6c) pe care le izvodește fie 
omul, fie vrăjmașul, fie se izvodesc în chip amestecat. Vedem aici că și 
însăși dulceaţa sau plăcerea e un gând care ne cuprinde fie din firea ca 
neîntărită, fie din învoirea cu gândul șoptit de vrăjmaș, pentru a ne 
îngădui felurite dulceţi spre „odihna” trupului și pentru cea a minţii, 
adică pentru slava-deșartă, toate făcându-se, cum zice Sfântul Marcu 
undeva, „afară de toată socoteala (yvwun)”, adică dincolo de o judecată 
întărită în credinţa în Dumnezeu. Altfel spus: „Nu primi gândurile 
îndemnătoare la dulceaţă, nu sta de vorbă cu ele, căci ele vin spre 
«mângâierea» necazului trimis ţie ca ispită de la Dumnezeu spre 
lămurirea ta; suferă, dar, cu răbdare și mulțumește, altminteri vei fi prins 
de mrejele acestei mângâieri înșelătoare”. De altfel, pentru noi, cei de 
azi, această „năvălire a dulceţii” e proprie unei mari părţi a „culturii” de 
astăzi, care nu încetează să ne îmbie cu nenumărate „mângâieri” fără 
socoteală și fără Dumnezeu. 

482 >vpadidooverv = lit. a schimba ceva, a da la schimb ceva pentru 
ceva, cu deosebire în scopul împăcării. În Filocalie (Vol. I, Sfântul Marcu 
Ascetul, Despre cei ce-și închipuie că se îndreptează din fapte, 172) avem 
„încredințează”. Dincolo de sensul literal pomenit mai sus, termenul e 
folosit în general în limbajul negustoresc. E aici o tâlcuire indirectă a 
formulei liturgice: „Ţie Îţi aducem de toate și pentru toate”, și nu pentru 
altceva decât pentru izbăvirea de toată reaua venire-asupră, în nădejdea 
iubitoare a celor viitoare de la și prin Dumnezeu; această nădejde, zice 
apoi, amăgește năvălirea cea amăgitoare a grijii celei nemăsurate pentru 
cele prin simțuri. 


asuprelii ucigându-se ele, va fi omorât și răul ce s-a ivit după 
mișcare; iar dacă gândurile vor stărui mai departe în năvălirea lor, 
se va obişnui și aceea să ia sporire4. 


VI. A Sfântului Isaac 


1. Adu-ţi aminte de Dumnezeu în toată vremea, și așa Își va 
aduce și El aminte de tine când vei cădea în rele. 

2. Caută ajutor înainte de a începe războiul, și cheamă pe 
doctor mai-nainte de a te bolnăvi, și roagă-te înainte de a-ţi veni 
cele întristăcioase, și în vremea scârbelor Îl vei afla pe Dânsul 
Ajutor nebiruit+8+. 

3. Corabia lui Noe în vremea păcii s-a gătit, iar lemnele lui s- 
au sădit înainte cu o sută de ani, iar în vremea urgiei, nedrepţii au 
pierit, iar Dumnezeu S-a făcut acoperământ dreptului. 


VII. Din Pateric 


1. Zis-a Avva Iperehie: „Laudă duhovnicească să fie în gura ta 
și citirea să-ți ușureze greutatea ispitelor celor ce-ţi vin asupră. Și 
pilda aceasta grăitoare este: călătorul, tare îngreuindu-se, 
osteneala călătoriei cu cântare o va fura”. 

2. Zis-a un Bătrân: „De va veni omului ispită, de pretutindeni i 
se înmulţesc lui necazurile, ca, împuţinându-se el, să cârtească. Și 
a povestit o întâmplare ca aceasta: «Un frate era la Chilii și a venit 
peste dânsul ispită. De-l vedea cineva pe el, nu voia să-l salute, nici 
în chilie să-l bage. Și, de-i trebuia pâine, nimeni nu-l miluia pe 


483 Se face aici o deosebire între rău și gândurile ce năvălesc, arătându- 
se că acestea, pe măsură ce năvălesc în număr tot mai mare, sporesc și 
mai mult răul, răul nefiind altceva decât așezarea sufletului departe de 
Dumnezeu, nesocotirea puterii Lui. Astfel înţelegem și cum, odată primit 
un gând, golul sufletesc pe care acesta îl face devine loc de primire a 
celorlalte, răul luând astfel neîncetată sporire (despre această sporire 
prin gânduri a răului, vezi și capetele Sfântului Maxim din Pricina XXVI, 
7). „Gândul” e numit de alţi Părinţi și patimă, păcat sau drac. Propriu- zis, 
omul se depărtează de Dumnezeu prin patimă (nâ0oc), care nu e altceva 
decât o experiere, un iscus, o stare, aplecare rea (sau bună) către 
cineva/ceva, iar aceasta se întâmplă fie prin gândurile izvodite de minte, 
fie de draci, fie amestecat. Astfel, patima ajunge să fie numită slavă- 
deșartă, mândrie și celelalte, care sunt tot atâtea păcate. 

484 În Filocalie (Vol. X, Cuvântul 5, pp. 54-55) avem puțin altfel, 
capetele de aici având acolo și o oarecare plinire pe care o redăm mai jos: 
„Il vei afla pe EL, și El te va auzi pe tine. Cheamă-L și roagă-L înainte de a 
te rostogoli; și, înainte de a te ruga, pregătește-ţi făgăduinţele, adică 
merindea lor. Corabia lui Noe... „. 


dânsul. Şi, la biserică venind el, nimeni nu-l îndemna la masă, 
precum este obiceiul. Incă uneori și întorcându-se de la seceriș și 
neavând pâine în chilie sau altceva de-ale mâncării - căci nimeni 
nu-i dădea lui -, cu toate acestea, nu cârtea împuţinându-se cu 
sufletul, ci toate acestea le suferea vitejește, mulţumind lui 
Dumnezeu. 

3. Și, văzând Dumnezeu răbdarea lui, a ridicat războiul ispitei 
de la dânsul; și îndată oarecine, venind din Egipt, a adus o cămilă 
încărcată cu pâini, pe care și descărcându-le la chilia monahului, s- 
a dus. lar el a început a plânge și a zice către Dumnezeu: Doamne, 
nu eram vrednic a mă strâmtora puţin pentru numele Tău? Și de 
atunci fraţii îl chemau la chiliile lor și-l odihneau»”. 

4. Un Bătrân s-a dus să-și vândă coșniţele sale, iar întâlnindu- 
1 dracul, le-a luat de la dânsul și nevăzute le-a făcut; și îndată 
bătrânul s-a aplecat spre rugăciune zicând: „Dumnezeule, 
mulţumescu-Ţi ie, că m-ai izbăvit de osteneală”. Iar nerăbdând 
dracul mulţumirea bătrânului, a strigat zicând: „lată-ţi coșniţele, 
bătrân rău!” Și, luându-le bătrânul, le-a vândut pe ele. 

5. Zis-a oarecine din Părinţi despre Lazăr cel sărac că îl aflăm 
pe dânsul că n-a făcut nimic altceva fără decât că niciodată n-a 
cârtit asupra lui Dumnezeu că n-a făcut cu dânsul milă, ci cu 
mulțumită suferea durerea sa, și pe bogatul nu l-a osândit, și 
pentru aceasta Dumnezeu l-a primit pe dânsul. 

6. Călugărul care este gata a răbda cu vitejie cele ce i se 
întâmplă, din parte se va întrista în vremea ispitei, iar pe cel ce nu 
așteaptă ispită, mai mult îl va durea. 

7. În ziua aprinderii se aduc tulumbe, și lacrimi în vremea 
ispitei. 

8. Așa se stinge văpaia aprinsă la casă, și lacrimile în 
rugăciune pe poftele răutăţii. 


PRICINA A TREIZECI ȘI CINCEA 


Că nu este bine a alerga către făcătorii de minuni, ci, din 
smerenie, a ne lepăda de aceștia; și nici osebite daruri [harisme] 
nu se cade a dori sau a cere; iar de se va învrednici cineva de 
acestea, să nu cugete înalt, ci să se păzească prin smerenie; și cum 
că cei ce arată viețuire dumnezeiască nu sunt cu nimic mai prejos 
decât cei ce fac semne; și că, afară de facerea de minuni, sunt alte 
daruri, mai mari, din care se cunosc cei duhovnicești. 


I. A Sfântului Grigorie Dialogul 


1. Întrebi, Petre, de se poate și acum a se afla bărbaţi de felul 
Părinților noștri celor Purtători de semne? Eu cred că unii ca 
aceștia sunt și acum în lume; că nu fac și semne ca acelea, nu vom 
socoti de aici că nu sunt întocmai ca aceia; căci cunoașterea vieţii 
celei Dumnezeiești stă întru puterea lucrurilor, iar nu întru 
arătarea semnelor. Ştii bine că Pavel Apostolul era frate întru 
apostolie cu Petru Verhovnicul și că Petru a umblat pe mare cu 
picioarele, iar Pavel a naufragiat într-însa (cf. Matei 14: 29; Fapte 
27: 14-44). Deci într-unul și același loc, Pavel n-a putut trece cu 
vasul, iar Petru a mers cu picioarele pe apă. Cu toate acestea, dacă 
în pricina minunii puterea amândurora nu este deopotrivă, 
vrednicia amândurora din cer este deopotrivă. 


Petru 

2. Negreșit, adevărate sunt cele zise; însă, dintre toate 
minunile, aceasta o socotesc mai minunată: adică ca cel ce a murit 
să învieze iarăși și către viaţa aceasta de acum să se întoarcă. 


Grigorie 

3. Dacă vom lua aminte numai la cele văzute, Petre, cea mai 
de nevoie de crezut ar fi aceasta, iar dacă vom cumpăni pentru 
cele nevăzute, e limpede că a propovădui cuvântul și a ne ruga, 
pentru că a se întoarce cel ce a greșit este o minune mult mai 
mare decât a învia cu trupul pe cel mort. Că la aceasta din urmă se 
ridică iarăși trupul care a murit+*, iar la prima înviază sufletul, 
care viază în veci. 


485 Răsplata lor din cer este aceeași, căci toţi au lucrat „în puterea 
lucrurilor” cu Duhul lui Dumnezeu, chiar dacă unul într-un fel, iar altul 
într-altul, unul mai mult prin minuni, altul mai mult prin învăţătură etc. 
Convorbirea este preluată în formă prescurtată din Cartea I a 
Dialogurilor, cap. 12, și Cartea a III-a, 17. 

486 Care se poate sau nu mântui. 


4. Deci două feţe pun înainte, ca printr-însele să înţelegi în 
care din ele s-a făcut minunea cea mai mare întru putere: pe 
Lazăr, pe care Domnul l-a înviat trupește, și pe Saul, pe care 
Domnul l-a ridicat în chip gânditor [cu duhul] din păcat. Despre 
puterile [minunile] lui Lazăr de după învierea lui, nu știm nimic, 
însă, dacă socotim învierea sufletului lui Pavel, cugetul nostru nu 
poate încăpea câte puteri a făcut în cuvântul cel sfinţit. 

5. Cum gândurile lui cele crude s-au întors întru milostivirile 
blagocestiei, cum poftea a muri pentru fraţii de a căror moarte 
mai-nainte se bucura (cf. Rom. 9: 3), cum, de toată Scriptura și 
cunoștința fiind plin, se judeca pe sine a fi nimic și socotea că nu 
are altă cunoștință, fără numai pe aceea a lui lisus Hristos, și pe 
Acesta răstignit (cf. I Cor. 2: 2), în câtă înălţime de cinste 
apostolească fiind, pe sine se numește mai mic decât toţi ucenicii 
(cf. I Cor. 15: 9), cum până la al treilea cer înălțându-se cu ochiul 
minţii (| Cor. 12: 2), iarăși s-a plecat pe sine cu împreună-pătimire 
spre a sfătui despre patul de însoţire (cf. II Cor. 12: 2), cel ţinut în 
chip gânditor de sobor de îngeri nu se lepăda a chivernisi și a griji 
de lucrurile celor trupești (I Cor. 3: 1 ș.u.), cel ce de munci se 
bucura și întru neputinţă se lăuda (cf. II Cor. 12: 9-10), iar a trăi 
era Hristos și a muri dobândă (Filip. 1: 21), și viaţa pe care o avea 
în trup afară de trup era (cf.Gal. 2: 20). 

6. Și uită-mi-te acum cum trăiește: căci din iadul minţii către 
viaţa milostivirii+*” s-a întors. Așadar, a învia pe cineva cu trupul 
din morţi este mult mai prejos decât această minune. Prin urmare, 
a învia cineva cu trupul nu este o vrednicie așa de mare, ci poate 
numai atunci când alături de învierea trupului înviază și mintea, o 
minune din afară ca aceasta slujind astfel și la învierea duhului 
celui dinăuntru. 


7. Petru 
Acum am cunoscut cu cât este mai mare minunea aceasta 
faţă de minunea cealaltă. 


II. Din Pateric 


1. Zis-a Marele Antonie: „Nu se cade a se făli cineva pentru 
scoaterea dracilor, nici a se îngâmfa pentru oarecare tămăduiri, 
nici noi, la rândul nostru, de cel ce scoate draci a ne minuna, iar 
pe cel ce nu scoate a-l defăima, ci cel ce voiește a se folosi să 
voiască a înţelege nevoinţa fiecăruia și, așa, ori să o urmeze sau s- 
o râvnească, ori să se îndrepte; iar a face semne nu este lucru al 
nostru, ci al Mântuitorului nostru. Că zicea ucenicilor Săi: Nu vă 


487 cóonAayyvoç, sau „împreună-pătimirii”. 


bpucurați că vi se pleacă duhurile, ci pentru că numele voastre s-au 
scris în ceruri (Luca 10: 20). 

2. Că a se scrie numele noastre în cer este mărturie a faptei 
noastre celei bune și a vieţii noastre, iar a scoate draci este al 
Mântuitorului, Celui ce a dat har. Drept aceea celor ce nu în fapta 
bună, ci în semne se fălesc și zic: Doamne, au nu cu numele Tău 
draci am scos și puteri multe am făcut? (Matei 7: 22), acelora le-a 
răspuns: Amin, amin zic vouă: nu vă știu pe voi! (Matei 7: 23). Că 
Domnul nu Se recunoaște în căile necredincioșilor, căci aceia n-au 
mers în căile Lui, și nimeni din noi nu se judecă pentru că n-a scos 
draci sau că n-a avut înainte-cunoștinţă, ci fiecare se va judeca de 
a păzit credința și dacă poruncile le-a împlinit bine. 

3. Drept aceea, nu trebuie ca pentru acestea mult a ne 
minuna, sau pentru acestea a ne durea, ci a ne nevoi ca să plăcem 
lui Dumnezeu prin buna noastră petrecere și a ne ruga neîncetat, 
ca Domnul să Se facă nouă împreună-lucrător“* spre biruinţa 
asupra Diavolului”. 

4. Într-o zi, Sfântul Palamon, împreună cu ucenicul său, 
Pahomie, priveghind și foc aprinzând, a venit de afară un frate 
vrând ca să rămână la dânșii. Și, sculându-se, a zis lui Palamon: 
„Dacă cineva dintre voi are credinţă, să stea pe cărbunii aceștia și 
să zică pe rând glasul Evangheliei+%”. Dar, pricepând bătrânul 
mândria lui, l-a certat zicând: „Contenește din semeţia ta, frate, și 
nu grăi unele ca acestea, că te-ai amăgit”. lar el, mai mult 
îngâmfându-se, s-a suit pe jăratic fără a-i porunci cineva; și, cu 
slobozirea lui Dumnezeu și din lucrare drăcească, nicidecum nu s-a 
ars; iar această sporire a semeţiei lui se făcu după cea scrisă: 
Către cei îndărătnici, îndărătnice căi trimite Dumnezeu (Pilde 21: 
8). 

5. Apoi, vrând a purcede din chilie, de ca și cum i-ar ocări pe 
dânșii, zicea: „Unde este credinţa voastră?” Deci după ce l-a văzut 
dracul pe dânsul desăvârșit amăgit și cu lesnire plecându-se lui, 
închipuindu-se într-o femeie frumoasă, îmbrăcată în haine 
strălucitoare, a venit la dânsul. Și, stând ea din afară de chilia lui, 
a ciocănit la ușă, iar el, după ce a deschis, i-a zis dracul lui: 
„Fiindcă sunt supărată de cămătari (creditori) și mă tem să nu mă 

488 ovpepyoc. 

189 De aici înainte și până la punctul 13 ni se pun înainte întâmplări din 
viaţa Sfântului Pahomie. 

1% Trad. neogr. interpretează acest glas (Aeiyuw) al Evangheliei ca fiind 
cel de la Luca 10: 19, redând astfel: „.. .și să plinească cu fapta învăţătura 
Evangheliei”. În Vieţile Sfinților (15 mai), pentru acest loc avem astfel: 
„Dacă cineva dintre voi are credinţă, să se pună deasupra acestor cărbuni 
și să stea pe ei până se va citi rugăciunea Domnului, adică: Tatăl nostru”. 


primejduiesc că nu am de unde să plătesc datoria, te rog să mă 
primești în chilia ta, că Dumnezeu m-a trimis la tine ca să mă 
mântuiesc”. 

6. lar el, fiind cuprins de orbirea cugetului, n-a putut desluși 
cine este cel ce vorbește cu dânsul și a primit-o pe ea. Iar dracul, 
fiindcă de acum cunoștea aplecarea lui spre răutate, poftă 
scârnavă a băgat într-însul și, bucurându-se cu gândul, a adăugat 
la aceasta și păcatul [cu lucrul]. Și, cum s-a apropiat el de dânsa, 
ea îndată l-a primit, și dracul l-a aruncat pe pământ, zăcând acum 
ca un mort fără de glas. 

7. Apoi, după câteva zile, luând simţire de nebunia sa, a venit 
către Sfântul Palamon, tânguindu-se acestea către dânsul și 
zicând: „Ştiu că însumi m-am făcut pricină de pierzare; că tu, 
Părinte, mult m-ai sfătuit, și eu te-am ascultat. Pentru aceasta mă 
rog, cu cuvioasele voastre rugăciuni a-mi ajuta mie păcătosului, 
celui ce mă primejduiesc a fi ucis de dracul”. 

8. Și încă grăind el, și ei din milostivire“*! lăcrimând pentru 
dânsul, de năprasnă de la necuratul drac fiind scuturat, a sărit din 
chilie, alergând pe munte și, gonit fiind, a ajuns în cetatea ce se 
numește Panos, iar acolo, după o vreme, dracul l-a aruncat în 
cuptorul feredeului [băii publice] și, îndată arzându-se cu totul, a 
pierit4*%2. 

9. Odinioară a venit la mănăstirea Sfântului Pahomie 
oarecare eretici pustnici“%, care pe lupul cel dinăuntru îl 
acopereau cu haine de păr; stând ei înaintea porții, ziceau către 
frați că sunt trimiși de părintele lor către Marele [ca să-i zică 
acestea]: „Duceţi-vă la el și-i spuneţi că, «dacă cu adevărat ești 
omul lui Dumnezeu, și ești încredinţat că Dumnezeu te ascultă pe 
tine, vino cu noi și să trecem râul acesta cu picioarele deasupra 
apei, ca să cunoască toţi cine dintre noi are mai multă îndrăzneală 


^1 ovunăeta. 

1% În Vieţile Sfinţilor avem așa: „Dar deodată s-a îndrăcit monahul 
acela și a fugit din chilie și, fiind gonit de diavol, alerga prin munţi și prin 
pustie; apoi, mergând la cetatea care se numea Panos...”. La sfârșitul 
povestirii întâmplării de faţă, găsim adăugate acestea: „Fericitul 
Pahomie, văzând și auzind aceasta, își păzea cu dinadinsul inima sa de 
gândurile de mândrie și își îndrepta viaţa în smerită-cugetare și în 
blândeţe, aducându-și aminte de cuvintele Domnului, care zice: Învățați- 
vă de la Mine, că sunt blând și smerit cu inima”. Dacă Dumnezeu 
îngăduise vrăjmașului să-l lucreze pe „nevoitor” prin „minunea” șederii 
pe cărbuni aprinși, pesemne că și aici l-a slobozit să-l lucreze „până în 
sfârșit” (cf. Vieţile Sfinţilor), adică să-l lase pe dracul ca să-l ucidă prin 
ardere. 

1% Într-o formă prescurtată, însă cu unele elemente noi, și această 
întâmplare o avem povestită în Vieţile Sfinților (15 mai). 


către Dumnezeu»”. 

10. Și vestind fraţii acestea lui Pahomie, scârbindu-se, a zis 
către dânșii: „Spuneţi-mi, nu cumva v-aţi plecat urechile către 
dânșii [socotind îndreptăţite cererile lor]? Au n-aţi cunoscut că 
aceste puneri-înainte sunt străine de Dumnezeu, și străine cu totul, 
nu zic că numai de petrecerea noastră, ci și de a mirenilor celor ce 
bine-cugetă și sunt cu adevărat creștini? Căci care lege ne 
poruncește nouă a pune unele ca acestea înainte și a le face? Ce 
lucru este mai ticălos decât nebunia aceasta care să poată să stea? 
Să părăsesc eu oare tânguirea păcatelor mele și să fug de veșnica 
muncă căreia m-am îndatorat, a mă copilări astfel în minte și a 
primi niște puneri-înainte ca acestea? 

11. Zis-au fraţii către dânsul: 

„Deci, dacă aceștia sunt eretici și străini de Dumnezeu, cum 
au îndrăznit a te chema la atâta înălțime?” Iar el, răspunzând lor, a 
zis: „Cu adevărat, a ereticilor este această punere-înainte. N-aţi 
citit zicerea apostolească care zice: Și după învârtoșarea lor și 
după inima lor nepocăită, i-a dat Dumnezeu pe dânșii întru minte 
neiscusită, ca să facă cele ce nu se cuvin (Rom. 1: 28; 2: 5)? 
Aceștia, după slobozirea lui Dumnezeu, poate că ar putea să treacă 
râul ca pe uscat - ajutându-le lor diavolul, spre a se adeveri eresul 
necredinţei lor, al celor ce se reazemă de dânsul - și cu pehlivănia 
aceasta să încredinţeze pe oarecare din cei amăgiţi de dânșii, însă 
mie nu-mi este de nevoie aceasta. 

12. Deci, ieșind, spune-ţi-le lor așa: „Acestea zice robul lui 
Dumnezeu, Pahomie: «Nevoinţa mea și toată sârguinţa mea nu stă 
în a merge deasupra râului, sau în a desface munţii, sau a porunci 
fiarelor, ci a lua întru sine judecata lui Dumnezeu și a sări peste 
meșteșugirile cele diavolești cu puterea Domnului, a Celui ce a 
poruncit a călca peste șerpi și peste scorpii și peste toată puterea 
vrăjmașului (Luca 10: 19); că odată ce acestea îmi vor fi dăruite de 
la Domnul, și toate celelalte vor urma»”. 

13. Și acestea zicând, chezășuia pe fraţi: „Să nu cugetaţi 
mare despre propriile îndreptări, nici să vă spăimântaţi de 
oareșicare vedenii, nici să ispitiți Dumnezeirea prin niște cereri ca 
acestea - că multe sunt măiestriile potrivnicului și că unele ca 
acestea toate la tot omul sunt de prisos și primejdioase -, zicând 
către vrăjmașul mântuitorul cuvânt: Să nu ispitești pe Domnul 
Dumnezeul tău (Matei 4: 7; Luca 4: 12). 

14. Frate4%, de te vei învrednici de vreun dar, nu cugeta înalt; 
că nimic bun nu ai pe care să nu-l fi luat de la Dumnezeu (cf. I Cor. 
4: 7); și, de nu vei umbla după voia Lui, El va lua de la tine darul 


194 De aici se reiau apoftegmele din Pateric. 


Său și îl va da celui mai bun și mai smerit. 

15. Se spunea despre un Bătrân că șapte ani a rugat pe 
Dumnezeu pentru un dar, și i s-a dat lui; și s-a dus la un Bătrân 
mare și i-a vestit lui despre dar, iar acela, auzind, s-a întristat și a 
zis: „Mare osteneală!” Și a zis Bătrânului: „Du-te și fă alţi șapte ani 
rugând pe Dumnezeu ca să se ia de la tine darul, că puţin îţi 
folosește ţie”. Și, ducându-se, a făcut așa, până când s-a luat de la 
dânsul. 

16. Unui Bătrân, din multa smerenie pe care o avea, 
Dumnezeu i-a dăruit darul vederii cu mintea |străvederii]; și, 
înainte-cunoscând Bătrânul pe oarecare care veneau să-l cerceteze 
pe dânsul, s-a mâhnit; iar după ce s-au dus aceia, s-a rugat lui 
Dumnezeu ca să se ia darul de la dânsul. Ducându-se și la un 
Bătrân mare, l-a rugat, zicând: „Ostenește-te împreună cu mine ca 
să se ia lucrul de la mine”. Şi, șezând fiecare în chilia sa, s-au 
rugat lui Dumnezeu pentru aceasta. Și a venit un glas stareţului, 
zicând: „lată, îl iau de la tine, iar când voiești, îl poţi avea iarăși”. 

17. Unui frate i s-a arătat Diavolul închipuindu-se în înger de 
lumină și a zis către dânsul: „Eu sunt Gavriil și sunt trimis către 
tine”. Iar el a zis: „Nu cumva ești trimis către altul, că eu nu sunt 
vrednic să văd înger întru păcate vieţuind?” 

18. Lui Avva Longhin i-au adus unii odinioară un îndrăcit, iar 
el a zis către dânșii: „Dar eu ce să vă fac vouă? Mai vârtos duceti- 
vă la Avva Zinon”. lar după ce s-au dus la acela, a început Avva 
Zinon a certa pe dracul ca să iasă din om, și se ruga asupra lui 
întins, iar dracul a strigat, zicând: „Socotești acum, Avva Zinone, 
că pentru tine ies? Iată, acolo Avva Longhin se roagă împotriva 
mea vorbind, iar eu, temându-mă de rugăciunea lui, ies, fiindcă 
știe că nu ţi-am dat niciun răspuns”. 

19. Altădată iarăși o femeie având o patimă ce se zice 
brâncă%, auzind despre Avva Longhin, cerca să vorbească cu 
dânsul; iar atunci Bătrânul ședea la nouă semne de Alexandria; și, 
căutând să vorbească cu dânsul, s-a întâmplat că Bătrânul aduna 
lemnișoare. Și, aflându-l femeia pe dânsul, i-a zis: „Avva, unde 
petrece Avva Longhin, robul lui Dumnezeu (neștiind că el este)?” 
Iar el a zis: „Ce voiești de la înșelătorul acela? Nu te duce la el, că 
este amăgitor”. 

20. lar femeia i-a arătat patima, iar el, pecetluind locul cu 
semnul sfintei Cruci, i-a dat drumul zicând: „Du-te, și Dumnezeu te 
va tămădui, că Longhin nu te poate folosi”. Și s-a dus femeia 
crezând cuvântului, și s-a tămăduit îndată. lar după aceasta, 


1% În Pateric (Avva Longhin, 4) se zice că aceasta avea „patimă la sân, 
care se cheamă carchin (xapkivov)”. „Carchinul” e de fapt cancerul. 


povestind ea la oarecine lucrul și de semnele Bătrânului zicând, a 
cunoscut că acela era însuși Avva Longhin. 

21. Venit-a oarecare îndrăcit în Schit, și s-a făcut rugăciune în 
biserică pentru dânsul, și dracul nu ieșea, că era aspru. Și au zis 
clericii: „Oare ce să facem dracului acestuia?” Nimeni altul nu-l 
poate scoate, fără numai Avva Visarion; însă, de-l vom ruga, nici la 
biserică nu vine. Să facem aceasta: mâine, mai-nainte de toţi, el va 
veni la biserică; să facem pe cel ce pătimește să șadă dormind în 
locul lui și, când va intra, să stăm la rugăciune și să-i zicem lui: 
„Deșteaptă pe fratele, Avva”. Și au făcut așa; și, venind bătrânul 
dimineaţa, a zis către dânsul: „Scoală de ieși afară!” Și îndată a 
ieșit dracul dintr-însul, și s-a tămăduit omul în ceasul acela4%. 

22. Odinioară, un mirean se ducea la Avva Sisoe având cu 
sine pe fiul său; și Bătrânul era în muntele lui Avva Antonie, și pe 
cale s-a întâmplat de a murit fiul său, iar el nu s-a tulburat, având 
credință către Bătrânul. Și a căzut la pământ împreună cu dânsul 
de ca și cum ar fi făcând metanie, ca să se blagoslovească de 
bătrânul. Și, sculându-se tatăl, a lăsat pe copil la picioarele 
bătrânului și a ieșit afară. 

23. Iar Bătrânul, socotind că face metanie, i-a zis lui: „Scoală 
de ieși afară (că nu știa că a murit)!” Și îndată s-a sculat și a ieșit, 
și, văzându-l pe dânsul tatăl lui, s-a minunat, și, intrând, s-a 
închinat bătrânului, și i-a spus lui pricina. lar auzind bătrânul, s-a 
întristat, că nu voia să se facă aceasta, și i-a poruncit lui ucenicul 
nimănui să nu spună până la sfârșitul Bătrânului. 

24. Un frate a întrebat pe un Bătrân, zicând: „Cum unii văd 
descoperiri și vederi îngerești?” Și i-a zis lui Bătrânul: „Fericit 
este, fiule, cel ce vede păcatele sale totdeauna, pentru că unul ca 
acesta totdeauna se trezvește”. Și a zis lui fratele: „Eu, Părinte, am 
văzut deunăzi pe un frate scoțând un drac dintr-alt frate”. 

25. Și i-a zis lui Bătrânul: „Eu nu voiesc a scoate draci și boli 


1% E de cugetat că sfatul clericilor n-a fost cunoscut de dracul acela, 
pentru smerenia lor, drept care, chiar dacă dracul nu știa că pentru altă 
pricină a zis Bătrânul cuvântul, s-a temut foarte de el și a ieșit, căci 
cuvântul lui avea putere de tămăduire precum odinioară și veșmântul lui 
Hristos pentru femeia cu scurgere de sânge, chiar dacă Domnul, 
omenește vorbind, Se îndeletnicea în acea vreme cu altceva, și nu cu 
vindecarea femeii. Vedem așadar că cuvintele sfinţilor, indiferent de 
vremea și modul în care sunt rostite sau pricina lor, au putere 
tămăduitoare asupra celor ce le aud și le pun în chip lucrător la inimă și 
nu pentru studiu, „referințe” sau cultură generală. Această lucrare de 
sfințenie, de mângâiere, tămăduire și înţelepţire a lor se vădește și prin 
puterea sfintelor moaște prin care lucrează darul lui Dumnezeu cel 
câștigat de aceia, însă, de luat aminte, nu în mod automat, ci, în cele din 
urmă, ca o expresie a milei lor și a îngăduinţei și milei lui Dumnezeu. 


a tămădui, ci voiesc și rog pe Dumnezeu să nu intre întru mine 
dracul, și să mă curăţ pe sine de gânduri necurate, și iată mare m- 
am făcut. Că dacă cineva își va curăța inima sa de gânduri 
necurate și fără pregetare își săvârșește pravila sa, negreșit acela 
împreună cu Purtătorii de semne Părinţi se va învrednici 
Împărăției Cerurilor”. 

26. Un frate s-a lepădat de lume împreună cu tatăl său cel 
trupesc și au petrecut amândoi într-o mănăstire. Deci, după câtăva 
vreme, frate a auzit despre tatăl său că a tămăduit pe un 
neputincios îndrăcit și s-a dus și a vestit Marelui Stareţ, zicând cu 
mâhnire: „Avva, tatăl meu a sporit și a izgonit un drac dintr-un 
frate, iar eu întru lenevie sunt și nicio sporire nu este întru mine”. 

27. Zisu-i-a lui Starețul: „Cu adevărat, o, fiule, aceasta - a 
izgoni dracii - nu este sporire, sau pe bolnavi a-i tămădui. Că 
acestea nu le face omul, ci puterea lui Dumnezeu și credința celui 
ce a venit. lar unii, neînţelegând aceasta, au pierit ajungând întru 
mândrie. Iar eu zic că, de va veni omul întru smerenie adevărată, 
altă sporire mai mare decât aceasta nu este, niciodinioară căzând 
ea. Că cel ce odată a smerit jos sufletul său, unde va mai cădea de 
aici înainte? lar semnul unuia ca acesta este a suferi necinste de la 
alții”. 

28. Zicea Avva Pitirion ucenicului lui Avva Antonie: „Cel ce 
voiește a izgoni draci, mai întâi să-și robească patimile sale, că pe 
oricare din patimi o va birui, izgonește [şi] pe dracul aceleia. 
Așadar, că urmezi ori patimii mâniei, ori a poftei, ori a întristării, 
așa se încuibează când voiește dracul cel îndemânatic al ei; deci, 
de vei înfrâna patima, ai izgonit și pe dracul care urmează 
patimii”4%. 

29. Un pustnic ședea de treizeci de ani în pustia cea mai 
dinăuntru, avându-și hrana sa dintr-o buruiană; iar mai pe urmă a 
început a zice întru sine: „Zadarnic pierd zilele șezând aici de 
atâţia ani. Că iată, am atâţia ani nemâncând nimic, decât buruiana 
aceasta, și nici descoperire n-am văzut, nici minune n-am făcut, 
precum Părinţii călugări de mai-nainte de mine; deci, lăsând cele 


497 În Pateric (Avva Pitirion, 1) avem mai pe scurt și puţin altfel: 
„«Urmează mâniei», zice dracul; dacă pe mânie o vei birui, s-a izgonit 
dracul acesteia. Asemenea și pentru fiecare patimă”. In Lavsaicon (ed. 
Alba Iulia, 1994, p. 93), același Avvă zice așa: „Să știți, fiilor, că sunt 
draci care iau aminte la patimile oamenilor. Adică drac de trufie, drac de 
iubire de argint, drac de îndulcire trupească și de lăcomie, precum și la 
celelalte patimi. Și cine voiește să izgonească de la sine pe acești draci, 
trebuie să dezrădăcineze patimile din inima lui, care vin din cugetele cele 
viclene”. 


de aici, mă voi duce spre lume“%. N 

30. Acestea cugetând el, a stat înaintea lui Îngerul Domnului, 
zicând: „Ce gândești?” Iar el i-a vestit lui cele pe care le întorcea 
în gând. Și a zis Ingerul către dânsul: „Și ce fel de semn voiești să 
faci mai mare decât răbdarea și bărbăţia pe care ţi-a dat-o 
Dumnezeu? Înțelege, dar, Cine este Cel ce te-a împuternicit a 
răbda atâţia ani în locul acesta din singură buruiana aceasta 
hrănindu-te; rabdă, deci, și cere de la Dumnezeu să-ţi dea 
smerenie”. Şi, întărindu-se de înger, a răbdat acolo și în cealaltă 
vreme a vieţii sale1%. 


1% În Pateric (Colecţia anonimă, Cap. V, 11) se adaugă aici „că și acolo 
cel ce vrea să se mântuiască se mântuiește”. 

1% Iarăşi în Pateric (loc. cit.) avem puţin altfel: „Pentru ce primești în 
inima ta acele gânduri și sfaturi vrăjmășești? Adică, pentru că nu faci 
minuni, să ieși în lume? Dar ce minune mai mare decât aceasta dorești, 
că de atâţia ani trăiești aici în această pustie și Dumnezeu te hrănește, te 
întărește, te păzeşte și nimic nu-ţi lipsește, ca și unuia din lavră? Deci, 
pentru ce te supui sfatului vrăjmașului? De acum să nu te mai supui 
gândurilor și sfatului vrăjmășesc și șezi aici, în acest loc, până la sfârșitul 
tău, și te roagă lui Dumnezeu ca să-ţi dea smerenie și răbdare! Iar el, 
fiind întărit de sfatul îngerului, a petrecut acolo toata vremea vieţii sale și 
s-a mântuit”. 


PRICINA A TREIZECI ȘI ŞASEA 


Că mai mare decât toate faptele bune este dragostea și că cel ce 
iubește pe Dumnezeu iubește folosul sau odihna aproapelui său 
întru toate mai mult decât le cinstește pentru sine. 


I. A lui Paladie 


1. Oarecare bărbat egiptean, Serapion cu numele, zis și 
Sidonie*%, pentru că niciodată nu se îmbrăca cu altceva decât cu 
giulgiu, acesta toată fapta bună desăvârșit deprinzând-o, cu 
neagoniseala mai pe toţi îi întrecea, pentru care nici n-a putut să 
se liniștească în chilie; însă, ca să nu se îngrijească și să nu aibă 
ceva al său, el călătorea des și astfel își lua hrana cea de peste zi 
de la cei ce se întâmplau să-l afle; așadar, așa își petrecea el viaţa, 
neavând nimic altceva, fără numai giulgiul pe care îl purta. 

2. Acesta, prin oarecare pustnic cunoscut, s-a vândut pe sine 
pe douăzeci de monede la un măscărici [actor] elin, pe care, și 
luându-le de la pustnic, le păstra lângă sine și era slujind cu 
sârguință măscăriciului, femeii lui și casei, nimic altceva mâncând, 
fără numai pâine și apă, și nu-și liniștea nici mintea și, de multe 
ori, nici gura de la cugetarea și citirea Scripturilor*!. 

3. Deci petrecând la aceștia de acum vreme îndelungată, când 
era vreme vorbea cu dânșii despre Creștinătate și, așa, întâi l-a 
umilit pe măscărici, apoi pe femeie, apoi toată casa lui. Și, 
botezându-se ei, de atunci înainte s-au lepădat de a mai face 
comedii [de a mai juca teatru] și, ajungând la viaţa cea iubitoare 
de Dumnezeu, foarte se îndulcea de dânsul. Și i-a zis lui: „Vino, 
frate, să te facem slobod, de vreme ce tu din cea mai de rușine 
robie ne-ai făcut slobod pe noi”. 

4. Atunci le-a spus lor: „Fiindcă a lucrat Dumnezeu, și voi aţi 
voit, și s-a mântuit prin mine sufletul vostru, acum voi descoperi 
vouă taina: eu sunt pustnic slobod, de neam egiptean, însă, 
milostivindu-mă spre voi, care petreceaţi întru multă înșelăciune, 
mă vândui pe sine vouă, ca voi, slobozindu-vă de mari păcate, să vă 


5% Câteva ceva despre Avva Serapion aflăm și în Lavsaiconul editat la 
Alba Iulia. El este pomenit prin câteva rânduri și în Istoria monahilor din 
Egipt (ed. cit., cap. 18). În Lavsaiconul de la București (cap. 37) avem o 
versiune mai extinsă a vieţii lui. Toate aceste variante diferă semnificativ, 
însă se întregesc reciproc. După Lavsaiconul din urmă, „Sidonie” se 
traduce prin „Pânzarul”, din pricina giulgiului său. 

5% Trad. lit. Nu lăsa nici mintea, nici gura să se odihnească sau să se 
îndeletnicească (prea mult) cu cele lumești, ci le ostenea la cugetarea 
cuvintelor Scripturii și la citirea lor. 


mântuiţi; deci, fiindcă ceea ce am voit aceea a făcut și Dumnezeu, 
mă voi duce, ca așa și altora să ajut. 

5. Acestea zicând, le-a dat lor aurul, iar ei nu voiau să-l ia, iar 
ei îl îndemnau pe dânsul să dea aurul săracilor, „de vreme ce, 
ziceau, se făcuse lor arvună de mântuire”. Iar el a zis lor: „Voi să-l 
daţi, că este al vostru [şi nu al meu]. Că eu nu dăruiesc bani străini 
săracilor”. Iar ei, luând aurul, îl rugau pe dânsul și-i ziceau să 
petreacă împreună cu dânșii, adeverind că: „De acum te vom avea 
ca pe un Părinte și stăpân al sufletelor noastre”. 

6. lar după ce mult rugându-l, a-l pleca n-au putut, îl pofteau 
ca măcar o dată pe an să-i cerceteze. Și, făgăduindu-se lor 
Fericitul, s-a mutat de acolo în Lakedemonia; unde, aflând de 
oarecine din cei mai de frunte ai cetăţii că este maniheu cu eresul 
împreună cu toată casa sa, iar la altele era bărbat îmbunătăţit, 
ţinându-se de evlavie, acestuia iarăși prin altul oarecine se vându 
pe sine; iar după doi ani acela s-a îndepărtat de eres, iar el a 
împreunat toată casa lui cu Biserica, apoi, luându-i și pe aceia, 
înconjura lumea bine-făcând oamenilor, pe cât putea. 


II. Din viaţa Sfântului Ioanichie”? 


1. Marele Ioanichie, pornind din Efes și ducându-se în 
Canturia, s-a întâlnit pe cale cu niște călugăriţe - mamă și fiică. 
Fiica era silită către porniri neastâmpărate, iar mama se sârguia 
ca prin sfătuiri să potolească valurile trupului ei. 

2. Deci, cu acestea întâlnindu-se el, durându-l la suflet pentru 
patima fecioarei, a chemat copila la sine, căreia i-a și poruncit să 
pună mâna pe grumaijii lui; care lucru și făcându-se precum a 
poruncit, se ruga ca fecioara să se izbăvească de răutatea care o 
supăra, iar acea patimă cumplită să cadă peste dânsul. Și așa ea, 
de războiul trupului izbăvindu-se, s-a dat pe sine în ceata 
călugăriţelor, precum era și mai-nainte, iar acel război cumplit s-a 
ridicat acum asupra Sfântului. 

3. Insă el răbda, ostenindu-și trupul cu mari nevoinţe. Deci 
pricepând că gândurile cele necuvioase îl împingeau pe dânsul 
spre fapte ce nu erau bune, aflând prin acele locuri un balaur din 
cele târâtoare [un șarpe uriaș] locuind într-o peșteră, îndată se 
dădu aceluia spre mâncare, cu sila gătindu-l și fără de voie de 
trupul său a se apuca; astfel a ales mai vârtos a muri decât bunul 
neam al sufletului voilor trupului a-l robi. 


502 Sfântul Ioanichie cel Mare e pomenit pe 12 mai. Întâmplarea de faţă 
o avem într-o formă asemănătoare și în Vieţile Sfinţilor. După versiunea 
de acolo, fata ardea să plece în lume și să se mărite, dar diavolul o ispitea 
cu război trupesc ca să părăsească călugăria. 


4. lată, dar, cum cel ce s-a dat pe sine balaurului, pe 
gândurile cele rele, seminţele balaurului [diavol], îndată le-a 
izgonit. Și așa toată voia cea trupească ce îl supăra pe dânsul 
acum se veștejea și murea; îndată s-a omorât și însăși fiara, iar de 
atunci nevoitorului i s-a dat putere asupra tuturor fiarelor celor 
văzute și nevăzute. 


III. Din viaţa Sfântului Eftimie 


1. Vrând dumnezeiescul Eftimie a se muta din aceste 
pământești, a chemat pe ucenicii săi și le-a zis: „Părinţii și fraţii 
mei iubiţi întru Domnul și fiilor, iată, eu merg pe calea cea mai de 
pe urmă a Părinților mei, însă vouă vi se cuvine ca pe dragostea 
cea către mine prin păzirea poruncilor a o arăta, a căror înainte- 
mergătoare este dragostea care leagă, adică aceea a desăvârșirii 
în faptele bune (cf. Col. 3: 14); că ce este sarea pentru pâine, 
aceea este dragostea pentru faptele bune și, fără de dânsa, cu 
neputinţă este a se îndrepta precum se cuvine fapta bună; fiindcă 
și fapta bună prin dragoste și smerita-cugetare temeinică se 
cunoaște. 

2. Că smerita-cugetare, pe cel ce se îndeletnicește cu ea, îl 
suie la înălțimea isprăvilor [îndreptărilor], iar dragostea îl ţine 
neprimejduit și din înălțimea aceea nu-l lasă a cădea; iar că 
dragostea este mai mare decât toate este lucru arătat din însăși 
pilda Stăpânului și Ziditorului: că pentru dragostea cea pentru noi 
de voie S-a smerit pe sine și S-a făcut ca noi; iar nouă Acestuia ni 
se cuvine neîncetat a ne mărturisi și laudă a-l aduce, și, celor ce 
sunt întru necazuri, pe cât ne este puterea a le ajuta. 

3. Dragostea este pecete a sufletului, precum și Domnul 
nostru a poruncit Ucenicilor Săi, zicând: Întru aceasta vă vor 
cunoaște toți că sunteți Ucenicii Mei: de vă veți iubi unii pe alții 
(loan 14: 35). Deci, pentru care pricină zice că vă vor cunoaște pe 
voi? Este limpede că și pentru oameni, dar mai vârtos pentru 


503 În varianta din Vieţile Sfinților se încheie așa: „Apoi, aflând undeva 
un balaur înfricoșător încuibat în crăpăturile pământului, a cugetat să se 
dea pe sine balaurului spre mâncare, voind mai bine a muri decât să se 
învoiască cu gândurile cele necurate și să-și prihănească trupul său cel 
curat. Deci s-a aruncat pe sine înaintea balaurului, ca să fie mâncat de el. 
Însă șarpele nici n-a voit a se atinge de dânsul, ci, atunci când îl întărâta 
pe el Sfântul Ioanichie, îndată a murit. Din acel ceas au pierit de la 
dânsul toate gândurile necurate, s-a stins patima, a încetat pofta și s-a 
întors pacea în trupul lui. Deci i s-a dat lui de la Dumnezeu stăpânire 
peste balaurii cei văzuţi și peste cei nevăzuţi, ca să calce peste dânșii și 
să sfărâme capetele lor”. 


puterile cele de-a dreapta și de-a stânga, adică pentru îngerii și 
dracii din ceasul morții (cf. și Matei 25: 12)504. 

4. Că, dacă vor vedea potrivnicii semnul dragostei călătorind 
împreună cu sufletul, cu frică se vor depărta de la dânsul; iar 
atunci se vor bucura cu el toate Sfintele Puteri. Deci, să ne nevoim, 
iubiților, a o câștiga pe ea după puterea noastră, ca să nu ne apuce 
pe noi vrăjmașii noștri. 

5. Deci de te va chema fratele tău fiind tu la rucodelia ta, 
sârguiește-te a afla ce voiește și fă pe aceea [pentru care te-a 
chemat] lăsând pe altul [lucrul altuia încredinţat ţie]. De va fi 
vreun lucru având plată, împărtășească-se cu tine și fratele tău, și 
nu zavistui lui5%; iar de va fi lucru mic și va zice unul către celălalt 
«du-te frate de lucrează altceva, că eu singur voi face aceasta», să- 
l asculte pe el; că cel ce ascultă acela este mare. 

6. De te vei duce într-un loc ca să locuiești și vei lua chilie sau 
vei zidi, cheltuind cu dânsa, iar după o vreme o vei lăsa și în 
răstimp va petrece într-însa vreun frate, apoi iarăși după puţin vei 
voi să te întorci într-însa, să nu voiești să-l scoţi pe dânsul de 
acolo, ci caută-ți ţie altă chilie, că altminteri greșești lui 
Dumnezeu; iar dacă de bună voia lui va voi să se dea în lături, 
nevinovat ești, iar de ai lăsat oarece lucruri în chilie și el le-a 
cheltuit, să nu le ceri de la dânsul. 

7. lar când vei pleca din chilie, vezi să nu iei trebuinţa ei cu 
tine, ci las-o pe ea unui frate sărac și Dumnezeu va iconomisi 
oriunde vei merge. De vei locui cu vreun frate și gândul tău voiește 
a te lega întru mâncare**, zi gândului tău că «neputincios este cel 
ce este aici, stăpânul meu este»; dacă voiești cumva să te înfrânezi 
mai mult, ia-ţi ţie o chilioară deosebi și nu necâji pe fratele tău cel 
neputincios. 


IV. Din Pateric 


1. Mers-a odinioară oarecine din Bătrâni la Avva loan, cel din 
naștere famen, și, grăind ei unul cu altul, a zis Avva Ioan: „Când 
eram în Schit, lucrurile sufletului erau lucrul nostru, iar rucodelia 


5% Dragostea ne arată priveliște îngerilor și oamenilor, ea ne arată 
adică în adevărata noastră faţă înaintea celor de sus și a celor de jos, 
spre înfricoșare dracilor și spre minunare îngerilor în ceasul morții, 
așijderea și în faţa oamenilor, fie ei buni sau răi. Cu această pecete ne vor 
cunoaște toţi, indiferent de legătura ce o avem cu ei. 

5% Nu-l privi cu ochi rău, îngrijindu-te să iei numai tu plata. 

5% De voiești a stabili oarece dietă fixă după firea ta, nesocotind poate 
neputinţa sau nevoile celuilalt. 


a aveam sub cele ale sufletului*”, iar acum lucrul sufletului s-a 
făcut ca un lucru de jos5%”. 

2. Și l-a întrebat pe dânsul fratele, zicând: „Cum de zici 
aceasta, Părinte?” Răspuns-a Bătrânul: „Toate cele ce se fac după 
porunca lui Dumnezeu sunt lucru al sufletului, iar a lucra pentru 
sine și a aduna, aceasta trebuie a o socoti lucru de jos”. 

3. Zis-a iarăși fratele: „Lămurește-mi pricina aceasta”. 
Răspuns-a Bătrânul: „lată, auzi despre mine că sunt bolnav și ţie ţi 
se cade a mă cerceta, iar tu zici: «Oare să părăsesc rucodelia mea 
și să mă duc? Nu, ci voi împlini lucrul meu, și numai atunci mă voi 
duce». Și poate că îţi vine ţie și altă pricină, și tot așa, și nu vei 
merge deloc. Și iarăși, altul îţi zice ţie: «Dă-mi, frate, o mână de 
ajutor!», și tu zici: «Să las eu rucodelia mea și să merg să lucrez 
împreună cu tine?»; deci, de nu vei merge, calci porunca lui 
Dumnezeu, care este lucrul sufletului, și faci lucrul tău de jos, care 
este lucrul mâinilor tale”. 

4. Zis-a Avva Antonie: „De la aproapele este și viaţa, și 
moartea: că, de vom dobândi pe fratele nostru, pe Dumnezeu 
dobândim și, de vom sminti pe aproapele, lui Hristos greșim”. 

5. Zicea Avva loan Colovul: „Nu este cu putinţă să se zidească 
o casă de sus în jos, ci din temelie în sus”. Zisu-i-au lui: „Ce este 
cuvântul acesta?” Și a răspuns Bătrânul: „Temelia este aproapele, 
[vezi ce faci] ca pe dânsul să-l dobândești. Și datori suntem ca pe 
aceasta să o facem mai întâi, că întru dânsul atârnă toate 
poruncile lui Hristos (cf. Matei 22: 37-40)”. 

6. Un frate a întrebat pe un Bătrân, zicând: „Cum de sunt și 
acum unii ostenindu-se întru viețuiri [petreceri aspre] și nu câștigă 
har ca cei de demult?” Zis-a Bătrânul: „Atunci dragoste era, și 
fiecare trăgea pe aproapele său în sus, iar acum, răcindu-se 
dragostea, fiecare pe aproapele său în jos îl trage; și pentru 
aceasta nu dobândim harul”. 

7. Zicea Avva Agathon: „De mi-ar fi fost mie cu putinţă a afla 
lepros și a-i da lui trupul meu și a-l lua pe-al lui, cu dulceaţă aș fi 
făcut aceasta, că aceasta este dragostea cea desăvârșită”. 

8. Se spunea despre acesta că, venind odată în cetate ca să-și 
vândă vasele, a aflat un om străin în uliţă lepădat bolnav, pe care 
nu avea cine să-l grijească; și Bătrânul a petrecut împreună cu 
dânsul luând chilie cu chirie; și din rucodelie plătea chiria, 
așijderea și pentru celelalte trebuinţe ale bolnavului cheltuia din 
ce câștiga; și au petrecut patru luni până s-a tămăduit bolnavul, iar 


5% nă&pepyov. Sau: „le aveam ca secundare”. Altfel spus, „ascultările 


privitoare la lucrul mâinilor nu ni se făceau împiedicare pentru lucrurile 
sufletului”. 
508 nă&pepyov. 


atunci Bătrânul s-a dus cu pace în chilia sa. 

9. Altădată iarăși s-a dus acesta în cetate să-și vândă vasele și 
a aflat pe oarecare bubos zăcând lângă drum. Și i-a zis lui bubosul: 
„Unde vei vinde vasele tale, acolo să mă pui”. Și a făcut așa. lar 
când a vândut un vas, i-a zis lui bolnavul: „Cu cât l-ai vândut?” Și i- 
a zis lui Bătrânul: „Cu atât”. Și i-a zis lui acela: „Cumpără 
plăcintă”. Și i-a cumpărat. Și iarăși, de câte ori vindea câte un vas, 
îl întreba pe dânsul „cu cât?”, și răspundea „cu atât”, și iarăși 
zicea bolnavul „cumpără-mi aceea”, și îi cumpăra. 

10. Deci, după ce a vândut toate vasele și a făcut asemenea, a 
voit să se ducă. Şi i-a zis lui bubosul: „Te duci?” Zis-a Bătrânul: 
„Da”. Şi i-a zis acela: „Fă dragoste iarăși și mă du de unde m-ai 
găsit”. Și, ridicându-l, l-a dus în locul unde era mai-nainte. Atunci a 
zis către Bătrânul: „Blagoslovit ești, Agathoane, de Domnul în cer 
și pe pământ”. Și, ridicându-și Bătrânul ochii săi, n-a văzut pe 
nimeni, că era Îngerul Domnul ce venise să-l ispitească pe el. 

11. Se povestea despre dânsul că, oriunde se afla, se sârguia 
a sluji tuturor: de trecea cu luntrea, el era cel dintâi care apuca 
lopata [vâsla], iar când veneau fraţii la dânsul, îndată după 
rugăciune mâna lui punea masa, că era plin de dragostea lui 
Dumnezeu. 

12. Era un oarecare Bătrân la Chilii pe nume Apollo; și, de 
venea cineva poftindu-l pe el la vreun lucru oarecare, cu bucurie 
mergea zicând: „Cu Hristos am să lucrez astăzi pentru sufletul 
meu”. 
13. Zis-a Avva Theodor al Enatului: „Când eram tânăr 
petreceam în pustie; și m-am dus odată în pitărie ca să fac două 
frământături, și am aflat acolo pe un frate vrând să facă pâini, și 
nu avea cine să-i dea mână de ajutor; iar eu am lăsat pe ale mele și 
i-am dat lui o mână de ajutor. 

14. Iar după ce am isprăvit, a venit alt frate, și l-am ajutat și 
pe acela și a făcut pâinișoarele, și iarăși al treilea a venit, și am 
făcut asemenea, și după dânsul altul și iarăși altul, până la masă; și 
am făcut cu totul șase frământături. lar mai pe urmă, contenind cei 
ce veneau, am făcut și cele două frământături ale mele, și așa m- 
am dus”. 

15. Zis-a Avva Antonie: „Niciodinioară n-am cinstit folosul 
meu mai mult decât al fratelui”. 

16. Zis-a Avva Petru despre Avva Macarie: „Mergând el odată 
la un pustnic și aflându-l pe dânsul bolnav, îl întreba ce ar vrea să 
mănânce, în chilia lui nefiind nimic, iar acela zicând că pogace5%, 
pentru aceasta Bătrânul n-a pregetat să se ducă chiar în 


509 J]ă&oreriov, un fel de terci sau turtă de orz sau de mălai. 


Alexandria. Și, după ce a cumpărat, a adus bolnavului, fără a 
cunoaște cineva ce s-a făcut”. 

17. Povestit-a Avva Iosif despre Avva Agathon, zicând: „Avea 
un cuţitaș*!* cu care lucra; și a venit un frate la dânsul care a 
lăudat cuţitașul. lar Bătrânul nu l-a lăsat pe fratele să zică 
[continue] până ce nui l-a dat”. 

18. Se spunea despre Avva Pimen că ședea în Schit cu doi 
fraţi ai lui, iar cel mai mic îi necăjea pe ei. Și a zis Avva Pimen 
celuilalt frate: „Acest [frate mai] mic ne slăbănogește pe noi. 
Scoală-te, să ieșim de aici!” Și, sculându-se, l-au lăsat pe dânsul. 
Și, văzând acela că au plecat, a ieșit; iar după ce i-a văzut pe dânșii 
duși departe, a început a alerga după ei și a striga. 

19. Și, văzându-l pe dânsul Avva Pimen, a zis fratelui său: „Să 
așteptăm pe fratele, că se ostenește”. Iar după ce a venit acela la 
dânșii, a făcut metanie zicând: „Unde vă duceţi și mă lăsaţi 
singur?” Zisu-i-a: „Pentru că ne necăjești, pentru aceea ne 
depărtăm”. Iar el a zis: „Da, da: unde voiţi, să mergem împreună!” 

20. Și, văzând Bătrânul nerăutatea fratelui, a zis către celălalt 
frate: „Să ne întoarcem, frate, că nu voind el face acestea, ci 
diavolul este cel ce face lui acestea”. Și, întorcându-se, au venit în 
locul lor. 

21. Venit-au odată saracinii și au dezbrăcat pe Avva Sisoe și 
pe fratele său și, lăsându-i, s-au dus. Iar după ce s-au dus saracinii, 
ei au ieșit în pustie ca să afle ceva de mâncare, și, aflând Bătrânul 
balegi de cămile, fărâmându-le, a aflat într-însele grăunţe de orz. 
Și, alegându-le, unul îl mânca, iar altul îl punea în mâna sa. 

22. Și, venind fratele și aflându-l pe el mâncând, a zis: 
„Aceasta este oare dragostea, că ai aflat mâncare și mănânci 
singur, și pe mine nu m-ai chemat?” Răspuns-a Bătrânul: „Nu ţi-am 
făcut strâmbătate, frate, iată, partea ta o păstrez în palma mea”. 

23. Se spunea despre Avva Pafnutie că nu degrabă bea vin: 
călătorind el odată, s-a pomenit într-o ceată de tâlhari, care atunci 
beau vin, și-l cunoștea pe dânsul vătaful tâlharilor. Și, văzându-l 
tare ostenit, a luat un pahar cu vin și a luat în mână sabia și a zis 
Bătrânului: „De nu vei bea, te voi omori!” 

24. Și, cunoscând Bătrânul că voiește să facă porunca lui 
Dumnezeu, vrând să-l câștige pe dânsul, a luat și a băut. Iar 
vătaful de tâlhari s-a pocăit lui, zicând: „lartă-mă, Părinte, că te- 
am necăjit!” Și a zis Bătrânul: „Cred lui Dumnezeu că, pentru 
paharul acesta, va face cu tine mila Sa, și în veacul acesta, și în cel 
ce va să fie”. Și a zis vătaful de tâlhari: „Cred lui Dumnezeu că de 


510 omitov, un fel de briceag sau scalpel, folosit de cizmari sau de alţi 


meșteșugari. 


acum nu voi mai face rău cuiva”. Și a dobândit [Bătrânul] toată 
ceata de tâlhari, lăsându-și voia sa pentru Domnul. 

25. Povestit-a oarecine că un magistrat din divan:!!, tânăr și 
frumos la chip, avea un prieten din cei luminaţi, ce avea o femeie 
tânără; acesta îl chema adeseori pe magistrat în casa sa și mânca 
cu el alături de femeia sa, care magistrat venea cu toată 
dragostea. Dar femeia începu a nutri gânduri către magistrat, fără 
știința acestuia. Și, stăpânită fiind de gânduri, s-a îmbolnăvit și 
zăcea. 

26. Pentru aceasta, bărbatul ei a chemat doctori, de la care a 
aflat că femeia nu are nicio boală trupească, ci mai degrabă 
sufletească. Deci, rugând-o pe dânsa bărbatul ei și în tot chipul 
silindu-se a se înștiinţa de pricina bolii, a plecat-o astfel ca să-i 
spună lui adevărul, zicând: „Știu, domnul meu, că ori din dragoste, 
ori din simplu obicei purtându-te, aduci aici feţe tinere, iar eu, ca o 
femeie ce sunt, am pătimit către magistrat”. 

27. Și, auzind bărbatul ei, a tăcut. lar după câteva zile, dacă a 
venit magistratul după obicei, bărbatul acesteia i-a spus lucrul cu 
de-amănuntul. Auzind el acestea, nu numai că n-a luat gânduri 
spre dânsa, ci și foarte s-a întristat, nelăsând dragostea pe care le- 
o purta. Și a zis către bărbatul femeii: „Întru nimic nu te întrista, 
domnul meu, că Dumnezeu îi va ajuta”. 

28. Și, ducându-se, și-a ras capul său și fața până la 
sprâncene, și așa a ridicat toată frumuseţea aceea; și, înfășurându- 
se cu un șal5!?, s-a suit la femeie și a aflat-o pe dânsa zăcând și pe 
bărbatul ei șezând aproape de dânsa. Și, descoperindu-se, i-a 
arătat ei capul și faţa și a zis: „Așa mi-a făcut mie Domnul”. 

29. lar aceea, după ce l-a văzut pe dânsul dintr-o frumuseţe 
ca aceea întru atâta nefrumuseţe, s-a mirat. Și, ajutând Dumnezeu, 
după înainte-voirea magistratului, s-a ridicat de la dânsa războiul 
și îndată s-a sculat nemaisupărându-se de gândurile acelea. Iar 
magistratul, luându-și ziua bună, s-a dus și de atunci n-a mai venit 
la dânșii. 

30. Un bătrân s-a îmbolnăvit în Schit și a poftit să mănânce 
pâine proaspătă. Și, auzind oarecine din fraţii cei nevoitori, a luat 
cojocul său și a pus într-însul pâini uscate și s-a dus în Egipt. Iar 
după ce a schimbat pâinile, a adus bătrânului. 

31. Și, văzându-le pe dânsele calde, s-a minunat, iar bătrânul 
nu voia să guste, zicând: „Este sângele fratelui meu”. Și l-au rugat 
pe el bătrânii, zicând: „Pentru Domnul, mănâncă, ca să nu fie 
deșartă jertfa fratelui!” Și, rugat fiind, a mâncat. 


511 Apoftegma de aici nu se regăsește și în Patericul ed. Alba Iulia. 
512 pakiăhov = turban, prosop. 


32. Un pustnic, aflând pe un îndrăcit ce nu putea să 
postească, a rugat pe Dumnezeu să mute pe dracul într-însul, iar 
acela să se izbăvească. Şi l-a ascultat Dumnezeu, iar dracul, 
depărtându-se de omul acela, a intrat în pustnic. lar pustnicul, 
fiind înghesuit de dracul, se îndeletnicea întru nevoinţă, petrecând 
în post și în rugăciuni. După puţine zile însă, pentru dragostea lui, 
a izgonit Dumnezeu pe dracul și de la dânsul. 

33. Era un monah oarecare ce avea sub dânsul alt monah; iar 
acela vieţuia într-o chilie la zece mile depărtare de dânsul. Și i-a 
zis lui gândul: „Cheamă pe fratele, ca să vină și să ia pâine”. Și 
iarăși a socotit întru sine: „Oare pentru pâine să ostenesc pe 
fratele și să meargă zece mile? Mai bine mă duc eu să-i duc pâine”. 
Și, după ce a luat pâinile, s-a dus către dânsul. 

34. Și, pe când mergea, și-a lovit piciorul de o piatră; și, 
rănindu-și un deget, curgea mult sânge, iar el, din pricina durerii, 
a început să plângă, și îndată i-a stat îngerul înainte, zicând: „De 
ce plângi?” Iar el, arătându-i rana, i-a zis: „Pentru aceasta plâng”. 
Zis-a îngerul: „Nu plânge pentru aceasta, că și pașii pe care-i faci 
se numără pentru Domnul, și spre multă plată înaintea lui 
Dumnezeu se vor arăta ţie”. Atunci, mulțumind nevoitorul lui 
Dumnezeu, călătorea bucurându-se; și, venind la fratele acela i-a 
adus lui pâinea și i-a povestit lui iubirea de oameni a lui 
Dumnezeu, iar apoi s-a întors. 

35. Și a doua zi, după ce iarăși a luat pâine, s-a dus către alt 
monah; și s-a întâmplat atunci ca și acela să vină către dânsul, și s- 
au întâlnit unul cu altul pe drum. Și a zis cel ce se ducea către cel 
ce venea: „Comoară aveam (cf. Matei 13: 44; 19: 21), şi tu ai 
căutat să o furi”. Iar el a zis lui: „Oare ușa cea strâmtă (cf. Matei 7: 
14) te încape numai pe tine? Lasă-ne și pe noi să intrăm împreună 
cu tine”. Şi abia grăind ei puţin, că îngerul Domnul s-a arătat lor și 
le-a zis: „«Sfădirea» aceasta a voastră ca o mireasmă de bun miros 
s-a suit la Dumnezeu!” 


PRICINA A TREIZECI ȘI ȘAPTEA 
Că se cade ca pentru aproapele a pune și sufletul. 
I. A lui Palladie 


1. Într-o carte a lui Ippolit, cunoscătorul Apostolilor, am aflat 
o povestire ca aceasta: „Era în Corinth o fecioară de bun-neanm și 
frumoasă deprinzându-se întru viaţă îmbunătăţită. Dar, stând 
prigoana asupră, oarecare negustori de femei au pârât-o pe 
aceasta la judecătorul din acea vreme, care era elin (păgân), cum 
că hulește pe împărați și pe idoli, pe lângă acestea lăudându-i și 
frumuseţea ei. După ce au adus-o pe ea înaintea acelui judecător 
păgân fără de Dumnezeu și îndrăcit spre femei, cu multă dulceaţă 
i-a ascultat pe dânșii. 

2. Deci, după ce ea a fost adusă la acest ucigaș, văzând 
frumuseţea ei, „dragostea” lui s-a aprins cu mult mai mult. Și, 
pornind el toată măiestria spre a o pleca, n-a putut nimic asupra 
ei, și, punând pentru aceasta pe viteaza la multe chinuri și 
neputând nici așa a o abate de la mărturisirea lui Hristos, 
tulburându-se el, a rânduit-o pe ea la casa de curvăsărie, 
poruncind celui ce era mai mare peste dânsele să-i aducă pentru 
dânsa treizeci de monede în fiecare zi. 

3. Așadar, cel ce strângea plata faptei celei spurcate a dat-o 
pe dânsa în prăvălia spurcăciunilor tuturor celor ce o voiau. Iar ea, 
pe neastâmpăraţii ce veneau la dânsa, îi ruga zicând: „Rană am în 
locul cel ascuns, care pute grozav, și mă tem ca nu cumva cu 
îngreţoșarea rănii să ajungeţi a mă ocări. Lăsaţi-mă deci câteva 
zile și apoi veţi avea stăpânie să mă aveţi în dar”. 

4. Cu aceste cuvinte plecându-i pe dânșii, îndată îi întorcea 
înapoi și ruga pe Dumnezeu cu prea-întinse rugăciuni și fierbinţi 
lacrimi să o izbăvească de ispită. lar Dumnezeu, Cel ce intră! în 
inimă, văzând că cu tot sufletul se îngrijește de curăţie, a trezit 
inima unui magistrat tânăr și frumos și la omul cel dinăuntru, și la 
omul cel din afară, și a pus într-însul o dumnezeiască râvnă, așa 
încât să dispreţuiască [treacă cu vederea] până și moartea. 

5. Deci, ducându-se tânărul în chip de neastâmpărat, a intrat 
seara târziu la cel ce le hrănea pe acelea și i-a dat lui cinci 
monede, zicându-i: „Lasă-mă în această noapte ca să am pe 
această fată”. Și, intrând cu dânsa într-un loc ascuns, i-a zis: 
„Scoală, mântuiește-te pe sine!” Și, dezbrăcând-o pe dânsa de 
hainele sale și îmbrăcând-o cu ale lui, i-a zis: „Acoperă-te cu 


515 epBarevuwv, trad. lit., dar și: Cel ce stăpânește inima, Cel ce 
adeseori o cercetează. 


marginea hlamidei și ieși”. Iar ea, peste tot pecetluindu-se pe sine 
cu semnul cinstitei Cruci, a făcut așa și a ieșit din locul acela fără a 
se strica în vreun fel și s-a mântuit. 

6. lar a doua zi, după ce s-a cunoscut fapta, magistratul a fost 
adus la neîmblânzitul judecător; iar el, fiind dat fiarelor, a luat 
cununa muceniciei, ca cel ce s-a nevoit atât pentru sufletul său, cât 
și pentru cel al fericitei și pururea-pomenitei fecioare®**. 

7. În anii turbaţilor vandali", multe locuri din Italia se 
făcuseră pustii, iar părțile Campaniei se făcură cu totul nelocuite: 
căci mulţi, fiind robiţi de aceștia, au fost duși în Africa, iar Paulin, 
Episcopul Nolelor*!6%, pe toate câte le avea spre trebuinţa 
episcopiei le-a împărțit robilor și celor lipsiți. 

8. Insă, atunci când lui nu-i mai rămăsese nimic, a venit la 
dânsul o femeie văduvă zicând că pe fiul ei l-a dus în robie ginerele 
împăratului vandalilor, pentru aceasta cerând de la omul lui 
Dumnezeu prețul lui, poate așa o va învrednici Dumnezeu a lua de 
la dânsul, ca pe fiul ei să-l poată slobozi. 

9. Iar cinstitul episcop cu toată sârguinţa și osârdia căuta 
împrejur de ar afla ceva ca să-i dea ei. Iar după ce n-a aflat nimic, 
a răspuns către dânsa, zicând: „Femeie, ce trebuie să-i dau nu am, 
însă mă dau pe mine rob sub stăpânire, ca pe fiul tău să-l 
dobândești, iar pe mine spre robie în locul lui să mă dai”. Așadar, 
aceea din gura unui bărbat ca acesta auzind-o, [sârguinţa lui o] 
socotea a fi mai vârtos batjocură decât milostivire, iar el, 
înțelegător fiind și ascuţit la minte, femeii ce se îndoia îi zicea să 
creadă că cele zise sunt adevărate și, pentru izbăvirea fiului ei, să 


514 Pentru viaţa acestei fecioare, să se cerceteze cele două versiuni în 
românește ale Lavsaiconului, între ele existând oarecare deosebiri. Dintre 
acestea, de notat este finalul povestirilor: „Iar preafericitul a primit cu 
bucurie năpustirea fiarelor, care l-au sfâșiat și l-au mâncat cu totul, 
rugându-se ca și Întâiul Mucenic Ștefan, cu care împreună împărătește 
încununat cu două cununi, cu a luptei și cu aceea prin care a mântuit pe 
fecioară” (ed. Alba Iulia, 1994, p. 130). „Slujitorul [magistratul] s-a 
predat și a fost aruncat fiarelor, ca și întru aceasta să fie rușinat demonul 
că tânărul s-a făcut mucenic îndoit: atât pentru sine, cât și pentru fericita 
aceea” (București, 1993, p. 118). Sfântul Ippolit, de care se pomenește la 
început, a fost scriitor creștin din Roma (c. 170-c. 235); el a scris lucrări 
precum Respingere a tuturor ereziilor și Tradiţia Apostolică, de unde se 
și spune aici că era „cunoscător al Apostolilor”. 

515 Popor de neam germanic ce a avut un regat în Africa de Nord între 
anii 429 și 534 și care a pustiit și prădat Roma în 455. Fragmentul de mai 
jos, până la punctul 19, este cules din Dialogurile Sfântului Grigorie 
Dialogul, Cartea a III-a, cap. 1. 

516 Sfântul Paulin, episcop al Nolei (353/5-431), important scriitor 
bisericesc, autor de imnuri liturgice și poezii creștine. 


nu se teamă a-l da pe el spre robie. 

10. Deci s-au dus amândoi în Africa și, ieșind ginerele 
împăratului, văduva s-a apropiat de dânsul, rugându-l ca să 
dobândească pe fiul ei, iar barbarul acela, cu mândria 
îngreţoșându-se, nu numai că n-a vrut să facă aceasta, ci și de la a 
asculta [cererea ei] se lepăda. 

11. Iar femeia a adăugat zicând: „Iar în locul fiului meu îl dau 
pe omul acesta, numai fă milă cu mine, și pe unul-născut fiul meu 
mi-l dă”. Atunci, acela, cu faţa lină uitându-se la dânsul, l-a 
întrebat: „Ce meșteșug știe?” Iar omul lui Dumnezeu a răspuns 
zicând: „La vreun meșteșug sau la negoţ nu mă pricep, dar știu să 
mă îngrijesc de grădină”. 

12. Iar el, auzind acestea, cu multă bucurie l-a primit. Drept 
aceea, pe dânsul l-a luat rob, iar femeii i-a dat pe fiul ei, pe care și 
luându-l au părăsit Africa, iar Paulin a primit grija de lucrul 
grădinii. 

13. Domnul lui intra adeseori în grădină, unde pe omul lui cel 
nou îl întreba asupra osebitor lucruri; cu vremea, cunoscându-l pe 
el că este înţelept, pe toţi prietenii lui cei din casă părăsindu-i, cu 
dânsul de-a pururea vorbea și întru graiurile acestuia se desfăta; 
iar Paulin în fiecare zi aducea spre gătirea mesei stăpânului salate 
și alte verdeţuri bine-mirositoare, iar după ce-și lua pâine, se 
întorcea la grija grădinii. 

14. Deci, după ce în multă vreme a făcut aceasta, într-o zi, pe 
când domnul lui vorbea cu dânsul, Paulin i-a spus acestuia în taină: 
„Socotește ce vei face, că într-aceste zile împăratul va muri 
negreșit, iar tu va trebui să te îngrijești de împărăţia vandalilor”. 

15. Iar el, auzind acestea, ca cel mai mult decât toţi era iubit 
de împărat, n-a trecut nicidecum sub tăcere ceea ce auzise de la 
grădinarul său, ci a vestit și împăratului său. lar acesta, auzind, 
căuta să vadă pe bărbat. Şi i-a zis lui ginerele lui: „El e cel ce mi- 
aduce în fiecare zi zarzavaturi din grădină; pe acesta îl voi face să 
le aducă la masa ta, ca să cunoști cine este cel ce mi-a adus 
acestea”. 

16. Deci, gătindu-se împăratul să prânzească, salate și osebite 
verdețuri binemirositoare ținând în mână, acela a intrat la locul cu 
pricina. lar împăratul, așa fără de veste pe dânsul văzându-l, s-a 
cutremurat și a chemat pe stăpânul lui, iar taina pe care mai- 
nainte o ascundea, acum o făcu arătată, și zicea: „Ceea ce ai auzit 
adevărat este: că în noaptea trecută am văzut în vedenie niște 
boieri șezând înaintea mea în divan, între care, împreună cu ei, era 
și acesta, iar prin judecata lor, biciul pe care-l aveam pentru 
judecata altora acum se luase de la mine. Deci întreabă-l pe dânsul 
cine este, că eu pe acest bărbat ce are numai o slujbă ca aceasta 


nu-l socotesc a fi om prost”. 

17. Atunci, ginerele împăratului, luând deosebi pe Paulin, îl 
întreba cine este. Către care omul lui Dumnezeu a răspuns zicând: 
„Sunt un rob pe care l-ai primit în locul văduvei”. Iar acela, cu 
durere și cu jurământ, îl întreba zicându-i să-i spună nu cine este 
acum, ci ce era în ţara lui. Deci, strâmtorat fiind omul lui 
Dumnezeu și de jurăminte sfiindu-se și a le călca pe ele neputând, 
s-a mărturisit pe sine că este episcop. 

18. lar acela, auzind aceasta, foarte s-a temut și cu toată 
smerita-cugetare s-a purtat către dânsul zicând: „Cere de la mine 
orice voiești, ca în pământul tău cu prea mari daruri să te întorci”. 
Către care omul lui Dumnezeu a răspuns: „De voiești să-mi faci 
bine, una este cea pe care o cer: să slobozi pe toţi robii din cetatea 
mea [care au fost aduși aici]”. 

19. Care cerere a și fost împlinită, și îndată în toată Africa toţi 
robii aceia au fost căutaţi, și câţi au fost găsiți au fost suiți în 
corăbii împreună cu Paulin, iar spre adeverirea [multumirea] 
preacucernicului Paulin, acelea au fost pline cu grâu. lar după 
puţin s-a săvârșit și împăratul vandalilor, iar cu slobozirea lui 
Dumnezeu, biciul pe care-l folosise spre osândirea sa și spre 
pedepsirea credincioșilor, acum l-a lepădat, precum Paulin a spus 
mai-naintes!”. 

20. Într-o zi, un diacon a fost prins de longobarziS!, care îl 
ţineau legat la dânșii, căci cei ce l-au prins voiau să-l omoare. Și, 
iată, ziua spre seară plecându-se, Sanctul, omul lui Dumnezeu, 
care locuia între longobarzi, se ruga de aceia ca să dăruiască viaţă 
diaconului, însă ei nu se plecau. 

21. Deci, văzând preacucernicul bărbat că moartea diaconului 
e ferm hotărâtă, îi ruga pe dânșii ca măcar spre păzire să i-l dea. 
Și, răspunzând, ei au zis: „Spre păzire ţi-l dăm, însă cu o hotărâre 
ca aceasta: ca, de va fugi el, tu să mori”. Și, cu osârdie primind 
aceasta cinstitul bărbat, pe diaconul cel mai-nainte zis l-a luat în 
grija sa. 

22. lar la miezul nopţii, când toţi longobarzii erau ţinuţi cu 
somn greu, deșteptând el pe diacon, a zis către el: „Scoală-te și 


57 Iar „dialogul” continuă: „Iar robul lui Dumnezeu Paulin grăise 
adevărul. Mai mult decât atât, dându-se pe sine în robie, a condus 
mulţime mare înapoi în slobozenie, urmându-L pe Hristos, Care a luat 
chip de rob pentru a ne izbăvi de robia păcatului (cf. Filip. 2: 7; Rom. 6: 
15-23). Urmând pilda lui Hristos, Paulin a ales de voie pentru o vreme 
chipul robului, ca apoi să se bucure cu mulţi de slobozenie (op. cit. cap. 1, 
1)”. 

518 Din aceleași Dialoguri, Cartea a III-a, cap. 37, e luat și acest 
fragment. 


fugi degrabă, că te-a izbăvit Atotputernicul Dumnezeu”. lar 
diaconul, aducându-și aminte de făgăduinţele lui, i-a răspuns 
zicând: „Să fug, părinte, nu pot, că de voi fugi, te vor ucide fără 
nicio zăbavă”. Iar el îl silea să fugă zicând: „Scoală-te și te du, 
Atotputernicul Dumnezeu te va izbăvi, că eu sunt în mâna Lui (cf. 
Sirah 33: 14-15), și atât pot să-mi facă mie, pe cât El va slobozi”. Şi 
a fugit diaconul, iar el a rămas acolo de ca și cum ar fi fost înșelat. 

23. lar dimineaţă făcându-se, au venit la dânsul longobarzii 
căutând pe diacon, iar preacucernicul Sanctul a zis către dânșii: 
„Diaconul a fugit”. Iar ei au zis către dânsul: „Ştii bine că, precum 
te-ai făgăduit, așa vei avea”. lar robul lui Dumnezeu, luând 
îndrăzneală, a zis: „Știu”. Și ei au zis către dânsul: „Tu ești om bun 
și nu voim ca, prin felurite munci chinuindu-te, să te omorâm. Deci 
alege-ţi moartea pe care o voiești”. Către care omul lui Dumnezeu 
a răspuns zicând: „În mâna lui Dumnezeu sunt și, cu orice moarte 
va slobozi El ca să mor, cu aceea să mă omorâţi”. Atunci toţi 
barbarii au hotărât să-i taie capul. 

24. Deci, cunoscând longobarzii locului aceluia că Sanctul, cel 
ce era între dânșii la mare cinste pentru sfinţenia lui, era să se 
omoare, din obișnuita lor cruzime de moartea lui bucurându-se, s- 
au adunat cu toţii stând încordaţi și moartea lui așteptând. Așa, 
după ce a fost pus el în mijloc, din toţi acei longobarzi a fost ales 
unul singur - care adică cu vârtutea trupului era mai deosebit 
decât ceilalți, pentru care nimeni nu era a se îndoi - pentru a-i tăia 
capul cu o singură lovitură. 

25. lar el [Sanctul] a cerut să i se dea puţin răgaz ca să se 
roage; și, luând, s-a așezat pe pământ ca să se roage. Dar, 
zăbovind el la rugăciune, apropiindu-se cel ales spre uciderea lui, 
l-a îmboldit cu piciorul, zicând: „Scoală și îngenunchind întinde-ţi 
grumazul!” lar el, precum i s-a poruncit, așa a făcut. Iar acel 
mâncător de cruzime [gâde], luând sabia goală, și-a ridicat braţul 
întru putere spre înălțime ca să-l lovească, însă braţul lui a rămas 
ţeapăn întins spre înălțime. 

26. Atunci, toţi longobarzii care se adunaseră au început a 
lăuda pe Dumnezeu, foarte minunându-se de ceea ce se făcuse. Și, 
apropiindu-se de Sfântul, îl rugau să se scoale și să tămăduiască 
braţul ucigașului. lar el, după ce s-a sculat, a zis: „Nicidecum nu 
mă voi ruga pentru dânsul, de nu-mi va da mie mai-nainte 
jurământ că nu va omori cu mâna sa om Creștin”. Iar ucigașul 
acela, silit fiind de chinul la care era supus, s-a jurat că de atunci 
înainte nu va ucide niciun om Creștin. Atunci Sfântul i-a poruncit 
să-și pogoare mâna sa, iar el îndată a pogorât-o și sabia sa a 
întors-o în teacă. 

27. Iar toţi longobarzii care erau de față, cunoscând sfințenia 


bărbatului, boi și oi și altele ca acestea din cele luate de la alţii au 
început a pune înaintea lui, dar omul lui Dumnezeu nu a primit 
acestea, ci alte daruri a cerut, zicând: „De voiţi să dăruiţi ceva, pe 
toţi robii pe care îi aveţi dăruiţi-mii, ca așa să am de unde mă ruga 
pentru voi Atotţiitorului Dumnezeu. lar ei s-au făgăduit; și pe toți 
robii cei de la dânșii i-au slobozit; căci așa iconomisise Pronia cea 
de sus: că dacă singur de sine pentru unul se dăduse a muri, să 
poată astfel pe mulţi de moarte să-i izbăvească”'?. 

28. Încă tânăr fiind Sfântul Savva”, petrecea în mănăstirea 
ce se cheamă Flaviana; într-o zi de iarnă, pitarul de acolo și-a udat 
hainele, pe care, pentru că era iarnă și nu avea unde să le usuce, 
le-a pus în cuptorul de acolo, iar trecând noaptea, pitarul le-a dat 
uitării. Ivindu-se o trebuință de năprasnă, însuși Savva împreună 
cu alți călugări și cu pitarul au început să frământe aluatul, iar 
cuptorul a trebuit să fie aprins, hainele, precum am zis, din pricina 
uitării rămânând înăuntru. 

29. Și văpaia iată, ridicându-se, cuptorul întru pomenire 
venindu-i, când nu mai era cu putinţă a isprăvi ceva, înfricoșat 
văpaia îngrozind, de mâhnire la inimă se bătea și de întristare era 
ținut. 

30. Însă Savva, nesuferind a-l vedea pe fratele așa mâhnit - 
deși nici el nu se ardea mai puţin la cele dinăuntru -, nu băgă de 
seamă nici de trup, nu băgă de seamă nici de foc, ci, cu semnul 
crucii îngrădindu-se, precum se afla, îndată înăuntrul cuptorului a 
intrat și, văpaia călcând-o, precum pe îndulcire mai-nainte, hainele 
din foc le-a scăpat, iar el a ieșit nevătămat, nu atât pentru 
blagocestie, precum de demult cei trei tineri, cât pentru iubirea 
frăţiei s-a rușinat văpaia de dânsul*?!. 


519 Sau, după versiunea din Dialoguri: „Și astfel, prin Pronia cea de sus, 
prin mergerea la moarte a unuia pentru altul, mulţi au fost izbăviţi de 
moarte”. 

520 Din viaţa Sfântului Savva. 

521 Sfântul Savva intrase în mănăstirea Flaviana în 507, la numai opt 
ani. Aceasta avea un număr de 60-70 de monahi. Încă din fragedă vârstă 
el trăia ca un vieţuitor îmbunătăţit: posturi, lipsire de somn, învățase 
Psaltirea pe de rost (pentru care a fost făcut citet) și altele. Minunea 
aceasta a ieșirii în chip nevătămat din foc, prima, pare-se, dintr-un șir 
nenumărat, este plasată de hagiografi cândva după vârsta de opt ani (cf. 
Joseph Patrich, op. cit. p. 38.). Vieţile Sfinţilor (5 decembrie) continuă: 
„O, minune! Precum altădată tinerii, prin credinţă, nu s-au ars în cuptorul 
Babilonului, așa și copilul Savva, prin dragostea cea către frate, a ieșit 
din cuptor nevătămat, aducând în mâinile sale hainele fratelui 
nevătămate, asemenea și ale sale rămânând nearse”. 


PRICINA A TREIZECI ȘI OPIA 


Că cel ce întru Domnul are dragoste și smerenie se sârguiește nu 
numai a nu întrista pe aproapele, ci și a-l ajuta în tot felul, și pe 
toate cele ale lui a le face ca pe ale sale. 


I. Din Pateric 


1. Zis-a Avva Agathon: „Niciodinioară n-am dat pomană, ci 
dragostea mea era a da și a lua, socotind că aceasta îmi este 
dobândă a fratelui meu și lucru al rodirii”522. 

2. Doi fraţi erau la chilii, și unul dintr-înșii era bătrân, și-l 
ruga pe cel mai tânăr zicând: „Să petrecem împreună, frate”. Iar el 
i-a zis lui: „Eu păcătos sunt și nu pot petrece împreună cu tine, 
Avva”. Şi el îl ruga zicând: „Ba vom putea”. Că bătrânul era curat 
și nu voia să audă că fratele are gânduri de curvie. Și i-a zis lui 
fratele: „Lasă-mă o săptămână și iarăși vom vorbi”. 

3. Deci, după o săptămână, vrând cel mai tânăr să-l ispitească 
pe dânsul, i-a zis: „Intru mare ispită am căzut în săptămâna 
aceasta, Părinte: că, ducându-mă în sat pentru o trebuință, am 
căzut cu o femeie. Oare mai este pocăință?” Răspuns-a fratele: 
„Da”. Zis-a bătrânul: „Eu voi purta jumătate de păcat și tu 
jumătate”. Atunci i-a zis fratele: „Acum putem să fim împreună”. Și 
au petrecut unul cu altul până la sfârșit. 

4. Mers-au odinioară trei fraţi la seceră și și-au luat șaizeci de 
brazde*%, iar unul dintr-înșii s-a îmbolnăvit încă din prima zi la 
chilia sa. Și a zis unul din cei doi celuilalt: „lată, frate, vezi că s-a 
bolnăvit fratele nostru, deci silește-ţi puţin gândul tău, și eu puţin, 
și cred că prin rugăciunile lui vom secera locul lui”. 

5. Deci, isprăvindu-se lucru, când voiau să se ducă să ia plata, 
chema și pe fratele zicând: „Vino de-ţi ia plata, frate”. Iar el a zis: 
„Ce plată să-mi iau, nesecerând nimic?” Iar ei au zis: „Prin 
rugăciunile tale se făcu secerișul; vino dar și-ţi ia plata!” Iar el tot 
nu se pleca. 

6. Și multă sfădire făcându-se între dânșii, s-au dus către un 
Bătrân mare ca să se judece. Și i-a zis lui fratele: „Părinte, ne-am 
dus câte trei la seceriș și în aceeași zi m-am îmbolnăvit și m-am 


522 în Pateric (Avva Agathon, 17) avem așa: „Același Avva Agathon a 
zis: «Niciodată n-am dat dragoste, adică milostenie; ci milostenia mea era 
a da și a lua, socotind că folosul fratelui meu este lucru al rodirii»”. 
Dragoste, pomană, milostenie sunt de fapt variante de traducere ale lui 
avăânn. Din noi se accentuează milostenia duhovnicească ca Împreună- 
pătimire, precum au întărit mai-nainte și alţi Părinţi. 

523 În Pateric (Colecţia anonimă, XII, 18): „măsuri de arătură”. 


întors în chilia mea, iar fraţii mă silesc să iau plata pentru 
secerișul pe care l-au secerat ei, eu niciun ceas secerând”. Zis-au 
și aceia: „Noi trei am luat șaizeci de brazde și, chiar trei de am fi 
fost, nu le-am fi putut săvârși, dar, pentru rugăciunile lui, amândoi 
degrabă am isprăvit secerișul, și noi îi zicem să-și ia plata sa și el 
nu voiește”. 

7. Și, auzind Bătrânul, s-a minunat; și a zis către fratele ce 
era cu dânsul: „Lovește în toacă ca să se adune toți fraţii”. Și, 
venind toţi, le-a zis Bătrânul: „Veniti, fraţilor, de auziţi astăzi 
judecată dreaptă!” Și le-a povestit lor toate. Iar ei l-au osândit pe 
fratele să-și plata sa și să facă orice voiește, și s-a dus fratele 
plângând și mâhnindu-se. 

8. Ziceau Părinţii că dator este fiecare pe cele ale aproapelui 
să le aibă ca ale lui, și să pătimească împreună cu dânsul întru 
toate, și împreună să se bucure, și împreună să plângă cu dânsul, 
și așa să fie cu așezarea: de ca și cum ar fi îmbrăcat cu trupul 
aceluia, precum este scris: Că toți suntem un trup întru Hristos 
(Rom. 12: 5). Și iarăși: Și inima mulțimii celor ce au crezut era una 
(Fapte 4: 32). 

9. Un frate locuia împreună cu alt frate, și, cunoscându-l pe el 
că a căzut cu slujnica care le aducea cele de trebuinţă, n-a mustrat 
pe fratele, ci, tăcând, ofta și pentru dânsul cu rugăciune se ruga, 
și-l poftea și pe acela ca să se roage pentru dânsul, zicând: „Multe 
am păcătuit și voiesc ca, mai-nainte de sfârșit, să mă izbăvesc de 
păcate”. Iar cel ce greșise, minunându-se de umilința lui și 
sârguindu-se împreună cu dânsul, în răstimpul acela s-a sfârșit cel 
ce nu păcătuise. lar după aceasta i-a stat înainte în vis, 
descoperind fratelui lucrul. 

10. Povestit-a un bătrân": „Patru prezbiteri au dat mâna unii 
cu alţii ca să petreacă vremea de acum cu un suflet și cu un nărav, 
și iarăși în ceruri împreună să se afle, crezând Stăpânescului glas, 
care zice: Dacă doi din voi se vor întocmi pe pământ, pentru tot 
lucrul oricare vor cere va fi lor de la Tatăl Meu, Care este în ceruri 
(Matei 18: 19). 

11. Deci trei dintre ei stăruind se nevoiau în pustie, iar 
celălalt le slujea lor la cele de trebuinţă. Și s-a întâmplat doi dintre 
ei a adormi întru Hristos, a se dezlega și a se duce în odihnă, iar 
ceilalți doi au rămas pe pământ, slujitorul și unul din cei ce se 
linișteau [isihaști]. Iar din pândirea vrăjmașului, slujitorul a căzut 
în curvie, și s-a descoperit aceasta unuia din Bătrânii cei văzători: 
anume că cei doi care adormiseră rugau pe Dumnezeu pentru 
slujitorul zicând: «Dă pe fratele să fie mâncat de leu sau de altă 

fiară, ca, spălându-se de păcat, să vină în locul în care suntem noi 
și să nu cadă tocmeala noastră». 

12. Și fu întorcându-se fratele din slujire după obicei, și l-a 
întâmpinat pe dânsul un leu, și căuta să-l omoare; și a cunoscut și 
cel ce se liniștea ceea ce se făcea, că i se descoperise lui. Și a stat 
la rugăciune rugând pe Dumnezeu pentru fratele, și îndată a stat 
leul. lar cei doi Părinţi ce se săvârșiseră rugau pe Dumnezeu 
zicând: «Rugămu-ne ie, Stăpâne, ca să se mănânce de leu, ca să 
vină cu noi întru fericirea aceasta, și nu asculta, Sfinte, pe cel ce 
se roagă pentru dânsul pe pământ». 

13. lar Bătrânul cu lacrimi fierbinţi își întinse ruga ca 
Dumnezeu să miluiască pe fratele și să-l izbăvească de leu. Și a 
ascultat Dumnezeu rugăciunea lui. Şi a zis către cei ce erau în cer: 
«Mai cu dreptate este a asculta pe acela decât pe voi, că voi aici 
întru răsuflare sunteţi izbăviţi de osteneli și de sudorile vieţii, iar 
acela este trudit întru osteneala trupului și încă bătând război 
către duhurile vicleșugului; pentru aceasta, cu dreptate este ca 
aceluia să-i dau har». 

14. Și îndată s-a depărtat leul de la fratele și, venind la chilie, 
a aflat încă pe Bătrânul lăcrimând pentru dânsul. Și i-a povestit lui 
toate cele întâmplate lui, și a mărturisit păcatul pe care-l făcuse. 
Și, cunoscând că l-a cruțat pe el Dumnezeu, s-a pocăit și, întru 
puţină vreme, a venit la măsura cea dintâi, ostenindu-se și 
Bătrânul împreună cu dânsul, apoi au adormit și ei. Și s-a 
descoperit Bătrânului celui mai-nainte zis văzător că toţi patru 
într-un loc s-au rânduit, după nemincinoasele făgăduinţe ale 
Domnului nostru lisus Hristos”. 

15. Doi fraţi s-au dus în târg ca să-și vândă vasele lor și, după 
ce s-au despărțit unul de altul, unul a căzut în curvie. Apoi a venit 
fratele lui la dânsul și i-a zis: „Să mergem la chilie”. Răspuns-a 
acela: „Nu merg”. Iar el îl ruga zicând: „Pentru ce, fratele meu?” 
Și a zis: „Pentru că, după ce te-ai dus de la mine, am căzut în 
curvie”. Iar fratele, vrând a-l dobândi pe dânsul, a zis: „Și eu, frate, 
după ce m-am dus de la tine, așa mi s-a întâmplat. Să mergem, 
dar, să ne pocăim cu durere și Dumnezeu ne va ierta pe noi”. 

16. Și, întorcându-se, au vestit Bătrânilor ceea ce li s-a 
întâmplat. Și le-au dat lor Bătrânii porunci de pocăință, și se 
pocăia cel ce nu păcătuise pentru cel ce a păcătuit. Și, văzând 
Dumnezeu osteneala lui cu care se ostenea pentru dragostea 
fratelui, după câteva zile a descoperit unuia dintre Bătrâni cum că 
pentru dragostea cea multă a celui ce n-a păcătuit a iertat pe cel 
ce a păcătuit. 

17. Venit-a odinioară un frate către un Bătrân și i-a zis lui: 
„Părinte, fratele meu mă supără, ducându-se încoace și-ncolo, și 


mă necăjește”. Iar Bătrânul îl ruga pe dânsul zicând: „Suferă pe 
fratele tău și Dumnezeu, văzând lucrul răbdării tale, îl întoarce pe 
el. Că nu se poate ca prin asprime să aduci pe cineva spre bine: că 
drac pe drac nu scoate, ci mai vârtos cu bunătatea să-l întorci pe 
dânsul; că și Dumnezeul nostru prin mângâiere îi întoarce pe 
oameni”. 

18. Și a povestit Bătrânul zicând: „Erau în Thebaida doi fraţi, 
și unul, luptat fiind spre curvie și stăpânit de gânduri, a zis către 
celălalt: «Mă duc în lume». Iar el, plângând, zicea: «Nu te voi lăsa, 
fratele meu, să mergi în lume și să-ți pierzi toate ostenelile tale și 
fecioria ta». Iar el nu se pleca, zicând: «Nu șed, ci mă duc! lar tu, 
ori vino cu mine, și mă voi întoarce cu tine, ori lasă-mă, și voi 
rămâne în lume». 

19. Și nedumerindu-se fratele, s-a dus la un Bătrân și i-a 
vestit lui acestea, și i-a zis Bătrânul: «Du-te cu dânsul, și 
Dumnezeu, pentru osteneala ta, nu-l va lăsa pe dânsul să cadă». 

20. Și, sculându-se, s-a dus în lume; și, cum a ajuns într-un 
sat, văzând Dumnezeu osteneala fratelui cea pentru dragostea 
fratelui, a ridicat războiul de la fratele cel luptat, și, ușurându-se 
acela, i-a zis lui: «lată, socotește, frate, că am păcătuit, ce am 
câștigat dintru aceasta? Să mergem, dar, și să ne întoarcem în 
chilie». Și s-au întors fără de vătămare amândoi”. 

21. Zis-a Avva Agathon: „Niciodată n-am adormit având 
asupra cuiva ceva, nici n-am lăsat, pe cât mi-a fost cu putinţă, pe 
cineva să doarmă având asupra mea ceva”. 

22. Zis-a Avva Isaac: „Niciodată n-am băgat în chilia mea 
gândul fratelui ce m-a necăjit, așijderea m-am sârguit a nu lăsa pe 
fratele în chilia sa având el gând asupra mea”. 

23. Suitu-s-a odată Avva loan de la Schit [Colovul] cu alţi 
fraţi, și s-a rătăcit cel ce-i povăţuia pe dânșii, că era noapte. Și au 
zis fraţii lui Avva loan: „Ce să facem, frate, că a greșit fratele 
drumul, ca nu cumva să murim rătăcindu-ne?” 

24. Zis-a lor Bătrânul: „De-i vom zice lui, se va întrista și se va 
rușina; iată, mă fac că m-am îmbolnăvit și-i voi zice lui «nu mai pot 
călători, voi rămâne aici până dimineaţă»”. Și a făcut așa. Apoi au 
zis și ceilalţi: „Nici noi nu vom merge, ci vom ședea cu tine”. Și au 
șezut până dimineaţă, și așa nu l-au smintit. 

25. Un Bătrân era în Egipt încă înainte de a veni acolo cei de 
lângă Avva Pimen; având el și cunoștință, era cinstit de mulţi. 

Iar după ce s-au suit de la Schit cei de pe lângă Avva Pimen, 
oamenii l-au părăsit pe dânsul și veneau la Avva Pimen. Și se 
necăjea Avva Pimen pentru Bătrânul. 

26. Iar într-o zi a zis către fraţii săi: „Ce să facem acestui 
mare Bătrân, că ne-au băgat oamenii în necaz, părăsindu-l pe 


dânsul și luând aminte la noi, care suntem nimic? Oare cum să-l 
mângâiem pe dânsul?” Și a zis: „Faceţi-mi puţintele bucate și luaţi 
un vas cu vin și să mergem la dânsul ca să gustăm împreună”. 

27. Și au luat bucatele și s-au dus; și, cum au bătut în ușă, a 
auzit ucenicul lui și a zis: „Cine sunteţi?” Iar ei au zis: „Spune lui 
Avva că Pimen este, vrând a se blagoslovi de la tine”. Și, vestind 
ucenicul aceasta, Bătrânul a răspuns: „Duceţi-vă, că n-am vreme”. 
Iar ei răbdau în arșiţă și ziceau: „Nu ne vom duce până când nu ne 
vom învrednici de Bătrânul”. 

28. lar bătrânul, văzând smerenia și răbdarea lui, umilindu- 
se, le-a deschis lor. Și, intrând, au gustat cu dânsul. Și, mâncând 
ei, a zis Bătrânul: „Intr-adevăr, nu sunt numai cele ce le-am auzit 
despre voi, ci însutit am văzut lucrul vostru”. Și s-a făcut lor 
prieten din ziua aceea. 

29. Zis-a Avva Pimen: „Cel ce are dragoste își pune sufletul 
său pentru aproapele (cf. loan 15. 3); că, dacă va auzi cineva 
cuvânt întristăcios și poate și el așijderea să zică, dar se va nevoi 
să nu zică, sau va fi nedreptăţit și va suferi, la fel și celui ce a făcut 
lăcomie, de nu-i va răsplăti cu aceeași, unul ca acesta își pune 
sufletul său pentru aproapele”. 

30. Venit-a unul din Bătrâni la Avva Lot, la mlaștina [lunca] 
cea mică a lui Arsenie, și l-a rugat pe dânsul pentru o chilie, și 
acela i-a dat. Și era Bătrânul bolnav, și-l odihnea pe dânsul Avva 
Lot. Și, de veneau oarecare la el, îi făcea pe dânșii ca să meargă și 
la bătrânul cel bolnav; iar el le grăia cuvinte de-ale lui Origen, și se 
necăjea Avva Lot, zicând: „Nu cumva vor socoti Părinţii că și noi 
suntem așa?” Cu toate acestea, nu voia să-l scoată pe dânsul din 
locul acela, căci se temea pentru dragoste și pentru poruncă. 

31. Și, sculându-se el, s-a dus la Avva Arsenie și i-a povestit 
lui cele despre bătrânul. Și i-a zis lui Avva Arsenie: „Nu-l goni, ci zi 
lui: «Iată, precum voiești, mănâncă și bea dintr-ale lui Dumnezeu, 
numai cuvântul acesta” să nu-l mai grăiești». Și de va voi, se va 
îndrepta, iar de nu voiește, să se îndrepte singur, și apoi se va 
îndemna să se ducă de acolo, și așa pricina nu se va face de la 
tine”. 

32. Și, întorcându-se Avva Lot, a făcut așa. Iar bătrânul, după 
ce a auzit acestea, n-a voit să se îndrepte, ci a început să-l roage 
zicând: „Trimite-mă de aici, că nu mai pot să sufăr pustia”. Și s-a 
sculat și a ieșit, petrecându-se de toţi*?€. 

33. Un frate slujea unui Bătrân bolnav. Și s-a întâmplat ca, 
din pricina bolii, să se dezlege trupul Bătrânului și să scoată rană 


525 Cuvântul ereticului Origen. 
526 În Pateric (Avva Lot, 1), se adaugă aici „cu dragoste”. 


cu putoare. Și a zis gândul către fratele: „Fugi, că nu poţi suferi 
putoarea aceasta”. 

34. Iar fratele, luând un vas de lut, a pus lăturile 
bolnavului”, iar când îi zicea lui gândul „fugi”, răspundea 
gândului „de voi vrea să fug, voi bea dintr-însul”. Și iarăși îi zicea 
lui gândul „nu fugi, nici nu bea împuţiciunea aceasta”, și se 
ostenea fratele și răbda slujind Bătrânului. Și, văzând Dumnezeu 
osteneala fratelui, a tămăduit pe Bătrânul. 

35. Şedeau niște fraţi în Schit ca să curețe împletitura, și unul 
era slab în nevoinţă și tușea scoțând flegmă, și, fără de voia lui, se 
ducea din scuipat și asupra unui frate. Și se supăra acela de 
gândul său să zică „Incetează să mai scuipi peste mine”, iar el 
stătea împotriva gândului zicând: „De voiești să mănânci din 
scuipat, zi”. Şi-i zicea gândul: „Nici nu mânca, nici nu-i zice lui”. 

36. Un frate a întrebat pe Avva Sisoe, zicând: „De voi umbla 
pe drum și va rătăci călăuza, oare trebuie să-i zic lui aceasta?” 
Răspuns-a Bătrânul zicând: „Nu”. Și a zis fratele: „Oare să-l lăsăm 
să ne rătăcească?” Zis-a Bătrânul: „Dar ce, vrei să luăm un băț și 
să-l batem pe el?” „Eu am văzut niște fraţi că umblau și cel ce îi 
povăţuia pe ei a rătăcit noaptea; și erau doisprezece, și toţi știau 
că au rătăcit, și s-a nevoit fiecare a nu zice. 

37. lar făcându-se ziuă, cel ce îi povăţuia pe ei a cunoscut că 
au rătăcit. Și au zis toţi: «Noi știam, dar am tăcut». lar el, auzind, 
s-a minunat întru sine, zicând că [de acum] până la moarte se va 
înfrâna a vătăma pe fraţi, și L-a slăvit pe Dumnezeu. Iar lungimea 
căii din care au rătăcit era de douăsprezece mile. 

38. Zis-a un Bătrân: „Smerenia e mai puternică decât toată 
stăpânirea”. Și a zis și o povestire ca aceasta: „Erau doi episcopi, 
aproape unul de altul, și au avut odată o sfădire între ei. Și unul 
era bogat și puternic, iar celălalt smerit. Şi cerca cel puternic a 
face rău, și a auzit aceasta cel smerit. Şi a zis aceasta clericului 
său: „Vom birui, cu harul lui Dumnezeu”. Şi i-au zis lui clericii: 
„Stăpâne, cine-l poate birui pe dânsul?” Iar el le-a zis: „Răbdaţi, 
fiilor, și veţi vedea mila lui Dumnezeu”. 

39. Și au pândit, iar când acela avea praznic al Sfinţilor 
Mucenici, a luat clericul său și a ieșit. Şi a zis și celorlalţi: „Veniţi 
după mine și, orice mă veţi vedea pe mine făcând, faceţi și voi”. 
Deci, urmându-i ei lui, ziceau unii către alţii: „Oare ce va să facă?” 
lar după ce au ajuns la dânsul, au aflat Litia trecând și toată 
cetatea adunată acolo. 

40. Atunci episcopul a căzut la picioarele puternicului aceluia 
cu clericul său zicând: „lartă-ne pe noi, stăpâne, robii tăi suntem!” 

lar acela, spăimântându-se de ceea ce se făcu și umilindu-se, 
Dumnezeu schimbă inima lui, și el s-a apucat de picioarele 
celuilalt. „Tu ești Stăpân și Părinte!”, zicea el. Și atunci s-a făcut 
dragoste mare între dânșii. 

41. Şi zicea cel smerit clericului său: „Nu vă spuneam, fiilor, 
că-l vom birui prin bunătatea lui Dumnezeu? Deci și voi, când aveţi 
vrăjmășie cu cineva, aceasta faceți, și biruiţi prin harul Domnului”. 

42. Întrebat a fost un Bătrân: „Ce este smerenia?” Și a 
răspuns: „De-ţi va greși ţie fratele tău și tu-i vei ierta lui mai-nainte 
de a se pocăi ţie”. 

43. Alt Bătrân a fost întrebat de un frate, zicând: „Ce este 
smerita-cugetare?” Și a răspuns Bătrânul: „Ca bine să faci celor ce 
îți fac ţie rele”. Zis-a fratele: „Dar, de nu va ajunge cineva la 
această măsură, ce să facă?” Și a zis Bătrânul: „Să fugă, alegând 
tăcerea”. 

44. Era un Bătrân în Egipt și zicea de-a pururea: „Altă cale 
mai scurtă nu este, decât cea a smereniei”. 

45. Zis-a Avva Zinon: „Mi-a povestit mie Fericitul Serghie, 
egumenul Pediadelor, o povestire ca aceasta: «Odinioară, zice, 
călătorind eu cu un Bătrân Sfânt, fiind și alți fraţi împreună cu noi, 
am rătăcit calea și, neștiind unde mergem, ne-am aflat în 
semănături, și am călcat puţintele din semănături. Și, simțind 
țăranul (că se întâmpla să lucreze acolo), a început să ne ocărască 
și să zică cu mânie: Voi călugări sunteţi? Voi de Dumnezeu vă 
temeţi? De aţi fi avut frica lui Dumnezeu înaintea ochilor, nu aţi fi 
făcut aceasta! 

46. Și îndată ne-a zis nouă Sfântul Bătrân: pentru Domnul, 
nimeni să nu grăiască! Și ruga pe ţăran cu blândeţe zicând: Bine 
zici, fiule, că, de am fi avut frica lui Dumnezeu, n-am fi făcut 
aceasta; dar iartă-ne pentru Domnul, că am greșit. lar acela, 
mirându-se de nerăutatea și de smerenia Bătrânului, de-a fuga 
venind spre noi, s-a aruncat pe sine la picioarele Bătrânului, 
zicând: Iartă-mă, pentru Domnul, și mă ia cu voi!». 

47. Și mai zicea Fericitul Serghie: «lată ce a putut face 
blândeţea și buna-voire a Sfântului împreună cu Dumnezeu, că a 
mântuit sufletul cel făcut după chipul lui Dumnezeu, pe care 
Dumnezeu îl voiește mai mult decât milioane de lumi cu banii 
lor»”5?9, 


528 Trad. lit.: Adică „de a-și mărturisi greșeala”. 

529 De unde ne învăţăm că „milioanele de lumi cu banii lor” - cum încă 
şi astăzi sunt numite mulțimea născocirilor culturale ale lumii moderne 
păgâne - nu sunt nimic pe lângă un suflet mântuit; „lumile” acestea însă 
pot fi ceva dacă se vor îngriji întrucâtva și de mântuirea chipului lui 
Dumnezeu din om sau a omului ca chip al Lui. Dar, fiindcă cele mai multe 


II. A Sfântului Efrem 


1. De se va întâmpla ceartă între doi fraţi, cel dintâi care va 
face metanie va lua cununa biruinţei; dar se încununează și al 
doilea, de nu va lepăda pocăinţa, și cu osârdie și el se va sârgui 
spre pace. 


III. A Sfântului Varsanufie 


1. Un frate a întrebat pe Bătrânul, zicând: „De vreme ce mă 
simt din slava-deșartă că atunci când fac metanie înaintea unora 
mă rușinez puţintel, oare sunt dator a pândi a nu face metanie 
înaintea oricui, bătând astfel război cu slava-deșartă, sau oricum 
se va întâmpla [la vreo trebuință ce se ivește]?”5% Răspuns-a 
Bătrânul: „Oricum se va întâmpla, fă [așa, și nu altfel]”. 

2. Zis-a fratele5*!: „Oare și celor mai mici sunt dator a le face 
metanie sau numai cu cuvântul a-i tămădui, ca nu dintr-o 
împotrivire să intre slava-deșartă?” Răspuns-a Bătrânul: „Precum 
se află oameni mari și cinstiţi care sunt datori la oameni de nicio 
treabă și prea mici, faţă de care de nevoie trebuie a-și plini 
datoria, fără a se slăvi în deșert, căci datori sunt, tot așa și tu, 
dator fiind cuiva, fie mai mic, fie mai mare, fă-i metanie fără slavă- 
deșartă, știind că dator ești”. 


IV. A lui Avva Isaia 


1. la aminte de sine: dacă te va îmboldi gândul tău [zicându- 
ţi] că fratele tău este mâhnit asupra ta, să nu-l treci cu vederea, ci 
fă-i lui metanie cu glas jalnic, până îl vei pleca. Vezi să nu fii aspru 
cu inima spre fratele, că toți suntem siliți de vrăjmașul. 


lumi de astăzi nu fac aceasta, ca unele ce și-au zidit „casa” pe nisip, se 
vor pustii cu totul de la sine și căderea lor va fi mare (cf. Matei 7: 26). 

55 Vezi și Filocalia (Vol. XI, întrebarea 302), unde avem oarecum altfel. 
La acest text relativ dificil, găsim și o scolie: „Adică trebuie să caut 
anume prilejul să-mi înfrâng iubirea de slavă deșartă, punând metanie și 
când nu e cazul, sau să fac aceasta numai când trebuie? (nota 463)”. 

551 Idem. Întrebarea 303. 


V. A Sfântului Diadoh 


1. Mijlocul lucrării sfintei cunoștințe“? nu puţină întristare ne 
gătește nouă când, din iuţime de vom ocări pe cineva, îl facem 
vrăjmaș al nostru; pentru aceasta, ea niciodată nu încetează 
îmboldind conștiința noastră, până când, prin cea multă cerere de 
iertare, nu-l vom întoarce pe acela la așezământul cel dintâi. 

2. lar cea desăvârșită străpungere ne face pe noi a cugeta și a 
ne îngriji foarte chiar și când fără de dreptate oarecare din 
oamenii cei din lume se iuțește asupra noastră; dar și pentru că 
oareșicum ne-am făcut sminteală cuiva din cei ai veacului acestuia. 

3. Drept aceea, și nelucrătoare se face mintea împrejurul 
vederii [lui Dumnezeul: căci, deși cuvântul [raţiunea] cunoștinței 
este cu totul dragoste, iuţimea însă nu lasă cugetarea a se lărgi 
[crește] întru zămislirea vederilor celor dumnezeiești, de nu mai 
întâi vom dobândi întru dragoste și pe cel ce se mânie pe noi în 
zadar. 

4. Iar dacă acela voiește ca aceasta să nu fie, sau s-a depărtat 
de locul petrecerii noastre, ne vom vedea siliți de aici înainte să 
punem închipuirea*% feţei lui înaintea așezării sufletului nostru 
într-o nesfiită formă5% a sufletului, și așa întru adâncul inimii a 
împlini legea dragostei. Și așa se cuvine ca cei ce voiesc a avea 
cunoștința lui Dumnezeu cu neamărâtă îngrijire” să vadă în 
cugetul lor feţele celor ce se amărăsc fără de vreme**. 

5. lar aceasta făcând-o, mintea noastră nu numai că se va 
mișca fără greșeală în cuvântarea de Dumnezeu, ci și întru 
dragostea lui Dumnezeu cu multă îndrăzneală se va sui, ca ceea ce 
dintru a doua treaptă întru cea mai de sus fără împiedicare se 
silește. 

6. Dacă cel ce iubește pe fratele său iubește pe Dumnezeu și 
cel ce nu iubește pe fratele său nici pe Dumnezeu nu iubește, după 
Apostolul Ioan (cf. I Ioan 4: 20, 21), iar de aici e arătat că și cel ce 


532 Capetele de mai jos, până la 5 inclusiv, se regăsesc și în Filocalie 
(Diadoh, 100 de capete, 92), însă nu cu oarecare deosebiri semnificative; 
pricina acestora o socotim că stă în aceea că, pe de-o parte, textul 
grecesc folosit în Filocalie va fi fost relativ diferit de cel folosit în 
Everghetinos, iar pe de alta, tălmăcirea din Filocalie e foarte liberă. 
Textele de la punctul 5 până la 8 n-au putut fi identificate; după stil, ar 
putea fi ale Sfântului Efrem sau ale Cuviosului Antioh Pandectul, însă pot 
aparține și Cuviosului Pavel. 

533 YAPAKTÁÝPÓ. 

534 oyńpatí. 

555 évvorá sau: înțelegere, bună-judecată, cugetare. 

55 Fie sau nu din pricina noastră. 


scârbește pe aproapele sau pe fratele său scârbește pe Dumnezeu. 
Că zice: Întrucât ați făcut unuia din acești frați ai Mei mai mici, 
Mie Mi-ati făcut (Matei 25: 40); și cel ce se pleacă fratelui său, lui 
Dumnezeu se pleacă. 

7. Deci știind, iubiţilor, că, întru a nu întrista pe aproapele, pe 
Dumnezeu îmbunăm, să nu dăm pricinuire**” sau pricină cuiva a se 
scârbi asupra noastră cu cale sau fără de cale, ca nu neprimită să 
se facă rugăciunea noastră, ca o oaie cu prihană. 

8. Că zice: Când unul se roagă și altul blestemă, pe cine va 
asculta Stăpânul? (Sirah 34: 26). Și iarăși: Când unul zidește și 
altul risipește, ce folos au, fără decât că se ostenesc? (Sirah 34: 
25). 


VI. A Sfântului Maxim 


1. Prieten adevărat este acela care necazurile cele din 
feluritele întâmplări, nevoile, ispitele și întâmplările din vremea 
ispitei, ca pe ale sale, împreună cu aproapele le suferă, fără 
gâlceavă și fără tulburare. 

2. Prietenul credincios este [omului] acoperământ tare (Eccl. 
6: 14): când prietenului îi merge bine, el este sfătuitor bun și 
împreună-lucrător de un suflet, iar rău-pătimind, sprijinitor este cu 
adevărat și apărător prea milostiv53. 

3. Numai păzitorii cei cu acribie ai poruncilor și adevăraţi 
cunoscători ai judecăților lui Dumnezeu, numai aceia, zic, nu-i 
părăsesc pe prietenii cei ce după slobozirea lui Dumnezeu sunt în 
primejdii. 

4. lar  defăimătorii poruncilor şi  neiscusiţiis întru 
Dumnezeieștile judecăţi, când prietenului îi merge bine, se 
îndulcesc împreună cu dânsul; iar când se află în ispite și rău- 
pătimește, îl părăsesc pe dânsul, iar uneori se alătură și cu 
potrivnicii540 


537 Pretext. 

538 OVUINIOAVEOTATOG. 

539 &uwnror, sau: neinițiații. 

540 Cf. și Filocalia (Vol. II, Capete despre dragoste, Suta a patra, 97, 
99). 


PRICINA A TREIZECI ȘI NOUA 


Că cel ce după Dumnezeu are dragoste se sârguiește a face bine 
aproapelui, chiar și neștiind acesta. 


I. Din viaţa Sfântului Nicolae 


1. Un bărbat, neslăvit din slăvit și sărac din bogat făcându-se, 
fiindcă cu totul era întru sărăcie și nedumerire, și înseși cele de 
nevoie acum lipsindu-i - vai, și cine poate ști până unde se mărise 
lipsa aceasta? -, pentru aceasta socotea ca pe fiicele sale, că trei 
erau la dânsul, frumoase la chip, să le dea pentru plată spre curvie 
celor ce vor voi și, ce se va câștiga dintr-aceea, lui și fiicelor sale 
să le fie spre hrană; căci a le împreuna [mărita] pe dânsele cu 
bărbaţi nu se putea, ca unele ce, pentru covârșirea sărăciei, de toţi 
îndată se socoteau nevrednice. 

2. Însă Dumnezeu a gătit ca această pricină să cadă în 
urechile minunatului Nicolae. Şi vezi milostivirea cea cu pricepere 
a Sfântului: că nu și-a îngăduit să meargă la om, ca nu cumva 
pentru aceasta să trebuiască să vorbească, nici mâna cea 
făcătoare de bine a o arăta lui, precum obișnuiesc a face milă cei 
împuţinaţi cu sufletul, că știa că grele sunt acestea - căci, cei ce 
cad din bogăţie și slavă întru sărăcie, sufletele lor se rușinează și 
astfel li se face lor pomenire a vieţuirii celei bune de mai dinainte. 

3. Ci atât a râvnit să covârșească și evangheliceasca poruncă, 
încât de lucrul cel făcut să nu știe stânga (Matei 6: 3); și nici de la 
însuși acela ce i s-a făcut bine n-a voit a lua mărturie pentru lucrul 
cel făcut - atât de departe era de a căuta slavă de la oameni. 
Fiindcă el, după ce făcea ceva bine, se sârguia atât de mult a se 
ascunde, pe cât o fac alţii ce lucrează rele. Așadar, într-o noapte 
fără de vreme, a luat o legătură mare [de galbeni] și a venit la casa 
bărbatului și, pe aceea, printr-o fereastră aruncând-o înăuntru, el 
îndată acasă s-a întors, ca nu, văzut fiind de cineva, să se rușineze. 

4. Astfel, dimineaţa sculându-se omul și aurul aflându-l, apoi 
legătura dezlegând-o, s-a spăimântat și i se părea că se amăgește, 
temându-se ca nu cumva cel ce se vede să nu fie aur, ci vreo 
nălucire. Pentru aceasta, și cu vârful degetelor îl freca, și mai cu 
iscodire lua aminte; iar de vreme ce a cunoscut că aur este 
adevărat, se îndulcea, se minuna, se nedumerea și fierbinţi lacrimi 
de bucurie pica; iar după ce mult s-a frământat întru sine, pentru 
că nu avea pe nimeni din cunoscuţi pe care să-l socotească ca 
binefăcător, ceea ce se făcu o aducea spre Dumnezeu și așa cu 
lacrimi nu înceta a mulțumi. 

5. Pentru aceea, și pe pricina păcatului, Celui [ce stă] 


împotriva păcatului - lui Dumnezeu -, mai întâi de altele se sârguia 
a o dezlega; și așa pe una din fiicele sale, pe cea dintâi, îndată a 
măritat-o, aurul cel primit fiindu-i de ajuns spre zestrea aceleia; 
care lucru, venind întru cunoștință minunatului Nicolae, acesta a 
cunoscut că bărbatul a făcut după inima sa: că aceasta se sârguia 
și el, adică să strice pricinuirea răului cu nunta, și de aceea gata 
era a face asemenea și către cea de-a doua din fete. Și iată că, în 
altă noapte, altă legătură cu aur, asemenea celeilalte, pe ascuns de 
toţi, prin fereastră a aruncat-o. 

6. lar după ce omul s-a sculat dimineaţa și aurul asemenea l-a 
aflat, cu aceeași uimire iarăși se cuprindea și, fruntea de pământ 
lipind-o, cu mai fierbinţi lacrimi pe dânsul îl uda: „Dumnezeule, 
zicea, Voitorul milei, Chivernisitorule al mântuirii noastre, Cel ce și 
mai-nainte pentru a mea neascultare Te-ai întrupat, iar acum m-ai 
izbăvit din cursa celui străin prin slugile Tale, pe îngerul cel dintre 
oameni și următorul bunătăţii Tale, pe acesta arată-mi-l mie cine 
este, care din sărăcia ceea ce mă strâmtora m-a scos și pe 
izvodirile cele fără de cale le-a stricat, că, iată, cu mila Ta și pe a 
doua din fiice la bărbat după lege o dau, scăpând acum de a se 
face vânare Diavolului, care voiește a-mi aduce mie câștiga 
necurat și multă pagubă”. 

7. Acestea zicea și, iată, și celei de-a doua din fiice îndată îi 
săvârșea nunta, nădăjduind cum că și la cea de a treia nu va fi 
neavând parte de a o da pe dânsa la bărbat, că zestrea gata și în 
mâini i se părea că o are, îndrăznind, precum era cu cuviință, 
pentru dânsa cu pricina celor de mai-nainte; pentru aceea și 
luător-aminte era și nopţile toate le petrecea deșteptat, ca nu 
cumva să-i scape bunul dătător al bogăției, ca, de ar veni iarăși, cu 
amândouă mâinile să-l apuce și de la dânsul să se înștiințeze cine 
este și de unde îi curge lui aurul; așa deci priveghea el către 
venirea aceluia. 

8. lar plăcutul lui Dumnezeu, Nicolae, de faţă a venit și a treia 
oară, noaptea târziu și cu liniștit picior și, la locul cel obișnuit 
ajungând, deopotrivă legătura de aur iarăși printr-aceeași 
fereastră a aruncat-o și numaidecât porni a se întoarce spre casă. 
Iar tatăl copilelor, după ce văzut căzând aurul pe fereastră, și 
sunetul auzindu-l, și pe același obișnuit dătător de bogăţie iarăși a 
fi de faţă înțelegându-l, deodată alergă către el pe cât îl ţineau 
picioarele și, ajungându-l și cunoscând cine e - căci, pentru fapta 
bună și pentru strălucirea neamului, Sfântul nu era din cei 
neînsemnaţi -, căzu la picioarele lui, numindu-l pe acela izbăvitor, 
ajutător și mântuitor al sufletelor celor ce acum se pogoară întru 
pierzarea cea mai de pe urmă. 

9. Acela cu lacrimi de bucurie și cu duh fierbinte al credinţei 


zicea acestea; iar el, de vreme ce a cunoscut că arătat s-a făcut 
omului, l-a sculat pe dânsul și cu jurăminte i-a cuprins sufletul lui, 
ca să nu spună nimănui în toată viaţa lui cele făcute, nici să dea la 
iveală mila541. 


II. Din Pateric 


1. Un stareţ a trimis pe ucenicul său în Egipt ca să-i aducă o 
cămilă cu care să-și ducă coșniţele lui în Egipt. După ce a adus 
fratele cămila în Schit, l-a întâmpinat alt bătrân, zicând lui: „De-aș 
fi aflat că te duci în Egipt, ţi-aș fi zis să-mi aduci și mie o cămilă”. 

2. Şi, ducându-se fratele, a spus părintelui său cuvântul 
bătrânului. Și, auzind el, a zis fratelui: „la cămila și du-te la dânsul 
și zi «noi încă nu ne-am gătit cu coșniţele, ia-o pe aceasta și fă-ţi 
trebuinţa ta»; și du-te și tu cu dânsul în Egipt, apoi să aduci iarăși 
cămila, ca și lucrurile noastre să le ridicăm”. 

3. Și, ducându-se fratele, a făcut așa; și, încărcând-o pe ea cu 
coșnițele bătrânului, s-a dus împreună cu dânsul în Egipt. lar după 
ce a descărcat cămila, luând-o pe ea, a zis către bătrânul: „Roagă- 
te pentru mine”. Iar el îi zice lui: „Unde te duci?” Zis-a fratele: „În 
Schit, ca să aduc și coșnițele noastre”. Iar bătrânul, auzind, s-a 
umilit și i-a făcut metanie, plângând și zicând: „lertaţi-mă, că 
dragostea voastră cea multă m-a prădat de roada mea”. 

4. Se spunea despre un frate că, făcând coșnițe și punând 
urechile [toartele] lor, a auzit pe vecinul său zicând: „Ce să fac, că 
târgul este aproape și n-am urechi ca să pun la coșnițele mele”. Şi 
ducându-se el, a dezlegat urechile de la coșniţele lui și le-a dus 
fratelui, zicând: „lată, acestea le am de prisos, pune-le la coșnițele 
tale”. Și a făcut lucrul fratelui să sporească, iar pe al său l-a lăsat. 

5. Doi fraţi în priveghere despicau [în aceeași vreme și] inul și 
o coardă se tăia adeseori. Și au început gândurile să tulbure pe un 
frate asupra celuilalt ce trăgea împreună cu el, căruia nu i se 
rupea așa des coarda. lar el, vrând să biruiască mânia și să nu 
scârbească pe fratele său, când aceluia i se trăgea să se rupă, tăia 
și el pe a sa; și așa se aflau înnodând amândoi, și așa s-au sculat 
nemâhnindu-se unul de altul, și niciunul n-a cunoscut lucrul pe 
care-l făcea celălalt. 


541 Cu mici diferenţe, povestirea se află și în Viețile Sfinților (6 
decembrie). 


PRICINA A PATRUZECEA 


Că se cuvine credinciosului, atunci când cumpără sau vinde sau 
altceva de acest fel face, a avea pe Dumnezeu înaintea ochilor, și 
paguba aproapelui a nu o îngădui, măcar de ar zice acela că „nu 

mi se face strâmbătate”, și se cade ca întru dragoste a păzi 
neîndrăzneala, și mai vârtos cei tineri, încă și de tovărășii în obște 
[a se păzi credinciosul], ca de unele ce sunt pierzătoare. 


I. Din viaţa Sfântului Pahomie 


1. Odinioară, făcându-se foamete, fraţii cei împreună cu 
Marele Pahomie neavând grâu, grâul lipsind mai în tot Egiptul, 
Sfântul a trimis pe unul din fraţi să umble prin toate cetăţile și 
satele, căutând să cumpere grâu de o sută de galbeni. 

2. Înconjurând fratele multe locuri, a ajuns la o cetate ce se 
numea Ermothin; și a aflat acolo un om, un cetățean foarte 
cucernic și temător de Dumnezeu, care auzise de viaţa Sfântului 
Pahomie și a fraţilor; iar acestuia îi era încredinţat [spre 
iconomisire] grâul împărătesc52. 

3. Venind fratele la dânsul, îl ruga să-i vândă grâu de o sută 
de galbeni, iar el a zis către dânsul: „Cu adevărat, frate, de aș fi 
avut grâul meu, de aș fi auzit despre dumnezeiasca și buna voastră 
petrecere, aș fi luat și de la fiii mei și v-aș fi dat. Insă ascultă-mă pe 
mine, ceea ce voiesc să-ţi zic: „În vistierie am grâul norodului, iar 
acum dregătorul deocamdată nu-l cere; deci, de vrei să-l iei, eu 
cele [trebuinţele] ale norodului pot să le amân până la vremea 
secerișului; deci, de știi că poţi să pui grâul iarăși la loc în vremea 
aceea, ia cât voiești”. 

4. Iar fratele a zis: „Nu vreau să faci așa, ci, de voiești, dă-mi 
de o sută de galbeni, cu orice preţ voiești, iar de poţi cumva să 
amâni până la vremea secerișului cele ale norodului, bine vei 
face”. Iar el a zis către dânsul: „Păi, dacă e așa, pot să le amân nu 
numai pentru această sută de galbeni, ci și pentru încă atâţia, 
numai să vă rugaţi pentru mine”. Zis-a fratele: „Dar aur noi nu 
avem decât atâţia”. Zis-a cetățeanul: „Să nu-ţi pese ţie pentru 
aceasta, ia grâul și, când vei afla preţul, adu-mi-l”. 

5. Deci, cu această hotărâre umplând corabia cu câte 
treisprezece măsuri la galben - deși nicăieri în tot Egiptul nu se 
putea găsi decât cu cinci măsuri la galben -, fratele a mers 
bucuros foarte cu corabia până la mănăstire. 

6. Iar auzind Marele că corabia a ajuns la liman plină de grâu, 


542 Snu6o1oG; înseamnă și împărătesc (de stat) și public, adică care 
aparține poporului. 


precum și de chipul cumpărării grâului, a trimis îndată [vorbă] 
spre corabie, zicând: „Niciun grăunte de grâu să nu aduci în 
mănăstire, nici cel care a cumpărat grâul să nu vină înaintea feţei 
mele, până nu va așeza grâul la locul său; că foarte a nelegiuit 
făcând aceasta, dar nu numai aceasta, ci și pentru cealaltă sută de 
galbeni pentru care a luat grâu, pe care nu l-am poruncit să-l facă; 
căci cu patima iubirii de dobândă ne-a robit pe noi, făcându-ne a fi 
sub datorie, care adică chipul lăcomiei urmându-l, s-a apropiat fără 
de saţiu de cel ce cu iubire de oameni dădea. Și nu numai pentru 
aceasta, ci și dacă ceva omenesc s-ar fi întâmplat, de ar fi pătimit 
el ceva, primejduindu-se corabia, ce am fi făcut? Nu urmam să ne 
facem toţi robi? 

7. Pentru aceasta, atât grâu cât a adus, să-l vândă mirenilor 
celor din părțile acelea, așijderea precum l-a luat de la cel cei l-a 
încredințat, adică cu câte treisprezece măsuri de grâu la galben; 
iar după ce-l va vinde, să ia aurul și să-l ducă înapoi celui cei l-a 
încredinţat; iar cu acea sută de galbeni a noastră, precum se vinde 
pretutindenea, așa și el cumpărând să aducă”. Și a făcut fratele 
așa precum a zis Marele, a adus adică grâu cumpărând câte cinci 
măsuri și jumătate la un galben, iar de atunci nu l-a mai lăsat să 
iasă din mănăstire la slujba fraţilor, punându-l pe el să șadă 
înăuntru, iar pentru slujbă a rânduit pe altul. 

8. Același frate, luând odată de la ciubotar mai mulți papuci și 
alte asemenea [lucruri] ca să le vândă, a luat pe ele mai mult decât 
preţul pe care ciubotarul îl zisese că trebuie să-l ia, după care i-a 
adus banii acestuia; și, luând ciobotarul paralele, a numărat prețul 
pieilor și al ostenelilor mâinilor sale, hotărând că, pentru vremea 
cât a lucrat toate acelea, se cuvin, socotiți pe zi, câte cincizeci de 
bani. Și așa, aflând argintul întreit, s-a dus îndată la Marele și a 
zis: „Cu adevărat, Părinte, bine ai făcut ridicând pe fratele la 
slujba unor ascultări ca acestea ale mănăstirii; că încă are întru 
sine cuget mirenesc”. Și zicând Marele „ce lucru este care l-a făcut 
rău?”5%, ciubotarul a răspuns: „l-am dat lui papuci și altele ca să le 
vândă, spunându-i lui și suma preţului, iar el, vânzându-le pe 
acelea cu mai mult, mi-a adus preţul întreit față decât i-am zis lui”. 

9. Și, auzind Marele, l-a chemat pe fratele și i-a zis lui: 
„Pentru ce ai făcut aceasta?” Iar el a zis: „Preţul, o, Părinte, pe 
care mi-a zis fratele să-l dau, l-am zis celor ce cumpărau, iar ei mi- 
au zis: «Frate, de nu sunt de furat, sunt vrednice de un preţ mai 
mare». lar eu, rușinându-mă, am zis lor: «De furat nu sunt, ci cu 
atât mi s-a poruncit a le vinde, și cât voiţi să-mi daţi, atât daţi-mi». 


543 În gr. avem „rău” (KOKUG), ceea ce pare a fi o greșeală, căci în trad. 
neogr. se redă prin „bine”. La prima vedere pare a fi o afirmaţie ironică a 
ciubotarului, pe care Marele Pahomie o va fi priceput de îndată. 


Și ei, cât le-a plăcut, atât mi-au dat, eu nenumărând paralele date 
de dânșii”. 

10. lar Marele, auzind, i-a zis lui: „Foarte ai greșit, căci ai 
iubit mai mult câștigul; aleargă degrabă și prisosința ce ai luat 
peste preţ dă-o înapoi celor ce o dădură, și, după ce vei veni, 
pocăiește-te pentru greșeala aceasta și șezi în mănăstire lucrându- 
ți lucrul tău, că nu-ţi folosește ţie a te îndeletnici cu această 
slujbă”. 


II. Din Pateric 


1. Odinioară, Avva Pimen și fraţii cei ce erau cu dânsul lucrau 
sculuri”“t, iar ele nu se vindeau, și nu aveau cu ce să cumpere in; 
iar unul dintr-înșii, trimis fiind la o trebuinţă, a povestit lucrul unui 
negustor; însă Avva Pimen, pentru [a evita vreo] supărare, nu lua 
de la nimeni nimic. 

2. Iar negustorul, vrând să facă lucrul Bătrânului, a priceput 
că are trebuinţă și se făcea că are și el trebuinţă; și a adus o 
cămilă, iar după a dat preţul, le-a luat. Și, întorcându-se fratele la 
Avva Pimen, făcându-i cunoscut ce a făcut negustorul, vrând a-l 
lăuda pe acela a zis: „Cu adevărat, acestea, chiar și netrebuindu-i 
lui, le-a luat ca să ne facă nouă să avem de lucru”. 

3. Și, auzind Avva Pimen că, netrebuindu-i lui, le-a luat, a zis: 
„Scoală, tocmește cămila și adu-le aici, iar de nu, de aici înainte 
Pimen nu mai șade cu voi. Că nu voiesc să fac strâmbătate niciunui 
om, [adică] ca, netrebuindu-i lui, pagubă luiși să-și facă și să-mi ia 
câștigul meu”. Şi s-a dus fratele și cu multă osteneală le-a adus, 
dând înapoi neguţătorului ce dăduse și, după ce le-a văzut 
Bătrânul, s-a bucurat de ca și cum ar fi aflat o comoară mare. 

4. Întrebat-a un frate pe Avva Pistamon zicând: „Ce să fac, că 
mă necăjesc atunci când vând rucodelia mea?” Și a răspuns 
Bătrânul: „Și Avva Sisoe și ceilalţi vindeau rucodelia lor; deci 
aceasta nu este [pricină de] vătămare, iar tu, când vei vinde, o 
dată spune prețul vasului, iar de voiești a lăsa puţin din preţ, ţine 
de voia ta, și așa vei afla odihnă”. 

5. Zis-a fratele: „De voi avea trebuința mea undeva”, voiești 
ca să nu mă îngrijesc de rucodelie?” Și i-a zis lui Bătrânul: „Măcar 
și peste trebuinţa ta de vei avea [ceva de lucrul], nu părăsi 
rucodelia ta, ci lucrează cât poţi, însă nu cu tulburare”. 

6. Se spunea despre Avva Agathon și despre ucenicul său că, 


54 Fire pentru lumânări sau chiar lumânări. 

5% Cf. și Pateric (Avva Pimen, 10). 

546 În Pateric (Avva Pistamon, 1) se redă altfel: „De voi fi încercat de 
ceva...”. 


atunci când vindea vreun vas, o dată spunea preţul, și ce li se 
dădea pentru ele, lua cu odihnă; iar când venea să cumpere ceva, 
ce li se dădea lor, luau în tăcere, și așa luau lucrul care le trebuia, 
negrăind nimic. 


A Părintelui 

7. Aceasta, în vremile noastre, e lucru vrednic mai vârtos de 
minunare și mai puţin de urmare; că mare era nădejdea și 
neîmpătimirea Bătrânului cea întru Dumnezeu, pe care cel ce le 
câștigă, și lucrul acesta poate să-l facă. 


III. A lui Avva Isaia 


1. De te vei duce în târg ca să vinzi rucodelia ta, să nu te 
pricești pentru preţul ei ca mirenii, ci dă-l precum se întâmplă, ca 
să nu pierzi puterea chiliei tale. 

2. Și, de vei cumpăra ceva de care ai trebuinţă, să nu zici 
„mai mult de atât nu dau”, ci, de-ţi trebuie lucrul acela, silește-te 
puţin, iar de nu ai preţul lui, lasă-l cu tăcere. 

3. lar de te vor tulbura gânduri zicându-ţi „că de unde să 
aflu?”, zi-le lor „sunt și eu, precum toţi sfinţii, ispitit de Dumnezeu 
întru sărăcie, Care i-a ispitit pe aceștia până când a văzut că voinţa 
lor este credincioasă și i-a adus pe dânșii întru lărgime”5". 


IV. A Sfântului Efrem 


1. Să nu intri în chilia fratelui tău până ce mai întâi nu vei 
bate la ușă, ca să nu-i aduci lui tulburare. 

2. Să nu te legi pe sine cu jurământ cu vreun frate, ci să ai 
unime*** în frica lui Dumnezeu. 

3. Mare biruire este monahului împărtășirea de tovărășie5*%, 
iar plata lui este întristarea și căința. 


V. A Sfântului Varsanufie 


547 Cf. și Filocalia (Vol. XII, Cuvântul IV, 5), unde la acest text găsim și 
o scolie: „Monahii care prelungeau șederea lor în cetăţi și sate, cu | 
motivul vânzării lucrului lor de mână, cădeau de multe ori în ispite. În 
Pateric și la mulţi alţi Părinţi s-au păstrat multe afirmări de felul acesteia. 
De aceea îndeamnă aici Părintele ca monahii să vândă lucrul lor de mână 
păgubindu-se puţin din ceea ce se cuvine, ca să nu piardă în lume tot ce 
au câștigat în chilie din osteneala lor (nota 70)”. 

548 Op6vota, sau: unitate, simplitate în cuget, armonie gânditoare. 
Altfel spus, a avea unime este una cu a nu avea îndoială sau necredinţă în 
ceea ce faci. 

549 În trad. neogr. avem „...ca să-ţi păzești conștiința în unime, care 
[păzire] vine din frica lui Dumnezeu”. Din pricina slăbiciunii oamenilor, 
nu se sfătuia legarea prin jurământ cu alţii, căci aceasta putea fi o ispitire 
fără rost a lui Dumnezeu sau o îndrăzneală prea mare în propriile putinţe, 
iar în urma unei călcări a acestuia, lesne se putea vătăma conștiința, iar 
părțile puteau ajunge la deznădejde și la alte fapte necugetate (cf. și 
Matei 5: 34 ș.u.). 

550 parpia. Termenul sugerează orice fel de asociere a cuiva cu 
altcineva sau în grup pentru osebite idei sau lucrări, altele decât cele 
încredințate prin poruncă sau sfat de cel pus peste aceia, de stareţ sau de 
alţii. Prin urmare, Sfântul nu îndeamnă la însingurare sau la fuga de 
vieţuire împreună cu fraţii în mănăstire. 


1. Un frate a întrebat pe Bătrânul: „Oare bine este a avea 
prieteșug cu cei de o vârstă?” Și a răspuns Bătrânul: „A nu avea 
prieteșug cu cei de o vârstă bine este; că o așezare ca aceasta nu 
lasă să vină plânsul; dar nici cu altcineva ce poate lua plânsul de la 
tine să nu ai prieteșug, că aceasta nu folosește, ci prea mult 
vatămă. Că nimeni nu poate câștiga ceva bun, fără numai prin mult 
plâns și osteneală. Deci pedepsește-ţi ochii tăi ca să nu ia aminte la 
cineva și inima ta nu se va umple de cumplita îndrăzneală, ceea 
care duce în pierzare toate roadele monahului”551. 

2. Zis-a fratele: „Spune-mi, Părinte, până unde poate ajunge 
măsura dragostei unui frate față de alt frate?'5%2 Răspuns-a 
Bătrânul: „Una este dragostea părinţiilor către copiii lor și alta a 
fraților către fraţii lor. Dragostea Părinților celor duhovnicești 
către fiii lor nu are ceva trupesc sau vătămător, căci sunt 
întemeiați pe înţelegerea cea duhovnicească, și ori în cuvinte, ori 
în lucruri ei se sârguiesc a folosi pe cei mai tineri totdeauna în 
toate; și, așa iubind, nu trec sub tăcere neajunsurile lor, ci 
duhovnicește îi mustră pe dânșii și îi pedepsesc, căci către aceștia 
s-a zis: Mustră, ceartă, mângâie (II Tim. 4: 2), precum de multe ori 
îţi face stareţul tău și tu nu pricepi”. 

3. Deci, de vreme ce, pentru dragoste, nu disprețuiește 
greșelile tale, este limpede că dragostea lui cea către tine este 


551 O povaţă ca aceasta poate nedumeri pe mulţi dintre mireni, care ar 
putea zice că ea este vrednică de împlinit doar pentru monahi, dar nu 
este așa. 

Adesea, din pricina conștiinței celei slabe, a mulţimii păcatelor și, 
desigur, a neputinței de a comunica în/ după mintea lui Hristos cu ceilalţi 
(cf. I Cor. 2: 16), creștinii, crezând amăgindu-se că au oarecare 
îndrăzneală de la Dumnezeu în faţa altora, se aleg cu multă vătămare din 
partea celor împreună creștini cu ei, și mai ales din partea păgânilor și a 
ereticilor. „Plânsul și osteneala” [pentru Dumnezeu] sunt condiţii de 
dobândire conștientă a binelui, precum s-a zis, adică a cunoștinței simţite 
a lucrării harului lui Dumnezeu în noi; numai într-o lucrare ca aceasta 
putem avea îndrăzneală în faţa altora, și nu în vârtutea unei idei, fie ea și 
despre Dumnezeu, altminteri ar trebui, cum a zis un Bătrân mai-nainte, 
„să fugim tăcând”. În Filocalie (Vol. XI, întrebarea 340), la acest text 
avem o scolie: „Prietenia înveselește, susține în om o bună dispoziţie, îl 
face să afle în om o mulțumire de viaţă. Dar monahul trebuie să-și plângă 
mai ales păcatele (nota 498)”. 

52 Cf. Idem (op. cit. Întrebarea 342). 

553 În loc de „nu pricepi (oú ovvieiq)”, în Filocalie avem: „Aceasta o 
face cu tine și Avva al tău și tu nu te smintești în cele ce te mustră, te 
ceartă și te îndeamnă”. Afirmația poate fi înţeleasă și așa: „Și tu nu iei 
mustrarea sau pedeapsa în nume de rău, ci ca învăţătură și mângâiere”. 
Sau așa: „Şi tu nu pricepi că mustrarea și certarea îţi sunt de folos”. 


duhovnicească. Că fiecare după măsura sa iubește pe aproapele 
său; iar măsura dragostei celei desăvârșite este aceea adică ca 
după dragostea ce o are cineva către Dumnezeu [după aceea] să 
iubească și pe aproapele ca pe sine (cf. Lev. 19: 19). 

4. Însă tinereţile sunt datoare a se păzi pe ele întru toate: 
pentru că pe cei mai tineri degrabă îi împiedică Diavolul. Că întâi 
în vorbire încep a grăi unii cu alții pentru folosul sufletului, apoi se 
abat spre altele, apoi ajung la sfadă, la îndrăzneală, la râs, la 
clevetire și la multe alte rele, încât se împlinește întru dânșii 
cuvântul Apostolului, care zice: Incepând în Duhul, acum sfârșiți în 
trup (Gal. 3: 3)? Pentru că dintru aceasta vin cei mai tineri întru 
cădere: dintru a se iubi fără socoteală și din însoţirea unora cu a 
altora. 

5. Deci măsura dragostei lor unii către alţii trebuie să fie în 
acest fel, adică întru a nu defăima, a nu căuta ale sale sau întru a 
nu pune odihna proprie înaintea celei a fratelui, a nu iubi pentru 
frumuseţea trupului sau pentru trupeasca facere de bine, a nu 
ședea unii cu alţii fără de mare folos, ca să nu cadă întru 
pierzătoarea  îndrăzneală5%, întru ceea ce pierde roadele 
monahului, precum am zis, lăsându-l pe el ca pe un lemn uscat. 

6. Căci precum se cruţă pe eiși și se păzesc de îndrăzneală și 
de deșarta-cuvântare, așa să cruţe și pe fraţii lor" și pe 
prorocescul vai asupra lor să-l tragă: Că vai, zice, celui ce adapă 
pe fratele său cu bătură amară (Avac. 2: 15). Zice însă și Apostolul: 
Vorbele cele rele strică obiceiurile cele bune (I Cor. 15: 33). 
Așadar, până la aceasta este măsura dragostei fraților unii către 
alţii. 


55 În Filocalie avem aici o scolie: „Îndrăzneala doboară graniţa între 
persoană și persoană, prin faptul că unul nu mai vede taina celuilalt, ci 
numai suprafaţa lui trupească. Ea nu înseamnă o comunicare a 
adâncurilor lor în Dumnezeu, în care fiecare păstrează conștiința de sine, 
ci conștiința lor dispare înecată de pofta trupească, care-i confundă 
superficial (nota 498)”. 

55 În Filocalie (idem. p. 419) se adaugă aici: „...ferindu-se să șadă 
împreună fără trebuinţă, ca să nu se prindă în cursele acestea și să nu 
prindă în cursă nici pe fraţii lor, temându-se de cel ce zice: Vai celor...” și 
celelalte. 


PRICINA A PATRUZECI ȘI UNA 


Ce se cade a face către cei ce vin și cum a-i întâmpina pe dânșii și 
a vorbi cu ei. 


I. A lui Paladie 


1. Odinioară, am venit din Ierusalim în Egipt și ne-am dus la 
Marele Apollo; iar fraţii care erau împreună cu acela, alergând 
înainte, ne-au întâmpinat pe noi cântând - că acest obicei aveau ei 
către toţi monahii - și, închinându-se până la pământ, ne-au 
îmbrățișat pe noi; apoi unii mergeau înainte cântând, iar alţii pe 
urmă, până am ajuns la Părintele. 

2. lar Părintele, auzind pe cei ce cântau, așijderea și el ne-a 
întâmpinat precum făcea tuturor fraţilor care veneau: și întâi s-a 
închinat până la pământ, iar după ce s-a sculat, ne-a îmbrățișat. 
Apoi ne-a dus înăuntru și s-a rugat, iar la urmă, după ce cu mâinile 
sale ne-a spălat picioarele, ne-a îndemnat spre odihnă. Și acest 
obicei nu l-a urmat numai către noi, ci îl împlinea către toţi. 

3. Şi zicea către cei ce erau împreună cu dânsul că fraţilor 
celor ce vin trebuie a ne închina precum Marele Avraam, fiindcă 
lui Dumnezeu prin fraţi ne închinăm. „Ai văzut, dar, zicea, pe 
fratele tău? Ai văzut pe Dumnezeul tău!” Și că se cade spre odihnă 
a-i sili pe dânșii, precum și Fericitul Lot a silit pe îngeri. 


II. Din Pateric 


1. Zis-a un Bătrân: „De vor veni oarecare la tine și-i vei vedea 
pe dânșii de departe venind, înainte de a se apropia ei, stai la 
rugăciune și zi: «Doamne Iisuse Hristoase, izbăvește-ne pe noi de 
clevetire și de ocară și cu pace îi du pe dânșii din locul acesta»”. 

2. Întrebat-a un frate pe Avva Petru a lui Avva Lot zicând: 
„Când sunt în chilie, sufletul meu este în pace, iar de vine un frate 
şi-mi spune cuvinte de cele din afară, sufletul meu se tulbură”. Și i- 
a răspuns lui Avva Petru: „Avva Lot zicea: «Cheia ta deschide ușa 
mea»”. Zis-a fratele: „Ce este graiul acesta?” 

3. Răspuns-a Bătrânul: „De vine cineva la tine, să-i zici așa: 
«Cum te afli? De unde vii? Cum se află fraţii? Te-au primit sau 
nu?» Şi atunci deschizi ușa fratelui și auzi cele ce nu voiești”. 

4. Zis-a fratele: „Așa este. Şi ce să facă omul când fratele său 
vine la dânsul?” Răspuns-a Bătrânul: „Plânsul tot învăţătură este; 
iar unde nu este plâns, nu se poate păzi cineva”55%. 


556 Plânsul, după Părinţi, e izbăvirea desăvârșită de iubirea de sine și 
de slava-deșartă și îndulcirea de cele ale lumii mai mult decât de 


5. Zis-a fratele: „Când sunt în chilie, plânsul este cu mine, iar 
când vine cineva la mine sau ies din chilie, nu-l mai aflu pe el”. Zis- 
a lui Bătrânul: „Incă nu ţi s-a supus, dar aceasta îţi este spre folos, 
că-i este în tovărășie, căci celui căruia i s-a supus, niciodată nu se 
va depărta de la el”5”. 

6. Zis-a un bătrân: „De va veni la tine vreun frate, ridică 
plânsul de pe faţa ta și-l ascunde în inimă până când va pleca 
fratele și apoi iarăși pune plânsul pe faţă. Că fug dracii văzând 
plânsul acesta cu tine”. 


III. A Sfântului Efrem 


1. Monahe, de va veni la tine vreun călugăr sau mirean, să 
nu-l întâmpini pe el mai presus de putere, ca nu cumva, după ce se 
va duce el, să te căiești pentru trebuinţele pe care le-ai cheltuit, ci 
pune-i înainte orice îţi va da Domnul; că mai bună este o punere- 
înainte de verdeţuri cu dragoste decât jertfe cu întristare; că pe 
dătătorul cel bucuros îl iubește Dumnezeu (cf. II Cor. 9: 7)58. 

2. Iar acestea le zic, frate, nu vrând să te tai de la iubirea de 
străini, ci ca aducerea ta bine-primită și neprihănită să fie, după 
Cel ce zice: Fiţi iubitori de străini unii către alții, fără cârtire (1 Pt. 
4: 9). 


Dumnezeu. De aceea, nu întâmplător zice Avva aici că fără plâns lesne 
cădem în cele pomenite și mai ales în cele ce se nasc din ele. 

557 În Pateric (Avva Petru Pionitul, 2), în loc de „că-ţi este tovărășie...” 
și celelalte găsim: „Căci scris e în Lege că atunci când vei dobândi vreun 
rob evreu, te va sluji șase ani, iar în al șaptelea an îl vei trimite pe el 
slobod. Iar de-i vei da femeie și va naște copii în casa ta și nu va voi să 
fugă, pentru muiere și copii, îl vei aduce la ușa casei și vei găuri urechea 
lui cu acul și-ţi va fi rob în veac (cf. leș. 21: 2 ș.u.). Zis-a fratele: „Ce este 
cuvântul acesta?” Răspuns-a Bătrânul: „De se va osteni omul după putere 
la vreun lucru, în orice ceas îl va căuta spre trebuinta sa, îl va găsi”. I-a 
zis lui fratele: „Rogu-te, spune-mi cuvântul acesta!” Zis-a bătrânul: 
„Niciun fiu neadevărat [ilegitim] nu rămâne împreună cu cineva robind, 
însă cel ce se naște fiu [legitim] nu-l lasă pe tatăl său”. Cuviosul Pavel 
pare că a dat o parafrază în câte cuvinte la toată această explicaţie de la 
urmă. 

558 Altfel spus: alungă complezenţa exagerată, din obligaţie, prin care 
cheltuiești mai mult pentru câștigarea simpatiei aproapelui și mai puţin 
din iubirea ta faţă de el, complezenţă venită dintr-un fals respect, căci 
apoi lesne ajungi să te căiești pentru ce-ai făcut, vătămându-te și pe sine, 
și poate că așa nici iubirea oaspetelui nu o vei câștiga; dă aproapelui 
precum îți dă Domnul și pe cât te lasă inima, căci pe cât de mult simţi că 
te-a iubit Domnul, cu atât și poţi iubi pe aproapele, iar ce e mai mult e de 
la diavol și din mândrie. Urmează, dar, iubirea aceasta și nu o da uitării 
din lenevie, nici nu te gândi la alte scopuri sau interese deșarte. 


3. Vezi, monahe, nu, vrând să placi celor ce cugetă cele 
mirenești, să pierzi petrecerea cea călugărească, ci întru frica lui 
Dumnezeu fă toate lucrurile tale. Iar cel ce face ceva întru 
Domnul, aceasta i se face lui dobândă. Bucatele sunt pentru 
pântece, și pântecele pentru bucate, și Dumnezeu le va strica și pe 
acestea, și pe acelea (I Cor. 6: 13). 

4. Iubite, de vei băga pe cineva în chilia ta, nevoiește-te ca 
nesmintit pe dânsul să-l trimiţi, adică nimic în afară de frica lui 
Dumnezeu, ca să nu te faci lui chip de lucru necuvios. Că zice 
Apostolul: Nu vă faceți poticnire nici iudeilor, nici elinilor, nici 
Bisericii lui Dumnezeu (| Cor. 10: 32). 

5. Cinstește pe toţi nu pentru răsplătire, ci pentru Domnul. Că 
bărbatul care place oamenilor se sârguiește a plăcea multora, iar 
cel ce se teme de Domnul nu se va poticni, că întru lumina 
poruncilor Lui umblă”. 


IV. A lui Avva Isaia 


1. De va veni la tine vreun frate străin”®, să ai faţa ta veselă 
către dânsul când îl îmbrăţișezi pe el; și lucrul pe care-l ţine, [mai 
degrabă] ţine-l tu cu bucurie și, când pleacă de la tine, așijderea fă 
și tu cu bucurie; și închinăciunea ta către dânsul să se facă cu 
blândeţe și cu frica lui Dumnezeu, ca să nu i se facă lui pagubă. 

2. Păzește-te a nu-l întreba ceva din cele ce nu te folosesc, ci 
fă-l pe el a se ruga. Iar când șade la tine, întreabă-l: „Cum te afli?” 
și odihnește-te cu acest cuvânt. Dă-i lui carte ca să citească, iar de 
a venit de la osteneală, după ce-i vei spăla picioarele, fă-l să se 
odihnească. 

3. De-ţi va aduce cuvinte necuviincioase, roagă-l pe dânsul 
întru dragoste zicând: „lartă-mă, că neputincios sunt și nu pot să 
le port”. Iar de este drumeţ și ai la tine pe oarecare credincioși, să- 
l nu-l pui pe dânsul mai presus de aceia, ci fă milă cu dânsul întru 
dragostea lui Dumnezeu. 


559 Pentru aceste afirmaţii relativ lacunare, se pot cita spre întărire 
Psalm 52: 7; Ef. 6: 6; Col. 3: 22. Altfel spus: cel ce voiește a plăcea 
oamenilor, adică care caută slavă-deșartă sau răsplătire, stârnește urgia 
lui Dumnezeu (cf. Psalm 52: 7), arătată în ocara primită de la oamenii 
care odinioară îl slăveau, fie din înșelare sau din interes; astfel, el se va 
poticni în neputinţa propriei „slave”, care la urmă ca fumul se va risipi 
(cf. Psalm 36. 20); însă cel ce umblă întru lumina slavei poruncilor Lui, 
acela nu se poticnește, căci calea lui e luminată și întunericul nu o va 
cuprinde. 

5% Cf. și Filocalia (Vol. XII, Cuvântul III, 3 ș.u.; Cuvântul V, 1). Textele 
au însă pe alocuri deosebiri demne de luat în seamă. 


4. Iar de este un frate în trecere pe la tine, pentru Dumnezeu, 
și vine la tine pentru a se odihni, să nu-ţi întorci fața ta de către 
dânsul, ci primește-l pe el cu bucurie dimpreună cu credincioșii ce 
au venit la tine. Și, de este sărac, nu-l trimite deșert, ci dă-i lui din 
blagoslovenia ce ţi-a dat ție Dumnezeu, ca cel ce cunoști că ceea 
ce ai nu este al tău, ci dare de la Dumnezeus!. 

5. Şi, credincioșilor celor ce vin la tine, dă-le cele de trebuinţă 
întru ochi bucuros; iar când veţi termina de mâncat, zi-le lor de 
două sau de trei ori „faceţi dragoste și mai mâncaţi puţin”. 

6. De cânţi împreună cu fraţii, fiecare din voi să-și facă 
rugăciunile sale, iar de este vreun străin cu voi, rugaţi-l cu 
dragoste să facă el rugăciunile; și ziceţi-i lui de [cel mult] trei 
ori, fără sfădire. 

7. De vor veni la voi fraţi, nicidecum să nu voiţi a-i întreba 
ceva pe dânșii din cele vătămătoare, precum mai-nainte apucând 
am zis, ca nu, după ce se vor duce, să vă lase vouă robie în chilie; 
iar dacă din cei veniţi va fi cineva ce nu se va putea înfrâna și va 
spune vreunuia din voi ceva din cele ce vă vatămă pe voi, cel ce a 
auzit să nu voiască a spune acestea vreunuia din voi, ca să nu 
umple de otravă purtătoare de moarte sufletul fratelui său*%5. 

8. Să nu voiţi a iscodi lucrurile veacului acestuia, ca să nu vă 
faceţi ca și ieșitorile5* întru care vin toţi, ca să lepede din 
pântecele lor, multă putoare făcându-se5, ci mai vârtos faceţi-vă 
jertfelnic al lui Dumnezeu întru curăţie, făcându-vă preoţi pe 
dinăuntru; totdeauna, dimineaţa și seara, punând tămâie peste el, 
ca să nu rămână jertfelnicul fără de tămâie. 

9. Și totdeauna siliți-vă pe sine înaintea Domnului cu toată 


551 În Filocalie (loc. cit. p. 48) avem aici o scolie: „Toate le avem de la 
Dumnezeu în dar. lar ceea ce primește fiecare, nu primește în 
exclusivitate, ci ca să facă parte de aceea și altora. Toate le are fiecare 
pentru el, dar și pentru alţii, ca să crească oamenii și în iubire între ei”. 

562 În Filocalie (loc. cit., p. 49): „Rugaţi-l cu iubire să-și facă rugăciunile 
lui”. A 

563 Trad. lit. În Filocalie (loc. cit., Cuv. V, 1): „De faceţi un lucru 
împreună și unul dintre voi îl strică din slăbiciune, să nu-l certaţi, ci mai 
degrabă bucuraţi-vă cu el. De vă aduc niscai fraţi ceva, să nu-i întrebaţi 
ceva care-i vatămă. Și dacă vă lasă aceasta în chilie și unul din cei veniţi, 
neputându-se înfrâna, spune vreunuia dintre voi ceva din ceea ce vă 
vatămă, să nu spună cel ce a auzit acestea vreunuia dintre fraţi, ci să 
tacă, până va trece ceea ce au lăsat aceia de la ei, ca să nu umple inima 
lor de veninul morţii”. 

564 Closetele. 

565 În Filocalie (loc. cit. p. 70): „Să nu voiţi să umblaţi după lucrurile 
trupului acesta, ca să nu vă faceţi ca acele animale care varsă cele din 
stomacul lor, producând multă putoare”. 


cererea, ca să vă dăruiască vouă simplitate și nerăutate și să 
înlăture de la noi cele potrivnice acestora, care sunt vicleșugul, 
drăceasca înţelepciune, iscodirea și cele asemenea acestora, căci 
acestea sfărâmă ostenelile celor ce le fac pe ele. 

10. Iar sfârșitul tuturor acestora este atunci când se va teme 
omul de Dumnezeu întru cunoștință, când auzurile lui se vor 
supune conștiinței lui după Dumnezeu și, mai presus de cele zise, 
îl vor învăţa pe el întru ascuns. Iar de nu va fi acolo Stăpânul casei, 
acel om ticălos va avea casa lui supusă voirii lui și așa va putea 
grăi întru sine orice voiește, fiindcă inima lui nu este sub 
stăpânirea Aceluia, ci sub vrăjmașul56. 

11. De va veni vreun frate străin la voi și vi se va părea de la 
început că este iubitor de prefaceri”, să nu-l iscodiţi pe el cu 
cuvântul, până nu se vor vădi vouă [în adevăr] neajunsurile lui568. 


V. A Sfântului Varsanufie 


1. Zis-a Bătrânul: „De va intra cineva în chilia ta sau tu vei 
intra în chilia altuia, și-ţi va zice ţie «roagă-te», până de trei ori zi 
«iartă-mă», iar de va stărui zicându-ţi și a treia oară, atunci cu 
smerenie fă ceea ce-ţi zice. Şi tu la fel, de trei ori zi, și, de nu va 
voi, lasă-l, că sfădirea nu e bună. 

2. Încă și pentru tot lucrul, fie că primești un lucru de la 
cineva sau ca să pui mâna, până la trei ori roagă-l, și, de nu va voi, 
încetează cu pace și nu-l necăji, că aceasta este calea lui 
Dumnezeu56. 

3. Nu folosește monahului să-i întrebe pe cei ce vin la dânsul 
cum se află cutare sau cutare; că prin întrebarea aceasta 
smulgându-se mintea de la rugăciunea și de la cântarea cea către 
Dumnezeu, cade în bârfeli, clevetiri, în prisosite și de suflet 
vătămătoare lăcomii și în robii, întrucât nimic nu este mai bun 


566 „Cel ce crede că e stăpân pe sine, nelăsându-se stăpânit de 
Dumnezeu, e de fapt sub stăpânirea mândriei, care e o patimă susţinută 
în el de demonul vrăjmaș. Numai în Dumnezeu omul este el însuși, căci 
nu se închide în sine, ci rămâne în legătură cu Cel ce l-a făcut și în 
armonie cu toate” (scolia 95 din Filocalie, loc. cit., p. 70). 

567 plAoonNuaTIKOC, aici: duplicitar, pretenţios, arogant. În Filocalie, 
precum se vede din nota următoare, varianta românească a tradus nu pe 
(PLĂOCONUATIK6C, ci prăoonouaTik6c. Fiecare variantă are însă sensul ei, 
ce nu-l exclude pe celălalt. 

5 în Filocalie (loc. cit. p. 69) avem așa: „Dacă un frate străin vine la 
voi și aţi auzit mai înainte despre el că este iubitor de vreo schismă, nu 
cercetaţi aceasta prin cuvinte, până nu se va arăta vouă scăderea lui”. 

5% Cf. și Filocalia (Vol. XI, întrebarea 322). 


decât a tăcea și scurt a vorbi”. 


570 Punctul 3 nu e luat din Scrisorile Sfântului Varsanufie; pare a fi a lui 
Avva Isaia. 


PRICINA A PATRUZECI ȘI DOUA 


Că întru venirile celor ce viețuiesc după Dumnezeu, mulți Părinţi, 
pentru odihna celor ce veneau, lăsau puțin din nevoinţă, cu nimic 
vătămându-se din aceasta, pentru nepătimirea lor; iar unii dintr- 
înșii, pentru acea puțină răsuflare [odihnă], mai pe urmă se 
chinuiau pe eisi; și că cel ce întru veniri și mângăieri păzește 
nevoința sa nedezlegată sau dezleagă puțin, vrednic de laudă se 
face de aici, căci bine a judecat; și cum că cei ce se silesc peste 
măsură nu se cuvine a se pleca întru mângăieri. 


I. Din Pateric 


1. Dusu-s-au oarecare Părinţi la Avva Iosif din Panefo ca să-l 
întrebe pe dânsul despre întâlnirea fraţilor care găzduiesc la 
dânșii, de se cuvine adică a se pogori spre mângâierea lor*”!. 

2. lar Bătrânul, primindu-i pe dânșii și îndemnându-i să șadă, 
mai-nainte de a fi întrebat de dânșii, el a intrat în chilia sa și a 
îmbrăcat haine foarte proaste, ca de cerșetor, și, ieșind, a trecut 
prin mijlocul lor și, iarăși intrând, a îmbrăcat hainele sale și, 
ieșind, a șezut cu dânșii. 

3. Iar ei se mirau de lucrul Bătrânului. Iar el le-a zis lor: 
„Luat-aţi aminte la ce am făcut?” Și au zis: „Da”. Şi a zis Bătrânul: 
„Au doară m-am schimbat dintru îmbrăcarea hainelor?5? „ Zis-au 


571 În Pateric (Avva Iosif din Panefo, 1): „...de se cade să facă pogorâre 
și să arate îndrăzneală către dânșii”. 

572 În Pateric se adaugă: „Deci, dacă eu însumi (același) sunt în 
amândouă hainele, precum cea dintâi nu m-a schimbat, tot așa nici cea 
de-a doua nu m-a vătămat”. Chipurile prin care îi primim pe alţii, lucrarea 
noastră prin omul din afară faţă de ei n-ar trebui să schimbe nicidecum 
chipul sau lucrarea omului lăuntric, cel cu lucrare ascunsă, cel ce plânge, 
cel ce se roagă și altele asemenea. Cu toate acestea, e de dorit ca omul să 
fie unul, chiar dacă uneori e nevoit să facă pogorăminte, căci un chip al 
lui Dumnezeu este, în trup și suflet deopotrivă. Omul cel dinăuntru nu 
poate fi de sine, el e în unime cu cel din afară. La nevoie, omul se poate 
manifesta după cum voiește, chiar spre uimirea altora și folosul lor; însă 
primejdia de a se umple de slavă-deșartă i-a făcut pe mulţi Părinţi să 
îndemne la ascunderea cel puţin parţială a omului dinăuntru și a lucrării 
lui, fie din slăbiciune, ca să evităm tulburarea lăuntrică, fie pentru a nu 
sminti pe cei ce nu ne-ar putea înţelege; în fond și la urma urmei suntem 
și fii ai oamenilor și fii ai lui Dumnezeu după har, precum și Hristos, Care 
însă e Fiul lui Dumnezeu după fiinţă și Care așijderea Se arăta fie mai 
mult ca un om, fie ca Dumnezeu, după cele ce le întâmpina în lucrarea 
Sa, după puterea de înţelegere a oamenilor și spre folosul lor. Pe de altă 
parte, indiferent de dezlegarea sau pogorârea făcută pentru cei pe care-i 


aceia: „Nu, deloc”. 

Şi a zis lor: „Tot așa și din primirea fraţilor ne vătămăm, 
măcar de vom dezlega pentru dânșii. 

4. Deci atunci când este venirea fraţilor, să-i primim pe dânșii 
cu îndrăzneală, iar când suntem singuri, de plâns să ne îngrijim, ca 
să petreacă lângă noi”. Iar ei, auzind, s-au minunat, că le-a spus 
lor cele din inima lor mai-nainte de a-l întreba ei pe dânsul; și au 
preaslăvit pe Dumnezeu. 

5. Datu-s-a odată poruncă în Schit să se postească în 
săptămâna de faţă; și s-a întâmplat să vină niște frați din Egipt la 
Avva Moise, și le-a făcut lor puţină fiertură; și, văzând cei ce erau 
vecini cu dânsul fumul, au spus clericilor. „lată, Avva Moise a 
dezlegat porunca și a făcut fiertură la sine”. Iar ei au zis: „Când va 
veni, îi vom zice lui”. 

6. Și venind sâmbăta, și venind și Avva Moise cu ceilalți 
Părinţi în biserică, știind clericii viețuirea cea mare a lui Avva 
Moise, i-au zis lui înaintea tuturor: „O, Părinte Moise, ai dezlegat 
porunca oamenilor și ai păzit-o pe cea a lui Dumnezeu”. 

7. Un frate a venit la Avva Pimen după două săptămâni din 
Postul Păresimilor ca să-și mărturisească gândurile sale și, după ce 
a aflat odihnă, a zis către Bătrânul: „Puțin de nu m-am oprit să vin 
astăzi aici”. Zis-a lui Bătrânul: „Pentru ce”. Răspuns-a fratele: „Am 
socotit că poate nu-mi vei deschide, din pricina Postului”. Zis-a lui 
Bătrânul: „Noi nu ne-am învăţat să încuiem ușa de lemn, ci mai 
vârtos cea a limbii”. 

8. Un frate a mers la un pustnic și, după ce a vorbit cu dânsul 
și a dobândit odihnă, după ce a ieșit, zicea: „lartă-mă, Avva, că te- 
am zăticnit din canonul tău!” Şi a răspuns Bătrânul: „Canonul meu 
este să te odihnesc și să te slobod în pace”. 

9. Se spunea despre un Bătrân că petrecea în Siria, pe lângă 
calea pustiei, și avea o lucrare ca aceasta: în orice ceas trecea 
vreun călugăr prin pustie, cu bună-nădejde îi făcea lui odihnă. 

10. Și a venit odinioară un sihastru la dânsul și, înainte- 
alergând Bătrânul, îl poftea spre odihnă, iar el nu voia, zicând că 
«postesc, și nu voiesc să dezleg acum”. Și, întristându-se el, i-a zis 
lui: „Nu dispreţui pe sluga ta, rogu-mă ţie; ci, de voiești, vino 
[măcar] să ne rugăm”. Și așa, după rugăciune, făcând Bătrânul 
odihnă pustnicului, l-a slobozit cu mulțumită mare. 

11. Povestit-a Avva Cassian: „Am mers din Palestina în Egipt 
la unul din Părinţi și, găzduindu-ne el pe noi, l-am întrebat: 
«Pentru ce în vremea primirii fraţilor celor străini nu păziţi 
primim, cum zice Avva Iosif, omul lăuntric trebuie să rămână același, 


indiferent de „haina” sau lucrarea lui din afară, adică precum s-a zidit pe 
sine după asemănarea lui Dumnezeu. 


canonul postului, precum în Palestina, de unde tocmai am venit?» 

12. Și a răspuns zicând: «Postul este cu mine totdeauna, iar 
pe voi nu putem să vă ţinem totdeauna cu noi; căci postul adică e 
și lucru de folos, și de nevoie, însă atârnă de așezarea și hotărârea 
noastră; iar împlinirea dragostei de nevoie o cere Legea lui 
Dumnezeu. Deci, primindu-vă pe voi, și întru voi pe Hristos, datori 
suntem a vă mângâia cu toată sârguința*?. lar după ce vă voi 
petrece, pot câștiga iarăși canonul postului, că nu pot fiii nunții să 
postească câtă vreme Mirele este cu dânșii, iar când se va lua de la 
dânșii, atunci cu stăpânire vor posti (Matei 9: 15)»”. 

13. Zis-a iarăși: „Ne-am dus la alt Bătrân și ne-a făcut pe noi 
să gustăm și, după ce ne-am săturat, ne îndemna să mai mâncăm. 
Iar eu, zicând că «nu mai mâncăm», acela ne-a răspuns: «Eu, după 
ce au venit fraţii, de șase ori am pus masa și, îndemnând pe fiecare 
dintr-înșii, am mâncat împreună cu ei și încă poftesc să mănânc, 
iar tu, numai o dată mâncând, te și săturași, încât nu mai poţi?»” 

A Părintelui 

14. Citește, cititorule, cu luare-aminte și cu acribie cea zisă 
de Bătrânul: cum, odihnind pe cel străin și părând că mănâncă cu 
aceia, el numai gusta din bucate, și nu se sătura! Că dacă de șase 
ori în zi încă mai era flămând și [deci] trebuinţa nu o împlinise, 
cum nu fără de grijă, precum am zis, se atingea de cele puse 
înainte? Deci, cel ce poate să facă așa, să mănânce împreună cu 
toţi și el întru nimic nu se va vătăma, iar pe aceia îi va folosi5”4. 


II. Din Pateric 


1. Mers-au odată doi fraţi la un Bătrân; iar obiceiul Bătrânului 
era a nu mânca în fiecare zi. lar după ce a văzut pe fraţi, s-a 
bucurat și a zis: „Postul are plata lui, iar cel ce mănâncă cu 


573 In Pateric (Avva Cassian, 1): „Prin voi, dar, primind pe Hristos, sunt 
dator cu toată silința să-L odihnesc”. 

574 Cuviosul Pavel continuă aici gândul Părinților: nu trebuie a ţine 
postul cu o acribie fără folos, în vârtutea unui simplu canon, ci a-l ţine pe 
cel duhovnicesc, în cunoștință, prin a mânca pe nesăturate - ca unii ce 
deja am gustat din har - și a odihni duhovnicește pe aproapele. Astăzi, 
când postul e mai mult de cele materiale și mai puţin duhovnicesc, cât de 
îndreptăţiți am putea fi să facem dezlegare la oarecare nevoi? Dacă 
postul era la Părinţii de mai sus odihna duhovnicească - ba și trupească! 
- a aproapelui - ba chiar, cum zicea Avva Cassian, a lui Hristos Însuși 
prin aceia -, prin orice mijloace, în ce măsură am putea noi odihni pe 
altul - evitând, desigur, precum s-a zis mai-nainte, tovărășiile 
primejdioase și odihnirea „mofturilor” altora - fără a ne pierde puţina 
odihnă sau rugăciune pe care o avem sau pe care o căutăm? 


dragoste”, iarăși două porunci face: căci și lasă voia sa, și pe fraţi 
îi odihnește, împlinind porunca dragostei”. 

2. Se spunea despre Avva Macarie că, dacă se întâmpla să 
mănânce vreodată cu fraţii, își punea luiși hotar, zicând către sine 
că, de va afla vin, pentru fraţi va bea, iar pentru un pahar de vin o 
zi nu bea apă în chilie. 

3. Iar fraţii, neștiind scopul Bătrânului, îi dădeau lui să bea 
vin pentru odihnă; iar Bătrânul lua cu bucurie, știind că are să se 
muncească pe sine. Iar ucenicul lui, știind ceea ce făcea Bătrânul, 
zicea deosebi către fraţi: „Pentru Domnul, nu-i dați lui, că are să se 
muncească pe sine în chilie”. Și, aflând fraţii de lucrarea 
Bătrânului cea întru ascuns, nu-i mai dădeau lui vin. 

4. Mers-au odinioară Avva Siluan și ucenicul lui, Zaharia, într- 
o mănăstire; și le-au făcut lor fraţii ceva ca să guste înainte de a 
călători. lar după ce au ieșit și erau pe drum, aflând ucenicul apă 
pe cale, a întrebat pe Bătrânul dacă îi dă voie să bea, iar Bătrânul 
a zis: „Post este astăzi, Zaharie”. Şi el a zis: „Dar n-am mâncat noi 
astăzi, Părinte?” Și a zis Bătrânul: „Aceea a dragostei era, iar noi, 
fiule, să ținem postul nostru”. 

5. Se spunea despre Avva Serin că mult lucra și totdeauna 
mânca doi posmagi. Venind odată la dânsul Avva Iosif, tovarășul 
lui, mare pustnic fiind și el, a zis către Avva Serin: „Când sunt în 
chilia mea, îmi păzesc rânduiala mea, iar când ies, fac pogorământ 
fraţilor. Deci ce? Oare bine fac sau nu?” 

6. Și i-a răspuns Bătrânul: „Nu este aceasta mare faptă bună, 
când adică în chilie șezi păzindu-ţi petrecerea ta, ci mai vârtos 
atunci când ieși din chilia ta și nu strici rânduiala ta, atunci ai avea 
mare laudă a bunătăţii tale”. 

7. Mers-au odată niște Schitioţi la Amma Sarra și le-a pus lor 
înainte un paner cu poame, iar ei, lăsând cele bune, mâncau cele 
putrede. Și le-a zis lor aceea: „Cu adevărat, Schitioţi sunteţi”. 

8. Făcutu-s-a praznic în muntele lui Avva Antonie, și s-a aflat 
acolo un urcior cu vin. Luând unul din bătrâni un vas mic și un 
pahar, a adus la Avva Sisoe și i-a dat lui; și a luat acela și a băut. 
Așijderea și a doua oară i-a dat lui, și a primit. Şi i-a adus lui a 
treia oară, și n-a primit, zicând: „Incetează, frate, sau au nu știi că 
este [de la] Satana?” 

9. Deci dacă acela, după multă vreme [de post] o dată 
dezlegând, n-a întrecut măsura, ci și de cel ce-l îndemna a se 
împărtăși mai mult decât era trebuinţa fără rușine și pe faţă s-a 
lepădat, mărturisind că se teme de războiul cel de la vrăjmașul, cel 
decât nepătimașii mai nepătimaș, cu atât mai vârtos noi, cei ce ne 


575 Adică mai vârtos când primește pe cineva la masă. 


împărtășim în fiecare zi din vin și din felurite bucate - ca să nu zic 
că și întru saţiu de-a pururea ne umplem -, cu mult mai mult datori 
suntem a nu lua aminte la cei ce ne silesc pe noi a trece peste o 
trebuință, necum a ne supune, ci rugămintea lor să o întoarcem ca 
pe o vădită vătămare și pierzare a sufletului, ca nu, pe lângă 
obișnuitul sațiu - cu care de-a pururea ne îndeletnicim noi, cei ce 
trăim cu nebăgare de seamă -, pe [împărtășirea] cea peste saţiu 
adăugând-o mai mult, așa pe corabia minţii cu povară nemăsurată 
prea să o îngreuiem și, întru puţintică suflare a vânturilor celor de 
afară, înecare gata nouă înșine să ne pricinuim5”6. 

10. Se spunea despre Avva Sisoe Thebeul că nu mânca pâine. 
Iar la Praznicul Paştilor i-au făcut lui frații metanie ca să mănânce 
cu dânșii, iar Bătrânul, răspunzând, a zis lor: „Una din două ama 
face: sau din pâine să mă împărtășesc, sau din bucatele pe care le- 
aţi făcut”. Și ei i-au zis lui: „Mănâncă numai pâine”. Și a făcut așa. 

11. Un episcop iubitor de Dumnezeu mergea în fiecare an la 
Schit către Părinţi; și l-a întâmpinat odată un frate și l-a dus în 
chilia sa. Și punându-i lui înainte pâine și sare, i-a zis: „lartă-mă, 
că n-am nimic altceva să-ţi pun înainte”. Zis-a către dânsul 
episcopul: „Voiesc ca, și la anul venind, nici sare să nu găsesc”. 

12. S-a adus odată la Chilii o ploscă de vin ca pârgă fraţilor, 
ca să li se dea fiecăruia câte un pahar; iar unul din fraţi, nevrând 
să primească, a fugit sub boltă. Și, intrând el, a căzut bolta”, dar 
pe fratele nu l-a omorât, ci numai l-a zgâriat într-o parte. 

13. lar ceilalți frați, auzind zgomotul, au venit acolo și au 
văzut bolta căzută și pe fratele stând de-o parte a ei. Și au început 
a-l necinsti pe dânsul, zicând: „Trufașule, bine ţi-a făcut ţie!” Iar 
Avva, primindu-l pe el, i-a zis: „Lăsaţi pe fiul meu, că bun lucru a 
făcut, și viu e Domnul, că bolta aceasta nu se va zidi în zilele mele, 
ca lumea să afle că, pentru un pahar de vin, a căzut bolta la Chilii”. 

14. Zis-a un Bătrân: „Dacă ești mai tânăr, fugi de vin ca de 
șarpe, și, dacă silit fiind la dragoste [vreo agapă], vei bea, bea 
puţin și degrabă contenește; măcar de te vor și jura [implora] cei 
ce te-au chemat, nu lua aminte la jurămintele lor. Că de multe ori 
Satana silește pe călugări, chiar și prin preoţi, ca să silească pe cei 
mai tineri la băutură de vin și la mâncare multă; dar tu nu te pleca 
lor, că vinul și femeile despart pe călugăr de Dumnezeu”. 

15. Un Bătrân, ducându-se în Schit, mergea împreună cu un 
frate; iar când au vrut să se despartă unul de altul, i-a zis lui 
Bătrânul: „Să gustăm împreună, frate!” Și era dimineaţă și 
începutul săptămânii. Deci au mâncat și, sculându-se, s-au dus. 

579 Avem pare-se aici o tâlcuire a Cuviosului Pavel la apoftegma de la 


punctul 8. 
577 9610c. Zice de un fel de adăpost, colibă sau cort de formă boltită. 


16. lar după ce au trecut celelalte zile, a venit sâmbăta; și, 
mânecând Bătrânul, s-a dus la acel frate și i-a zis: „Oare flămânzit- 
ai, frate, de când am mâncat amândoi?” Răspuns-a fratele: „Nu, că 
în fiecare zi mâncând, nu flămânzesc”. Zis-a lui Bătrânul: „Cu 
adevărat, fiule, eu de atunci n-am mai mâncat”. Și, auzind fratele, 
s-a umilit și mult s-a folosit. 


A Părintelui 

17. la aminte și vezi cu câtă înțelepciune a lucrat acest 
Bătrân, cum pe el însuși s-a pedepsit pentru acea mică dezlegare a 
hranei; dar cu aceasta și pe fratele l-a folosit, ca așa, după putinţă, 
să fie următor lui în această nevoinţă și, dacă se va putea, să se 
întărească pe sine dinspre primejdii, și să nu-i dispreţuiască pe 
ceilalți atunci când vor încerca să facă lucruri asemenea acestora, 
și, în sfârșit, dacă nu va putea dovedi o sârguinţă ca aceasta, să nu 
judece pe Bătrân, ci, mai vârtos luând aminte la nevoința 
covârșitoare a puterii aceluia, să se smerească. 

PRICINA A PATRUZECI ȘI TREIA 


Că celor ce vin la vreo obște, măcar și călugări de vor fi, nu se 
cuvine a li se da voie să vorbească cu frații fără opreală sau să 
locuiască cu ei; încă și despre ce se cuvine a păzi frații către cei ce 
Vin. 


I. Din viaţa Sfântului Pahomie 


1. Un mare mărturisitor, Dionisie cu numele”, iconom al 
bisericii din Tir și prieten al Sfântului Pahomie, a auzit de la 
oareșicare că pe cei ce vin la dânsul din alte mănăstiri nu-i lasă să 
petreacă împreună cu fraţii cei de sub dânsul, ci îi așază într-alt 
loc, făcându-i să rămână aproape de porţile mănăstirii. Foarte 
mâhnindu-se el pentru aceasta, a venit la dânsul și mai cu 
mustrare zicea: „Nu faci bine, Avva, neavând aceeași așezare 
pentru toţi frații”. 

2. Iar el, cu multă răbdare și blândeţe răspunzând, a zis către 
dânsul: „Ştie Dumnezeu că niciodinioară n-am voit să întristez sau 
să trec cu vederea vreun suflet. Cum, dar, aș fi cutezat acum să fac 
aceasta și să întărât pe Domnul asupra mea, Care deslușit strigă: 


578 „Cuviosul avea prieten adevărat pe un oarecare preot bătrân, cu 
numele Dionisie, econom al bisericii Tintirisiei. Acela cerceta adeseori pe 
Cuviosul Pahomie, asemenea se ducea la dânsul, pentru că îl iubea foarte 
mult, deoarece acel Dionisie era unul din cei ce au mărturisit numele lui 
Iisus Hristos și a pătimit pentru Dânsul în vremea prigoanei ce fusese mai 
înainte” (cf. Vieţile Sfinților, 15 mai). 


Întrucât aţi făcut unuia dintru acești fraţi ai Mei prea mici, Mie Mi- 
ați făcut (Matei 25: 40)? 

3. Deci primește-mă pe mine, părinte, care te adeverez pe 
tine, că nu defăimând pe cei ce vin aici am făcut aceasta, ci, de 
vreme ce obștea are mulţi veniţi de curând, care încă nici schima 
călugărească nu o pricep, printre care sunt și copilași care întru 
atâta simplitate sunt, încât nu știu să deosebească dreapta de 
stânga; de aceea, am socotit mai de folos ca fraţii să petreacă 
deosebi, așijderea și cei ce vin după ei. 

4. Însă ceea ce socotesc că e de cinste părinţilor și fraţilor 
celor ce vin la noi e ca ei să se adune cu noi în ceasul rugăciunii, 
iar după aceasta, fiecare în locul cel hotărât lui să meargă și să se 
liniștească; eu, la rândul meu, împreună cu Dumnezeu, slujind 
trebuinţelor lor”. 

5. Acestea auzind de la dânsul prezbiterul Dionisie, dădu 
răspuns mai vârtos prin a se pocăi lui, astfel cunoscându-l pe 
dânsul că toate după Dumnezeu le face; și, foarte îndulcindu-se el 
de un răspuns ca aceasta, s-a dus întru ale sale bucurându-se. 


II. A Sfântului Varsanufie 


1. Un frate a întrebat pe Bătrânul, zicând’: „Atunci când 
nimeresc pe oareșicare la mănăstire, fie din mireni, fie din Părinţi 
duhovnicești, iar aceia spun pentru folosul sufletului, oare să 
aştept și eu să ascult ori să întreb pentru vreun lucru de trebuinţă? 
Cum socotești?” 

2. Răspuns-a Bătrânul: „Frate, cel ce cu adevărat s-a făcut 
ucenicul lui Hristos, nicio stăpânire nu mai are întru sine*%, că, 
măcar că i se pare că se folosește din vorbirea celor peste care dă, 
cade însă din porunca Celui ce zice: Toate să le faci cu poruncă”! 
(Pilde 31: 4). Și oare voiești să auzi mai mult decât au zis Părinţii? 
Că, de vor fi oarecare și vor grăi cuvântul lui Dumnezeu, întreabă 
pe stareţul tău cu smerenie: «Avva, voiești să rămân și să ascult 
ori să mă duc?» Și orice îţi va zice ţie, fă cu odihnă. Iar dacă și 
pentru vreo trebuinţă voiești a întreba pe cineva, ori monah, ori 
mirean, să spui lui Avva; și, dacă el va socoti cu cale, te va întreba 
ce voiești, iar de-ţi va zice ţie «întreabă tu», atunci să întrebi”5%2. 

3. Zis-a fratele: „Și, dacă nu voiesc să întreb nimic, ci se 
întâmplă să mă întâlnesc cu cineva dintre ei, sau și el poate mă va 
întreba pentru vreun lucru, cum poruncești să fac?” 

4. Și a răspuns Bătrânul: „Intru întâlnirea cu cineva, cuvântul 
tău să se mărginească la închinăciune [salutare], iar apoi să spui 
«roagă-te pentru mine, că mă duc la o ascultare», și apoi du-te. Iar 
de te va întreba despre vreun lucru, de știi graiul ce trebuie să-l 
zici, spune-i pe scurt și treci mai departe, iar de nu știi, zi «nu 
știu» și treci mai departe. lar de este cineva cu tine și el știe sau 
știi că un vecin de-al tău este îndestulat să răspundă mai bine 
decât tine la întrebare, trimite la acela pe cel ce întreabă”. 

5. Zis-a fratele: „Și, de mă va afla șezând sau lucrând și va 


579 Cf. și Filocalia (Vol. XI, întrebările 308-313). Variantele diferă în 
câteva locuri, cele din Fverghetinos fiind uneori ceva mai extinse. 

580 „Stăpânire” redă pe effovoiav. Adică nu mai se conduce de 
gândurile proprii, care odinioară l-au dus în rătăcire, nu mai e liber de 
sine, sau libertin, ci liber în Hristos, în Care se mișcă cu o libertate 
Dumnezeiască, adică infinită, înaintând în bogăţia acesteia în veci; 
libertatea dată de Hristos e fără margini, iar cea a celui ce zice că are 
stăpânire de sine e limitată la viaţa aceasta și de moarte. 

581 Mai degrabă ar fi sfat (Bovàńc), precum avem în referinţa din 
Septuaginta. Cu „sfat” se redă și în Filocalie (loc. cit.). Amândouă însă 
sunt valabile, deoarece se presupun în ascultarea pe care Bătrânul o 
implică aici. 

582 „Așa se eliberează omul de voia sa, mai bine zis de robia slavei- 
deșarte” (cf. nota 468c din Filocalie). 


ședea împreună cu mine sau va voi să vorbească cu mine, ce să 
fac?” 

6. Răspuns-a Bătrânul: „De te va afla undeva șezând și va 
veni, blagoslovește-te de la dânsul și fă și tu la fel. Și zi lui «roagă- 
te pentru mine», și apoi te depărtează. Și, pe scurt, de te va opri, 
vrând să vorbească cu tine, zi lui «iartă-mă, că poruncă am a nu 
grăi cu cineva fără de știrea starețului, că pe toate Jui i le spun și, 
orice-mi zice, aceea fac». Iar dacă, lucrând tu, va veni cineva și va 
şedea, de ca și cum ai avea poruncă, adu-ţi ţie pricină și te scoală”. 

7. Zis-a fratele: „Ce este ceea ce a zis Avva Isaia: «După ce 
faci închinăciune străinului, întreabă pe dânsul «cum te afli?» și 
apoi șezi cu dânsul tăcând?” 

8. Și a răspuns Bătrânul: „Aceasta s-a zis pentru Bătrâni, care 
precum sunt cu vârsta, așa și cu măsura; însă cel cu tot deadinsul 
ucenic, care dorește să se facă monah adevărat, se păzește pe sine 
de niște vorbiri ca acestea, căci dintr-însele se nasc nebăgări de 
seamă  |[dispreţuiri],  moliciune, nesupunere și cumplita 
îndrăzneală. Pentru aceasta se spune oareunde că loan nu se 
îndeletnicea cu unele ca acestea; și aceasta înseamnă cu adevărat 
a fi fără grijă dinspre tot omul”. 

9. Zis-a fratele: „Gândul îmi zice «taie deodată vorbirile și te 
izbăvești». Şi iar îmi zice mie «taie câte puţin, ca să nu se mire cei 
ce te știu pe tine». Spune-mi, dar, care este mai bună?” 

10. Răspuns-a Bătrânul: „Dacă deodată le vei tăia, ești fără de 
grijă, iar dacă vrei să le tai câte puţin, le dai pricinuire și gânduri 
celor ce sunt cu tine: pricinuire [pretext], adică de a zice fiecare 
din ei <fiindcă a grăit cu mine mai-nainte, voi grăi iarăși cu 
dânsul»; și gânduri, ca să socotească și să zică «poate că are ceva 
asupra mea, că mi-a grăit, dar acum nu grăiește». Tu numai să 
voiești lucrul și Dumnezeu îl sporește”. 

11. Zis-a fratele: „De vreme ce am ascultare la bolniţă și 
uneori vin bolnavi în obște având trebuinţă de ceva din bolniţă, iar 
Avva a poruncit să le dau lor cele de trebuinţă și dintru aceasta 
sunt oarecum silit să vorbesc cu dânșii, nu cumva, făcând acestea, 
mă arăt cu voia mea?” 

12. Răspuns-a Bătrânul: „Pentru bolnavii care vin și cărora le 
trebuie ceva din bolniță, dacă deopotrivă vei mulţumi pe toți și vei 
arăta lui Avva, tu nu mai ai treabă, că ai poruncă pentru aceasta; 
însă se cade a lua aminte ca nu cumva, cu o pricinuire ca aceasta, 
să vrei să verși cu cineva dintr-înșii vorba sau, luând pricinuire 
trebuința, să lărgești vorbirea. Că, e adevărat, uneori e de 


583 Zice de Ioan Colovul (cf. Pateric, loan Colovul 30; cf. Filocalia, p. 
392). 


trebuință a întreba pe cei ce vin cu vreo trebuință sau pentru 
cumpărare, însă ia aminte să nu întinzi vorbirea către lucruri ce 
prisosesc; deci ia aminte să nu dai pricină voii celei rele. Așadar, 
acestea păzește-le, și vei avea odihnă. 


III. A Sfântului Efrem 


1. Frate, păstor te-a pus pe tine Domnul? Nu băga în turma 
Lui lupi stricători, ca nu pustie să facă turma cea de sub tine și, 
așa, pedepse să suferi de la Mai-marele turmei; izgonește, dar, 
dintre oi orice lucru ce nu le pricinuiește folos, ci vătămare și 
pierzare. 
PRICINA A PATRUZECI ȘI PATRA 


Că nu se cuvine a mânca împreună cu bărbații cei nebăgători de 
seamă [nepăsători] și că, de cei ce întreabă și nu fac, după întâia și 
a doua vorbă trebuie a ne lepăda. 


I. Din Pateric 


1. Zis-a Avva Macarie către fraţii care au venit la dânsul și 
care au întrebat cum să se mântuiască: „Fraţii mei iubiţi, să fugiţi 
de vorbirile mirenilor pe cât vă este puterea, că aceasta foarte ne 
folosește nouă; că, de cele mai multe ori, vorbirea lor nu este 
pentru altceva, fără decât pentru vânzare și cumpărare, femei și fii 
și dobitoace și cele asemenea acestora; iar o vorbire ca aceasta 
desparte gândul de Dumnezeu, dar nici să mâncăm împreună cu 
dânșii584. 

2. Că, dacă singură vorbirea lor desparte gândul de 
Dumnezeu, a mânca și a bea împreună cu dânșii câtă vătămare 
are? Și nu zic să ne abatem de la dânșii ca de niște necuraţi - să 
nu fie! -, ci pentru că ei mănâncă de trei ori pe zi toate cele de 
îndulcire și junghiate, iar noi ne depărtăm de cele îndulcitoare și 
de cele junghiate și mâncăm o dată în zi. Şi altfel: de ne vor vedea 
pe noi din destul mâncând, îndată ne osândesc zicând «iată că și 
călugării se satură», și nu-și aduc aminte că și noi ca și ei ne 
purtăm în trup. 

3. Iar de ne vor vedea înfrânându-ne de la bucate, îndată ne 
judecă și zic «iată, cei ce vor să placă oamenilor», și așa își pierd 
sufletele lor din pricina noastră. Iarăşi, de ne vor vedea pe noi cu 
mâinile nespălate mâncând sau haine întinate având, îndată zic 
«iată mârșăvie». lar de ne vor vedea cu mâinile spălate, zic «iată, 
și călugării se curăță», și așa pier din pricina noastră, și așa ne 
facem vinovați pentru ei și pricinuitori ai pierzării lor. 


55 Tată cu adevărat cine sunt mirenii! 


4. Așadar, să căutăm mai vârtos prihănirea lor, și nu laudele, 
că prihănirea lor de cununi, iar lauda lor de pierzare este 
pricinuitoare. 

5. Ce folos îmi este mie ca să plac oamenilor și așa să mânii 
pe Dumnezeul meu? Martor e dumnezeiescul Apostol, zicând: Dacă 
încă oamenilor aș fi plăcut, rob al lui Hristos n-aș fi fost (Gal. 1: 
10). Deci să ne rugăm înaintea Domnului, zicând: «lisuse, 
Dumnezeul nostru, izbăvește-ne pe noi de lauda și de prihănirea 
lor, și nimic să nu facem spre plăcerea lor». Că nici lauda lor nu 
poate a ne băga pe noi întru Împărăţia Cerurilor, nici prihănirea 
lor nu poate să ne încuie nouă viaţa cea veșnică, de nu cumva și 
mai mult ne va ajuta spre dânsa. 

6. Deci știind, iubiţilor, că datori suntem a da seamă pentru 
cuvântul deșert, să fugim de dânșii precum fuge cineva de șarpe”. 

7. Mers-au niște fraţi la Avva Antonie zicând: „Spune-ne nouă 
cuvânt: cum să ne mântuim?” Zis-a lor Bătrânul: „N-aţi auzit 
Scriptura? Destul vă este vouă!” lar ei au zis: „Şi de la tine voim a 
auzi, Părinte!” Şi le-a zis lor Bătrânul: „Zice Evanghelia: De-ţi va 
da cineva o palmă peste obrazul drept, întoarce-l și pe celălalt”. lar 
ei au zis: „Nu putem face aceasta”. Zis-a lor Bătrânul: „Dacă nu 
puteţi întoarce cealaltă, măcar pe acea una răbdaţi-o”. Zis-au lui: 
„Nici pe aceasta nu o putem”. 

8. lar Bătrânul, chemând pe ucenicul său, i-a zis: „Fă-le lor 
puţintică fiertură, că sunt neputincioși. Că dacă aceasta nu puteţi 
și aceea nu voiţi, ce să vă fac vouă?”58% 


A Părintelui 

9. Vezi cum Sfântul, pe cei ce nu ca să facă au întrebat, în 
scurt și în același ceas i-a lepădat, nelăsându-i a mai zăbovi cu 
dânsul, ca nu, pe lângă a nu se folosi ei cu nimic, și pe acela să-l 
împiedice din năzuinţa lui cea mare către Dumnezeu? 

10. Deci, dacă acest vârf [corifeu] al Părinților, și decât 
nepătimașii mai nepătimaș, pe sine se păzea, cu atât mai vârtos 
pentru noi este un lucru vrednic de luat aminte, adică pe cei ce cu 
pricină de vorbă vin către noi și ca pentru mântuire întrebând - 
dar nicio osteneală voind a răbda pentru porunca lui Dumnezeu, 


585 Pentru pricini ce ne depășesc, aici, la sfârșitul apoftegmei, se omite 
un ultim cuvânt, poate esenţial, zis de Avva Antonie fraţilor: „De 
rugăciuni este trebuinţă (cf. Pateric, Avva Antonie, 21)”, adică pentru 
neputinţa fraţilor este nevoie de rugăciuni. Nu e exclus ca acest cuvânt 
din urmă să fi fost adăugat ulterior de copiști, ca o urmare logică a celor 
spuse mai-nainte. Ideea Sfântului e aceea că, dacă ei se dovedesc atât de 
neputincioși, nu le trebuie de aici decât o cercetare de sine prin 
rugăciune intensă, dacă de simplul sfat al celor mai înţelepţi nu ascultă. 


sau a face ceva din cele ce, în chip părelnic, cu iubire de osteneală 
ascultă -, după întâia sau a doua vorbire, deopotrivă fără 
vindecare aflându-se, trebuie a fugi și a ne lepăda; iar dacă cu 
lesnire le vom da lor intrare către noi, măcar așa poate că se vor 
rușina, ori se vor înţelepţi, ori se vor întoarce înapoi, bine- 
cunoscători făcându-se ai bolii lor, și pe noi nu ne vor mai supăra. 
11. Şi astfel, noi nu numai de aceia, ci și de alţii mulţi care 
așijderea, fără de vindecare, voiesc a boli ne vom izbăvi, 
înstrăinându-ne nu numai de vestea și pilda lor cea făcută, ci și de 
supărarea cea deșartă, și așa, de vătămare nu mică, slobozi ne 
vom face, pentru care [supărare și vătămare], din vorba oamenilor 
celor nebăgători de seamă, neputinţa noastră pătimește5s. 
PRICINA A PATRUZECI ȘI CINCEA 


Încă și pentru înșiși cei ce vin: care este petrecerea cea 
cuviincioasă în străinătate și cum se cade a călători cu frații. 


I. A lui Avva Isaia 


1. De te vei duce într-un loc străin, în casa cuiva, și va ieși și 
te va lăsa singur, să nu ridici faţa ta în sus și să cercetezi lucrurile 
din casa lui, și să nu deschizi nimic, nici fereastră, nici ușă, nici 
vas, nici carte, ci numai atunci când iese, zi lui: „Dă-mi puţintel 
lucru până ce voi veni”, și, orice îţi va da, fă-l fără lenevire. 

2. De vei auzi cuvinte afară, să nu le păstrezi în cuget sau, 
venind el, să i le spui, ca nu cumva și pe sine, și pe acela să-l 
vatămi. 

3. Tânăr fiind, să nu porţi niciodată haină bună; și nicidecum 
să nu dezgolești dinţii tăi atunci când râzi; iar faţa ta să ia aminte 
jos, rușinându-se. În loc străin fiind, poartă încălțăminte, iar câtă 
vreme ești în chilie, sârguiește-te a nu purta încălțăminte, fără 
numai de nu cumva te vei îmbolnăvi; iar umblând tu, mâinile să-ţi 


586 Cuviosul Pavel încearcă aici - de fapt, prin toată lucrarea! - să 
revigoreze vechile, dar mereu actualele sau mai curând veșnicele porunci 
și practici evanghelice legate de relaţia cu cei ce doar „în chip părelnic 
ascultă” de călăuzitorii lor sau de Biserică, care, în acea vreme, ca să nu 
mai zicem de zilele noastre, riscau să devină tot mai mult doar o simplă 
„mărturie și o practică veche”. Astăzi, când Botezul sau simpla 
participare la slujbele Bisericii li se par unora că le asigură un „bilet” 
către Rai, sau o simplă speranţă fără nicio arvună, o astfel de atitudine 
este foarte necesară, mai ales că, deja, acum, în apropierea Venirii de pe 
urmă a lui Hristos, această „vătămare nu mică”, de care zice Cuviosul 
Pavel, se vede mai mult ca niciodată lucrând în Biserică, făcând ca, cum 
zice în final, neputința păstorilor să pătimească și mai mult, chiar până la 
moartea sufletului. 


fie lipite de brâu, și să nu le legeni ca mirenii, și nici să iei aminte 
încoace și-ncolo; cugetă însă în gândul tău sau roagăcte lui 
Dumnezeu în inima ta. 

4. De te vei duce în cetate sau în sat, ochii tăi să fie privind în 
jos, ca să nu-ţi ridici războaie în chilia ta. Și, mergând pe cale, de- 
ți va zice ţie o femeie „pace ţie”, răspunde-i ei în inima ta, jos 
căutând cu ochii; și, de vei putea, nici la haine femeiești să nu iei 
aminte. 

5. De vei merge cu fraţi, depărtează-te pe sine puţin, ca să fii 
în tăcere [te liniștești]; iar dacă călătorești împreună cu mai mari, 
să nu apuci înaintea lor; de cumva este bătrân cel cu care 
călătorești și duceţi un lucru, să nu-i dai bătrânului să ducă, iar de 
sunteți amândoi tineri, să ducă câte unul puţintel, și cel ce îl duce 
să meargă înainte. În orice loc vei merge, nu fi cu îndrăzneală, ci 
fii rușinându-te întru toate. 

6. Să nu te culci în loc străin, adică în casa cuiva unde inima 
ta se teme că vei păcătui; iar de vei vrea să mănânci în vreun loc și 
vei afla că acolo va trebui să mănânce și o femeie, să nu șezi 
nicidecum, că-ţi folosește ţie mai bine a mâhni pe cel ce te-a 
chemat decât a curvi pe ascuns în inima ta. Și, în locul în care vei 
dormi, să nu te acoperi cu mantia alături cu cineva; și, înainte de a 
te culca, fă multe rugăciuni. 

7. lar de mergeţi pe cale și între voi este unul slab, lăsaţi-l pe 
el să meargă înaintea voastră, iar de va voi să șadă, să se așeze, și 
tu să te așezi împreună cu el. 

8. Și de vei merge cu vreun frate și te vei abate pe la 
prietenul tău, să-i zici lui care e trebuinţa ta, iar fratelui tău să-i 
zici „șezi aici”. Și, dacă prietenul tău te va opri să mănânci, să nu 
intre nimic în gura până ce nu va veni și fratele tău să mănânce și 
să se odihnească. 

9. Iar de vor fi mai mulţi cei ce călătoresc împreună cu tine și 
te rușinezi să-i iei pe dânșii către prietenul tău, să nu-i defăimezi 
pe dânșii pentru că sunt mulţi și să te duci lăsându-i pe ei și să 
mănânci pe ascuns, ci socotește cu dânșii ce trebuie făcut și, orice- 
ţi vor zice, ascultă-i pe ei cu smerenie și, mergând cu dânșii, fii 
nenumărându-te pe sine și nefugind de la treburile slugii. 

10. De vei merge într-un loc străin cu fraţii pe care nu-i 
cunoști și se vor afla mai mici decât tine, dă-le lor cinstea cea 
dintâi [cinstește-i mai mult pe ei]; iar de se va întâmpla să intri cu 
dânșii la unul iubit de tine pentru Dumnezeu, în toate cele ce faci 


587 în Filocalie (Vol. XII, p. 260): „Sârguiește-te să te rogi cel mai mult 
noaptea, ca să se lumineze mintea ta”, la care text avem o scolie: 
„Noaptea se luminează mintea cel mai mult de lumina dumnezeiască, 
pentru că nu mai e împiedicată de cele văzute în lume (nota 536)”. 


dă-le lor întâietate, fie la lighean, fie la a apuca ceva de pe masă, și 
nu te arăta pe tine cum că din pricina ta sunt primiţi, ci dă-le lor 
cinste zicând „pentru voi a făcut milă cu mine”. 

11. De vei călători cu fraţi și se va afla între dânșii vreun frate 
spre care ai dragoste după Dumnezeu, să nu ai îndrăzneală cu 
dânsul, în văzul celorlalţi, ca nu cumva să se afle între dânșii vreun 
neputincios, că se va topi de râvnă [ciudă] și tu vei purta păcatul 
lui, căci astfel i-ai dat prilej de a păcătui. 

12. De te vei duce la cineva, să nu aștepți să se bucure de tine 
foarte, ci, dacă te vor primi, să mulțumești lui Dumnezeu. 

13. De te vei duce cu fraţii tăi la vreun frate sărac, să nu-l 
necăjești pe dânsul în vreo trebuinţă, iar de nu are de prisosit, 
luaţi-vă singuri hrană și cele de cheltuială și să vă îndestulaţi cu 
acoperământul pe care l-aţi aflat. 

14. De vei intra în chilia monahului pe care nu-l cunoști, 
oriunde te va lăsa să șezi, șezi acolo, și să nu intri în altă chilie 
până nu te va chema el. 

15. De mergeţi unii cu alţii pe cale, luaţi aminte la gândul 
celui ce este între voi slab: ori îi trebuie să șadă puţin, ori să guste 
putin înainte de vreme. 

16. De vă veţi afla în loc străin, nu fiţi cu îndrăzneală în locul 
în care veţi intra, nici asupra unui lucru, ca să se folosească de 
rânduiala voastră, și mai vârtos întru ascunsa și arătata tăcere; că 
îndrăzneala și celelalte patimi se află întru cel neputincios, pentru 
nelucrarea inimii lui, pentru că nu-și vede păcatele sale. 

17. De te liniștești în chilia ta și te-ai hotărât să mănânci la un 
ceas anume rânduit, sau a nu mânca fiertură, sau altceva de acest 
fel, și vei ieși la un loc străin, păzește-te a nu zice către cineva 
șezând la masă „iartă-mă că nu mănânc aceasta”, fiindcă astfel 
toată osteneala s-a dus în deșert în mâinile vrăjmașului; căci 
Stăpânul tău, Mântuitorul, a zis: Fă într-ascuns, ca Părintele tău 
să-ți dea întru arătare (Matei 6: 18). 

18. Cel ce iubește ostenelile sale le păzește pe ele ca să nu le 
piardă. 


II. Din Pateric 


1. Dusu-s-a odată Avva Isidor la Avva Theofil, Arhiepiscopul 
Alexandriei; iar după ce s-a întors în Schit, l-au întrebat pe dânsul 
fraţii „cum se află cetatea?” Iar el a zis: „Cu adevărat, fraţilor, eu 
faţa unui alt om n-am văzut, decât pe cea a Arhiepiscopului”. 

2. lar ei, auzind, s-au tulburat zicând: „Nu cumva s-au 
prăpăstuit, Avva?” Şi el a răspuns: „Nu! Ci gândul nu m-a biruit a 
vedea pe cineva”. Și, auzind, s-au minunat de luarea-aminte și de 


acribia Bătrânului. Deci așa și noi să păzim ochii de risipire. 

3. Făcându-se odată praznic la Chilii, frații mâncau la 
biserică. Și era acolo un frate, și a zis celui ce slujea: „Nu mănânc 
fiertură, ci sare”. Și a strigat cel ce slujea pe alt frate înaintea 
celor adunaţi, zicând: „Cutare frate nu mănâncă fiertură, adu-i 
sare!” 

4. Şi s-a sculat oarecine din Bătrâni și i-a zis lui: „Mai de folos 
îți era ţie astăzi a mânca carne în chilia ta, decât a face auzit 
glasul acesta înaintea norodului”. 

5. Un frate din Schit, care nu mânca pâine, a mers la un 
stareţ mare, și s-au întâmplat și alţi străini acolo, și a făcut stareţul 
puţină fiertură pentru dânșii. Și, după ce au șezut să mănânce, 
schitiotul și-a pus înainte-i numai năut și mânca. 

6. Deci, după ce s-au sculat de la masă, luându-l pe dânsul 
Bătrânul deosebi, i-a zis lui: „Frate, de vei merge la cineva, nu-ţi 
arăta petrecerea ta; iar de voiești a ţine postirea ta, șezi în chilie și 
nu ieși nicăieri”. Iar el, învățându-se din cuvântul Bătrânului, se 
făcu iconom la întâlnirile fraţilor. 

7. Zis-a un Bătrân: „De vei merge undeva, să nu-ţi arăţi 
petrecerea ta, că adică nu mănânci untdelemn, pește sau fiertură; 
numai la vin, de te temi de război, să nu dezlegi și, măcar de te vor 
prihăni unii, să nu-ţi pese”. 

8. Un frate a întrebat pe un Bătrân zicând: „De mă voi afla la 
dragostea [agapa] Părinților, ce să fac?” Răspuns-a Bătrânul: „În 
loc de post, înfige nemăsurata rugăciune întru smerenie”. Zis-a 
fratele: „Și cum aș putea, mâncând, auzind și vorbind, să mă rog?” 
Și i-a zis lui Bătrânul: „Sila pe toate le poate (cf. și Matei 11: 12); 
și, de voiești să fii monah, aceasta o ţine totdeauna, că cel ce nu o 
are pe aceasta nu este monah”. 


PRICINA A PATRUZECI ȘI ŞASEA 


Că se cuvine ca pe tot cel ce se apropie de noi pentru a câștiga 
milă a nu-l întoarce deșert, ci ca pe un trimis de la Dumnezeu să-l 
primim cu blândețe și să-i dăm din cele ce avem; și, măcar că el 
obrăznicește, să fim fără de răutate și să nu ne mâniem, după 
asemănarea lui Dumnezeu; și că Dumnezeu pe cei milostivi de 
multe ori îi răsplătește; si cum trebuie să se facă împărțirea în 
Chinovie, și de cine să se facă. 


I. Din viaţa Sfântului Grigorie Dialogul 


1. Fericitul Grigorie, care a scris și vieţile Sfinţilor celor din 
Italia în chipul dialogurilor și care s-a făcut Patriarh în Roma, mai- 
nainte de arhierie era monah și egumen la mănăstirea Sfântului 
Andrei, cu numele de Klioskeri. 

2. Într-o zi, șezând el în chilie și scriind, a venit la dânsul un 
sărac; iar el, ca un adevărat rob al lui Hristos, a chemat pe cel ce-i 
slujea lui și i-a poruncit să-i dea șase galbeni; și el a făcut precum i 
s-a poruncit. 

3. După puţin, iarăși a venit același sărac la sfântul, zicând: 
„Miluiește-mă, robule al lui Dumnezeu Cel Preaînalt, că multe am 
pierdut și tu puţine mi-ai dat”. lar el iarăși a chemat pe cel ce-i 
slujea lui și i-a zis: „Du-te, frate, dă-i lui alți șase galbeni”. Și a 
făcut fratele așa. Deci, dobândind săracul doisprezece galbeni, s-a 
dus. 

4. Şi iarăși, după puţin, a treia oară în aceeași zi a venit la 
dânsul, zicând: „Miluiește-mă, robule al Dumnezeului Celui 
Preaînalt, mai dă-mi o blagoslovenie, că multe am pierdut”. Şi el 
iarăși a chemat pe vistiernicul său și i-a zis lui: „Dă-i lui încă șase 
galbeni”. Iar fratele a răspuns zicând: „Crede-mă, Părinte, că n-a 
mai rămas niciun ban în vistierie”. 

5. Zis-a lui Fericitul: „Dar n-ai cumva vreun lucru sau o haină 
ca să-i dai lui?” Și, răspunzând, a zis: „Alt lucru, cinstite Părinte, 
nu avem, fără numai farfuria de argint, pe care, după obicei, 
marea doamnă a trimis-o cu puţine murături”. Şi-i zice lui robul lui 
Dumnezeu: „Mergi, frate, de îi dă lui farfuria”. Iar el a făcut 
precum i-a poruncit lui Fericitul. lar fratele, pe lângă cei 
doisprezece galbeni, luând și farfuria de argint, s-a dus. 

6. lar după ce s-a făcut Patriarh, după obiceiul Patriarhilor, a 
poruncit cămărașului său să cheme douăsprezece fețe ca să 
prânzească cu dânsul. Și el i-a făcut precum i-a poruncit; iar când 
a șezut, Patriarhului i s-au arătat treisprezece. 

7. Apoi a chemat pe cămăraș și i-a zis: „Nu ţi-am poruncit să 


chemi douăsprezece feţe? Cum, dar, fără știrea mea, tu ai chemat 
treisprezece?” Iar el, auzind și umplându-se de frică, răspunzând, 
a zis: „Crede-mă, preacinstite Stăpâne, că sunt douăsprezece” (că 
pe cel de-al treisprezecelea nu-l vedea decât Patriarhul). 

8. Și, prânzind ei, Patriarhul vedea pe cel de-al 
treisprezecelea șezând în capul mesei; și iată faţa lui lua osebite 
înfățișări: că uneori i se arăta cărunt, iar alteori tânăr. lar când s-a 
sculat de la masă, Fericitul i-a slobozit pe toţi, iar pe cel de-al 
treisprezecelea, pe cel ce așa de minunat i se arăta lui, l-a apucat 
de mână și l-a dus în cafasul5% său și i-a zis lui: „Juru-te pe puterea 
cea mare a lui Dumnezeu, cine ești și care-ţi este numele?” 

9. Iar el a zis: „Pentru ce întrebi de numele Meu? Acesta este 
minunat! (Fac. 32: 29)58 eu însă sunt săracul care a venit în 
mănăstirea Sfântului Apostol Andrei, căruia i-ai dat doisprezece 
galbeni și farfurioara de argint, pe care fericita Silvia, maica ta, ti- 
a trimis-o cu murături. 

10. Să știi, dar, că din ziua aceea în care mi-ai dat mie 
acestea cu îndelungă-răbdare, Domnul te-a hotărât să fii Intâi- 
stătător al Bisericii Sale, pentru care Și-a vărsat sângele Său, și a 
fi tu diadoh [moștenitor] al Verhovnicului și Apostolului Petru, a 
cărui faptă bună ai și urmat-o, când împărțea el avuţiile celor ce le 
aduceau din simplitatea inimii, după cum avea fiecare trebuinţă 
(cf. Fapte 4: 34-35)”. ' 

11. Şi zice către Dânsul Fericitul Grigorie: „Şi de unde știi tu 
că atunci Domnul m-a hotărât să fiu Patriarh?” Iar el a zis: 
„Fiindcă Îngerul Domnului Atotţiitorul sunt eu, și pentru aceasta 
știu, că atunci Domnul m-a trimis la tine ca să ispitesc puterea ta: 
dacă adică cu iubire de oameni și nu cu arătare [pentru laudă] faci 
milostenie”. 

12. Și, auzind Fericitul, s-a temut, că nu mai văzuse înger 
până atunci; căci ca la un om se uita la dânsul și grăia cu el. lar 
îngerul a zic către dânsul: „Nu te teme, iată, Domnul m-a trimis să 
fiu cu tine până când ești în viaţa aceasta; și orice lucru vrei să 
ceri, trimite prin mine către Domnul”. 

13. Iar el, auzind acestea, a căzut cu faţa la pământ și s-a 
închinat Domnului zicând: „Dacă pentru această mică bunăvoință, 
care nu e nimic, atât de multe îndurări a arătat Atotmilostivul 
Dumnezeu, încât pe Ingerul Său l-a trimis ca să fie cu mine 
totdeauna, oare de ce slavă se vor învrednici cei ce petrec în 


558 încăpere deschisă în catul de sus al unei case sau într-un turn, de 
unde se poate privi nestingherit în afară; foișor. 

5% Deși în versetul de aici se vorbește de numele Domnului, mai jos se 
vădește că cel ce vorbește cu el este îngerul Domnului. Însă se știe că 
adesea, în Scriptură, glasul Domnului se face cunoscut prin îngeri. 


poruncile Lui și lucrează dreptatea? Că nemincinos este Cel ce a 
zis: Mila biruiește asupra judecății (lac. 2: 13), și: Cel ce miluiește 
pe săracul împrumută pe Dumnezeu (Pilde 19: 17). 


II. A Sfântului Grigorie Dialogul 


1. Omul lui Dumnezeu Bonifatie, care s-a făcut episcop, și cu 
prea mari puteri ale semnelor de la Dumnezeu s-a slăvit, pe când 
era încă prunc, uneori, pe când ieșea din casă, se întorcea fără 
cămașă, iar alteori și fără haină; căci el, de îndată ce vedea un om 
dezbrăcat, se dezbrăca de cele pe care le purta și-l îmbrăca pe 
acela, aceasta dorind a se vedea numai de singuri ochii 
Atotputernicului, de la Care și aștepta plată. 

2. Făcând el adeseori aceasta, maica sa îl certa, zicând că „nu 
e drept ca el, sărac fiind, să dăruiască hainele sale altor săraci”. 
Odinioară, intrând maica sa în jitniță, grâul pe care ea și-l 
chivernisise pentru tot anul îl află acum aproape tot împărțit la 
săraci de fiul ei. 

3. Și a început ea a se jeli și a se bate peste faţă; curând 
ajunse acolo și robul lui Dumnezeu, Bonifatie, care cu cuvinte 
sfătuitoare meșteșugea a o domoli pe dânsa; iar aceea, întru nimic 
socotind sfătuirea lui, el o ruga să iasă afară din jitniță, unde 
rămăsese puţin grâu. 

4. leșind ea, acela s-a așternut pe sine la rugăciune în chiar 
locul acela; ieșind el după puţină vreme, a chemat-o pe mamă-sa, 
cu care s-a întors înapoi în hambar, pe care acum l-a văzut plin de 
grâu, mai mult decât era înainte. Deci aceasta văzând-o ea, 
umilindu-se, îl ruga să dea unde voiește, de vreme ce așa de 
curând ceea ce cere poate lua de la Dumnezeu5%. 


III. A aceluiași 


1. Odinioară”, foamete prea grea a cuprins Campania, iar 
iconomul lui Hristos cel credincios și priceput Benedict nu 
contenea a face cu toată milostivirea cuviincioasa împărţire 
tuturor celor lipsiţi de trebuinţele cele de nevoie ale trupului, până 
când toate cele din mănăstire s-au împuţinat, iar în chelăria 
mănăstirii nu mai rămăsese decât puţin untdelemn într-un vas de 
sticlă. lar un ipodiacon pe nume Agapit a venit la prietenul lui 
Dumnezeu, rugându-l să poruncească să i se dea puţin untdelemn. 

2. lar dumnezeiescul acesta, ca cel ce pusese în cuget ca pe 
toate ale sale să le împartă și să le risipească pe pământ 


5% Cf. și Cartea I a Dialogurilor, cap. 9. 
51 Cf. și Cartea a II-a a Dialogurilor, cap. 28. 


[săracilor], a poruncit ca și acel puţin untdelemn să-l dea celui ce 
cerea; iar călugărul căruia îi era în mână slujba chelăriei a ascultat 
numai din parte porunca Părintelui, iar a o împlini desăvârșit n-a 
voit: căci el dădu omului nu tot untdelemnul, ci numai puţin. 

3. După puţină vreme, a întrebat Părintele pe chelar dacă a 
dat tot untdelemnul celui ce a cerut, iar el a mărturisit că a dat, 
dar nu tot, adăugând: „Dacă poruncești a da omului tot acel 
untdelemn, nu va mai rămâne fraţilor niciun fel de mângâiere”. 

4. Atunci, mâniindu-se acel blând bărbat, a poruncit atunci 
fraţilor ca vasul acela de sticlă în care era untdelemnul cel rămas 
să-l azvârle prin fereastră, ca să nu rămână ceva în mănăstire 
dintr-ale neascultării. Și s-a făcut precum a poruncit Sfântul. Și 
aruncat fiind vasul, sub fereastra aceea era o grămadă mare de 
pietre mari, peste care, aruncându-se vasul cel de sticlă, așa întreg 
a rămas, de ca și cum nu s-ar fi aruncat; căci, de așa sus 
aruncându-se, câtuși de puţin nu s-a sfărâmat, nici untdelemnul nu 
s-a vărsat. 

5. Și a poruncit cinstitul Părinte să fie adus și, precum era, 
întreg să-l dea celui ce l-a cerut, iar pe cel ce nu a ascultat, 
adunându-se fraţii, înaintea tuturor l-a mustrat, pentru necredința 
și neascultarea lui. Apoi Fericitul împreună cu fraţii se dădură la 
rugăciune, iar în locul în care se rugau era un chiup deșert din 
lemn, acoperit cu un acoperământ. 

6. Deci, pe când se ruga Sfântul, acoperământul lui a început 
să se ridice în sus din pricina untdelemnului ce împingea; și, mult 
înălțându-se capacul, untdelemnul cel dintr-însul a început a se 
vărsa pe jos, umplând pardosirea, acolo unde Sfântul stătea la 
rugăciune. 

7. Și, văzând cinstitul aceasta, a pus sfârșit rugăciunii; iar pe 
acel frate necredincios și neascultător, părintește l-a sfătuit, 
zicând:  „Dobândește credință  neîndoită și smerită-cugetare 
vrednică chipului călugăresc”. Iar el, la picioarele lui căzând, 
iertăciune cerea pentru greșeală, pe care și dobândind-o, nu s-a 
mai biruit de patima necredinţei. 

8. Și Cuviosul Luca cel Nou, pe când era copil, asemenea 
făcea: pe cei goi dintre fraţi, dezbrăcând hainele sale, îi îmbrăca 
pe aceia; și gol către născătorii săi întorcându-se, aceia de multe 
ori îl ocărau și îl băteau, lăsându-l a petrece multă vreme gol, iar el 
de minunata și iubitoarea de oameni lucrare nu se lepăda**?. 


5% Cele despre Cuviosul Luca din Ellada, despre care s-a mai pomenit 
în Everghetinos, nu sunt luate din Dialogurile Sfântului Grigorie. Viaţa lui 
continuă așa: „însă îmbunătăţitul tânăr nu înceta a face lucrurile 
milostivirii, nerușinându-se de goliciune, pentru că goliciunea pentru 
săraci îi era lui ca o porfiră împărătească, iar bătaia și necinstea pentru 


IV. Din viaţa Sfântului Efthimie 


1. Marele Părinte Efthimie și fraţii cei împreună cu dânsul, cu 
multă lipsă fiind strâmtorări în Lavra cea nouă, s-a întâmplat ca o 
mulțime de armeni, nu mai puţin de patru sute la număr, să treacă 
pe calea ce se pogoară din Sfânta Cetate spre Iordan și a se abate 
din cale în dreapta - de ca și cum cineva ar fi povăţuit călătoria lor 
- și a veni în Lavra aceea. 

2. Pe aceștia văzându-i Marele acela poposind ca să se 
odihnească de osteneala căii, chemă pe Dometian, cel rânduit de 
dânsul a iconomisi cele ale Lavrei, și-i porunci să le pună lor masă. 
Iar el a pus înainte lipsa, zicând că nici pentru hrana fraţilor cea 
de peste zi nu avea ceva. Îndrăznind însă acela la Cel ce a izvorât 
și văduvei hrană bogată, pentru nescumpetea voirii ei5%, îi 
poruncește lui Dometian să meargă în beciul cu pâine, „că vei 
vedea, zice, ce pot gândurile omenești și ce poate Dumnezeiescul 
har cu preaslăvire a iconomisi”. 

3. Iar el, îndată supunându-se, ducându-se - o, nepovestitele 
Tale minuni, Hristoase! -, a aflat, prin Dumnezeiasca Pronie și 
înţelepciune, casa [încăperea] atât de plină de pâine, încât nu era 
cu lesnire nici ușa câtuși de puţin a o deschide, oprită fiind cu 
mulțimea celor dinăuntru. Pentru aceasta a chemat și pe alţi fraţi 
și, ușa împreună răsturnând-o cu dânșii, vede înăuntru mulțime 
nespusă de pâini, de vin și de untdelemn, atât de multă îndestulare 
făcându-se, bine-potrivită cu osârdia de a da a lui Efthimie. 

4. Acestea  văzându-le  Dometian și semuind lucrarea 
Dumnezeiescului har, cade la picioarele Marelui cerând iertăciune 
și, pentru micimea socotelii, prea cu fierbinţeală îi făcu lui 
metanie. 


V. Din viaţa Sfântului Marchian** 


1. Făcându-se târnosirea bisericii Sfintei Muceniţe Anastasia, 
pe care Marele Marchian o ridicase din temelie, s-a adunat toată 
cetatea, împreună cu împărații și Patriahul. Precum cu cale 
adunându-se ei, s-a apropiat de Sfântul un sărac care se uita la 
dreapta lui și cerea să ia ceva mângâiere pentru foame. 


dânșii, o socotea ca o cinste și laudă și mai mult spre facerea de bine a 
săracilor se sârguia” (cf. Vieţile Sfinţilor, 7 februarie). 

5% Pentru văduva de aici, trad. neogr. citează III Împ. 17: 15-16. 

5% Sfântul Marchian era preot și iconom al Bisericii celei mari din 
Constantinopol. El este prăznuit de Biserică în ziua de 10 Ianuarie. 
Despre întâmplarea de faţă, să se vadă varianta din Vieţile Sfinților. Din 
viaţa lui s-a mai dat un fragment în Vol. II. 


2. Iar el, deși atunci nu avea nimic în sân, înăuntrul sufletului 
însă cu adevărat și iubire de oameni și multă bunătate avea: că, 
iată, din mijlocul tuturor ieșind și căutând împrejur vreun loc care 
era mai ascuns, se întâmplă ca cu nimic altceva să nu fie acoperit 
[pe dinafară] decât cu o dulamă [felon], căci avea obicei ca în toată 
viața să poarte numai două haine. 

3. Deci așa aflându-se dumnezeiescul bărbat, măcar că cu 
lesnire îi era a da un răspuns de mângâiere la rugămintea 
săracului - de vreme ce și martori avea pe ochii lui Dumnezeu, cei 
ce pe toate le văd, că nu avea nimic la sine -, acela, ca unul care, 
de nu va fi dat, mult s-ar fi temut de Dumnezeu, ca să nu-l 
întristeze pe acela, pe însăși haina [cea de dedesubt] cu care era 
îmbrăcat a dezbrăcat-o și a dat-o cu osârdie celui lipsit și, așa, de 
aici rămase doar cu podoaba cea preoțească, iar cu felonul, pe 
care-l strângea din toate părțile, se sârguia să-și ascundă trupul. 

4. Și pentru că și altarul și-l avea înăuntru*%, iar cel dintâi 
între preoţi i-a poruncit să săvârșească tainele, el așijderea, 
precum am zis, felonul strângându-l, se sârguia a ascunde lucrul. 

5. Iar cei de faţă împreună cu arhiereul privind la dânsul, au 
văzut - o, minune nouă și nedumerită și, simplu spus, numai la cei 
ce vedeau crezută! - că el era îmbrăcat pe dinăuntru cu oarecare 
podoabă împărătească cu aur ţesută și strălucită, care atunci mai 
vederos pe mâini se arăta, când împărțea din Dumnezeiescul Trup 
celor ce se apropiau. 

6. Acestea văzându-le, ochii unora ţineau minunea la sine, iar 
alţii o și vesteau, unii adică ca minunându-se, iar alții ca pizmuind, 
care aceștia, și apropiindu-se către arhiereul Ghenadie, părându-li- 
se că nu cunoaște cele ce foarte voia a ști, i-au vestit lui acestea, 
luând în râs pe Sfântul și clevetindu-l, iar Patriahul zicea că și el 
vede, dar pricina nu o cunoaște. Și, cu adevărat, întru aceasta să 
ne dumerim și noi. 

7. lar acum că și slujba lui Marchian a luat sfârșit, au trimis 
de l-au chemat pe dânsul la Patriarhul, care, deosebi vorbindu-i, îl 
învinuia pentru podoabe, zicând că „mai vârtos împăraţilor decât 
preoţilor se cuvin acestea”. lar el, de cel ce se nedumerea mai 
vârtos nedumerindu-se, căzu la picioarele aceluia și, mult pe 
dânsul cu lacrimile udându-l, se lepăda cu totul de cea zisă, 
întărind că lucrul era o amăgire a ochilor, „că și numai a cugeta un 


5% Trad. lit. E cu putinţă ca aici să se înțeleagă două lucruri: „Şi pentru 
că trebuia să slujească și în altar, pentru aceasta mai vârtos își strângea 
felonul, căutând să-și ascundă trupul” și: „Și pentru că slujba lui era cu 
covârșire și în altarul inimii, pentru aceasta se silea pe cât putea să se 
ascundă pe sine, strângându-și cu sârguinţă felonul în juru-i”. Al doilea 
înţeles reiese mai vârtos din cele următoare. 


lucru ca acesta, zicea, e curată nebunie”. 

8. Cu toate acestea, Patriarhului i se părea a fi o prostie și un 
lucru necuvântător a nu-și crede ochilor; pentru aceasta, 
atingându-se cu mâna sa, îndată desfăcu felonul și podoaba cea 
preoțească, iar de aici, minunea era și văzându-se și grăindu-se: că 
îmbrăcămintea cea de aur, care cu puţin mai-nainte se vedea, 
acum nu era nicăieri, iar Sfântul - gol era precum și înainte, cel cu 
adevărat îmbrăcat cu nevăzute haine de aur ale faptei bune - acum 
se vedea gol de veșmintele cele preoțești. 

9. Aceasta a uimit pe arhiereu, dar și pe împărați, că, iată, și 
către dânșii trecând cuvântul, prin toate Dumnezeu și plăcutul lui 
se măreau. Că era Sfântul cu mâna îndestulat și în case sfinţite, și 
ziditor de multe și prea mari biserici, încă și tămăduitor al multora 
se arăta, iar de săraci cu mult mai mult se îngrijea, și aceasta 
arătată este și din multe altele, și mai vârtos din cele ce se vor 
zice, de unde se face vădită nu numai iubirea de oameni a aceluia 
către cei săraci, ci și însăși acea lubire de oameni care 
învrednicește de niște daruri ca acestea pe iubitorii Lui. 

10. Noaptea, minunatul, înconjurând ulițele și intrările cetăţii, 
cu sârguinţă căuta unde ar putea afla vreun mort din multa sărăcie 
lepădat și de purtarea de grijă a nimănui neîmpărtășit, și, oriunde 
ar fi văzut unul ca acesta, ca cum ar fi nimerit vreun câștig mare, 
cu așa bucurie îl privea, că, degrabă dezlegând [cele de pe el], îl 
îmbrăca pe acela și de toate cele după obicei îl învrednicea. 

11. Apoi și ca către un viu către cel mort zicea: „Vino, frate, 
zice, și de dragostea cea întru Hristos cu noi te împărtășește”. Așa 
zicând, ascultând îl avea pe cel culcat, că se scula - o, minune 
negrăită! - și pe bunul Marchian îl săruta, pentru pronia cea 
pentru dânsul, nu ca pe acela primindu-l, ci pe Hristos mai vârtos 
arătându-L; apoi mortul iarăși mort era și într-acest fel era văzut 
de cei de faţă. 


VI. Din viaţa Sfântului Theodosie Chinoviarhul 


1. Marele 'Theodosie, biruind lipsa săracilor cu dăruirea, 
iarăși [și acum] o avea biruită cu bunăvoința, ca cel ce cu darul cel 
mare al Duhului de-a pururea o avea câștigată, precum vor arăta 
cele următoare. 

2. Și simplu, pe cât de mare era milostivirea lui către toţi cei 
strâmtoraţi cu sărăcia, pe atât de mult întindea împreună- 
pătimirea; și, iarăși, peste care reaua-pătimire se întindea sau 
sărăcia, boala sau lipsă a mădularelor, cu acela trudindu-se era, și 
chiar cu cel lunatic”, care boală era cea mai grea. 


5% Epileptic. 


3. Așadar, el orbilor era ochi, șchiopilor picior, îmbrăcăminte 
celor goi, celor fără de casă acoperământ, celor bolnavi doctor, 
vistiernic celor cu lipsuri, slugă [celor în nevoi și neputinţel], 
tuturor toate făcându-se pentru iubirea de oameni, sânge spălând, 
răni curăţând, gura celor leproși atingând-o și, așa, foarte cu 
înţelepciune pe aceia mângâindu-i și cu blândeţe plecându-i să 
sufere primejdia, încât de i-ar fi zis cineva: de obște liman, de 
obște spital, de obște casă, de obște cămară, bine i-ar fi zis și 
potrivit adevărului. Că toţi se îndulceau de trebuința purtării de 
grijă cea de la dânsul. 

4. Şi nu degeaba s-a trecut cu vederea, ci pentru ticăloșia de 
a-l fi căutat acolo și a-l fi aflat ca pe niciunul din toți, iar pentru 
însăși această ticăloșie zic și micime, și de mai multă purtare de 
grijă s-a învrednicit, de vreme ce și Hristos, întru cei prea mici și 
pe întru cele ale acelora, vederos mai mult ale Sale Și le-a făcut*”. 

5. Căci acolo nu era niciunul care să fie scos afară, niciunul 
din trecere cu vederea care să nu se învrednicească de milostivire 
iubitoare. Și ţineau minte cei ce slujeau la acestea că într-o zi a 
pus mai mult de o sută de mese, așa de bogat era acest omenesc 
izvor de milă, care izvor arătat era că numai al lui Dumnezeu era: 
căci, prin nemărginita și multa lui mijlocire, multă îmbelșugare 
avea, precum va arăta și cuvântul. 

6. Odinioară a pedepsit Dumnezeu pământul; și l-a pedepsit 
cu foametea, și nu o foamete oarecare, care pe unii îi stăpânea, iar 
pe alţii nu, ci biciul venise la toți deopotrivă; și așa toţi oamenii 


5% evrehea, trad. aici prin „ticăloșie”, se poate reda și prin „prostime”. 
Iată cum adevărata viaţă creștină e o urmare cu de-amănuntul a vieţii lui 
Hristos și nu altfel; chiar dacă vremurile aparent se schimbă, ele nu pot fi 
asumate, trăite decât după pilda lui Hristos. Despre o ticăloșie ca aceasta 
cânta și Psalmistul în Psalmii 37, 39 și în alţii, psalmi socotiți de Sfinţii 
Părinţi mesianici, ale căror graiuri sunt atribuite de aceștia lui Hristos, 
Cel ce a luat asupra Sa toate suferinţele și slăbiciunile omului, punându- 
le spre pildă tuturor. Așadar, Sfântul Theodosie a fost trecut cu vederea 
de mulțime, precum și Hristos de mulţi din cei cărora le făcea bine; El S-a 
făcut mic, în chipul robului, deșertându-Se pe Sine pentru a-i înălța pe cei 
mici și a Se slăvi întru ei (cf. Luca 10:21; Ioan 9:3 etc.), iar pe cei mândri 
a-i pogori întru smerenie (cf. Luca 1: 51 etc.). S-a făcut mic pentru a Se 
umple de cele mari prin înălțarea întru slavă. Așijderea Cuviosul 
Theodosie a fost aflat „ca niciunul din toţi”, adică, precum zice Isaia 
despre Mesia-Hristos: N-avea nici chip, nici frumusețe, ca să ne uităm la 
El (Is. 53: 2), adică vieţuia într-o simplitate desăvârșită, prin care adică 
nu arăta nici constrângere sau silire din parte-i, nici nepăsare, nici 
dorinţă de a se slăvi de cineva, căci el nu căuta slava sa, precum Sfântul 
Evanghelist Ioan zice despre Hristos: Dacă Mă slăvesc pe Mine Însumi, 
slava Mea nimic este... (loan 8: 54) 


strâmtoraţi fiind pentru răsplătirea lucrărilor lor celor rele, ca 
unele ce și roadă erau a izvodirilor celor viclene, după 
Dumnezeiescul Miheia (cf. Mih. 7: 13), iată praznicul Stâlpărilor 
era de faţă, întru care mulţime de ţărani și de săraci, luând pricină 
praznicul, veneau la locul acela, acum aceasta făcându-se nu atât 
din obicei, cât pentru că erau îndemnați de foamete. 

7. lar cei ce slujeau gătirea praznicului, spăimântându-se de 
mulțime, cu cumpene se ispiteau să facă împărţirea mâncării, ca, 
prin cruţarea și scumpetea aceasta, cele de mâncare să ajungă la 
cât mai mulţi, iar cumpăna [partea] lor se hotărâse a fi de câte o 
litră. 

8. Iar trecând Marele și cea făcută văzând-o și că de mulţimea 
cea multă porţile erau îmbulzite, precum Iov era iscusit a cugeta și 
a zice: Nu s-a culcat afară străin și ușa mea la tot călătorul este 
deschisă (lov. 31: 32), așijderea și el: că a poruncit să se deschidă 
porţile, ca toţi cei ce voiesc să intre; apoi și obișnuitele mese să se 
pună oamenilor, pe care nu mică treabă era a-i număra, necum a-i 
sătura și de mâncare. 

9. Însă câţi erau rânduiţi a sluji spre aceasta, numai privind 
către singură mulţimea, s-au făcut așa de neîncrezători pentru 
covârșirea poruncii, încât n-au purces ca să se apuce și să lucreze 
nimic; privind însă la virtutea și harul celui ce a poruncit, s-au 
depărtat de la ei gândurile omenești, și, așa mai înalt văzând, au 
deschis îndată porţile, și bucuros pe cei ce intrau îi primeau, apoi 
și către mese se osteneau, și cu faţă veselă le puneau înainte toate 
câte le aveau. j 

10. Ce, dar, a făcut Dumnezeul minunilor? Indestulat a fost ca 
și a doua oară prin puține a sătura mulțime multă - precum 
odinioară cu cinci pâini a săturat cinci mii -, însă acum mulțimea și 
pântecele își sătura, și hambarele pline de pâine se arătau; iar 
slujitorii, care socoteau că toate lipsesc, vedeau acum că ele sunt 
pline, luând acum mai mult decât aveau înainte, pe cât adică 
sporind el prin rugăciune, pe atât se săturau pântecele săracilor. 

11. Așa deci îi răsplătea lui Dumnezeu pentru bunăvoința sa, 
așa pentru facerea de bine cea pentru săraci; nu numai de sus era 
cu îndestulare plouând, pentru bogăţia bunăvoirii, ci aceasta și 
pretutindeni minunat și vestit pe bărbat arăta, pentru Adevărul 
făgăduinţei, căci El S-a făgăduit a slăvi pe cei ce știu prin lucruri a- 
L slăvi pe Dânsul. 

12. Și altădată tot praznic era, Praznic al Fecioarei și de 
Dumnezeu Născătoarei, la care, căci era foarte însemnat**, atâta 


58 Era Praznicul Adormirii Maicii Domnului (cf. Vieţile Sfinților, 11 
ianuarie). 


mulţime de oameni s-a adunat, încât cei rânduiţi de dânsul a-i 
pune să șadă pe cei ce intrau nu erau îndeajuns de mulţi pentru 
aceasta, necum și de mâncat nu avea să dea din destul, neputând a 
pune decât câte o pâine la fiecare masă. 

13. lar Domnul, Cel ce mai-nainte de aceasta umpluse 
hambarele, cu dreapta cea mult-îndestulată și nepizmuitoare, pe 
care deschizând-o hrănește pe tot cel zidit de Dânsul (cf. Psalm 
103: 28; 144: 16), Acesta și atunci mesele le-a umplut, sau mai 
bine zis pâinile, încât adunarea aceea a mii de oameni nu numai că 
de saţiu s-au umplut: căci atât de multe erau coșniţele cu pâine, 
încât cei ce șezuseră au dus multe și acasă, iar mai pe urmă din 
acestea slujitorii și alte multe mese au pus. 

14. Dar cine văzând și pe egipteni încă la târnosire către 
mănăstirea Marelui curgând, n-ar fi socotit că va lipsi la atâta 
mulţime spre adăpare și cisternele? Însă ei așa întru saţiu s-au 
îndestulat de cele puse înainte, încât cele rămase le-au ajuns și 
celor ce veneau după dânșii pentru a doua masă. 

15. Deci cine, pe acestea, și acum în pustie făcându-se 
văzându-le, nu va avea chezășuire mărturia credincioasă că Cel ce 
prin Moise în pustie mai-nainte cu preaslăvire a plouat mană 
jidovilor, Însuși Acesta și prin 'Theodosie [a plouat și] acum? Căci 
cel ce crede că trăiește în Hristos, un lucru mare și minunat ca 
acesta isprăvește, și hrană la atâţia bărbaţi din destul dăruiește; 
pentru acestea, și mulţi care s-au silit a veni către locul acela l-au 
socotit a fi același cu cel întru care și Mântuitorul a blagoslovit 
odinioară cinci pâini și atâtea mii de bărbaţi întru saţiu i-a hrănit. 


VII. Din viaţa Sfântului Ioan cel Milostiv 


1. Au venit odată la Sfântul Ioan cel Milostiv câţiva dintre cei 
ce primiseră diaconia împărțirii de milostenii săracilor. Așadar, 
vorbind de unele și de altele, au pomenit sfântului și de aceea că în 
locurile unde se împărțeau milostenii se adunau și câteva fete, 
care nu păreau a fi sărace, fiindcă poartă veșminte frumoase și 
mărgele; și l-au întrebat dacă trebuie să le dea și lor milostenie. 
După ce preablândul și pașnicul Episcop i-a ascultat pe ei, 
privindu-i cu asprime ca să-i mustre, le-a spus: „Dacă vreţi să-l 
slujiți pe smeritul Ioan, sau mai degrabă pe lisus, și să împărțiți 
milostenii, atunci va trebui să împliniţi întocmai, fără pricinuiri, 
porunca Domnului, care zice: Celui care cere de la tine, dă-i (Matei 
5: 42). 

2. Însă, dacă voi îmi spuneţi că sunteţi slujitori ai altcuiva - 
care poruncește să-i cercetaţi și să aflați cele despre viaţa 
săracilor care cer -, atunci să știți că nici smeritul Ioan, nici lisus 


nu are nevoie de asemenea slujitori necredincioși și nelucrători, 
care mai mult cercetează și mai puţin ajută. Măcar de cele aduse 
înainte ca milostenie ar fi ale voastre proprii, oricine v-ar ierta 
iconomia împărțirii acestora; însă, dacă toate acestea le împarte 
Pronia lui Dumnezeu, trebuia să împliniţi această slujire ca o 
împărţire a bunătăţilor lui Dumnezeu și după porunca Aceluia. 

3. lar dacă v-au supărat gândurile necredinţei, care vă 
șoptesc cum că mulțimea săracilor ar goli vistieria Bisericii, eu nu 
vreau să fiu părtaş necredinţei voastre. Sunt sigur că, și de s-ar 
strânge toţi oamenii acestei lumi în Alexandria având nevoie de 
ajutor, va fi cu neputinţă ca aceștia să golească comorile lui 
Dumnezeu. Cu aceste sfaturi pline de înţelepciune și credință, i-a 
tămăduit de boala necredinţei și i-a trimis să-și împlinească 
datoria. Aceste cuvinte minunate, ce arăta marea nobilitate a 
Sfântului în ajutorarea săracilor, i-a uimit pe cei de faţă. Pentru ei 
a istorisit și întâmplarea minunată care urmează: 

4. Când aveam 15 ani, începu Sfântul să povestească, mă 
găseam oarecând în Cipru. Într-o noapte am avut un vis uimitor: se 
arătă înaintea mea o frumoasă și preacurată fată. Această 
minunată fată era gătită într-un chip strălucitor, iar pe capul ei 
purta o cunună din ramuri de măslin. Fata aceasta s-a apropiat de 
mine și m-a înghiontit cu mâna ei în coastă. Atunci eu m-am 
înfricoșat și m-am trezit. Însă acum urmează lucrul uimitor: 
deodată am văzut-o pe acea fată, nu în vis, ci aievea. Atunci am 
întrebat-o de unde vine și cum a îndrăznit să se apropie de mine în 
timp ce eu dormeam. 

5. Când a auzit aceste întrebări ale mele, tânăra a început să 
râdă și plină de pace mi-a răspuns: „Eu sunt cea dintâi dintre 
fiicele Marelui împărat; dacă mi te faci prieten, pot să te fac 
apropiat al Acestuia; căci nimeni nu are îndrăzneală mai mare la 
Dânsul decât mine; ajunge să te gândești că numai eu L-am 
înduplecat** să ia trup omenesc și să coboare din cer pentru 
mântuirea oamenilor”. Cu aceste cuvinte a dispărut dinaintea mea. 
Atunci m-am adunat și am început să mă gândesc ce înseamnă 
ceea ce am văzut. Priveliștea aceea minunată se tot învârtea în 
mintea mea. Nu am zăbovit prea mult și am ajuns să înţeleg că 
dânsa este chiar milostenia. Şi am întărit în mintea mea acest 
gând: acela că numai milostenia a dat putinţă omului să-L. vadă pe 
Dumnezeu cu trup pe pământ. 

6. Îndată m-am ridicat și m-am îndreptat către biserică, 


5% neioouut. Altfel spus: „M-am făcut plăcută Lui făcându-L. prin 


rugăciune să ia trup”. Maica Domnului se arată aici și ca reprezentantă a 
întregului neam omenesc care a dăruit Domnului o fecioară curată ca 
dânsa, precum zic și cântările la Nașterea Domnului. 


fiindcă deja se luminase de ziuă. În acea dimineaţă era foarte frig. 
Pe drum m-am întâlnit cu un sărac care îngheţase de frig. Îndată 
mi-am scos haina și i-am dat-o acelui sărac nefericit; între timp, 
vorbeam de unul singur și îmi spuneam: „Acum mă voi convinge 
dacă ceea ce am văzut este de la Dumnezeu sau este înșelare de la 
Diavol”. 

7. Nu am apucat să mă gândesc bine la aceste lucruri că, 
înainte de a ajunge în biserica către care mă îndreptam, se apropie 
de mine un om îmbrăcat în veșminte albe și îmi dă un pacheţel cu 
o sută de monede de aur și-mi zice: „Primește acestea, prietene”. 
Eu, cu toate că le-am luat cu recunoștință, m-am căit imediat și, 
întorcându-mă, am vrut să dau aurul înapoi celui care mi l-a dat, 
fiindcă nu aveam nevoie de acei bani. Intre timp însă, acel om 
îmbrăcat în alb dispăruse. Atunci am înţeles ca fata pe care am 
văzut-o nu era o vedenie înșelătoare, ci adevărată. 

8. Din acea zi, de câte ori dădeam ceva vreunui sărac, îmi 
spuneam: acum voi vedea dacă îmi va întoarce însutit Hristos 
aceste milostenii, după Dumnezeiasca Lui făgăduință: însutit va 
lua (Matei 19: 29). Fiindcă de multe ori atunci când mi-a venit 
acest gând, am fost lovit învederându-mi-se acest adevăr și mi-am 
spus: „Mai potolește-te odată! Până când îl vei ispiti pe Cel ce de 
neispitit?” De aceea mă supără împuţinarea de suflet a acestor 
oameni care au venit astăzi să mă târască în necredinţa lor și să 
mă facă părtaș la ea: ca sa mă arăt vinovat de nemilostivire, când 
eu am atâtea semne vădite ale milostivirii. 

9. Unul dintre străinii care se găseau în Alexandria, 
înțelegând marea bunătate a Sfântului, s-a gândit să încerce 
milostivirea lui, chiar dacă Sfântul era mai presus de așa ceva. S-a 
îmbrăcat așadar cu veșminte sărăcăcioase și a așteptat ca Sfântul 
să treacă prin spital, fiindcă acesta obișnuia să-i viziteze pe bolnavi 
de două sau de trei ori pe săptămână. Îndată ce s-a apropiat 
Sfântul, omul ce s-a arătat ca un cerșetor a început să strige cu 
glas plin de mâhnire: „Miluiește-mă pe mine, cel robit!”. Sfântul i-a 
poruncit îndată vistiernicului care-l însoțea să-i dea bani celui care 
cerea. După aceea, cel ce a primit banii a alergat, și-a schimbat 
vesmintele și înfățișarea, și i-a ieșit din nou în cale Sfântului în altă 
parte a străzii. Acesta, din nou, îndată ce omul a cerut, a poruncit 
să i se dea bani. 

10. Între timp, ucenicul său care-l însoțea i-a spus în taină că 
cel ce ceruse și fusese ajutat este același care ceruse și mai-nainte. 
Însă Sfântul n-a luat aminte la aceasta. Apoi, cel care a cerut și a 
fost ajutat s-a arătat și a treia oara, sub altă înfățișare. Ucenicul 
său l-a înștiințat pe Sfânt să ia aminte, fiindcă este același om, și 
să nu-i dea milostenie. Atunci Patriarhul a spus o vorbă de neuitat 


și plină de măreție: „Mai bine dă-i acestui om douăsprezece 
monezi, pentru că s-ar putea ca acesta să fie Însuși Domnul, Care 
vrea să mă încerce”. 

11. Insă și povestirea care urmează este minunată și arată, pe 
de-o parte, darurile duhovnicești ale Sfântului Patriarh, iar pe de 
altă parte puterea pe care o are înaintea lui Dumnezeu milostenia. 
Odată, în timp ce Sfântul intra în Biserică, l-a întâmpinat un nobil. 
Acest nobil ajunsese sărac lipit, fiindcă hoţii îi răpiseră toate 
avuţiile. Omul acesta i-a cerut ajutor Sfântului, iar Sfântul a 
poruncit să-i fie date fără zăbavă nobilului ce sărăcise 15 litre de 
aur. Însă omul care a primit această poruncă - ori pentru că era 
neascultător, ori pentru că fusese îndemnat de ceilalţi clerici 
slujitori la Arhiepiscopie - nu i-a dat săracului tot aurul. Aceasta și 
pentru că vistieria nu avea mulţi bani, și fiindcă Sfântul nu 
obișnuia să strângă bani. În loc să dea 15 litre, așa cum primise 
porunca, a dat săracului numai 5 litre de aur. 

12. Iată însă că s-a întâmplat un lucru minunat. Când fericitul 
a ieșit din Biserică, s-a apropiat de el o văduvă foarte bogată, care 
i-a dat un înscris cu o donaţie de 500 de litre de aur, pe care 
luându-l, a fost înștiințat de către harul care sălășluia în el că nu i- 
a fost îndeplinită porunca; îndată i-a chemat pe cei pe care i-a 
rânduit spre slujba aceasta și i-a întrebat dacă într-adevăr au dat 
omului aceluia cele 15 litre de aur. 

13. Aceia au pretins în chip mincinos că au dat cu adevărat 15 
litre de aur! Atunci Sfântul a trimis după omul care-i ceruse ajutor 
și l-a chemat la el. A aflat de la el că a primit doar 5 litre de aur. 
Atunci Sfântul s-a întors către cei ce-i slujeau, adică spre cei care-l 
ajutau în lucrarea de milostenie, și le-a spus: „Domnul va cere de 
la voi în Ziua Judecăţii restul de o mie de litre de aur pe care avea 
de gând să le dăruiască această femeie”. Și, zicând acestea, le-a 
arătat înscrisul donaţiei în care apăreau numai 500 de litre! „Dacă 
voi, continuă el, aţi fi dat omului care se găsea în nevoie cele 15 
litre de la început, atunci și această donatoare ar fi afierosit pentru 
Dumnezeu 1500 de litre. Și, ca să se vădească împuţinarea voastră 
de suflet, chemaţi-o aici pe această femeie iubitoare de Dumnezeu. 

14. Cu adevărat, după puţină vreme a venit și femeia, 
aducând tot aurul pe care-l promisese. După ce Sfântul loan a 
primit darul ei și i-a mulțumit, a întrebat-o în fața celor ce-i 
slujeau: „Spune-mi, rogu-te, acest aur l-ai hotărât de la început să-l 
dăruiești?” Atunci, femeia, îngrozită, a înţeles că Sfântul, datorită 
darului său prorocesc, știa ceea ce ea făcuse, singură fiind. Atunci, 
fiind cuprinsă de frică, a mărturisit întreaga întâmplare, spunând 
printre altele și următoarele: „Cu adevărat, Stăpâne, pe înscrisul 
donațţiei pe care vi l-am dat am scris la început 1500 de litre de 


aur, însă cu câteva zile mai înainte, în timp ce mă pregăteam să vă 
vizitez pentru a vă aduce înscrisul donaţiei, l-am desfășurat pentru 
a-l vedea și am găsit acolo cifra 1 (cea pentru cele o mie de litre) 
ștearsă. Atunci am priceput că nu era lucru bineplăcut lui 
Dumnezeu să dau mai mult de 500 de litre. 

15. Îndată ce au auzit acestea, cei ce-l slujeau pe Patriarh s- 
au înfricoșat foarte tare și, căzând la picioarele Sfântului, au cerut 
iertare pentru păcatul neascultării. lar pentru acea iubitoare de 
Hristos care a dăruit aurul, fericitul s-a rugat la Dumnezeu pentru 
binecuvântarea ei, iar aceasta a plecat cu pace. 

16. Fericitul loan obișnuia să cerceteze vieţile Sfinţilor care 
lucraseră milostenia, fiindcă își dorea să calce pe urmele lor. 
Așadar, printre alte vieţi de sfinţi, a citit-o și pe cea a Sfântului 
Serapion al Sidoniei. De atunci nu mai contenea să se minuneze de 
acest bărbat și să povestească următoarea întâmplare din viaţa lui. 
Odată, Sfântul Serapion a întâlnit un sărac bătut de soartă și atât 
de mult i s-a făcut milă de el, încât și-a scos haina și i-a dat-o. Insă, 
după puţină vreme, a mai întâlnit un sărac ce tremura din pricina 
frigului de afară. Ce să facă acum? Fără să stea pe gânduri, și-a 
scos și veșmântul pe care îl purta pe sub haină și i l-a dat. Atunci a 
rămas gol, având în mâinile lui Sfânta Evanghelie. 

17. Îndată ce un cunoscut de-al lui l-a văzut gol, îl întrebă: 
„Cine te-a lăsat gol?” „Aceasta”, i-a răspuns Serapion, arătându-i 
Sfânta Evanghelie. Însă și acea Evanghelie a vândut-o, dând banii 
săracilor. Odată l-a întrebat ucenicul lui: „Părinte, unde este mica 
Evanghelie pe care o aveai?” „Ce să-ţi spun, fiul meu, i-a răspuns 
Sfântul, nu a poruncit Domnul vinde-ți averile (Mat. 19: 21)? Și eu 
fac ascultare acestei porunci, și de aceea m-am gândit că nu-i bine 
să-ţi pară rău nici de cartea în care sunt scrise aceste porunci, ci și 
pe aceasta trebuie să o vinzi de dragul săracilor”. 


VIII. Din viaţa Sfântului Alipie 


1. Bunătatea milosteniei atât înflorea în sufletul Marelui 
Alipie, încât se bucura mai mult acela dând decât cel ce se 
învrednicea de milă; așa, odinioară, unul din săraci s-a rugat să 
dobândească haine, iar Sfântul, de nimic nicidecum îndoindu-se, 
luând dulămiţa cu care era îmbrăcat, îndată a slobozit-o de pe 
stâlp; iar el, luând-o, se ducea multumind lui Dumnezeu pentru 
purtarea de grijă; iar acela răbda așa înghețând, până când 
oarecine din cei de sub dânsul, uimindu-se și văzându-l cum se 
afla, l-a făcut a se acoperi cu o haină oarecare. 


IX. Din Pateric 


1. Un frate a văzut pe Avva Nistero purtând două haine și i-a 
zis lui: „De va veni un sărac și va cere o haină, pe care i-o vei da 
lui?” Și, răspunzând, a zis: „Pe cea mai bună”. Zis-a fratele: „Dar 
dacă și altul va cere de la tine, ce vei face?” Zis-a Bătrânul: „I-o 
dau lui pe cealaltă; și, ducându-mă, voi ședea într-un loc până când 
Dumnezeu va trimite și mă va acoperi, căci de la altcineva nu cer”. 

2. Un Bătrân ședea cu un frate și aveau toate de obște, iar 
Bătrânul era milostiv; și, făcându-se foamete, a început a veni câte 
cineva la ușa lui ca să ia milostenie. lar Bătrânul, la toţi câţi 
veneau, le făcea milostenie. Și, văzând fratele ceea ce se făcea, a 
zis Bătrânului: „Dă-mi partea de pâine, și tu, precum voiești, fă cu 
partea ta”. 

3. Și a împărţit Bătrânul pâinile, și făcea milostenia din 
partea sa, și mulţi alergau la dânsul auzind că dă tuturor. Și, 
văzând Dumnezeu hotărârea lui cea bună, a blagoslovit pâinile, și, 
pe cât dădea, pe atât se înmulţeau. Iar fratele, mâncând pâinile 
sale, a zis către Bătrânul: „Fiindcă mai am doar puţintele pâini, 
Avva, ia-mă iarăși de obște”. Și a zis Bătrânul: „Precum voiești, 
vom face”. 

4. Și au fost iarăși împreună; și mulţi fiind cei ce veneau, și 
niciunul întorcându-se deșert, a văzut fratele că pâinile au lipsit; și 
s-a întâmplat să vină un sărac, și i-a zis lui Bătrânul să-i dea 
milostenie, iar fratele a zis: „Nu mai este, Părinte”. Zis-a Bătrânul: 
„Du-te și caută mai bine”. Deci, intrând fratele, a aflat vasele pline 
de pâine și, aceasta văzând, s-a spăimântat; și a luat și a dat 
săracului. Și, minunându-se de credinţa și bunătatea Bătrânului, a 
slăvit pe Dumnezeu. 

5. Un maniheu, ducându-se către oarecine de un neam cu 
dânsul, călătorea prin pustie; iar după ce l-a apucat seara, neavând 
unde să înnopteze, stătea și chibzuia. Și locuia în locul acela un 
sihastru drept-slăvitor [ortodox], care cunoștea pe maniheu, 
fiindcă îl văzuse și altădată și aflase de ce eres este. 

6. Deci atunci, neavând maniheul unde să se ducă, îi era 
teamă să se apropie, socotind că nu-l va primi, pentru deosebirea 
credinţei. Însă, silit fiind [de împrejurări], apropiindu-se, a bătut la 
ușă, iar Bătrânul, deschizând și văzându-l pe dânsul și cunoscându- 
l, l-a primit cu bucurie; și l-a silit să mănânce, și, așa odihnindu-l 
pe dânsul, a adormit. 

7. lar maniheul, socotind întru sine milostivirea Bătrânului, și- 
a zis: „Cum de omul acesta nu s-a îndoit de mine, mai vârtos că mă 
știe cine sunt, ci așa cu sârguinţă m-a odihnit? Cu adevărat, al lui 
Dumnezeu este!” Și, sculându-se dimineaţa, venind, s-a închinat 
Bătrânului zicând: „Eu de astăzi drept-slăvitor sunt!” Și a rămas 
până la sfârșit cu dânsul. 


8. Întrebat-a Avva Theodor al Fermei pe Avva Pamvo: „Spune- 
mi un cuvânt!” Și cu multă osteneală i-a zis lui: „Theodore, du-te și 
ai mila ta spre toţi; că mila a aflat îndrăzneală înaintea lui 
Dumnezeu”. 

9. Un monah theban avea de la Dumnezeu darul slujirii 
[diaconiei], [adică] ca fiecăruia din cei ce veneau să iconomisească 
cele de trebuinţă. Odată, într-un sat, dând el milostenie, a venit la 
dânsul și o femeie oarecare cerând milostenie, care era îmbrăcată 
cu vechituri. Și, văzând-o pe dânsa că poartă vechituri, a slobozit 
mâna sa ca să-i dea ei mult, însă mâna s-a strâns și el a scos puţin. 
Apoi a venit la dânsul alta îmbrăcată bine și, văzând hainele ei, a 
slobozit mâna ca să-i dea ei puţin, însă mâna lui se lărgea și a scos 
mult. 

10. Și a întrebat despre amândouă și a aflat că cea îmbrăcată 
cu haine bune, din oameni vrednici [însemnați] fiind, a sărăcit, dar, 
pentru gura lumii*%, purta haine bune, iar cealaltă, ca să câștige 
milostenie, se folosea de cele vechi. 


X. A lui Avva Isaia 


1. De vei face bine săracului, să nu-l chemi pe el la lucrul tău, 
ca să nu-ţi pierzi facerea de bine pe care ai făcut-o cu dânsul®®, 


XI. A lui Avva Varsanufie 


1. Un frate a întrebat pe stareţul, zicând: „Cum pot, Părinte, 
cerându-mi-se un lucru de la cineva, cu veselie să i-l dau lui, când 
eu încă de la început mă îndoiesc că-i trebuie cu adevărat, oare în 
silă să-i dau? Căci dacă e de silă, sufletul meu rămâne aspru și 
neapropiat?” 

Răspuns-a Bătrânul: „Dacă te vei înștiinţa că pentru trebuință 
cere, dă-i lui bucurându-te, ca dintru ale lui Dumnezeu dând, că 
aceasta este bucuria. lar de știi că nu are trebuinţă, nu-i da lui, ci 
zi: «Poruncă am de la Avva a nu da ceva celui ce n-are trebuinţă», 
că aceasta nu este asprime”. 

2. Zis-a fratele: „De voi da cuiva vreodată trebuinţa lui și văd 
că scumpătatea [zgârcenia] mă supără [îndemnându-mă] ca să nu-i 
dau puţin mai mult, ce să fac? Da-voi lui mai mult decât trebuinţa 
lui, din pricina zgârceniei [ca să scap de ea], sau doar să mă silesc 


5% Pentru a-și păstra „ imaginea”. 

501 Odată ce ai miluit pe sărac, ba chiar și pe un oaspete, nu-l lăsa, nici 
nu-l îndemna „să pună umărul” cu tine la osteneala ta, altminteri îţi vei 
pierde plata pentru osteneala cea pentru el și pentru Dumnezeu. 


a nu-i da mai puţin decât trebuinţa?*2 Iar dacă pentru rușinea ce o 
am din a voi să plac oamenilor și a slavei-deșarte, gândul voiește 
să dau ceva mai mult, oare, din pricina patimii*%, să dau mai puţin, 
adică mai puţin decât trebuinţa, sau numai trebuinţa, pentru 
poruncă?” 

3. Răspuns-a Bătrânul: „De te necăjește scumpătatea a da 
aproapelui trebuința, fă după cum e lucrul“: de ai mult, dă cu 
oarecare prisosință, iar de ai puţin, dă-i trebuința cu de- 
amănuntul; iar dacă, pentru slava-deșartă sau din a voi să placi 
oamenilor, te luptă gândul să-i dai mai mult, nu-i da mai mult sau 
mai puţin decât trebuinţa, ci trebuinţa cu de-amănuntul”. 


62 În Filocalie (Vol. XI, întrebarea 335) avem aici o scolie: „Ajunge ca 
în cel mai bun caz să nu i se dea altuia mai puţin decât trebuie” (nota 
490). 

5% Pentru a nu urma patimii. 

6% Trad. lit., în Filocalie avem „fă după caz (idem.)”. E de luat aminte 
aici că Marele Bătrân nu-l îndeamnă să se silească să lepede degrabă 
scumpătatea (zgârcenia) și să dea trebuinţa aproapelui, sau să dea mai 
mult decât trebuinta, ci să facă după „lucru”, adică după starea 
lucrurilor, în chip firesc, chiar dacă scumpătatea e un rod al iubirii de 
sine. Așezând cele două puncte (:), am tras nădejde că cele ce urmează 
imediat sunt tâlcuirea lucrului de care zice. 


PRICINA A PATRUZECI ȘI ŞAPTEA 


Că nu se cuvine ca monahul, cu pricina milosteniei, să aibă bani 
sau să primească cele ce i se dau, și care este milostenia cea 
cuviincioasă călugărului. 


I. Din viaţa Sfintei Singlitichia 


1. Zicea Fericita Singlitichia: „Se cade ca monahul să se 
nevoiască ca să aibă de unde da milostenie. Dar milostenia aceasta 
trupească este poruncită mai vârtos mirenilor. Deci milostenia s-a 
hotărât nu atât pentru a hrăni pe săraci, cât pentru a învăţa pe 
oameni dragostea și prietenia unora faţă de alţii. 

2. lar Dumnezeu, Care pe bogat îl chivernisește, și pe sărac îl 
poate hrăni; că, precum tăierea împrejur a pieliței trupului era 
însemnare a ridicării acoperământului inimii (cf. II Cor. 3: 15 ș.u.), 
tot așa și milostenia s-a hotărât pentru a săvârși în oameni 
dragostea unora faţă de alţii; deci, întru cel ce se săvârșește 
dragoste din Dumnezeiescul har, prisosită este milostenia. 

3. Și nu zic acestea prihănind mila, ci arăt lucrul cel curat și 
înalt al neaverii. Căci cum e cu putinţă ca cel mai mare să se 
împiedice de cel mai mic? Putin pe cel mic l-ai îndreptat - că pe 
toate deodată le dăduși -, de aici către mai mare dragoste te 
ridicăs%5. 

4. Căci tu purtător de cruce ești, drept care pe glasul cel 
slobod dator ești a-l zice: Iată, noi am lăsat toate și am urmat Tie 
(Luca 18. 28). Tu pe limba cea cu bună-îndrăzneală a Apostolului 
dator ești a o lua asupră-ţi și a zice: Argint și aur nu am (Fapte 3: 


5% Lipsa iubirii de sine sau lupta cu ea se arată foarte mult sau cu 
deosebire în milă, aceasta fiind un „lucru” sau o stare a unei înălțimi și 
curăţii duhovnicești nebănuite. Mila se săvârşeşte din dragoste, cu 
lucrarea Dumnezeiescului har, și mai puţin în vârtutea unei legi, fie ea și 
evanghelică, sau după o nevoie a cuiva. Așadar, cum ar putea acest lucru 
mare - dragostea și prietenia vrednică de împărtășit și altora prin pildă, 
învăţătură și afecţiune - să fie împiedicat de lucrul cel mic, adică de 
simpla miluire sau ajutorare materială a altora, sau de lepădarea de cele 
materiale arătată în împărţirea lor altora? Pentru Farisei și Cărturari, da, 
acest lucru mare a fost împiedicat de cel mic (cf. Matei 23: 23), ei făceau 
milostenii pentru slava lumii, nu din dragoste și spre învăţătura și 
prietenia aproapelui. Pe scurt, lucrul cel mic e un mijloc, o pricină de 
ridicare către cel mai mare, către ridicarea sau sporirea în dragoste. 
Dragostea se păstrează, dăinuie prin ţinerea ei lucrătoare prin faptele 
săvârșite în numele ei, și iarăși, faptele bune, milosteniile nu se pot 
săvârși, și, odată săvârșite, nu pot folosi prea mult de nu vom avea 
dragostea lucrată în Dumnezeiescul har. 


6)606. 

5. Și mirenii nu simplu și fără de socoteală trebuie a face 
milostenie, ci datori sunt a urma lui Avraam, și prin înșiși a arăta 
iubirea de oameni - căci și dreptul acela, găzduind pe străini, 
împreună cu ospățul a pus înainte și voirea, că stătea, zice, slujind, 
și pe femeie așijderea a chemat-o, măcar că avea atâtea slugi de 
casă“ - și așa, cu adevărat, și unii ca aceștia vor avea plata 
milosteniei, și întru a doua ceată vor fi. 

6. Că Domnul, zidind lumea celor ce locuiesc într-însa, două 
rânduieli a pus: unora ce cu cinste“ viețuiesc pentru facerea de 
copii le-a dăruit nunta, iar altora, pentru curâăţia vieţii, le-a dat 
fecioria, deopotrivă cu îngerii făcându-i pe dânșii; primilor le-a pus 
legi și învățături ale izbândirii, iar celorlalţi le zice: A Mea este 
izbânda, Eu voi izbândi (Rom. 12: 19). Tot așa celorlalţi le zice: Vei 
lucra pământul... (Fac. 3: 23), iar către noi (monahii): Nu vă grijiți 
pentru ziua de mâine (Matei 6: 34). 

7. Și precum stăpânii cei din lume osebite slujbe au pentru 
slugi, și pe unii îi trimit în țarină să lucreze pământul și moștenirea 
neamului a o păzi, iar pe alţii, de-i vor vedea blânzi și frumoși 
făcuţi, îi iau spre slujbă în casele lor, tot așa și Domnul, pe cei ce 
își aleg nuntă cinstită, în țarina lumii i-a pus, iar pe cei mai buni 
decât aceștia, câţi înainte-voire îndemânatică au câștigat și curăţia 
o îndrăgesc, lângă Sine i-a pus spre slujire”. 


5% Mireanul, prin bogăţiile sale poate face nenumărate milostenii, dar 
nu în vârtutea unei iubiri pe care adesea numai monahul o agonisește. 
Mireanul are argint și aur, iar monahul nu se cuvine să le aibă, iar dacă 
totuși le are, se cuvine să se gândească întâi la cum să-l folosească pe 
altul cu ele, însă el trebuie să caute mai mult folosul cel din aurul 
dragostei câștigate cu sudoare și din argintul faptelor bune, cel cu multă 
covârșire răsplătit de Dumnezeu, căci ceea ce cere Dumnezeu și de la 
unii și de alții e ca milostenia să prisosească mai mult în lucrări și cuvinte 
duhovnicești faţă de aproapele, și mai puţin în cele trupești, care nu 
întotdeauna pot să-l folosească duhovnicește pe aproapele, și nici 
apropiere de Dumnezeu să-i pricinuiască. 

507 Se referă pesemne la Facerea 18. 

68 Avraam a adus drept prinoase nu numai cele materiale, ci și voirea 
sa, adică pe el însuși; pentru bucuria și cinstirea aproapelui a jertfit nu 
numai cele materiale, ci și pe el însuși, întâi aruncându-se la pământ spre 
închinare și apoi gătind cele de găzduire. A căutat ca întâi prin sine să 
iubească și să cinstească pe aproapele și apoi, ca o urmare, și prin 
celelalte. 

6 oeuvwc. Care adică viețuiesc în general cinstit, fără însă a se 
deosebi prin fapte extraordinare sau fără a avea o râvnă îngerească, 
precum monahii. 

510 Rareori a grăit cineva mai frumos despre de osebire dintre monahi 


8. Aceștia sunt străini de toate lucrurile pământești, căci se 
învrednicesc de stăpâneasca masă; nu se îngrijesc pentru 
îmbrăcăminte sau de altceva materialnic, că s-au îmbrăcat întru 
Hristos, pe Care Purtător de grijă în toate L-au câștigat; și cinul lor 
nu este nimic altceva fără decât lepădarea de viaţă și cugetarea la 
moarte. 

9. Deci, precum morţii nu mai lucrează cu trupul, tot așa și 
noi [monabhii(le)], câte erau de săvârșit pentru trup le făcurăm cât 
eram prunci, iar acum, după Apostolul, lumea nouă înșine 
răstignind-o și pe sine lumii (cf. Gal. 6: 14), cu însuși sufletul trăim. 
Deci fapte bune să arătăm și cu cugetul să miluim, că fericiți sunt 
cei milostivi cu sufletul (Matei 5: 7). 

10. Că, precum zice și într-alt loc, cel ce a poftit frumuseţe 
(cf. Matei 5: 28), chiar și fără de faptă, păcat fără de mărturie a 
lucrat, tot așa și aici: milostenia în cuget se întărește, voirea 
săvârșind fapta, măcar că din pricina neaverii nu s-a lucrat prin 
trup. 


II. Din viaţa Sfântului Arsenie 


1. Marele Arsenie, scăpând din viaţa lumească și cu monahii 
cei din Schit nevoindu-se, de vreme ce Arcadie, cel învăţat de 
dânsul, a primit împărăţia după Theodosie, tatăl său, a heretisite!! 
pe Arsenie cu o scrisoare, multă smerenie având aceasta: căci se 
ruga Cuviosului ca prin rugăciunile sale să-i ajute la stăpânie, ca 
după plăcerea lui Dumnezeu să o chivernisească pe dânsa. 

2. Şi-i punea înainte și daruri mari, iar acestea erau - 
[scutirea de] toate birurile Egiptului; și o pricină bine-cuviincioasă: 
ca săracilor de dânsul să se împartă, precum și sfinţitelor lăcașuri, 
după lipsurile cele de nevoie; așa a scris Arcadie, care și de a-i 
răspunde cu sârguinţă îl poftea. 

3. lar Arsenie, după ce a primit această trimitere, a scrie 
înapoi nicidecum nu s-a plecat, însă i-a făcut cunoscut [prin soli] că 
în împărţeala banilor nimic cuviincios nu este, căci, ca cel ce iată 
murea lumii, fapta-i cea bună nu este niciunat!?. 

4. Același Arsenie zicea către călugării cei ce se adunaseră: 
„Să nu se ascundă de voi, fraţilor, cum că vrăjmașul nostru, 
Diavolul, multe măiestrii uneltește și a ne amăgi pe noi se 


și mireni ca Sfânta Singlitichia. Cumpăniri ca acestea mai găsim în 
scrierea Despre feciorie a Sfântului loan Gură de Aur. 

61 Salutat, bucurat. 

612 În Vieţile Sfinţilor (8 mai): „lar ceea ce aţi scris pentru bir, de 
aceasta nu are trebuinţă Arsenie, pentru că el este mort pentru lume și să 
nu-l socotească nimeni că este între cei vii”. 


ispitește, și cu pricina binelui întru cele rele a cădea ne gătește, 
adică îndemnându-ne pe noi la iubire de străini, la primirea cu 
dragoste a celor ce vin, vrând a ne face să mâncăm și să bem 
împreună cu aceștia; iar pricina este bunătatea dragostei. 

5. Apoi, așa furându-ne pe noi încetișor și smulgându-ne, 
întru a sluji noi pântecelui pe ascuns ne trage și, printr-aceasta, în 
patimi și dulceţuri din destul ne întinează. Altora iarăși, vrând a-i 
îndemna spre milostenie și facere de bine către săraci, le zicea că 
din acestea dor de bani într-înșii le-a slobozit, care apoi spre 
iubirea de argint îi nebunește. 


III. Din povestirile călătoriilor Sfântului loan Teologul 


1. În ostrovul Patmosului, în care s-a surghiunit Apostolul 
Ioan, era un om, guvernator al ostrovului, al cărui nume era Miron; 
pe fiul acestuia, Apollonid, care avea duh pitonicescS'5, l-a tămăduit 
Ioan, și multe altele spre Miron și către casa sa a arătat, pe care, 
și crezând ei, pe toţi i-a botezat. 

2. Și a adus Miron bani mulţi lui loan și a zis: „la-i pe aceștia, 
dascăle, și împarte-i săracilor”. Iar loan a zis: „Bunăvoinţa ta am 
primit-o, prin care te-ai plecat mai vârtos a lua aminte la 
Dumnezeu decât la avuţia banilor, Căruia i-ai și adus pe dânșii6!4, 
iar prin noi nu voiesc, ci prin tine mai vârtos și cu mâinile tale a se 
dărui celor ce au trebuinţă”. 

3. Și era Miron dăruind celor lipsiţi, iar Domnul înmulţind pe 
toate cele din casa lui; și toţi se bucurau de o dăruire ca aceasta. 


IV. A lui Avva Marcu 


1. Frate, Scriptura zice: Păcatele tale cu milostenii să le 
cureti (Pilde 15: 29; cf. și Sirah 3: 30), și nedreptăţile tale prin milă 
față de săraci (Dan. 4: 24). „Dar, îmi vei zice mie, nu am bani, căci 
m-am lepădat de dânșii, și cum, dar, vor milui pe săracul?” 

2. lar eu zic ţie: N-ai bani? Dar ai voile tale, leapădă-le pe 
dânsele și întru acelea lucrează binele. Nu poţi face bine cu mână 
trupească? Fă bine cu dreapta înainte-voirii. 

3. Când îţi va greşi ţie fratele tău, iartă-i lui, după cuvântul 


513 Despre un duh ca acesta se scrie și la Fapte 16: 16. 

614 Si-a afierosit toată avuţia lui Dumnezeu, ca El să o chivernisească, și 
nu prin alţii, fie ei și Apostoli (deși uneori, se întâmplă, cu îngăduinţa lui 
Dumnezeu, și altminteri, cf. Fapte 4: 35 ș.u.), ci prin robul care și-a 
închinat cu bunăvoință viaţa sa slujirii Lui, căci el acum trebuia să 
dăruiască altora - precum zicea mai-nainte și un Bătrân din Pateric - ca 
dintr-ale lui Dumnezeu. 


Domnului (Matei 5: 24; 6: 14), și aceasta va fi [se va socoti] ţie 
mare milostenie. De cerem iertăciune de la Dumnezeu, aceasta a o 
face suntem datori la toată greșeala către fiecare, ca să se 
împlinească cea zisă: Iertați, și vi se va ierta vouă (Luca 6: 37). 

4. Mare [ispravă] este celui ce are bani și împarte la săraci, 
iar a milui pe aproapele pentru greșeli mai mare este către iertare 
pe cât sufletul este după fire mai cinstit decât trupul“!5. 

5. Câţi cerând iertare de la Dumnezeu am dobândit, dar pe 
aceea a o da celor de aproape nu primim, suntem asemenea cu 
robul cel viclean, care, lăsare de zece mii de talanţi luând de la 
Stăpânul (cf. Matei 18: 24), o sută de dinari celui împreună-rob cu 
el ce se ruga nu i-a iertat (v. 28), cu care și vorbind Domnul, după 
Lege i-a și zis: Robule viclean, toată datoria aceea ţi-am lăsat-o, 
fiindcă m-ai rugat, nu ti se cădea a milui și tu pe cel împreună-rob 
cu tine, precum și Eu te-am miluit? (vv. 32, 33) 

6. Și, mâniindu-se, zice, l-a dat pe el chinuitorilor până ce va 
plăti toată datoria (v. 34). Şi adaugă, zicând: Tot așa va face și 
Părintele vostru Cel din ceruri, de nu veți lăsa fiecare greșelile 
fratelui său din inimile voastre (v. 35). Pentru aceea, și într-alt loc, 
pe cei îmbogăţiţi cu felurite faceri de bine de la Dânsul, dar cu 
nărav neîndurat și nemilostiv, îi ticăloșește, zicând: Amar vouă, 
bogaților, că departe sunteți de mângâierea voastră (Luca 6: 24). 

Deci poate cineva și fără de bani a fi bogat: înfrânându-se de 
la lăcomie, sau cuvânt, sau cunoștință, sau silindu-se în orice fel de 
milostivire prin cele dăruite de obște tuturor oamenilor; adică ca 
unul care le ia ca să le împartă și altuia ce nu are; iar dacă cu 
nemilostivire se află către aproapele, ia amarul lângă sine, căci se 
depărtează de mângâierea sas!6. 


515 A ierta cuiva greșelile este o formă a milei pe care o avem către el, 
iar a împărți bani la săraci este o formă de pricinuire a milei lui 
Dumnezeu față de noi. Prima este o ispravă mai mare, căci o lucrare ca 
aceasta e o urmare mai directă a lui Hristos, pricinuitoare de mai mult 
har, a doua, precum a întărit și Sfânta Singlitichia, e o lucrare mai mică - 
că și Hristos, spre păcătoşi, mai mult a făcut milă decât către săraci - 
prin care urmărim să o sporim pe cea mai mare, lucrarea dragostei după 
harul lui Dumnezeu, spre folosul și învăţătura aproapelui. Aceasta este 
întărită și în zisa cea din urmă, prin comparaţia dintre suflet și trup. 

516 Precum s-a zis și în alte locuri, ovunaGeta (împreună-pătimirea) s-a 
tradus, fără a se greși totuși, și prin „milostivire”; însă pentru 
„milostivire” există un alt termen - cAenuoovon, mult mai potrivit, care în 
română s-a tradus ca atare. Sfântul Marcu și alţii ca el îi folosește 
alternativ pentru a reda o nuanţă sau alta. Alternarea aceasta vădește o 
nedumerire pricinuită de adâncimea tainei pătimirii sau împreună- 
pătimirii, o taină care cuprinde în ea toată iconomia mântuirii, sau se 
confundă cu ea. A milui pe cineva cu adevărat dăruindu-i ceva e același 


V. A Sfântului Diadoh 


1. Foarte cu cuviință și pentru toate folositor este atunci 
când, cunoscând noi calea adevărului, îndată pe cele ce sunt la noi 
le vindem, iar banii dintru acestea chivernisim după porunca 
Domnului (cf. Matei 19: 21; Luca 18: 22), ca nu cumva, având noi 
pricină să împlinim poruncile totdeauna, să nu ascultăm de 
mântuitoarea poruncă”. 

2. Căci, făcând așa, dintru aceasta întâi ne va fi nouă grija cea 
bună, iar de aici sărăcia cea nepândită de curse“!t, care cugetă 
deasupra oricărei nedreptăţi și judecăţi, ca unora care nu mai 
avem materie ce aprinde focul lacomilor. 

3. Dar, mai mult decât celelalte fapte bune, ne va încălzi pe 
noi atunci smerita-cugetare, care, ca pe unii ce suntem goi, întru a 
le sale sânuri ne va odihni, ca o maică primind în braţele sale pe al 
ei prunc și încălzindu-l; care adică, pentru simplitatea cea 
pruncească, pe a sa hăinișoară dezbrăcând-o el, departe oareunde 
o va lepăda și se va veseli - pentru multa lui nerăutate - mai vârtos 
de goliciune decât de împestriţarea hainei. 

4. Că Domnul, zice Scriptura, păzește pe prunci; smeritu-m-a 
și m-a mântuit Domnul (Psalm 116: 6). lar Domnul negreșit va cere 


lucru cu a suferi/ pătimi cu el, cu identificarea cu nevoia sau suferinţa lui 
pe care ne-o facem ca a noastră. Lipsa bogăției materiale ne îndeamnă 
tot la milă: în cele din urmă, și suferinţa noastră și cea a aproapelui se 
vindecă tot prin pătimire, după pilda lui Hristos. Toate suferinţele sau 
nevoile își au pricina în păcat; însă prin miluirea acestuia, chiar în lipsa 
celor materiale, vom putea mângâia pe cel în nevoie cu o mângâiere mult 
mai mare decât cea venită prin daruri materiale. Putem milui pe altul cu 
un dar oarecare din dragostea cu care ne-a miluit Dumnezeu pe noi, și 
așa ne vom curăța păcatele, după Scriptură, dar poate mult mai rar 
reuşim să-l miluim pe aproapele prin a-i stârni aceluia mila faţă de el 
însuși, faţă de trupul și sufletul său batjocorite de păcat. Mila aceasta „cu 
mintea”, după Sfânta Singlitichia, sau sufletească este o împreună- 
pătimire; cu aceasta a lucrat Hristos mântuirea lumii și cu aceasta 
suntem și noi datori să ne miluim și să miluim, precum arată și Sfântul 
Marcu la acest ultim punct. 

67 Precum scria și Sfântul Marcu Ascetul, bine este ca întâi să 
împlinim poruncile cele de obște, generale, și apoi, ba chiar odată cu 
împlinirea acestora generale, cele particulare; altminteri, începând prin 
cele particulare, mai mici, ne putem rătăci, ajungând să nu le mai putem 
împlini pe cele mai mari, neascultând astfel, cum zice la urmă, de 
porunca Domnului cea de obște, care, precum știm, începe cu pocăinţa, 
apoi cu smerita-cugetare (Fericiți cei săraci cu duhul...) şi celelalte, fără 
de care greu se pot împlini cu adevărate celelalte porunci sau sfaturi. 

518 Fără de înșelare, care nu poate fi biruită (cu ușurință) de cursele 
vrăjmașului. 


de la noi socoteala milosteniei, nu după cum nu avem, ci după cât 
avem (cf. II Cor. 8: 12). 

5. Deci, dacă ceea ce aveam de dat în mulţi ani, în puţină 
vreme pentru frica lui Dumnezeu bine o vom cheltui, pentru ce voi 
mai fi eu învinuit, care nu am nimic? Dar va zice cineva: „Dar 
săracii cei obișnuiți nouă, ce dintru ale noastre câte puţin se 
ajutau, mai apoi de unde se vor milui?” Să se înveţe unul ca acesta 
nu cu pricina iubirii de bani să hulească pe Dumnezeu, că nu va 
lipsi Dumnezeu a chivernisi zidirea Sa, precum a făcut-o dintru- 
nceput, că nici mai-nainte de ce s-a deșteptat acesta sau acela spre 
milostenie nu erau săracii lipsiţi de hrană și de acoperământ. 

6. Deci bun lucru este a lepăda cineva de la sine cu bună 
slujire și în cunoștință lauda cea dobitocească a bogăției urând 
poftele sale, care lucru înseamnă a uri pe al său suflet (cf. Luca 14: 
26), ca așa să nu ne mai bucurăm încă pentru împărţeala banilor, 
ci să defăimăm foarte sufletul nostru, ca cei ce nimic din cele bune 
nu lucrăm. 

7. Că până ce suntem îndestulaţi de bani, de este la noi 
lucrarea binelui, ne bucurăm foarte spre risipirea acestora, ca unii 
ce cu bucurie slujim Dumnezeieștei porunci, iar după ce le vom fi 
dat pe toate, intră întru noi o întristare și o smerenie fără margini, 
ca întru cei ce nimic vrednic de dreptate nu facem. Pentru aceasta, 
de aici înainte sufletul se întoarce spre sine întru multă smerenie, 
ca întru una ce nu o va fi putut agonisi în fiecare zi [oricând] din 
milostenie, din rugăciune dureroasă, din răbdare și din smerita- 
cugetare. 

8. Că săracul și lipsitul, zice, te vor lăuda pe Tine, Doamne 
(Psalm 73: 22). Că nici darul teologiei nu se gătește cuiva de 
Dumnezeu, de nu acela așa se va găti pe sine, încât pe toate câte 
sunt la dânsul să le risipească pentru slava Evangheliei lui 
Dumnezeu, Cel ce a zis: Gătit-ai întru bunătatea Ta săracului, 
Dumnezeule, la care a adăugat: Domnul va da cuvânt celor ce 
vestesc cu putere multă (Psalm 67: 11-12), care [zicere] lămurit 
însemnează aceasta!%, 


VI. A lui Avva Cassian 


1. De vreme ce unii, pe cea bine-zisă în Scriptură: Mai fericit 
este a da decât a lua (Fapte 20: 35)%, rău o tâlcuiesc și spre 
amăgirea lor, și către pofta iubirii de argint silesc înţelegerea 
graiului, și judecă că mai fericit lucru este a stăpâni a lor voie prin 


519 Cf. și Filocalia (Vol. I, Diadoh, 100 de capete, 65, 66). 
520 Fragmentele sunt compilate din Cartea a 7-a, cap. 15 ș.u.a 
Convorbirilor duhovnicești. 


a lor bogăţie, și din prisosirea acesteia a da celor lipsiţi, amăgind 
porunca Domnului ceea ce zice: Vinde avuțiile tale și le dă 
săracilor și vei avea comoară în ceruri, și vino de-Mi urmează Mie 
(Matei 19:21; Marcu 10:21; Luca 18:22), să cunoască unii ca 
aceștia că nu s-au lepădat de lume, nici nu s-au suit la viața 
călugărească atât timp cât se rușinează a lua asupră, pentru 
Hristos, împreună cu Apostolul, slăvită sărăcie și cu lucrarea 
mâinilor a sluji loruși și celor lipsiţi. 

2. lar dacă doresc cu lucrul a împlini făgăduinţa cea 
călugărească și împreună cu Apostolul a se slăvi, să risipească 
bogăţia cea veche în foame, în sete și în golătate (II Cor. 11: 27) și, 
împreună cu Pavel nevoindu-se, să alerge nevoinţa cea bună. 

3. Căci dacă n-ar fi cunoscut acest Apostol că a avea bogăţie 
veche este lucru mai de nevoie către desăvârșire, nu și-ar fi 
defăimat dregătoria sa: căci vestit pe sine se zicea că este și 
cetățean al Romanilor (cf. Fapte: 22: 27; Rom. 16: 7). 

4. Încă și cei din Ierusalim, care-și vindeau casele și ţarinile 
lor și puneau preţul lor la picioarele Apostolilor (Fapte 22: 28), nu 
ar fi făcut aceasta de nu ar fi cunoscut că lucrul este judecat de 
Apostoli ca fiind mai fericit, adică mai vârtos a se hrăni ei din banii 
și osteneala lor și cu prinosul de la neamuri“. 

5. Și mai lămurit despre acestea învaţă cele zise Apostolul 
Pavel în cele scrise către Romani: Iar acum mă duc în Ierusalim ca 
să slujesc sfinţilor; că Machedonia și Ahaia au binevoit a face o 
strângere de ajutoare pentru săracii sfinților care sunt în 
Ierusalim; că ei au binevoit și eu le sunt dator (Rom. 15: 25-27). 

6. Încă și el, în legături și în temniţă de multe ori fiind pus și 
strâmtorat de ostenelile călătoriei, nemaiputând a-și scoate 
trebuinţele, precum obișnuia, prin mâinile sale, zice că pe acestea 
le lua de la fraţii cei din Machedonia, ce veniseră la dânsul, zicând: 
Iar lipsurile mele le-au împlinit frații veniţi din Machedonia (Il. 
Cor. 11: 9). 

7. Încă și Filipenilor le scrie așa: Dar și voi știți, Filipenilor, 
că, iesind eu din Machedonia, nicio biserică nu s-a împărtășit cu 
mine în cuvântul dării și al lucrării, fără numai voi. Pentru că și în 
Tesalonic, o dată și de două ori mi-ati trimis cele spre trebuinţă 
(Filip. 4: 15-16). Pentru aceasta, e de socotit că nimeni n-ar fi 
cutezat a zice aceasta, măcar și întru cea mai de pe urmă nebunie 
de ar fi ajuns. 


621 Au socotit ca mai vârtos să trăiască de azi pe mâine din mila 
Domnului arătată în milosteniile (colectele, daniile etc.) de la neamuri și 
din lucrul mâinilor, precum Pavel, și nu din ţarinile lor ori cu alte 
mijloace. 


VII. A Sfântului Isaac Sirul 


1. Când vei pune hotar sufletului tău ca prin milă să te zidești 
pe sine, deprinde sufletul tău să nu caute îndreptăţire într-alte 
lucruri, ca să nu te afli cu o mână lucrând, iar cu alta risipind. 

2. Că acolo este trebuință de purtare de grijă, iar aici de 
lărgimea inimii; căci, de nu se va face cel milostiv mai presus de 
dreptate, nu este desăvârșit milostiv; căci nu se poate face așa 
dacă numai dintru ale sale va milui pe oameni, ci și dacă cu 
bucurie rabdă nedreptate de la alţii622. 

3. Iar când [cel milostiv] va birui dreptatea cu milostenia, 
atunci nu se încununează cu cununile drepţilor celor din Lege, ci 
cu ale celor desăvârșiţi din Evanghelie; că a da cineva săracilor 
dintru ale sale, și a îmbrăca pe un gol, și a iubi pe aproapele ca pe 
sine, și a nu face nedreptate, nici a minţi, acestea le-a zis și Legea 
Veche mai-nainte. 

4. lar desăvârșirea Evangheliei zice așa: De la cel ce ia ale 
tale, nu cere înapoi și, tot celui ce cere de la tine, dă-i (Luca 6: 30). 
Și nu numai nedreptatea lucrurilor și celelalte ce vin din afară se 
cuvine a le răbda cu bucurie, ci și însuși sufletul a-l pune pentru 
fratele (cf. Ioan 15: 33), și așa unul ca acesta se numește că e 
milostiv, și nu cel ce numai prin dare miluiește pe fratele său, 
adică miluiește cu adevărat cel care, auzind sau văzând că ceva 
întristează pe fratele, arde cu inima. La fel, cel ce e lovit de fratele 
său și nu obrăznicește a grăi împotrivă, nici nu se rușinează din 


622 în Filocalie (Vol. X, Cuvântul XXIII): „Când pui hotare sufletului tău, 
ca să te folosești prin milă, obișnuiește-l să nu caute dreptatea în alte 
lucruri, ca să nu te afli cu o mână lucrând și cu alta risipind. Căci în cel 
dintâi lucru e nevoie de supraveghere, iar în cel de al doilea, de lărgimea 
inimii. Cunoaște că a ierta păcatele celor ce au greșit ţine de faptele 
dreptăţii. Atunci vei vedea pacea strălucind din toate părțile în mintea ta. 
Când te vei ridica peste calea dreptăţii, vei fi liber în orice lucru”. La care 
text găsim și o scolie: „În dreptate e nevoie de milă, în milă e nevoie de 
dreptate. Nu e un hotar strict între ele. Așa trebuie înţelese cuvintele: 
«Când pui hotare sufletului tău (înfrânare vieţii tale), ca să te folosești (să 
te mântuiești) prin milă, obișnuiește-l să nu caute dreptatea în alte 
lucruri», adică să nu te conduci de dreptatea rigidă în alte purtări față de 
semeni; să nu fii, de exemplu, neiertător cu greșelile lor. «În milă e 
nevoie de supraveghere», adică să nu-ţi fie darul o risipire fără luare- 
aminte la trebuinţele reale ale altora; iar în cel de al doilea lucru, adică în 
judecata cu dreptate folosește-te de lărgimea inimii... Nu te va stăpâni 
nici legea dreptăţii. Te vei conduce numai de iubire, care, deși pentru cel 
ce nu o are încă e și ea o lege, pentru cel ce o are, e mai presus de orice 
lege. E desăvârșirea sau depășirea tuturor legilor sau poruncilor 
dumnezeiești”. 


pricina aceasta, nici nu se supără în inima lui633. 

5. De voiești a câștiga milostivire, întâi deprinde-te pe sine a 
scuipa peste toate, ca nu cu greutatea acestora să se tragă mintea 
și afară să se facă din hotarele sale, căci acribia milosteniei se 
arată întru răbdare, atunci când ești nedreptăţite24. 

6. Dacă în adevăr ești milostiv, când ţi se vor lua în chip 
nedrept cele ale tale, nu te necăji dinăuntru, nici nu povesti 
paguba celor de afară, ca mai vârtos să se înghită prin milostivirea 
ta răutatea celor ce te-au nedreptăţit pe tine, întocmai precum 
asprimea vinului e înghițită de mulţimea apei; și arată mulţimea 
milostivirii tale în bunătăţile cu care răsplătești celor ce ţi-au făcut 
nedreptate, precum a făcut și Fericitul Elisei celor ce au venit ca 
să-l robească pe el. 

7. Căci atunci când, rugându-se, i-a orbit pe ei cu ceaţă, a 
arătat puterea ce era într-însul, iar când le-a dat lor mâncare și 
băutură și i-a lăsat să se ducă, a arătat milostivirea lui (IV Imp. 6: 
18,23). 


VIII. A Sfântului Maxim 


1. Așezarea dragostei se cunoaște nu numai prin darea 
banilor, ci cu mult mai mult prin împărtășirea cuvântului lui 
Dumnezeu și prin slujirea trupească. 

2. Cel ce curat s-a lepădat de lucrurile lumii și prin dragoste 
slujește aproapelui fără de făţărnicie se va izbăvi de toată patima 
degrabă și părtaș al Dumnezeieștei iubirii și cunoștințe se face. 

3. Cel ce iubește pe Dumnezeu, cu adevărat, și pe aproapele 
va iubi, iar unul ca acesta nu va avea grija banilor, ci iconomisește 
cu Dumnezeiască-cuviinţă, dând fiecăruia din cei ce au trebuinţă. 


523 Textul de la acest punct, mai greu de înţeles, l-am întregit cu textul 
corespondent din Filocalie (idem, p. 124). Tot aici găsim și o scolie: „Nu 
are milă de semenul său cel ce-i dă ceva din cele din afară ale sale, ci cel 
ce-i dă sufletul său, dragostea sa. Acesta îl mângâie cu adevărat pe acela 
și lecuiește suferinţa lui, pricinuită de conștiința singurătăţii”. 

6&4 „O minte nemilostivă nu mai este în hotarele ei; s-a înstrăinat de 
firea ei. În firea minţii este înduioșarea pentru alţii, e legată prin fire 
nevăzute de alţii. Scufundarea omului în sine nu înseamnă nepăsarea de 
alţii, ci găsirea în adânc a sensibilităţii faţă de alţii. In sine, ea găsește 
legăturile curate cu alţii. Numai superficialitatea este egoistă, 
nepăsătoare faţă de alţii. Numai necunoașterea de sine înseamnă și 
necunoașterea altora și nesimţirea față de ei... Trebuie să ai milă de cel 
ce te nedreptăţțește, căci el se pierde prin aceasta, ca unul ce a uitat de 
sine și se ciuntește de legăturile sale cu alţii, legături prin care îi vine lui 


sn 


însuşi viață” (idem, pp. 282-283). 


IX. A Sfântului Varsanufie 


1.Un frate a întrebat pe stareţul, zicând: „Ce este 
milostivirea“5 și cum vine ea omului?” Și a răspuns Bătrânul: 
„Milostivirea este a se îndura cineva de cel în nevoie. Iar spre cel 
ce voiește a-și stăpâni“?* voia sa, spre acesta să nu te milostivești. 
Milostivirea îi vine omului dintru a face pomenire de cum s-a 
îndurat spre dânsul Dumnezeu, ca și el să se îndure spre 
aproapele”. 


X. Din Pateric 


1. Un frate a adus bani unui Bătrân și-l ruga să-i ia, ca să-i 
aibă spre trebuinţa sa, iar el nu primea, zicând că se îndestulează 
cu rucodelia sa, iar acela stăruia rugându-l, ca măcar pentru 
trebuința celor lipsiţi să-i primească. Și a răspuns Bătrânul: 
„Aceasta este îndoită rușine, frate: ca, și trebuindu-mi, să-i iau, și 
cele străine dând, să mă slăvesc în deșert”. 

2. Zis-a un Bătrân: „De vei da de pomană cuiva și te va necăji 
gândul tău că mult i-ai dat, să nu iei aminte la dânsul, că 
satanicesc este; însă, pe cât poţi, trăiește cu sărăcie și cu 
smerenie, ca tu mai vârtos să ai trebuinţă a lua milostenie 
totdeauna. 

3. Că cel ce dă se bucură, socotind că mare lucru face; iar cel 
ce nu are avuţie și petrece întru sărăcie vine întru mare smerenie, 
socotind că niciun lucru bun nu face, nici dă cuiva ceva, ci mai 
vârtos socotind că el are trebuință de poruncă. Așa au viețuit 
Părinţii noștri, așa și Avva Arsenie a aflat pe Dumnezeu. 


XI. A Sfântului Efrem 


1. Mai bun este călugărul sărac, liniștindu-se și cu smerită- 
cugetare, decât călugărul bogat înflorind cu mândria și cu 
îngâmfarea. 

2. Să auzim, fraţilor, pe cel ce zice: Având hrană și 
îmbrăcăminte, cu acestea să ne îndestulăm,; lar cei ce vor să se 
îmbogăţească cad în ispite și în cursa Diavolului și în pofte multe 
fără de socoteală și vătămătoare, care cufundă pe oameni în pieire 
și în pierzare. Că rădăcina tuturor răutăţilor este iubirea de argint 
(I Tim. 6: 8-10). 


625 
626 


ovunăOera. Vezi nota de la cap. IV, 7. 
KpaTrjoai. O pildă în acest sens ar putea fi apoftegma care urmează. 


PRICINA A PATRUZECI ȘI OPTA 


Că de multe ori unii, întru sărăcie fiind, dar după putere miluind, 
apoi, îndestulându-se de bani și cu iubirea de argint biruindu-se, și 
milostenia pe care o aveau au pierdut-o. 


I. Din Pateric 


1. Povestit-a Avva Daniil, prezbiterul Schitului, zicând: „Când 
eram mai tânăr, am venit în Thebaida și m-am pogorât la un sat ca 
să vând rucodelia mea. Și era acolo un om pe nume Evloghie, cu 
meșteșugul tăietor în piatră, care din tinereţe avea o lucrare ca 
aceasta: din lucrul mâinilor sale de fiecare zi câștiga câte un 
corn? de parale, iar până seara petrecea flămând. 

2. lar seara ieșea în sat, și pe străinii ce se aflau îi găzduia în 
casa sa, și picioarele lor cu mâinile sale le spăla, căci nu avea pe 
nimeni altcineva împreună cu dânsul. Și după putere îi ospăta, iar 
din bucatele ce prisoseau, cu unele își mângâia trebuinţa firii, iar 
cu altele sătura câinii satului, că și până la aceștia își arăta omul 
milostivirea628. 

3. Acesta și pe mine, zicea [Avva Daniil], de multe ori 
găzduindu-mă împreună și cu alţi fraţi, m-a făcut a mă minuna 
foarte de fapta lui cea bună, iar milostivirea lui, iubirea lui de 
oameni, blândeţea și smerenia cugetului nu făceau decât să mă 
înspăimânte. Iar întorcându-mă în Schit și șezând în chilie, vreme 
de trei săptămâni m-am dat pe sine la post, rugându-mă lui 
Dumnezeu să-i dea lui mai multă cheltuială, ca și multor altora să 
le facă bine. 

4. Și, din postire lipsindu-mi puterea, zăceam mai mult mort; 
și, de ca și cum în somn cufundându-mă, văd pe oarecine în 
sfințită-cuviinţă cu chipul stând înaintea mea și zicându-mi: 
«Daniile, ce ai?» Și i-am zis Lui: «Cuvânt am dat lui Hristos a nu 
gusta pâine până când nu mă va auzi pentru Evloghie pietrarul, ca 
să-i dea lui blagoslovenie ca la și mai mulţi să facă bine». 

5. lar el a zis: «Nu, că se va vătăma; că acum bine se află; iar 
de voiești ca să-i dai lui, pune-te chezaș pentru sufletul lui că întru 
mai multe se va mântui, și Eu îi voi da lui». Și eu iarăși am zis: 
«Mai mult, Doamne, dă-i lui, ca toţi printr-însul să slăvească 
numele Tău cel Sfânt». Răspuns-a acela: «Ti-am spus că bine se 
află». Iar eu am zis către dânsul: «Din mâinile mele să ceri sufletul 
lui!» 

627 kepátiov, mai exact, „cornuț”, ca diminutiv de la xépaç = corn. În 
cornurile mai mici luate de la animale se păstrau monedele. 
528 Din nou ovpnáðera. Vezi despre ea Pricina trecută. 


6. Deci îndată m-am făcut că mă aflu în Biserica Sfintei Învieri 
din Ierusalim, la Sfântul Mormânt”, și am văzut un tinerel [copil] 
șezând deasupra Sfintei Pietre și pe Evloghie stând de-a dreapta 
lui. Și, uitându-se tinerelul la mine, a zis către cei ce stăteau de 
față: «Acesta este cel ce a luat în chezășie pe Evloghie?» Iar ei au 
răspuns: «Da, Stăpâne». <Spuneţi-i lui iarăși că am să cer 
chezășuirea». 

7. lar eu am zis: «Da, Stăpâne, pe aceasta de la mine să o 
ceri, numai dă-i lui». Și am văzut că turna în sânul lui bani mulţi și, 
pe cât aceia turnau, pe atât primea sânul lui Evloghie. Și, 
deșteptându-mă, am cunoscut că am fost auzit, și am proslăvit pe 
Dumnezeu. 

8. lar Evloghie, ieșind la meșteșugul său și ciocănind în 
piatră, a auzit un sunet gol dedesubt și, săpând, află o peșteră 
plină de bani. Și, mirându-se, socotea întru sine: «Ce să fac? De-i 
voi lua de aici, va auzi dregătorul și va veni și-i va lua, și aşa mă 
voi primejdui. Mai bine să mă duc afară din ţară unde nu mă 
cunoaște nimeni». 

9. Și, tocmind dobitoace de ca și cum ar voi să care pietre, a 
cărat banii la râu și punându-i în corabie, s-a dus în Byzantion. Și 
împărăţea atunci Iustin cel Bătrân; și a dat bani mulţi împăratului 
și boierilor celor mai mari ai lui, și așa în scurtă vreme se făcu 
eparh al divanurilor [pretoriilor]**, și a cumpărat o casă mare, 
care și până azi se zice «a egipteanului». 

10. Şi, trecând doi ani, fără a ști eu ceva din cele făcute, văzui 
în vis că m-am aflat în Sfânta Inviere și pe tinerel iarăși l-am văzut 
pe Sfânta Piatră șezând; și, aducându-mi aminte de Evloghie, am 
zis întru sine «oare unde este Evloghie?». Și după puţin îl văd pe 
dânsul târându-se de un arap afară de la faţa tinerelului. Și, 
deșteptându-mă, am înţeles ce însemna vedenia, și am zis întru 
sine: «Vai mie, păcătosului, că am pierdut sufletul meu!» 

11. Și, sculându-mă, m-am dus în sat ca cum să vând 
rucodelia mea și, așteptând eu să aflu pe Evloghie, se făcu seara 
târziu și nimeni nu m-a îndemnat să găzduiesc în vreo casă. Și mă 
scol și întreb o babă, căreia îi zic: «Maică, adu-mi trei pesmeţi ca 
să mănânc, că astăzi n-am mâncat». 

12. lar ea, ducându-se, mi-a adus puţină fiertură și mi-a pus 
înainte. Și, șezând aproape, a început să-mi zică graiuri de folos, 
zicând: «Kir Avva, nu vezi că ești tânăr și că nu-ţi este de folos să 
te duci în sat? Sau au nu știi că schima călugărească voiește 
liniște?» și altele oarecare. Și i-am zis ei: «Și ce poruncești ca să 


629 În Pateric (Avva Daniil, 36) avem „Sfânta Piatră” (Ai0o0c); altfel 
spus: „Piatra Mormântului”. 
530 Guvernator de provincie sau eparhie, subordonat împăratului. 


fac; că eu am venit să-mi vând rucodelia mea?» lar ea a zis: «Chiar 
și rucodelia ta de o vinzi, nu sta așa până seara în sat! Că de 
voiești a fi monah, du-te în Schit!» 

13. Și am zis ei: «Nu este aici în sat vreun om temător de 
Dumnezeu ca să adune pe străini?» Și mi-a zis mie: «O, ce zici, Kir 
Avva! Aveam aici un pietrar și mult bine făcea străinilor. Și, 
văzând Dumnezeu lucrul lui, i-a dat har și acum este precum am 
auzit, Patriciu». lar eu, auzind acestea, am zis către sine: «Eu am 
făcut uciderea aceasta». 

14. Și îndată intrând în corabie, am ajuns în Byzantion, unde, 
întrebând, am aflat de casa lui Evloghie; și am șezut lângă poartă 
vrând a-l vedea pe dânsul ieșind. 

lar după puţin a ieșit, și-l văzui pe dânsul în alai mult și 
înconjurare de slugi multe și am zis către dânsul: «Miluiește-mă, 
voiesc să grăiesc ceva deosebi cu tine». Iar el n-a luat aminte, ci 
numai cei ce mergeau înainte, auzindu-mă, dădeau în mine, și eu 
apucam înainte și iarăși strigam, și m-au bătut și cei ce mergeau 
dinapoi. 

15. Și aceasta în patru săptămâni făcând, n-am putut să 
vorbesc cu dânsul. Iar mai pe urmă strigând eu, iarăși a alergat 
unul din cei ce-i slujeau lui, ţinând un toiag, și atât de tare m-a 
bătut cu toiagul până ce m-a lăsat mai mult mort. Apoi, după o 
vreme, întărindu-mă puţin, am zis către sine: «Să mergem în Schit, 
și, de va voi Dumnezeu, va mântui pe Evloghie». Și m-am pogorât 
la mare și, aflând o corabie alexandrină, degrabă purcezând, m-am 
suit într-însa și din pricina mâhnirii și a bătăilor am adormit. 

16. Și m-am văzut pe sine iarăși în Sfânta Înviere, și tinerelul 

acela așijderea șezând, și, căutând la mine cu groază, mi-a zis: «Nu 
te duci să împlinești chezășuirea?» lar eu de frică n-am putut 
deschide nici gura. Și a poruncit la doi din cei ce ședeau înaintea 
lui. Și, luându-mă ei, mi-au legat mâinile pe dinapoi și m-au 
spânzurat cu capul în jos, zicându-mi mie: «Nu te pune chezaș 
peste puterea ta și nu grăi împotriva lui Dumnezeu». Iar eu, din 
mâhnire și din nevoie, nu răspundeam nimic. 
j 17. Deci aşa fiind eu spânzurat, se făcu glas zicând: «Să iasă 
Împărăteasa!» Şi, văzând-o, am luat îndrăzneală și am strigat: 
«Miluiește-mă, Stăpâna lumii!» Iar ea, întorcându-se către mine, 
zicea: «Ce voiești?» Zis-am eu: «Pentru chezășuirea lui Evloghie 
sunt spânzurat». Și mi-a zis mie: «Eu mă rog pentru tine», și am 
văzut că s-a dus și a sărutat picioarele tinerelului. Şi mi-a zis 
tinerelul: «Să nu mai faci lucrul acesta». Iar eu, înfiorat fiind, am 
zis: «Nu, Stăpâne, iartă-mă!» Și a poruncit și m-a dezlegat, și mi-a 
zis: «Du-te în chilia ta și vei vedea cum și pe Evloghie îl voi aduce 
în rânduiala lui cea dintâi». 


18. Și, deșteptându-mă, m-am bucurat cu bucurie mare că m- 
am izbăvit de o chezășuire ca aceasta și, navigând cu corabia, am 
venit în Schit, multumind lui Dumnezeu. 

19. Iar după trei zile am auzit că s-a săvârșit Iustin împăratul 
și a împărăţit Iustinian. Apoi, după puţin, m-am înștiințat că s-au 
ridicat împotriva împăratului patru boieri mari, dintre care unul 
era Evloghie; însă la trei dintre ei, după ce au fost prinși, li s-a 
tăiat capetele, iar Evloghie a fugit noaptea, și împăratul a poruncit 
ca, oriunde se va afla, să fie și el ucis. 

20. Deci, întrebând eu despre dânsul cu sârguință, am aflat că 
s-a întors în ţara sa și iarăși se ţine de pietrărie, nemărturisind 
celor din partea locului că el era acela care s-a făcut Patriciu în 
Țarigrad [Constantinopol], ci altul oarecare egiptean; iar el 
adeverea că în toţi acești ani a fost la Sfintele Locuri. 

21. Și m-am pogorât iarăși în sat ca să mă înștiințez de dânsul 
mai cu de-amănuntul. Și, făcându-se seară, iată, Evloghie a venit 
chemând pe străini la găzduire. Și, văzându-l pe dânsul, am 
suspinat și am zis către Dumnezeu: Cât s-au mărit lucrurile Tale, 
Doamne, toate întru înțelepciunea le-ai făcut! (Psalm 103: 24). Cu 
adevărat, Tu, Doamne, faci săraci și îmbogățești, smerești și înalți; 
și judecăţile Tale sunt neurmate (| Imp. 2: 7; Rom. 11: 33)! 

22. Și, luându-mă și pe mine împreună cu alţi străini, ne-a dus 
în casa sa. Și, după ce a spălat picioarele noastre, ne-a pus masă. 
Și, după ce am mâncat, luându-l pe dânsul deosebi, l-am întrebat: 
«Cum te afli, Avva Evloghie?» Iar el a zis: «Roagă-te pentru mine, 
Kir Avva! Că smerit sunt și n-am nimic în mâini» lar eu am zis 
către dânsul: «O, de n-ai fi avut nici cele ce ai acum!» Şi acela a 
zis: «Pentru ce, Kir Avva? Nu cumva te-am smintit cu ceva?» 

23. Și atunci i-am povestit lui toate cele făcute; și, plângând 
din destul, a zis: «Roagă-te, Kir Avva, ca să trimită Dumnezeu 
trebuinţa, și de acum mă voi îndrepta». Și am zis: «Cu adevărat, 
fiule, atât cât ești în lumea aceasta, să nu nădăjduiești că ţi se va 
încredința altceva de la Hristos decât cornul [plata] ostenelii tale». 
Și, luându-mi ziua bună de la dânsul, m-am întors”. 

Și a petrecut Evloghie așa lucrând la piatră și străinii 
primindu-i până la sfârșitul vieţii sale; și, de o sută de ani făcându- 
se, nu s-a depărtat de o lucrare ca aceasta, ci Dumnezeu îi dădea 
lui putere până când a plinit drumul vieţii acesteia. 


PRICINA A PATRUZECI ȘI NOUA 


Că nu se cade monahului a lua fără de socoteală de la tot omul, 
nici peste trebuinţă, și că dator este ca cel ce ia să se ostenească 
pentru cei ce dau. 


I. Din Pateric 


1. Venit-a odinioară în Raith un om bogat dintre străini și a 
dat fraţilor de milostenie câte un galben; și a trimis și unui 
sihastru ce ședea acolo într-o chilie. Și în noaptea aceea a văzut 
bătrânul o țarină plină de mărăcini și pe oarecine zicându-i lui: 
„leşi de seceră în țarina celui ce a dat milostenie!” 

2. Apoi dimineața a trimis sihastrul de a chemat pe acel 
iubitor de Hristos ce i-a trimis lui banul și i l-a dat zicând: 
„Primește-ţi, frate, banul tău, căci nu pot să secer bani străini“; o, 
de aș putea să-i smulg [măcar] pe ai mei!” 

3. Zis-a un Bătrân: „Călugării cei desăvârșiţi nu degrabă 
primesc vreun lucru de la cineva; iar cei de mijloc nu zic nimănui 
să le dea lor ceva; iar dacă de la sine le va da cineva ceva, primesc 
de ca și cum ar fi date de Dumnezeu. Iar dacă cineva este foarte 
neputincios și nu poate lucra, să ceară trebuinţa sa cu multă 
smerenie, defăimându-se pe sine totdeauna”. 

4. Zis-a Avva Macarie: „Dacă am vreo trebuinţă de un lucru și 
mi-l aduce cineva, mai vârtos de este și mirean, cunoscând că 
aceasta [milostenia] este din lucrarea Diavolului, nu-l primesc. 

5. lar dacă, trebuindu-mi ceva, nu aflu și gândul caută o dată 
sau de două ori să afle, atunci, știind Dumnezeu că îmi trebuie, îmi 
aduce prin cineva, precum lui Daniil în groapa leilor prin Avacum 
Prorocul (cf. Dan. 12: 34). 

6. lar dacă am de undeva cele de trebuință, precum un 
arginţel sau niscaiva bănișori, și nu-l scot pe acela, cruțând și 
bănișorii, ci aştept ca să-mi aducă cineva trebuinţa mea în dar, 
atunci mă fac părtaş cu Iuda Iscarioteanul, care a lăsat darul cel 
dat lui și a alergat către iubirea de argințţi. 

7. Auzit-am de un frate mai sărac și cu oarecare trebuinţe că, 
dacă îi aducea lui cineva trebuinţa de mâncăruri, iar după aceasta 
se întâmpla ca și altul să-i aducă lui ceva, nu primea, zicând lui: 
„lată, m-a hrănit Domnul meu şi-mi ajunge”. 

8. Zis-a Avva Forta: „De mă voiește Dumnezeu să trăiesc, știe 
El cu ce mă va iconomisi, iar de nu voiește, ce-mi [mai] este a 
trăi?”6%2 Că nu primea de la toţi, măcar că și pe pat era zăcând. Și 


631 În Pateric (Colecţia anonimă, XVII) avem „mărăcini străini”. 
632 De ce să mai trăiesc dacă Dumnezeu nu voiește aceasta? Este poate 


zicea: „De-mi aduce mie cineva ceva, și nu pentru Dumnezeu, ci 
pentru oareșicare cuviință-omenească, de voi primi, nedreptăţesc 
pe cel ce a adus: căci nici n-am ce să-i dau înapoi și nici de la 
Dumnezeu nu ia plată”. 


II. A lui Palladies3+ 


1. Văzut-am pe Marele Visarion pustnicul, care, foarte blând 
fiind, avea multă umilinţă [străpungere]. Iar șezând noi și vorbind 
și învățându-ne de la dânsul cele de suflet folositoare și 
mântuitoare, a intrat la dânsul Avva Mili și, îmbrăţișând pe Bătrân, 
a zis: „Cutare slujitor al nostru, cel ce în pustia aceasta adeseori 
ne cerceta pe noi, a murit; și, precum în viaţa lui bine chivernisea 
averile sale, la moarte și mai bine le-a rânduit: că a lăsat moșiile 
sale la mănăstirea de maici, pe care a zidit-o Ilie pustnicul, 
aducând într-însa și trei sute de nevoitoare. 

2. Şi, auzind Bătrânul, a început a se tângui și a se bate peste 
față, zicând: „Vai mie, ticălosului, că a bucurat pe Diavolul, 
vătămând nu puţin pe pustniciţe, și și-a pierdut plata sa, și tu zici 
că «bine le-a rânduit?» Iar noi, îndoindu-ne de aceasta, am zis: 
„Dar cum nu mai multă plată are când poartă grijă de pustniciţele 
cele ce s-au făcut miresele lui Hristos și Lui singur slujesc?” A zis 
Bătrânul: „Credeţi-mă, fiilor, că și eu am pătimit una ca aceasta. 


un avertisment pentru cei care voiesc să trăiască mai mult decât le 
iconomisește Dumnezeu, care nu înţeleg sensul suferinței pe care o 
iconomisește Dumnezeu pentru fiecare spre mântuirea sa, astfel lăsându- 
se în chip nemăsurat în voia doctorilor și a medicamentelor, așijderea 
folosind și diferite mijloace vrednice de toată rușinea pentru a-și câștiga 
încă câţiva ani de viaţă. 

633 Varianta din Pateric (Avva Forta, 1) ne aduce însă ceva în plus: „Zis- 
a Avva Forta: «De voiește Dumnezeu să trăiesc eu, știe El cum mă va 
iconomisi; iar de nu voiește, la ce îmi trebuie viața? Căci nu de la toţi 
primea ceva, măcar că era bolnav, pe pat». Și mai zicea: «De îmi aduce 
cineva ceva, însă nu pentru Dumnezeu, nici eu nu am ce să-i dau lui, nici 
de la Dumnezeu nu ia plata. Că nu pentru Dumnezeu a adus, și așa se 
nedreptăţțește cel ce a adus. Că trebuie ca cei ce sunt afierosiţi lui 
Dumnezeu, și la Dânsul numai, să caute să fie cu așa evlavie, încât să nu 
socotească vreo nedreptate, măcar de se va întâmpla de mii de ori să li se 
facă strâmbătate»”. 

634 Rragmentele de mai jos nu s-au putut afla în niciuna din cele două 
traduceri românești ale Lavsaiconului lui Palladie, nici în Pateric. 
Pricinile neincluderii lor, dacă putem zice așa, pot fi multe; ele s-ar putea 
vădi și din însuși mesajul lor oarecum „insolit”, sau din aparenta 
ambiguitate a unor afirmaţii ori relatări ale unor fapte sau experienţe 
care pe unii i-ar fi putut sminti sau stârni la a face tâlcuiri greșite. 


3. Pe când aveam douăzeci și cinci de ani, am văzut pe Avva 
Gherasim, despre care se pomenește și în viaţa Marelui Efthimie; 
după ce m-am suit în Ierusalim și m-am rugat, întorcându-mă 
înapoi, auzind de moartea lui și de leul care răcnea [tânguindu-se] 
deasupra mormântului lui, m-am rănit la inimă cu dor către 
Dumnezeu. Și, îndată risipind toate averile mele, n-am lăsat nimic 
decât o moșie, cu pricina pustniciţelor și a mănăstirii lor celei mari 
ce este în Alexandria. 

4. Şi m-am dus și am spus lui Avva Isidor Pelusiotul, zicând: 
«Avva, vrând Dumnezeu să mă lepăd de lume, pe toate ale mele 
voiesc să le risipesc și să las o moșie cu pricina călugăriţelor; pe 
aceasta însă ighemonul Augustalie caută să o cumpere; oare, 
dându-mi el pentru preţ șaptezeci de litre de aur, să i-o dau lui sau 
nu?» Și mi-a zis Bătrânul: «Dacă este vrednică de șaptezeci de 
litre, dă-o cu cincizeci și, luând aurul, dă-l călugăriţelor, și așa mai 
multă plată iei, iar de le vei da lor moșia, întru multă tulburare și 
risipiri, poate încă și în gropile curviei le vei băga pe dânsele». 

5. lar eu nu m-am plecat Bătrânului, ci, întorcându-mă, am 
făcut zapis de danie în scris, dând la iveală și încredinţând și cu 
iscălitură de mâna mea, de faţă fiind și Patriarhul Alexandriei, fiind 
ei martori la danie împreună cu tot clerul și ighemonul; și, dând 
călugăriţelor hârtia, am ieșit îndată la Schit. 

6. Și trecând șaisprezece luni, mă văd în somn stând în 
Vitleem și privind îndelung la altar. L-am văzut plin de oarecare 
lumină minunată și negrăită, și niște bărbaţi cu sfinţită-cuviință 
cântând, și o Femeie îmbrăcată cu porfiră, a cărui frumuseţe este 
cu neputinţă a o povesti. 

7. Deci, mirându-mă și înfricoșându-mă de acea înfricoșată 
vedenie, voiam să mă dau într-o parte, iar unul din bărbaţii cei cu 
sfințită-cuviinţă, care era mai deosebit decât ceilalți, ieșind către 
mine, mi-a zis cu glas aspru și ochi încordat: «Spune, Eustathie (că 
aveam acest nume mirenesc), ce voiești să răspunzi pentru 
călugărițe? Că din ziua în care le-ai dat lor moșia, ai întărâtat pe 
Domnul. Acum te voi omori, dacă nu degrabă vei îndrepta ceea ce 
ai greșit». 

8. lar eu, cutremurându-mă, am răspuns lui: «Doamne, eu le- 
am dat moșia, robii și perechile de boi ca să le odihnesc pe 
dânsele, și nu ca să întărât pe Dumnezeu». 

9. Și, deschizând sfânta ei gură, Purtătoarea de porfiră mi-a 
zis mie cu glas liniștit: «Noi am primit hotărârea ta, fiule, dar, 
aflând Diavolul, vrăjmașul neamului omenesc, pășune întru 


635 Despre viaţa Cuviosului Gherasim de la Iordan și prietenia lui cu 
leul, să se vadă Vieţile Sfinţilor, 14 martie. 


aceasta, a vătămat împreună și sufletele, și trupurile lor. Că putea 
Purtătorul lor de grijă Dumnezeu ca râuri cu totul de aur să facă a 
se pogori și să le dea lor, dar n-ar fi fost de folos; că cei ce se 
leapădă de lume pentru Împărăţia Cerurilor, în osteneală, în trudă 
și în multă smerenie și sărăcie datori sunt a stărui fără risipire în 
Dumnezeu, iar nu în lux, în slavă-deșartă și bogăţie». 

10. Și, întinzând mâna ei și arătându-mi mie pe acela care a 
grăit mai-nainte cu mine, a zis: «Acesta este loan Botezătorul, 
povăţuitorul călugărilor, și cei ce voiesc a fi împreună cu dânsul 
datori sunt a urma faptele lui cele bune». Apoi iarăși a zis mie: 
«Du-te de îndreaptă greșeala ta, avându-mă pe mine ajutătoare 
ție». Apoi a zis uitându-se la Mergătorul-înainte: «Botezătorule, 
pecetluiește inima lui ca să nu-i apară lui că cele zise sunt 
nălucire». Iar el, tinzând mâna lui cea dreaptă, a pecetluit inima 
mea cu semnul crucii. 

11. Și îndată mi-am venit în sine. Și, luând într-acel ceas 
toiagul meu și puţintele pâini pentru lungimea căii, m-am dus la 
Avva Isidor și i-am povestit lui vedenia. Și mi-a zis mie: «Au nu știi 
că moșiile trebuie grijite, adică au _ trebuință de lucrarea 
pământului, iar de vor intra bărbaţi printre călugăriţe, nu lasă 
Diavolul nici pe acelea, nici pe bărbaţi nevătămaţi? Dacă 
monahului trebuie a-i fi cu totul străină risipirea întru cele 
pământești, cu atât mai vârtos femeilor [monahiilor]». 

12. Deci, luând pe Bătrânul, m-am dus la călugăriţe și, după 
ce am intrat în biserică și ne-am rugat, am chemat pe cele bătrâne 
și le-am zis lor: «Oare ce să facem, că vine om împărătesc ca să ia 
moșia și să o facă patriarhicească?” Iar ele au zis: «Cum știți că 
este bine și de folos, așa porunciţi să facem». 

13. Zis-am lor: «Eu nu mă pot pune împotriva celui 
împărătesc; deci, de voiţi mai-nainte de ce va veni acela să o 
vindem boierului, iar banii să-i luaţi voi, acela va face cu omul 
împărătesc precum voiește». Răspuns-au acelea: «Bine aţi zis, să 
se facă». 

14. Deci, ducându-mă, am vândut-o pe ea lui Augustalie 
pentru șase zeci de litre, făcând robia slobodă, și, luând aurul și 
întorcându-mă în mănăstirea călugăriţelor, l-am pus pe el înaintea 
jertfelnicului și, împreună cu Avva Isidor luându-ne ziua bună de la 
dânsele, am ieșit. 

15. Și am zis către Bătrânul: «Puțin de n-am pierit, Părinte; 
bine au zis Părinţii: La femei să nu faci milostenie». Şi mi-a zis 
Bătrânul: «Nu zice așa, fiule, că păcătuiești. Adevăr zic ţie, fiule, 
că cel ce are și voiește a face milostenie, să facă mai vârtos la 


55 év onarăAn = cu viaţă ușoară, confortabilă, dar și zgomotoasă. 


călugărițe. Că cel ce face la dânsele milă, mai mult decât la 
leproși, la orbi, la șchiopi și la stricaţi, mai multă plată are de la 
Dumnezeu. Că și acestea, fiind partea cea mai neputincioasă a 
trupului celui de obște, pentru Dumnezeu s-au lepădat și sunt 
sărace, și nu pot ieși cu noi și a vinde rucodelia lor, nici a sluji 
loruși nu pot sau cumva a ieși din mănăstire. 

16. Că numai de va ieși vreuna dintr-însele pe poarta 
mănăstirii, îndată ca cum s-ar fi arătat un cerb, toţi vânătorii 
răutăţilor spre dânsa se chiorăsc și de pretutindeni a o săgeta se 
ispitesc. Și măcar de se va întâmpla să nu se rănească ea, care 
lucru anevoie este, sau, mai bine zis, cu neputinţă, pentru cei ce se 
rănesc însă spre dânsa, nu puţină pagubă le urmează. lar dacă și 
ea rănindu-se la întregimea“” trupului, va scăpa de mâinile 
vânătorilor, cu nimic mai puţin se primejduiește. Că măcar și de va 
lăsa săgeata și se va duce, adică faţa cu care din neluare-aminte s- 
a rănit, se va strica însă din pricina rănii, mai vârtos de o va lăsa 
neîngrijită, încât să se și împută și să putrezească, după glasul 
prorocului (cf. Psalm 37: 6). 

17. Așadar, pentru acestea, cine poate a le sluji lor pentru 
Dumnezeu și neieșite** pe dânsele a le face, însutită plată de la 
Dumnezeu va lua, mai mult decât cel ce miluiește pe alţi săraci și 
neputincioși; așijderea și cel ce slujește monahilor celor săraci 
pentru Dumnezeu, mare și necovârșită [de nimic] răsplătire de sus 
va avea. Că cel ce primește pe proroc în nume de proroc, plată de 
proroc va lua (Matei 10: 41). Şi iarăși: Cel ce va da de băut numai 
un pahar de apă rece în nume de ucenic nu-și va pierde plata sa 
(Matei 10: 42). 

18. Insă a lua aminte cu socoteală vrednic lucru este - a da la 
mănăstire, ori bărbătească, ori femeiască, nu cele ce sunt spre 
răspândire, care trag spre griji și spre tulburări pe cei ce voiesc a 
trăi după Dumnezeu; că așa nu folosindu-i pe dânșii va fi, ci 
vătămându-i mai vârtos și prea mult păgubindu-i. 

19. Ci dator este ca cel ce voiește a sluji la unii ca aceștia și a- 
i odihni pe dânșii să dea lor cele ce le solesc lor stăruire 
nerăspândită către cele duhovnicești, adică grâu, făină, legume, 
parale, haine, lână, in sau altceva de acest fel, câte de nevoie fiind 
la trebuinţă, căci așa, dăruindu-le lor fără de osteneală, va crește 
slujba cea spre Dumnezeu, netrăgându-i pe dânșii de la odihna și 
grija întru Dânsul»”. 


67 xaipiw. Zice poate de pierderea fecioriei și de o posibilă împătimire 


pătimașă de o faţă bărbătească, precum zice și mai jos. 
638 Neieșite în lume sau din rânduiala care li se cuvine. 


PRICINA A CINCIZECEA 


Că se cade, de cele ce nu ne folosesc sau ne sunt străine, ca de 
niște [lucruri] pierzătoare a ne depărta. 


I. Din Pateric 


1. Călătorind odată Avva Agathon cu ucenicii săi, unul dintre 
ei a aflat alături o mazăre verde și a zis către Starețul: „Părinte, 
poruncești să o iau?” Iar bătrânul, uitându-se la dânsul, căuta 
îndelung, mirându-se de necunoștinţa cuvântului pe care l-a zis 
fratele. Şi a zis: „Tu ai pus-o acolo?” Răspuns-a fratele: „Nu”. Și i-a 
zis Bătrânul: „Şi atunci cum voiești să iei ceea ce n-ai pus?” 

2. Se spunea despre Avva Zinon că, mergând în Palestina, 
ostenind de drum, a șezut să mănânce aproape de o grădină cu 
castraveți. Şi i-a zis lui gândul: „la-ţi un castravecior și mănâncă, 
că ce este?” Iar el, răspunzând, a zis gândului său: „Furii în muncă 
merg! Deci cearcă-te pe tine aici de poţi a suferi muncă”. Şi a 
început a se bate pe sine*%. Și apoi a zis către gând: „Dacă nu poţi 
să rabzi munca, nu fura și nu mânca!” 

3. Zis-a Avva Isaac: „Știu pe un frate care secera în țarină, și 
a voit să mănânce un spic de grâu. Și a zis stăpânului țarinii: 
«Îngăduie-mă să mănânc un spic». lar el, auzind, s-a minunat de 
îndrăzneala“ fratelui și i-a zis lui: «A ta este țarina, Părinte, și, 
orice voiești dintr-însa, ia»”. 

4. Un frate a venit la Avva Agathon, zicând: „Lasă-mă să 
locuiesc cu tine”. Şi aducea fratele un săpun micâ*!, pe care, 
venind, îl găsise pe drum; și l-a adus Bătrânului. Iar Bătrânul i-a 
zis lui: „Unde l-ai găsit?” Zis-a fratele: „L-am aflat în timp ce 
mergeam pe drum și, luându-l, l-am adus ţie”. Zisu-i-a lui Bătrânul: 
„Dacă ai venit să locuiești cu mine, ceea ce ai adus, precum l-ai 
luat, du-te și-l pune acolo de unde l-ai găsit, și atunci vino”. Şi ela 
făcut așa și s-a întors la Bătrânul. 

5. Povestit-a oarecine din Părinţi despre Avva Ioan Persul că, 
din multa bunătate, în prea adâncă nerăutate a ajuns; și petrecea 
acesta în Arabia Egiptului. Odinioară, s-a împrumutat un galben de 


639 În Pateric (Avva Zinon, 6) avem așa: „Și sculându-se, a stat în arșiţă 
cinci zile, și prăjindu-se pe sine, a zis: «Nu pot suferi munca»”. 

540 GxpiBeia. Gândul Părintelui va fi fost poate asemenea gândului 
Apostolului Pavel atunci când a zic: Toate îmi sunt îngăduite, dar nu toate 
îmi sunt de folos (I Cor. 6: 12). 

541 Mai exact, nitrat de potasiu, salpetru, cu care se folosea în amestec 
cu diferite uleiuri în loc de săpun. Nitratul de potasiu e ceea ce noi mai 


s 


nou numim „potasă caustică” (cf. nota ed. neogr.). 


la un frate ca să cumpere in și să lucreze. Şi a venit un frate 
rugându-l pe dânsul și zicând: „Avva, dă-mi puţin in ca să-mi fac o 
fotă [leviton]”. Şi i-a dat lui cu bucurie. 

6. Apoi a venit și altul rugându-l pe dânsul și zicând 
asemenea: „Dă-mi puţin in ca să fac o rasă”. Și i-a dat lui cu 
bucurie. Apoi și altul a venit rugându-l pe dânsul asemenea, și i-a 
dat. Și au venit și alţii cerând, și tuturor le dădea cu simplitate, 
până când nu i-a mai rămas nimic din in. 

7. lar după puţine zile, a venit cel ce-l împrumutase cerând 
galbenul. Iar Bătrânul i-a zis lui: „Du-te, și eu îl voi aduce”. Și, 
neavând de unde să dea, s-a sculat și s-a dus la Avva Iacov ca să-l 
roage să-i dea un galben ca să plătească fratelui. Și, ducându-se, a 
aflat un galben zăcând jos, și nu s-a atins de dânsul, ci, făcând 
rugăciune, s-a întors în chilia sa. 

8. Și a venit fratele iarăși supărându-l pe dânsul și galbenul 
cerând. Și i-a zis lui Bătrânul: „Ingăduie încă puţin, și eu negreșit 
mă voi îngriji”. Deci, ducându-se acela, s-a pornit iarăși să se ducă 
la Avva Iacov. Și, ajungând în locul unde a văzut galbenul prima 
dată, l-a aflat iarăși așijderea zăcând jos; și, făcând rugăciune, s-a 
întors iarăși în chilia sa. 

9. Și după puţin, iată, iarăși cerând fratele galbenul, a zis 
Bătrânul: „Negreșit de astă dată îl voi aduce ţie”. Și, sculându-se, 
a venit iarăși la acel loc și a aflat asemenea galbenul zăcânăd; și, 
făcând rugăciune, l-a luat și s-a dus la Avva Iacov și i-a zis lui: 
„Părinte, venind la tine, am aflat galbenul acesta în drum, fă, dar, 
dragoste și-l vestește împrejur - de nu cumva l-a pierdut cineva, și, 
de se va afla stăpânul lui, dă-i-l”. 

10. Deci, ducându-se Bătrânul, l-a vestit timp trei zile, și 
nimeni nu s-a aflat care să fi pierdut galbenul. Și atunci a zis Avva 
Ioan lui Avva Iacov: „Deci, dacă nimeni s-a aflat care l-a pierdut, 
dă-l cutărui frate, că-i sunt dator, că, venind eu să iau de la 
dragostea ta [milostenie], l-am aflat în drum”. Și s-a minunat 
Bătrânul auzind că, dator fiind și aflându-l, nu degrabă l-a luat. 

11. Și avea Bătrânul și o altă lucrare minunată: că, de-ar fi 
venit cineva să se împrumute de la dânsul, nu-i dădea el singur 
lucrul pe care-l cerea cel ce a venit, ci îi zicea lui: „la-ţi ce-ţi 
trebuie!” Și, dacă aducea să dea înapoi, iarăși celui ce a luat îi 
zicea: „Pune-l iarăși la locul lui”. Iarăşi, dacă nimic nu aducea, nu 
cerea lucrul de la dânsul. 

12. Era un Bătrân, Filagrie cu numele, ce locuia în pustia 
Ierusalimului și se ostenea la rucodelie ca să-și câștige pâinea sa. 
Deci stând acesta într-o zi în târg ca să-și vândă rucodelia sa, a 
găsit o pungă cu o mie de galbeni pe care o pierduse oarecine din 
cei ce treceau pe acolo. 


13. Deci, după ce a găsit-o Bătrânul, luând-o, a stat la locul 
acela zicând: „Trebuie ca cel ce a pierdut-o să vină și să o caute”. 
Și iată, după puţin, a venit un om plângând și întrebând despre 
dânsa. Iar Bătrânul l-a luat deosebi și i-a dat punga întreagă. 

14. Iar acela, scoțând câţiva dintr-însa, îi dădu Bătrânului, 
rugându-l ca să-i ia, iar Bătrânul n-a primit. lar după ce mult l-a 
rugat și nu l-a putut îndupleca, a început să strige: „Veniţi de 
vedeţi pe omul lui Dumnezeu, ce fel de lucru a făcut cu mine!” Iar 
Bătrânul, ascunzându-se, a fugit și a ieșit din cetate, ca să nu se 
slăvească. 

15. Un frate, călătorind pe cale, a aflat un lemn care căzuse 
de la o cămilă ce căra lemne; și, luându-l, l-a dus la chilie. Și, 
văzând stareţul lui lemnul, i-a zis fratelui: „Unde l-ai găsit?” Iar el 
a zis: „În drum”. Zis-a lui Starețul: „Dacă nimeni nu l-a pierdut, ci 
după întâmplare, de vânt bătându-se din pădure s-a aruncat, adu-l 
înăuntru, iar de nu, du-te de-l pune la locul lui”. Și, întorcându-se 
fratele, l-a lepădat pe cale. 


Sfârșitul cărţii a treia a lui Everghetinos și lui Dumnezeu 
slavă. Amin! 


ÎNCEPUTUL CĂRȚII A PATRA 


A LUI EVERGHETINOS 


PRICINA ÎNTÂI 


Că monahului neagoniseala îi este făgăduință; și care este semnul 
nepătimașului, și cum au îndreptat Părinţii aceasta. 


I. A Sfântului Paladie 


1. Povestit-a Fericita Melania: „Încă din început, de când am 
venit din Roma în Alexandria, am auzit despre fapta cea bună a lui 
Avva Pamvo de la Fericitul Isidor, Primitorul de străini, care m-a și 
povăţuit pe mine către dânsul în pustie. Aceluia i-am dat o pungă 
cu bani de trei sute de litre de argint, rugându-l să se 
împărtășească de bogăţia mea. 

2. lar el, zicea, șezând și împletind smicele, și nicidecum 
ridicându-și capul, sau măcar luând aminte la vasul cu arginţii, m-a 
blagoslovit cu mare glas zicând: «Dumnezeu să-ţi dea ţie plată!» Și 
a zis iconomului său, lui Origen: «Primește-i și-i împarte la toţi 
fraţii cei din Libia, Pentapoli și din ostroave, că aceste mănăstiri 
sunt mai sărace decât altele». 

3. lar după puţin, zicea, vrând acest sfânt a se săvârși, 
trimițând după mine, m-a chemat și, cea de pe urmă coșniță 
gătind-o, mi-a zis: «Primește această coșniță din mâinile mele, ca 
să mă pomenești, că nu am altceva ce să-ţi dau»; și s-a săvârșit 
nebolind nimic”. 


II. A Sfântului Grigorie Dialogul 


1. Un oarecare Isaac, bărbat cucernic, a venit din Siria în 
Roma și, venind în biserică, i-a rugat pe eclesiarhi să-i dea lui 
răgaz a se ruga cât va voi. Și, voind să facă rugăciune neîncetată, a 
stat la rugăciune trei zile și trei nopți. 

2. Iar unul dintre eclesiarhi, văzând aceasta, ca pe un iubitor 
de arătare și plăcător de oameni l-a defăimat. După care și cu 
palma l-a lovit și, de năprasnă duh viclean într-însul intrând, l-a 
aruncat la picioarele dreptului aceluia și a început a striga prin 
gura lui: „Isaac, scoate-mă!” 

3. Și îndată omul lui Dumnezeu, certând pe duhul cel viclean, 
l-a izgonit din om. Şi vestindu-se minunea în toată cetatea, bărbaţi 
și femei din cei de bun neam împreună către dânsul alergau, 
sârguindu-se care dintr-înșii mai-nainte să-l răpească pe bătrânul 
în casă. Unii, pentru a ridica el mănăstire, ţarini se făgăduiau să-i 
dea, alţii, bani, alții voiau să-i dea lui hrană de drum. 

4. Iar robul lui Dumnezeu nu suferea a lua nimic nicidecum 
de la dânșii, ci a ieșit din cetate și, aflând nu prea departe un loc 


pustiu, și-a zidit acolo chilie. Dar și așa, mulţi erau cei ce mergeau 
către dânsul, și prin pilda aceluia au început a se înfoca către 
dorirea vieţii celei veșnice, și, din învăţătura lui, întru slujba 
Atotputernicului Dumnezeu pe eiși a se da. 

5. Și-l rugau pe dânsul ucenicii lui cu smerenie ca pentru 
trebuința mănăstirii să primească banii cei aduși lui. Insă el 
hotărârea sărăciei sale tare cu păzire o ţinea, zicând: „Călugărul 
ce caută agoniseală pe pământ nu este călugăr”. Așa se temea el 
să nu piardă grija sărăciei sale, precum boierii cei zgârciţi sunt 
obișnuiți a păzi cu păzire banii cei pieritori. 

6. Și așa vieţuind el între noi, cu duh de prorocie s-a 
împodobit, și, tuturor celor ce locuiau aproape și departe, 
strălucirea vieţii lui prin minuni cunoscută s-a făcut. 


III. Din viaţa Cuviosului Marchian 


1. Marele Marchian, care prea mari și neasemănate biserici 
din temelie le-a zidit - a Sfintei Muceniţe Irina, a Sfintei Muceniţe 
Anastasia și ale altor multe -, pe unele din nou zidindu-le, iar pe 
altele înnoindu-le, era iconom al Bisericii celei Mari; iar pentru 
covârșirea faptei lui celei bune, de prea mare sfială și cinste de la 
toţi se învrednicea, de la norod, de la sfat și de la însuși împăratul. 

2. Odinioară, întorcându-se el de la un praznic al sfinţilor, 
fiindcă se întâmplase puhoi de apă, s-a făcut plin de apă. După cea 
intrat în casă și s-a încuiat, și-a dezbrăcat haina și a pus-o aproape 
de jeratic pentru a o usca. 

3. Și așa întâmplându-se, cel de atunci lubitorul de Dumnezeu 
Arhiereul Ghenadie a trimis de l-a chemat pe dânsul. Ajungând 
trimișii la el, au aflat casa încuiată, așa că au început să bată în 
ușă poruncindu-i să iasă. Însă rușinea de a se arăta gol pe dânsul îl 
făcea să petreacă înăuntru. Și pentru că nu avea altă haină cu care 
să se îmbrace pentru a ieși, făgăduia totuși ieșirea, dar încă 
zăbovea, până când unul din cei de față, mai iscoditor lucru 
făcând, a pus ochiul la o găurice și, văzând ceea ce se făcea, se 
umplea de minune, iar spre priveliștea din ochii săi i-a făcut și pe 
alții a se face martori. 

4. Deci, după ce lucrul cel văzut a înspăimântat pe toţi, aceia 
s-au întors și pe toate cu mirare le-au spus Patriarhului. Iar el, 
auzind, nu numai că nu s-a minunat, ci i-a și învinuit pe cei ce le-au 
vestit, că doar din lucruri atât mici, mare l-au cunoscut a-l judeca 
pe Marchian, și nu mai vârtos din multe altele, care niciunui altul 
nu-i este cu lesnire a le isprăvi așa de minunat, prin care pe acela 
să-l socotească și fericit. 


IV. Din viaţa Sfântului Antonie 


1. Văzând vrăjmașul multa sârguință a Sfântului Antonie 
către fapta cea bună și, vrând a o împiedica pe aceea, pe când se 
ducea Sfântul în Munte, i-a pus lui în cale nălucire a unui disc 
mare de argint. 

2. lar Antonie, pricepând meșteșugul urâtorului de bine, a 
stat pe loc și, uitându-se către disc, îl mustră pe diavolul, zicând: 
„De unde un disc ca acesta în pustie? Aceasta nu este cale bătută, 
nu este urmă a cuiva cea călătorit, iar dacă totuși ar fi căzut cuiva, 
nu putea să se ascundă, foarte mare fiind el, și, întorcându-se cel 
ce l-ar fi pierdut și căutându-l, l-ar fi aflat, pentru că locul este 
pustiu. Așadar, acesta nu este decât un meșteșug al diavolului. Nu- 
mi vei împiedica mie prin aceasta osârdia mea, diavole; fie aceasta 
împreună cu tine întru pierzare”. Acestea zicând Antonie, discul s- 
a risipit ca fumul de la faţa focului. 

3. Apoi iarăși, mergând mai departe, acum nu în nălucire, ci 
în chip adevărat a văzut aur lepădat pe cale, ori vrăjmașul 
arătându-l, ori oarecare putere mai înaltă iscusind pe atlet ca să 
arate diavolului că nici de banii cei adevăraţi nu-i este grijă, însă el 
despre aceasta mai cu de-amănuntul nu ne-a vestit, nici noi n-am 
cunoscut, însă ce știm e că ceea ce s-a arătat a fost aur adevărat. 

4. Însă Antonie, deși s-a minunat de mulţimea lui, ca peste un 
foc pășind, așa pe dânsul l-a trecut, încât nici nu s-a întors, încă și 
pe drum s-a sârguit atât cât să se ascundă și să uite locul; și astfel 
și mai mult întinzându-și osârdia, s-a pornit spre munte și, aflând 
un loc cu ruine foarte pustiu, încât ajunsese plin de târâtoare, a 
trecut de cealaltă parte a râului și a locuit într-însul. 


V. Din viaţa Sfântului Efrem 


1. Cuviosului Efrem atâta bogăţie de neagoniseală i s-a 
adăugat, încât mărturie pentru dânsa pe a lui gură am luat-o, prin 
graiurile lui cele de la răsuflările cele mai de pe urmă, prin care 
zicea așa: „N-a fost la Efrem vreodată pungă, nici toiag, nici 
traistă, încă nici argint, nici aur și nici oarecare agoniseală n-am 
agonisit pe pământ. Că pe Bunul Împărat l-am auzit, zicea, în 
Evanghelie poruncind Ucenicilor Lui ca nimic să nu agonisească 
pe pământ (cf. Matei 10: 9-10), drept aceea nimic de acest fel n-am 
avut cu împătimire”. 


VI. Din viaţa Sfintei Singlitichia 


1. Zicea Fericita Singlitichia către surorile cele ce se adunau: 


„La cele ce pot, neagoniseala este bunătate desăvârșită, căci cele 
ce o rabdă pe aceasta, deși în trup au necaz, în suflet au odihnă. 
Căci precum hainele cele mari, care, după ce sunt folosite 
îndelung, se spală, se storc cu osteneală și așa se înnoiesc, tot așa 
și sufletul cel tare, prin sărăcia cea de bunăvoie, mai mult se 
întărește. 

2. lar cele ce au gândul mai slab, pătimesc cele împotrivă, 
căci întru puţin fiind necăjite, ca niște haine rupte pier, nesuferind 
spălarea cea prin fapta bună, iar meșteșugul spălării unul este 
pentru amândouă, și unul este meșterul, iar sfârșitul hainelor este 
deosebit: căci unele se rup și pier, iar altele se albesc și se 
înnoiesc. Deci, cu adevărat, vistierie nefurată este cugetului viteaz 
neagoniseala, că frâu este al păcatelor celor prin fapte. 

3. Însă se cuvine întâi a se deprinde întru cele mai dinainte, 
zic adică în post, în culcarea pe jos și întru celelalte din parte. Și 
așa, pe această faptă, să o câștige; că cei ce n-au făcut așa, ci de 
năprasnă spre lepădarea banilor au alergat, de multe ori de căință 
au fost cuprinși, căci banii sunt instrumente ale vieţii celei 
îndulcitoare. 

4. Deci întâi omoară pe a ta meșteșugire, adică lăcomia 
pântecelui și hrana cea scumpă, și atunci cu lesnire vei putea tăia 
materia banilor; și grea socotesc a fi meșteșugirea [atunci când] 
fiind ea de faţă, iar mijloacele nefiind. Că cel ce nu leapădă pe cea 
dintâi, cum o va putea izgoni pe cea de-a doua? 

5. Pentru aceasta și Mântuitorul către bogatul vorbind, nu de 
năprasnă i-a poruncit lepădarea banilor, ci întâi l-a întrebat dacă a 
făcut cele ale Legii (cf. Matei 16: 22), primind asupră-Și faţa unui 
adevărat dascăl, de ca și cum ar fi zis: «De ai învăţat buchile, de ai 
luat aminte la silabe, de ai ajuns întru știința numelor, apoi vino și 
spre cea desăvârșită citire. Adică dacă poruncile Legii le-ai 
săvârșit, du-te de vinde avuţia ta și o dă săracilor, și vino după 
Mine». Poate că, dacă nu s-ar fi adeverit că le-a făcut pe acelea, nu 
l-ar fi îndemnat pe dânsul spre neagoniseală. 

6. Deci bună este neagoniseala la cei ce au ajuns întru 
deprinderea celor bune. Că lepădare făcând de toate cele 
prisositoare, de-a pururea către Domnul privesc, zicând și aceștia 
pe cea a Psalmului: Ochii noștri spre Tine nădăjduiesc, și Tu dai 
hrană la bună vreme celor ce Te iubesc pe Tine (Psalm 144: 15). 
Aceștia sunt așadar cei ce ţin temeiul credinţei. 

7. Şi către ei a zis Domnul: Nu vă îngrijiţi pentru ziua de 
mâine (Matei 6: 34), și păsările cerului nu seamănă, nici nu seceră, 
și Tatăl Cel ceresc le hrănește pe ele (Matei 7: 26). Incă și 
vrăjmașul nu are cum să-i vatăme pe aceștia întru ceva, că cele 
mai multe din necazuri și din primejdii întru răpirile banilor se fac, 


iar unde este neagoniseala, acolo vrăjmașul nu are ce face, nici ce 
dobândi. Sate va arde? Dar ele nu sunt! Dobitoace să ucidă? Dar 
nu va afla! De prea-iubiţi să se atingă? Dar și de aceștia s-a 
lepădat! Deci prea mare biruinţă asupra vrăjmașului și vistierie de 
mult preţ a sufletului este neagoniseala”. 


VII. Din viaţa Sfântului Ilarion 


1. Marele Ilarion, pe oarecare dregător - pe care împăratul 
Constantin îl iubea foarte - care era supărat de dracul, l-a izbăvit 
din acea cumplită bătaie. 

2. Iar el, vrând a-i răsplăti facerea de bine cu niște daruri, de 
bunăvoia sa a adus Sfântului aur. Atunci acela a arătat cu mâna 
spre o pâine - și era pâinea de orz adevărat - și a zis: „Cei ce se 
folosesc de această mâncare, pe aurul cel cinstit de voi deopotrivă 
cu tina îl socotesc”. Acestea zicând, îndată din blagoslovenie 
dându-i lui, i-a poruncit să se întoarcă și să-și ducă aurul acasă, 
astfel nu numai de dracul izbăvindu-l, ci și pe aur a-l necinsti 
învăţându-l, lucru mai presus de supărarea ce o aduce dracul 
iubitorilor de argint. 

3. Și așa, pilda de la sine a arătat că cel ce a pus pe 
Dumnezeu drept Bogăţie a sa, nici bani nu-i trebuie, nici altceva 
din cele de pe pământ, ci pe toate acestea le socotește îndrăgiri 
ale sufletelor celor mici, a celor cu adevărat de mici lucruri 
vrednice, iar dacă și el ar fi fost îndrăgitor al unora ca acestea, nu 
s-ar fi arătat și făcător de semne. 

4. Încă mai vârtos și pe cel ce-l poftea pe dânsul să primească 
banii l-a mustrat că face asemenea - care lucru e asemenea cu a 
da unuia din cei ce aleargă prea iute drept plată lanţuri, pentru 
lesnicioasa lui alergare, sau e ca și cum ar ispiti să îmbrace pe cel 
deprins a se lupta gol, astfel încât împotrivă-luptătorul să aibă 
pricinuiri și apucări spre a se lupta cu dânsul”. 


VIII. Din viaţa Sfintei Melania 


1. Sfânta Melania împreună cu bărbatul ei, Apillian - iată, de 
acum trecând multă vreme de când s-au lepădat de lume -, după 
ce bogăţia lor cea fără seamăn mai în toată lumea au risipit-o, s-au 
dus în Egipt, voind a vedea pe bărbaţii cei sfinți ce locuiau într- 
însul, ca din bunătatea lor să împartă și săracilor celor de acolo. 

2. Deci, după ce au înconjurat pe toţi pustnicii, au ajuns la 
unul din sălașuri care încăpea pe un bărbat prea mare întru 
filosofie, Ifestion cu numele; și se ruga și lui ca din cele ce ei le 
dădeau să se împărtășească și el; iar acesta, pentru că se lepăda, 


ea făcea în fel și chip pentru a-l pleca pe bărbat să ia. 

3. Iar fiindcă nu voia cu niciun chip, Fericita meșteșugește 
oarece lucru - căci împotrivirea era la amândoi, deopotrivă: a ei, 
pentru a face bine, și a aceluia pentru a nu se pleca să ia din cele 
omenești - astfel încât cu de-amănuntul să se lămurească: 
înconjurând ea toată căscioara, ca și cum cercând lucrurile cele 
dintr-însa, nimic altceva n-a văzut fără numai o rogojină și o 
coșniță având niște sare. Astfel, socoti întru sineşi și puse sub acea 
sare oareșicare parte din aur, îngropându-l adică acolo, iar ca să 
se tăinuiască, a cerut blagoslovenie degrabă și, luând, a ieșit. 

4. Dar întru nimic nu s-a folosit de marghiolie [uneltire], căci 
acel sfinţit bărbat cunoscând aceasta, alerga după dânșii, și cu 
strigare de departe îi oprea pe ei; apoi și cu mâinile îndemnând, 
arăta aurul și zicea cum că nu are la ce să-l folosească; iar ea 
zicând că, dacă nu are la ce, altora le va fi negreșit de trebuinţă. 
Iar el a zis: „Nu este nimeni aici ca să ceară, că neprimitor și 
sălbatic este locul, precum vedeţi”. lar după ce nici așa nu-l 
primeau, Bătrânul aruncă aurul în râu, și se întoarse. 

5. Și mai pot spune și de alţii, nu puţini, care și a lua aurul în 
mână se păzeau ca de veninul de șarpe, sau de altceva din cele de 
moarte, sau de a bea ceva stricăcios. 


IX. Din Pateric 


1. Întrebat-a un egumen al unei obşti pe Avva Pimen zicând: 
„Cum pot să câștig frica lui Dumnezeu?” Răspuns-a lui Bătrânul: 
„Cum putem câștiga frica lui Dumnezeu având înăuntru burdufuri 
de brânză și borcane de murături?” 

2. Un Bătrân schitiot petrecea în muntele ce se numește „al 
lui Paisie”; acestuia i s-a adus un îndrăcit, pe care l-a și tămăduit. 
Iar acela i-a adus lui un săculeţ plin de bani, iar Bătrânul nu voia 
să primească. Și văzându-l pe dânsul mâhnit, a oprit săculeţul 
deșert și i-a zis lui: „Aurul dă-l de pomană săracilor”. 

3. Iar din săculeţ bătrânul și-a făcut un pieptar, că era de păr 
și era aspru, și l-a purtat multă vreme, ca să-i roadă carnea sa. 


X. A lui Antioh Pandectul 


1. Neaverea arată adevărata vieţuire a călugărului; călugărul 
neagonisitor este vultur ce zboară la înălţime; călugărul neavut 
arată că nemernic este pe pământ; că, nimic ţinând din cele 
vremelnice, arătat este că de cele veșnice dorește. 

2. Neagonisitorul este următor lui Ilie, lui Ioan și Ucenicilor 
Domnului, zicând și el împreună cu aceia: Iată, am lăsat toate și 


am urmat Tie (Matei 19: 27). Oare cu noi ce va fi? Pentru aceea și 
aude împreună cu dânșii de la Mântuitorul: Voi care ați lăsat toate 
și ați urmat Mie, însutite veţi lua toate și viață veșnică veți moșteni 
(Matei 19: 28-29). 

3. Neagonisitorul pare a viețui pe pământ, dar petrecerea o 
are în ceruri: căci, prin neagoniseală, se întrece cu îngerii și cu 
drepţii împreună dănţuiește și unul ca acesta moștenitor al lui 
Dumnezeu și împreună moștenitor cu Hristos se face (cf. Rom. 8: 
16-17), că, pe toate lepădându-le cu bucurie, a agonisit țarina în 
care a aflat comoara cea ascunsă a vieţii și mărgăritarul cel de 
mult preț l-a cumpărat. 


XI. A lui Avva Isaia 


1. De vei fi în mănăstire și vei avea rob de ţinut, ocărăști 
schima; iar de-l vei dărui pe dânsul vreunui frate, ai greșit lui 
Dumnezeu; deci, ori slobozește-l să se ducă undeva, ori fă-l slobod 
cu adevărat. Iar de voiește să se facă călugăr, el va vedea, însă tu 
să nu-l lași împreună cu tine, că nu folosește sufletului tău. 

2. lar tu, odată ce voiești să te lepezi [de cele ale lumii], să 
nu-ţi oprești nimic din cele ce aveai sau din altele și, de-ţi va vâri 
ţie gândul să umbli din loc în loc, ca unul care nu ai nimic, să nu te 
pleci lui, ci mai vârtos ostenește-te întru rucodelia ta, ca să te 
liniștești în chilia ta, în liniște mâncându-ţi pâinea ta. 


XII. A lui Avva Marcu 


1. Cu nimic nu te-ai folosit lepădându-te de tine, dacă încă te 
îndulcești de patimi; că ceea ce odinioară făceai cu bani, aceeași și 
nimic având o lucrezi. Iar cel înfrânat, de va avea bani, este frate 
după cuget cu cel dintâi, din aceeași maică, îndulcirea cea de 
gând, însă din alt tată, după chipul schimbării patimii. 

2. Este unul care taie o patimă pentru o mai mare îndulcire 
de patimă, precum și acum cei ce cu părerea se călugăresc în 
Obștile cele din lume, iar de către cei ce nu cunosc scopul lui se 
slăvește; încă poate și pe sineși necunoscându-se, se ostenește în 
zadar și fără socoteală. 

3. Pricina a toată răutatea este slava deșartă și îndulcirea, iar 
cel ce nu le-a urât pe acestea nu a biruit nicio patimă; că rădăcină 
a tuturor răutăților este, zice, iubirea de argint, dar și însăși 
aceasta, prin acelea se alcătuiește. 


XIII. A lui Avva Isaac 


1. Cel ce fuge de odihna vieţii de acum, mintea acestuia a 
iscodit veacul cel viitor. lar cel ce este legat cu iubirea de 
agoniseală este rob al patimilor. Nu socoti iubirea de agoniseală a 
fi numai agoniseală a aurului și a argintului, ci și tot ceea ce 
atârnă de voia ta. 

2. Iubește întru răbdare sărăcia, ca să se adune mintea ta din 
răspândire. 

3. Urăște lărgimea, ca să-ţi păzești netulburate gândurile 
tale. Strânge-te pe sineși din cele multe și te îngrijește de sufletul 
tău, ca să-l mântuiești pe dânsul [şi] de risipirea alinării celei 
dinăuntru. 

4. Afară de neagoniseală, sufletul nu poate fi slobod de 
tulburarea gândurilor; și afară de liniștea simţurilor, nu va simţi 
pacea cugetului; și, afară de alinarea gândurilor, mintea nu se va 
porni întru tainele cele ascunse. 


XIV. A Sfântului Maxim 


1. Neagonisitor este cel ce s-a lepădat de toate averile sale și 
nimic, nicidecum, nu are pe pământ, fără numai trupul, și, rupând 
dragostea cea către dânsul, lui Dumnezeu și credincioșilor pe a sa 
iconomie o a încredinţat. 


XV. Din Pateric 


1. Bolnăvitu-s-a odată Avva Arsenie în Schit și-i trebuia 
lumânare; și, neavând de unde să-și cumpere, a luat de la oarecine 
dragoste [pomană] și a zis: „Mulţumescu-Ţi Ţie, Doamne, că m-ai 
învrednicit a lua pomană pentru numele Tău”. 

2. Pe acesta l-a întrebat Avva Marcu zicând: „Bine este, oare, 
a nu avea cineva ceva în chilia sa, orice fel ar fi mângâierea? Că 
am văzut pe un frate care avea puţine verdeţuri și le dezrădăcina 
pe ele”. Și i-a răspuns Avva Arsenie: „Bine este adică, după 
așezarea omului, adică a sufletului, și după sporirea faptei celei 
bune. Dar de nu va avea vârtute într-o petrecere ca acesta, adică 
în vieţuirea către desăvârșire, iarăși negreșit va sădi altele”. 

3. Se povestea despre Avva Agathon că a petrecut vreme 
îndelungată zidind chilie; iar după ce a terminat, a venit să șadă. 
Și a văzut Bătrânul acolo, în săptămâna cea dintâi a șederii lor, un 
lucru ce nu-l folosea. Și a zis ucenicilor lui: „Sculaţi-vă, să mergem 
de aici”. Iar ei, auzind, s-au tulburat și au zis: „Dacă aveai de gând 
să te muţi, de ce am răbdat atâta osteneală zidind chilie? Încă și 
oamenii se vor sminti de noi și vor zice: «lată neașezaţii, s-au 
mutat iarăși!»” 


4. lar Bătrânul, văzându-i pe dânșii împuţinaţi la suflet, le-a 
zis: „Deși unii se vor sminti, alţii se vor folosi, zicând: «Fericiţi 
sunt aceștia, că pentru Dumnezeu s-au mutat, pe toate trecându-le 
cu vederea», însă cel ce voiește a veni, să vină, eu însă mă duc”. 
lar ei, aruncându-se la pământ, cereau iertăciune, de care și 
învrednicindu-se, au călătorit împreună cu dânsul. 

5. Același Bătrân a zis: „Materiile cele trupești ale patimilor, 
aceleași sunt și ale grijilor; și cel ce le iubește pe ele iubește 
poticnirile. Deci, de se va întâmpla vreodată a pierde ceva de acest 
fel, se cade a ne mărturisi și a ne bucura că ne-am izbăvit de griji”. 

6. Se spunea despre Avva Ghelasie că, tânăr fiind, ducea o 
viață neagonisitoare și depărtată [de pustnic]. Și erau atunci în 
locul acela și alţii, ducând o viaţă asemenea cu a lui, între care era 
și un Bătrân foarte simplu și neagonisitor, locuind singur într-o 
chilie până la sfârșit, măcar că la bătrânețţile sale a avut ucenici. 
Împreună cu cei dimpreună cu dânsul, acesta s-a nevoit până la 
moarte a nu agonisi două haine, nici a se îngriji pentru ziua de 
mâine. 

7. lar când s-a întâmplat ca din dumnezeiască lucrare Avva 
Ghelasie să așeze Obște, îi aduceau lui oarecare lucruri și el le 
primea; a agonisit încă și boi, și dobitoace ducătoare de povară 
pentru trebuința mănăstirii; că Cel ce mai-nainte poruncise 
dumnezeiescului Pahomie să alcătuiască obște, Acesta și acum 
împreună-lucra cu Bătrânul la alcătuirea mănăstirii. 

8. Deci Bătrânul cel mai-nainte zis, văzându-l pe dânsul întru 
acestea, dragoste curată și îndrăzneală avea către dânsul, și-i 
zicea lui: „Mă tem, Părinte Ghelasie, să nu se lege mintea ta de 
sate și de cealaltă agoniseală a Obștii”. Iar acela a răspuns către 
dânsul: „Mai legată este mintea ta de undreaua cu care lucrezi, 
decât gândul lui Ghelasie întru averile Chinoviei”. 

9. Spuneau niște Bătrâni despre Avva Ghelasie Pustnicul că 
treizeci și cinci de ani a petrecut gol umblând prin pustietăţi; iar 
aceasta, și mulţi alţi sfinţi s-au aflat isprăvind-o. 

10. Un frate a întrebat pe Avva Eutropie: „Cum se cuvine a se 
chivernisi cineva pe sineși întru cele trupești?” Și a zis Bătrânul: 
„larbă mănâncă, iarbă poartă, pe iarbă calcă, iar inima să o ai de 
fier, pe toate dispreţuindu-le”. 

11. Zisu-s-a iarăși despre același Bătrân: „Că de multe ori s-a 
mutat, dar nimic altceva nu ducea cu el fără numai cosorul din 
traistă cu care lucra”. 


XVI. A lui Avva Nil 


1. Trandafiri ai vieţii sunt fățarnicii, lacomii și iubitorii de 
dulceţi, însă după puţin vei vedea planta călcându-se. 

2. Încă ia aminte și la toate câte fac pe om dobitocesc și 
cunoaște că, pe cât de mult se face viața mârșavă, pe atât de 
raţional se face sufletul: pentru aceasta, și a plânge se cade, că cei 
ce se păgubesc de partea cea raţională sunt datori muncilor. Deci 
să nu voiești a te îmbogăţi, nici a te slăvi, căci acestea sunt 
stricăciuni ale vieţii, iar noi nu suntem ca cei stricăcioși. 
Socotește-le pe toate a fi stricăcioase, iar fapta bună socotește-o 
nestricăcioasă. La aceasta de-a pururea te sârguiește, că aceasta, 
prin filosofie, îl arată pe om dumnezeu. 


XVII. Din Pateric 


1. Se spunea despre Avva lulian că a petrecut șaptezeci de 
ani într-o peșteră mică neavând ceva de-al veacului acestuia, afară 
de o tunică de păr, un samar, un vas și o ulcea. 

2. Mers-au odinioară niște fraţi în Schit la Avva Macarie și n- 
au aflat nimic în chilie, fără numai apă stricată. Și i-au zis lui: 
„Avva, haide sus, în sat, ca să te odihnim!” Iar el le-a zis lor: „Ştiţi, 
fraţilor, pităria cutăruia din târg?” Răspuns-au aceia: „Da”. Zis-a 
lor Bătrânul: „Şi eu o știu”. Apoi iarăși i-a întrebat: „Ştiţi și țarina 
cutăruia, unde lovește râul?” Şi i-au zis: „Da”. Zis-a lor Bătrânul: 
„Şi eu o știu. Deci, când voiesc ceva din cele de trebuinţă, nu am 
trebuinţă de voi, ci singur mă voi sui”. 


A Părintelui 

Vezi neaverea cea de bunăvoie și reaua-pătimire a Bătrânului: 
cum și cu lesnire putând a câștiga cele de nevoie, nu voia, ci 
alegea mai vârtos cu apa cea stricată și cu ierburi, poate sălbatice, 
a mângâia lipsa trupului? 


3. Se spunea despre Avva Meghetie că, de se întâmpla să 
iasă, după aceasta, de-i venea lui un gând să se ducă într-alt loc, 
îndată se ducea și nu se întorcea în chilia sa, căci nu avea într-însa 
nimic din cele ale veacului acestuia, fără numai undreaua cu care 
despica smicele; și în fiecare zi lucra trei coșniţe. 

4. Se spunea despre Avva Siluan că a ieșit ucenicul lui, Avva 
Zaharia, însă fără de sfatul său, și, luând pe fraţi, a stricat gardul 
grădinii și mai mare l-a făcut pe dânsul, adică pentru a cuprinde 
mai mult loc. Și, aflând Bătrânul, și-a luat cojocul său și, ieșind, le- 


a zis fraţilor: „Rugaţi-vă pentru mine”. Iar ei, căzând la picioarele 
lui, au zis: „Spune-ne nouă, Părinte, ce ai?” Iar el le-a zis: „Nu 
intru înăuntru, nici nu se pogoară cojocul de pe mine până când nu 
veţi aduce gardul la locul lui cel dintâi”. Iar ei iarăși au dat gardul 
jos și l-au făcut pe el precum a fost mai-nainte, și așa bătrânul s-a 
întors în chilia sa. 

5. Un frate a întrebat pe Avva Serapion zicând: „Spune-mi un 
cuvânt!” Și i-a răspuns lui Bătrânul: „Ce să-ţi zic? Că ai luat pe 
cele ale văduvelor și pe ale copiilor sărmani și le-ai pus în firida 
aceasta (că o vedea pe dânsa plină de cărţi), căci celui singuratic 
nu-i este de trebuinţă agonisirea cărților celor multe”. 

6. Zis-a Avva Iperehie: „Vistierie este monahului neagoniseala 
cea de bunăvoie. Învistierește, frate, în cer, că netrecute sunt 
veacurile odihnei”. 

7. Venit-a oarecine mare dintr-un loc străin, aducând cu sine 
mult aur în Schit, și ruga pe preot ca să dea fraţilor. Iar preotul a 
zis: „Nu au trebuinţă fraţii”. Și mult silindu-l pe dânsul, a băgat [în 
cele din urmă] aurul într-o coșniţă și l-a pus la ușa bisericii. Iar 
după ce au venit fraţii, le-a zis lor prezbiterul: „Cel ce are 
trebuinţă să ia”. Și nimeni nu s-a apropiat de dânsul, iar unii nici 
nu luau aminte. Și a zis prezbiterul către cel ce a adus aurul: „A 
primit Dumnezeu dragostea ta, deci acum ia-l și du-te de-l împarte 
săracilor”. Şi, folosindu-se omul, s-a dus. 

8. IÎntrebat-a un frate pe un Bătrân zicând: „Voiești să-mi ţin 
doi galbeni cu pricina bolii trupești?” Și i-a răspuns Bătrânul: „Nu 
este bine a ţine mai mult decât trebuinţa; că de vei ţine acei 
galbeni, întru ei se află nădejdea ta; și de se va întâmpla pierzare, 
nu se mai îngrijește Dumnezeu de tine. Deci spre Dânsul să 
aruncăm nădejdea noastră, că a Lui este grija cea pentru noi”. 

9. Venit-au oarecare din elini în Ostrakin, ca să dea 
milostenie, și au luat cu dânșii și pe iconomi, ca să le arate lor 
trebuinţa celor cu nevoi; și i-au dus pe dânșii și la un bubos, și-i 
dădeau lui, iar el nu lua, zicând: „lată, împletesc aceste puţine 
smicele ostenindu-mă, și mănânc pâinea mea câștigând-o dintr- 
însele, și trebuinţă de mai mult nu am”. 

10. Şi i-au dus și la căscioara unei văduve ce avea și fiică; și 
după ce au bătut în ușă, i-a auzit pe dânșii fata, care era înăuntru 
purtând o haină ruptă, cu care abia putea acoperi părțile cele de 
nevoie ale trupului. După ce a ieșit și au văzut-o pe dânsa, ei îi 
dădeau haină și parale, iar ea n-a primit să ia, zicând: „Mama mi-a 
spus că, voind Dumnezeu, a aflat unde să lucreze, și așa avem 
hrana noastră”. Și mama ei era spălătoreasă și era dusă la lucru, 
iar întorcându-se ea de la lucru, o ruga să ia, iar ea n-a vrut, 
zicând: „Eu am Purtător de grijă al meu pe Dumnezeu, iar voi voiţi 


să-L luaţi pe Dânsul de la mine?” Și, auzind ei, au slăvit pe 
Dumnezeu. 

11. Zis-a un Bătrân: „Omul care gustă din dulceaţa 
neagoniselii se îngreuiază și de singură haina pe care o poartă, și 
de vasul cu apă, că, de aici, mintea lui într-alt loc se 
îndeletnicește”. 

12. Zis-a iarăși: „Cel ce n-a urât materia, cum poate să urască 
pe al său suflet, după porunca Domnului?” 

13. Zis-a un Bătrân: „Să nu ai în chilia ta agăţată haină moale 
sau strălucitoare, că moarte îţi este ţie; că mulţi alţii tremură de 
frig, fiind poate mai drepţi decât tine, iar tu, păcătos fiind, pentru 
ce ai de prisos?” 

14. Zis-a iarăși: „Să nu agonisești vreun lucru de prisos, care 
să zacă în deșert, fiindcă Dumnezeu nu se va mai griji de tine; și 
bani de-ți vor veni, de-ţi trebuie la vreo trebuinţă de nevoie, adică 
pentru hrană sau haină, cumpără îndată, iar de nu-ţi trebuie, să nu 
doarmă cu tine, ci dă-i celor ce au trebuinţă înainte de înserare”. 

15. Zis-a iarăși: „De ai chilie cât să încapă numai capul tău, 
adică care să te acopere numai pe tine, nicidecum să nu zidești 
alta, ca de acolo să afli lărgime”. 

16. Zis-a iarăși: „Vas de argint sau de aur nici să pipăie 
mâinile tale în chilia ta, fie cât de mic, adică nu numai să nu 
gândești a agonisi, ci chiar dacă ţi se trimite ţie de la cineva 
pentru vreo trebuinţă un lucru ca acesta, să nu voiești a-l pipăi, fie 
el și o cruciuliță mică, sau altceva făcut din aur sau argint”. 

17. Zis-a iarăși: „Să nu atârne cuţit la brâul tău, căci lucruri 
ca acesta alungă străpungerea și plânsul de la tine și, simplu fie 
zis, toate, și așternutul tău, și lucrurile, și încălțămintea, și brâul 
să fie într-un chip ca acesta, ca, măcar de vor veni oarecare să 
fure, să nu le placă a lua ceva dintr-unele ca acestea și din cele ce 
sunt în chilia ta”. 

18. Un frate a întrebat pe un Bătrân zicând: „Spune-mi, 
Părinte, cum să mă mântuiesc?” Și, dezbrăcând Bătrânul rasa, și-a 
încins mijlocul și și-a ridicat mâinile sale și a zis: „Așa este dator 
monahul să fie, gol de materia lumii și răstignit în lupte”. 

19. Zis-a un bătrân: „lubește sărăcia foarte, și nu vei avea 
materii în chilia ta; căci atunci când sufletul caută vreun lucru și 
nu-l găsește, suspină și se smerește, și atunci îl mângâie pe dânsul 
Dumnezeu și-l străpunge; iar sufletul, de va gusta din dulceaţa lui 
Dumnezeu, de aici, în scurt timp va uri până și trupul său. Că, de 
nu va uri omul trupul său ca pe un vrăjmaș - socotindu-l pe el 
potrivnic și întru nimic făcându-i lui mângâiere, afară de cea de 
nevoie trebuinţță nu se va putea izbăvi vreodată de cursa 
diavolului”. 


XVIII. A Sfântului Efrem 


1. Monahul iubitor de avere este finic neroditor, iar cel 
neagonisitor, ca un finic tinzând degrabă spre înălțime. Monahul 
iubitor de materie se aseamănă porumbelului care zboară și e 
legat cu aţă de picioare, care, oriunde se va pune, se împleticește, 
iar cel fără de materii e ca un călător bine-rânduit. 


PRICINA A DOUA 


Că milostenia cea trupească, celor din lume, de nevoie este, atunci 
când nu sunt săraci, ca unora ce nenumărate binefaceri li se face 
printr-însa. 

Pe care aceștia se cade a o face fără cruțare [cu toată inima] și din 
cele mai de cinste pe care le au. 


I. Din Pateric 


1. Mers-au odinioară la Avva Iosif, în [mănăstirea] Enat, și era 
acolo și înțeleptul Sofronie, și, vorbind noi cu Bătrânul, iată 
oarecine din Ila îi dădea lui trei arginţi zicând: „Primește-i pe 
aceștia, cinstite Părinte, ca să te rogi pentru corabia mea, căci am 
încărcat-o și am trimis-o în Etiopia”. Iar Bătrânul nicidecum n-a 
luat aminte la dânsul. 

2. Şi a zis Sofronie Bătrânului: „Primește-i, Părinte, și-i dă 
altui frate căruia-i trebuie”. Răspuns-a Bătrânul: „Indoită rușine 
este, fiule, ca să iau cele ce nu-mi trebuie, iar cu ale mele mâini să 
secer spini străini. O, de-aș putea secera spinii sufletului meu, că 
scris este: Dacă semeni, pe ale tale să le semeni, că cele străine 
sunt mai amare decât neghinele. Și mai vârtos, fiule, pentru aceea 
că pricina nu este pentru suflet”. 

3. Zis-a către dânsul Sofronie: „Dar ce? Câte face omul întru 
milostenie, oare Dumnezeu nu le socotește?” Răspuns-a Bătrânul: 
„Fiule, multe sunt deosebirile, chiar și în scopul milosteniei: că 
este cineva care face milostenie ca să se blagoslovească casa lui, 
iar altul face milostenie pentru corabia lui, și Dumnezeu sporește 
corabia lui, altul pentru fiii lui, și Dumnezeu păzeşte pe fiii lui, 
altul pentru ca să se slăvească, și Dumnezeu îl slăvește pe dânsul; 
căci Dumnezeu nu leapădă pe nimeni, ci orice voiește fiecare, îi dă 
lui, atunci când sufletul lui nu se vatămă dintru aceasta. 

4. Însă aceștia toţi sunt departe de plata lor: căci, după 
scopul cu care au făcut milostenia, după acela le-a plătit lor 
Dumnezeu, și cu nimic nu le este dator în veacul viitor. Deci tu, de 
vei face milostenie, fă pentru sufletul tău, și orice voiești, îți va da 
ție Dumnezeu, că scris este: Dea tie Domnul după inima ta (Psalm 
18: 5); și sunt unii care, părându-li-se că fac milostenie, întărâtă pe 
Dumnezeu”. 

5. Și a zis Sofronie: „Lămurește-ne nouă, Părinte, cuvântul 
lar el a zis: „Dumnezeu a poruncit a I se aduce Lui pârga 
semănăturilor, a tuturor roadelor și a dobitoacelor celor curate, 
pentru binecuvântarea celorlalte [ale omului] și pentru iertarea 
păcatelor; încă și din oameni, pe cei întâi-născuțţi să-i afierosească 

Lui (cf. leş. 22: 29). Iar bogaţii fac împotrivă: pe cele de bună- 
treabă le ţin pentru ei, iar pe cele netrebnice le împart săracilor și 
fraţilor lor. Adică vinul cel bun îl beau ei, iar cel oţetit sau stricat îl 
dau văduvelor și săracilor; poama cea bine-păstrată o mănâncă ei, 
iar pe cea putredă o dau de pomană. 

6. Și hainele asemenea, pe cele scumpe le poartă ei, iar pe 
cele cârpite și vechi le aruncă săracilor; încă și din copii, pe cei 
sănătoși și frumoși îi gătesc spre nuntă și spre naștere de copii, și 
multă grijă le fac acestora, iar pe cei bolnavi, sau cu un ochi, sau 
lipsiţi de mădulare, sau urâţi, lui Dumnezeu afierosindu-i, îi dau la 
mănăstiri, pentru aceasta și neprimite se fac cele aduse de dânșii; 
că așa și Cain, nu numai că nu a veselit pe Dumnezeu, ci L-a și 
întărâtat. 

7. Dar se cuvenea a socoti unii ca aceștia că dacă oameni 
muritori ca noi, vrând noi a-i cinsti, acelea ne sârguim a le aduce, 
care mai vârtos decât toate ni se par a fi mai cinstite la dânșii, cu 
atât mai vârtos pe Dumnezeu Ziditorul nostru, de la Care avem și 
înseși acestea ce le aducem, pe Acesta de vom voi prin milostenie 
a-L. dobândi nouă, datori suntem a-l aduce Lui pe cele mai cinstite 
din cele ce avem, ca nu aducerea noastră cu rușine să se întoarcă 
în sânul nostru și jertfa noastră nesuferită și neprimită să se facă. 

8. Că precum jertfa lui Noe, fum și mireasmă fiind, pentru 
așezarea cea bună a celui ce a adus-o, miros de bună mireasmă s-a 
socotit la Dumnezeu - precum este scris: A mirosit Domnul miros 
de bună mireasmă (Fac. 8: 21) tot așa din socoteala cea rea 
aducându-se jertfă, măcar bună de se pare după partea cea văzută, 
nesuferită însă se socotește de Domnul, precum jertfa și tămâia 
jidovilor. Că așa a zis Domnul către dânșii prin Prorocul: Tămâia 
voastră urăciune-Mi este Mie (Is. 1: 13)”. 

9. Acestea ne-a zis nouă Bătrânul, iar noi, folosindu-ne, am 
ieșit; și, petrecându-ne pe noi, a zis: „Fiilor, în sâmbăta viitoare să 
veniţi la mine, că-mi sunteţi de trebuință”. Și venind sâmbătă în 
ceasul al treilea, precum le-a zis lor, l-au aflat pe dânsul săvârșit. 
Și, după ce l-au îngropat, s-au dus multumind lui Dumnezeu, Celui 
ce i-a învrednicit pe dânșii a se îngriji de un Sfânt ca acesta. 

10. Zis-a un Bătrân: „Este cineva făcând oareșicare bunătăţi, 
și vicleanul îi vâră lui scumpete într-un lucru prea mic, ca să-și 
piardă plata tuturor bunătăţilor pe care le lucrează. lată, șezând 
eu odată în Oxirinh la un preot ce făcea milostenie, a venit o 
văduvă cerând de la dânsul puţintel grâu. Și i-a zis ei: «Adu-ţi sac, 
ca să-ți măsor». 

11. Iar ea i-a adus. Și, cercând el sacul cu mâna, a zis: «Mare 
este», și a rușinat pe văduvă. Şi i-am zis lui: «Avva, doar n-ai 
vândut grâul!» Răspuns-a acela: «Nu, ci l-am dat de pomană«. Și 


eu iarăși i-am zis lui: «Deci, dacă l-ai dat pomană, cum de ai luat 
aminte la măsură și ai înfruntat-o pe ea?”” 

12. Întrebat-a Avva Timotei Prezbiterul pe Avva Pimen zicând: 
„Este o femeie în Egipt care curvește și plata ei o dă milostenie”. 
Și a zis Bătrânul: „Nu va stărui în curvie, că se va arăta întru 
dânsa rod de căinţă”. 

13. După puţin a venit mama lui Timotei și a întrebat-o pe 
dânsa zicând: „Acea femeie petrece curvind?” Iar ea a zis: „Da, și a 
mai adăugat și alţi ibovnici, dar și întru milostenie”. Și a spus Avva 
Timotei lui Avva Pimen acestea, iar el a zis: „Nu va rămâne în 
curvie”. 

14. lar după acestea iarăși a venit mama lui Timotei și i-a 
spus lui: „Ştii că curva aceea căuta să vină cu mine, ca să te rogi 
pentru dânsa?” Iar el, auzind, i-a vestit lui Avva Pimen, iar el i-a zis 
lui: „Mai vârtos du-te tu și te întâlnește cu dânsa”. 

15. Și, după ce s-a sculat, s-a dus. Şi văzând-l pe dânsul 
femeia, și auzind de la el cuvântul lui Dumnezeu, s-a străpuns la 
inimă și a plâns, și a zis lui: „Eu de astăzi mă lipesc de Dumnezeu 
și nu voi mai curvi”. Şi, îndată venind într-o mănăstire, a 
bineplăcut lui Dumnezeu. 

16. Povestit-a oarecine că era un magistrat trimis cu o 
hotărâre împărătească și pe cale a aflat un mort sărac, zăcând gol. 
Și, milostivindu-se, a zis către sluga sa: „la calul și mergi puţin 
mai-nainte”, iar el s-a pogorât. Iar el, dezbrăcând una din hainele 
sale, a pus peste cel ce zăcea și s-a dus. 

17. Apoi, după puţin, trimis fiind iarăși cu o hotărâre, a ieșind 
din cetate și a căzut de pe cal și și-a frânt piciorul. Iar după ce a 
fost dus în casa sa, pătimea dureri foarte iuți, iar cei ai lui îi căutau 
doctori. Iar după trecerea a cinci zile, piciorul lui s-a înnegrit. Și, 
văzând doctorii aceasta, ca nu cumva să-i putrezească și celelalte 
mădulare ale trupului, au hotărât ca a doua zi să-i taie piciorul. 

18. Auzind magistratul aceasta, foarte s-a mâhnit; și se 
tânguia din pricina primejdiei, și de întristare nu putea nici dormi, 
ci noaptea aceea a stat treaz. Şi iată, pe la miezul nopţii, fereastra 
se făcu luminoasă și a văzut un om pogorându-se de sus prin 
fereastră și venind către dânsul, care, și stând lângă el, a zis: „De 
ce plângi? De ce te mâhnești?” Iar el a zis: „Doamne, nu voiești să 
plâng? Că mi-am rupt piciorul, și mâine vin doctorii să mi-l taie”. 

19. Iar el a zis: „Arată piciorul tău”. Și, arătându-l, cel ce s-a 
arătat i-a uns piciorul și i-a zis: „Scoală și umblă”. Iar magistratul a 
zis: „Doamne, nu pot, că este frânt”. lar el a zis către dânsul: 
„Reazemă-te de mine”. Și, rezemându-se, s-a sculat și a umblat 
sănătos. Apoi a zis iarăși cel ce s-a arătat: „lată, te-ai făcut 
sănătos, deci culcă-te și te odihnește și nu te întrista!” Apoi și 


cuvinte despre milostenie i-a pus lui înainte zicând că a zis 
Domnul: Fericiţi cei milostivi, că aceia se vor milui (Matei 5: 7) și 
nemilostivă este judecata celui ce nu face milă (lac. 2: 13) și altele 
ca acestea. 

20. Apoi a zis către dânsul: „Rămâi sănătos”. Și magistratul a 
zis: „Te duci?” Zis-a acela: „Ce voiești, dacă te-ai făcut sănătos?” 
Și iarăși magistratul: „Pentru Dumnezeu, Cel ce te-a trimis, spune- 
mi cine ești?” Răspuns-a cel ce s-a arătat: „Uită-te la mine”. Și, 
uitându-se, el, i-a zis: „Cunoști acest giulgiu pe care-l port?” 
Magistratul a zis: „Da, Doamne, al meu este”. Şi iarăși a zis acela: 
„Eu sunt cel pe care l-ai văzut lepădat mort pe cale și căruia i-ai 
aruncat haina ta; și m-a trimis Dumnezeu să te tămăduiesc, deci 
mulțumește totdeauna lui Dumnezeu”. Și, acestea zicând, s-a suit 
iarăși prin fereastra prin care a intrat; iar magistratul n-a contenit 
multumind lui Dumnezeu și dând cu îndestulare celor lipsiţi din 
cele ce avea. 

21. Zicea oarecine din iubitorii de Hristos că dator este cel ce 
dă milostenie, așa să dea, de ca și cum el însuși ar lua, că o 
milostenie ca aceasta ne unește cu Dumnezeu. 

22. Un iubitor de Hristos, ducându-se la o trebuinţă, 
întâlnindu-se pe drum cu un sărac gol, milostivindu-se spre dânsul, 
i-a dat haina sa; iar săracul, ducându-se, a vândut-o. lar acesta, 
aflând ce a făcut săracul, s-a întristat. Şi a venit la el în vis Hristos 
purtând acea haină; și, arătând-o lui, i-a zis: „Nu te întrista, că, 
iată, port ceea ce Mi-ai dat”. 


II. A Sfântului Isaac 


1. Dacă, făcând tu milostenie, cineva șezând pe cal va întinde 
mâna sa către tine ca să ia, să nu-l întorci pe dânsul deșert, ci dă-i 
lui cu faţă veselă; că negreșit, în vremea aceea, este și el lipsit ca 
unul din săraci; și mai mult decât cere dă-i lui. Că zice: Trimite 
pâinea ta pe firul apei, și după multă vreme vei afla răsplătire 
(Eccl. 11: 1). 

2. Nu despărţi bogatul de sărac și să nu voiești a ști pe cel 
vrednic de cel nevrednic, ci, pentru tine, toţi să fie deopotrivă 
către lucrul cel bun. Că Domnul și cu vameșii, și cu curvele se 
împărtășea la mese; și nu despărţțea pe cei nevrednici, ca într-un 
chip ca acesta să tragă pe toţi la Sineși și prin cele trupești să se 
apropie de cele duhovnicești. 


III. A Sfântului Maxim 


1. Cel ce face milostenie după urmarea lui Dumnezeu nu știe 


de vreo deosebire între cel bun și cel rău sau între ce e drept și ce 
e nedrept întru nevoile cele trupești, ci tuturor, deopotrivă, după 
trebuință împarte, chiar dacă mai mult cinstește pe cel îmbunătăţit 
pentru așezarea lui cea bună decât pe cel rău. 


PRICINA A TREIA 


Că patima iubirii de arginți este mai pierzătoare decât toate 
patimile. 


I. A lui Antioh Pandectul 


1. Boala iubirii de argint este foarte cumplită și pierzătoare; 
căci cu neputinţă este după Dumnezeu a vieţui fiind iubitor de 
dulceţi și de arginţi. Căci această boală, când negrijnic și 
necredincios va afla pe suflet, oarecare pricini „binecuvântate” îi 
vâră lui, adică bătrâneţi lungi, neputinţă trupească și altele ca 
acestea. Și precum marea nu se satură primind mulțime de râuri, 
tot așa pofta iubitorului de argint nu se satură niciodată de bani. 

2. Monahul cel iubitor de argint lucrează cu încordare, iar cel 
neagonisitor se îndeletnicește în rugăciune și citiri. lubitorul de 
argint învistierește în pungă, iar cel neagonisitor nu adună bani. 
Că zice Scriptura: Blestemat este cel ce face idol și-l pune într- 
ascuns (Deut. 26: 15); asemenea acestuia este și iubitorul de 
argint: că unul se închină fără folos mincinosului idol, iar celălalt 
poartă drept idol nălucirea bogăției. Și precum pântecele se face 
dumnezeu celor robiţi acestuia, tot așa se face aurul iubitorului de 
argint. 

3. Această patimă o bolesc cei fără de credinţă și fără de 
nădejde, precum s-a zis, care și după cuviinţă se numesc 
închinători la idoli, căci nu au pe Dumnezeu întru nădejde, ci în 
dobitoace împărătești. Astfel, nimic nu este mai fără de lege ca 
iubitorul de argint, precum zice Scriptura; acesta și sufletul său și- 
l face vândut. Că mulţi au ajuns să cadă pentru aur, precum Iuda 
pentru iubirea de argint, care nu numai din ceata Apostolilor a 
căzut, ci s-a făcut și vânzătorul Stăpânului și a pierit prin 
spânzurare. 

4. Așadar, lepră a sufletului este iubirea de argint, precum s-a 
arătat prin Ghiezi (cf. IV Imp. cap. 4 și 5), care, când pe aceasta a 
iubit-o, îndată s-a leproșit. Aceasta se face oamenilor și molie a 
oaselor, rozându-l pe dânsul prin grijă și nedormire. Însă cel ce 
voiește, cu lesnire, o poate birui pe dânsa, că nu este patimă a firii, 
ci a voirii. Pentru aceasta, de va dobândi cineva credinţă în 
Dumnezeu și nădejde neîndoită, cu lesnire va scuipa [dispreţui] pe 
iubirea de argint, și așa pe sineși de mari primejdii se va izbăvi. 

5. Fericit este omul care s-a aflat fără de prihană, și pe urma 
aurului n-a mers (Sirah 31: 8), după Scriptură. Și Iacov, îngrozind 
pe iubitorii de argint, zice: Aurul vostru și argintul au ruginit, și 
rugina lor va fi mărturie asupra voastră, și ca focul va mistui 


trupurile voastre (lac. 5: 3). 

6. Asemenea cu acesta zice și Prorocul Avacum ticăloșind pe 
iubitorii de argint: Vai celui ce-și înmulțește luiși cele ce nu sunt 
ale lui (2: 6); căci, cu adevărat, cel ce adună bani învistierește câte 
puţin cele ce nu vor fi ale lui. Impreună cu aceștia și David grăind 
a zis: lată omul care n-a pus pe Dumnezeu ajutor al lui, ci a 
nădăjduit spre mulțimea bogăției sale, și s-a întărit întru 
deșertăciunea sa (Psalm 52: 9). 

7. Deci să fugim, fraţilor, de această cumplită, nemilostivă, 
urâtoare de oameni, fără de nădejde și solitoare a tuturor 
răutăţilor, ascultând pe Apostolul ce zice: Rădăcină a tuturor 
răutăților este iubirea de argint (| Tim. 6: 10), și neagoniseala să o 
primim, supunându-ne mântuitoarei porunci: Nu agonisiți nici aur, 
nici argint la brâiele voastre (Matei 10: 9); că neagoniseala, bine- 
rânduită fiind și ușoară, suie în cer pe cel ce a câștigat-o pe ea. 

8. Pentru aceasta, să încredințăm lui Dumnezeu trebuința 
trupului, și așa ne vom arăta, încredințând Lui și pe cea a duhului; 
căci a Lui este grija pentru noi, și știe de ce avem trebuinţă înainte 
de a cere noi de la Dânsul. 

9. Că Dumnezeu, simplu fiind, de simplitate de bucură și, 
celor ce viețuiesc împreună cu dânsa, le este Dătător prea 
îndestulat, precum zice Înţelepciunea: Cel ce umblă simplu umblă 
încredințat (Pilde 10: 9), și iarăși: Credinciosului, toată lumea îi 
este câștigare, iar necredinciosului, niciun bănișor (Pilde 17: 6), și 
blagoslovenia Domnului peste capul dreptului (Pilde 10: 6), și tot 
sufletul blagoslovit, simplu este (Pilde 11: 25), și cel ce seamănă 
dreptate va lua plata credinciosului (Pilde 11: 21), că nu va omori 
Domnul de foame sufletul dreptului (Pilde 10: 3). Cel ce se 
nădăjduiește spre bogăție, acela va cădea (Pilde 11: 28). 

10. Zice încă și cântătorul de psalmi: Iată, ochii Domnului 
spre cei ce se tem de El, ca să izbăvească din moarte sufletele lor 
și să-i hrănească pe dânșii în foamete (Psalm 22: 18-19); că bogatii 
au sărăcit și au flămânzit, iar cei ce-L caută pe Domnul nu se vor 
lipsi de tot binele (Psalm 33: 11). Şi iarăși: N-am văzut pe cel drept 
părăsit, nici seminţia lui cerând pâine (Psalm 37: 25). 

11. Și Insuși lubitorul de oameni, Stăpânul nostru, ne 
îndeamnă pe noi zicând: Priviţi la păsările cerului, că nu seamănă, 
nici nu seceră, nici nu adună în jitniță, și Părintele vostru Cel 
ceresc le hrănește pe ele; au nu sunteți voi mai deosebiți decât 
dânsele (Matei 6: 26)? Şi adaugă: Deci nu vă îngrijiţi zicând „ce 
vom mânca, sau ce vom bea, sau cu ce ne vom îmbrăca”, că știe 
Tatăl vostru Cel ceresc că vă trebuie acestea toate, ci căutați mai 
întâi Împărăţia lui Dumnezeu și dreptatea Lui, și acestea toate se 
vor adăuga vouă (Matei 6: 31-33). 


II. A Sfântului Maxim 


1. Tot iubitorul de argint, fățărnicind fapta bună prin evlavie, 
de va afla de unde poate câștiga materia cea dorită lui, cu 
jurământ se leapădă de chipul prin care mai-nainte se socotea 
ucenic Cuvântului. 


III. Din Pateric 


1. Întrebat a fost un Bătrân: „Ce este iubirea de argint?” Și a 
răspuns: „A nu crede lui Dumnezeu că are grijă de tine, și a te 
deznădăjdui de făgăduinţele lui Dumnezeu, și a iubi dulceţile”. 


PRICINA A PATRA 


De unde se face dragostea cea întru Dumnezeu, și cum se arată, și 
care sunt lucrările ei. 


I. A Sfântului Marcu 


1. Cei ce iubesc pe Dumnezeu în fiecare zi mor; ei, adică, 
peste toată înţelegerea vieţii de aici pășind, de nimic altceva nu se 
grijesc, fără numai de când vor ajunge întru dragostea cea 
desăvârșită a lui Hristos, care este deschiderea cea mai dinăuntru 
a inimii, unde Înainte-mergător pentru noi a intrat lisus prin Botez. 

2. Aceasta căutând-o la început, Sfântul Pavel zicea: Alerg 
după ea, doar voi prinde-o, întru care și sunt prins de Hristos 
(Filip. 3: 14), adică „să iubesc pe cât m-am iubit de Hristos”, iar 
după ce a ajuns la o dragoste ca aceasta, nu mai primea să cugete 
nimic altceva, nici la cele necâjicioase ale acestui trup, nici la 
minunile zidirii, și, pe scurt, de toată cugetarea se lepăda, nici la 
un ceas neprimind a se lipsi de lucrarea duhului. 

3. Şi încă a făcut cunoscut de câte se lepăda pentru dragostea 
cea duhovnicească, că zice: Cine ne va despărți pe noi de 
dragostea lui Hristos? Necazul, strâmtorarea, prigoana, foamea, 
golătatea, primejdia, sabia (Rom. 8: 35). Și iarăși, încredințat sunt, 
zice, că nici moartea, nici viața, nici îngerii, nici începătoriile, nici 
stăpâniile, nici puterile, nici cele ce sunt acum, nici cele viitoare, 
nici înălțimea, nici adâncul, nici altă făptură oarecare nu va putea 
să ne despartă pe noi de dragostea lui Dumnezeu, care e în Hristos 
lisus, Domnul nostru (Rom. 8: 38, 39). Drept aceea, nimic din cele 
de aici nu suferea să cugete, ci numai la a stărui într-acolo. 

4. Tot graiul lui Hristos arată dreptatea, înțelepciunea și mila 
lui Dumnezeu, iar puterea acestora o dă prin auz celor ce cu 
dulceaţă ascultă. Drept aceea, nemilostivii și nedrepţii, fără de 
dulceaţă ascultând, n-au putut cunoaște înţelepciunea lui 
Dumnezeu, ba pentru graiurile Lui L-au și răstignit. j 

5. Deci și noi să vedem de-L ascultăm cu dulceaţă. Că Însuși a 
zis: Cel ce Mă iubește pe Mine, poruncile Mele va păzi, și-l va iubi 
pe dânsul Tatăl Meu, și Mă voi arăta lui (loan 14: 21). Vezi cum 
arătarea Sa întru porunci a ascuns-o? 

6. Cel ce se dorește de sporirea cea după Dumnezeu este 
dator ca începerea ei să o facă de aici, în chip neuitat și fără 
încetare; întru neîncetată cugetare să socotească el purtările de 
grijă și facerile de bine cele făcute spre dânsul de lubitorul de 
oameni Dumnezeu, cele din născare până acum, cele trupești și 
cele duhovnicești, și pe acelea înaintea ochilor punându-le, într- 


însele a cugeta și a se îndeletnici, după cea zisă: Nu uita toate 
răsplătirile Lui (Psalm 102: 2), ca nu cumva cu uitarea cea rea să 
le acopere, sau cu pricina lenevirii a nu pomeni binefacerile Lui 
cele multe și mari, și pentru aceasta fără de folos și fără mulțumire 
să treacă cealaltă vreme. 

7. Căci niște pomeniri necurmate ca acestea, care ca un bold 
împung inima, o pornesc pe dânsa totdeauna spre mărturisire, 
spre smerenie, spre mulțumire cu suflet zdrobit, spre toată buna- 
sârguință, spre răsplătirea deprinderilor și a obiceiurilor celor 
bune și a toată fapta bună cea după Dumnezeu, de-a pururea 
cugetând cu buna-conștiinţă a socotelii prorocescul cuvânt, adică: 
Ce voi răsplăti Domnului pentru toate câte mi-a dat mie? (Psalm 
116: 12). 

8. Căci atunci când sufletul va socoti cele de la naştere [şi 
până acum] faceri de bine ale Iubitorului de oameni Dumnezeu, și 
din câte primejdii de multe ori s-a izbăvit sau, sub câte rele căzând 
și în greșeli alunecând de voie, n-a fost dat spre pierzare și moarte 
duhurilor celor amăgitoare, după dreapta judecată, ci cu 
îndelungă-răbdare Stăpânul Ilubitor de oameni, trecând cu vederea 
greșelile, l-a păzit, așteptând întoarcerea lui. 

9. Și vrăjmașilor și duhurilor celor viclene de bunăvoie prin 
patimi slujind, El l-a hrănit, l-a acoperit și în tot felul l-a sprijinit, 
iar pe urmă cu bună plecare în calea mântuirii l-a povăţuit, și 
dragoste de viață pustnicească în inimă i-a pus, și l-a împuternicit 
a părăsi cu bucurie lumea și pe toată amăgirea dulceţilor celor 
trupești ale ei, și cu îngereasca schimă a rânduielii celei 
pustnicești l-a împodobit, gătindu-l a se primi cu lesnire de Sfinţii 
Părinţi întru adunarea frățimii. 

10. Cine, dar, având socoteală cu bună-conștiinţă, și acestea 
socotindu-le, nu va petrece totdeauna întru zdrobirea inimii? Cine, 
având atâtea vistierii ale binefacerilor celor mai dinainte, nimic 
bun lucrând el mai-nainte, nu va lua totdeauna nădejde temeinică, 
și aceasta sfătuindu-se: „Că dacă nimic bun făcând eu, ci încă 
multe păcătuind înaintea Lui întru necurăţia trupului și întru multe 
alte răutăţi prinzându-mă, El n-a făcut după păcatele mele, nici 
după fărădelegi nu mi-a răsplătit, ci atâtea și atâtea dăruiri și 
haruri a iconomisit spre mântuire; dacă acum cu totul mă voi da pe 
sinemi a-l sluji Lui de aici înainte întru toată petrecerea curată și 
îndreptarea faptelor bune, de câte bunătăţi și dăruiri duhovnicești 
nu mă va învrednici, împuternicindu-mă și sporindu-mă întru tot 
lucrul bun?” 

11. Pentru aceasta, cel ce păstrează totdeauna un gând 
mântuitor ca acesta, și nu uită atâtea faceri de bine, cu lesnire 
către sârguința și dragostea lui Dumnezeu pe inimă o are 


mișcându-se, spre a răsplăti, după putere, vieţuirea cea 
îmbunătăţită și toată nevoinţa bună și lucrarea dreptăţii, 
totdeauna osârdnic și gata fiind a face voia lui Dumnezeu, 
îndemnat fiind de pomenirea atâtor bunătăţi primite de la Stăpânul 
cel Bun și lubitor de oameni; și cu un chip oarecare de sineşi 
pornit - și mai vârtos cu împreună-lucrarea harului celui de sus -, 
de-a pururea rănindu-se cu inima spre mai multă dragoste și dorire 
a lui Dumnezeu. 


II. A Sfântului Diadoh 


1. Nimeni nu poate iubi pe Dumnezeu întru simţirea inimii 
fără mai întâi a se teme din toată inima; căci, curățându-se și 
muindu-se prin lucrarea temerii, vine întru lucrătoarea dragoste. 
Nimeni, cu niciun chip, nu va veni întru frica lui Dumnezeu, în 
chipul în care s-a zis, de nu se va face afară de toate grijile vieţii. 

2. Căci atunci când întru liniște multă și întru negrijă se va 
face mintea, atunci o strâmtorează frica lui Dumnezeu, curățând-o 
pe dânsa întru simţire multă de toată grosimea pământească, ca 
așa să o aducă pe dânsa întru cea multă dragoste a bunătăţii lui 
Dumnezeu; drept aceea, frica adică este a celor ce se curăţă, 
dimpreună cu mijlocirea dragostei, iar dragostea cea desăvârșită 
este a celor ce s-au curăţat înainte, întru care de aici nu mai este 
frică, că dragostea cea desăvârșită, zice, izgonește afară frica (I 
Ioan 1: 18). 

3. Insă amândouă sunt ale celor drepţi, care cu lucrarea 
Sfântului Duh îndreaptă bunătăţile; și, pentru aceasta, oareunde 
dumnezeiasca Scriptură grăiește: Temeţi-vă de Domnul toţi Sfinţii 
Lui (Psalm 34: 10), iar în altă parte: Iubiti pe Domnul toți Cuvioşii 
Lui (Psalm 31: 24), ca prin acestea să ne învăţăm că frica lui 
Dumnezeu este a drepţilor ce încă se curăță împreună și prin 
mijlocirea dragostei, precum s-a zis, iar dragostea cea desăvârșită 
este a celor ce s-au curăţat, întru care nu este vreo înţelegere de 
vreo frică, ci de ardere neîncetată și dor al sufletului către 
Dumnezeu prin lucrarea Sfântului Duh, după cel ce zice: Lipitu-s-a 
sufletul de Tine și pe mine m-a sprijinit dreapta Ta (Psalm 63: 9). 

4. Precum rănile cele ce se întâmplă trupului, atunci când se 
înăspresc și sunt neîngrijite, doctoria ce se aduce de la doctori nu 
o simt, iar curățându-se, simt lucrarea doctoriei, spre tămăduire 
grabnică venind de aici, în același chip și sufletul, atâta vreme cât 
se află negrijit și de lepra iubirii de dulceaţă cu totul este acoperit, 
nu poate simţi frica lui Dumnezeu, măcar de i-ar vesti lui cineva 
neîncetat slăvitul și înfricoșatul judeţ al lui Dumnezeu. 

5. lar de va începe prin multă luarea-aminte a se curăța, 


atunci ca pe o doctorie oarecare a vieţii simte dumnezeiasca frică, 
ca și cum l-ar arde pe dânsul prin lucrarea mustrărilor, în focul 
nepătimirilor [nesuferinţei]. Pentru aceasta, de aici, din parte 
curăţându-se, ajunge spre desăvârșirea curăţiei, atât sporind în 
dragoste pe cât se micșorează cu frica, ca așa să ajungă întru 
dragostea cea desăvârșită, întru care nu este frică, ci toată 
nepătimirea se lucrează întru slava lui Dumnezeu. Deci fie-ne nouă 
laudă neîncetată, mai presus de toate laudele, mai întâi frica lui 
Dumnezeu, iar de aici dragostea, plinirea Legii desăvârșirii celei 
întru Hristos. 

6. Cel ce se iubește pe sine nu poate iubi pe Dumnezeu, iar 
cel ce nu se iubește pe sineși pentru bogăţia cea covârșitoare a 
dragostei lui Dumnezeu, acesta iubește pe Dumnezeu; drept aceea, 
unul ca acesta nu iubește slava sa, nici n-o caută vreodată, ci pe 
cea a lui Dumnezeu; căci cel ce se iubește pe sineși slava sa o 
caută; iar cel ce iubește pe Dumnezeu iubește și caută slava Celui 
ce L-a făcut pe dânsul. 

7. Căci sufletului simţitor și iubitor de Dumnezeu îi este 
propriu a căuta slava lui Dumnezeu întru toate poruncile pe care le 
face, și întru a sa smerenie a se veseli; căci lui Dumnezeu I se 
cuvine slavă, pentru măreţia Lui, iar omului smerenie, ca printr- 
însa să ne unim cu Dumnezeu, de care lucru, de-l vom face și noi, 
precum Sfântul loan Botezătorul, ne vom bucura de slava lui 
Hristos și neîncetat vom începe a zice: Acela se cade a Se înălța, 
iar noi a ne micșora (loan 3: 30). A 

8. Știu pe oarecine care atât de mult Il iubește pe Dumnezeu 
încât plânge că totuși nu-L. poate iubi pe Dumnezeu precum 
voiește, iar sufletul lui este într-o dorire așa de fierbinte, încât IL 
slăvește pe Dumnezeu întru sineşi, iar el este de ca și cum n-ar fi, 
și nici nu se știe pe sine ce este, nici măcar întru laudele 
cuvintelor; că, pentru multa dorire a smereniei, nu-și mai cunoaște 
vrednicia sa. 

9. Ci liturghisește lui Dumnezeu, precum este legea preoților, 
iar pentru multa așezare iubitoare de Dumnezeu, el își ascunde 
pomenirea vredniciei sale, lauda cea pentru dânsa ascunzând-o 
întru adâncul dragostei lui Dumnezeu în duh de smerenie, astfel 
încât în cugetare de-a pururea să se arate ca un rob netrebnic, ca 
unul ce este străin de vrednicia sa, pentru dorirea smereniei, lucru 
pe care și noi făcându-l, se cade să fugim de toată cinstea și slava, 
pentru covârșirea bogăției dragostei Domnului, a Celui ce cu 
adevărat ne-a iubit pe noi. 

10. Cel ce iubește pe Dumnezeu întru simţirea inimii, acela s- 
a cunoscut de Dânsul, că, pe cât cineva întru simţirea sufletului 
primește dragostea lui Dumnezeu, pe atât se face întru dragostea 


Lui; pentru aceasta, de aici, unul ca acesta este într-un dor iute al 
luminării cunoștinței și cu o dragoste așa de puternică, încât simte 
până la însăși simţirea oaselor, nemaiștiindu-se pe sine, căci este 
cu totul schimbat de dragostea lui Dumnezeu. 

11. Unul ca acesta și este în viaţa aceasta, și nu este în viaţa 
aceasta; pentru că, încă aflându-se în trupul său, prin dragoste 
călătorește neîncetat către Dumnezeu cu mișcarea sufletului; iar 
de aici, fără a slăbi, se aprinde la inimă prin dragoste și cu o dorire 
puternică este lipit de Dumnezeu, ca cel ce pentru dragostea lui 
Dumnezeu a ieșit odată pentru totdeauna din iubirea de sine, că 
zice: De ne-am ieșit din minte, este pentru Dumnezeu, iar de 
suntem întregi la minte, este pentru voi (II Cor. 5: 13). 

12. Când va începe cineva a simţi cu îndestulare dragostea lui 
Dumnezeu, atunci începe a iubi pe aproapele întru simţirea 
duhului, că aceasta este dragostea despre care vorbesc toate 
scripturile, pentru că prietenia cea după trup, puţină pricină 
aflând, foarte lesne se strică, căci nu este legată cu simţirea 
duhului. 

13. Și așa, măcar de s-ar întâmpla vreo zădărâre asupra 
sufletului celui lucrat de Dumnezeu, legătura dragostei nu se va 
dezlega de la acesta, căci, cu fierbințeala dragostei lui Dumnezeu 
înfocându-se pe sineși, îndată întru bunătate se întoarce degrabă 
și cu multă bucurie la dragostea aproapelui, măcar și prea mult de 
dânsul de va fi ocărât sau păgubit, pentru că, cu adevărat, prin 
dulceaţa lui Dumnezeu se mistuie amărăciunea urii și a certei. 

14. Precum către bunătăţile acestea arătate cu sila oarecum 
ne îndeamnă simţirile trupului, tot așa, către bunătăţile cele 
nevăzute, simţirea minţii - după ce va fi gustat din dumnezeiasca 
bunătate - are obicei a ne povăţui; că negreșit fiecare de a sa 
rudenie dorește, sufletul, adică, ca un netrupesc de bunătăţile cele 
cerești, iar trupul, ca o ţărână, de hrana cea pământească. Deci, 
dacă materia cu osteneală o vom subţia, vom ajunge întru iscusul 
simţirii cei nematerialnice. 

15. lar cum că una este simţirea cea firească a sufletului, 
singură lucrarea sfintei cunoștințe ne învaţă pe noi, dar despărțită 
[sfâșiată] în două lucrări, din pricina neascultării lui Adam. Așadar 
este una singură, din Duhul Sfânt făcându-se întru dânsul, pe care 
nimeni nu o poate cunoaște, fără numai cei ce cu dulceaţă s-au 
descotorosit de bunătăţile vieţii pentru nădejdea bunătăţilor celor 
viitoare și care prin înfrânare își veștejesc toată poftirea simţirilor 
celor trupești. 

16. Spre acestea numai cu bărbăţie mișcându-se mintea pe 
temeiul negrijii, poate în chip negrăit a simţi dumnezeiasca 
bunătate; drept aceea, atunci și trupului, după măsura sporirii 


sale, îi împarte dintru a sa bucurie, cu oarecare cuvânt nemărginit 
veselindu-se întru dragostea mărturisirii. Că zice: Spre Domnul a 
nădăjduit inima mea, și m-am ajutorat și a înflorit trupul meu, și de 
voia mea mă voi mărturisi Lui (Psalm 28: 7); căci, cu adevărat, 
bucuria ce se face atunci în suflet și în trup este pomenire 
neînșelată a vieţii cei nestricăcioase. 

17. Cel ce iubește pe Dumnezeu și crede curat, și lucrurile 
credinţei le săvârșește curat, iar cel ce doar crede, dar nu este 
întru dragoste, nici însăși credinţa ce i se pare că o are [nici pe 
aceea] nu o are, căci crede cu ușurința minţii, ca una ce nu este 
lucrată de greutatea plină de slavă a dragostei. Deci credința, de 
se lucrează prin dragoste, se vădește ca cea mai mare între faptele 
bune. 

18. Nimeni nu poate iubi sau crede curat dacă nu se face luiși 
pârâș, căci atunci când conștiința se tulbură pe sine cu mustrări, 
mintea nu se poate slobozi încă spre a simţi mireasma bunătăţilor 
celor mai presus de lume, ci îndată se împarte în îndoială: cu 
fierbinte pornire le dorește pe acelea, pentru cercarea credinţei ce 
a apucat mai-nainte, însă neputând încă a se apuca de dânsa întru 
simţirea inimii prin dragoste, din pricina îmboldirilor mustrării 
conștiinței, precum am zis. Curăţându-ne, însă, pe înșine prin mai 
fierbinte luare-aminte și cu mai multă cercare, întru Dumnezeu 
vom dobândi lucrul cel dorit. 

19. Două bunătăţi ne pricinuiește nouă sfântul har, prin 
Sfântul Botez al nașterii celei de-a doua, din care una în chip 
nemărginit o covârșește pe cealaltă. Pe prima o dăruiește îndată, 
că de iznoavă ne înnoiește pe noi în însăși acea apă, și luminează 
toate trăsăturile sufletului, adică chipul omului, spălând toată 
întinăciunea păcatului nostru, iar pe alta o așteaptă, ca dimpreună 
cu noi să o lucreze, care este asemănarea. 

20. Deci, atunci când va începe mintea întru multă simţire a 
gusta din bunătatea Sfântului Duh, atunci trebuie să știm că harul 
începe a zugrăvi pe cea după asemănarea peste cea după chip. Că 
în ce chip zugravii mai întâi adică cu o vopsea scriu forma omului, 
apoi cu o vopsea sau alta înfloresc câte puţin chipul omului - 
având astfel grijă ca desăvârșit să iasă chipul omului, până la firele 
de păr -, tot așa și harul lui Dumnezeu, mai întâi, adică prin 
Sfântul Botez, alcătuiește pe om după cea după chip, precum era 
atunci când a fost făcut. 

21. Iar când ne va vedea pe noi că din toată așezarea poftim 
frumuseţea asemănării, și cum că stăm goi și nespăimântaţi în 
prăvălia aceea, atunci, printr-o faptă bună altă faptă bună 
înflorind, și din slavă în slavă purtând în sus chipul sufletului, îi 
dăruiește însușirile asemănării sale. Şi astfel simţirea ne arată pe 


noi alcătuindu-ne după asemănare, însă desăvârșirea asemănării o 
vom cunoaște din luminare. 

22. Căci toate faptele bune prin simtire le dobândește mintea, 
sporind înainte după măsura împlinirii poruncilor și după o 
rânduială negrăită. Insă duhovniceasca dragoste nu o poate 
dobândi cineva de nu întru toată adeverirea se va lumina de Duhul 
Sfânt. Că dacă mintea nu va dobândi în chip desăvârșit pe cea 
după asemănare prin dumnezeiasca lumină, poate avea toate 
celelalte fapte bune, însă de dragostea cea desăvârșită rămâne 
încă neîmpărtășită. lar când se va asemăna cu fapta bună a lui 
Dumnezeu - zic, adică, pe cât îi e cu putință omului a se asemăna 
cu Dumnezeu -, atunci va purta [aduce] și asemănarea 
dumnezeieștii dragoste. 

23. Că precum la cei ce zugrăvesc după un model, dacă la 
chipul [icoanei] de zugrăvit se adaugă vopseaua cea mai vie dintre 
toate vopselele, se păstrează asemănarea cu modelul până la 
însuși zâmbetul, tot așa și la cei ce se zugrăvesc de har întru 
asemănarea cu Dumnezeu: adăugându-se lumina dragostei, arată 
cum că este cu totul cea după chip; pentru că nicio altă faptă bună 
nu poate aduce în suflet nepătimirea, fără numai singură 
dragostea; căci dragostea este plinirea Legii (cf. Rom. 14: 10). 

24. Așadar, întru gustarea dragostei, omul nostru cel 
dinăuntru de iznoavă se înnoiește din zi în zi (II Cor. 4: 16), dar se 
împlinește prin desăvârșirea acesteia. 

25. Iar întru începăturile sporirii, de vom îndrăgi cu 
fierbinţeală fapta bună a lui Dumnezeu, Sfântul Duh face sufletul 
să guste întru toată simţirea și adeverirea din harul lui Dumnezeu, 
ca mintea să poată ști întru cunoștință și cu de-amănuntul răsplata 
desăvârșită a ostenelilor celor iubitoare de Dumnezeu și, de aici, a 
ascunde întru multă vreme bogăţia acestui har de viaţă făcător; și, 
măcar pe toate celelalte bunătăţi de le vom lucra, nimic cu totul să 
ne socotim a fi, și de nimic vrednici, pentru că încă nu avem întru 
deprindere fericita dragoste. 

26. Insă atunci dracul urii mai mult supără sufletele cele ce se 
nevoiesc, încât chiar și pe cei ce-i iubesc pe dânșii îi face să-i 
clevetească cu ură, și, pe scurt, lucrarea cea făcătoare de 
stricăciune a urâciunii o întinde până la a face din ea o 
îndeletnicire plăcută, din care pricină mai multă mâhnire 
pătimește sufletul, purtând adică pomenirea duhovniceștei 
dragoste, dar neputând a o dobândi pe dânsa întru simtire, pentru 
lipsa ostenelilor celor mai desăvârșite. 

27. Deci trebuinţă este a o lucra pe dânsa mai întâi [măcar] 
din silă, ca întru toată simţirea și deplin încredinţaţi să ajungem 
întru gustarea ei, pentru că desăvârșirea acesteia, nimeni fiind în 


trupul acesta, nu o poate dobândi, fără numai Sfinţii, care au venit 
până la mucenicie și la cea desăvârșită mărturisire; căci cel ce a 
dobândit-o pe aceasta se schimbă cu totul și nici de hrană cu 
lesnire nu are poftă. 

28. Şi [oare] cel ce de-a pururea se hrănește cu dumnezeiasca 
dragoste, ce fel de poftă va mai avea de bunătăţile cele din lume? 
Pentru aceasta, Preaînţeleptul Pavel, marele vas al cunoștinței, 
hrana ce va să fie a drepţilor binevestindu-ne nouă dintru a sa 
adeverire, zice așa: Nu este Împărăția lui Dumnezeu mâncare și 
băutură, ci dreptate și pace și bucurie întru Sfântul Duh (Rom. 14: 
17), care sunt roada dragostei celei desăvârșite. 

29. Așadar, a gusta adeseori dintr-însa aici pot numai cei ce 
sporesc întru desăvârșire, iar desăvârșit a o dobândi pe ea nimeni 
nu poate, fără numai când ce este muritor se va înghiţi desăvârșit 
de viaţă (II Cor. 5: 4). 

30. Povestitu-mi-a mie oarecine din cei ce iubesc pe 
Dumnezeu cu voinţă nesăturată: „Mie, celui ce am poftit a 
cunoaște lămurit dragostea lui Dumnezeu, mi-a dăruit-o pe aceasta 
Bunul [Dumnezeu] întru simtire și adeverire, și așa de mult am 
simţit această lucrare, încât sufletul cu nepovestită bucurie și 
dragoste se grăbea a ieși din trup și a merge către Domnul, 
nemaivrând să cunoască chipul acestei vieţi vremelnice”. 

31. Deci cel ce s-a făcut întru iscusul unei dragoste ca 
aceasta, măcar de mii de ori de s-ar ocări de cineva sau s-ar 
păgubi, nu se mânie asupra aceluia, ci rămâne ca lipit de sufletul 
celui ce l-a ocărât pe dânsul sau l-a păgubit, și numai împotriva 
acelora se aprinde, care se pornesc împotriva săracilor sau 
împotriva lui Dumnezeu grăiesc nedreptate, precum zice Scriptura 
(cf. Psalm 75: 6), sau în alt chip viețuiesc rău. 

32. Pentru că cel ce de aici mai presus decât pe sineși iubește 
pe Dumnezeu, ba mai vârtos nu se mai iubește pe sineși, ci numai 
pe Dumnezeu, nu-și mai caută cinstea sa, ci voiește a se cinsti 
numai dreptatea Aceluia ce l-a cinstit pe el cu cinste veșnică; și 
aceasta nu o are ca dintr-o voinţă slabă, ci ca unul care, pentru 
multa cercare a dragostei lui Dumnezeu, a ajuns întru deprinderea 
unei astfel de așezări. 

33. lar pe lângă acestea, se cuvine a ști că cel ce se lucrează 
de Dumnezeu într-o dragoste ca aceasta, în vremea lucrării ei se 
face mai presus de credinţă, ca unul care, pentru multa lui 
dragoste, ţine întru simţirea inimii pe Cel ce se cinstește de dânsul 
prin credință. Aceasta ne-o însemnează nouă lămurit Sfântul 
Apostol zicând: Iar acum rămân acestea trei: credința, nădejdea și 
dragostea, iar mai mare decât acestea este dragostea (I Cor. 13: 
13), că cel ce ţine pe Dumnezeu, cum s-ar zice, întru bogăţia 


dragostei, este atunci mai mare decât credinţa sa. 
III. A Sfântului Maxim 


1. Dragostea este așezare bună a sufletului, pentru care el 
nimic din cele ce sunt nu cinstește mai mult decât cunoștința lui 
Dumnezeu; dar cu neputinţă este a veni întru deprinderea acestei 
dragoste cel ce e împătimit după ceva din cele pământești. 

2. Cel ce iubește pe Dumnezeu cinstește cunoștința Lui mai 
mult decât toate cele făcute de Dânsul - adică lumina cunoștinței, 
care este viața minţii - și neîncetat prin dorire stăruie întru 
aceasta. 

3. Cel ce are mintea pironită în dragostea faţă de Dumnezeu 
defăimează până și însuși trupul său, ca pe ceva străin. 

4. Dacă trupul este mai bun decât sufletul, și dacă mai bun 
decât lumea fără de asemănare este Dumnezeu, Cel ce a zidit-o pe 
dânsa, cel ce cinstește trupul mai mult decât sufletul, și lumea cea 
zidită de Dumnezeu mai mult decât pe Dumnezeu, nu se 
deosebește întru nimic de închinătorii la idoli. 

5. Cel ce și-a despărţit mintea de dragostea și stăruința cea 
către Dumnezeu și o are legată de vreun lucru din cele simţite, 
acesta este cel ce cinstește trupul mai mult decât sufletul și pe 
cele ce s-au făcut de Dumnezeu mai mult decât pe Dumnezeu, 
Care le-a zidit. 

6. Cel ce crede Domnului se teme de muncă, iar cel ce se 
teme de muncă se înfrânează de la patimi; iar cel ce se înfrânează 
de la patimi suferă [răbdând] necazurile, iar cel ce suferă 
necazurile va avea nădejde întru Dumnezeu; iar nădejdea cea întru 
Dumnezeu desparte mintea de toată împătimirea pământească, iar 
de aceasta despărţindu-se mintea, va avea dragoste către 
Dumnezeu. 

7. Toate faptele bune ajută mintea cea lucrătoare prin ele 
către dumnezeiescul dor, dar mai presus de toate rugăciunea cea 
curată, că prin aceasta mintea zboară către Dumnezeu. Iar atunci 
nici pe sineși nu se simte, nici ceva din cele ce sunt, căci de 
dumnezeiasca și negrăita lumină covârșindu-se, nesimţitoare se 
face spre toate cele ce sunt, precum și ochiul cel simţitor, odată 
răsărind soarele, nu mai vede stelele. 

8. Când prin dragoste mintea se răpește de dumnezeiasca 
cunoștință și, făcându-se afară din cele ce sunt, simte 
dumnezeiasca nemărginire, atunci, precum dumnezeiescul Isaia de 
uimire, întru simţirea smereniei sale venind, cu dragoste zice 
graiurile Prorocului: O, ticălosul de mine! Umilitu-m-am, că om 
fiind și necurate buze având, și locuind în mijlocul unui norod cu 


buze necurate, pe împăratul, Domnul Savaot, L-am văzut cu ochii 
mei (Is. 6: 5). 

9. Precum pomenirea focului nu încălzește trupul, tot așa 
cunoștința fără dragoste nu lucrează în suflet luminarea 
cunoștinței; precum lumina soarelui trage la sine ochiul cel 
sănătos, tot așa cunoștința lui Dumnezeu trage în chip firesc la 
sineși mintea cea curată prin dragoste. Minte curată este cea care 
s-a despărțit de necunoștinţă și se luminează de dumnezeiasca 
lumină. 

10. Cel ce iubește pe Dumnezeu nu poate să nu iubească pe 
tot omul ca pe sine însuși, măcar de se și scârbește către patimile 
celor ce încă nu s-au curăţat; pentru aceasta, și întoarcerea, și 
îndreptarea lor văzându-le, cu nemăsurată și negrăită bucurie se 
bucură. 

11. Cel ce vede în inima sa vreo urmă de ură, pentru vreo 
greșeală a cuiva, este cu totul străin de dragostea cea către 
Dumnezeu; pentru că dragostea cea către Dumnezeu nu suferă 
nicidecum ură față de om. Cel ce Mă iubește pe Mine, zice 
Domnul, poruncile Mele va păzi (loan 14: 21). Și aceasta este 
porunca Mea: ca să vă iubiţi unul pe altul (loan 15: 12, 17). Deci 
cel ce nu iubește pe aproapele nu păzește porunca, nici pe Domnul 
nu-L. poate iubi. 

12. Dumnezeu, din fire fiind bun și fără de patimă, pe toți 
adică întocmai îi iubește ca pe niște lucruri ale Sale, însă pe cel 
îmbunătăţit i] slăvește, ca unul ce și cu voirea s-a făcut al Lui. 

13. Cel ce iubește pe Dumnezeu, viață îngerească duce pe 
pământ: postind și priveghind, cântând și rugându-se și pentru tot 
omul bine-socotind. 

14. Chinuiește-ţi trupul tău cu nemâncarea și cu privegherea, 
și îndeletnicește-te fără lenevire cu cântarea psalmilor și cu 
rugăciunea, și sfinţenia întregii înţelepciunii va veni la tine, 
aducând dragostea. 

15. Cel ce s-a învrednicit dumnezeieștei cunoștințe, și pe 
lumina acesteia prin dragoste a agonisit-o, nu se va tulbura 
niciodinioară de dracul slavei deșarte; iar cel ce încă nu s-a 
învrednicit acesteia, cu lesnire se stăpânește de aceea, și cugetă 
înalt pentru cele ce după Dumnezeu se fac de dânsul; iar cel ce a 
dobândit-o pe aceasta cu toată inima grăiește graiurile 
Patriarhului Avraam, pe care le-a zis atunci când s-a învrednicit 
dumnezeieștei arătări: Fu sunt pământ și cenușă (Fac. 18: 27). 

16. Incă nu are desăvârșită dragoste cel ce se schimbă după 
socoteala oamenilor, pe unul adică iubind, iar pe altul urând, 
pentru cutare lucru sau cutare pricină, sau pe același om uneori 
adică iubindu-l, iar alteori urându-l pentru aceleași pricini. 


17. Cel ce iubește pe Dumnezeu nu întristează și nu se 
întristează către cineva pentru vreun lucru vremelnic, ci se 
întristează numai cu o întristare mântuitoare, cu care și Fericitul 
Pavel s-a întristat și a întristat pe Corinteni. 

18. Cel a cărui minte de-a pururea este către Dumnezeu, 
acestuia și pofta foarte a crescut întru dumnezeiescul dor, iar 
mânia cu totul întru dumnezeiasca dragoste s-a prefăcut; căci, prin 
zăbavnica împărtășire de dumnezeiasca strălucire, s-a făcut cu 
totul de lumină, iar partea cea pătimașă a ei către sineși 
strângând-o, întru dumnezeiescul dor în chip necontenit, precum s- 
a zis, și întru dragoste neîncetată a întors-o, cu totul din cele 
pământești către Dumnezeu mutându-se. 

19. Mintea cu Dumnezeu împreună unindu-se, și întru Dânsul 
zăbovind prin rugăciune și dragoste, înţeleaptă, bună, puternică, 
iubitoare de oameni, milostivă și îndelung-răbdătoare se face, și, 
pe scurt a zice, aproape toate dumnezeieștile însușiri întru sineși 
le poartă; iar odată depărtându-se aceasta, și întru cele 
materialnice  zăbovind, ori ajunge dobitocească, făcându-se 
iubitoare de dulceţi, ori sălbatică, bătând război cu oamenii pentru 
acestea. 

20. Când vei vedea mintea ta cu dulceaţă îndeletnicindu-se 
întru cele materialnice și întru înțelegerile acestora petrecând, 
cunoaște de aici că pe acestea mai vârtos decât pe Dumnezeu le 
iubeşti; căci unde este comoara ta, zice Domnul, acolo este și 
inima ta (Matei 6: 21). 

21. Dragostea față de Dumnezeu pleacă pe părtașul ei să 
defăimeze toată dulceaţa ce trece, toată durerea și toată 
întristarea; și pentru aceasta să te plece pe tine toţi sfinţii care 
atâtea, întru Hristos, cu bucurie, au pătimit. 

22. Frica Gheenei face pe cei începători a fugi de răutate; iar 
dorul de răsplata bunătăţilor dăruiește râvnă celor ce sporesc 
întru lucrarea faptelor bune. 

23. Taina dragostei ridică mintea mai presus de toate cele ce 
se fac, oarbă lucrând către toate cele ce sunt după Dumnezeu; că 
Domnul înțelepțește numai pe aceia ce se fac orbi faţă de toate 
cele ce sunt după Dumnezeu, arătându-le pe cele ce sunt mai 
dumnezeiești. 


IV. A Sfântului Isaac 


1. Dragostea lui Dumnezeu este o fierbințeală mai presus de 
fire, iar când în chip nemăsurat (covârșitor) va cădea peste cineva, 
îl face pe dânsul cu totul uimit și înţelegător, iar după măsura 
chipului acelei dragoste care a intrat întru el, schimbare 


nemaiîntâlnită și minunată se vede într-însul. 

2. lar semnele ei cele simţite sunt acestea: fața omului se face 
rumenă și veselă, trupul lui se înfierbântă, frica și sfiala se 
depărtează de la dânsul, dobândește astfel evlavie și putere de a 
aduna mintea în sineși. 

3. lar omul se face ca un uimit și ieșit din minte, iar moartea 
cea înfricoșată o socotește bucurie, și niciodată vedenia 
(duhovnicească) a minţii nu află contenire din cugetarea celor 
cerești, și cugetul lui de-a pururea se îndeletnicește, de ca și cum 
ar vorbi cu cineva, și nu simte în chip simţit mișcarea sa care se 
mișcă într-un lucru - căci, măcar de face ceva, lucrul nu-l simte cu 
desăvârșire, ca unul ce are mintea înălțată întru vedenie. 

4. De această dumnezeiască beţie s-au îmbătat Apostolii și 
Mucenicii. Primii au străbătut toată lumea, s-au ostenit și au fost 
ocărâţi; iar celorlalţi, mădularele tăindu-li-se și cele preacumplite 
pătimind, nu s-au împuţinat, ci vitejește au suferit și, făcându-se 
înţelepţi, ca niște nebuni au fost socotiți; de a căror nebunie și noi 
să ne rugăm să ne învrednicim. 

5. Iar întru dragoste ne povăţuiește pe noi frica, prin lucrările 
nebuniei aducându-ne în raiul cel duhovnicesc, de unde ne 
apropiem de pomul vieţii, care este dragostea. Din acesta căzând 
Adam, n-a mai aflat întru sineși bucurie, ci în pământul mărăcinilor 
lucra și se ostenea, mâncând pâinea sudorilor lucrurilor sale. 

6. Deci și noi, până ce nu vom afla dragostea, lucrarea 
noastră este în pământul mărăcinilor, și în mijlocul lor semănăm și 
secerăm, în tot ceasul înţepându-ne de dânșii - măcar de ar fi 
sămânţa noastră sămânţa dreptăţii -, și întru sudoarea feţei 
câștigăm pâinea faptelor bune. 

7. lar când vom fi aflat dragostea, care este hrana îngerilor, 
atunci și înșine ne hrănim cu pâine cerească și ne întărim de 
dânsa, fără de niciun lucru și osteneală. Deci, cel ce a aflat 
dragostea, pe Hristos mănâncă, și de la Dânsul se hrănește, și 
nemuritor se face. 

8. Pentru că zice: Fu sunt Pâinea care Se pogoară din cer și 
dă lumii viață (loan 6: 33, 51), și iarăși: Cel ce va mânca din pâinea 
pe care Eu i-o voi da lui nu va vedea moartea în veci (loan 6: 58). 
Deci, dar, cel ce vieţuiește în dragoste, de aici a moștenit și viața 
veșnică și, încă aici fiind, adulmecă din acel văzduh al slobozeniei 
întru care se vor desfăta drepţii la Inviere; aceasta este deci 
mâncarea și băutura cea tainică pe care o făgăduiește Hristos, 
zicând că din ea Se va împărtăși împreună cu Apostolii întru 
Împărăţia Sa.:... Ca să mâncaţi și să beţi la masa Mea întru 
Impărăția Mea (Luca 22: 30). 

9. Căci dragostea este îndestulată a hrăni pe om în loc de 


toată mâncarea și băutura. La acest liman liniștit și fără de valuri, 
despre dragoste zic, nu este cu putinţă a ajunge cineva de nu va 
trece mai întâi marea cea gândită a patimilor cea așezată între noi 
și acest liman al mântuirii; pe aceasta o putem trece în corabia 
pocăinţei prin temeinica ocârmuire a fricii și cu ajutorul Duhului. 

10. lar când vom ajunge la acest liman neînviforat, al 
dragostei zic, cei ce adică ne duc pe noi se întorc înapoi, că zice: 
Dragostea alungă frica (| loan 4: 18); iar noi de aici fără de grijă 
ne vom desfăta întru aceasta cu harurile ei, de-a pururea fiind 
întru Dumnezeu și de dulceaţa Lui fără de săturare îndulcindu-ne. 

11. S-a spus despre pasărea care se numește sirin că, de va 
auzi cineva viersul glasului ei, așa se trage de dânsa și cu totul își 
iese din sineşi, încât de dulceaţa viersului uită de toate câte are 
mână, și chiar de însăși viața, și cade și moare. 

12. Tot într-acest fel pătimește și sufletul lucrându-se de 
dragoste; căci atunci când va răsuna întru dânsul dulceaţa cea 
cerească, descoperindu-i lui tainele lui Dumnezeu, atât se cuprinde 
de dulceaţa aceea, încât pornește cu totul pe urma ei, uitându-și 
de viaţa aceasta trupească, și de Dânsul fără de saţiu dorește. Și 
atunci și trupul amorțește dinspre toate poftirile sale, nu numai de 
cele din afara firii, ci și de cele după fire înjugate cu dânsul. 


V. Din Pateric 


1. Se spunea despre un Bătrân din Schit că trăgea să moară, 
iar fraţii, întristându-se, au înconjurat patul lui și au început să 
plângă; iar Bătrânul și-a deschis ochii săi și a râs; apoi, oprindu-se 
puţin, iarăși a râs, și așa a râs și a treia oară. 

2. Și l-au rugat pe el fraţii zicând: „Spune-ne nouă, Avva, 
pentru ce tu ai râs, iar noi plângem?” Iar el le-a răspuns lor: „Întâi 
am râs pentru că toţi vă temeti de moarte, iar a doua, pentru că nu 
sunteţi gata, iar a treia, pentru că de la osteneală mă duc la 
odihnă”. Şi, zicând aceasta, îndată a adormit. g 

3. Zis-a Avva Antonie: „Eu nu mă tem de Dumnezeu, căci Il 
iubesc pe El; pentru că dragostea cea desăvârşită alungă frica”. 

4. Mers-a Avva Ammun Nitriotul la Avva Antonie și i-a zis lui: 
„Eu fac mai multă osteneală decât tine; și cum se face că numele 
tău s-a mărit între oameni mai mult decât al meu?” Zis-a Avva 
Antonie: „Pentru că iubesc pe Dumnezeu mai mult decât tine”. 

5. Se spunea că oarecine din Bătrâni L-a rugat odată pe 
Dumnezeu să îi vadă pe Părinţi, și i-a văzut, afară însă de Avva 
Antonie. Şi a zis către cel ce-i arăta lui: „Unde este Avva Antonie?” 
Iar el i-a zis lui: „In locul în care este Dumnezeu, acolo este”. 


PRICINA A CINCEA 


Că prea mare lucru între faptele bune este a se liniști cineva (a trăi 
în isihie) cu socoteală și că mare nevoie are sufletul să o îndrepte 
pe aceasta; și care este liniștea cea cu socoteală, și cum se 
isprăvește. 


I. Din viaţa Sfântului Arsenie 


1. Marele Arsenie, încă în lume fiind, se topea cu totul de 
dorul liniștii; pentru aceea se și ruga lui Dumnezeu cu fierbințeală, 
ca să-și împlinească dorirea. Într-o zi, rugându-se el, un glas de sus 
l-a strigat zicând: „Arsenie, fugi de gâlcevi și te vei mântui”. 

2. Aceasta auzind el, n-a mai zăbovit în cele lumești, ci, îndată 
sculându-se, s-a dus în Schit și s-a nevoit cu cei de acolo, iar după 
puţină vreme i-a întrecut pe toţi ai locului, căci el gustase din 
osteneli și se deprinsese cu fapta bună mai-nainte de a cunoaște 
Schitul și obiceiul monahilor. 

3. Dar și mai-nainte de aceasta, el cu frica lui Dumnezeu își 
avea mintea ferecată, și spre fapta bună se sârguia, și era obișnuit 
cu  ostenelile pustnicești, încât, întru mulțimea  gâlcevilor 
petrecând, putea îndrăzni și zice după dumnezeiescul David: 
Deosebi sunt eu, până ce voi trece (Psalm 140: 10). Pentru aceea, 
și venind în Schit, și numărându-se cu Părinţii de acolo, în puţină 
vreme de cele mai mari fapte bune s-a apucat; care Părinţi și luau 
aminte la dânsul ca la un dascăl, și fiecare îl întreba pentru cele ce 
avea trebuință, iar pe cele auzite de la dânsul cu osârdie le 
primeau. 

4. Odată, fiind întrebat de oarecine despre petrecerile cele în 
loc străin, a zis: „De se va întâmpla monahului să fie în ţară străină 
sau cetate, aceasta i se cuvine lui a păzi mai întâi: a nu se face el 
cunoscut nimănui, a nu cugeta îndrăznire, nici prietenie către 
cineva din cei mulţi; aceasta păzind, negreșit foarte mult se va 
folosi”. 

5. Un al monah, cu numele Marcu, vestit pentru fapta bună, 
știind singurătatea lui Arsenie și neprimirea vorbirii cu oamenii, l-a 
întrebat pe dânsul: „Pentru ce fugi de noi? Că, de ai fi împreună cu 
noi, nu te-ai vătăma cu nimic, iar pe noi prea mult ne-ai putea 
folosi”. 

6. Către care dumnezeiescul Arsenie a răspuns zicând: 
„Dumnezeu știe că foarte sunt atârnat de dragostea voastră; dar 
ce pătimesc eu?! Că nu pot să mă împart pe sinemi și lui 
Dumnezeu, și oamenilor; fiindcă mai lesne este a-l plăcea Lui decât 
acelora; căci miile și milioanele de îngeri un scop și o voie au: a-L 


lăuda adică pe Dumnezeu și a sluji poruncilor Lui; iar la oameni, 
unele sunt voirile și scopurile și altele urmările (cf. și Rom. 7: 19); 
pentru aceasta, dar, precum am zis, mai cumplit este a sluji 
oamenilor decât a plăcea lui Dumnezeu”. 

7. Așadar, pentru aceasta dorea Arsenie liniștea cu așa râvnă 
și se îngreuia de vorbirile celor ce veneau, fiindcă poftea cu singur 
Dumnezeu a vorbi de-a pururea; pentru aceasta și chilia lui era la 
mai bine de treizeci de mile depărtare de celelalte. 

8. Venind la dânsul oarecine din Părinţii cei mai bătrâni, 
zicea: „Părinte, gândurile mă necăjesc zicându-mi: «De vreme ce a 
posti și a te osteni, iată, nu poţi, din pricina bătrâneţii, măcar pe 
cei neputincioşi și bolnavi cercetează-i, fiindcă și acesta nu mic 
semn al dragostei este»”. La acestea, dumnezeiescul Arsenie a zis 
(și nu-i era lui nearătat vicleanul și răul meșteșug al dracilor): „Du- 
te, zicea, mănâncă și bea, încă nu te da înapoi nici de la 
îndestularea somnului, numai din chilia ta să nu te pleci a te 
depărta”. 

9. Atunci când Schitul a fost pustiit de năvălirea barbarilor, 
ieșind și el împreună cu ceilalți Părinţi, lacrimi din ochi slobozea și 
pentru liniște foarte dorea; căci știa cum că mișcările și mutările 
din loc în loc la călugări sunt moarte și pierzare a bunătăţilor celor 
ce le-au câștigat în liniște, căci de multe ori se întâlnesc cu cele ce 
nu le voiesc și văd cele ce nu se cuvin și aud cele ce nu trebuie. 

10. Altă dată, mergând Avva Arsenie la niște călugări în 
apropierea cărora erau trestii clătinându-se încetișor de vânt, a zis 
către dânșii: „Ce sunet este acesta? Căci celui ce se dorește de 
liniște, nici glas de pasăre nu poate suferi; cum, dar, voi, de niște 
sunete ca acestea fiind înconjurați, puteţi curat să vă liniștiți?” 

11. Odinioară, cunoscând Marele pe un frate că venea către 
dânsul, a început să arunce cu pietre în el, și așa l-a izgonit, însă 
nu urând pe fratele, cum ar putea zice cineva - că cine a îndreptat 
mai mult decât el, alături de altele, dragostea cea către aproapele? 
-, ci liniștea sa păzind-o curată, precum s-a zis, iar printr-însa, 
partea cea văzătoare nerisipită. 

12. Și încă pe aceasta nu simplu o făcea, că știa pe cine se 
cade a izgoni - pe cei ce puteau tulbura liniștea lui - și pe cine a 
primi și din cuvânt a-i împărtăși; și iarăși pe cine a primi - fără 
însă a se împărtăși cu dânșii și din cuvânt, ci tăcerea la aceștia a o 
păzi, precum va arăta povestirea. 

13. lată cum pe un frate l-a apucat dorul să-l vadă pe Arsenie. 
Venind acesta la biserică, se ruga să vadă pe Marele; și au trimis 
un frate ca să-i arate chilia, și, mergând, a bătut în ușă, și, după ce 
le-a deschis, i-a băgat înăuntru și i-a salutat; apoi au șezut tăcând, 
fără a vorbi ceva unul cu altul. Și vreme din destul trecând, și 


niciun cuvânt vorbind Bătrânul, fratele cel dat spre arătarea chiliei 
a zis către cel străin: „Eu mă duc”. Și acela a zis: „Merg și eu cu 
tine, fiindcă deșartă îmi este petrecerea aici”. 

14. După ce au ieșit, au mers din nou împreună, și a poftit 
fratele cel străin pe cel de loc ca să-l ducă la Avva Moise, care 
fusese mai-nainte tâlhar. Și, ducându-se ei cu bucurie mare, i-a 
primit, i-a găzduit și, din vorbire din destul împărtășindu-i pe 
dânșii, i-a odihnit și apoi i-a slobozit. Și a zis fratele către cel 
străin: „Care din cei doi ţi se pare mai înalt întru fapta bună?” Şii- 
a zis: „Cel ce ne-a odihnit și ne-a găzduit pe noi”. 

15. lar pe aceasta a auzit-o și un Bătrân din cei mari, care, și 
nedumerindu-se, și neputând ști care din cei doi este mai înalt cu 
fapta bună, s-a rugat lui Dumnezeu să-i arate. Și a văzut într-o 
vedenie două corăbii umblând pe râu, din care una avea pe 
dumnezeiescul Arsenie cu liniște înotând și pe Duhul lui Dumnezeu 
încălzindu-l, iar în cealaltă pe Moise împreună cu îngerii lui 
Dumnezeu, care cu faguri de miere îl hrăneau pe dânsul. 

16. Și a cunoscut Bătrânul că amândoi sunt vrednici de mari 
lucruri la Dumnezeu; însă tăcerea lui Avva Arsenie mai mare este 
decât iubirea de străini a lui Avva Moise, mai vârtos pentru aceea 
că Duhul lui Dumnezeu era cu dânsul, iar cu Moise, îngerii 
Atotţiitorului Dumnezeu, iar a se hrăni el de îngeri însemnează 
bunătatea iubirii de străini, iar cum că Duhul lui Dumnezeu Se 
odihnea peste liniștea lui Arsenie se va arăta și din cea următoare. 

17. Mers-a cineva la acest Bătrân vrând a vorbi și a dobândi 
folos; dar fiindcă a găsit ușa încuiată și pe Arsenie liniștit 
petrecând, n-a mai bătut în ușă, ca să nu-i facă lui supărare; însă, 
plecându-se printr-o fereastră mică, a văzut pe Cuviosul tot numai 
foc. Şi negreșit cel ce a văzut vrednic de crezare era pentru niște 
priveliști ca acestea. Apoi, după aceasta, bătând el în ușă, a ieșit 
Arsenie și, văzându-l pe el speriat, l-a întrebat: „Câtă vreme ai de 
când ai venit aici? Nu cumva ai văzut ceva?” Iar fratele a tăgăduit. 

18. Incă și aceasta se păzea la minunatul Arsenie: adică a nu 
pune înainte întrebări din Scriptură, nici a trimite scrisori, și nu 
pentru că nu era în stare - căci cum nu i-ar fi fost cu putinţă celui 
ce atât de lesne îi era frumos a vorbi, pe cât altora prost a grăi? Ci 
obiceiul de a tăcea și îngreuierea ce-o pricinuia arătarea [cu alţii], 
acestea erau pricina celor zise. 

19. Pentru aceasta, dar, ori în biserici, ori în adunări, foarte 
se sârguia ca pe nimeni să nu vadă, nici alţii să-l vadă pe el, ci 
numai în dosul vreunul stâlp sau al altui lucru să stea, după cum 
își avea așezarea, alegând mai degrabă să se ascundă decât să fie 
văzut de alţii, ca cel ce totdeauna voia să ia aminte de sineşi și 
mintea înăuntru a o aduna, și așa cu lesnire către Dumnezeu a o 


ridica. 

20. Și mai era la Arsenie și acest obicei, a zice adică adeseori 
către sineși: „Arsenie, pentru ce ai ieșit? Unde mergi? Pentru ce 
scop te-ai depărtat pe sineţi de lume? Şi care este acesta, fără 
numai negreșit a plăcea lui Dumnezeu? Cu cele ce știe Ela Se 
mulțumi, cu acestea te sârguiește”. Și nu numai aceasta, ci și alta 
obișnuia a zice adeseori către sineși, adică: „De multe grăind, m- 
am căit, iar tăcând, niciodată”. Pentru care se și întorcea dinspre 
vorbirile cele cu oamenii, numai de nu i se părea cumva că 
vorbirea e de nevoie și plăcută lui Dumnezeu. 

21. Odinioară, aflând că vin oarecare către dânsul, îndată a 
zis către cei ce erau împreună cu el: „Intrebaţi-i și aflaţi pentru 
care pricină au venit?” Și, fiind întrebaţi, s-au înștiințat cum că 
aceia se duc în Thebaida pentru o trebuinţă; și au spus aceasta lui 
Avva Arsenie. Şi, luând el pricină dintru aceasta pentru a nu i se 
tăia liniștea, a zis: „De vreme ce n-au venit pentru mine, nici nu mă 
vor vedea; după ce s-or odihni puţin, îi voi lăsa să-și caute de 
drum”. 


II. Din Pateric 


1. Avva Arsenie, pe când încă se afla în palatele împărătești, 
se ruga cu fierbinţeală lui Dumnezeu zicând: „Doamne, 
povăţuiește-mă cum să mă mântuiesc!” Și într-o zi, pe când se 
ruga el, a auzit glas de sus zicând: „Arsenie, fugi de oameni și te 
vei liniști!” Aceasta auzind el, îndată lăsând cele lumești, s-a dus în 
Schit și s-a alăturat bărbaţilor ce se nevoiau acolo”. 

2. Şi s-a rugat iarăși lui Dumnezeu, același cuvânt zicând, și 
iarăși același glas l-a auzit zicându-i lui: „Arsenie, fugi, taci, 
liniștește-te! Că acestea sunt rădăcinile nepăcătuirii!” Deci așa 
făcând Arsenie, în scurtă vreme s-a făcut mare și, pe scurt a zice, 
pe toţi Părinţii cei de acolo i-a întrecut cu vederea și cu 
cunoștința”. 

3. Venit-au odată niște Bătrâni la Avva Arsenie, rugându-se ca 
să vorbească cu dânsul. Iar el, luând aminte la rugămintea lor cea 
multă, le-a deschis. Iar după ce au intrat, i-au cerut să le spună 
[cuvânt] despre cei ce se liniștesc și care cu nimeni nu se 
întâlnesc, și pentru ce pricină fac aceasta. Și a răspuns Bătrânul: 
„Atunci când fecioara este în casa tatălui ei, mulţi sunt cei ce 
voiesc să se logodească cu dânsa, iar după ce-și va lua bărbat, nu 
mai place tuturor, și, așa, unii o laudă, iar alţii o defăimează, și nu 
mai are atâta cinste pe cât avea atunci când era ascunsă. Tot întru 
acest chip și cele ale sufletului, dacă se vor vădi, nu vor plăcea 
tuturor, și așa cinstea cea de la Dumnezeu o pierd”. 


4. Zicea Avva Dula: „De ne va sili pe noi vrăjmașul să părăsim 
liniștea, punându-ne nou înainte felurite pricinuiri, fie ele cumva 
binecuvântate sau nu, să nu-l ascultăm pe el, căci sunt meșteșugiri 
de-ale lui; iar ca ajutor spre a nu ne fura noi de dânsele, nimic nu 
ni se dă nouă mai bun ca liniștea și postirea; că acestea mai mult 
decât toate faptele bune dăruiesc ochilor celor dinăuntru vederea 
cea iute”. 

5. Zis-a același: „Taie prieteșugurile celor mulţi, ca să nu se 
tulbure mintea ta făcându-se împrăștiată și îngrijată, că așa nu va 
mai putea curat a se uita către văzduhul cel slobod al liniștii”. 

6. Zis-a Avva Teodor al Fermei: „Oricine dintre oameni învaţă 
dulceaţa chiliei, întru dânsa de-a pururea fuge, de ca și cum l-ar 
uri pe aproapele sau l-ar necinsti, dar ţinându-se dulceaţa chiliei”. 

7. Se spunea despre Avva Isidor că atunci când mergea 
cineva la dânsul, de simțea Bătrânul, fugea în chilia cea mai 
dinăuntru, ca să nu-l afle. Și, întrebat fiind de fraţi pentru ce fuge, 
le răspundea: „Și fiarele fugind în culcușul lor se mântuiesc”. Iar 
aceasta o zicea Bătrânul vrând a-i folosi pe fraţi, ca și ei să 
îmbrăţișeze liniștea și să caute negrija. 

8. Zis-a Avva Moise către Avva Macarie, atunci când era în 
Schit: „Voiesc să mă liniștesc, și nu mă lasă fraţii, căci vin des la 
mine. Oare ce să fac?” Și i-a răspuns lui Avva Macarie: „Văd că 
firea ta este moale, căci, după ce vine cineva la tine, nu se poate 
întoarce. Deci, de voiești să te liniștești, du-te în pustie înăuntru 
spre Piatră, și liniștește-te acolo, iar el a făcut așa și s-a odihnit”. 

9. Pe același Avva Macarie l-a întrebat Avva Aio zicând: 
„Spune-mi un grai, cum să mă mântuiesc?” Și i-a răspuns lui 
Bătrânul: „Fugi de oameni și șezi în chilia ta, și plânge-ţi păcatele 
tale, și nu iubi vorbirea oamenilor, și te vei mântui”. 

10. Zis-a încă și Avva Moise: „Omul care fuge [de lume] este 
asemenea strugurelui copt și plin de dulceaţă; iar cel ce este între 
oameni este ca agurida, nebucurând pe cel ce o mănâncă”. 

11. Bolnăvitu-s-a odinioară Avva losif și a trimis la Avva 
Teodor zicând: „Vino să te văd, înainte de a ieși din trup”. Și era la 
mijlocul săptămânii, și nu s-a dus; ci i-a vestit lui zicând: „De vei 
rămâne până sâmbătă, voi veni, iar de te vei duce, ne vom vedea 
unul pe altul în cea lume”. 

12. Un frate a întrebat pe Avva Ruf: „Ce este liniștea și care 
este folosul ei?” Și a răspuns lui Bătrânul zicând: „Liniștea este a 
ședea cineva în chilie în cunoștință și cu frica lui Dumnezeu, 
depărtându-se de pomenirea de rău și de înalta-cugetare. O liniște 
ca aceasta, născătoare a tuturor faptelor bune, păzește pe monah 
de săgețile cele înfocate ale vrăjmașului, nelăsându-l a se răni de 
acela. Deci această liniște câștig-o, frate, de-a pururea pomenind 


frica morții, că nu știi în care ceas vine furul; de aceea, trezvește- 
te în sufletul tău”. 

13. Venit-a odată Avva Ammun din Raith spre Klisma, ca să 
ajungă la Avva Sisoe și, văzându-l pe el necăjindu-se pentru că 
lăsase pustia, i-a zis lui: „Avva, pentru ce te necăjești? Că ce puteai 
să mai faci pustie, de acum așa îmbătrânind?” Iar Bătrânul, luând 
aminte la dânsul cu posomorâre, i-a zis: „Ce-mi zici, Ammune? Au 
nu-mi ajunge mie în pustie singură slobozenia gândului?” 

Și a făcut acest Avvă Sisoe petrecând în liniște în muntele lui 
Avva Antonie - până la ducerea aceluia din viaţă - șaptezeci și doi 
de ani, nu puţin și mai-nainte isprăvind în Schit cu Avva Or. Deci 
vezi, după atâta nevoinţă, cum dorea de pustie, pentru liniște?” 

14. Odată, pe când Avva Sisoe ședea în Klisma, gândind și 
cugetând, a zis ucenicului său: „Sloboade apa la finice, fiule”. Și, 
auzind acela, a zis: „Suntem în Klisma, Avva!” Și i-a zis Bătrânul: 
„Ce să fac în Klisma? Du-mă iarăși în munte!” 

15. Zis-a un Bătrân: „A ședea bine în chilie umple monahul de 
toată bunătatea”. 

16. Zis-a același: „Dator este monahul, de i se va întâmpla 
vreodată și pagubă trupească, să o treacă cu vederea, și printr- 
însa să-și cumpere liniștea sa”. 

17. Un frate a mers la un stareţ iscusit și i-a zis lui: „Sunt 
istovit, Avva”. Iar Bătrânul i-a zis: „Șezi în chilia ta, și Domnul îţi 
va da ţie odihnă”. 

18. Povestit-a Avva Daniil despre Avva Arsenie: „A venit odată 
un magistrat din Roma la Schit, care i-a adus lui o diată a unui 
singlitic, rudenie de-a lui, care, murind de curând, i-a lăsat lui 
Avva Arsenie moșteniri multe. Iar Bătrânul, luând diata și citind-o, 
s-a pornit să o rupă, iar magistratul a căzut la picioarele lui zicând: 
„Rogu-mă ţie, nu o rupe, căci îmi vor lua capul”. Și i-a zis lui Avva 
Arsenie: „Eu înainte de acela am murit, iar acum mă îndeamnă 
spre moștenirea lui?” Și după ce a zis acestea, a trimis diata, 
neprimind nimic. 

19. Avva Teodor al Fermei agonisise trei cărţi bune și 
folositoare; și, mergând la Avva Macarie, i-a spus lui: „Am trei 
cărți bune și mă folosesc dintr-însele, și le citesc și fraţii și se 
folosesc; spune-mi, deci, ce trebuie să [mai] fac? Să le ţin pentru 
folosul meu și al fraţilor, ori să le vând și preţul lor să-l dau 
săracilor?” Și răspunzând Bătrânul a zis: „Bune sunt faptele de 
acest fel, însă mai mare decât toate este neagoniseala, la cei ce 
adică au trecut de treapta lucrătoare și au sporit spre vedenii întru 
liniște”. Și, auzind Bătrânul aceasta, s-a dus și le-a vândut și preţul 
l-a dat săracilor. 

20. Zis-a Avva Cassian: „Era un monah care locuia într-o 


peșteră în pustie și i s-a vestit lui de la rudeniile lui cum că: «Tatăl 
tău este foarte supărat de boală și va să se săvârșească, vino și-l 
moștenește». Iar el le-a răspuns: «Eu înaintea lui am murit lumii, și 
deci cum poate cel mort să-l moștenească pe cel viu?”” 

21. Povestit-a oarecine din Părinţi că era odată un Bătrân 
care se învrednicise de mari daruri de la Dumnezeu, și era vestit 
pentru viețuirea lui cea îmbunătăţită, și ajunsese numele lui până 
la împăratul. Și a trimis împăratul de l-a chemat, ca să se 
învrednicească de rugăciunile lui. Iar după ce a vorbit cu el și mult 
s-a folosit, i-a adus lui aur, iar el l-a primit; și, întorcându-se la 
chilia sa, a început să lucreze în țarină și la altele din agoniselile 
lui, după obicei. 

22. Şi i-au adus lui un îndrăcit; și a zis Bătrânul către dracul: 
„leşi din zidirea lui Dumnezeu!” Și a zis dracul: „Nu te ascult!” Zis- 
a Bătrânul: „De ce?” Zis-a dracul: „Pentru că te-ai făcut ca unul din 
noi, ai părăsit grija pentru Dumnezeu și te-ai îndeletnicit cu grija 
pământească”. 

23. Un egumen al unei obști a întrebat pe cel întru Sfinţi 
Părintele nostru Chiril, Papa [Arhiepiscopul] Alexandriei, zicând: 
„Cine este mai mare întru viețuire, noi, care avem fraţi sub noi și 
în multe feluri pe fiecare îl povăţuim spre mântuire, sau cei ce în 
pustie singuri pe sineși se mântuiesc?” Răspuns-a Papa: „Nu este 
deosebire întru Moise și Ilie, căci amândoi au plăcut lui 
Dumnezeu”. 

24. Zis-a un Bătrân: „Eu cred că Dumnezeu nu este nedrept, 
ca adică din temniţă să scoată și în temniţă să bage”. 

25. Se spunea despre Avva Ioan Colovul că a venit la biserică 
în Schit și, auzind sfădirea unor fraţi, s-a întors la chilia sa; și nu a 
intrat în ea până n-a înconjurat-o de trei ori. lar niște fraţi, 
văzându-l pe el făcând așa, l-au întrebat: „Pentru ce ai făcut asta?” 
Iar el le-a spus lor: „Urechile mele le aveam pline de sfădire, și am 
înconjurat chilia ca să se curete, și așa să intru în chilia mea întru 
liniștea minţii mele”. 

26. Zicea același: „A ședea în chilie și a pomeni pe Dumnezeu 
totdeauna este ca [șederea] în temniţă; aceasta înseamnă adică pe 
în temniță am fost și ați venit la Mine (Matei 25: 36). 

27. Se spunea despre acesta că, după ce se întorcea de la 
seceră sau de la Bătrâni, se îndeletnicea în rugăciune, în citire și 
în cântarea psalmilor până când se așeza gândul lui întru așezarea 
cea mai dinainte. 

28. Avva Sisoe, mult fiind rugat de un frate ca să-i grăiască 
vreun cuvânt, i-a zis: „Șezi în chilia ta cu trezvie, și pune-te pe 
sineţi înaintea lui Dumnezeu cu multe lacrimi, și te vei odihni”. 

29. Zis-a un Bătrân: „Precum ostașul și vânătorul, mergând la 


o bătălie, nu se îngrijesc de celălalt, ci fiecare numai pentru sine 
se silește, tot așa se cade a fi și monahul”. 

30. Zis-a același: „Tăcerea deprinde-o, de nimic nu te îngriji, 
ia aminte la cugetarea ta, cu frica lui Dumnezeu culcându-te și 
sculându-te, și nu te vei teme de năvălirile necredincioșilor”. 

31. Zis-a un Bătrân: „Deși aici s-au ostenit sfinţii, ei și-au luat 
partea de odihnă, pentru că s-au slobozit de grija lumii”. 

32. Zis-a Avva Alonie: „De nu va zice omul întru inima sa cum 
că «numai eu și Dumnezeu suntem în lumea aceasta», nu va avea 
odihnă”. 

33. Paisie, fratele lui Avva Pimen, avea prietenie cu oarecine 
din afară de chilia lui. Și se necăjea Avva Pimen: și, sculându-se, a 
fugit la Avva Ammona și i-a zis lui: „Fratele meu are prietenie cu 
oarecine, și nu mă odihnesc”. Zisu-i-a lui: „Pimene, încă mai 
trăiești? Du-te și șezi în chilia ta și pune în inimă cum că de acum 
ai un an de când șezi în mormânt!” 

34. Zis-a un Bătrân: „Sumaniteanca l-a primit pe Elisei pentru 
că nu avea prietenie cu vreun om. Şi zic că Sumaninteanca 
închipuie sufletul, iar Elisei, Sfântul Duh. Deci în orice ceas se va 
depărta omul de prietenia cea trupească, vine la el Duhul lui 
Dumnezeu, și atunci va putea naște, fiindcă este fecior”. 

35. Avva Sisoe, șezând în chilie, totdeauna încuia ușa, și toţi 
Părinţii la rândul lor făceau aceasta. 

36. Doi tovarăși de viaţă s-au călugărit și au arătat mare 
nevoinţă și viaţă înaltă. Unul s-a întâmplat să se facă egumen al 
unei chinovii, iar celălalt, petrecând în singurătate și desăvârșit 
nevoindu-se, făcea multe și mari minuni, pentru că tămăduia 
îndrăciţi și vindeca bolnavi, și spunea de mai-nainte cele viitoare. 

37. Și auzind tovarășul lui, egumenul, că s-a învrednicit de 
niște daruri ca acestea, trei săptămâni s-a liniștit deosebi de 
oameni: și se ruga lui Dumnezeu cu căldură ca să-i descopere cum 
de acela face minuni și așa de mult s-a cinstit de Dumnezeu, iar el 
nu s-a învrednicit de niciuna din acestea. 

38. Și i s-a arătat lui îngerul Domnului zicându-i: „Acela lângă 
Dumnezeu șade suspinând și plângând ziua și noaptea, flămânzind 
și însetând pentru Domnul, iar tu, de multe îngrijindu-te, ai 
vorbirea multora, și-ți ajunge ţie mângâierea oamenilor”. 

39. Zis-a un Bătrân: „Nu se cade a ne îngriji de nimic, fără 
numai de frica lui Dumnezeu. Că eu, zicea, măcar deși sunt silit 
pentru trebuinţa trupului, niciodată mai-nainte de vreme nu m-am 
gândit la dânsa”. 

40. Zis-a Avva Sisoe: „Când este vreun om având grija ta, nu 
ţi se cade să-i poruncești lui”. 

41. Zis-a un Bătrân: „Negrijirea, tăcerea și cugetarea cea 


ascunsă nasc curăţia”. 

42. Un frate a întrebat pe un Bătrân cum trebuie să fie 
monahul în chilia lui, și a zis Bătrânul: „Să se depărteze de 
cunoștința celor mulţi, ca, liniștindu-se gândul, să locuiască 
cunoștința”. 

43. Zis-a fratele: „Dar, de va ieși vreodată din chilie, ce se 
cade să facă?” Răspuns-a Bătrânul: „Monahul porumbel este și, 
precum porumbelul este în vremea sa în văzduh ca să-și scuture 
aripile sale, de va zăbovi afară de cuib și va fi lovit de păsările 
sălbatice [de pradă], își pierde podoaba sa. Tot așa și monahul 
care iese în vremea pravilei ca să scuture [împrăștie] gândurile 
sale, de va zăbovi [mult] afară de chilie, se va lovi de draci și 
gândurile lui se vor întuneca”. 

44. Zis-a fratele: „In ce chip scoate diavolul pe monah din 
chilia sa?” Răspuns-a Bătrânul: „Diavolul se aseamănă cu 
descântătorul: că precum acela cu oarecare cuvinte simple scoate 
fiara din vizuină, iar apoi, apucând-o, o duce în ulițele cetăţii și o 
sloboade pe ea să se miște pe uliţă spre batjocura [râsul] 
oamenilor, astfel, după ce din destul va ţine fiara, ori cu foc o 
prăpădește, ori o îneacă. Tot așa și monahul, în același chip 
pătimește când va părăsi chilia, trăgându-se de gânduri”. 

45. Un alt frate a întrebat pe un Bătrân zicând: „Cum trebuie 
să se liniștească monahul în chilie?” Și a răspuns Bătrânul: 
„Șezând în chilie, nicidecum să nu aibă pomenire de vreun om”. 

46. Zis-a fratele: „Şi ce lucrare e datoare inima a avea, ca 
întru dânsa să se îndeletnicească?” Zis-a Bătrânul: „Aceasta este 
lucrarea cea desăvârșită a monahului: totdeauna a lua aminte la 
Dumnezeu fără risipire”. 

47. Nişte pustnici Sfinţi, trei la număr, adunându-se la un loc, 
au cerut unul de la altul ca fiecare să spună ce fel de lucrare 
gânditoare are în chilia sa. 

48. Şi a zis cel dintâi dintre dânșii: „Eu, fraţilor, de când am 
început a mă liniști, cu totul m-am răstignit pe sinemi lucrurilor 
celor din afară; gândind la cea scrisă: Să rupem legăturile lor, și să 
lepădăm de la noi jugul lor (Psalm 2: 3), și, perete făcând între 
sufletul meu și lucrurile trupești, am zis în cugetul meu: că precum 
cel de dincolo de perete nu vede pe cele ce stau afară, tot așa nici 
tu să nu voiești a vedea lucrurile cele din afară, ci ia aminte de 
sineţi, așteptând în fiecare zi cu nădejdea lui Dumnezeu, și așa vei 
fi ca un străin și nemernic, că mâine o să te izbăvești. 

49. Așijderea gândesc și la îngerii care în fiecare ceas se suie 
și se pogoară spre chemarea sufletelor, totdeauna așteptând 
sfârșitul, zicând gata este inima mea, Dumnezeule, gata este inima 
mea (Psalm 56: 8). Și încă privesc și pe îngerul care petrece cu 


mine, aproape stând de-a dreapta mea, și pe acesta înaintea mea 
văzându-l, totdeauna mă păzesc pe sinemi, temându-mă de el ca de 
cel ce păzește căile mele; și îl văd pe dânsul în fiecare zi suindu-se 
către Dumnezeu și arătând lucrurile și cuvintele mele, aducerile- 
aminte și pomenirile”. 

50. Iar al doilea a zis: „Eu de-a pururea privesc către biserica 
cea gândită a Puterilor și pe Domnul slavei în mijlocul ei strălucind 
mai mult decât toţi; iar când obosesc, mă întorc gândindu-mă la 
frumuseţile cele minunate ale îngerilor și ale laudelor lor, care 
neîncetat le trimit lui Dumnezeu, și ale viersurilor lor, iar sunetele 
și viersurile lor mă ridică în sus și pe toate cele de pe pământ le 
socotesc gunoaie”. 

51. lar al treilea a zis: „Eu de dimineaţă mă îndrept către 
Domnul meu și, închinându-mă Lui, îmi plec faţa în jos mărturisind 
păcatele mele; apoi, pogorându-mă, mă închin îngerilor Lui 
rugându-i să se roage pentru mine lui Dumnezeu și pentru toată 
zidirea. 

52. lar când fac aceasta, mă pogor în adânc și înconjoară 
muntele, văd mădularele mele muncindu-se și plâng cu dânsele, 
socotindu-mă și pe mine a fi împreună cu ele osândit; și văd acolo 
lacrimi și tânguiri neîncetate și nepovestite și marea cea de foc 
vâlvâind și sunând cumplit, și valuri de foc ridicându-se întru 
dânsa mai mari decât munţii cei mari, și înăuntrul ei oameni 
nenumărați aruncaţi și străjuiţi de îngeri sălbatici și cruzi. 

53. Şi ca niște găteje toţi se ard și nu se mistuie, în foc de-a 
pururea petrecând, și dinţii scrâșnindu-i și clănţănindu-i, tare 
plâng și se tânguiesc, iar îndurările lui Dumnezeu se întorc de la 
dânșii pentru păcatele și fărădelegile lor. Și împreună cu dânșii 
tânguindu-mă și eu, ţin plânsul în inima mea, ca să se facă mie 
după cea scrisă: Făcutu-s-au lacrimile mele pâine ziua și noaptea 
(Psalm 41: 4)”. 

54. Un frate a mers în Schit la Avva Moise cerând de la 
dânsul cuvânt. Și i-a zis lui Bătrânul: „Du-te de șezi în chilia ta, și 
chilia ta te va învăţa toate”. 

55. Zis-a același: „Cine are aproape pe Dumnezeu, și se 
îndeletnicește spre El, bine ar face să primească pe oameni la 
chilia sa”. 

56. Zis-a același: „Cu neputinţă este a dobândi pe lisus fără 
decât prin osteneală multă, rugăciune neîncetată și smerenie”. 

57. Se spunea despre un Bătrân care locuia la Chilii, că stătea 
încuiat și cu totul viaţa lui era neieșită, nici la biserică venind. Și 
avea un frate trupesc șezând în altă chilie și, bolnăvindu-se el, a 
trimis la Bătrânul, rugându-l să vină să-l vadă înainte de a ieși din 
trup. 


58. lar el a răspuns către cel trimis: „Nu pot să vin, măcar că 
frate trupesc îmi este”. Iar acela iar a trimis zicând: „Măcar în 
vremea nopţii vino să te văd” Și a răspuns iarăși stareţul: „Nu pot, 
că, de te voi vedea, nu se află inima mea curată către Dumnezeu”. 
Și a adormit cel bolnav, și nu s-au văzut unul cu altul. 

59. Se spunea despre Amma Sarra că avea peșteră pe 
țărmurile râului și, locuind într-însa șaizeci de ani, nu s-a plecat să 
vadă râul. 

60. Zis-a Avva Teodor al Fermei: „De nu mă voi tăia pe sinemi 
dinspre îndurările acesteia, nu-mi vor îngădui să fiu călugăr”. 

61. Un frate a venit la Avva Teodor al Fermei ca să înveţe de 
la el să împletească coșniţe, aducând la dânsul și șirul. Și i-a gătit 
întâia împletitură zicând: „Așa și așa să faci”, și l-a lăsat pe el. Și, 
intrând Bătrânul în chilie, a șezut; și, venind ceasul, i-a făcut lui să 
mănânce și l-a trimis. 

62. Și dimineaţa iarăși a venit. Și i-a zis lui Bătrânul: „la-ţi 
șirul de aici și du-te, căci spre ispită ai venit să mă bagi în grijă”. 
Și nu l-a mai lăsat înăuntru. 

63. Zis-a Avva loan: „De va avea omul în sufletul său lucru al 
lui Dumnezeu, poate să șadă în chilie, chiar și dacă nu va avea 
lucrurile lumii acesteia”. Și iarăși: „De va avea cineva lucruri ale 
lumii acesteia, și acesta va [putea] ședea în chilie; iar cel ce nu are 
deloc nici lucruri ale lui Dumnezeu, nici ale lumii acesteia, nu 
poate ședea cu niciun chip în chilie”. 

64. Un frate era într-o obște având mare nevoinţă; și, auzind 
fraţii cei din Schit despre dânsul, au venit să-l vadă. Și au intrat în 
locul unde lucra el. Iar el, după ce s-a sculat și i-a îmbrățișat pe 
dânșii, s-a întors și a început să lucreze iarăși. 

65. Și, văzând fraţii ceea ce a făcut, i-au zis lui: „loane, cine 
te-a îmbrăcat făcându-te monah cu schima nu te-a învăţat ca 
atunci când va veni un frate la tine tu să-l întâmpini și să iei 
cojocul de la el și să-i zici lui să se roage și să șadă?” Iar el a zis: 
„Păcătosul Ioan nu se îndeletnicește întru acestea”. 

66. Un frate a întrebat pe un Bătrân zicând: „Ce fel de 
gânduri sunt dator să am în inima mea?” Răspuns-a lui Bătrânul: 
„Toate câte gândește omul de la cer în jos, deșertăciune sunt, iar 
cel ce stăruie întru pomenirea lui lisus, acesta întru adevăr este”. 

67. Întrebat a fost acest Bătrân în ce fel este călugărul dator 
să fie, și a răspuns: „Precum socotesc eu, dacă numai singur către 
Singur, [adică] numai pe Dumnezeu închipuindu-L. de-a pururea. 
Că precum strugurele, zăcând pe pământ, se face netrebnic, tot 
așa și gândul celui ce se liniștește, dacă se risipește la cele 
pământești”. 


III. A lui Antioh Pandectul 


1. Liniștea mult ajută monahului; căci dăruiește nu numai 
nelucrarea răutăţilor, ci și rugăciunea o curăţă, iar în minte 
pricinuiește plâns și străpungere [umilinţă], aceste patru virtuţi 
având cu sine: îndelungă-răbdarea, blândeţile, privegherea şi 
înfrânarea; căci de acestea fiind ajutorată, de păzește și 
rugăciunea neîncetată, în scurtă vreme îi solește monahului 
nepătimirea. 

2. Bună este și tăcerea cea la bună vreme, căci este maică a 
înțelegerilor celor înțelepte, fiindcă Duhul Cel Bun fuge de multa 
grăire, ca Cel ce este afară de toată tulburarea și închipuirea, iar 
liniștea naște faptele bune prin rugăciunea câtre Dumnezeu cea 
neîncetată și nerisipită. 

3. Călugărul cel iubitor de liniște se iubește de Dumnezeu; 
căci și el, iubind pe Dumnezeu, cu Dânsul singur voiește a vorbi 
prin rugăciunea curată și, pe pământ petrecând, de-a pururea-și 
închipuie cele cerești, și toată mintea lui se îngrijește de cum va 
plăcea lui Dumnezeu și cum să se facă biserică Sfântului Duh. 

4. Unul ca acesta se întrece în viaţa de aici cu îngerii, în toată 
vremea căutând pustietăţile, ca, întru multă liniște și negrijă 
vorbind cu Dumnezeu, să facă mintea sa oglindă neîntinată, 
precum Marele Ilie și Inainte-mergătorul și Botezătorul Domnului. 

5. Fericit este unul ca acesta pe pământ și în cer, care pe 
toate gunoaie le-a socotit, ca să dobândească pe Hristos și să se 
afle umblând întru Duhul cel blând și liniștit. 


IV. A lui Avva Isaia 


1. Cel ce voiește a veni spre odihna chiliei și a nu fi asuprit de 
vrăjmășie se depărtează pe sineși de oameni întru tot lucrul, nu 
prihănește pe nimeni, nici nu face drept pe cineva, nici nu laudă, 
nici nu fericește sau spune [despre] dreptatea aproapelui, nici nu-l 
mâhnește întru ceva, nici nu ia aminte la neajunsurile lui și nu lasă 
vreo rană a cugetului vrăjmășiei în inima sa, nici nu slobozește 
cunoștința celui necunoscător, nici voia sa celui fără de minte, și 
[numai] atunci se va cunoaște pe sineși și va pricepe ce îl vatămă 
pe el, și așa se va odihni. 

2. Zis-a iarăși: „Se cade ca cel ce se liniștește să se cerceteze 
pe sine în tot ceasul: de a trecut de cei ce-l opresc pe dânsul în 
văzduh, de s-a izbăvit de dânșii, încă viu fiind, căci atâta vreme cât 
se supune robiei lor, încă nu s-a izbăvit; deci osteneală este până 
ce se va face mila. 

3. Zis-a iarăși: „Cel ce este întru liniște dator este a avea frica 


întâmpinării lui Dumnezeu apucând mai-nainte de răsuflarea lui; 
că, atâta vreme cât păcatul îi supune inima lui, încă nu s-a făcut 
întru dânsul frica, și încă departe este de milă. 

4. Zis-a iarăși: „Cel ce se linişteşte are trebuinţă de acestea 
trei: de frică necurmată, de rugăciune neîncetată și de a nu slobozi 
[în chip nechibzuit] niciodată inima lui. Încă dator este a se păzi pe 
sine să nu audă vreun cuvânt ce nu-l folosește pe el, altminteri 
pierde osteneala lui”. A 

5. Povestit-a iarăși și despre Avva Serapion zicând: „Întrebat 
a fost odinioară Avva Serapion de un Bătrân, zicând: «Fă dragoste 
și spune-mi cum te vezi pe sineţi?» Și a răspuns: «Mă asemăn cu 
unul care stă într-un turn și ia aminte afară și face semne celor ce 
trec să nu se apropie de dânsul». 

6. Şi i-a zis lui Bătrânul care l-a întrebat pe el: «Și eu mă văd 
pe sinemi cum că mi-am făcut zidire împrejur, pe care am întărit-o 
cu zăvoare de fier, ca, de va bate cineva, să nu vreau să știe cine 
este, de unde a venit, ce voiește sau ce fel este, și nu-i deschid lui 
până nu se duce». 


V. A Sfântului Diadoh 


1. Cel ce de-a pururea călătorește în a sa inimă, cu adevărat 
se înstrăinează de cele ale vieţii: căci, cu Duhul umblând, nu mai 
poate ști de poftele cărnii; fiindcă unul ca acesta de aici în turnul 
faptelor bune își face umbletele, faptele bune avându-le ca pe niște 
portari ale cetăţii curăţiei. Pentru aceasta, de aici și nelucrătoare 
se fac asupra lui meșteșugirile dracilor, astfel săgețile dorului de 
cei din afară de abia dacă ar ajunge pe neașteptate până la 
fereastra firii. 

2. Când sufletul va începe a nu mai pofti cele frumoase ale 
pământului, atunci deseori va intra pe ascuns akedia minții, 
nelăsându-l pe dânsul nici slujba cuvântului a o sluji cu dulceaţă, 
nici a înţelege limpede, nici a pofti cu dulceaţă bunătăţile ce vor să 
fie, ba și această vremelnică viață prea mult o netrebnicește - ca 
pe una ce nu are niciun lucru vrednic de fapta bună. Încă și însăși 
cunoștința o defăimează: ca pe una ce s-a dat și la mulţi alţii, sau 
ca pe una ce nu ne făgăduiește nimic desăvârșit. 

3. lar de această patimă moleșitoare și pricinuitoare de 
lenevie și toropeală vom scăpa numai atunci când vom pune 
mintea noastră în hotarele cele strâmte ale cugetării, privind 
numai către singură pomenirea lui Dumnezeu. Că numai astfel, 
întorcându-se mintea înapoi întru a sa fierbinţeală, va putea să se 
depărteze dintr-acea pierzătoare nebăgare de seamă. Iar când într- 


un chip ca acesta îi vom îngrădi toate trecerile ei cu pomenirea lui 
Dumnezeu, ea va cere de la noi lucrare potrivită istețimii și 
putinţelor ei. 

4. Pentru aceasta se cade a-i da ei pe „Doamne lisuse” spre a 
lucra și neguţători în întregime spre scop. Că zice: Nimeni nu 
numește Domn pe lisus, decât în Duhul Sfânt (| Cor. 12: 3); și așa, 
în graiul acesta, să se strâmtoreze mintea, și de-a pururi să-l 
privească în vistieriile sale, ca să nu se abată spre oarecare 
năluciri. Căci câţi întru adâncul inimii lor cugetă neîncetat acest 
Sfânt și Preaslăvit nume, aceștia și lumina minţii lor în aceeași 
vreme o pot vedea. Iar dacă cu îngrijire și cu îngrădire va fi ţinut 
de cugetare, toată întinăciunea ce este pusă pe suflet întru 
îndestulată simtire o arde, că zice: Dumnezeul nostru este foc 
mistuitor (Deut. 4: 2; Evr. 12: 29). 

5. Drept aceea, de aici spre multă dragoste a slavei Sale 
cheamă Domnul sufletul, că, zăbovind acel preaslăvit și mult-dorit 
nume în fierbinţeala inimii prin pomenirea minţii, cu adevărat 
deprindere temeinică face în noi de a iubi bunătatea Lui, nefiind 
de aici nimic care să ne zăticnească; căci acesta este Mărgăritarul 
cel de mult preţ, pe care, vânzând cineva toată avuţia sa, Il poate 
agonisi și avea astfel nespusă bucurie întru aflarea Lui (cf. Matei 
13: 46). 

6. Când sufletul se tulbură de mânie, sau de beţia vinului se 
înceţoșează, sau de o cumplită mâhniciune este supărat, mintea nu 
mai poate ţine pomenirea Domnului lisus, oricât de mult s-ar sili 
cineva pe sineşi; că, întunecată fiind cu totul de cumpliţimea 
patimilor, negreșit străină se face de a sa simtire; pentru aceasta, 
pofta nu mai are unde să-și întipărească pecetea, ca mintea să 
poarte în chip neuitat chipul cugetării, căci din pricina cumplițimii 
patimilor pomenirea cugetului s-a făcut împietrită. 

7. lar dacă afară de acestea se va face, măcar și puţin de se 
va fura de uitare lucrul cel dorit, îndată mintea, din nou folosindu- 
se de a sa isteţțime și iuțime, cu fierbinţeală iarăși se apucă de cel 
dorit și mântuitor; căci are atunci pe însuși harul împreună- 
cugetător cu sufletul și împreună-ţinând pe „Doamne Iisuse” ca pe 
o maică a sa, căci precum o maică grăiește cu pruncul ei 
învățându-l a rosti limpede numele tatălui, până când îl va aduce 
pe el întru deprindere, ca în loc de orice fel de altă vorbă 
trupească luminat să cheme numele tatălui până și în somn. 

8. Pentru aceasta zice Apostolul: Așijderea și Duhul ajută 
neputinței noastre; căci a ne ruga precum se cade nu știm, ci 
Insusi Duhul Se roagă pentru noi cu suspine negrăite (Rom. 8: 26); 
căci, de vreme ce suntem prunci către săvârșirea faptelor bune, 
trebuință avem negreșit de ajutorul Lui, ca de nepovestita Lui 


dulceaţă ţinute fiind toate gândurile noastre, și din toată așezarea 
împuternicindu-ne, să putem a veni către pomenirea și dragostea 
lui Dumnezeu și Tatălui nostru. 

9. Pentru aceasta - precum iarăși zice Apostolul - întru 
Dânsul strigăm „Avva Părinte” (Rom. 8: 5), atunci când ne iscusim 
de Dânsul a chema Tată pe Dumnezeu. 


VI. A Sfântului Isaac 


1. Nu asemăna pe cei ce fac semne și minuni și puteri în lume 
cu cei ce se liniștesc în cunoștință. 

2. lubește odihna liniștei mai mult decât a sătura pe cei 
flămânzi din lume și decât a întoarce multe neamuri la cunoștința 
lui Dumnezeu; că mai bine îţi este a te dezlega pe sineţi de 
legătura păcatului decât a slobozi robi din robie. 

3. Mai bine este ţie a te împăca cu sufletul tău întru unimea 
treimii ce este întru tine, grăiesc adică de cea a trupului, a 
sufletului și a duhului, decât a împăca cu învăţătura ta pe cei 
dezbinaţi. 

4. Mai bine este ţie a fi zăbavnic cu limba, rămânând înţelept 
și iscusit, mai vârtos decât prin ascuţimea minţii tale a izvori în 
chipul râurilor învăţătura. 

5. Mai mult folosește ţie a te îngriji să ridici sufletul tău cel 
omorât de patimi, prin mișcarea gândurilor tale întru cele 
dumnezeiești, decât a învia pe cei morți. 

6. Mulţi au săvârșit puteri, și morţi au înviat, și s-au trudit a 
întoarce pe cei înșelaţi, și au făcut minuni mari, și prin buzele și 
mâinile lor mulţi s-au povăţuit la cunoștința de Dumnezeu; iar 
după acestea, ei, care pe mulţi alţii au înviat, au căzut în patimi 
spurcate, și pe eiși s-au omorât, și sminteală celor mulţi s-au făcut, 
pentru lucrarea cea arătată de dânșii. 

7. Pentru că erau întru boală sufletească, și pentru a lor 
sănătate nu s-au îngrijit, ci s-au aruncat pe eiși în marea lumii ca 
să vindece sufletele altora, încă fiind ei bolnavi, și s-au pierdut pe 
eiși din nădejdea lui Dumnezeu prin chipul de care am zis. Căci 
slăbiciunea simţirilor lor nu se putea întâlni cu văpaia lucrurilor, 
care obișnuiesc să slăbească tăria patimilor și să li se 
împotrivească. 

8. Pentru că încă aveau trebuință de păzire, zic adică de a nu 
vedea femei, de odihnă, și a nu cugeta la argint și la lucruri, și de a 
nu stăpâni pe alţii, și de a nu se îndulci de cinste și de slavă. 

9. Mustră pe cei neastâmpăraţi cu cinstea petrecerii tale și pe 
cei fără de rușine în simțţiri, cu întoarcerea ochilor tăi. 

10. Curăţă chilia ta de dezmierdare și de prisosinţă, pentru că 


aceasta te duce pe tine spre înfrânare [chiar] fără de voie; de 
vreme ce, atunci când suntem în belșugul celor de trebuinţă, nu ne 
mai putem stăpâni. 

11. Cei ce au biruit războiul cel din afară au câștigat 
îndrăzneală spre temerea cea dinăuntru, și nimic nu-i va stăpâni 
pe ei cu silnicie, și nu se clatină de războiul patimilor. 

12. Când va încuia cineva porțile cetăţii, adică simţirile, 
atunci bate război înăuntrul său, iar de cei afară din cetate care-l 
pândesc nu se teme. 

13. Fericit este cel ce pe toate patimile cele trupești le-a 
întors spre osteneala rugăciunii și care a crezut cum că, dacă 
lucrează împreună cu Dumnezeu, și ziua și noaptea întru El își 
aruncă grija, nu-i va lipsi lui nimic din cele ce-i sunt spre trebuinţa 
cea de nevoie, fiindcă pentru Dânsul se depărtează de orice lucru 
de prisos. 

14. Iar dacă cineva nu ar putea stărui în liniște fără de lucrul 
de mână, să lucreze folosindu-l pe acela ca pe un ajutor, dar fără a 
se lăcomi pentru câștig; căci celor desăvârșiţi, lucrul este 
tulburător, iar celor neputincioși, adică celor ce nu sunt încă 
desăvârșiţi, este ajutorare a neputinței. 

15. Nimic nu este mai mare decât a se arunca cineva pe sine 
înaintea Crucii lui Hristos ziua și noaptea și a se ruga Lui 
totdeauna. 

16. Și adeseori un om ca acesta se află plecat pe genunchi 
întru rugăciuni și mâinile le are întinse la cer, îndreptându-și 
privirea spre Crucea lui Hristos și adunându-și toate gândurile sale 
către Dumnezeu. Și, ca unul care se roagă lui Dumnezeu cu 
lacrimi, cu mărturisire și cu străpungere, de năprasnă în inima lui 
se face o dulceaţă negrăită și plină de taină, iar de dulceaţa 
aceasta se topesc și mădularele lui, și ochii lui se învăluie, faţa sa o 
pleacă la pământ, și cugetele lui așa se primenesc, încât de 
bucuria și de dulceaţa ce-i stăpânește sufletul lui nu poate mișca 
niciun mădular al său, nici metanie a face. 

17. Grijește-te, dar, de cele zise ţie ziua și noaptea și nimic 
altceva în afară de dânsele să nu cauţi; pentru că, de nu te vei 
nevoi, nu vei afla și, de nu vei bate, nu ţi se va deschide ţie. 

18. Până când nu va muri omul cel din afară dinspre toată 
grija și lucrarea lumii, și omul cel dinăuntru dinspre cugetele cele 
viclene, și nu se va slăbi mișcarea cea firească a trupului de la a nu 
mișca în inimă dulceaţa păcatului, dulceaţa Sfântului Duh nu se va 
mișca în inima lui, și din duhovniceasca beţie nu va gusta, și nici 
din nebunia aceea, pentru care Apostolul mai-nainte se învinuia de 
cei ce nu o cunoșteau (cf. I Cor. 4: 10). 

19. Iar dacă cineva nu poate ţine această desăvârșită lucrare 


a liniștii, sârguiască-se la dreptatea cea din afară, ca să nu se facă 
pustiu de amândouă căile vieţii; pentru că, fără harul lui 
Dumnezeu, omul nu poate a fi dinăuntrul ușii. 

Intrebare 

20. Spune-mi, pe scurt, care este puterea liniștii? 

Răspuns 

21. Liniştea pe simţirile cele din afară le face moarte, iar 
mișcările cele dinăuntru ale sufletului le ridică, și mai puternice le 
face, iar mișcările gândurilor le omoară. 

Intrebare 

22. Ce fel de gândire și îndeletnicire se cade a avea cel ce se 
liniștește în sihăstria sa, ca mintea lui să nu se îndeletnicească în 
gânduri deșarte? 

Răspuns 

23. Cugetarea monahului din chilia lui nu este alta decât 
plânsul, din care nu are vreme să privească către un alt gând; 
pentru că înseși șederea și singurătatea lui îl învaţă asemănarea 
petrecerii lui în ea cu cea din mormânt, care-l ţine departe de 
bucuria oamenilor, iar plânsul este lucrarea lui. Căci cel ce are 
mortul zăcând înaintea lui pururea, adică pe sufletul său omorât cu 
păcatele, cum de nu va plânge totdeauna? 

24. Apoi, din plângere, vine curăţia inimii; iar cel ce va veni 
întru dânsa câștigă cea neîncetată mângâiere a Duhului, și nu este 
vreo vreme întru care să nu se îndulcească de desfătarea ei, 
lacrimi de bucurie vărsând, iar întru lacrimile acestea se 
învrednicește vederii descoperirilor Domnului, întru înălțimea 
rugăciunii sale, și nicio rugăciune nu este fără de lacrimi. lar 
aceasta este cea zisă de Domnul: Fericiți cei ce plâng, că aceia se 
vor mângâia (Matei 5: 4). 

25. Pasărea care se numește erodiu se bucură și se veselește 
într-acea vreme - după cuvântul înţelepţilor - când se desparte pe 
sine de lume și se duce în loc pustiu să locuiască; tot așa și sufletul 
monahului: atunci primește harul cel ceresc, când se va depărta de 
oameni și va petrece în liniște, așteptând acolo vremea ieșirii sale. 

26. Cheia care deschide inimii dumnezeieștile înţelegeri 
[noime] întru dragostea aproapelui se dă și, pe cât se dezleagă 
inima de legăturile trupului, pe atât i se deschid ei ușile 
cunoștinței. Cât de frumoasă și de lăudată este dragostea către 
aproapele dacă grija ei nu ne risipește pe noi din dragostea lui 
Dumnezeu! 

27. Deci bine este a ne îngriji de aceasta, însă pe cât ne 
îngăduie cuviința. Adică a pândi foarte a nu cădea cu pricina 
dragostei aproapelui din lucrarea cea ascunsă și din neîncetata 
vorbire cu Dumnezeu, ci cu socoteală, câte puţin, la vreme a vorbi 


și cu fraţii, iar cea mai mare parte a vorbirii a o da lui Dumnezeu. 

28. Căci cel ce se folosește peste măsură de cea dintâi o 
tulbură pe cea de-a doua; căci mintea nu este deodată îndestulată 
către amândouă vorbirile: adică și cu oamenii, și cu Dumnezeu a 
vorbi în a același timp; și chiar vorbirea neîncetată cu fraţii 
duhovnicești ne vatămă, iar cât privește cea cu mirenii, chiar și 
singură vederea lor cea din afară tulbură sufletul monahului. 

29. Încă și glasuri fără de vedere, de se strecoară în inima 
celui ce se linişteşte, înmulţesc împrăștierea cugetului care 
înnoiește patimile și le naște a doua oară; iar acelea, crescând, 
nasc păcatul, prin care moare omul cel duhovnicesc. 

30. Fraţilor, și pentru aceasta se cuvine a fi nouă înăuntru 
ușii chiliei: ca să nu cunoaștem lucrurile cele rele ale oamenilor, 
iar atunci, în curăţenia sufletului nostru, îi vom vedea pe toţi sfinţi 
și buni, iar de vom fi mustrând și judecând, cârtind și încercând să 
ne izbândim nouă, apoi cu ce se va deosebi petrecerea noastră de 
cea din lume? 


PRICINA A ȘASEA 


Cum biruiește cineva gândurile și în ce măsură nu i se cere seamă 
pentru acestea. 


I. Din Pateric 


1. Întrebat-a Avva Isaia pe Avva Pimen despre gândurile cele 
scârnave, și i-a răspuns lui Avva Pimen: „Precum o ladă plină de 
haine, de le va lăsa cineva în părăsire mai multă vreme, 
putrezește, tot așa și gândurile, de nu vom ajunge să le facem 
trupește, cu vremea se prăpădesc de la sine”. 

2. Același a zis și către Avva Iosif, întrebându-l același cuvânt: 
„Așijderea, de va băga cineva șarpe sau scorpie într-un vas și le va 
astupa, negreșit că, cu vremea, vor muri, tot așa și gândurile 
viclene care răsar de la draci, prin răbdare, se răcesc și pier”. 

3. Incă și alt frate, venind către dânsul, a zis: „E oare cu 
putinţă ca omul să-și ţină toate gândurile și niciunul să nu-l dea 
vrăjmașului?” Și i-a răspuns lui Bătrânul: „Este cineva care ia zece 
și dă unul”. 

4. Încă și alt frate l-a întrebat pe el despre bântuielile 
gândurilor, și i-a zis lui Bătrânul: „Este cineva având foc de-a 
dreapta și un vas cu apă de-a stânga; ca, atunci când se va aprinde 
focul, să ia apă și să-l stingă. Focul este sămânţa vrăjmașului, iar 
apa, a se arunca pe sineși înaintea lui Dumnezeu”. 

5. Un frate a zis lui Avva Sisoe: „Cum de nu se depărtează 
patimile de la mine?” Răspuns-a Bătrânul: „Lucrurile lor înăuntrul 
tău sunt: dă-le [înapoi] arvuna lor, și așa se vor duce”. 

6. Tot pe acela l-a întrebat Avva Iosif zicând: „In câtă vreme 
ar trebui omul să taie patimile?” Zis-a lui Bătrânul: „Anii voiești a-i 
ști?” Răspuns-a Avva Iosif: „Da”. Și Bătrânul a zis: „In orice ceas 
vine patima, tai-o pe dânsa!” 

7. Mers-am odată la Avva Iosif în Enat și i-am zis lui: „Oare se 
vatămă sufletul dintru a se întovărăși [amesteca] cu gândul cel 
pătimaș?” Și a răspuns Bătrânul: „Dacă din gândurile cele curate 
și evlavioase sufletul se folosește, arătat este că și din cele 
scârnave și viclene se vatămă atunci când va zăbovi într-însele”. 

8. Un frate a zis unui Bătrân: „Nu văd niciun război în inima 
mea”. Și i-a zis Bătrânul: „Tu cu patru intrări ești, și cel ce voiește 
intră și iese prin tine, și tu nu pricepi; iar de vei avea ușă și o vei 
încuia pe dânsa, și nu vei lăsa gândurile cele rele să intre printr- 
însa, atunci o să le vezi pe ele stând afară și luptându-te pe tine”. 

9. Ziceau Bătrânii: „Nu se cade niciodată să dăm zălog 
gândurilor”. Și iarăși au zis: „Către tot gândul ce se suie asupra ta, 


zi așa: «De-al nostru ești sau de la potrivnicii noștri?», și negreșit 
va mărturisi. 

10. Un frate a întrebat pe oarecine din Părinţi zicând: „Ce să 
fac? Că multe sunt gândurile care mă luptă pe mine și nu știu cum 
să bat război cu ele”. Și a răspuns Bătrânul: „Nu bate război cu 
toate, ci numai cu unul; căci toate gândurile călugărului pe unul 
singur îl are drept cap; deci trebuie a afla care este capul, și 
împotriva aceluia a te lupta; și așa împreună cu dânsul se vor 
smeri și celelalte gânduri”. 

11. Zis-a un Bătrân: „Nu intrarea în noi a gândurilor ne este 
spre osândă, ci a ne folosi de ele în chip rău; căci se poate ca din 
gânduri să ne primejduim și tot din gânduri să ne încununăm”. 

12. Zis-a Avva Teodor cel din Schit: „Vine gândul, zăbovește 
și mă tulbură, și nu pot face fapta bună, căci mă împiedică dinspre 
dânsa; iar bărbatul treaz, scuturându-se de gând, se deșteaptă 
spre rugăciune”. 

13. Zis-a Avva loan Colov: „Sunt asemenea omului ce șade 
sub un copac mare și care vede fiare multe și târâtoare venind 
către dânsul; iar când nu poate sta împotriva lor, se suie în copac 
și scapă; tot așa și eu șed în chilia mea și văd gândurile cele rele 
asupra mea, iar când nu pot împotriva lor, alerg către Dumnezeu 
prin rugăciune și scap de dânsele”. 

14. Zis-a un Bătrân către un frate: „Diavolul este vrăjmașul și 
tu ești casa; iar vrăjmașul nu încetează aruncând în casa ta orice 
află, toată necurăţia purtând-o cu el; însă lucrarea ta este a te 
sârgui să o arunci afară, iar de te vei lenevi, casa ta se umple de 
toată necurăţia și nu mai poţi intra într-însa. Deci, întâi de toate, 
scoate câte puţin cele ce le aruncă acela și, cu harul lui Hristos, 
casa ta va fi curată”. 

15. Se spunea că în muntele lui Avva Antonie ședeau șapte 
călugări și, când venea vremea [coacerii] finicilor, îi păzeau pe 
rând, câte unul în fiecare zi, ca să gonească păsările. Iar unul din 
Bătrâni, când venea ziua lui ca să păzească, striga zicând: „Plecaţi 
de la mine gânduri dinăuntru și păsări”. 

16. Zis-a un Bătrân: „Satana este împletitor de funii: câte fâșii 
îi dai, atâtea împletește”, iar aceasta a zis-o despre gânduri: că, pe 
cât de mult le primești, pe atât se înmulţesc și se întăresc asupra 
ta. 

17. Un frate a întrebat pe un Bătrân zicând: „Cum este 
datoare mintea a izgoni gândurile cele viclene?” Și a răspuns: 
„Singură de sine nu va putea cu niciun chip - căci nici nu are atâta 
putere -, ci, atunci când vor năvăli gândurile în suflet, datoare este 
îndată a fugi către Cel ce a făcut-o pe ea, aducând rugăciuni, iar 
Acela le va topi pe ele ca ceara”. 


18. Întrebat-a Avva Pimen pe Avva Iosif zicând: „«Ce să fac 
atunci când se apropie patimile? Să stau împotriva lor ca să nu 
intre ori să le las să intre?» Răspuns-a Bătrânul: «Lasă-le să intre 
și bate război cu dânsele». Și, întorcându-se, a stat în Schit. 

19. Apoi, după puţin, venind oarecine din thebei, povestea 
fraților zicând: „Am întrebat pe Avva Iosif așa: «De se va apropia 
patimă de mine, ce să fac? Să stau împotriva ei sau să o las să 
intre?» Și mi-a zis: «Să nu lași nicidecum patimile să intre, ci taie- 
le degrabă». 

20. Și auzind Avva Pimen că așa a zis Avva Iosif thebeului, 
sculându-se, s-a dus la el în Panefo și i-a zis lui: «Ti-am încredinţat 
gândurile mele și, iată, într-un fel mi-ai zis mie și în alt fel 
thebeului». Răspuns-a Bătrânul: «Nu știi că te iubesc?» Iar el a zis: 
«Da». Și i-a zis lui Bătrânul: «Au nu-mi ziceai ca însuţi ţie, spune- 
mi mie?» Zis-a Avva Pimen: «Așa este». 

21. Zis-a Bătrânul: «Deci bine ţi-am zis ţie că, de vor intra 
patimile și vei da și vei lua cu dânsele, mai iscusit te vei face. 
Pentru aceasta ca însumi mie am grăit ţie. Insă sunt unii cărora 
nicidecum nu le folosește a se apropia patimile, pentru neputinţța 
lor, ci îndată au trebuinţă a le tăia pe ele». 

22. Deci și noi, fraţilor, ca celor neputincioși, îndată oprind 
gândurile ce se apropie, prin rugăciune să le izgonim. lar dacă 
cineva este puternic, să le surpe pe ele prin împotrivă-grăirea cea 
binecuvântată și înțeleaptă”. 


II. A Sfântului Efrem 


1. Frate, cunoaște că, atât cât suntem în viața aceasta, în 
mijlocul curselor petrecem, pentru aceea pururea să luăm aminte 
de noi a nu cădea în cursa morții; pentru că pline sunt de dulceaţă 
cursele vrăjmașului, pe care de-a pururea le ascunde înaintea 
sufletului nostru, ca, văzându-l pe dânsul, să-l tragă în munca cea 
veșnică. Că foarte vătămător lucru este a se moleși cineva întru 
cugetarea gândurilor celor viclene și a le da lor intrare în suflet. 

2. Deci să nu ne moleșim cu dulceaţa curselor morții, și așa să 
ne plecăm cugetarea spre gândurile cele viclene, și să le dăm lor 
intrare în suflet; pentru că, de va afla gândul cel viclean intrare în 
suflet, îndulcește simţirea lui spre cugetarea cea vicleană și se 
face lui de aici înainte ca o cursă a morţii, nefiind gonită prin 
rugăciune și lacrimi. 

3. Iar noi nici într-un ceas, nici într-o clipeală să nu ne 
moleșim spre cugetarea gândurilor celor viclene, ci să alergăm de- 
a pururea către Dumnezeu prin rugăciune, suspin și lacrimi, ca să 
ne izbăvim din toate smintelile și cursele vicleanului. 


4. Să nu te slăbănogești, frate, de gândurile ce-ţi vin asupră, 
că începătură a nevoinţelor este [asupreala]; învaţă din cea zisă 
despre lacul cel din ploaie: căci atunci când plouă și se adună 
blagoslovenia apei în lac, la început apa este tulbure, și pe cât stă, 
mai limpede se face; deci și tu, iubitule, nu slăbi din pricina 
gândurilor. 

5. Că scris este: Râurile fărădelegilor m-au tulburat (Psalm 
17: 6), și iarăși: Dumnezeu este scăparea și puterea noastră, ajutor 
întru necazurile cele ce ne-au aflat pe noi foarte, pentru aceasta nu 
ne vom teme când se va tulbura pământul (Psalm 55: 2-3). 

6. Deci, când va veni în cugetul tău gând viclean, strigă cu 
lacrimi către Domnul zicând: „Doamne, curăță-mă pe mine 
păcătosul, și prăpădește pe vicleanul de la mine”. Pentru că 
cunoscător de inimi este Dumnezeu și știe gândurile cele ce se fac 
din obișnuinţa cea rea a socotinţei; știe și cele ce ni se fac nouă din 
amărăciunea dracilor. 

7. Și aceasta cunoaște-o: că, pe cât te nevoiești și rabzi 
slujind Domnului, pe atât se curăță mintea și gândurile (cele 
viclene). Că a zis Domnul: Toată viţa care nu aduce roadă întru 
mine, o tai pe ea; și, pe toată aceea care aduce roadă, o curăţă pe 
ea, ca mai mult rod să aducă. Numai să voiești să te mântuiești, 
căci Domnul împreună-lucrează cu cei ce se silesc a dobândi 
mântuirea. 

8. Ascultă încă și altă pildă despre gândurile cele viclene: 
vinul cel nou, odată adunat din jgheab, se pune în vase, iar la 
început fierbe atât de mult de parcă ar avea dedesubt o văpaie 
prea iute, încât de sila lui unele din vase se sparg, nesuferind 
pornirea aceea; apoi se așază câte puţin, până rămâne nemișcat și 
limpezit. 

9. Tot așa și omul atunci când se va muta din veacul acesta 
spre a sluji lui Dumnezeu și [spre] a [I] se supune și a fi necăjit 
pentru Domnul, dracii în multe feluri pizmuind tulbură cugetul lui, 
amestecându-i lui tulburare spre a-l răsturna, cumva de vor afla 
vas pricinuitor spre a fi ciobit sau spart, adică suflet fără de 
credinţă și îndoit; iar de va sta tare în credinţă, încep câte puţin 
gândurile a se liniști, și așa inima omului se așază întru alinare, și 
se curăţă primind întru sine luminat pe umbririle Duhului. 

10. Și într-alt fel: dracii se aseamănă cu lupii cei răpitori: care 
înconjoară chiliile călugărilor căutând să-și afle loruși ușă 
deschisă, ca, printr-însa sărind înăuntru, să strice sufletul care se 
pleacă lor; iar de vor afla ușa încuiată înaintea feţei lor, scârbindu- 
se se depărtează, zic adică despre sufletul cel întemeiat în 
credinţă, care-și păzeşte simţirile. 

11. Deci nu te speria, nici nu te teme de tâlhăria lor, că, de nu 


te vei vinde pe sineţi, nu te pot vătăma pe tine, pentru că ai pe 
Hristos ajutător, pe Cel ce a zis: Iată, vă dau vouă stăpânire să 
călcați peste șerpi și peste scorpii și peste toată puterea 
vrăjmașului, și nimic nu vă va vătăma pe voi (Luca 10: 19). Pentru 
aceasta, iubitule, îmbărbătează-te și te întărește întru Dumnezeul 
tău, că în veac este mila Lui (cf. Psalm 102,105,135 etc.). 


III. A Sfântului Isaia 


1. Trei lucruri sunt care stăpânesc sufletul până ce va ajunge 
în măsură mare, iar acestea sunt cele ce nu lasă faptele bune a 
locui împreună cu mintea: robia, trândăvia și uitarea. Uitarea se 
luptă cu omul aducându-l întru nevoinţa aspră până la răsuflarea 
lui cea mai de pe urmă, este mai puternică decât toate gândurile și 
este născătoare a tuturor relelor, iar pe cele pe care omul le 
zidește, ea în fiecare ceas le surpă. 

2. De șezi în chilia ta și faci slujba ta către Dumnezeu în 
tăcere, și inima ta se pleacă într-un lucru ce nu este al lui 
Dumnezeu - aceasta socotind-o întru sineţi că nu este păcat, ci 
simple gânduri -, [chiar] și slujba pe care o faci întru tăcere nu 
este adevărată; iar de zici că „Dumnezeu primește slujba inimii 
mele pe care o fac întru tăcere”, apoi și plecarea inimii tale în 
această răutate și zăbovirea în tăcere ţi se va socoti, împreună cu 
tăcerea, păcat înaintea lui Dumnezeu. 


IV. A lui Avva Marcu 


1. Unii zic că, „dacă întru Botez se omoară păcatul, pentru ce 
iarăși lucrează în inimă?” Răspundem zicând că păcatul nu 
lucrează de sine și după Botez, de ca și cum ar avea o putere 
proprie, ci prin aceea că-l iubim pe el prin neîmplinirea poruncilor. 

2. Căci Sfântul Botez dăruiește desăvârșită dezlegare; iar a se 
lega iarăși [omul] pe sineși prin împătimire, ori iarăși a fi dezlegat 
prin lucrarea poruncilor, este lucru al voirii [lui] celei de-sineși- 
stăpânitoare; pentru că zăbovirea gândului împrejurul unei dulceţi 
sau întru mânie nu semn al păcatului celui rămas, ci al împătimirii 
stăpânirii-de-sine [a omului], pentru că noi avem stăpânire asupra 
tuturor gândurilor și a toată înălțarea ce se ridică împotriva 
cunoștinței lui Dumnezeu, după Scriptură (cf. II Cor. 10: 5). 

3. Deci gândul cel viclean la cei ce îl surpă pe el întru sineși 
este semn al iubirii de Dumnezeu, nu al păcatului; pentru că nu 
năvălirea gândului este păcat, ci împătimirea către dânsul. Iar 
dacă nu-l iubim, pentru ce zăbovim împreună cu dânsul? Pentru că 
este cu neputinţă ca lucrul cel urât de inimă să vorbească cu dânsa 


în chip prelungit dincolo [despărțit] de reaua noastră lucrare. 

4. Așadar, ai putere și arme ca să le surpi pe ele; că zice: 
Armele  ostășiei voastre nu sunt trupesti, ci puternice în 
Dumnezeu, spre surparea oricărei înălțări, gândurile surpându-le 
(II Cor. 10: 4) și celelalte. Iar dacă având putere asupra lor nu le 
surpi pe ele [încă] din năvălirea lor, arătat este că ești, din pricina 
necredinţei, iubitor de dulceaţă, așijderea și pentru că te însoţești 
cu dânsele, și tu ești pricina unei lucrări ca acestea, și nu Adam. 

Intrebare 

5. Cum se poate ca cel ce s-a închis pe sine în chilie a fi din 
necredinţă iubitor de dulceaţă, sau a se însoţi cu gândurile, și care 
în fiecare zi postește și se înfrânează, și este sărac, și străin, și 
priveghează, și se culcă pe jos, și se roagă și multe strâmtorări ca 
acestea suferă? 

Răspuns 

6. Bine ai zis că multe strâmtorări ca acestea suferă cel ce 
face acestea; iar dacă fără strâmtorare, cu bucurie și cu iubire de 
osteneală am fi săvârșit cele înainte-zise arătate fapte bune, nu am 
fi fost cu mintea iubitori de dulceţi. Dar cu neputinţă este ca cel ce 
simte durere pentru ostenelile cele trupești să nu vorbească după 
măsura acestora și cu asuprelile gândurilor, și să nu mângâie 
amărăciunea cea pentru osteneli. Dar, dacă nu printr-o vorbire ca 
aceasta ar fi voit o astfel de mângâiere, nu s-ar fi necăjit pentru 
ostenelile cele trupești; iar aceasta [necăjirea] o pătimim de vreme 
ce nu cu dorirea bunătăţilor viitoare rău-pătimim, ci de frica 
ispitelor celor ce ne vin acum nouă. 

7. Şi, astfel, de aici numai fapta cea rea o socotim ca păcat al 
nostru, iar gândul cel mai-nainte de dânsul îl zicem a fi lucrare 
străină. Şi cu neputinţă este să se întoarcă de la o lucrare ca 
aceasta cei n-o socotesc pe dânsa a lor proprie, ci lucrare străină. 
Dar se întâmplă uneori ca și fără de o oarecare însoţire un gând 
plin de amărăciune și răutate, chiar și urându-se de noi, să 
năvălească ca un tâlhar fără de veste și mintea să o ţină cu sila la 
sineşi. _ 

8. Însă cunoaște cu de-amănuntul de aici că și un gând ca 
acesta din noi își trage pricinile: sau (1) pentru că după Botez ne- 
am dat noi vreunui gând viclean, trecând și până la faptă - și, 
pentru aceasta, vinovați și în afara scopului socotinței noastre ne- 
am făcut -, sau (2) că oarecare semințe ale răutăţii cu voia le 
tinem, și pentru aceasta vicleanul se întărește. 

9. Iar cel ce ne ţine pe noi prin seminţe nu se va depărta de la 
noi până când noi nu ne vom lepăda de ele; și ne va stăpâni prin 
lucrarea cea rea în care noi stăruim până ce vom aduce osteneli 
vrednice de pocăință lui Dumnezeu pentru a-l izgoni pe el; căci 


Dumnezeu îl va prăpădi pe el, fiind rugat prin milostenie și 
rugăciune și prin suferirea celor ce vin asupră; drept aceea, nici pe 
acesta nu-l zic a fi păcat al lui Adam, ci mai vârtos al celui ce face 
răul și are semințele. 

10. Iar de-mi zici mie că și mai-nainte de aceste două pricini a 
mers gândul, și ceri să afli cine este pricina acestora, eu îţi zic ţie 
că tu, cel ce ai stăpânire a-l curăța pe el din întâia asupreală, și nu- 
l cureţi, care și până la făptuire vorbeşti cu dânsul; iar dacă n-ai 
putut nici înainte de faptă a-l dobori pe el, pentru neputinţa minţii, 
cum după făptuire te făgăduiești a-l tăia, măcar că prin lucruri 
îngrădit și cu dreptate te ţine pe tine? 

11. Iar de mărturisești că prin ajutorul lui Dumnezeu îl tai pe 
el, înţelege că și mai-nainte de faptă, de ai fi voit, Dumnezeu ti-ar fi 
ajutat ţie, iar când vei vedea prin inima ta făcându-se ajutorul, 
înţelege cu deadinsul că nu din afară printr-o mutare a venit harul, 
ci e cel dat ţie în chip tainic prin Botez, care acum a lucrat pe cât 
tu, urând gândul, te-ai întors dinspre el. 

12. Pentru aceasta, Hristos, dezlegându-ne pe noi de toată 
silnicia, asupreala gândurilor însă nu a oprit-o de la inimă. Astfel 
că, unele adică urându-se, îndată pier de la inimă, iar altele 
iubindu-se, pe cât se iubesc, pe atât și petrec aproape, ca să se 
vădească și harul lui Hristos și voia omului - ori de iubește 
osteneala pentru har, ori gândurile pentru dulceaţă. 

13. Şi să nu ne mirăm, că nu numai de cele ce le iubim, ci și 
de cele ce le urâm ne lucrăm cu silnicie. Pentru că precum 
lucrează o rudenie oarecare vicleană a ta, întocmai este și între 
gândurile care împreună-lucrează unele cu altele întru poftele 
noastre: fiecare, cu al său lucrător împreună-zăbovind, de aici îl dă 
celei de aproape, încât, de la a doua, toate se poartă afară de 
socoteală, trăgându-se cu sila și cu obișnuinţa din cea dintâi. 

14. Pentru că cine, umplându-se de slava deșartă, va putea 
scăpa și de mândrie? Și cine, săturându-se de somn și de desfătare 
îndulcindu-se, de gândurile curviei nu se va prinde? Sau cine, 
dându-se pe sine lăcomiei, de nemilostivire nu se va strânge? Și 
cum cei sătui de toate acestea nu vor fi chinuiți de mânie și iuțime 
împotriva celor care i-au lipsit de acestea? 

15. Drept aceea, se cuvine a înțelege că pentru a noastră 
pricină ne lucrăm de păcat; pentru că de robia cea după silă ne-am 
izbăvit - căci legea Duhului vieții, zice, m-a izbăvit pe mine de 
păcatul mortii (Rom. 8: 2) 

16. Iar de aici, întru a noastră stăpânire, a celor ce auzim și 
învăţăm poruncile Duhului, sau după trup să umblăm, sau după 
Duh (duh). Însă cu neputinţă este să umble după Duh cel ce a iubit 
lauda oamenilor și odihna trupului; și cu neputinţă este să umple 


după trup cei ce și-au ales ca așezământ lăuntric cele viitoare mai 
vârtos decât cele de faţă. 

17. Drept aceea, se cuvine nouă, celor ce mult am rătăcit, de 
acum să urâm lauda oamenilor și odihna trupului, prin care 
gândurile viclene, și nevrând noi, răsar, și din toată așezarea să 
zicem graiul Prorocului: Au nu pe cei ce Te urăsc pe Tine, Doamne, 
i-am urât, și asupra vrăjmașilor Tăi m-am topit? Cu ură desăvârșită 
i-am urât pe ei și neprieteni mi s-au făcut mie (Psalm 138: 21-22). 

18. Pentru că, cu adevărat, vrăjmași ai lui Dumnezeu sunt 
gândurile cele viclene care [căci] opresc a se face voia Lui - de 
vreme ce El voiește ca toți oamenii să se mântuiască și la 
cunoștința adevărului să vină (II Tim. 2: 4) - și ne amăgesc pe noi 
prin împătimire și ne opresc de la mântuire. 

19. Deci, atunci când pe acestea desăvârșit le vom uri, și 
despre toţi și toate vom crede Domnului, pe tot gândul prin cea a 
inimii singură-cugetată nădejde după Dânsul aducându-l, atunci, 
precum întru-nceputul credinţei prin Botez, Trupul lui Hristos S-a 
făcut mâncare celui credincios, tot așa în nădejdea cea de un cuget 
a inimii și întru lepădarea gândurilor mintea cea cu adevărat 
credincioasă și curată se face mâncare lui Hristos, Cel ce a zis: 
Mâncare Mea este să fac voia Tatălui Meu (loan 4: 34) 

20. Și care este voia Tatălui? Ca toți oamenii să se 
mântuiască și la cunoștința adevărului să vină, după cuvântul lui 
Pavel, zicând aici de cea a adevărului care se află în nădejdea cea 
gânditoare, din lucrarea Sfântului Duh, care este adeverire a celor 
nădăjduite (Evr. 11: 1). 

21. lar cel nebotezat, care se slăvește în deșert și e 
necredincios, în cunoștința adevărului acestuia nu poate să vină; 
pentru că aceasta se dă întâi celor credincioși prin Botez în chip 
tainic, și locuiește în ascuns, apoi, așa, după măsura împlinirii 
poruncilor și a nădejdii celei de un cuget, se descoperă celor ce 
cred așa Domnului, Care a zis: Cel ce crede în Mine, precum a zis 
Scriptura, râuri de apă vie vor curge din pântecele lui (loan 7: 38). 
lar aceasta, zice, o zicea pentru Duhul pe care aveau să-L 
primească cei ce cred întru Dânsul (loan 7: 39). 

22. Se cuvine încă a cunoaște și aceasta: călcarea de poruncă 
a lui Adam nu o moștenim, de vreme ce și însuși Adam nu de 
nevoie o avea pe dânsa, ci de voie, iar moartea cea din călcarea de 
poruncă, care este o înstrăinare de Dumnezeu, de nevoie o 
moștenim, de vreme ce și pe acela de nevoie l-a ţinut, silnică fiind. 
Pentru că, murind omul cel dintâi, adică înstrăinându-se de 
Dumnezeu, nici noi nu putem viețui întru Dumnezeu, căci moartea 
a împărăţit și peste cei ce n-au păcătuit după asemănarea greșelii 
lui Adam; pentru aceea a și venit Domnul, ca pe noi să ne facă vii 


prin baia nașterii de-a doua și să ne împace pe noi cu Dumnezeu, 
care lucru l-a și făcut. 

23. Trei lucruri i s-au întâmplat lui Adam, care sunt acestea: 
(1) asupreala după iconomie, (2) călcarea de poruncă după 
necredința lui și (3) moartea după dreapta judecată a lui 
Dumnezeu; care moarte a urmat nu asuprelii celei după iconomie, 
ci călcării celei din necredință. Deci noi, precum am zis, numai 
moartea am moștenit-o, pentru a nu putea să ne facem vii din 
morți, până când a venit Domnul, și pe toţi credincioșii i-a făcut vii. 

24. Gândirea cea dintâi o avem ca și acela [Adam], după 
iconomie, iar de aceasta sunt încredințaţi numai cei ce n-au 
păcătuit întru asemănarea călcării lui Adam; însă asupreala 
gândului, deși au avut-o de nevoie, precum acela, de vorbirea cea 
către dânsa și de împătimire de ea cu totul s-au lepădat. 

25. Deci asupreala Satanei este arătare într-un gând a unui 
lucru rău, care prin împuţinarea credinţei află prilej de apropiere 
de mintea noastră. Pentru că, luând noi poruncă a nu ne îngriji de 
ceva și cu toată păzirea a păzi inima noastră și a căuta Împărăţia 
Cerurilor care este înăuntrul nostru, când mintea se va depărta de 
inimă și de căutarea cea mai-nainte zisă, îndată dă loc [prilej] 
asuprelii diavolului, și așa se face pricinuitoare a înclinării spre 
rău. 

26. Dar chiar și așa, diavolul nu are stăpânire a mișca 
gândurile noastre - pentru că altminteri nicidecum nu ne-ar fi 
cruțat, și ar fi adus asupră-ne cu de-a sila toată cugetarea cea rea, 
și nimic bun nu ne-ar fi îngăduit a cugeta -, ci are stăpânire numai 
a arăta, prin gândul cel către un lucru, întâia răsărire a unui 
înțeles rău alipit lucrurilor de care e legat, ca așa să ispitească 
așezământul nostru cel dinăuntru, spre a vedea unde se pleacă: ori 
către sfătuirea aceluia, ori către porunca Domnului, fiindcă 
acestea stau una împotriva alteia. 

27. Drept aceea, noi, către cele ce le iubim, îndată către 
lucrul cel arătat mișcăm gândurile, și cu împătimire ne 
îndeletnicim în cuget cu lucrul cel arătat; iar cu cele ce le urâm nu 
putem să zăbovim, ca unii care și însăși asupreala o urâm. Dar 
dacă, chiar și urându-se, ea petrece aproape - căci se întâmplă 
uneori și aceasta -, nu e din pricina unui așezări [sufletești] noi, ci 
ea se întărește dintr-un nărav mai vechi. 

28. Pentru aceasta și stă în loc, rămânând fără sporire, ca un 
simplu gând, datorită lipsei de dulceaţă a inimii faţă de ea, 
oprindu-se a păși înainte spre multă gândire și patimă; și aceasta 
pentru că arătarea cea de o singură faţă a ei se urăște de cel ce ia 
aminte la sineși, dar și pentru că nu are fire a trage mintea cu sila 
spre împătimirea de multa gândire, fără numai prin singură 


pătimirea cea dulce a inimii spre aceasta. 

29. Însă de ne vom depărta cu desăvârșire de împătimirea cea 
dulce, nici arătarea cea de un gând a năravurilor nu ne mai poate 
vătăma pe noi și conștiința nu ne va mai osândi dinspre siguranţa 
celor viitoare. 

30. Iar cunoscând mintea deșarta împotrivire a năravului și 
zăbovirea lui, și mărturisind lui Dumnezeu păcatul cel vechi, 
îndată se prăpădește și această ispită, și iarăși mintea are 
stăpânire să ia aminte la inimă și cu toată păzirea prin rugăciuni a 
o păzi pe dânsa, căutând a intra în cele mai dinăuntru și 
netulburate cămări ale ei. 

31. Adică, acolo unde nu sunt vânturi ale gândurilor celor 
viclene, cu silnicie împingând sufletul și trupul în prăpăstiile dulcii- 
pătimiri, așijderea nici vreo cale largă și desfătată așternută cu 
graiuri și cu forme ale înţelepciunii celei mirenești, care să 
amăgească pe cei ce urmează ei, măcar și foarte pricepuţi de-ar fi. 
Deoarece cămările cele curate și mai dinăuntru ale sufletului și 
casa lui Hristos - unde El a intrat pentru noi ca Inainte-mergător 
prin Botez - nu primesc înăuntru mintea goală, fără ceva de-al 
veacului acestuia, fie binecuvântat sau irațional, fără numai pe 
acestea trei, care le-a zis Apostolul: credința, nădejdea și 
dragostea. 

32. lar cel iubitor de adevăr, și care voiește a se osteni cu 
inima, nici de năravurile cele mai dinainte nu se împinge, ci poate 
lua aminte la inimă și a spori tot mai înăuntru apropiindu-se de 
Dumnezeu, numai să nu se îngreţoșeze de ostenelile răbdării și ale 
luării-aminte. Însă cel ce ia aminte cu voia la împrăștierile cele 
gândite și la dulceţile cele trupești nu se mai poate osteni cu inima 
în fiecare zi, căci prin acestea se va îngrădi nu numai în cele din 
afară, ci și în cele dinăuntru, întru care de multe ori și cu gândul și 
cu fapta a petrecut. 

Intrebare j 

33. Deci, pentru ce eu, botezat fiind, care pe Dumnezeu [l 
rog, și harul Lui îl chem, și care cu toată voirea voiesc a mă izbăvi 
și a mă slobozi de gândurile cele viclene, cu toate acestea nu pot? 
Căci Domnul în Evanghelie S-a făgăduit a face izbândă celor ce 
strigă către El ziua și noaptea (cf. Luca 18: 8). 

Răspuns 

34. Domnul zice pilda nu către cei ce de voie zac în patimi, ci 
către cei luptaţi numai de năravuri. Pentru aceasta, ca unora ce 
sunt nedreptăţiţi de vrăjmași le-a făgăduit a le izbândi, iar pe 
ceilalți, ca unora care au lepădat porunca cea ajutătoare, îi 
învinuiește zicând: De ce Mă chemați: Doamne, Doamne, și nu 
faceţi cele ce vă spun? (Luca 6: 46), pe care îi și aseamănă cu 


bărbatul nebun, care își zidește casa sa pe nisipul voilor sale, și nu 
pe piatra poruncilor Domnului (Luca 6: 49). 

35. Cunoaște, dar, cu de-amănuntul, o, omule, că Domnul 
privește inimile tuturor oamenilor, și celor ce urăsc întâia-cugetare 
[răsărire] a gândurilor celor viclene, îndată le izbândește, precum 
S-a făgăduit, și nu lasă mulţimea multei-cugetări ce asupră-le s-a 
sculat să le spurce lor și mintea, și conștiința. 

36. Iar pe cei ce răsăririle cele dintâi ale gândurilor nu prin 
credinţa și nădejdea lui Dumnezeu le părăsesc, ci ca cei împătimiţi 
de îndulcire se ispitesc a le pricepe, îi lasă ca pe niște 
necredincioși și neajutoraţi a se bate împrejur de gândurile cele ce 
urmează, pe care, de aceea nu le ridică [nimicește], de vreme ce 
vede asupreala lor cea dintâi iubindu-se de noi, și nu urându-se din 
întâia lor arătare. lar dacă cineva nu crede celor zise, cu lucrarea 
cercând, să se înveţe de aici adevărul. 

37. Nu fi nebăgător de seamă întru negrija de gânduri, că 
neamăgit este Dumnezeu pentru tot gândul. Vrăjmașul are 
cunoștință de dreptatea legii celei duhovnicești și pentru aceasta 
caută numai învoirea cea gândită. Pentru că așa îl poate face pe 
cel robit lui, sau vinovat ostenelilor pocăinţei, sau prin lepădarea 
de pocăință, cu cele fără de voie năpădiri ale necazurilor să-l 
necăjească pe el, și încă uneori și împotriva necazurilor îl face să 
se lupte, ca atât aici să-i înmulțească durerile, cât și întru ieșirea 
sufletului, [și] din pricina nerăbdării întru acestea, necredincios să- 
l arate. 

38. Precum Dumnezeu îi împarte fiecăruia ceea ce-i potrivit, 
tot așa și gândurilor omenești, fie că voim, fie că nu voim. 

Păcătuind, nu învinui făptuirea, ci înțelegerea, că, de nu ar fi 
alergat mintea înainte, nu ar fi urmat trupul. 

Măsură și canon are toată înţelegerea, fiindcă tot în aceeași 
(osteneală) este, fie că gândește simplu [într-un fel sau altul], fie 
cu împătimire. 

39. Când toată răutatea din cuget de bunăvoie o vom lepăda, 
atunci vom putea bate război cu patimile cele după năravuri. 

40. Năravul este pomenire fără de voie a răutăţilor celor mai 
dinainte; acesta este cel care se oprește de nevoitor pentru a nu 
spori întru patimă, însă de biruitor se prăpădește încă de la 
asupreală. 

41. Asupreala este o mișcare a inimii fără de idol, ca printr-o 
încuietoare oprindu-se de cei iscusiţi. Unde sunt [şi] idoli ai 
gândurilor, acolo se face și învoială; pentru că mișcarea fără de 
idol este asupreală nevinovată; și este cel ce scapă de acestea ca 
tăciunele din foc, și este altul care nu se întoarce până ce nu va 
aprinde văpaie. 


42. Nu zice „nu voiesc, dar el vine”, căci, cu adevărat, deși nu 
lucrul, însă pricinile lui le iubești. 

Cel ce se poartă de gânduri se orbește de dânsele; pe lucrări 
le vede, dar pricinile lor nu le poate vedea. 

43. Când mintea se va face afară de grijile cele trupești, pe 
măsură depărtării de acestea vede vicleșugurile vrăjmașilor. 

44. Este răutate stăpânind în inimă din pricina unui nărav 
vechi și este răutate care bate război în chip gândit prin lucrurile 
cele de fiecare zi. Insă de nu vom mai face voile cărnii, după 
Scriptură (cf. Ef. 2: 3), [năravurile] cele învistierite mai-nainte cu 
lesnire se vor sfârși întru Domnul. 

45. Precum viţelul neiscusit, alergând spre o pășune sau alta, 
ajunge la un loc mărginit din amândouă părţile de prăpastie, tot 
așa se află și sufletul, pe care gândurile l-au scos treptat din locul 
său prin înșelare. 

46. Atunci când mintea, îmbărbătându-se întru Domnul, va 
smulge sufletul întorcându-l din năravul cel vechi, atunci și inima 
ca de niște gealaţi din amândouă părţile se va munci: mintea și 
patima întinzând-o pe ea într-o parte sau alta. 

47. Pricinile gândurilor celor fără de voie le iubim și pentru 
aceasta năvălesc asupră, iar pe ale [de iubim pricinile gândurilor] 
celor de voie, arătat este că și lucrurile lor. Dacă tot ce ni se 
întâmplă fără de voie în cele săvârșite de voie își are pricina, după 
Scriptură, nimeni nu este așa de vrăjmaș omului precum își este el 
însuși, de bunăvoie adică [izvodind] gândurile, iar fără de voie 
[asuprindu-ne] întâmplarea. 

48. Trei sunt locurile cele gândite, întru care intră mintea 
schimbându-se întru sine: după fire, mai presus de fire și 
împotriva firii. Atunci când intră în locul cel după fire, se află pe 
sine pricinuitoare a gândurilor celor viclene și își mărturisește lui 
Dumnezeu păcatele, cunoscând pricinile patimilor. lar când vine 
întru cel împotriva firii, uită de dreptatea lui Dumnezeu și se 
luptă cu oamenii cu pricină că ar nedreptăţi-o pe ea. Iar când se 
aduce întru cel mai presus de fire, află roadele Sfântului Duh pe 
care le-a zis Apostolul: Dragostea, bucuria, pacea și celelalte (Gal. 
5: 22). 

49. Și știe că, dacă de aici înainte ar alege mai mult grijile 
cele trupești, nu mai poate petrece înăuntru. lar cel ce iese din 
locul acela cade în păcat și întru cumplitele întâmplări ce urmează 
după dânsul, măcar că nu degrabă, ci la vremea cuvenită, precum 
știe dreptatea lui Dumnezeu. 

50. Atunci când și fără de voie ne lucrăm de gândurile cele 
viclene, să nu învinuim pe altul, pentru că rădăcini ale gândurilor 
sunt răutăţile cele arătate, pe care cu mâinile, cu picioarele și cu 


gura le facem în toată vremea. 

Nu este cu putinţă ca cel ce iubește pricinile patimii să nu 
vorbească [și] în cuget cu aceasta. 

51. Pentru că cine, defăimând rușinea, se împreună cu slava 
deșartă? Sau cine, iubind defăimarea, se tulbură din pricina 
necinstirii? Sau cine, având inimă zdrobită și smerită, primește 
dulceaţă trupească? Sau cine, crezând lui Hristos în chip 
desăvârșit, se îngrijește și se ceartă pentru cele vremelnice? 

52. Păcatele cele vechi, după chip și cu întristare pomenindu- 
se, depărtează pe om de nădejde și-i aduce vătămare; iar fără de 
întristare zugrăvindu-se, întinăciunea cea veche o pun înăuntru. 

Când mintea prin lepădarea de [iubirea] sine va ţine nădejdea 
cea de un gând, atunci vrăjmașul, cu pricina mărturisirii, pe relele 
cele mai-nainte făcute le zugrăvește ca pe un tablou, ca, pe 
patimile cele cu harul lui Dumnezeu uitate, iarăși să le ridice 
atunci și să le înnoiască, și în ascuns să-l arate pe om nedrept. 

53. lar atunci, de va fi luminat și urător de patimi, de nevoie 
se va întuneca, tulburându-se pentru cele făcute; iar de va fi încă 
întunecat și iubitor de dulceaţă, negreșit va zăbovi împreună cu ea 
și cu patimă va vorbi cu asuprelile, iar o pomenire ca aceasta i se 
va face nărav, și nicidecum mărturisire. 

54. De voiești a aduce lui Dumnezeu mărturisire neosândită, 
nu pomeni după chip alunecările spre rău ale minţii, ci rabdă 
vitejește primejdiile aduse de acestea; pentru că cele întristăcioase 
vin din pricina celor ce au apucat mai-nainte, aducând cu sine 
plată potrivită pentru tot păcatul. 

55. Cel ce se ostenește a lua aminte la inimă, afară de reaua- 
pătimire și de necinstire, se amăgește cu mintea și cade în cursa și 
ispita diavolului. 

Cel ce se luptă să biruie gândurile rele nu le va putea birui pe 
acestea, de nu mai întâi va strica pricinile lor, dar nici pricinile 
fără de gânduri. Pentru că atunci când [doar] pe una din părţi o 
doborâm, nu după mult timp, prin cealaltă ne cuprindem de 
amândouă. 

56. Gândurile cele fără de voie din păcatul cel de mai-nainte 
răsar, iar cele de voie, din voia cea de-sineși-stăpânitoare; drept 
aceea, cele de-a doua se află pricinuite de cele dintâi. 

57. Gândurilor cele rele ce răsar fără de voie și se pun 
împotriva voii celei slobode, le urmează întristarea; de aceea și 
degrabă se pierd. Iar celor după voia slobodă, le urmează bucuria; 
de aceea, și anevoie izgonite se fac, cu greu izbăvindu-ne de 
dânsele. De voiești să nu te lucrezi de gândurile cele viclene, 
primește defăimarea sufletească și necazul trupesc, și aceasta nu 
în parte, ci în tot locul și vremea și lucrul. 


58. Cel ce întru cele necăjicioase de bunăvoie se pedepsește, 
de gândurile cele fără de voie nu se stăpânește, iar cel ce nu le 
primește pe primele, de celelalte, și nevrând, se robește. 


V. A Sfântului Diadoh 


1. Unii au socotit cum că harul și păcatul, adică Duhul 
Adevărului și duhul înșelăciunii se ascund în minte la cei botezați. 
Și, pentru aceasta, zic ei cum că o Faţă către cele bune îndeamnă 
mintea, iar cealaltă îndată către cele potrivnice. lar eu din 
dumnezeieștile Scripturi, încă și din însăși simţirea minţii mele am 
înțeles că, înainte de Sfântul Botez, harul din afară îndeamnă 
sufletul către cele bune, iar Satana este încuibat întru adâncurile 
lui, cercând a încuia toate ieșirile cele drepte ale minţii. 

2. Însă din ceasul în care ne naștem a doua oară, dracul adică 
se scoate afară, iar harul se așază înăuntru, în însuși adâncul 
sufletului, adică se sălășluiește în minte. Că zice: Toată slava fiicei 
Împăratului e înăuntru (Psalm 44: 5), nearătată dracilor. Că 
precum de demult înșelăciunea a stăpânit sufletul, tot așa după 
Botez îl stăpânește pe el adevărul, și oarecum simţim 
dumnezeiescul dor izvorând din adâncul inimii noastre când cu 
fierbințeală pomenim pe Dumnezeu; iar de acum, duhurile cele 
viclene se încuibează în simţirile trupului nostru și saltă ca niște 
flăcări afumând mintea prin umejunea trupului cu gustul dulceţilor 
celor iraționale [dobitocești]. 

3. Astfel mintea noastră, după Apostolul, de-a pururea se 
îndulcește cu legile Duhului (cf. Rom. 7: 22), iar simţirile cărnii 
împreună de netezimea dulceții voiește a se bucura. De aceea, 
harul, prin simţirea minţii lucrând în cei ce sporesc întru 
cunoștință, veselește trupul cu veselie negrăită, iar dracii - mai 
vârtos atunci când ne află pe noi împuţinaţi [la suflet] alergând pe 
drumul bunei-cinstiri - prin simţirile trupului robesc sufletul, 
silnicește îndemnându-l pe el, ucigașii, întru cele ce nu-i sunt 
firești. 

4. lar aceasta Dumnezeu a slobozit-o a se face la cei botezați, 
ca, prin vifor și prin focul lămuririi trecând omul, să ajungă, de 
voiește, întru îndulcirea binelui. Că zice: Trecut-am prin foc și prin 
apă, și ne-ai scos pe noi întru odihnă (Psalm 65: 11). Încă ca să se 
înveţe sufletul dreapta socoteală a binelui și a răului și mai smerit 
să se facă; pentru că, câtă vreme se curăţă, multă rușine se face 
lui din scârnăvia gândurilor celor drăcești; încă [ne curăţăm] și 
pentru ca, pe cele ce nu le-am păzit când vieţuiam după fire, acum 
să le păzim luând armele dreptăţii întru puterea lui Dumnezeu, iar 
de-sineși-stăpânirea noastră să fie sub cercare. 


5. lar cum că două sunt neamurile duhurilor celor viclene, ne 
învaţă pe noi cuvântul cunoștinței; pentru că unele din ele sunt 
mai subțiri, iar altele mai groase: cele mai subţiri luptă cu sufletul, 
iar celelalte obișnuiesc să robească trupul prin oarecare mângâieri 
stăruitoare și necăjicioase. Pentru aceasta, dracii care războiesc 
sufletul și cei care războiesc trupul de-a pururea se află cu 
împotrivire unii faţă de alţii, măcar că același scop au, ca să 
vatăme pe oameni. 

6. Deci atunci când harul nu locuiește în om, ci întru adâncul 
inimii, precum am zis, ca niște șerpi cu adevărat se încuibează, 
neîngăduind sufletului să caute spre poftirea binelui. lar când 
harul se ascunde în minte, dracii ca niște nori întunecoși se foiesc 
prin părţile inimii, închipuindu-se în patima păcatului, sau iau 
forma feluritor împrăștieri, ca, risipind pomenirea minţii, să o 
smulgă pe ea din vorbirea cu harul. 

7. Deci atunci când ne ardem de dracii care supără sufletul 
spre patimile cele sufletești - mai vârtos spre părerea de sine, care 
este maică a tuturor răutăţilor socotind stricarea tuturor în 
mormânt și frica judecății, vom putea rușina și alunga îngâmfarea 
iubirii de slavă; iar atunci când ne vor supăra dracii care se luptă 
cu trupul, aceeași se cade să facem, căci numai această cugetare 
întru pomenirea lui Dumnezeu poate strica toate lucrările 
duhurilor celor viclene. 

8. lar cum că prin trup luptă Satana sufletul cel împărtășit cu 
Sfântul Duh, Apostolul lămurit ne învaţă pe noi zicând: Stati tari, 
încingându-vă mijlocul vostru cu adevărul, iar după puţin: peste 
toate luând pavăza bunei-credințe întru care veţi putea stinge 
toate săgețile cele aprinse ale vicleanului (Ef. 4: 44 ș.u.), arătând 
de aici că, afară fiind vrăjmașul, cu săgeți înfocate vine asupra 
sufletelor celor purtătoare de Hristos. 

Cel ce nu are stăpânire asupra vrăjmașului său, negreșit 
săgeți asupra lui trebuie să folosească, ca, pe cel ce se luptă cu el, 
de departe cu săgețile să-l poată vâna și dobori. 

9. Deci Satana, de vreme ce nu poate - pentru starea de față 
a harului - să se încuibeze ca mai-nainte în mintea celor ce se 
nevoiesc, se poartă, în schimb, zburând pe umezeala trupului și se 
încuibează pe ea, ca, prin lesnirea îndeletnicirii cu aceasta, să 
amăgească pe suflet. Pentru aceea se cuvine ca trupul cu măsură 
să-l topim, ca nu cumva, prin umezeala lui, mintea să alunece pe 
netezirea dulceţilor. lar dacă cineva, încă trăind, ar putea să 
moară prin osteneli, și trupul, în chip desăvârșit, să-l facă mort 
prin duhul, ajunge astfel să se facă cu totul casă a Sfântului Duh, 
ca unul care a înviat înainte să moară. Așa a fost Fericitul Pavel și 
cei câţi în chip desăvârșit s-au nevoit împotriva păcatului și [alţii 


câţi încă] se [mai] nevoiesc. 

10. La început, precum am zis mai sus, harul își ascunde 
descoperirea sa la cei botezați, așteptând hotărârea sufletului, iar 
după ce omul se va întoarce cu totul către Domnul, atunci, cu 
oarecare negrăită simţire, el se descoperă inimii în lucrarea sa și 
iarăși așteaptă mișcarea sufletului: îngăduind adică săgeţilor 
drăcești să ajungă până în adâncul simţirii lui, ca mai cu fierbinte 
așezare să caute pe Domnul. 

11. Iar de va începe omul a spori prin păzirea poruncilor și 
neîncetat a chema pe Dumnezeu, atunci focul dumnezeiescului dor 
se va întinde și spre simţirile cele mai din afară, pârjolind cu 
deplină încredințare toate neghinele pământului omenesc. Ca o 
urmare, și năvălirile drăcești se-ndepărtează de locurile acelea, de 
aici înainte doar încetișor ajungând să atingă sau să înțepe partea 
pătimitoare a sufletului. 

12. Iar când, pe toate faptele bune, ca pe o mantie le va avea 
nevoitorul, mai vârtos pe desăvârșita neagoniseală, atunci harul va 
lumina toată firea lui cu oarecare simţire mai adâncă, încălzindu-l 
de aici întru mai multă dragoste de Dumnezeu. De aici înainte și 
săgețile cele drăcești se vor stinge în afara simţirilor trupului, căci 
adierea Sfântului Duh, către suflări pașnice mișcând inima, 
săgețile dracului celui de foc purtător le stinge încă pe când sunt 
în văzduh. 

13. Cu toate acestea, și pe cel ce a ajuns într-o măsură ca 
aceasta îl lasă uneori Dumnezeu în răutatea dracilor, neluminată 
lăsând atunci mintea lui, ca de-sineși-stăpânirea noastră să nu fie 
întru totul legată cu legăturile harului, și aceasta nu numai ca 
păcatul să se biruiască de nevoinţa, ci și pentru că omul este dator 
să sporească în iscusință duhovnicească; căci ceea ce pare 
desăvârșit celui ce se iscusește astfel, nedesăvârșit este faţă de 
bogăţia lui Dumnezeu, Care ne povăţuiește pe noi în dragostea 
iubirii de cinste, măcar și toată scara cea arătată lui Iacov de o va 
sui cineva, prin sporirea ostenelilor. 

14. Atunci când cineva stă în vreme de iarnă într-un loc 
oarecare și privește către răsărituri la începutul zilei, părțile lui 
cele dinainte se încălzesc de soare, iar cele de dinapoi ale lui toate 
rămân neîmpărtășite de căldură, dat fiind că soarele nu este 
deasupra capului lui. 

15. Tot așa sunt și cei ce se află întru începutul lucrării celei 
duhovnicești, care se încălzesc adică în parte la inimă de Sfântul 
Duh. Și pentru aceasta și mintea lor începe atunci a rodi cugetări 
duhovnicești, însă părțile ei din afară rămân cugetând după trup, 
pentru că încă nu toate mădularele inimii sunt întru simţire adânc 
[ă] luminate de sfântul har; care lucru nepricepându-l unii, au 


socotit cum că harul și păcatul, adică Duhul adevărului și duhul 
înșelăciunii, se ascund împreună în mintea nevoitorilor. 

16. Astfel, așa, întru aceeași clipeală se întâmplă a gândi 
sufletul și bune și rele, precum omul dat mai-nainte ca pildă, care 
întru aceeași vreme simte și ger, și căldură. Căci dacă mintea 
noastră a alunecat în chipul îndoit al cunoștinței, atunci de nevoie, 
măcar deși nu voiește, întru aceeași vreme izvodind și gânduri 
bune și rele, precum se întâmplă mai ales la cei ce se apropie de 
subţirătatea dreptei-socoteli. Că, deși fără-ncetare se sârguiește a 
înțelege binele, îndată [fără de voie] își aduce aminte și de rău, 
aceasta din pricină că, pentru neascultarea lui Adam, aducerea- 
aminte a omului s-a sfâșiat într-o înţelegere îndoită. 

17. Deci, dacă cu râvnă fierbinte vom începe să împlinim 
poruncile lui Dumnezeu, atunci, printr-o simţire adâncă, harul va 
lumina toate simţirile noastre, iar de aici aducerile-aminte de tot le 
va arde, iar pe inima noastră întru oarecare pace a iubirii în chip 
desăvârșit îndulcind-o, ne gătește pe noi a nu mai cugeta cele 
trupești, ci numai cele duhovnicești; și aceasta se întâmplă foarte 
des celor ce se apropie de desăvârșire, care neîncetat pomenirea 
Domnului lisus o au în inimă. 


VI. A Sfântului Cassian 


1. Zis-a Avva Moise: „Cu neputinţă este ca mintea să nu fie 
nicidecum supărată de cugetări urâte, iar a ale primi și a cugeta 
într-însele sau a le lepăda este cu putință numai celui ce se 
stăpânește pe sineși; pentru că, precum nu este în puterea noastră 
a nu veni ele, tot așa întru puterea noastră stă a le goni pe ele, iar 
îndreptarea cugetului nostru ţine de sârguinţă, așezarea și 
hotărârea noastră. 

2. Căci atunci când cugetăm des la Legea lui Dumnezeu, și în 
Psalmi și în cântări ne îndeletnicim, și în posturi și în privegheri 
zăbovim, și pomenim întins de cele viitoare, de Împărăţia 
Cerurilor, de Gheena focului și de toate lucrările lui Dumnezeu, 
gândurile viclene se împuţinează și loc nu află. 

3. Iar când în griji lumești și în lucruri trupești ne 
îndeletnicim, și la vorbiri deșarte și zadarnice ne dăm, se 
înmulțesc întru noi gândurile cele rele. Este ca în pricina morii ce 
se învârtește de apă, căreia-i este cu neputinţă să se oprească din 
rotire, dar însă întru stăpânirea celui ce are moara stă a măcina 
ori grâu, ori neghină; tot așa mintea noastră, de-a pururea 
mișcătoare fiind, deși nu se poate opri din gânduri, în puterea 
noastră însă stă a-i da ei cugetare duhovnicească ori lucrare 
trupească. 


4. Așijderea ne învaţă și Cântătorul de Psalmi zicând: Fericit 
bărbatul al cărui ajutor este de la Tine, suișuri în inima sa a pus 
(Psalm 103: 6). lată că și prin Prorocul ne învăţăm că în a noastră 
stăpânire stă a voi noi suișuri, adică cugetări înalte, care aduc 
mintea aproape de Dumnezeu, ori pogorâșuri, adică a pune în 
inimă pomeniri trupești și pământești. 

5. Că, dacă n-ar fi fost aceasta, nu s-ar fi cerut cu dreptate 
seamă în Ziua Judecăţii și niciun om n-ar fi putut scăpa de păcat, 
iar dracii ar fi putut ca, precum vâră gânduri, așa să ne și silească 
a săvârși noi pe cele vârâte. 

6. Însă s-a dovedit cum că niciun om nu se poate stăpâni 
cumva de diavolul, de nu-și va da el voirea sa în stăpânirea aceluia, 
precum zice și Ecclesiastul: Nu se face degrabă pricire la cei ce 
fac răul (8: 11). Zice încă și Apostolul Iacov: Stati împotriva 
diavolului și va fugi de la voi (lac. 4: 7). 


VII. A Sfântului Maxim 


1. Dracii dau război ori prin lucruri, ori prin înțelegerile cele 
pătimașe legate de lucruri: prin lucruri, adică celor ce se 
îndeletnicesc cu acestea, iar prin înțelegeri, celor ce sunt depărtaţi 
de lucruri. 

2. Pe cât mai lesnicios este a păcătui cu gândul decât cu 
lucrurile, pe atât este mai greu și războiul cel prin gânduri decât 
cel prin lucruri. 

3. Prin acestea trei primește mintea înțelegerile cele 
pătimașe: prin simțiri, prin temperament și prin pomenire. 

4. Prin simțiri adică, atunci când se pun înaintea ei sau o 
lovesc lucrurile către care ne avem [îndreptate] patimile și care o 
mișcă pe dânsa către gândurile cele pătimașe. 

5. lar prin temperament, când prin hrănirea cea neînfrânată, 
sau din lucrarea dracilor, sau dintr-o boală primenindu-se 
temperamentul trupului, o mișcă iarăși către gânduri pătimașe, 
sau împotriva Proniei. 

6. lar prin pomenire, când mintea poartă pomenirea către 
înțelegerile corespunzătoare lucrurilor spre care se împătimește, 
așijderea mișcând-o pe dânsa către gânduri pătimașe. 

7. Acestea patru, zic unii, că prefac temperamentul trupului și 
dau minţii gânduri printr-nsul, ori pătimașe, ori nepătimașe: 
îngerii, dracii, aerul și hrana. Ingerii îl prefac prin cuvânt [în chip 
rațional], iar dracii prin atingere, aerul prin schimbări [în 
metabolism], iar hrana prin felurile bucatelor și ale băuturilor, prin 
prisosul și puținătatea lor. 

8. Afară de acestea, mai sunt prefacerile ce i se întâmplă lui 


[temperamentului] prin amintire, prin auzire și prin vedere, când 
adică sufletul pătimește întâi din lucrurile făcătoare de întristare 
sau de bucurie ce i se întâmplă lui; iar dintr-acestea pătimind mai 
întâi sufletul, schimbă temperamentul trupului. Insă 
temperamentul se preface din cele pomenite mai-nainte, de unde 
și dă minţii gânduri. 

9. Unele gânduri sunt simple, iar altele compuse. Simple sunt 
cele fără patimă, iar compuse, cele alcătuite din patimă și o noimă 
anume. Acestea fiind așa, se poate vedea cum multe din cele 
simple urmează celor compuse, când încep să se miște către 
păcătuirea cu cugetul. 

10. Să luăm ca pildă aurul: dacă s-a suit cuiva în pomenire 
gând pătimaș despre aur, s-a și pornit în cuget spre a fura și a 
săvârși în minte păcatul; iar pomenirii aurului i-a urmat și 
pomenirea pungii, a lădiţei, a uneltelor și a celorlalte. 

11. Pomenirea aurului era deci compusă, pentru că avea 
patimă, iar a pungii, a lădiţei și a celorlalte era simplă, căci mintea 
nu avea patimă către acelea. Așijderea se întâmplă și întru tot 
gândul, fie pentru slava deșartă, fie pentru femeie și celelalte. 
Pentru că, precum a dovedit cuvântul mai sus, nu toate gândurile 
care urmează gândului celui pătimaș sunt cu patimă. Deci, dintru 
aceasta, putem cunoaște care sunt cele simple și care sunt cele 
pătimașe. 

12. Deci, de voiești să biruiești gândurile nevoiește-te pentru 
[izbăvirea de] patimi și, așa, cu lesnire le vei izgoni pe dânsele din 
minte. Adică, pentru curvie, postește, priveghează, ostenește-te, 
depărtează-te de lume; iar pentru mânie și întristare, disprețuiește 
slava și nu te tulbura pentru necinste și lucrurile cele materialnice; 
iar pentru pomenirea de rău, roagă-te pentru cel ce te-a întristat, 
și te izbăvești. 

13. Mare lucru este a nu pătimi către lucruri, dar mult mai 
mare decât aceasta este a rămâne fără patimă către înțelegerile 
acestora. 

14. Tot războiul călugărului către draci stă în a deosebi 
patimile de înţelegeri, pentru că altfel nu poate vedea lucrurile 
fără patimă. Una este lucrul, alta este înțelegerea și alta este 
patima. Lucrul, adică, poate fi: bărbat, femeie, aur și celelalte. 
Înțelegerea - simpla pomenire a unui lucru din cele zise înainte. 
lar patima - alcătuire din gând pătimaș și înţelegere. Deci să 
deosebim patima de înţelegere, iar gândul va rămâne simplu, și le 
putem deosebi, de vom voi, prin dragoste duhovnicească și prin 
înfrânare. 

15. Virtuţile deosebesc mintea de patimi, iar rugăciunea cea 
curată o așază în jurul lui Dumnezeu. Dacă, îndeletnicindu-ne întru 


Dumnezeu pentru multă vreme, vom purta de grijă pentru partea 
cea pătimitoare [pasională] a sufletului, nu ne vom mai scăpăta 
spre asuprelile gândurilor, iar pricinile acestora mai cu de- 
amănuntul înțelegându-le și tăindu-le, mai străvăzători întru 
vedere ne vom face, încât se va împlini întru noi ceea ce s-a zis: Și 
a privit ochiul meu întru vrăjmașii mei și întru cei vicleni ce se 
scoală asupra mea va auzi urechea mea (Psalm 92: 11). 

16. Când vezi mintea cu bună-cinstire și cu dreptate 
petrecând întru înțelegerile lumii, cunoaște de aici că și trupul tău 
curat și fără păcat va petrece; iar când vezi mintea ta 
îndeletnicindu-se cu gândul întru păcate și nu o oprești, cunoaște 
că și trupul întru aceleași va cădea. 

17. Precum și trupul are drept lume a sa lucrurile, tot așa și 
mintea are drept lume înțelegerile. 

18. Și precum trupul curvește cu trupul femeii, tot așa și 
mintea curvește cu înțelegerea femeii prin chipul trupului său; 
pentru că pe chipul trupului său îl vede amestecându-se în 
cugetare cu chipul trupului femeii. 

19. Așijderea, și împotriva chipului celui ce l-a întristat, îi 
răsplătește în cugetare prin chipul trupului său, și întru alte 
păcate asemenea: căci cele ce le face trupul cu lucrarea în lumea 
lucrurilor, aceleași le face și mintea în lumea înțelegerilor. 

20. Unii dintre cei ce se nevoiesc izgonesc de la ei numai 
gândurile cele pătimașe, alţii însă taie și înseși patimile. Și le 
izgonesc aceia prin cântarea de psalmi, prin rugăciune, prin 
înălţarea la cer a minţii sau prin altă oarecare dezlipire de lucruri 
și de loc; iar patimile le taie defăimând lucrurile pe care acestea le 
nutresc și prin care se fac lucrătoare. 


VIII. A Sfântului Varsanufie 


1. Un frate a întrebat pe Bătrânul zicând: „De mă va asupri pe 
mine gând pătimaș, prin ce sunt dator a-l izgoni pe el de la mine? 
Prin grăire-împotrivă sau prin certare și prin mâniere asupra lui? 
Sau prin a alerga la Dumnezeu și a arunca neputerea mea înaintea 
Lui?” 

2. Răspuns-a Bătrânul: „Frate, patimile sunt necazuri, și 
Domnul nu le-a depărtat de noi, ci a zis: Cheamă-Mă în ziua 
necazului, și te voi scoate, și mă vei proslăvi (Psalm 49: 15). Deci 
nu este cu putinţă a birui vreo patimă într-alt chip, fără numai prin 
chemarea numelui lui Dumnezeu. lar a grăi-împotrivă nu este al 
oricărui om, ci a celor puternici după Dumnezeu, cărora li se 
supun dracii. 

3. Pentru că, dacă cineva din cei neputernici va grăi 


împotrivă, îl batjocoresc pe el dracii ca pe unul ce este sub dânșii 
și le grăiește lor împotrivă. Așijderea și a-i certa pe ei este lucru al 
celor mari și a celor ce au stăpânire [asupra lor]. 

4. Că pe care dintre Sfinţi îl afli certând pe diavolul, precum 
Sfântul Arhanghel Mihail, care pentru aceasta avea stăpânire (cf. 
Iuda 9)? Deci al nostru, al neputincioșilor, nu ne este decât a 
alerga prin rugăciune la numele lui lisus, pentru că patimile sunt 
draci, după Scriptură, și cu numele Lui ies din noi (cf. Matei 16: 
21; Fapte 8: 7; 16: 18)”. 

5. Intrebat-a iarăși fratele: „Părinte, de dimineaţa și până 
după prânz sufăr de gânduri, și nu știu de unde vine aceasta. Și 
cum poate dracul, față de femeie sau altceva, să zugrăvească în 
inima mea și deodată, cu gândul și faţa, punând-o înainte, fără 
despărţire? Şi ce să fac ca să mă izbăvesc?” 

6. Răspuns-a Bătrânul: „Frate, când cineva este deșert și fără 
lucru, se îndeletnicește cu gândurile ce vin la dânsul, iar de 
lucrează, nu se îndeletnicește cu primirea lor, neavând vreme 
pentru aceasta. Scoală, dar, de dimineaţă și apucă moara ta și 
macină grâul tău spre mâncare de pâine; iar de va apuca 
vrăjmașul tău și-ţi va pune înainte neghine în loc de grâu [nu] le 
vei [putea] măcina [decât] pe acelea. 

7. Cât despre feţele cele zugrăvite, frate, ia aminte la zugravii 
care zugrăvesc cu culori pe scânduri, căci chipurile zugrăvite de ei 
se ivesc odată cu culorile, iar odată zugrăvite, se fac una cu lemnul 
și nu mai primesc vreun alt chip sau culoare. Deci și tu, ca să te 
izbăvești, trebuie să apuci mai-nainte și să-ţi zugrăvești scândura 
ta. 

8. Deci să ne silim a face ceea ce ne stă în putere și 
Dumnezeu ne va ajuta nouă. Deci, când năvălesc gândurile, 
aleargă degrabă către lisus și, așa, te odihnești”. 

9. Zis-a fratele: „lar pentru aducerile-aminte ale celor ce le- 
am făcut, grăit sau auzit, ce să fac, că mă supăr de dânsele? 
Spune-mi încă și cum poate păzi cineva inima sa? Și în ce chip se 
face războiul de la vrăjmaș? Și oare trebuie să grăim împotriva 
celui ce ne luptă?” 

10. Răspuns-a lui Bătrânul: „Aducerile-aminte nu le poate tăia 
nimeni, fără numai rugăciunea cu smerenie, cu osteneală și cu 
lacrimi; iar a păzi cineva inima înseamnă a avea mintea trează și 
curată atunci când este luptat, adică neprimitoare. Iar de va vedea 
vrăjmașul negrijă, se silește a aduce război. 

11. Iar tu, dacă voiești să știi de este vrăjmaș sau prieten, 
pune rugăciune și-l întreabă «al nostru ești sau din cei 
potrivnici?», şi-ţi va răspunde ţie adevărul. Căci vânzarea și 
predarea se face din negrijă sau lenevie. Deci să nu-i grăiești- 


împotrivă - că aceasta o voiesc și ei, și astfel nu vor înceta din 
războire, ci aleargă la Dumnezeu împotriva lor, aruncând 
neputerea ta înaintea Lui, și El nu numai că poate să-i îndepărteze, 
ci și să-i lase deșerți, fără a mai putea lucra. 


IX. A Sfântului Efrem 


1. Frate, ostrovul fiind în mijlocul mării, au doară, poate opri 
valurile, ca să nu izbească în el? Nu, ci numai a ţine piept valurilor 
și a le face întoarse. Tot așa și noi, nu putem alunga gândurile de 
la noi pentru totdeauna, mai vârtos că suntem și pătimași; însă a le 
înfrânge și a le opri intrarea lor la noi putem, iar de le vom lăsa pe 
ele să intre înăuntru, apoi acelea, pășune aflând, surpă sufletul 
puţin câte puţin. 


X. Din Pateric 


1. Zis-a un Bătrân: „Gândurile cele viclene sunt asemenea 
muștelor care intră în casă, pe care, de le-ar omori cineva atunci 
când intră din parte, una câte una, nu se va osteni mult, iar de le 
va lăsa să umple casa, multă osteneală îi trebuie până să le omoare 
și să le scoată, și poate chiar, dacă se și trândăvește, să-și lase 
casa pustie”. 

2. Avva Ghelasie, supărat fiind de multe ori de gând ca să se 
ducă în pustie, a zis într-o zi ucenicului său: „Frate, în săptămâna 
aceasta să-mi suferi orice voie fac, și să nu-mi zici nimic”. Și, luând 
toiagul său de finic, a început să umble prin ograda chiliei; și, 
ostenind, a șezut puţin și, sculându-se, iarăși umbla. 

3. lar făcându-se seară, a zis gândului: „Cel ce umblă în 
pustie pâine nu mănâncă, dar tu, după neputinţa ta, mănâncă 
verdeţuri crude”. Și, făcând așa, a zis iarăși gândului său: „Cel ce 
este în pustie nu doarme sub acoperăminte, ci sub cer, deci fă și tu 
așa”. Şi, plecându-se pe sineşi, a dormit în ogradă. 

4. Şi, făcând așa trei zile și trei nopţi, a ostenit și, 
nemaiputând, a certat gândul ce-l supăra. Și se mustra pe sineși 
zicând: „Dacă nu poţi face lucrurile pustiei, șezi în chilia ta, cu 
răbdare plângând păcatele tale, și nu te mai amăgi umblând din 
loc în loc, că pretutindenea vede Dumnezeu lucrurile oamenilor și, 
de la fiecare, lucrul [cel de săvârșit] după putere îl cere”. 

5. Pe un frate oarecare îl lupta gândul, zicându-i: „Trebuie să 
te duci și să cercetezi pe Bătrânul cutare”. Iar el amâna în fiecare 
zi zicând: „Mâine mă voi duce”. Și așa trei ani s-a luptat cu gândul. 

6. lar mai pe urmă a zis către sineşi: „Hotărăște cum că, iată, 
te-ai dus la Bătrân și zi de ca și cum ai zice Bătrânului: „Cum te 


afli Avva? Eşti sănătos? De multă vreme voiam să văd pe sfinţia 
ta”. Apoi a răspuns ca din partea Bătrânului: „Bine ai venit, frate, 
iartă-mă că te-ai ostenit pentru mine, Domnul să-ţi dea plată”. Și, 
punând ligheanul, s-a spălat și, făcând fiertură, a mâncat destul și 
a băut și s-a depărtat războiul de la dânsul. 

7. Un frate a întrebat pe un Bătrân zicând: „Ce să fac, că mă 
înconjoară gândurile cu pricină ca să merg la Bătrâni?” lar 
Bătrânul i-a răspuns lui: „De vei vedea gândurile tale vrând să te 
scoată din chilie din pricina strâmtorării, fă-ţi ţie mângâiere în 
chilia ta și să nu voiești să ieși; iar dacă pentru folosul sufletului 
vrei să te duci, cearcă gândul tău și apoi ieși. 

8. Că am auzit despre un Bătrân cum că, atunci când îl 
supărau pe el gândurile ca să meargă la cineva, se scula, își lua 
cojocul său și ieșea să înconjoare chilia sa, apoi intra și-și făcea 
mângâiere de străin și se odihnea de sila gândurilor. 

9. Avva Olimpie, cel de la chilii, a fost luptat de curvie, și-i 
zicea lui gândul „du-te de ia femeie”. Iar el, sculându-se, a luat lut 
și a plăsmuit dintr-însul chip de om, adică o femeie, și a zis către 
sineşi: „lată femeia ta, deci trebuinţă îţi este ţie de acum ca să 
lucrezi mult spre a o odihni pe dânsa”. Și lucra ostenindu-se 
foarte. 

10. Și, după puţine zile, iarăși adunând lut, și-a alcătuit luiși 
fiică și a zis gândului: „A născut femeia ta, și acum trebuie să 
lucrezi mai mult, ca să hrănești pe fiica ta și să o îmbraci”, și încă 
se întindea pe sineși la lucru și se topea. 

11. lar după ce i s-a sfârșit toată puterea, i-a zis lui gândul: 
„Nu mai poţi”. Și el a răspuns: „Dacă nu poti suferi osteneală, nici 
femeie să nu cauţi”. Şi, văzând Dumnezeu truda lui, a ridicat 
războiul de la dânsul și s-a odihnit. 

PRICINA A ȘAPTEA 


Că moarte este credinciosului risipirea minții și uitarea; iar cea de- 
a pururea pomenire a lui Dumnezeu și vedere a Sa, i se face lui 
viață și pierdere a toată răutatea. 


I. A lui Palladie 


1. Era un nevoitor oarecare în Thebaida pe nume Dioclit, 
iscusit în gramatică, iar mai pe urmă s-a dat pe sineși la filosofie, 
însă dumnezeiescul har l-a tras cu vremea la filosofia cea cerească. 
Ajungând la vârsta de douăzeci și opt de ani, s-a lepădat de lume și 
a petrecut într-o peșteră vreme de treizeci și opt de ani. 

2. Fericitul acesta ne zicea așa: „Mintea, dacă se depărtează 
de la vederea lui Dumnezeu, sau drăcească se face, sau 


dobitocească”. 

3. Și noi, mult întrebându-l să ne spună felul, el ne răspundea 
zicându-ne: „Că mintea, depărtându-se de vederea lui Dumnezeu, 
de nevoie va urma ori părţii celei poftitoare, și astfel va cădea în 
dracul care aduce dobitoceasca neastâmpărare, ori se va stăpâni 
de mânie, de unde se nasc pornirile neastâmpărării celei drăcești”. 

4. Iar eu, grăindu-i împotrivă, i-am zis: „Cum poate mintea să 
fie în chip necurmat cu Dumnezeu?” Iar el zicea așa: „In orice 
înţelegere sau lucru ar fi sufletul ce a aflat gând dumnezeiesc și 
lege bine-cinstitoare, după Dumnezeu este”. 


II. Din viaţa Cuviosului Efrem 


1. Cuviosul Efrem a mers odinioară în cetatea Edessa și a 
rămas puţin într-însa, iar o femeie curvă ce locuia în vecinătatea 
lui se făcu unealtă de răutate a vicleanului și printr-însa, precum 
prin șarpe mai-nainte, a năvălit la acest drept. 

2. Se întâmpla ca dumnezeiescul Efrem să fiarbă ceva de 
mâncare, în care vreme femeia a deschis fereastra din peretele din 
mijloc și s-a plecat pe aceasta în chip nerușinat și, fără sfială 
privind spre Cuviosul, a zis: „Binecuvântează, Avva”. Iar el, după 
cuviinciosul lui grai și chip, a zis: „Domnul să te binecuvânteze!” 
Iar ea iarăși cu înfierbântare și râs batjocoritor a zis: „Dar ce-ţi 
lipsește la mâncare?” Iar el a zis: „Trei pietre și puţin lut, ca să se 
astupe acea fereastră”. 

3. Iar ea, întru nimic slăbind din obrăznicie, a zis: „Oare 
pentru că am apucat de te-am numit cu cinste, aceasta te-a umplut 
de fudulie? Eu voiesc, zice, a mă culca cu tine, și tu deodată mă 
deznădăjduiești?” Către acestea, pe cât ea de graiuri satanicești, 
pe atât el mai vârtos de cuvinte duhovnicești plin era, de cele ce 
adică i se cădea lui a zice, și aceleia a auzi. Şi i-a zis ei: „Dacă 
voiești să ne culcăm amândoi, unde-ţi voi zice ţie, acolo să ne 
culcăm”. 

4. lar după ce a apucat ea cuvântul întrebând de locul în care 
să se facă acel lucru, el a zis: „In niciun alt loc nu mă voi împreuna 
cu tine, fără numai în mijlocul cetăţii”. Iar ea a zis: „Dar nu ne va fi 
sfială și rușine prea mare de oamenii care ne vor vedea, așa 
zăcând noi în mijlocul cetăţii?” Astfel prinsă s-a făcut femeia ce 
voia să prindă pe sufletul cel nepătimaș, căci ea nu putea ști ceea 
ce zice înțelepciunea lui Sirah: Ochii Celui Preaînalt, de zece mii 
de ori de ori sunt mai luminoși decât soarele, care văd toate căile 
oamenilor (Sirah 23: 27). 

5. Și îndată pricină de grăire apucând viteazul, a zis ei: „Deci, 
dacă ochii oamenilor i-ai socotit a fi îndestulaţi a rușina sufletul și 


de la fapta cea rea a-l trage, au nu ne vom rușina și ne vom sfii mai 
mult de ochii lui Dumnezeu, care văd toate câte se fac întru ascuns 
și întru arătare, și de la lucrul rău ne vom depărta? Care lucru, 
oare, nu de-a pururea ridică [ca un] pârâș conștiința noastră cea 
aspru-mustrătoare, și chinuri ne învistierește acolo [în iad], care 
nicicând nu au sfârșit?” 

6. Acestea din destul au fost a pleca pe curvă nu numai de la 
a se depărta de pofta cea rea faţă de dânsul, ci și pentru a se pocăi 
de răutăţile ei cele mai dinainte. Că, îndată venind ea și la pământ 
căzând, și de sfintele lui picioare atingându-se, cerea iertare 
pentru pofta ei cea dobitocească și pornirea cea neastâmpărată și, 
ca să nu greșească ea din calea ce duce spre mântuire, aducând 
curată pocăință, îl ruga să-l aibă pe el povăţuitor și dascăl. 

7. Iar el îndată s-a plecat - căci cum n-ar fi voit el, Efrem, să 
slujească cu osârdie unor cereri ca aceasta? Și a sfătuit-o cele 
cuviincioase, poruncindu-i prea cu tărie a nu mai umbla iarăși în 
poftele cele rele ale inimii, după dumnezeiescul Ieremia, (ler. 3: 
17) nici a mai fi fără grijă de căile ei. Apoi, într-o mănăstire de 
călugăriţe a băgat-o, spre a îngriji de fapta bună. 

8. Și, pe scurt, ceea ce voia să-l împiedice pe acela din calea 
cea dreaptă, el mai vârtos (pe ea) din drumul cel rău a întors-o, 
rod al dreptăţii având întoarcerea ei. 


III. Din Pateric 


1. Zis-a un Bătrân: „Acestea caută Dumnezeu la om: mintea, 
cuvântul și fapta”. 

2. Zis-a oarecine din Părinţi: „Nu e bine să rămână omul 
înăuntrul său fără lucrare. Dacă mintea lui se va îndeletnici în 
lucrarea lui Dumnezeu, o dată va merge vrăjmașul său la dânsul, 
dar nu va afla loc ca să petreacă. Însă, de se va stăpâni cumva de 
robia vrăjmașului, Duhul lui Dumnezeu va merge adeseori la 
dânsul, dar pentru că noi nu-l facem loc, din pricina răutăţii 
noastre, El Se depărtează”. 

3. Călătorea odată Avva Daniil cu Avva Amoi, și a zis Avva 
Amoi: „Când să ne așezăm și noi în chilie, Părinte?” Și a răspuns 
Avva Daniil: „Dar cine ia pe Domnul acum de la noi? Dumnezeu 
este și în chilie, și afară iarăși este Dumnezeu”. 

4. Zis-a Avva Theona: „Pentru că nu îndeletnicim mintea 
noastră cu vederea spre Dumnezeu, pentru aceea ne robim de 
patimile cele trupești”. 

5. Un frate a rugat pe Avva Arsenie să audă cuvânt de folos 
de la dânsul, și i-a zis lui Bătrânul: „Pe cât poţi, nevoiește-te, ca 
lucrarea ta cea dinăuntru să fie după Dumnezeu, și vei birui 


patimile din afară”. 

6. Zis-a Avva lperehie: „Viaţa monahului, după urmarea 
îngerului să fie, arzând tot păcatul”. 

7. Zis-a un Bătrân: „Precum nimeni nu-i poate face 
nedreptate celui ce stă aproape de împăratul, tot așa nici Satana 
nu poate să ne facă nouă ceva, dacă sufletul nostru va fi aproape 
de Dumnezeu, că zice: Apropiați-vă de Mine, și Eu Mă voi apropia 
de voi (lac. 4: 8). Dar, de vreme ce adeseori ne risipim cu mintea, 
cu lesnire răpește vrăjmașul sufletul în patimi de necinste”. 

8. Ziceau Bătrânii că trei sunt puterile Satanei care merg 
înaintea a tot păcatul: uitarea, lenevirea și pofta; căci, atunci când 
va veni uitarea, naște lenevirea, iar lenevirea, pe poftă. Pentru că 
cel ce nu vine întru uitare nu se lenevește și nu vine întru poftire, 
iar cel ce nu poftește nu cade niciodată, cu harul lui Hristos. 

9. Zicea oarecine dintre Bătrâni: „Când vor acoperi ochii 
boului, atunci învârtește la moară, iar de nu-i vor acoperi, se 
împotrivește. Tot așa și dracul, de va apuca și va acoperi ochii 
omului, în tot păcatul îl smerește pe el, iar de se vor lumina ochii 
lui, cu lesnire poate scăpa de măiestriile vrăjmașului”. 

10. Zis-a un Bătrân: „Scris este: Dreptul ca finicul va înflori 
(Psalm 91: 13), iar cuvântul înseamnă ce este drept și cuviincios 
din faptele cele înalte: că a finicului una este inima, având toată 
lucrarea lui, iar aceasta și la oamenii cei drepţi este a o afla, că 
una este inima lor și simplă, numai către Dumnezeu privind; este 
încă și strălucitoare, având lumina cea din credinţă, și toată 
lucrarea sfinţilor în inima lor este, iar ascuţimea ghimpilor 
înseamnă împotrivirea drepţilor faţă de diavolul”. 

11. De se va semăna necurăţie sau rușine în inima ta, șezând 
în chilia ta, vezi cum te împotrivești sufletului tău, ca nu cândva să 
te stăpânească. Sârguiește-te a pomeni pe Dumnezeu, și ia aminte 
la tine, că, cele ce gândești în inima ta, descoperite sunt înaintea 
lui Dumnezeu, și zi sufletului tău: „Dacă te temi de păcătoșii cei 
asemenea ţie, ca să nu vadă păcatele tale, cu atât mai vârtos de 
Dumnezeu, Care ia aminte la toate”, și din sfatul acesta se 
descoperă sufletului frica lui Dumnezeu. 

12. Și de va petrece după Dânsul, nemișcat rămâne spre 
patimi, precum este scris: Cei ce nădăjduiesc spre Domnul, ca 
muntele Sionului, nu se va clătina în veac cel ce locuiește în 
Ierusalim (Psalm 124: 1). Încă și la tot lucrul pe care-l faci, să ai în 
vedere că Dumnezeu te vede în tot gândul tău, și nu vei păcătui 
niciodinioară, pentru că, pe cele ce te rușinezi a le face înaintea 
oamenilor, cum înaintea lui Dumnezeu și a îngerilor nu te rușinezi 
a le face? 

13. Deci ia aminte, frate, la sufletul tău în tot ceasul, nimic să 


nu facă din cele ce nu sunt după fire, fiindcă este schimbător după 
fire; și se aseamănă sufletul cu fierul, care, de nu este îngrijit, 
ruginește, iar de se va înfoca, se curăţă și, câtă vreme este în foc, 
este asemenea focului, și nimeni nu-l poate ţine, căci foc este. 

14. Astfel este și sufletul: câtă vreme este întru Dumnezeu și 
se îndeletnicește întru El, foc se face și arde pe toţi vrăjmașii lui, 
pe cei ce l-au făcut pe el a rugini în vremea negrijirii, și, 
curăţându-se de iznoavă precum fierul, nu se mai îndulcește cu 
ceva din cele ale lumii, ci se odihnește întru firea sa de care s-a 
învrednicit mai-nainte, iar de va părăsi firea, moare. 

15. Tot așa și vieţuitoarele cele de pe uscat, fiindcă sunt din 
ființa pământului, de se vor cufunda în apă, mor; la fel și peștii, de 
se vor trage la uscat, mor, căci sunt din fiinţa apei. Tot astfel și 
păsările, în văzduh fiind, se odihnesc, iar de vor veni pe pământ, se 
tem ca nu cumva să se fie vânate. 

16. Intocmai este și sufletul cel desăvârșit, care a lepădat cele 
afară de fire și a venit întru cea după fire: atât cât petrece întru a 
sa fire, trăiește și se odihnește, iar de-și va părăsi firea, îndată 
moare. 

17. Cei ce au ajuns într-o măsură ca aceasta văd lumea ca pe 
o temniţă și nu vor să se amestece cu dânsa, ca să nu moară, ba și 
de vor voi s-o iubească, nu mai pot, căci le aduce aminte de 
amărăciunea pe care o aveau în lume înainte de a petrece cu 
Dumnezeu; și apoi în chip firesc o urăsc pe dânsa și se întorc, și 
pururea voiesc a se împărtăși fără despărţire din dulceaţa odihnei, 
de care se îndulcesc petrecând cu Dumnezeu. 

18. Deci ia aminte de sineţi, frate, ca nu cumva ceva dintr-ale 
pierzării să te depărteze pe tine de dragostea lui Dumnezeu, adică 
aur, argint, casă, îndulcire, dispreţ, ocară, defăimare a cuiva, rea- 
pătimire sau orice otravă a balaurului celui ce suflă în inimile 
noastre. 

19. Deci, de te luptă vrăjmașul printr-una din acestea, 
grăbește a privi la șarpele de aramă cel pus pe lemn, care va 
stinge răutatea balaurului. Că scris este: Și a făcut Moise șarpe de 
aramă, precum i-a poruncit lui Dumnezeu, și l-a pus pe el în vârful 
muntelui, ca tot cel mușcat de șarpe să se uite la dânsul și să se 
tămăduiască (Num. 21: 8-9). 

20. Iar acel șarpe de aramă s-a făcut închipuire a Domnului 
nostru lisus Hristos; căci, de vreme ce omul ascultă de vrăjmașul, 
vrăjmaș se face și el lui Dumnezeu, precum Adam, iar Domnul 
nostru lisus, întrupându-Se pentru noi, S-a făcut deopotrivă cu noi 
asemenea, afară de păcat (cf. Evr. 4: 15), și pentru aceasta avea 
șarpele de aramă închipuirea Lui. 

21. S-a asemănat cu șarpele, căci asemenea a fost cel ce se 


făcuse vrăjmaș lui Dumnezeu, însă nu cu cel ce are otravă, ci cu 
cel de aramă, căci gând viclean nu avea, nici răutate, nici nu se 
încolăcea, nici nu șuiera, nici suflarea vrăjmașului nu avea, pentru 
că păcat n-a făcut (Is. 53: 9), nici vicleșug nu s-a aflat în gura Lui. 

22. Deci această închipuire a împlinit-o Mântuitorul nostru, 
până a stins veninul pe care l-a mâncat Adam din gura balaurului, 
de unde firea cea făcută să vieze în chip firesc s-a întors întru cele 
împotriva firii. 

23. Așadar, dacă balaurul va semăna veninul său întru noi, să 
ne grăbim a privi la Cel spânzurat pe Cruce, Care, atâtea pătimind 
pentru noi, răbda - neschimbându-Se sau mâhnindu-Se - pe cei ce- 
I făceau Lui rău, ca să-L omoare; fără a răspunde vreun cuvânt 
aspru, petrecea nemișcat, ca șarpele de aramă. 

24. Deci, de vom lua aminte la el, ne vom tămădui de 
mușcăturile șerpilor celor ascunși. Și cum să luăm aminte? 
Crezând adică că puternic este. Deoarece, către cei mușcaţi de 
șerpi în pustie, nu șarpele cel de aramă venea să-i tămăduiască pe 
ei, ci cel mușcat de șarpe venea cu credinţă și se uita la el, și așa 
se făcea sănătos. 

25. Mulţi au fost mușcaţi de șerpi și din pricina lor au murit, 
căci n-au crezut în cuvântul lui Dumnezeu, precum a zis Apostolul: 
Să nu ispitim precum au ispitit aceia, și au pierit mușcaţi de șerpi 
(I Cr. 10: 9), căci puterea și ajutorul este de la Cel ce a zis că, 
precum Moise a înălțat șarpele în pustie, așa trebuie să Se înalțe și 
Fiul omului, ca tot cel ce crede în El să nu piară, ci să aibă viață 
veșnică (loan 3: 14). 

26. Zis-a același: „Omul, încredinţat fiind că nu este după 
Dumnezeu, nu are frica lui Dumnezeu. Deci ia aminte de sineţi, 
frate, cu de-amănuntul, ca totdeauna înaintea lui Dumnezeu nimic 
să nu faci, afară de voia Lui, și, chiar și ceva mic de voiești să faci - 
fie că mănânci, dormi sau orice alt lucru pe care-l faci -, să cerci 
întâi de place lui Dumnezeu, Celui ce vede inima ta, și să 
mărturisești Lui pricina lucrului, și atunci să faci ceea ce se cade 
înaintea lui Dumnezeu, și, așa, întru toate lucrurile și cuvintele 
tale mărturisește-te lui Dumnezeu, ca multă prietenie (așezare) și 
îndrăzneală să ai către Dânsul”. 

27. Zis-a iarăși: „Amar nouă că înaintea oamenilor ne rușinăm 
a păcătui, iar înaintea Ochilor celor ce văd cele ascunse 
păgânătățim și, păcătuind, nu ne cutremurăm, nici nu ne temem”. 

28. Zis-a un Bătrân: „Dormind tu și sculându-te sau altceva 
făcând, de vei avea pe Dumnezeu înaintea ochilor tăi, întru nimic 
nu va putea vrăjmașul să te înfricoșeze, pentru că, odată ce gândul 
acesta petrece întru tine, petrece întru tine și puterea lui 
Dumnezeu”. 


29. Zis-a un Bătrân: „Două uitări sunt, și una se împotrivește 
celeilalte: cel ce a ajuns să-și uite de pâinea sa, pentru glasul 
suspinului său, acela nu se stăpânește de uitarea vrăjmașului”. 

30. Un frate a întrebat pe Avva Kronie zicând: „Ce să-i fac, 
Părinte, uitării care robește mintea mea, care așa mă ţine în 
nesimţire, până ce mă aduce la păcat?” 

31. Răspuns-a Bătrânul: „Când au luat cei de alt neam 
chivotul, din pricina faptei celei rele a fiilor lui Israil, l-au dus pe el 
în casa lui Dagon, dumnezeul lor, iar atunci Dagon a căzut cu faţa 
în jos și s-a zdrobit”. 

32. Zis-a fratele: „Ce înseamnă graiul acesta?” Zis-a Bătrânul: 
„Aceasta: de vor ajunge dracii să robească mintea omului prin 
pricina acestuia, îl târăsc pe el înaintea patimii celei văzute. Iar 
atunci, dacă mintea se va întoarce și va căuta pe Dumnezeu, 
aducându-și aminte de munca cea veșnică, îndată patima cade și 
se prăpădește, că scris este: Când, întorcându-te, vei suspina, 
atunci te vei mântui și vei cunoaște unde erai înainte (Is. 30: 15). 

33. Zis-a un Bătrân: „Minune este cum, prin rugăciunile pe 
care le rostim către Dumnezeu, Care este faţă, deși auzim cele ce 
zicem, păcatele așa fără sfială le facem, de ca și cum El ar fi dus 
departe de la noi și nu ne vede pe noi și cele ale noastre”. 


IV. A Sfântului Marcu 


1. Uitarea singură de sineși nu are nicio putere, ci se 
întărește, dobândind putere pe măsura negrijirilor noastre. Din 
iubirea de dulceaţă se naște lenevirea, iar din lenevire - uitarea; 
căci Dumnezeu a dăruit tuturor cunoștința celor de folos. 

2. Nu zice: „Ce să fac, că nu ajung să fac ceea ce voiesc?” 
Adu-ţi, însă, aminte că ai lucrat cu înșelăciune și ai disprețuit ceea 
ce erai dator să faci. 

3. Așadar, fă binele de care îţi aduci aminte; iar acela de care 
nu îţi aduci aminte ţi se va descoperi ţie. 

Pomenire a lui Dumnezeu este durerea inimii ce se face 
pentru buna-cinstire; iar cel ce uită de Dumnezeu se face 
nesimțitor și nemilostiv. 

Nu zice: „Nepătimaș fiind, nu se poate să dea de necazuri”, 
căci, măcar că nu pentru sine, pentru aproapele său este îndatorat. 

4. Când vrăjmașul va ţine întru uitare zapisul păcatelor celor 
multe, atunci îl îndeamnă pe cel dator [lui] și întru pomenire [în 
gând] să le facă, urmând în chip potrivit legea păcatului. 

5. De voiești ca neîncetat să-ţi aduci aminte de Dumnezeu, nu 
lepăda ca pe niște nedrepte cele primejdioase ce-ţi vin asupră, ci 
rabdă-le ca pe unele venite cu dreptate; căci răbdarea prin fiecare 


împrejurare stârnește pomenirea [lui Dumnezeu], iar defăimarea 
[pare că] ușurează durerea așezată în inimă, iar prin odihna 
[relaxarea] cea de aici, lucrează uitarea. 


PRICINA A OPIA 


Că se cade a ne ruga neîncetat, și ce este aceasta, și cum se 
îndreaptă. 


I. Din Pateric 


1. Zis-a un Bătrân: „Dacă monahul se roagă numai atunci 
când stă la rugăciune lpravilă], unul ca acesta nicidecum nu se 
roagă”. 

2. Povestit-au niște frați zicând: „Mers-am odinioară la niște 
Bătrâni și, după obicei, îmbrăţișându-ne unii pe alţii, am șezut, iar 
după ce am vorbit, am voit să purcedem și am cerut să se facă 
rugăciune. Și a zis unul dintre Bătrâni către noi: „Dar ce, nu v-aţi 
rugat?” Și i-am zis lui: „Avva, când am intrat, s-a făcut rugăciune, 
și am vorbit până acum”. Zis-a Bătrânul: „lertaţi, fraţilor, că, 
șezând cu voi un frate și vorbind, o sută trei rugăciuni a făcut”. Și 
după ce a zis aceasta, a făcut rugăciune și ne-a slobozit. 

3. Zis-a un Bătrân: „De acestea are omul trebuinţă: de a se 
teme de judecata lui Dumnezeu, de a uri păcatul și a iubi fapta 
bună și de a se ruga lui Dumnezeu totdeauna”. 

4. Zis-a Avva Isidor: „Pe când eram mai tânăr și ședeam în 
chilia mea, nu aveam măsură a pravilei, că ziua și noaptea îmi erau 
mie pravilă”. 

5. Se spunea despre Avva Arsenie că de sâmbătă seara până 
duminică dimineaţă lăsa soarele dinapoia sa și întindea mâinile 
sale la cer rugându-se, până când iarăși lumina soarele în faţa lui, 
și atunci ședea. 

6. Vestitu-s-a Fericitului Epifanie, Episcopul Ciprului, de 
egumenul mănăstirii pe care o avea în Palestina: „Cu rugăciunile 
tale nu ne-am lenevit de canonul nostru, ci cu sârguinţă săvârșim 
ceasul al treilea, al șaselea și al nouălea”. Iar el, defăimându-i pe 
ei, le-a trimis lor zicând: „E limpede de aici că în celelalte ceasuri 
ale zilei vă leneviţi, rămânând deșerţi, căci se cade călugărul cel 
adevărat necurmată a avea rugăciunea și cântarea de psalmi în 
inima sa”. 

7. Același zicea că Prorocul David fără de vreme se ruga: la 
miezul nopţii se scula, și mai-nainte de zori chema [pe Domnul], la 
slujba din zori de faţă stătea, dimineaţa se ruga, după amiază și 
seara se cucerea, și pentru aceasta zicea: De șapte ori pe zi te-am 
lăudat (Psalm 118: 164). 

8. Avva Isaia, preotul Pelusiului, când s-a făcut praznic, iar 
fraţii mâncau la biserică și vorbeau unii cu alţii, i-a certat pe ei 
zicându-le: „Tăceţi, fraţilor, că știu pe un frate mâncând împreună 


cu voi, bând atâtea pahare ca și voi, iar rugăciunea lui se suie ca 
focul înaintea lui Dumnezeu”. 

9. Mers-au odată oarecare călugări din cei ce se zic rugători 
la Avva Luchie în Enat. Și i-a întrebat pe ei Bătrânul: „Care este 
lucrarea voastră?” Iar ei au zis: „Noi nu ne atingem de rucodelie, 
ci, precum zice Apostolul (cf. I Thesal. 5: 17), neîncetat ne rugăm”. 
Zis-a Bătrânul: „Dar, de mâncat, mâncaţi?” Zis-au ei: „Da”. Şi le-a 
zis Bătrânul: „De dormit, dormiţi?” Iar ei iarăși au mărturisit. Şi i-a 
întrebat Bătrânul: „Dar, când dormiti, cine se roagă pentru voi?” Și 
nu aflau să-i răspundă lui la aceasta. 

10. lar el le-a zis lor: „lertaţi-mă, iată că nu faceţi precum 
ziceți. Insă eu vă voi arăta vouă că, lucrând rucodelia mea, 
neîncetat mă rog: pentru că șed cu Dumnezeu muindu-mi puţine 
smicele și împletind șir, și zic: Miluiește-mă, Dumnezeule, după 
mare mila Ta și, după mulțimea îndurărilor tale, șterge 
fărădelegea mea. Oare aceasta nu este rugăciune? lar ei au zis: 
„Este”. 

11. Și Bătrânul a zis: „Așadar, atunci când petrec toată ziua 
lucrând, fac mai mult de șaisprezece parale, sau mai puţin, și cu 
dânsele ajut vreun frate, iar din celelalte mănânc, și se roagă 
pentru mine acela ce ia paralele când eu mănânc sau dorm și, prin 
harul lui Hristos, se împlinește întru mine aceea, adică rugați-vă 
neîncetat”. 


A Părintelui 

Mi se pare mie că Bătrânul a răspuns având în vedere scopul 
acelora. Cu adevărat, [să înțelegem de aici] că el nu socotea 
rugăciune numai pe cea lucrată prin gură și trupească. 

12. Se spunea despre un Bătrân că a mers vreme de patru 
luni la un frate din Schit în toate zilele și nicidecum nu l-a aflat 
deșert sau fără vreo îndeletnicire. Și a mers iarăși și, stând afară 
lângă ușă, l-a auzit pe dânsul cu plângere zicând: „Doamne, dacă 
urechile mele nu sună [necurmat] strigând eu către Tine miluiește- 
mă pentru păcatele mele, nici eu nu obosesc rugându-Te pe Tine. 
Adică, dacă faci Tu, Doamne, a nu se îngreuia urechile mele dintru 
a striga eu totdeauna către Tine miluiește-mă, nici eu nu 
ostenesc”. 

13. Zis-a un Bătrân: „De nu ai smerenie duhovnicească sau 
rugăciune duhovnicească, câștigă-le pe acestea măcar prin chipuri 
trupești, iar prin acestea îţi vor fi ţie acelea”. 

14. Un frate a întrebat pe un Bătrân zicând: „Cum se poate 
ruga cineva în toată vremea, căci trupul slăbește la slujbă?” 
Răspuns-a Bătrânul: „Rugăciunea săvârșită la o vreme anume nu 
se poate numi cu adevărat rugăciune, de nu va fi împreunată cu 


cea săvârșită în toată vremea”. 

15. Zis-a fratele: „Ce înseamnă adică în toată vremea?” 
Răspuns-a Bătrânul: „Ori de mănânci, ori bei, ori umbli pe cale, ori 
faci vreun alt lucru, nu te depărta de rugăciune”. 

16. Zis-a fratele: „Dar, de va vorbi cineva cu un altul, cum 
poate împlini aceea, adică a se ruga în toată vremea?” Răspuns-a 
Bătrânul: „Pentru aceasta a zis Apostolul prin toată rugăciunea și 
cererea (Ef. 6: 18), ca, atunci când vorbești cu altul și nu te 
îndeletnicești cu rugăciunea, să te rogi prin cerere”. 

17. Zis-a fratele: „Dar cu care rugăciune trebuie să se roage 
cineva?” Și a zis Bătrânul: „Cu Tatăl nostru; însă cel ce voiește a 
îndrepta aceasta este dator a vedea pe toţi oamenii ca pe unul și a 
se depărta de clevetire”. 


II. A lui Antioh Pandectul 


1. Vreme la tot lucrul potrivește cel iscusit, precum și 
Solomon a arătat (cf. Eccl. 3: 1-17), însă, pentru rugăciune, toată 
vremea e  îndemânatică, niciun prilej nefiind nepotrivit. 
Binecuvânta-voi pe Domnul în toată vremea, pururea lauda Lui în 
gura mea (Psalm 33: 2). Pentru aceasta și Apostolul ne poruncește 
nouă neîncetat a ne ruga, căci toată vremea este potrivită pentru 
rugăciune (cf. I Thesal. 5: 17). Tot aceeași ne poruncește și 
Domnul zicând: Privegheați în toată vremea și vă rugați, ca 
neosândiţi să staţi înaintea Judecăţii lui Hristos (Luca 21: 36). 

2. Deci cel ce voiește a-și curăța inima sa cu pomenirea 
Domnului totdeauna o înfierbântă pe ea, numai aceasta având-o 
drept cugetare și lucru neîncetat. Căci nu e potrivit ca cei ce 
voiesc să se lepede de a lor putrejune să se roage uneori, iar 
alteori nu, ci pururea întru rugăciune să se îndeletnicească prin 
păzirea minţii, măcar și afară de casele de rugăciune de-ar fi. 

3. Pentru că în ce chip cel ce voiește să curețe [lămurească] 
aurul, de va lăsa focul să se stingă, învârtoșare iarăși face materiei 
ce se curăţă, tot așa și cel ce uneori pomenește pe Dumnezeu, iar 
alteori nu; și ceea ce i se pare că câștigă prin rugăciune, aceea 
iarăși o pierde prin moleșire. 

4. Şi precum fierul, de se amestecă cu focul, de-a pururea îl 
face nepipăit, tot așa și desele rugăciuni fac mai sănătoasă mintea 
spre războiul cel asupra vrăjmașului. Și, precum fierul înfocându- 
se, se schimbă în priveliștea focului, tot așa și mintea se luminează 
din raza dumnezeiescului foc, și toată în chipul luminii, și 
strălucită se face. 


III. A lui Avva Isaia 


1. A ne ruga deseori pierde robia, iar a fi puţin fără de grijă și 
trândavi ni se face maică a uitării. 

2. Zis-a Avva Teodor al Enatului: „De ne va socoti nouă 
Dumnezeu negrijile cele întru rugăciuni și robiile cele întru 
cântările Psalmilor, nu ne vom putea mântui”. 


IV. A lui Avva Marcu 


1. Cel ce înţelege pe cea zisă în chip tainic de Fericitul 
Apostol, care a zis că lupta noastră este împotriva duhurilor 
vicleșugului (cf. Ef. 6: 12), va cunoaște și pilda Domnului, Care 
zice că totdeauna trebuie să ne rugăm și să nu ne moleșim 
pierzându-ne nădejdea (cf. Luca 18: 1). Pe cel ce amăgește 
porunca rugăciunii [neîncetate], mai multe auziri de necazuri fără 
de voie îi vor urma, una către alta ca pe un legat trimițându-l. 


V. A Sfântului Maxim 


1. Rugăciunea desparte mintea de toate înțelegerile și goală o 
pune pe dânsa înaintea lui Dumnezeu; și aceasta din pricină că 
înțelegerile [nu pot fi de sine, căci] sunt înţelegeri ale lucrurilor. 

2. lar dintre lucruri, unele sunt simţite, iar altele gândite; 
întru dânsele petrecând mintea, cu înțelegerile lor se poartă 
împrejur. 

3. Harul rugăciunii unește mintea cu Dumnezeu, iar după ce o 
unește cu Dumnezeu, o desparte de toate înțelegerile; iar atunci, 
mintea, goală precum se face, vorbește cu El și se face cu chip 
dumnezeiesc. 

4. Şi, într-acest fel făcându-se, cere de la El pe cele 
cuviincioase și de cererea sa nu se va îndoi niciodată. 

5. Deci, pentru aceasta poruncește Apostolul să ne rugăm 
neîncetat, ca, mintea neîncetat cu Dumnezeu unind-o, să ne rupem 
puţin câte puţin de împătimirea de cele materialnice. 


Întrebare 

6. Și cum poate mintea neîncetat să se roage? Căci, cântând 
și citind, întâlnindu-se cu feluriţi, slujind întru multe înţelegeri și 
priviri, o risipim pe ea. 


Răspuns 

7. Nimic din cele cu neputinţă nu poruncește dumnezeiasca 
Scriptură, de vreme ce și însuși Apostolul, și cânta, și citea, și 
învăţa, și slujea, și pătimea, prigonit fiind, însă neîncetat se ruga. 

8. Pentru că neîncetata rugăciune stă în a avea mintea întru 


evlavie multă, și a dori să se lipească de Dumnezeu, și a atârna 
pururea de nădejdea Lui, și întru Dânsul a îndrăzni întru toate 
lucrurile și împrejurările, așa cu așezarea aflându-se, încât să zică 
cu Apostolul: Cine ne va despărți pe noi de dragostea lui Hristos? 
Necazul, sau strâmtorarea, sau foamea, sau sabia? (Rom. 8: 35). 
Iar după puţin: Că încredințat sunt că nici moartea, nici viața, nici 
îngerii, nici începătoriile, nici Puterile, nici acestea de acum, nici 
cele viitoare, nici înălțimea, nici adâncul, nici altă oarecare făptură 
nu va putea pe noi să ne despartă de dragostea lui Dumnezeu, care 
este în Hristos lisus Domnul nostru (Rom. 8: 38-39). 

9. Deci, așa aflându-se Apostolul cu așezarea, neîncetat se 
ruga, pentru că întru toate lucrurile și întru toate împrejurările în 
care se afla, precum s-a zis, se atârna de nădejdea lui Dumnezeu; 
pentru aceasta, toţi Sfinţii pururea se bucurau întru necazuri, ca 
astfel să vină întru deprinderea nădejdii. 

10. Așezare a rugăciunii celei adevărate aceasta o zic a fi: 
adică a se face mintea afară de trup și de lume și nematerialnică 
cu totul și fără formă atunci când se roagă. Iar cel ce păzeşte 
nevătămată această așezare, acesta cu adevărat neîncetat se 
roagă. 


VI. Din Pateric 


1. Întrebat-a un frate pe un Bătrân zicând: „Pentru ce, atunci 
când ies la lucru, mă trândăvesc pentru sufletul meu?” Și i-a 
răspuns lui Bătrânul: „Nu vrei să împlinești cea scrisă, care zice: 
Binecuvânta-voi pe Domnul în toată vremea, pururea lauda Lui în 
gura mea (Psalm 33: 2). Deci, ori înăuntru, ori afară de ești, 
stăruie binecuvântând pe Dumnezeu, nu numai cu gura, ci și cu 
inima, și trândăvia nu te va stăpâni niciodată”. 

2. Se spunea despre un Bătrân că era mare ostenitor. 
Odinioară, când își făcea pravila sa, a mers oarecine din Bătrâni la 
dânsul; și, din afară fiind, l-a auzit pe dânsul certându-se înăuntru 
cu gândurile sale și zicând: „Până când, pentru un cuvânt, toate 
acelea se duc?” 

3. Iar el, după ce a auzit, a socotit că se ceartă cu cineva șia 
bătut la ușă ca să intre și să-i împace. Intrând el și aflând numai pe 
Bătrân, i-a zis lui: „Cu cine te certai, Avva? (căci avea îndrăznire 
către dânsul)” Și a zis: „Cu gândul meu, că paisprezece cărți știu 
pe de rost și, un cuvânt auzind afară, după ce am stat să-mi fac 
pravila mea, [acela] le-a netrebnicit pe toate acelea, iar acel 
cuvânt a venit înaintea mea și pentru aceasta mă certam cu 
gândul”. 

4. Şi noi așijderea, dacă ne-am fi silit la rugăciune, am fi fugit 


de cuvintele cele deșarte, care risipesc mintea și o fac vrednică de 
judecată și ocară. 

5. Zis-a Avva Macarie: „La cântarea de psalmi, sufletul este 
dator cu străpungere să-și adune gândurile de pretutindeni, care 
sunt risipite ca niște fii ai săi; și, chiar și de păcat de se vor fi 
risipit, să aștepte pe Domnul cu credinţă temeinică, ca, venind la 
dânsul, să-l înveţe rugăciunea adevărată și nerisipită, numai către 
cererea Lui”. 


VII. A lui Avva Isaia 


1. De nu va părăsi omul toată lucrarea lumii acesteia, nu 
poate sluji lui Dumnezeu; că a sluji lui Dumnezeu înseamnă a nu 
avea ceva străin în minte când ne rugăm sau ne îndeletnicim într- 
însul, adică dulceaţă, sau răutate, sau ură, sau râvnă rea, sau vreo 
închipuire și grijă a veacului acestuia. 

2. Căci acestea sunt ziduri întunecate ce cuprind ticălosul 
suflet, care-l opresc în văzduh, nelăsându-l pe el să întâmpine pe 
Dumnezeu și într-ascuns a-l. binecuvânta pe El și a se ruga Lui 
curat și luminos întru dulceaţa inimii și întru dulceaţa dragostei. 

3. Pentru că sufletul, pe cât se în grijește de cele din afară, pe 
atât mintea se omoară, iar apoi patimile cele dinăuntru își fac 
lucrările lor în tot felul; iar de se va depărta sufletul de grijile cele 
din afară, atunci mintea se bucură și se întărește. 

4. Încă prin mijlocirea minţii, sufletul ajunge să înţeleagă cu 
adevărat patimile lui cele dinăuntru, iar de aici mintea poartă grijă 
de suflet până când le va lepăda pe ele dintr-însul, și va naște cu 
dânsul, și va crește pe fiii săi, și atunci se vor face amândoi o 
inimă, și sufletul se va supune minţii precum femeia se supune 
bărbatului, și se face mintea cap al lui, precum bărbatul femeii, 
după Apostolul (cf. Ef. 5: 23), și, una făcându-se în Domnul, nu mai 
este despărţire”. 

5. Deci cei ce s-au învrednicit a ajunge într-o măsură ca 
aceasta, aceștia sunt care se roagă Domnului întru curăţie, aceștia 
sunt care sunt luminaţi de Dumnezeu, aceștia sunt adevărații 
închinători pe care îi cheamă Dumnezeu, aceștia sunt cei întru 
care umblă și locuiește Cel Preaînalt, după cea scrisă (cf. Ioan 4: 
23; II Cor. 6: 16). 

6. Despre aceștia a zis și Mântuitorul. De se vor uni doi, 
pentru tot ce vor cere întru numele lor, le va fi lor. Pentru că 
atunci când sufletul și mintea se vor uni și una se vor face, de aici 
mintea va petrece în Domnul și Dumnezeu într-însa, precum și 


kk 


Precum s-a mai zis, „mintea” în grecește este de gen feminin, de unde 
și metafora. Vezi și mai jos 


Domnul nostru zice în Evanghelie: Petreceti întru Mine, și Eu întru 
voi (loan 15: 4). 

7. Deci cel ce petrece întru Dumnezeu prin faptă petrece și 
Dumnezeu întru dânsul prin vedere; căci dacă sufletul se va izbăvi 
și va trece de cele ce-l opresc pe el în văzduh, atunci petrece întru 
Dumnezeu și primește din Duhul Lui, precum a zis și Apostolul, că 
cel ce se lipește de curvă, este una cu ea, iar cel ce se lipește de 
Dumnezeu, un Duh este [cu El] (cf. I Cor. 6: 16-17), iar tot sufletul 
afară de fire se numește curvă. 

8. Deci sufletul care s-a lipit de Domnul prin Duhul, întru 
Dânsul pururea petrece, și se învaţă de Dânsul cum trebuie a se 
ruga Lui, și Lui I se închină neîncetat, fiind nedezlipit de el; 
așijderea și Domnul însuși petrece întru dânsul odihnindu-l pe el și 
povățuindu-l, și descoperindu-i cinstele și darurile Lui negrăite. 

9. lar un om ca acesta nu mai greșește, nici vicleanul nu se 
mai atinge de el, căci este născut din Dumnezeu, precum este 
scris: Cel ce s-a născut din Dumnezeu nu păcătuiește, nici nu se 
atinge de el cel viclean (I loan 5: 18). 


VIII. A Sfântului Marcu 


1. Multe sunt chipurile rugăciunii, unul de altul mai deosebit, 
însă niciunul dintre ele nu este vătămător, fără numai de nu este 
rugăciune, ci lucrare satanicească. 

2. Orb strigând și zicând Fiul lui David, miluiește-mă! (Marcu 
10: 48; Luca 18: 38-39) este cel ce se roagă trupește, ce nu are 
cunoștință duhovnicească. Celui odinioară orb, după ce i s-au 
deschis ochii și a văzut pe Domnul, nu Fiu al lui David, ci Fiu al lui 
Dumnezeu L-a mărturisit, și așa I s-a închinat Lui. 

În vremea pomenirii lui Dumnezeu, înmulțește rugăciunea, 
ca, atunci când vei uita, Domnul să facă pomenire de tine. 

3. Nu este desăvârșită rugăciune, fără numai [aceea prin] 
chemarea cea gândită; iar cel ce se roagă fără de risipire, Domnul 
îl ascultă. 

4. Mintea ce se roagă fără risipire necâjește inima; iar inima 
zdrobită și smerită Dumnezeu nu o va urgisi. Rugăciunea 
nerisipită, la cel ce petrece în ea, este semn al iubirii lui 
Dumnezeu, iar lenevirea de ea este semn al iubirii de dulceaţă. 

5. Cel ce fără scârbă priveghează, și îndelung rabdă, și se 
roagă, părtaș al Sfântului Duh se face cu lucrarea; iar cel ce se 
scârbește întru acestea, și [dar] rabdă cu voia, și acesta degrabă 
dobândește sprijinirea. 

6. Dacă vei lua cândva locul cel curat al rugăciunii curate, 
apoi să nu primești cunoștința lucrurilor, care în vremea aceea 


răsare de la vrăjmașul, ca să nu pierzi pe [cunoștința] cea mai 
mare; pentru că mai bine să-l săgetăm pe el cu săgețile rugăciunii 
și jos oareunde încuiat să-l facem, decât să vorbim cu el și să ne 
facem pradă lui, celui ce meșteșugește să ne smulgă pe noi din 
rugăciunea cea asupra lui. 

7. Căci cunoștința lucrurilor în vremea ispitei și a akediei 
folosește pe om, însă în vremea rugăciunii celei curate s-a obișnuit 
a-l vătăma. 


IX. A Sfântului Isaac 


1. De te silești să dobândești rugăciune curată, depărtează-te 
pe sineţi de vederea lumii, și taie-te de întâmplările cele dimprejur, 
și să nu voiești, după cum e obiceiul, să primești în chilia ta 
prieteni, nici cu pricina bunătăţii, ci numai pe cei de un chip cu 
tine, de o socotinţă și de o taină cu tine. 

2. Şi teme-te de amestecarea vorbirii celei sufletești, căci 
sufletul are fire a schimba vorbire cu vorbire și a se muta de la una 
la alta, căci, numai puţină sârguinţă de vom fi arătat în afară, 
acelea obișnuiesc să se stârnească fără de voie. 

3. Înjugă încă citirea cu rugăciunea, care strică tulburarea 
cea din afară și se face materie rugăciunii adunând mintea, și așa, 
câte puţin, vei dobândi dorirea. 


X. A Sfântului Maxim 


1. Ceea ce iubește cineva, de aceea se și ţine; iar de aici 
defăimează toate cele ce îi fac lui zăticneală spre aceasta, ca să nu 
se lipsească de dânsa; iar pe Dumnezeu iubindu-L, se nevoiește și 
la curata rugăciune, iar de aici leapădă din sineși toată patima 
care îi face lui zăticneală la aceasta. 

2. Cel ce curat iubește pe Dumnezeu, acesta curat și fără 
risipire se roagă; iar cel ce fără risipire se roagă, acesta curat pe 
Dumnezeu iubește; și nu se roagă fără de risipire cel ce are mintea 
pironită de ceva din cele pământești. 

3. Mintea care zăbovește într-un lucru simţit are cu adevărat 
patimă către dânsul - precum de poftă, de întristare, de mânie sau 
de pomenire de rău -, iar de nu defăimează lucrul acela, de patimă 
a se slobozi nu poate. 

4. Lucru al poruncilor este ca goale [simple] a face 
înțelegerile lucrurilor, iar al citirii și al vederii este a lucra mintea 
pentru a o face nematerialnică, iar dintru aceasta urmează a se 
ruga fără risipire. 

5. Nu este îndestulător meșteșugul practic pentru a se slobozi 


cineva desăvârșit de patimi, ca mintea să se roage în chip 
neclătinat, dacă nu va avea și osebite vederi duhovnicești; căci 
meșteșugul slobozește mintea numai de neînfrânare și de ură, iar 
acelea și de uitare, scăpând-o pe dânsa de necunoștinţă, și astfel 
va putea să se roage precum se cuvine. 

6. Două sunt așezămintele rugăciunii celei curate: unul, 
adică, al celor lucrători [practici], iar celălalt, al celor ce se 
îndeletnicesc cu vederea. Cel dintâi se naște în suflet din frica lui 
Dumnezeu și nădejdea cea bună, iar cel de-al doilea, din 
dumnezeiasca dragoste și din cea preadesăvârșită curăţie. 

7. Semnul ajungerii la măsura cea dintâi este acesta: când 
mintea se ridică din înțelegerile cele lumești și stă de sine înaintea 
lui Dumnezeu, pe care-l. simte ca de faţă, și când face rugăciune 
fără a fi smulsă într-o parte și în alta și fără supărare sau risipire. 

8. lar al celei de-a doua este când în însăși pornirea 
rugăciunii mintea se răpește de dumnezeiasca și nemărginita 
lumină, și nici pe sineși nu se simte, nici altceva din cele ce sunt, 
fără numai pe Cel ce lucrează în ea prin Sfânta dragoste această 
luminare; atunci încă, și în jurul raţiunilor despre Dumnezeu 
pornindu-se, curate și luminate primește arătările”” privitoare la 
Dânsul. 

9. Bărbat puternic este cel ce a înjugat împreună cu făptuirea 
și cunoștința, căci cu una adică pe poftă o veștejește, iar pe iuțime 
o îmblânzește, iar cu cealaltă, pe minte o întraripează și către 
Dumnezeu călătorește. 

10. Precum trupul murind se desparte de toate lucrurile 
lumii, tot așa și mintea, când prea desăvârșit se roagă, se desparte 
murind de toate înțelegerile lumii. Pentru că de nu va muri cu o 
moarte ca aceasta, împreună cu Dumnezeu a se afla și a viețui nu 
poate. 

11. Dracii războiesc pe cei ce se roagă desăvârșit, ca să nu 
primească simple în minte înțelegerile lucrurilor celor simţite, iar 
pe cei ce se îndeletnicesc cu cunoașterea, ca gândurile cele 
viclene să zăbovească într-înșii, iar pe cei ce se nevoiesc întru 
făptuire, ca să-i plece pe ei să păcătuiască cu lucrarea; și în tot 
chipul se nevoiesc cu toţii, ca pe oameni să-i despartă de 
Dumnezeu. 

12. Cel ce se roagă nu trebuie să se oprească vreodată din 
suirea la înălțimea care duce spre Dumnezeu; căci, așa precum ca 
niște suișuri din putere în putere (Psalm 83: 8) se cuvine a face 
sporirea în lucrarea faptelor celor bune, și ca o suire din slavă în 


Ik 


Eupăoeo e mai bogat; poate însemna aici și impresiile, sensurile, 
imaginile. 


slavă (II Cor. 3: 18) vederea cunoștințelor celor duhovnicești, și 
mutarea de la graiul dumnezeieștilor Scripturi spre duhul acesteia, 
tot așa se cuvine să facă și cel ce s-a făcut loc de rugăciune lui 
Dumnezeu (cf. Psalm 70: 3). 

13. Să-și ridice mintea din cele omenești și cugetul sufletului 
spre cele mai dumnezeiești, ca mintea să-l poată urma lui lisus, 
Fiul lui Dumnezeu, Cel ce a străbătut cerurile, Care pretutindeni 
este și pe toate le străbate cu iconomisire pentru noi, ca și noi, 
urmându-l Lui, să le străbatem pe toate cele după Dânsul, și 
ajungem lângă El; și vom izbândi aceasta de-L. vom înţelege nu 
după micșorarea pogorârii celei iconomicești (cf. Filip. 2: 7), ci 
după măreţia, puterea și vitejia Lui cea firească. 

14. Zis-a oarecine din Bătrâni: „Rugăciunea deasă aduce 
mintea degrabă întru îndreptare”. 

15. Zis-a același: „Precum cu neputinţă este ca cineva să-și 
vadă faţa sa în apă tulbure, tot așa și sufletul, de nu se va curăța 
pe sine de gândurile cele străine, nu se poate ruga în chip 
văzător”. 


PRICINA A NOUA 


Că cel ce se îngrădește pururea cu rugăciunea este nerăzboit de 
vrăjmașul, pentru aceea se cade ca întru aceasta a ne nevoi. 


I. Din viaţa Sfântului Pahomie 


1. Fraţilor celor ce se adunau, Sfântul Pahomie le zicea așa: 
„De multe ori aud duhurile cele viclene bocind și strigând «cutare 
a stat la rugăciune cu întindere și, nesuferind noi arderea, am 
fugit». 

2. Așadar, fraților, păziţi-vă pe voi totdeauna și îngrădiţi-vă cu 
numele lui Hristos; că, urmând noi voii Lui, vrăjmașii nu vor putea 
împotriva noastră, pentru că cenușă sunt și fum, și nu este întru 
dânșii ipostas ca să poată ceva împotriva celor ce se tem de 
Domnul”. 

3. Fraţilor, pe cât vă este puterea, nevoiţi-vă pentru 
mântuirea voastră, mai-nainte de ce va veni vremea, întru care, de 
ne vom lenevi, ne vom ticăloși pe înșine. 

4. Deci în fiecare zi, fraţilor, sufletul să filosofeze către acest 
trup gros și să zică către fiecare mădular: «Până când sunt cu tine, 
să rugăm cu osârdie pe Domnul nostru». Către mâini adică să zică: 
«Va fi un ceas când vor înceta săltările voastre și nu veţi mai sluji 
des către mânie, nici nu vă veţi mai întinde gata fiind de răpire». 
Iar către picioare: «Va fi vreme când nu veţi mai alerga către 
nedreptăţi». 

5. Deci mai-nainte până ce nu vă va despărți pe voi moartea și 
vă va desjuga, facă-se dezlegare de păcat. Așadar, să ne nevoim, să 
stăm vitejește și fără de pregetare să ne închinăm Stăpânului, 
până când El iarăși venind, pentru osteneala cea vremelnică să ne 
primească și în viața cea fără de moarte să ne trimită. 

6. Arătaţi simţirea din lacrimi, faceţi cunoscută Stăpânului 
vostru slujirea voastră cea de bun neam [nobilă], suferă-mă pe 
mine cu osârdie, mărturisindu-mă lui Dumnezeu, și să nu voiești a 
dormi și a te odihni, ca nu în munca cea veșnică să te duci. 

7. Că va fi ţie vreme, de te vei trezvi, când îndestulată 
răsplătire a bunătăţilor îţi va veni, sau poate judecată și muncă, 
dacă acum ne vom trândăvi, iar atunci, tânguindu-mă, voi zice 
către tine: «Vai mie, că am fost legat cu tine și, din pricina ta, 
osândit sunt». 

8. Deci dacă așa, fraţilor, pe noi ne vom deștepta în fiecare zi, 
cu adevărat biserică a lui Dumnezeu vom fi, și va locui întru noi 
Duhul Cel Sfânt, și nicio meșteșugire satanicească nu va putea să 
ne înșele pe noi. 


9. Pentru că mai bună este frica lui Dumnezeu decât 
nenumărați povăţuitori; și câte mintea omenească nu poate 
înțelege, acestea Preacinstitul și dumnezeiescul Duh al Firii Celei 
Preacurate i le arată. Pentru că a ne ruga, după Apostolul, precum 
se cade, nu știm, ci însuși Duhul Se roagă pentru noi cu suspine 
negrăite (Rom. 8: 26). 


II. Din viaţa Sfântului Grigorie Taumaturgul 


1. Prigoană cumplită foarte asupra bunei-cinstiri întinzându- 
se și, pe scurt, toată lumea cuprinzând-o, Minunatul Grigorie 
petrecea într-un munte pustiu, având cu sine pe diaconul său, cel 
ce odinioară slujea idolilor și care, apoi, după ce a fost adus la 
Credinţă, s-a făcut iconom al bisericii, iar apoi a primit harul 
diaconiei. 

2. Prigonitorii, după ce s-a spus de oarecine locul în care erau 
ascunși Sfântul Grigorie și cei dimpreună cu el, au purces în 
căutarea lor, urmaţi de mulțime multă. Așa pornind ei, unii au 
înconjurat muntele și stăteau de pază ca nu cumva să le fie cu 
putinţă să scape, de ar voi una ca aceasta, iar alţii s-au suit în 
munte, ca să-l cerceteze în toate părţile. Deodată aceia s-au ivit în 
vederea Marelui, care și drept către dânsul alergau. 

3. Pentru aceasta a poruncit celor ce erau cu dânsul să stea 
tare și cu neîndoită nădejde către Dumnezeu și să creadă în 
mântuire, asemenea cu el întinzând mâinile spre Dumnezeu, și, 
nici aproape de-ar ajunge prigonitorii, să nu clatine credința 
lovind-o cu frică. 

4. Pildă a împlinirii poruncii se făcu pe sineși diaconul, care 
privea spre cer cu ochii neîntorși și cu mâinile întinse în sus, iar 
după el, toţi ceilalţi. 

5. Cei ce goneau după dânșii, deși au cercetat pretutindeni - 
toată tufa și toată piatra răsturnată și toată valea cu de-amănuntul 
scotocind-o -, n-au aflat nimic, drept care s-au pogorât la poalele 
muntelui, socotind că, de frica celor ce-i căutau pe ei, umblând să 
fugă, au căzut sub mâna celor ce-i înconjuraseră pe dânșii la poale. 

6. Așadar, după ce aceștia n-au aflat nimic și nici ceilalţi n-au 
văzut pe cineva, cel ce le spusese locul petrecerii Marelui îl arăta 
prin semne, despre care loc căutătorii spuneau că n-au văzut pe 
nimeni, fără numai doi copaci, puţin depărtaţi unul de altul. 

7. lar după ce au plecat căutătorii, cel ce spusese a rămas 
acolo; însă, întorcându-se el în munte, l-a aflat pe însuși Marele 
întru rugăciune alături de celălalt. Și, cunoscând el dumnezeiasca 
păzire prin care aceia s-au părut celor ce-i goneau ca niște copaci, 
căzu la picioarele Marelui și crezu cuvântului, și, așa, cel ce cu 


puţin mai-nainte era prigonitor s-a făcut acum ca unul din cei 
supuși. 


III. Din Pateric 


1. Zicea Avva Ioan Colovul despre sufletul care se pocăiește: 
„Dacă pururea va alerga către Dumnezeu prin rugăciune, 
niciodată dracii sau patimile nu vor putea asupra lui”. Și adăuga și 
o pildă ca aceasta: 

2. „Era într-o cetate o curvă frumoasă, care avea mulţi 
ibovnici și, venind la dânsa dregătorul orașului, i-a zis ei: 
«Făgăduiește-te mie că te vei păzi întru curăţie, și eu te voi lua de 
femeie», și ea s-a făgăduit. Așadar, după ce a luat-o pe dânsa, a 
dus-o în casa sa. 

3. Iar ibovnicii ei, după ce au căutat-o și n-au putut s-o afle, 
au zis: «Să mergem la casa dregătorului, însă în casă nu vom intra, 
căci, de va afla, ne va chinui pe noi, ci vom sta dinapoia casei și 
vom fluiera după ea, și poate că, cunoscând ea glasul fluierăturii, 
se va pogori la noi, și noi nevinovaţi ne vom afla». 

4. Deci s-au dus și au început să șuiere; iar ea, auzind 
fluierătura, și-a astupat urechile, a fugit în cămara cea mai 
dinăuntru și a încuiat ușile; iar ei, după ce au văzut că nu i-a 
ascultat pe dânșii, s-au întors deșerți”. 

5. Și zicea că „curva este sufletul, ibovnicii sunt dracii, 
dregătorul e Hristos, iar cămara cea mai dinăuntru e încăperea 
cea dinăuntru a minţii. 

6. Deci, dacă sufletul, luptat fiind de draci prin patimi, se va 
strânge întru sineși și prin rugăciuni va alerga către Dumnezeu, 
niciodinioară nu vor putea luptătorii asupra lui”. 

7. Întrebat-au niște fraţi pe Avva Agathon zicând: „Părinte, 
care faptă bună dintre vieţuiri are mai multă trudă?” Și le-a 
răspuns lor Bătrânul: „lertaţi-mă, socotesc că nu este altă trudă 
mai mare decât a se ruga cineva lui Dumnezeu”. Pentru că 
totdeauna când voiește omul a se ruga lui Dumnezeu, vrăjmașii vor 
să-l taie pe el [de la vrerea lui], căci știu că de nimic nu se 
împiedică, fără numai de rugăciune; iar pentru toată viețuirea pe 
care o urmează omul, de va răbda într-însa, câștigă odihnă, însă, 
pentru a se ruga până la suflarea cea mai de pe urmă, îi trebuie 
nevoinţă”. 

8. Pe un frate ce stătea la rugăciune l-a mușcat o scorpie de 
picior și atât s-a atins durerea de inima lui încât puţin mai era să-și 
dea și sufletul. Iar el măcar că așa aflându-se și durându-l, nu s-a 
depărtat de loc până nu și-a împlinit rugăciunea. 

9. Zis-a Avva Evagrie: „Când ești mâhnit foarte, roagă-te 


precum este scris (cf. lac. 5: 13; Psalm 16: 7; II Cor. 7: 15), cu 
frică și cu cutremur, cu trezvie și cu stăpânire de sine, că așa se 
cade a te ruga, și mai vârtos din pricina nevăzuţilor vrăjmași cei cu 
nărav rău și cu deprinderi rele, care voiesc să ne necăjească pe noi 
întru aceasta”. 

10. Zis-a iarăși: „Când gând războinic se va pune pe inimă, 
caută să biruiești nu atât prin cuvintele rugăciunilor, ci mai vârtos 
împotriva războiului aceluia ascute sabia lacrimilor”. 

11. Întrebat-a oarecine pe Avva Macarie zicând: „Cum trebuie 
să ne rugăm?” Și le-a zis lor Bătrânul: „Nu este trebuinţă să grăim 
multe, ci să întindem mâinile și să zicem: «Doamne, precum 
voiești, și precum știi, miluiește-mă». lar de stă asupră război, zi: 
«Doamne, ajută-mi», și El știe, și face cu noi cele de folos”. 

12. Un frate a întrebat pe Bătrân zicând: „Când stau la 
rugăciune, pentru ce mă mai supără gândul?” Și a răspuns 
Bătrânul: „Diavolul, dintru început nevrând a se închina lui 
Dumnezeu, Celui ce este peste toate, s-a azvârlit din cer, făcându- 
se străin de Impărăţia lui Dumnezeu, și pentru aceasta se 
sârguiește să ne împiedice pe noi de la rugăciune, voind să lucreze 
întru noi ceea ce a pătimit și el [din pricina neînchinării]”. 


IV. A Sfântului Isaia 


1. Nu trece cu vederea, nu defăima slujba ta, ca să nu cazi în 
mâinile vrăjmașilor tăi. 

2. Nevoiește-te pe sineţi întru citirea Psalmilor, pentru că te 
păzește pe tine de robia spurcăciunii. 

3. lubește rugăciunea deasă, ca să se lumineze inima ta. 

4. Nu te grăbi întru slujbele tale, ca să nu te mănânce fiarele. 

5. Vezi să nu fii dispreţuitor și să treci cu vederea slujbele, ci 
să le săvârșești, că acestea sunt care au adus luminare sufletului. 


V. A Sfântului Marcu 


1. Frate, cunoaște că cei ce se îngrijesc de rugăciune și de 
smerita cugetare nu cad, iar cei ce se lenevesc de acestea, de 
slava deșartă și de grija cea lumească furându-se, cu lesnire cad. 

2. Drept aceea și diavolul cele ale vieţii și ale trupului nu ne 
pornește a le cugeta sau a le face, ca numai din rugăciune și din 
smerita cugetare să ne abată, și așa să ne rătăcească. Că știe că 
cele ce se fac afară de acestea două, măcar și bune de vor fi, târziu 
cândva se vor răpi de la el. 

3. Iar rugăciune zicem nu numai pe ceea ce se săvârșește prin 
trup, ci și pe ceea ce se aduce lui Dumnezeu prin cugetare 


nerisipită. 

4. Și măcar și una dintr-însele fără de vreme de s-ar răpi, nici 
cealaltă singură de sine nu stă aproape, înaintea lui Dumnezeu, ci 
înaintea voii sale”. 

5. Drept aceea, nu numai cei ce se lenevesc de rugăciune se 
vatămă, ci și cei ce nu iau aminte la cuget. 


VI. A Sfântului Efrem 


1. Cel ce se roagă cu trezvie arde pe draci, iar cel ce se 
risipește cu mintea se batjocorește de dânșii. 


PRICINA A ZECEA 


Care este puterea rugăciunii, și că prin rugăciune se dă tot binele 
de la Dumnezeu, și prin ea se unește omul cu Dumnezeu. 


I. Din viaţa Sfântului Ioan cel Milostiv 


1. Doi clerici” ai Bisericii de sub stăpânirea Marelui loan, ce 
se îndeletniceau cu meșteșugul pielăriei, lucrau unul alături de 
celălalt. Unul dintre ei era înjugat cu femeie și avea copii; cu el 
mai locuia tatăl și mama sa. El îi hrănea pe toţi din lucrul mâinilor 
sale; așijderea și către slujbele Bisericii era lucrător, nelenevindu- 
se niciodată pentru ele. 

2. lar celălalt trăia singur, iar la meșteșug era mai iscusit și, 
măcar că la lucru era mai osârdnic, nu izbutea să câștige 
întotdeauna cele de trebuință. Pentru aceasta începu a pizmui pe 
cel de un meșteșug cu dânsul; și, nemaiputând suferi el durerea 
zavistiei, întâlnindu-se cu el, i-a zis deosebi: „Jură-te pe Dumnezeu, 
să nu te ascunzi de mine, ci arată-mi mie pricina pentru care ești 
bogat, mai vârtos că nici nu ești unul care lucrezi cu osârdie? Căci 
eu, deși sunt mai osârdnic și mai iubitor de osteneală, mie 
împotrivă mi se întâmplă și întru cea mai de pe urmă sărăcie am 
ajuns”. 

3. Iar el, împuţinat aflându-l și vrând să-l facă mai osârdnic la 
slujbele Bisericii, i-a zis: „Frate, și pe mine înainte-vreme multă 
strâmtorare mă ţinea, iar de când m-am plecat a mă îndeletnici la 
slujbele Bisericii, îmi este mai cu lesnire a câștiga: că uneori și 


0 Clerici putea însemna atunci orice fel de treaptă, citeţ, cântăreţ etc. 
Din context, cei doi nu pare să fi fost clerici-preoţi. Drept care, pentru 
folosul pricinuit celuialt, unul a primit acum și preoţia. 


bani găsesc mergând pe cale, de unde mi s-a și adunat toată 
îndestularea pe care o vezi. De te pleci mie, urmează-mi atunci 
când mă duc, și nu puţină mângâiere vei avea dintru aceasta”. 

4. Și acela s-a plecat cuvintelor lui și, la fiecare slujbă 
mergând împreună cu dânsul, nu după mult a simtit 
binecuvântarea lui Dumnezeu făcându-se în casa lui, și pentru 
toate acestea nu uita să și mulțumească bunului său sfetnic. 

5. Iar el (adică cel ce l-a deșteptat), îndată pe prietenul său 
vrând să-l adevereze, i-a spus cum că niciodinioară n-a găsit bani 
în cale, „ci vrând eu, zice, a te deștepta pe tine ca să mergi la 
dumnezeieștile slujbe, am născocit cele despre aflarea banilor”. 

6. Aceasta venind în urechile Fericitului loan, pentru 
așezarea lui cea bună, l-a învrednicit pe el și de treapta preoţiei. 


II. Din Pateric 


1. Sihăstrind oarecine, era nelucrând nimic, ci neîncetat se 
ruga și, în fiecare seară când intra în chilia sa, afla pâinea sa și o 
mânca. 

2. Într-o zi, a venit un frate având smicele și l-a îndemnat pe 
el să lucreze. lar după ce s-a făcut seară, a intrat după obicei să 
mănânce, și pâine n-a aflat, și s-a culcat întristat. Și i s-a 
descoperit lui: „Atunci când te îndeletniceai cu Mine, Eu te 
hrăneam, iar dacă ai început să lucrezi, acum din rucodelia ta 
caută-ţi hrana ta”. 

3. Era odată un Bătrân locuind în Muntele Sinai. Și, ieșind el 
de acolo, l-a întâmpinat un frate, care, după ce a oftat, a zis 
Bătrânului: „Părinte, ne întristăm pentru lipsa ploii”. Iar Bătrânul 
i-a zis lui: „Pentru ce nu faceţi rugăciune, rugând pe Dumnezeu să 
dea ploaie?” Zis-a frate: „Ne rugăm, facem și litanii, dar nu plouă”. 
Zis-a Bătrânul: „E limpede că nu vă rugați întins. Vrei să cunoști că 
așa este?” Să stăm la rugăciune. 

4. Și, întinzând mâinile la cer, s-a rugat, și îndată s-a pogorât 
ploaie. Iar fratele, văzând, s-a înfricoșat și, căzând, s-a închinat lui. 
Iar Bătrânul a fugit îndată de acolo. 

5. Nişte frați au mers la Avva Antonie și l-au întrebat pe el un 
grai din Levitic. Și a ieșit Bătrânul în pustie, și i-a urmat lui Avva 
Ammona pe ascuns, știind obiceiul lui. 

6. Și nu mult depărtându-se Bătrânul, stând la rugăciune, a 
strigat zicând: „Dumnezeule, trimite-mi pe Moise ca să mă înveţe 
graiul acesta”. Și i-a venit lui glas grăind cu dânsul. Și zicea Avva 
Ammona mai apoi: „Glasul l-am auzit grăind cu dânsul, dar puterea 
cuvântului nu am înțeles-o”. 

7. Povestit-a Avva Dula, ucenicul lui Avva Visarion: „Am venit 
odată în chilia lui și l-am aflat stând la rugăciune cu mâinile întinse 
la Cer, și a petrecut patrusprezece zile făcând aceea. lar după 
aceasta, m-a chemat și mi-a zis: „Vino după mine”. Şi, ieșind, ne- 
am dus în pustie. Și, însetând eu, i-am zis: „Părinte, mi-e sete”. Și, 
luând el cojocul meu, s-a dus la o zvârlitură de piatră și, făcând 
rugăciune, mi l-a adus plin de apă. 

9. Și, călătorind noi, am venit în Licopole, la Avva Ioan, cu 
care, după ce s-a îmbrățișat și au stat la rugăciune, au șezut să 
vorbească despre vedenia ce o a văzut Avva Visarion în rugăciune. 
Și a zis că a ieșit hotărâre ca să fie caterisite [înlăturate] cele 
sfinţite. Și așa s-a și făcut, căci au fost caterisite. 


° Ioan din Licopole a trăit în secolul al IV-lea, când împărăţea 
Theodosie cel Mare (379-395), socotit întemeietorul statului creștin 


10. Mers-a Avva Lot la Avva Iosif și i-a zis lui: „Părinte, după 
puterea mea fac puţina mea pravilă, și puţina mea postire și 
rugăciune, citire și liniște, apoi ce, oare, să mai fac?” 

11. lar Bătrânul, sculându-se, a întins mâinile la cer și 
degetele sale s-au făcut ca niște făclii de foc. Și i-a zis lui: „De 
voiești, fă-te cu totul de foc”. 

12. Venit-a odată Avva Moise să scoată apă, și a aflat pe Avva 
Zaharia rugându-se la puț, și a văzut pe Duhul lui Dumnezeu 
șezând pe dânsul. 

13. Spunea Avva Iacov că a zis unul dintre Bătrâni: „Când 
eram mai tânăr, petreceam în pustie având un copil pe aproape, 
îndeletnicindu-se undeva deosebi. Și cercetare făcându-i, l-am 
văzut pe el făcând rugăciune, rugându-se lui Dumnezeu ca să se 
împăciuiască cu fiarele. lar după rugăciune, prin apropiere era o 
hienă care-și alăpta puii săi, iar copilul s-a pus pe sine dedesubt și 
a început a suge cu puii fiarei. 

14. Și a mai zis că altădată l-a văzut pe el rugându-se, 
cinstind pe Domnul și zicând: „Dă-mi mie dar, Stăpâne, ca să mă 
împrietenesc cu focul”. Și, aprinzând o văpaie, a intrat în mijlocul 
ei și și-a plecat genunchii la rugăciune. 

15. Un frate a întrebat pe Avva Sisoe zicând: „Cum să mă 
mântuiesc?” Şi i-a zis lui Bătrânul: „De voiești a plăcea lui 
Dumnezeu, ieși din lume, depărtează-te de pământ și lasă făptura, 
și mută-te către Făcătorul, și prin rugăciune și plângere unește-te 
pe sine cu Dumnezeu, și vei afla odihnă și în Veacul de acum și în 
cel ce va să fie”. 

16. Se spunea despre Avva Titoe că, dacă nu degrabă își 
pogora mâinile sale când stătea la rugăciune, se răpea mintea lui 
în sus. Și, de se întâmpla să se roage fraţii cu dânsul, se sârguia ca 
degrabă să-și pogoare mâinile, ca să nu se răpească mintea lui și 
să zăbovească. 

17. Ziceau Părinţii că rugăciunea este oglindă a monahului. 

18. Fost-a odată Avva Pamvo împreună-călătorind cu fraţii în 
părţile Egiptului și, văzând niște mireni șezând, le-a zis lor: 
„Sculaţi-vă și vă închinaţi călugărilor, ca să vă binecuvântaţi, că ei 
adeseori grăiesc cu Dumnezeu și gurile lor sfinte sunt”. 

19. Mers-a un frate în Schit, la chilia lui Avva Arsenie, și, 
căutând prin fereastră, a văzut pe Bătrânul stând la rugăciune cu 
totul ca un foc; aceasta pentru că și fratele era vrednic de a vedea. 

20. Apoi, bătând el în ușă, a ieșit Bătrânul, care, văzându-l pe 
frate speriat, i-a zis lui. „Baţi de mult la ușă? Nu cumva ai văzut 
drept-slăvitor. Acesta a interzis prin lege jertfele păgânești, dar și 


ereziile, precum Arianismul și altele. „Cele sfinţite” (tá isp) se referă, 
așadar, la jertfele păgânești (cf. nota trad. neogr.). 


ceva?” Iar el a zis: „Nu”. Și, grăind cu el, l-a slobozit. 

21. Un Bătrân oarecare, ce locuia în părţile cele de jos ale 
Egiptului, zicea, în simplitatea lui, că Melchisedec este Fiul lui 
Dumnezeu. 

22. Și, auzind despre dânsul Fericitul Chiril, Arhiepiscopul 
Alexandriei, a trimis la dânsul ca să-l cheme. lar după ce a venit, l- 
a văzut că este și purtător de semne, și că, orice cere de la 
Dumnezeu, i se descoperă lui, și că la cuvânt se arată cu blândeţe. 
Și vrând Arhiepiscopul să-l izbăvească de o amăgire ca aceasta, a 
născut un meșteșug ca acesta și i-a zis: „Avva, rogu-te: un gând îmi 
zice că Melchisedec este Fiul lui Dumnezeu, iar altul zice că nu, ci 
este arhiereu și om al lui Dumnezeu, iar eu mă îndoiesc pentru 
aceasta, rogu-te, descoperă-mi mie!” 

23. lar Bătrânul, bizuindu-se pe îndrăzneala sa către 
Dumnezeu, i-a zis: „Dă-mi răgaz trei zile, și eu voi întreba pe 
Dumnezeu despre aceasta, și voi vesti ţie cine este”. Și a rugat 
Bătrânul pe Dumnezeu să i se descopere pentru căutarea aceasta. 
Și, primind de sus descoperire, a venit după trei zile și a spus 
Arhiepiscopului că Melchisedec este om. 

24. Și el l-a întrebat pe el: „Cum de știi, Avva?” Și a răspuns 
Bătrânul: „Când mă rugam eu lui Dumnezeu, mi-a arătat mie pe 
toţi Patriarhii, și trecea fiecare pe dinaintea mea, unul câte unul, 
de la Adam până la Melchisedec. Și, trecând și acela, îmi zicea mie 
îngerul: „Acesta este Melchisedec, deci cutează și crede că așa 
este cu adevărat”. Și de atunci Bătrânul propovăduia că om este 
Melchisedec. 

25. A intrat oarecând Avva Zaharia, ucenicul lui Avva Siluan, 
în chilia acestuia și l-a aflat pe el întru uimire cu mâinile întinse 
spre cer. Și, închizând ușa, a ieșit. 

26. Și, intrând în al șaselea și în nouălea ceas, l-a aflat pe el 
așijderea, iar în al zecelea ceas, l-a aflat pe el liniștindu-se, și i-a 
zis lui: „Ce ai avut azi, Părinte?” Iar el a zis: „Bolnav am fost azi, 
fiule”. Iar acela, căzând și apucându-i picioarele lui, i-a zis: „Nu te 
voi lăsa până ce nu-mi vei spune ce ai văzut!” Atunci i-a zis 
Bătrânul: „Eu la cer m-am răpit, și am văzut slava lui Dumnezeu, și 
acolo am stat până acum, iar acum m-am slobozit”. 

27. Ziceau Bătrânii, către Avva Ilie din Egipt, despre Avva 
Agathon: „Bun frate este”. Și le-a zis lor Bătrânul: „După neamul 
lui este bun”. 

28. Şi i-au zis lui: „Dar după cei de demult, cum?” Și le-a 
răspuns lor: „V-am zis că după neamul lui este bun, însă la 
măsurile celor de demult n-a ajuns. Că eu am văzut un om în Schit 
care prin rugăciune putea să oprească soarele de pe cer, precum 
lisus al lui Navi”. Iar ei, auzind, s-au minunat și au preaslăvit pe 


Dumnezeu. 

29. Zicea Avva Dula, ucenicul lui Avva Visarion: „Odată, 
mergând noi către oarecare Bătrân, a venit soarele să apună, și 
stând Bătrânul [Visarion] la rugăciune, a zis: «Rogu-mă Tie, 
Doamne, să stea soarele până cei voi ajunge la robul tău», și s-a 
făcut așa”. 

30. Același a zis: „Altădată, călătorind noi, am înnoptat pe 
malul mării și i-am zis Bătrânului: «Mi-e sete foarte». Și, făcând 
Bătrânul rugăciune, mi-a zis mie: «Bea din mare», și, îndulcindu-se 
apa, am băut. Am luat însă din mare și într-un vas. 

31. Și, văzând Bătrânul, mi-a zis: «Pentru ce ai luat?» Iar eu 
am zis: «lartă-mă, ca nu cumva să-mi fie sete mai încolo». Şi a zis 
Bătrânul: «Dumnezeu este și aici, și în tot locul»”. 

32. „Altădată, având trebuință să treacă Nilul, a făcut 
rugăciune și a trecut pe jos în cealaltă parte. lar eu, zicea, 
făcându-i lui metanie, i-am zis lui: «Cum simţeai picioarele tale 
când umblai pe apă?» Răspuns-a Bătrânul: «Până la glezne 
simțeam apa, iar de aici încolo era vârtoasă»”. 

33. Mergând odată Avva Ammona la Antonie, a rătăcit drumul 
și se ruga lui Dumnezeu zicând: „Doamne Dumnezeul meu, să nu 
pierzi zidirea ta!” Și îndată s-a arătat lui mână atârnată din cer 
arătându-i lui calea, până când a venit și a stat deasupra peșterii 
Sfântului Antonie. 

34. Trecând odată Avva Mili printr-un loc, a văzut pe cineva 
prins, de ca și cum ar fi făcut moarte de om. Şi, apropiindu-se 
Bătrânul, a întrebat pe fratele și, aflând că va fi năpăstuit, a zis 
către cel care-l prinsese pe el: „Unde este cel ucis?” Și i-au arătat 
omul. Apoi a poruncit tuturor să se roage. 

35. Și, întinzând și el mâinile către Dumnezeu, a înviat 
mortul. Și a zis Bătrânul către acela, înaintea tuturor: „Cine este 
cel ce te-a omorât?” Iar el, răspunzând, a zis: „Intrând în biserică, 
am dat preotului bani, iar el, sculându-se, m-a junghiat, apoi m-a 
luat și m-a adus în chilia părintelui acestuia. Rogu-vă pe voi să se 
ia lucrurile mele și să se dea copiilor mei”. 

36. Și a zis Bătrânul către dânsul iarăși: „Du-te, dar, și dormi, 
până ce va veni Domnul să te scoale”. 

37. Povestit-a Avva Macarie Egipteanul și a zis: „Șezând eu 
odată în Schit, au venit doi tineri dintr-un loc străin, și unul avea 
puţină barbă, iar celălalt începea acum să facă. Și, apropiindu-se, 
mi-au zis: «Avva, unde este chilia lui Avva Macarie?» Iar eu le-am 
zis lor: «Ce voiți cu el?» Iar ei i-au zis: «Auzind despre dânsul, am 
venit să-l vedem». Şi le-am zis lor: «Eu sunt». Și mi-au făcut 
metanie zicând: «Vrem să rămânem aici». 

38. lar eu, văzându-i pe ei veseli și veniţi ca din bogăţie și 


răsfăţare, le-am zis lor: «Nu puteţi şedea aici». Răspuns-a cel mai 
mare: «Dacă nu vom putea ședea aici, ne vom duce în alt loc». Iar 
eu am zis în sinemi: «Oare de ce să-i izgonesc, poate se vor sminti, 
osteneala îi va face să fugă singuri». 

39. Și le-am zis: «Dacă puteţi, veniți de vă faceţi chilie». Și 
mi-au zis: «Arată-ne nouă loc și ne vom face». Și le-am dat lor 
cazma și un săculeţ plin cu pâine și sare, și le-am arătat apoi o 
piatră vârtoasă și le-am zis: «Ciopliţi aici și, după ce aduceţi lemne 
din luncă, faceţi chilie și ședeţi». 

40. Iar ei m-au întrebat: «Ce lucrezi aici?» Și eu le-am zis: 
«șir», și, luând smicele din luncă, le-am arătat lor cum se începe 
șirul și cum se coase [împletește]. Şi le-am zis: «Faceţi coșniţe și, 
după ce le veţi da păzitorilor, aceia vă vor aduce pâine». 

41. Deci, după ce le-am dat lor canonul șederii, m-am dus. lar 
ei cu răbdare făceau toate câte le zisesem lor și n-au venit la mine 
vreme de trei ani. Şi-mi zicea mie gândul: «Oare care este lucrarea 
acelor fraţi, că n-au venit să mă întrebe de niciun gând? Alţii de 
departe vin la mine, iar aceștia sunt aproape și nu vin, și nici la 
alţii nu se duc, fără numai la biserică tăcând, ca să ia anafură». 

42. Postind eu o săptămână, m-am rugat lui Dumnezeu să-mi 
arate lucrarea lor, iar după o săptămână m-am dus la dânșii să văd 
cum șed. Și, bătând eu la ușă, mi-au deschis și m-au îmbrățișat 
tăcând și, făcând rugăciune, am șezut. Iar cel mai mare, făcând 
semn celui mai mic să iasă, a șezut să împletească șir, fără a grăi 
ceva. 

43. Iar la ceasul al nouălea a ciocănit și a venit cel mai tânăr, 
care a făcut puţină fiertură și, făcându-i semn celălalt, a pus masă. 
Și, punând pe dânsa trei pesmeţi, au stat tăcând. lar eu am zis: 
«Sculaţi-vă ca să mâncăm». Și, sculându-se ei, am mâncat, iar 
după aceea au adus vasul și am băut apă. 

44. lar după ce s-a făcut seară, unul dintre ei mi-a zis: «Te 
duci?» Iar eu am zis: «Nu, ci voi dormi aici». Și mi-au așternut într- 
o parte o rogojină, iar ei și-au pus de cealaltă; și și-au luat brâiele 
lor și rasele lor și s-au culcat amândoi pe rogojină. lar eu m-am 
rugat lui Dumnezeu să-mi descopere lucrarea lor. 

45. lar când ei socoteau că eu dorm, s-au sculat și au întins 
mâinile la cer și am văzut pe draci venind la gura fratelui mai mic, 
iar alţii erau la ochi. Și am mai văzut pe înger ţinând sabie de foc 
și gonind pe draci, iar de cel mai mare nu puteau să se apropie. 

46. Iar către dimineaţă s-au culcat. Atunci eu m-am prefăcut 
că m-am deșteptat. Şi mi-a zis cel mai mare: «Vrei să citeşti cei 
doisprezece psalmi?» Şi eu am zis: «Da, vreau». Și a început cel 
mai mic să cânte cinci psalmi, câte șase stihuri și un Aliluia, iar 
după fiecare stih, din gură ieșea câte o făclie de foc care se suia la 


cer. Așijderea și cel mai mare, când deschidea gura și cânta, ca o 
funie de foc ieșea și ajungea până la cer. Și eu am zis câţiva pe de 
rost. 

47. Așa am cunoscut că cel mai mare este desăvârșit, iar cu 
cel mai mic încă se lupta vrăjmașul. lar după ce am ieșit, le-am zis: 
«Rugaţi-vă pentru mine». Iar ei au făcut metanie zicând: «lartă-ne, 
Avva». lar după puţin a adormit fratele mai mare. lar a treia zi de 
la moartea lui, a adormit și cel mai mic”. Și, când mergeau vreunii 
din Părinţi la Avva Macarie, îi lua și-i ducea la chilia lor, zicându- 
le: „Veniţi de vedeţi mucenicia străinilor celor mici”. 


III. A lui Antioh Pandectul 


1. Dacă dracii au rugat pe Dumnezeu să nu fie trimiși în 
adânc, și au dobândit cererea lor, cu cât mai vârtos vom fi noi 
auziţi, cei îmbrăcaţi întru Hristos, rugându-ne a dobândi izbăvirea 
de moartea cea gânditoare? Pentru aceasta, să ne îndeletnicim în 
rugăciune, că mare este puterea rugăciunii. 


IV. A lui Avva Marcu 


1. Nu se cuvine ca cel ce se silește să ajungă la desăvârșire să 
circumscrie rugăciunea în ceasuri și vremi [anume], afară de mare 
nevoie și neputinţă; căci Domnul, adică, legiuiește totdeauna, ziua 
și noaptea, a fi adusă Atotputernicului Dumnezeu, iar Apostolul 
neîncetat (cf. Luca 18: 1-7; I Tesal. 5: 17). 

2. Căci tot binele prin rugăciune se face credincioșilor, nu 
numai nădejdea cea întru Domnul, ci și credința cea adevărată, și 
dragostea cea nefăţarnică, și nepomenirea de rău, și iubirea de 
fraţi, și înfrânarea, și răbdarea, și cunoștința cea mai dinăuntru, și 
izbăvirea de ispite, și mărturisirea din inimă, și lacrima întinsă, și 
răbdarea celor necăjicioase, și curata iertare a aproapelui, și 
cunoștința Legii celei Duhovnicești, și aflarea dreptăţii lui 
Dumnezeu, și venirea Sfântului Duh, și toate câte a făgăduit 
Dumnezeu să le dea oamenilor celor credincioși, și aici și în veacul 
cel viitor. 

3. Și, pe scurt, cu neputinţă este a se arăta sufletul după 
chipul lui Dumnezeu, fără decât prin harul lui Dumnezeu și 
credința omului care petrece în cuget cu multă smerită cugetare și 
rugăciune nerisipită. 

4. Cheamă pe Dumnezeu ca să-ţi deschidă ochii minţii tale și 
să vezi folosul rugăciunii și al citirii celei înţelegătoare. 

Rugăciunea este maică a tuturor faptelor bune, căci le naște 
pe ele prin unirea cu Hristos. 


Orice vom face, fără de rugăciune și fără de nădejde bună, 
mai pe urmă nedesăvârșit și vătămător se face. 

5. Când va vedea diavolul că mintea din inimă s-a rugat, 
atunci mari și rău-meșteșugite gânduri aduce asupră, căci nu 
suferă a strica faptele cele mici cu mari aduceri asupră. 

6. Spre împreună-lucrarea cu Dumnezeu și spre bună- 
plăcerea Lui, nimic nu este mai puternic ca rugăciunea și decât 
dânsa nimic nu este mai folositor. 

Bine este ca prin cuvânt să folosim pe cei ascultători, dar mai 
bine este ca prin fapta bună și prin rugăciune a lucra împreună cu 
ei. Că cel ce prin acestea se aduce pe sineși lui Dumnezeu, prin 
ajutorul său [de la Dumnezeul ajută și aproapelui. 

7. De voiești ca prin cuvânt scurt a folosi pe cel iubitor de 
învăţătură, arată-i lui rugăciunea, dreapta-credinţă și răbdarea 
celor ce vin asupră, că toate cele bune printr-acestea se află. 

8. Bine este a ţine porunca cea atotcuprinzătoare și pentru 
nimic altceva a ne ruga, ci a căuta numai Împărăţia lui Dumnezeu, 
după cuvântul Domnului (cf. Matei 6: 33). 

9. Iar dacă pentru fiecare trebuinţă încă ne îngrijim, datori 
suntem ca pentru fiecare să ne rugăm; că cel ce fără rugăciune 
face ceva sau se îngrijește de ceva nu bine sporește întru sfârșitul 
lucrului. lar aceasta este ceea ce a zis Domnul: Că fără de Mine nu 
puteți face nimic (loan 15: 5). 


PRICINA A UNSPREZECEA 


Că se cade ca cel ce cere, nu ce-i place lui să ceară, ci ceea ce este 
de folos, precum I se pare lui Dumnezeu. 


I. Din Pateric 


1. Un frate era necăjit din pricina supărării ce i-o făceau 
gândurile viclene și, din multa lui smerenie, zicea: „De gândesc la 
unele ca acestea, nu am parte de mântuire”. 

2. Pentru aceasta s-a dus la un Bătrân mare, ca să se roage 
pentru dânsul și așa să se ușureze gândurile de la dânsul. Și i-a zis 
Bătrânul: „Nu ţi-e de folos, fiule”, iar el stăruia silind pe Bătrânul. 

3. Și, rugându-se Bătrânul, a ridicat Dumnezeu războiul de la 
fratele și îndată a căzut în înalta-cugetare și în mândrie. 

4. Și iar ducându-se, a rugat pe Bătrânul să-i vină iarăși 
gânduri și așa să aibă smerenia cea dintâi. 


II. A lui Avva Isaia 


1. De te rogi lui Dumnezeu pentru război, ca să-l ia adică de 
la tine, și nu te ascultă, să nu te necăjești, căci El mai mult decât 
tine cunoaște ce-ţi este de folos. Deci să nu zici „ia de la mine 
cutare și dă-mi cutare”, ci roagă-te zicând așa: 

2. „Stăpâne Iisuse Hristoase, ajută-mi, și să nu mă lași să 
păcătuiesc, că rătăcit sunt, și să nu mă lași să pier întru păcatele 
mele. Miluiește-mă pe mine, zidirea Ta, nu mă trece cu vederea, că 
neputincios sunt. Nu mă părăsi, căci către Tine am scăpat (Psalm 
142: 9). Vindecă sufletul meu, că am greșit Ţie (cf. Psalm 40: 4). 
Înaintea Ta sunt toţi cei ce mă necăjesc pe mine, și nu este mie 
scăpare, fără numai către Tine, Doamne. Doamne, mântuiește-mă, 
pentru îndurările Tale; să se rușineze toţi cei ce se scoală asupra 
mea, cei ce caută sufletul meu, ca să-l piardă pe el; că Tu, Doamne, 
ești puternic întru toate, și prin Tine este slava lui Dumnezeu, a 
Tatălui și a Duhului Sfânt, în veci. Amin!” 

3. Și atunci conștiința grăiește cu inima ta în taină, zicându-ţi 
pricina pentru care Dumnezeu nu te ascultă, iar tu fă lucrul care te 
îndeamnă și nu fi nebăgător de seamă. 

4. Căci cu neputinţă este ca, de va asculta omul pe 
Dumnezeu, Dumnezeu să nu asculte pe om, căci nu este departe 
de om, iar ce nu-L lasă a ne asculta sunt voile noastre. 


III. A Sfântului Varsanufie 


1. Un frate a întrebat pe Bătrânul zicând: „De voi întreba pe 
Sfinţii despre izbăvirea de vreo patimă sufletească și trupească, și 
cred că îndată mă tămăduiesc, oare așa se face, chiar dacă nu-mi 
folosește a fi tămăduit îndată?” 

2. Și a răspuns Bătrânul: „Frate, nu este bine ca cineva cu de- 
la-sine-stăpânire să se roage să se tămăduiască de patimă, neștiind 
de-i folosește lui sau nu-i folosește, ci să-și aducă aminte de Cel ce 
a zis: Că știe Tatăl vostru Cel ceresc de cele ce aveţi trebuinţă, 
înainte de a cere voi de la Dânsul (Matei 6: 8). 

3. Deci roagă-te lui Dumnezeu zicând așa: „Stăpâne, în 
mâinile Tale sunt, miluiește-mă după voia Ta și, de-mi folosește, 
tămăduiește-mă degrabă” 

4. Și tot într-acest chip cere-le și Sfinţilor să se roage și fără 
de îndoială să crezi că ceea ce te folosește face Dumnezeu; și 
mulțumește-l Lui întru toate după porunca Apostolului, care zice: 
Intru toate mulțumiți (| Tesal. 5: 18), și te vei folosi și cu sufletul și 
cu trupul”. 

5. Zis-a fratele: „Dar Părinţii, de sunt rugaţi să se roage 
pentru vreo ispită, ce cer? Izbăvire de ispită, adică de patimă, sau 
ce este de folos? Și cum de Avva Sisoe, pentru ucenicul său, 
precum și alți Părinţi, a cerut de la Dumnezeu izbăvire? 

6. Și cum să înțelegem cuvântul: Toate sunt cu putință celui 
ce crede? (Matei 9: 23). Încă: Nimeni nu este ispitit mai mult decât 
poate (cf. I Cor. 10: 13)? Și de se fac ispitele spre folos? Și cum 
folosesc rugăciunile Sfinţilor?” 

7. Răspuns-a Bătrânul: „Frate, îndeobște Părinții cei 
desăvârșiţi se roagă ca Dumnezeu să facă ce este de folos cu omul. 
Și, de-i folosește lui, Dumnezeu lasă patima la om, pentru răbdare, 
iar de folosește a se izbăvi, face a se izbăvi, iar aceasta o atribuim 
preștiinţei lui Dumnezeu. 

8. De aceea Avva Sisoe, ca să se roage pentru ucenic, întâi s-a 
adeverit pentru aceasta, și s-a rugat numai după ce a luat 
înștiințare; și mulţi alţii dintre Bătrâni, tot așa, după adeverire, se 
rugau. lar cum că spre folos se fac cele ce se întâmplă omului, este 
lucru vădit omului din cea zisă de Apostolul: /ntru toate mulțumiți. 

9. Iar prin aceea că toate sunt cu putință celui ce crede se 
însemnează că poate să sufere cu nădejde necazul patimilor 
(bolilor), fie să rabde și îndelung să rabde, fie să sufere cu vitejie 
toate, precum lov. Însă nu ispitește Dumnezeu pe om mai mult 
decât poate acesta să ducă, dar, de nu-i vor ajuta rugăciunile 
Sfinţilor, din pricina moleșirii sau îngâmfării sale, omul se 


primejduiește de voie, lăsându-se în voia împrejurărilor”. 


PRICINA A DOUĂSPREZECEA 


Că se cade ca cel ce cere de la Dumnezeu cele folositoare, pe cele 
aduse asupră-i de la Pronie cu mulțumită să le primească, măcar 
de se va întâmpla a fi împotriva voii sale. 


I. Din viaţa Sfântului Ioan cel Milostiv 


1. Mulţi din Alexandria, râvnind cele de pe vremea 
Apostolilor, își vindeau averile, iar preţul lor îl puneau în mâinile 
Sfântului Ioan, rugându-l să se împartă de dânsul săracilor. 

2. Printre aceștia era și unul oareșicare, care, apropiindu-se, 
șapte litre și jumătate de aur a adus, adeverind că lui nu i-a mai 
rămas nimic din bani, și cerea să ia două daruri de la dânsul: unul, 
ca copilul său să se mântuiască cu rugăciunile Sfântului, iar altul, 
ca fără primejdie să-i vină înapoi corabia, care acum se întâmpla 
să fie trimisă în Africa. 

3. Deci, după ce au trecut treizeci de zile după rugăciune, fiul 
lui a murit, iar a treia zi de la moarte, venind și corabia lui din 
Africa și ajungând în dreptul farului, căzu într-un naufragiu așa 
cumplit, încât toată povara s-a prăpădit, nescăpând decât corabia 
și cei dintr-însa. 

4. Așadar, după ce vestea despre copil s-a auzit cu puţin 
înainte, și durerea încă ţinându-l, îndată și mâhnire pentru corabie 
veni asupră-i, astfel că marea lui durere împreună cu mâhnirea de 
acum îl cufundă desăvârșit într-o scârbă prea mare, care lucru, 
cunoscându-l Patriarhul, mai mult s-a mâhnit decât dânsul, și se 
ruga lui Dumnezeu ca în chip nevăzut să se atingă de sufletul 
aceluia și să certe viforul scârbei și întru alinare să-l prefacă. 

5. Ca urmare, în noaptea ce a urmat, înaintea omului a stat în 
vis un bărbat ce semăna la chip cu Patriarhul și care zicea către 
dânsul: „De ce ești într-o scârbă așa de mare? Au nu tu m-ai rugat 
ca printr-o rugăciune ca aceasta să mă rog să se mântuiască fiul 
tău? Și, iată, cu harul lui Dumnezeu s-a mântuit, din răutăţile vieţii 
nevătămat slobozindu-se, că, dacă mai multă viaţă ar fi dobândit, 
nu bun, ci rău era să se arate, și nevrednic de Făcătorul. 

6. lar pentru corabie nimic nu te îndoi, că, de nu ar fi fost 
rugat preabunul Dumnezeu de a noastră smerenie, împreună cu 
bărbaţii putea să fie trimisă întru adânc și, pe lângă povară, și pe 
fratele tău și pe ceilalţi i-ai fi pierdut. Deci nu trebuie să te 
mâhnești, ci mai vârtos se cade să rabzi cu mulțumită cele ce-au 
venit asupră, că nimic din cele ce se fac de la Dumnezeu nu este 
fără judecată, măcar că nouă multe din judecăţile Lui ne sunt 
necunoscute”. 


7. Apoi, după ce bărbatul s-a deșteptat din somn, a simţit 
inima sa plină de mângâiere și, mergând, îndată a căzut la 
picioarele Fericitului Patriarh, foarte mulţumindu-i și vedenia 
povestind-o. Iar el îl sfătuia ca nu lui să-i socotească darul, ci mai 
vârtos lui Dumnezeu, Celui ce iconomisește toate spre folos. 


II. Din viaţa Sfântului Uar’ 


1.0 femeie iubitoare de Dumnezeu și bogată, pe nume 
Cleopatra, după ce Mucenicul Uar tocmai se săvârșise și prigoana, 
iată, de acum începu a se sfârși, a luat trupul său în patria sa, 
Palestina, unde i-a și zidit acestuia o biserică preafrumoasă. 

2. Având ea un singur fiu născut, spre dânsul singur își avea 
cârma nădejdilor, că de bărbat se păgubise cu multă vreme în 
urmă prin moarte. Trimițând ea bani celor ce stăpâneau atunci, le- 
a cerut să învrednicească pe copil cu cinste de la dânșii. Și îndată 
au venit la dânsa scrisori împărătești prin care copilul era 
învrednicit cu dregătorie. Însă, pentru o vreme, ea a lăsat lucrul cu 
zăbavă, acum ostenindu-se la zidirea bisericii Mucenicului. 

3. lar când zidirea bisericii a luat sfârșit, a chemat pe 
Episcopul Eparhiei împreună cu preoţii spre sfinţirea bisericii; a 
chemat încă și dintre călugări, câţi străluceau cu viaţa și cu fapta 
bună. Apoi au scos racla cu sfinţitul trup al Mucenicului și, în chip 
luminos, l-au pus pe un pat de mult preţ; iar deasupra moaștelor, 
ea a pus brâul și caftanul dregătoriei întru care era să se îmbrace 
copilul ei, ca să se blagoslovească de cei ce se adunaseră acolo, și 
așa, sfințite, pe amândouă să le îmbrace. 

4. Apoi, după ce au făcut slavoslovie de toată noaptea 
împreună cu toată mulţimea, ea împreună cu copilul au intrat 
primii pe sub racla Mucenicului spre a-l purta, pe care, după ce l- 
au luat, l-au pus cu sfinţenie în sfinţitul altar al bisericii. De aici, la 
toate acestea, iubitoarea de mucenici Cleopatra fierbinte sta și 
lăcrima, copilului și sieși cerând cu credinţă cele bune de la 
Mucenicul. 

5. Și întru aceasta săvârșindu-se dumnezeiasca Liturghie, cu 
masă prea îndestulată pe cei ce se adunaseră acolo i-a ospătat, iar 
slujirea mesei singură cu fiul său a isprăvit; însă a poruncit 
copilului ca nicidecum să nu guste din vreo mâncare sau băutură 
până ce se va isprăvi ospăţul. 

6. Apoi, după ce s-a isprăvit ospăţul, iată, ziua spre seară 
plecându-se, copilul era cu totul ostenit, și abia ce s-a culcat puţin 


° Sfântul Mucenic Uar a primit cununa muceniciei în vremea lui 
Maximian, la anul 304. 


pe patul său, că l-a apucat fierbinţeală mare și iute. lar mamă-sa, 
și ea flămândă lângă copil șezând, fără de somn petrecea și, pe cât 
putea, aprinderea bolii i-o răcorea, iar pe la miezul nopţii - o, cum 
sunt judecăţile lui Dumnezeu! - văzu pe copil slăbit de boală și 
zăcând mort. 

7. După ce a văzut aceasta, întâi, de întunecarea ce o 
cuprinse, căzu la pământ fără de glas, apoi, puţin trezindu-se, și 
trupul copilașului pe umeri luându-l, intră în biserica pe care o 
zidise Mucenicului, ducându-l pe acela la sfântul altar, și, ca și 
către un însufleţit, cu trupul Mucenicului vorbea zicând: 

8. „Ce nedreptate ţi-am făcut, o, Mucenice al lui Hristos, ca 
eu să cad într-o nenorocire amară ca aceasta? Au n-am lăsat în 
pământ străin trupul bărbatului meu, în tot chipul silindu-mă a 
aduce trupul tău? Au nu biserică din temelie ţi-am zidit? Au nu 
cumva altceva sau nu din suflet ţi-am adus osârdie? 

9. Ce ai voit cu toate acestea? Ce bine pentru dânsele să 
nădăjduiesc? Au nu mântuirea copilului? Au nu până la bătrâneţe 
împreună cu mine să petreacă? Vai, din cel fel de nădejde m-am 
scăpătat! Ah, în loc de unele am văzut altele! Ci, o, Mucenice al lui 
Hristos, sau dă-mi pe copil înapoi viu, precum Elisei, pe fiul 
sunamitencei, sau nu mă lăsa ţinută de necaz și amărăciune, ci fă- 
mă pe mine, care cu așa rea-norocire l-am născut și l-am crescut, 
să fiu moartă împreună cu copilul meu”. 

10. Așa pe Cleopatra, cumplit tânguindu-se, somnul a furat-o, 
și s-a odihnit puţin. Și i s-a arătat ei Mucenicul împreună cu 
copilul, pe care atletul lui Hristos îl ţinea el în sânurile sale ca pe 
un fiu al său, iar îmbrăcămintea amândurora era luminată și prea 
înfrumuseţată, și cununi preafrumoase împodobeau capetele lor, 
iar frumuseţea cununilor dumnezeiască și negrăită era. 

11. Și auzea pe Mucenicul zicându-i: „Pentru ce nu te bucuri, 
o, femeie, ci întristare cumplită a cuprins inima ta? Au doară eu 
așa nemulţumitor sunt? Și nimic din cele făcute de tine n-am băgat 
în seamă? Sau n-am dat cu îndestulare mulțumire pentru dânsele? 
Nu vezi de ce fel de slavă s-a învrednicit copilul tău? Ce fel de har 
strălucește împrejurul lui? Ce dar? Nu vei lăsa oare această 
mâhnire, ca spre bucurie să te sârguiești și tu? Iar de voiești mai 
mult, iată, aduc pe copilul mai aproape, ca înaintea ochilor tăi să 
stea cu deadinsul, ca și tu bine să te înveţi cele despre dânsul”. 

12. Zicând acestea, iată, vedea pe copil și-i zicea: „Vino, o 
fiule, lângă maica ta și, cum te afli, așa arată-te, ca să mângâi 
lacrimile ei cele multe”. Iar copilul încă mai vârtos se ţinea de 
Mucenicul, nicidecum voind să se despartă de el, nici să se ducă la 
maica sa. Şi a zis către dânsa: „Du-te, maica mea, du-te, rămâi în 
cele ale tale, și lasă tânguirile acestea, că socotesc a fi lucru fără 


de cale a schimba viața pe moarte, și dulceaţă nesfârșită pe 
întristare, ori să aleg viaţă vremelnică mai vârtos decât toţi vecii”. 

13. Acestea auzind maica de la copil, tare se ruga 
Mucenicului ca să fie și ea împreună cu copilul și să se mângâie de 
cele văzute, însă el o sfătuia ca mai mult să se ţină de calea care 
duce către mântuire. lar la urmă, dăruindu-i pace, el împreună cu 
copilul către ale sale petreceri s-a dus. 

14. lar ea, îndată deșteptându-se, mult mulțumea lui 
Dumnezeu și Mucenicului, apoi, și trupul copilului punându-l lângă 
Mucenicul, și mulţumire de toată noaptea împreună cu toţi cei ce 
se aflau făcând, a doua zi după Sfânta Liturghie luminat a ospătat 
pe cei ce s-au împărtășit cu dânsa din sfintele laude. 

15. lar după toate acestea, câte avea împărțindu-le săracilor 
și o haină proastă îmbrăcând, slujea la mormântul Mucenicului, în 
postire și în rugăciune neîncetată îndeletnicindu-se, dintru care 
atât s-a curăţat la omul cel dinăuntru, încât în fiecare Duminică 
venea la dânsa Mucenicul împreună cu copilul, împodobiţi ca și 
mai-nainte, pe care-i vedea dându-i mângâiere întristării ei. Și așa, 
șapte ani petrecând, către fericirea cea de acolo s-a mutat. 


PRICINA A TREISPREZECEA 


Că se cade ca rugăciunea să fie ajutorată de faptă, și care sunt 
cele ce fac rugăciunea neprimită. 


I. Din Pateric 


1. Întrebat a fost un Bătrân dacă se folosesc cei ce cer 
rugăciunile Părinților, iar ei se lenevesc. Și a răspuns: „Mult poate 
rugăciunea dreptului, după cea scrisă (lac. 5: 16), însă în chip 
lucrător, adică ajutorându-se și de cel care cere rugăciunea, când 
acela se păzeşte pe sineşi cu toată sârguinţa și cu durere de inimă, 
de fapte și de gânduri rele. 

2. Fiindcă, de va petrece cu nebăgare de seamă și fără a se 
griji, niciun folos nu-i va fi, măcar și sfinţii de s-ar ruga pentru 
dânsul. Pentru că zice: Dacă unul zidește și altul risipește, ce folos 
aduc, fără numai se ostenesc? (Sirah 34: 25)”. Şi adăuga și o 
povestire ca aceasta: 

3. „Era un oarecare Sfânt Părinte al unei obşti, cu toată fapta 
bună împodobit, iar mai vârtos cu smerita cugetare, cu blândețe, 
cu milostivire spre cei neavuţi și cu dragoste. 

4. Acesta se ruga mult lui Dumnezeu zicând: «Doamne, mă 
știu că sunt păcătos, dar întru îndurările tale nădăjduiesc că mă 
voi mântui prin mila Ta. Deci mă rog bunătăţii Tale, Stăpâne, să nu 
mă desparţi de soborul meu, ci împreună cu mine și pe aceia 
învrednicește-i Împărăției Tale, pentru nespusa Ta bunătate». Deci 
această rugăciune neîncetat făcând-o el, cu o încredințare ca 
aceasta l-a adeverit lubitorul de oameni Dumnezeu. 

5. Urma să se facă o prăznuire a unor sfinţi în altă mănăstire, 
nu prea departe de dânșii, iar egumenul acelei mănăstiri l-a 
chemat și pe el împreună cu ucenicii, însă el nu voia să meargă. 

6. Și, ducându-se ucenicii lui, un înger s-a făcut în chip de 
bolnav sărac care zăcea în mijlocul drumului. Apoi, ajungând 
ucenicii în acel loc și văzându-l pe dânsul tânguindu-se, îl întrebau 
pricina. lar el a zis: «Bolnav sunt, că, venind eu pe dobitoc, m-a 
trântit și a fugit și, iată, nu am pe nimeni să-mi ajute». Iar ei i-au 
zis lui: «Ce să-ţi facem, Avva? Noi suntem pe jos», și, lăsându-l, s- 
au dus. 

7. Apoi, după puţin, a venit și Bătrânul lor și l-a aflat pe el 
zăcând și gemând și, aflând pricina, i-a zis lui: «Dar n-au venit 
cumva niște călugări care să te găsească aici?» lar el a zis: «Au 
venit, da, și, aflând pricina, au trecut mai departe zicând: Noi 
suntem pe jos, ce să-ţi facem?» 

8. Zis-a Bătrânul către dânsul: «Poţi să umbli încetișor, ca să 


mergem?» «Nu pot», a zis. Și Bătrânul a zis iar: «Vino, dar, că te 
voi duce în spate și va ajuta Dumnezeu de vom merge». lar el a zis: 
«Cum poţi să mă duci la așa depărtare? Du-te mai degrabă și te 
roagă pentru mine». lar Bătrânul i-a zis: «Nu te voi lăsa; dar iată o 
piatră, te voi pune pe dânsa, și eu mă voi pune sub dânsa, și te voi 
lua în spate», și a făcut așa. 

9. La început îl simţea ca având greutate cât un om, apoi, mai 
ușor, apoi, mergând mai departe, mai ușor s-a făcut și, iarăși, mult 
mai ușor, încât se mira și el ducându-l, iar deodată s-a făcut 
nevăzut. 

10. Și a venit glas către dânsul: «De vreme ce mult te-ai rugat 
pentru ucenicii tăi ca să se învrednicească împreună cu tine 
Împărăției Cerurilor, vezi acum că unele sunt măsurile tale și 
altele cele ale lor. Deci pleacă-i pe dânșii să vină întru lucrarea ta 
și așa vei lua cererea ta; pentru că Judecător drept sunt, dând 
fiecăruia după lucrurile lui»”. 

11. Un frate a mers la un Bătrân în Lavra lui Suka, mai sus de 
Ierihon, și i-a zis lui: „Cum te afli, Părinte?” Răspuns-a Bătrânul: 
„Rău”. Și i-a zis fratele: „Pentru ce, Avva?” Zis-a Bătrânul: „lată, 
treizeci de ani am de când stau în fiecare zi înaintea lui Dumnezeu 
la rugăciune și uneori mă blestem pe sinemi zicând către 
Dumnezeu: Să nu Te milostivești de toți cei ce lucrează 
fărădelegea (Psalm 58: 6); și: Blestemați sunt cei ce se abat de la 
poruncile Tale (Psalm 118: 21), de la care eu pururea mă abat și 
lucrez fărădelege. 

12. Iar alteori iarăși zic către Dumnezeu: Pierde-i pe toți cei 
ce grăiesc minciuna (Psalm 5: 7); iar eu în toată vremea mint. Și, 
în inimă gândind cele rele, zic către Dumnezeu: Cugetarea inimii 
mele înaintea Ta pururea (Psalm 18: 15). Și, post nicidecum având, 
zic: Genunchii mei au slăbit de post (Psalm 108: 21). Şi iarăși 
pomenind de rău pe fratele meu, zic către Dumnezeu: /artă-ne 
nouă, precum și noi iertăm (Matei 6: 12). 

13. Și toată grija având-o spre a mânca pâinea mea, zic: Și am 
uitat să-mi mănânc pâinea mea (Psalm 101: 5). Și, dormind până 
dimineața, zic: In miezul nopții m-am sculat ca să mă mărturisesc 
Tie (Psalm 118: 62). Străpungere nicidecum având, zic: Ostenit-am 
întru suspinul meu, și: Făcutu-mi-s-au lacrimile mele pâine ziua și 
noaptea (Psalm 41: 1). 

14. Și, cu totul fiind plin de mândrie și de odihnă trupească, 
pe sinemi mă batjocoresc și cânt: Vezi smerenia mea și osteneala 
mea, și lasă toate păcatele mele (Psalm 24: 18). Și, nefiind gata, 
zic: Gata este inima mea, Dumnezeule (Psalm 56: 8). Și, pe scurt, 
toată rugăciunea și slujba mea spre mustrare și rușine mi-a stat 
înainte”. 


15. Zis-a fratele: „Socotesc, Părinte, că David acestea pentru 
sineşi le-a zis”. Iar Bătrânul, oftând, a zis: „Ce spui, frate? Cu 
adevărat, de nu vom păzi cele ce cântăm înaintea lui Dumnezeu, în 
pierzare vom merge”. 

16. Zis-a un Bătrân: „Era un frate în Schit sârguitor la pravila 
sa, dar leneș la celelalte. Și, într-una din zile, se arătă Satana în 
chipul unuia din Bătrâni și îi zise lui: «O, minune, cutare călugăr 
mă strânge la subsuoara sa ca să nu mă duc de la dânsul, ci să fac 
voile mele, și zice către Dumnezeu în fiecare ceas: «Doamne, 
izbăvește-mă de cel viclean»”. 

17. Zis-a Avva Moise: „De nu se va potrivi fapta cu 
rugăciunea, în zadar te ostenești”. Și l-au întrebat zicând: „Ce este 
potrivirea faptei cu rugăciunea?” Și a zis Bătrânul: „Ca cele pentru 
care ne rugăm să nu le mai facem. Căci, atunci când omul va lăsa 
voile sale, atunci se împacă Dumnezeu cu dânsul și primește 
rugăciunea lui”. 

18. Zis-a Avva Moise din Belo: „Ascultarea pentru ascultare 
este; că, dacă cineva ascultă pe Dumnezeu, și Dumnezeu îl ascultă 
pe el”. 

19. Zis-a Avva Isaia: „Făcând slujbele tale, de le faci cu 
smerită cugetare, ca un nevrednic, puternice sunt la Dumnezeu. 
Iar de se va sui întru inima ta, și-ţi vei aduce aminte de cineva care 
doarme sau se lenevește, și-l vei osândi pe dânsul, deșartă este 
osteneala ta”. 

20. Zis-a iarăși: „Dacă caută cineva pe Dumnezeu întru 
cunoștința inimii și întru cunoștință cere, îl ascultă pe el Domnul; 
iar dacă nu este legat întru ceva din cele ale lumii, ci se grijește 
pentru sufletul său întru frică după puterea sa, să îl pună pe 
dânsul la judecata lui Hristos cu conștiință curată; căci, afară de 
osteneală, trudă și durere, omul nu este auzit de Dumnezeu, după 
toate scripturile. 


II. A Sfântului Varsanufie 


1. Un frate a întrebat pe Bătrânul zicând: „Oare poate 
credința cuiva să folosească pe altul, neaducând și el credinţă, 
precum pe slăbănogul, credinţa celor ce-l duceau (cf. Marcu 2: 3- 
5)?” 

2. Răspuns-a Bătrânul: „De n-ar fi fost credincios şi 
slăbănogul, nu ar fi lăsat să-l ducă și să-l sloboade pe dânsul în jos, 
drept care credința amândurora l-a mântuit pe el; pentru că, de nu 
va aduce omul credinţă în Dumnezeu, nimic nu se folosește. 

3. Deci să nu aduci pricină de a nu face nimic și apoi să 
arunci asupra altuia toată povara ta. Că și Ieremia, crezând că 


Dumnezeu va milui pe poporul său, se ruga pentru dânsul. Și, de 
vreme ce poporul nu a adus credință împreună cu Prorocul, n-a 
fost ascultat (cf. Ier. 11: 14). Oare n-avea Ieremia credinţă precum 
aceia care l-au adus pe slăbănog? Tot același lucru și în pricini 
asemănătoare”. 

4. Zis-a fratele: „Rogu-mă, Părinte, spune-mi care a fost 
împreună-lucrarea fiicei Canaaneencei (cf. Matei 15: 21-28) și a 
slugii sutașului, că s-au tămăduit (Luca 7: 2), dar și a slăbănogului 
care, cerând tămăduirea trupului, înainte de aceasta a luat 
iertarea păcatelor? Deci unde este aici împreună-lucrarea? Încă și 
Domnul zicând Apostolilor: Orice veți lega pe pământ, va fi legat și 
în cer și, oricărora veţi ierta păcatele, se vor ierta lor (Matei 18: 
18; loan 20: 23), că n-a spus «de vor lucra împreună»; deci 
lămurește-mi mie acestea, rogu-te”. 

5. Răspuns-a Bătrânul: „Frate, celor ce nu cunosc lucrurile 
precum sunt, necaz este. Că fiica Canaaneencei și sluga sutașului 
erau ieșiți din minţi“: la prima, din pricina nebuniei, iar la cealaltă, 
de primejdia bolii, și așa nu puteau să lucreze împreună cu 
credinţa celor ce se rugau pentru dânșii. 

6. lar slăbănogul, aducând credință pentru tămăduirea 
trupului, s-a învrednicit și de ceva mai mult, prin iubirea de 
oameni a Stăpânului. Pentru că Mântuitorul, ca să creadă oamenii 
că El a venit, la început făcea semne, fără de împreună-lucrare, și 
oamenii se tămăduiau îndată, ca să se plinească cuvântul cel 
prorocesc: E] a luat neputințele noastre, și bolile noastre le-a 
purtat (Is. 53: 4). 

7. Deci, nevinovaţi făcându-se oamenii, se tămăduiau cu harul 
Lui, necerându-li-se împreună-lucrare, ci numai să se păzească 
după aceea, precum zice: Iată, te-ai făcut sănătos, de acum să nu 
mai gresesti, ca să nu-ți fie ţie ceva mai rău (loan 5: 14). 

8. Și loan zicea despre Dânsul: atā Mielul lui Dumnezeu, Cel 
ce ridică păcatul lumii (loan 1: 29), iar cei ce nu L-au primit pe 
Dânsul n-au primit tămăduire, întru dânșii împlinindu-se cea zisă 
de Apostolul: Jar dacă cel necredincios se desparte, să se despartă 
(I Cor. 7: 15). 

9. lar cum că a dat stăpânire Apostolilor a tămădui și a ierta 
păcatele celor ce împreună-lucrează cu rugăciunea lor, să te 
încredințeze pe tine însuși Iacov, care a luat o stăpânire a aceasta, 
că zice: Mult poate rugăciunea lucrătoare a dreptului (lac. 5: 16). 
Iar la Mântuitorul nu așa, ci numai câţi L-au primit pe Dânsul, 
atâţia s-au tămăduit și s-au mântuit, iar cei ce nu L-au primit au 
pierit. 


° Nu erau (destul de) conștienți. 


10. Să ne întărim, dar, în credinţă, și ne vom mântui întru 
numele lui Dumnezeu”. 


PRICINA A PAISPREZECEA 


Că, celui ce are ceva asupra cuiva sau celui ce are asupra lui ceva 
și nu se împacă, neprimită îi este rugăciunea. 


I. Din viaţa Sfântului Ioan cel Milostiv 


1. În vremea când Marele Ioan era Patriarh al Alexandriei, s-a 
întâmplat ca doi dintre clericii lui să aibă pizmă unul asupra altuia; 
pe aceștia, Marele i-a canonisit cu afurisirea. Unul dintre ei a 
primit cu bucurie certarea, iar celălalt a făcut din certare pricină 
de lenevire, astfel că nu avea nicio grijă de rugăciune și de pravilă, 
ci se îndeletnicea întru voile poftelor sale; încă se îngâmfa și 
asupra Marelui, defăimând simplitatea lui cea mare. 

2. Iar Sfântul, cunoscând aceasta, și socotind ca nu cândva și 
vânare diavolului să se facă, a vrut să-l cheme ca să-l 
învrednicească de iertăciune, dar, printr-o Pronie mai înaltă, ceea 
ce el socotea s-a șters de uitare, ca lucrarea cea mare a smereniei 
lui să se arate printr-o milostivire și mai mare. 

3. Iată cum, atunci când a venit doamna zilelor [Duminica], și 
el era în altar aducând jertfa cea fără de sânge, în ceasul în care s- 
a ridicat perdeaua cea sfinţită a dumnezeieștilor Daruri, și-a adus 
aminte de acel pomenitor de rău. Dar, cugetând el la stăpâneasca 
poruncă care poruncește a lăsa darul înaintea altarului și cu 
fratele a se împăca, și atunci să aducă darul (cf. Matei 5: 23-24), a 
zis diaconului să zică de multe ori ectenia cererilor, până când se 
va întoarce el, spunând că are oarecare treabă ce nu suferă 
amânare. Apoi a ieșit pe ascuns din altar și a trimis cu mare grabă 
de a chemat pe acel cleric, și acela îndată a venit, iar Sfântul a 
căzut la picioarele lui cerându-i iertăciune, nicidecum rușinându-se 
de cei ce-l vedeau. 

4. Apoi, cel ce mai-nainte fusese neînţelegător, pe acest sfinţit 
cap văzându-l înaintea picioarelor sale, îndată s-a zdrobit la suflet; 
și, temându-se de focul cel din cer și de arderile cele de acolo, a 
căzut și el cu faţa în jos rugându-se să dobândească iertăciune. Iar 
Fericitul a zis: „Dumnezeu să ne ierte pe amândoi, fiul meu”. 

5. Apoi l-a luat pe el cu sineși, și cu atâta veselie și dulceaţă 
au intrat în altar, încât nimeni n-ar putea să spună; iar atunci cu 
îndrăzneală a început a zice către Dumnezeu: Și ne iartă nouă 
greșelile noastre precum și noi iertăm greșiților noștri. Deci, 
dintru aceasta, atât de smerit și măsurat s-a făcut acel cleric, încât 
mai apoi s-a arătat vrednic și de hirotonia preoţiei. 


II. Din Pateric 


1. Ziceau Bătrânii că rugăciunea este oglindă a călugărului. 
Şi iarăși ziceau că, precum cu neputinţă este a-și vedea cineva faţa 
sa în apă tulbure, tot așa și sufletul, de nu se va curăța de cele 
străine, nu se poate ruga. 

2. Zis-a un Bătrân: „Când se va păzi omul de nedreptăţirea 
aproapelui, atunci îndrăznește cu gândul că rugăciunea lui este 
primită la Dumnezeu. lar de va nedreptăţi cineva pe aproapele, 
urâtă și neprimită se face rugăciunea lui, căci suspinul celui 
nedreptăţit nu lasă rugăciunea celui ce a nedreptăţit a intra 
înaintea lui Dumnezeu”. 

3. Zis-a iarăși: „De vei auzi despre cineva că te-a ocărât pe 
tine, și va veni către tine, să nu te arăţi lui de ca și cum ești 
înștiințat despre aceasta, ci veselește-te cu dânsul, și îmbunează-ţi 
fața ta către dânsul, ca să ai îndrăzneală întru rugăciunea ta”. 

4. Zis-a Avva Moise: „De nu va avea omul în inima sa că 
păcătos este, Dumnezeu nu-l ascultă pe el; că cel ce își poartă 
păcatele sale nu le vede pe ale aproapelui”. 

5. Zis-a Avva Zinon: „Cel ce voiește ca degrabă să-i audă 
Dumnezeu rugăciunile lui, acela, când stă la rugăciune, își întinde 
mâinile sale către Dumnezeu ca să se roage pentru vrăjmașii săi și 
atunci, orice va ruga el pe Dumnezeu, El îl va asculta pe el”. 

6. Povestit-au oarecare dintre Părinţi că în Schit, când 
aduceau clericii jertfă [pentru Liturghie], se pogora ca un vultur 
peste dânsa, și nimeni nu-l vedea, fără numai clericii. 

7. Într-o zi, oarecine a cerut ceva de la diacon, iar el a zis: „N- 
am vreme acum”. După care, venind diaconul la jertfelnic, nu s-a 
pogorât asemănarea” vulturului, după obicei. Şi a zis prezbiterul 
diaconului: „De ce n-a venit vulturul, după obicei? Cu adevărat, 
pentru că ori în mine, ori în tine este oareșicare greșeală care a 
oprit harul. Depărtează-te, dar, de la mine și, dacă se va pogori, se 
va cunoaște că din pricina ta nu s-a pogorât”. 

8. Și, depărtându-se diaconul, îndată s-a pogorât vulturul. Iar 
după ce s-a săvârșit Liturghia, a zis prezbiterul diaconului: „Spune- 
mi ce ai făcut?” Iar el a zis: „Nu mă știu pe sinemi să fi păcătuit, 
fără decât numai aceasta: că, venind un frate și cerând de la mine 
cutare lucru, i-am răspuns lui că nu am vreme”. Și i-a zis lui: „Deci 
din pricina ta nu s-a pogorât, scârbit fiind fratele asupra ta”. Și, 
ducându-se diaconul, s-a pocăit fratelui. 


III. A lui Antioh Pandectul 


1. Să fugim, fraţilor, de cumplita și pierzătoarea patimă a 
pomenirii de rău, ca să nu ne înstrăineze pe noi de îndrăzneala cea 

către Dumnezeu. Căci cu neputinţă este ca, bolind cineva de 
această pierzătoare patimă, să stea înaintea lui Dumnezeu întru 
rugăciune curată. _ 

2. Căci se oprește de Însuși Domnul, Care zice: Dacă îţi aduci 
darul tău... și celelalte (cf. Matei 5: 23-24). 

3. Că, așa cum un bărbat cinstit [cu fecioria] fuge de o casă 
scârnavă de curvie, tot așa și Dumnezeu, de sufletul pomenitorului 
de rău. Și, în ce chip fumul tulbură ochiul, tot așa și pomenirea de 
rău, mintea omenească în vremea rugăciunii. 


IV. A lui Avva Isaia 


1. Nu avea vrăjmășie faţă de vreun om, ca să nu-ți faci 
rugăciunea ta neprimită; și fii cu toţii în pace, ca să ai îndrăzneală 
la rugăciune. Căci zice Domnul în Evanghelie: De veți lăsa 
oamenilor greșelile lor, lăsa-va și Părintele Cel ceresc greșelile 
voastre. lar de nu veți ierta oamenilor greșelile lor, nici Tatăl 
vostru Cel ceresc nu va ierta vouă greșelile voastre (Matei 6: 14- 
15). | 

2. Infricoșat este graiul Domnului, că aceasta zice: „De nu vei 
vedea inima ta curată către toţi, nimic să nu ceri de la Dumnezeu, 
iar de nu, ocară li aduci Lui”, ca unul care, păcătos fiind și având 
scârbă către omul cel asemenea cu tine, zici către Cel ce cearcă 
inimile: „lartă-mi mie greșelile mele”. 

3. Unul ca acesta nu se roagă cu mintea, ci numai cu buzele, 
întru necunoștință multă, că nu este cine să-l audă pe el și, cu 
adevărat, nici rugăciune nu se poate numi o rugăciune ca aceasta, 
ci numai obișnuinţă a citi pravilele ceasurilor. 

4. lar cel ce voiește întru adevăr cu mintea a se ruga lui 
Dumnezeu întru Duhul Sfânt și cu inimă curată să cerce întâi 
mintea și să vadă ce are; căci, dacă va zice lui Dumnezeu 
„miluiește-mă”, să miluiască și el mai întâi pe cel ce i-a greșit lui. 
Și, dacă zice către Dumnezeu „iartă-mă”, să ierte și el omului celui 
asemenea pătimaș cu el. Şi dacă zice lui Dumnezeu „nu pomeni 
răutăţile pe care le-am făcut, ori de voie, ori fără de voie”, nici el 
să nu pomenească cele ce i-a greșit lui aproapele. 

5. Căci, dacă este silă și toţi de dânsa ne tiranisim, nu ni se 
cade a gândi ceva împotriva vreunui om. 

6. Deci, dacă nu ai ajuns să faci acestea, în zadar te rogi, 
frate, căci Dumnezeu nu te ascultă, după [cum zic] toate 
scripturile. Toată dragostea ce ţi-o dă ţie, ca cela ce voiești să ţi se 
facă de la Dumnezeu, aceasta întâi tu să o faci, și atunci te vei 
izbăvi, după măsura cu care ai apucat să faci aceasta cu oamenii. 
Căci Dumnezeu este [lucrează cu] acribie, și nu numai [prin] 


cuvinte ale limbii. De aceea tot omul de sine se leagă și se 
dezleagă de Gheena, căci nimic nu este mai tare decât voia, fie că 
se apleacă spre moarte, fie spre viață. Și fericiţi sunt cei ce au 
iubit viaţa veșnică, că nu se vor poticni. 


PRICINA A CINCISPREZECEA 


Că de nevoie este credinciosului citirea Scripturilor și că mult folos 
ia dintr-însa. 


I. Din Pateric 


1. Zis-a un Bătrân: „Prorocii au făcut cărți și au venit Părinţii 
noștri și au împlinit cele scrise, iar cei de după dânșii le-au învăţat 
pe de rost, iar neamul acesta a venit și le-a scris [copiat] și le-a pus 
în zadar la ferestre”. 

2. Întrebat a fost un Bătrân: „Bine este a învăţa pe de rost 
dumnezeieștile Scripturi?” Și a răspuns: „Oaia de la păstori ia 
pășune bună ca să mănânce, dar mănâncă și materie din pustie; 
însă, atunci când se arde înăuntru din pricina mărăcinilor pustiei, 
rumegă iarbă de pe pășune și așa se îndulcește gura ei, și 
încetează amărăciunea mărăcinilor. Tot așa și la om, bună este 
cugetarea Scripturilor împotriva meșteșugirilor drăcești”. 

3. Zis-a un Bătrân: „Dobitocul cel curat are două unghii și 
rumegă mâncarea. Așa și noi, cei ce am crezut bine, amândouă 
Testamentele primindu-le, datori suntem hrana cea bună a o 
rumega, iar pe cea rea, nu. Hrana cea folositoare este cea a 
gândurilor bune, care se dau din predania dascălilor celor sfinţi și 
din citirea Scripturilor, întru care de-a pururea se cuvine a cugeta 
sufletul cel iubitor de Dumnezeu. lar hrana cea rea este a 
gândurilor celor necurate, care se vâră din meșteșugirea dracilor, 
pe care se cade a le izgoni din însuși începutul asuprelii lor și a nu 
zăbovi întru dânsele”. 

4. Spunea un Bătrân văzător: „Am văzut pe un frate citind în 
chilia sa, dar nu pravila sa, ci cărţi părintești, iar când fratele 
citea, dracul nu putea să intre, iar când înceta din citire atunci 
intra în chilie și-l lupta pe el”. 


II. A Sfântului Efrem 


1. Frate, ia aminte cu toată inima ta la citirea dumnezeieștilor 
Scripturi, și suge bogăţia felurimii ce se face în suflet din citirea 
acelora, precum suge pruncul ţâţa. Pentru că dintr-însele te vei 
învăţa plăţile faptelor bune și de aici va fi bucurie și veselie inimii 
tale. 

2. Pentru că, dacă tâlcuitorii lumii acesteia cu osârdie se 
îndeletnicesc cu citirea a ceea ce nu este înţelepciune - căci 
înțelepciunea lumii acesteia este nebunie la Dumnezeu (| Cor. 3: 
19) -, cu mult mai vârtos noi trebuie a citi și a ne învăţa cuvintele 


lui Dumnezeu spre mântuirea sufletelor noastre. Căci Duhul Sfânt 
fericește pe cei ce cearcă mărturiile Lui, ca unii care cu toată 
inima Íl caută pe Dânsul. 

3. Cine este mai rău decât acela ce are apă dulce și nu adapă 
suflet însetat? Sau cine este mai pizmăreţ decât cel ce are carte 
folositoare și nu o dă și fratelui spre zidire? Cine este mai leneș 
decât cel ce este însetat și, șezând aproape de izvor, nu-și întinde 
mâinile ca să-și ia apă și să-și astâmpere setea? Sau cine este mai 
leneș ca cel ce are sau ia carte și nu se îngrijește de citire? 

4. Ostenește-te împreună cu cel ce are trebuinţă să înveţe 
carte, ca, citind minunile lui Dumnezeu, să binecuvânteze numele 
Lui cel minunat, și El îţi va fi ţie dătător de plată. 


III. A lui Avva Marcu 


1. Cheamă pe Dumnezeu ca să-ți deschidă ochii inimii tale și 
să vezi folosul rugăciunii și al citirii. 


IV. A Sfântului Isaac 


1. Citește des și fără saţiu din cărţile învăţătorilor despre 
Pronia lui Dumnezeu, pentru că acestea povăţuiesc mintea spre a 
vedea rânduiala zidirilor lui Dumnezeu și cunoștința lucrărilor Lui, 
și o împuternicesc prin ele, și o gătesc a dobândi înţelegeri 
luminate din subţirătatea lor, și a o face să călătorească cu curăţie 
către înțelegerea zidirilor lui Dumnezeu. 

2. Fie-ţi citirea ta întru liniște dinspre toate și toţi, și fă-te 
slobod de grija cea multă a trupului și de tulburarea lucrurilor, ca 
gustare prea dulce să guști în sufletul tău prin dulceaţa 
înțelegerilor, și să le simtă pe ele sufletul tău, și să se veselească 
din petrecerea cu ele. 

3. Să nu fie la tine cuvintele cele iscusite ca cuvintele celor 
care plăsmuiesc* sau care vând cuvintele dumnezeiești, ca să nu 
rămâi întru întuneric până la sfârșitul vieţii tale și să te lipsești de 
dobânda lor. 

4. Îndeletnicește-te întru citirea Scripturilor care arată calea 
subţirătăţii vedeniilor, chiar dacă la început nu vei simţi dulceaţă - 
pentru că mintea ta nu s-a curăţat încă și nu s-a depărtat de 
materie. 

5. Iar când te vei scula la rugăciune și la canonul tău, în locul 
cugetării la cele lumești, pe care le-ai văzut și le-ai auzit, te vei afla 
întru cugetarea Scripturilor pe care le-ai citit, și prin aceasta uiţi 


0 Ce izvodesc basme sau osebite idei ca tot atâţia idoli înţeleși cu 
mintea. 


de grija celor dintâi, și așa începe mintea a se curăța, și aceasta 
este cea scrisă: că sufletul se ajută de citire atunci când stă la 
rugăciune, și iarăși din rugăciune se luminează la citire, iar citirea, 
precum s-a zis, în locul tulburării celei din afară, își află materie 
pentru chipul rugăciunii. 

6. Până când nu va primi omul pe Mângâietorul, are trebuință 
de dumnezeieștile Scripturi, ca pomenirea celor bune să se 
întipărească în inima lui, iar din neîncetata citire să se înnoiască 
într-însul mișcarea spre bine și să-și păzească sufletul lui de 
subțirimea căilor păcatului, pentru că el încă n-a câștigat puterea 
Duhului, cea care înlătură uitarea din minte, căci uitarea șterge 
din minte pomenirile cele de suflet folositoare, uitare ce o face pe 
dânsa să se risipească și să se rătăcească. 

7. Căci, atunci când puterea Duhului se sălășluiește în 
puterea sufletului, lucrătoare prin minte, atunci, în locul Legii 
Scripturilor, se înrădăcinează în inimă poruncile Duhului, care 
acum se învaţă pe ascuns din Duhul, și nu mai are trebuinţă de 
ajutorul materiei celei simţite; pentru că atâta vreme cât mintea se 
învaţă de la cele supuse simţurilor [materie], învățăturii îi urmează 
amăgirea și uitarea; iar când are învățătura Duhului, atunci 
pomenirea se păzește neprimejduită. 


PRICINA A ȘAISPREZECEA 


Că datori suntem ca pe cele ce le citim să le și facem, că nu în 
cuvânt este mântuirea, ci în lucrare; pentru aceasta, cunoașterea 
goală este nefolositoare. 

Și că se cade ca cel duhovnicesc să nu rămână în slovă, ci să se 
nevoiască să treacă și spre Duhul. 


I. A lui Avva Isaia 


1. De va dobândi cineva vreun lucru spre trebuinta sa, iar în 
vremea trebuinţei nu-l va afla, în deșert l-a dobândit. 

2. Tot așa este cel ce zice: „Mă tem de Dumnezeu și știu 
Scripturile”, iar de va sosi ceasul trebuinţei, în vremea mâniei sau 
a îndrăznelii, și nu se va afla [în el] frica lui Dumnezeu, așijderea 
când învaţă pe altul spre ceea ce el n-a ajuns, ori spre plăcerea 
oamenilor sau a altor patimi... 

3. Deci, de nu va afla frica lui Dumnezeu într-acea vreme, în 
deșert nădăjduiește spre cunoștința dumnezeieștilor Scripturi. 


II. A lui Avva Marcu 


1. Cel smerit cugetător și care are lucrare duhovnicească, 
[de] citește  dumnezeieștile Scripturi, toate cele zise de 
dumnezeiasca Scriptură le va înţelege [ca zise] spre sineși, și nu 
spre altul. Deci se cuvine nu numai să le înțelegem, ci să le și 
facem pe ele. 

2. Pentru că unii, socotindu-le înţelegeri goale și, pentru 
aceasta, cărți agonisindu-și, cunoscând puterea celor scrise, nimic 
dintr-însele n-au lucrat, de unde se îngâmfă foarte pentru 
înțelegerile cele goale, și prin cuvinte și prin întrebări vădindu-se 
pe ei, mare laudă își aduc la cei neiscusiţi a filosofa, neapucându- 
se, precum s-a zis, de cea după Dumnezeu osteneală, nici la 
lucrare cugetând. 

3. Aceștia multă osândă își trag înaintea lui Dumnezeu și a 
bărbaţilor celor iubitori de osteneală și blagocestivi. Și, pentru că 
cunoștința cea introducătoare a Scripturilor nu spre lucrare, ci 
spre arătare numai o folosesc, de cunoștința cea cu lucrare a 
Sfântului Duh s-au lipsit. Aceștia sunt cei ce, după Scriptură, nu în 
inimă, ci în faţă se fălesc (cf. II Cor. 5: 12) și, așa, cu dreptate de 
dânsa se tânguiesc, care zice: Fii nădăjduind cu toată inima ta spre 
Domnul și cu înțelepciunea ta nu te mări (Pilde 3: 5). 

4. Să nu te înalţi cu inima ta spre noimele Scripturilor, ca să 
nu cazi cu mintea în duhul hulei. 


Citind dumnezeieștile Scripturi, înţelege cele ascunse întru 
dânsele, pentru că atâtea câte mai-nainte s-au scris, zice, spre a 
noastră învățătură cu adevărat s-au scris (Rom. 15: 4). 

Graiurile Scripturii prin fapte citește-le și nu flecări 
îngâmfându-te pentru înțelesurile lor cele simple. 

5. Cel ce a lăsat lucrarea și se reazemă de cunoștința cea 
goală, în loc de sabie cu două ascuţișuri, ţine băț de trestie, care, 
în vremea războiului, după Scriptură, va intra prin mâna lui și o va 
găuri (cf. Is. 36: 6) vârând într-însa veninul firii mai-nainte de cel 
al vrăjmașilor. 

6. Câţi cu pricina nevoinţei se înalţă asupra celor mai leneși, 
aceștia din lucruri trupești socotesc a se îndrepta. lar câţi 
înălțându-se pentru goala înțelegere defăimează pe cei ce nu 
cunosc, aceștia sunt mult mai nebuni și decât aceia. 

7. Cunoștinţa nu poate sta tare fără de lucrurile cele pentru 
dânsa, măcar și adevărată de este, pentru că la toată lucrarea [ce 
vrem să o facem sau să o zicem], întărire este fapta. 

De multe ori, din lenevirea cea pentru faptă, și cunoștința se 
întunecă și, așa, lucrărilor celor ce nu s-au îngrijit de săvârșirea 
lor, li se va pierde câte puţin și pomenirea. 

8. Înţelepciunea stă nu numai în a ști adevărul prin rânduiala 
firii, ci și a răbda ca pe a noastră viclenia celor ce ne fac 
nedreptate. Pentru că cei ce au rămas întru cea dintâi, către 
mândrie se îngâmfă, iar cei ce au ajuns întru cea de-a doua, 
smerită cugetare au dobândit. 


III. Din Pateric 


1. Zis-a un Bătrân: „Sunt unii care, întru lenevie cheltuindu-și 
zilele lor, numai cu cuvântul și cu gândul caută a se mântui, iar cu 
lucrarea nu se apucă; vieţile sfinţilor le citesc, iar smerenia 
acelora,  neagoniseala,  înfrânarea,  privegherea, rugăciunea, 
plecarea genunchilor, culcarea pe jos, liniștirea și cealaltă 
nevoinţă nu le urmează. 

2. lar cu a loruși părere de sine și lenevire, mincinoase fac 
vieţile Părinților, zicând că cu neputinţă este a răbda un om unele 
ca acestea, nesocotind că, unde Dumnezeu locuiește prin harul 
Botezului și prin lucrarea poruncilor, acolo se fac lucrări și daruri 
mai presus fire”. 


IV. A Sfântului Maxim 


1. Harul Testamentului celui Nou este ascuns în chip tainic în 
slova celui Vechi. Pentru aceasta și Apostolul zice că Legea 


duhovnicească este (Rom. 7: 14). Prin urmare, Legea după slovă se 
învechește, îmbătrânește și se strică, iar cea după duh e totdeauna 
tânără și lucrătoare; pentru că harul nu se învechește niciodată 
(cf. Evr. 8: 13). 

2. Toată dumnezeiasca Scriptură o zicem că se împarte în 
trup și duh, fiind ca un trup duhovnicesc. Așadar, cel ce zice că 
graiul Scripturii este trup, iar mintea acesteia duh, adică suflet, nu 
va greși de la adevăr. Dar înţelept este cu adevărat cel ce lasă de o 
parte ceea ce e stricăcios și se ţine cu totul de ceea ce este 
nestricăcios. 

3.La cei mai sârguitori întru dumnezeieștile Scripturi, 
cuvântul Domnului se arată având două forme, una adică de obște 
și mai simplă și de mulţi văzută - despre care zice: L-am văzut pe 
El, și nu avea nici Chip, nici frumusețe (Is. 53: 2) -, iar cealaltă, 
mai ascunsă și de puţini înţeleasă, la cei ce s-au făcut ca Sfinţii 
Apostoli Petru, Iacov și loan, înaintea cărora S-a schimbat Domnul 
la faţă întru slava care biruia simţirile, pentru care se și zice că 
este împodobit cu frumusețea mai mult decât fiii oamenilor (Psalm 
44: 3). 

4. Şi dintr-aceste două forme, cea dintâi este potrivită celor 
începători, iar cea de-a doua, celor desăvârșiţi în cunoștință, după 
măsură, pe cât este cu putinţă oamenilor. 

5. Prima este icoană a Venirii celei Dintâi a Domnului, pe 
temeiul căruia se cuvine să socotim cuvântul Evangheliei, care 
curăţă prin pătimiri pe cei lucrători. 

6. lar cea de-a doua este preînchipuire a slăvitei Veniri celei 
de-a Doua, pe temeiul căreia se înțelege Duhul, care preface prin 
înțelepciune pe cei cunoscători, ridicându-i la îndumnezeire. 
Aceștia, pe temeiul schimbării la față a Cuvântului, oglindesc cu 
faţă descoperită slava Domnului. 

7. Când luminos și limpede se face cuvântul lui Dumnezeu 
întru noi, iar faţa Lui strălucește ca soarele, atunci și hainele Lui 
se arată albe, adică graiurile Sfintelor Scripturi ale Evangheliilor, 
care astfel se fac străvezii și limpezi, nemaiavând nimic acoperit. 
Dar împreună cu El vin și Moise, și Ilie, adică cele mai 
duhovnicești ale Legii și ale Prorocilor. 


V. Din Pateric 


1. Ziceau Bătrânii: „Acestea sunt cele ce caută Dumnezeu de 
la creștini: ca să se supună ei dumnezeieștilor Scripturi, iar cele 
grăite să se sârguiască să le arate în lucrare și să se plece 
povățuitorilor și părinţilor celor duhovnicești”. 

2. Întrebat-a Avva Ammun al Raithului pe Avva Sisoe zicând: 


„Când citesc [din] Scriptură, gândul meu voiește să socotesc și să 
înfrumuseţez cu cuvinte, ca să am spre întrebare”. Și i-a răspuns 
Bătrânul: „Nu este trebuinţă, ci mai vârtos nevoiește-te ca din 
curăţia minţii să-ți dobândești ţie [folos din întrebare/ răspuns], 
fără a te îngriji și a grăi [pentru aceasta]”. 


VI. A Sfântului Efrem 


1. Frate, cunoscător te numești pe sineţi? Din lucrări 
cunoaște-te pe sineţi. Că precum duhul fără de trup este mort, tot 
așa și cunoștința fără de lucrare este moartă. Amăgire a bărbatului 
este neștiința Scripturilor și îndoit se amăgește cel ce știe și nu 
bagă de seamă [disprețuiește]. 


VII. A Sfântului Isaac 


1.La cuvintele tainelor celor ce sunt întru dumnezeiasca 
Scriptură, să nu te apropii fără de rugăciune și fără de ajutorul lui 
Dumnezeu, și, de te rogi, zi așa: „Doamne, dă-mi simţirea puterii 
celei dintru dânsele”. Și rugăciunea să o înţelegi ca fiind cheia 
înțelegerilor celor adevărate a celor încuiate în dumnezeieștile 
Scripturi. 


PRICINA A ȘAPTESPREZECEA 


Că nu se cuvine ca din mândrie mult a cerceta cele înalte ale 
Scripturii, și așa a iscodi cele dogmaticești și ascunse, sau și 
judecăţile lui Dumnezeu. 


I. Din Pateric 


1. Venit-au odinioară niște fraţi la Avva Zinon și l-au întrebat 
pe el zicând: „Ce este cea scrisă la Iov: Nici cerul nu este curat 
înaintea Ta (lov. 15: 5)?” 

2. Și a răspuns Bătrânul: „Au lăsat oamenii păcatele lor și 
[acum] cearcă despre cele cerești; iar tâlcuirea cuvântului este 
acesta: de vreme ce numai singur Dumnezeu este curat, pentru 
aceasta a zis Scriptura că nici cerul nu este curat înaintea Ta”. 

3. Un frate din Egipt s-a dus în străinătate pentru o trebuință 
și s-a abătut la un sihastru ce avea dragoste și primea pe mulţi. lar 
fratele a vestit sihastrului despre Avva Pimen, iar el, auzind, a 
dorit să-l vadă. 

4. lar după ce s-a întors fratele, după puţin a venit și sihastrul 
în Egipt la acel frate, iar el l-a dus pe dânsul la Avva Pimen. Și, 
intrând fratele întâi, i-a spus despre sihastru, zicând că mare om 
este și multă dragoste și cinste are în ţara sa. Și l-a primit Avva 
Pimen cu bucurie și, după ce s-au îmbrățișat unul cu altul, au 
șezut. 

5. Apoi sihastrul a început să grăiască din Scriptură despre 
cele dumnezeiești și cerești, iar Bătrânul își întorcea faţa sa și nu-i 
răspundea lui. lar sihastrul, dacă a văzut că, ceas din destul 
șezând, el nu grăiește cu dânsul, mâhnindu-se a ieșit și a zis 
fratelui care l-a adus pe el: „In zadar am făcut toată călătoria 
aceasta, că am venit la Bătrânul și el nu vrea să grăiască cu mine”. 

6. Și a intrat fratele la Avva Pimen și i-a zis lui: „Avva, ţi-am 
spus că pentru tine a venit acest om mare. De ce nu ai vorbit cu 
dânsul?” Şi a răspuns Bătrânul: „Acesta este dintre oameni, și cele 
cerești grăiește, iar eu din cele de jos sunt, și cele pământești 
grăiesc. Deci, de mi-ar fi grăit mie despre patimile sufletești, eu i- 
aș fi răspuns lui, iar despre cele duhovnicești, acelea eu nu le 
știu”. 

7. Apoi, ieșind fratele, a spus sihastrului că Bătrânul nu 
degrabă grăiește din Scripturi, ci [numai] de-l întreabă cineva 
despre patimi sufleteşti, atunci îi răspunde lui. lar el, 
străpungându-se la inimă, a intrat iarăși la Bătrânul și i-a zis lui: 
„Ce să fac, Avva, că mă stăpânesc patimile cele sufletești?” 

8. Atunci Bătrânul s-a uitat la dânsul și i-a zis: „Acum bine ai 


venit, acum voi deschide gura mea despre acestea și o voi umple 
de bunătăţi”, și așa au vorbit din destul. lar sihastrul, mult 
folosindu-se, a zis: „Cu adevărat, aceasta este calea cea adevărată; 
și mulțumesc lui Dumnezeu că m-am învrednicit a vorbi cu un 
Sfânt ca acesta”, și s-a întors în ţara sa. 

9. Zis-a un Bătrân: „De va sui grai al Scripturii la inima 
fratelui, în vremea șederii în chilie, și va alerga după grai [ca să-l 
dezlege], fără a fi ajuns el în măsură mare, nici tras fiind de 
Dumnezeu, îi arată lui dracii graiul precum voiesc, ca sau în eres, 
sau în înșelare să-l bage”. 

10. L-a întrebat cineva pe Avva Sosipatru, zicând: „Dă-mi o 
poruncă, Avva, și o voi păzi!” Iar el i-a zis: „Să nu intre femeie în 
chilia ta, să nu citeşti cărți care se numesc apocrife, adică 
ascunse”. 

11. Avva Antonie, privind către adâncul judecăților lui 
Dumnezeu, a cerut zicând: „Cum de mor unii de timpuriu, iar alţii 
mor după ce ajung la adânci bătrâneţi? Și pentru ce unii sunt 
săraci, iar alții bogaţi? Și cum unii, nedrepţi fiind, sunt bogaţi, iar 
alţii, săraci?” 

12. Și i-a venit lui glas zicând: „Antonie, de sineți ia aminte, 
iar acestea sunt judecăţi ale lui Dumnezeu și nu-ţi folosește ţie să 
le știi pe ele”. 

13. Mers-au odată niște Bătrâni la Avva Antonie și era și Avva 
Iosif cu dânșii. lar Bătrânul, voind să-i ispitească pe dânșii, le-a pus 
înainte un cuvânt din Scriptură și a început a-i întreba de la cei 
mai mici ce este cuvântul acesta. Și fiecare zicea după puterea sa, 
iar Bătrânul răspundea fiecăruia: „Incă n-ai aflat”. 

14. Iar la urmă, după toți ceilalţi, a zis și către Avva Iosif: „Tu 
cum zici că este cuvântul acesta?” Și a răspuns Bătrânul: „Eu nu 
știu”. 

15. Povestit-a Avva Daniil despre Avva Arsenie că niciodată 
nu voia să răspundă la vreo întrebare din cele despre Scriptură, 
măcar că putea, de ar fi voit, și nici epistolă nu scria degrabă. lar 
când trebuia să vină la Biserică, după stâlp ședea, ca nimeni să nu 
vadă faţa lui sau el să se uite la cineva. 

16. Adunatu-s-au odată Părinţii Schitului [ca să vorbească] 
despre Melchisedec și au uitat să-l cheme pe Avva Coprie. 
Chemându-l însă mai pe urmă, l-au întrebat despre aceasta. 

17. lar el, bătându-și gura sa de trei ori, a zis: „Vai ţie, 
Coprie, vai ţie! Că cele ce ţi le-a poruncit ţie Dumnezeu le-ai 
părăsit, iar cele ce nu le cere de la tine le iscodești”. Și, auzind 

° Această apoftegmă ilustrează pe scurt ce înseamnă adesea să urmezi 


teologia de școală, în general, și cea protestantă și neoprotestantă, în 
special. 


fraţii acestea, au fugit în chiliile lor. 

18. Un frate a venit la Avva Teodor al Fermei și a început a 
grăi și cerca lucruri pe care nu le împlinise în lucrare. Și i-a zis lui 
Bătrânul: „Incă n-ai aflat corabie, nici lucrurile nu le-ai luat și, 
înainte de a naviga, iată, ai și ajuns în cetatea aceea? Fă mai întâi 
lucrarea și apoi vei veni în cele de care grăiești acum”. 


II. A lui Avva Isaia 


1. Dorinţa de a cerca’ Scriptura naște vrăjmășie și sfadă, iar a 
plânge pentru păcate aduce pace. 

2. Căci păcat este călugărului ce șade în chilia sa, care își 
părăsește păcatele sale și iscodește Scriptura. 

3. Cel ce își dă inima sa înainte de a se câștiga pe sineşi’, 
cercând să afle cum de a zis Scriptura așa și pentru ce, unul ca 
acesta are inimă iscoditoare și zace în cumplită robie. 

4. Cel ce priveghează spre a nu se robi iubește să se arunce 
pe sineși înaintea lui Dumnezeu de-a pururea. 

5. Câtă vreme te rogi lui Dumnezeu să-ţi vină în ajutor, nu 
cerca pe cele înalte ale Lui, ca să te mântuiască de păcat, căci cele 
ale lui Dumnezeu vin de la sineși, de se va face locul curat și fără 
prihană. 

6. Cel ce se reazemă pe a sa cunoștință și ţine la voia sa 
agonisește vrăjmășie și nu poate fi afară de duhul ce aduce 
întristare în inimă. 

7. Cel ce vede [înţelege] cuvintele Scripturii și le împlinește 
pe ele după a sa cunoștință și pricepere, și se întărește spre dânsa 
[zicând] că așa este, unul ca acesta nu cunoaște slava lui 
Dumnezeu și bogăţia Lui. 

8. lar cel ce vede și zice „nu știu, om sunt”, acela dă slavă lui 
Dumnezeu și întru unul ca acesta locuiește bogăţia lui Dumnezeu, 
după puterea și socoteala lui. 


0 Peste măsură, cu iscodire, fără socoteală etc. 
0 (xrnoerar). Despre acest fel de „câștigare”, să se vadă Luca 21: 19. 


PRICINA A OPISPREZECEA 


Că se cuvine credinciosul cu totul a se depărta de cunoștința cea 
cu nume mincinos și de vorbirea cu ereticii. 
Și care este înțelepciunea cea după Dumnezeu, 
și că la unii chiar și simplitatea ajută. 


I. A lui Avva Isaia 


1. Frate, păzește-te pe sineți și nu vorbi cu ereticii, ca vrând 
adică a întemeia Credinţa, ca nu cumva să te vatăme otrava 
cuvintelor lor cele purtătoare de moarte; și nici carte ereticească 
să nu voiești a citi, ca nu cumva să omori sufletul tău. 

2. Ci întru ceea ce te-ai luminat, întru aceea stăruie, și să nu 
adaugi sau să scazi dintr-însa. Încă depărtează-te cu totul de 
cunoștința cea cu nume mincinos, care se împotrivește învăţăturii 
celei sănătoase, precum a hotărât Apostolul (cf. I Tim. 1: 10). 


II. A lui Avva Marcu 


1. Înţelepciunea lumii acesteia este nebunie la Dumnezeu, 
după Apostolul (I Cor. 3: 19), iar cea de la Dumnezeu, de sus este, 
de la Părintele luminilor (lac. 1: 17), al cărei semn" este smerita 
cugetare. 

2. Cei ce voiesc a plăcea oamenilor, în loc de înţelepciunea 
cea de la Dumnezeu, au primit întru sineși pe cea omenească; și, 
întru aceea îngâmfându-se și lăudându-se, pe mulţi din cei mai 
simpli au amăgit, plecându-i a filosofa nu întru ostenelile evlaviei și 
ale rugăciunii, ci întru cuvintele cele momitoare ale înţelepciunii 
celei omenești, pe care şi Apostolul de multe ori o prihănește (cf. I 
Cor. 2: 4), deșertare [zădărnicire] a Crucii numind-o (cf. I Cor. 1: 
17). 

3. Căci zice în Epistola către Corinteni: Nu m-a trimis Hristos 
ca să Botez, ci ca să binevestesc, nu întru înțelepciunea cuvintelor, 
ca să nu se facă zadarnică Crucea lui Hristos (| Cor. 1: 17). Şi 
iarăși: Cele nebune ale lumii le-a ales Dumnezeu, ca să rușineze pe 
cei înţelepţi, și pe cele de jos [nebăgate în seamă] ale lumii, pe 
cele defăimate, pe cele ce nu sunt le-a ales Dumnezeu, ca să le 
strice pe cele ce sunt, ca să nu se laude niciun trup înaintea lui 
Dumnezeu (I Cor. 1: 27-29) 

4. Deci, dacă Dumnezeu nu întru graiurile înţelepciunii celei 
elinești binevoiește, ci întru ostenelile rugăciunii și ale smeritei 
cugetări, precum se arată, să ne depărtăm și noi cu totul de 


0 xexphplov sau (a cărei) „dovadă”. 


cunoștința cea cu nume mincinos, ca să nu cădem din 
înțelepciunea cea de la Dumnezeu. 

5. Am văzut oamenii simpli și neînvăţaţi smerit cugetând cu 
fapta, și erau mai înţelepţi decât înțelepţii. Alt om simplu, auzind 
că aceia sunt lăudaţi, n-a urmat lor smerit cugetând, ci, slăvindu-se 
în deșert prin simplitatea lui, mândrie a luat. 

6. Cel ce defăimează priceperea și întru neînvăţătură se laudă 
nu este simplu numai în cuvânt, ci și în cunoștință. 

7. Pentru că, precum una este înţelepciunea cuvântului” și 
alta priceperea, tot așa, una este simplitatea cuvântului și alta, 
nebunia [nepriceperea]. Pe cel preacucernic cu nimic nu-l va 
vătăma  neînvăţătura  zicerilor, precum nici înțelepciunea 
cuvintelor pe cel smerit cugetător. 

8. Nu zice: „Nu știu ceea ce se cuvine și deci, dacă nu fac 
aceea și aceea, sunt nevinovat”, pentru că de ai fi făcut câte 
bunătăţi știi că sunt bune și de folos, după urmare ţi s-ar fi 
descoperit ţie și celelalte, după chipul odăilor, una printr-alta 
cunoscându-se. 

9. Drept care nu-ţi este de folos să știi pe cele de-a doua mai- 
nainte de lucrarea celor dintâi, pentru că cunoștința îngâmtă (. 
Cor. 8: 1) din pricina nelucrării, iar dragostea zidește, pentru că le 
rabdă pe toate. 

10. Cele rele primesc putere una printr-alta, asemenea și 
bunătăţile, unele printr-altele cresc, iar pe cel părtaş de ele mai 
mult îl îndeamnă spre cele dinainte. 

11. Fără de pomenirea lui Dumnezeu, cunoștință adevărată 
nu se poate; pentru că, afară de cea dintâi, cea de-a doua este 
mincinoasă. 

12. Pe cel împietrit la inimă nu-l folosește cuvântul unei 
cunoștințe mai subţiri, pentru că, fără de frică, nu primește 
durerile pocăinţei. 

13. Omul blând se folosește de credincioșia cuvântului, 
pentru care el nu ispitește îndelungă-răbdarea lui Dumnezeu și 
nici nu se vatămă în deasă călcare de lege. 


III. A Sfântului Diadoh 


1. Darurile sunt ale Sfântului Duh, precum înțelepciunea și 
cunoștința și toate celelalte dumnezeiești daruri, dar osebită este 
lucrarea fiecăruia. Pentru aceasta mărturisește Apostolul: Că 
unuia se dă înțelepciune, iar altuia, cunoștință, întru același Duh (I 


0 Socotim că „înţelepciunea cuvântului” e luată aici în sensul folosit de 
Sfântul Apostol Pavel mai sus. 


Cor. 12: 8). Pentru că cunoștința prin iscus [experiere] unește pe 
om cu Dumnezeu, dar fără a mișca sufletul spre pricinile [raţiunile] 
lucrurilor. Drept aceea, și unii din cei ce filosofează viața cea 
călugărească se luminează din cunoștință întru simţire, iar spre 
cuvinte dumnezeiești nu vin. 

2. Iar de se va da cuiva, pe lângă cunoștință, și înțelepciune 
în frică (însă aceasta se întâmplă rar), aceasta va arăta însăși 
lucrarea cunoștinței, de vreme ce prima obișnuiește să lucreze 
prin lucrare, iar a doua, prin lumina cuvântului. Dar cunoștința e 
adusă de rugăciune prin liniște multă și întru desăvârșită negrijă, 
iar înțelepciunea e adusă de citirea cuvintelor lui Dumnezeu și 
cugetarea la ele fără slavă deșartă, însă mai vârtos de harul lui 
Dumnezeu, care o dă. 

3. Cuvântul duhovnicesc de-a pururea păzește sufletul ce nu 
se slăvește în deșert; pentru că, mângâind și făcând bine tuturor 
mădularelor prin simţirea inimii lui, îl face pe dânsul a nu avea 
trebuinţă de cinstea cea de la oameni, pentru aceea și cugetarea 
de-a pururea i-o păzește de năluciri, ca cel ce o preface pe dânsa 
toată în dragostea lui Dumnezeu. 

4. Însă cuvântului înţelepciunii acestei lumi de-a pururea îl 
îndeamnă pe om spre iubirea de slavă: căci, de vreme ce nu poate 
lucra binele și mulțumi pe cei ce sunt ai lui, prin iscusul simţirii, 
dăruiește [în schimb] dulceaţa laudelor, ca cela ce însuși este o 
plăsmuire a oamenilor celor ce se slăvesc în deșert. lar așezarea 
dumnezeiescului cuvânt o vom cunoaște în chip neînșelat, numai 
de vom cheltui ceasurile cuvântării întru negrijnică tăcere și în 
pomenirea fierbinte a lui Dumnezeu. 


IV. A lui Avva Isaac 


1. Păzește-te, ca să nu citești dogmele ereticilor, căci, de cele 
mai multe ori, [citirea] acestora întărâtă duhul hulei asupra ta. 

Intrebare 

2. Cine se poate numi cu dreptate înţelept? 

Răspuns 

Cel vrednic a fi numit înţelept este cel care cunoaște cu 
adevărat că viaţa aceasta are un hotar și care pentru aceasta se 
silește să-și pună hotar greșelilor sale. Căci care cunoștință sau 
pricepere este mai mare decât a se înţelepţi cineva ca să iasă din 
viaţa aceasta întru nestricăciune, neavând mădular întinat din 
mirosul poftelor lumii, nici tină sufletească din dulceaţa ei? Și care 
din oameni este mai nebun decât cel ce-și subțiază înțelegerile sale 
ca să pătrundă în tainele tuturor firilor, și care, îmbogăţindu-se 
întru descoperirea și cunoștința acestora, are sufletul acoperit cu 


tina păcatului, și care n-a aflat întru sine vreo mărturie a 
conștiinței, prin nădejdea și gustarea celor viitoare, ci, din 
nădejdea lumii și din cunoștința celor dintru dânsul, i se pare că a 
ajuns bine în limanul siguranţei și la desăvârșire. Unul ca acesta 
este mai nebun decât toţi oamenii, iar de oamenii cei asemenea lui 
e numit priceput. 

Intrebare 

3. Care este cel luminat în înțelegerea lui? 

Răspuns 

4. Cel care a ajuns să cunoască amărăciunea cea ascunsă în 
dulceaţa lumii, și și-a oprit gura ca să nu bea din acest pahar, și 
de-a pururea cearcă cele pentru mântuirea sufletului său, și nu se 
oprește din drum până ce nu se va dezlega din lumea aceasta, și 
care-și încuie ușile simţirilor sale, ca nu cumva printr-însele să 
intre într-însul dorirea vieţii acesteia și să fure vistieriile lui. 


V. A Sfântului Efrem 


1. Frate, nu întru multa învăţătură a cărții stă înţelepciunea, 
ci, precum este scris, începutul înțelepciunii este frica Domnului 
(Pilde 9: 10). lar a cunoaște legea este a cugetării celei bune; 
pentru că credința naște cugetarea cea bună, iar cugetarea cea 
bună este râu de apă vie și cel ce l-a agonisit pe dânsul se va 
sătura de apele lui. 

2. Nu este înţelepciune, nu este pricepere acolo unde nu este 
frica Domnului, pentru că îndestularea de înţelepciune stă în frica 
Domnului. A Lui este slava, în veci. Amin. 


PRICINA A NOUĂSPREZECEA 


Că asupra credincioșilor nimic nu pot dracii; pentru aceasta nu 
trebuie să-i băgăm în seamă sau să ne temem de ei și nicidecum să 
luăm aminte la dânșii, orice ar face ei; și cum poate deosebi cineva 

vederea celor bune de cea a celor viclene, pentru că, de multe ori 
și năluciri arată, spre înșelarea celor groși, că pe suflet îl poate 
mângâia și vederea cea dumnezeiască, și cea drăcească. 


I. Din viaţa Sfântului Antonie cel Mare 


1. Zicea Sfântul Antonie către ucenicii săi: „Nu trebuie să ne 
temem de draci, măcar deși ni se va părea că năvălesc asupră, 
măcar de ne și vor îngrozi cu moarte, căci neputincioși sunt și nu 
pot nimic, fără numai să îngrozească; pentru că, după ce a venit 
Domnul, vrăjmașul a căzut și puterea lui a slăbit. 

2. Pentru aceasta, ca unul care a slăbit și nimic nu poate, 
totuși, ca un tiran ce este, chiar și căzut, nu se astâmpără, ci doar 
cu cuvinte voiește să îngrozească. Aceasta să o socotească fiecare 
dintre noi și așa vom putea dispreţui pe draci. 

3. De ar fi fost îmbrăcaţi cu niște trupuri ca ale noastre, le-ar 
fi fost cu putinţă să zică: «Fiindcă oamenii se ascund, nu-i găsim, 
iar dacă îi găsim, îi vătămăm», și astfel am putea și noi să ne 
ascundem și să închidem ușile în faţa lor. 

4. Însă, pentru că nu sunt așa, pot intra chiar dacă ușile sunt 
închise, iar întâiul dintre ei, diavolul, se află în tot văzduhul. Pe 
lângă aceasta, sunt pururea voitori de rău și gata spre vătămare, 
precum a zis și Mântuitorul că dintru început ucigaș de oameni 
este diavolul și tatăl răutății (loan 8: 44), 

5. Insă noi să trăim rânduindu-ne împotriva lui, căci fricoși 
sunt și nu pot nimic asupra noastră. Pe ei nici locul nu-i oprește ca 
să ne vrăjmășească, nici nu ne privesc cumva ca pe niște prieteni, 
ca să ne cruţe, nici iubitori de bine nu sunt, ca să ne îndrepte, ci 
mai vârtos sunt preavicleni și nimic altceva nu le este mai 
sârguincios ca a vătăma pe cei iubitori de fapte bune și cinstitori 
de Dumnezeu. 

6. Deci, pentru că nu pot face nimic, nu fac decât să ne 
îngrozească, pentru că, de ar fi putut, nu ar fi zăbovit, ci îndată ar 
fi lucrat răul, gata având voirea spre aceasta, și mai vârtos asupra 
noastră. 

7. Pentru că, iată, și acum adunându-ne, grăim asupra lor și 
știu că, sporind noi, ei slăbesc. Deci, de-ar fi avut stăpânire, pe 
niciun creștin dintre noi n-ar fi lăsat să trăiască, pentru că 
urâciune este păcătosului [diavol] cinstirea de Dumnezeu. Iar de 


vreme ce nu pot asupra noastră, mai vârtos pe eiși se străpung, 
căci nu pot face nimic din cele cu care îngrozesc. 

8. Incă și aceea trebuie să socotim, spre a nu ne teme de 
dânșii: că, de ar fi fost lor cu putinţă să ne vatăme, n-ar fi venit cu 
gloate și cu zgomot la cei ce se liniștesc, nici n-ar fi adus năluciri, 
nici n-ar fi meșteșugit ceva prin schimbarea înfățișării, ci ar fi fost 
de-ajuns să vină numai unul, care poate și voiește, și să facă 
aceasta; mai vârtos că tot cel ce are stăpânire, nu cu nălucire 
ucide, nici cu gloate înfricoșează, ci îndată, precum voiește, se 
folosește de stăpânirea sa. 

9. Însă dracii, neputând nimic, joacă ca pe scenă, 
schimbându-și fețele și pe copii înfricoșându-i cu nălucirea 
gloatelor și cu osebitele înfățișări, pentru care lucru mai vârtos se 
cuvine a-i dispreţui, ca pe unii ce se arată ca niște neputincioşi. 

10. Că iată: îngerul cel adevărat, cel trimis de Dumnezeu 
asupra asirienilor, nu avea trebuinţă de arme, nici de nălucirea cea 
din afară, nici de gloate, nici de lovituri, nici de zgomote, ci cu 
liniște s-a folosit de stăpânirea sa și a ucis deodată o sută optzeci 
și cinci de mii (cf. IV. 18: 35), iar cei ce nu pot nimic, precum 
dracii, se ostenesc ca măcar cu năluciri să înspăimânte. 

11. Iarăşi la Iov, nu era diavolul cel ce era puternic și putea 
ceva cu el, ci Dumnezeu, Cel ce l-a dat lui pe Iov spre cercare; 
pentru că, neputând el să facă ceva, a cerut stăpânire de la 
Dumnezeu către acesta și, luând, a făcut toate acelea. Căci, de n-ar 
fi luat, n-ar fi putut face ceva; nici asupra dobitoacelor n-ar fi putut 
face ceva, de nu l-ar fi slobozit Dumnezeu. 

12. Și nici asupra porcilor nu aveau stăpânire, cu mult mai 
vârtos nu aveau asupra oamenilor celor făcuți după chipul lui 
Dumnezeu; pentru că rugau pe Domnul, precum este scris în 
Evanghelie, zicând: Îngăduie-ne nouă ca măcar în porci să ne 
ducem (Matei 8: 24), iar dacă nici asupra porcilor nu au stăpânire, 
cu mult mai vârtos nu au asupra oamenilor celor făcuți după chipul 
lui Dumnezeu. 

13. Așadar, de Dumnezeu se cade să ne temem, iar pe dânșii 
să-i dispreţuim. Și, pe cât de mult ar face ei acestea, noi mai mult 
să ne întindem nevoinţa noastră, pentru că mare armă asupra lor 
este viaţa dreaptă și credinţa în Dumnezeu: căci se teme de postul 
nevoitorilor, de priveghere, de rugăciune, de blândeţe, de liniște, 
de neiubirea de argint, de lipsa slavei deșarte, de smerita 
cugetare, de iubirea de săraci, de milostenie, de nemâniere, iar 
înainte de toate, de buna-cinstire cea întru Hristos. 

14. Pentru aceasta toate le fac, ca aceștia să nu-i vadă călcaţi 
în picioare, căci știu harul cel dat credincioșilor asupra lor de la 
Mântuitorul, Care zice: Iată, v-am dat vouă stăpânire peste șerpi și 


peste scorpii și peste toată puterea vrăjmașului (Luca 10: 19). 

15. Deci, de vor veni vreodată asupra voastră noaptea, 
pecetluiți-vă pe înșivă împreună cu casa cu semnul crucii și vă 
rugaţi, și-i veţi vedea pe dânșii pierind, că fricoși sunt și foarte se 
tem de semnul crucii Domnului, de vreme ce, printr-însa făcându- 
se pildă Mântuitorul, i-a rușinat pe aceștia. lar dacă mai cu 
obrăznicie vor sta împotrivă, jucând teatru și schimbând nălucirile, 
să nu vă speriaţi, nici să vă nedumeriţi, că nimic sunt și degrabă se 
sting. 

16. Că de multe ori se prefac a cânta cu glas, fără a se arăta, 
și pomenesc cuvinte din Scripturi și, dormind noi, ei ne scoală la 
rugăciune, și astfel nici să dormim nu ne lasă, dar noi nu trebuie 
să luăm aminte la dânșii. Chiar și de ne-ar sfătui să nu mai 
mâncăm deloc, sau de se vor preface că ne prihănesc și ne ocărăsc 
pentru cele ce odinioară ne-au îndemnat pe noi, nu trebuie nici așa 
a lua aminte, pentru că nu fac aceasta din evlavie sau din adevăr, 
ci ca să aducă pe cei mai simpli întru deznădejde, și să le zică că 
nevoința lor nu le este de folos, și să-i facă pe oameni să se 
îngreţoșeze de viaţa călugărească, ca de una ce ar fi grea și 
împovărătoare, și așa să-i împiedice pe cei ce viețuiesc împotriva 
lor. _ 

17. Că și Insuși Domnul astupa gura dracilor atunci când 
spuneau adevărul, căci ziceau: Tu ești Fiul lui Dumnezeu (Luca 4: 
41), și îi oprea să mai grăiască, ca nu cumva împreună cu adevărul 
să semene și răutatea lor, dar și ca să ne înţelepţească pe noi ca 
niciodinioară să nu luăm aminte la unele ca acestea. Şi vezi că 
necuvios lucru este ca, având noi Scripturile și venirea 
Mântuitorului, să ne învăţăm de la diavolul, ca de la cel ce nu și-a 
păzit rânduiala sa, care a cugetat altele în locul celor ce se 
cuveneau. Pentru aceasta și grăind el, cuvintele Scripturilor îl 
opresc zicând: lar păcătosului i-a zis Dumnezeu: Pentru ce tu 
povestesti dreptăţile Mele, și iei Legământul Meu în gura ta? 
(Psalm 19: 16). 

18. Căci pe toate le fac, le tulbură și în toate se prefac și pe 
toate le amestecă, spre amăgirea celor mai simpli: căci pricinuiesc 
loviri, plesniri din mâini, râd nebunește, șuieră; iar dacă nimeni nu 
va lua aminte la dânșii, se tânguie și plâng ca niște biruiţi. 

19. Așadar Domnul îi făcea pe draci să tacă, iar noi, 
învățându-ne de la Sfinţi, să facem ca și aceia, urmând vitejia lor. 
Căci și aceia, văzând acestea, ziceau: Când a stat păcătosul 
împotriva mea, amuţit-am și m-am smerit și am tăcut de cele bune 
(Psalm 38: 2); și iarăși: Jar eu ca un surd nu auzeam, și ca un mut 
ce nu-și deschide gura sa, și m-am făcut ca un om ce nu aude 
(Psalm 37: 14). 


20. Deci și noi să nu-i auzim pe dânșii, ca unii ce sunt străini 
de noi, nici să-i ascultăm, măcar de ne vor scula la rugăciune și vor 
grăi despre postire, ci să luăm aminte la așezarea [scopul] 
nevoinţei noastre și să nu ne amăgim de aceia ce pe toate le fac cu 
viclenie, nici să luăm aminte la dânșii ca la niște buni. Căci starea 
de faţă - și a celor rele, și a celor bune - cu putinţă și cu lesnire 
este a o cunoaște și a face deosebiri. 

21. Pentru că vederea Sfinţilor nu are nimic tulbure în ea - 
pentru că zice: Nu se va prici, nici nu va striga, nici nu va auzi 
cineva glasul Lui (Is. 42: 2) -, ci e așa liniștită și cu blândeţe, încât 
îndată în suflet se face bucurie și veselie și îndrăznire. Pentru că 
Domnul este cu dânșii, Care este bucuria noastră, și putere a lui 
Dumnezeu Tatăl; căci gândurile sufletului rămân netulburate și 
neînvăluite, încât, luminându-se el prin sineși, vede pe Sfinţii ce se 
arată și, de dorul celor dumnezeiești și a celor viitoare, va voi cu 
adevărat să se despartă de cele de aici și să se împărtășească 
împreună cu dânșii. 

22. lar dacă unii, ca niște oameni, se vor teme de vederea 
celor bune, cei ce se arată depărtează de la ei temerea prin însăși 
dragostea lor, precum a făcut Gavriil lui Zaharia (cf. Luca 1: 12), și 
îngerul ce s-a arătat femeilor la mormântul cel dumnezeiesc (cf. 
Matei 28: 5) și păstorilor din Evanghelie, zicându-le: Nu vă temeti 
(Luca 2: 10). Căci frica acelora nu este din spaima sufletului, ci din 
pricina cunoștinței celor mai înalte. 

23. Așadar, aceasta este vederea Sfinţilor. Iar năvălirea celor 
răi e cu zgomote, cu vuiet și cu strigare, de ca și cum s-ar face o 
pornire a unor tineri fără minte sau a tâlharilor, dintru care îndată 
se face tulburare sufletului, neorânduială și spaimă gândurilor, ură 
față de nevoinţă, akedie, tristețe, pomenire a rudeniilor, frica 
morții și toate celelalte răutăţi, împuţinarea către fapte bune și 
tulburarea sau stricarea năravurilor celor bune. 

24. Deci, atunci când vedeţi pe cineva, vă temeti, dacă îndată 
se va ridica frica și, în locul aceleia, se va face bucurie negrăită și 
veselie, și îndrăznire, întărire și netulburare a gândurilor, bărbăţie 
și dragoste către Dumnezeu și celelalte câte le-am spus mai-nainte, 
îndrăzniți și vă rugaţi, căci bucuria și așezarea sufletului arată 
sfințenia celor ce sunt. Tot așa Avraam, văzând pe Domnul, s-a 
bucurat (loan 8: 56) și, glas făcându-se de Sfânta Fecioara Maria, 
Născătoarea de Dumnezeu, pruncul loan a săltat de bucurie, și 
celelalte ce le-am zis înainte. 

25. lar dacă sufletul cuiva va petrece stăruind în frică, este 
semn al venirii vrăjmașilor, pentru că dracii nu ridică frica de la 
unii ca aceștia, precum fac Sfinţii, ci mai vârtos, când îi vor vedea 
temându-se, înmulțesc nălucirile, ca mai mult să-i sperie pe dânșii 


și, năvălind, își bat joc de ei zicând: Căzând, închinați-vă (Matei 4: 
9). 

26. Astfel au amăgit pe elini și s-au socotit de către aceștia 
dumnezei cu nume mincinos, dar pe noi Domnul nu ne-a lăsat să 
fim amăgiţi de diavolul, că, certându-l pe el - atunci când și către 
Dânsul voia să facă niște năluciri ca acestea, ca să-L. spăimânteze 
-, i-a zis: Mergi înapoia mea, Satano, căci scris este: Domnului 
Dumnezeului tău să te închini și Lui singur să-l slujești (Matei 4: 
10). Căci ceea ce a zis Domnul, aceea a și făcut pentru noi, ca, 
auzind dracii de la noi aceste glasuri, să se întoarcă înapoi biruiţi, 
pentru Domnul, Care i-a certat prin niște glasuri ca acestea. 

27. A bătut oarecine în ușa chiliei mele și, ieșind eu, am văzut 
pe oarecine mare și înalt. Și l-am întrebat: «Cine ești?». Și a zis: 
«Eu sunt Satana». Apoi am zis: «Pentru ce ai venit aici?» lar ela 
zis: «Pentru ce în zadar mă defăimează călugării și ceilalți creștini, 
și mă blestemă în tot ceasul?» 

28. lar eu zicând: «Pentru că-i superi pe ei», el a zis: «Nu 
sunt eu care-i supăr, ci ei se tulbură pe sineși între ei; căci eu am 
slăbit. Au n-au citit că vrăjmașului i-au lipsit săbiile de tot, și 
cetățile i-au sfărâmat (Psalm 9: 7)? Nu mai am loc, nici cetate, nici 
săgeți. Pretutindenea se făcură creștini, încă și pustia s-a umplut 
de călugări. De acum să-și vadă de ei înșiși și să nu mă blesteme în 
zadar». 

29. Atunci, minunându-mă eu de harul lui Hristos, i-am zis lui: 
«Pururea mincinos fiind, acum și nevrând ai spus adevărul; că, 
venind Hristos, te-a făcut neputincios și, după ce te-a surpat, te-a 
golit». lar acela, auzind numele Mântuitorului și nesuferind 
arderea cea dintru aceasta, s-a făcut nevăzut. 

30. Deci, dacă și însuși diavolul mărturisește că nu poate 
nimic, datori suntem ca desăvârșit să-l defăimăm pe el și pe dracii 
lui. Deci să nu cădem cu cugetul, nici să ne spăimântăm cu 
sufletul, nici să ne plăsmuim nouă înșine frici zicând: Să nu vină 
cumva dracul și să mă răstoarne, sau să mă ia și să mă trântească, 
sau, fără de veste năvălind, să mă scuture! 

31. Nicidecum să nu pomeniţi de unele ca acestea, nici să nu 
ne mâhnim de ca și cum am fi pierduţi, ci mai vârtos să îndrăznim 
și să ne bucurăm, ca cei ce ne mântuim, și să cugetăm în suflet că 
Domnul de-a pururi este cu noi, ca Cel ce i-a biruit și i-a 
netrebnicit pe dânșii. De-a pururi să ne aducem aminte că, odată 
ce Domnul este cu noi, vrăjmașii nu ne pot face nimic. 

32. Iar venind ei, de vor afla sufletul întemeiat întru unele ca 
acestea, și cugetând la bunătăţile cele viitoare, se întorc înapoi 
rușinaţi, iar de ne vor afla înspăimântându-ne și tulburându-ne și 
temeri întru înșine plăsmuind, înmulțesc spaimele cu năluciri și 


îngroziri, și ceea ce noi oglindim întru înșine și gândim, aceasta ei 
cu adăugire o sporesc. 

33. Deci și noi, de voim să disprețuim pe vrăjmașul, precum 
de multe ori am zis, să gândim pururi la cele ale Domnului, și 
sufletul să se bucure neîncetat întru nădejde, și așa meșteșugirile 
lui le vom vedea ca pe un fum, și pe ei mai vârtos fugind decât 
prigonindu-ne, căci sunt, precum am zis, fricoși foarte, așteptând 
de-a pururi focul cel gătit lor. 

34. Încă și acest semn să-l aveţi lângă voi spre netemere: 
când se va face vreo nălucire, să nu se cuprindă cineva mai-nainte 
de frică, ci, în orice fel ar fi, îndrăznind să întrebe: «Cine ești tu, și 
de unde?» Și, de va fi vedenie a Sfinţilor, te va adeveri pe tine și 
frica ta întru bucurie o va preface, iar de va fi diavolească, va slăbi, 
văzând mintea întărită. 

35. Iar un semn de netulburare este a întreba «tu cine ești, și 
de unde?». Căci, tot așa, lisus al lui Navi, întrebând, s-a înștiințat 
(cf. Iisus Navi 5: 13), iar Daniil întrebând pe vrăjmașul, acesta n-a 
putut să se ascundă de el, care l-a întrebat (cf. Dan. 10: 18-19)”. 


II. Din viaţa Sfântului Pahomie 


1. Sfântul Pahomie avea obiceiul să se ducă uneori departe de 
chilie, în locuri pustii, pentru rugăciune, iar după ce se ruga, se 
întorcea înapoi. lar de multe ori, după ce se întorcea, viclenii 
diavoli, ca să-l batjocorească, apucau înainte poruncind unii altora 
ca înaintea unui boier și zicând: „Faceţi loc omului lui Dumnezeu”. 

2. lar Pahomie, prin credința și nădejdea cea întru Hristos 
nădăjduindu-se, râdea de dânșii, socotind meșteșugirile lor ca o 
lătrătură a unor câini neîmblânziţi. Iar ei, văzând vitejia bărbatului 
și nespăimântarea, iarăși se adunau asupra lui întru tulburare 
multă: împresurând ei chilia lui, îi năluceau că se cutremură, încât 
sfântului i se părea că se clatină temelia locului. 

3. lar el, fără de frică fiind iarăși, lovea struna cea 
duhovnicească, și cu glas cânta zicând: Dumnezeu este scăparea și 
puterea noastră (Psalm 45: 2) și celelalte. Şi acestea zicând el, 
aceia ca un fum s-au stins, și se făcu liniște multă. lar după puţin, 
după ce ca niște câini au fost goniţi și s-au depărtat, iarăși cu 
obrăznicie veneau asupră, cercând să-l amăgească și altfel. 

4. Astfel, adunându-se ei mulţi la un loc, au luat o funie 
groasă și lungă, după care au luat o frunză de stejar pe care au 
legat-o bine cu aceasta și, stând ei împrejur, se îndemnau unii pe 
alţii să se ostenească trăgând frunza ca pe o piatră prea mare, iar 
aceasta o făceau părându-li-se că puteau muia inima Sfântului spre 
râs, ca măcar întru aceasta să se laude asupra lui. lar Pahomie, 


văzând obrăznicia lor, a suspinat către Domnul asupra lor și îndată 
s-a făcut oastea lor nevăzută. 

5. Și iarăși văzându-i pe ei năvălind, și fără slăbire luptându- 
se, a cerut de la Domnul să se depărteze somnul de la dânsul, să 
petreacă adică ziua și noaptea pe cât se putea fără de somn, ca așa 
să poată birui pe potrivnici, după cea scrisă: Necăji-voi pe dânșii și 
nu vor putea să stea, și vor cădea sub picioarele mele (Psalm 16: 
38-39). 

6. Altădată iarăși, liniștindu-se Sfântul mai pe urmă, s-a 
apropiat demonul, care, stând înaintea lui, a zis: „Bucură-te, 
Pahomie, eu sunt Hristos și am venit la tine ca la prietenul meu”. 
Iar el, cu socoteala cea dreaptă a Duhului Sfânt, știind măiestriile 
vicleanului, gândea întru sineşi zicând: „Starea de faţă a sfinţeniei 
lui Hristos este plină de toată bucuria și slobodă de toată frica, iar 
toate gândurile omenești îndată pier prin vederea Celui ce S-a 
arătat, însă eu acum sunt înconjurat de tulburare și mă bat cu 
gândul”. 

7. Şi, sculându-se el degrabă, a îndrăznit în credinţa cea întru 
Hristos și, întărindu-se, s-a întins să-l apuce și, suflând [asupra lui], 
a zis duhului: „Du-te de la mine, diavole! Blestemat să fii tu și 
vedenia ta, și meșteșugirile sfătuirilor tale cele viclene”. 

8. Și, făcându-se dracul ca praful, a umplut chilia de putoare 
și văzduhul îl tulbura, strigând către dânsul cu glas mare: „Acum 
te-aș fi putut câștigat trântindu-te la picioarele mele, dar puterea 
lui Hristos mare este, care ne face pe noi jucărelele voastre în 
toate zilele; însă nu voi înceta bătând război, căci mi se cade a 
săvârși lucrul meu”. 

9. Iar Pahomie, împuternicindu-se cu duhul, se mărturisea lui 
Dumnezeu, mulţumind pentru minunatele Lui daruri. 


III. Din Pateric 


1. Niște fraţi au mers la Avva Antonie ca să-i spună lui despre 
nălucirile pe care le vedeau și să se înveţe de la dânsul de sunt 
adevărate sau de la draci. Și aveau cu ei un măgar, care a murit pe 
drum. 

2. Deci, după ce s-au dus la Bătrânul, apucând el înainte, le-a 
zis lor: „Cum a murit măgărușul pe drum?” Iar fraţii i-au zis lui: 
„Cum de știi, Părinte?” Iar el le-a zis lor: „Dracii mi-au arătat mie”. 
Și ei i-au zis lui: „Noi pentru aceasta am venit la tine, să te 
întrebăm despre nălucirile ce le vedem, că de multe ori se arată ca 
adevărate. Nu cumva sunt înșelări?” 

3. Şi le-a adeverit lor Bătrânul, din pilda măgarului, că de la 
draci sunt. 


4. Un frate ședea liniștindu-se și au voit dracii să-l înșele cu 
pricina îngerilor. Și-l sculau pe el la pravilă, arătându-i-se lui cu 
chip luminos. Și, mergând la un Bătrân, i-a spus lui: „Părinte, 
îngerii vin cu lumină și mă scoală la pravilă”. Răspuns-a lui 
Bătrânul: „Nu-i asculta pe ei, că draci sunt. Iar când vor veni să te 
deștepte, zi-le lor: «Eu mă voi scula când voi vrea, iar pe voi nu vă 
ascult»”. 

5. Și, primind fratele porunca Bătrânului, s-a dus în chilia sa. 
Și în noaptea următoare, după obicei, venind diavolii, îl sculau pe 
dânsul, iar el, precum i-a poruncit Bătrânul, le-a zis lor că adică 
când va voi el se va scula și se va ruga, și pe ei nu-i va asculta. 
Atunci i-au zis lui: „Bătrânul acela rău și ticălos te-a înșelat pe 
tine: căci, iată, a venit un frate la el ca să se împrumute de parale 
și, având el, a minţit, și nu i-a dat lui. Dintru aceasta cunoaște că 
mincinos este”. 

6. Și, mânecând fratele, a venit la Bătrânul și i-a spus lui 
acestea. Și i-a zis Bătrânul: „Cum că aveam parale, mărturisesc, 
dar n-am dat fratelui care cerea, căci știam că nu-i este de folos și 
ar fi venit spre pagubă sufletească. Și așa am socotit să calc mai 
degrabă o poruncă, și nu zece, iar tu pe dracii care voiesc să te 
amăgească nu-i asculta”. Și, mult întărindu-se fratele de la 
Bătrânul, s-a întors în chilia sa. 

7. Doi fraţi s-au depărtat în pustia cea mai dinăuntru și erau 
șase zile despărțiți unul de altul, iar a șaptea zi săvârșeau 
împreună rugăciunile și gustau câte ceva, nevorbind nimic unul cu 
altul. 

8. Deci, mergând dracii la unul dintr-înșii, îl amăgea pe el 
întru multe și îl înștiințau de mai-nainte veniri de fraţi și de cele ce 
se făceau în multe locuri. Acestea auzindu-le și văzând că se 
împlinesc, credea lor, socotind că cei ce îi vesteau lui acestea sunt 
îngeri; încă l-au oprit pe el de a merge și la fratele în ziua cea 
rânduită. 

9. Și s-a dus odată să cerceteze un frate într-o mănăstire și a 
spus înainte unora de-ai mănăstirii, ca pentru altul întrebând, de 
este cu putinţă a ști cineva pe cele ce se fac în lume. Iar ei, auzind 
și cunoscând că el este cel amăgit, l-au certat pe dânsul zicând: 
„Dacă întru unele ca acestea te îndeletnicești, să nu mai vii la noi”. 

10. Și îndată fratele s-a pocăit, lepădându-se de toate acelea. 
Și, întorcându-se el la locul său, au venit iarăși dracii după obicei 
să-l amăgească, iar el îi numea mincinoși, și i-a certat pe dânșii, și 
îndată s-au prefăcut în dobitoace necuvântătoare, și, îngrozindu-l 
pe el, s-au dus. 

11. Se spunea despre un Bătrân că, șezând în chilia sa și 
nevoindu-se, vedea pe draci aievea și-i defăima pe dânșii, iar ei, 


văzându-se biruiţi de Bătrânul, s-au arătat lui. Iar unul dintr-înșii i- 
a zis: „Eu sunt Hristos”. Și, văzându-l Bătrânul, și-a închis ochii 
săi, și a zis diavolul: „Pentru ce-ţi închizi ochii tăi, că eu sunt 
Hristos”. Răspuns-a Bătrânul: „Eu pe Hristos nu voiesc să-L văd 
aici”. Și, auzind dracul aceasta, s-a făcut nevăzut. 

12. Altui Bătrân i-au zis dracii: „Voiești să vezi pe Hristos?” Și 
le-a răspuns lor: „Anatema vouă și celui pentru care ziceţi; căci eu 
cred Hristosului meu, Care a zis: De va zice cineva vouă: lată, aici 
este Hristos, iată acolo, să nu credeţi (Matei 24: 23)”. Si, auzind 
dracii, s-au făcut nevăzuți. 


IV. A Sfântului Diadoh 


1. Când mintea va începe să simtă mângâierea Sfântului Duh, 
atunci și Satana întru oareșicare simţire părut-dulce caută să 
mângâie sufletul întru liniștea de noapte, aducându-l într-o 
subțirătate de somn. 

2. Deci, de se va afla mintea întru pomenire foarte fierbinte a 
numelui celui sfânt al Domnului Hristos și va folosi acel preasfânt 
și preaslăvit nume ca pe o armă împotriva înșelăciunii, se 
depărtează vicleșugul înșelătorului; iar de aici înainte se va 
aprinde războiul cel anevoios al sufletului. 

3. Insă astfel, mintea drept cunoscând  înșelăciunea 
vicleanului, mai mult sporește întru iscusul dreptei-socoteli. Iar 
buna mângâiere se face atunci când trupul e în vreme de veghe 
sau ca arătare în somn a unui bine viitor, însă numai atunci când 
cineva, stăruind în fierbinte pomenirea lui Dumnezeu, se lipește de 
dragostea Lui. 

4. lar mângâierea înșelăciunii vine întru oareșicare somn 
subțire [toropeală], când nevoitorul face o pomenire mijlocie [fără 
multă fierbințeală] a lui Dumnezeu. Pentru că prima adică, ca ceea 
ce este de la Dumnezeu, voiește cu adevărat a îndemna sufletele 
nevoitorilor bunei-cinstiri către dragoste și întru multa revărsare a 
sufletului. 

5. lar a doua, cu oareșicare adiere a înșelăciunii obișnuind să 
sufle peste suflet, cearcă să fure prin somnul cel trupesc simţirea 
cea sănătoasă a minţii care ţine pomenirea lui Dumnezeu. 

6. De se va afla mintea, precum am zis, cu luare-aminte 
pomenind pe Dumnezeu, risipește acea subţire suflare părut-dulce 
a vrăjmașului și, bucurându-se, se pornește spre războiul cel 
împotriva lui, având de aici, pe lângă har, ca pe o a doua armă, pe 
lauda cea din cercare. 

7. Dacă sufletul va începe să se aprindă către dragostea lui 
Dumnezeu, cu neîndoită și nenălucită mișcare, trăgând oarecum și 


trupul întru adâncul acelei negrăite dragoste - fie că este deștept, 
precum am zis, fie venind întru somnul cel lucrat de la har, nimic 
altceva cugetând atunci, fără decât la aceea întru care s-a pornit - 
trebuie să știe că este lucrare a Sfântului Duh. Pentru că, 
îndulcindu-se tot de acea nepovestită dulceaţă, nimic altceva nu 
mai poate cugeta atunci, căci se bucură în chip covârșitor de acea 
bucurie. 

8. lar dacă în vremea unei lucrări ca acestea mintea va 
zămisli vreo îndoire, sau vreun cuget întinat, sau se va folosi [doar] 
de sfântul nume spre a se apăra de vrăjmașul, și nu mai vârtos 
spre sigură dragostea lui Dumnezeu [se va întinde], se cuvine să 
cunoaștem că de la înșelătorul este acea mângâiere, care voiește 
ca printr-o făcătură a bucuriei ca aceasta sufletul să 
preacurvească, iar bucuria aceea fără viaţă este și nemutată, ba 
mai vârtos fără de rânduială. 

9. Căci, atunci când vede că mintea se fălește cu cercarea cea 
cu acribie a simţirii sale, atunci, precum am zis, el îmbie sufletul 
către sineși cu niște mângâieri părut-bune, ca, prădându-se acesta 
de acea trândavă și umedă dulceaţă, necunoscută să i se facă lui 
împreunarea celui viclean. 

10. Deci dintru aceasta să cunoaștem Duhul adevărului și 
duhul înșelăciunii. Însă cu neputinţă este a gusta cineva întru 
simţire din dumnezeiasca bunătate sau a simți din amărăciunea 
dracilor și a se iscusi de aici, de nu [mai întâi] s-a adeverit pe 
sineși [pentru aceasta]. 

11. Că adică harul s-a sălășluit întru adâncul minţii, iar 
duhurile cele viclene petrec împrejurul mădularelor inimii, care 
lucru dracii nu voiesc să fie crezut de oameni, ca nu cumva, știind 
mintea aceasta cu de-amănuntul, cu pomenirea lui Dumnezeu 
împotriva lor să se întrarmeze. 

12. Nimeni, auzind despre simţirea minţii, să nu nădăjduiască 
a i se arăta lui slava lui Dumnezeu în chip văzut. Căci zicem că 
sufletul simte mângâierea dumnezeiască după ce se va fi curăţat 
prin oarecare gustare negrăită, dar nu că i se arată lui ceva din 
cele nevăzute, de vreme ce acum prin credinţă umblăm, și nu prin 
chip, precum zice Fericitul Pavel (cf. II Cor. 5: 8). 

13. Deci de se va arăta cuiva din cei ce se nevoiesc fie lumină, 
fie închipuire în chipul focului, fie glas, nicidecum să nu primească 
o astfel de vedere, căci este înșelăciune vădită a vrăjmașului, pe 
care mulţi din necunoștință pătimind-o, s-au abătut din calea 
adevărului. Noi însă să știm că, atât cât suntem călătorind în 
trupul acesta stricăcios, suntem depărtaţi de Dumnezeu, adică nu- 
L putem vedea în chip văzut, nici pe Dânsul, nici altceva din 
minunile Lui cele cerești. 


V. Din Pateric 


1. Un Bătrân petrecea într-o capiște idolească. Și venind 
dracii i-au zis lui: „Du-te din locul nostru!” lar el a zis: „Voi nu 
aveţi loc”. Și deodată au început să-i risipească smicelele lui. 

2. lar Bătrânul le aduna pe ele. Apoi, apucându-l dracul de 
mână, l-a aruncat afară, iar după ce a ajuns la ușă, s-a apucat de 
ea cu cealaltă mână, strigând: „Iisuse, ajută-mi!” Și îndată a fugit 
dracul, lăsându-l pe dânsul. 

3. Iar Bătrânul a început să plângă, și i-a venit lui glas de sus 
zicându-i: „De ce plângi?” Răspuns-a Bătrânul: „Pentru că cutează 
a-l apuca pe om și a face așa”. Și glasul i-a zis iarăși: „lu te-ai 
lenevit, pentru că, atunci când M-ai căutat, ai văzut cum îndată M- 
am aflat ţie!” Și, multumind Bătrânul, se ţinea de lucrarea cea 
după Dumnezeu. 

4. Se suia odată Avva Daniil de la Schit către Teremuth, iar 
pe cale a intrat într-o capiște să doarmă; și erau acolo idoli vechi ai 
elinilor și, luând unul, l-a pus drept pernă sub capul lui. 

5. Iar dracii, văzând îndrăzneala lui și vrând să-l sperie, 
strigau o femeie pe nume și zicând: „Cutare, vino la noi la baie”. 
Iar alt drac, auzind, răspundea ca din trupul celui ce zăcea sub 
capul Bătrânului și zicea: „Străin am peste mine și nu pot veni”. 

6. lar Bătrânul nu s-a spăimântat, ci, îndrăznind, lovea trupul 
zicând: „Du-te întru întuneric dacă nu poţi”. Și, auzind demonii, au 
strigat cu glas mare zicând: „Ne-ai biruit pe noi”, și au fugit 
rușinându-se. 

7. Întrebat a fost un Bătrân: „Pentru ce mi-e frică să umblu 
prin pustie?” Și a răspuns: „Pentru că încă trăiești”. 

8. IÎntrebat-a oarecine pe Avva Teodor al Fermei zicând: „De 
s-ar face vreodată vreo cădere de năprasnă, te vei teme și tu, 
Avva?” Și a răspuns lui Bătrânul: „De s-ar lipi cerul de pământ, 
Teodor nu se teme”, căci era rugându-se la Dumnezeu ca să ia de 
la el frica, și Dumnezeu l-a ascultat pe dânsul, și pentru aceasta l-a 
și întrebat fratele. 

9. Un frate a întrebat pe un Bătrân zicând: „Ce să fac, 
Părinte, că mă tem noaptea?” Și a răspuns Bătrânul: „Cetăţenii se 
tem de barbari atâta vreme cât nu au ajutorul împăratului, iar 
dacă vor afla că au ajuns în cetate - fie că e Căpetenia, fie 
Stratilatul -, atunci nu se mai îngrijesc, știind că aceia se vor 
îngriji pentru dânșii. Și chiar de-ar auzi că au sosit barbarii, nicio 
grijă n-au, având pe cel ce bate război pentru dânșii. 

Deci și noi, de vom crede în Dumnezeu, nu ne vom teme de 
draci, căci ne trimite nouă ajutorul Său și risipește pe toţi 
vrăjmașii noștri. 


PRICINA A DOUĂZECEA 


Că în multe feluri se arată visele, pentru aceasta mai fără de 
primejdie este a nu crede lor, și că dracii nimic nu știu din cele ce 
vor să fie; măcar deși zic că le știu pe cele ce le pun înainte, le zic 

astfel prin ghicire [și nu din adevăr]. 


I. A Sfântului Grigorie Dialogul 


1. Petru 

Aceasta cer a afla: de se cuvine a cerceta visele și ce se cade 
a crede despre ele. 

2. Se cuvine să știm că în șase chipuri se ating de suflet 
icoanele viselor. Așadar, visele se fac: (1) când pântece este plin 
sau gol, (2) prin gânduri, (3) prin batjocură, (4) prin gânduri 
împreunate cu batjocură, (5) prin descoperire sau (6) prin gânduri 
împreunate cu descoperire. Pe primele două le cunoaștem cu toţii 
din iscus, că sunt înjugate cu noi, iar despre celelalte patru se 
scrie în cărţile dumnezeieștilor Scripturi. 

3. Pentru că visele, de nu s-ar fi aflat cu temei că se ivesc prin 
batjocură de la vrăjmașul, n-ar fi arătat aceasta un bărbat înţelept, 
zicând așa: Pe mulți i-a făcut visele să rătăcească, care au și pierit 
nădăjduind într-însele (Eccl. 31: 7). Așijderea poruncește ca nici să 
le iubim, nici să le cercetăm (Eccl. 31: 5). Și, știind acest înţelept 
că uneori visele se ivesc din gânduri împreunate cu batjocură, ne 
învaţă zicând: Multe griji urmează viselor (Eccl. 5: 2). 

4. lar cum că uneori visele se fac și prin descoperire, martor 
este Iosif, care s-a văzut pe sineși prin vis, care a și fost pus mai 
mare peste fraţii săi, iar apoi s-a cunoscut și cu lucrul (Fac. 37: 5- 
10). Încă și lui Iosif, logodnicul Fecioarei, prin vis i-a spus îngerul 
să ia Pruncul și să fugă în Egipt. 

5. lar cum că și prin gânduri împreunate cu descoperire ies 
visele, ne învaţă Daniil Prorocul: căci, tâlcuind el vedenia lui 
Nabucodonosor, din rădăcina primelor gânduri a început, zicând: 
Tu, împărate, pe așternutul tău ai început a gândi cele ce vor să 
fie; căci Cel ce descoperă tainele, Acela ţi-a arătat ție cele viitoare; 
și, după puţin: Iată, ai văzut că o icoană a stat înaintea ta, și 
celelalte ale visului (Dan. 2: 29-31). Și, pe scurt zicând, bine 
întemeiat fiind Daniil, a vestit și din care gând și descoperire s-a 
născut visul, arătând că uneori ele răsar atât din gândurile 
noastre, cât și din descoperire. 

6. Deci, de vreme ce dintr-atâtea pricini și chipuri ale 
lucrurilor apar visele, trebuie să avem îndoială asupra lor și să nu 
le dăm crezare degrabă, căci nu este cu lesnire a cunoaște de unde 


se ivesc și cine le vâră. Însă bărbaţii cei sfinţi știu să facă 
deosebire între batjocuri și între descoperiri, căci pe icoanele 
vedeniilor cu a lor lăuntrică dreaptă socoteală le cunosc, ce adică 
primesc de la Duhul Cel Bun și ce pătimesc de la cel înșelător. 

7. Pentru că, dacă mintea va ști să privegheze, nu se va 
primejdui în feluritele amăgiri și batjocuri ale duhului celui făcător 
de rău: căci, iată, de multe ori îi spune ei multe lucruri adevărate, 
ca mai pe urmă să poată prinde sufletul în cursă cu vreo amăgire. 

8. Spre pildă, unuia dintr-ai noștri, care foarte lua aminte la 
vise, de curând i s-a întâmplat una ca aceasta: i s-a făgăduit prin 
vis o viață lungă, și, pentru aceasta, mulţi bani adunând el pentru 
a trăi viaţă lungă, fără de veste de moarte a fost cuprins, astfel că 
toţi banii i-a lăsat aici, nelucrând nicio faptă bună pe care să o 
ducă cu sine. 


II. Din viaţa Sfântului Antonie 


1. Zicea Marele Antonie către călugării care veneau la dânsul: 
„Nu se cade să credem dracilor, măcar deși fățărnicesc că spun 
ceva de mai-nainte. Pentru că, de multe ori, despre venirea fraţilor 
care ne vizitează în fiecare zi ei ne spun cu câteva zile înainte, iar 
aceia, într-adevăr, vin precum au zis. lar aceasta o spun dracii nu 
ca purtând de grijă de cei care-i ascultă, ci ca să-i plece pe dânșii 
să le dea crezare, iar mai apoi, avându-i la mână, să-i poată arunca 
în pierzare. 

2. Drept aceea, nu trebuie să luăm aminte la dânșii, iar de 
spun ei ceva, trebuie să defăimăm și să le zicem că nu avem 
trebuință de acestea. Pentru ce lucru de mirare este dacă dracii, 
fiind mai subţiri decât noi, văd pe cei ce pornesc la drum luându- 
ne-o înainte și vestind venirea acelora? Aceasta o poate face și 
cineva șezând pe un cal, care poate alerga mai repede decât cel ce 
merge cu picioarele. 

3. Drept care nu trebuie să ne minunăm de dânșii într-unele 
ca acestea, căci ei nu cunosc nimic din cele ce nu s-au făcut sau se 
vor face, ci singur Dumnezeu este Cel ce le știe mai-nainte de 
facerea lor (Dan. 13: 42), iar aceștia, ca niște furi alergând, 
vestesc cele ce le văd. 

4. Aceasta o poate prevesti și cel ce călătorește pe un cal, 
care o poate lua înaintea celui ce călătorește pe jos. Iar ceea ce zic 
trebuie înţeles așa: dacă cineva nu pornește încă la drum, ei nu 
știu de va călători sau nu, iar dacă cineva pornește la drum din 
Tebaida sau din alt loc, ei nu vor ști unde va merge. lar dacă-l văd 
pe el deja pornit în călătorie, aleargă înaintea lui și vestesc venirea 
aceluia înainte de a ajunge el, și așa se întâmplă ca el să vină după 


câteva zile. 

5. lar de multe ori, cel ce călătorește poate face deodată cale 
întoarsă, mai vârtos dacă și Pronia sfătuiește ceva între timp, 
astfel că dracii se vădesc ca mincinoși, iar cel ce va fi luat aminte 
la dânșii s-a înșelat. Așa s-au născut oracolele și vrăjile elinilor 
(păgânilor) și așa au fost amăgiţi de draci încă de la început. lar 
acum a încetat de tot amăgirea lor, căci a venit Domnul, care i-a 
stricat, împreună cu vicleșugul lor. 

6. Așadar, nimic nu cunosc dracii de la sineși, ci, ca niște furi, 
cele ce le văd la alţii, acelea le spun. Ei sunt mai mult ghicitori sau 
înainte-vorbitori. Pentru aceasta, măcar de vor spune ca adevărate 
unele ca acestea, nici așa nu trebuie să se mire cineva de dânșii 
sau cumva să ia aminte. Căci iată, și doctorii, deși sunt iscusiţi în 
boli, dacă vor vedea la alţii aceeași boală, de multe ori, asemuind 
din obicei, spun de mai-nainte cele ce se vor întâmpla. 

7. Încă și corăbierii și plugarii, din obicei văzând tocmirea 
văzduhului, spun de mai-nainte dacă va să fie vifor sau cer senin. 
Şi deci n-ar putea spune nimeni că, din pricina aceasta, ei din 
dumnezeiasca insuflare spun aceasta, ci din iscus și din obicei. 

8. Încă și într-alt fel: ce folosește pe cei ce-i ascultă să știe de 
la aceia cele viitoare înainte cu câteva zile? Sau la ce s-ar sârgui 
cineva să cunoască astfel de lucruri, chiar de le-ar cunoaște cu 
adevărat? Căci această [cunoștință] nu este pricinuitoare de faptă 
bună, nici semn al unei deprinderi bune. Căci nimeni dintre noi nu 
se fericește că a aflat sau a cunoscut ceva. Ci întru acestea fiecare 
este judecat de a ţinut credinţa și a păzit poruncile. Drept aceea, 
nu trebuie să le privim pe acestea ca pe un lucru mare, nici nu 
trebuie să ne ostenim pentru ele, ca mai-nainte să le cunoaștem, 
nici să cerem cunoașterea lor ca pe o plată a nevoinţei, ci mai 
vârtos să ne rugăm ca Domnul să ne fie împreună-lucrător întru 
biruința asupra diavolului. 

9. Așadar, să ne curățăm cu cugetul, și am credinţă că, 
curățându-ne cu totul sufletul, îl vom face să stea după fire, și 
poate că, făcându-se văzător, mai multe și mai depărtate decât 
dracii poate vedea, având în sine-ne pe Domnul, Care i le 
descoperă lui. Așa era sufletul lui Elisei, care vedea cele ale lui 
Ghiezi (cf. IV Imp. 4: 26) și care privea la puterile (oștirile) care 
stăteau în jurul lui (cf. IV Imp. 6: 17). 

10. Visele ce se arată sufletului întru dragostea lui Dumnezeu 
sunt dovezi neînșelate ale sufletului sănătos; pentru aceasta, nici 
nu se prefac dintr-o închipuire în alta, nici nu înspăimântă 
simţirea, nici nu pricinuiesc de năprasnă râs sau posomorâre, ci se 
apropie de suflet cu toată blândeţea, umplându-l pe dânsul de 
veselie duhovnicească. De aceea, și după ce se deșteaptă trupul, 


cu multă dorire caută sufletul bucuria visului. 

11. lar nălucirile dracilor prin toate împotrivă se află, căci 
nici întru aceeași închipuire nu rămân, nici chipul nu-l arată multă 
vreme fără tulburare. Pentru că păruta dulceaţă ce o pricinuiesc 
nu le ajunge lor spre mai mult - căci nu e proprie așezării lor, ci se 
folosesc apoi de înșelăciune, grăiesc felurite grozăvii și cu prea 
multe îngrozesc: de multe ori se prefac pe eiși în chip de ostași, iar 
alteori cântă sufletului cu glas mare. Drept aceea, cunoscându-i 
mintea pe dânșii atunci când se curăţă, fără nălucire deșteaptă 
apoi trupul. 

12. lar uneori se și bucură, ca una ce s-a obișnuit să cunoască 
vicleșugul lor, fără a se tulbura. Pentru aceea, chiar și în vremea 
visului, de multe ori mustrându-i pe dânșii, spre mânie mare îi 
pornește. Însă se întâmplă uneori ca nici visele cele bune să nu 
aducă bucurie sufletului, ci să pricinuiască într-însul întristare 
dulce și lacrimi, însă aceasta se întâmplă la cei ce sporesc întru 
smerita cugetare. 

13. Noi am zis precum am auzit de la cei ce prin iscus au 
ajuns la dreapta socoteală a celor bune și a celor rele. Dar noi la 
nu mică faptă bună vom ajunge dacă nicidecum nu ne vom pleca la 
vreo nălucire. Deoarece, de cele mai multe ori, visele nu sunt 
altceva decât idoli ai gândurilor celor rătăcite sau, iarăși, precum 
am zis, batjocoriri ale dracilor. 

14. Așadar noi, când ni se va trimite vedenie, măcar și din 
bunătatea lui Dumnezeu de-ar fi, nu o vom primi, și nu se va mânia 
pe noi pentru aceasta mult doritul Domnul nostru lisus Hristos, 
căci știe că pentru vicleșugurile dracilor nu o primim. Căci cea mai 
sus zisă dreaptă socoteală este una a acribiei și, de se întâmplă ca 
din vreo răpire să ne simţim sufletul întinându-se - de care 
[întinăciune] afară, precum mi se pare, nimeni nu se află -, putem 
pierde urma cunoștinței celei cu acribie și așa să credem celor ce 
nu sunt buni ca unor buni. 

15. Fie-ne, dar, nouă spre pilda lucrului sluga chemată 
noaptea de stăpân înaintea curților casei după o îndelungată 
ducere. Pe acest stăpân, sluga l-a lepădat cu totul, încă de la 
deschiderea ușilor; pentru că se temea ca nu cumva, cu o 
asemănare de glas, să fie răpită și așa vânzător să-l gătească a se 
face de lucrurile ce i s-au încredinţat de la dânsul. 

16. Pe care slugă, făcându-se ziuă, nu numai că domnul nu s-a 
mâniat pe ea, ci și de multe laude a învrednicit-o pe dânsa, că, 
iată, și pe glasul stăpânului îl socotea a fi amăgire, nevrând a 
pierde ceva din lucrurile lui. 


III. A Sfântului Maxim 


1. Precum mintea celui flămând nălucește pâine și a celui 
însetat, apă, tot așa și pântecele celui lacom nălucește felurite 
bucate, așijderea cea a iubitorului de dulceţi, chipuri femeiești, a 
celui ce se slăvește în deșert, cinstele cele de la oameni, a 
iubitorului de argint, câștiguri, a pomenitorului de rău, răsplătire 
celui ce l-a supărat, și a zavistnicului, facere de rău împotriva celui 
ce-i zavistuiește. 

2. Și în celelalte patimi așijderea: pentru că, din patimi 
tulburându-se mintea, primește înțelegerile cele pătimașe, și 
atunci când trupul este treaz, și când este în somn. Când pofta [își] 
crește materiile făcătoare de dulceţi, mintea le nălucește în somn. 

3. Iar când crește mânia, vede lucrurile cele pricinuitoare de 
frică. Și, deși necuraţii draci sunt cei ce cresc patimile, ei iau ca 
împreună-lucrătoare și lenevia noastră, și le întărâtă pe acestea, 
iar sfinţii îngeri le micșorează, mișcându-ne pe noi spre lucrarea 
faptei bune. 


IV. Din Pateric 


1. Un frate a întrebat pe un Bătrân zicând: „Părinte, ce sunt 
nălucirile cele de noapte?” Și a răspuns Bătrânul: „Precum în zi ne 
face diavolul să ne îndeletnicim în gânduri străine, ca să nu ne 
îndeletnicim întru rugăciune și în cugetările cele bune, tot așa și în 
noapte tulbură mintea noastră cu mari și felurite năluciri, 
sârguindu-se urâtorul de oameni să netrebnicească și rugăciunea 
de noapte. Pentru aceasta nu trebuie să luăm în niciun fel aminte 
la dânsele”. 


V. A Sfântului Efrem 
1. Iubite, nu crede viselor celor amăgitoare, că pe mulţi au 


înșelat visele și au căzut nădăjduindu-se spre dânsele; căci în ce 
măsură am ajuns noi, ca să vedem vedenii îngerești? 


PRICINA A DOUĂZECI ȘI UNA 


Că cele din inima omului dracii nicidecum nu le știu, nici de care 
patimă ne biruim; dar, din cele ce grăim sau lucrăm, din acestea le 
învață. 


I. Din Pateric 


1. Zis-a Avva Matoi: „Nu știe Satana de care patimă se biruie 
sufletul; că el [doar] seamănă gândurile pătimașe, adică pe ale 
curviei, pe ale clevetirii, asemenea și pe ale celorlalte patimi, dar 
nu știe de va secera, adică dacă le vom primi pe acestea sau de le 
vom face; ci, în care patimă va vedea pe suflet plecându-se prin 
trup, pe aceasta i-o întărește lui slujindu-i în fel și chip”. 


II. A lui Avva Cassian 


1. Un frate a întrebat pe Avva Arsenie zicând: „Rogu-te, 
Părinte, să-mi spui ce unire este între duhurile cele viclene și 
suflet, care, deși este nearătat, totuși pot vorbi cu dânsul fără ca el 
să simtă și se pot împreuna și sufla într-însul cele ce vor? Şi este 
atâta împreunare între cuget și dânșii, încât fără harul lui 
Dumnezeu nu i-am putea deosebi. Și ce iese din meșteșugirea cea 
cu vicleșug a acelora, și ce din așezarea noastră?” 

2. lar Bătrânul a zis: „Nu este de mirare că, pe nesimţite, se 
poate împreuna duh cu duh și, nevăzut fiind, să se apropie și să 
sfătuiască sufletul spre cele ce-l îndulcesc. Pentru că între aceste 
duhuri și sufletul omenesc este o asemănare și o rudenie în partea 
cea gânditoare și cuvântătoare, iar acest hotar s-a dat pentru 
sufletul omului și pentru ființa cea gânditoare a acelora și pentru 
aceasta se și pot împreuna unii cu alții prin gânduri. 

3. Însă unirea aceasta nu este după fiinţă, astfel încât unul să 
fie copleșit de celălalt sau să-l primească, căci aceasta numai 
Dumnezeirii îi este cu putinţă, Care este simplă sau neîndoită după 
fiinţă și fără de trup; și pentru aceasta este și întru toată firea cea 
gânditoare, străbătând prin tot ipostasul și fiinţa, care și pe cele 
nearătate ale ei le cuprinde și le cearcă, ca ceea ce cu adevărat 
este simplă și neîndoită în fire și fără de trup. 

4. Şi, deși le zicem a fi firi duhovnicești - adică ale îngerilor și 
ale dracilor -, așijderea zicem și firii sufletului, însă cu totul lipsite 
de trupuri nu le socotim; pentru că au și acestea trup, deși cu mult 
mai subţire decât al nostru, precum zice și Apostolul: Trupuri 
cerești și trupuri pământești (I Cor. 15: 40), și iarăși: Se seamănă 
trup sufletesc și răsare trup duhovnicesc (v. 44). 


5. Deci dintru acestea ne învăţăm limpede că niciunul nu este 
fără de trup, fără numai Unul Dumnezeu, Care poate cerceta cele 
ascunse, Care poate străbate adâncurile inimii și cunoaște toate 
ființele cele gânditoare, pentru că El singur este în tot, 
pretutindeni și întru toate, pentru aceea și pomenirile oamenilor 
Sigur Acela le vede, precum zice Apostolul: Viu este cuvântul 
Domnului și lucrător, și mai ascuţit decât sabia cea cu două 
ascuțișuri, străbătând până la despărțiturile sufletului de trup, ale 
încheieturilor de măduvă, și judecător al pomenirilor și al 
cugetelor inimii, și nu este vreo făptură nearătată înaintea Lui 
(Evr. 4: 12). Zice și lov: Cel ce ai zidit deosebi inimile noastre și 
cunoști mintea oamenilor (lov. 6: 20). _ 

6. Deci Unuia Dumnezeu, precum am zice, li este cu putinţă 
să cunoască pomenirile noastre, ca Celui ce Singur este fără de 
trup, Care răzbate prin toată ființa sufletească, iar necuratele 
duhuri, ca unele ce nu sunt în suflet, pricep felurimile gândurilor 
noastre numai prin vestiri oarecare din afară, folosindu-se adică de 
semne trupești. Așadar, numai așa ne pot vedea în așezarea 
noastră, precum din graiuri, din cele pentru care ne sârguim, spre 
care ne îndreptăm și ne aplecăm, și din acestea citesc pomenirile 
sufletului, iar pe acele gânduri care au ieșit din cămara cea mai 
dinăuntru a sufletului nicidecum nu le pot pricepe”. 

7. Încă și gândurile cele rele pe care ei le seamănă întru noi, 
ei nu pot cunoaște dacă le-am primit, fără numai prin mișcările 
cele trupești, precum am zis, și prin vestirile omului celui din 
afară, și nu prin fiinţa sufletului însuși, adică prin acea mișcare 
lăuntrică ascunsă în măduva lui, ca să zic așa; adică, atunci când 
vor îndemna pe cineva la lăcomia pântecelui, dacă îl vor vedea pe 
dânsul uitându-se la soare și cu grijă aflându-se pentru ceasul 
mâncării, înţeleg că a primit asupreala lăcomiei pântecelui. 

8. Atunci când stârnesc spre curvie, de vor vedea ochii 
flușturatici și cu iscodire uitându-se la cele ce nu trebuie, și vor 
simţi mișcarea trupului, și nu vor vedea pe suflet vitejește stând 
împotriva unor asupreli ca acestea, îl vor cunoaște pe dânsul rănit 
de săgețile lăcomiei. 

9. Și întristare ori mânie când vor semăna, șezând ei în 
mădularele inimii, simt primirea [seminţei] prin mișcările trupului, 

0 „Că nu voi spune vrăjmașilor tăi taina Ta...”, zice o cântare. 
Vrăjmașul nu cunoaște gândurile noastre cele izvodite din harul lui 
Dumnezeu, căci harul este ca o îngrădire, o armură, un scut de netrecut 
împotriva vrăjmașilor. Odată slăbită sau stricată această apărare, din 
pricina leneviei noastre și celor următoare, vrăjmașul va putea cunoaște 
lesne gândurile noastre din cele ce facem atâta vreme cât stăm 
descoperiţi și fără apărare. 


când văd adică ochii întorși și tulburaţi, și faţa schimbată din 
obișnuita vedere, și că s-a îngălbenit cu încreţirea și cu repejunea 
sângelui, sau rumenă de năprasnă făcută cu înfierbântarea 
sângelui dimprejurul inimii celui ridicat în chipul obrazului. 

10. Și așa, cu subţirătate, cearcă și pândesc cu care patimă se 
biruiește, căci pe fiecare din noi cunosc arătat după patima de 
care ne veselim, de a cărei asupreală ne vor vedea că ne 
îngreunăm, către care în liniște și tăcere arătăm prietenia, 
îndeletnicindu-ne cu dânsa. Și nu este deloc de mirare dacă dracii, 
trupuri de aer având, prin trup iau cunoștință de așezările 
sufletului, pentru că, adesea, aceasta și oamenii cei mai iscusiţi o 
înțeleg, ajungând să cunoască starea și așezarea omului celui 
dinăuntru din trăsăturile feţei sau din felurimea omului celui din 
afară. 

11. Încă trebuie să cunoaștem și aceasta: că și la cei îndrăciţi 
nu se cade a-i socoti pe draci ca lucrând de ca și cum ar fi ascunși 
și șezând în însăși fiinţa sufletului, trimițând pe acest temei vorbe 
și graiuri după voie din gura omului, căci cu niciun chip nu le este 
lor cu putință aceasta, precum s-a zis, dar nici printr-o micșorare, 
lipsă sau slăbiciune a sufletului nu poate duhul necurat să lucreze, 
ci prin slăbirea trupului, când adică întru acele mădulare șezând, 
întru care se ţine puterea sufletului, nesuferită și nemăsurată 
greutate punând el, înnegrește și întunecă simţirile cele gândite, 
care lucru îl vedem întâmplându-se de multe ori și din pricina 
vinului, a febrei sau de la un frig prea mare, de la boli și de la 
altele din afară. 

12. Pe care lucru, ca să nu-l aducă diavolul și Fericitului Iov, 
primind stăpânire asupra trupului său, e oprit cu porunca 
Domnului să intre și în suflet, că zice: Iată, îl dau pe dânsul în 
mâinile tale, numai sufletul lui păzește-l (lov. 2: 6), adică „să nu-i 
iei mintea, făcându-l nebun și, astfel, cu multa greutate vătămând 
sălașul sufletului, să-i întuneci înțelegerea și înțelepciunea minții, 
care stă împotriva răutăţii tale”. 

13. Pentru că, dacă duhul necurat se amestecă cu acest trup 
gros și materialnic și oareșicum se îmbracă cu dânsul, nu putem 
spune că astfel se poate uni și cu sufletul, ca acesta să pară a fiun 
duh primitor de duh, pentru că aceasta e cu putință numai Sfintei 
Treimi, precum s-a zis, ci dracii se pun asupra sufletului și-l luptă 
numai prin lesnirea” trupului. 


0 În sensul de „ţine-te de-o parte de el, lasă-l așa cum e”. 
€evyEpeia, sau: ușurătatea, toleranța, indiferența, iresponsabilitatea și, 
evident, toate ce decurg de aici. 


PRICINA A DOUĂZECI ȘI DOUA 


Care este măsura nepătimirii, și care sunt osebirile [insușirile] 
acesteia, și de unde i se face ea omului. 


I. Din Pateric 


1. Un Bătrân a făcut cincizeci de ani nici pâine mâncând, nici 
vin bând degrabă, și zicea: „Am ucis curvia și iubirea de argint și 
slava deșartă”. 

2. Și, auzind Avva Avraam despre dânsul că a zis aceasta, a 
venit la dânsul și i-a zis lui: „Tu ai zis aceasta?” Iar el a zis: „Da”. 
Și l-a întrebat pe dânsul Avva Avraam și a zis: „lată, intri în chilia 
ta, și afli femeie pe rogojina ta, poţi să gândești că nu este 
femeie?” Răspunsul Bătrânul: „Nu, ci mă lupt cu gândul ca să nu 
mă ating de dânsa”. Zis-a Avraam: „lată, nu s-a omorât, ci trăiește 
patima, dar este legată”. 

3. Iarăşi, umbli pe drum, și vezi pietre și hârburi, iar în 
mijlocul acelora, aur. Poate mintea ta să socotească aurul ca pe 
acelea?” Iar el a zis: „Nicidecum, ci mă lupt cu gândul ca să nu-l 
iau”. Apoi i-a zis Avva Avraam: „lată, și aceasta trăiește, dar este 
legată”. 

4. Şi iarăși l-a întrebat: „lată, auzi despre doi frați cum că 
unul te iubește, iar altul te urăște și te grăiește de rău. Așadar, de 
vor veni cei doi la tine, îi ai deopotrivă pe amândoi?” Răspuns-a 
Bătrânul: „Nu, ci mă lupt cu gândul ca să fac bine celui ce mă 
urăște”. Zis-a Avva Avraam: „lată, și aceasta trăiește, dar este 
legată asemenea celorlalte. Drept aceea, e limpede că patimile 
trăiesc, numai că se leagă de nevoitor”. 

5. Zis-a un Bătrân: „Nu poate omul să fie bun, măcar de va și 
voi să fie bun, de nu va locui Dumnezeu întru dânsul, măcar și 
foarte se va sârgui el. Că nimeni nu este bun, fără numai Domnul 
Dumnezeu (Marcu 10: 18)”. 

6. Zis-a un Bătrân: „De s-a făcut întru tine defăimarea ca și 
lauda, și sărăcia ca și bogăţia, și lipsa ca îndestularea, nu vei muri. 
Căci cu neputinţă este ca cel ce le-a îndreptat pe acestea să cadă 
întru necurăţia patimilor sau întru amăgirea dracilor”. 

7. Zis-a Avva Longhin către Avva Acachie: „Atunci cunoaște 
femeia că a zămislit, când se va opri sângele ei. Tot așa și sufletul, 
atunci cunoaște că a dobândit pe Duhul Sfânt, când se vor opri 
patimile care-l trag pe dânsul [de] jos. Iar câtă vreme este ţinut 
într-însele, cum poate să se slăvească în deșert că este nepătimaș? 
Dă sânge și primește Duh!” 

8. Un monah, întâlnindu-se cu niște călugăriţe, s-a dat în 


lături din cale, iar văzând egumenița ce a făcut fratele, a zis 
uitându-se la dânsul: „Bine ai făcut, fiule, pentru neputinţa ta. Însă 
de ai fi fost monah desăvârșit, nu ai fi luat aminte la noi ca la niște 
femei”. 


II. A lui Avva Isaia 


1. Zis-a Avva Isaia: „De veţi face slujbele voastre, iar după ce 
le veţi fi terminat, se va mișca vreo patimă în inimile voastre, toate 
ostenelile voastre în deșert sunt, căci Dumnezeu nu le primește pe 
dânsele”. 

2. I-a zis lui oarecine din Părinţi: „Dar ce, nu sunt ele cele ce 
lovesc, Părinte?” Și a răspuns: „Atunci când plouă pe pământul 
semănat, sămânţa dă rod, iar de nu are sămânță, de unde să 
odrăslească? Tot așa, de se va nevoi cineva și va scoate pe cele 
potrivnice firii din inima sa, ele nu se vor mai mișca într-însul”. 

3. Pentru că Dumnezeu voiește ca omul să fie asemenea cu El 
întru toate; și pentru aceasta a și venit și a pătimit, ca să schimbe 
firea noastră cea împietrită în cele de jos, ca să taie voile noastre 
și cunoștința cea mincinoasă care stăpânește peste inima noastră. 
Căci și dobitoacele cele necuvântătoare pe a lor fire au păzit-o, iar 
omul pe a sa a schimbat-o. Căci precum vitele sunt supuse omului, 
tot așa și omul trebuie să se supună aproapelui său pentru 
Dumnezeu. 

4. Pentru că dintru început, de când a făcut Dumnezeu pe om, 
l-a pus pe dânsul în Rai, împrejur având simţirile lui sănătoase și 
neclătite din așezarea lor cea firească, iar după ce a ascultat pe cel 
ce l-a amăgit pe dânsul, toate așezarea lui s-a întors împotriva firii, 
iar atunci s-a lipsit de puterea lui și a căzut din slava sa. 

5. lar Domnul nostru, din multa Lui dragoste cu care ne-a 
iubit pe noi, cei nemulțumitori, a făcut mila Sa cu neamul nostru. 
Și, întrupându-Se, a schimbat prin Sfântul Său Trup starea cea 
afară de fire în cea după fire, de a Cărui împărtășire ne-a 
învrednicit pe noi. Și ne-a întors iarăși în Rai, dându-ne nouă și 
porunci sfinte, cărora urmându-le, vom putea birui pe cei ce ne 
scot pe noi din slava noastră, pentru a ne face iarăși în starea cea 
firească întru care ne-am făcut la început. 

6. Pentru că este poftă după fire, ca să poftim cele de jos, 
așijderea cu poftă [dor] se face și dragostea către Dumnezeu - 
pentru aceea și Daniil s-a numit bărbatul doririlor (Dan. 9: 23) -, 
însă vrăjmașul a schimbat-o pe dânsa în poftă rușinoasă, spre a 
pofti toată necurăţia. 

7. A minţii este râvna cea după fire și fără de râvnă pentru 
Dumnezeu nu sporim în nimic, precum este scris în Apostol: 


Râvniţi darurile cele mai bune (I Cor. 12: 31). Dar această râvnă 
întru Dumnezeu ni s-a întors împotriva firii, spre a ne zavistui unul 
pe altul, a pizmui și a ne minţi unul pe altul. 

8. A minţii este și iuțimea cea după fire și fără de aceasta nici 
curăţia nu i se face omului, de nu se va iuți [mânia] adică spre 
toate cele semănate într-însul de la vrăjmașul (cf. Matei 13: 25). 
Dar această iuțime s-a schimbat întru noi spre a ne iuți spre 
aproapele pentru pricini nebunești și nefolositoare. 

9. A minţii este ura cea după fire, spre a uri vrăjmășia, și fără 
de ură nu se descoperă cinstea sufletului. Dar această ură ni s-a 
schimbat nouă spre cele potrivnice firii, făcându-ne să urâm pe 
aproapele și să ne îngreţoșăm de dânsul, care lucru și izgonește 
toate faptele bune. 

10.A minţii este și înalta-cugetare cea după fire, asupra 
vrăjmășiei, spre a nu o asculta pe dânsa și, astfel, a sluji patimilor 
celor necinstite. Însă nouă înalta-cugetare ni s-a schimbat spre a 
ne vrăjmăși unii pe alţi și spre a ne îndreptăţi pe înșine în faţa 
aproapelui, și de aceea ne-am făcut și vrăjmași lui Dumnezeu, și 
ne-am smerit de vrăjmașii noștri. lată, acestea așa din început au 
fost zidite omului, iar după ce a mâncat din neascultare, i s-au 
schimbat lui întru cele potrivnice firii și a slujit patimilor celor 
prea scârnave. 

11. Deci cel ce voiește a ajunge la starea cea după fire, acela 
va tăia toate voile sale cele după trup, nevoindu-se până ce se va 
pune pe sine în starea cea după fire. Atunci unul ca acesta se face 
nepătimaș, și se numește nemincinos, și Împărăţia lui Dumnezeu, 
iată, a moștenit-o, precum a zis Mântuitorul nostru: Nu este 
Împărăția lui Dumnezeu aici sau acolo, ci înăuntrul vostru (Luca 
16: 21). N 

12. Şi sunt unii grăind cele ale Împărăției, însă fără a le lucra, 
și sunt alţii lucrând pe cele ale Împărăției, dar nu întru păzire, nici 
întru cunoștință. Iar cei întru care s-a plinit cuvântul Mântuitorului 
- Împărăţia Cerurilor înăuntrul vostru este - puţini sunt și anevoie 
de aflat. La aceia a venit Duhul Cel Sfânt al lui Dumnezeu și, cu 
adevărat, de la Dumnezeu s-au născut (loan 1: 13), după cuvântul 
Apostolului Ioan, care chipul celui pământesc lepădându-l, Chipul 
Celui ceresc l-au purtat (cf. I Cor. 15: 49), schimbându-se la față 
din slavă în slavă (cf. II Cor. 3: 18) și pe Hristos avându-l. locuind 
întru ei, prin credinţă. 

13. Acestora, și duhul, și sufletul, și trupul fără prihană s-au 
unit după lucrarea Duhului (I Tesal. 5: 23), și nevinovaţi și 
neosândiți de conștiință petrec, pacea lui Dumnezeu dăruindu-se 
în inimile lor. Pe aceștia vrăjmașul nu-i mai poate vătăma. 

14. Pentru că, dacă mintea ajunge să vadă dulceaţa 


Dumnezeirii, săgețile vrăjmașului nu mai intră într-însa, căci este 
îmbrăcată cu toată întrarmarea faptelor bune, care o păzesc și 
poartă grijă de dânsa, și nu o lasă să se tulbure întru ceva, ci îi dau 
ei fără opreală a se îndeletnici întru vederea sa. 

15. Drumul faptelor bune înseamnă cădere și îndreptare; 
pentru că este război, este schimbare, este micșorare, este sporire, 
este poftire, este bucurie, este osteneală, este odihnă, este silire, 
este îmbunătăţire; căci este călătorie, până ce ajunge întru odihnă. 

16. lar nepătimirea este departe de toate acestea și nu are 
trebuință de ceva, pentru că este întru Dumnezeu, și Dumnezeu 
întru dânsa, și vrăjmășie nu mai are, nici cădere, nici necredinţă, 
nici osteneală a păzirii, nici frică de patimă, nici poftire a vreunui 
lucru materialnic, nici durere din pricina unei vrăjmășii cu cineva, 
și mari și nenumărate sunt slavele ei. 

17. lar câtă vreme este frică de vreo patimă oarecare, 
departe este omul de dânsa [de nepătimire], iar de se suie pâră din 
inimă, înseamnă că străin este de dânsa, iar dacă stânga lucrează 
ceva de-ale ei, încă n-a murit păcatul, nici faptele cele bune ale 
dreptei n-au pace cu dânsa. Căci scris este: Căruia v-aţi dat robi 
spre ascultare, sunteţi robi aceluia căruia vă supuneți, ori 
păcatului spre moarte, ori ai ascultării spre dreptate (Rom. 6: 16). 
Căci două căi sunt: una a vieții și alta a morții. 

18. Cel ce călătorește pe calea vieţii nu umblă pe cealaltă, iar 
cel ce merge pe amândouă nu s-a socotit încă că merge pe vreuna, 
și nici n-a cunoscut care este deosebire dintre ele, astfel încât de 
una să fugă și pe cealaltă să o iubească. 

19. Iar dacă a cunoscut cineva dulceaţa slavei lui Dumnezeu, 
acesta poate cunoaște și amărăciunea vrăjmașului; dacă cineva a 
cunoscut Împărăţia aceasta, cunoaște și necurăţia patimilor; de a 
cunoscut cineva rodul faptelor bune, acesta a cunoscut ce este și 
rodul răutăţii. Căci, de nu va fi mâncat cineva dintr-amândouă, nu 
poate cunoaște deosebirea lor. 

20. Căci cum va cunoaște cineva nebunia iubirii de argint, de 
nu va fi cunoscut din odihna sărăciei celei după Dumnezeu? Cum 
va cunoaște amărăciunea iuțimii, de nu va fi cunoscut alinarea 
blândeţii? Cum va cunoaște tulburarea mâniei, de nu va fi câștigat 
pacea îndelungii-răbdări? Cum va cunoaște obrăznicia mândriei, 
de nu va fi câștigat atenţia smeritei cugetări? Cum va cunoaște 
tulburarea akediei, de nu se vor fi așezat simțţirile lui și nu va fi 
înțeles lumina lui Dumnezeu? 


° Foarte sugestiv acest chip al cunoașterii propus aici, chiar dacă mai 
greu de înţeles pentru cei neîmbunătăţiţi. În niciun caz nu se referă la o 
cunoașterea a răutăţilor prin experierea lor ca o condiţie a cunoașterii 
sau experierii celor bune; e drept că avem multe istorioare în care se 


21. Încă și pe celelalte patimi nicidecum nu le va cunoaște 
cineva, de nu va cunoaște faptele cele bune potrivnice lor, care le 
strică pe acestea. Pentru aceasta, mulți fără de minte s-au socotit 
pe eiși că au ajuns întru nepătimire, patimile încă fiind în suflet și 
trupul necurăţându-se cu desăvârșire. 

22. Zis-a același: „Aceasta ne împovărează și ne mistuie pe 
noi, că nepătimirea o avem în gură, iar răutatea și fărădelegea în 
inimă”. 

23. Iarăşi a zis: „Că de nu se va nevoi omul până la moarte, ca 
să-și facă trupul său asemenea cu cel purtat de Iubitul lisus, nu se 
va întâmpina cu Dânsul cu bucurie, nici nu va scăpa din amara 
robie”. 

24. Zis-a iarăși: „Cel ce nu află ajutor în vremea războiului nu 
poate crede nici în pace”. 


III. A lui Avva Marcu 


1. Cel ce voiește să treacă marea cea gândită, smerit cugetă, 
îndelung rabdă, priveghează, se înfrânează; iar de se va sili a intra 
[la limanul nepătimirii] fără acestea patru, inima se va tulbură, iar 
a trece nu poate. 

2. Liniştea va fi de folos atunci când răutăţile vor înceta, iar 
de va lua [cineva] la sine și pe cele patru fapte bune întru 
rugăciune, ajutor către nepătimire mai scurt ca acesta nu-și va 
găsi. 

3. Fără de trup, mintea nu se poate liniști, nici zidul cel din 
mijloc al acestora nu-l poate surpa fără liniște și rugăciune. 

4. Carnea poftește împotriva duhului, iar duhul împotriva 
cărnii (Gal. 5: 17). Iar cel ce umblă cu duhul [Duhul], pofta cărnii 
nu va săvârși. 


IV. A Sfântului Diadoh 


1. Nepătimirea nu înseamnă să nu fim luptaţi de draci, căci 


povestesc grozăviile păcatelor săvârșite de cei ce mai apoi s-au sfinţit și 
s-au mântuit, dar în aceste cazuri se aplică zisa de la Rom. 5: 20: Iar unde 
s-a înmulţit păcatul, a prisosit harul; a prisosit pentru aceea că păcatul, 
atât de mult crescând și orbind pe om, acesta nu și-a mai văzut măsurile, 
socotind chiar că e drept, precum Fariseul (cf. Luca 18), sau Saul, viitorul 
Apostol Pavel, sau tâlharul de pe cruce și mulţi alţii, unde aceștia doi din 
urmă sunt o pildă cum nu se poate mai grăitoare pentru zisa de mai sus. 
Cunoașterea de care Avva vorbește este cea prin har, căci nevoitorul, 
odată ridicat cu mintea și inima către cele de sus, vede mai bine 
prăpastia sau primejdia celor de jos, sau stricăciunea lor, iar de aici 
cunoaște mai bine și chipul biruirii ispitelor sau al deosebirii gândurilor. 


astfel ar fi trebuit să ieșim din lume, după Apostolul (cf. I Cor. 10: 
17; II Cor. 6: 17), ci, luptaţi fiind de dânșii, în chip neluptat să 
petrecem. Căci ostașii cei îmbrăcaţi în fier, deși se săgetează de 
potrivnici și sunetul săgeţilor îl aud, și chiar săgețile cele trimise 
asupra lor mai pe toate le văd, totuși nu se rănesc, din pricina 
îmbrăcămintei celei de război. 

2. Așadar, cu fier fiind îngrădiţi în bătălie, petrec nebiruiţi, iar 
noi, cu întrarmarea Sfântului Duh și cu coiful Mântuitorului 
întrarmându-ne prin toate lucrurile cele bune, să tăiem toate oștile 
cele întunecate ale demonilor, pentru că nu numai nesăvârșirea 
faptelor rele ne aduce curăţia, ci și sârguinţa spre cele bune, prin 
care ne lepădăm cu toată vârtutea de cele rele. 


V. A lui Avva Isaac 


Întrebare 

1. De unde cunoaște cineva de a ajuns la curăția inimii? Incă 
și ce este curăţia inimii? 

Răspuns 

2. Atunci când pe toţi oamenii îi vede buni și nimeni nu i se 
pare necurat și spurcat, atunci cu adevărat este curat cu inima. Că 
fiecare întru simţire și întru adevărata așezare a inimii nu poate 
să-i socotească pe toţi deopotrivă, și mai presus decât pe sineși, 
după porunca Apostolului, de nu va ajunge întru acel grai care 
zice: Ochiul curat nu vede pe cele viclene (Avac. 1: 13). 

3. Deci curăţia este desăvârșită uitare și necunoștință a 
chipurilor celor potrivnice firii, pe care firea le-a scornit și le-a 
crescut din neascultare și din lucrurile cele dinăuntru. lar cel ce 
este afară de dânsele, și care mai vârtos leapădă din sineşi pe cele 
potrivnice firii, și are uitarea lor, pe temeiul necunoștinței și al 
lucrării lor, arătat este cum că a luat înapoi simplitatea și 
nerăutatea firii dintâi și s-a făcut ca un prunc fără de răutate, afară 
de neajunsurile cele pruncești. 

Intrebare 

4. „Şi se poate ca cineva să ajungă la o stare ca aceasta?” 

Răspuns 

5. „Da, iată, Avva Sisoe a ajuns la măsura aceasta, până într- 
acolo încât întreba pe ucenicul despre sineși dacă a mâncat sau 
nu. g 

6. Încă și altul din Părinţi a venit într-o simplitate ca aceasta, 
că a ieșit cu totul din cele de aici, încât a uitat și dacă a mâncat 
înainte de împărtășire; și, de nu s-ar fi oprit de unul din ucenicii 
săi, s-ar fi apropiat de Sfânta Cuminecătură, care ucenici îl și 
aduceau pe el ca pe un prunc la împărtășire. Şi lumii adică era ca 


un prunc, iar cu sufletul era desăvârșit către Dumnezeu”. 
VI. A Sfântului Maxim 


1. Suflet curat este cel care s-a izbăvit de patimi și de 
dumnezeiasca dragoste se veselește neîncetat. 

Nepătimirea este așezământ pașnic al sufletului, dintru care 
anevoie mișcat către răutate se face. 

Când mintea se va slobozi desăvârșit de patimi, călătorește 
către vederea celor ce sunt fără a se uita înapoi, făcând călătoria 
spre cunoștința Sfintei Treimi. 

2. Semn al desăvârșitei nepătimiri este când la inimă 
totdeauna se vor sui numai înțelegerile simple ale lucrurilor, chiar 
și în vremea somnului, când, dacă mintea este curată, odată ce 
primește înțelegerile lucrurilor, spre duhovniceasca vedere printr- 
însele se pornește; iar necurată prin lenevire făcându-se, rămâne 
la lucruri, închipuindu-și numai înțelegerile lor cele simple; cât 
privește cele omenești, odată primite, le preface în gânduri rele și 
urâte. 

3. Cel ce este desăvârșit întru dragoste și la desăvârșirea 
nepătimirii a ajuns, și nu știe de vreo deosebire între al lui și al 
altuia, între al credinciosului și al necredinciosului, între al robului 
și al celui slobod sau în toate între bărbat și femeie; ci, fiindcă a 
ajuns mai presus de tirania patimilor și la singură firea oamenilor 
privește, îi vede pe toţi întocmai, și către toţi are același 
așezământ. Căci nu mai este într-însul elin și jidov, nici parte 
bărbătească sau femeiască, nici rob sau slobod, ci toate și întru 
toate Hristos (cf. Gal. 3: 18). 

4. Una este a se izbăvi cineva de gânduri și alta a se slobozi 
de patimi. De multe ori, cineva se izbăvește de gânduri atunci când 
nu sunt de faţă acele lucruri către care își are patimile. Dar 
patimile se ascund în suflet, iar când se arată, lucrurile ies la 
iveală. Prin urmare, trebuie să păzim mintea în faţa lucrurilor, ca 
să cunoaștem pentru care din ele e stăpânită de patimă. 

5. Suflet desăvârșit este cel a cărui putere pătimitoare s-a 
plecat cu totul lui Dumnezeu. 

6. Minte desăvârșită este cea care prin credinţă adevărată 
într-un chip mai presus de cunoștință L-a cunoscut pe Cel ce este 
mai presus de cunoștință, care pe cele de obște făpturi ale Lui le-a 
văzut și care a luat de la Dumnezeu cunoștința cea cuprinzătoare a 
Proniei și a Judecăţii celei dintr-însele, zic adică pe cât le este cu 
putință oamenilor a înţelege. 

7. Când nu vei face și nici nu vei zice cu cugetul vreun lucru 
rău, și când nu vei pomeni de rău pe cel ce te-a păgubit sau te-a 


grăit de rău, și când de-a pururea vei avea mintea în vremea 
rugăciunii nematerialnică și fără închipuiri, atunci cunoaște că ai 
ajuns la măsura nepătimirii și a dragostei celei desăvârșite. 

8. Nu socoti cum că ai nepătimire desăvârșită când lucrul nu 
este de faţă, ci atunci când se va arăta și tu vei rămâne nemișcat 
către el și către pomenirea lui cea după aceasta; și numai atunci 
cunoaște-te pe sineţi că ai pășit peste hotarele ei, însă nici așa să 
nu fii nebăgător de seamă, pentru că numai zăbovirea în fapta 
bună omoară patimile, iar negrijirea de ele iarăși le ridică. 

9. Cel ce împlinește legea prin viaţă și prin petrecere numai 
prin asemuirile inimii sau ale răutăţii poate face silogisme, jertfind 
lui Dumnezeu lucrarea patimilor celor iraționale, și în acest chip se 
îndestulează către mântuire pentru duhovniceasca pruncie cea 
dintru dânsul. 

10. Cel ce este învăţat de cuvântul cel prorocesc, pe lângă 
lepădarea lucrării patimilor, leapădă și învoirile ce i se fac în 
suflet, ca să nu se pară că prin trup se depărtează de răutate, iar 
cu sufletul pe ascuns o lucrează pe dânsa cu îndestulare. 

11.Cel ce îmbrățișează cu adevărat viaţa cea 
evanghelicească, și începutul, și sfârșitul răutăţii sale le-a tăiat de 
la sine, și toată fapta bună și cu lucrul, și cu cuvântul o lucrează, 
acesta, izbăvit fiind de tot păcatul lucrător prin patimi, aduce 
jertfă de laudă și de mărturisire. Și, slobod făcându-se de lupta cu 
mintea cea către dânsele, are sufletul numai cu nădejdea 
bunătăţilor celor viitoare, care fără de saţiu îl hrănesc cu dulceaţă. 

12. Inima curată este ceea ce pune înaintea lui Dumnezeu 
pomenirea ei fără forme și închipuiri, cu singure întipăririle Lui 
gata fiind a se însemna, prin care și Hristos obișnuiește să i se facă 
arătat. Aceasta este mintea lui Hristos pe care o iau Sfinţii, după 
cela ce a zis: Iar noi mintea lui Hristos avem (I Cor. 2: 16), care nu 
se face după lipsirea puterii gânditoare celei dintru noi, nici ca o 
întregire a minţii noastre, nici ca mutându-se în chip fiinţial întru 
mintea noastră după ipostas, ci ca, printr-a Sa felurime”, puterea 
minţii noastre să o lumineze și să o ducă la aceeași lucrare cu a 
Lui. 

13. Pentru că mintea lui Hristos o are, zic eu, cel ce le 
înţelege toate după dânsul și prin toate [Il înțelege pe Dânsul. 

14. Trup al lui Hristos ni se zice că suntem, după cea zisă: Jar 
noi trup al lui Hristos suntem și mădulare fiecare în parte (| Cor. 
12: 27), dar nu că ne-am lipsi de trupurile noastre și ne-am face 
Trupul Lui, nici că Acela S-ar schimba în noi după ipostas sau S-ar 
tăia în osebite mădulare, ci pentru că, după asemănarea Trupului 

Domnului, stricăciunea păcatului o scuturăm. 

15. Că, precum Hristos după fire se înțelege a fi om cu trup și 
cu suflet, tot așa și noi, cei ce am crezut Lui și prin sloboda alegere 
ne-am îmbrăcat întru Dânsul prin duh, putem fi întru Dânsul fără 
păcat. 


VII. A Sfântului Isaac 


1. De te vei vedea pe sineţi că te-ai odihnit de supărarea 
patimilor, [totuși] să nu-ţi crezi ţie înainte de a intra în cetatea 
smereniei. Pentru că o cursă oarecare îţi gătește ţie vrăjmașul. Și 
așteaptă după odihnă multă tulburare. Căci, de nu vei fi trecut prin 
așezările faptelor bune, nu vei afla odihnă de truda ta, nici tihnă 
dinspre cei ce uneltesc, până ce nu vei ajunge în cetatea 
smereniei. 

2. În vremea în care smerenia împărăţește în sufletul tău și 
întru viețuirea ta se supune sufletul tău, împreună cu dânsul se vor 
supune ţie toate, pentru că în inima ta se naște pacea de la 
Dumnezeu, iar când ești în afara smereniei, nu numai de patimi, ci 
și de felurite întâmplări vei fi supărat. Căci, cu adevărat, de nu ne 
vom smeri noi de voie, nu va înceta Dumnezeu smerindu-ne pe noi; 
[căci] adevărata smerenie este roadă a ispitelor. 

3. Două chipuri sunt ale răstignirii: răstignirea trupului, iar 
celălalt, suișul întru vedenie. Cel dintâi se face din izbăvirea de 
patimi, iar al doilea, din lucrarea faptelor duhului, căruia mintea 
nu i se supune, dacă nu mai întâi acesteia i se va fi supus trupul. 

4. Împărăţia minţii este răstignirea trupului, iar mintea nu se 
va supune lui Dumnezeu dacă nu și de-sineși-stăpânirea se va 
supune raţiunii. Cine se va supune pe sineși, adică de-sineși- 
stăpânirea, părţii celei raţionale a sufletului este aproape de a 
ajunge să i se supună lui toate. 

5. Cel ce se cunoaște pe sineşi a luat cunoștința tuturor [celor 
ce sunt], căci în cunoștința de sineşi se află plinătatea cunoștinței 
tuturor, iar întru supunerea sufletului său i se supun lui toate. Iar 
acestea cu anevoie este a le încredința cuiva, dacă este începător 
și prunc cu vârsta duhovnicească, pentru că zice: Vai ție, cetate, 
când împăratul tău este tânăr (Eccl. 1: 16). 

6. Curăţia trupului este cuvioșie dobândită prin izbăvirea de 
întinăciunea cărnii, iar curăţia sufletului este slobozire de patimile 
ascunse care se  statornicesc în cuget, adică vederea 
nematerialnică ce se face întru puterea duhului în afara simţirilor 
trupești, prin trecerea peste toate cele simţite. 

7. Curăţia trupului și a sufletului o au pruncii cei de curând 
născuţi, ca cei ce sunt curaţi de patimi; iar curăţia minţii se dă 


celor desăvârșiţi, de la Duhul. 


PRICINA A DOUĂZECI ȘI TREIA 


Când și cum se cuvine a ne atinge de cuvântarea de Dumnezeu 
[teologie], și care este cuvântul înțelepciunii duhovnicești si care 
al cunoștinței, și de unde se învrednicește mintea de dânsele. 


I. A Sfântului Diadoh 


1. Cuvântul cel duhovnicesc  adeverește simţirea cea 
gânditoare, făcând-o fără primejdie în cugetare, pentru că e adus 
de la Dumnezeu prin lucrarea dragostei, pentru aceasta și nesilită 
de vreo ispită rămâne mintea întru mișcările cuvântării de 
Dumnezeu, căci nu pătimește vreo lipsă aducătoare de grijă, 
fiindcă atât se lărgește cu vederile pe cât voiește lucrarea 
dragostei. 

2. Deci bine este a rămâne de-a pururea în credinţă, ca prin 
lucrarea dragostei să primim luminarea cuvântului, căci nimic nu 
este mai sărac decât cugetarea care filosofează cele ale lui 
Dumnezeu stând în afara lui Dumnezeu, nici cel încă neluminat nu 
se cade a se apropia de vederile cele duhovnicești, nici iarăși, 
covârșit de luminarea bunătăţii Sfântului Duh, să înceapă a 
cuvânta. 

3. Pentru că lipsa luminii aduce necunoștinţă, iar unde este 
covârșirea bogăției, aceasta nu îngăduie a grăi. Căci, îmbătându-se 
atunci sufletul de dragostea lui Dumnezeu, cu glas tăcut voiește a 
se desfăta în slava Domnului. Pentru aceasta se cade a păzi mai 
curând mijlocia lucrării și așa a veni la cuvinte grăitoare de 
Dumnezeu. 

4. Pentru că o măsură ca aceasta dăruiește sufletului un 
oarecare chip deosebit de cuvinte preaslăvite, iar nepreţuirea 
luminării hrănește credința cuvântătorului credincios, ca cel ce 
învaţă să fie el cel dintâi care gustă din rod prin dragoste și 
cunoștință, căci zice: Plugarul care se ostenește, se cade ca el să 
se împărtășească întâi din roade (II Tim. 2: 6). 

5. Mintea noastră adesea anevoie suferitoare se află întru 
rugăciune, și aceasta din pricina strâmtorării celei prea mari în 
lucrarea virtuţii dorite și a săvârșirii ei în ascuns, însă spre 
cuvântarea de Dumnezeu bucurându-se se dă pe sineși, pentru 
lărgimea și slobozenia dumnezeieștilor înţelesuri. 

6. Deci, ca să nu voim să-i facem cale să grăiască multe, sau 
peste măsură să o lăsăm să zboare, sau să vrem a-i aduce oarecare 
bucurie, mai vârtos să ne îndeletnicim întru rugăciune, întru 
cântarea de psalmi și întru citirea Sfintelor Scripturi, nelăsând de- 
o parte nici vederile [învăţăturile] bărbaţilor celor iubitori de 


cuvinte [filologi], a căror credinţă prin cuvinte se cunoaște. 

7. Pentru că, făcând aceasta, nu o vom lăsa pe dânsa să 
amestece nici graiurile sale în cuvintele harului, nici iarăși de 
slava deșartă a se târî, deșertându-se prin multa dulceaţă a 
vorbăriei, ci în vremea vederii o vom păzi pe dânsa afară de toată 
închipuirea, iar prin aceasta va face ca aproape toate înțelegerile 
ei să fie însoţite de lacrimi. 

8. Că odihnindu-se în vremile liniștii și îndulcindu-se mai 
vârtos din dulceaţa rugăciunii, nu numai de cele zise pricini se va 
slobozi, ci și mai mult se va înnoi spre a se deda cu iuțime și fără 
osteneală la dumnezeieștile vederi, dimpreună cu sporirea în multă 
smerenie spre vederea duhovnicească a dreptei-socoteli. 

9. [Astfel,] cuvântătorul de Dumnezeu, îndulcindu-se cu 
sufletul și înfocându-se din înseși cuvintele lui Dumnezeu, răzbate 
la lărgimile nepătimirii la vreme potrivită. Că zice: Cuvintele 
Domnului, cuvinte curate, argint curat lămurit în foc pe seama 
pământului (Psalm 12: 6). 

10. lar  cunoscătorul,  adeverindu-se din cercarea cea 
lucrătoare, se face deasupra patimilor. Încă și cuvântătorul de 
Dumnezeu gustă din cercarea cea cunoscătoare, dacă se va așeza 
pe sine smerit, dar și cunoscătorul, dacă partea cea drept 
socotitoare a sufletului o are nerătăcită, gustă puţin din virtutea 
duhovniceștii vederii. 

11. Căci nu se întâmplă ca amândouă darurile să vină 
desăvârșit fiecăruia, ca amândoi să se minuneze de ceea ce 
prisosește fiecăruia și așa să se înmulțească întru dânșii smerita 
cugetare și râvna dreptăţii. Deci pentru aceasta, precum am zis 
mai sus, zice Apostolul: Că unuia adică prin Duhul i s-a dat 
cuvântul înțelepciunii, iar altuia, cuvântul cunoștinței, întru același 
Duh (I Cor. 12: 8). 


II. A Sfântului Maxim 


1. Îndreptând mintea virtutea practică, sporește întru 
pricepere, iar îndreptând pe cea văzătoare, sporește întru 
cunoștință. Pentru că lucrarea celei dintâi este de a-l duce pe 
nevoitor întru dreapta socoteală a virtuţii și a răutăţii, iar a celei 
de-a doua este de a-l introduce pe cel părtaş de ea în raţiunile 
celor netrupești și a celor trupești. lar de lucrarea harului 
cuvântării de Dumnezeu [teologiei] se învrednicește atunci când, 
pe toate cele înainte-zise prin aripile dragostei trecându-le și 
ajungând la Dumnezeu, va privi scrutând prin duhul raţiunea 
privitoare la Dumnezeu, pe cât este cu putinţă firii omenești. 

2. De vrei să teologhisești, să nu cauţi raţiunile cele dintru 


Dânsul, pentru că mintea omenească nu le poate afla, dar nici pe 
cele ale altuia oarecăruia din cei după Dumnezeu, ci, pe cât este 
cu putinţă, pe cele dimprejurul Lui cearcă-le, precum pe cele 
privitoare la pururea-vecuire, nemărginire și nehotărnicie, la 
bunătate și înțelepciune, ca și pe cele ale puterii ziditoare, 
proniatoare și judecătoare a celor ce sunt. Căci acela este între 
oameni mare cuvântător de Dumnezeu, care raţiunile acestora 
întrucâtva le află, cât despre cele ale fiinţei lui Dumnezeu, 
necunoscute sunt deopotrivă la toată firea cea făcută. 

3. Cei ce defăimează dulceţile, ori din pricina firii le 
defăimează, ori a nădejdii, ori a cunoștinței, ori a dragostei de 
Dumnezeu. 

Cel ce s-a învrednicit cunoștinței lui Dumnezeu și din 
dulceaţa cea dintru aceasta s-a îndulcit cu îndestulare, acesta 
defăimează toate dulceţile ce se nasc din partea cea poftitoare. 

4. Cel ce poftește pe cele pământești, ori bucate de poftește, 
ori pe cele ce slujesc celor de sub pântece, ori slavă omenească, 
ori bani, ori altceva din cele ce urmează acestora, dacă mintea 
[acestuia] nu va afla ceva mai bun decât acestea către care să-și 
mute pofta, nu se va îndupleca să le defăimeze pe acestea 
desăvârșit, iar fără de asemănare, mai bună decât acestea, este 
cunoștința lui Dumnezeu și a celor dumnezeiești. 

5. Cunoștinţa cea fără de patimă a celor dumnezeiești încă nu 
înduplecă mintea să defăimeze până în sfârșit pe cele materialnice, 
ci ea se asemănă cu un gând simplu al vreunui lucru simţit. Pentru 
aceasta, multor oameni le este cu putinţă să afle multă cunoștință, 
dar care în aceeași vreme se tăvălesc în patimile cărnii ca niște 
porci în noroi. lar curăţându-se ei cu sârguinţă întru puţină vreme 
și cunoștința dobândind-o, de se vor lenevi mai pe urmă, se vor 
asemăna cu Saul, care, după ce s-a învrednicit împărăției și a 
petrecut cu nevrednicie, cu urgie afară dintr-însa a fost aruncat. 

6. Precum gândul cel simplu al lucrurilor omenești nu silește 
mintea ca să defăimeze cele dumnezeiești, tot așa nici simpla 
cunoștință a celor dumnezeiești nu o înduplecă până în sfârșit să 
defăimeze cele omenești, pentru că în umbre este acum adevărul 
și întru asemănări [ghicituri]. Pentru aceasta are trebuinţă de 
fericitul plâns al sfintei iubiri, al celei ce leagă mintea de vederile 


0 Avem aici implicate niște trepte: dulceţile, plăcerile oferite de fire sau 
de altceva din afara ei pot fi vătămătoare și duhovnicește, și trupește, de 
aceea nevoitorul (sau și umanitatea de obște) le defăimează aproape de la 
sine, iar dacă are și nădejde în viaţa fericită cu Dumnezeu, le defăimează 
o dată în plus, iar dacă are și cunoștință a Lui și a raţiunilor Sale, Îl și 
iubește, iar de aici le defăimează aproape cu totul, mărginindu-se la cele 
strict trebuitoare. Cele de aici le întărește și mai jos. 


cele duhovnicești, care o pleacă să cinstească, mai mult decât cele 
materialnice, pe cele nematerialnice și, decât cele simţite pe cele 
gândite și dumnezeiești. 

7. Cel ce nu și-a tăiat patimile cu totul și gândurile nu le-a 
făcut simple, încă nu poate socoti că le-a întors pe dânsele și spre 
cele dumnezeiești, ci poate că nici către cele omenești nu s-a 
împătimit, nici către cele dumnezeiești. lar aceasta se întâmplă 
numai celor făptuitori și care încă nu s-au învrednicit cunoștinței, 
care, ori pentru frica chinurilor, ori pentru nădejdea Împărăției, se 
depărtează de patimi. 

8. Prin credință umblăm, nu prin vedere (II Cor. 5: 7), și în 
oglindă avem cunoștința, și întru ghicituri (cf. I Cor. 13: 12), 
pentru aceasta trebuinţă avem de multă îndeletnicire cu aceasta, 
ca prin îndelunga cercetare și pătrundere a lor să ne câștigăm o 
deprindere cu anevoie de abătut de la aceste vederi. 

9. Dacă puţin, pe pricinile patimilor tăindu-le, întru cele 
duhovnicești vederi ne vom îndeletnici, dar însă nu de-a pururea 
întru dânsele petrecem, însăși această îndeletnicire având-o drept 
lucrare, cu lesnire iarăși la patimile trupului ne vom abate, 
neagonisind nimic altceva de acolo decât rodul cunoștinței goale 
împreunată cu părerea de sine, căreia îi va urma întunecare și cea 
desăvârșită întoarcere a minţii la cele materialnice. 

10. Patima vrednică de ocară a dragostei este îndeletnicirea 
minţii în lucrurile cele materialnice, iar patima lăudată a dragostei 
e cea care o leagă întru cele dumnezeiești. Pentru că mintea are 
obicei ca, întru care lucruri zăbovește, întru acelea și pofta și 
dragostea să le întoarcă: ori întru cele dumnezeiești, crezute ca 
proprii și gândite, ori întru lucrurile și patimile cărnii. 

11. Dumnezeu a zidit lumea cea nevăzută și pe cea văzută, 
adică El a făcut sufletul și trupul. lar dacă lumea văzută este așa 
de frumoasă, oare cum este cea nevăzută? Și dacă aceea este mai 
bună decât aceasta, cu cât mai mult nu le va întrece Dumnezeu, 
Care le-a zidit pe ele? Deci, dacă mai bun decât toate cele ce s-au 
făcut este Ziditorul tuturor celor bune, pentru care pricină lasă 
mintea pe Cel mai bun decât toate și se îndeletnicește cu cele mai 
rele decât toate, zic adică cu patimile cărnii? Este limpede că din 
pricină că întru acestea din naștere împreună a petrecut și 
împreună s-a obișnuit, iar iscusul Celui mai bun decât toate și mai 
presus de toate încă nu l-a luat desăvârșit”. 

12. Deci, dacă prin nevoința îndelungată a  înfrânării 
dulceţilor și a cugetării celor dumnezeiești, câte puţin pe dânsa de 


0 Despre lumea cea văzută și cea nevăzută - trup, suflet, pământ, cer 
etc. -, Sfântul Maxim a vorbit în vestita lucrare Mistagogia. 


la acest fel de prietenie [afecţiune] o vom rupe, mintea se lărgește 
sporind câte puţin întru cele dumnezeiești, iar toată dorirea sa și-o 
va purta către Dumnezeu. 

13. Tot scopul poruncilor lui Hristos este ca mintea să se 
sloboadă de neînfrânare și de ură și întru dragostea Sa și a 
aproapelui să o ducă, dintru care se naște cea după lucrare lumină 
a cunoștinței. 

14. După ce te-ai învrednicit, din parte, de Dumnezeu, de 
oarecare cunoștință, nu te lenevi de dragoste și de înfrânare, 
pentru că acestea curăţă partea cea pătimitoare a sufletului și cale 
către cunoștință pururea îţi gătesc ţie. 

Cale către cunoștință este nepătimirea și smerenia, fără de 
care nimeni nu poate vedea pe Dumnezeu, de vreme ce cunoștința 
trufește, iar dragostea zidește (I Cor. 8: 1). 

15. Împreună cu cunoștința înjugă și dragostea, și vei fi 
iconom netrufaș și duhovnicesc, astfel și pe tine te vei zidi, și pe 
cei ce se apropie de tine. 

Dintru aceasta se zidește dragostea: din aceea că nici nu 
zavistuiește, nici asupra celor ce zavistuiesc nu se amărăște 
[supără], nici cu lucrul său cel zavistuit de alţii nu se fălește spre a 
se arăta oamenilor, nici nu se socotește pe sineși că acum a 
înțeles, ajungând la scop, iar privitor la cele ce nu le știe își 
mărturisește fără de rușine necunoștință. Într-un chip ca acesta, 
mintea netrufașă o face, iar sporirea întru cunoștință pururea o 
gătește. 

16. Prin fire oareșicum cunoștința e urmată de zavistie și de 
părerea de sine, mai vârtos la început. Părerea de sine vine numai 
dinăuntru, iar zavistia, și dinăuntru, și din afară: dinăuntru, ca să 
se îndrepte împotriva celor ce au cunoștință, iar din afară, de la cei 
ce de asemenea au cunoștință. 

17. Dragostea însă pe toate trei le răstoarnă: părerea de sine, 
pentru că nu se trufește, zavistia cea dinăuntru, fiindcă nu 
pizmuiește, și pe cea din afară, fiindcă îndelung rabdă și se 
milostivește. Deci, de nevoie este ca cel ce are cunoștință să 
dobândească și dragostea, ca întru toate nerănită să se păzească 
mintea. 

18. Cel ce s-a învrednicit darului cunoștinței și are faţă de 
cineva scârbă, pomenire de rău sau ură, este asemenea cu cei ce 
înţeapă ochii cu spini și mărăcini; pentru aceasta, cunoștința de 
dragoste are trebuinţă. 

19. Dacă Hristos locuiește în inimile noastre prin credință, 
după Apostolul, și toate comorile înțelepciunii întru Dânsul sunt 
ascunse (Col. 2: 3), atunci toate comorile cunoștinței și ale 
înțelepciunii întru inimile noastre sunt ascunse și se arată inimii pe 


măsura curăţiei fiecăruia, prin porunci. 

20. Aceasta este comoara cea ascunsă în țarina inimii tale, pe 
care încă nu ai aflat-o, din pricina nelucrării; că, de ai fi aflat-o, ai 
fi vândut toate și ai fi cumpărat țarina aceasta. Iar acum, fiindcă ai 
părăsit țarina, de cele dimprejurul ţarinii te îngrijești, adică de 
cele dimprejurul trupului, întru care nimic altceva nu se află, fără 
numai spini și pălămidă. 

Curăţă-ţi mintea ta de mânie, de pomenirea de rău și de 
gânduri de rușine, și atunci vei putea să cunoști sălășluirea lui 
Hristos întru tine. 

21. Toate cele ce sunt, înţelese cu mintea se zic, ca cele ce-și 
au începuturi [principii] nedemonstrabile despre cunoștințele celor 
despre Dânsul, iar Dumnezeu, neînțeles cu mintea se numește, 
căci [El] se crede [de către om] a fi numai din cele înţelese cu 
mintea. Pentru aceasta, nimic din cele înţelese la ceva nu se 
aseamănă câtuși de puţin cu Dânsul. 

22. Cunoștinţele celor ce sunt au în chip firesc împreunate 
spre dovadă și rațiunile acestora, prin care circumscrierea lor stă 
firește. Iar Dumnezeu, prin raţiunile aflătoare în cele ce sunt, se 
crede numai a fi, mărturisire și credință decât toată dovada mai 
temeinice, dând celor bine-credincioși cum că Domnul este cu 
adevărat. Pentru că credinţa este cunoștință adevărată, având 
începăturile [principiile] nearătătoare și nedoveditoare, ca ceea ce 
este ipostas al lucrurilor mai presus de minte și de cuvânt. 

23. Cei ce caută cunoștința cu osteneală și nu o află, nu 
izbutesc fie din pricina necredinţei, fie poate din aceea că vor să se 
pricească prostește, înălțându-se asupra celor ce nu cunosc, 
precum norodul de demult asupra lui Moise. Către aceștia zice 
legea cu cuviință: Că, silindu-se, unii au ieșit în munte, și a ieșit 
Amoreul ce locuia în muntele acela și i-a zdrobit pe dânșii (Num. 
14: 40). Astfel că de nevoie este ca cei ce pentru fală se îmbracă cu 
chipul virtuţii, nu numai că greșesc prin a fățări blagocestia, dar și 
de conștiință sunt loviți. 

24. Cel ce nu spre fală dorește cunoștința și nu o află, să nu 
pizmuiască aproapelui, nici să se mâhnească, ci să-și facă gătirea 
întru ceva din vecinătatea ei, precum este poruncit, după vrednicie 
întâi în faptele trupului să se ostenească cu sufletul, spre a se găti 
astfel spre cunoștință. 

25. Dumnezeu, Cel ce ne-a slobozit pe noi din amara robie a 
dracilor, care ne tiraniseau, jug iubitor de oameni al cinstirii de 
Dumnezeu ne-a dăruit nouă prin smerita cugetare, prin care se 
domolește toată puterea diavolească, se zidește tot binele pentru 
cei ce au ales-o și nevătămată se păzește. 

26. Cel ce crede se teme, iar cel ce se teme se smerește, iar 


cel ce se smerește se potolește din pornirile potrivnice firii ale 
mâniei și poftei, astfel deprinzându-se cu nelucrarea lor. Iar cel 
astfel îmblânzit păzește poruncile, iar cel ce păzește poruncile se 
curăţă, și cel curăţat se luminează, și cel luminat se învrednicește 
a se sălășlui împreună cu Mirele-Cuvântul în cămara tainelor. 

27. Precum plugarul, căutând țarină îndemânatică ca să 
răsădească niscai copaci sălbatici, dă peste o comoară 
neașteptată, tot așa și tot nevoitorul smerit-cugetător, neprefăcut 
și cu sufletul lipsit de asprimea cea materialnică, este asemenea 
Fericitului Iacov care, fiind întrebat de tatăl despre chipul în care 
a ajuns la cunoștință - Ce este aceasta ce degrabă ai câștigat, 
fiule? răspunde zicând: Ce a dat Domnul Dumnezeu înaintea mea 
(Fac. 27: 20). 

28. Căci atunci când din înţelepciunea Sa Domnul dă vederi 
[înţelesuri] înțelepte, fără de osteneală, în chip neașteptat, să 
înţelegem că iată, așa, de năprasnă, am găsit comoară 
duhovnicească. Așadar, plugarul duhovnicesc este nevoitor iscusit, 
care transplantează, ca pe un copac sălbatic, vederea cea către 
simţirea celor văzute în țarina celor înțelese cu mintea, unde află 
ca pe o comoară descoperirea înţelepciunii aflată prin har în cele 
ce sunt. 

29. Cei ce drept, după blagocestie, se apropie cu mintea de 
cele ce sunt, și niciun chip al iubirii de arătare nu izvodesc, vor 
afla vederile cele luminoase ale acelora mai-nainte întâmpinându-i 
pe ei, făcând deplină întru dânșii înţelegerea lor, către care zice și 
Legea: Intrând, moșteniți cetăți mari și bune și case pline de toate 
bunătăţile pe care nu le-aţi zidit și puțuri cioplite în piatră, pe care 
nu le-aţi cioplit, și vii și măslinișuri, pe care nu le-aţi sădit (Iosua 
24: 13). Pentru că cel ce nu trăiește luiși, ci lui Dumnezeu, plin se 
face de toate darurile cele până acum nearătate, din pricina 
supărării patimilor care zăceau asupră. 

30. Niciodată nu poate sufletul să se întindă către cunoștința 
lui Dumnezeu, de nu Însuși Dumnezeu, pogorâre făcând, Se va 
atinge de dânsul și-l va sui către Sineși. Pentru că n-ar fi putut atât 
mintea omenească a alerga în sus, până la a se apuca de vreo 
strălucire dumnezeiască, de nu singur Dumnezeu n-ar fi odihnit-o 
pe dânsa - pe cât este cu putinţă firii omenești a se odihni - și cu 
dumnezeieștile raze n-ar fi luminat-o. 

31. Cel ce și-a plinit gătirea faptelor dreptăţii a trecut către 
odihna tainicei vederi, întru care, cu dumnezeiască cuviință 
cuprinzând raţiunile celor ce sunt, se odihnește cu mintea de 
mișcarea din jurul lor. 

32. Ziua a șasea este împlinirea desăvârșită a faptelor după 
fire ale lucrătorilor virtuţii practice, a șaptea este împlinirea 


tuturor înțelegerilor firești a văzătorilor negrăitei cunoștințe cea 
din lucrarea virtuţii, iar a opta, schimbarea și trecerea celor 
vrednici către îndumnezeire. 

33. Cel ce și-a umplut ziua a șasea dumnezeiește cu potrivite 
lucruri și gândiri și cu Dumnezeu bine și-a isprăvit lucrurile sale, 
acela a trecut cu vederea minţii ipostasul celor de sub fire și timp, 
mutându-se la vederea cea tainică a veacurilor și a celor veșnice; 
acela se odihnește în chip neștiut cu mintea, prin părăsirea cea 
cuprinzătoare a celor ce sunt și depășirea lor. 

34. Iar cel ce și de ziua a opta s-a învrednicit a înviat din 
morți, zic adică de toate cele ce sunt după Dumnezeu, simţite și 
gândite, raţiuni și înțelegeri, și a vieţuit viaţa cea fericită a lui 
Dumnezeu, Care singur cu adevărat este și Căruia I se zice în chip 
propriu „Viaţă”, ca unul care și el s-a făcut dumnezeu prin 
îndumnezeire. lar dacă cu adevărat moștenire a celor vrednici 
Însuși Dumnezeu este, cel ce s-a învrednicit Harului acestuia va fi 
mai presus de toţi vecii, timpurile și locurile, loc având pe Însuși 
Dumnezeu, după cea scrisă: Fii mie Dumnezeu ocrotitor și loc 
întărit, ca să mă mântuiești (Psalm 70: 3). 

35. De nevoie tuturor celor cunoscători [gnostici] este bogăția 
virtuţilor practice. Căci cel ce are pungă, zice, adică cunoștință 
duhovnicească, să-și ia și traistă, adică bogăţia virtuţilor practice, 
care hrănesc cu îmbelșugare sufletul, iar cel ce nu are [nici pungă 
și traistă, adică cunoștință și virtute] să-și vândă haina sa și să-și 
cumpere sabie (cf. Luca 22: 36). 

36. Să-și dea adică cu osârdie trupul ostenelilor faptelor bune 
și să purceadă cu înțelepciune la războiul cel împotriva patimilor și 
al dracilor, pentru pacea lui Dumnezeu, adică la deprinderea care 
cu cuvântul lui Dumnezeu deosebește ce este rău de ce este bine. 

37. Până ce nu vom fi ieșit în chip curat cu cugetul din toate 
cele ce sunt după Dumnezeu, n-am dobândit încă deprinderea 
neschimbării în fapta bună. Dar, când această vrednicie prin 
dragoste ni se va isprăvi, atunci vom cunoaște puterea 
dumnezeieștei făgăduințe. De unde cei vrednici trebuie să creadă 
cum că acolo este ședere nemutată: unde mintea mai-nainte prin 
dragoste apucând, puterea sa a înrădăcinat-o. Că cel ce n-a ieșit 
din sineși și din toate cele înţelese cu mintea și nu s-a așezat în 
pământul cel mai presus de înțelegere nu poate fi cu totul slobod 
de schimbare. 

38. Marele Moise, numai după ce și-a înfipt cortul afară de 
tabără, adică după ce și-a statornicit socoteala și cugetul său afară 
de cele văzute, începe a se închina lui Dumnezeu. Și, în întuneric 
intrând, adică în locul cel fără de formă și nematerialnic al 
cunoștinței, rămâne acolo, introducându-se în sfintele rânduieli. 


39. Întunericul este starea fără de formă, fără materie și fără 
trup, ce are cunoștința paradigmelor tuturor lucrurilor, iar cel ce a 
ajuns înăuntrul ei, ca un alt oarecare Moise, prin fire muritoare 
privește cu mintea pe cele fără de moarte. Prin aceasta, zugrăvind 
în sine frumuseţea dumnezeieştilor bunătăţi ca pe un desen lesne 
de urmat, în care se oglindește frumuseţea chipului celui dintâi, se 
pogoară pe sineși, punându-se înaintea celor ce voiesc să-i urmeze 
virtutea, astfel arătând iubirea de oameni și belșugul harului de 
care s-a împărtășit. 

40. Cuvântul lui Dumnezeu, asemănându-Se cu grăuntele de 
muștar (cf. Matei 13: 3), înainte de a fi cultivat pare a fi foarte mic, 
iar după ce se lucrează după cuviinţă, atât de mare se arată, încât 
în el se odihnesc ca niște păsări raţiunile cele măreţe după fire ale 
zidirilor celor simţite și gândite, căci Lui îi sunt încăpute raţiunile 
tuturor, iar El de niciuna din cele ce sunt nu poate fi încăput. 

41. Că pentru aceasta a zis Domnul că cel ce are credință cât 
un grăunte de muștar poate muta muntele (cf. Matei 17: 19) cu 
cuvântul, adică poate goni stăpânirea diavolului cea împotriva 
noastră și a o muta din temelie, sau deprinderea răutăţii cea greu 
de mutat. 

42. Mana cea dată lui Israil în pustie este Cuvântul lui 
Dumnezeu dat lui spre toată dulceața duhovnicească, Care 
îndestulează pe toţi cei ce-l. mănâncă pe Dânsul, prefăcându-Se în 
tot gustul, după osebitele pofte ale celor ce-l. mănâncă, căci are 
felurimea a toată mâncarea duhovnicească. De aceea, celor ce s-au 
născut de sus, din sămânță nestricată prin Duhul, lapte gândit și 
nestricat li se face, iar celor neputincioși, verdeață, mângâind 
puterea sufletului care pătimește, iar celor ce prin deprindere pe 
simțirile sufletului le au iscusite întru deosebirea binelui de rău, Se 
dă pe Sine ca mâncare vârtoasă. 

43. Cuvântul lui Dumnezeu are încă și alte puteri 
nemărginite, care aici, în veacul acesta, nu pot fi încăpute. Insă, 
dezlegându-se [murind] cineva și vrednic făcându-se a fi pus peste 
multe sau peste toate, va lua și toate celelalte puteri ale Lui, sau 
numai unele puteri, ca unul care în puţine s-a făcut aici credincios. 
Căci orice nemărginire a dumnezeieștilor daruri ce se dau aici, în 
asemănare cu cele viitoare, prea mică și măsurată este. 

44. Tot cuvântul lui Dumnezeu nu este nici multă vorbă, nici 
vorbărie, ci e unul alcătuit din osebite înţelesuri, fiecare fiind o 
parte a cuvântului. Drept aceea, cel ce grăiește pentru adevăr, 
chiar de-ar putea zice atâtea încât să nu lase de-o parte nimic din 
ceea ce voiește, n-a grăit decât un singur cuvânt al lui Dumnezeu. 

45. Precum cuvântul nostru prin fire iese din minte ca 
vestitor al mișcărilor celor ascunse ale minţii, tot așa și Cuvântul 


lui Dumnezeu, cunoscând după fiinţă pe Tatăl - precum cuvântul 
pe mintea care l-a născut -, înaintea Căruia nimeni fără de Dânsul 
nu-l poate sta înainte și privi, descoperă pe Tatăl pe Care L-a 
cunoscut, ca Cel ce este raţiunea Lui după fire; și pentru aceasta i 
se și zice înger [vestitor] al marelui sfat (Is. 9: 5). 

46. Precum în centrul de unde liniile pornesc drept, 
nedespărţită cu totul se vede întinderea lor, tot așa și cel ce s-a 
învrednicit să ajungă în Dumnezeu cunoaște toate raţiunile cele 
mai-nainte înființate ale celor făcute printr-însul printr-o simplă și 
nedespărţită înţelegere. 

47. Bine este de-a pururea să ne îndeletnicim cu Dumnezeu și 
să-L căutăm numai pe El, precum ni s-a poruncit. Căci dacă în 
viaţa aceasta de acum căutându-L, a veni la marginea adâncimii lui 
Dumnezeu nu putem, poate măcar puţin la adâncimile Lui 
ajungând, să vedem [lucruri] tot mai sfinte din cele sfinte și tot mai 
duhovnicești din cele duhovnicești. Aceasta o arată cu închipuire 
arhiereul, care intră din sfintele cele mai sfinte decât curtea, la 
Sfintele Sfintelor, care sunt mai sfinte decât sfintele. 

48. Dacă Cuvântul lui Dumnezeu din iconomie S-a pogorât 
pentru noi în părţile cele mai de jos ale pământului și S-a suit mai 
presus de ceruri și mai presus de toată începătoria, stăpânia, 
domnia și de tot numele ce se numește, ori în veacul acesta, ori în 
veacul viitor (cf. Ef. 4: 9-10), Cel cu totul nemișcat după fire, 
lucrând cu iconomie în sine ca om, de mai-nainte, cele ce vor să 
fie, cel ce iubește cunoștința să ia seama, bucurându-se tainic de 
ce fel este sfârșitul făgăduit celor ce iubesc pe Domnul. Că toate 
lucrurile cele după Dumnezeu - și numele, și vredniciile - vor fi 
mai prejos de cei ce vor ajunge întru Dumnezeu prin har. 

49. Înălţându-se întru noi Cuvântul lui Dumnezeu prin lucrare 
și prin vedere, trage la Sineși (loan 12: 32) toate gândurile și 
raţiunile noastre cele dinspre trup și suflet și de pe lângă firea 
celor ce sunt, și, astfel, înseși mădularele trupului și simţirile, prin 
fapta bună și cunoștință sfințindu-le, sub al Său jug le pune. 

50. Deci văzătorul celor dumnezeiești să se suie cu sârguință 
urmând Cuvântului, până ce va ajunge la locul unde este El, căci 
acolo trage, precum zice Ecclesiastul, firea noastră, asemenea 
Arhiereului, celui ce a fost chip, care intra din curte în cele sfinte, 
și din cele sfinte în Sfintele Sfinţilor, unde El a intrat ca om pentru 
noi, ca înainte-mergător al nostru (Evr. 6: 20). 

51. Cel ce se îndeletnicește cu învăţătura cuvântului prin 
pilde și graiuri mai groase, din pricina slăbiciunii înţelegerii 
ascultătorilor, face Cuvântul trup și, iarăși, cel ce prin vederile 
cele înalte arată teologia cea tainică face Cuvântul duh. 

52. Cel ce s-a învăţat a săpa cu Patriarhii prin faptă și vedere 


puţurile cunoștinței cele dintr-însul va afla înăuntru pe Hristos, 
Izvorul Vieţii, din Care înţelepciunea ne îndeamnă să bem zicând: 
Bea apă din vasele tale și din izvorul puţurilor tale (Pilde 5: 15), 
care lucru făcându-l, vom afla înăuntru nostru comorile ei. 

53. Cei ce pentru frica jidovilor șed într-un foișor din Galileea 
cu ușile încuiate sunt cei ce adică, pentru frica duhurilor 
vicleșugurilor, petrec fără primejdie în latura descoperirilor, suiți 
la înălţimea dumnezeieștilor vedenii, unde ca pe niște uși, pentru 
siguranţă, și-au închis simţirile. Aceștia cunosc în chip neînțeles pe 
Dumnezeu Cuvântul, Care vine la ei și li Se arată fără lucrarea 
simţirilor și le dăruiește lor nepătimire prin pace și prin împărțirile 
Duhului Sfânt cele prin suflare; asemenea le dă și stăpânire asupra 
duhurilor celor viclene și le arată simbolurile tainelor Lui (cf. loan 
20: 19-23). 

54. Rumen, cu ochi frumoși, ca Marele David, este cel ce cu 
strălucirea vieţii după Dumnezeu are și cuvântul cunoștinței 
împreună strălucind, după asemănarea cărora și lucrarea și 
vedenia s-au alcătuit: Una adică strălucind cu chipurile faptelor 
bune, iar cealaltă, cu dumnezeiești noime luminându-se. 

55. Cel ce se roagă să ia pâinea cea spre ființă, cu adevărat, 
nu toată o primește, precum este pâinea însăși, ci precum poate 
cel ce o primește. Căci Pâinea vieţii Se dă pe Sineși tuturor, ca un 
Iubitor de oameni, dar nu tuturor la fel, ci celor ce au făcut fapte 
mari ale dreptăţii, mai mult, iar celor mai de jos decât aceștia, mai 
puţin, fiecăruia după cum poate primi vrednicia minţii. 

56. Ușă se zice Cuvântul lui Dumnezeu, fiindcă îi introduce în 
cunoștință pe cei ce bine au săvârșit toată calea bunătăţilor pe 
drumul cel fără de prihană al lucrării și ca pe o lumină le arată 
vistieriile cele mult luminoase ale înțelepciunii. Că Același și este 
cale, și ușă, și cheie, și Impărăţie; cale adică ca un povăţuitor, și 
cheie, fiindcă deschide celor vrednici de cele dumnezeiești și Se 
deschide, ușă, ca Cel ce duce înăuntru, iar Împărăție, ca Unul ce 
Se moștenește și prin împărtășire Se dă întru toţi. . 

57. Zice-se, încă tot Același, lumină și viață, și Înviere, și 
adevăr: Lumină, ca strălucire a sufletelor, ca un izgonitor al 
necunoștinței și al întunericului, și fiindcă luminează mintea către 
înțelegerile celor negrăite și arată tainele cele văzute numai de cei 
curaţi, iar Viaţă, fiindcă dă putere de mișcare sufletelor celor ce 
iubesc pe Domnul spre cele dumnezeiești, iar Inviere, fiindcă 
ridică mintea din moarta împărtășire de cele materialnice, 
curăţând-o de toată stricăciunea. 

58. lar Adevăr, fiindcă dăruiește celor vrednici deprindere 
neschimbată în cele bune. Până când sufletul trece din putere în 
putere și din slavă la slavă, adică sporește din faptă bună în mai 


mare faptă bună și din suire de la cunoștință în mai mare 
cunoștință, nu încetează nemernicind, după cea zisă: Mult a 
nemernicit sufletul meu (Psalm 119: 6). 

59. Pentru că multă este depărtarea și mulțimea cunoștințelor 
pe care e dator să le treacă sufletul, până când va trece în locul 
cortului celui minunat, până la casa lui Dumnezeu, în glas de 
bucurie și de mărturisire și în sunet de prăznuire (Psalm 41: 5). 
De-a pururea el adaugă glas înţelegător la glasurile cele 
înţelegătoare prin sporirea în dumnezeieștile vederi, cu multă 
săltare de bucurie a minţii întru cele ce vede, adică cu bucurie și 
potrivită mulțumire. 

60. Că acest fel de praznice prăznuiesc toţi cei ce pe Duhul 
harului l-au luat în inimile lor, strigând Avva, Părinte (Gal. 4: 6). 

61. Cel ce și-a lucrat inima sa curată va cunoaște nu numai 
rațiunile celor mai de jos și după Dumnezeu, ci întrucâtva și pe 
Însuși Dumnezeu privește, după ce a trecut peste toate, Care este 
capătul cel mai de pe urmă al bunătăţilor. 

62. Întru care inimă fiind Dumnezeu, socotește cu vrednicie 
să însemneze slovele Sale prin Duhul, ca pe niște lespezi ale lui 
Moise, atât cât S-a dat pe sine prin lucrare și vedere, după 
cuvântul care zice tainic sporește (cf. Fac. 35: 11). 

63. Câtă vreme este cineva în viața aceasta, chiar și 
desăvârșit de ar fi cu starea de aici prin lucrare și prin vedere, 
cunoștința, prorocia și arvuna Duhului Sfânt numai din parte le 
are, însă nu și plinătatea, care, când va veni cândva după 
isprăvirea veacurilor, la sfârșitul cel desăvârșit, va arăta celor 
vrednici faţă către faţă însuși Adevărul de sine stătător, ca să nu 
mai aibă doar o parte din plinătate, ci toată plinătatea harului prin 
împărtășire să o ia. 

64. Căci vom ajunge toți, după dumnezeiescul Apostol, adică 
cei mântuiţi, la starea bărbatului desăvârșit, la măsura plinătății 
lui Hristos (Ef. 4: 13), întru Care sunt ascunse vistieriile științei și 
ale înțelepciunii (| Cor. 13: 10; Col. 2: 3) iar ceea ce e din parte va 
înceta (I Cor. 13: 6). 

65. Cearcă unii cum va fi starea celor ce se vor învrednici de 
desăvârșirea cea dintru Împărăţia lui Dumnezeu. Care, adică, din 
două: va fi una de sporire și mutare ori de stare la un loc? Și cum 
este cu datorie a socoti că vor fi trupurile și sufletele? 

66. La aceasta, cu bună-socoteală va zice cineva: că, precum 
la viața aceasta trupească, îndoită este pricina hranei - una adică 
spre creștere, iar alta adică spre păstrarea [susţinerea] celor ce se 
hrănesc -, căci ne hrănim spre creștere până ajungem la 
desăvârșirea vârstei trupești, iar trupul, după ce se va opri din 
sporirea spre mărime, nu se mai hrănește spre mărime, ci spre 


păstrare. 

67. Tot așa și la suflet, îndoit este scopul hranei: căci se 
hrănește sporind acum cu bunătăţile și cu vederile, până ce, 
trecând toate cele ce sunt, va ajunge la măsura plinătăţii vârstei 
lui Hristos, la care, ajungând, se oprește din toată sporirea înainte 
și creștere prin cele din mijloc, fără mijlocire hrănindu-se cu cea 
mai presus de creștere și de înţelegere. 

68. Şi pentru aceasta de aici primește un fel de hrană 
nestricăcioasă, spre păstrarea  desăvârșirii celei cu chip 
dumnezeiesc ce i-a fost dăruită, iar împărtășindu-se de 
dumnezeiasca și nesfârșita dulceaţă a acelei hrane, prin care 
dobândește putere de a fi de-a pururi fericit, se face dumnezeu 
prin împărtășirea de dumnezeiescul har. 

69. Odihnindu-se [sufletul] de toate lucrările minţii și ale 
simţirii și deodată cu aceasta dând odihnă și tuturor lucrărilor 
naturale ale trupului - care și el se îndumnezeiește împreună cu 
sufletul, prin împărtășirea de îndumnezeire pe potriva lui -, prin 
suflet și prin trup Se va arăta numai Dumnezeu, însușirile firești 
biruindu-se de covârșirea slavei. 

70. Unora li se pare că osebirea între lăcașurile celor veșnice 
și ale făgăduinţelor stă în așezarea locului, iar altora că fiecare 
locaș se deosebește prin calitatea și cantitatea duhovnicească a 
fiecăruia. Dar cel ce a cunoscut că Împărăția lui Dumnezeu este 
înăuntrul vostru (loan 14: 2) și că la Tatăl sunt multe lăcașuri (loan 
17: 21) se va ţine mai vârtos de a doua părere. 


III. A Sfântului Isaac 


1. Este o cunoștință premergătoare credinţei și este o 
cunoștință ce se naște din credință. Cea dintâi este fireasca 
dreaptă socoteală, semănată în fire din întâia zidire, care 
deosebește binele de rău fără învăţătură și care din învățătură 
primește adaos și creștere, și nu este om care să nu o aibă pe 
aceasta. 

2. Cel ce cu voia sa cea iubitoare de dulceţi și pătimașă o va 
acoperi și o va îngropa pe dânsa se lipsește de folosul și de 
povăţuirea cea de la ea și așa pierzând cinstea de care Dumnezeu 
a învrednicit firea noastră, se face asemenea celor necuvântătoare, 
la care nu este pricepere sau dreaptă socoteală a binelui și a 
răului, pentru aceea și aude de la Prorocul acestea: Omul, în cinste 
fiind, n-a priceput, alăturatu-s-a dobitoacelor celor necuvântătoare 
și s-a asemănat lor (Psalm 48: 13). 

3. Iar cel ce o păstrează pe aceasta și cu sârguinţă neîncetat 
o cercetează află întru dânsa calea lui Dumnezeu și se povăţuiește 


printr-însa întru credință; căci, deosebind binele de rău, are 
mărturie din fire că trebuie a crede lui Dumnezeu, Care a făcut 
toate, și cuvintelor poruncilor Lui, și a le face pe ele. 

4. Iar dintr-o credinţă ca aceasta se naște frica lui Dumnezeu, 
care silește pe om a se pocăi și a lucra, și așa omul se 
învrednicește cunoștinței duhovnicești, care este simţirea tainelor. 
lar aceasta nu se naște din frică - căci cum se poate să se nască 
ceea ce nu se află zăcând în fire? -, ci, prin lucrările pocăinţei, de 
la har se dă, a cărui arvună am primit-o de la Botez. 

5. lar dintru această cunoștință duhovnicească, altă credinţă 
se naște, a vederii celei adevărate, care nu e potrivnică credinţei 
celei dintâi, ci mai vârtos o adeverește și o întărește pe dânsa; 
pentru că întru aceea este auzirea cunoștinței de Dumnezeu, iar 
întru aceasta se descoperă vederea, care este mai temeinică decât 
auzirea, despre care Iov, învrednicindu-se după biruirea ispitelor, 
a zis către Dumnezeu: Cu auzul urechii mele am auzit mai-nainte, 
dar acum ochii mei Te-au văzut (lov 42: 5), și celelalte. 


PRICINA A DOUĂZECI ȘI PATRA 


Cum și de unde se face mintea părtașă harului lui Dumnezeu și se 
suie întru vedenie, și cum se păzește întru dânsa. 


I. Din Pateric 


1. Zis-a Avva Arsenie: „De vom căuta pe Dumnezeu, Se va 
arăta nouă și, de-L vom ţine pe Dânsul, va petrece la noi”. 

2. Un frate a întrebat pe un stareţ zicând: „Care este plugăria 
sufletului, ca să rodească?” Și a răspuns Bătrânul: „Plugăria 
sufletului este liniștirea trupului, multa rugăciune trupească și 
neluarea aminte la greșelile oamenilor, ci doar la ale sale. De va 
răbda omul întru acestea, sufletul lui nu va zăbovi să rodească”. 

3. Zis-a Avva Pimen: „Sufletul, atunci când se va depărta de 
toată sfădirea în întrebări, de tulburarea și neînţelegerea cea 
omenească, vine la dânsul Duhul lui Dumnezeu și atunci va putea 
naște, sterp fiind el”. 

4. Odinioară, Zaharia, ucenicul lui Avva Siluan, ducându-se la 
o ascultare, a zis către Bătrânul: „Sloboade apa și udă grădina”. 
Iar el, ieșind, și-a acoperit fața cu culionul, și numai picioarele i se 
vedeau, și așa adăpa grădina. 

5. Iar în ceasul acela a venit un frate la dânsul, care, văzându- 
l pe el de departe, a priceput ce făcea. Iar după ce fratele a intrat 
la dânsul, i-a zis aceluia: „Spune-mi, Avva, pentru ce ţi-ai acoperit 
faţa cu culionul, adăpând astfel grădina?” Și i-a răspuns lui 
Bătrânul: „Ca să nu vadă ochii mei pomii, iar mintea mea să se 
smulgă din lucrarea ei printr-înșii”. 

6. Un frate a întrebat pe Avva Sisoe zicând: „Voiesc a păzi 
inima mea și nu pot”. Zisu-i-a lui Bătrânul: „Cum vom putea păzi 
inima noastră, limba noastră având ușa deschisă?” 

7. Întrebat-au odată fraţii pe Avva Siluan zicând: „Ce fel de 
vieţuire ai lucrat, Părinte, ca să iei o pricepere ca aceasta?” Și a 
răspuns: „Nu am lăsat niciodată în inima mea vreun gând care 
întărâtă pe Dumnezeu”. 

8. Ședea odată Avva Sisoe în chilia sa și, bătând în ușă 
ucenicul lui, a strigat Bătrânul: „Fugi, Avraame, nu intra acum, că 
n-am vreme”. 

9. Un frate a întrebat pe Avva Moise zicând: „Văd înaintea 
mea un lucru și nu-l pot ţine [opri]”. Zis-a Bătrânul: „De nu te vei 
face mort, precum cei îngropaţi, nu-l vei putea ţine [departe]”. 

10. Un frate a întrebat pe un Bătrân despre cum trebuie să 
șadă în chilie și cum să se întâmpine cu cele ce-i vin asupră. 

Intrebare 


11. „Ce fel de lucrare trebuie să aibă inima, ca întru dânsa să 
se îndeletnicească?” 

Răspuns 

12. „Aceasta este lucrarea cea desăvârșită a monahului, adică 
a lua aminte la Dumnezeu fără risipire”. 

Intrebare 

13. „Dar gândurile cele viclene nu-l lasă niciodată să ia 
aminte la Dumnezeu. Cum, dar, trebuie să le izgonească?” 

Răspuns 

14. „Mintea de sineși nicidecum nu poate face aceasta, căci 
nu are o putere ca aceasta, însă, atunci când năvălesc gândurile, 
datoare este îndată a alerga către Dumnezeu, iar Acela le va topi 
pe dânsele ca ceara. Că Dumnezeul nostru foc mistuitor este”. 

Intrebare 

15. „Dar cum Părinţii Schitului se foloseau de cuvântul 
împotrivă-grăitor*?” 

Răspuns 

16. „Aceea este lucrare mare și aleasă, și are osteneală, și nu 
este tuturor fără primejdie”. 

Intrebare 

17. „Cum adică nu tuturor fără primejdie?” 

Răspuns 

18. „Când va veni gând asupra sufletului, și mult nevoindu-se 
îl va putea scoate, venind altul asupră, îl apucă pe dânsul; și așa, 
toată ziua grăind împotriva mișcării gândurilor, nu se va putea 
niciodată îndeletnici cu vederea lui Dumnezeu”. 

Intrebare 

19. „Dar prin ce meșteșug poate scăpa gândul la Dumnezeu?” 

Răspuns 

20. „De ţi se va face ţie gând de curvie, îndată smulgând tu 
mintea, îndată sui-o pe dânsa cu sârguință către Dumnezeu; și să 
nu zăbovești [cu gândul], că zăbovirea este hotar al învoirii”. 

Intrebare 

21. „Dar, de va veni gând de slavă deșartă, n-ar trebui ca 
gândul să grăiască-împotrivă?” 

Răspuns 

22. „În orice ceas ar grăi cineva împotrivă, îndată gândul mai 
mare și mai năvălitor se face, că acela află pricină să grăiască 
împotrivă mai multe decât tine, și Duhul Sfânt nu te va mai apăra 
de atunci, pentru că te află fălindu-te, ca fiind îndestulat a-ţi ajuta 
ție spre a bate război cu patimile; însă mai vârtos ţi se cade să 


0 G&wTippnuk6c. Sau: „Cum puteau face faţă controverselor sau 
împotrivirilor?” 


alergi către Dumnezeu. 

23. Că, precum cel ce are părinte duhovnicesc, lasă [toate] 
asupra părintelui, și el întru toate este fără de grijă, tot așa și tu, 
dându-te pe sineşi lui Dumnezeu, nu trebuie cu niciun chip să te 
îngrijești de gând, sau să-i grăiești împotrivă, sau cumva să-l lași 
pe dânsul să intre. lar de va intra, ia-l pe dânsul sus, către 
părintele, și zi lui: «Eu n-am treabă. Iată părintele meu! El știe». Şi 
încă ducându-l tu în sus pe dânsul, în mijlocul drumului părăsindu- 
te, va fugi, că nu poate merge cu tine până la acela, nici a sta 
înaintea lui; iar o lucrare mai mare decât aceasta nu este în toată 
Biserica”. 

Intrebare 

24. „Dar cum Schitenii prin împotrivă-grăire au plăcut lui 
Dumnezeu?” 

Răspuns 

25. „Fiindcă aceia cu simplitate și cu frica lui Dumnezeu o 
făceau, pentru aceasta Dumnezeu îi apăra pe dânșii, iar mai pe 
urmă și însăși lucrarea vederii a venit întru dânșii, prin bunăvoința 
lui Dumnezeu, pentru multa lor osteneală și iubire de Dumnezeu”. 

26. „lar aceasta și însumi am cunoscut-o, zice Bătrânul. Căci, 
ducându-mă odinioară în Schit, am mers la un sfânt ce zăbovise 
acolo, care, după ce s-a sculat, m-a sărutat. lar după ce am șezut, 
acela nu grăia deloc, ci lucra iarăși șir, neridicând deloc capul sau 
uitându-se la cumva la mine. Incă și eu întru vedere 
îndeletnicindu-mă, tăceam șezând, și așa a trecut ziua, și nici spre 
mâncare nu m-a îndemnat, ci a petrecut toată ziua uitându-se în 
jos și împletind, măcar că aveam șase zile de când nu mâncasem. 

27. lar a doua zi, la ceasul al zecelea, răspunde şi-mi zice mie: 
„Frate, de unde ai lucrarea aceasta?” Şi i-am zis lui: „Noi 
[Schitenii] din copilărie am învăţat lucrarea aceasta de la părinţii 
noștri, și precum mă vezi acum, așa am petrecut toată vremea 
mea: puţină rucodelie și puţină citire, și după putere curățându-mă 
cu gândul și grăind împotrivă celor ce veneau asupră, și așa a 
venit duhul vederii, fără a ști eu ceva sau învățând cum au avut 
unii o lucrare ca aceasta”. Şi răspunzând [continuând] i-am zis lui: 
„ [Iar] eu [la rându-mi] m-am învăţat aceasta din copilărie”. 

Intrebare 

28. „In ce fel trebuie unul ca acesta să ia aminte la vedere?” 

Răspuns 

29. Precum ne învață dumnezeieștile Scripturi: că Daniil 
primea pe Dumnezeu ca pe un vechi de zile (cf. Dan. 7: 9,13, 22), 
iar lezechiil, pe căruță de heruvimi (cf. lez. 9: 3. 10: 1-22), iar 
Isaia, pe scaun înalt și preainălțat (cf. Is. 6.1), iar Moise, pe Cel 
nevăzut ca pe un văzut îl aștepta (leș. 3: 4-6 ș.u.). 


Întrebare 

30. „Cum poate mintea vedea ceea ce n-a văzut niciodată?” 

Răspuns 

31. „N-ai văzut niciodată pe împăratul șezând precum în 
icoane?” 

Intrebare 

32. „Și cum e mintea datoare să-şi  zugrăvească 
Dumnezeirea?” 

Răspuns 

33. „Au nu este mai bine a nu o descrie, ca nu cu necurate 
gânduri să ne amestecăm?” 

Intrebare 

34. „Nu cumva se va socoti ca un păcat?” 

Răspuns 

35. „Pentru o vreme, tu tine-o pe aceasta: ceea ce adică 
prorocii au văzut istoricește [în parte], aceea va apărea și cu 
desăvârșire. Precum a zis Apostolul: Acum vedem prin oglindă, ca 
într-o ghicitură, iar atunci faţă către față (I Cor. 13: 12), iar acest 
cuvințel, atunci, arată limpede că Apostolul l-a zis despre 
dezlegarea trupului, însă și atunci când gândul se face desăvârșit, 
de are îndrăzneală, o poate vedea și atunci”. 

Intrebare 

36. „Oare aceasta nu înseamnă ieșire din minţi?” 

Răspuns 

37. „Nicidecum, dacă cineva în adevăr se nevoiește. Că eu 
știu odată că am petrecut toată săptămâna și nu mi-am adus 
aminte de vreo pomenire omenească. Încă și altul oarecare mi-a 
povestit mie acestea: «Am petrecut odată umblând pe cale și am 
văzut doi îngeri mergând împreună cu mine, de-o parte și de alta, 
și nu am luat aminte la dânșii””. 

Intrebare 

38. „Pentru ce n-ai luat aminte?” 

Răspuns 

39. „Pentru că scris este: Nici înger, nici duh nu ne va putea 
despărți pe noi de dragostea lui Dumnezeu (Rom. 8. 38-39)”. 

Intrebare 

40. „Oare în toate vremile, totdeauna poate mintea vedea?” 

Răspuns 

41. „Nu totdeauna, ci [numai] atunci când gândul, asuprindu- 
se de patimi, nu va zăbovi și va alerga către Dumnezeu prin 
rugăciunea cea văzătoare. Pentru că zic ţie că, dacă gândul se va 
face desăvârșit întru aceasta, mai cu lesnire este să mute muntele 
decât să mute gândul de acolo. Că precum cel încuiat în întuneric, 
atunci când se va slobozi și va vedea lumina, nu vrea să-și mai 


aducă aminte de întuneric, tot așa și gândul, când își va vedea raza 
sa, nu voiește să se depărteze câtuși de puţin de dânsa. 

42. Că zice oarecine din Părinţi: «Odinioară, vrând să-mi 
ispitesc gândul meu de se risipește slobozit fiind în lume, l-am 
slobozit, și el a stat cu mine, nefiind unde să se ducă, până când 
iarăși l-am ridicat pe el în sus - pentru că știa că, de se va duce să 
se risipească, aveam să-l pun din nou în jug». lar această lucrare, 
liniștea cu smerenie și rugăciune o îndreaptă. Pentru că, de cele 
mai multe ori, rugăciunea întru smerenie aduce mintea cu 
adevărat spre îndreptare”. 


II. A lui Avva Isaia 


1. Fraţilor, să luăm pildă de la iubitul Iacov, cel ce întru toate 
a ascultat de părinţii săi după Dumnezeu, care, după ce a luat 
blagoslovenie, s-a dus în Mesopotamia. Întâi a venit la locul numit 
Bethil, care se tâlcuiește „casa lui Dumnezeu”, și a dormit acolo. 

2. Şi a văzut în descoperire, noaptea, chip de scară ajungând 
până la cer de la pământ și pe îngerii lui Dumnezeu suindu-se pe 
dânsa, iar Domnul se sprijinise pe dânsa (cf. Fac. 25: 1-7). Iar 
acesta este un semn pentru cel ce vine să slujească lui Dumnezeu: 
căci la început i se descoperă lui chipul faptelor bune, iar dacă nu 
va împlini osteneala lor, nu va ajunge la Dumnezeu. 

3. Deci, sculându-se Iacov, a așezat legământ cu Dumnezeu, 
ca să fie el robul Lui. Și l-a împuternicit Dumnezeu pe dânsul 
zicând: Voi fi cu tine și te voi păzi (Fac. 28: 15). Atunci a venit în 
Mesopotamia să-și ia luiși femeie de acolo, ca să nască fii. Și, când 
a văzut pe Rahila, a iubit-o pe ea, și a slujit pentru dânsa șapte ani, 
și nu i s-a dat lui, până ce nu va lua mai întâi pe Lia. Și a săvârșit 
slujba Rabhilei alți șapte ani, și atunci i s-a dat lui. Și s-a făcut 
Rabhila stearpă. 

4. Cuvântul însemnează acestea: Mesopotamia se numește 
așa pentru că este în mijlocul a două râuri, numele celui dintâi 
fiind Tigru, iar al celui de-al doilea, Eufrat. Tigrul se tâlcuiește 
dreaptă socoteală, iar Eufratul, smerită cugetare. Lia este chipul 
ostenelilor celor trupești, iar Rahila, chipul vederii celei adevărate. 
Acestea se întâmplă omului care se află în Mesopotamia, pentru ca 
prin dreapta socoteală să lucreze ostenelile cele trupești care stau 
împotriva vrăjmășiei, asemenea și prin smerita cugetare, ca să 
stea întru vederea cea adevărată. 

5. Dar nu i-a născut lui Rahila până ce Lia nu i-a născut pe 
toţi fiii ei. Și însemnează cuvântul că, dacă nu va face omul toată 
lucrarea, nu i se slobozește lui adevărata vedenie. 

6. Amândouă erau femeile lui, dar pe Rabhila o iubea mai mult 


decât pe Lia, pentru că Lia avea ochii bolnavi, iar Rahila era 
frumoasă foarte. 

7. Aceasta ce s-a zis - că femeia lui cea dintâi avea ochii 
bolnavi - însemnează că omul este încă în ostenelile cele trupești 
și n-a văzut încă slava vederii celei adevărate, pentru că vrajba 
trebuie să-și amestece lucrurile ei în plăcerea omenească. Dar el 
nu trebuie să se îngrijească pentru aceasta, nici să se teamă. Că, 
de va și înceta Lia puţin din nașterea de fii, dă bărbatului ei pe 
Zelfa, roaba ei, care naște pe Asir, care se tâlcuiește bogăţie, iar 
când va înceta Lia de a mai naște, atunci Își aduce Dumnezeu 
aminte de Rahila. 

8. Înţelesul este aceasta: de va agonisi ostenelile trupești și 
simţirile, iar acestea se vor izbăvi de patimi, ca să nu mai robească 
lor, atunci vederea cea adevărată descoperă minţii slavele sale. Și 
erau fiii Liei ajutători lui Iacov, dar el iubea pe Iosif mai mult decât 
pe toţi, adică, deși ostenelile cele trupești păzesc pe om de 
vrăjmaș, vederea cea adevărată îl unește pe el cu Dumnezeu. 

9. lar dacă a văzut pe Iosif, Iacov a vrut să se întoarcă la 
părinţii săi, fiindcă a văzut pe împăratul fraţilor lui. Și, ducându-se, 
a primit bucuria binecuvântării lui Dumnezeu, zicând lui: Nu se va 
mai chema Iacov numele lui, ci Israil (Fac. 32: 28). 

10. S-a numit Iacov pentru că a călcat în picioare vrajba, 
pentru a se învrednici de binecuvântare și a-și slobozi simţirile lui 
ce erau în mâna vrajbei; iar când i s-au slobozit lui, atunci i s-a 
schimbat numele în Israil, adică „mintea care vede pe Dumnezeu”. 

11. Pentru că, dacă mintea va ajunge să vadă slava 
Dumnezeirii, vrajba se va teme de dânsa, astfel că chiar și Isav ar 
veni întru întâmpinarea lui întru vrăjmășie. Smerita cugetare a lui 
Iacov va stinge răutatea lui și nu mai este el cel care dă război cu 
dânsul, ci, aruncându-se pe sine înaintea lui Dumnezeu, Îl are pe 
Dumnezeu bătând război pentru dânsul. 

12. Și chiar dacă vrajba îl face pe acela să pizmuiască pe 
Iacov, văzându-l pe om și slava lui cea mare de care s-a covârșit, 
nu-l va putea sili pe el întru nimic, că Dumnezeu este ajutându-i 
lui, precum este scris: Intoarce-te în pământul nașterii tale și Eu 
voi fi cu tine (Fac. 32: 9). 

13. Şi a venit apoi la Ierusalim, adică la pace, căci așa se 
tâlcuiește. Căci, dacă omul va trece de război, ajunge la pace. Și și- 
a cumpărat acolo tarine, în pământul făgăduinţei, și a zidit 
jertfelnic lui Dumnezeu din douăsprezece pietre, Celui ce l-a auzit 
pe el în ziua necazului, și a adus peste el daruri din ostenelile 
slujbei, pe care le-a dobândit când era în Mesopotamia. 

14. lar acestea s-au scris nu numai pentru cei ce s-au nevoit 
mai-nainte de Har, ci și pentru cei ce fac voia lui Dumnezeu, 


cărora aceia li s-au făcut chipuri. S-au scris și spre învăţătura 
noastră, ca să mergem pe urmele celor ce s-au nevoit să câștige 
nemurire, căci nemurirea i-a păzit pe dânșii de toată săgeata 
vrăjmașului. Căci ei s-au aruncat sub acoperământul lui 
Dumnezeu, rugându-se pentru ajutorul Lui, fără a nădăjdui în vreo 
osteneală a lor, și acoperământul lui Dumnezeu li s-a făcut lor 
cetate de îngrădire. 

15. Pentru că, dacă Dumnezeu va vedea că mintea I s-a supus 
Lui cu toată puterea și nu are alt ajutor decât numai pe Dânsul 
singur, o împuternicește pe ea zicând: Nu te teme, Iacove, micule 
Israil, și iarăși: Nu te teme, că te-am izbăvit, și am pus numele tău 
«al Meu ești tu», și, de vei trece prin apă, cu tine sunt, și râurile 
nu te vor îneca pe tine, și, de vei trece prin foc, văpaia nu te va 
arde, că Eu sunt Domnul Dumnezeul tău, Sfântul lui Israil, Cel ce 
te mântuiesc pe tine (Is. 43: 1-3). 

16. Deci, dacă va auzi mintea îndrăzneala aceasta, poate 
cuteza asupra vrajbei zicând: Cine este cel ce se luptă cu mine? 
Să-mi stea împotrivă. Cine este cel ce se judecă cu mine? Să se 
apropie de mine. lată, Domnul este ajutorul meu, cine-mi va face 
rău? lată, voi toți ca o haină vă veti învechi și ca lâna de molie vă 
veți mânca (Is. 50: 8-9). 

17. De ești mai tânăr și încă nu ţi-ai robit trupul, de vei auzi 
faptele înalte ale Părinților, să nu alergi spre dânsele vrând să le 
trăiești întru odihnă, căci, de nu vei face lucrarea lor, nu vor veni 
la tine; iar de le lucrezi, vor veni de la sine. 

18. Trei sunt faptele bune, pe care, de le va vedea mintea în 
sineși, crede că a ajuns la nemurire: dreapta socoteală, adică de a 
deosebi un lucru de altul și pe sineși de altul, a vedea toate înainte 
de vreme și a nu se îndupleca de vreun lucru străin. 

19. Încă sunt și alte trei fapte bune, ce de-a pururea dăruiesc 
lumină minţii: adică a nu vedea vicleșugul vreunui om, a face bine 
celor ce-ţi fac ţie rău și a suferi fără tulburare cele ce-ţi vin asupră. 

20. Aceste trei fapte bune nasc alte trei mai mari decât ele: a 
nu vedea vicleșugul niciunui om naște dragostea, a face bine celor 
ce-ţi fac ție rău agonisește pacea și a suferi fără tulburare cele ce 
vin asupră aduce blândețea, întru care Se odihnește Duhul lui 
Dumnezeu. 

21. Încă mai sunt și patru fapte bune care curăţă sufletul: 
tăcerea, păzirea poruncilor, strâmtorarea și smerita cugetare. 

22. Şi mai sunt alte patru fapte bune de care mintea se 
folosește de-a pururea și se păzește prin ele: de rugăciunea către 
Dumnezeu, căzând neîncetat către Dânsul, de aruncarea înaintea 
lui Dumnezeu, de negrija dinspre tot omul, ca să nu-l judece pe el, 
muţenia faţă patimile ce grăiesc cu dânsul, dinspre gândurile 


pătimașe; iar starea împotriva uitării e cea care păzește toate 
acestea. 

23. Prin patru lucruri se întunecă sufletul: prin urârea 
aproapelui, defăimarea, cârtirea și pizmuirea lui. 

Iar pustiu sufletul se face prin acestea patru: prin umblarea 
din loc în loc, iubirea împrăștierii prin cele din jur, iubirea materiei 
și prin scumpete. 

24. Deci cel ce voiește să se facă ucenic al lui lisus fuge de 
patimi. De nu le va tăia pe ele de la sine, nu se poate face locaș al 
lui Dumnezeu, nici nu poate vedea dulceața Dumnezeirii Lui, că 
Însuși a zis: De va fi ochiul tău simplu, tot trupul tău va fi luminat, 
iar de va fi ochiul tău viclean, tot trupul tău se va întuneca (Luca 
11: 34-35). 

25. Deci socotește-te că, dacă mintea ta se face nesănătoasă 
din pricina răutăţii, nu poate înţelege lumina Dumnezeirii; pentru 
că răutatea se face minţii perete întunecos, care face sufletul 
pustiu, precum e scris în Evanghelie: Nimeni, aprinzând făclie, nu 
o pune sub obroc, ci în sfeșnic, ca cei ce intră să vadă lumina 
(Luca 8: 16). Iar obroc a zis că este nedreptatea lumii. 

26. Deci câtă vreme mintea se află într-o așezare potrivnică 
firii, făclia Dumnezeirii nu poate lumina înăuntrul ei. lar dacă 
mintea se va face întru sfeșnic înalt, atunci luminează peste ea 
lumina Dumnezeirii, și așa poate vedea pe cei din casă, și, pe cel 
ce trebuie să-l scoată, îl scoate și, cu cel ce poate fi în pace, pe 
acesta îl lasă. Pentru aceasta și zicea celor ai Lui, cărora li s-a 
luminat mintea: Sculați-vă, să mergem de aici (loan 14: 31). 

27. Şi oare unde îi ia pe dânșii? E limpede că ridică mintea lor 
din veacul acesta și o odihnește întru Împărăţia Sa. Pentru 
aceasta, și împuternicindu-i pe dânșii, zicea: Fu sunt vița, voi 
mlădițele, petreceti întru Mine, și Eu întru voi. Și precum mlădița 
nu poate aduce rod de nu va petrece în viță, tot așa și voi, de nu 
veți petrece întru Mine (loan 15: 5-6). 

28. Acestea le zicea celor ce au părăsit lumea și s-au despărțit 
de patimi, fiindcă este întru dânșii Duhul Sfânt, și El le slujește lor, 
și El Se îngrijește pentru dânșii, precum a zis: Nu veți fi voi grăind, 
ci Duhul Tatălui vostru este cel ce grăiește întru voi (Matei 10: 20). 

29. Zice și Apostolul: Nouă ne-a descoperit Dumnezeu prin 
Duhul Său, pentru că Duhul toate le cearcă, chiar și adâncurile lui 
Dumnezeu, și iarăși: lar noi mintea lui Hristos avem (| Cor. 2: 10, 
16). Deci cum este cu putinţă ca, mintea lui Hristos având, să 
socotești pe cineva păcătos? Zice încă și într-alt loc: Suntem 
mădulare ale trupului Său, din carnea și din oasele Lui (Ef. 5: 30). 

30. Vezi, așadar, că voiește ca omul să fie cu Dânsul în toate. 
Că scris este: Și a adus Dumnezeu toate dobitoacele la Adam să 


vadă de se află ceva asemenea lui, și nu s-a aflat niciuna din toate, 
căci nu erau din firea lui. Atunci, luând Dumnezeu una din coastele 
lui, a făcut femeie, fiindcă a luat-o din bărbatul ei (cf. Fac. 2: 19- 
21). 

31. Deci, precum acolo, Eva, din Adam luată fiind, ca dânsul 
era întru toate, tot așa și cei ce au părăsit cele ale lumii și au 
urmat sfintei voii Lui: aceștia s-au învrednicit a se face mirese ale 
Lui și petrec în unire cu El, că din ființa Lui sunt, din a doua 
naștere a Duhului și din Sfânt Trupul Lui, precum zice Apostolul: 
Că un trup suntem toți întru Hristos și fiecare mădulare unii altora 
(Rom. 12: 5). 

32. Iar de avem ceva din necuvântarea dobitoacelor, adică ori 
lăcomia fiarelor, ori  nestatornicia păsărilor, ori veninul 
târâtoarelor, nu putem fi miresele Lui, nici din trupul Lui, căci nu 
suntem după făptuirea Lui. Deci sufletul care s-a învrednicit a se 
face mireasă a Lui, ca Dânsul este, sănătos, afară de cele 
potrivnice firii, și se cunoaște pe sineși din făptuirea sa. Că zice 
Apostolul: Au nu cunoasteti că Hristos lisus locuiește întru voi? 
Numai dacă nu sunteţi necercați (II Cor. 13: 5). 

33. Vezi, dar, că, de nu va agonisi omul fapta lui lisus, 
nelămurit este și nu este feciorelnic la Dânsul? Pentru că toate 
fecioarele și-au gătit candelele lor, dar cele care n-au avut faptă s- 
au aruncat în afara ușii. 

34. Să ne sârguim, dar, a face fapta, și Duhul Sfânt va locui 
întru noi, precum a zis Domnul: De mă iubiţi, păziți poruncile mele, 
și Eu voi ruga pe Tatăl, și alt Mângăietor va trimite vouă, Duhul 
Adevărului (loan 15: 26). 

35. Deci să facem tot ce ne stă în putere cu lacrimi, nevoindu- 
ne câte puţin, până când ne vom dezbrăca de fapta omului celui 
vechi. Păziţi-vă pe sine de tot lucrul pierzător, până ce dragostea 
Lui va veni spre noi, și va ridica de la noi chipul celui pământesc, 
și va pune să stea în inima noastră sfântul Lui chip, precum zice 
Apostolul: Că precum am purtat chipul celui pământesc, așa să 
purtăm și chipul Celui ceresc (1 Cor. 15: 49). 

36. Şi fiindcă Apostolul a văzut că nu este om fără de păcat de 
când s-a făcut călcarea de poruncă, și cum că pocăinţa poate să 
întoarcă iarăși pe om întru înnoirea cea fără de păcat, pentru 
aceasta a zis să părăsim fapta celui ce n-a ascultat de poruncă și 
să împlinim lucrarea Domnului nostru lisus Hristos, care este 
împlinirea sfintelor Lui porunci. 

37. Care a făcut milă și a purtat robia omului, până când l-a 
introdus pe dânsul în Raiul cel ascuns, dăruindu-i lui toate sfintele 
Lui bunătăţi și îngăduindu-i lui să mănânce din pomul vieţii, care 
este curăţia. 


38. Și a zis către cei ce i-au urmat Lui întru toate, pe care și 
fraţi, și prieteni ai Lui i-a făcut, turnând Duhul Său peste dânșii: 
Sui-Mă-voi la Tatăl Meu și la Tatăl vostru (loan 20: 17), pentru 
care și către Tatăl a zis: Voiesc, Părinte, ca, unde sunt Eu, să fie și 
aceștia cu mine, și să vadă slava Mea, că i-am iubit pe dânșii 
precum M-ai iubit Tu pe Mine (loan 17: 24). 

39. Așadar, acestea sunt cuvintele celor ce au iubit pe Iisus și 
au nădăjduit spre Dânsul, ale căror suflete s-au făcut mirese 
împodobite întru toată fapta bună, având sfânta lor oglindă întru 
ei, întru care se uită adesea, ca nu cumva să aibă vreo prihană în 
chip și să nu placă Mirelui lor. 

40. Și întru dânsa oglindesc de-a pururea slava Mirelui, după 
Cuvântul Apostolului, care zice: Iar noi toți, cu față descoperită, 
slava Domnului o privim ca în oglindă, întru același chip 
prefăcându-ne din slavă în salvă, ca din Duhul Domnului (II Cor. 3: 
18). Şi iarăși zice: Acum vedem ca prin oglindă și ghicitură, iar 
atunci I] vom vedea față către față (| Cor. 13: 12). 

41. Același a zis: „A suferi propria mustrare și a putea slobozi 
aproapelui propria voie pentru Dumnezeu, ca la mijloc să nu vină 
vrăjmașul și să se facă sfădire, arată pe om că lucrător este; 
pentru că cel ce are mintea trează și este sub picioarele Domnului 
întru cunoștință se sârguiește de-a pururi spre a-și tăia voia sa, ca 
să nu fie izgonit de Domnul, iubitul Lui. 

42. Iar cel ce zice «nu-mi pasă de ceea ce grăiesc sau aud» se 
aseamănă cu orbul, pe care de-l vor aduce la lumină sau îl vor 
scoate afară, el tot nu o vede. 

43. Să înţelegeţi aceasta și din soarele acesta arătat: că un 
mic nor, pe dedesubt alergând, acoperă raza și-i oprește căldura. 
Dar acestea nu sunt tuturor arătate, decât numai celor ce au 
cunoștință; pentru că împuţinarea și prihănirea cuiva tulbură 
cugetul și nu-l lasă să vadă lumina lui Dumnezeu”. 


III. A lui Avva Marcu 


1. Cunoaște că de la Botez ni s-a dăruit desăvârșită iertare 
păcatelor, după darul lui Hristos și harul Duhului Sfânt către 
împlinirea tuturor poruncilor. Apoi, fiecare dintre noi, odată ce l-a 
luat pe dânsul în chip tainic, dar nu a săvârșit poruncile, se 
lucrează de păcat după măsura nelucrării acestora. 

2. lar de zici că ne-am slobozit la Botez, dar că nu vedem 
văzduhul slobozeniei, precum îl văd cei ce se nevoiesc, îţi zic ţie că 
e din pricina dulceţilor celor cu voia și a lenevirilor pe care le 
aduc, ele fiind care ne fac întuneric. Căci, precum am zis, omul se 
slobozește cu darul lui Hristos, urmând voirii sale, care, unde 


iubește, acolo rămâne, măcar că s-a botezat, pentru ca de-sineși- 
stăpânirea să fie nesilită. 

3. Deci, pe cât credem, pe atât lucrăm poruncile lui Hristos, și 
pe atât și Duhul Sfânt lucrează întru noi roadele Sale. Iar roadele 
Duhului Sfânt, după Apostolul Pavel, sunt: Dragostea, pacea, 
bucuria, îndelunga răbdare, facerea de bine, credința, blândețea, 
înfrânarea (Gal. 5: 22-23). 

4. Deci tu, omule, cel botezat întru Hristos, ostenește-te 
numai cu lucrarea a cărei putere ai luat-o și gătește-te pe sineţi 
spre arătarea Celui ce locuiește înăuntru, și așa Domnul ţi Se va 
arăta duhovnicește, după făgăduinţa Sa, precum Însuși știe. Căci 
Domn este Duhul și, unde este Duhul Domnului, acolo este 
slobozenia (II Cor. 3: 17), și atunci vei înţelege cea zisă: Împărăția 
Cerurilor înăuntrul vostru este. 

5. Deci dacă cineva din credincioși, bine-viețuind prin 
porunci, a aflat oareșicare lucrare duhovnicească după măsura 
vieţuirii sale, să creadă că, iată, puterea [lucrării] acesteia de mai- 
nainte a luat-o, deoarece prin Botez a luat harul Duhului, Pricina a 
toate bunătăţile, zic adică nu numai a faptelor bune cele ascunse și 
duhovnicești, ci și a celor arătate. 

6. Și nimeni din cei îmbunătăţiți să nu socotească că a făcut 
ceva bun numai prin puterea sa. Pentru că omul cel bun nu de la 
sineși grăiește cuvântul, ci din comoara inimii cea bună scoate cele 
bune (Luca 6: 45), comoară zicând pe Duhul Sfânt, Cel ascuns în 
inimile credincioșilor. 

7. Pentru că Impărăția Cerurilor este asemenea unei comori 
ascunse în țarină, pe care, aflând-o omul, a ascuns-o, și, ducându- 
se, a vândut toate și a cumpărat țarina aceea (Matei 13: 44), iar 
zisa aceasta este o tâlcuire potrivită celor zise. Pentru că cel ce cu 
de-amănuntul a înţeles că pe Hristos Îl are ascuns întru sine de la 
Botez, după Apostolul, lepădând toate lucrurile lumii acesteia, 
petrece întru a sa inimă, cu toată păzirea ferind-o pe ea și căutând 
ieșirea din viață, după Parimie (cf. Pilde 4: 23; cf. și Sirah 11: 23). 

8. Incă și ceea ce zice: Fără de Mine nu puteți face nimic 
(loan 15: 5), și aceea: Nu voi M-ati ales pe Mine, ci Eu v-am ales pe 
voi (loan 15: 16), spre aceeași noimă privesc. 

9. Drept aceea, să înțelegem că desăvârșit s-a dat nouă harul 
Duhului, spre plinirea tuturor poruncilor, neluând de la noi vreo 
adăugire, ci el dând adăugire a creșterii celei după Hristos, Acela 
dându-ne nouă sporire a creșterii celei întru Hristos și 
împuternicind pe lucrătorii Săi până la moarte, până când toți vom 
ajunge întru unimea credinței și a cunoștinței Fiului lui Dumnezeu, 
întru bărbat desăvârșit, întru măsura vârstei deplinătăţii lui 
Hristos (Ef. 4: 13). 


10. Deci desăvârșit am luat harul, precum s-a zis, dar fiecare, 
după deosebirea lucrării, deosebit și darul i se descoperă. Și 
precum soarele, fiind desăvârșit, în chip desăvârșit, simplu și egal 
își trimite darul său tuturor, de aici, fiecare, pe cât de curăţat are 
ochiul, pe atât primește înăuntru și lumina soarelui, tot așa și 
Duhul Sfânt. 

11. Pe cei ce cred Lui i-a făcut de la Botez primitori ai tuturor 
lucrărilor și darurilor Sale, dar nu tuturor deopotrivă le lucrează 
darurile, ci fiecăruia după vrednicie, după măsura lucrării 
poruncilor, adică pe cât mărturisește și face arătate faptele cele 
bune, după măsura credinţei întru Hristos. Pentru aceasta și 
grăiește: Trimis-a Dumnezeu pe Duhul Fiului Său întru inimile 
voastre strigând: Avva (Părinte)! Şi: Însuși Duhul mărturisește 
duhului nostru că suntem fii ai lui Dumnezeu (Gal. 4: 6). 

Intrebare 

12. Iar cel ce s-a botezat pe cine primește în chip tainic: pe 
Hristos sau pe Duhul Sfânt? Pentru că uneori ai zis că întru el 
locuiește Hristos, iar alteori, Sfântul Duh? 

Răspuns p 

13. Prin Botez Îl primim pe Sfântul Duh; însă, de vreme ce 
Acesta e numit și Duhul lui Dumnezeu, este și Duhul lui Hristos. 
Pentru aceasta, prin Botez primim și pe Tatăl, și pe Fiul, după Cel 
ce a zis: Eu și Tatăl vom veni, și vom face locaș la el (loan 14: 23). 

Intrebare 

14. Au drept aceea Duhul este Treimea? 

Răspuns 

15. Pe Cel ce are o singură faţă nu-L zicem a fi Treime, căci, 
de vreme ce nu S-a despărţit de Tatăl și de Fiul, pentru aceasta 
mărturisim că în El este Treimea, pe temeiul Dumnezeirii Sale. 
Pentru că precum Duhul este și în Tatăl, și în Fiul, și iarăși în Fiul 
este Tatăl și Duhul, așa și în Duhul este Tatăl și Fiul, nu prin 
amestecarea Celor Trei lIpostasuri, ci prin unimea unuia și 
aceluiași sfat al unei Dumnezeiri. j 

16. Drept aceea, și noi, fie că pe Tatăl Il vom numi din parte, 
fie pe Fiul sau pe Sfântul Duh, într-un nume numim Treimea, în 
chipul pe care l-am zis mai-nainte. 

17. Domnul întru ale Sale porunci este ascuns și cei ce-l. 
caută pe Dânsul Íl află după măsura împlinirii lor. 

Ceea ce este casa simțită aerului celui de obște, aceasta este 
și mintea cea raţională dumnezeiescului har. Și pe cât ai scoate 
afară materia, pe atât de sineși va veni; și pe cât ai băga-o 
înăuntru, pe atât se va depărta acela. Materia casei sunt vasele și 
bucatele, iar materia minţii este slava deșartă și îndulcirea. 

Lărgimea inimii, nădejde spre Dumnezeu; iar strâmtorarea ei, 


grijă trupească. 

18. Unul și neschimbat este darul Duhului, dar lucrează 
deosebit fiecăruia precum voiește, precum ploaia, vărsându-se pe 
pământ, dă sadurilor felurime, dulceaţă adică celor dulci, acreală 
adică celor acre, tot așa și harul, în chip neschimbat intrând în 
inimile credincioșilor, dăruiește acele lucrări potrivite felurilor 
faptelor bune: celui ce flămânzește pentru Hristos i se face hrană, 
celui însetat, băutură prea dulce, celui ce tremură, îmbrăcăminte, 
celui ostenit, odihnă, celui ce se roagă, nădejde din inimă și celui 
ce plânge, mângâiere. 

19. Deci, când vei auzi Scriptura grăind despre Sfântul Duh 
că a șezut pe fiecare din Apostoli (Fapte 2: 3) sau că a căzut 
asupra Prorocului (| Imp. 10: 10; Iez. 2: 2) sau lucrează (I Cor. 12: 
11) sau se întristează (Ef. 4: 30) sau se stinge (I Tes. 5: 19) sau se 
aprinde (Fapte. 17: 16). Şi iarăși, că unii adecă J au ca pârgă 
(Rom. 8: 23) iar alţii că sunt plini de Duhul Sfânt (Fapte 2: 4), să 
nu socotești vreo tăiere a Duhului, sau schimbare, sau vreo 
prefacere oarecare, ci crede după chipul în care s-a zis mai-nainte, 
că este adică neprefăcut, neschimbat și Atotputernic. 

20. Așijderea și întru lucrările Lui: ceea ce este fiecăruia 
cuviincios cu dumnezeiască-cuviinţă îi păzește, și-l ţine nevătămat, 
iar El petrece precum este. Acela, adică, S-a vărsat cu covârșire 
[desăvârșit] ca un soare peste cei ce s-au botezat; și fiecare se 
luminează în măsura în care, urând patimile ce-l întunecă, le 
nimicește de la sine, iar după cât arată că le iubește, 
îndeletnicindu-se cu ele, pe atât se și întunecă. 

21. Cel ce urăște patimile taie pricinile acestora, iar cel ce 
zace lipit de pricini, supunându-se lor, se luptă de patimi chiar și 
nevrând. 

22. Cunoștinţa lucrurilor se câștigă după măsura împlinirii 
poruncilor, iar cunoștința adevărului, după măsura nădejdii celei 
întru Dumnezeu. Deci, de voiești să te mântuiești și la cunoștința 
adevărului să vii (cf. 1 Tim. 2: 4), cearcă totdeauna a covârși cele 
simţitoare și, cu singură nădejdea, a te lipi de Dumnezeu. 

23. Și, dacă uneori, fără de voie abătându-te cu mintea, vei 
afla începătoriile și stăpâniile luptându-se cu tine prin asupreli, 
biruindu-le pe acestea prin rugăciune și petrecând cu bună 
nădejde, vei avea harul lui Dumnezeu izbăvindu-te pe tine de urgia 
ce va să fie. Că trebuie mai-nainte a avea pe harul Sfântului Duh 
lucrând în inimă și așa, după măsura lui, a intra în Împărăţia 
Cerurilor în veacul cel viitor. Pentru că se cuvine ca mai întâi, în 
inimă lucrând, a avea harul Sfântului Duh și, așa, după măsura și 
vrednicia lucrării aceluia, a intra întru Împărăţia Cerurilor. 


IV. A Sfântului Diadoh 


1. Cum că una este simţirea cea firească a sufletului, Sfântul 
și Iubitorul de oameni Duhul lui Dumnezeu ne învaţă pe noi, căci 
cele cinci se deosebesc după trebuinţele trupului nostru, dar, din 
pricina alunecării minţii cea din neascultare, simţirea aceasta se 
împarte în tot atâtea părţi, câte feluri de mișcări ale sufletului 
sunt. 

2. Pentru aceasta, o parte a ei se împreună cu partea cea 
pătimașă a firii, din pricina căreia bunătăţile vieţii cu dulceaţă le 
primim. lar altă parte se îndulcește de multe ori împreună cu 
mișcarea cea raţională și gânditoare a firii, de unde mintea noastră 
dorește să alerge către frumuseţile cele cerești, atunci când 
suntem întregi cu curăţia și înţelepciunea. 

3. Dar, când vom veni întru deprinderea de a defăima 
bunătăţile cele din lume, vom putea să împreunăm cu lucrarea cea 
raţională a sufletului și pofta lui pământească. lar aceasta o va 
iconomisi împărtășirea de Duhul Sfânt. Căci, dacă n-ar lumina 
Dumnezeirea Lui cu putere cămările inimii noastre, n-am putea să 
gustăm binele cu o simţire neîmpărţită, adică cu toată așezarea 
sufletului. 

4. Simţirea minţii stă în gustarea cu de-amănuntul a celor 
deosebite din lumea nevăzută. Căci, precum prin simțul gustului 
trupesc, când se află sănătos, osebim fără greșeală cele bune de 
cele rele și dorim cele bune, tot așa mintea noastră, când începe să 
se miște în desăvârșită sănătate și fără griji, poate să simtă cu 
îmbelșugare mângâierea cea dumnezeiască și să nu mai fie răpită 
niciodată de cele potrivnice aceleia. 

5. Și precum trupul, gustând din dulceţile pământești, 
experiază fără greșeală simţirea lor, tot așa și mintea. 

6. Când se află deasupra cugetului cărnii, poate să guste fără 
înșelare din mângâierea Duhului Sfânt - Gustati, zice, și vedeți că 
bun este Domnul (Psalm 33: 8) - și să păstreze neuitată amintirea 
gustării prin lucrarea dragostei, încât să cunoască fără greșeală 
cele ce-i sunt de folos, după Sfântul Apostol Pavel, care zice: Si 
aceasta mă rog, ca dragostea voastră să prisosească tot mai mult 
și mai mult, în cunoștință și toată simţirea, ca să cercați și prețuiţi 
cele ce sunt de folos (Filip. 1: 9-10). 

7. Numai Duhul Sfânt poate curăța mintea. Căci, de nu va 
intra Cel Puternic ca să răpească și să lege pe tâlhar, nicidecum nu 
se va slobozi prada. Deci, se cuvine ca prin toate, și mai vârtos 
prin pacea sufletului, să dăm odihnă Duhului Sfânt dintru noi, ca 
să avem sfeșnicul cunoștinței neîncetat luminând întru noi. 

8. Căci, răspândindu-și el neîncetat lumina în cămările 


sufletului, nu numai că se fac arătate în minte acele amare și 
întunecate asupreli ale dracilor, ci se și slăbesc, fiind vădite de 
acea sfântă și slăvită lumină. 

9. De aceea Apostolul zice: Duhul să nu-l stingeți! (I Tesal. 5: 
15), adică nu gândiţi și nu lucraţi cele rele, ca să nu întristaţi 
bunătatea Duhului Sfânt și să vă lipsiți de acel sfeșnic apărător. 
Căci Cel veșnic și de-viaţă Făcător nu se stinge, ci, de-L vom 
întrista, El numai Se va depărta de la noi, lăsând mintea înceţoșată 
și neluminată de cunoștință. 

10. Precum marea în vremea tulburării se liniștește când se 
varsă untdelemn în ea, furtuna ei fiind biruită de felul aceluia, tot 
așa și sufletul nostru se umple de o liniște fericită când se toarnă 
în el dulceața Duhului Sfânt; căci se lasă biruit cu bucurie de 
nepătimirea și de dulceaţța negrăită care-l umbrește, potrivit cu 
sfântul care zice: Suflete al meu, supune-te lui Dumnezeu (Psalm 
65: 11). 

11. Pentru aceasta, oricâte întărâtări ar încerca atunci dracii 
să aducă în suflet, el rămâne fără mânie și plin de toată bucuria. 
Dar la această stare nu va veni și nu va rămâne cineva, fără numai 
dacă își va îndulci sufletul său neîncetat cu frica lui Dumnezeu. 
Pentru că, celor ce se nevoiesc, frica Domnului lisus le dă o curăţie 
oarecare. Căci frica Domnului, zice, e fără prihană; ea rămâne în 
vecii vecilor (Psalm 19: 10). 

12. Nu trebuie să ne îndoim că, atunci când mintea începe să 
se afle sub puternica lucrare a luminii dumnezeiești, se face cu 
totul diafană, încât de aici lumina ei o poate vedea cu covârșire. 
Căci aceasta se întâmplă, zice, când puterea sufletului împărăţește 
asupra patimilor; însă tot ce i se arată într-un anume chip, fie ca 
lumină, fie ca foc, se întâmplă din reaua-uneltire a vrăjmașului, 
precum limpede ne învață dumnezeiescul Pavel, zicând că acela se 
preface în chip de înger de lumină (cf. 1 Cor. 11: 14). 

13. Prin urmare, nu trebuie ca cineva să se apuce de viața 
pustnicească cu o nădejde ca aceasta, ca nu cumva, prin aceasta, 
Satana să afle sufletul gata pentru răpire; ci, cu nădejdea să 
ajungă să iubească numai pe Dumnezeu cu toată simţirea și 
adeverirea inimii, adică din tot sufletul, din toată inima și din tot 
cugetul (Luca 10: 27). Căci cel ce e adus de lucrarea harului lui 
Dumnezeu la o stare ca aceasta a ieșit din lume, chiar dacă este în 
lume. 

14. Una este dragostea firească și alta este ceea ce se face lui 
de la Sfântul Duh. Pentru că prima se pornește din a noastră voire, 
când vrem; pentru aceasta, și cu lesnire se răpește de duhurile 
cele viclene atunci când nu cu tărie stăpânim slobozenia voirii 
noastre. 


15. Iar a doua, atât de mult aprinde spre dragostea de 
Dumnezeu, încât toate părţile lui se lipesc de negrăita bunătate a 
dumnezeieștii doriri, într-o nemărginită simplitate a așezării; 
pentru că, umplându-se atunci mintea de duhovniceasca lucrare, 
izvorăște izvor de dragoste și de bucurie. 

16. Precum văzduhul cel dimprejurul nostru, atunci când 
vântul de Miazănoapte suflă în zidire, se face curat, din pricina firii 
celei subţiri și de senin făcătoare a vântului, în vreme ce, când 
suflă cel de Miazăzi, se îndesește cu totul, datorită firii ceţoase a 
acestui vânt, care, cu pricina oarecărei înrudiri, aduce din părțile 
sale nori peste toată lumea, tot așa și sufletul, când se lucrează de 
la suflarea Adevăratului și Sfântului Duh, afară de ceața cea 
drăcească cu totul se află, dar, când de duhul înșelăciunii tare se 
suflă, de norii păcatului peste tot se acoperă. 

17. Ni se cade, dar, ca de-a pururea să întoarcem voia cea 
slobodă cu toată puterea noastră către adierea cea curățătoare și 
de viaţă dătătoare a Sfântului Duh, adică către adierea Duhului, pe 
Care, în lumina cunoștinței, Prorocul lezechiil L-a văzut venind 
dinspre Miazănoapte (cf. Iez. 1: 4), ca partea cea văzătoare a 
sufletului de-a pururea să rămână înseninată, spre a ne îndeletnici 
fără de amăgire cu vederile cele dumnezeiești, pe cele ale luminii 
întru văzduhul luminii văzându-le; căci aceasta este lumina 
adevăratei cunoștințe. 


V. A lui Avva Isaac 


1. Sufletul care iubește pe Dumnezeu își are odihna numai 
întru Dânsul. Apucă mai-nainte și dezleagă de la sineţi toată 
legătura ta cu cele din afară și atunci vei putea să te legi cu inima 
de Dumnezeu; pentru că, mai-nainte de a te lega de Dumnezeu, 
trebuie a te dezlega de materie. 

2. Pâinea i se dă pruncului după înţărcare; iar omul care 
voiește să se lărgească întru cele dumnezeiești este dator ca mai- 
nainte să se înstrăineze pe sineși de toate ale lumii, precum 
pruncul de la ţâţele maicii. 

3. Căci lucrarea trupească merge înaintea celei sufletești, 
precum ţărâna sufletului celui insuflat lui Adam. Cel ce nu a 
agonisit lucrarea cea trupească, nici pe cea sufletească nu o poate 
avea, pentru că aceasta dintru aceea se naște, precum spicul din 
grăuntele simplu. 

4. lar cel ce nu are lucrarea sufletească se lipsește de 
darurile dumnezeiești. Cine, iubind bârfelile, poate câștiga minte 
curată? Sau cine, neastâmpărat fiind, și [cu sufletul] vărsat în 
mădulare va fi smerit cu inima și liniștit? 

5. Când mintea se va trage de simţiri, atunci mănâncă 
împreună cu dânsele hrana fiarelor, iar când simţirile vor fi trase 
de minte, atunci se împărtășesc împreună cu dânsa din hrana 
îngerilor. 

Intrebare 

6. Care este pricina vedeniilor și a descoperirilor și de ce unii 
se învrednicesc de dânsele, nu prea mult ostenindu-se, iar alţii, 
trudindu-se și rău-pătimind, nimic din acestea n-au dobândit? 

Răspuns 

7. Pricinile acestora multe sunt și felurite, însă, prin mila lui 
Dumnezeu, de cele mai multe ori acestea se iconomisesc la oameni 
în trei chipuri: bărbaţilor desăvârșiţi și sfinţi, harul Duhului le 
descoperă și lucrează în vârtutea curăţiei inimii lor, iar celor mai 
simpli și cu covârșire fără răutate, pentru obiceiul lor cel 
neprefăcut și neviclean, și care nu se pot înălța cu mândria, sau 
celor care au râvnă înfocată către Dumnezeu, care s-au lepădat 
desăvârșit de lume, și goi după Dumnezeu au ieșit, și departe de 
oameni s-au depărtat. 

8. Cărora însă le cade o frică a singurătăţii și-i înconjoară 
frica de moarte, de foamete, de boală ori de altă primejdie, încât 
se apropie de deznădăjduire. 

9. La unii ca aceștia, zic, de multe ori se trimit mângâieri de 
la Dumnezeu, ca unora care n-au vreo mângâiere de la oameni. lar 


dacă cineva are mângâiere de la oameni sau din cele văzute, o 
mângâiere ca aceasta nu se face spre dânsul decât dintr-o 
iconomisire pentru harul cel de obște; și martor pentru aceasta 
este oarecare din Părinţi, care, rugându-se, a auzit acestea: „Ii 
ajunge ție mângâierea și vorbirea oamenilor”. 

10. Încă și altul, pustnic fiind mai-nainte și întru pustnicie 
adeseori bucurându-se de mângâierea lui Dumnezeu, după ce s-a 
făcut episcop și s-a apropiat de lume, a căutat după obicei 
mângâierea sa, dar nu a aflat-o. 

11. Şi s-a rugat lui Dumnezeu să-i arate lui pricina pentru 
care n-a dobândit obișnuita mângâiere: „Doamne, nu cumva din 
pricina episcopiei s-a depărtat harul Tău de la mine?” Și i s-a zis 
lui: „Nu, ci pentru că acum ai mângâiere de la oameni, care îţi 
ajunge ţie; iar atunci, în pustie petrecând și nicio mângâiere 
văzută având, aceea de la Mine o primeai”. 

12. Vedenia și descoperirea nu sunt una și aceeași, ci 
deosebite; dar, pentru că lucrul cel ascuns se arată prin 
descoperire, se poate zice că vedenia este și ea ca o descoperire. 
Dar descoperirii nu i se poate zice vedenie, căci, de cele mai multe 
ori, descoperirea se ia pentru cele cunoscute și gustate de minte în 
vârtutea curăţiei ei. 

13. lar vedenia de orice fel ca într-o icoană și tip se face, 
precum de demult la cei vechi, sau treaz fiind cel ce vedea, sau 
întru uimire ca într-un somn adânc fiind ţinut. Pentru aceea, și cel 
ce vede de multe ori nu cunoaște de este treaz sau doarme atunci 
când vede. 

14. Și uneori vedeniile se arată descoperit și lămurit, față 
către faţă, iar alteori, mai umbros, ca într-un chip oarecare, sau 
într-o nălucire, care se și face la cei mai nedesăvârșiţi, în locurile 
mai pustii și mai depărtate de oameni, unde omul neîntârziat are 
trebuință de dânsele, căci nu are niciun ajutor sau mângâiere din 
partea locului. 


VI. A Sfântului Maxim 


1. Precum soarele răsărind și lumea luminând-o, se arată pe 
sineși și lucrurile care se luminează de el, tot așa și Soarele 
Dreptăţii, răsărind în mintea cea curată, și pe Sineși Se arată, și 
raţiunile celor ce s-au făcut de Dânsul și se vor face. 

2. Pe Dumnezeu, nu din ființa Lui Il cunoaștem, ci din măreţia 
lucrărilor Lui și din Pronia arătată în cele ce sunt. Că prin acestea, 
ca printr-o oglindă, înţelegem nemărginita Lui bunătate, 
înțelepciune și putere. 

3. Hristos, Care ţi-a făgăduit ţie bunătăţile cele veșnice și 


arvuna Duhului în inimă ţi-a dat-o, ţi-a poruncit să ai [de acum] 
grijă de viaţa ta; ca omul cel dinăuntru, de patimi slobozindu-se, să 
înceapă de aici a se bucura de bunătăţi. 

4. Astfel, învrednicindu-te dumnezeieștilor și înaltelor vederi, 
foarte să te grijești de dragoste și de înfrânare; ca păzindu-ţi 
netulburată partea cea pătimitoare, să ai nelipsită lumina 
sufletului tău. 

5. luţimea sufletului, cu dragostea să o înfrânezi, pe cea 
poftitoare a lui, veștejește-o cu înfrânarea, iar pe cea raţională a 
lui, întraripeaz-o cu rugăciunea, și lumina minţii nu se va întuneca 
niciodinioară; iar așezarea rugătoare o înfățișează lui Dumnezeu 
Insuși. 

6. Precum s-a scris, Dumnezeu este Soarele Dreptăţii 
(Maleahi 3: 20), revărsând peste toţi razele bunătăţii. Dar sufletul 
se face după socotinţa sa: ori ca ceara, prin iubirea lui Dumnezeu, 
ori ca lutul, prin iubirea de materie. 

7. Precum lutul prin fire se usucă sub razele soarelui, iar 
ceara se înmoaie, tot așa și fiecare suflet iubitor de materie și de 
lume, îndemnat fiind de Dumnezeu, dar refuzând prin slobozenia 
socotinţei sale a se forma pe sine după chipul Lui, se învârtoșează 
ca lutul și se împinge pe sine, ca Faraon, spre pierzare. 

8. Dar sufletul iubitor de Dumnezeu se înmoaie ca ceara: 
primind întru sine formele și însușirile dumnezeiești, se face 
locașul lui Dumnezeu în duh, iar la bunătatea firească cea după 
chip adaugă bunătatea voită a asemănării cu Dumnezeu. 

9. Slăvește pe Dumnezeu nu cel ce-L. laudă pe El în cuvinte, ci 
cel ce rabdă pentru Dumnezeu și pentru fapta bună pătimiri, 
dureri și osteneli. Acesta e slăvit la rându-i de Dumnezeu cu slava 
aflătoare în Dumnezeu, dobândind prin împărtășire harul 
nepătimirii, ca o răsplătire a faptei bune. 

10. Căci tot cel ce slăvește pe Dumnezeu în sine prin pătimiri 
pentru fapta bună în vremea făptuirii se slăvește și el în 
Dumnezeu, primind lumina celor dumnezeiești într-o vedere lipsită 
de patimă. 

11. Căci Domnul, venind la patima Sa, zice: Acum S-a 
preaslăvit Fiul Omului și Dumnezeu S-a preaslăvit întru El. lar 
dacă Dumnezeu S-a preaslăvit întru El și Dumnezeu il va preaslăvi 
pe El întru Sine. Și îndată Il va preaslăvi pe El (loan 13: 31). De 
aici se vede limpede că pătimirilor, pentru fapta bună, le urmează 
dumnezeieștile daruri. i 

12. Graiul s-a apropiat Impărăãtția Cerurilor (Matei 5: 2; 4: 17) 
nu înseamnă, precum socotesc, o scurtare a timpului; căci ea nu 
vine în chip văzut, nici nu vor spune: „Iat-o aici sau iat-o acolo”, ci 
ea stă în chipul așezării celor vrednici de ea; căci Împărăția lui 


Dumnezeu, zice, înăuntrul vostru este (Luca 17: 20-21). 

13. Împărăţia lui Dumnezeu și Tatăl este în putere în toţi cei 
ce cred, iar în lucrare, în cei ce au lepădat din așezarea lor toată 
viața după fire a sufletului și a trupului și au dobândit numai pe 
cea a Duhului, încât pot zice: De acum nu mai viețuiesc eu, ci 
Hristos viețuiește întru mine (Gal. 2: 20). 


PRICINA A DOUĂZECI ȘI CINCEA 


În câte feluri se face dumnezeiasca slobozire și părăsire, și ce 
trebuie a face întru dânsele, și [cum] a chema înapoi harul 
Duhului. 


I. A Sfântului Diadoh 


1. Părăsirea cea pedepsitoare nu lipsește nicidecum sufletul 
de dumnezeiasca lumină, ci, de cele mai multe ori, harul își 
ascunde de minte venirea sa, ca oarecum să împingă sufletul către 
amărăciunea dracilor, ca așa, cu toată osteneala, și cu multă 
smerenie să caute ajutorul lui Dumnezeu, cunoscând câte puţin 
răutatea vrăjmașului. 

2. Este întocmai precum o maică împinge din braţele sale pe 
pruncul său, care face neorânduială în legile alăptării, ca, 
înspăimântându-se el de niscaiva oameni cu chip grozav ce stau 
împrejur sau de niscaiva fiare, cu multă frică și cu lacrimi să se 
întoarcă în sânurile maicii. 

3. Dar părăsirea care se face după întoarcerea [noastră] 
dinspre Dânsul, aceea ca pe un legat îl dă dracilor pe sufletul care 
nu voiește a avea pe Dumnezeu. Dar noi nu suntem fii ai îndoielii, 
spre pierzare (Evr. 10: 39). Să nu fie! Ci credem că suntem prunci 
adevăraţi ai harului lui Dumnezeu, cu mici părăsiri și cu dese 
mângâieri alăptându-ne de la Dânsul, ca prin bunătatea Lui să 
ajungem întru bărbat desăvârșit, la măsura vârstei plinirii lui 
Hristos (Ef. 4: 13). 

4. Părăsirea cea  pedepsitoare aduce sufletului multă 
întristare, smerenie și deznădăjduire măsurată, pentru ca partea 
lui cea iubitoare de slavă și lesne alunecătoare să o tragă cu 
cuviinţă întru smerenie. Ea aduce îndată inimii frica lui Dumnezeu, 
lacrimi de mărturisire și multă dorire pentru tăcerea cea bună. 

5. lar părăsirea ce se face din întoarcerea lui Dumnezeu 
dinspre noi lasă sufletul să se umple de deznădăjduire, de 
necredinţă, de mânie și de _ trufie. Deci, știind noi iscusul 
amânduror părăsiri, se cade nouă să ne apropiem de Dumnezeu 
după chipul fiecăreia. 

6. În pricina celei dintâi suntem datori să aducem lui 
Dumnezeu mulțumire cu mărturisire, ca Celui ce prin luarea 
mângâierii ne pedepsește neînfrânarea socotinţei noastre, ca să ne 
înveţe, asemenea Unui Tată bun, deosebirea dintre fapta bună și 
cea a răutăţii. 

7. lar în pricina celei de-a doua suntem datori a aduce Lui 
neîncetata mărturisire a păcatelor, ca așa, prin sporirea 


ostenelilor, să-L putem pleca pe Dumnezeu să caute, precum 
înainte, spre inimile noastre. 

8. Însă se cade a ști cum că, atunci când se face război între 
suflet și Satana, lovindu-se ca două ființe, datorită părăsirii 
pedepsitoare zic, harul se trage înapoi pe sineși, precum am zis și 
înainte, însă lucrează în chip neștiut împreună cu sufletul spre 
ajutor, ca să arate vrăjmașilor lui cum că biruinţa este numai a 
sufletului. 

9. Harul obișnuiește ca dintru început să lumineze întru multă 
simţire sufletul cu lumina sa. lar mergând înainte nevoinţele, de 
cele mai multe ori necunoscut lucrează tainele sale în sufletul cel 
grăitor de Dumnezeu, pentru ca, bucurându-ne noi atunci, să ne 
pună pe urma dumnezeieștilor vedenii, ca pe unii ce suntem 
chemaţi de la necunoștință la cunoștință; însă, în mijlocul 
nevoinţelor, neslăvită în deșert voiește să păzească cunoștința 
noastră. 

10. Deci se cade nouă să ne întristăm în chip măsurat, ca pe 
unii oarecum părăsiţi, ca, așa, mai mult să ne smerim și să ne 
supunem slavei Domnului. Dar trebuie la vreme să ne și bucurăm, 
întraripându-ne cu nădejdea cea bună, ca precum multa întristare 
întru deznădăjduire și întru necredinţă îl pune pe suflet, tot așa și 
multa bucurie întru părerea de sine îl cheamă pe dânsul. 

11. Însă aici către cei ce sunt încă prunci grăiesc, pentru că 
între luminare și părăsire la mijloc este iscusirea, precum la mijloc 
între întristare și bucurie se află nădejdea. Căci așteptând, zice, 
am așteptat pe Domnul și a căutat spre mine (Psalm 39: 1), și 
iarăși: După mulțimea durerilor mele în inima mea, mângâierile 
Tale au veselit sufletul meu (Psalm 93: 19). 


II. A Sfântului Diadoh 


1. Patru sunt chipurile cele cuprinzătoare ale părăsirii: una, 
din iconomie, cum este la Domnul, ca, prin părută părăsire, cei 
părăsiţi să se mântuiască; a doua, spre cercare, cum este la Iov și 
Iosif, ca unul să se arate stâlp al bărbăţiei, iar altul al întregii- 
curăţii și înțelepciunii; a treia, spre pedepsire părintească, cum 
este la Apostolul (cf. II Cor. 12), ca smerindu-se în cugetare, să 
păstreze covârșirea harului, iar a patra este lepădarea, ca la iudei, 
ca, fiind chinuiti, să se facă încovoiaţi către pocăință. 

2. Dar toate chipurile sunt mântuitoare și pline de bunătatea 
și de iubirea de oameni a lui Dumnezeu. 


PRICINA A DOUĂZECI ȘI ȘASEA 


Că vederea duhovnicească uimește mintea și o face a uita toate 
cele de aici; și că harul Duhului se face acoperământ, hrană și 
băutură pentru cei desăvârșiţi; pentru această pricină și unii dintre 
sfinți, întărindu-se cu dumnezeiescul har, pe acestea prea puțin 
sau nicidecum nu le foloseau pentru fire, căci se împuterniceau de 
har. 


I. Din Pateric 


1. Se spunea despre Avva loan Colovul că a împletit odată 
funie de două coșniţe și a cusut-o toată numai într-o coșniţă, dar n- 
a înţeles, până ce s-a apropiat de perete; că era mintea lui 
îndeletnicindu-se cu vederea celor înalte. 

2. A venit un frate să ia coșniţa de la Avva Ioan. Și, după cea 
ieșit, i-a zis lui: „Ce voiești, frate?” Iar el i-a zis: „Coșniţa, Avva!” 
Și, intrând să o scoată, a uitat. Și a șezut cosând. 

3. Și iarăși a bătut în ușă și, dacă a ieșit, i-a zis lui: „Adu 
coșnița, Avva”. Şi intrând iarăși a șezut să coasă. 

4. Şi a bătut acela, și, ieșind el, i-a zis: „Ce vrei, frate?” Iar el 
i-a zis: „Coșniţa, Avva”. Și, apucându-l de mână, l-a băgat înăuntru 
zicându-i: „Dacă coșniţe vrei, ia și te du, că eu n-am vreme”. 

5. A venit odată un cămilar ca să-i ia vasele și să se ducă în 
alt loc. Iar el, intrând să-i aducă funia, a uitat, având cugetul întins 
către Dumnezeu. 

6. Și iarăși a supărat cămilarul, bătând în ușă. Și iarăși Avva 
Ioan, intrând, a uitat. 

7. lar a treia oară, bătând cămilarul, intrând zicea: „Funie, 
cămilă, funie, cămilă”. Și zicea acestea ca să nu uite. 

8. Spunea Avva Avraam despre unul din Părinţii de la Schit că 
era scriitor și nu mânca pâine. Și a venit la el un frate, rugându-se 
să-i scrie o carte. Iar bătrânul, avându-și mintea sa în vedere, a 
scris în stihuri, fără însă să pună soroace”. 

9. Iar fratele lui, luând și vrând să pună soroace, a găsit și 
niște cuvinte sărite și i-a zis Bătrânului: „Avva, sunt niște stihuri 
lăsate”. Zisu-i-a Bătrânul: „Du-te întâi de fă cele scrise și apoi să 
vii să ţi le scriu și pe celelalte!” 

10. Șezând odată Avva Isaac la Avva Pimen, s-a auzit glas de 
cocoș. Și i-a zis lui: „Sunt vietăţi aici, Avva?” Iar el, răspunzând, i-a 
zis: „Isaac, de ce mă silești să vorbesc? Tu și cei asemenea cu tine 
îi auziţi pe aceștia, iar cel ce se trezvește nu se grijește de 
acestea”. 


° O punctuatie oarecare. 


11. De multe ori îi zicea lui Avva Sisoe ucenicul său: „Avva, 
scoală-te să mâncăm!” Iar el zicea către dânșii: „Dar n-am mâncat, 
fiule?” Iar ucenicul îi răspundea: „Nu, Părinte”. Și zicea bătrânul: 
„Dacă nu am mâncat, adu să mâncăm”. 


Scoliile Părintelui, adică ale lui Everghetinos 

a. Așa plin de lucrarea și de harul Sfântului Duh era acest 
Bătrân, încât se izbăvise nu numai de foamea și setea de cele 
simţite, ci și de tulburarea ce o aduce neîmpărtășirea din 
mâncarea aceasta văzută; pentru că, hrănindu-se de la Dumnezeu 
cu hrana cea necurgătoare și nedeșertată a Duhului Sfânt, plin se 
simțea totdeauna și pentru aceasta se și afla cu nesimţire către 
mâncarea aceasta văzută. 

b. Aceasta și mulţi alţi sfinţi au văzut-o de la Dumnezeu, care 
vreme îndelungată nu se împărtășeau din mâncarea aceasta 
simțită, ci numai rareori și pentru puțină vreme se împărtășeau de 
ea. Încă și Domnul, începătorul mântuirii și al darurilor celor 
dumnezeiești, potrivindu-se firii, a arătat aceasta de la Sineși, 
după omenitatea Sa, precum este scris pentru Dânsul: Făcând 
patruzeci zile și nopți, mai pe urmă a flămânzit (Matei 4: 2). 

c. Cuvântul însemnând cum că, mai-nainte de aceasta, nu îi 
era foame, fiind plin de lucrarea Duhului, după care, strângându- 
se înapoi harul pentru puţin, a dat pricină ispititorului să-L. lupte 
pe Dânsul, iar El, ca un om, a flămânzit ca și mai-nainte. Căci dacă 
firea de sine abia dacă e îndestulată să petreacă fără hrană o 
săptămână de zile, darămite patruzeci de zile și nopţi. 

d. lar cum că adevărată este cea zisă, înseși graiurile 
Domnului o însemnează lămurit, care au mustrat reaua lucrarea a 
vrăjmașului, care a zis: De ești Fiul lui Dumnezeu, zi ca să se facă 
pietrele acestea pâini (Matei 4: 3), ca cum spre hulă îndemnându-lL. 
pe Dânsul, împotriva Tatălui Cel ceresc, Care L-a numit Fiul Său 
când S-a botezat de loan, să-L. hulească pentru aceea că, iată, 
patruzeci de zile de postire făcând în pustie, L-a părăsit, lăsându-L. 
flămând până în sfârșit. 

e. Astfel grăi vrăjmașul adevărului, ca unul care nu știa de 
împărtășirea dintre Tatăl și Fiul; și pentru aceasta L-a și ispitit 
spre împuţinare și hulă, prin punerea înainte a pietrelor, zicând: 
Poruncește acestor pietre să se prefacă în pâini (Matei 4: 3); iar El 
cu adevărat drept a mustrat neștiinţa lui zicând: Scris este: „Nu 
numai cu pâine va trăi omul, ci și cu fiecare cuvânt care iese din 
gura lui Dumnezeu” (Matei 4: 4; Deut. 8: 3). 

f. Zicând acestea, Domnul a dovedit că, ca Unul ce e hrănit cu 
cuvântul Părintelui, este mai presus de cele simţite, apărând pe 
Tatăl ca drept cu adevărat și iubitor de oameni. De aceeași 


mâncare și Bătrânul de-a pururea de la Duhul se sătura și 
nicidecum, niciodată, nu simţea vreo lipsă pentru mâncarea cea 
văzută. 


12. S-a dus odată Avva Macarie Cetăţeanul să taie smicele de 
finic și fraţii, împreună cu dânsul. Și i-au zis lui în ziua dintâi: 
„Vino, mănâncă cu noi, Părinte!” Iar el s-a dus și a mâncat. Și 
iarăși în cealaltă zi i-au zis să mănânce, dar el nu voia, ci le-a zis: 
„Voi aveţi trebuinţă să mâncaţi, fiilor, că încă sunteţi trup, dar eu 
acum nu mai vreau sa mănânc, căci acum eu nu mă sârguiesc 
pentru mâncarea de aici”. 

13. Mers-a oarecare din bătrâni la un alt bătrân și, după cea 
sosit ceasul al șaselea, Bătrânul care l-a primit a zis ucenicului 
său: „Fă-ne puţine linte și udă pesmeţii”. Şi a făcut ucenicul așa. 
Iar bătrânul a petrecut vorbind despre lucruri duhovnicești de la 
ceasul al șaselea până a doua zi la același ceas și nu și-au adus 
aminte de hrană. 

14. Atunci iarăși a zis bătrânul ucenicului: „Fă-ne nouă puţină 
linte, fiule”. Și i s-a răspuns: „De ieri am făcut-o, Avva”. Și așa au 
mâncat bătrânii. 

15. Alt bătrân oarecare s-a dus la unul din părinţi, iar acela, 
fierbând puţină linte, fiindcă sosise seara, a zis celui ce venise: „Să 
citim puţin din pravilă!” Astfel unul a sfârșit toată Psaltirea, iar 
celălalt a rostit din minte cei doi proroci mari. Şi, făcându-se 
dimineaţă, după ce și-a luat ziua bună de la dânsul, oaspetele a 
plecat, iar din pricina rugăciunii au uitat de hrană. 

16. Povestit-a ucenicul unui bătrân iscusit despre părintele 
său că „ odată, venind ceasul al nouălea, a voit să guste ceva. Și, 
punând masa, a stat împreună cu el la rugăciune. După ce au 
cântat doi psalmi, a început bătrânul a grăi, în răpire fiind, și grăia 
cuvinte potrivite răpirii. Și a petrecut așa până a doua zi. lar a 
doua zi, la al nouălea ceas, a încetat. Aceasta se întâmpla, zicea, 
fiindcă mintea lui privea sus, spre tainele cerești”. 

17. Teodor, cel ce a fost episcop la Rossu, povestea: „Un 
bătrân pe care-l cunoșteam a venit odată la mine, la lavra 
Pirghiilor [Turnurilor], aproape de Iordan, unde ședeam eu. Și mi-a 
zis: «Frate Teodore, fii bun și vino cu mine în muntele Sinai». Eu, 
neputând să calc cuvântul bătrânului, i-am zis: «Să mergem». 

18. După ce am trecut Iordanul, bătrânul mi-a zis: «Frate 
Teodore, vino să punem metanie, ca până la muntele Sinai niciunul 
din noi să nu mănânce». Răspuns-am: «Cu adevărat, părinte, eu nu 
pot să fac aceasta». Auzind bătrânul, depărtându-se puţin de mine, 
a pus metanie rugându-se lui Dumnezeu. Iar după ce s-a sculat, am 
pornit în călătorie, și până la sfântul munte Sinai nimic n-a gustat. 


Iar acolo, la Sinai, cum am ajuns, după ce s-a împărtășit cu Sfintele 
Taine, a luat și a mâncat. Și iarăși de la Sinai ne-am dus la Sfântul 
Mina, în Alexandria. Când a sfârșit bătrânul și drumul acesta, a 
postit și acolo, iar după ce s-a împărtășit, a mâncat iarăși. 

Apoi am mers înapoi la Sfânta Cetate [Ierusalim] și bătrânul 
n-a mâncat nimic pe cale, ci asemenea, împărtășindu-se cu Sfintele 
Taine la Sfânta Inviere a lui Hristos, Dumnezeul nostru, a luat și 
hrană. În toată călătoria aceasta, atât de lungă, bătrânul nu a 
mâncat decât de trei ori, fiindcă avea harul lui Dumnezeu, care îl 
întărea”. 


PRICINA A DOUĂZECI ȘI ȘAPTEA 


Că mare este vrednicia preoţiei, pentru aceea nu trebuie a alerga 
către dânsa, ci cel chemat spre ea, pentru evlavie, să se lepede de 
dânsa, mai vârtos de va socoti și că alegerea se face din sârguința 
omenească, iar nu din dumnezeiască hotărâre; așijderea a face și 
pentru începătorie [dregătorie] și pentru învățătorie. 


I. A lui Paladie 


1. Ammonie, bărbat vrednic de pomenire, a fost ucenicul 
Cuviosului Pamvo. Și pentru că era foarte iubitor de învăţătură, 
pentru aceasta, o cetate din apropiere voia să-l aibă de episcop. Și 
s-au dus cetăţenii la Fericitul Timotei Episcopul, pe care l-au rugat 
să-l hirotonisească pe Ammonie episcop. lar acesta le-a zis: 
„Aduceţi-l la mine și-l voi hirotoni”. 

2. Când, deci s-au dus la el cu un ajutor, și acela, dacă a văzut 
că a fost prins, i-a rugat și s-a jurat că nu primește hirotonia și nici 
din pustie nu voiește să iasă. 

3. Dar nu l-au ascultat. Și, privind la ei toţi, a luat o foarfecă 
și și-a tăiat din rădăcină urechea stângă, zicându-le: „Mi-e cu 
neputinţă să primesc arhieria, de vreme ce legea oprește să fie 
primit în preoţie unul cu urechea tăiată sau cu alt beteșug”. 

4. Drept urmare, l-au lăsat și s-au dus de au spus episcopului. 
Iar acesta le-a spus: „Această lege are putere la iudei. Dar mie de- 
mi aduceţi și pe cineva cu nasul tăiat, îl voi hirotoni, de se arată 
vrednic prin purtări”. 

5. Plecând ei iarăși la acela, l-au rugat din nou și, fiindcă nu 
voia, voiau să-l ducă cu sila. Dar el s-a jurat lor: „De mă veţi sili, 
îmi voi tăia și limba”. Atunci ei l-au lăsat și s-au dus de acolo. 


II. Din viaţa Sfântului Grigorie Taumaturgul 


1. Fedim episcopul, în vremea aceea, era povăţuitor al 
Bisericii Amaselor. El primise de la Dumnezeu darul înainte- 
cunoașterii. Acesta toată sârguința o punea ca să apuce de mână 
pe Marele Grigorie și întru începătoria Bisericii să-l pună, ca nu 
cumva o bunătate atât de mare în chip zadarnic și nefolositor să 
treacă viaţa. lar acela, pornirea arhiereului simțind-o, mai mult se 
meșteșugea a se ascunde, mutându-se dintr-o pustie în alta. 

2. lar de vreme ce tot iscusul slobozindu-l acel minunat Fedim 
și toată măiestria și izvodirea uneltind-o, și tot nu-i era cu putință 
să apropie pe bărbat de hirotonie. Grigorie se temea chiar ca nu 
cumva în ascuns să fie prins vreodată de mâna arhiereului și așa 


să-l hirotonească. Pe de-o parte, Fedim era încredinţat că, prin 
hirotonia lui Grigorie, acesta va fi mult mai sârguitor către 
Dumnezeu, iar Grigorie se temea ca, prin grijile și răspunderile 
preoţiei, oarecare poticneală sau vreo povară de nesuferit să se 
ivească, care să-l depărteze de blagocestiva filosofie. 

3. Pentru a isprăvi cea propusă, mișcat de dumnezeiescul har, 
socoti să-l hirotonească pe Grigorie, fără ca acela să fie de faţă. 
Neţinând seama de depărtarea dintre dânșii (cale de trei zile), a 
sfințit pe Grigorie episcop al Bisericii Neocezareei. Și căutând spre 
Dumnezeu, a zis întru sine: „Impreună cu dânsul stau acum 
înaintea Atoatevăzătorului Dumnezeu, care ne vede pe amândoi și, 
astfel, depărtarea nu poate sta în calea puterii lui Dumnezeu”. 
Astfel l-a hirotonit pe fericitul, nefiind el de față. lar dacă nu a 
apucat să pună mâinile pe capul lui, a întins totuși mâinile și 
hotărârea hirotoniei lui Grigorie a pus-o în scris. lar după ce a citit 
cuvenitele rugăciuni, a trimis cele scrise lui Grigorie, cerându-i să 
se supună poruncii sale. 

4. După toate acestea, Fedim l-a afierosit pe Grigorie unei 
cetăţi oarecare, care în acea vreme era sub înșelarea idolatriei, din 
care numai șaptesprezece locuitori erau creștini. Așadar, iată cum, 
într-un chip ascuns ca acesta, acel mare luminător a intrat în 
tagma preoţiei. Cu toate acestea, punerea mâinilor episcopului pe 
capul celui hirotonit și cealaltă rânduială au fost mai apoi săvârșite 
după lege. 


III. Din viaţa Sfântului Amfilohie 


1. Săvârșindu-și viaţa loan, cel atunci întâi-stătător al 
Bisericii Iconiului, și, Marelui Amfilohie, anul al patruzecilea întru 
călugărie acum isprăvindu-se, pe dânsul, Pronia lui Dumnezeu, 
Căruia de demult îi erau cunoscute cele ale inimii lui, în locul celui 
mutat de aici l-a chemat, de unde cu cuviinţă îi era și îngerului 
Domnului stând înaintea lui Amfilohie să zică: „Amfilohie, întru 
Mitropolia Iconiului să fii păstor oilor celor cuvântătoare”. 

2. Însă el spre o chemarea ca aceasta nu lua aminte și a face 
cea poruncită se zăbovea. Sosind a doua noapte, iarăși a doua 
chemare și îndemn și a aceluiași deopotrivă zăbovire, pe cea 
arătată prepunând-o a fi drăcească înșelăciune. Iar de vreme ce și 
a treia noapte a sosit și acela așijderea a stat înainte îndemnându- 
l, din așternut viteazul sculându-se, i s-a părut că a fost apucat de 
ceea ce-i vorbea și a strigat: „De ești îngerul lui Dumnezeu, vino să 


0 În versiunea din Vieţile Sfinţilor avem așa: „Cela ce toate le știi, 
Dumnezeule, și toate le poţi, caută în ceasul acesta spre mine și spre 
Grigorie și săvârșește, cu darul Tău, hirotonisirea lui”. 


stăm la rugăciune”, 

3. Iar acela s-a supus și, capul plecându-și, a strigat: Sfânt, 
Sfânt, Sfânt este Domnul Savaot, plin este cerul și pământul de 
slava Lui. Şi, ţinând pe Amfilohie de mână, au ajuns amândoi la 
biserică, și ușile singure de sineși li s-au deschis, și, lumină mare și 
negrăită luminând biserica, mulțime de bărbaţi s-au adunat 
împrejur. 

4. Aceia, luându-l pe Amfilohie, l-au dus la jertfelnic, unde i-au 
dat ceea ce purtaseră ei în mâini, ce părea a fi o Evanghelie, și i-au 
zis: „Domnul să fie cu tine”, iar unul, care se arăta a fi fruntaș al 
celorlalţi, a zis: „Spre rugăciune să ne dăm, ca să-i vină lui harul 
Sfântului Duh”. Deci, rugându-se și zicând „pace ţie”, s-au dus, 
miezul nopţii ajungându-i. lar el, pentru preaslăvitele acelea 
spăimântându-se, s-a întors împreună cu acela înapoi către 
căscioara sa. 

5. lar pe drum l-au întâmpinat niște episcopi, șapte la număr 
- cărora din dumnezeiasca descoperire li se poruncise să-l 
hirotonească pe dânsul episcop al Iconiului -, care și cunoscându-l 
pe el că este Amfilohie, de care s-au înștiințat din dumnezeiască 
vedenie, după ce l-au luat, s-au dus cu dânsul la biserică. Și au 
adunat acolo pe toţi episcopii și preoţii eparhiei, cărora le-au vestit 
lor lucrul, cum adică l-au hotărât pe dânsul și l-au așezat arhiereu; 
și așa în scaunul cetăţii Iconiei l-au pus. 


IV. Din viaţa Sfântului Grigorie al Acragantelor 


1. Așijderea și Grigorie, Episcopul Acragantelor, văzând de 
departe pe episcopii trimiși de Episcopul Papa în căutarea lui și 
știind de mai-nainte ce voiau, s-a ascuns în mănăstirea Sfântului 
Ermie. lar după ce au sosit bărbaţii și pe dânsul l-au căutat, mai 
înăuntrul grădinii alergând, în mijlocul sadurilor s-a vârât. 

2. Dar s-a vădit de egumenul mănăstirii, care, silit fiind de 
bărbaţii aceia, l-a căutat prin toată mănăstirea; și, aflându-l în 
grădină, l-a luat de mână și l-a scos de acolo, apoi a alergat cu el la 
bărbaţii aceia, trăgându-l pe el ca pe un vinovat de mari greșeli. 

3. Care episcopi văzându-l pe dânsul, la picioarele lui îndată 
au căzut și, cu bucurie îmbrăţișându-l, i-au spus lui lucrul pe care 
Papa în chip lămurit din dumnezeiasca descoperire l-a aflat despre 
dânsul: că, poruncindu-li-se adică a-l hirotonisi pe dânsul episcop 
în Acraganta, i-a trimis pe dânșii să-l cheme către sineși. 

Iar el, nemaiputând grăi împotriva lui Dumnezeu, Celui ce a 
iconomisit acestea, s-a supus și arhieria a primit. 


V. Din Pateric 


1. Venit-au odată părinţii să facă pe Avva Isaac preot; și, 
auzind el, a fugit în Egipt și, ajungând la o țarină, s-a ascuns în 
iarbă, iar părinţii au alergat după dânsul. Și ajungând în țarina 
aceea, au poposit ca să se odihnească puţin acolo, că, iată, se 
făcuse și seară, când au slobozit și asinul să pască. 

2. lar asinul, plecând de lângă ei, a stat lângă Bătrân. Iar 
părinţii, căutând dimineaţa asinul, au aflat și locul unde era ascuns 
Bătrânul, pe care, prinzându-l, s-au apucat să-l lege. Iar el nu i-a 
lăsat, zicând: „Nu voi mai fugi, că voia lui Dumnezeu e, și, oriunde 
voi fugi, tot la aceasta merg”. 

3. Dusu-s-a odinioară Avva Matoi din Egipt în părţile 
Magdalonului, și era și fratele lui cu dânsul. Și, apucând episcopul 
pe Bătrânul, l-a hirotonit preot. Și, gustând ei împreună, îi zicea lui 
episcopul: „lartă-mă, Avva, știu că nu voiești lucrul acesta, dar 
pentru ca să mă blagoslovesc de la tine am făcut aceasta”. 

4. Şi, la aceasta, Bătrânul a răspuns cu smerenie: „Și gândul 
meu voia puţin, însă eu mă mâhnesc pentru că am a mă despărți 
de fratele meu, pentru că nu pot face singur toate rugăciunile”. Şi 
a zis episcopul: „De știu că este vrednic, eu îl voi hirotoni”. Şi a zis 
Bătrânul: „De este vrednic, nu știu, însă una știu, că este mai bun 
decât mine”. 

5. Și l-a hirotonit și pe dânsul. Și au adormit amândoi, fără a 
se apropia de jertfelnic pentru jertfă. lar pe când încă trăia, 
Bătrânul zicea: „Cred lui Dumnezeu că, pentru hirotonie, nu va 
avea judecată multă, pentru că nu a făcut Liturghie; căci a celor 
fără prihană este hirotonia”. 


PRICINA A DOUĂZECI ȘI OPTA 


Despre preoție, cum că cel ce cu nevrednicie slujește foarte grea 
muncă își trage asupră-și, precum și cel ce cu luare-aminte și cu 
vrednicie slujește prea mult dobândește. 


I. A lui Palladie 


1. Ducându-mă odată la Avva Macarie Alexandrinul, am aflat 
în apropierea chiliei lui un preot al unui sat care zăcea jos, al cărui 
cap era mâncat de boala ce se numește carkin [cancer], așa de 
grav, încât osul creștetului său era gol, fără de piele. 

2. Preotul mersese la dânsul, iar avva nici nu voia să 
vorbească cu el. Și l-am rugat pe dânsul zicând: „Rogucte, 
milostivește-te spre acest ticălos, dă-i măcar un răspuns”. Și mi-a 
zis: „Nevrednic este de a se tămădui, că spre pedeapsă i s-a trimis 
lui aceasta; iar de voiește să se tămăduiască, pleacă-l a se depărta 
de Liturghie”. Și eu am zis: „Pentru ce, rogu-mă?” Și mi-a zis mie: 
„Pentru că curvește și slujește, și pentru aceasta se pedepsește. 
De se va depărta cu frică de cele ce a cutezat a defăima, 
Dumnezeu îl tămăduiește pe dânsul”. 

3. Și eu am spus acestea celui ce pătimea; iar el s-a făgăduit, 
jurându-se pe Dumnezeu, că nu va mai preoţi. Și atunci l-a primit 
și i-a zis lui: „Crezi că este Dumnezeu, de Care nimic nu se 
ascunde?” Şi a răspuns: „Da, rogu-mă ţie”. Apoi i-a zis lui: „Nu 
cumva ai crezut că-l. poţi batjocori pe Dânsul?” „N-am crezut, 
domnul meu”. Zis-a Marele: „De-ţi cunoști păcatul și pedeapsa lui 
Dumnezeu pentru care ai pătimit acestea, îndreaptă-te de acum 
înainte”. 

4. Şi și-a mărturisit păcatul și a dat făgăduinţă că nu va mai 
păcătui, nici nu va mai sluji jertfelnicului, ci va îmbrăţișa slujirea 
mirenească. Apoi Sfântul și-a pus mâinile sale pe capul lui, iar 
după puține zile s-a tămăduit și i-a crescut părul, și s-a dus la casa 
sa slăvind pe Dumnezeu și mulțumind Sfântului. 


II. A Sfântului Grigorie Dialogul 


1. Un cleric de la biserica din Aquino era supărat de un 
demon necurat, iar episcopul acestuia, Preacuviosul Constantin, l-a 
trimis pe dânsul la felurite gropniţe ale sfinţilor mucenici ca să se 
vindece, dar nu s-a vindecat. Mai pe urmă, bolnavul a fost adus la 
robul lui Dumnezeu, Benedict, care, rugându-se lui Dumnezeu, a 
izgonit dintr-însul duhul necurat și sănătos pe dânsul, cu harul lui 
Hristos, l-a făcut. 


Apoi i-a dat drumul zicându-i: „Du-te, iată, te-ai făcut sănătos; 
carne să nu mănânci, nici pe treapta preoțească să nu te sui, căci 
în ziua în care vei cuteza să primești vreo vrednicie sfinţită, îndată 
sub stăpânirea necuratului duh vei fi dat”. 

2. Și, ducându-se întru ale sale, a uitat de porunca cea dată 
lui de Sfântul, iar după trecerea a mulţi ani - după ce a văzut pe 
mai-marii săi din sfinţita treaptă mutaţi din viața aceasta, iar pe 
cei mai de jos decât dânsul sporind întru sfinţita ceată -, uitare, 
precum s-a zis, pătimind de sfătuirile făcute către dânsul de 
Sfântul Părinte, în sfinţita ceată s-a suit și îndată dracul, ca o fiară 
sălbatică, într-însul s-a încuiat, fără milă pe dânsul chinuindu-l 
până ce a murit’. 


III. Din Pateric 


1. Se spunea despre Avva Macarie Egipteanul că a petrecut 
treizeci de ani neieșind din chilia sa. Și avea preotul obicei de 
venea și-i făcea lui Sfânta Liturghie, iar diavolul, văzând răbdarea 
cea îmbunătăţită a bărbatului, s-a măiestrit a-l bântui pe dânsul 
spre a osândi. Și a făcut pe oarecare ce avea duh necurat să vină 
la bătrânul pentru blagoslovenie. 

2. Iar înainte de tot cuvântul, acesta a strigat către bătrânul: 
„Preotul tău are miros de păcat, deci nu-l mai lăsa să intre la tine”. 
Iar dumnezeiescul și credinciosul bărbat a zis către dânsul: „Toţi 
leapădă afară necurâţia, iar tu ai adus-o la mine”. Dar scris este: 
Nu judecați, și nu vă veți judeca (Matei 7: 1). Insă, deși este 
păcătos, Dumnezeu îl va mântui pe el. Căci scris este: Rugaţi-vă 
unii pentru alții, ca să vă vindecați (lac. 5: 16). lar după cuvântul 
acesta, făcând rugăciune, a izgonit pe dracul din om și a dat 
drumul omului sănătos. 

3. Iar după ce a venit preotul după obicei, bătrânul l-a primit 
cu bucurie. Iar Bunul Dumnezeu, văzând nerăutatea bătrânului, i-a 
arătat lui semn: căci, atunci când preotul era să stea înaintea 
sfintei mese, precum a povestit bătrânul, a văzut pe îngerul lui 
Dumnezeu pogorându-se și punând mâna sa pe capul clericului, și 
s-a făcut clericul ca un stâlp de foc. 

4. Şi, înspăimântându-se bătrânul de acea străină vedere, a 
auzit glas zicând către dânsul: „De ce te-ai mirat, omule, de lucrul 
acesta, căci, dacă împăratul cel pământesc nu-i va lăsa pe sfetnicii 
săi întinaţi să stea înaintea sa, decât numai cu slavă multă, cu atât 
mai vârtos dumnezeiasca putere va curăța pe slujitorii Sfintelor 
Taine, ca să stea înaintea slavei celei cerești”. 

5. Altui pustnic, care era cu totul neieșit, un preot din cler 


0 Cf. și Dialoguri, Cartea a doua, 16. 


obișnuia să vină ca să-i facă Liturghie. Într-o zi, a avenit la dânsul 
un sihastru ce-l pâra pe preot, grăind nenumărate clevetiri 
împotriva lui. Cu care clevetiri tras fiind pustnicul, venind preotul 
după obicei ca să-i facă liturghie, nu i-a deschis. 

6. Și, iată, se făcu glas către pustnicul zicând: „Au luat 
oamenii judecata Mea”. Și deodată cu glasul s-a făcut pustnicul 
întru uimire și a văzut un puț de aur, o ciutură de aur, o funie de 
aur și apă curată și limpede în puț. Și a mai văzut un bubos ce 
şedea deasupra puţțului, care scotea dintr-însul apă și o turna. Și, 
voind pustnicul să bea apă, s-a sfiit și n-a băut, pentru că cel ce 
scotea apă era bubos. 

7. Și, iată, se făcu iar glas către dânsul zicând: „Pentru ce nu 
bei apă? Ce pricină are bubosul ce scoate? Că scoate și toarnă”. 
Iar el, venind întru sine și socotind puterea vedeniei, a chemat pe 
preot și l-a rugat să-i gătească lui Liturghia și să i-o facă ca și mai- 
nainte. 


PRICINA A DOUĂZECI ȘI NOUA 


Că și în toate zilele a sluji [după tipic], prea mare folos solește; 
pentru aceea se și află la Părinţi făcându-se aceasta; și cum că în 
sfintita jertfă cele cerești împreună cu cele pământești se 
împreună. 


I. A lui Grigorie Dialogul 


1. Casie, episcopul cetăţii Narnia, bărbat cucernic foarte, se 
obișnuise a aduce lui Dumnezeu în toate zilele jertfă fără de sânge 
cu multe lacrimi. 

2. Într-o zi, fiind înăuntrul altarului, a primit, prin vedenia 
unui preot al său, poruncă de la Domnul, Care-i zicea: „Lucrează 
ceea ce lucrezi, și să nu înceteze mâna ta, nici piciorul tău, că la 
Praznicul Apostolilor vei veni către Mine și-ți voi da plata ta”. Care 
lucru s-a și întâmplat, căci după trecerea a șapte ani, chiar de 
Praznicul Apostolilor, după ce a săvârșit dumnezeieștile Taine și s- 
a împărtășit cu dumnezeiasca Cuminecătură, el s-a dezlegat din 
încheieturile trupului. 

3. Deci este limpede, Petre, că, dacă atâta bine le face jertfa 
unora ca aceștia, precum și întru altele am zis, e de socotit că 
aceasta mai vârtos pe cei vii poate să-i folosească. Căci aceasta e 
mai bună decât toate celelalte, adică ca bunătăţile pe care cineva 
le nădăjduiește după moarte, fiecare pentru sineşi să și le 
gătească; că mai fericit este ca cineva slobod să iasă din viaţă, 
decât mai pe urmă din legături să caute slobozenie. 

4. Deci, datori suntem lumea aceasta cu tot gândul nemernică 
a o socoti, văzând-o pe dânsa ca pe una ce se stinge, și a cărei 
slavă piere degrabă, și jertfele cele de fiecare zi lui Dumnezeu cu 
lacrimi a le jertfi, adică Trupul și Sângele Lui, că singură această 
jertfă izbăvește sufletul de moartea cea veșnică. 

5. Iar prin Taina aceasta venim întru pomenirea morții Fiului 
lui Dumnezeu Cel Unul-Născut, care, din morți înviind, nu mai 
moare, că moartea pe Dânsul nu-L. mai stăpânește (cf. Rom. 6: 9) 
și, deși nemuritor și nestricăcios rămâne, pentru noi El iarăși se 
jertfește prin Taina Sfintei Jertfe. Fiindcă trupul Său se împarte 
acolo spre mântuirea norodului. Așijderea, și Sângele Lui nu se 
mai varsă pe mâinile necredincioșilor, ci se toarnă în gurile 
credincioșilor. 

6. Așadar, dintru acestea să înţelegem ce fel de jertfă este 
aceasta ce se aduce pentru noi. Aceasta, pentru totdeauna, ne 
aduce înainte pătimirea Unuia-Născut Fiul lui Dumnezeu pentru 
răscumpărarea noastră. Și cine din credincioși se poate îndoi? Că 


adică în ceasul sfintei Jertfe, întru glasul preotului, cerurile se 
deschid, întru Taina Domnului nostru lisus Hristos, și cetele 
îngerilor acolo vin, și cele înalte cu cele smerite se amestecă, și 
cele cerești cu cele pământești se împreună și una se fac. 


II. Din viaţa Sfântului Eftimie 


1. Lavra Marelui Eftimie de acum începând a se îndestula și 
numărul fraţilor întru cincizeci împlinindu-se, fiecăruia dintr-înșii i 
s-a zidit chilie și sfinţita jertfă cea de taină în fiecare zi se 
săvârșea. Şi erau la Lavră doi preoţi, Ioan și Carion cu numele. 

2. Odată, într-una din sâmbete, Marele Eftimie, pe când 
slujea lui Dumnezeu, jertfa cea fără de sânge aducând-o Lui, 
Dometian, ucenicul său, ședea de-a dreapta jertfelnicului și ţinea 
ripida cea de taină pentru Liturghie. 

3. Deci, prinosul săvârșindu-se, Terevon Saracinul, stând 
aproape de jertfelnic și având mâinile rezemate pe colţul altarului 

o, harul Tău cel milostiv, Hristoase! -, vede fără veste că, 
pogorându-se foc din cer, se întinde deasupra jertfelnicului ca o 
pânză și acoperă pe Marele Eftimie, precum și pe fericitul 
Dometian; și a rămas de la începutul Trisaghionului până la 
sfârșitul Liturghiei. 

4. lar această minune n-a văzut-o nimeni, fără numai cei ce 
erau înăuntrul focului, Terevon și Gavriil, fratele lui Hrisip, care și 
el era înăuntrul altarului. Terevon însă, cutremurându-se și plin de 
frică fiind, a părăsit altarul și de atunci înainte n-a mai cutezat cu 
semeţie, după obiceiul ce-l avea, să intre în cele neintrate, mai 
vârtos în vremea Proscomidiei, ci înapoi, în tinda bisericii cu multă 
cucernicie stătea la pravilă, precum mai pe urmă pustnicul Kiriac 
mi-a povestit că a auzit acestea de la Terevon și de la Gavriil. 


III. Din Pateric 


1. Spuneau unii dintre Părinţi despre Avva Marcelin al 
Thebaidei că totdeauna când voia duminica să iasă la biserică se 
gătea în așa fel încât, pe drumul către biserică, rostea pe de rost o 
parte oareșicare din Scripturi, până ce venea la biserică. Și așa 
rostind el, buzele lui nu se mișcau, ca să nu audă cineva, iar când 
ședea la pravilă, pieptul său se uda de lacrimi. 

2. Şi zicea că, „săvârșindu-se pravila, văd toată biserica ca un 
foc, iar slobozindu-se adunarea, îndată și focul se duce”. 

3. Un stareţ povestea despre un episcop că a mers la un sat, 
într-o duminică, și a zis diaconilor săi: „Căutaţi pe preotul satului, 


ca să ne facă nouă Sfânta Aducere [anafora] a dumnezeieştilor 
Taine”. Şi, căutând, au aflat pe preot plin de mojicie și neprefăcut 
și l-au adus la episcop să slujească. 

4. Iar preotul, după ce a intrat în Sfântul Altar, a fost văzut de 
episcopul stând înaintea dumnezeieștei mese învăluit peste tot de 
foc. 

5. lar după ce s-a săvârșit Liturghia, episcopul l-a chemat pe 
preot în locul ce se chemă diaconicon și a zis către dânsul: 
„Binecuvântează-mă, vrednicule rob al lui Dumnezeu”. Iar el a zis 
către el: „Cum e cu putință ca episcopul să se blagoslovească de 
preotul cel hirotonit de dânsul? Ci tu mă blagoslovește, Părinte”. 
Iar episcopul a zis: „Nu pot să blagoslovesc pe cel ce stă în foc și 
aduce Sfintele Daruri lui Dumnezeu, căci în tot chipul cel mai de 
jos de la cel mai înalt se blagoslovește”. 

6. Și preotul a zis: „Dar se află cumva, cinstite stăpâne, vreun 
episcop sau preot stând înaintea Sfintelor Taine care să nu stea în 
foc dumnezeiesc?” 

7. Şi, aceasta auzind-o episcopul, s-a minunat foarte de 
curăţia bărbatului celui simplu cu năravul și, folosindu-se, s-a dus. 


PRICINA A TREIZECEA 


Că nu numai celor vii, ci și celor morti, jertfa prea mult le 
folosește. 


I. A lui Grigorie Dialogul 


Întrebare 

Petru 

1. Ce le poate folosi după moarte pe sufletele care s-au 
săvârșit? 

Răspuns 

Grigorie 

2. Dacă nu sunt greșeli neiertate după moarte, mult poate 
ajuta sufletelor deasa aducere a jertfei celei mântuitoare. Drept 
aceea, de multe ori chiar și sufletele celor morţi s-au arătat 
căutând aceasta, precum și despre cei vii cu auzul am înţeles 
aceasta. 

3. Anume despre oarecine, care, în robie fiind și cu lanţuri 
legat, soţia lui s-a obișnuit a aduce jertfă pentru dânsul. Acesta, 
care după mulţi ani s-a întors din robie la soţia sa, i-a spus acesteia 
în care zile a fost dezlegat din lanţuri, iar ea i-a zis că acestea au 
fost zilele întru care ea aducea jertfă pentru dânsul. 

4. Următoarea minune, povestită de un corăbier (care încă 
trăiește), s-a petrecut acum șapte ani. Agathon, episcopul cetăţii 
Palermo, a fost chemat la Roma de către înaintașul meu de 
vrednică pomenire. Navigând spre Roma împreună cu Varaca 
corăbierul (care acum este cleric într-o biserică din Palermo), care 
conducea o luntre legată de pupa corabiei în care era episcopul, 
Agathon a întâmpinat o furtună așa de puternică, încât nu mai 
nădăjduia să mai ajungă pe uscat. Deodată, funia s-a rupt și 
luntrea s-a înălțat peste valuri împreună cu dânsul, iar de atunci s- 
a făcut nevăzut. 

5. Însă și episcopul, după ce a îndurat multe primejdii, a ajuns 
într-un sfârșit cu corabia stricată în ostrovul Ustica. Trecură trei 
zile, iar luntrea cu corăbierul nu se vedea nicăieri. Socotind de aici 
că s-a înecat, a poruncit a se aduce pentru dânsul lucrul cel cu 
datorie morţilor - sfânta jertfă. 

6. Făcându-se acestea și corabia fiind reparată, a pornit mai 
departe în taină spre Italia, spre portul Romei, unde a găsit pe 
corăbier viu, pe care episcopul l-a întrebat cum de a scăpat de 
acea cumplită primejdie. 

7. Iar el povestea cât a petrecut luptându-se în luntre cu acele 
valuri sălbatice și cum că se umplea de apă și de multe ori se 


răsturna, punându-se cu fundul în sus. Acestea s-au petrecut zi și 
noapte, până ce atât de mult i se sleiseră puterile de foame și de 
sete, încât s-a îngreuiat la minte și s-a clătinat cu firea și nici spre 
somn nu se trăgea cu totul, nici desăvârșit treaz nu putea fi. 

8. Deci, așa făcându-se el, i s-a arătat lui oarecine în noian 
ţinând pâine și dându-i-o lui; de unde, mâncând și săturându-se, a 
luat putere. Iar nu după mult timp a trecut o corabie, care l-a scos 
din primejdie, ducându-l la uscat. 

9. Când l-a întrebat episcopul în care zi s-a petrecut aceasta, 
a aflat că a fost scăpat în chiar ziua în care s-a adus pentru dânsul 
sfânta Jertfă în ostrovul Ustica. 

Petru 

10. Acestea pe care le zici le-am auzit și eu că s-au făcut, 
când am fost în Sicilia. 

Grigorie 

11. Cred, Petre, că, pentru aceasta, așa arătat și între cei vii 
se face, măcar că ei nu cunosc aceasta întotdeauna, ca să se arate 
cum că pe cei morţi mult îi poate folosi jertfa cea adusă pentru 
dânșii, dacă greșeli neiertate nu vor fi greșit. Dar și povestirea cea 
despre lust, despre care s-a scris într-alt loc, arată folosul ce se 
face celor morți din Sfinţita Liturghie. 

12. Acest lust, aflat fiind în mănăstirea întru care și eu eram 
mai-nainte de a mă face arhiereu, a agonisit pe ascuns trei galbeni, 
călcând astfel regula mănăstirii. Ajuns el în ceasul morţii și 
vădindu-se fapta lui, nici îngroparea cea legiuită nu a dobândit, 
măcar că se și pocăise înainte de ieșirea sa, ci în gunoi ca pe un 
rău a fost aruncat trupul lui, aruncându-se împreună cu dânsul și 
acei trei galbeni. Și tuturor fraţilor din porunca noastră li s-a 
poruncit să strige: „Întru pierzarea ta ia-ţi și banii”. 

13. Apoi, după treizeci de zile, jale luând eu de dânsul, m-am 
milostivit de el și am poruncit a se aduce alte treizeci de zile jertfă 
pentru dânsul, ca sufletul lui să se izbăvească din muncă. Iar în a 
treizecea zi, mortul s-a arătat în vis lui Copios, fratele său după 
trup. Acesta din urmă l-a întrebat de îndată de ce a venit și cum se 
afla, la care acesta îi răspunse: „Până acum m-am chinuit, dar 
acum sunt bine foarte”. 

14. Cu o veste ca aceasta, Copios a alergat către mănăstire și 
le-a spus monahilor toate cele aflate, iar ei au numărat și au aflat 
că aceasta a fost a treizecea zi în care s-a adus jertfă de mântuire 
pentru sufletul lui. Înainte de aceasta, Copios n-a știut că fraţii 
aduseseră jertfă pentru lust, nici fraţii n-au știut că Copios îl 
văzuse întru vedenie. Prin urmare, au înţeles de aici că vedenia și 
aducerea Jertfei s-au petrecut în aceeași vreme. Astfel s-au 
încredinţat că fratele care murise a fost slobozit de pedeapsă prin 


jertfa cea mântuitoare. 
II. Din viaţa Sfântului Ioan cel Milostiv 


1. Marele loan îndemna și sfătuia pe cei de sub dânsul ca 
deseori să facă slujbă pentru cei adormiţi, adeverind și întărind că 
mult foarte folosește celor duși din lume pomenirile și Liturghiile 
cele pentru dânșii și, întru credinţa celor zise, una ca aceasta, nu 
de mult făcută, povestea. 

2. Zicea cum că oarecine a fost luat rob de perși și dus în 
Persida, iar acolo a fost aruncat în temniţa ce se cheamă „Uitare”. 
Iar la perși se ţinea o lege ca aceasta: ca pe cei închiși în temnița 
aceea să nu-i mai scoată niciodată, și pentru această pricină s-a și 
numit „Uitare”. 

3. Însă, putând unii scăpa de acolo și veni în Cipru, adeveriră 
către părinţii tânărului că acela a murit în temniţă. Iar ei, într-un 
an, de trei ori, ca pentru un mort făceau slujbe pentru dânsul, și 
așa patru ani au petrecut. 

4. Apoi și feciorul, de acolo putând scăpa, s-a întors acasă, pe 
care părinţii nu ca pe un scăpat din temniţă, ci mai vârtos ca pe un 
înviat cu multă mirare văzându-l, de nespusă dulceaţă s-au umplut. 
Şi altele ziceau și făceau - după cum ar pătimi și ar zice un suflet 
văzând pe unul ca acesta -, și cum că acum ei ca pentru un mort 
cele legiuite morților le făceau, și zilele i le spuneau, care erau 
sfânta zi a Botezului, Paștele Mântuitorului și Sfânta Cincizecime. 

5. Acestea auzindu-le acela și întru pomenire venind, cu 
jurământ adeverea pe născătorii săi cum că într-acele zile, prin 
venirea oareșicărui purtător de lumină, și el din legături se 
slobozea, și de toată slobozenia se îndulcea, iar întru celelalte zile 
iarăși era pus în legături, ca și mai-nainte. 


PRICINA A TREIZECI ȘI UNA 


Că după moarte nu mai este iertare, numai de vor fi din păcatele 
foarte ușoare, dar și pentru acestea cu greu se va da iertarea; iar 
pentru cei răposați, care au săvârșit fapte vrednice de muncă, este 
cu neputinţă să-i mai scoată cineva de acolo. 


I. A Sfântului Grigorie Dialogul 


1. Domnul în Evanghelie zice: Umbiaţi până când aveți 
lumina (loan 12: 35). Iar prin Prorocul zice: La vreme bine-primită 
te-am auzit; și în ziua mântuirii ţi-am ajutat tie (Is. 49: 8), pe care 
[zisă] tâlcuind-o Apostolul, zice: Iată acum vreme bine-primită, iată 
acum ziua mântuirii (II Cor. 6: 2). lar Solomon zice: Orice poate 
mâna ta face, pe cât iţi este puterea, lucrează, pentru că în iad 
unde mergi tu, nici lucru, nici gând, nici știință, nici înțelepciune 
nu este (Eccl. 9: 10). 

2. Deci, luminat se arată din toate aceste mărturii că în ce fel 
iese fiecare de aici, în același fel stă și înaintea Judecăţii. 

3. Însă se cuvine a ști că de cele ușoare și prea mici greșeli 
cei morți se izbăvesc prin rugăciunile cele pentru dânșii ale celor 
vii, prin milostenii, prin aducerea sfintei jertfe, prin cele ce fac 
pentru dânșii cei ce sunt încă în viața aceasta, ajutorându-se și 
aceștia din faptele bune ale acelora; pentru că numai atunci vor 
putea să se învrednicească dumnezeieștei iertări a greșelilor celor 
ușoare. 

Petru 

4. Mă rog a mă învăţa și aceasta: pe cei odată aruncaţi în 
focul Gheenei se cade a-i socoti cum că ard de-a pururea? 

Grigorie 

5. Şi aceasta este foarte adevărată, și îndoială întru dânsa 
nicidecum nu este: că, precum sfârșit al bucuriei celor buni nu 
este, tot așa și sfârșit al muncii celor răi nu va fi. Dar și însuși 
adevărul a zis: Merge-vor aceștia în munca cea veșnică, iar drepții 
în viața veșnică (Matei 25: 46). 

6. Dacă ceea ce a făgăduit celor buni este adevărat, este 
limpede că și ceea ce a îngrozit celor răi este nemincinos;. pentru 
că spre toţi deopotrivă stăruie cum că veșnice sunt. lar de zice 
cineva că firește bun este Dumnezeu și lubitor de oameni, însă nu 
împlinește și ceea ce a îngrozit (celor răi), să cunoască că, deși îl 
numește milostiv, mincinos Îl propovăduiește pe Dânsul, care lucru 
și a ni-l închipui este primejdios. 

Petru 


7. Voiesc să cunosc dacă este drept ca greșeala care se face 
în scurtă vreme și are sfârșit, aici, să fie pedepsită acolo fără de 
sfârșit? 

Grigorie 

8. Socoteala ta ar fi fost dreaptă numai dacă Judecătorul nu 
ar fi cercat inimile oamenilor, ci numai faptele lor. Cu adevărat, 
nedrepții pentru scurtă vreme păcătuiesc, căci păcatul lor 
încetează odată cu moartea. Dar, de ar fi fost cu putință să 
trăiască așa fără de sfârșit, nu ar fi voit ca și fără de sfârșit să 
păcătuiască? Dar, ca unii care nu s-au depărtat de păcat câtă 
vreme au trăit aici, prin aceasta își vădesc dorinţa de a vieţui 
totdeauna în păcate. 

9. De aceea, marea dreptate a Judecătorului cere ca cei ce în 
viața aceasta de acum niciodată n-au contenit a păcătui, să fie 
trimiși în veșnicele munci. 

Petru 

10. Dar niciun drept nu se bucură de cruzime, iar pe robul ce 
greșește înaintea stăpânului celui drept, el îl pedepsește, ca din 
răul nărav să se îndrepte. Dar nedrepţii care sunt daţi focului 
Gheenei, dacă spre dreptate nu vin, pentru ce se mai ard de-a 
pururea? 

Grigorie 

11. Atotputernicul Dumnezeu, iubitor de oameni fiind, nu se 
bucură de muncile păcătoșilor, dar, drept fiind, nu îngăduie în 
veac să se oprească răzbunarea cea asupra nedrepţilor; căci toți 
nedrepţii care sunt daţi în veșnica muncă se pedepsesc pentru 
fărădelegea lor. 

12. lar această dreptate mai are o pricină: ca, arzându-se 
aceștia și drepţii toţi întru Dumnezeu fiind, pe de-o parte să poată 
vedea întru eiși harul pe carele l-au luat de la El și să se bucure în 
el, iar pe de alta, pentru acea muncă de care au scăpat, în care 
alții s-au osândit, mai mult să se socotească pe eiși îndatoraţi 
dumnezeiescului har în veac. 

Petru 

13. Dar de ce mai sunt numiţi sfinţi, când ei nu se roagă 
pentru vrăjmașii lor pe care îi văd atunci arzându-se? 

Grigorie 

14. Sfinţii, Petre, întru acea vreme se roagă pentru vrăjmașii 
lor, întru care pot să întoarcă inima lor întru rodirea pocăinţei și, 
prin pocăință, să se mântuiască. Că aceasta înseamnă a se ruga 
cineva pentru vrăjmași, care o zice Apostolul: Certând cu blândețe 
pe cei ce stau împotrivă, doar le va da Dumnezeu pocăință spre 
cunoștința adevărului și să scape din cursa diavolului, prin care au 


fost vânați și ţinuţi spre a face voia lui (II Tim. 2: 25,26). 

15. lar dacă de aici înainte nicidecum nu-i pot întoarce pe 
dânșii către dreptate de la lucrurile fărădelegii lor, cum atunci se 
vor putea ruga pentru dânșii? Că a se ruga atunci pentru dânșii 
este asemenea cu a se ruga acum cineva pentru diavolul și pentru 
robii săi cei osândiţi în veșnica muncă. Așadar, pentru aceasta nu 
se roagă acum bărbaţii cei sfinți pentru oamenii cei necredincioși 
și păgâni care au murit, pe care i-au cunoscut că sunt hotărâți de 
aici muncii celei nesfârșite, ca nu cumva vrednicia rugăciunii cea 
dinaintea dreptului Judecător să ajungă de ocară. 

16. Deci, dacă, încă vii fiind drepţii, nu împreună-pătimesc cu 
necredincioșii care au murit și sunt osândiți pentru păcatele lor - 
măcar că și pe eiși se știu că săvârșesc oarecare fapte, pentru 
slăbiciunea trupului lor, pentru care sunt vrednici să se muncească 
în trupurile lor -, cu atât mai vârtos nu le va fi milă de cei 
fărădelege, atunci când munca acelora o vor vedea venită spre 
împlinire, iar pe sineşi ieșiţi din toată patima și stricăciunea și cu 
totul lipiţi de Dreptate. 

17. Pentru că, lipindu-se prin gânduri de voia Dreptului 
Judecător, nicidecum nu cutează a cerca ceva sau a se ruga pentru 
ceea ce nu se întocmește cu de-amănuntul cu sfatul Lui cel veșnic. 

Petru 

18. De acum nu mai pot răspunde ceva la o socoteală ca 
aceasta. Dar cer a mă înștiința cum de sufletul, fără de moarte 
fiind, în veșnicul foc se zice că moare? 

Grigorie 

19. Dat fiind că în două feluri se zice că este viaţa, după 
urmare și moartea se înțelege în două feluri. Una este cea prin 
care trăim întru Dumnezeu, adică cu fericire, și alta este aceasta 
întru care ne-am zidit și ne-am făcut, adică cu în-ființare”. Deci 
sufletul este și muritor, și nemuritor: muritor, când încetează sau 
pierde vieţuirea în fericire, iar nemuritor, când vieţuiește 
duhovnicește. 

20. Iar această viaţă firească niciodinioară nu o poate pierde, 
nici dacă va fi osândit în veșnica moarte, căci este cea pentru care 
a fost făcut să trăiască. Căci, întru aceea fiind, nu pierde viețuirea 
cea simplă, ci numai pe cea cu fericire, dintru care se dă a înţelege 
că pătimește moarte nemuritoare și stingere [mistuire] nestinsă și 
sfârșit fără sfârșit”. 


II. A Sfântului Diadoh 


“Viaţa după raţiunile firii, biologică. 
° Cf. și Dialoguri (IV, 47). 


1. Ni se cade nouă, celor ce iubim pe Domnul, să ne rugăm ca 
în vremea ieșirii să ne aflăm afară de toată frica. Căci cei ce atunci 
se vor afla în frică nu vor putea trece slobozi peste boierii 
tartarului, pentru că au temerea sufletului împreună-lucrătoare cu 
răutatea lor. 

2. Iar sufletul ce se veselește în dragostea lui Dumnezeu în 
ceasul despărțirii se poartă împreună cu îngerii păcii deasupra 
oștilor celor întunecate; căci s-a întraripat cu dragostea cea 
duhovnicească, ca unul ce fără de lipsire a împlinit Legea (Rom. 
13: 10), adică dragostea. Pentru aceea, și cei ce cu o astfel de 
îndrăzneală ies din viaţă se vor răpi împreună cu toţi Sfinţii întru 
venirea Domnului. 

3. Iar cei ce măcar numai puţin se vor teme în vremea morţii 
se vor lăsa întru mulțimea celorlalți oameni, ca unii ce se află sub 
judecată, ca, lămurindu-se prin focul judecății (cf. și I Cor. 3: 13), 
să dobândească moștenirile cele datorate lor, după faptele lor, de 
la Dumnezeul și Impăratul nostru lisus Hristos. 


III. A Sfântului Maxim 


Tâlcuirea Sfântului Maxim la graiul Sfântului Diadoh, care 
zice: 

„Căci vor trebui să fie cercați prin focul judecății”, despre 
înțelesul căruia au întrebat unii. 


1. Cei ce au agonisit dragoste desăvârșită și și-au înălţat prin 
fapte bune aripile sufletului se vor răpi în nori și la Judecată nu vor 
veni, precum zice Apostolul. 

2. lar cei ce n-au agonisit cu totul desăvârșirea, ci au laolaltă 
păcate și îndreptări, aceștia vor veni la divanul Judecăţii, iar acolo, 
prin cercarea faptelor bune și a celor rele oarecum arzându-se, de 
se va îngreuia cumpăna faptelor bune (cf. I Cor. 3: 13), se vor 
izbăvi de munci. 


Scoliile Părintelui 

Atât Diadoh, cât și tâlcuirea Sfântului Maxim la acesta au în 
vedere aici judecata nedesăvârșită a sufletului, ce are loc îndată 
după moarte; iar judecata de obște, ce va fi la a Doua Venire, îi are 
în vedere pe toţi oamenii, până la unul, din care drepţii vor 
moșteni Împărăţia Cerurilor, iar păcătoșii, munca veșnică (cf. 
Matei 25: 46). 


PRICINA A TREIZECI ȘI DOUA 


Care este rațiunea și puterea Sfintelor Taine și că se cuvine să ne 
facem drept scop apropierea de dânsele. 


I. Din viaţa Sfântului Arsenie 


1. Marele Arsenie a spus odată celor ce erau de față o 
povestire ca aceasta: „Un monah, zicea, era mare în fapta bună, 
adică minunat foarte, și, deși crescuse cu simplitate și cu 
neînvăţătură, nu puţin însă se afla cu greșeală faţă de Taina Sfintei 
Liturghii. Că zicea și întărea cum că dumnezeiasca Pâine cu care 
ne cuminecăm nu este Însuși Trupul lui Hristos, Dumnezeul 
nostru, ci aceea ni se dă întru oarecare închipuire și icoană a 
Aceluia. 

2. Care lucru auzindu-l unii din Bătrâni și, fiindu-le milă de 
bătrânul pentru această socoteală necuvioasă, au venit la dânsul și 
i-au vestit cele ce au auzit despre dânsul. Iar el zicea că așa este 
cu adevărat și că din socoteala aceasta nu se schimbă. Aceia însă 
nu l-au slăbit, ci cu multe și cu puternice încredinţări se sârguiau 
să-l schimbe pe dânsul, adeverind că Acela este cu adevărat Însuși 
Trupul lui Hristos, așijderea și vinul, preacuratul și de viață 
făcătorul Sângele Lui este. 

3. Şi ziceau: „Că, deși pâine și vin au fost, însă cu chemarea și 
cu sfintele cuvinte ale rugăciunii lor, venind dumnezeiescul Duh, 
se prefac în Însuși Trupul și Sângele lui Hristos, iar acela primit de 
noi este și Trup și Sânge Stăpânesc. 

4. Dar de vreme ce cu anevoie primit era, oameni fiind noi, ca 
nu cu carne crudă a ne împărtăși precum fiarele cele carnivore, 
Însuși Domnescul Trup a iconomisit ca în chip nevăzut să 
săvârșească Liturghia. 

5. Și vezi că precum Botezul în priveliște apă este, dar, de 
rugăciuni și de sfinţite cuvinte învrednicindu-se, se umple de 
dumnezeiescul Duh, și, de aici, nu mai este simplu apă. Căci cum 
se poate să fie simplu ceea ce se naște a doua oară? Căci pe cel 
botezat a doua oară îl zidește și slobod de păcat cu de-amănuntul îl 
arată”. 

6. Acestea și altele ca acestea zicându-se de Bătrâni, în fața 
celor zise, el se arăta ca un surd și încă necrezând era, cerând 
încredințare chiar din lucruri. 

7. Cu toate acestea, Bătrânilor li s-a părut fără de cale a trece 
cu vederea pe bătrânul care așa din simplitatea și îndrăzneala lui 
greșea, drept care înșiși cu sârguință au început să se roage, 
sfătuindu-l și pe acela să se roage, ca nu în deșert să se arate 


atâtea osteneli și sudori ale nevoinţei. 

8. După care, așa [în rugăciune] o săptămână de zile trecând, 
au intrat toţi în biserică, unde s-a făcut sfinţita Liturghie și, după 
ce a fost pusă înainte dumnezeiasca Pâine - o, puterea și 
bunătatea Ta, Hristoase -, Pâinea care este pe sfânta masă se 
vedea întru aceeași vreme ca un prunc, dar numai la trei bătrâni. 

9. Apoi, întinzând preotul mâna ca să împartă pâinea în părti, 
s-a văzut înger de sus zburând într-acolo. Și, cuţit în mâini având, 
pe pruncul care era pus înainte îl junghie, iar sângele lui îl deșertă 
în potir. Și, pe cât frângea preotul pâinea în mici părticele, pe atât 
se vedea și îngerul tăind bucățele din carnea pruncului. 

10. lar dacă s-a apropiat și acel bătrân rătăcit ca să se 
împărtășească de jertfă, carne curată și sânge i s-a dat spre 
împărtășire. Aceasta și celălalt bătrân văzând, l-a îndreptat pe 
dânsul din socoteala cea nesănătoasă și l-a făcut a aduce lui 
Dumnezeu mulțumire cu lacrimi, iar ceilalți Bătrâni, din 
îndreptarea lui, pricină de veselie și-au făcut. 


II. Din Pateric 


1. Se spunea despre Avva Apollo că avea un ucenic cu numele 
Isaac, învăţat întru tot lucrul bun; acesta, când intra în biserică și 
voia să se împărtășească din Sfânta Aducere, nu îngăduia nimănui 
a intra în vorba lui. 

2. Şi zicea că toate sunt bune la vremea lor (cf. și Eccl. 3: 1- 
7), şi, când se isprăvea sinaxa, ca de foc era gonindu-se, căutând 
să ajungă la chilia sa. De multe ori se dădea fraţilor câte un 
pesmet și câte un pahar de vin, iar el nu lua, însă fără a lepăda 
blagoslovenia fraţilor, ci vrând să păstreze liniștea sinaxei. 

3. Şi s-a întâmplat să se bolnăvească și să zacă. Și, auzind 
fraţii, au venit să-l cerceteze. După ce l-au întrebat despre boala 
lui, au zis către dânsul: „Avva Isaac, pentru care pricină fugi de 
frați la biserică?” 

4. Și le-a răspuns lor: „Nu fug de fraţi, ci de reaua 
meșteșugire a dracilor, căci, dacă ţine cineva făclie de lumină și va 
zăbovi stând [cu ea] în vânt, se stinge de la dânsul; tot așa și noi, 
luminându-ne de la Sfânta Aducere, de vom zăbovi afară de chilie, 
ni se întunecă mintea”. 

5. Se spunea despre Avva Pimen că, atunci când voia să vină 
la biserică, ședea deosebi, ca la un ceas, cercând gândurile sale, și 
așa ieșea. 

6. Încă și alt frate, cu aceste gânduri bătând război, și așa 
pentru cele sfințite - precum și bătrânul cel mai-sus-zis - îndoindu- 
se și necrezând, de ceilalţi fraţi luându-se la biserică, așijderea 


povestea că a văzut unele ca acestea, căci fraţii care îl luaseră pe 
dânsul se rugaseră întins ca să i se arate lui de la Dumnezeu 
adevărul lucrurilor și astfel să lepede gândurile necredinţei. 

7. După ce s-a isprăvit sinaxa, fratele le-a povestit lor zicând: 
„După ce s-a citit Apostolul, de îndată ce s-a suit diaconul să 
citească Sfânta Evanghelie, am văzut acoperământul bisericii 
deschis și cerul arătat, iar diaconul era înconjurat din toate părțile 
de foc. 

8. Apoi, aducându-se darurile și punându-se înainte, am văzut 
cerurile deschizându-se și foc pogorându-se peste dumnezeieștile 
Daruri, și, după foc, mulțime de îngeri, și, în mijlocul lor, un Prunc 
și alte două feţe, a căror frumuseţe nu e cu putinţă a o spune, că 
era strălucirea lor ca fulgerul. 

Și adică îngerii au stat în jurul Mesei, iar Pruncul a șezut pe 
Masă. 

9. Iar când s-au apropiat preoţii ca să frângă pâinile punerii- 
înainte, am văzut cele două feţe minunate apropiindu-se și 
apucând mâinile și picioarele Pruncului și, cu cuțitul pe care îl 
aveau, junghiind pe Prunc, Trupul L-au tăiat bucățele, iar Sângele 
l-au deșertat în potir. Apoi L-au pus pe pâini și îndată pâinile s-au 
făcut Trup. 

10. Și când s-au apropiat fraţii ca să se cuminece, mie mi s-a 
dat Trup curat, dar, neputând a-L mânca, plângeam. Și am auzit 
glas zicând în urechile mele: «Omule, pentru ce nu te 
împărtășești? Au nu este aceasta ceea ce ai cerut?» Și eu am zis: 
«Milostiv fii mie, Doamne, nu pot mânca Trup». 

11. Şi iarăși glasul: «Invaţă-te, dar, că, de ar fi putut omul să 
mănânce Trup, trup s-ar fi dat, precum ai aflat și tu, dar nu poate 
să mănânce trup. Și pentru aceasta Domnul și Dumnezeu nostru a 
rânduit pâini ale punerii-înainte. Deci, de ai crezut, împărtășește- 
te și tu». lar eu am zis: «Cred, Doamne». Și, aceasta zicând eu, 
îndată trupul pe Care îl aveam în mâna mea s-a făcut pâine, și, 
mulțumind lui Dumnezeu, m-am împărtășit. 

12. Iar isprăvindu-se Sfânta Liturghie, asemenea am văzut 
acoperământul bisericii deschizându-se și dumnezeieștile și 
cereștile puteri iarăși în cer înălțându-se”. 

Aceasta povestind fratele, auzind fraţii și umilindu-se pentru 
atâta dar al lui Hristos, s-au dus mulțumind și slăvindu-L. pe 
Dânsul. 


PRICINA A TREIZECI ȘI TREIA 


Cum se cade și când trebuie să ne apropiem de cele sfinte și cu ce 
fel de conștiință. 


I. A lui Paladie 


1. Fericitul Moise Arapul, luptat fiind de dracul curviei, tot 
chipul de rea-pătimire și de nevoinţă a arătat, dar nu s-a putut 
izbăvi de patima acesteia. 

2. Deci, după ce a arătat el acea neajunsă răbdare împotriva 
ei, atunci a zis către dânsul Marele lui Hristos preot Isidor cel din 
Schit: „Contenește de aici înainte a te mai lupta cu dracii, frate 
Moise, și nu te pune așa asupra lor, căci în nevoinţă sunt măsuri 
ale luptei împotriva dracilor”. 

3. Iar diamantul lui Hristos, Moise, a zis către dânsul: „Nu voi 
conteni a mă lupta cu dânșii, până nu vor fi încetat nălucirile 
viselor mele”. Atunci i-a zis lui Marele Isidor: „Intru numele lui 
lisus Hristos, de acum, visele tale cele necuvioase au contenit. 
Acum, arată-te cu îndrăzneală la dumnezeieștile Taine și te 
împărtășește”. 


II. A aceluiași 


1. Am văzut în Muntele Thebaidei un preot pe nume Evloghie, 
care, atunci când aducea lui Dumnezeu Darurile, atât har al 
cunoștinței avea, încât cunoștea socotelile fiecărui monah care se 
apropia de el. Acesta, de multe ori văzând monahi vrând a se 
apropia de altar, [pe unii] îi oprea zicându-le: „Cum de cutezaţi să 
vă apropiaţi de Sfintele Taine având cugete rele?” 

2. „Și tu, zicea, ai gândit în noaptea de dinainte la necuvioasa 
pomenire a curviei, iar altul a gândit, zicea, în cugetul său că nu se 
deosebește păcătos ori drept când se apropie de Harul lui 
Dumnezeu, iar altul s-a îndoit pentru Dar: «Oare mă va sfinţi prin 
apropierea mea?” 

3. „Deci, daţi-vă puţin în lături de la Sfintele Taine și vă 
pocăiţi din suflet, ca să se facă vouă iertare păcatelor și vrednici să 
vă faceţi de împărtășirea lui Hristos, iar de nu mai întâi vă veţi 
curăța sufletele, nu vă veţi putea apropia de Harul lui Hristos”. 


III. A lui Grigorie Dialogul 


1. Datori suntem, frate Petre, cu lacrimi a jertfi lui Dumnezeu 
jertfele cele din toate zilele prin Trupul și Sângele Lui; că singură 


această jertfă izbăvește sufletul din moartea cea veșnică. 

2. Și de nevoie este, când acestea le lucrăm, ca pe noi înșine, 
întru zdrobirea inimii, jertfă lui Dumnezeu să ne aducem, pentru 
că, Tainele Patimilor Domnului săvârșindu-le, datori suntem a ne 
aduce aminte de ele și a le urma în cele ce lucrăm. Căci atunci, cu 
adevărat, pentru noi se aduce jertfă lui Dumnezeu, când pe noi 
înșine ne vom face jertfă. 

3. Și trebuie a ne păzi ca după vremea rugăciunii, dând 
Dumnezeu putere sufletelor noastre, întru frica Lui să ne păzim, 
nelăsând-o pe aceasta a se răpi de gândul moliciunii, nici de 
deșarta nechibzuinţă a se risipi, căci așa pierde sufletul agoniseala 
străpungerii. 

4. Că așa și Anna s-a învrednicit a lua ce a cerut, căci, și după 
cererea cea cu lacrimi, întru aceeași cugetare a gândului s-a păzit 
pe sineşi, pentru care și scris este că fața ei nu s-a mai schimbat 
de atunci (| Imp. 1: 18). 

5. Şi se cade a ști că acela cere drept iertarea greșelilor sale, 
care mai-nainte a iertat cele greșite de alţii către el. Că nu va 
primi cineva vreun dar, de nu va goni mai întâi răutatea din 
sufletul său. Că Insuși Adevărul a zis: De vei aduce darul tău la 
altar și celelalte (Matei 5: 23-24). 

6. Deci, întru aceasta, se poate înţelege că, pe cât prin 
aducerea darului se dezleagă toate greșelile, pe atât, prin 
pomenirea de rău, iarăși se înnoiesc și, pentru aceasta, nici darul 
nu-l primește Dumnezeu. Căci, dacă Ziditorul, văzând așezarea 
noastră, va primi darul, făcând așa, ne va slobozi de păcat. 

7. Așa ne învăţăm și din pilda robului, a celui dator cu cele 
zece mii de talanţi, căruia i s-a iertat datoria, pentru pocăinţa lui, 
dar pentru că a cerut o sută de dinari, sumă îndatorată lui de la cel 
împreună-rob, iarăși a răsturnat iertăciunea și, prin datoria celor 
zece mii de talanti, în muncă s-a dat (cf. Matei 18: 24-35). 

8. Deci, datori suntem și de cei de aproape, și de cei ce sunt 
departe, în chip gânditor a ne lipi, și la dânșii cu smerenie a 
supune sufletul nostru, și prin buna-voire a plăcea Lui. 

9. Și, când va vedea Ziditorul nostru un gând ca acesta, cu 
adevărat îndată și darul nostru îl primește, și pe noi de păcate ne 
dezleagă. 


IV. Din viaţa Sfântului Eftimie 


1. Povestitu-mi-au Părinţii cum că, pe lângă celelalte daruri 
date lui de Dumnezeu, Cuviosul Eftimie îl avea și pe acesta: a 
înțelege din înfățișările oamenilor mișcările sufletelor lor, văzându- 
le ca într-o oglindă, și de a cunoaște cu de-amănuntul cu ce 


gânduri se luptă fiecare, pe care dintre ele le-au biruit, de care, 
prin puterea diavolului, au fost biruiţi. 

2. Se mai spunea despre el cum că a mărturisit unor fraţi 
care-l vizitau deosebi că adesea vede îngeri cu ochii lui: îngeri, 
adică, împreună liturghisind cu el și aducând Sfintele Daruri. Când 
venea vreme să se cuminece cu Trupul Stăpânului, vedea cum unii 
din cei ce se împărtășeau se luminau, iar alţii se întunecau, adică 
cei care nu erau vrednici de strălucirea și luminarea Sfintei 
Impărtășanii. 

3. De aceea, pe temeiul unor vederi mai presus de fire ca 
acestea, el îi certa pe fraţi, împotrivindu-se venirii lor fără gătire 
pentru cuminecare. Întemeindu-se pe Apostolul, îi sfătuia zicând 
că fiecare creștin trebuie să se cerceteze pe sine cu de-amănuntul 
spre a afla de este vrednic, și că numai cu frică trebuie să se 
cuminece din Pâine și din Sfântul Potir. „Cel ce se apropie, întărea 
Sfântul, trebuie să știe bine că cel ce se apropie cu nevrednicie 
mănâncă și bea (I Cor. 11: 29) osândă și pierzare”. 

4. „Şi astfel, deoarece apropierea trebuie să fie cu vrednicie, 
preotul, atunci când se pregătește să aducă preaslăvita jertfă, se 
sârguiește să-i păzească pe cei veniți de împărtășirea cu 
nevrednicie. Și le zicea celor de față: «Să ne ridicăm inimile!» Și 
numai după ce primea de la ei încredințare, atunci se împuternicea 
și purcedea la oferirea jertfei. 

5. Iar în vremea când săvârșitorul e pe cale să săvârșească 
jertfa, el își ridică mâinile către cer, arătând Taina cea încredinţată 
de Pronie pentru mântuirea noastră, zice celor de faţă cu glas lin și 
prelungit: «Sfintele, Sfinţilor!» Noima strigării era aceasta: «Ca 
unul ce sunt împreună-pătimitor cu voi, măcar că nu știu ce va fi 
făcut fiecare din voi în viaţă, vă fac însă cunoscut de mai-nainte să 
luați aminte, iar pentru întărire, vă pun înainte un chip prin care 
să puteţi socoti vrednicia sau nevrednicia conștiinței voastre». 

6. Dacă cineva e cuprins de pizmă, ură, mândrie, ocară sau 
cuvinte rușinoase ori de pofte nerușinoase, sau de altă patimă se 
va fi cuprins, unul ca acesta să nu se apropie pentru a se cumineca 
din Sfintele Daruri, dacă nu mai întâi își va fi curăţat sufletul de 
putoarea acestor lucrări prin pocăință. Căci, precum zice Duhul 
prin preotul liturghisitor, cele Sfinte nu au împărtășire cu cele 
necurate, decât cu cei Sfinţi. De aceea, cei care au conștiința 
curată și simt îndrăzneală ca să se apropie de Domnul, să se 
apropie de El și să se lumineze și feţele lor să nu se rușineze 
(Psalm 33: 6)»”. 


V. Din Pateric 


1. Unui episcop oarecare, Sfânt și văzător cu duhul, pe când 
săvârșea dumnezeiasca Mistagogie, în care a dat poporului din 
Cele Sfinte, unii dintre cei ce se apropiaseră i se arătau negri la 
faţă, de ca și cum erau mânjiţi cu funingine, iar alţii, înfocaţi la 
fețe, cu ochii înflăcăraţi, căci, ca unii care se împărtășeau din 
Stăpânescul Trup, se aprindeau atunci de Dânsul, înflăcărându-se 
peste tot. 

2. lar pe alţii din cei ce se apropiau, îi vedea luminaţi la față 
și albi la haine, căci, ca o lumină făcându-se Trupul Domnului, mai 
mult îi lumina pe dânșii și noi și curaţi îi făcea; iar între toți aceia, 
erau și mireni, și călugări. 

3. lar după ce s-a isprăvit sinaxa, episcopul s-a rugat lui 
Dumnezeu să i se descopere lui pricina și puterea celor ce le-a 
văzut. 

4. Şi, stând înaintea lui îngerul Domnului, a zis către dânsul: 
„Pentru ce stai în nedumerire, ai văzut ceva? Învaţă-te, dar, că cei 
luminaţi la faţă și albi la îmbrăcăminte întru întreaga-curăţie, 
dreptate și curăţie viețuiesc; și sunt blânzi, împreună-pătimitori și 
milostivi, care, în curăţie împărtășindu-se din Sfinţenii, se 
luminează de dânsele și mai luminoși se fac. 

5. Cei ce aveau fețele negre sunt lucrători ai curviei și ai 
înverșunării, cu neastâmpărarea și răsfăţarea vieţuind de-a 
pururea, iar cei înfocați cu ochii și cu fețele înflăcărate, întru 
viclenie și nedreptate de-a pururea se bucură, fiind ucigași, 
batjocoritori, hulitori și ucigași. 

6. Care, și împărtășindu-se cu Stăpânescul Trup, nu numai că 
nu-i curăță pe dânșii, ci mai vârtos îi și arde, ca pe cei ce cutează 
cu conștiință mârșavă și necurată a veni la niște Taine ca acestea. 

7. lar tu, dacă poftești mântuirea acestora - căci pentru 
aceasta s-au și descoperit ţie acestea, ca văzând să te înștiințezi de 
păcatele norodului celui păstorit de tine -, ajută-le lor cu învățături 
și sfătuiri, sârguiește-te a-i face mai buni prin pocăință și a-i 
întoarce către Dumnezeu, Cel ce pentru dânșii a murit și a înviat. 

8. Pentru că astfel, din tot sufletul pocăindu-se şi 
îndreptându-se ei, nu numai iertăciune greșelilor va fi lor de la 
Stăpânul Cel din fire bun și iubitor de oameni, ci și de dobândirea 
bunătățţilor celor viitoare se vor învrednici, iar ţie multă plată, care 
ai urmat Stăpânului tău, Care, pentru mântuirea oamenilor, S-a 
deșertat pe Sine și n-a socotit nevrednicie a purta chip de rob”. 


VI. A Sfântului Efrem 


1. Fraţilor, să socotim pe cei ce stau înaintea împăratului 
celui pământesc și slujesc scaunului celui muritor cum cu toată 


cucernicia și frica stau înaintea împăratului lor! Deci, dacă aceia 
așa, au nu cu mult mai vârtos suntem noi datori a sta înaintea 
Împăratului ceresc, cu frică și cutremur și cu toată cinstea? Deci, 
să luăm aminte de înșine și să nu căutăm cu ochi nerușinat la 
Tainele cele ce ne sunt puse înainte, ale Stăpânescului Trup și 
Sânge. 

2. Că, dacă Moise n-a cutezat, cu cât mai vârtos suntem noi 
datori a ne sfii și cu frică a sta împrejur? Că scris este: Pe cei ce 
Mă slăvesc pe Mine, îi voi slăvi, iar cei ce Mă defăimează pe Mine 
se vor necinsti (| Imp. 2: 30). Pentru că tu ca un om cauţi și 
înţelegi, iar El ca un Dumnezeu vede adâncurile inimii tale și 
gândurile tale, că nu este vreo făptură nearătată înaintea Lui. 


VII. A lui Avva Isaia 


1. În ceasul aducerii jertfei, stai împotriva gândurilor tale și 
cu simţirile tale întru frica lui Dumnezeu, ca să te învrednicești 
Tainelor, și Domnul te va tămădui; iar de nu vei păzi tot gândul, nu 
te apropia, ca să nu te împărtășești spre osândă (I Cor. 11. 29). 
Căci Sfânta Impărtășire se numește unire cu Dumnezeu. 

2. Deci, pe cât ne biruim de patimi, ori de mânie, ori de 
zavistie, ori de plăcerea omenească, ori de slava deșartă, ori de 
ură sau de altă patimă, departe suntem de Dumnezeu. Și unde, 
dar, mai este unire cu Dumnezeu? 

3. Zis-a iarăși: „Vai mie, vai mie, că, pe cât mă împărtășesc cu 
vrăjmașii lui Dumnezeu, în ce fel este împărtășirea pe care o am cu 
Dânsul? Și, așa, spre osânda mea mă cuminec. Că atunci cuvântul 
acesta îl zicem: «Sfintele, sfinţilor», adică nu celor spurcaţi, ci 
celor sfinți se dau Sfintele. Deci, dacă eu sunt sfânt, cine sunt 
aceștia care lucrează în mine? Vai mie, vai mie, că îmbrăcat sunt 
cu numele Tău, Doamne, și robesc vrăjmașilor Tăi”. 


VIII. A lui Avva Varsanufie 


1. Un frate a întrebat pe Bătrânul zicând: „Dacă mi se face 
nălucire de noapte, iar a doua zi trebuie să mă apropii de Sfânta 
Împărtășanie, ce se cuvine să fac?” Și a răspuns Bătrânul: „Să ne 
apropiem ca niște răniţi, și nu ca niște nebăgători de seamă, ci ca 
cei ce avem trebuință de doctor; și Cel ce a vindecat pe cea cu 
scurgere de sânge (Matei 9: 22) ne tămăduiește și pe noi. Și să 
iubim mult, ca și nouă să ne zică „lartă-se vouă păcatele voastre 
cele multe, că mult aţi iubit” (cf. Luca 7: 47). 

2. Şi, când voiești să te împărtășești, zi: „Să nu-mi fie mie, 
Stăpâne, Sfintele acestea spre osândă, ci spre sfinţirea sufletului și 


a trupului”, și atunci apropie-te cu frică, și Dumnezeu va face mila 
Sa cu noi. 


PRICINA A TREIZECI ȘI PATRA 


Că de prea mare folos este a ne împărtăși în fiecare zi, tot astfel și 
a nu ne împărtăși deseori vătămător este. 


I. A lui Palladie 


1. Celor cinci sute de fraţi ce erau împreună cu Marele 
Apollo, obicei le era ca, în fiecare zi, în ceasul al nouălea, să se 
împărtășească din Preacuratele Taine. Apoi, după ce mâncau, 
ședeau și se învățau de la dânsul dumnezeieștile porunci, până la 
primul ceas de noapte. 

2. Şi zicea către dânșii: „Se cade să ne curăţăm de gânduri în 
toate zilele și astfel să ne gătim sufletele, ca vrednici să fim 
totdeauna spre primirea dumnezeieştilor Taine, și către pomenirea 
pătimirii celei mântuitoare [a lui Hristos], și printr-însele să ne 
învrednicim de iertarea păcatelor”. 


II. A aceluiași 


1. Un bărbat egiptean neastâmpărat a îndrăgit o femeie 
întreagă la minte și care avea bărbat, iar pentru a-și ajunge scopul, 
a vorbit cu un vrăjitor zicând: „Lucrează cu meșteșugul tău ca ori 
să mă iubească, ori să-și lepede bărbatul ei”. Și, luând vrăjitorul 
plată din destul de la dânsul, dar neputând schimba cu vrăjile lui 
mintea ei cea cumpătată, a făcut-o să se arate ca o iapă celor ce o 
vedeau. 

2. Şi, venind de față bărbatul ei și văzând-o pe dânsa în chip 
de iapă, se tânguia foarte pentru nenorocirea ei. Și, chemând pe 
preoții satului, a arătat-o pe ea, dar nici ei n-au putut să priceapă 
ce se făcuse. Iar timp de trei zile ea n-a gustat nimic. Mai pe urmă, 
însă, i-a venit în gând bărbatului să o ducă în pustie, la Sfântul 
Macarie Egipteanul. Și, punându-i căpăstru ca unui cal, a dus-o pe 
dânsa așa acolo unde locuia omul lui Dumnezeu. 

3. Și, când s-a apropiat, i-au zis lui fraţii: „De ce ai adus iapa 
aici?” Iar el a zis: „Ca să se miluiască cu rugăciunea Sfântului”. Și 
ei au zis: „Dar ce rău are?” Zisu-le-a lor: „Aceasta pe care o vedeţi 
iapă este nefericita mea femeie, și nu știu ce i s-a făcut ei”. 

4. Sfântului însă i se descoperise toate cele făcute și era 
rugându-se lui Dumnezeu pentru dânsa. Și ei au spus pentru dânsa 
robului lui Hristos, Macarie, zicând: „A adus aici oarecine o iapă”. 
Zis-a lor Sfântul: „Voi sunteţi cai, care aveţi ochii cailor, iar aceea 
femeie este, precum s-a zidit, dar și-a schimbat chipul numai în 
ochii celor amăgiţi”. 


5. Și, adusă fiind la dânsul, a blagoslovit apă și a turnat din 
creștet până jos, goală fiind ea, și, rugăciune făcând pe capul ei, a 
tămăduit-o, și îndată femeia s-a arătat tuturor după fire, și a 
poruncit să i se dea ei să mănânce. 

6. Și a învăţat-o pe dânsa omul lui Dumnezeu zicând: 
„Niciodată să nu lipsești de la biserică și de la împărtășirea de 
Tainele lui Hristos, pentru că aceasta ţi s-a întâmplat ţie pentru că 
timp de cinci săptămâni nu te-ai apropiat de Preacuratele Taine”. 
Așa tămăduind-o pe dânsa la trup și la suflet, i-a slobozit pe dânșii. 


III. Trimitere a Sfântului Vasile cel Mare către patriciana 
Chesaria 


1. Și a ne cumineca în fiecare zi, a ne împărtăși adică din 
Sfântul Trup și Sânge al lui Hristos, bun și folositor lucru este, 
Însuși El lămurit zicând: Cel ce mănâncă Trupul Meu și bea 
Sângele Meu are viață veșnică (loan 6: 54). Și cine se poate îndoi 
că a se împărtăși deseori din viaţă este altceva decât fără numai a 
via în felurite chipuri? 

2. Însă noi ne împărtășim numai de patru ori pe săptămână: 
duminica, miercurea, vinerea și sâmbăta, dar și în celelalte zile 
când se face pomenirea vreunui Sfânt (mai deosebit). 


IV. Din viaţa Sfântului Eftimie 


1. În cetatea vitagabaeonilor locuia oarecine pe nume 
Romano; acesta avea un frate preot cucernic, Ahtabie cu numele, 
din mănăstirea Sfântului Eftimie. Romano era umed și molicios, și 
se împotrivea în toate fratelui său. 

2. Și pizmuind oarecine pe Romano pentru avuțţia lui, pândea 
și tâlhărește se ispitea să pună mâna pe ea, dar, neîmplinindu-și 
scopul, iute ca și cu o suliță inima rănindu-și, s-a dus în 
Eleutheropoli și a luat ajutor asupra lui pe un vrăjitor, cumpărând 
ticălosul cu mult preţ vătămarea aproapelui. 

3. Iar acela, pe cât putea, uneltea meșteșugurile, iar Romano, 
ca cel ce nu știa nimic din cele ce se fac, petrecea în țarină, 
neavând nicio păzire pentru cele cu vicleșug lucrate lui. Și, iată, 
trupul cu oarecare amorţire s-a cuprins, Dumnezeu tăind de la el 
multa lui trândăvie și voind ca sufletul către sârguinţă să-l 
întoarcă. Pentru aceasta, a slobozit a se birui puţin de 
meșteșugirile vicleanului, trebuind pentru aceasta să se întoarcă 
acasă. 

4. Apoi, mai amar răutatea vârându-se, zăcea chinuindu-se de 
idropizie, de aici luând deznădăjduire și de meșteșugul doctorului. 


Iar cei ai lui și prietenii ședeau împrejur slobozind peste dânsul 
cea din urmă lacrimă. Deci, așa greu aflându-se acela și însuși 
sfârșitul așteptându-l, abia dacă mai putea zări ceva; cu greu 
desfăcându-și genele, s-a rugat de cei ce erau de faţă să se dea 
puţin în lături ca să rămână singur. 

5. Rămânând așa, s-a întors către perete, precum odinioară 
marele lezechia (cf. IV Imp. 20: 2), și unele ca acestea întru 
zdrobirea inimii se ruga: „Dumnezeul puterilor, Cel ce ai zis: Când, 
întorcându-te, vei suspina, atunci te vei mântui (Is. 30: 25), Însuţi 
caută spre mine și mă scoate din nevoia aceasta ce mă ţine și din 
primejdie”. Iar dintru aceasta i-a venit lui în minte și Marele 
Eftimie, pe care acum îl chema cu fierbințeală, și mijlocitor îl 
aducea pe el la Dumnezeu, și printr-însul pentru izbăvire se ruga. 

6. Apoi, ca într-o uimire făcându-se, a văzut pe oarecine cu 
veșminte de monah și cu părul alb stându-i înainte și zicând: „Ce 
voiești să-ţi fac?” Iar el, de frică, dar și de bucurie, întreba: „Oare 
cine ești tu, stăpâne?” Și acela a zis: „Eu sunt Eftimie, pe care tu 
cu puţin mai-nainte îl chemai, și pentru nimic să nu te sperii de 
vederea mea; căci vreau să văd, zicea, ce pătimești și ce primejdie 
a trupului te-a cuprins”. 

7. Iar el arătând pântecele, acela a împreunat drept degetele 
sale și, cu acestea, ca și cu o sabie, a tăiat acea umflătură a 
pântecelui, făcând să înceteze pătimirea și să se scurgă [lichidul]. 
Apoi a scos din pântece ca o tăbliță făcută din cositor, având 
oarecare însemnări pe dânsa, și a pus-o pe o masă, întru vederea 
lui. Apoi, și tăietura cu mâna lipind-o și netezind-o, întreagă și 
sănătoasă a așezat toată partea aceea. 

8. Şi, pe rând, toată pehlivănia aceea a sfârșit-o: adică pizma 
avuţiei, tocmeala cu fermecătorul, chemarea dracilor. „In niciun 
fel n-ai fi putut birui măiestriile vrăjmașului, de nu te-ai fi dat ca 
pricină, pentru că iată, întru atâta vreme, nici biserica n-ai vrut s-o 
vezi și să mergi, nici de Preacuratele Taine nu te-ai apropiat, ci cu 
lenevire ai trăit și fără de grijă faţă de cele în care a ajuns sufletul 
tău. Deci, de vreme ce a făcut Dumnezeu milă cu tine, de acum ia 
aminte de tine și nicidecum să nu te mai lenevești de mântuirea ta. 

9. După ce Romano a auzit acestea, s-a sculat îndată sănătos, 
umflătura cea de la pântece acum dezumflându-se. Apoi a chemat 
pe ai săi și le-a spus lor starea de față a sfântului și acea 
neobișnuită tăiere a degetelor, și, pe scurt, toată arătarea a 
povestit-o. Și, de atunci, din ziua aceea a facerii de minuni și până 
acum, praznic foarte mare făcea, în fiecare an aducând sfântului 
mulțumiri. 


V. A lui Paladie 


1. Înconjurând pe Părinţii cei din pustie, am venit și la un 
oarecare bărbat sfânt cu numele Or, care era Părinte al 
Mănăstirilor celor o mie de fraţi. Acesta, după ce ne-a văzut, s-a 
bucurat și ne-a îmbrățișat. Apoi, după ce s-a rugat pentru noi și ne- 
a spălat picioarele noastre cu mâinile sale, a vorbit din destul cu 
noi, învăţându-ne din dumnezeieștile Scripturi, că era bărbat 
învăţat de Dumnezeu. 

2. Apoi ne-a îndemnat la rugăciuni, că obicei era lui a nu se 
apropia de hrana cea trupească până nu dădea sufletului lui hrana 
cea duhovnicească, care este împărtășirea cu Tainele lui Hristos. 
Dintru aceasta, împreună cu cei de acolo, ne-am împărtășit și noi 
și am mulțumit. Ne-au chemat apoi la masă, dintru care a gustat și 
el împreună cu noi, hrănindu-ne sufletele cu cuvântul învăţăturii. 


VI. A lui Avva Cassian Romanul 


1. Mergând noi în Schit la Avva Serin, bărbat sfânt și purtător 
de Dumnezeu, după alte vorbe folositoare de suflet, l-am întrebat 
pe dânsul și despre cei bântuiți de duhuri necurate, zicând: 
„Pentru ce în ţara noastră cei îndrăciți sunt trecuţi cu vederea? De 
ce oamenii se tem de dânșii, nu vor să se apropie și se feresc de 
ei? Incă și de la Stăpâneasca Împărtășire de-a pururea îi opresc, 
aducând spre mărturie glasul Domnului, care poruncește: Nu dați 
cele sfinte câinilor, nici nu aruncați mărgăritarele înaintea porcilor 
(cf. Matei 7: 6). 

2. Și, răspunzând Bătrânul, ne-a zis nouă: „De credem că 
toate cele ce se fac nu se fac fără voia lui Dumnezeu - chiar și 
necazurile și ispitele - și că se iconomisesc spre folosul sufletelor 
noastre, nu numai că nu vom trece cu vederea pe cei ce pătimesc, 
ci și vom și pătimi împreună cu dânșii, ca și cu niște mădulare ale 
noastre, și pentru dânșii ne vom ruga fierbinte către Dumnezeu, 
suferindu-i pe ei întru multă dragoste și prietenie, precum învaţă și 
Apostolul zicând: Când pătimește un mădular, împreună-pătimesc 
toate mădularele (I Cor. 12: 26). 

3. Cât despre Sfânta ÎImpărtășire ce se dă acestora, 
niciodinioară nu ne-am înștiințat să fie oprită de Bătrânii noștri, 
socotindu-se chiar să li se dea în fiecare zi. lar graiul cel 
evanghelicesc ce poruncește a nu da cele sfinte câinilor, nu cu 
potrivire îl înțelegeţi, căci nu pentru Sfânta Împărtășire zicem că a 
zis Hristos, ci pentru învăţătura și tâlcuirea dogmelor celor mai 
înalte. 

4. Căci, împărtășindu-se cel bântuit, Sfintele nu se dau spre 
mâncare demonului, ci mai vârtos spre curăţarea sufletului și a 


trupului, și spre arderea vicleanului duh, care șade în mădularele 
trupului și care, prin împărtășirea Sfintelor, fuge ca ars de foc. Cu 
un astfel de chip ceva mai-nainte și pe Avva Andronic l-am aflat că 
s-a tămăduit și pe mulţi alţii. 

5. Deci, dacă cu totul pe cel bântuit îl vom opri de la 
făcătoarea de viață Impărtășire a Sfintelor, vom da prilej dracului 
ce-l chinuiește pe dânsul a se trufi și mai tare, astfel gătindu-l pe 
dânsul mai des și mai greu să se pună asupra omului, ca asupra 
celui ce mai mult se desparte de ajutorul cel de sus, pe care l-ar fi 
putut câștiga din Sfânta Impărtășire. 

6. Deci nu se cade ca pe cei ce fără de voia lor se lucrează de 
draci să-i despărţim de acoperământul celor Sfinte, ci numai pe cei 
ce de voie se dau pe eiși păcatelor și prin fapte necurate se 
îndrăcesc. 

7. Care sunt cu atât mai păcătoși decât aceia, pe cât dracii 
care lucrează întru dânșii pe ascuns și în chip nevăzut și care nu 
se învrednicesc de nicio pedeapsă spre tămăduirea răutăţii lor, ci 
aspra și nepocăita lor inimă le învistierește lor urgie în ziua urgiei, 
a descoperirii și a dreptei judecăţi a lui Dumnezeu (cf. Rom. 2: 5), 
unde viermele lor nu se va sfârși și focul nu se va stinge (cf. Marcu 
9: 44). 


PRICINA A TREIZECI ȘI CINCEA 


Că cel ce este sub canon și nu se poate împărtăși la dumnezeiasca 
Adunare [Liturghie] trebuie să iasă din biserică împreună cu 
catehumenii. 


I. A Sfântului Grigorie Dialogul 


1.Erau două fecioare călugărițe de neam mare care 
petreceau în casa lor, nu departe de mănăstirea fericitului 
Benedict; iar un bărbat sârguitor și cucernic iconomisea cele din 
casa lor. Acestea însă, îngâmfându-se pentru neamul lor, fără rost 
sudalme și ocări în fiecare zi îi aruncau. 

2. În cele din urmă, acela, nemaisuferind ocările lor, a venit la 
omul lui Dumnezeu, Benedict, și i-a spus de ocările fecioarelor, iar 
el le-a trimis cuvânt zicând: „Indreptaţi-vă pe înșivă și limba 
voastră  înfrânaţi-o, pentru că, de nu vă veţi îndrepta, 
neîmpărtășite vă voi face pe voi”. Iar acesta nu ca legându-le pe 
dânsele [cu canon] a zis, ci doar le-a îngrozit, vrând numai a le 
îndrepta. 

3. Iar acelea, nicio grijă făcând de sfătuirea Sfântului, a se 
depărta dintru a loruși nebunie n-au voit. După puţine zile însă, 
cele două și-au sfârșit viaţa și s-au îngropat la biserica din 
apropiere. 

4. Iar când în biserică se făcea adunare pentru dumnezeiasca 
Liturghie și, după obicei, diaconul striga cu glas tare: „Oricine nu 
se împărtășește să iasă din biserică”, vechea îngrijitoare a 
fecioarelor, care obișnuia să aducă jertfă Domnului pentru 
dânsele, le vedea adeseori pe amândouă ieșind din biserică. 

5. Aceasta s-a întâmplat la multe Liturghii, până când, într-o 
zi, și-a amintit de omul lui Dumnezeu care, încă trăind ele, le-a 
vestit cu îngrozire că, de nu se vor îndrepta cu sârguinţă, le va tăia 
de la împărtășirea cu dumnezeieștile Taine. Pentru aceasta, ea a 
trimis de veste la dumnezeiescul Benedict despre toate cele aflate. 
Venind la acesta, trimișii acesteia au căzut la picioarele lui și i-au 
spus despre acea înfricoșata vedenie. 

6. Iar el, din milostivire pornindu-se, a luat o prescură și i-a 
dat-o îngrijitoarei zicând: „Du-te și fă să se aducă Domnului 
prescura aceasta pentru dânsele, și de aici înainte nu vor mai fi 
neîmpărtășite”. Așadar, aducându-se Domnului prescura pentru 
dânsele și diaconul după obicei strigând și îndemnând ca cei ce nu 
se împărtășesc să iasă din biserică, de atunci înainte n-au mai fost 
văzute de îngrijitoare. 

7. Așijderea este scris în viața Cuvioasei Matrona, privitor 


mai vârtos la sărutare. Mergând aceasta la mănăstirea Cuviosului 
Vasian, s-a prefăcut că este eunuc și a fost primită. Și vreme nu 
puţină împreună nevoindu-se cu monahii și ascunzându-se, mai pe 
urmă însă, din oarecare descoperire dumnezeiască, Marelui Vasian 
i s-au făcut arătate cele făcute de dânsa. 

8. lar el, chemând-o pe dânsa și aspru căutând spre ea, i-a 
zis. „Ce te-a făcut pe tine, femeie, cu o așa cutezare să petreci în 
soborul acesta? Pentru ce te-ai ascuns atâta vreme? Ai voit să 
necinstești cumva mănăstirea și s-o faci de ocară sau ai vrut să ne 
ispitești în oarecare fel?” 

9. Iar ea, îndrăznind spre cea zisă, îndată s-a pus pe sine jos 
la pământ și, de picioarele cuviosului atingându-se, cuvinte cu 
multă smerenie abia grăind slobozea zicând: „Nu vrând a aduce 
ispită, o, stăpâne, turmei tale, întru dânsa pe sinemi m-am 
numărat, ci mai vârtos fugind de ispita celor potrivnici și din 
cursele cele din viaţă abătându-mă”. 

10. Către care Vasian a răspuns: „Dar, femeie fiind, cum, dar, 
te apropii de dumnezeieștile Taine cu capul gol și sărutarea fără 
de frică o dai fraţilor?” 

11. Răspuns-a ea: „Pentru dumnezeieștile Daruri, zicea, 
puneam pricină neputința și nu-mi descopeream acoperământul 
capului și, așa, din dumnezeieștile Daruri mă împărtășeam. lar de 
la sărutarea dragostei către fraţi nicidecum nu mă dădeam înapoi, 
pentru că socoteam că nu de guri omenești mă apropii pe sinemi, 
ci râvnesc a mă aduce la îngereasca nepătimire”. 


II. Din Pateric 
12. Zis-a unul din bătrâni că, „de multe ori zicând diaconul 


«îmbrăţișaţi-vă unii pe alţii», am văzut pe Duhul Sfânt în gurile 
fraților”. 


PRICINA A TREIZECI ȘI ŞASEA 


Că îngroparea în biserică a celor blagocestivi de folos este, iar a 
celor osândiţi, solitoare de muncă în focul cel veșnic. 


I. A lui Grigorie Dialogul 


Întrebare 

Petru 

1. Invață-mă, rogu-te, de se cuvine să socotim că se face 
vreun folos sufletelor celor ce s-au săvârșit, dacă trupurile lor sunt 
îngropate în biserică? 

Răspuns 

Grigorie 

2. De nu vor fi păcatele lor grele, folosește a-i îngropa pe cei 
morţi în biserică, căci rudeniile lor, de câte ori vin la biserică, 
văzând mormintele celor ai lor, își aduc aminte de dânșii și așa 
aduc Domnului rugăciuni pentru ei. 

3. lar cei ale căror păcate sunt grele, nu spre izbăvirea 
păcatelor lor, ci spre mai mare osândă se îngroapă trupurile lor în 
biserică, iar aceasta este arătată și din cele făcute în vremurile de 
acum. 

4. Povestitu-mi-a mie preacucernicul Felix, episcopul de 
Ostia, care s-a născut în provincia Sabina, cum că era acolo o 
călugăriță care, deși de cele scârnave dulceţi se înfrâna, de 
clevetirea lumii însă și de vorba cea fără de vreme nu se depărta. 

5. Aceasta, după ce s-a săvârșit și a fost îngropată în biserică, 
păzitorul bisericii a văzut-o, printr-o descoperire, adusă înaintea 
jertfelnicului tăiată în două: o parte adică era dată spre ardere 
focului, iar cealaltă neatinsă. 

6. După ce s-a făcut ziuă, sculându-se, păzitorul a povestit 
celor ce erau împreună cu dânsul ceea ce a văzut prin descoperire 
într-acea noapte. Din aceasta se arată limpede că cei ale căror 
păcate sunt de neiertat nu pot dobândi vreun ajutor din locurile 
cele sfinte (unde s-au îngropat) spre a scăpa de divanul 
Judecătorului. 

7. Încă și Valerian, patriciul, pe care și noi îl știm, fiind în 
cetatea ce se zice Brescia, întru dânsa s-a sfârșit. lar episcopul 
cetăţii aceleia a luat bani de la oamenii lui pentru a i se da trupului 
loc de îngropare în biserică, însă acest Valerian până la bătrâneţe 
foarte cu alunecare a trăit, niciodinioară vrând să pună frâu 
patimilor și neorânduielilor sale. 

8. Astfel, îngropându-se trupul lui în biserica Sfântului 
Mucenic Faustin, în noaptea ce a urmat, Sfântul Mucenic s-a 


arătat eclesiarhului și i-a zis: „Du-te și spune episcopului să arunce 
afară trupul cel împuţit pe care l-a pus aici, iar dacă nu va face 
aceasta, în ziua a treizecea va muri”. 

9. Insă eclesiarhul s-a temut să spună această vedenie 
episcopului; și iarăși, a doua oară vestindu-i-se să spună 
episcopului, el s-a lepădat. Astfel, în ziua a treizecea, sănătos fiind 
episcopul, după ce spre seară s-a culcat pe patul său, cu moarte 
năprasnică și în chip neștiut s-a săvârșit; din care se poate înțelege 
în ce fel s-a pedepsit sufletul lui Valerian. 

Deci arătat este că cei ale căror păcate sunt grele nu au 
niciun ajutor de la sfinţitele locuri în care se îngroapă, ci mai 
vârtos se osândesc pentru cutezarea lor, și nu numai ei, ci și cei 
ce-i îngroapă pe dânșii vor fi judecaţi. 


PRICINA A TREIZECI ȘI ŞAPTEA 


Că și a îngropa pe cineva cu cinste [pompă] nu mică vătămare 
poate pricinui sufletelor; pentru aceea [nu întâmplător], cei iubiţi 
de Dumnezeu sunt îngropați simplu [fără pompă]; pentru aceasta, 

de mare folos este a alege cineva îngroparea fără slavă. 


I. Din viaţa Sfântului Efrem 


1. Sfântul Efrem, iată, vrând a se muta de aici, unele ca 
acestea cu stăruinţă a rânduit: 

2. „Cântări să nu-i cântaţi lui Efrem; nu mă îmbrăcaţi cu 
haine de mult preţ, nu faceți mormânt osebit trupului meu, că 
tocmeală am cu Dumnezeu să mă sălășluiască pe mine cu străinii, 
că străin sunt eu și nemernic pe pământ, precum toţi părinţii mei. 
lar dacă cineva, adăuga, iubitor de părinte fiind, mai-nainte mi-a 
gătit mie haină scumpă pentru hotărâta îngropare, să o dea celor 
lipsiţi”. 

3. Așadar, unele ca acestea acela către cei ce stăteau 
împrejur a rânduit. lar unul dintr-înșii - și acesta dintre cei mai 
vestiți și mai râvnitori -, haină scumpă și de mult preţ gătindu-i 
acestuia, avea în gând ca după moarte să-i învelească cu ea trupul 
lui. Auzind apoi porunca, foarte îl durea, ca cel ce trebuia să se 
lepede de hotărârea sa. 

4. lar a o da săracilor întârzia, judecând că mai bine este să 
plătească acelora banii, cât s-ar fi prețuit haina - necunoscând, 
precum se vede, că, făcând așa, cu mult mai vârtos s-ar fi arătat 
acesta har făcând lui Efrem dând-o săracilor, decât privind la voia 
și judecata sa -, în ciuda celor zise de sfântul, însă aceasta a 
înţeles-o numai după ce a pătimit pedeapsa neascultării, căci, de 
drac viclean fiind rănit, pentru gândurile cele viclene muncă 
deopotrivă ca pentru faptă a luat. 

5. Drept aceea, și la patul sfântului, înaintea tuturor, pe sine 
s-a aruncat, mâinile strâmbându-le, ochii întorcându-i, dinţii 
scrâșnindu-i, spumă din gură slobozind și câte alte lucruri ale 
nebuniei celei arătate făcând. Astfel a fost dat de dumnezeiasca 
iconomie diavolului spre pedeapsă, căruia supunându-se, a lepădat 
porunca cea părintească. 

6. Ce a făcut însă acela care cele ascunse vedea și cu Duhul 
Cel dumnezeiesc grăia? A priceput că pătimirea este rod al 
păcatului și a zis: „Ce lucru necuvios ai lucrat, o, omule, pentru 
care te-ai aruncat și într-atâta primejdie?” 

7. lar el, trezindu-se din nebunie, și-a mărturisit arătat 
fărădelegea, neascultarea și-a vădit și slăbiciunea gândurilor și-a 


mustrat, spre care, pentru pătimire, milostivindu-se Sfântul Efrem 
și primind mărturisirea lui, l-a izbăvit pe el de diavolul numai cu 
rugăciunea și cu punerea mâinilor. 


II. Din viaţa Sfântului loan Colibașul 


1. Înștiințându-se minunatul loan prin descoperire că s-a 
apropiat sfârșitul său, a cerut să vadă pe doamna casei, care și 
mamă îi era lui. 

2. Adusă fiind aceea, care de mult dorea să-și vadă fiul, și de 
maica cea dorită aproape ajungând și feciorul cel mult dorit, 
nicidecum nu se descoperi pe sine cine este, punând pentru 
aceasta multă înfrânare limbii și inimii. 

3. Apoi, cu glas smerit, zise: „Cele făcute de voi mie, 
săracului, zicea, știți bine că trec către Stăpânul Cel de obște - că 
al Lui este glasul ce zice: De vreme ce ati făcut unuia dintr-acești 
frați prea mici ai mei, Mie ați făcut (Matei 25: 40). 

4. Dar, însă, sfârșitul vieţii aproape îmi este și voiesc această 
cerere de pe urmă a cere de la tine înaintea lui Dumnezeu, 
Cercătorului și Martorului tuturor; iar cererea este ca nicidecum 
cu haine alese să îngropaţi trupul meu, nici în vreun loc osebit să 
mă puneţi, ci cu aceste zdrenţe cu care mă aflu să mă îngropaţi și 
numai acolo unde cu ale mele mâini mi-am înfipt coliba”. 

5. Acestea rânduindu-i mamei, plecată a avut-o pe dânsa, căci 
încredințări temeinice îi dădu lui, fără a cunoaște ea că-i era 
mamă; că aceasta de mai-nainte o izvodise priceperea lui, ca să 
răpească vreme spre încredințare, mai-nainte de a se face 
cunoscut. Apoi, înainte de săvârșirea lui, s-a cunoscut de părinţi că 
el este Ioan cel căutat de dânșii; iar aceea că s-a descoperit pe sine 
a fost pentru nevoia jurămintelor acelora, iar după puţin s-a 
săvârșit. 

6. Însă mama, biruindu-se de dragostea cea către dânsul, a 
uitat de poruncile feciorului, pe care îndată l-a dezbrăcat de cele 
zdrențuroase ale sale, îmbrăcându-l cu haină luminoasă și de mult 
preţ; dar numaidecât slăbănogiri de mădulare o apucară pe dânsa, 
feciorul neprimind ceea ce se făcea. O, dragoste fierbinte către 
Hristos! Că și înseși semnele nevoinţelor [hainele adică], cu mult 
mai dorite decât dragostea de maică le socotea la dânsul. 

7. lar tatăl, așa slăbănoagă văzând pe femeia sa, și-a adus 
aminte de poruncile feciorului; pe care și dezbrăcându-l de hainele 
cele de mult preţ, cu cele obișnuite l-a îngropat, astfel îndată și 
mama de slăbănogire s-a tămăduit. Așadar, precum se vede, 
feciorul îndreptător al părinţilor săi s-a făcut, Dumnezeu arătând 
că nu numai poruncile născătorilor sunt vrednice de păzit fiilor, 


dar și părinţii lor, rânduielile fiilor, când adică ţin scopul cel după 
Dumnezeu. 

8. Deci s-a îngropat viteazul nevoitor întru acea colibă, 
precum a și rânduit pentru acesta, căci știa că mai vârtos pe cele 
așa smerite le primește strălucirea celor de sus. 


III. Din viaţa Sfântului Pahomie 


1. Odinioară, cercetând Sfântul Pahomie mănăstirile pe care 
el cu harul lui Dumnezeu le-a întemeiat, cum a ajuns aproape de 
una din acestea, s-a întâlnit cu ducerea unui frate săvârșit care 
trăise în lenevire. lar fraţii mănăstirii aceleia urmau ducerii 
aceluia cu multă și potrivită cântare, fiind acolo și născătorii, 
rudeniile și toți prietenii celui mort. 

2. Aceștia, după ce l-au văzut pe sfântul, au pus jos patul, ca 
atât pentru dânșii, cât și pentru fratele cel mort stând să facă 
rugăciune. Și, aducând sfântul după datorie închinăciune și 
rugăciune lui Dumnezeu, s-a întors apoi către dânșii și a zis: 
„Conteniţi din cântare”. A poruncit apoi a se aduce hainele 
mortului ca să fie arse înaintea tuturor, iar trupul să se îngroape 
fără de cântarea cea legiuită. 

3. Dar  născătorii și  rudeniile celui mutat de aici, 
înspăimântându-se de acea nouă vedere, s-au rugat să lase să se 
facă pentru dânsul obișnuita cântare, însă el nu suferea. 

4. Dar iarăși ei către dânsul murmurau și ziceau: „Ce este 
aceasta nouă vedere, o, Părinte? Cine n-ar milui un mort, chiar și 
de-al vrăjmașilor de va fi fost? Indestulată este nenorocirea, ca și o 
fiară să aducă spre jale. Incă nici sfinţiei tale, nici nouă, nu ni se 
cuvine o ocară și o necinste ca aceasta. Alte rudenii ziceau: „Mai 
bine de n-am mai fi fost aici, mai bine de nu s-ar fi făcut acesta 
monah și, așa, nu ne-ar fi lăsat întristare veșnică”. 

5. Acestea și altele asemenea zicând aceia și rugându-se să 
dea cântare cuvioșii mortului, Pahomie răspunzând a zis lor: „Cu 
adevărat, fraților, mai mult decât voi îmi este milă de acesta ce 
zace jos, că, pe cât voi faceţi purtare de grijă pentru cortul cel 
văzut al acestuia, pe atât mie îmi este grijă pentru sufletul lui, 
pentru care, ca un părinte, am poruncit una ca aceasta”. 

6. Când murmurele au mai contenit, sfântul le-a răspuns 
blând și liniștit: „Voi adică mai multă durere acolo îi grămădiţi prin 
părută cinste, eu însă prin această necinste nădăjduiesc ca măcar 
puţintică apărare sau odihnă să-i gătesc înaintea nemitarnicului 
Judecător. Iar pentru aceasta nu mă îngrijesc precum voi de trupul 
cel mort, ci de sufletul cel fără de moarte, pe care iarăși îl va lua 
nestricăcios la înviere. 


7. Încă și într-alt fel: de-i voi da lui slobozenie, ca un plăcător 
de oameni mă voi judeca de Dumnezeu, de dragul unei vremelnice 
pliniri putând primejdui folosul sufletului care acolo se va munci 
veșnic. 

8. Că izvor de bunătate fiind Dumnezeu, caută pricinuiri prin 
care să ia prilej de a ne izvori cu îndestulare pe a Sa bunătate și de 
a ierta greșelile nu numai în veacul acesta, ci și în cel viitor. 
Pentru că, iată, zicând despre cei ce hulesc spre Duhul Sfânt că nu 
vor dobândi iertăciune nici în veacul acesta, nici în veacul cel ce va 
să fie (cf. Matei 12: 32), a dat a se înţelege cum că numai pentru 
oarecare greșeli se poate da iertăciune și dincolo de această viaţă. 

9. Iar noi, care ne-am învrednicit a primi iscusința doctoriei 
Lui celei dumnezeiești, de nu vom aduce fiecăruia cu dreptate 
leacul cel potrivit, ca niște defăimători de suflete vom auzi cea 
scrisă: Vedeți defăimătorilor, și luaţi aminte, și vă minunati de cele 
minunate, și pieriți (Avvacum 1: 5). 

10. Pentru aceasta mă rog pentru izbăvirea acestuia mutat de 
aici de cele cumplite ce sunt asupra lui și ca sufletul lui să 
dobândească odihnă: fără de psalmi îngropaţi-l pe dânsul; căci 
Dumnezeu, bun fiind și mult-milostiv, poate primi pe cel ce s-a dus 
către Dânsul chiar și fără a noastră cântare de îngropare”. 

11. Deci dus a fost fratele cel mort în munte, fără de cântare, 
și, așa, acolo s-a îngropat, precum a poruncit Sfântul. 


IV. Din Pateric 


1. Vrând a se săvârși Avva Arsenie, a poruncit ucenicilor săi 
zicând: „Nu vă îngrijiţi a face pentru mine pomană sau fapte ale 
dragostei, că eu, de am făcut pomană sau dragoste, pe aceea o voi 
afla dincolo”. 

2. Deci, văzându-l pe el ucenicii când încă nu se săvârșise el, 
s-au tulburat. Iar el le-a zis lor: „Incă n-a venit ceasul, iar când va 
veni, voi spune vouă, iar de veţi da moaștele mele cuiva, mă voi 
judeca cu voi înaintea lui Hristos la înfricoșatul divan”. 

Iar ei au zis: „Dar ce vom face, că nu știm să te îngropăm?” 
Zis-a lor bătrânul: „Nu știți să legaţi o funie de piciorul meu și să 
mă duceti în munte?” 

3. lar când era aproape a se săvârși, l-au văzut pe dânsul 
fraţii plângând și i-au zis lui: „Și tu te temi, Părinte?” Iar el le-a zis 
lor: „Într-adevăr frica care este acum întru mine e de când m-am 
făcut monah”. Şi, aceasta zicând, a adormit. 

4. Povestit-a oarecine din Părinţi că era un sihastru în pustia 
cetăţii Nilului și îi slujea lui un mirean credincios. Și era în cetate 
un om bogat și necredincios, și s-a întâmplat de a murit, și îl 


petrecea toată cetatea împreună și episcopul cu făclii și cu 
tămâieri. 

5. Și a ieșit atunci și slujitorul sihastrului, după obicei, ca să-i 
aducă lui pâine, și l-a aflat pe dânsul mâncat de o fiară ce se 
numește hienă. 

6. Pentru aceasta a căzut cu faţa la pământ, rugându-se lui 
Dumnezeu și zicând: „Nu mă voi scula, Doamne, până nu-mi vei 
vesti ce sunt acestea: că acel necredincios și după moarte atât alai 
a avut, iar acesta, care a slujit Tie ziua și noaptea, cum de a murit 
așa?” 

7. Şi a venit îngerul Domnului și i-a zis lui: „Acel necredincios 
avea puţin lucru bun și s-a luat înapoi aici, ca acolo nicio odihnă să 
nu afle, iar acest sihastru împodobit era cu toată fapta bună, dar 
avea și el, ca un om, o mică greșeală, pentru care a fost pedepsit 
aici, ca acolo curat să se afle înaintea lui Dumnezeu”. 

8. Și, adeverindu-se omul, s-a dus slăvind pe Dumnezeu 
pentru judecăţile Lui cele drepte și necuprinse. 

9. Aproape de un frate sârguitor, ce avea plânsul neîncetat, 
petrecea alt frate. Într-o zi, ducându-se acesta în cetate, a zis 
fratelui celui sârguitor: „Fă dragoste, frate, și ai grijă de grădină 
până mă voi întoarce”. Răspuns-a acela: „Crede-mă, frate, că, pe 
cât voi putea, nu mă voi lenevi”. 

10. lar după ce s-a dus fratele, el a zis către sine: „Smerite, 
fiindcă ai aflat vreme, poartă grijă de grădină”. Și, stând decuseară 
până dimineaţă la pravilă, n-a contenit cu lacrimi cântând și 
rugându-se, așijderea și toată ziua aceea, că era duminică. 

11. Venind seara, s-a întors și fratele și a aflat că aricii i-au 
prăpădit grădina, și a zis către fratele: „Dumnezeu să te ierte, 
frate, că nu ai purtat grijă de grădină”. Zis-a el: „Dumnezeu știe, 
frate, că am făcut cât mi-a stat în putere și am păzit. Și 
nădăjduiesc la mila lui Dumnezeu, ca mica grădină să ne dea nouă 
rod”. Zis-a fratele: „Cu adevărat, frate, toată s-a pustiit”. 

12. Răspuns-a acela: „Știu, dar cred lui Dumnezeu că iar va 
înverzi”. Zisu-i-a stăpânul grădinii: „Vino să o adăpăm”. lar el a zis: 
„Du-te și o adapă tu acum, și eu o voi adăpa la noapte”. 

13. lar făcându-se secetă, se întrista grădinarul. Și a zis 
vecinului: „Crede, frate, că, de nu va ajuta Dumnezeu, nu vom avea 
apă în această vreme”. Răspuns-a acela: „Vai nouă, frate, că, de se 
vor usca izvoarele grădinii, cu adevărat nu vom avea parte de 
mântuire”; iar el zicea despre lacrimi și despre grădina inimii cea 
adăpată de acestea. 

14. Și, înverzind ea atunci când el trăgea să moară, acest bun 
nevoitor a rugat pe fratele, vecinul său, zicând: „Fă dragoste și nu 
spune nimănui că sunt bolnav, și rămâi astăzi aici, și, când voi 


adormi, ia trupul meu și-l aruncă în pustie, ca să-l mănânce fiarele 
și păsările, pentru că a greșit mult lui Dumnezeu, și nu este 
vrednic să fie îngropat”. 

15. Răspuns-a lui acela: „Crede-mă, Avva, că se îndoiește 
sufletul meu ca să facă aceasta”. Zisu-i-a lui bolnavul: „Păcatul 
acesta, asupra mea, și cuvânt îți dau că, de mă vei asculta și vei 
face așa, de voi putea, îţi voi ajuta ţie acolo unde mă duc”. 

16. Și, murind el într-acea zi, a făcut fratele precum i-a 
rânduit lui, și i-a aruncat trupul lui în pustie, că petreceau ei ca la 
douăsprezece mile de cetate. 

17. lar a treia zi i s-a arătat lui în somn și i-a zis: „Dumnezeu 
să te miluiască, frate, precum m-ai miluit și tu pe mine. Crede-mă 
că mari faceri de bine mi-a făcut mie Dumnezeu pentru că trupul 
meu a rămas neîngropat. Că mi s-a zis mie: «Vezi că, pentru multa 
ta smerenie, am poruncit să fii cu Antonie». Și iată, frate, că m-am 
rugat pentru tine; iar tu lasă de acum mica grădină cea simțită și 
poartă grijă de grădina cea gândită și nestricăcioasă a sufletului; 
căci și eu, după ce am ieșit din trup, m-am înștiințat că lacrimile 
mele au stins focul întru care era să merg”. 


PRICINA A TREIZECI ȘI OPIA 


Că nu al tuturor este a învăța, ci numai al celui pus spre aceasta 
de dumnezeiasca Pronie, ca cel ce este îndestulat a împlini cele pe 
care le învaţă și căruia i s-au biruit patimile; iar cel prost 
[nevrednic] se cade a lua aminte de sine, ca nu cumva, voind pe 
alții să-i zidească, pe sinesi să se surpe. Și cum, cu toate acestea, 
uneori, unii s-au aflat pe eiși, încă de la începutul lor - povățuiţi 
fiind de Duhul Sfânt și care nicidecum nu au fost legați de vreo 
povățuire omenească -, povățuitori ai altora, de care lucru se 
cuvine numai a ne minuna, nu însă a-l și urma, dată fiind neputinta 
noastră. 


I. A lui Grigorie Dialogul 


1. În Samnia, provincie a patricianului Venantie, era un 
plugar care avea un fiu pe nume Onorat, care din copilărie, spre 
dorul patriei celei cerești, prin înfrânare și postiri se aprindea. 

2. Și, sporind întru prea mari puteri, a dobândit, iată, 
slobozenie, de la domnul său cel mai sus zis, Venantie, și într-un 
loc se ce se cheamă Frudon a zidit o mănăstire întru care s-a făcut 
Părinte a două sute de monahi. 

3. Intr-o zi, din muntele ce era deasupra mănăstirii s-a rupt o 
stâncă, care, rostogolindu-se pe munte, putea pricinui cădere 
mănăstirii și pierzare tuturor. 

4. Pe aceasta așa iute prăvălindu-se văzând-o sfântul, striga 
fără oprire, chemând numele lui Hristos, și, dreapta ridicându-și, 
chipul cinstitei cruci în dreptul ei l-a pus; și iată, îndată piatra a 
stat sus din pornirea sa. Și până acum așa de toţi se vede 
spânzurată și nemișcată petrecând, precum i-a poruncit sfântul să 
stea, cu puterea lui Hristos. 

Petru 

5. Rogu-te, cinstite Părinte, voiesc să aflu dacă acest vestit 
om, care mai pe urmă s-a făcut dascăl a mulţi ucenici, a avut 
cumva vreun dascăl mai-nainte. 

Grigorie 

6. Nicidecum n-am auzit să fi fost acesta ucenic al cuiva, căci 
un dar al Sfântului Duh ca acesta nu se dă printr-o lege sau 
rânduială anume. Însă obiceiul petrecerii celei drepte este să nu 
cuteze cineva a fi cineva întâi-stătător, dacă nu mai întâi s-a 
învăţat cum să se supună, drept care nici să nu cuteze a porunci 
ascultare celor supuși, pe care el n-a cunoscut-o prin săvârșire de 
la cei de mai-nainte de dânsul. 

7. Dar se află unii care [numai] dinăuntru din învăţătura 


Duhului sunt învăţaţi, căci, dacă nu este la dânșii știința învăţăturii 
omenești celei din afară, înţelepciunea Dascălului celui dinăuntru 
nu lipsește; dar aceasta se întâmplă la bărbaţii cei desăvârșiţi, a 
căror slobozenie a vieţii nu trebuie să fie și pildă celor mai 
neputincioși. 

8. Însă e lucru vrednic de luat aminte ca nimeni, neașezându- 
se mai întâi ucenic al cuiva, să se socotească pe sine plin de Duhul 
Sfânt și, așa, dascăl al înșelării să se facă. lar mintea cea plină de 
Duhul Sfânt în chip prea luminat arată semnele Acestuia, care 
sunt: puterea [duhovnicească a facerii de minuni] și smerita 
cugetare, care dacă amândouă vor ajunge desăvârșite într-un 
cuget, astfel se va însemna lămurit venirea Sfântului Duh. 

9. Tot așa nici loan Botezătorul n-a avut dascăl, după cum 
citim în Scriptură. Și nici Însuși Adevărul, Domnul nostru lisus 
Hristos, întru venirea cea trupească învățând pe Apostoli, pe 
acesta nu trupește alături de dânșii l-a chemat, ci mai vârtos pe 
dinăuntru învăţându-l, iar pe dinafară l-a lăsat întru slobozenie. 

10. Așa și Moise, de înger în pustie fiind povăţuit, porunca nu 
prin om a cunoscut-o și învăţat-o (cf. leș. 3: 2). Însă acestea, 
precum am zis, la cei ce se află mai neputincioși nu sunt de urmat, 
ci mai vârtos se cuvin a fi cinstite. 

11. Unul ca acesta a fost și Cuviosul Părintele nostru 
Benedict, că acesta, ca o stea a zorilor din cetatea Nursiei ieșind, 
în Roma a răsărit și, încă tânăr fiind și zburdând cu trupul, ca pe o 
iarbă uscată [trecătoare] pe toată lumea cu floarea ei a socotit-o și 
așa s-a întors dinspre dânsa. 

12. Și, ajungând în pustie, într-un loc pe care cei ai locului îl 
numesc Lakkon, și aflând peșteră, a locuit într-însa și toată 
felurimea faptelor bune desăvârșit a deprins-o, de tăria Sfântului 
Duh umplându-se, de la Care și bine-lucrându-se cu inima, roade 
de învăţătură a dat celor ce se apropiau. 

13. Astfel că mulţi erau cei de prin apropiere care se adunau 
la dânsul pentru zidire duhovnicească; că nu se putea ca multă 
vreme sub obrocul uitării să se ascundă lumina faptelor lui celor 
bune, drept care în sfeșnic cu vrednicie s-a pus de Pronie, ca dintr- 
a sa lumină să împartă și altora. 

14. Deci, fiind el în peștera cea zisă, cu fulgerul faptelor 
bune, a semnelor și a puterilor sale celor prea mari pe care 
Dumnezeu le făcea printr-însul, pe mulţi a tras către sine, care au 
venit cerând a se paşte sub dânsul. Iar el îndată i-a primit pe 
dânșii și douăsprezece mănăstiri, apoi, cu puterea lui Hristos, a 
alcătuit, în fiecare așezând câte douăsprezece monahi, iar cu sine 
a oprit numai câţiva vieţuitori. 

15. Precum aceștia, au fost și corifeii Părinților: Marele 


Antonie și Marele Eftimie, căci și aceștia, nu om, ci pe Dumnezeu 
și pe conștiință având dascăl, luminători ai lumii se făcură; 
așijderea a fost și Cuviosul Apollo, și cei de pe stâlpi: Daniil și 
Alipie și Marele Simeon. 


II. Din viaţa Sfintei Singlitichia 


1. Zicea Fericita Singlitichia că foarte primejdios este pentru 
cineva să se apuce să înveţe dacă nu mai întâi a sporit prin viaţa 
practică. Că, precum cel ce are o casă stricată și primește străini, 
prin căderea casei și luiși, și acelora pierzare le mijlocește, tot așa 
și cel ce nu s-a zidit temeinic pe sine de mai-nainte și care se 
apucă să înveţe pe alţii: și pe sine, și pe cei ce vin la el, cu 
primejdie cumplită îi înconjoară. 

2. Cu cuvintele spre mântuire pe dânșii i-a chemat, iar cu 
lucrul, pierzare lor le-a mijlocit. Pentru că arătarea cea goală a 
cuvintelor se aseamănă cu scrierile cele alcătuite prin culori lesne 
șterse. 

3. Care și după scurtă vreme, prin suflările vânturilor și 
picăturile ploilor, se risipesc; iar învăţătura cea cu lucrul nu o 
poate risipi tot veacul; că, pe cele tari ale sufletului, fapta 
împreună cu cuvântul scriindu-le, chip veșnic celor credincioși 
dăruiește. 


III. Din Pateric 


1. Zis-a Avva Pimen: „A învăţa pe aproapele este a celui 
sănătos și nepătimaș. Fiindcă la ce folosește să zidească cineva 
casa altuia, iar pe a sa să o răstoarne?” 

2. Zis-a iarăși: „Omul care învaţă și nu face cele ce le învaţă 
se aseamănă cu izvorul, care pe toţi adapă și spală, iar pe sine nu 
se poate curăța, ci toată întinarea și necurăţia la dânsul este”. 

3. Dusu-s-a odinioară Avva Serin la Avva Pimen cu ucenicul 
său, Isaac. Şi a zis către dânsul: „Ce să fac lui Isaac acesta, care cu 
așa dulceaţă ascultă cuvântul meu?” Răspuns-a lui Avva Pimen: 
„De voiești să-l foloseşti pe dânsul, cu lucrul arată-i lui fapta bună, 
fiindcă cel ce ia aminte la cuvânt rămâne nelucrător, iar dacă cu 
lucrul vei arăta lui, acesta rămâne [lucrător] lângă dânsul”. 

4. Zis-a Avva Iperehie „Inţelept cu adevărat este nu cel ce cu 
cuvântul învaţă, ci cel ce cu lucrul se iscusește”. 

5. Zis-a un bătrân: „Sufletul, de va avea cuvânt, iar lucru nu 
va avea, se aseamănă cu un copac ce are frunze, iar rod nu are. Că 
precum la pomul cel plin de rod, înverzite sunt și frunzele lui, așa 
se potrivește cuvântul la acel suflet ce are lucrare bună”. 


6. Zis-a un bătrân: „De vei vedea pe cineva căzând în ceva și 
poţi să-i ajuţi lui, tinde-i lui toiagul tău și-l trage, iar de nu-l vei 
putea trage, lasă-i toiagul tău, ca să nu piei și tu împreună cu 
dânsul. 

7. Iar de-i vei da lui mâna ta și nu-l vei putea trage pe dânsul, 
el te va trage pe tine jos și amândoi veţi muri”. lar aceasta o zicea 
către cei ce se bagă a ajuta cuiva peste măsura lor. 

8. Zis-a un bătrân: „Nimic nu este mai sărac decât cugetul 
fără Dumnezeu care filosofează pe cele ale lui Dumnezeu. Că dator 
este cel ce învaţă, ori în biserică, ori în chilie, să fie el cel dintâi 
care face cele ce le zice și învaţă. Că zice: Plugarul ce se ostenește 
se cade întâi el din roadă să mănânce (Il Tim. 2: 6)”. 

9. Zis-a un bătrân către alt bătrân ce avea dragoste și ajuta și 
călugărilor, și mirenilor: „Că sfeșnicul pe mulţi luminează, iar gura 
sa și-o arde”. 

10. Zis-a Avva Orsisie: „Cărămida nearsă, punându-se la 
temelie aproape de râu, nu rezistă nicio zi, iar cea arsă, ca piatra 
rămâne. Tot așa și omul care încă are înţelegere trupească și nu s- 
a ars ca Iosif cu frica lui Dumnezeu - după ce s-a suit la stăpânire, 
se risipește [ca o piatră nearsă]. 

11. Că multe sunt ispitele unora ca aceștia, fiindcă sunt în 
mijlocul oamenilor, și bine este ca cineva, după ce-și va cunoaște 
măsurile sale, să fugă de greutatea stăpânirii, căci nu toţi sunt tari 
în credinţă și neclintiţi. 

12. Căci, dacă va lua cineva aminte la Sfântul Iosif, va afla că 
n-a fost pământesc: căci cu câte n-a fost ispitit, și în ce fel de ţară? 
Însă n-a ieșit din fapta bună. Deci și noi, cunoscând măsurile 
noastre, să ne nevoim a scăpa de judecata lui Dumnezeu. 

13. Zis-a Avva Pimen: „Omul, de-și va păzi rânduiala sa, nu se 
tulbură”. 

14. Zis-a iarăși: „Omul care a văzut și n-a păzit, cum poate 
învăţa pe aproapele?” 

15. Un frate l-a întrebat pe dânsul zicând: „Nişte fraţi 
locuiesc cu mine, voiești să le poruncesc lor?” Răspuns-a bătrânul: 
„Nu, ci fă tu întâi lucrul cel duhovnicesc și, de vor voi să trăiască 
de sineşi’, ei vor vedea”. Şi a zis fratele: „Ei voiesc, Părinte, să le 
poruncesc lor”. Și a zis bătrânul: „[Chiar și așa,] fă-te lor chip, și 
nu punere de lege”. 

16. Un frate a întrebat pe un bătrân: „De va aduce vreun frate 
la mine cuvinte din afară, voiești, Avva, să-i zic lui să nu le aducă?” 
Zis-a lui bătrânul: „Nicidecum”. Zis-a fratele: „De ce?” Zisu-i-a lui 


În trad. neogr. avem: „De vor voi să trăiască viață duhovnicească mai 
înaltă”. 


bătrânul: „Că nici noi n-am putut păzi aceasta, astfel ca nu cândva, 
zicând aproapelui a nu face aceasta, să ne aflăm noi după acestea 
făcând-o”. Zis-a fratele: „Și ce e de făcut?” Zis-a bătrânul: „De vom 
voi a plăcea, chipul aceasta îi va ajunge aproapelui”. 

17. Întrebat-a Avva Petru pe Avva Isaia: „Ce înseamnă rob al 
lui Dumnezeu?” Şi a răspuns Bătrânul: „Pe cât robește cineva într- 
o patimă, încă nu se poate socoti robul lui Dumnezeu, ci este rob la 
aceea de care se stăpânește; că, pe cât el este în prinsoare, pe cel 
ce este stăpânit de aceeași patimă a-l învăţa nu poate. Că rușine 
este lui a învăţa mai-nainte de a se fi izbăvit el de aceea sau a ruga 
pe Dumnezeu pentru ea de dragul aproapelui, dacă el este încă 
prins întru dânsa”. 

18. Zis-a Avva Isaia: „De unde știu eu că sunt bine-primit la 
Dumnezeu ca să spun altuia «fă aceasta sau aceea», însumi fiind 
sub pocăință pentru păcatele mele? Că omul care a căzut o dată 
este sub pocăință și nu se află fără primejdie, căci nu știe în ce 
măsură sau dacă s-a făcut lui iertarea fărădelegilor. lar semnul 
acesta este: dacă nimic din cele ce a greșit nu se va mișca în inima 
lui, sau altuia grăindu-i lui despre dânsele. Că frică și cutremur 
este dinspre dânsele, până ce va ajunge la judecata lui Dumnezeu. 

19. Iar dacă va cere cineva să-i arăţi sau să-l sfătuiești despre 
ceva, și tu îţi primejduiești sufletu-ți de moarte grăindu-i de 
slobozenie [de patimi], iar el se va întoarce către tine grăindu-ţi 
aceleași, fără a lucra ceva sau spori pentru cele ce i-ai spus, apoi 
depărtează-te de dânsul, căci astfel îți omoară sufletul tău. 

20. Căci a lăsa omul îndreptăţirea sa, pe care o socotește a fi 
după Dumnezeu, și a păzi graiul celui ce învaţă după Dumnezeu 
este un lucru mare pentru el. 

21. Că iată, omul lui Dumnezeu, Avva Nistero, văzând slava 
lui Dumnezeu și având pe fiii surorii sale locuind împreună cu el, 
întru nimic lor nu le-a poruncit lor ceva, ci i-a lăsat pe fiecare după 
a sa voie, ori de se făceau buni, ori răi, neîngrijindu-se de dânșii”. 

22. Zicea [Avva Isaia] și despre Cain și Abel, neștiind ei nici 
legea, nici Scriptura, cine oare i-a învăţat pe dânșii a face aceasta 
sau aceea? Pentru că, dacă nu Dumnezeu va învăța pe om, în 
deșert se ostenește. 

23. Zis-a iarăși: „A învăța pe aproapele este cădere a 
sufletului; și a voi să-l aduci pe dânsul la firea cea bună este mare 
zdrobire a sufletului”. Căci, întrucât înveţi pe aproapele în aceasta 


° Trad. neogr. face (cel puţin) o parafrază: „Atunci când cineva învaţă 
pe aproapele, există primejdia ca sufletul lui să fie abătut (de la lucrarea 
lui de căpetenie: zidirea lăuntrică) și să cadă; iar dorind să-l aducă pe 
aproapele la starea după fire, își pune sufletul în cumplita primejdie de a 
se strica și a se pierde”. 


sau aceea, înţelege-te și socotește întru sineţi că, [în felul acesta], 
vrând a zidi casa altuia, ţii o sapă cu care-ţi poţi răsturna casa ta. 

24. Cel ce lasă păcatele sale și se îngrijește a îndrepta pe 
altul este nelucrător și al rugăciunii celei din toată inima, și al 
mângâierii celei întru cunoștința cea către Dumnezeu. 

25. Zis-a iarăși despre a învăţa: „Frică se cuvine a avea 
pentru a nu cădea în ceea ce tu îi înveţi pe alţii să lepede; că, pe 
cât cazi întru dânsa, pe atât nu mai poţi învăţa”. 

26. Zis-a iarăși: „Vai nouă, că, plini fiind de vini, pe cei ce 
mult se deosebesc de noi îi sfătuim și îi învăţăm. Vai nouă, că, 
bârna având-o în ochi (cf. Matei 7: 3-5), de ca și cum n-am avea 
nicio prihană, pentru cele prea subţiri greșeli aducem vină fraţilor 
noștri. Vai nouă, că ne iuțim și legăm altora sarcini grele și 
anevoie de purtat (Matei 23: 4), iar noi, ca niște mai slabi cu 
trupul, ne lepădăm a ne atinge de ele. 

27. Vai nouă, că, de lucrarea cea călugărească departe fiind, 
ne repezim să învăţăm pe alţii virtutea cea lucrătoare. Vai celui ce 
se ostenește pentru alţii, știind că de ale sale osteneli s-a lipsit. Vai 
nouă, că pe cele drepte le hotărâm, le judecăm și [de aici le] 
învăţăm, iar de lucrarea binelui ne-am depărtat. 


IV. A lui Avva Marcu 


1. Cel ce afară de lucrare se face înţelept și grăiește cuvânt 
se îmbogățește din nedreptate, iar osteneala lui, după Scriptură, în 
casă de străini intră (cf. Pilde 5: 10). 


V. A lui Avva Isaac 


1. Să nu înveţi pe cineva ceea ce tu încă n-ai ajuns, ca să nu 
te rușinezi de sineţi și, din rânduiala vieţuirii tale, să se descopere 
minciuna ta. lar de este pricină binecuvântată a grăi, grăiește ca 
unul care se învaţă [un ucenic], și nu cu stăpânire și obrăznicie, și 
apucă înainte osândindu-te pe sineţi, arătând că ești mai prejos 
decât cel către care faci cuvântul. 

2. Bine este a învăţa pe oameni bunătatea și a-i aduce pe 
dânșii în rânduiala Proniei, și, din înșelăciune, la cunoștința 
adevărului. Căci acesta a fost chipul lui Hristos și al Apostolilor, și 
este înalt foarte. 

3. lar de va simţi cineva că a ieșit din vieţuirea aceasta și din 
deasa împărtășire de Dumnezeu, și că conștiința lui slăbește 
dinspre vederea duhovnicească a celor ce sunt, și alinarea inimii 
lui se tulbură, și cunoștința lui se întunecă - ca unul ce are cugetul 
lipsit de păzire, și trebuință de lepădarea [grosimii] simţirilor 
trupești, și că, întru a voi să tămăduiască pe alţii, pe a sa sănătate 
o pierde, mintea tulburându-se din slobozirea voirii sale -, acesta 
trebuie să-și aducă aminte de Apostolul. 

4. Care zice: Hrana tare este proprie celor desăvârșiţi (Evr. 5: 
14), adică a celor sănătoși cu simţirile și deprinse în aceasta, a 
celor ce pot primi toată hrana - zic adică de asuprelile simţirilor -, 
fără a-și vătăma inima în vreo împrejurare, pe temeiul deprinderii 
în săvârșire, ca nu cumva să se întoarcă înapoi și să audă ca în 
pildă: Doctore, tămăduiește-te pe sineți (Luca 4: 23). 

5. Pentru aceasta, fiecare să se osândească pe sineși, și pe a 
sa stare să și-o păzească, și, în locul cuvintelor lui celor simţite, 
buna-petrecere s-o slujească [urmeze], și cu a lui faptă să înveţe. 
Iar de este departe de oameni, mai mult bine le poate face lor întru 
râvna lucrurilor celor bune decât prin cea în cuvinte, câtă vreme el 
e încă bolnav și are trebuinţă ca și aceia de vindecare, că, orb pe 
orb de va povățui, zice, amândoi cad în groapă (Matei 15: 14). 


VI. A Sfântului Varsanufie 


1. Un frate din obștea întru care sfântul acesta se liniștea, 


auzind de un frate ce era războit, l-a sfătuit cele spre folos, fără 
însă a ajunge însuși la o măsură ca aceasta, de unde îndată a venit 
război asupra lui. 

2. lar după ce s-a văzut pe sine îngreuiat, a cunoscut că 
aceasta a pătimit-o pentru că n-a mărturisit fratelui neputinta sa, 
și că mai degrabă se cade întâi a-i întreba pe Părinţi. Venind la 
Starețul, i-a vestit lui lucrul. 

3. Și i-a răspuns lui Starețul: „Frate, nu este altă cale prin 
care să te poţi izbăvi de război, fără decât să te prihănești pe sineţi 
pentru cele ce ai grăit, și te va ierta Dumnezeu”. Deci, făcând 
fratele precum l-a sfătuit Starețul, s-a prihănit pe sineşi pentru 
cele ce a zis și, punând metanie, îndată s-a ușurat de război, și a 
mulțumit lui Dumnezeu. 


VII. Din Pateric 


1. Zis-a Maica Teodora: „Cel ce învaţă este dator a fi străin de 
iubirea de stăpânire, înstrăinat de slava deșartă și de mândrie, 
nebatjocorit de lingușire, de daruri neorbit, nici de mânie stăpânit, 
ci îndelung-răbdător, blând, mai presus de toate smerit cugetător, 
bine-socotitor, răbdător, luător-aminte și iubitor de suflete. 

2. Zis-a un bătrân: „Nu învăţa mai-nainte de vreme, iar de nu, 
vei fi micșorat întru pricepere”. 

3. Zis-a același: „Dator este cel ce învaţă pe alţii despre 
mântuirea lor, întâi el să secere rodul învăţăturii (cf. II Tim. 2: 6); 
că cel ce nu se înţelepţește pe sine, cum poate să înţelepţească pe 
altul? Și cel ce este strâns de iubirea de argint și de dracul 
acesteia gonit, cum poate învăţa pe altul despre milostenie? Și cel 
ce se îndeletnicește întru a da și a lua, și a vinde, și își cheltuiește 
zilele în griji pământești, cum pe alţii îi va învăţa despre bunătăţile 
cele viitoare? 

4. Încă [de luat aminte] și [că] cei învăţaţi de dânsul, mai 
vârtos la faptele lui vor lua aminte decât la cuvinte lui, și astfel ei 
se vor învăța a trece cu vederea cele veșnice, iar la cele 
vremelnice de-a pururea se vor nevoi, precum văd și pe dascălul 
făcând. 

5. Astfel, unuia ca acesta Dumnezeu îi zice: Pentru ce tu 
povestesti dreptățile Mele și iei Așezământul de Lege al Meu prin 
gura ta, când tu ai urât învățătura și ai lepădat cuvintele Mele 
înapoi (Psalm 48: 16-17). Şi iarăși: Vai celor prin care numele Meu 
se hulește (Psalm 52: 2). Bine este a învăţa cineva, dacă și va face 
ceea ce zice, ca prin cele ce grăiește să și facă, iar prin acestea pe 
care le trece sub tăcere (din smerenie), mare se va cunoaște, că 
fericit este nu cel ce doar învaţă, ci acela ce învaţă și face (Matei 


5: 19)”. 

6. Zis-a un bătrân: „De vei zice cuiva cuvânt despre viaţă, cu 
străpungere și cu lacrimi zi către cel ce ascultă, făcându-te 
asemenea cu cele zise, iar de nu, nimic să nu zici, ca să nu mori 
vrând a mântui pe alţii cu cuvinte străine”. 


VIII. A Sfântului Efrem 


1. Mai bine este a te învăţa pe tine cu multă grijă, decât a 
învăţa în greșeală prin a face cele ce nu trebuie. 

Cel ce se pedepsește pe sine pedepsește și pe altul care ia 
aminte la el; și cel ce învaţă învaţă și pe aproapele. 

2. Nu alerga după fratele din iubire de stăpânire, că, de nu va 
fi sfatul acesta de la Dumnezeu, nu va sta, iar de este de la 
Dumnezeu, chiar de te vei ascunde între lucruri, ca Saul (cf. I Imp. 
10: 22), de acolo te va lua Dumnezeu și te va pune egumen peste 
norodul Său. 


PRICINA A TREIZECI ȘI NOUA 


Că cel ce din Duhul Sfânt face judecățile, măcar că nu este preot, 
întru cele ce va cerca Íl are pe Dumnezeu împreună-hotărâtor. Și 
cum că nu numai preoților, ci și altora care sunt curați le-a 
îngăduit Dumnezeu a învăța. 

Care este preoția cea înțeleasă cu mintea. 

Cum se cuvine ca cei din pustie, nefiind de faţă preot, să se 
împărtășească cu Sfintele Taine. 


I. A lui Grigorie Dialogul 


1. Aducându-se prescura cea dată de Sfântul Benedict, care 
nu era preot, pentru acele două fecioare, care și după moarte 
ieșeau din biserică, ca cele ce erau oprite de la împărtășire de 
dânsul (când striga diaconul, după obicei, ca cei ce nu se 
împărtășesc să iasă din biserică), acele fecioare moarte nu s-au 
mai văzut de îngrijitoarea lor ieșind din biserică. 

2. Drept aceea, credem, Petre, afară de toată îndoiala, că, 
atunci când s-a jertfit prescura pentru dânsele, îndată s-au 
învrednicit de iertăciune de la Dumnezeu și așa s-au dezlegat prin 
mijlocirile Fericitului Benedict. 

Petru 

3. Minunat lucru este cum acest cinstit bărbat, în trup fiind, 
avea putere să dezlege sufletele din legături. 

Grigorie 

4. Au doară nu erau încă în trupul acesta cei ce au auzit de la 
Dumnezeu: Ce veti lega pe pământ, va fi legat și în ceruri și, ce 
veți dezlega pe pământ, fi-va dezlegat și în ceruri (Matei 18: 18), a 
cărui rânduială și acum o ţin cei ce împodobesc cu obiceiurile și cu 
credința scaunele Sfinţilor Apostoli și ale păstorilor. 

5. Mai mult, ca de o slavă ca aceasta să se învrednicească 
pământeanul, Făcătorul cerului și al pământului, din cer, pe 
pământ S-a pogorât; iar ca trupul din Duhul să se poată socoti, l-a 
învrednicit de niște daruri ca acestea. Iar Dumnezeu fiind, Se făcu 
trup pentru oameni, afară de neputința noastră; însă puterea lui 
Dumnezeu nu a slăbit de la Dânsul. 

6. lar că acel bărbat s-a învrednicit de daruri duhovnicești ca 
acestea de la Duhul, voi arăta prin cele următoare. Un bărbat de 
neam bun, pe nume Felix, moștean al unei familii nobile, a ajuns 
să-l cunoască pe pururea pomenitul Părinte Echitie. Cunoscând 
însă că nu are vrednicia preoțească, s-a încumetat totuși să 
îndrăznească către dânsul, pe care l-a întrebat așa: „Dregătorie 
preoțească neavând, nici voie a propovădui luând de la Patriarhul 


Romanilor sub care ești pus, cum cutezi a face aceasta?” 

7. Către care sfântul a răspuns: „Acestea pe care mi le zici, și 
eu mi le-am socotit, iar cum am luat voia propovăduirii, arătat ţi-o 
fac. Într-o noapte, prin vedenie, un tânăr frumos foarte mi-a stat 
înainte și a pus pe limba mea un brici ascuţit zicând: «lată, 
cuvintele mele le-am pus în gura ta». Și din ziua aceea, deși aș 
vrea să tac, nicidecum nu pot, Dumnezeu silindu-mă spre aceasta”. 

Petru 

8. Aș vrea să cunosc lucrul părintelui acesta, care s-a 
învrednicit de niște daruri ca acestea. 

Grigorie 

9. Lucrul din dar, Petre, nu darul din lucru, căci astfel harul 
n-ar mai fi har. Deci, înaintea fiecărui lucru [duhovnicesc], merg 
darurile și acestea, iarăși, din lucrul ce urmează cresc. Și mai mult 
ce lucru cauţi, când curăţia vieţuirii lui se potrivește cu sârguința 
propovăduirii? 

10. Că atât dor s-a aprins întru dânsul ca să aducă sufletele 
lui Dumnezeu, încât, pentru aceasta, și mănăstiri a călăuzit, și nu 
lipsea alergând în biserici și în cetăţi, în târguri și, pe scurt, în 
fiecare loc al credincioșilor, pentru a ridica inimile celor ce auzeau 
spre dorul vieţii veșnice. 

11. Vestea propovăduirii lui a ajuns și la cetatea Romei. Unii 
însă, mișcându-se de pizmă, au grăit multe asupra lui către 
Patriarhul [Romei, adică papa], zicând: „Cine este acest mujic de 
om care și-a dres luiși dregătoria propovăduirii și slujba 
preasfinţiei voastre, stăpâne, la sineși a mutat-o, lăsând pe ale sale 
și mergând în osebite locuri? Deci, de găsești de cuviinţă, trimite 
pe cineva să-l aducă pe dânsul aici, ca să cunoască care este 
rânduiala bisericească. 

12. Și n-au contenit pizmașii lui a-l osândi înaintea 
Patriarhului, până ce nu l-au plecat pe dânsul să trimită pe 
defensorul” Iulian ca să-l aducă pe sfântul cu sila. În noaptea 
următoare acela plecase și se pregătea să plinească porunca, iar 
Patriarhul, prin dumnezeiască vedenie, înfricoșat s-a făcut, căci a 
cutezat a trimite la sfântul. Apoi, de îndată sculându-se din pat, a 
trimis la lulian veste să nu cuteze a mișca pe sfântul din 
mănăstirea sa. 


II. A Sfântului Maxim 


1. În măsura diaconului a ajuns cel ce îndeamnă mintea către 
sfintele nevoințe și gândurile cele pătimașe le izgonește de la 


° Un fel de avocat desemnat pentru a apăra drepturile sau privilegiile 
Bisericii. 


dânsul, iar întru a preotului, cel ce în cunoștința celor ce sunt se 
luminează, iar întru a episcopului, cel ce cu sfântul mir al 
cunoștinței și închinării Sfintei Treimi se desăvârșește. 


III. Din viaţa Sfântului Luca cel Nou 


1. Arhiepiscopul  Corintului, întru împărăteasca cetate 
suindu-se, a venit și la coliba Cuviosului Luca, vrând a-l vedea pe 
dânsul și rugăciunile lui merinde a le lua. 

2. Deci, primindu-l pe dânsul sfântul și șezând bucuros 
împreună cu el, printre altele, a întrebat pe arhiepiscopul și 
aceasta: „Spune-mi, stăpâne, noi, care în munţi și în pustietăţi 
pentru mulţimea păcatelor stăruim, cum să ne împărtășim din 
dumnezeieștile și înfricoșatele Taine? Că vezi că nu numai de 
Liturghii, ci și de preot suntem lipsiţi”. 

3. Iar el, pentru întrebare foarte bucurându-se, a zis: „E bine, 
părinte, că pentru bun și prea mare lucru întrebăm. Că binele, 
precum se spune, nu-i bine dacă nu e făcut bine. 

4. Așadar, pentru aceasta trebuie ca negreșit să fie un preot 
de faţă. Insă, de se ivește vreo nevoie mare și acela nu poate veni, 
se cade cu toată evlavia a pune vasul“ cu Sfintele Daruri cele mai- 
nainte sfințite pe Sfânta Masă, de va fi vreo bisericuță [locșor de 
rugăciune] în chilie; iar de va fi doar chilia, pe un scaun preacurat. 

5. Apoi, după ce vei fi pus o bucată de pânză alături de vas, să 
pui pe dânsul sfintele părticele și să aprinzi tămâie, apoi Psalmii, 
după tipic, sau Sfinte Dumnezeule, și rostești Simbolul Credinței. 
Apoi, de trei ori genunchii plecându-ţi, strânge-ți mâinile [cruciș] și 
numai cu gura, fără a atinge, să te împărtășești din cinstitul Trup 
al Domnului nostru lisus Hristos, zicând Amin. 

6. Și, în loc de vinul și apa care se pune în pahar, un pahar de 
vin [simplu, nebinecuvântat] să ai. Iar acesta, după ce-l foloseşti 
pentru Sfânta Împărtășanie, să nu se mai folosească pentru vreo 
altă trebuinţă. Apoi, celelalte părticele rămase să le aduni cu 
pânza folosită la împărtășire și să le pui cu multă grijă în vas, ca să 
nu cadă undeva și să fie călcate în picioare”. 

7. Auzit-a Marele Luca și a mulțumit Arhiepiscopului pentru 
acestea. 


° Trad. neogr. numește vasul acesta „Artoforion”. 


PRICINA A PATRUZECEA 


Că se cade ca păstorul cel adevărat să sufere toată primejdia 
pentru oi și foarte cu osârdie a griji de dânsele. 


I. Din viaţa Sfântului Petru al Alexandriei 


1. Sfântul Petru a fost pârât la rău-credinciosul împărat 
Dioclețian cum că depărtează pe mulţi de la închinarea la idoli și 
că îi cheamă către creștinătate. Umplându-se tiranul de mânie, 
cinci bărbaţi prea buni împreună cu ostașii cei de sub dânșii a 
trimis în Alexandria, poruncind să-l ucidă pe dânsul. „Iar de s-ar 
ispiti cineva, zicea, din cei ce-și zic creștini, să vă stea împotrivă, 
nicidecum zăbovind, pe aceia cu sabia să-i omorâţi”. 

2. Așadar, după ce au sosit trimișii în Alexandria, au aflat pe 
Fericitul în biserică învățând, căruia i-au vestit porunca 
împărătească. Iar el, pentru că nicidecum nu știa a se prici sau a 
striga, cu osârdie urma celor ce-l căutau. Iar după ce cei ai cetăţii 
au simţit ce se petrecuse, îndată cu toţii s-au pornit asupra lor. 

3. Și zarvă nu mică făcându-se, temându-se tribunii să nu se 
întâmple lor ceva rău, au băgat pe arhiereu într-o temniţă aproape 
de biserică. Iar cetatea toată înaintea temniţei era petrecând toată 
noaptea, ca cei ce cu mult dor se ţineau de învățătorul, căci lipsa 
lui o socoteau întru nimic mai ușoară decât moartea. 

4. lar după ce iarăși venind tribunii împreună cu ostașii, 

aceștia din urmă se străduiau să scoată pe sfântul din temniţă, 
grăbindu-se să isprăvească cea poruncită lor. Insă poporul i-a 
înconjurat din toate părţile, ca să nu mai poată scoate pe arhiereul 
din temniţă, punând înainte că gata sunt mai întâi să moară, decât 
să lase pe dascălul celor ce voiesc să-l omoare. 
g 5. Iar atunci, simțind atâta zarvă în jurul lor, s-au dus deșerți. 
Însă mai apoi s-au sfătuit să afle cum le-ar fi fost lor cu putință să 
scoată pe Sfântul din temniţă; de aceea au hotărât că trebuie să-l 
ia cu sila, iar de ar voi cineva să le stea împotrivă, cu săbiile să-l 
ucidă. 

6. Iar Patriarhul, cunoscând sfatul tribunilor, s-a temut pentru 
norod, ca să nu se întâmple să piară vreunii pentru dânsul; de 
aceea, se sfătuiește sfat voinicesc și vrednic de sufletul lui cel 
mare, prin care sfat turma nevătămată s-ar păzi, iar el cu 
mucenicie să-și dezlege viaţa. 

7. A chemat îndată la sine pe un Bătrân din cei ce așteptau 
lângă dânsul, preacredincios fiind și primenit de cucernicie, prin 
care a vestit tribunilor ca în noaptea ce va urma să vie într-ascuns 
dinspre partea de răsărit a temniţei și să ia aminte: și unde va lovi 


el cu toiagul dinăuntru, acolo, pe dinafară, în dreptul ciocănirii ei 
să spargă zidul, și pe dânsul să-l primească, și, așa, cea poruncită 
de la cel ce i-a trimis să o împlinească. 

8. lar ei, aceasta auzind-o și cu bucurie primind cuvântul, se 
grăbeau a-l împlini, și singuri, fără de ostași, au luat cu ei pietrari 
și au venit într-acea noapte la locul cu pricina. 

9. A căror venire simţind-o fericitul dinăuntrul temniței, a 
mers acolo unde i se părea că poate ascunde cea lucrată de cei 
împreună legaţi, iar acolo a ciocănit în perete, după tocmeală, 
arătat făcând locul celor mai din afară. Iar aceia de îndată s-au 
apucat a sparge în dreptul ciocăniturii și, fără de nicio socoteală, 
au făcut o bortă. 

10. Încă și altă întâmplare a făcut nevăzută pe cea lucrată: că, 
de îndată ce aceia s-au atins de spargere, vânt silnic suflând, 
ploaie multă s-a pornit, dumnezeiasca Proniei iconomisind a birui 
scopul sfântului, că sunetul cel dintr-însele acoperea izbiturile 
fierului și ale pietrelor celor sfărâmate și auzurile [alexandrinilor] 
le astupau, încât nimeni dintre ei n-a prins de veste ce se făcea. 

11. Deci așa spărgându-se zidul, îndată și dumnezeiescul 
Petru, celor ce voiau a-l prinde, pe sine se dădu, urmând pe al său 
Dascăl, Care, în vremea Mântuitoarei Patimi, S-a dat pe Sine 
ucigașilor de Dumnezeu, iar ucenicilor săi dându-le slobozenie, că 
zice: De mă căutați pe Mine, lăsați pe aceștia să se ducă (loan 18: 
8). 

12. lată cum și-a pus acest bun păstor sufletul său pentru oi, 
că, prins fiind de cei rânduiţi a-l omori, la locul săvârșirii l-au dus 
și acolo mucenicescul sfârșit l-a luat într-un chip ca acesta: 

13. Întâi și-a plecat genunchii și și-a întins mâinile și, dulce 
căutând spre cer, a trimis mulțumită lui Dumnezeu. Apoi, așa, cu 
semnul crucii pecetluindu-se pe sineși peste tot și zicând Amin, s-a 
dat pe sine slobozind jos omoforul cu care era învelit și, astfel, 
dezgolind grumajii și întinzând capul, a chemat pe gâde pentru a-i 
tăia capul. 

14. Când au văzut soldaţii îndrăznirea lui în fața morţii, s-au 
rușinat de bunătatea bărbatului și, de ca și cum ar fi fost cu 
mâinile legate, se uitau unii la alţii, fiecare făcând semn aproapelui 
să lucreze tăierea. 

15. lar pentru că niciunul nu putea săvârși cea poruncită, 
încercând să se abată spre altă treabă - că foarte uimiţi erau de 
bunătatea bărbatului -, au meșteșugit oareșice într-acest fel: ca 
fiecare să pună câte cinci galbeni și aceia să-i dea celui ce va lucra 
tăierea. Iar după ce unul care avea mai mulţi i-a împrumutat și pe 
cei care nu aveau, un ostaș cu mai multă plecare spre aur, luând 
pe cei puși jos, a tăiat acel mucenicesc și dumnezeiesc cap. 


II. Din viaţa Sfântului Avramie 


1. Sfântul Avramie avea un frate după trup care murise, 
lăsând numai pe fiica sa, care nu avea mai mult de șapte ani. Iar 
pentru că între timp murise și mama ei, rudeniile ei au luat-o și au 
dus-o la unchiul cel după tată, la dumnezeiescul cu adevărat 
Avramie. 

2. Pentru că era foarte tânără și orfană, sfântul milui pe 
copilă, primind-o pe dânsa cu mâinile întinse. Și i-a dat ei 
căscioara cea afară de chilie, și era de acolo înainte uitându-se 
prin fereastră spre dânsa. O învăţa pe dânsa sfintele Scripturi, 
arătându-i calea mântuirii și gătind-o către nevoinţele cele 
duhovnicești. 

3. Şi cu totul era ca un vultur, care-și ține puiul pe aripi și 
împreună, pogorând-o și ridicând-o, și tăind văzduhul împreună cu 
dânsa. Așa grijind el de dânsa, a învăţat-o pe dânsa a zbura către 
înălțimea faptei bune. 

4. lar ea, încă tânără foarte fiind, se dădea totuși către 
nevoinţele faptelor bune, acestea arătându-se ca mai presus de 
putințele unei vârste ca a ei. De acestea, se bucurau cele 
dinăuntru și inima lui Avramie, se bucurau încă și toţi cei ce o 
vedeau, că, într-o vârstă ca aceasta, atâta voire avea către cele 
duhovnicești. 

5. Deci, întru acestea fiind ea, și așa minunată, și întru al 
doisprezecelea an, iată, ajungând, un om, monah cu portul, iar cu 
socoteala stricător de suflet, obișnuia, după legea prieteniei, să 
vină pe la fericitul. Acela, însă, privea la dânsa cu ochi 
neastâmpăraţi, prin vorbă, nu știu cum, dragoste necuvioasă 
pricinuind întru ea. 

6. Iar ea, silită fiind de acea dragoste curvească, a ieșit prin 
fereastră și a păcătuit împreună cu spurcatul acela. Însă îndată s-a 
rănit la suflet, foarte umilindu-se pentru ceea ce a cutezat. 

7. Şi foarte cu jale pe sine se tânguia, strigând: „Vai mie, 
ticăloasa, vai mie, celei ce am făcut de ocară biserica lui 
Dumnezeu! Amar mie, ticăloasei, amar mie, celei mai ticăloase 
decât toate femeile, că de făgăduinţele cele către Dumnezeu m-am 
lepădat, care, toată vremea cea mai dinainte a nevoinţei, pe 
îndulcire prea scurtă am dat-o! 

8. Cu cel fel de ochi voi privi la cer, avându-i pe dânșii orbiţi 
cu neastâmpărate căutări? Și ce fel de buze voi mișca spre 
rugăciune, după ce le-am spurcat pe dânsele cu neastâmpărate 
graiuri și sărutări? Și cu ce fel de îndrăzneală mă voi apropia la 
fereastră ca să vorbesc cu unchiul, eu, care am lepădat poruncile 
aceluia? O, spurcata, ticăloasa și pângărită cu trupul și sufletul! 


9. Vai mie, ce să mă fac, încotro să mă duc? La ce mai 
trăiesc? O, de mi-ar fi venit moartea înainte de poftă! Căci așa aș fi 
avut curăţia sufletului ca dar al morții! Dar acum care izvoare de 
lacrimi vor putea să spele atâta tină?” 

10. Acestea și altele ca acestea amar jelindu-se, pentru 
nemăsurata ei jale, vicleanul a aflat pricină o a răpi pe dânsa, ca 
așa să o arunce în deznădăjduire. Astfel, de a sa mântuire 
deznădăjduindu-se, a fugit în cetatea Aison, ce se afla cale de două 
zile din pustie. Acolo a poposit la o cârciumă, unde, portul 
lepădând, haină mirenească și-a pus și slujnică îndemânatică se 
dădu amarei dulceţi tot celui ce voia. 

11. Deci așa făcându-se aceea, sfântului, în căscioara cea mai 
dinăuntru liniștindu-se, i s-a făcut un vis ca acesta: i se părea lui 
un balaur cu mărime prea mare și urât uitându-se la el. Acesta 
începu a se târî din vizuina sa și intră în chiliuţa lui, unde înghiţi 
un porumbel care sălășluia acolo, după care iarăși întru a sa 
vizuină a scăpătat. 

12. Îndată după ce Sfântul se deșteptă din vedenie, se mâhni 
și se tulbură cu sufletul. Neputând tâlcui vedenia, se ruga lui 
Dumnezeu să-i descopere lui lămurit cele ale ei. 

13. In noaptea viitoare iarăși a văzut pe balaurul acela ivindu- 
se de acolo de unde a scăpătat mai-nainte. Acela s-a târât către 
dânsul și, capul la picioarele lui punându-l, îndată a crăpat. Iar 
porumbelul acela, pe care mai-nainte îl înghițise, neîntinat peste 
tot și curat, din mijlocul pântecelui a zburat. 

14. Acestea văzând, socoti că vedenia semuiește oareșicare 
alunecare a sufletului nepoatei sale. Cuprins îndată de tulburare și 
de mâhnire, pe fereastră plecându-se, a zis: „Maria mea, Maria 
mea, ce-ţi este ţie, fiică, ce ţi-a pricinuit atâta negrijire întru tine, 
încât, vreme de două zile, nici gura nu ai mișcat-o spre laudă, nici 
de fereastră nu te-ai apropiat, ca învăţătură să fi cerut, care mai 
dulce decât mierea și fagurul era gurii tale?” 

15. Acestea către nepoata sa zicându-le și nimic de la dânsa 
auzind - căci cum putea auzi, ca una ce se îndeletnicea prihănită la 
cârciumă? -, cunoscu limpede de aici că vedenia pentru căderea ei 
a însemnat. 

16. Și, îndată la cele dinăuntru prea durându-l și suspin ca un 
fum din văpaia cea dinăuntru slobozind, se ruga lui Dumnezeu ca 
iarăși să o deștepte pe dânsa și întru sporirea cea mai dinainte să 
vie. Vreme de doi ani s-a rugat lui Dumnezeu pentru dânsa, pentru 
că îndoita vedenie a visului însemna vremea cea de doi ani. 

17. lar la sfârșitul anului al doilea, s-a întors oarecine din 
prietenii sfântului pe care el îl trimisese spre căutarea nepoatei 
sale. Acela a vestit lămurit toate lui Avramie: unde petrece fata, la 


cine s-a dus și care-i era viețuirea. Și îndată, deloc acela zăbovind, 
de departe luându-și ziua bună și blândeţelor, și pustniciei, și 
liniștii, și portului călugăresc, și celorlalte datorii, porni să 
sloboadă de la diavolul sufletul muncit de acesta. 

18. Și, îmbrăcându-se cu podoabă ostășească, și punând în 
sân un galben (că atât se întâmpla să aibă), a năimit un cal, pe 
care încălecând degrabă, apucă pe calea ce duce către cârciumă. 
Se grăbi spre acela precum Avraam cel de demult, care, asupra 
celor cinci împărați ostășindu-se, pe nepotul său, Lot, din robie l-a 
mântuit (cf. Fac. 14: 8-16). 

19. Ajungând el la cârciumă, a așteptat câtăva vreme într- 
însa, însă nicidecum nu putea să vadă pe nepoată-sa (căci atât se 
păzea aceea de ochii cei curaţi, pe cât alerga către cei întinaţi și 
neastâmpăraţi). Pentru aceasta, a izvodit un lucru care și numai 
singur poate pune de faţă râvna lui cea multă, cum adică, pentru a 
mântui sufletul aceleia, de nimic, nicidecum, nu s-a depărtat. 

20. Se prefăcu, iată, în chip de îndrăgitor și cu forma, și cu 
chipul - cel ce puţin de nu s-a atins de materia îngerilor, dragoste 
trupească făţărnicindu-se că îndrăgește. Și, apropiindu-se de 
crâșmar, a zis încetișor: „Se află la tine o fată, cu frumuseţea 
luminat strălucind, ce, înaintea crâșmei stând, primește a curvi cu 
cei ce voiesc, deci pe aceasta și eu dorind-o, am venit”. 

21. Crâșmarul se uită la cărunteţele lui Avramie, scârbă îl 
cuprinse în suflet și multa lui neastâmpărare și înverșunare o 
osândea, că, iată, nici la atâta bătrâneţe și cărunteţe nu suferea a 
se înfrâna. Insă ca să nu se păgubească de câștigurile de pe urma 
fetei, se prefăcea a-l zădări și spre mai multă poftă a-l aprinde pe 
sfântul, și frumuseţea ei prea mult o lăuda. 

22. Iar el, galbenul cel din sân scoţându-l, l-a dat crâșmarului, 
căruia îi și porunci să pună cină și pe fată la cină să o scoată. 
Acela, după ce găti cină scumpă, a scos pe fată, care hrănită bine 
se afla și moale”, pe care, văzând-o Avramie așa curvește gătită, în 
mijlocul inimii s-a rănit, în tăcere chinuindu-se să-și oprească 
lacrimile, ca nu cumva să se trădeze și pe fată să o pună pe fugă. 

23. Cu toate acestea, nu putea să oprească curgerea 
lacrimilor, biruindu-se de pătimirea sufletului său. Drept aceea, 
lacrimi fără de picare vărsa, întorcând faţa într-altă parte, și 
lacrimile de pe obraz le ștergea. Iar ca să alunge tot prepusul, 
pentru aceasta cuvinte curvești îi aducea, îi făcea cu ochiul, și 
dulce râdea, și altele ca acestea făcea, câte pot a învăpăia 
dragostea. N 

24. lar aceea aducea înapoi sărutare lui Avramie. Însă 


0 Înfătişând adică o moliciune ispititoare spre curvie. 


mireasma ce ieșea din curatele și pustniceștile mădulare, câte 
putintel simţind-o ea și de vieţuirea cea mai dinainte aducându-și 
aminte - de bunătatea curâăţiei și din ce fel de bunătăţi a căzut, 
nenorocita -, lăcrima foarte fierbinte, suspina și zicea: „Vai mie, 
ticăloasei, vai mie, ceea ce sunt înfășurată cu funia atâtor păcate! 
Amar mie, ce voi face acum? De-ar putea și pământul să mă 
înghită acum!” 

25. Către acestea temându-se Sfântul Avramie, ca nu adică 
vădit să se facă, apoi fugară să se facă nepoata sa de acea multă 
căință (vrând, pentru aceasta, a ridica de la ea tot prepusul), în 
chip de ibovnic mai obraznic s-a prefăcut, și zicea: „Lasă acum, 
oprește această posomorâre și lacrimile, că nu la aceasta ne-am 
adunat astăzi, să se pomenească cele lucrate mai-nainte”. 

26. Și apoi, către cârciumar întorcându-se, a zis: „Prietene, 
mai dă-ne ceva băutură ca să ne veselim, că de departe, precum 
vezi, am venit pentru dânsa”. 

27. Deci petrecere scumpă săvârșindu-se, acela ce în cincizeci 
de ani întregi nici faţă de femeie n-a suferit a vedea, nici de pâine 
vreodată, nici apă sau cele de nevoie nu a mâncat până la saţiu, 
acum din vin și din carne s-a împărtășit și împreună cu femeie 
curvă a mâncat. 

28. Pentru acest pogorământ a avut ca învăţător pe Fericitul 
Pavel, care, deși odinioară a primit a se curăța și părul a și-l rade 
(Fapte 21: 17-26), care a îngăduit ca Timotei să se taie împrejur 
(Fapte 16: 3), nu a urmat Iudaismul cu totul, ci a uneltit acestea 
pentru ca pe sufletele cele necredincioase să le adune la cinstirea 
de Dumnezeu. Către acesta, dar, privind el, s-a făcut următor al 
râvnei și milostivirii aceluia pentru alţii. 

29. Deci așa mâncând ei împreună, luându-se de mână unul 
cu altul, au intrat în odaia cea mai dinăuntru, întru care era un pat 
bine-așternut. Pe acesta șezând Avramie, i-a zis lui fata: „Dă-mi să- 
ţi dezleg încălțămintele”. Iar el a poruncit ca mai întâi să se încuie 
ușa cu zăvoare. 

30. După ce încuie ușa vârtos, îmbrăţișă dulce pe sfântul. 
Atunci, fiindcă a văzut-o pe dânsa prinsă fără scăpare, 
acoperământul cel de ibovnic lepădându-l, a descoperit pe Avramie 
cel adevărat. Apoi, după ce a ridicat podoaba de pe capul nepoatei, 
suspină cu greu și-i zise cu jale: 

31. „Marie, nu știi cine sunt eu? Au nu cunoști pe rudenia ta? 
Oare ce ţi s-a întâmplat ţie, sufletul meu? Cine te-a tras pe tine 
către pierzare? Unde este acum schima cea îngerească a fecioriei? 
Unde este viața crucii? Unde sunt lacrimile umilinței? Cum de la 
atâta înălțime a faptei bune în prăpastia cea prea adâncă a 
înșelăciunii te-ai pogorât? 


32. Pentru ce nu mi-ai spus mie războiul vrăjmașului? Pentru 
ce cumplita acea cădere deloc și îndată nu ai vestit-o? Că, 
negreșit, eu și cu prietenul meu Efrem, cu lacrimi și cu rugăciuni, 
ţi-am fi solit ţie mântuire la Dumnezeu”. 

33. Pentru ce te-ai îndepărtat atât de noi? De ce te-ai robit 
atât cu deznădăjduirea - care este undiță de nescăpat a vicleanului 
-, încât nici nu te-ai mai cruțat pe sineşi și nerușinarea celor prea 
de rușine ai cutezat? Trebuinţă este, dar, a te deștepta mai vârtos 
și multă căinţă pentru cele cutezate a arăta. 

34. Au nu știi milostivirea lui Dumnezeu cea către noi și cum 
este mai grijitor decât tatăl nostru, așa vrând a ne aduna pe noi? Și 
cum mai vârtos nebăgat în seamă fiind, de multe ori ne adună 
precum cloșca, puii săi, sub aripi (cf. Luca 13: 34)? 

35. Pentru acestea, dar, apucă, rogu-te, calea ce duce către 
cele mai dinainte. Așa, dă-mi mie puţin a răsufla, milostivește-te de 
tristeţea și durerile sufletului meu. Intoarce-te la calea virtuţilor și 
nu trimite bătrâneţile mele în iad cu scârbă”. 

36. Acestea către nepoata sa zicând Avramie, i se părea că 
grăiește mai degrabă unui surd. Mariei însă, jos plecându-și capul, 
de multă rușine, glasul nu i se mai auzea. Stătea uitându-se în 
pământ și multe feţe schimba, pentru tulburarea din suflet. 

37. Acela însă, încercând să o îmbuneze, i-a zis: „Pentru ce nu 
răspunzi nimic, o, fiică? Nu știi că pentru tine am făcut atâta cale? 
Nu știi că pentru a ta mântuire m-am fățărnicit prin toate acestea - 
podoaba ostășească, îndrăgirea, mâncarea de carne? Eu, despre 
care știi că, afară de chilie și de liniște, n-am știut nimic! 

38. Nu este ceva din greșelile oamenilor pentru care se cade 
a deznădăjdui, nu este vreo rană nevindecată a sufletului care nu 
se tămăduiește arzându-se cu focul pocăinţei. Asupra mea, 
fărădelegea ta, fiică! Eu voi da pentru tine seamă lui Hristos, 
numai vino cu mine și să ne întoarcem iarăși la locuinţa pustiului”. 

39. Către acestea foarte zdrobindu-se la suflet fata, a căzut și 
ea, precum curva, la picioarele Invăţătorului său amar jeluindu-se 
(cf. Luca 7: 37-50) și cu râuri de lacrimi pe dânsele udându-le. 

40. Deci așa aflându-se ei, el porunci nepoatei sale a-i urma 
către munte, iar ea, întrebând despre haine și aur, și de 
așternuturile de mătase, că nu știa ce să le facă, căci scumpe erau 
și multe, dumnezeiescul Avramie i-a poruncit să lase toate acestea, 
după stăpâneasca poruncă, și Lui singur să-l urmeze, și către acea 
bogăţie adevărată a vieţii celei viitoare să se silească. 

41. Deci, luând-o pe dânsa, au ieșit pe ascuns din casa de 


0 Este vorba de Sfântul Efrem Sirul, care a cunoscut- o îndeaproape pe 
Maria și care a scris o frumoasă viaţă a ei și a Sfântului Avramie. 


oaspeţi. Și, suind-o pe dânsa pe cal, el mergea pe jos, înainte 
trăgând cu mâna sa calul. 

42. Iar sosind în munte, au schimbat rânduiala chiliilor: el a 
luat-o pe cea mai din afară, iar nepoatei i-a dat-o pe cea mai 
dinăuntru, întru care s-a și încuiat pe sine, și totdeauna era acolo, 
cu posturi și cu rugăciuni și cu lacrimi, ștergând întinările 
păcatului sufletului. 

43. Pe care acum le avea neîncetat înaintea ochilor, căci, ca 
una care abia se deșteptase din patimile trupului, de-a pururi își 
întorcea jos sufletul și foarte amar rănea conștiința, măcar că de 
multe ori îi arăta Dumnezeu că i s-au iertat păcatele. Pentru 
aceasta, cu darurile facerii de minuni împodobind-o, de care mult 
se bucura cu inima Avramie și lui Dumnezeu dădea mulțumire. 

44. Deci acela întru adânci bătrâneţi ajungând și-a sfârșit 
viaţa și către corturile cele cerești s-a mutat. lar la al cincilea an 
după săvârșirea aceluia, s-a săvârșit și nepoata sa, care și moartă 
acum zăcând, oarecare har dulce înflorea în faţă și o rază de acolo 
lucea, semn adevărat al strălucirii sufletului. 


III. Din viaţa Sfântului Ioan Cuvântătorul de Dumnezeu 


1. Marele loan, după pogorârea de la Patmos, a ajuns la 
oarecare cetate din cele de aproape, întru care, nu puţin mângâind 
pe fraţi cu învăţătura și dragostea sa, a aflat acolo un tânăr, la 
mărime, măsuratec, iar la faţă, chipeș. Cu lucrarea cea văzătoare a 
Duhului semuind blagorodia sufletului lui și slobozenia de obiceiul 
cel rău, a împărtășit tânărului din blagoslovenia sa, îndemnându-l 
către fapta bună. 

2. lar pentru că urma să plece mai departe în călătorie, ca și 
în alte părţi să vestească mântuitoarea propovăduire, ca pe un 
amanet a dat pe tânăr episcopului cetăţii, înaintea lui Hristos și al 
Bisericii, ca martori, mult poruncindu-i lui pentru învăţătura și 
îndreptarea aceluia. 

3. Iar el l-a primit cu osârdie, făgăduind că se va griji de 
dânsul. loan plecă apoi spre Efes. Iar episcopul, luând acasă pe 
tânăr, îl hrăni, îl învăţă, îi purtă de grijă, iar în cele din urmă îl 
boteză. lar după ce a pus pe dânsul temeinica pecete a Domnului, 
l-a mai slăbit din păzirea cu care-l înconjurase. 

4. Iar el, după ce, iată, mai-nainte de vreme a luat slobozenie, 
s-a întovărășit cu niște tineri de vârsta lui, la pornire neînfrânaţi și 
nepedepsiţi, și l-au tras către răutate, ispitindu-l la început cu 
ospeţe și mese îndestulate. Și ce putea să urmeze de aici? Că 
foarte păgubitoare este calea răutăţii, ca una care neîncetat 
pogoară, iar cel ce odată apucă pe dânsa, foarte cu lesnire, din 


netezirea pe care călca mai-nainte, îndată se pogoară în fund. 

5. Ducându-se aceia într-o noapte la o tâlhărie, l-au luat cu ei 
și pe tânăr. lar el, ca unul ce fusese aprins de dorul tâlhăriei și cu 
nădejdea banilor pornirea ascuţindu-și-o, de acum nimic nu mai 
gândea la mărimea vârstei și la blagocestiva chemare, ba și ceată 
de tâlhari a reușit să adune lângă sine, făcându-se cu adevărat 
vătaful acelora. 

6. După toate acestea, Marele loan, după ce, celelalte ale 
Bisericii pentru care venise, precum era cu cuviință le așezase, a 
venit iarăși la cetate, unde de îndată a chemat pe episcopul și i-a 
zis: „Haide de îmi dă amanetul, pe care eu și Hristos înaintea 
Bisericii ţi l-am încredinţat, care este și martoră pentru aceasta”. 

7. lar el, socotind că banii sunt ceea ce cere, de multă mirare 
fiind cuprins - cum adică i se cerea să dea ceea ce nu a luat -, de 
care bani nu-și amintea să-i fi primit, însă nici a nu crede pe Ioan 
nu putea. 

8. Dar, după ce loan i-a zis de tânărul cel încredinţat, de 
sufletul pe care-l lăsase în mâinile lui, episcopul a oftat adânc cu 
duhul și, jalnic lăcrimând, a zis: „Acela a murit”. „Unde a murit? În 
ce fel? A murit ca un credincios, dând sufletul său lui Dumnezeu?” 
La acestea întrebări, episcopul răspunse îndurerat: „A ales mai 
degrabă să tâlhărească, schimbând Biserica cu muntele. A iubit 
mai mult petrecerea cea cu tâlharii, decât sârguinţa și grija 
noastră cea pentru dânsul. Aceasta este moartea de care grăiesc”. 

9. Iar pe el foarte durându-l de aceasta, a tăcut câteva clipe, 
după care a zis: „Cu adevărat, bun paznic al sufletului am lăsat în 
urma mea. Aduceţi, dar, un cal, iar cineva care cunoaște drumul să 
mă povăţuiască”. Și, îndată încălecând, apucă hăţurile și îndemnă 
calul să alerge cât putea de iute, părându-i-se că iuţimea calului 
era neîndestulătoare faţă de sârguinţa sa ce o avea pentru aflarea 
ascunzătorii tâlharilor. 

10. Odată ajuns în munte, n-a vrut nici să se ferească, nici să 
fugă de răutatea tâlharilor. Drept care n-a trecut mult și l-au prins. 
Iar el a zis: „Spre aceasta am venit. La vătaful vostru duceţi-mă”. 
Iar acela, fiindcă l-a cunoscut pe dânsul că este loan, a fugit 
rușinându-se. Dar marele Ioan, uitându-și bătrâneţile și treapta, îl 
goni pe acela spre a-l prinde. 

11. Ajungându-l din urmă, strigă cu glas tare și îndurerat 
zicând: „De ce fugi, fiule, de mine, de părintele tău? Fie-ţi milă 
bătrâneţile mele, miluiește și floarea vârstei tale, căci nădejde de 
viaţă încă ţi-a rămas. Eu pentru tine voi da seamă. Stai pe loc, 
fiule. Hristos m-a trimis la tine!” 

12. Acestea auzindu-le tâlharul, întâi adică a stat jos la 
pământ, întins uitându-se, de rușine nici capul nu-l putea ridica. 


Apoi a aruncat armele la pământ și jalnic și dureros se tânguia. Și, 
apropiindu-se, a îmbrățișat pe bătrânul zicând: „De care suspine și 
gemete, de care mângâ:ieri și lacrimi nu sunt vrednic?” 

13. lar loan, ca un Părinte iubitor de fii și preamilostiv, a 
chezășuit pe tânăr de iertare și așa, de-a dreapta luându-l, l-a 
sărutat și a întors pe tânăr la Biserică. 

14. Apoi, îndestulate rugăciuni făcând și întru îndelungată 
postire petrecând, și pe sufletul tânărului cu fel de fel de sfătuiri 
ca și cu niște doctorii muindu-l, nu s-a depărtat de cetate până ce 
nu i-a dăruit sănătatea lui cea dintâi [duhovnicească]. De aici, 
mare pildă spre pocăință a lăsat în viaţă, dar și pomenirea iubirii 
sale de oameni și a împreună-pătimirii. 


IV. A Sfântului Efrem 


1. Cei ce lucrează la meșteșugul aramei [fierarul] nu se 
leapădă de praf și de cenușă, nici de bocăniturile ciocanului și de 
osteneală, nici de pârjolirea focului, ci, apucându-se de bulgărele 
de aramă sau de fier, cu sârguinţă și răbdare scot vase de bună 
treabă. 

2. Deci așa și noi, să nu slăbim învățând pe cei de sub, 
sfătuindu-i, mângâindu-i, certându-i, mustrându-i și toată sârguinţa 
și grija arătând, și așa, cu ajutorul lui Dumnezeu, să putem scoate 
dintr-un vas de necinste unul vrednic de cinste, ca să ne 
învrednicim slavei celei mai presus de fire. 

3. Pe care a făgăduit-o Dumnezeu celor ce așa se nevoiesc, 
zicând: De vei scoate cinstit din nevrednic, ca gura Mea vei fi (ler. 
15: 19), și într-alt loc zice: Fericit cel ce are sămânță în Sion, și 
casă în Ierusalim (Is. 31: 9). 

4. Şi cunoscut să vă fie vouă și aceasta: că oricare dintre voi 
nu s-a supus (vreodată) unuia mai mare, precum se cuvine, se cade 
să sufere neputința începătorului, ca prin această osteneală să 
împlinească ostenelile vremii celei trecute. 

5. Zice și Apostolul: Datori suntem noi cei tari să purtăm 
slăbiciunile celor neputincioşi, și nu nouă înșine să plăcem, ci 
aproapelui, la ce este bine, spre zidire (Rom. 15: 1-2). 


V. Din Pateric 


1. Era un stareț având ucenic, și era luptat fratele spre 
curvie, iar bătrânul îl mângâia pe dânsul zicând: „Fii cu răbdare, 
fiule, căci al vrăjmașului este războiul, și va trece”. Iar el a zis: „Nu 
mai pot răbda, Avva, dacă nu voi face lucrul”. 

2. Deci, după ce l-a văzut stareţul neînduplecându-se, s-a 


prefăcut și el a fi luptat asemenea și a zis ucenicului: „Şi eu sunt 
luptat, fiule, să mergem, dar, împreună să facem treaba și vom 
veni iar la chilia noastră”. Și avea bătrânul un galben și l-a luat cu 
sine. 

3. Deci, după ce s-au dus la loc, a zis starețul ucenicului său: 
„Așteaptă-mă afară și lasă întâi să intru eu, apoi vei intra tu”. Și, 
intrând stareţul, a dat galbenul curvei și a rugat-o zicând: „Să nu 
spurci pe fratele acesta”. Iar ea a dat făgăduinţă starețului să nu-l 
spurce pe dânsul. Deci a ieșit stareţul și a zis fratelui să intre. 

4. Și, intrând, i-a zis lui curva: „Așteaptă, frate, că, deși 
păcătoasă sunt, lege avem și trebuie întâi pe dânsa a o face noi”. 
Și i-a poruncit să stea de o parte și să facă metanii împreună cu 
dânsa, până la cincizeci. 

5. Deci, cum făceau ei metaniile fiecare despărțiți, după ce au 
făcut treizeci, s-a umilit fratele și a zis întru sineși: „Cum mă rog 
eu lui Dumnezeu așteptând o urâciune ca aceasta?” Și îndată a 
ieșit fără a se spurca. 

6. Și, văzând Dumnezeu osteneala bătrânului, a ridicat 
războiul de la fratele și s-a întors în chilie slăvind pe Dumnezeu. 

7. Zis-a un bătrân: „Părinţii noștri aveau obicei a merge în 
chiliile fraţilor celor de curând răsădiţi, a celor ce voiau deosebi a 
se nevoi, și a-i cerceta pe dânșii, ca nu cumva cineva dintr-înșii, 
bântuindu-se de la draci, să se fi vătămat cu gândul. 

8. Și, dacă odată se afla cineva vătămat, îl aduceau la biserică 
și se punea spălătoare și se făcea rugăciune pentru cel ce pătimea, 
și se spălau fraţii toţi, și apoi turnau pe dânsul din apă, și îndată se 
curăța”. 

9. Povestit-a Avva Mios despre un bătrân mare ce era în 
Schit, care fusese rob, și era foarte cu dreaptă socoteală, și 
mergea în fiecare an în Alexandria, ducând plată stăpânilor lui 
[pentru slobozirea lui], și ei îl întâmpinau pe dânsul cu bucurie și i 
se închinau. lar bătrânul punea apă în spălătoare și aducea ca să 
spele pe stăpânii lui. 

10. Iar ei ziceau către dânsul: „Nu, părinte, nu ne îngreuia pe 
noi [cu conștiința]”. Iar el le răspundea lor: „Mărturisesc că rob al 
vostru sunt și mulţumesc că m-aţi lăsat slobod a sluji lui 
Dumnezeu, dar și eu voi spăla pe voi; primiţi, dar, birul acesta”. Iar 
ei răspundeau împotrivă, neprimind. 

11. Iar bătrânul îi încredința pe dânșii zicând: „De nu veţi 
primi, aici voi şedea și voi sluji vouă”. Şi, temându-se de dânsul, îl 
lăsau pe el să facă ce voia, și-l petreceau pe el când se ducea cu 
multă cinste, și cu multe din cele de trebuinţă, ca să dea pentru 
dânșii de pomană. Și pentru aceasta s-a făcut vestit ca drept- 
socotitor și drăgăstos. 


VI. A Sfântului Efrem 


Nu puţină pagubă își pricinuiește luiși păstorul dormind afară 
de staulul oilor, că bucurie lupilor este somnul. 


PRICINA A PATRUZECI ȘI UNA 


Că celor ce li s-a poruncit de la Dumnezeu a învăța pe alții, pe cât 
se sârguiesc a spori în învăţătură și a-i întări pe cei pe care îi 
învaţă, pe atât și de mai mult har se îndulcesc. 

Pentru aceasta, cu sârguință se cuvine a învăţa; iar cei ce din 
trândăvie se lenevesc de la învățătură, cea nesuferita muncă vor 
pătimi. 

Și cum se cade a fi egumenul în mănăstire, și că se cade a avea pe 
al doilea spre a-i ajuta la a povățui frățimea. 


I. Din viaţa Sfântului Pahomie 


1. Deoarece mulţi erau cei ce veneau la Sfântul Pahomie ca să 
se păstorească de dânsul, înmulţindu-se fraţii întru mulţime multă, 
a rânduit pe unii dintr-înșii ca să ajute lui la ocrotirea fraţilor celor 
ce se adunau. Dar și însuși Părintele Pahomie, întru toate fiind 
povăţuit de la har, dădea fiecăruia felurite chipuri de viețuire și 
canoane. 

2. Astfel, unora le-a rânduit să-și câștige cele de trebuinţă din 
lucrarea mâinilor, în vreme ce pe alţii i-a rânduit la slujirea 
frăţimii. Pe iconom l-a pus spre a sluji trebuinţelor trupești ale 
frățimii și ale străinilor. Apoi a pus un al doilea, după el, spre a se 
griji de ceilalţi frați. 

3. Tuturor acestora, Sfântul le-a poruncit a fi gata spre toată 
ascultarea. Și le poruncea ca întru nimic a avea voia inimii lor, ca 
așa să aducă roadă mai vârtos lui Dumnezeu, și nu loruși. 

4. Iar îndeletnicindu-se el de multe ori cu altceva sau dus 
fiind undeva, cel de-al doilea după dânsul era către toată 
povăţuirea mănăstirii, afară de toată înalta-cugetare și fala, întru 
multă smerită cugetare pe toate făcându-le și rânduindu-le spre 
zidirea și folosul fraţilor, până când Părintele se întorcea la dânșii. 


II. Din viaţa Sfântului Efrem 


1. Sfântului Efrem, foarte cu îndestulare i s-a dat de la 
Dumnezeu darul învăţăturii, care și cu multă grijă de-a pururea se 
sârguia a-l spori, lucrându-l în sufletele ucenicilor. 

2. Și aceasta însuși el o însemnează zicând: „Pe când eram 
copil, și mă apropiam de cele ale voinicelului, am avut un vis. Am 
văzut o viţă încărcată cu mulţi struguri ieșind din limba mea și la 
multă înălțime ridicându-se, acoperind faţa a tot pământul și toată 
pasărea odihnindu-se pe dânsa, împrejur zburând și struguri 
mâncând. Pe cât de multe păsări găzduia această viţă și pe cât de 


mult mâncau aceste păsări din ea, pe atât de mult se îmbelșuga 
rodul ei, umplându-se neîncetat de struguri. 

3. Şi aceasta însuși pentru sine o zicea. Însă, pe acest vis al 
lui Efrem, și alții dintre cei ce s-au învrednicit a vedea unele ca 
acestea o mărturisesc. 

4. Că spun că au văzut odată mulţime de îngeri de sus 
pogorându-se și o carte înăuntru și din afară scrisă în mâini având 
ei. Și făceau cercare între sineşi, pentru acea vedere ce se arătase, 
cine, din cei blagocestivi și înţelepţi, ar fi putut lua cartea. Și unii 
dintr-înșii, pe acesta, iar alţii, pe acela, și alţii, pe altul, îl puneau 
înainte, câţi adică viaţă cucernică și curată săvârșind erau. Iar la 
urmă, pentru Efrem  învoindu-se toată sfânta mulţime, 
încredințează lui cartea. 

5. Deșteptându-se cel ce a văzut vedenia, ajunge înfricoșat la 
biserică. Aflând întru dânsa pe Efrem, cu învățături prea bune și 
decât însăși mierea mai dulci, pe cei ce erau de față ospătându-i, 
cu aceasta putu să potrivească și acel vis. 

6. De aici, Sfântul, după vrednicie, mulţumi lui Dumnezeu. lar 
de atunci multe au fost lui Efrem curgerile cuvântului de prisosit, 
căci atâta necurmare a izvodirilor îl puhoiau pe el, încât limba nu 
putea din destul a sluji grăbniciei noimelor; și atât de prea cu 
lesnire și în scurtă vreme pe noima cea gândită o vestea, încât unii 
nu aveau vreme din destul să se apuce de hotarul grăbniciei 
cuvintelor și de noimele lor. 

7. Și însuși simţea în hotarele sufletului său atât șuvoi al 
darurilor harului, încât se zicea de cei ce-l cunoșteau că a zis odată 
către Dumnezeu: „Slăbește, o, Stăpâne, valurile darului Tău!” Că, 
sub limbă adâncul dăscăliei noian făcându-se, a-l opri nu-l lăsa pe 
el de aici, fiindcă organele grăirii nu biruiau a sluji șuvoiul acesta. 
Însă, pe cuvinte, nimic altceva nu le putea tăia, fără numai singură 
rugăciunea, iar pe aceasta, lacrimile”. 

8. lar de iubirea de oameni și de hrănirea săracilor și de jalea 
către cei în necaz atâta grijă îi era lui și atât se ţinea de folosirea 
acelora, încât, deși de la sineși nu avea ce să dea - că de unde, că 
și el era lipsit de cele de nevoie -, aceea numai pe care o avea, pe 
aceasta către a lor mântuire o folosea: cu înțelepciunea limbii, 
adică, și cu priceperea multora dintre bogaţi - și mâna, și inima, și 
vistieriile deschizându-le -, cu îndestulare printr-înșii dădea celor 
ce aveau trebuinţă. 

9. Și nu numai cuvântul bărbatului cel de acest fel era care 
înmuia sufletele și le trăgea pornindu-se spre milă, ci, de multe ori, 
și de însăși vederea și blândeţile bărbatului și măsurarea 


0 În trad. neogr. avem „rugăciunea deodată cu lacrimile”. 


[modestia] lui. Încă și însăși aceea, adică a privi la sufletele altora, 
destul era spre a deștepta umilinţa acelora. 

10. Și atât de bine se înrădăcinaseră în sufletul aceluia 
virtuțile și atât de multă roadă aduceau, încât nu fără cuviinţă ar fi 
fost să-l fi numit cineva pe dânsul izvor ce curge cu multe feluri de 
ape [tămăduitoare], pășune cu flori felurit colorate, împodobită și 
cu trandafiri, și un alt cer pe pământ cu mulţimea stelelor de 
pretutindeni înfrumusețat. 

11. lar de voiești, încă și rai l-am putea numi, cu sufletul 
înflorit în Eden, ce niciodată nu se veștejește, totdeauna înverzit și 
împodobit cu saduri roditoare și nestricate, de șarpele cel viclean, 
pizmătăreţ și bântuitor al mântuirii noastre, cu totul neatins și 
necălcat. 


III. Din Pateric 


1. Un bătrân era în Schit ostenindu-se întru cea trupească 
faptă bună, dar nu prea iscusit întru gânduri. Deci s-a dus la Avva 
Ioan și l-a întrebat pe dânsul despre uitare și, auzind de la dânsul 
cuvânt, s-a întors în chilia sa, însă, până a venit, a uitat cuvântul 
pe care i l-a zis Avva loan. 

2. Şi iarăși s-a dus și l-a întrebat pe dânsul. Și, auzind 
cuvântul, s-a întors. Și, cum a sosit la chilie, iarăși a uitat, și, iarăși 
întorcându-se înapoi, a întrebat, și, venind la chilie, a uitat, și 
aceasta de multe ori s-a făcut, și așa bătrânul era stăpânit de 
uitare. 

3. Iar după acestea, întâmpinându-se el cu Avva Ioan, a zis: 
„Stii, Avva, că iarăși am uitat ceea ce mi-ai zis? Dar, ca să nu te 
mai supăr, n-am mai venit”. 

4. Și i-a zis lui bătrânul: „Du-te de aprinde lumânare”. Și a 
aprins, și i-a zis lui iarăși: „Adu alte lumânări și aprinde de la 
dânsa”, și a făcut așa. Și i-a zis lui Avva loan: „Nu cumva s-a 
vătămat și lumânarea? Căci ai aprins dintr-însa și pe celelalte 
lumânări. Răspuns-a acela: „Nu”. 

5. Și i-a zis bătrânul: „Tot așa nici loan: de ar veni tot Schitul 
la mine, nu mă va împiedica de la harul lui Hristos. Deci, cât [de 
câte ori] voiești, vino, de nimic îndoindu-te. 

6. Și așa, prin răbdarea amândurora, a ridicat Dumnezeu 
uitarea de la bătrânul. Și aceasta era lucrarea Schitenilor: a da 
osârdie celor luptaţi și care se silesc pe sineşi spre a se dobândi 
unii pe alţii în lucrul cel bun. 


IV. A Sfântului Efrem 


1. Nu pofti a stăpâni, suflete, de nu întâi te vei fi suit la 
măsurile nepătimirii, căci altminteri te vei vătăma și pe sineși, și 
pe cei următori ţie. lar dacă, fără de voie, de la Dumnezeu la 
aceasta ești pus, poartă grijă ca nu cumva să faci voile tale, ci ale 
celui ce ţi-a încredințat ţie purtarea de grijă a oilor celor 
cuvântătoare. Că mare primejdie are dacă cu nebăgare de seamă 
și cu lenevire se grijește de cei supuși. 

2. Că trebuie egumenul foarte iscusit a fi, și veghetor la 
mântuirea celor de sub dânsul, și a pricepe și a cunoaște a 
fiecăruia - și așezarea, și mișcarea, și împodobirea, și pe lucrul cel 
necuviincios a-l mustra și a-l aduce de mână către cele mai bune. 
Și, îndeobște, toate cele ce se întind către mântuire a sfătui pe 
fraţi, până la cele prea mici. 

3. Și  trândavilor să le mărturisească muncile cele 
îngrozitoare, ca din cea împotrivă să oprească pricina și așa, 
văzând lupii sârguința păstorului, să fugă departe de turma oilor 
celor cuvântătoare. 

4. Căci, cu adevărat, nimic nu suie așa de mult către mântuire 
pe suflet și mai voinic către osteneală îl face, decât a afla dascăl cu 
lucrul și cu cuvântul, fapta bună arătând și propovăduind, după 
Cel ce zice: Ce la Mine veți vedea, asemenea să faceți. (Jud. 7: 17). 


V. A lui Avva Isaia 


1. Zicea Avva Isaia celor ce erau cu dânsul: „Vedeţi, fraţilor, 
să nu vă leneviţi a păzi poruncile mele, de vreme ce, altminteri - 
iertați-mă pentru cele ce zic -, nu vă voi lăsa pe voi a fi împreună 
cu mine. 

2. Iar de veţi păzi și întru ascuns, și întru arătare, eu voi da 
socoteală lui Dumnezeu pentru voi. lar de nu le veţi păzi, de la voi 
va cere seamă pentru lenevire, iar de la mine, pentru zăbavă. 

3. Iar cine va păzi poruncile mele - și întru ascuns, și întru 
arătare -, și Stăpânul Dumnezeu va păzi pe dânsul de tot răul, și-l 
va acoperi de toată ispita ce vine sau întru ascuns, sau întru 
arătare”. 

4. Același a zis: „De vor locui cu tine fraţi, poartă grijă de 
dânșii întru asprime, ca așa să poată plini cele poruncite, știind că 
seamă vei să dai lui Dumnezeu pentru dânșii”. 


VI. A lui Avva Marcu 
1. Cel ce grăiește [învaţă] drept este dator și el ca de la 


Dumnezeu să ia graiurile și le plinească cu el, căci adevărul nu al 
celui ce grăiește este, ci al lui Dumnezeu, Care lucrează prin 


cuvintele celui ce grăiește. 

2. Luând numire a porunci fraţilor, să păzești rânduiala ta și 
să nu treci sub tăcere cele cuviincioase, ca un hatâr pentru cei ce 
grăiesc împotrivă. 

3. Că, întru cele ce te vor asculta, plată vei avea pentru fapta 
bună a acelora, iar întru cele ce nu te vor asculta, nu te tulbura, 
nici nu slăbi, ci iartă-le lor toate, și vei lua pe cele deopotrivă de la 
Cel ce a zis: Lăsaţi și vi se va lăsa vouă. Și, de veţi ierta oamenilor 
greșelile lor, ierta-va și vouă Tatăl vostru Cel ceresc. lar de nu veți 
ierta oamenilor greșelile lor, nici Tatăl vostru nu vă va ierta 
greșelile voastre (Matei 6: 14-15). 


PRICINA A PATRUZECI ȘI DOUA 


Că nu se cuvine ca cineva să înveţe sau să mustre pe cei ce nu 
sunt supuși ai lui, chiar de vor fi păcătuind, ci numai de vor cere 
aceasta, și nici a izbândi celor nedreptățiţi. 


I. Din Pateric 


1. Sfăditu-s-a odată Paisie cu fratele său, încât și sânge a curs 
din capetele lor. Șezând acolo Avva Pimen, nimic nicidecum nu le-a 
grăit lor bătrânul. 

2. Şi a intrat Avva Anuv, care, văzându-i pe dânșii, a zis către 
Avva Pimen: „Pentru ce ai lăsat pe fraţi sfădindu-se și nimic nu le- 
ai zis lor?” Şi a răspuns bătrânul: „Fraţi sunt și iar se vor împăca”. 

3. Zis-a bătrânul: „Pune în inima ta că n-am fost aici, căci, 
către Dumnezeu privind bătrânul, nici nu lua aminte la cele ce se 
făceau de dânșii, ca cei ce nu erau supuși lui”. 

4. Trimis-a Amma Sarra la Avva Pafnutie zicând: „Lucrul lui 
Dumnezeu ai făcut, lăsând a se necinsti fratele tău”. Și a zis 
bătrânul: „Ca cel ce fac lucrul lui Dumnezeu, treabă cu cineva nu 
am”. 

5. Intrebat a fost un bătrân: „Bine este oare a mijloci între 
prigonirea fraţilor?” Și a răspuns: „Fugi de unele ca acestea, că 
scris este: bărbatul drept își astupă urechile sale, ca să nu audă 
judecată de obște sau de sânge vărsat, și ochii săi își închide, ca să 
nu vadă nedreptatea (cf. și Is. 33: 15)”. 

6. Zis-a Avva Arsenie: „Că monahul străin în ţară străină 
nimic să mijlocească, și așa se va odihni”. 

7. Mers-a odată Avva Macarie la Avva Antonie și, vorbind cu 
dânsul, s-a întors în Schit, iar părinţii au venit întru întâmpinarea 
lui și, pe când vorbeau, le-a zis lor bătrânul: „Am spus lui Avva 
Antonie: «N-am prinos aici, în locul vostru»”0. 

8. Și au început părinţii a grăi despre altele, fără a întreba ca 
să se înștiințeze de răspunsul lui Antonie la aceasta, și nici 
bătrânul nu le-a pus lor. 

9. Că aceasta și oarecine din Părinţi spunea: „Atunci când 
Părinţii văd cum că fraţii uită a întreba despre vreun lucru care-i 
folosește pe dânșii, se silesc a le spune numai începerea 
cuvântului, apoi, de nu vor fi siliți de fraţi, nu mai grăiesc cuvânt, 
ca să nu se afle degeaba, fără de întrebare, căci, odată grăind, ca o 
cuvântare în deșert se va afla”. 


° Trad. lit. trad. neogr. încearcă o tâlcuire a acestui cuvânt, zicând cum 
că Avva Macarie, care era preot, zicea de cele trebuincioase săvârșirii 
Liturghiei, că adică nu le avea. 


10. Un frate a întrebat pe un stareţ zicând: „Dacă, locuind cu 
fraţi, voi vedea vreun lucru afară de cuviinţă, voiesc să grăiesc?” 
Răspuns-a bătrânul: „De sunt mai mari decât tine sau de o vârstă 
cu tine, tăcând mai vârtos vei avea odihnă, că întru aceasta pe 
sineţi mai mic te faci și fără de grijă”. Zis-a fratele: „Dar ce să fac, 
Părinte, că mă tulbură duhurile?” Zis-a bătrânul: „De te superi, fă- 
le pomenire o dată smerindu-te, iar de nu te vor asculta, lasă 
osteneala ta înaintea lui Dumnezeu, părăsind pe a ta voie, și ia 
aminte ca să nu te fudulești, ca să se facă după Dumnezeu grija ta, 
însă, precum văd, mai bine este a tăcea”. 


II. A lui Avva Isaia 


1. Fraţilor, de veți ieși unii cu alții la lucru, fiecare dintre voi 
să ia aminte de sineși, și nu la fratele său, ca adică să-l înveţe pe 
dânsul sau să-i rânduiască lui, ci lăsaţi pe cel ce face lucrul să facă 
precum voiește. 

2. Iar de va zice: „Fă dragoste, învaţă-mă, că nu știu cum să 
mă sârguiesc la lucrul acesta și nici nu știu pe cineva care să mă 
înveţe”, să nu fii viclean și să zici că nu știi meșteșugul, că nu este 
aceasta smerenie după Dumnezeu, și cel rugat, care nu voiește a 
învăţa pe fratele său, nu dovedește că are întru sineși dragostea lui 
Dumnezeu, ci vicleșug ţine, că cei ce viclenesc, zice, de tot vor 
pieri (Psalm 36: 9). 

3. De vei merge să locuiești în vreun loc - sau singur, sau cu 
alții -, iar la cei veniţi acolo mai-nainte de tine vei vedea vreun 
meșteșug, sau lucrări pricinuind pagubă, sau având vătămare, sau 
care nu sunt călugărești, să nu deschizi gura ta a mustra lucrurile 
lor, iar de te tulburi, du-te într-alt loc și păzeşte limba ta, ca să nu 
clevetești pe dânșii, că moarte este aceasta. 


III. A lui Avva Marcu 


1. Celui ce nu este întru supunerea ta, greșeala să nu i-o 
aduci în faţă, că aceasta [mustrarea] e mai vârtos a stăpânirii 
decât a sfătuirii. 

2. Cele ce se zic cu număr de mulţi”, tuturor se fac 
folositoare, arătând fiecăruia în conștiința sa pe cele ale lui, pe 
care numai el le cunoaște. 

3. Cu cei ce nu au făgăduinţă de supunere către tine și care 
stau împotriva adevărului, nu te prigoni, ca să nu-ţi ridici în zadar 
urâciune, după dumnezeiasca Scriptură”. 


0 În chip general sau impersonal. 
° Nu-i mustra pe cei răi, ca nu cumva să te urască (Pilde 9: 8) și Ura 


aprinde sfada, iar dragostea acoperă toate păcatele (Pilde 10: 12). 


PRICINA A PATRUZECI ȘI TREIA 


Că nu se cuvine a ne purta cu asprime faţă de cei sub ascultarea 
noastră sau a le porunci lor cele nepotrivite și cum că, pe tot lucrul 
poruncit cu smerenie și cu bună-conștiință, harul îl ajută să 
sporească spre bine. 


I. Din Pateric 


1. Dacă cineva cu frica lui Dumnezeu și cu smerenie 
poruncește fratelui a face un lucru, cuvântul cel ieșit de la 
Dumnezeu face pe fratele a se supune și a face cea poruncită. 

2. Iar dacă cineva, nu cu frica lui Dumnezeu, ci din stăpânire 
vrând a stăpâni pe fratele poruncește, Dumnezeu, Cel ce vede cele 
ascunse ale inimii, nu-l încredinţează pe dânsul a auzi sau a face. 

3. Că arătat este tot lucrul care se face pentru Dumnezeu și 
arătat care pentru stăpânire, că lucrul stăpânirii este plin de 
mânie și de tulburare și arătat că de la cel viclean este”. 

4. Un frate s-a scârbit asupra altui frate și, auzind acela, a 
venit să se pocăiască lui, iar acela nu i-a deschis lui ușa. 

5. Și s-a dus la un bătrân și i-a povestit lui lucrul. Și, 
răspunzând bătrânul, i-a zis: „Vezi ca nu cumva să ai îndreptăţire 
în inima ta, ca și când defăimând pe fratele tău, ca cel ce este 
pricina, iar pe sineţi îndreptăţindu-te, și pentru aceasta nu i se va 
fi vestit lui a-ţi deschide ţie. Deci aceasta fă, măcar deși a greșit 
acela ţie, du-te și pune întru inima ta că tu ai greșit asupra lui, iar 
pe fratele tău fă-l drept, și atunci Dumnezeu îl încredințează pe 
dânsul a se împăca cu tine. 

6. Și, plecându-se fratele, a făcut așa, și, ducându-se iarăși 
către acel frate, a bătut în ușă, iar acela, numai cât a simtit 
dinăuntru, întâi el s-a pocăit lui și, deschizând, l-a sărutat din 
suflet și se făcu pace mare la amândoi. 

7. Zis-a un bătrân: „Nu defăima pe cel ce-ţi stă înainte, că nu 
știi dacă întru tine este Duhul lui Dumnezeu sau întru dânsul. Iar 
stătător înainte zic pe cel ce-ţi slujește ţie”. 


° Despre stăpânire s-a vorbit și înainte. Ceea ce vor să zică Părinţii e 
aceea că stăpânirea nu o poate avea decât Dumnezeu și că toate de la El 
vin, iar dacă cineva, prin forţa împrejurărilor, ajunge să „stăpânească”, 
peste alţii, ei nu trebuie să se vădească ca niște stăpâni (autoritari), care 
prin sine ar avea niscai autoritate, ci pe Dumnezeu, de la Care vine toată 
„stăpânirea” aceasta pământească și trecătoare. Prin urmare, orice 
manifestare (mai mult) omenească a stăpânirii nu face decât să aducă 
pagubă și despărțire între unii și alţii, și mai vârtos în ierarhia 
bisericească, de la vlădică până la opincă. 


8. Vrând Avva Romano a se săvârși, s-au adunat la dânsul 
ucenicii lui și i-au zis lui: „Cum suntem datori a ne ocârmui?”0 Și a 
răspuns bătrânul: „Niciodinioară nu știu să fi zis cuiva din voi să 
facă ceva, până n-am făcut pe gândul meu mai întâi a nu se mânia, 
de nu va face adică ceea ce am zis să se facă, și așa, în toată 
vremea noastră, am locuit cu pace”. 


II. A Sfântului Efrem 


1. Frate, ţi s-a încredinţat suflet? Încinge ca un bărbat 
mijlocul tău, că nevoința nu mică vine, că lucru al bărbaţilor celor 
desăvârșiți ai primit asupră-ţi. Deci trezvește-te, că de multă luare- 
aminte are trebuinţă lucrul, și nu fi nebăgător de seamă. lar 
petrecerea voastră unii cu alţii” să fie întru toată sfinţirea, ca nu 
vreodată, din nebăgare de seamă, pe ascuns, să semene ceva 
vrăjmașul dintru ale sale, prin ascultarea din cele potrivnice. 

2. Că cel ce trece peste hotarele curăţiei și ale întregii 
înțelepciuni și cere ascultare pentru o oarecare dulce pătimire, 
înfricoșată și groaznică muncă își trage asupră-și, nu mai mică, 
precum mi se pare, decât a celor ce au răstignit pe Domnul, că pe 
biserica lui Dumnezeu cea sfântă au cutezat a o strica, pe care 
Duhul Sfânt a încredinţat-o lui. 

3. Zice încă și Apostolul: Oricine strică biserica lui Dumnezeu, 
strica-l-va pe dânsul Dumnezeu (I Cor. 3: 17). Dar nici cel ce 
ascultă la un lucru ca acesta nu va rămâne nemuncit de la 
Dumnezeu: pentru că n-a urmat lui Iosif celui întreg la minte, nici 
n-a râvnit fericitei Suzana. 

4. Pentru că Iosif, măcar că era vândut întru robie, nu s-a 
amăgit cu momelile stăpânei sale și nici de îngrozirile cele de 
moarte ale ei nu s-a spăimântat iubitorul de Dumnezeu. Că, uneori, 
momind pe tânărul, îi făgăduia să-i dea daruri multe, iar 
nesupunându-se el, de multe ori îl îngrozea cu munci și cu moarte. 

5. Iar el nimic n-a cinstit decât întreaga-curăţie, alegând mai 
vârtos moartea decât a cădea într-o spurcăciune ca aceea, care 
decât a noastră este cu mult mai ușoară (cf. Fac. 39: 1-20). Că 
ascultător întru toate fiind stăpânilor lui”, de aceasta pentru 
blagocestie numai s-a lepădat, lăsându-ne nouă chip și pildă 
asemenea (cf. I Pt. 2: 21). Încă și fericita Suzana, mai vârtos a ales 
a muri decât a păcătui înaintea lui Dumnezeu. 


0 În trad. neogr. avem: „Dar noi cum vom putea ocârmui pe alţii?” 

° Trad. neogr. redă mai nuanţat „dintre tine și ucenic”. 

° Trad neogr. redă așa: „care pentru ea, de care am zis, era nimic”. 

0 Atât stăpânei sale, cât și celor de care a avut parte mai-nainte sau 
după aceasta, precum știm din viaţa lui. 


6. Deci cu frică, fraţilor, și cu cutremur să lucrăm pe a 
noastră mântuire (cf. Filip. 2: 12), după apostoleasca sfătuire, că 
foarte stă împotrivă vrăjmașul asupra celor ce au îndreptat faptele 
bune și prin toate se ispitește a-i prinde în cursă, dar, de vom lua 
aminte la înșine și la frica lui Dumnezeu, cu lesnire pe acesta îl 
vom călca. 

7. Şi trebuie cei mai mari să fie pildă celor mai mici spre 
toată fapta bună, ca să nu dăm pricină celor ce caută pricină [de 
împotrivire]. Că zice Domnul: Cel ce face și învață, acesta mare se 
va chema întru Împărăția Cerurilor (Matei 5: 19). 

8. Și Apostolul îndeamnă zicând: Chip fă-te al credincioșilor (1 
Tim. 4: 12). Iconomule, ai auzit pe Apostolul zicând: Cel ce stă 
înainte, întru sârguință să stea (Rom. 12: 8) și nimeni să nu 
defăimeze tinerețile tale (I Tim. 4: 12). i 

9. Vezi, dar, ca nu cumva, cu împătimire sau scârbă, să 
uneltești dăscălia, ca și cum stăpânind peste împreună-slujitori, ci 
chip făcându-te turmei, ca, ivindu-Se începătorul păstorilor, să 
luaţi cununa slavei cea neveștejită (cf. I Pt. 5: 3-4). 

10. Și iarăși zice: Fiți mie următori precum și eu lui Hristos (| 
Cor. 11: 1), că mândria străină este de credincioși, după ceea ce 
zice: Domnul, celor mândri, le stă împotrivă, iar celor smeriţi, le dă 
har (Pilde 3: 34; Iacov 4: 6; I Pt. 5: 5). 

11. Frate, egumen te-au pus? Nu te înălța, ci fii între fraţi ca 
unul dintr-înșii, socotindu-ți ostenelile tale cele mai dinainte, adică 
pe cele întru supunere, și cunoaște că acum și ei petrec întru 
dânsa, și nu te lenevi de dânșii, ci te sârguiește pentru mântuirea 
lor ca o maică pentru fiii săi, întru învăţătură și sfătuire, și vei fi 
bineplăcut Domnului și cinstit. 

12. Cel ce se milostivește spre aproapele său, și spre dânsul 
se va milostivi Domnului totdeauna; că milostenia bărbatului este 
ca o pecete a lui. 

13. Când cineva nu stăpânește pe nimeni, se pare a fi blând și 
milos, apoi, pus fiind a stăpâni și a porunci, fără socoteală 
uneltește stăpânirea. Iar de se va lua de la dânsul stăpânirea, a 
purta pe cele poruncite de dânsul nu poate și atunci își cunoaște 
neputința sa, pe care mai-nainte nu o cunoștea, ca un neînţelept 
întunecat fiind cu stăpânirea”. 


III. A Sfântului Marcu 


1. Dator este începătorul [egumenul] să spună ascultătorului 
ceea ce este îndatorat, iar neascultând, să-i vestească venirea 
asupră a răutăţilor. Luând sorţ [de la Pronie] a învăţa întru 


° Trad. neogr.: „Ca unul căruia stăpânirea îi întunecase mintea”. 


Domnul și neascultat fiind, necăjește-te în chip gânditor și nu te 
tulbura arătat. Că, necăjindu-te astfel, nu te vei osândi împreună 
cu neascultătorul, iar tulburându-te, vei fi ispitit împreună cu 
acela. 

2. Cel ce cu frica lui Dumnezeu sfătuiește sau pedepsește” pe 
cel ce păcătuiește își ocrotește luiși fapta bună care se 
împotrivește acelei greșeli; iar cel ce pomenește de rău, îl voiește 
sau impută altuia, într-o patimă asemenea va cădea, după legea 
cea duhovnicească: Căci cu ce judecată vei judeca, cu aceea vei fi 
judecat (Matei 7: 2). 

3. Pe cel ce nu ascultă de la început din cuvânt, nu-l sili cu 
prigonire, ci câștigul pe care l-a lepădat acela, tu agonisește-l ţie; 
că mai mult decât îndreptarea aceluia te va folosi pe tine 
nerăutatea. 

4. Zis-a Avva Macarie: „Dacă, certând pe cineva, te vei mișca 
spre mânie, pe a ta patimă o împlinești, și nu este bine ca pe alţii 
să-i mântuiești, iar pe tine să te pierzi”. 


0 În sens de „corectează” sau „îndreaptă”. 


PRICINA A PATRUZECI ȘI PATRA 


Că se cade, pe cel ce face ceva bine, măcar și nedesăvârșit de va fi, 
să nu-l oprim, ci mai vârtos să-l sprijinim, și puţin câte puțin să-l 
aducem spre desăvârșire. 


I. Din Pateric 


1. Un frate a venit la Avva Pimen și i-a zis lui: „Semăn țarina 
mea și fac dintr-însa pomană. Oare bine fac?” Răspuns-a bătrânul: 
„Bine faci”, și s-a dus cu osârdie și a mai adăugat la pomană. 

2. Auzit-a Avva Anuv cuvântul pe care l-a zis Avva Pimen 
fratelui și a zis către Avva Pimen: „Nu te temi de Dumnezeu grăind 
așa fratelui?” Și a tăcut bătrânul. 

3. lar după două zile, trimițând Avva Pimen, a chemat pe 
fratele și a zis lui, auzind și Avva Anuv: „Ce mi-ai zis alaltăieri, că 
nu țin minte, că mintea mea aiurea era?” Zis-a fratele: „Am zis că 
semăn țarina mea și fac dintr-însa pomană”. Și a zis Avva Pimen: 
„Eu gândeam că pentru fratele tău, mireanul, ai grăit, iar dacă tu 
ești cel ce faci lucrul acesta, să știi că acesta nu este călugărie”. 

4. Și auzind el, s-a mâhnit și a zis: „Eu alt lucru nimic nu știu, 
fără numai acesta, și nu pot să nu semăn țarina mea”. Și, aceasta 
zicând, s-a dus mâhnit. 

Și văzând Avva Anuv ceea ce fu, a făcut metanie bătrânului 
zicând: „lartă-mă”. 

5. Și, iertându-l, a zis către dânsul: „Și eu de la început știam 
că nu este lucru călugăresc, ci după gândul lui am grăit, și i-am 
dat lui osârdie spre sporirea dragostei către fraţi. Dar acum, iată, 
s-a dus mâhnit și iarăși același lucru face”. 

6. Zis-a un stareţ: „Urâte îmi sunt slăvirile în deșert ale celor 
mai tineri, că iată, deși se ostenesc, plată nu iau, căci privesc la 
slavele oamenilor”. 

7. Zisu-i-a lui alt stareţ foarte cunoscător: „Eu foarte îi laud 
pe dânșii, că folosește tânărului a se slăvi în deșert, căci așa 
[barem] nu se lenevește. Că negreșit, mândrindu-se în deșert, 
nevoie îi va fi lui și a se înfrâna, și a priveghea, căci gol se va 
vedea, și de aici se va nevoi a-și agonisi dragoste și necazurile a le 
suferi din pricina laudei. 

8. lar după ce petrece așa, îi vine lui harul lui Dumnezeu 
zicându-i: „Pentru ce nu te ostenești pentru sineţi”, ci pentru 
oameni? Și atunci se supune a nu lua aminte la slava omenească, 
ci la cea a lui Dumnezeu”. Și, auzind ceilalţi bătrâni, au zis: „Cu 
adevărat, așa este”. 


0 În trad. neogr. avem „pentru Mine”. 


9. Un frate a zis către Avva Pimen: „De dau fratelui meu 
puţină pâine sau altceva, dracii le întinează pe ele, ca pe cele ce se 
fac după plăcerea omenească”. Răspuns-a lui stareţul: „Deși se 
fac după plăcerea omenească, totuși noi să dăm fratelui trebuinţa”. 

10. Și i-a zis lui și o pildă ca aceasta: „Doi oameni plugari 
erau locuind într-o cetate, și unul dintr-înșii, semănând seminţe 
necurate”, a făcut puţine pâini asemenea [pe măsură], iar celălalt, 
lenevindu-se a semăna, n-a făcut nicidecum nimic. Deci foamete 
făcându-se, care dintr-amândoi socotești că a reușit să trăiască?” 

11. Și a zis fratele: „Acela ce a făcut puţine și necurate”. Zis-a 
stareţul: „Așadar și noi, chiar puţine și necurate să semănăm, ca să 
nu murim de foame”. 

12. Zis-a Maica Sara: „Bine este a face milostenie, pentru că, 
deși la început se face pentru a plăcea oamenilor, mai pe urmă 
însă ne va veni [să facem milostenie] întru plăcerea lui 
Dumnezeu”. 


° Trad. neogr.: „Dracii îmi întinează gândurile cu ideea că am făcut 
aceasta din dorinţa de a plăcea oamenilor, și nu în vârtutea unei dragoste 
curate”. 

° Trad. lit. Poate în sens de stricate, alese prost. 

° Trad. lit. trad. neogr. redă așa: „Ca să nu murim cu sufletul, 
nelucrând nicio faptă bună”. 


PRICINA A PATRUZECI ȘI CINCEA 


Că se cade ca egumenul, pe cei mai neputincioși dintre frați, 
câteodată și prin cei mai tari a-i deprinde la ascultare și răbdare și 
la celelalte nevoințe, iar pe cei începători foarte a-i cruța. 


I. Din Pateric 


1. Avva Agathon foarte iubea pe Avva Alexandru, pentru că 
era foarte nevoitor, măsuratic cu cugetul și prea blând. 

2. Odată, toţi ucenicii lui spălau în râu rogojinile și spăla și 
Alexandru câte ceva în liniște, fără a fi văzut prea bine de ceilalți 
frați. lar aceia au zis stareţului: „Vezi, Părinte, Avva Alexandru 
nimic nu face”. Și, vrând a-i mângâia pe dânșii bătrânul, a zis lui 
Alexandru: „Spală bine, frate Alexandre”. 

3. Iar el, după ce a auzit, se dumirea ce putea însemna graiul 
stareţului. lar după aceea a zis lui stareţul: „Nu te mira, frate, că 
au doară nu știam că bine faci? Ci aceasta am zis înaintea lor, ca 
să vindec gândul lor cu ascultarea ta”. 


II. A Sfântului Efrem 


1. Fraţilor, puţin câte puţin se zidește cetatea, și cu 
chiverniseală” se face războiul, și, îndeobște, toate câte puţintel 
sporesc și așa ajung la săvârșire. Nu poate cel neiscusit la război, 
ca cel iscusit, a ţine arcul și a se lupta; așijderea, nici copilul nu 
poate să alerge ca un bărbat. 

2. De vei pune pe un copilaș greutate peste puterea lui, îl 
vatămi pe dânsul. Și, iarăși, de te vei lenevi a-l pedepsi pe el, 
netrebnic va ieși. 

3. Tot așa se cade și pe noul începător cu socoteală a-l 
chivernisi [stareţul], și nici, din mândrie, a pune pe dânsul peste 
puterile lui, și, iarăși, nici cu lenevire a te afla către dânsul, și 
astfel a fi fără grijă de sufletul lui. 

4. Ci, precum lucrătorul de pământ, sădind sad în țarina sa, în 
tot chipul se îngrijește de dânsul, tot așa și tu, ca un nou-răsădit 
fiind fratele, cu dragoste și cu iscusință dă-i lui nevoinţa, socotind 
cum și tu te-ai supus mai-marelui tău. Și, de va fi bolnav cu trupul, 
să nu-l lepezi pe dânsul, ci te ostenește împreună cu dânsul, 
îndelung răbdând asupra lui. 

5. Și se cuvine, fiecăruia din cei supuși ţie, măsurile a le 
socoti și după putere a le cere, aducându-ți aminte de Domnul, 
Care zice pentru cei ce au primit sămânţa cea duhovnicească că 


° Urmând o anumită strategie, nu oricum sau deodată. 


rodește și face unul o sută, altul, șaizeci, iar altul, treizeci, ca 
fiecare întru a sa rânduială să placă lui Dumnezeu (Matei 13: 8). 

6. Tânăr este la tine, iubească-l sufletul tău, și nu pune pe 
dânsul povară peste puterea lui, ca să mântuiești sufletul lui întru 
Domnul și să câștigi cununa slavei cea neveștejită, când Se va 
arăta începătorul păstorilor (I Pt. 5: 4). 

7. Spre noul-începător îndelung rabdă, că toate sunt cu 
putință lui Dumnezeu. lar noul-începător, dispreţuind smerenia, 
armă nu va avea asupra potrivnicilor, pentru aceea și mult se va 
sfărâma unul ca acesta de aceia”. 

8. Egumenul priceput nu va urgisi niciodată pe noul- 
începător, nici să-i micșoreze vrednicia, doar că a auzit că s-a 
sfădit cu unul mai iscusit decât el; ci mai curând să cerceteze cu 
de-amănuntul lucrul și cu frică să mijlocească între dânșii. 


° Trad. neogr. adaugă: „...până ce se va străpunge (umili cu duhul)”. 


PRICINA A PATRUZECI ȘI ŞASEA 


Că nu de la toti deopotrivă se cade a cere nevoința, ci socotind 
viața pe care a avut-o fiecare mai-nainte și după deprinderea 
trupului. 


I. Din Pateric 


1. Un om bogat a venit odată din Roma și, făcându-se monah, 
a locuit în Schit aproape de biserică, și avea și pe una din slugile 
lui, care-i urma și-i slujea. 

2. Și, văzând preotul bisericii slăbiciunea bărbatului şi 
înștiințându-se din ce fel de odihnă este, i-a trimis din cele ce se 
aduceau la biserică. 

3. Deci, făcând bărbatul acesta în Schit douăzeci și cinci de 
ani, se făcu văzător cu duhul și vestit. Și, auzind unul din stareţii 
cei mari ai Egiptului despre dânsul, a venit să-l vadă, așteptând nu 
trupească” viețuire să vadă la dânsul. Deci, intrând, s-au îmbrățișat 
și, după ce au făcut rugăciune, au șezut. 

4. Și l-a văzut pe dânsul egipteanul purtând haine moi și 
sandale în picioare, un harar’ pe care se culca, o piele așternută 
dedesubt și o pernuţă la căpătâi, și s-a smintit văzând acestea, că 
în locul acela nu era o petrecere ca aceasta, ci mai vârtos 
petrecere aspră. 

5. Iar bătrânul, văzător fiind, a cunoscut pe cel din Egipt că s- 
a smintit și, nimic vădind către dânsul, a zis poslușnicului său: „Fă- 
ne nouă astăzi praznic pentru Avva!” Iar el a fiert puţine verdeţuri 
și, la vreme, au mâncat. 

6. Și avea și puţintel vinișor bătrânul, pentru neputinţa sa, și 
a băut dintr-însul. lar după ce s-a făcut seară, au rostit cei 
doisprezece psalmi și s-au culcat. Şi, iarăși mai-nainte de Utrenie 
sculându-se, până la ziuă s-au rugat. 

7. lar dimineaţa i-a zis lui cel din Egipt: „Roagă-te pentru 
mine”. Și, luându-și ziua bună de la dânsul, a ieșit, cu nimic 
folosindu-se, și se ducea. lar bătrânul, vrând a-l folosi pe el, 
trimițând, l-a chemat pe el. 

8. Și, intrând, l-a întrebat pe el zicând: „Din ce ţară ești?” Iar 
el a zis: „Din Egipt”. „Din care cetate a Egiptului?”, a întrebat 
bătrânul. Și a răspuns: „Eu nicidecum nu sunt cetăţean, ci dintr-un 
sat”. Zis-a bătrânul: „Care era lucrul tău în satul tău?” Și a zis: 
„Lucram la câmp”. Şi același iarăși l-a întrebat: „Unde dormeai?” 
Și egipteanul a zis: „In câmp”. Și bătrânul a zis: „Aveai așternut 


0 Comodă, confortabilă. 
0 Un fel de tol gros, ţesut din păr de capră (din turcă: harar). 


sub tine?” Și a zis: „În țarină nu aveam nicidecum așternut ca să 
pun sub mine, ci dormeam jos”. 

9. Și bătrânul iarăși: „Şi ce fiertură aveai în țarină, și ce 
beai?” Răspuns-a egipteanul: „Au doară este fiertură sau vin în 
câmp?” „Dar cum trăiai?” întrebă bătrânul. lar el a zis: „Pâine 
uscată mâncam, iar de se afla, ceva mezelic [pâine cu sare], și 
beam numai apă”. Și răspunzând bătrânul a zis: „Mare 
osteneală...”. Şi adăugă: „Şi era și baie în sate să vă spălaţi?” Iar el 
a zis: „Nu, ci mă duceam în râu, când aveam nevoie”. 

10. Deci, după ce l-a întrebat bătrânul toate acestea și s-a 
înștiințat de necazul vieţii lui de dinainte, vrând a-l folosi pe el, i-a 
povestit și el petrecerea sa cea din lume, zicând: „Mă vezi pe mine, 
smeritul? Din cetatea cea mare a Romei sunt, mare fiind în 
palatele împăratului”. 

11. lar egipteanul, cum a auzit începutul cuvântului, s-a 
smerit și cu deadinsul lua aminte la cele se grăiau, iar acela 
povestea: „Deci, am părăsit cetatea și am venit în pustia aceasta. 
Şi iarăși, pe mine, care mă vezi, casă mare aveam și bani mulţi, 
dar, trecându-le cu vederea, am venit în chilia aceasta micuță. 

12. Și aveam și patul tot de aur, având așternuturi de mult 
preţ, și, în locul lor, mi-a dat Dumnezeu hararul acesta și pielea. 
Iar îmbrăcăminţile mele erau vrednice de mult preţ, iar acum, în 
locul acelora, port acestea proaste. Încă și la prânzul meu, mult 
aur se cheltuia pentru mâncăruri, iar în locul acelora, Dumnezeu 
mi-a dat aceste puţintele verdeţuri și acest pahar mic de vin. 

13. Și erau cei ce-mi slujeau mie slugi multe și, iată, în locul 
acelora, a umilit Dumnezeu pe bătrânul acesta ca să-mi slujească. 
Încă și în locul băilor, acum torn puţină apă pe picioarele mele, și 
port sandale, pentru neputința mea. 

14. Și, în locul muzicilor și al alăutelor, zic cei doisprezece 
psalmi. Așijderea și noaptea, în locul păcatelor pe care le făceam, 
acum împreună cu odihna fac puţina mea pravilă. Deci roagă-te, 
Avva, și nu te sminti de neputinţa mea”. 

15. Acestea auzind egipteanul, oftând dintru adânc, a zis: „Vai 
mie, că, din puţin necaz al lumii, am venit în odihnă și pe cele ce 
nu le aveam atunci, pentru sărăcia mea, acum le am, iar tu, din 
multa odihnă, întru necaz ai venit și, din multă slavă și bogăţie, 
întru smerenie și sărăcie ai venit”. 

16. Și, mult folosindu-se, s-a dus, și s-a făcut prieten al lui, și 
venea la dânsul de multe ori pentru folos, că era bărbat 
dreptsocotitor și plin de mireasma Sfântului Duh. 

17. Se spunea despre Avva Arsenie că, bolnăvindu-se el odată 
în Schit, l-a adus prezbiterul în biserică și l-a pus pe harari, iar la 
capul lui a pus o pernuţă mică. 


18. Și, iată, oarecine din bătrâni, venind să-l cerceteze pe 
dânsul, după ce l-a văzut pe el pe harari culcat și pernuță sub 
capul lui, s-a smintit și a zis: „Deci acesta este Avva Arsenie și pe 
acestea se odihnește!” 

19. Iar luându-l pe dânsul preotul deosebi, i-a zis: „Ce era 
lucrul tău în sat?” Iar el a zis: „Păstor eram”. Apoi preotul a zis: 
„lar viaţa ta cum o petreceai?” Iar el a zis: „Cu multă osteneală”. 
Apoi a zis preotul: „lar acum cum petreci în chilia ta?” Și acela a 
răspuns: „Mă odihnesc destul de mult”. 

20. Şi i-a zis lui preotul: „Vezi pe acest Avvă Arsenie? Acesta 
părinte al împăraţilor a fost în lume”. Ín slujba lui stăteau o mie de 
slugi încinși cu brâie de aur și îmbrăcaţi cu mătase. Și așternuturi 
de mult preţ erau sub dânsul. Iar tu, păstor fiind, nu aveai odihna 
pe care o ai acum, iar el, această răsfăţare pe care o avea în lume, 
aici nu o are. Deci iată, tu te odihnești, iar el rău pătimește. 

Și, auzind el acestea, s-a umilit, și a făcut metanie zicând: 
„lartă-mă, Avva, că am greșit. Cu adevărat, aceasta este calea cea 
adevărată, că acesta a venit la smerenie, iar eu, la odihnă”. 


II. A Sfântului Efrem 


1. Nu sili pe cel mai bătrân la lucru peste puterea lui, căci el 
și-a zdrobit întru pustnicie trupul tinereţilor sale. Îi ajunge lui 
conștiința celui ce se teme de Domnul, adică a celui ce, iată, a 
îmbătrânit după Dumnezeu, căruia îi ajunge lucrarea minţii și 
împlinirea celor ce-l sfătuiește conștiința. 

2. Dă cinste bătrâneţelor, pentru Domnul, și pentru cei mai 
necunoscători dintre fraţi, care, astfel, văzând fapta bună 
cinstindu-se, mai râvnitori se fac. 

3. Chibzuiește, frate, măsurile fiecăruia din cei supuși ţie, 
pentru Cel ce a zis că unul rodește o sută, altul, șaizeci, iar altul, 
treizeci (Matei 13: 8) 


° Lui Arsenie, împăratul Teodosie îi încredinţase creșterea fiilor săi, 
Arcadie și Onorie, împărații de mai târziu. 


PRICINA A PATRUZECI ȘI ŞAPTEA 


Că se cade mai vârtos a purta grijă de cei neputincioşi și a ne 
pogori la măsura lor, atunci când nu calcă vreo poruncă a lui 
Dumnezeu, ca să nu se smintească. Și cum că obiceiurile, 
îndreptările și păcatele fiecăruia, se cuvine a le judeca după 
puterea și cunoștința fiecăruia. 


I. Din Pateric 


1. Mers-au odinioară trei bătrâni la Avva Ahile și unul dintr- 
înșii avea veste rea. 

2. Și a zis unul dintr-înșii către Avva Ahile: „Avva, fă-ne un 
năvod”. Iar el a zis: „Nu fac”. Și celălalt a zis: „Fă dragoste de ne 
fă nouă un năvod, ca să avem pomenirea ta în mănăstire”. Iar el a 
zis: „Nu am vreme”. 

3. Zisu-i-a lui și celălalt ce avea veste rea: „Părinte, mie să-mi 
faci o mreajă, ca să o am din mâinile tale”. Și el îndată a răspuns: 
„Tie îţi voi face”. 

4. Şi i-au zis lui deosebi cei doi bătrâni: „Cum nouă, rugându- 
te, n-ai vrut să ne faci și acestuia i-ai zis «lţi voi face»?” 

5. Zisu-le-a lor bătrânul: „V-am zis că nu fac, și am văzut că 
nu v-aţi mâhnit, fiindcă nu am vreme, iar acestuia, de nu-i voi face, 
ar fi zis întru sine: «Despre păcatul meu auzind Bătrânul, pentru 
aceasta n-a voit să facă». Și astfel, lepădându-l, aș fi tăiat funia 
dragostei, și poate l-aș fi aruncat în deznădejde. Deci scopul meu 
era să-i trezvesc sufletul, ca să nu se înghită de întristare”. 

6. Întâmplatu-s-au oarecare din Părinţi a merge în casa unui 
iubitor de Hristos, între care era și Avva Pimen. lar când au 
mâncat ei, le-a pus înainte și carne, și au mâncat toţi, afară de 
Avva Pimen. 

7. Și se minunau bătrânii că nu mânca, că știau socoteala lui 
cea dreaptă. Iar după ce s-au sculat, i-au zis lui: „De ce ai făcut 
aceasta?” 

8. Răspuns-a lor Bătrânul: „Voi aţi mâncat și nimeni nu s-a 
smintit. lar eu, de-aș fi mâncat, mulţi dintre fraţi care vin aproape 
de mine aveau a se sminti zicând că «Pimen a mâncat carne, iar 
noi să nu mâncăm?”” Şi, auzind, s-au minunat de socoteala lui. 

9. Un frate a întrebat pe oarecine din Părinţi de se spurcă 
cineva atunci când îi vine gând scârnav în minte. Și, fiind și alţii 
acolo, și făcându-se întrebare pentru aceasta, unii ziceau: „Cu 
adevărat se spurcă”, iar alţii ziceau că „nu, ci doar atunci când îl 
împlinim trupește, căci, dacă ne-am spurca numai de la un singur 
gând, nimeni dintre noi, cei simpli, nu s-ar mântui”. 


10. Iar fratele, ducându-se la un stareţ iscusit, l-a întrebat 
pentru aceasta. Şi a zis stareţul: „Aceasta după măsura fiecăruia 
se înțelege. Că, iată, zace aici un lucru [ce poate fi] poftit [de 
mulţi]. Și au intrat doi fraţi: unul având măsuri mari, iar celălalt, 
mai mici. 

11. Deci, de va zice gândul celui desăvârșit [cu măsuri mari] 
că «vreau să am acest vas», și nu va zăbovi cu el, ci îndată îl va 
lepăda, nu s-a spurcat. lar cel ce n-a ajuns la niște măsuri ca 
acestea, de va pofti adică și se va îndulci cu gândul, dar nu-l va 
lua, nu s-a spurcat. 


II. A Sfântului Efrem 


1. Frate, suferă pe cel neputincios, că cel tare nu are 
trebuinţă de tine, că scris este: Nu au trebuință cei sănătoși de 
doctor, ci cei bolnavi (Matei 9: 12), și voi, cei tari, purtați 
slăbiciunile celor neputincioși (Rom. 15: 1). 


PRICINA A PATRUZECI ȘI OPTA 


Că se cade ca pe cel ce a căzut în păcat și este aproape de 
deznădejde să nu-l lepădăm îndată, nici să-l necăjim cu mustrări 
iuți, ci cu blândețe și cu milostivire să-l ridicăm din cădere. 
Așijderea și pe cel ce se desparte de obște să-l întoarcem și cu 
bunătate să-l primim. 


I. Din Pateric 


1. Năpăstuit a fost un frate într-o obște din pricina curviei. 
Sculându-se, a venit la Avva Antonie. Și au venit și fraţii din obște 
ca să-l mângâie și să-l ia înapoi în obște. Și au început să-l mustre: 
„lată ce ai făcut!” Iar el răspundea că nimic de acest fel n-a făcut. 

2. Și iată că acolo de faţă era Avva Pafnutie, care a spus o 
pildă ca aceasta: „Am văzut pe marginea râului un om băgat în 
nămol până la genunchi și, venind unii să-i dea lui mână de ajutor, 
l-au cufundat până la grumaz”. 

3. Și a zis Antonie: „lată om adevărat, care poate mângâia 
suflete rănite și să le mântuiască. Și, umilindu-se fraţii de cuvântul 
bătrânilor, au făcut metanie fratelui. Și, mângâiaţi fiind de la 
Bătrâni, au luat pe fratele și s-au întors în obște. 

4. Zis-a Avva Pimen: „De va greși omul și va tăgădui zicând 
«n-am greșit», nu-l mustra pe el, iar de-l mustri, îi tai osârdia lui, ci 
mai vârtos zi lui: «Nu te mâhni cu totul frate, ci te păzește de acum 
înainte», și așa vei ridica sufletul lui spre pocăință”. 


II. A Sfântului Efrem 


1. De se va despărți vreun frate de chinovie cu orice fel de 
pricini și va cădea în boală sau, căindu-se, se va întoarce, nu 
trebuie să-l disprețuim, ci mai vârtos să-l primim ca pe un mădular 
al trupului. Că, de a și greșit depărtându-se, tu însă fă milă cu 
dânsul, pentru Domnul, Care a zis: Întrucât ați făcut unuia din 
acești mai mici, Mie ați făcut (Matei 25: 40). 

2. Că, pentru tine, a te îngriji numai, oprit este, fiindcă a zis 
Mântuitorul: Nu vă grijiți cu sufletele voastre ce veţi mânca (Matei 
6: 25) și celelalte. Încă și Apostolul poruncește zicând: Fiecare nu 
numai de ale sale să se grijească, ci și de ale altuia (Filip. 2: 4). Că, 
iată, pe dragoste a pus-o mai presus decât toate isprăvile și 
darurile (cf. I Cor. 13: 1-13). 

3. Că bună este rugăciunea cu post, însă pe aceasta, 
milostenia o întemeiază, că zice: Milă voiesc, iar nu jertfă (Matei 9: 
13; 12: 7; Osea 6: 6). 


4. Vezi și pe Prorocul cum mustră pe cei nemilostivi, zicând 
că nu și-au adus aminte a face milă, și au gonit pe omul cel sărac și 
sărman, și umilit la inimă, ca să-l omoare (cf. Psalm 108: 16). Şi 
iarăși: Pe care Tu l-ai bătut, ei l-au gonit, și la durerea rănilor mele 
au adăugat (Psalm 68: 27). 

5. Incă și Mântuitorul poruncește a fi noi milostivi: Fiţi 
milostivi, precum și Tatăl vostru cel ceresc milostiv este (Luca 6: 
36). Pe cei milostivi îi fericește zicând: Fericiţi cei milostivi, că 
aceia se vor milui (Matei 5: 7). Şi, către Tatăl rugându-ne, ne-a 
poruncit a zice: Și ne iartă nouă datoriile noastre, precum și noi 
iertăm datornicilor noștri (Matei 6: 12). 

6. Deci primește pe cel rătăcit care se pocăiește, dacă într- 
adevăr arată curată și adevărată pocăință, și ascultă pe Apostolul 
ce zice: Așa încât voi, dimpotrivă, mai bine să-l iertati și să-l 
mângâiați, ca nu cumva, pentru multa mâhnire, să se înghită unul 
ca aceasta. De aceea vă îndemn să întăriţi în el dragostea (II Cor. 
2: 7-8). 

7. Și iarăși zice: Rugămu-vă pe voi, fraților, învățați pe cei 
fără de rânduială, mângâiați pe cei slabi la suflet, sprijiniți pe cei 
neputincioşi, fiti răbdători față de toti. Socotiţi să nu întoarcă 
cineva răul cuiva, ci pururea cele bune să urmați, și unul spre altul 
și spre toți (I Tesal. 5: 14-15). 

8. Căci și Domnul slavei nu a lepădat pe fiul cel curvar, ci l-a 
primit ca pe un înviat din morţi, și l-a îmbrăcat în podoaba cea 
dintâi, și l-a înălţat, și inel i-a dăruit, și pe viţelul cel bine hrănit l-a 
junghiat, ca să se veselească întru aflarea fiului celui pierdut (cf. 
Luca 15: 11-24). 

9. Iar celălalt, deși s-a scârbit, și pe dânsul l-a mângâiat și 
împăcat zicând: Fiule, tu totdeauna ești cu mine, și toate ale Mele 
sunt ale tale; se cuvenea însă a ne bucura și a ne veseli, că fratele 
tău aceasta mort era și a înviat, pierdut era și s-a aflat (Luca 15: 
31-32). 

10. Dar și tu, frate care ai dobândit milă, nu fi nebăgător de 
seamă, ci urmează și tu pe fiul care s-a întors și s-a pocăit, și cazi 
la părintele tău cu smerenie, și mărturisește greșeala întru adevăr, 
și nu întru fățărnicie, ci zi: Părinte, greșit-am la cer și înaintea ta, 
și nu mai Sunt vrednic a mă chema fiul Tău, fă-mă ca pe unul din 
argații tăi (Luca 15: 18-19). 

11. Și, cu străpungerea și durerea aceasta, cazi la dânsul și, 
dobândind iertăciune, păzește-te de acum înainte, în frică și în 
smerenie slujind Domnului, în toate zilele vieţii tale aducându-ţi 
aminte de facerea de bine care ai dobândit. 

12. Însă ia seama ca nu pentru puţină vreme să arăţi 
smerenie și tăcere, iar apoi, după puţin, obrăznicie și nerușinare 


sau lenevire spre pravilă și priveghere. Nu astăzi să mulţumești 
pentru cele puse pe masă și mâine să cârtești asupra bucătarului 
sau a trapezarului. 

13. Ci adu-ţi aminte de prorocul care zice: Cenușă ca pâinea 
am mâncat (Psalm 101: 10), și de oţetul și de fierea pe care le-a 
gustat Stăpânul pentru noi, și cu mulțumită mănâncă din cele ce 
stau înainte, orice fel ar fi. 

14. Și, în scurt a zice, nu acum, primit fiind, să arăţi înfrânare 
și cucermnicie și celelalte fapte bune, iar după aceasta, la 
neînfrânare și la nebăgare de seamă să te dai, ca nu cândva grea 
mânie să-ţi tragi asupră-ţi, ca cel ce și după iertare ai defăimat pe 
Făcătorul de bine și, ca un mădular putred și bolind fără 
vindecare, din celălalt trup [al frăţiei] să te tai. Căci de acolo 
înainte nu vei mai afla loc de pocăință sau de îndreptare, precum a 
zis Domnul: /ată, te-ai făcut sănătos, de acum să nu mai 
păcătuiești, ca nu cumva să-ți fie mai râu (loan 5: 14). la seama că 
neputinţa în care ai căzut mai-nainte a fost urmarea păcatului tău; 
și deci, dacă te întorci la același păcat, lesne poţi strica sănătatea 
trupului, și așa îţi pierzi sufletul. 

15. Și în frica lui Dumnezeu lucrează pe a ta mântuire de-a 
pururi, ca pe alunecarea cea mai dinainte să o poţi a întoarce și să 
te învrednicești bucuriei Domnului tău cu toţi cei ce i-au plăcut 
Lui. 

16. Dacă, luptat fiind un frate, va fugi din mănăstire și vei ieși 
spre căutarea lui”, aflându-l, pașnic să-i răspunzi lui, ca să nu-i 
adaugi lui durere, păzindu-te și tu, ca să nu cazi în ispită (Gal. 6: 
1). 


III. Din Pateric 


1. Un stareţ avea doisprezece ucenici. Și s-a întâmplat ca unul 
dintr-înșii, ducându-se într-un un sat pentru o trebuinţă oarecare, 
din ispita diavolului să cadă în curvie. Și, de atunci, luând obiceiul 
răutăţii, se ducea de multe ori pe ascuns în sat, după slavoslovia 
Utreniei, și se întorcea mai-nainte de ziuă. 

2. Deci, cunoscându-se celorlalți fraţi lucrul ce-l făcea, apoi și 
însuși stareţului, acesta nu l-a mustrat pe el îndată, ci l-a lăsat așa 
câtăva vreme, prefăcându-se că nu cunoaște lucrul nicidecum. 

3. Însă ceilalţi fraţi au început să strige asupra aceluia despre 
păcatul lui, învinuind tăcerea egumenului ca o fără de vreme. Într- 
o zi, stareţul s-a dus în chilia fratelui de dimineaţă. Și se 
întâmplase ca și acela să se întoarcă din satul din care, precum am 
zis, pe ascuns se ducea pentru scârnava-i faptă. 


° Trad. neogr: „... dar se va întoarce spre îndreptare”. 


4. Atunci însă, grăbindu-se a se întoarce, haina muierii în loc 
de a sa mantie a îmbrăcat-o, pe care a și agăţat-o în chilia sa, într- 
un ungher al peretelui, după ce s-a întors, neiscodind sau 
cunoscând ce este. 

5. Și iată și pe egumenul simţindu-l că vine la dânsul, cu totul 
se îngrijea pe sine spre întâmpinarea aceluia și în minte întorcea 
ce să-i răspundă lui. Deci, după ce a intrat Avva în chilia fratelui și 
a văzut haina muierii agăţată, a tăcut deocamdată pentru dânsa, 
dar a zis către fratele: „Unde ai fost, frate?” Iar el se încurca 
zicând: „În cutare loc m-am dus, pentru răspuns”. Şi a zis stareţul: 
„Dar nu te-ai dus în sat?” Zis-a acela: „Nu, stăpâne”. 

6. Atunci i-a zis lui Avva: „A cui este haina cea agăţată?” Iar 
după ce văzând-o fratele și cunoscând-o că este a muierii, s-a 
aruncat îndată jos pe sineși la picioarele starețului zicând: „lartă- 
mă, că nu voi mai face aceasta”. 

7. Iar el l-a iertat. Și, sculându-l pe dânsul, l-a mângâiat 
zicând: „la aminte de sineţi de acum, fiule, că ce câştigi din 
necurăția aceea? Aici, înaintea oamenilor, rușine și ocară, iar în 
veacul viitor, foc nestins și viermi neadormiţi. Rogu-mă, dar, fiule, 
să nu te mai tăvălești în această putredă și grețoasă faptă”. 

8. lar fratele, foarte umilindu-se, îndată la picioarele 
stareţului căzând, din destul pe ele cu lacrimi le-a scăldat, iertare 
de la Dumnezeu cerând. 

9. Și de atunci nu numai că a contenit de la acea scârnavă 
faptă, ci și o pocăință fierbinte ca aceasta a arătat: încât, în scurtă 
vreme, și lui Dumnezeu a plăcut prin bună-lucrarea sa, că s-a făcut 
monah prea-iscusit; așijderea și ceilalți fraţi, văzând pocăinţa lui și 
sporirea după Dumnezeu, mulțumeau lui Dumnezeu. 

10. Iar odată, apropiindu-se fraţii la stareţ, îl întrebau să le 
spună lor pentru ce nu mustra pe fratele de îndată știindu-l că 
păcătuiește, ci îndelung răbda până la o vreme. 

11. Și, răspunzând stareţul, și a zis lor: „Vedeam pe Satana 
ţinând pe fratele de o mână și trăgându-l în lume, iar eu, prin 
îndelungă răbdare, îl tineam de cealaltă mână, ca nu cumva, la 
mustrarea mea, să fugă îndată în lume, unde îl târa pe dânsul 
diavolul. Iar acum, pentru că a binevoit Dumnezeu a mântui pe a 
Sa zidire, iată, am avut și cealaltă mână, și pe dânsul tot mântuit”. 


Tâlc al lui Everghetinos 

a. Deci bună e îndelungă răbdarea cu rugăciune, zice 
scriitorul, când o arătăm pe dânsa spre fratele cel bântuit de 
vrăjmașul cel de obște și care întru deznădăjduire a căzut. Că de 
multe ori, rugat fiind Dumnezeu și miluind pe a Sa zidire, 
îndreaptă pe cel greșit și-l ridică din cădere, iar asprimea și 


mustrarea făcându-se, au firea mai vârtos a freca rănile celor ce au 
căzut, iar nu a le tămădui. 

b. Asprimea și mustrarea, dimpotrivă, atunci când nu sunt 
folosite la vreme, mai degrabă sporesc decât vindecă rănile celui 
căzut. 


12. Unui frate ce viețuia în obștea lui Avva Ilie i s-a întâmplat 
odinioară o ispită, adică o alunecare de păcat. Și, gonit fiind de 
acolo, s-a dus la Avva Antonie în munte și a petrecut la dânsul 
câtăva vreme. 

13. Apoi l-a trimis pe el Avva Antonie în obștea de unde ieșise; 
dar cei din obște nu l-au primit. Și, întorcându-se la Avva Antonie, 
i-a spus lui: „N-au voit să mă primească, Părinte”. 

14. Iar el, trimițându-l împreună cu un frate, le-a vestit lor 
acestea: „O corabie s-a primejduit în noian, și și-a pierdut povara, 
și cu trudă au scăpat la uscat, iar voi voiţi să o cufundaţi pe cea 
scăpată?” 

15. Și, înștiinţându-se ei că Avva Antonie era cel ce l-a trimis 
înapoi pe fratele, l-au primit de îndată. 


PRICINA A PATRUZECI ȘI NOUA 


Că se cade egumenului a nu tăcea atunci când cei ce sunt sub 
dânsul vor păcătui, ci a-i mustra și a-i canonisi și în tot chipul a 
încerca a-i tămădui. 


I. Din Pateric 


1. Mers-a odinioară Avva Macarie Alexandrinul la Avva 
Pahomie Tavenisiotul și l-a întrebat Pahomie pe dânsul zicând: 
„Sunt fraţi în obște care stau fără de rânduială. Oare să-i 
pedepsesc pe dânșii?” 

2. Zisu-i-a lui Avva Macarie: „Pedepsește și judecă cu 
dreptate pe cei de sub tine, iar pe cineva din cei de afară să nu 
judeci, că scris este: Au nu pe cei dinăuntru voi îi judecaţi, iar pe 
cei din afară Dumnezeu îi judecă?” 


II. A Sfântului Efrem 


1. Despre cei fără de rânduială din fraţi și lenevoși, nu trebuie 
a liniști toiagul egumenului, pentru că cei ce nu voiesc de frica cea 
dumnezeiască a-și înfrâna inima lor, prin toiag să se depărteze de 
cele nefolositoare, precum robul [fără rânduială] se înţelepţește 
[numai] de asprimea stăpânului. 


III. A lui Avva Marcu 


1. Cel ce dă loc supusului să grăiască împotrivă când nu 
trebuie îl amăgește pe dânsul întru acel lucru și-l gătește a se 
lepăda de făgăduinţele supunerii. 

2. Nu fi îndoit la inimă, într-un fel cu cuvântul aflându-te și în 
alt fel cu conștiința, că pe unul ca acesta sub blestem îl pune 
Scriptura (Is. Sirah 28: 14; 5: 11 ș.u.). 

3. Sunt care grăiesc adevărul, și se urăsc de cei nebuni, și 
sunt alţii făţărnicindu-se, și pentru aceasta se iubesc de aceiași, 
însă niciunul nu va rămâne într-un târziu fără răsplătire de la 
Dumnezeu, căci Domnul, fiecăruia, la a sa vreme, va da pe cea 
cuviincioasă răsplătire. 


PRICINA A CINCIZECEA 


Că pe cel ce greseste fără îndreptare și care este vătămător de 
obște să-l izgonim, ca pe unul care nici după cea cuviincioasă 
purtare de grijă nu s-a folosit. Intr-o astfel de pricină, egumenul nu 
trebuie să uneltească milostivire, altminteri și sieși și celorlalți va 
aduce vătămare. 


I. Din Pateric 


1. Povestit-a Avva Daniil că, atunci când era Avva Arsenie în 
Schit, era acolo un monah care fura lucrurile bătrânilor. Și l-a luat 
pe el Avva Arsenie în chilia sa, vrând a-l dobândi pe dânsul, iar pe 
Bătrâni a-i odihni. 

2. Și i-a zis lui: „Orice poftești, eu îţi voi da, numai nu fura”. 
Și îi dădea lui ce voia, și aur, și parale, și haine, tot ce cerea, iar el 
iarăși fura. 

3. Iar bătrânii, văzând că n-a contenit, l-au izgonit pe dânsul 
zicând: „Că, de se va afla vreun frate având vreo scădere care nu 
vatămă pe obște, trebuie a-l sluji pe dânsul, iar dacă și pe ceilalţi 
tulbură, se cade a-l izgoni, ca nu împreună cu dânsul și alţii să 
piară”. 


II. A Sfântului Efrem 


1. De ţi s-a încredinţat un începător, de șovăie către jugul cel 
bun al Domnului (cf. Matei 11: 30), nu te face prea mult întru 
împreună-pătimirea (milostivirea) către acela, peste ceea ce ţi se 
cere de la Ziditorul, ca nu cumva să fii tras împreună cu dânsul. 
Căci, de se va cufunda luntrea, nu se cuvine a trece cu vederea 
corabia. 

2. Întru cunoștința Domnului să fie faptele tale și, așa, întru 
diavoleștile mreje nu te vei încurca, că obicei este lui să-i fure pe 
cei ce se nevoiesc de-a dreapta și, așa, pe răutate prin bunătate ao 
lucra. 

3. De vei ruga pe egumen pentru un frate scos din mănăstire, 
care a făcut vreo sminteală în frățime, nu sili pe părintele întru 
aceasta, ci fii ca și cum aducându-i aminte, lăsându-l de atunci în 
voia lui Dumnezeu. 

4. Căci, dacă cumva fratele nu și-a venit încă întru simţirea 
nesocotinţei sale și, primindu-se prin mijlocirea ta, vătămare va 
face frățimii te vei afla ca pricină a răutăţii lui. 

5. Căci, scânteie căzând în hambar, arde osteneala a tot anul. 
Deci se cade ca fiecare a suferi pe aproapele, pe cât cere rațiunea, 


iar nu peste măsură. Fericit este cel ce suferă pe aproapele, 
pentru dragostea cea după Dumnezeu, și vai celui pe care alţii îl 
suferă, dar care rămâne nepedepsit. 

6. De vei avea ucenic cu sineţi și, prin lenevire și nebăgare de 
seamă, se va lepăda de jugul blagocestiei, nu te mira de aceasta, 
nici nu da loc cumplitei mâhniri, sfărâmându-ţi prea mult mintea, 
ca nu cumva și pe sineţi să te vatămi, și pe acela cu nimic să nu-l 
folosești. Socotește pentru aceasta pe sluga prorocului Elisei (IV 
împ. 5: 20-27). 

7. Iar dacă și întru multă răutate se rostogolește, socotește pe 
acela ce din Apostoli s-a făcut vânzător. Căci cine ar putea fi atât 
de nerecunoscător și necredincios, încât să atribuie învățătorului 
pricina căderii aceluia, și nu asupra voirii celei rele a ucenicului? 

8. Că de sineși stăpânitor l-a făcut Dumnezeu pe om, pentru 
aceea, celor ce bine se nevoiesc, încununaţi și cinstiţi cu numele îi 
arată, iar călcătorilor de lege și nebăgătorilor de seamă, chinuri și 
munci. 


III. A Sfântului Marcu 
1. Când vătămarea unuia se va întinde la mulţi, nu trebuie a 
răbda îndelung, nici a căuta pe al său folos, ci pe cel al multora, ca 


să se mântuiască mai mulţi; pentru că, decât fapta bună cea din 
parte, mai folositoare este cea a multor părți. 


Iar Dumnezeului nostru fie slava, în veci. Amin. 


Sfârşit al cărții lui Everghetinos, împreună cu 
Dumnezeu Sfântul. 


CUPRINS 

se cade a fugi de ispită și în ce împrejurare se cuvine a fugi sau 
aô pimi De ACASA i. sa iagite Ana toc paa te e pe alta alama 3 aaa aa 220 


PRICINA A TREIZECI ȘI CINCEA Că nu este bine a alerga către 
făcătorii de minuni, ci, din smerenie, a ne lepăda de aceștia; și 
nici osebite daruri [harisme] nu se cade a dori sau a cere; iar de 
se va învrednici cineva de acestea, să nu cugete înalt, ci să se 
păzească prin smerenie; și cum că cei ce arată vieţuire 
dumnezeiască nu sunt cu nimic mai prejos decât cei ce fac 
semne; și că, afară de facerea de minuni, sunt alte daruri, mai 
mari, din care se cunosc cei duhovnicești... eee 228 


PRICINA A TREIZECI ȘI ȘASEA Că mai mare decât toate faptele 
bune este dragostea și că cel ce iubește pe Dumnezeu iubește 
folosul sau odihna aproapelui său întru toate mai mult decât le 


ciisteste pentrü SINE, cn a aa cotei ein iaa i atri an a oaia A act 2 d pa 236 
PRICINA A TREIZECI ȘI ȘAPTEA Că se cade ca pentru 
aproapele a pune și sufletul... eee eee eee eee eee aeeee 244 


PRICINA A TREIZECI ȘI OPTA Că cel ce întru Domnul are 
dragoste și smerenie se sârguiește nu numai a nu întrista pe 
aproapele, ci și a-l ajuta în tot felul, și pe toate cele ale lui a le 
tace.ca:peale:Sale seca cc ceteiaata tati d dotate Sita 000 Aaaa dată Poienii 250 


PRICINA A TREIZECI ȘI NOUA Că cel ce după Dumnezeu are 
dragoste se sârguiește a face bine aproapelui, chiar și neștiind 
acesta annen aro PD NONE ROI PRIN O ARN RAI OPRIRE e PR PRR RR 259 


PRICINA A PATRUZECEA Că se cuvine credinciosului, atunci 
când cumpără sau vinde sau altceva de acest fel face, a avea pe 
Dumnezeu înaintea ochilor, și paguba aproapelui a nu o îngădui, 
măcar de ar zice acela că „nu mi se face strâmbătate”, și se cade 
ca întru dragoste a păzi neîndrăzneala, și mai vârtos cei tineri, 
încă și de tovărășii în obște [a se păzi credinciosul], ca de unele 


CE: sünt PICLZALOAEE sa seat aia cei ag da 0 3 od o pipi tii 262 
PRICINA A PATRUZECI ȘI UNA Ce se cade a face către cei ce 
vin și cum a-i întâmpina pe dânșii și a vorbi cu e€i.........ceeeeeeeeee 268 


PRICINA A PATRUZECI ȘI DOUA Că întru venirile celor ce 
viețuiesc după Dumnezeu, mulţi Părinţi, pentru odihna celor ce 
veneau, lăsau puţin din nevoință, cu nimic vătămându-se din 
aceasta, pentru nepătimirea lor; iar unii dintr-înșii, pentru acea 
puţină răsuflare [odihnă], mai pe urmă se chinuiau pe eiși; și că 
cel ce întru veniri și mângâieri păzeşte nevoinţa sa nedezlegată 
sau dezleagă puţin, vrednic de laudă se face de aici, căci bine a 
judecat; și cum că cei ce se silesc peste măsură nu se cuvine a se 
plecă întru TDAĂNGALEII, sei ci sea ii ab ai Dată Ciu 3 cl 0 at 273 


PRICINA A PATRUZECI ȘI TREIA Că celor ce vin la vreo obște, 
măcar și călugări de vor fi, nu se cuvine a li se da voie să 
vorbească cu fraţii fără opreală sau să locuiască cu ei; încă și 
despre ce se cuvine a păzi fraţii către cei ce VİN............s.s0s0s00. 278 


PRICINA A PATRUZECI ȘI PATRA Că nu se cuvine a mânca 
împreună cu bărbaţii cei nebăgători de seamă [nepăsători] și că, 
de cei ce întreabă și nu fac, după întâia și a doua vorbă trebuie a 
pi 200] [= o e LE Le PRR RR O SRI Oa a 3 IO DE e Dl MRI e RAE, 281 


PRICINA A PATRUZECI ȘI CINCEA Încă și pentru înșiși cei ce 
vin: care este petrecerea cea cuviincioasă în străinătate și cum 
se cade a călători cu ITAL cică tea aa pi data Dada ata 0 pa apa Rata 283 


PRICINA A PATRUZECI ȘI ȘASEA Că se cuvine ca pe tot cel ce 
se apropie de noi pentru a câștiga milă a nu-l întoarce deșert, ci 
ca pe un trimis de la Dumnezeu să-l primim cu blândeţe și să-i 
dăm din cele ce avem; și, măcar că el obrăznicește, să fim fără 
de răutate și să nu ne mâniem, după asemănarea lui Dumnezeu; 
și că Dumnezeu pe cei milostivi de multe ori îi răsplătește; și 
cum trebuie să se facă împărțirea în chinovie, și de cine să se 
rs [ete PROD RR ORI TRE EROARE RENI ORI E RI e ct PINDAR ANRE EE 286 


PRICINA A PATRUZECI ȘI ȘAPTEA Că nu se cuvine ca monahul, 
cu pricina milosteniei, să aibă bani sau să primească cele ce i se 
dau, și care este milostenia cea cuviincioasă călugărului........ 301 


PRICINA A PATRUZECI ȘI OPTA Că de multe ori unii, întru 
sărăcie fiind, dar după putere miluind, apoi, îndestulându-se de 
bani și cu iubirea de argint biruindu-se, și milostenia pe care o 
aveau au ol ză ace IN FETE PRIN MIRROR PRR RR O E RONNIE NISA RN N IRI AR SN e PR RARA 311 


PRICINA A PATRUZECI ȘI NOUA Că nu se cade monahului a lua 
fără de socoteală de la tot omul, nici peste trebuinţă, și că dator 
este ca cel ce ia să se ostenească pentru cei ce dau................ 315 


PRICINA A CINCIZECEA Că se cade, de cele ce nu ne folosesc 
sau ne sunt străine, ca de niște [lucruri] pierzătoare a ne 
APARA atace paie at aia ea aa aaa pa Ra a E E ETE uda apă 320 


ÎNCEPUTUL CĂRŢII A PATRA A LUI EVERGHETINOS.............. 323 


PRICINA ÎNTÂI Că monahului neagoniseala îi este făgăduinţă; și 
care este semnul nepătimașului, și cum au îndreptat Părinţii 
aceasta d o ee RDI ATD ARE DADEA RR RAI 324 


PRICINA A DOUA Că milostenia cea trupească, celor din lume, 
de nevoie este, atunci când nu sunt săraci, ca unora ce 
nenumărate binefaceri li se face printr-însa. Pe care aceștia se 
cade a o face fără cruţare [cu toată inima] și din cele mai de 


cinste pe care le EU cet ct aa a a 0 A ea pa ela sală 335 
PRICINA A TREIA Că patima iubirii de arginţi este mai 


pierzătoare decât toate patimile... eee eee eee 339 
PRICINA A PATRA De unde se face dragostea cea întru 
Dumnezeu, și cum se arată, și care sunt lucrările €i................ 341 


PRICINA A CINCEA Că prea mare lucru între faptele bune este a 
se liniști cineva (a trăi în isihie) cu socoteală și că mare nevoie 
are sufletul să o îndrepte pe aceasta; și care este liniștea cea cu 


socoteală, și cum se isprăvește......... ceea eee eee eee 353 
PRICINA A ȘASEA Cum biruiește cineva gândurile și în ce 
măsură nu i se cere seamă pentru acestea............ccee eee 369 


PRICINA A ŞAPTEA Că moarte este credinciosului risipirea 
minţii și uitarea; iar cea de-a pururea pomenire a lui Dumnezeu 
și vedere a Sa, i se face lui viaţă și pierdere a toată răutatea..389 
PRICINA A OPTA Că se cade a ne ruga neîncetat, și ce este 
aceasta, și cum se îndreaptă... eee eee 395 
PRICINA A NOUA Că cel ce se îngrădește pururea cu 
rugăciunea este nerăzboit de vrăjmașul, pentru aceea se cade ca 
întru aceasta a ne nevol. ns ceseae o tea eee ala na danie abia i aleea aan 404 
PRICINA A ZECEA Care este puterea rugăciunii, și că prin 
rugăciune se dă tot binele de la Dumnezeu, și prin ea se unește 
omulu Dumnezeu... seci ceace deac oi iei at tă auda aer ta daia d ea atu 408 
PRICINA A UNSPREZECEA Că se cade ca cel ce cere, nu ce-i 
place lui să ceară, ci ceea ce este de folos, precum I se pare lui 
DUMNEZEU. 0 nea ot ea da d ti d iti iata a 0 aa ont btu a 415 
PRICINA A DOUĂSPREZECEA Că se cade ca cel ce cere de la 
Dumnezeu cele folositoare, pe cele aduse asupră-i de la Pronie 
cu mulțumită să le primească, măcar de se va întâmpla a fi 
împotriva voii SALE sas 0450 dgla pie aitula îti dn 00 3 fa aaa dia 417 
PRICINA A TREISPREZECEA Că se cade ca rugăciunea să fie 
ajutorată de faptă, și care sunt cele ce fac rugăciunea neprimită. 
cl ta atu Cal înece 08 ef a ia ddr a NB tu ian ed al fa a Di al 421 


PRICINA A PAISPREZECEA Că, celui ce are ceva asupra cuiva 
sau celui ce are asupra lui ceva și nu se împacă, neprimită îi este 


rugaciunea, ce sotia cet sia As oa AA la ea 425 
PRICINA A CINCISPREZECEA Că de nevoie este credinciosului 
citirea Scripturilor și că mult folos ia dintr-însa...............c..... 428 


PRICINA A ȘAISPREZECEA Că datori suntem ca pe cele ce le 


citim să le și facem, că nu în cuvânt este mântuirea, ci în 
lucrare; pentru aceasta, cunoașterea goală este nefolositoare. Și 
că se cade ca cel duhovnicesc să nu rămână în slovă, ci să se 
nevoiască să treacă și spre Duhul... eee eee eeeeee 431 


PRICINA A ȘAPTESPREZECEA Că nu se cuvine ca din mândrie 
mult a cerceta cele înalte ale Scripturii, și așa a iscodi cele 
dogmaticești și ascunse, sau și judecăţile lui Dumnezeu......... 435 


PRICINA A OPISPREZECEA Că se cuvine credinciosul cu totul a 
se depărta de cunoștința cea cu nume mincinos și de vorbirea cu 
ereticii. 
Și care este înţelepciunea cea după Dumnezeu, și că la unii 
chiar şi simplitatea ajută. ces iei ce tacea cca cae aia cineast ata 438 


PRICINA A NOUĂSPREZECEA Că asupra credincioșilor nimic nu 
pot dracii; pentru aceasta nu trebuie să-i băgăm în seamă sau să 
ne temem de ei și nicidecum să luăm aminte la dânșii, orice ar 
face ei; și cum poate deosebi cineva vederea celor bune de cea a 
celor viclene, pentru că, de multe ori și năluciri arată, spre 
înșelarea celor groși, că pe suflet îl poate mângâia și vederea 
cea dumnezeiască, și cea drăcească...........ce eee eee eee 442 


PRICINA A DOUĂZECEA Că în multe feluri se arată visele, 
pentru aceasta mai fără de primejdie este a nu crede lor, și că 
dracii nimic nu știu din cele ce vor să fie; măcar deși zic că le 
știu pe cele ce le pun înainte, le zic astfel prin ghicire [și nu din 
adevar] NERO RI E IN NR IND E 0 SIR A RR RR IE NNE AN RENI RE 452 
PRICINA A DOUĂZECI ȘI UNA Că cele din inima omului dracii 


nicidecum nu le știu, nici de care patimă ne biruim; dar, din cele 
ce grăim sau lucrăm, din acestea le învaţă... 457 


PRICINA A DOUĂZECI ȘI DOUA Care este măsura nepătimirii, 
și care sunt osebirile [însușirile] acesteia, și de unde i se face ea 
5 ON AC h PPR AR A PRR SRR PR E ea SC CIRIC PR e PC E a NE 460 


PRICINA A DOUĂZECI ȘI TREIA Când și cum se cuvine a ne 
atinge de cuvântarea de Dumnezeu [teologie], și care este 
cuvântul înțelepciunii duhovnicești și care al cunoștinței, și de 
unde se învrednicește mintea de dânsele..........cecee eee 468 
PRICINA A DOUĂZECI ȘI PATRA Cum și de unde se face mintea 
părtașă harului lui Dumnezeu și se suie întru vedenie, și cum se 
păzeşte Întru dansa; pis opac cai aa ăla dt te ba acetic i a aci diac a 480 
PRICINA A DOUĂZECI ȘI CINCEA În câte feluri se face 
dumnezeiasca slobozire și părăsire, și ce trebuie a face întru 
dânsele, și [cum] a chema înapoi harul Duhului... 497 


PRICINA A DOUĂZECI ȘI ŞASEA Că vederea duhovnicească 
uimește mintea și o face a uita toate cele de aici; și că harul 
Duhului se face acoperământ, hrană și băutură pentru cei 
desăvârșiţi; pentru această pricină și unii dintre sfinţi, întărindu- 
se cu dumnezeiescul har, pe acestea prea puţin sau nicidecum 
nu le foloseau pentru fire, căci se împuterniceau de har......... 499 


PRICINA A DOUĂZECI ȘI ȘAPTEA Că mare este vrednicia 
preoţiei, pentru aceea nu trebuie a alerga către dânsa, ci cel 
chemat spre ea, pentru evlavie, să se lepede de dânsa, mai 
vârtos de va socoti și că alegerea se face din sârguinţa 
omenească, iar nu din dumnezeiască hotărâre; așijderea a face 
și pentru începătorie [dregătorie] și pentru învăţătorie.......... 502 


PRICINA A DOUĂZECI ȘI OPTA Despre preoţie, cum că cel ce 
cu nevrednicie slujește foarte grea muncă își trage asupră-și, 
precum și cel ce cu luare-aminte și cu vrednicie slujește prea 
a ohă ris îs) oa inte [64 = ERORI ARD RAR ORI RI RR NR ANR IRI N RI INI 506 


PRICINA A DOUĂZECI ȘI NOUA Că și în toate zilele a sluji 
[după tipic], prea mare folos solește; pentru aceea se și află la 
Părinţi făcându-se aceasta; și cum că în sfinţita jertfă cele 


cerești împreună cu cele pământești se împreună...........cceiee. 509 
PRICINA A TREIZECEA Că nu numai celor vii, ci și celor morti, 
jertfa prea mult le folosește... eee eee eee eee 512 


PRICINA A TREIZECI ȘI UNA Că după moarte nu mai este 
iertare, numai de vor fi din păcatele foarte ușoare, dar și pentru 
acestea cu greu se va da iertarea; iar pentru cei răposaţi, care 
au săvârșit fapte vrednice de muncă, este cu neputinţă să-i mai 
scoată cineva de-acolo, anecdota pt il dd ata d a did 515 


PRICINA A TREIZECI ȘI DOUA Care este raţiunea și puterea 
Sfintelor Taine și că se cuvine să ne facem drept scop apropierea 


de dånselé ec no oil ala a a aaa NL ata oala oale aa pala 519 
PRICINA A TREIZECI ȘI TREIA Cum se cade și când trebuie să 
ne apropiem de cele sfinte și cu ce fel de conștiinţă................ 522 


PRICINA A TREIZECI ȘI PATRA Că de prea mare folos este a ne 
împărtăși în fiecare zi, tot astfel și a nu ne împărtăși deseori 
vatamator OSLO gis spatii ceai ia E 0 ia bati ta ae d data 527 


PRICINA A TREIZECI ȘI CINCEA Că cel ce este sub canon și nu 
se poate împărtăși la dumnezeiasca Adunare [Liturghie] trebuie 
să iasă din biserică împreună cu catehumenii.........cceee eee 531 


PRICINA A TREIZECI ȘI ȘASEA Că îngroparea în biserică a 
celor blagocestivi de folos este, iar a celor osândiţi, solitoare de 


muncă în focul cel vesnic... ice carei de cetati aaa aaa tăia pasa 533 


PRICINA A TREIZECI ȘI ȘAPTEA Că și a îngropa pe cineva cu 
cinste [pompă] nu mică vătămare poate pricinui sufletelor; 
pentru aceea [nu întâmplător], cei iubiți de Dumnezeu sunt 
îngropaţi simplu [fără pompă]; pentru aceasta, de mare folos 
este a alege cineva îngroparea fără slavă... eee 535 


PRICINA A TREIZECI ȘI OPTA Că nu al tuturor este a învăţa, ci 
numai al celui pus spre aceasta de dumnezeiasca Pronie, ca cel 
ce este îndestulat a împlini cele pe care le învaţă și căruia i s-au 
biruit patimile; iar cel prost [nevrednic] se cade a lua aminte de 
sine, ca nu cumva, voind pe alţii să-i zidească, pe sineși să se 
surpe. Și cum, cu toate acestea, uneori, unii s-au aflat pe eiși, 
încă de la începutul lor - povăţuiţi fiind de Duhul Sfânt și care 
nicidecum nu au fost legaţi de vreo povăţuire omenească -, 
povăţuitori ai altora, de care lucru se cuvine numai a ne minuna, 
nu însă a-l și urma, dată fiind neputinţa noastră. .............0000000 540 


PRICINA A TREIZECI ȘI NOUA Că cel ce din Duhul Sfânt face 
judecăţile, măcar că nu este preot, întru cele ce va cerca Îl are 
pe Dumnezeu împreună-hotărâtor. Și cum că nu numai preoţilor, 
ci și altora care sunt curaţi le-a îngăduit Dumnezeu a învăţa. 
Care este preoţia cea înţeleasă cu mintea. 


Cum se cuvine ca cei din pustie, nefiind de faţă preot, să se 
împărtășească cu Sfintele Taine... eee eee 548 


PRICINA A PATRUZECEA Că se cade ca păstorul cel adevărat să 
sufere toată primejdia pentru oi și foarte cu osârdie a griji de 
Ca See ioni atei Da pată ii Da a a ba daia) aa ian N atatia 551 


PRICINA A PATRUZECI ȘI UNA Că celor ce li s-a poruncit de la 
Dumnezeu a învăţa pe alţii, pe cât se sârguiesc a spori în 
învăţătură și a-i întări pe cei pe care îi învaţă, pe atât și de mai 
mult har se îndulcesc. 
Pentru aceasta, cu sârguinţă se cuvine a învăţa; iar cei ce din 
trândăvie se lenevesc de la învăţătură, cea nesuferita muncă 
vor pătimi. 
Și cum se cade a fi egumenul în mănăstire, și că se cade a 
avea pe al doilea spre a-i ajuta la a povăţui frățimea........... 561 


PRICINA A PATRUZECI ȘI DOUA Că nu se cuvine ca cineva să 
înveţe sau să mustre pe cei ce nu sunt supuși ai lui, chiar de vor 
fi păcătuind, ci numai de vor cere aceasta, și nici a izbândi celor 
illa nas) o gate e DIOR RO DORO POROASE 565 


PRICINA A PATRUZECI ȘI TREIA Că nu se cuvine a ne purta cu 


asprime faţă de cei sub ascultarea noastră sau a le porunci lor 
cele nepotrivite și cum că, pe tot lucrul poruncit cu smerenie și 
cu bună-conștiinţă, harul îl ajută să sporească spre bine€........ 567 


PRICINA A PATRUZECI ȘI PATRA Că se cade, pe cel ce face 
ceva bine, măcar și nedesăvârșit de va fi, să nu-l oprim, ci mai 
vârtos să-l sprijinim, și puţin câte puţin să-l aducem spre 
CA podea ice i pci [a e IDD RRDP ADIACENT EES EEE CE DIR PER 571 


PRICINA A PATRUZECI ȘI CINCEA Că se cade ca egumenul, pe 
cei mai neputincioși dintre fraţi, câteodată și prin cei mai tari a-i 
deprinde la ascultare și răbdare și la celelalte nevoinţe, iar pe 
cei incepatori foarte a-i CERUL a. e iceage cutii că aia stea ala aaa 573 


PRICINA A PATRUZECI ȘI ȘASEA Că nu de la toți deopotrivă se 
cade a cere nevoinţa, ci socotind viaţa pe care a avut-o fiecare 
mai-nainte și după deprinderea trupului... eee eee 575 


PRICINA A PATRUZECI ȘI ȘAPTEA Că se cade mai vârtos a 
purta grijă de cei neputincioși și a ne pogori la măsura lor, 
atunci când nu calcă vreo poruncă a lui Dumnezeu, ca să nu se 
smintească. Și cum că obiceiurile, îndreptările și păcatele 
fiecăruia, se cuvine a le judeca după puterea și cunoștința 
fiecaruia piata ta a 00 o eat TEA O iei cotatia EA pai dată statal iată Rida 578 


PRICINA A PATRUZECI ȘI OPTA Că se cade ca pe cel ce a căzut 
în păcat și este aproape de deznădejde să nu-l lepădăm îndată, 
nici să-l necăjim cu mustrări iuți, ci cu blândeţe și cu milostivire 
să-l ridicăm din cădere. Așijderea și pe cel ce se desparte de 
obște să-l întoarcem și cu bunătate să-l primim... cecene 580 


PRICINA A PATRUZECI ȘI NOUA Că se cade egumenului a nu 
tăcea atunci când cei ce sunt sub dânsul vor păcătui, ci a-i 
mustra și a-i canonisi și în tot chipul a încerca a-i tămădui.....584 


PRICINA A CINCIZECEA Că pe cel ce greșește fără îndreptare și 
care este vătămător de obște să-l izgonim, ca pe unul care nici 
după cea cuviincioasă purtare de grijă nu s-a folosit. Intr-o astfel 
de pricină, egumenul nu trebuie să uneltească milostivire, 
altminteri și sieși și celorlalți va aduce vătămare.................... 585 


Vol. IV 
Distribuţie: 

S.C. Egumeniţa S.R.L. 

O.P. 3 

C.P. 301 

800730 Galaţi 
tel./fax: 0236-326.730 
e-mail: editura Qegumenita.ro 


www.egumenita.ro 


Tipărit la S.C. DON-STAR S.R.L. Galaţi 
Str. 1 Decembrie 1918, Nr. 23 
Tel/Fax: 0236/420100 
e-mail: donstargalati(Oyahoo.com 


Să nu socoţi că îţi e de ajuns numai citirea 
Evangheliei, fără citirea Sfinţilor Părinţi! Acesta este 
un gând trufaș, primejdios. Mai bine să te aducă la 
Evanghelie Sfinţii Părinţi ca pe un fiu iubit, care a 
fost pregătit pentru aceasta prin scrierile lor. 

Sfântul Ignatie Brianceaninov 


Everghetinosul este o mare binefacere, pentru 
că putem cunoaște pe deplin duhul Sfinţilor Părinţi 
împotriva tuturor patimilor, pe rând; sufletul 
cunoaște cum au lucrat aceia și se folosește. 

Cuviosul Paisie Aghioritul 


Părinţii din pustia Patericului vin la noi, 
îndemnându-ne să primim mărturia lor în inimile 
noastre și în viaţa noastră. Deși au trăit cu mult timp 
înaintea noastră, poveţele lor sunt foarte actuale. 
Dacă va fi citit cu luare aminte, marele Everghetinos 
va fi una dintre cărţile cele mai importante pentru 
viața fiecărui monah și a fiecărui mirean. 

Editorii 


